
PRATARMĖ 


„Lietuvos Universiteto“ knygos leidimą paskatino besiartinanti 
1922 metais atsteigtojo Lietuvos Universiteto penkiasdešimtinė su- 
kaktis, o taip pat ir nebetolima Vilniaus Akademijos keturių šim- 
tų metų įsteigimo sukaktis, nes toji akademija iš tikrųjų ir buvo pir- 
masis Lietuvos universitetas. 


Tokio pobūdžio veikalui parengti tinkamiausios sąlygos būtų bu- 
vusios Lietuvoje, kur yra išlikę daug archyvinės medžiagos bei tuo 
reikalu jau anksčiau išspausdintų veikalų, nors ir ne lietuvių kalba. 
Betgi šiuo metu Sovietų Rusijos okupuotoje Lietuvoje mokslo žmo- 
nės, dėl esamos politinės cenzūros, toli gražu ne visada tegali skelbti 
objektyvią tiesą. Dabarties metu Lietuvoje mokslo reikalui leidžia- 
muose veikaluose apstu faktų šiam tvirtinimui paremti. Pavyzdžiui, 
panašiu kaip šio leidinio tikslu 1966 m. Vilniuje išspausdintame 
veikale, vardu „Vilniaus Universitetas“, visai nera paminėta pavar- 
džių ir veiklos tų Vilniaus Universiteto profesorių, kurie nuo rusų 
okupacijos pasitraukė į Vakarus, nors tuo pat metu (1939-1944 im) 
Vilniaus Universitete dirbę, bet okupuotoje Lietuvoje pasilikę profe- 
soriai tame veikale minimi ir apie jų darbą rašoma. 

Carinė Rusija apie 80 metų išlaikė Lietuvą be universiteto, ne- 
paisant didžiausių Lietuvos visuomenės pastangų atkurti uždarytąjį 
universitetą Vilniuje. Tik Nepriklausomojoje Lietuvoje buvo atsteig- 
tas ir savasis universitetas. Tiek ankstyvesniųjų metų, tiek ir Nepri- 
klausomosios Lietuvos gyvenimo istorijoje universiteto veikla turėjo 
išskirtinės reikšmės. Todėl šiame veikale yra pateikta daugokai me- 
džiagos universiteto istorijai, atskirų fakultetų mokslo eigos apra- 
šymams bei profesūros mokslo darbams ir jų įnašui į mūsų tautos 
kultūrinį gyvenimą. 

1940 - 1944 m. Lietuva pergyveno dvi okupacijas, kurios skaudžiai 
palietė visą Lietuvos gyvenimą ir universitetų darbą. Šis laiko tarpas 
itin ryškiai atsispindi profesūros — M. Biržiškos, vysk. V. Brizgio, 
G. Matorė ir kitų — atsiminimuose. 

Todėl Lietuvių Profesorių Draugija Amerikoje, turėdama galvo- 
je mūsų aukštųjų mokyklų, universitetų seną praeitį, ilgą bei sėk- 
mingą darbą ir nuopelnus ne tik mokslui, bet ir apskritai Lietuvos 
kultūrai bei civilizacijai, besiartinančių sukaktuvių proga panoro 
atžymėti tuos darbus ir ių rezultatus atskiru veikaiu. 

1966 m. pabaigoje Lietuvių Profesorių Draugija Amerikoje pa- 
kvietė mane planuojamo veikalo redaguoti. Tam reikalui buvo suda- 
ryta Redakcinė Komisija: pirmininkas vysk. Vincentas Brizgys, re- 
daktorius Pranas Čepėnas, nariai — kun. Povilas Dilys, prof. Stasys 
Dirmantas, prof. dr. Petras Jonikas, Mečys Mackevičius, prof. dr. Juo- 
zas Meškauskas, sekretorius inž. Jonas Rugis. Netrukus M. Mac- 
kevičius pasitraukė iš šios komisijos, o inž. J. Rugis mirė. Redakci- 
nė Komisija naujais nariais nebuvo papildyta. 

Lietuvių Profesorių Draugija Amerikoje numatomojo leisti vei- 
kalo dar nebuvo nei suplanavusi, nei medžiagos sutelkusi, todėl 
visų pirma man teko sudaryti leidinio planą, susirasti bendradarbius 
ir susitarti dėl turinio ir veikalo apimties su Redakcine Komisija, o 
svarbiausia išgauti iš bendradarbių pažadėtus straipsnius. Daugumui 
bendradarbių neišlaikius jiems numatytos straipsnių apimties, ne- 
paisant kai kur ir drastiškų redaktoriaus patrumpinimų, šio veikalo 
apimtis iš numatytų 500 puslapių pašoko ligi 900 psl. 

Esamomis sąlygomis šis darbas ne tik suorganizuoti, bet ir reda- 
guoti nebuvo lengvas: dalykinę medžiagą teko telkti ne tik iš įvai- 
rių Amerikos bibliotekų, bet ir iš kitų kraštų (Vokietijos, Anglijos, 
Lenkijos ir kai ką netiesioginiu būdu iš Lietuvos) bibliotekų. 

Veikalą baigiant redaguoti, 1969 m. pabaigoje knygos spausdini- 
mo darbui tvarkyti buvo išrinktas Redakcinės Komisijos prezidiumas: 
pirmininku vysk. V. Brizgys, nariais — redaktorius Pr. Čepėnas ir 
dr. P. Jonikas. 

Šiame veikale, kaip yra priimta visuose kolektyviniuose veika- 
luose, visa atsakomybė už galimus netikslumus ir trūkumus priskir- 
tina tik straipsnių autoriams ir redaktoriui. 

Be rūpestingos kai kurių bendradarbių ir daugelio kitų asmenų 
talkos, šis veikalas man būtų buvę žymiai sunkiau ir parengti ir iš- 
spausdinti. Todėl visų pirma nuoširdžiai dėkoju Redakcinės Komisijos 
pirmininkui vysk. V. Brizgiui, darniai vadovavusiam Redakcinei Ko- 
misijai, pirmosios veikalo dalies autoriui dr. Antanui Rukšai, kant- 
riai ir kruopščiai rinkusiam šiam veikalui medžiagą, prezidiumo na- 
riui dr. P. Jonikui, išlyginusiam „Lietuvos Universiteto“ kalbą ir nuo- 
lat talkinusiam, parūpinant man redagavimui reikalingos literatūros 
iš Čikagos Universiteto bibliotekos, kun. P. Diliui už sudarymą Lie- 
tuvos Universiteto mokslo personalo spaudinių bibliografijos. Ypač 
dėkoju savo žmonai Albinai už jos kantrią talką, už kai kurių trūksta- 
mų straipsnių parašymą, vardyno sudarymą ir veikalo koregavimą. 

Ponia Elena Stanka išvertė šios knygos santrauką į anglų kalbą, 
dr. Ina Užgirienė angliškąjį vertimą suredagavo, o dr. Vanda Sruo- 

gienė išvertė iš prancūzų kalbos prof. G. Matorės atsiminimus. 
Joms visoms nuoširdžiai dėkoju už talką. 

Taip pat man malonu čia padėkoti ir visiems kitiems talkinin- 
kams: Čikagos Viešajai Bibliotekai (Elda Colombo, bibliotekos ve- 
dėjo pavaduotojai ir jos skyriaus tarnautojoms) už išrašinėjimą iš kitų 
bibliotekų man reikalingų redagavimui knygų, p. Elenai Kačinskienei 
ir p. Vladui Jackūnui už įvairios medžiagos parūpinimą iš Kongreso 
Bibliotekos, p. Birutei Lintakienei už stropų suredaguotų rankraščių 
perrašinėjimą, p. Daumantui Čibui už nuotraukas. p. V. Liulevičiui 
už suteiktą medžiagą, p. Marijai Paškevičienei ir p. Henrietai Vepš- 
tienei už nelengvo teksto surinkimą, o ponams Zinai ir Mykolui Mor- 
kūnams už gražų šio veikalo išspausdinimą. 

LIETUVOS UNIVERSITETŲ ISTORIJA 


SENOVINĖS LIETUVOS AUKŠTOJO MOKSLO APŽVALGA 


Aukštasis mokslas Lietuvoje turi gana seną ir garbingą tradici- 
ją. Lyginamąjį jo amžių rodo šios Europos universitetų atsiradimo da- 
tos. Patys seniausieji Europos universitetai: Bolonijos univ. Italijoje 
bus įsisteigęs veikiausiai paskutiniame XII a. dešimtmetyje, Pary- 
žiaus univ. bus atsiradęs antrojoje XII a. pusėje, tačiau teisiškai 
jis tebuvo pripažintas popiežiaus Innocento III apie 1211 m., galutinai 
tik popiežiaus Grigaliaus IX 1231 m. Seniausieji vidurio Europos 
universitetai įkurti: Prahos 1348 m., Krokuvos 1364 (1400) m., Vie- 
nos 1365 m., Heidelbergo 1385 m. Kaimyninis Karaliaučiaus univ. 
įsteigtas 1544 m. Į rytus nuo Karaliaučiaus pirmas universitetas 
buvo jau 1579 m. įkurtoji Vilniaus Jėzuitų Akademija, kuri šioje 
Europos dalyje dar ilgai tebebuvo vienintelė aukštoji mokykla. Kiti 
seniausieji šių kraštų universitetai yra 1632 m. įsteigtas Estijoje 
Tartu, 1640 m. Turku univ. Suomijoje. Pirmas Rusijoje Maskvos 
univ. teįsteigtas 1755 m., Rygos politechnikos institutas Latvijoje 
įkurtas 1816 m., o Rygos univ. 1919 m. 


I. VILNIAUS JĖZUITŲ AKADEMIJA 
1579 - 1773 


XVI a. Lietuva 


XVI a. Lietuva nepaprastai turtinga reikšmingų ekonominio, 
socialinio, politinio, tautinio, dvasinio ir kultūrinio gyvenimo įvykių, 
nulėmusių tolesnį Lietuvos valstybės ir lietuvių tautos likimą. Šie 
įvykiai paskatino atsirasti aukštesniosioms ir aukštajai mokyklai Lie- 
tuvoje ir apsprendė tolesnę jų plėtotę ir kryptį. 

Ekonominis Lietuvos lygis smarkiai pakilo XVI a. viduryje ir 
antrojoje pusėje. Pagyvėjo prekyba su užsieniu, ėmė augti pramo- 
ninė gamyba ir amatai, plėtėsi amatininkų cechai. Ypač turtėjo ir 
pagrožėjo sostinė Vilnius ir kiti miestai. Stambūs pirkliai, amati- 
ninkų cechai, miestų magistratai, taip pat ir krašto administracija 

bei didžiojo kunigaikščio kanceliarija nebegalėjo išsiversti be dides- 
nio skaičiaus raštingų tarnautojų. 

Sekdami Lenkijos pavyzdžiu, Lietuvos bajorai sėkmingai išsiko- 
vojo vis naujų teisių ir privilegijų. Jiems teko aktyviau įsitraukti 
į politinį gyvenimą, sprendžiant seimuose ir seimeliuose valstybės 
reikalus. Tiek politinės bajorų veiklos, tiek ir tarnybinės jų karje- 
ros sėkmė parėjo nuo jų išsilavinimo ir mokslo. Mokytis bajorus 
vertė ir 1566 m. įvestoji nauja teismų santvarka, reikalavusi teisiš- 
kai apipavidalinti žemės ir kitokio turto paveldėjimą, pirkimą, dova- 
nojimą ar kitokias transakcijas. Reikėjo žinoti įstatymus, dažnai by- 
linėjantis dėl žemės, o teismo procedūra buvo sudėtinga ir bylos 
negreit tesibaigdavo. Tad bajorai seimuose ir reikalavo steigti mo- 
kyklas. 

Vienas didžiausių ne tik XVI a,, bet ir apskritai istorinės Lie- 
tuvos kultūrinių laimėjimų buvo 1547 m. Žygimanto Augusto pradė- 
ta vykdyti didžiojo kunigaikščio, vėliau ir didikų bei smulkesnių 
dvarininkų žemėse valakų reforma, galutinai įtvirtinusi trilaukę že- 
mės dirbimo sistemą. Ši reforma, bent laikinai, buvo pagerinusi ir 
sunkią valstiečių padėtį, kuri ryšium su vis didėjančiomis bajorijos 
teisėmis tolydžio sunkėjo. 

Kitas didžiausias kultūrinis istorinės Lietuvos laimėjimas buvo 
garsusis Lietuvos Statutas, nustatęs bajorų teises. Šis trijų redak- 
cijų (1529, 1566 ir 1588) įstatymų kodeksas buvo sudarytas tuo laik- 
mečiu, kai toje Europos srityje įstatymų kodifikacija nebuvo vyk- 
doma. Būdamas gana tobulas anų laikų teisinis kūrinys, jis rodo jau 
toli pažengusią to meto Lietuvos kultūrą. 

1569 m. Liublino unija apkarpė Lietuvos teritoriją, labiau pa- 
jungė Lietuvos likimą Lenkijos likimui, sudarė dar palankesnes są- 
lygas įsigalėti lenkų kultūrai Lietuvoje ir tuo stelbti lietuviškąją. 
Pražūtingiausias lietuvių tautos likimui Liublino unijos padarinys 
buvo tas, kad Lietuvos didikai ir bajorai, vis labiau bendraudami 
su lenkais, pasidavė lenkų kalbos ir kultūros įtakai. Daugumai Lie- 
tuvos didikų ir bajorų terūpėjo politiniai dalykai, valdžia, adminis- 
tracinė karjera, bet ne savos kultūros kūrimas. 

Daugiausia su Liublino unija sietinas ir didikų bei turtingesnių- 
jų Lietuvos bajorų gimtosios ir svetimųjų kalbų vartojimo persi- 
laužimas. Lietuvių kalba Didžiojoje Lietuvos Kunigaikštijoje pa- 
laipsniui buvo stumiama iš viešojo valstybinio gyvenimo. Ši, jau 
XV a. pabaigoje prasidėjusi reikštis tendencija ėjo iš viršaus — iš 
didžiojo kunigaikščio ir didikų. Didysis Lietuvos kunigaikštis Jo- 
gailos sūnus Kazimieras (1440 - 1492) dar tikrai mokėjo lietuvių kal- 
bą, nes jis, didikų pakviestas iš Lenkijos didžiuoju Lietuvos kuni- 

gaikščiu, turėjo mokytis lietuvių kalbos ir papročių: Kiti didieji 
Lietuvos kunigaikščiai, kaip Aleksandras (1492 - 1506), Žygimantas 
Senasis (1506-1548), Žygimantas Augustas (1544-1572), nors ir Jo- 
gailaičiai, lietuvių kalbos veikiausia nebesimokė. Pvz. Žygimantas 
Augustas, kad ir mėgo Vilnių ir Lietuvą labiau, negu Lenkiją, gįi- 
miniavosi su Lietuvos didikų Radvilų šeima, tačiau apie jo santykį 
su lietuvių kalba težinoma tiek, kad, mėgdamas muziką ir dainą, kar- 
tą klausėsi Trakų vaivados kanklininko lietuviškų dainų.* Tačiau jis 
puikiai mokėjo kitas kalbas, kaip lenkų, italų, lotynų, rusų, vokie- 
čių ir palaikė lenkų kalbą, kuri jo valdymo metu įsigalėjo vals- 
tybiniame ir kultūriniame Lenkijos gyvenime. Šalia negausaus lie- 
tuviško, Žygimantas Augustas Vilniuje laikė gana gausų lenkišką 
dvarą, padėjusį skleisti lenkų kalbą Lietuvoje.* 

Vis dėlto „iki Liublino unijos 1569 m. lenkų kalba labai mažai 
tebuvo vartojama Lietuvoje, net magnatai kasdieniniame gyvenime 
šnekėjo lietuviškai“.* Ir žymaus Lietuvos istoriko K. Jablonskio nuo- 
mone, pirmojoje XVI a. pusėje didikai plačiai tebevartojo lietuvių 
kalbą ne tik namų, bet ir viešiesiems reikalams“ Tad apytikriai 
Liublino unijos laikus tenka laikyti skiriamąja riba, iki kurios Lie- 
tuvos didikai, iš dalies ir turtingesnieji bajorai, tebekalbėjo namie 
lietuviškai ir nuo kurios jie pradėjo daugiau vartoti lenkų kalbą. 
Tad daugumai bajorų lietuvių kalba tebebuvo gimtoji šnekamoji 
kalba dar du tris šimtmečius ir vėliau“ Ir miestiečiai XVI a. vidu- 
ryje dar plačiai tebevartojo lietuvių kalbą, net Vilniaus ir Kauno, 
kurių gyventojai buvo gana mišrios tautinės sudėties! Vis dėlto 
XVI a, galima laikyti ir Lietuvos miestų lenkinimo pradžia, nes ir 
miestiečiams darė įtakos vis labiau lenkėję dvarai. Vėliausiai lenki- 
nimas palietė kaimą.* XVI a. Lietuvą lenkinant nemažą vaidmenį 
vaidino ir lenkai dvasininkai, kurie, net lenko, jėzuito mokslininko 
Bednarskio žodžiais, „lietuviškai ar gudiškai mokyti jų (t. y. Lietu- 
vos žmonių. A. R.) ir nenorėjo, ir nemokėjo“ .? 

Nuo XVI a. vidurio Lietuvoje pradėjo žymiai keistis ir sveti- 
mų kalbų vartojimo santykis. Nuo XIV a. pabaigos iki XVI a. vi- 
durio Lietuvoje daugiausia buvo vartojamos trys rašto kalbos: gu- 
dų, lotynų ir vokiečių. „Dar XVI a. viduryje Kauno miestas turė- 
jo tris raštininkus — lotynų, rusų ir vokiečių kalboms“.!? Labiausiai 
paplitusi buvo gudų kalba, kuri buvo ne tik plačiai vartojama di- 
džiojo kunigaikščio kanceliarijos, bet ir oficiali teismų kalba. Nuo 
XVI a. vidurio jos vietoje pradėjo vis labiau įsigalėti lenkų kalba, 
kol XVII a. pabaigoje pastaroji gudiškąją visai išstūmė. 

Nuo XVI a. vidurio Lietuvoje pradėjo vis labiau įsigalėti ir 
lotynų kalba. Šiai mokslo žmonių tada dar plačiai vartotai kalbai 

įsigalėti Lietuvoje, be bendresnio pobūdžio veiksnių, padėjo ir tuo 
metu labai išpopuliarėjusi, veikiausiai dar XV a. pirmojoje pusėje 
pradėtoji kurti vad. Palemono, t. y. romėniškoji Lietuvos bajorų 
kilmės teorija.!! Pagal šią teoriją,* lietuviai kadaise kalbėję loty- 
niškai, tad ir lietuvių kalba tesanti tik apgadinta lotynų kalba. Iš 
to buvo daroma ir praktiška išvada, kad reikia mokytis ne lietuvių, 
bet lotynų, tikrosios savo protėvių kalbos. XVI a. viduryje Mykolas 
Lietuvis (pagal M. Liubavskį ir I. Jonyną, veikiausiai M. Tiške- 
vičius) savo „Fragmentuose“ rašė: „Gailėtis reikia, kad mes ne- 
turime mokslui eiti gimnazijų. Mes mokomės maskvėnų mokslo, ku- 
ris neturi nieko senoviška ir negali žadinti dorybingumo, nes rusų 
kalba svetima mums, lietuviams, t. y. italams, kilusiems iš italų 
kraujo. Kad taip yra, aišku iš mūsų pusiau lotyniškos kalbos...“ *3 
XVI a. viduryje ir vėliau nekartą buvo reikalaujama vartoti gy- 
venime lotynų kalbą ir steigti lotyniškas mokyklas.!* 

Palemono teorija atsirado ir įsigalėjo ryšium tiek su vadinamai- 
siais „unijiniais“ santykiais su lenkais, tiek ir su paplitusiu huma- 
nizmu Lietuvoje. Ši teorija padėjo lietuviams bajorams spirtis prieš 
lietuvius niekinusius lenkus, įrodinėjant, kad romėniškoji lietuvių 
bajorystė esanti senesnė už lenkiškąją. Progą Palemono teorijai at- 
sirasti davė kitų, kildinusių save iš žymiausių antikinių tautų, pavyz- 
dys, juoba kad ir XV a. pradžioje pradėję svetur studijuoti Lietuvos 
didikai pastebėjo tam tikrą lietuvių ir lotynų kalbų panašumą. 

Humanizmas*“* ir su juo, bent iš dalies, susijusi reformacija,“ 
ir po jos ėjusi dar stipresnė kontrreformacija, katalikiškoji reak- 
cija, arba atgimimas, nepaprastai išjudino dvasinį ir kultūrinį Lie- 
tuvos gyvenimą. Humanizmas pradėjo plisti Lietuvoje dar XV a. 
pradžioje, tačiau jis stipriau pasireiškė tik apie XVI a. vidurį, ypač 
suklestėjo Žygimanto Augusto viešpatavimo metu. Jau antrajame 
XVI a. ketvirtyje pradėjusi sklisti Lietuvoje reformacija sustiprė- 
jo to amžiaus viduryje ir labiausiai išplito 1560 - 1570 m. Iki XVI a. 
vidurio sklido iš Vokietijos liuteronizmas, dar labiau paplito kalvi- 
nizmas ir kiti religiniai sąjūdžiai. 

Hu izmas, religinės ir politinės. kovos, bendras ekonominio 
ir kultūrinio Lietuvos-lygio kilimas skatino „steigti bibliotekas“. Pats 
Žygimantas Augustas buvo didelis bibliofilas ir jo biblioteka buvo 
išaugusi iki 4.000 knygų. Juo pasekė.ir Lietuvos didikai bei aukšti- 
dvasininkai. Jei pirma žinomoji Lietuvos didiko Gostauto 1510 m. 
biblioteka būvo “dar Tegausi (92 t.), tai apie XVI a. vidurį ir ant- 
rojoje amžiaus pusėje jau buvo nemaža net po keleto tūkstančių 
knygų brangių. bibliotekų. Bibliotekos pradedama aptikti jau ir pas 
kai kuriuos bajorus ir pas labiau pasiturinčius miestiečius.!š 


6 


a aros D r US A Prahos į 
Vilnių atgabentoji P. Skorinos spaustuvė buvo pirmoji ne tik Lie- 


tuvoje, bet ir visoje dabar Sovietų Rusijos valdžioje esančioje te- 
ritorijoje. Šioje spaustuvėje Vilniuje 1525 m. Skorina išspausdino 
gudišką knygą „Apaštalą“ ir „Mažąją kelionių knygutę“. Skorinos 
spaustuvė Vilniuje neilgai teišsilaikė, ir po to iki 1570 m. Vilniuje 
nebebuvo jokios spaustuvės. Tuo laikmečiu knygos buvo spausdi- 
namos dar ir Nesvyžiuje, Lietuvos Brastoje. Tačiau į XVI a. pabaigą 
Vilnius ne tik buvo pralenkęs savo pirmtaką ir konkurentą Kara- 
liaučių, bet jame buvo spausdinama knygų įvairiomis kalbomis dau- 
giau negu visoje Lenkijoje. Čia spausdintos knygos plito ne tik Lie- 
tuvoje, bet ir Lenkijoje, Gudijoje, Ukrainoje, Rusijoje, Vengrijoje, 
Balkanų šalyse, Vokietijoje ir kitur.!? 

Be Skorinos veikalų ir Lietuvos Statuto, ypač minėtini XVI a. 
gudų, lenkų ir lotynų kalbomis rašytieji humanistų ir valstybinių 
Lietuvos patriotų raštai, kaip Lietuvos metraščiai, M. Stryjkovskio 
kronika, Mykolo Lietuvio ir A. Rotundo, taip pat P. Skargos, A. Vo- 
lano ir kitų įžymių vyrų proziniai rašiniai. 

Humanizmo veikiama, XVI a. išaugo gana gausi tiek Lietuvoje, 
tiek ir svetur kurta Lietuvą apdainuojanti patriotinė poezija loty- 
nų kalba. 1515 m. Krokuvoje spausdinta Jono iš Vislicos poema 
„Bellum Prutenum“ (Prūsų karas), kurios antrojoje giesmėje ap- 
dainuoja karžygiškas Jogailos ir jo sūnaus Kazimiero laikų lietuvių 
kovas su kryžiuočiais.?? Lietuvą apdainuoja Mikalojus Husovianas 
(Nicolaus Hussovianus) 1523 m. Krokuvoje išleistoje poemoje „Apie 
stumbro išvaizdą, žiaurumą ir medžioklę“ (Carmen de statura, fe- 
ritate ac venatione bisontis)?: ir Adomas Šreteris (A. Schroeter, 
1525 - 1572) 288 eilučių eleginėje giesmėje „Apie Nemuną“ (De flu- 
vio Memela Lithuaniae), spausdintoje Krokuvoje 1553 m.?* Iš vil- 
niškių poetų įžymiausiėji buvo ispanas Petras Roizijus „(Ruiz de 
Moros, lot. Petrus Royzius Maureus, mirė 1571 m.)* ir Jonas Rad- 
vanas - Lietuvis.** L“ 

Kaip ir kituose Europos kraštuose, ir Lietuvoje—-humanizmas 
paskatino kurti 17 Tautinę literatūrą savo gimtąja kalba. Dėl didė- 
jančio Lietuvos diduomenės nutautimo ir ryšium su tuo lietuvių 
kalbos niekinimo lietuvių literatūrai XVI a., tiesa, nebuvo lemta, 
kaip pvz. Lenkijoje lenkų raštijai, suklestėti, tačiau lietuviškieji 
XVI a. raštai, ypač M. Mažvydo 1547 m. katekizmas-ir“M. "Daukšos" 
1599 m. "postilė, yra ne Tik lietuvių tautinės. literatūros pradžia, bet 
ir tvirtas kalbinis ir literatūrinis pagrindas jai augti sekančiais am- 
žiais. M. Daukša savo lenkiškoje prakalboje Vuiko postilės verti- 
mui pirmas reikalavo lietuvių kalbą įvesti į viešąjį -valstybinį gy- 

venimą, ją-visur.ir visada vartoti ir kurti ja savąją literatūrą. „M. 
Daukšos protesto balsas joje (postilėje. A. R.) prieš lietuvių kal- 
bos niekinimą ir ignoravimą skambėjo šimtmečius ir buvo atrama 
kitiems kovotojams“ .?5 

Medžiaginės gerovės ir kultūros kilimu, dvasiniu judrumu, 1e- 
miamų Lietuvos valstybei ir lietuvių tautai įvykių gausumu pasi- 
žymintį XVI a. pagrįstai tenka laikyti pačiu reikšmingiausiu ir įdo- 
miausiu senovės Lietuvos amžiumi. Šis istorinės Lietuvos amžius 
susilaukė ir didžiausių istorikų, ypač kultūros istorikų, dėmesio. 
Tad šiame-amžiuje- Lietuva buvo-jau-visokeriopai--pribrendusi; kad 
joje atsirastų ne tik aukštesniosios—mokyklos;-bei-ir-būtų 1579 m. 
įkurtas universitetas — jėzuitų akademija--ugdžiusi:-Lietuvos kul= 
tūrą ir kreipusi jos dvasinį „gyvenimą ir tolesniais šimtmečiais. 





Kulviečio ir Roizijaus mokyklos 


Kaip pirmieji Europos universitetai — Bolonijos** ir Paryžiaus," 
taip ir daugelis kitų Europos universitetų išaugo organiškai iš tuo- 
se miestuose veikusių mokyklų. Pvz. Bolonijos universitetas išaugo 
iš Bolonijos teisės mokyklos, Paryžiaus universitetas — iš to mies- 
to katedros mokyklų. Tad vertėtų pagvildenti klausimą, ar buvo ir 
Lietuvoje apie XVI a. vidurį mokyklinių pradmenų, iš kurių būtų 
buvę galima tikėtis išriedėsiant universitetą. 

"KVV Tuo metu Vilniuje veikusi- katedros mokykla neturėjo įžymių 
mokytojų, tad ją telankė tik neturtingesnieji gyventojų sluoks- 
niai, o bajorai ir didikai neleido į ją savo vaikų: jie samdė savo 
vaikams namų mokytojus. Tačiau tada Vilniuje vis dėlto buvo dvi 
mokyklos, iš kurių, palankesnėms aplinkybėms susidėjus, galima 
buvo laukti ilgainiui išaugsiant ir universitetą. Tai buvo visų pirma 
1539-1542 m. Vilniuje veikusi aukšto lygio humanistinė mokyk- 
Ta, kurioje buvo mokoma lotynų ir graikų kalbos ir kurios paskir- 
tis buvo ruošti moksleivius universitetinėms studijoms. Šiai mokyk- 
lai vadovavo vienas pirmųjų Lietuvos humanistų ir lietuvių lite- 
ratūros pradininkų, aukštų mokslinių kvalifikacijų asmuo, vėliau 
buvęs Karaliaučiaus partikuliaro vedėjas ir pirmas to universiteto 
graikų kalbos profesorius Abraomas Kulvietis. Kiti tos mokyklos 
mokytojai buvo irgi įžymūs Aumanistai, kaip vėliau pagarsėjęs pir- 
mas Karaliaučiaus universiteto teologijos profesorius S. Rapolionis, 
J. Zablockis ir veikiausiai pirmosios lietuviškos knygos autorius M. 
Mažvydas. Ši mokykla turėjo nepaprastą pasisekimą: kai katedros 
mokyklai stigo mokinių, į šią humanistinę mokyklą iš karto stojo 
60 jaunuolių, kilusių ne tik iš įvairių žemesniųjų gyventojų sluoks- 

nių, bet ir iš bajorų ir net didikų. Vis dėlto Vaclovo Biržiškos 
tvirtinimą, kad dėl aukštų šios mokyklos direktoriaus kvalifikacijų 
ją iš tikrųjų tektų laikyti pirmuoju Lietuvos universitetu,?* tenka 
laikyti perdėtu: ji ne tik neturėjo dar reikiamų privilegijų ir ne- 
galėjo teikti mokslo laipsnių bei nebuvo spėjusi išaugti į aukš- 
tąją mokyklą. Kulviečiui pradėjus varyti beatodairišką propagandą 
už protestantizmą ir pulti vienuolius ir kunigus, Vilniaus vysk. Po- 
vilo Alšėniškio paveiktas, karalius Žygimantas Senasis 1542 V 19 pa- 
skelbė dekretą prieš jį ir jo mok yklą. Taip šiai trumpai suklestėju- 
siai humanistinei mokyklai neteko išaugti į universitetą —— 

Perdėtas ir Lietuvos istoriko romantiko T. Narbuto tvirtinimas,?? 
kad jis viename rankraštyje radęs žinią, jog, dar prieš atvykstant 
jėzuitams, prie šv. Jono bažnyčios Vilniuje Žygimantas . Augustas- 
1566 m. įsteigęs Roizijaus  vadovaujamą-eivilinės teisės akademiją. 
Šioje mokykloje Roizijus dėstęs romėnų, saksų ir Magdeburgo 
teisę, o kažkoks Grochovskis — Lietuvos teisę. Narbutas net prikiša 
Kojalavičiui, kam šis savo Lietuvos istorijoje, norėdamas išaukštinti 
jėzuitus, tvirtina, kad, prieš jiems atvyksiant, Lietuvoje tebuvusios 
tik pradinės mokyklos. 


Su Kojalavičiaus tvirtinimu, kad, prieš atvykstant jėzuitams, 
Lietuvoje nebuvę gimnazijos tipo mokyklų, sutinka ir kiti šaltiniai, 
kaip jau minėtas Mykolo Lietuvio nusiskundimas dėl stokos gimna- 
zijų lygio mokyklų ir bajorų reikalavimai seimuose steigti kolegijas. 
Juo sunkiau būtų sutikti, kad Lietuvoje tuo metu būta jau ir aukš- 
tųjų Mokyklų. 


Vis dėlto T. Narbuto tvirtinime esama ir šiek tiek tiesos. 1513.m. 
prie šv. Jono bažnyčios Vilniuje miestiečiai įsteigė paprastą parapinę 
mokyklą. Ši mokykla geriau laikėsi, negu katedros mokykla. Mo- 
kyklos steigėjai išsirūpino teisę, jei-reikėtų ją praplėsti, taip pat tu- 
rėti-bakalaurų—magistrų?? Nuo 1526 m. šioje mokykloje pradėtos 
dėstyti lotynų ir vokiečių kalbos. Gavęs šv. Jono bažnyčios archi- 
presbiterio vietą ir apie 1565 m. persikėlęs gyventi į Vilnių įžymus 
teisininkas, uolus romėnų teisės gerbėjas, Lietuvos Statuto ruošimo 
komisijos narys, kviestas net į Vieną užimti teisės katedros profe- 
riaus vietos ispanas Petras Raizijus mokyklą prie šv. Jono bažny- 
čios pavertė teisės mokykla, kurioje buvo dėstoma romėnų teisė, Lie- 
tuvos Statutas ir net' graikų kalba?! Tad tenka daryti išvadą, kad 
ši mokykla turėjo prilygti bent gimnazijos tipo mokyklai. Tačiau, 
atvykus-;-Vilnių jėzuitams ir 1571 1 D 
jui, šio autoritetingo teisininko teisės mokyklai nebuvo lemta, Bolo- 
nijos universiteto pavyzdžiu, išriedėti į akademiją. 

Šios dvi kvalifikuotų-specialistų, Kulviečio ir Roizijaus, vadovau- 
tos ir sėkmingai veikusios-aukšto-4ygio-mokyklos T6006, Kad apie 
XVI a. vidurį, prieš-atvykstanit jėzuitams—-hietuva-buvo jau pakan- 
kamai kultūriškai pribrendusi, kad. joje būtų steigiamos kolegijos 
(gimnazijos) ir universitetas. 


Senosios Lietuvos alma mater — Lietuvos ir Vytauto Didžiojo 
Universitetų pirmatako — praeities tyrimas 


Apie Vilniaus Universiteto steigimą apskritai ir apie jo praeitį 
iki šiol jau nemaža prirašyta. Visa eilė veikalų nagrinėja pirmąjį, 
kartu ir patį ilgiausią senojo Vilniaus Universiteto tarpsnį — Vil- 
niaus Jėzuitų Akademiją. Apie pirmąjį Vilniaus Universiteto šimt- 
metį duoda apstokai patikimų žinių Lietuvos jėzuitų provincijos met- 
raštyje jėzuitų mokslininkas S. Rostovskis.?? Reikšmingą darbą apie 
Vilniaus Akademiją paskelbė vilnietis M. Balinskis“? Daug žinių 
apie šią akademiją duoda ir stambi S. Zalęskio Lenkijoje gyvenu- 
sių jėzuitų istorija.3* Minėtini su Vilniaus Akademija susiję per Ant- 
rąjį Pasaulinį karą mirusio jėzuito istoriko S. Bednarskio darbai.?5 

Plačiame veikale apie visą senojo Vilniaus Universiteto praeitį 
daug biografinių, statistinių ir bibliografinių žinių duoda J. Bielins- 
kis.*“* Be kitų su Vilniaus Universiteto istorija susijusių darbų, sek- 
damas daugiur Bielinskiu, lenkų istorikas L. Janovskis mažame vei- 
kale apžvelgė taip pat visą senojo Vilniaus Universiteto praeitį.?? 

Vieni šių — daugiausia lenkiškai, iš dalies lotyniškai — rašytų 
veikalų daugiau, kiti mažiau tendencingi. Vienu šališkiausių šių 
autorių tenka laikyti pvz. Zalęskį, o Bednarskis pasižymi dideliu 
bešališkumu. 

Lietuvių kalba ligi šiol tepaskelbta nedaug darbų, susijusių su 
senuoju Vilniaus Universitetu. Lietuviškai pirmas M. Biržiška trum- 
pai apžvelgė visą senojo Vilniaus Universiteto veiklą.** Vilniaus Aka- 
demijos laikmetį glaustai atvaizdavo P. Rabikauskas,?? universiteto 
veiklos tęsinį iki universiteto uždarymo — šių eilučių autorius.*? 
Lietuvoje išėjo du kolektyviniai informaciniai apie Vilniaus Univer- 
siteto istoriją, tiesa, daugiur tendencingi, leidiniai, vardu „Vilniaus 
Universitetas“. Vienas jų, redaguotas J. Bulavo, išėjo Vilniuje 1956 
m., kitas (red. A. Bendžius, J. Kubilius, J. Žiugžda) paskelbtas 1966 
m. Abu leidiniai iliustruoti. Pirmas turi 110, antras — 320 psl. 

Pokario metais visa eilė Romoje gyvenančių lietuvių istorikų 
parašė arba ruošia archyvine medžiaga paremtų studijų apie jė- 
zuitų veiklą Lietuvoje ir apie jėzuitų akademiją. P. Rabikauskas 
renka medžiagą Lietuvos jėzuitų ir Vilniaus Akademijos istorijai.“ 

J. Bičiūnas paruošė studiją „Vilniaus Akademijos - Universiteto 
reikšmė katalikybei ir kultūrai Lietuvoje“.*ž Daugiau ar mažiau 
su Vilniaus Akademija susijusių darbų yra paskelbęs ir Z. Ivins- 
kis,“ R. Krasauskas, A. Liuima.** 


Nepaisant gausios apie Vilniaus Universitetą literatūros ir net 
padidėjusio pastaruoju metu ir lietuvių istorikų susidomėjimo se- 
nuoju Lietuvos universitetu, vis dėlto šio universiteto istorija dar 
nėra vispusiškai ištirta: per maža tebuvo atsižvelgta į Romoje su- 
telktą archyvinę medžiagą.“ Ir šio rašinio paskirtis nėra toliau tyri- 
nėti Vilniaus Universiteto istoriją. Tai daro dabar Romoje gyveną 
lietuviai istorikai, ypač P. Rabikauskas. Užsimojus rašyti darbą 
apie laikinoje Lietuvos sostinėje Kaune nuo 1922 II 16 veikusį Lie- 
tuvos Universitetą, nuo 1930 m. tapusį Vytauto Didžiojo Universi- 
tetų, mums rūpi įsakmiai pabrėžti, kad šis universitetas nebuvo pir- 
masis Lietuvos Universitetas, kad pirmas universitetas buvo sena- 
sis Vilniaus Universitetas (1579-1832), kurio Lietuva po Pirmojo 
Pasaulinio karo negalėjo atkurti senojoje sostinėje vien tik dėl to, 
kad ji buvo jėga nuo Lietuvos atplėšta. Tad, nors ir atkurtas Kau- 
ne, tačiau šis Lietuvos Universitetas yra tikras senojo Vilniaus Uni- 
versiteto tradicijų tęsėjas, nepaisant to, kad jam teko veikti jau Žy- 
miai skirtingose aplinkybėse. Norint labiau susieti Lietuvos Universi- 
tetą (bei Vytauto Didžiojo Universitetą) su senuoju Vilniaus Univer- 
sitetu ir sukelti didesnį visuomenės susidomėjimą senąja Lietuvos 
alma mater, tektų mums duoti daugių daugiausia glaustą jos veiklos 
sintezę; tačiau, sutikdami su daugiausia į šį klausimą įsigilinusio 
istoriko P. Rabikausko nuomone, kad „iš karto duoti tikslią aka- 
demijos (pridėsime, ir jos tęsinio iki universiteto uždarymo. A. R.) 
gyvenimo ir darbų sintezę kaip ir neįmanoma“,* pasitenkinsime 
informacinėmis apie šią mokslo įstaigą žiniomis. 


Vilniaus Universiteto steigimas 


Apie Vilniaus Universiteto steigimą pastaruoju metu pagausėjo 
literatūra ir lietuvių kalba. Be minėtos M. Biržiškos knygelės, ir kal- 
bamieji P. Rabikausko, J. Bičiūno, taip pat R. Krasausko archyvi- 
ne medžiaga paremti straipsniai įnešė naujos šviesos į kai kuriuos 
su Vilniaus Universiteto steigimu susijusius klausimus, kaip apie Vil- 
niaus vysk. Protasevičiaus, pirmojo Lietuvos jėzuitų viršininko Su- 
nierio, Žygimanto Augusto vaidmenį, steigiant universitetą. Čia pa- 
teiksiu glaustai duomenų apie universiteto kūrimą. 

+ Vilniaus Universiteto steigimas glaudžiai susijęs su reformacijos 
ir vėliau sustiprėjusios katalikų akcijos šalininkų religine, iš dalies 

ir politine kova. Abidvi pusės, tiek protestantai, tiek katalikai, švie- 
timą laikė stipriu religinės kovos ginklų ir stengėsi pačios steigti 
gimnazijas ir universitetą, neleisdamos kitai pusei užbėgti už akių. 
Ne tik mokslo, bet ir protestantizmo platinimo tikslais buvo Vilniuje 
įsteigta Kulviečio mokykla; dėl per aštrios religinės kovos priešin- 
gos pusės pastangomis ji buvo uždaryta. Nuėjo niekais, kad ir dėl 
kitos priežasties, ir kalvinų sumanymas steigti Vilniuje aukštąją 
mokyklą. Šiai mokyklai steigti 1565 m. miręs Didžiosios Lietuvos 
Kunigaikštijos kancleris Mikalojus Radvila Juodasis testamentu už- 
rašė stambią pinigų sumą. Gostautų rūmuose Vilniuje tada buvo, 
tiesa, atidaryta pradžioje bajorų pasitikėjimą turėjusi mokykla, tačiau 
stigo gerų mokytojų, ir po trejų metų beliko vos 10 mokinių.*' 
Minėtinas sumanymas Vilniuje ar Kaune atidaryti Krokuvos 
univ. skyrių, kviečiant iš Krokuvos profesorius. 1568 m. Gardino sei- 
mas buvo net įteikęs karaliui atitinkamą prašymą.** Kad ir nesėkmin- 
gai baigėsi visi tokie bandymai ir sumanymai, tačiau jie paskatino jė- 
zuitus uoliau imtis Vilniaus kolegijos ir universiteto steigimo darbo. 
Sėkmingiausiai su tuo metu Europoje įsigalėjusiu protestantizmu 
kovojo šv. Įgnoto Lojolos 1540 m. įsteigtoji Jėzaus draugija, jė- 
zuitų ordinas, kurdamas daugiausia gimnazijas ir-papraštai akade- 
mijomis vadintus universitetus. Pirmiausia“ įkurdinti jėzuitus Lietu- 
voje bandė pats Šventasis Sostas, pasiuntęs 1555 m. savo delegatą 
Aloyzą Lippomanį pas Vilniuje rezidavusį Žygimantą Augustą. Lippo- 
manis drauge su jėzuitu tėvu Alfonsu“ Salmčfonu (Šalmerėn) 
1555 X 28 nuvyko į Vilnių, tačiau karalius įkurdinti jėzuitus Lietu- 
voje ir sudaryti jiems sąlygų veikti nenorėjo: per didelė buvo Vil- 
niaus vaivados Mikalojaus Radvilos Juodojo ir kitų protestantų di- 


dikų įtaka Lietuvoje. 
Tačiau jėzuitų kurdinimo Lietuvoje klausimas buvo ir toliau gy- 


vas. Tuo reikalu rūpinosi Romos kurija, vyskupai, ypač Varmės 
vysk. kardinolas Hozijus, jėzuitai ir kai kurie pasauliečiai, kaip Vil- Vil- 
niaus vaitas A. Rotundas. m. provincinis sinodas svarstė klau- 


simą steigti Vilniuje jėzuitų kolegiją. Tačiau daugiausia jėzuitų įkur- 


dinimui Vilniuje ir jų kolegijos bei universiteto sėja As nusipelnė 
Vilniaus vysk. Valerijonas Protasevičius. 

T "Kviesti įėzuitus į Lietuvą Protasevičiui rimtai parūpo 1564 m., 
kai jis Varšuvos seimo metu pasikalbėjo su popiežiaus legatu kar- 
dinolu Commendone ir čeku jėzuitu Baltazaru Hustovinu; tačiau 
tuojau to sumanymo vykdyti negalėjo, nes „kareiviai ir eretikai 
taip nuniokoję jo vyskupijos žemes, kad jis pats beveik neturėjęs 
ko valgyti“.** Neišgalėdamas pats aprūpinti įėzuitų, Protasevičius, 
drauge su popiežiaus legatu Commendone ir savo patikimu bend- 

radarbiu kapitulos kan. L. Volskiu, paskatino karalių duoti visa, kas 
reikalinga kurdinti jėzuitų kolegijai Vilniuje. Nors karalius 1565 m. 
"sausio Mėn. ir sutiko leisti kurtis Lietuvoje jėzuitams ir parūpinti 
visa universitetui Vilniuje steigti, tačiau tuo tarpu jėzuitų kolegija 
nebuvo įkurta, nes Vilniaus vaivada Mikalojus Radvila buvo suki- 
lęs prieš karalių, ir karalius neskubėjo tesėti pažado aprūpinti kvie- 
čiamus jėzuitus. Be to, ordinas neturėjo pakankamai paruoštų žmo- 
nių kurti naujai kolegijai, ir tą vasarą generalinė kongregacija nu- 
tarė daugiau rūpintis gerinti jau esamas kolegijas, negu steigti nau- 
jas. 

Ne tik Hozijaus, Rotundo ir kitų raginimai, bet ir nauji įvykiai 
Protasevičių paskatino dar uoliau susirūpinti jėzuitų kvietimu. Kar- 
dinolas Hozijus 1564 m. jau įkurdino jėzuitus savo vyskupijos mies- 
te Braunsberge, Plocko vysk. A. Noskovskio rūpesčiu 1565 m. buvo 
įsteigta Pultuske jėzuitų kolegija. Labiausiai vysk. Protasevičių 


sujaudino protestantų pastango : steigti Vilniuje aukštąją mokyklą, 
Vokietijos, ypač Karaliaučiaus, mokyklų vavyzdžii"-DIdtkS protes. 


tantai reikalavo iš karaliaus, kad leistų jiems steigti tokią mokyklą. 
Lėšos jai buvo numatomos ne tik iš Radvilos os Juodojo testamentu 
paskirtų visų jo išleistojo Šv. Rašto pajamų, bet ir iš didikų pasiža- 
dėtų specialių mokesčių. Prisidėjo dar ir vyskupo sumanymą leng- 
vinanti aplinkybė, kad, mirus Mikalojui Radvilai Juodajam ir ypač 
jo vyriausiajam sūnui Mikalojui Kristupui Našlaitėliui 1567 m. perė- 
jus į katalikybę, protestantų įtaka karaliui susilpnėjo. 

Ypač 1568 m. Protasevičius suskato rūpintis jėzuitų kolegijos 
steigimu. Dar nebūdamas tikras, ar jėzuitai sutiks kurtis Lietuvoje, 
jis nupirko puikius dviejų aukštų namus Vilniuje tarp šv. Jono 
bažnyčios ir vyskupijos kurijos ir juos įrengė kolegijos reikalams, 
užrašė žemių kolegijai išlaikyti. 1568 VIII 20, drauge su laišku Hozi- 
jui, jis parašė laišką Braunsbergo jėzuitams, prašydamas, kad kole- 
gija atsiųstų vieną kitą mokytą vyrą perimti jėzuitams pirktų rūmų 
ir drauge parūpintų visko, kas reikalinga kolegijai steigti. Laiškas 
buvo įteiktas tuo metu Braunsbergo jėzuitus lankusiam jėzuitų 
provincijolui Laurynui Maggio, atvykusiam iš Austrijos, kurios pro- 
vincijai tada priklausė Lenkijos jėzuitai. Maggio nusiuntė vysk. Pro- 
tasevičiaus laišką jėzuitų ordino generolui Borgijai į Romą, pasi- 
sakydamas, kad iš steigsimos kolegijos Vilniuje galima laukti gausių 
darbo vaisių. Ir Hozijus parašė laišką į Romą! Generolas Borgija 
atsakė provincijolui Maggio neigiamai ir pavedė jam apie tai pra- 
nešti vysk. Protasevičiui, tačiau nuncijus prie imperatoriaus Maksi- 
milijono Vienoje kardinolas Commendone uždraudė pranešti ge- 
nerolo nusistatymą Protasevičiui, kad tokia žinia mirtinai nesukrės- 

Vilniaus Jėzuitų Kolegijos pastatas (XVI a. pabaigoje 

tų sirguliuojančio vyskupo. Tik kai Maggio, remdamasis nuncijaus 
autoritetu, dar kartą parašė laišką Borgijai, pastarasis nebedraudė 
steigti kolegijos Vilniuje, ir visą reikalą pavedė Maggio nuožiūrai 
ir atsakomybei.** 

1569 IX 28 į Vilnių atvyko patikrinti vysk. Protasevičiaus paruoš- 
tų jėzuitams kurtis sąlygų provincijolo Maggio siųsta jėzuitų grupė, 
kurią sudarė jos vadovas viceprovincijolas ispanas Pranciškus Su- 
nieris (Sunyer, Sunierius), du tėvai: jau minėtas čekas Baltazaras 
Hustovinas, flamas Andrius Frisijus, numatytas eventualiu žemes- 
niųjų klasių mokytoju klierikas mozūras Jokimas Petronellus, nuo 
Varšuvos kilęs broliukas Andrius Zatęskis. Kadangi Protasevičius 
nesigailėjo lėšų ir viską steigiamai kolegijai buvo puikiai paruošęs, 
dar nelaukdami generolo sutikimo, Andrius Frisijus ir J. Petronellus 
spalio mėn. pradžioje atidarytos privačios mokyklos dviejose žemes- 
nėse klasėse šešiasdešimčiai bajorų vaikų pradėjo dėstyti lotynų ir 
graikų kalbą. 

Ordino generolas Borgija, Sunierio ir Hustovino išsamiai pain- 
formuotas apie Protasevičiaus parūpintas sąlygas kurtis, jo didelį 
pasiryžimą ir tolesnius planus (be kitko, kurti universitetą), paties 
vyskupo ir jo užtarėjo Hozijaus prašomas, nuncijaus Commendonės 
spaudžiamas ir paties popiežiaus Pijaus V raginamas, 1569 XII 24 
laišku vysk. Protasevičiui leido kurtis jėzuitams Vilniuje. Vilniaus 
kolegiją steigti pavedė provincijolui Maggio, kuris, 1570 m. pava- 
sarį ordino vadovybei galutinai nutarus kolegiją steigti, 1570 VII 4 
atvyko į Vilnių su 13 jėzuitų. Šie jėzuitai buvo iš Romos, Vienos, 
Prahos ir Pultusko kolegijų. Jų tarpe buvo ir kolegijos rektorium 
numatytasis Stanislovas Varševickis, 1570 VIII 15 jau pradėjęs eiti 
tas pareigas. Tais pačiais metais liepos 17 d., per šv. Alekso šventę, 
buvo pašventinti jėzuitų gyvenami namai. Pagal vyskupo norą, ta 
diena buvo laikoma oficialia kolegijos steigimo data, nes tą dieną 
brieš 13 metų vysk. Protasevičius iškilmingai įžengė į Vilniaus ka- 
tedrą. 

Apie įsteigtą kolegiją vysk. Protasevičius tuojau parašė savo 
vyskupijos klebonams raštą, ir rudenį, nepaisant siautusio maro ir 
didelio nederliaus, susirinko 160 mokinių. Be dviejų anksčiau vei- 
kusių privačių klasių, buvo atidarytos dar trys naujos, ir 1570 X 23 
prasidėjo pamokos visose penkiose klasėse. Tad veikė jau visos 
įprastinės kolegijų klasės: Donato, arba infima (žemesnioji gramati- 
kos), gramatikos, sintaksės, poetikos, arba humanitatis, ir retorikos. 

emiausioje klasėje dėstė lenkas Jokimas Petronellus, gramatikos 
klasėje — lenkas klierikas Martynas Suabijus, sintaksės — vokietis 
ierikas Motiejus Hasleris, humanitatis — belgas iš Liuveno klie- 

rikas Pranciškus Fabricijus; be to, poetikos profesorius ir vaidinimų 
rengėjas buvo airis klierikas Dovydas; retorikos klasėje dėstė kroa- 
tas kun. Tomas Zdelarickis, kuris buvo ir studijų prefektas. 
Kolegija tuojau pradėta plėsti į universitetą. Kitais, t. y. 1571, 
metais buvo nusistatyta skaityti filosofijos kursą, kurio klausyti „bu- 
vo atkviesti jėzuitai klierikai iš Braunsbergo, tačiau dėl maro pa- 
mokos nebuvo tvarkingai dėstomos. Mokslo metai tebuvo pradėti 
1572 II 25. Balandžio 8 d. mirė T. Zdelarickis, vos keletą savaičių 
paskaitęs logikos kursą. Iki mokslo metų galo filosofiją toliau skaitė 
iš Osnabruecko krašto kilęs vokietis tėvas Jonas Vigerijus, nuo 
1572 m. rudens skotas Jonas Hayus. 1574 m. pradėta dėstyti matė- 
matika, kurios pirmas dėstytojas buvo poznanietis Leonardas Kra- 
kieris, 1595 - 1699 m. Vilniaus Akademijos rektorius. 1574 m. vasarą 
atvykęs į Vilnių ispanas tėvas Petras Viana buvo paskirtas studijų 
prefektu ir teologijos dėstytoju, nors visas teologijos kursas tepra- 
dėtas skaityti tik 1578 m., kai tam kursui buvo paskirta užtikrina- 
moji fundacija. Nuo 1578 m. spalio mėn. teologiją skaitė šie pro- 
Tesoriai: ispanai tėvas Garcias Alabianus ir tėvas Antanas Arias 
scholastinę teologiją: pirmasis tais metais aiškino pirmąją šv. Tomo 
Akviniečio „,„Summos“ dalį, antrasis — iš traktato „De virtutibus“ 
meilės dorybę; lenkas iš Krokuvos tėvas Justas Rabus skaitė eg- 
zegezę (aiškino šv. Mato evangeliją); po keleto savaičių Varševic- 
kio įpėdinis rektorius tėvas Jokūbas Vujekas pradėjo dėstyti ir 
hebrajų kalbą. Kaip matome, po aštuonerių metų Vilniaus Ko- 
legijoje jau buvo dėstomi visi jėzuitų akademijų įprastiniai da- 
lykai, ir tuo faktiškai jau buvo pasiektas steigiant kolegiją vysk. 
Protasevičiaus užsibrėžtasis tikslas.“ Išaugo ir studentų skaičius iki 

500. Testigo tik to, kad formaliai mokykla dar nebuvo pripažinta— 


universitetu. 

1576 VI 25 vysk. Protasevičius prašė popiežių Grigalių XIII ko- 
legijai suteikti universiteto teisių. Tuos prašymus popiežiui ir kara- 
liui pakartojo ir kitais metais. Karalius Steponas Batoras 1578 VII 7 
Lvive duotu raštu Vilniaus Kolegiją pripažino universitetu, suteik- 
damas jai titulą, teises ir privilegijas, kurias turi Krokuvos ir kiti 
universitetai. 1579 IV 1 Batoras Vilniuje visa tai patvirtino nauju 
raštu."+ Kalvinistui kancleriui Mikalojui Radvilai Rudajam atsisa- 
kius antspaudu patvirtinti šį raštą, irgi nepalankus katalikams vice- 
kancleris E. Valavičius tik tų pačių metų rudenį grasinamas prie 
šio dokumento pridėjo Didž. Lietuvos Kunigaikštijos antspaudą. Po- 
piežius Grigalius XIII 1579 X 30 bule „Dum attenta“ Vilniaus Kole- 
gijai pripažino irgi visas universiteto teises ir privilegijas.“ Ta- 
čiau šitoje bulėje popiežius neužsimena Batoro duotųjų privilegijų, 

Vilniaus Jėzuitų Akademijos įsteigimo aktas 


matyti, dėl to, kad jose vienas punktas prieštaravo jėzuitų ordino 
nuostatams. Karaliaus privilegija numatė, kad universiteto kancleriu 
bus Vilniaus vyskupas, o globėju ir teisėju — Žemaičių vyskupas. 
Pagal jėzuitų ordino konstitucijas ordinas pats renkasi sau globė- 
jus ir užtarėjus. Vysk. Protasevičius laišku 1579 VII 26 atkreipė į šį 
privilegijos punktą popiežiaus dėmesį. Ordino vyresnybė pradžioje 
skyrė pati rektorių, kanclerį ir profesorius. Pirmuoju Vilniaus Uni- 
versiteto kancleriu ji paskyrė jėzuitų tėvą Pilypą Widmanstetterį. 
Nuo 1634 m. kancleriu buvo jau Vilniaus vyskupas, o iš pačių 
jėzuitų teskirdavo vicekanclerį. Žemaičių vyskupai veikiausiai ne- 
bus ėję jiems karaliaus numatytų pareigų.“ 


Vysk. Protasevičius pirktais jėzuitams namais, aukotais pini- 
gais ir ypač jo dovanotomis ar pirktomis žemėmis sudarė tvirtą 
pagrindą Vilniaus Universitetui išsilaikyti iki jėzuitų panaikinimo 
1778 m.“ Visas donacijas Batoras patvirtino 1569 m. Kolegijai 
buvo priskirta 1571 m. ir šv. Jono bažnyčia, tapusi Vilniaus Akade- 
mijos bažnyčia.'* Netrukus buvo įkurta ir sparčiai augo ir Vilniaus 
Universiteto biblioteka. Žymią savo bibliotekos dalį 1572 m. mir- 
damas perleido dar kolegijai Žygimantas Augustas, testamentu savo 
biblioteką užrašė akademijai vysk. Protasevičius ir daugelis kitų. 

Trys Vilniaus Jėzuitų Akademijos bei Universiteto tarpsniai 


Ilgoje dviejų šimtmečių veikloje Vilniaus Akademija išgyveno 
augimo ir suklestėjimo laikotarpį iki 1655 m. ir po to sekusį nuosmū- 
kį. Bene tikslingiau vis dėlto šios mokyklos istoriją skirstyti į tris 
laikotarpius, kaip tatai daro pvz. Bednarskis,* Rabikauskas,? ant- 
rąjį laikotarpį skirstydami dar į du tarpsnius: į 1655-1741 m. nuo- 
smūkio laikmetį ir į 1741 -1773 m. atgimimo, arba persiorientavimo, 
laikmetį. 

Jėzuitų kolegijoms Lietuvoje, kaip ir pačiam universitetui, per 
pirmąjį laikotarpį teko išspręsti sunkų uždavinį: atgaivinti kata- 
likybę, nugalėjus įsiviešpatavusį Lietuvoje protestantizmą, iš dalies 
ir sustiprinti Lietuvoje dar nestipriai teprigijusią krikščionybę. 
Tam tikslui turėjo tarnauti vieši disputai, vieši pasirodymai, eisenos. 
Patys profesoriai ir jų auklėtiniai turėjo būti gerai pasiruošę, kad 
rimtais argumentais pajėgtų įtikinti priešingąją pusę. Buvo kviečia- 
mi iš visos Europos, ypač iš Ispanijos, pajėgiausi profesoriai. Įžymūs 
profesoriai buvo ir pirmieji rektoriai Varševickis ir Skarga. 

Per tą laikmetį jėzuitams nestigo entuziazmo. Jų veikiamos, 
didikų šeimos, viena po kitos, iš protestantizmo grįžo į katalikybę. 

Pagrindinė 1655 m. prasidėjusio akademijos nuosmūkio prie- 
žastis buvo didelės Lietuvos valstybę, jos sostinę Vilnių ir pačią aka- 
demiją ištikusios nelaimės. 1654-1667 m. karo su Maskva metu, 
1655 m. rusai užėmė Vilnių. Tai buvo pirmas kartas Lietuvos isto- 
rijoje, kad priešas užėmė jos sostinę Vilnių, kai nuo kryžiuočių lai- 
kų ji net nebuvo priešo pulta. Iš gražaus ir turtingo miesto rusai, 
būdami civilizacijos atžvilgiu atsilikę ir nieko panašaus nematę sa- 
vo tėvynėje, ne tik gabeno visokias brangenybes į Maskvą, bet viską 
baisiausiai plėšė ir naikino, Per plėšimus kilęs gaisras ir trukęs 17 
dienų sunaikino ir tai, kas dar buvo neišplėšta.“: 

Kai po ankstesnių nelaimių, kaip po 1571 m. ir vėlesnių epi- 
demijų, ar didelę miesto dalį sunaikinusio 1610 m. gaisro, netrukus 
būdavo galima tęsti vėl normalų darbą, po 1655 m. reikėjo beveik 
visa iš naujo pradėti. Viena kita žemesnioji klasė pradėjo veikti nuo 
1657 m., visa gimanzija veikė nuo 1660 m., kai filosofijos ir teologijos 
fakultetas pradėjo dirbti tik 1662 m. Iki XVII a. pabaigos miesto 
nebepuolė priešo kariuomenė, tačiau pasitaikydavo kitokių nelaimių, 
kaip vidaus neramumų, 1672 - 1673 m. vidurių šiltinės epidemija. Nuo 
pat XVIII a. pradžios Vilnių ėmė siaubti nuolat pasikartojančių ne- 
laimių eilė: 1702 m. švedai, 1705 m. rusų ir saksų kariuomenė plėšė 
miestą, 1706 m. baisus badas ir gaisras, 1710-1711 m. didysis maras, 
pareikalavęs Vilniuje keleto tūkstančių žmonių aukų, 1715 m. gais- 

ras, 1733 - 1735 m. rusų įsiveržimas, 1734, 1741, 1748 ir 1749 m. gaisrai, 
ypač 1734 m. gaisras, sunaikinęs beveik tris ketvirtadalius miesto. 
Tekdavo vis iš naujo atstatinėti sugriautus akademijos ar kitokius 
fundacijų pastatus, juos vėl įrengti, kelti nuniokotos nuosavybės 
našumą. 

Be šios pagrindinės, buvo ir kitų akademijos nykimo priežasčių. 
Paėmus viršų katalikybei, nebeaktuali pasidarė kova su kitatikiais, 
išblėso pirmykštis entuziazmas. Religinė kova jau nebeskatino mo- 
kytumo reikalavimo. Akademija galėjo verstis ir be svetimtaučių 
pagalbos, tačiau ji glaudžiau susijo su įsivyravusia Lietuvoje kul- 
tūrine ir dvasine stagnacija, nepaisė Vakaruose sklindančių švieti- 
mo idėjų ir su jomis susijusio studijų akiračio plėtimo. Šiek tiek 
neigiamai veikė ir tuo metu įsivyravęs mene ir literatūroje baroko 
stilius. Pradėta ir kai kuriuose dėstomuose dalykuose, sakysim, re- 
torikoje, daugiau žiūrėti ne esmės, turinio, bet formos puošnumo, 
iškilmingumo, pūtimosi. 

Moderninti studijas jėzuitus paskatino nuo 1726 m. Lietuvoje 
pradėję steigti savo mokyklas pijorai. Kadangi jų mokyklos buvo 
daug naujoviškesnės ir labiau atitiko to meto bajorų gyvenimo reika- 
lavimus, tai pijorai ėmė rimtai varžytis su jėzuitais, ir pastariesiems 
teko gerokai pasistengti, norint išlaikyti ligi tol turėtą katalikiškųjų 
mokyklų monopolį. 

Pijorai patys paruošė apsčiai naujų vadovėlių. Jie kreipė dides- 
nį dėmesį į gamtos ir tiksliuosius mokslus, į naująsias kalbas. Sek- 
dama pijorais, Vilniaus Akademija nuo 1741 m. pradėjo reikalauti, 
kad visi studentai privalomai klausytų istorijos paskaitų. Pradėta 
dėstyti geografija, vokiečių ir ypač prancūzų kalba. Gyviau pradė- 
tos dėstyti ir senovės kalbos, kurioms buvo išleisti tobulesni vado- 
vėliai, ir lotynų autorių, kaip Cicerono, Vergilijaus, Horacijaus 
komentarai. Susirūpinta matematikos dėstymu: suorganizuoti specia- 
lūs dvejų metų kursai būsimiems matematikos dėstytojams. Kele- 
tas jaunų jėzuitų buvo išsiųsta gilinti matematikos studijų pas žy- 
mius V. Europos matematikos profesorius“ž Buvo suorganizuota 
astronomijos observatorija. Pradėta atsižvelgti ir į naujas filosofines 
sroves: studentai pradėta supažindinti su Descartu, Baconu, Locku. 
Nesibaiminta net radikalaus racionalisto Christiano Wolffo, kaip rodo 
1759-1761 m. išleistas matematikos prof. J. Nakcianavičiaus vado- 
vėlis „Praelectiones mathematicae ex Wolfianis elementis adorna- 
tae“, 

Dar pasaulietiškesnė programa buvo su Vilniaus Akademija su- 
sijusios kilmingųjų kolegijos (collegium nobilium). Šios mūsų gim- 
naziją atitinkančios mokyklos programoje buvo ne tik lotynų kalba, 

gramatika ir retorika, bet ir naujosios kalbos, ypač prancūzų, filo- 
sofija, istorija, geografija, prigimtinė ir pozityvioji teisė. Ši kolegija 
išriedėjo iš Lydos vėliavininko K. Šiškos 1740 m. užrašytų Vlniuje 
namų ir pinigų bendrabučiui septyniems neturtingiems bajorai- 
čiams išlaikyti, 1751 m. šis bendrabutis buvo pertvarkytas į kilmin- 
gųjų kolegiją, kuri turėjo savo rektorių ir mokytojus. Mokinių 
ji turėjo apie 50, mokytojų ir auklėtojų apie 14 -17. 

Šis paskutinis Vilniaus Universiteto - Akademijos tarpsnis bai- 
gėsi, kai, stiprios reakcijos prieš jėzuitų veiklą paveiktas ir švieti- 
mo meto Europos valdovų, ypač Burbonų, spaudžiamas, popiežius 
Klemensas XIV breve „Dominus ac Redemptor noster“ 1773 VII 21 
jėzuitų ordiną panaikino. 


Akademijos mokymas ir auklėjimas 


Tiek gimnazinio, tiek ir akademinio kurso programą ir moky- 
mo bei auklėjimo metodą apsprendė religinis jėzuitų ordino tikslas, 
nusakytas paties ordino steigėjo šv. Ignoto Lojolos: „Šios draugijos 
tikslas yra ne tik Dievo malonės pagalba atsidėti savo pačių sielos 
išganymui ir tobulumui, bet taipgi tos pačios malonės pagalba uo- 
liai pasiskirti artimųjų išganymui ir tobulumui“.** Siekdamas už- 
sibrėžtojo tikslo, kuris tada praktiškai daugiausia reiškė kovoti už 
katalikų Bažnyčią ir popiežių prieš reformacijos šalininkus, Lojola 
neturėjo per daug intelektualinių pajėgų, tad rado tikslinga apsiri- 
boti gimnazijomis ir universitetais, neįtraukus į savo programą ele- 
mentarinio mokymo. Jis apribojo ir universitetinį mokymą trimis fa- 
kultetais: menų (artium, t. y. žemesniojo, gimnazijos kurso), filo- 
sofijos ir teologijos. Labiausiai atitiko draugijos tikslą teologijos fa- 
kultetas, tad į jį ir kreipdavo didžiausią dėmesį. Tačiau teologijai 
turėjo pasitarnauti ir filosofija, nes juk ir pagal iš viduramžių per- 
imtą tradiciją ji esanti teologijos tarnaitė (philosophia est ancilla 
theologiae). Jėzuitų ordino nuostatuose pabrėžiama ir humanistinių 
dalykų mokymosi svarba jų mokyklinėje sistemoje: „Kadangi tiek 
teologijos mokslas, tiek ir praktiškas jo taikymas, ypač mūsų laikais, 
reikalauja pažinti humanistinius mokslus, lotynų, graikų ir hebrajų 
kalbą, tai reikia ir šiems mokslams parūpinti atitinkamų profesorių, 
ir tai pakankamą skaičių. ..“.** 

Vilniaus Akademija turėjo tris fakultetus: vieną žemesnįjį, ati- 
tinkantį mūsų gimnaziją, lot. vadinamą scholae inferiores, ir du 
aukštesniuosius (scholae superiores), būtent, filosofijos ir teologi- 
jos. Žemesnįjį kursą pradžioje ėjo penkerius, vėliau paprastai še- 
šerius metus, filosofija buvo trejų, teologija ketverių metų kurso. 

Baigusieji gimnazijos kursą galėdavo toliau studijuoti filosofiją, bai- 
gusieji filosofijos fakultetą gaudavo filosofijos magistro laipsnį ir 
galėdavo studijuoti teologijos fakultete, kurį baigę gaudavo teolo- 
gijos daktaro laipsnį. Teologijos fakultetas rengė išmokslintus vie- 
nuolius jėzuitus, pasauliečius dvasininkus bei misionierius, bet fi- 
losofijos fakultetu galėjo naudotis ir pasauliečiai bajorai. 

Atsiradus kas duoda lėšų, jėzuitų akademijose - universitetuose 
galėjo būti steigiami ir teisių bei medicinos fakultetai. Šiems fa- 
kultetams profesoriai būdavo kviečiami pasauliečiai. Karalius Vla- 
dislovas IV 1641 X 11 aktu leido Vilniaus Akademijai steigti kanonų 
ir civilinės teisės (utriusgue iuris) ir medicinos fakultetus. Kazi- 
mierui Leonui Sapiegai 1644 m. užrašius didelę fundaciją, buvo 
įsteigtos dvi kanonų ir dvi civilinės teisės katedros. Šiame fakulte- 
te, vad. Schola Sapiehana, kanonų teisę dėstyti pavedė Vilniaus 
Akademijoje jau dėsčiusiam jėzuitui ispanui Benediktui de Soxo ir 
pasauliečiui Aronui Aleksandrui Olizarovskiui. Civilinę teisę dėstė 
iš Ingolstadto atkviesti pasauliečiai Simanas Dilgeris ir Jurgis 
Schaueris. Fakultetui normaliai veikti teko vos keletą metų. Ry- 
šium su rusų invazija ir krašto nusiaubimu fakultetas neteko dide- 
lės dalies savo fundacijų. Reguliariai tebuvo užimama tik kanonų 
teisės katedra. Akademinius laipsnius vis dėlto ir toliau duodavo 
„abiejų teisių“ (utriusgue iuris) titulu. Šalia šio, nuo 1677 m. įvedė 
ir vien tik kanonų teisės doktoratą. Kan. Kazimierui Vaišnaravi- 
čiui užrašius didelius namus Vilniuje naujai steigiamai etikos ka- 
tedrai išlaikyti, nuo 1677 m. buvo skaitomas etikos kursas, apė- 
męs ir politinę teisę. Medicinos fakultetui steigti karalius Augus- 
tas II ketinęs duoti lėšų, tačiau Lietuvą užgriuvusios nelaimės nebe- 
leido įvykdyti šio sumanymo, juoba kad ir bajorai medicinos fa- 
kultetu mažiau tesidomėjo negu teisės mokslu. 

Vilniaus Akademija, kaip ir kitos jėzuitų mokyklos, savo prog- 
rama ir metodu vadovavosi visam ordinui išdirbtomis taisyklėmis, 
vad. ratio studiorum. Vadovaudamasis 1569 m. ordino vadovybės 
nauju kolegijų darbo tvarkos taisyklių rinkiniu, provincijolas Mag- 
gio 1570 VIII 19 paruošė tik ką įsteigtai Vilniaus Kolegijai pirmąjį 
darbo statutą. 1584-1585 m. paruoštą ordino studijų tvarkos pro- 
jektą, ratio atgue institutio studiorum, 1586 m. svarstė ir Lietu- 
vos jėzuitai Vilniuje. Į kai kuriuos Lietuvos jėzuitų siūlymus buvo 
atsižvelgta tolesnėse ratio studiorum redakcijose. Tokių Lietuvos 
jėzuitų pastabų tarpe buvo ir pasisakymas dėl teologijos studijų 
krypties, kad nereikėtų griežtai apsiriboti tik šv. Tomo Akvinie- 
čio doktrinos aiškinimu, paliekant bent kiek laisvės dėstant teolo- 
giją ir filosofiją, ir kad nereikėtų teologijos dalyti į scholastinę ir 


22 





Vilniaus Jėzuitų Akademijos atidarymas (V. Smakausko paveikslas) 


kontroversinę, bet abu aspektus jungti į vieną sistemą. Gavusi ant- 
rą projektą išbandyti, Vilniaus Akademija 1592 - 1593 m. pradėjo juo 
vadovautis. Vilniuje ta proga buvo vėl susirinkusi dėstytojų Kkomisi- 
ja, bet apie jos sudėtį ir darbą tikslesnių žinių neišlikę.“ 

Vilniaus Akademijos teologijos fakultetas pradžioje turėjo 4 ka- 
tedras: vieną Šv. Rašto, dvi scholastinės teologijos ir vieną hebra- 
jų kalbos. Po dvejų metų prisidėjo dar dvi katedros: moralinės teo- 
logijos ir kontroversinės teologijos. Nors studentų skaičiumi teolo- 
gijos fakultetas buvo mažiausias, tačiau jis buvo laikomas svarbiau- 
siu ir turėjo daugiausia profesorių. Teologijos fakulteto paskaitų 
klausė ir nuo 1582 m. Vilniuje veikusių dviejų kunigų seminarijų 
auklėtiniai. 

Filosofijos fakultete buvo dėstomas Aristotelis su komentarais, 
kuriuos papildė žinios iš matematikos ir fizikos. Treji fakulteto stu- 
dijų metai buvo vadinami pagal tais metais einamų Aristotelio vei- 
kalų vardus: Logica, Physica, Metaphysica. Dėstydami filosofiją, 
jėzuitų profesoriai derino Aristotelį su Tomu Akviniečiuų, remda- 
miesi gausiais komentarais. Akademijos vadovybei rūpėjo, kad Lie- 

tuvos bajorų jaunimas nevyktų studijuoti į užsienio universitetus, 
kurių tarpe buvo nemaža ir protestantiškų. Todėl ypač buvo sten- 
giamasi kelti mokslo lygis šiame fakultete, kad jis neatsiliktų nuo 


užsienio universitetų lygio. 

"Gausiausiai lankytos per 5-6 metus penkių klasių žemesnio- 
sios akademijos studijos buvo pats aukštesniųjų filosofijos bei teo- 
logijos studijų pagrindas. Bendrajam lavinimui jėzuitai sąmoningai 
pasirinko formalinę mokyklinio mokymo sistemą, kuri priešingai 
realinei sistemai, pirmiausia rūpinasi ugdyti protinius sugebėjimus 
ir tik antroje vietoje siekti utilitarinių, gyvenimiškų tikslų ir 
daugiau ar mažiau supažindinti su vadinamosiomis realijomis. Rene- 
sanso dvasios veikiami, jėzuitai svarbiausia formalinio proto lavini- 
mo priemone pripažino humanistinius mokslus, paremtus klasikinių 
kalbų ir literatūros, pirmiausia lotynų, po to ir graikų, ir iškalbos 
bei filosofijos studijomis. 

Humanistų samprata, aukščiausią ir tobuliausią grožio formą 
sukūręs antikinis pasaulis, tad ir jų idealas buvo galimai labiau 
priartėti prie tobulos antikinės formos. Senovės pasaulio išugdytas 
ir senovėje vaidinęs nepaprastai didelį vaidmenį, vieno septynių 
laisvųjų menų pavidalu per viduramžį pasiekęs renesansą iškalbos 
menas, retorika, humanistams buvo pati aukščiausia kultūros išraiš- 
ka. Tad iškalba ir tapo kolegijos, t. y. žemesniojo akademijos tarps- 
nio, mokslinimo tikslu, ratio studiorum nusakomu žodžiais schola 
rhetoricae ad perfectam eloguentiam informat (retorikos mokykla 
moko tobulos iškalbos). Krikščionių humanistai prie šio tikslo pri- 
dėjo dar pamaldumą ir, pedagoginio humanizmo atstovo J. Sturmo 
(1507 - 1589) nusakymuų, sukūrė XVI a. mokyklos šūkį docta et 
eloguens pietas (mokytas ir iškalbingas pamaldumas). Tad pagrin- 
dinis humanistinės jėzuitų mokyklos tikslas ir buvo išmokyti iškal- 
bos, kuri humanistų samprata, būdama išradingumo ir vaizdavimo 
menas, padedąs orientuotis padėtyje ir rasti visada teisingą prak- 
tišką požiūrį į daiktus, buvo tiesiog gyvenimo menas, apimąs visas 
gyvenimo sritis, ypač visuomeninę ir pilietinę, ir lavino stilių, 
visada reiškiantį epochos dvasią.“ Tad ir keletą metų jėzuitų kole- 
gijose uoliai eitas gramatikos kursas buvo ne sau tikslas, bet vien 
tik priemonė siekti galutiniam mokyklos tikslui — išugdyti tobulam 
kalbėtojui. 

Jėzuitai laikėsi trijų mokymo dėsnių: koncentracijos, utilita- 
rizmo ir vengimo perkrauti dėstomąja medžiaga“ Pats pagrindinis 
dėsnis buvo koncentracija. Į kiekvienai dienai skirtą gramatikos ar 
iškalbos taisyklę sutelkdavo pagrindinį visos dienos mokymo dėmesį. 
Tai taisyklei teoriškai ir praktiškai išmokti pririnkdavo prie jos pa- 

vyzdžių, atminties pratybų, tą taisyklę paryškindavo skaitydami au- 
torių, jai parinkdavo vadinamąsias eruditiones, pamokymus apie 
daiktus. Utilitarizmas reiškėsi tuo, kad mokyklos mokslą stengda- 
vosi sieti su praktikos gyvenimu, aiškindavo keliančius mokinio su- 
sidomėjimą dalykus. Vengdami perkrauti mokinius mokomąja me- 
džiaga, jėzuitai stengdavosi eiti kursą ne plačiai, bet giliai. Tad, nors 
mokyklinio mokymo sritis ir buvo ribota, gana kukli, tačiau nuo- 
sekli ir vieningai užsibrėžta bei išeita. 

Šitaip suprasto mokyklos siekio ir nustatytos programos ribose 
kiekviena klasė turėjo savo tikslą ir paskirtį. Žemiausioji gramati- 
kos klasė turėjo duoti lotynų kalbos mokymo ir protinio lavinimo 
pagrindus. Joje išeidavo vad. rudimenta, pradmenis: kalbos dalis 
linksniavimą, asmenavimą, elementarinius sintaksės dalykus. Ant- 
rojoje gramatikos klasėje išeidavo visą gramatiką, tačiau dar neto- 
bulai, ne visos apimties. Pagrindinis gramatikos mokėjimas, ab- 
soluta grammaticae cognitio, buvo pirmosios gramatikos, arba sin- 
taksės, klasės tikslas. Čia visą gramatiką eidavo iš pagrindų, accu- 
rate. Humanistinėje, arba poezijos, klasėje pereidavo iš gramatikos 
srities į grynąją kalbos sritį. Čia visą dėmesį sutelkdavo į kalbos 
stilių. Mokinius supažindindavo su meninėmis kalbos savybėmis, 
juose žadindavo kūrybinius gabumus, kad retorikos klasėje įsigy- 
tų tobulą iškalbą. 


Ir autorių skaitymas turėjo padėti vykdyti klasių užsibrėžtus 
uždavinius. Gramatikos klasėse autorių kursas turėjo pirmiausia pa- 
dėti mokytis kalbos, aiškinti ir geriau įsiminti gramatikos taisykles 
ir tik antroje vietoje turėjo rūpintis pažinti veikalą literatūriškai 
ir įgyti naujų dalykinių žinių. Humanistinėje ir retorikos klasėje, 
priešingai, literatūrinė ir dalykinė autorių pusė turėjo persvarą 
prieš gramatinę ir kalbinę. 


To paties nuoseklaus tikslingumo laikėsi ir visos pratybos ypač 
rašomieji darbai. Žemiausiose klasėse rašė diktantus ir vertė iš gim- 
tosios kalbos į lotynų ir priešingai paskirus sakinius ir teksto iš- 
traukas. Toliau versdavo autorių į gimtąją kalbą, ir šį jau patai- 
sytą vertimą versdavo atgal į lotynų kalbą. Aukštesnė rašomųjų 
darbų pakopa buvo lengvi daiktų arba įvykių, pvz. namų, bažny- 
čios, piūties, aprašymai. Toliau gvildendavo kurią moralinę senten- 
ciją, išrašinėdavo iš autorių posakius ir figūras ir jas perdirbinėda- 
vo į joms panašias. Aukščiausios rūšies rašomosios pratybos buvo 
poezijos ir retorikos klasėje atliekami savarankiški darbai, kaip epi- 
gramų, epitafijų, eilių rašymas, nebe paskiros figūros ar posakio, 
bet įvairiopas kurio ištiso teksto dorojimas, sekimas antikinių au- 

toriumi proza ir eilėmis, duota ar laisva tema laiškų ir kalbų ra- 
šymas. 

Pagal humanistus, auksinio romėnų literatūros laikmečio kla- 
sikinės lotynų kalbos ir stiliaus kūrėją Ciceroną laikiusius nepralen- 
kiamu ir sektinu pavyzdžiu, ir ratio studiorum pabrėžia, kad sti- 
liaus reikia mokytis beveik vien iš Cicerono (stylus ex uno fere 
Cicerone sumendus). Ir kai kuriuos lotynų autorius drausdavo mo- 
kykloje skaityti ne tik dėl religinių bei moralinių priežasčių, bet 
ir iš baimės pagadinti stilių.“ Ciceroną eidavo visose žemesniųjų 
akademijos studijų klasėse“? Skaitydavo visų keturių pagrindinių 
šio didžiojo romėnų klasiko rūšių kūrybą: kalbas, filosofinius, re- 
torinius raštus ir laiškus, tad supažindindavo studentus su visomis 
trimis jo stiliaus rūšimis: su pavyzdingų kalbų stiliumi, su šneka- 
majai kalbai artimiausiu laiškų ir su tarpiniu filosofinių bei reto- 
rinių raštų stiliumi. Ciceronas taip buvo nustelbęs kitus romėnų 
prozininkus, jog iš jų, pvz. 1570 m. programoje, tebuvo įtraukta 
Justino istorija, o 1583-1584 m. — Cezario komentarai. Iš lotynų 
poezijos daugiausia buvo einami didieji Augusto meto poetai — 
Vergilijus, Horacijus ir Ovidijus. 

Graikų kalbai ir autoriams 1570 m. kolegijos kurse skirta tik 
11, 1583 - 1584 m. jau 20 valandų, tačiau iš autorių teskaitė Aisopo 
pasakėčias, Isokrato kalbą į Demoniką, vad. carmina Pythagorea, 
arba carmina aurea, be to, katekizmą ir evangelijas. Yra pagrindo 
tarti, kad graikų kalbos ir autorių programa Vilniaus Akademijoje 
buvo ir toliau plečiama, juoba kad, kaip rodo Miaskovskio 1711 m. 
katalogas, retorikos klasėje kasmet eidavo Demosteną, graikų epi- 
gramas ir Homero „Iliadę“, poezijos klasėje pirmais metais Isokratą, 
Teognido gnomus ir Aisopo pasakėčias, kitais metais kitokius 
atitikmenis, kaip Hesiodą, Lukianą ar kitus. Tad ši graikistikos 
programa atitiko maždaug jau ir 1546 m. Karaliaučiaus univ. sta- 
tuto reikalavimus,? nebent tuo skirtumu, kad Karaliaučiuje skai- 
tydavo ir graikų tragikus, bet lotynų autorių programa buvo vieno- 
do lygio. Tenka pastebėti, kad protestantų universitetuose reikia 
laukti didesnio dėmesio graikų kalbai, negu katalikų universitetuo- 
se, jau vien dėl to, kad protestantai daugiau dėmesio kreipia į Šv. 
Raštą, tad tuo pačiu ir į kalbas, kuriomis jis senovėje buvo rašytas. 
Bednarskio pastebėjimu, Lenkijos studentai nemėgo graikų kal- 
bos. Lietuvoje graikistika tesuklestėjo Vilniaus Imperatoriniame Uni- 
versitete 1805 - 1825 m., naujojo humanizmo įtakoje Grodeko (Grod- 
deck) profesoriavimo metu. 

Jėzuitų mokymo metodas buvo paremtas dažnų kartojimu, at- 
mintiniu mokymusi, vad. atminties lavinimu, gausiomis pratybomis, 

diskusijomis, viešais pasirodymais, ypač viešais disputais, deklama- 
cijomis. Auklėjamąjį vaidmenį vaidino ir jėzuitų teatras. Kad aka- 
demijoje daug dėmesio buvo kreipiama į religinį auklėjimą, turint 
galvoje jėzuitų ordino paskirtį, savaime suprantama. Studentai po 
pirmos pamokos turėjo eiti į pamaldas, jie turėjo dalyvauti visose 
bažnytinėse iškilmėse, turėjo daug valandų skirti katekizmui mo- 
kytis ir t. t. 

Tiek dėstomoji, tiek ir akademijos vidaus gyvenime vartotoji 
kalba buvo lotynų, tad ir vadovėliai buvo lotyniški. Du iš jų buvo 
net iš antikinės senovės paveldėti. Tai — ypač iš pradžių žemiausio- 
je klasėje eitas Donatas ir retorikos klasėj net ir vėliau vartotas 
Cicerono vardu iš senovės išlikes retorikos vadovėlis „Rhetorica ad 
Herennium“. Apie IV a. po Kr. vidurį Romoje gyvenusio gramatiko 
ir retoriaus Donato (Aelius Donatus) pradedantiems mokytis skirtas 
gramatikos vadovėlis, ars minor, arba prima, klausimų ir atsakymų 
forma nagrinėjąs aštuonias kalbos dalis, buvo toks praktiškas, jog 
jis buvo mėgiamas ne tik senovėje ir viduramžiais, bet dar gana 
ilgai ir naujaisiais laikais. Šio vadovėlio autoriaus vardu net že- 
miausioji klasė, kurioje jį eidavo, gavo Donato klasės vardą. 

Kadangi Vilniaus Akademijos metu dėstomoji kalba ir kitur 
Europoje buvo daugiausia lotynų, tai ir kiti vėlesniais laikais įvai- 
rių tautų specialistų rašyti vadovėliai visoms, ypač jėzuitų, mokyk- 
loms buvo paprastai tie patys. Gramatiką sintaksę ir prozodiją 
Vilniaus Akademijoje pradžioje ėjo iš kilusio iš Flandrijos Despau- 
terijaus (Joannes Despauterius, Despautere) vadovėlio. Vėliau var- 
tojo labai paplitusį ispanų jėzuito Emmanuelio Alvaro (Alvarez) 
1572 m. pirmą kartą paskelbtą vadovėlį „De institutione gramma- 
tica libri tres, Olissipone“. Vilniuje ši gramatika buvo pirmą kartą 
išspausdinta 1592 m., antrojoje XVIII a. pusėje 17 kartų išleista.'! 
Vadovėlis buvo per platus, tad jį, naujai leisdami, labai trumpinda- 
vo ir visaip perdirbinėdūvo, 

Retorikos vadovėliu Vilniaus Akademijoje beveik nuo pradžios 
(bent nuo 1583 m.) vartojo jėzuito (iš Ocannos, Ispanijoje) Soarijaus 
(Soarius, Suarez, Kiprionas, 1525-1593) pirmą kartą Koimbroje 
(Coimbra) 1560 m. išleistą „De arte rhetorica libri tres“. Tai buvo 
trumpas, vos 160 psl. kišeninio formato, glaustai, aiškiai parašytas 
vadovėlis, vėliau spausdintas nė kiek nepakeitus, net iki pirmųjų 
XVIII a. dešimtmečių beveik neturėjęs sau lygių varžovų. Šis va- 
dovėlis remiasi Aristotelio, bet pirmiausia Cicerono ir tada neper- 
seniausiai humanistų Petrarkos ir Poggio atrasto Cicerono sekėjo 
Kvintiliano iškalbos dėsniais. Šį vadovėlį dera vadinti klasikiniu, 
„kaip klasikinė buvo iškalba, kuria jis rėmė savo taisykles ir dės- 

nius. Iš šio vadovėlio mokėsi ištisos kartos per pusantro šimtmečio, 
tad galima iš anksto prileisti, kad iškalba, stilius ir literatūrinė kal- 
ba, tokiais dėsniais išlavinta, turi būti visada klasikinė, t. y. visada 
pilna saikingumo ir harmonijos, jungiančios sveiko proto ir logikos 
reikalavimus su meniškumo ir grožio reikalavimais“.?2 


XVII amžiuje pradėjus įsigalėti retorikos nenatūraliam, išpūs- 
tam stiliui, gindamas klasikinius, Soarijaus retorikai būdingus iš- 
kalbos dėsnius, žemaitis jėzuitas prof. Zigmantas Liauksminas“? 
parašė Vilniuje ir užsienyje daug kartų leistą puikų retorikos vei- 
kalą „Praxis oratoria sive praecepta artis rhetoricae“.“* 

Populiariausios tiek Lietuvos, tiek ir užsienio jėzuitų mokyk- 
lų graikų kalbos gramatikos buvo vokiečio J. Gretserio pirmą kartą 
1593 m. išleistos „,„Rudimenta linguae Graecae“ ir „Institutionum lin- 
guae Graecae libri III“.* Šias gramatikas perspausdinėjo ir perdir- 
binėjo visoje Europoje net ir po XIX a. vidurio. Pirma Lietuvoje 
spausdintoji graikų kalbos gramatika buvo jau minėto Liauksmino 
„Epitome institutionum linguae Graecae“ (Vilnius, 1655). Šios gra- 
matikos nėra išlikę nė vieno egzemplioriaus. 


Profesoriai ir studentai 


Rektorių Vilniaus Akademijai skirdavo vyriausioji jėzuitų or- 
dino vadovybė Romoje, kuriai apie kandidatus suteikdavo žinių Lie- 
tuvos jėzuitų provincijolas bei jo patarėjai, kurių tarpe buvo ir 
akademijos rektorius. Paprastai rektoriai keisdavosi kas treji me- 
tai, nors buvo ir nemaža išimčių. Administruoti rektoriui padėdavo 
akademijos vicekancleris, du studijų prefektai, fakultetų dekanai, 
akademijos nuosavybių prokuratoriai. Sunkiais studentų nusikalti- 
mo drausmei atvejais kreipdavosi į akademijos kanclerį, kurį pra- 
džioje skirdavo jėzuitų ordino vadovybė, nuo 1634 m. kanclerio ti- 
tulą turėjo Vilniaus vyskupas.“ 

Čia duodamas pilniausias ir tiksliausias iš visų ligšiolinių, P. 
Rabikausko paruoštas, remiantis archyvine medžiaga, Vilniaus Aka- 
demijos rektorių sąrašas.“ Tik viena prieš asmenvardį data yra to 
asmens skyrimo rektorium data. 

Pirmųjų, 1569 IX 28 į Vilnių atvykusiųjų jėzuitų viršininkas bu- 
vo Baltazaras Hustovinas. Pirmas oficialiai įsteigtos Vilniaus Kole- 
gijos rektorius 1570 VIII 15- 1578 balandžio mėn. buvo Stanislovas 
Varševickis; jį išvykusį į Švediją, 1574 birželio - gruodžio mėn. pa- 
vadavo Petras Skarga; 1578 gegužės mėn. - 1579 rugpiūčio mėn. rek- 
torius Jokūbas Vujekas. 

Akademijos rektoriais buvo : 1579 VIII 1-1584 gegužės mėn. 
Petras Skarga; 1582 balandžio mėn.- 1584 gegužės mėn. Paulius 
Bokša (vicerektorius); 1584 gegužės mėn. - 1585 Garcias Alabianus 
(vicerektorius); 1585-1592 Garcias Alabianus; 1592 - 1595 Fridrichas 
Bartschas; 1595-1599 Leonardas Krakieris; 1599 - 1602 Paulius Bok- 
ša; 1602 - 1605 Adomas Brocus; 1605 liepos mėn. - 1608 Mykolas Or- 
tisijus; 1608-1611 Stanislovas Vlošekas (Wioszek); 1611-1614 Si- 
manas Niklevičius; 1614-1615 Mykolas Salpa (vicerektorius); 1615- 
1618 Mykolas Salpa; 1618 - 1625 Jonas Gruževskis; 1625 - 1628 Sima- 
nas Niklevičius; 1628-1632 Pilypas Frisijus; 1632-1638 Simanas 
Ugnievskis;1638 - 1642 Merkelis Šmelingas (Schmelling); 1642 - 1643 
Jonas Gruževskis; 1643 -1646 Benediktas de Soxo; 1646 IX 4 Alber- 
tas Cieciševskis (Cieciszewski); 1649 VIII 11 Jonas Rivockis; 1650 - 
1654 Grigalius Šenhofas (Schėnhoff); 1654-1655 Albertas Kojalavi- 
čius; 1656-1657 Zigmantas Liauksminas (vicerektorius); 1657 V 12 
Kazimieras Kojalavičius (vicerektorius); 1659 V 25 Kazimieras Ko- 
jalavičius; 1662 m. Mykolas Ginkevičius (mirė 1663 VIII 4); 1663 X 1 
Danielius Butvila; 1666 X1 Andrius Valavičius; 1669 X1 Stanislo- 
vas Tupikas; 1672 X 1 Baltazaras Rogalskis; 1675 X1 Paulius Bo- 
chenas; 1678 XI 27 Andrius Ribskis; 1680 XI 30 Vladislovas Rudzins- 
kis; 1683 IV 4 Mykolas Mazovieckis (mirė 16841I22); 1684 VII 11 - 
1688 VII Petras Kitnovskis; 1687 m. vasarą Jonas Godebskis (vice- 
rektorius); 1688 VII 25 Pranciškus Kucevičius; 1691 VII 25 Andrius 
Ribskis; 1694X24 Baltazaras Dankvartas; 1697 XII 22 Kristupas 
Losievskis; 1701 IV 12 Jokūbas Hladovickis; 1704 V 31 Martynas Go- 
debskis; 1705 III 31 Tobijas Arentas; 1710 VIII 3 Motiejus Karskis; 
1713 VIII 22 Kristupas Limontas; 1716 IX 6 Tobijas Arentas; 1720 IX 
13 Kristupas Garšvila (mirė 1721 IV 21); 1721 IX 29 Tobijas Arentas 
(mirė 1724 IV 8); 1724 VII 26 Stanislovas Sokulskis; 1727 X 9 Vladis- 
lovas Daukša; 1731 VIII 26 Stanislovas Sokulskis; 1735 VII 26 Karo- 
lis Bartoltas; 1738 IX 14 Juozas Sadovskis; 1741 IX 24 Vladislovas 
Daukša; 1745 I 24 Pranciškus Rosciševskis; 1752 VIII 24 Jonas Juraha; 
1755 VII 2 Martynas Bžožovskis (Brzožowski, mirė 1759 IV 13); 1759 
IV 13 Stanislovas Haslovskis (vicerektorius); 1760 - 1763 Stanislovas 
Haslovskis; 1763 VIII 10 Kazimieras Vazgirdas; 1766 VIII-21 Kazimie- 
ras Pšeciševskis (Przeciszewski); 1769 VIII 24 Juozas Jankauskas; 
1772 XI 4-1773 XI 12 Antanas Skorulskis. 

Rektorius ir profesoriai buvo vienuoliai jėzuitai. Žemesniosiose 
studijose paprastai dėstydavo klierikai, aukštesniosiose — mokslo 
laipsnius turintieji profesoriai. Tiek rektorių, tiek ir profesorių tau- 
tinė sudėtis buvo labai mišri. Akademijoje dėstė ispanai, italai, ai- 
riai, skotai, anglai, vokiečiai, švedai, danai, belgai, norvegai. Nemaža 

buvo lenkų, ypač artimesnių Lietuvos kaimynų mozūrų. Buvo net 
vad. Vakarų Ukrainos (rusinų) atstovų. Lietuvių jėzuitų pradžioje 
nebuvo, tad nebuvo jų nei dėstytojų. Iš rektorių bene pirmas lietuvis 
buvo žemaitis Jonas Gruževskis (1588 - 1646, 1618-1625 rektorius). 
Kadangi jėzuitų mokyklose dėstomoji kalba buvo visur ta pati lotynų 
ir profesoriai buvo vienuoliai, tai juos lengva buvo kilnoti iš vienos 
mokyklos į kitą, iš vienos valstybės į kitą. Todėl daugelis profeso- 
rių tedirbdavo Lietuvoje neilgai, nors buvo ir tokių svetimšalių pro- 
fesorių, kurie visą gyvenimą praleido Lietuvoje. Ilgainiui daugėjo pro- 
fesorių, kilusių iš Lietuvos ir iš Lenkijos. 

Be rektoriaus ir kitų pareigūnų, Vilniaus Akdemijoje pradžioje 
būdavo iš viso 11 - 12 dėstytojų, nuo XVII a. pradžios 14 - 15. Pradėjus 
veikti teisių fakultetui, jų skaičius buvo pakilęs iki 18. Nuosmūkio 
laikmečiu (1655-1741) dėstytojų skaičius laikėsi beveik pastovus, 15 - 
19 klierikų bei kunigų jėzuitų. Prasidėjus atgimimui, dėstytojų skai- 
čius ėmė smarkiai kilti: 1751-1752 mokslo m. jų buvo 15, 1757- 
1758 m. — 21, 1766-1767 m. — 28, 1773 m. — net 74,8 


Ir akademijos studentų tautinė sudėtis buvo labai marga. Vil- 
niaus Akademiją lankė ne tik daugiatautės Lietuvos valstybės gy- 
ventojai, bet ir įvairių tautų svetimšaliai. 1589 m. Vilniaus Akade- 
mijoje atsilankiusį Zigmantą Vazą studentai sveikino, be mokykloje 
išmoktų lotynų, graikų ir hebrajų kalbų, dar ir savo gimtosiomis, 
kaip ispanų, italų, prancūzų, vokiečių, lenkų, lietuvių kalba (tai pir- 
ma išlikusi panegirika lietuvių kalba).'? 1604 m. šv. Kazimiero garbei 
sukūrusių lotyniškų ir graikiškų eilėraščių rinkinį 84 akademijos 
studentų tarpe randame daną, švedą, norvegą, skotą, vokietį (Gothus), 
pamarėną, vengrą, italą, livonietį ir kitus (pusė jų buvo kitataučiai).*? 
Dar įvairiopesnė studentų sudėtis buvo XVII a. viduryje: 1648 m. 
pasitikdami karalių Vladislovą, studentai sveikino net 18 kalbų: 10- 
tynų, graikų, prancūzų, italų, ispanų, vokiečių, flamų, senąja slavų, 
čekų, lenkų, gudų, lietuvių, latvių, vengrų, anglų, skotų, airių ir 
sirų kalba.*! Čia minėtų naujųjų kalbų atstovai mokėsi Vilniaus Aka- 
demijoje. 

Neturtingiems studentams steigė bendrabučius. 1579 m. vysk. 
Protasevičius įsteigė bendrabutį vad. Bursa Valeriana (vysk. krikš- 
to vardu). Studentams gyventi davė mūrinius namus, dar kitus 
dvejus namus dovanojo, kad studentai iš nuomos už juos galėtų 
gyventi. Į bursą priiminėjo jau pradėjusius mokslą studentus, bet 
dėl lėšų stokos negalėjusius mokslo baigti. Be šios, 1602 m. Vilniaus 
kan. Ambraziejaus Beinarto buvo dar įsteigta Bursa Ambrosiana 
ir 1616 m. įsteigta D. L. Kunigaikščio iždo raštininko Jono Mikalojaus 

Korsako Bursa Korsakiana. Visi trys bendrabučiai veikė per visą aka- 
demijos gyvavimo laiką. 

Filosofijos fakulteto studentai skyrėsi į ordino narius ir pasau- 
liečius. XVI a. pabaigoje daugiau kaip pusė filosofijos fakulteto stu- 
dentų buvo pasauliečiai, vad. eksternai. Į teologijos fakultetą stodavo 
ne visi ketinantieji būti dvasininkais. 

Tuojau po to, kai popiežius Grigalius XIII 1584 m. aprobavo 
jėzuitų įsteigtą ir vadovaujamą religinę broliją Marijos garbei, vad. 
sodaliciją, ją suorganizavo Vilniaus akademiniam jaunimui rektorius 
Petras Skarga. Ši sodalicija buvo padalinta į minima, media ir ma- 
xima pagal narių amžių ir išsilavinimą. Sodalicijos nariai žodžiu ir 
pavyzdžiu rodė krikščioniško gyvenimo idealą: lankė ligonius, šelpė 
vargšus. Jie taip pat mokė katekizmo gatvėse ir dalyvavo kovoje su ki- 
tatikiais.** Kita Marijos sodalicija buvo įsteigta miesto gyvento- 
jams. 

Per pirmąjį akademijos veiklos laikmetį studentams nestigo 
darbštumo ir idealizmo, tačiau, pradedant 1665 m., drausmė pašlijo. 
1665 m. iš Lenkijos į Vilnių buvo atsibasčiusi slapta antisemitų gauja. 
Nusiaubusi Krokuvą ir Lvovą, ji ruošėsi pogromams Vilniuje ir 
suviliojo keletą ir Vilniaus studentų, kurie tačiau buvo tuojau iš aka- 
demijos pašalinti. Pasitaikydavo maištų prieš akademijos vadovybę: 
1674 m. streikavo retorikos ir poetikos klasės, 1677 m. teologijos ir 
filosofijos fakultetų studentai bandė rinktis rektorių. Studentai 
kartais užpuldinėdavo kitatikius. Didžiausią triukšmą buvo sukėlęs 
kalvinų užpuolimas 1682 m. balandžio mėn., kai, pasklidus gandui, 
kad kalvinai pagrobę vieną neseniai perėjusį į katalikų tikėjimą se- 
minaristą, kažkieno pakurstyti studentai užpuolė ir iš pamatų sugriovė 
reformatų maldos namus.** Vis dėlto net ir tokie ekscesai nerodo, 
kad Vilniaus Akademijos studentų drausmė būtų kažkaip išskirtinai 
pašlijusi, nes panašių studentų išsišokimų ir neramumų paprastai 
būdavo ir kituose universitetuose. 

Vilniaus Akademijos studentų įmatrikuliacijos knygos, deja, ne- 
išliko, tad ir žinios apie akademijos studentų skaičių tik atsitiktinės 
ir nepilnos. Pirmaisiais, t. y. 1579 m., akademija turėjo apie 500 
mokinių ir studentų, kurių skaičius nuolatos augo: 1590 m. jų buvo 
apie 600, 1600 m. — 800, 1617 - 1618 mokslo metais net 1215: dogma- 
tinės teologijos 24 studentai, moralinės teologijos 28, filosofijos 58, 
retorikos 58, poetikos 91, sintaksės 126, aukščiausioje gramatikos kla- 
sėje 203, antrojoje gramatikos klasėje 231, trečiojoje gramatikos 
klasėje 200, žemiausioje gramatikos klasėje 196.** 

Nėra tikslių žinių apie vėlesnio laikotarpio studentų skaičių. Nuo- 
smūkio metu (1565-1741) akademijos studentų skaičius žymiai svy- 

ravo. Tatai parėjo nuo labai nepastovių išorinių sąlygų. Manoma, 
kad to meto vidurkis bus buvęs apie 800. Vilniuje gyvendavo apie 
50 - 100 jėzuitų, kartais ir daugiau. Žymi jų dalis buvo teologijos ir 
filosofijos fakultetų studentai. Pastaruoju, atgimimo, laikmečiu Vil- 
niaus Akademijoje gyvenančių jėzuitų skaičius sparčiai augo. 1769 m. 
jų buvo 157: 52 kunigai, 67 klierikai, 38 broliai. Be to, profesų na- 
muose gyveno 21, kilmingųjų kolegijoje 15, naujokyne 87, terciate 
27 jėzuitai.“ Šiuo atsigaunančios Vilniaus Akademijos metu ir stu- 
dentų skaičius turėjo būti žymiai pakilęs. 

Vilniaus Jėzuitų Akademija bei Universitetas tiek mokslu, tiek 
ir studentų gausumu prilygo geriausiems ano meto Vakarų Euro- 
pos universitetams ir žymiai pranešė 1755 m. įkurtą pirmą ir tais 
laikais dar vienintelį Rusijoje Maskvos universitetą. 1764 m. Maskvos 
universitete buvo tik 48 studentai, iš kurių 40 išlaikė valdžia, 8 buvo 
bajorai“? 1765 m. Maskvos univ. turėjo 55 studentus.“" 


Akademijos mokslinė ir literatūrinė kūryba 


Daugumas Vilniaus Akademijos profesorių bei joje studijavusių 
akademikų veikalų rašyti lotyniškai arba lenkiškai. Kadangi akade- 
mijos veikimo metu lotynų kalba tebebuvo populiariausia mokslo 
kalba, tai lotyniškaisiais Lietuvos mokslininkų veikalais lengvai ga- 
lėjo naudotis ir kiti Europos mokslo žmonės. Kai kurie šių veikalų 
būdavo net užsieniuose, kartais po keletą kartų perspausdinami. 
Tokie veikalai žymiai prisidėjo ne tik prie mokslo plėtimo, popu- 
liarinimo, bet kartais ir prie jo pažangos. 

Lenkiškai rašytieji veikalai pradžioje turėjo tikslą tenkinti dau- 
giausia Lenkijos mokslo poreikius, tačiau Lietuvos didikams ir bajo- 
rams bei miestiečiams vis labiau lenkėjant, jais ėmė vis daugiau 
naudotis ir Lietuvos gyventojai. Ypatingą reikšmę turėjo lietuviš- 
kieji raštai, kurių Vilniaus akademinė spaustuvė išleisdavo viduti- 
niškai po knygą kas keleri metai.“ Šie daugiausia religinio turinio 
lietuviškieji raštai tenkino ypač kunigų ir paprastų žmonių reika- 
lus, tačiau jie nemaža pasitarnavo ir ugdydami lietuvių rašomąją 
kalbą. 

Kad ir glaustai, tačiau lietuvių kalba ligi šiol plačiausiai Vil- 
niaus Akademijos raštiją yra apžvelgęs M. Biržiška minėtoje knyge- 
lėje apie senąjį Vilniaus Universitetą“? Mažne visų šių raštų au- 
torių biografijos su svarbesniųjų raštų sąrašais paskelbtos didžiau- 
siame ligšioliniame lituanistikos žinyne Lietuvių Enciklopedijoje.“ 

Teologijos raštais Vilniaus Akademija pasireiškė jau nuo pat sa- 
vo veikimo pradžios. Rašytojas, garsus pamokslininkas pirmasis aka- 

demijos rektorius Petras Skarga parašė ir teologinio turinio raštų, 
kaip „Pro sacratissima Eucharistia“ (išsp. Vilniuje 1576 m.), „O jed- 
nošci Košciota Božego“ (Vilnius, 1577) ir kt. Artimiausias Skargos 
bendradarbis 1580 - 1589 m. Vilniaus Akademijos dogmatinės ir kon- 
troversinės teologijos profesorius, pirmas jėzuitų pramokęs ir lietu- 
viškai portugalas Emanuelis de Vega buvo gabus, pagarsėjęs pole- 
mistas. Paskelbė „De vero et unico primatu divi Petri apostolorum 
Principis“ (1580) ir eilę kitų mokslinių religinių raštų bei iškilmingų 
disputų tezių. Akademijos profesorius, 1631 - 1634 m. Lietuvos jėzui- 
tų provincijolas Lancicijus (Leczycki) išspausdino per 26 lotyniškus 
ir lenkiškus religinio turinio raštus, kurių dalis išversta prancūziškai 
ir vokiškai. Bene pirmas Vilniaus Akademijos rektorius lietuvis 
(1618 - 1625), Lietuvių jėzuitų provincijolas (1644 - 1646) Jonas Gru- 
ževskis parašė „Ultima et maxima hominis mutatio sive de mystica 
cum Deo unione“ (2 t., 1641) ir kitus veikalus lotynų kalba. Buvęs 
akademijos rektorius, 1651 - 1653 m. ir 1662 - 1665 m. Lietuvos jėzuitų 
provincijolas Jonas Rivockis paskelbė apologetinių veikalų. Iš viso 
jis paruošęs spaudai 22 veikalus. Apie 60 (pagal nekrologą apie 80) 
įvairaus turinio knygų autorius, studijavęs teologiją Vilniuje Adal- 
bertas Tilkovskis (apie 1624 - 1695) parašė veikalų ir iš apologetikos, 
asketikos, bažnytinės teisės sričių. Jo praktinio dvasios gyvenimo va- 
dovėliai buvo išversti ir į kitas kalbas ir buvo daug kartų išleisti. 
Akademijos prof. Jonas Pašakauskis (1684-1757) paskelbė nemaža 
teologinių, ypač kontroversinių veikalų, kurie buvo pakartotinai 
spausdinti ir leidžiami ir užsienyje: Varšuvoje, Krokuvoje, Sando- 
mire, Kališe. 

Teologiniais ir religiniais raštais pasireiškė ir kiti Vilniaus Aka- 
demijos profesoriai, kaip Martynas Lascijus (Laszcz, 1551 - 1615), Mo- 
tiejus Bembus (1567 - 1645), Motiejus Kazimieras Sarbievijus (1595 - 
1640), Mykolas Ginkevičius (1594-1663), Zigmantas Liauksminas 
(1597-1670), Kazimieras Kojalavičius (1617-1674), Jonas Briktijus 
(Brictius, 1651-1710), Jonas Aloyzas Kulieša (1659-1706), Balta- 
zaras Dankvartas (m. 1699), Jonas Drews (1645-1710), Kristupas 
Losievskis (1649-1712), Adomas Abrahamavičius (1710-po 1765), 
Laurynas Ridzevskis (1716-1765), Dovydas Pilkauskis (1735 - 1803) 
ir kiti. 

Vilniaus Akad. profesoriai bei buvę auklėtiniai turi nuopelnų 
ir lietuviškų religinių raštų srityje. Keleto svarbių lietuvių kalba 
knygų autorius Konstantinas Sirvydas (apie 1580 - 1631)*' parašė pir- 
mą stambų originalų lietuvių kalba veikalą vardu „Punktay Saki- 
mu“ (Punkty kazan, Vilnius, I, 1624, II, 1644). Tai — gana grynos, 
be svetimybių, žodingos kalbos lietuviškas veikalas. Artimas Sirvydo 

bendradarbis Jonas Jaknavičius (1589 - 1668),?* be kitų raštų, paskel- 
bė ir XVII - XVIII a. apie 40 kartų perspausdintą veikalą „„Ewangelie 
polskie y litewskie“. Pranas Šrubauskis (apie 1620 - 1680), lietu- 
viškų knygų autorius, parašė populiariausią ligi XIX a. lietuvišką 
katalikų giesmyną „Balsas sirdies pas Wieszpati Diewa...“ Išspaus- 
dintas apie 1679 m., iki 1818 m. jis buvo dar apie 20 kartų išleistas. 
Saliamonas Slavočinskis (1624 - apie 1660)** veikiausiai parašė pir- 
mą žinomą lietuvių katalikų giesmyną D. L. Kunigaikštijoje „Gies- 
mes tikieimuy katholickam priderancias“ (Vilnius, 1646). Sekdamas 
Daukšos, Sirvydo tradicija, autorius rūpinosi kalbos grynumu. My- 
kolas Olševskis (Ališauskis, apie 1712 -apie 1779)“ buvo autorius, 
tiesa, primityvaus turinio ir lietuviškai lenkišku žargonu rašytos, ta- 
čiau labai populiarios, 1753-1851 m. tarpe net 20 kartų išleistos 
knygos „Broma atwerta ing wiecznasti par Atminima paskutiniu 
daiktu“. Tai jau senosios lietuvių literatūros nuosmūkio laikmečiui 
būdinga knyga. Ir minėtasis Pašakauskis pasireiškė lietuviškais reli- 
giniais raštais. Bent jo nekrologe suminėti jo išleisti aštuoni lietu- 
viški pamokslai.“ 

Ir filosofijai Vilniaus Akademija yra davusi reikšmingų darbų. 
Gausiais darbais pasireiškęs Martynas Smigleckis (1564 - 1619), savo 
20 su viršum raštų skaičiuje išleidęs ir pagarsėjusį veikalą iš eko- 
nomikos srities „O lichwie“ (Vilnius, 1596), paskelbė ir Anglijoje 
bei Prancūzijoje plačiai vartotą logikos vadovėlį „Logica selectis 
disputationibus et guaestionibus illustrata“ (Ingolstadt, 1618), *1658, 
2 tt.). Jau minėtasis A. Tilkovskis 1680 - 1682 m. paskelbė daugia- 
tomį veikalą „Philosophia curiosa“. Lukas Zaleskis (apie 1605- 
1673) 1640 m. išleido paskaitų santrauką „Compendium totius phi- 
losophiae“, Skorulksis Antanas (1715-1780) išspausdino „Commen- 
tariolum philosophicum“. Benediktas Dobševičius (1722 - apie 1780) 
paskelbė „Praelectiones logicae“ (1761), „Placita recentiorum phi- 
losophorum“ (1760). Savo veikaluose jis atsižvelgia ir į moderniuo- 
sius filosofus, kaip į Baconą, Descartą, Locką. 

Kanonų teisės darbais pasireiškė Benediktas de Soxo (1587- 
1658), išspausdinęs kanonų teisės nuostatus „Clavis iuris academi- 
cis Vilnensibus...“ (Vilnius, 1648). Mykolas Buinovskis (1632 - 1690) 
išspausdino „Ratio status eligendi“ (1689), „Ratio status ecclesias- 
tici“ (1690). Minėtasis K. Losievskis išspausdino „„Assertationes ca- 
nonico—legales de iudiciis et processu“ (Vilnius, 1699). Stanislo- 
vas Sokulskis (1678-1740), įrodinėdamas, kad disidentai neturi tei- 
sės balsuoti, paskelbė „Ius plenum religionis catholicae“ (1719, 
Vilnius) ir „Stadiodromus orthodoxus“ (Vilnius, 1720). Aleksandras 
Bekanauskas (1682-1755) išspausdino „Guestiones theologicae ca- 

nonico— morales“ (1732), o Pranas Borovskis (1712-1790) „Mowy 
za prawem Chrystusowem“ (1776). 


Iš pasaulietinės teisės bei visuomenės mokslų srities Aaronas 
Aleksandras Olizarovijus (1618-1659) išspausdino „De politica ho- 
minum societate“ (1651), Elijas Daunoravičius (1624 - 1669) „Homo 
politicus“ (1664), minėtasis D. Pilkauskis „O T polskich“ 
(1788), „Odpowiedž na pytanie“ (1789). 


Vilniaus Akademijos profesoriai parašė ir bažnytinės bei pa- 
saulietinės istorijos veikalų. Be garsiosios knygos „Žywoty šwie- 
tych“ (Vilnius, 1579), P. Skarga parašė Baronijaus veikalo „Anna- 
les Ecclesiastici“ santrauką lenkų kalba. 1603 m. leidinys apėmė 
10, 1607 m. jau visus Baronijaus veikalo 12 tomų. Ši santrauka 
svarbi dar tuo, kad ją vienuolis Ignatij Murovyj 1678 m. išvertė 
į rusų kalbą „Godovyje dela cerkovnyje“ iš šio, Maskvos sinodo 
1719 m. „išvalyto“ teksto, antrašte „Dejanija cerkovnyja i graž- 
danskija“, bulgaras Paisij Hilendarski daug ką paėmė, apie 1760 m. 
rašydamas bulgarų istoriją „Slovo“. Minėtasis M. Ginkevičius rank- 
raščiu paliko Vilniaus vyskupų biografijas. Albertas Kojalavičius 
paskelbė Lietuvos Bažnyčios ir jos kultūros istorijai apskritai svar- 
bų įvairių žinių rinkinį apie bažnytinę padėtį Lietuvoje „Miscella- 
nea rerum ad statum ecclesiasticum in Magno Lithuaniae Du- 
catu pertinentia“ (Vilnius, 1650). Andriejus Mlodzianovskis (1627 - 
1685) išspausdino ,„Samogitiae Ducatus ornamenta in veneratio- 
nem amplissimorum decorum illustrissimi ac venerandissimi Do- 
mini, Domini Pac Episcopi Samogitiae. ..“ (Mintauja, 1668), „Suppe- 
titiae militares ex Divis Poloniae Lithuaniaegue gentis tutelari- 
bus nec non Sanctis Militibus“ (1671); „Icones symbolicae vitae 
et mortis B. Iosaphat Martyris Archiepiscopi Polocensis“ (1675). 


Paskelbta keletas jėzuitų, ypač Lietuvos provincijos, istorijai 
svarbių veikalų. J. Drews išleido „Fasti Societatis Iesu“ (4 tt. 1723). 
Adomas Naramauskis (1681-1736), be išspausdinto istorinio vei- 
kalo „Facies rerum Sarmaticarum“ (2 tt., *1724- 1726), rankraščiu 
paliko „Catalogus scriptorum Societatis Iesu provinciae Lithuaniae“. 
J. Pašakauskis paliko dabar Krokuvoje esantį nebaigtą rankraštį 
(1014 psl.) apie įžymiuosius Lietuvos jėzuitų provincijos vienuolius 
„De viris illustribus provinciae Lithuaniae“. Stanislovas Rostovskis 
(1711-1784) išleido svarbų šaltinį jėzuitų veiklai ir kultūriniam 
Lietuvos gyvenimui „Lituanicarum Societatis Iesu historiarum pro- 
vincialium pars prima“ (Vilnius, 1768, 21877). Ši veikalo dalis ap- 
ima visą šimtmetį, 1564-1664. Antrąją veikalo dalį paliko rank- 
raščių. Johannes Antonius Preuschhoff (1663 - 1721) išspausdino ver- 

tingą Vilniaus Akademijos istoriją „„Universitas Vilnensis Iagellonico 
Bathoreana laurearum academicarum florida“ (1707). 

Minėtini ir kai kurie kiti Vilniaus Akademijos profesorių istori- 
niai veikalai. J. Rivockis išleido dvi biografijas: Žywot Leona Sa- 
piehy“ (1645) ir Varmijos vysk. Simano Rudnickio gyvenimą (1645). 
Daug istorinių darbų (Estreicheris sužymėjo 38 raštų antraštes) pa- 
rašė Lietuvos istorijai daugiausia nusipelnęs akademijos prof. Alber- 
tas Kojalavičius. Fr. Piekosinskis 1897 m. išleido Krokuvoje jo 
vertingą veikalą „Herbarz rycerstwa W. X. Litewskiego“. Kiti žy- 
mesnieji jo raštai: „De rebus anno 1648 et 1649 contra Zaporovios 
Cosakos gestis“ (Vilnius, 1651), „Epitome de rebus anno 1643 et 1649 
contra Zaporovianos Cosakos in Polonia et Lithuania gestis“ (Viena, 
1653), „Fasti Radviliani“ (Vilnius, 1653), „Septem Chodkevicii heroes 
exercitus Lithuani“ (1641). Naudodamasis Stryjkovskio kronika, Ko- 
jalavičius parašė reikšmingiausią savo veikalą — dviejų dalių Lie- 
tuvos istoriją „Historiae Lituanae pars prior“ (Dancigas, 1650, 399 psl. 
ir II d., išsp. Antverpene 1669). Naudodamasis šiuo veikalu, vokiečių 
istorikas A. L. Schlėzeris Lietuvos istoriją (ligi Liublino unijos) 
įtraukė pirmą kartą į pasaulinę istoriją““ Antanas Aloyzas Miš- 
tautas (1685-1740) išspausdino Sapiegų istoriją „Historia Illustris- 
simae Domus Sapiehianae...“ (Vilnius, 1724). Pranciškus Bohomo- 
lecas (1720-1785) išleido istoriografinį veikalą „Zbiėr dziejopisow 
polskich“ (1764-1768). Daug istorinių veikalų parašė Pranciškus Pa- 
prockis (1723 - 1790). Žymiausieji jo raštai: „Domowe wiadomošci 
polskie i W. Ks. Litewskiego“ (1752); „Dzieje pretendentoėw korony 
angielskiej“ (1758); „Europa Zz częšci šwiata najprzedniejsza“ 
(01775); „Wiadomošci o ksiestwie Kurlanzkiem i Semigalskiem“ 
(1759); „Domowe wiadomošci o W. Ks. Litewskiem Zz przylączeniem 
historji tegož narodu“ (1760); „Historja polska“ (1766); „Wiado- 
mošč každemu obywatelowi korony Polskiej i W. Ks. Litewskiego“ 
(1771). 

Vilniaus Akademijoje dėstęs poetiką vysk. Adomas Stanislovas 
Naruševičius (1733-1796) vėliau Lenkijoje pagarsėjo literatūriniais 
ir istoriniais darbais. Žymiausias jo istorinis veikalas „Historja na- 
rodu polskiego od początku chrzešcijanstwa“ (1780 - 1786, 6 tt., *1859, 
8 tt. iki 1386 m.); „Historja Jana Karola Chodkiewicza, wojewody 
Wileūskiego, hetmana wielkiego W. X. Litewskiego“ (1781). Paliko 
vertingą šaltinių kolekciją „Teki Naruszewicza“ 230 tt. Naruševi- 
čius buvo kritiškosios Lenkijos ir Lietuvos istoriografijos pradinin- 
kas, sukūręs vad. Naruševičiaus mokyklą, kurią vėliau pakeitė Le- 
levelio mokykla. Valstybės galybę jis tapatino su stipria karaliaus 
valdžia. 

Akademijai, kaip ir kitoms jėzuitų kolegijoms, istorijos ir geo- 
frafijos vadovėlių paruošė Karolis Virvičius (1717 - 1793). Kazimieras 
Aloyzas Holovka (1719-1770) ir Pr. Paprockis parašė geografijos 
paskaitoms vadovėlių. 

Pagrindinei žemesniojo akademijos kurso disciplinai retorikai, 
be garsiojo Liauksmino, vadovėlius parašė dar Mikalojus Radau 
(1615 - 1687) „Orator extemporaneus seu artis oratoriae breviarium 
bipartitum“ (1651, *1655), K. Kojalavičius „Institutiones rhetoricae“ 
(2 tt, 1654, 1659). M. K. Sarbievijus paliko rankraštį „De figuris 
sententiarum“. B. Dankvartas išspausdino retorikai artimą homiletinį 
veikalą „Breve directorium concionatoris apostolici“ (3 tt., 1692 - 1699) 
ir K. Kojalavičius plačiai vartotą „„Modi LX sacrae orationis varie 
formandae“ (1644, 1669, 1676, 1679, 1684, 1694, 1759). 

Antikinių kalbų gramatikomis bei autorių vertimais akademija 
nedaug tepasireiškė. Vis dėlto T. Arentas parašė ilgai gramatikos 
dėstytojų vartotą vadovėlį „„Praxis de natura... magisterii gramma- 
tices“ (apie 1710), Bohomolecas išspausdino „Supellex latinitatis“ 
(Vilnius, 1751), Pašakauskis „Grammatica Emmanuelis Alvari“ (apie 
1753). Z Liauksminas parašė mums neišlikusią pirmą Lietuvoje leis- 
tą graikų kalbos gramatiką „Epitome institutionum linguae Grae- 
cae“ (Vilnius, 1655). Lotynų autoriai pradėta versti lenkiškai tik į 
paskutinio akademijos laikmečio pabaigą. Minėtini D. Pilkauskio Sa- 
liustijaus Katilinos (1767, 21776) ir Senekos veikalų vertimai (tarp 
1771 ir 1782) bei A. S. Naruševičiaus Tacito ir Horacijaus vertimai. 
Tik K. Kojalavičius vertė Tacitą dar XVII a., tačiau jo vertimas te- 
išleistas 1803 m. 

Stilistikos ir iškalbos pratyboms aukštesniosiose žemesniojo aka- 
demijos kurso klasėse studentai kurdavo lotyniškas, iš dalies ir grai- 
kiškas eiles, Šis eilių rašymo metodas padėjo išaugti visai eilei lo- 
tyniškosios poezijos kūrėjų, kurių žymiausias buvo Motiejus Kazi- 
mieras Sarbievijus (1595-1640). Sekdamas Horacijum, Sarbievijus 
parašė 4 Lyrikos knygas ir vieną epodų knygą. Šia kūryba Sarbie- 
vijus nepaprastai išgarsėjo visoje Europoje. Nors Sarbievijus buvo 
mozūrų kilmės, tačiau jis praleido apie pusę gyvenimo Lietuvoje ir 
savo poezijoje apdainavo Lietuvos gamtą, jos sostinę Vilnių, prira- 
šė panegirikų Lietuvos didikams.“* Dėl šio „lietuviškumo“ Sarbie- 
vijus susilaukė iš savo bičiulio mozūro vysk. Lubienskio priekaištų.** 

Iš kitų Vilniaus Akademijos lotyniškų poetų minėtinas po Sar- 
bievijaus jo katedrą užėmęs Mikalojus Kmicicas (apie 1600 - 1632). 
Juozapato Isakevičiaus slapyvardžiu jis išspausdino poemą „Iosapha- 
tidos“ (1627). Jonas Chądzinskis (1600-1666), vilnietis, 1639 m. 
Vladislovo IV atsilankymo į Vilnių proga akademijos mokinių vardu 

išspausdino sveikinimų rinkinį „Florae Luciscianae amoenitas“ ir 
1648 m. tokia pat proga „Ver Lukiscanum“. Į pastarąjį rinkinį idėjo 
ir vieną seniausių lietuviškų eilėraščių savo rašytą dvieilį „„Dziau- 
gias Ziedalay...“ Minėtasis A. Tilkovskis po 1651 m. išleido epinį 
kūrinį „Dies eguitis Poloni et Lituani“ ir Varmės vyskupų garbei 
eilėraščių rinkinį „Arae gratitudinis“. 

Vilniaus Akademijos laikais labai paplitusi buvo paprastai ei- 
liuotinė lotyniškosios poezijos rūšis, panegirikos, taip pat elogijos, 
epigramos. Šios kūrybos, be eilės kitų, yra palikęs M. K. Sarbie- 
vijus, M. Kmicicas, L. Zaluskis, Petras Kojalavičius (1622 - 1654), K. 
Losievskis, J. A. Proišhofas (Preuschhoff). Ypač daug panegirikų 
yra paskelbęs K. Kojalavičius.!* 

Svarbi, tiesiog neatskiriama jėzuitų mokyklinio auklėjimo dalis 
buvo jų mokyklinis teatras. Vaidindavo paprastesnes, daugiau dek- 
lamacinio pobūdžio inscenizacijas, vad. dialogus ir sudėtingesnius 
scenos veikalus dramas.!?! Pradžioje vaidindavo kituose kraštuose 
statytus veikalus, vėliau pradėjo kurti scenai veikalus ir Lietuvoje. 
Dramas ir dialogus rašė daugelis savų akademijos autorių, kaip 
Martynas Lascijus, Sebastijonas Čarnolaskis (P. Skargos seserėnas, 
1553 - 1638), Gasparas Pentkovskis (1581-1592 dirbo Vilniaus Aka- 
demijoje), Grigalius Knapskis (1564-1638), Simonas Ugnievskis 
(apie 1584-1684), M. K. Sarbievijus, Tomas Klagė (1598 - 1664), 
Jonas Rivockis, Danielius Butvila (1600 - 1682), Andrius Zenevičius 
(apie 1609 - 1687), Valentas Bialovičius (1638 - 1678), Kristupas Garš- 
vila (m. 1721), lietuviškų raštų autorius Gabrielius Šimkevičius 
(1644-1709), Jonas Drews, Vladislovas Daukša (1677-1747), Bo- 
leslovas Gizbertas (1682-1730), Andrius Jurgis Pežarskis (1685 - 
1744), latvių kalbos gramatikos pradmenų „Dispositio imperfecti 
ad optimum“ autorius Jurgis Špungianskis (1692 - 1733), Kazimie- 
ras Vizgirdas. Be to, Vilniuje 1674 m. vaidintos dramos autorius buvo 
J. Kosmovskis, 1714 ir 1719 m. — Juozas Rudamina, 1721 m. — 
D. Kasakauskas, 1750 m — R. Hempelis, 1761 m. — M. Chaneckis, 
1771 m. — K. Benislavskis.!** Iš Vilniaus Akademijos išėjo ir vėliau 
Varšuvoje pagarsėjęs įžymiausias akademijoje dirbęs gudų kilmės 
jėzuitų dramaturgas, minėtasis Pranciškus Bohomolecas. 

Kaip ir kitų naujųjų Europos tautų, ir lietuvių literatūra pra- 
džioje buvo religinė ir daugiausia verstinė. Dėl jau aptarto vis di- 
dėjusio lietuvių kalbos niekinimo lietuvių literatūrai dar labai il- 
gai teko tenkinti beveik išimtinai religinius poreikius. Vis dėlto per 
du šimtmečius Vilniaus Akademija davė ir keletą lietuvių kalbai 
bei literatūrai reikšmingų ir pasaulietinio turinio kūrinių. Seniausias 
išlikęs Didž. Lietuvoje spausdintas tekstas ir seniausia lietuviška 

panegirika yra nežinomo autoriaus (spėjama, M. Paco) parašytas 
sveikinimas karaliui Zigmantui Vazai jo lankymosi Vilniaus Aka- 
demijoje 1589 m. proga. Ši pirmuoju lietuvišku hekzametru rašyta 
9 eilučių panegirika drauge su sveikinimais kitomis kalbomis buvo 
išspausdinta Vilniuje 1589 m.!“ Jau minėtasis K. Sirvydas išleido 
reikšmingą, net penkis kartus perspausdintą lenkų - lotynų - lietu- 
vių kalbos žodyną studijuojančiam jaunimui „Dictionarium trium 
linguarum in usum studiosae iuventutis“ (Vilnius, 1629, 1631, 1642, 
1677 ir 1713). Sirvydas buvęs išleidęs ir lietuvių kalbos gramatiką 
„Clavis linguae Lituanicae“ (Vilnius, 1630), tačiau nė vienas šio 
„lietuvių kalbos rakto“ egzempliorius iki šiol nerastas.“** 1737 m. 
Vilniuje Akademija išleido nežinomo jėzuito paruoštą lietuvių kal- 
bos gramatiką „Universitas linguarum Lithuaniae“ (Lietuvos kalbų 
[t. y. tarmių] visetas), skirtą akademiniam jaunimui (in obseguium 
zelosorum Neo-Palaemonum ordinata).!“ Spėjama, kad šios grama- 
tikos autorius esąs J. Jaknavičius.!* 

Matematika Vilniaus Akademijoje iš pradžių buvo einama ele- 
mentarinė, į pabaigą ir aukštoji taikomoji, astronomija veikiausiai, 
bent teoriškai, pradėta eiti XVII a. Akademija pasireiškė mokslo 
darbais ir iš šių mokslo sričių. Matematikos prof. Osvaldas Kriu- 
geris (Krūger, 1598-1655) išsp. „Centuria astronomica“ (1639), 
„Theoremata de oculo“ (1641), „Theorecentriae“ (1644). Minėtasis 
A. Tilkovskis išleido ,„Arithmetica curiosa“ (1668), labai padidintą 
ta pačia antrašte veikalą pakartojo 1689 m.; 1669 m. išspausdino 
„Physica curiosa“, „Meteorologia curiosa“, „Philosophia curiosa“. Vi- 
sa tai pakartotinai išleido jau minėtoje daugiatomėje serijoje „Philo- 
sophia curiosa“ (1680 - 1682). Be to, išspausdino „Geometria curiosa“ 
(1692), „Astronomia curiosa“ (1694). Jo įdomūs veikalai buvo pla- 
čiai skaitomi. Tomas Žebrauskas (1714 - 1758), matematikas ir archi- 
tektas, Vilniuje įrengė fizikos ir astronomijos kabinetus, meteorolo- 
gijos stotį ir pastatė astronomijos observatoriją, kuriai lėšų davė 
Elžbieta Oginskytė - Puzinienė ir kiti. Pats vadovavo observatorijos 
statybai, teleskopu atlikinėjo stebėjimus, pirmasis nustatė Vilniaus 
geografinę padėtį. Jokūbas Nakcianavičius (1725 - 1790) 1758-1763 m. 
vadovavo astronomijos observatorijai. Sekdamas Leibnico mokiniu 
Wolfu, išsp. „Praelectiones mathematicae ex Wolfianis Elementis 
adornatae“. Be to, paskelbė „Elementa geometriae“ (2 tt, 1759- 
1761); „Exercitationes in analysi“ (1758). Žymiausias Vilniaus Aka- 
demijos astronomas Martynas Počobutas (1728 - 1810), vadovavęs po- 
jėzuitiniam Vilniaus Universitetui, perstatė Vilniaus observatoriją, 
aprūpino observatoriją reikalingais instrumentais, darė stebėjimus. 
Počobutas taip įrengė Vilniaus observatoriją, jog ji daugelio buvo 

Senojo Vilniaus Universiteto observatorija 


laikoma prilygstančia garsiajai Oksfordo observatorijai!“ Žymes- 
nieji Počobuto veikalai: „Observations commencėes 4 Marseille et 
continuės 2 Avignon“ (1763); „Calculus eclipseos lunaris, guae acci- 
dit die 14 Febr. 1766 pro Observatorio Academiae Vilnensis“ (1772); 
„Początki geometryi, dzieto Clairau“ (versta iš prancūzų k., 1772); 
„Cahiers des observations astronomigues faites a VObservation Ro- 
yal de Vilno en 1773“ (1777); „O dawnošci Zodyaku Egiptskiego w 
Denderach (Tintyris)“ (1803); „Observationes ad determinandam 
positionem 16 stellarum, e guibus constellatio Viteli Poniatoviani 
formatur“ (1785). 

Nuo 1762 m. matematikos dėstytojų personalas buvo dar susti- 
printas pajėgiais matematikais prancūzais. Iš Nancy buvo pakvies- 
tas J. J. Rossignol, J. Fleuret, A. Rostan. Pastarasis tapo net Počobuto 
pagalbininku. 

Baigęs Vilniaus Akademijoj filosofiją magistras, studijavęs dar 
ir Olandijoje lietuvis bajoras Kazimieras Semėnavičius išspausdino 
nepaprastai vertingą artilerijos veikalą „Artis magnae artilleriae 
pars prima. Studio et opera Casimiri Siemienowicz, eguitis Lithua- 
ni, olim Artilleriae Regni Poloniae Praefecti“ (Amsterdamas, 1650). 
Veikalas buvo žymiai pranašesnis už visus kitus tos rūšies to meto 
darbus. Knyga veikiai buvo dar kartą išleista lotyniškai, 1654 m. ji 

buvo išversta prancūziškai, 1676 m. vokiškai (Frankfurte ties Mai- 
nu), be to, ispaniškai, olandiškai, daniškai ir net po 79 m. dar ne- 
pasenusi angliškai (1729). 1651 m. miręs Semėnavičius antrosios 
veikalo dalies nebespėjo išspausdinti. Rankraštis buvo saugomas 
Sanguškų bibliotekoje Liubertave prie Liublino, vėliau Zaluskio 
bibliotekoje Varšuvoje. XVIII a. gale rusams grobiant bibliotekas, 
rankraštis dingo!“ 

Esama duomenų, iš kurių galima prileisti, kad Vilniaus Akade- 
mijoje muzika buvo pasiekusi gana aukštą lygį!“ Kad akademi- 
joje buvo mokoma ir muzikos, matyti ir iš to, kad Z. Liauksminas 
akademijoje buvo suorganizavęs chorinio giedojimo kursus, kad ne- 
turtingieji studentai galėtų pelnyti pinigų mokslui!“b Tam tikslui 
jis nurašė didįjį gradualą ir savo lėšomis jį išleido.!“< Tuo pačiu 
tikslu, kad „žemėsnės kilmės studentai arčiau susipažintų su giedo- 
jimo muzikos menu“;**4 Liauksminas parašė ir Lietuvos muzikos 
istorijai reikšmingą knygelę „Ars et praxis musica in usum studiosae 
iuventutis in collegiis Societatis Iesu“ (Vilnius, 21693),'9** pirmą Lie- 
tuvoje muzikos vadovėlį. 


Vilniaus Akademijos teisė vadintis universitetu 


Aukštoji Vilniaus jėzuitų mokykla, kaip ir kitų kraštų toly- 
gios mokyklos, įprasta vadinti akademija, tačiau ji turi visišką teisę 
būti vadinama ir universitetu ne tik dėl karaliaus bei popiežiaus 
įsakmiai suteiktų universiteto teisių, taip pat ir privilegijų teikti aka- 
deminius mokslo laipsnius, bet ir dėl jos mokslo lygio, profesorių 
kvalifikacijų bei mokslo darbų ir studentų skaičiaus. Ši mokykla 
tiek seniau, tiek ir dabar, tiek kitų tautų!“", tiek ir lietuvių, buvo 
ir tebėra laikoma universitetu. Universitetu ją laiko ir visi šio me- 
to apie ją rašę istorikai jau minėtuose veikaluose, kaip M. Biržiška 
veikale „Senasis Vilniaus Universitetas“, P. Rabikauskas straipsnyje 
„Vilniaus Akademija“ Lietuvių Enciklopedijoje ir kitur, J. Bičiūnas 
„Tautos Praeities“ studijoje, 1956 m. ir 1966 m. Vilniuje leistieji 
leidiniai „Vilniaus Universitetas“. Ir rašantysis šias eilutes turėjo 
jau progos pasisakyti, kad „Lietuvoje pirmas universitetas buvo 
iš 1570 m. jėzuitų įsteigtos Vilniaus kolegijos išriedėjusi aukštoji 
mokykla, pradžioje iki 1781 m. paprastai vadinama Vilniaus Akade- 
mija“.!!9 Vis dėlto žinomi bent dviejų asmenų bandymai nepripa- 
žinti Vilniaus Akademijai universiteto teisių. Buvęs Krokuvos 
akademijos prof. teisininkas M. Zalašovskis knygoje „Ius Regni 
Poloniae“ (Poznanė, 1699) paskelbė tezę, kad Vilniaus Akademija 
netenkanti teisės vadintis universitetu, nes ji uždarė teisių fak. ir ne- 

A. Kojalavičiaus i K. Simo.navičiaus knygų tituliniai lapai 


įsteigė medicinos fak.“! Panašią nuomonę yra pareiškęs ir Lietu- 
vos istorikas Šapoka, tvirtindamas, kad „iki pilno universiteto te- 
trūko tik medicinos fakulteto“ .!12 

Universiteto esmę ir „pilnumą“ sudaro nebūtinai visų galimų 
fakultetų ir žinijos sričių visetas. Patys seniausieji ir garsiausieji 
Europos universitetai, Paryžiaus ir Bolonijos, net ir visiškai subren- 
dę, dar neturėjo pačiais svarbiausiausiais tuo metu laikomų fakul- 
tetų: Paryžiaus univ. neturėjo civilinės teisės, Bolonijos — teolo- 
gijos fakulteto, o vis dėlto niekas netvirtino, kad šie universitetai 
tada nebuvę universitetai ar bent tebuvę „nepilni universitetai“.!5 
Šių dienų universiteto sąvokos apibrėžimuose, tiesa, kalbama apie 
tai, kad jis turi „apimti mokslo visumą“, jis turi „paskiras žinijos 
sritis... darniai jungti“, bet tai nereiškia, kad universitete būti- 
nai turėtų būti atstovaujama visoms žinijos sritims.!*4 Tektų net 
pabrėžti, kad šią pastarąją universiteto paskirtį „apimti paskiras Ži- 
nijos sritis ir jas jungti“ Vilniaus Akademijos metu buvo lengviau 
vykdyti, negu šiandien, nes mokslai dar nebuvo taip toli pažengę 
ir išsidiferencijavę. Ir, kaip matėme, akademija darė pastangų „jung- 
ti“ žinijos sritis ir apimti visumą. Tatai buvo vykdoma pradedant 
netgi žemesniuoju menų fakultetu, kur koncentracijos ir mokslo 

vieningumo galėtų pavydėti ir neviena pavyzdinė šių dienų aukš- 
toji mokykla. Ne kitaip buvo ir aukštesniuosiuose fakultetuose. Mes 
jau turėjome progos informuoti apie 1680-1682 m. Tilkovskio vei- 
kalą „Philosophia curiosa“, apėmusį aritmetiką, fiziką, meteorologi- 
ją ir kitas žinijos sritis, tarsi visos šios žinijos sritys tebūtų vienos, 
visa apimančios žinijos srities filosofijos dalys. Tilkovskis šitame 
veikale stengiasi apimti ko plačiausias žinijos sritis, kalbėdamas 
net apie tokius tolimus filosofijai dalykus, kaip apie gintarą, me- 
dų, žemės ūkį (De re agraria), duodamas net 113 valgių receptų, 
tačiau niekas šiandien netvirtintų, kad, išleidus vieną kurią čia kal- 
bamą žinijos sritį, pvz. kulinariją ar net ir agronomiją, universitetas 
taptų nebepilnas. Apie teologijos fakulteto pastangas siekti žinijos 
vieningumo, rodos, nebetektų nė kalbėti. Pakaktų nebent dar kartą 
priminti, kad ir pati filosofija, dar iš viduramžių perimta tradicija, 
tebuvusi teologijos tarnaitė. 

“ Dar vienas argumentas kalba už tai, kad Vilniaus Akademija 
visą jos gyvavimo laiką buvo pilnas universitetas. Ne tik ši akade- 
mija, bet paprastai ir kiti Europos universitetai išgyveno savo augįi- 
mo, klestėjimo ir nuosmūkio laikmečius, turėjo daugiau ar mažiau 
fakultetų, tačiau dėl to jie nenustodavo buvę universitetais. 

Zalašovskio užsipuolimus atrėmė J. A. Proišhofas.!!* Šapokos 
Vilniaus Akademijos vertinimo klaidingumą pagrįstai dar neseniai 
išdėstė ir P. Rabikauskas,“* tik jam susidaro įspūdis, kad ir kai 
kurie LE bendradarbiai ar gal net ir pati redakcija nelinkusi Vil- 
niaus Akademijos laikyti pilnateisiu universitetu. Iš tikrųjų taip 
nėra, nes ir Lietuvių Enciklopedijoje straipsnis „Vilniaus univer- 
sitetas“, dėl kurio autoriaus pažiūros šiuo klausimu klaidingumo kyla 
įtarimas, rašytas to paties asmens, būtent rašančiojo šias eilutes, kaip 
ir ankstesnysis straipsnis „Universitetas“, kuriame labai aiškiai pa- 
sisakyta, kad Vilniaus Akademija buvo „pirmas universitetas Lie- 
tuvoje“. Tik „Vilniaus Universiteto“ straipsnyje autorius neberado 
reikalo aiškinti, kas buvo Vilniaus Akademija, juoba kad ji Lietu- 
vių Enciklopedijoje eina prieš „Vilniaus universiteto“ straipsnį.“" 

Šia proga praverstų pagvildenti klausimą, ar Vilniaus aukšto- 
sios jėzuitų mokyklos vadinimas akademija tuo pačiu jau supo- 
nuoja nepripažinimą jai universiteto teisių. Tiesa, kad daugiareikš- 
miu žodžiu „akademija“ šiandien paprastai suprantama aukštoji ku- 
rios nors specialios srities mokykla;*** tačiau seniau akademija kartais 
vadindavo ir universitetinio lygio mokyklas:*“? Ypač Lietuvoje ir 
Lenkijoje XVI-XVIII a. terminas akademija buvo tolygus termi- 
nui universitetas'*?, tad ir šiandien, pvz. lenkų istorikai, rašydami 
apie tų laikų Krokuvos universitetą, šalia universiteto ir retesnio 

lenkiško wszechnica termino, kartais dažniau negu kitus vartoja 
akademijos vardą.!*! Neišsiverčia be akademijos termino ir lietuviai 
istorikai, rašydami apie šią Vilniaus mokyklą, juoba kad šis termi- 
nas parankus vartoti, nes jis žymi išskirtinai vieną keturių senojo 
Vilniaus Universiteto laikotarpių, ir tuo vartojimu jai nė kiek ne- 
siaurinamos universitetinės teisės. 


Baigiamosios pastabos dėl Vilniaus Akademijos kultūrinio 
vaidmens 


Senojo Vilniaus Universiteto istorijoje Vilniaus Jėzuitų Akade- 
mija užima ilgiausią laiko tarpą: ji veikė du šimtmečius, kai kitais 
pavidalais Vilniaus Universitetas tegyvavo tik pusę šimtmečio. Per 
tuos du šimtmečius ji vaidino vadovaujamą vaidmenį kultūriniame 
ir dvasiniame Lietuvos gyvenime. Jos įtaka buvo juntama visoje 
Didžiojoje Lietuvos Kunigaikštijoje ir net už jos ribų. 

Jau kuriant akademiją, buvo turėta galvoje platūs jos kultūri- 
nės veiklos tarptautiniai užsimojimai. Kurdinęs Lietuvoje jėzuitus 
viceprovincijolas Sunieris savo 1570 m. pranešime ordino vadovybei 
apie naujai įsteigtą Vilniaus jėzuitų kolegiją, be kitko, rašė: „Nerei- 
kia pamiršti, kad iš čia mums atsidaro platūs vartai į Moskoviją, iš 
kur per totorių kraštą galėtume pasiekti Kiniją.... Nekalbu apie 
Švediją, Lietuvos kaimynę, taipgi Livoniją, kur kada nors būtų gali- 
ma nuvykti“.!2? Jei Vilniaus Akademija plėsti savo veiklos toli- 
mojoje Kinijoje ir neketino, tačiau jos įtaka kaimyniniams Lie- 
tuvos kraštams buvo neabejotinai gana veiksminga. Tatai patvirtina 
kad ir to meto šaltiniai, kurių vienas (1649 m.), tarp kitko, rašo: 
„Studijų garso paskatinti, kilmingieji, eretikai iš Livonijos, Kuršo, 
Prūsijos, netgi iš pačios Karaliaučiaus akademijos, neraginami siun- 
čia savo vaikus į mūsų mokyklas mokyti, ir pasekmės nepaprastai 
patenkina mūsų lūkesčius“.123 

Kultūrinė Vilniaus Akademijos įtaka reiškėsi ne tik tuo,. kad 
daugelis jos auklėtinių plačiojoje Lietuvos jėzuitų provincijoje, kar- 
tais ir už jos ribų, ėjo kolegijų mokytojų, dvasininkų ir kitokias 
svarbias pareigas, bet ir įvairiais kitokiais būdais. Kadangi tais lai- 
kais plačiai tebevartota lotynų kalba buvo patogi tarptautinė moks- 
linio bendravimo priemonė, tai ne tik pati akademija galėjo lengvai 
naudotis kitur Europoje sukurtais mokslo bei literatūros veikalais, 
bet ir jos laimėjimais teologijos, filosofijos, istorijos, retorikos, gra- 
matikos, lotynų poezijos, matematikos, astronomijos, net artilerijos 
ir kitose mokslo srityse naudojosi, kaip jau turėjome progos patirti, 
ir kiti kraštai. Ypač Lenkija daug pasinaudojo buv. Vilniaus Aka- 

demijos profesorių ar auklėtinių darbais (Skargos vad. seiminiai pa- 
mokslai;?* vėlesnė Bohomoleco teatrinė, Naruševičiaus literatūrinė 
kūryba ir kita). Stačiatikių metropolitas Petras Mogila ir pirmieji 
jo įsteigtos Kijeve stačiatikių kolegijos mokytojai lankė Vilniaus 
Akademiją ir kitas Lietuvos jėzuitų mokyklas. Per juos Vilniaus jė- 
zuitų teatras turėjo didelę įtaką Ukrainos ir Rusijos teatrui'“5. Vil- 
niaus Akademijos auklėtinis Meletijus Smotrickis (1578 - 1633) para- 
šė pirmą slavų gramatiką!“, P. Skargos metraščiai, kaip matėme, 
turėjo įtakos bulgarų istoriografijai. 

Dar neseniai tebesilaikė buvusi visuotinai įsivyravusi klaidinga 
nuomonė, kad ne tik senasis Vilniaus Universitetas, bet net ir Vil- 
niaus Jėzuitų Akademija buvusi lenkiška mokykla. Patys lietuviai, 
net Nepriklausomos Lietuvos laikmečiu, maža tesidomėjo Vilniaus 
Akademijos istorija, juoba kad ir pats Vilnius tuo metu buvo lenkų 
okupuotas, tad ir per maža progos buvo patikrinti, ar tokia pažiūra 
į Vilniaus Akademiją teisinga. Betgi Lietuvai atgavus Vilnių, tuo- 
jau su kiek platesniu minėtu darbu pasirodė buv. Vilniaus Uni- 
versiteto profesorius ir rektorius M. Biržiška, atkreipęs didesnį dė- 
mesį į akademijos lietuviškumą. Nuo tol ir kiti, lietuviškai rašę apie 
akademiją, jau nebelaiko jos nei lenkiška institucija, nei lenkinti 
skirta mokykla; tik šis mitas neišblėso dar kitomis kalbomis rašo- 
muose veikaluose!??. 


Pabandykime paskaičiuoti Vilniaus Akademijos ypatybes, susi- 
jusias su jos lietuviškumu, lenkiškumu bei tarptautiškumu. Aka- 
demijos lietuviškumu tenka laikyti šias jos savybes: 


1. Akademija buvo skirta ne Lenkijos, bet Didž. Lietuvos Ku- 
nigaikštijos reikalams, ir ji buvo įkurta ne Lenkijoje, bet Lietuvos 
sostinėje Vilniuje. 

2. Kadangi vienas pagrindinių Krokuvos universiteto atgaivinimo 
tikslų buvo Lietuvos krikščioninimas, tai Vilniaus Universiteto stei- 
gimas buvo priešingas Lenkijos interesams: įsteigus Vilniaus Uni- 
versitetą, lenkiškasis Krokuvos universitetas turėjo prarasti Lie- 
tuvos krikščionintojo monopolį. 1577 m. gegužės mėn. Lenkijos ir Lie- 
tuvos vyskupų sinodui Petrakave nutarus visas vyskupijas apdėti 
tam tikru mokesčiu, kad sustiprintų smunkantį Krokuvos universi- 
tetą ir tuo sukliudytų steigti Vilniaus Universitetą, gindamas Lietuvos 
teises, Vilniaus vysk. Protasevičius griežtai atsisakė apdėti savo vys- 
kupiją tuo mokesčiu ir tais pačiais metais parašė drąsų protesto 
laišką net pačiam popiežiui!?s, 

3. Vilniaus Universiteto steigimu daugiausia sielojosi Vilniaus 
vysk. Protasevičius, paaukojęs universitetui išlaikyti daug savo turto. 

Jam padėjo įvairių tautybių asmenys, ir patį Vilniaus Universitetą 
įsteigė jėzuitų ordinas, taigi tarptautinė vienuolių draugija, o ne ko- 
kia nors lenkiška institucija, 

4. Jėzuitams rūpėjo ne lenkinimas, bet religiniai Lietuvos reika- 
lai. Todėl jau per pirmąjį dešimtmetį jie išsiuntinėjo į Lietuvos kai- 
mus ir miestelius lietuviškai mokančių pamokslininkų. Jau 1581 m. 
pradėjo Vilniaus Akademinėje šv. Jono bažnyčioje sakyti lietuviškus 
pamokslus ir po pietų aiškinti lietuviškai tikėjimo dalykus, kurių 
klausytis sueidavo minios žmonių. Nuo 1582 m. per keletą metų Vil- 
niaus aikštėse aiškino tikėjimo tiesas ne tik lenkiškai, bet jau ir lie- 
tuviškai.!** Šis lietuviškųjų pamokslų gausumas vertas juo didesnio 
dėmesio, kad per du krokuviškio Lietuvos krikščioninimo šimtmečius 
Lietuvoje beveik nebuvo kunigų, mokančių lietuvių kalbą. Čia pri- 
simintini jau cituoti Bednarskio. žodžiai, kad „lietuviškai ar gudiš- 
kai“ tada „mokyti nenorėta ir nemokėta“. 

5. Vilniaus Akademinėje šv. Jono bažnyčioje, šalia lenkiško, vi- 
suomet buvo laikomas ir vienas nuolatinis lietuviškų pamokslų sa- 
kytojas, net ir tuo metu, kai kitose Vilniaus bažnyčiose lietuviškieji 
pamokslai buvo jau labai retai besakomi. Įsidėmėtina, kad per pen- 
kias didžiąsias šventes, kai suplaukdavo minios žmonių, kaip rodo 
išlikęs 1710-1723 m. Vilniaus Jėzuitų Kolegijos dienoraštis, lietuviš- 
kieji pamokslai turėjo persvarą prieš lenkiškuosius.'*? 

6. „Akademijoje buvo nustatyta, kad studentai, mokantieji lie- 
tuvių kalbą, pamokslų sakymo pratybas turi atlikti ne kuria kita kal- 
ba, o lietuviškai, kad, išėję iš akademijos, galėtų aiškia, gražia lie- 
tuvių kalba imponuoti lietuviškai kalbančiai visuomenei“**:, 

7. Jėzuitams rūpėjo lietuvių kalbos taisyklingumas, turtingumas 
ir stilius. Ypač buvo vertinamas geras lietuvių kalbos mokėjimas. 
Tai rodo 1598 m. mirusio J. Lavinskio, vieno pirmųjų lietuvių jė- 
zuitų, nekrologo žodžiai: „In lithuanico idiomate rarae facundiae“,!3* 
kaip ir 1709 m. mirusio pamokslininko G. Šimkevičiaus nekrologo 
pasakymas: „In cultura et peritia lithuanicae linguae omnium iudi- 
cio primatus illi deferebatur“. Panašių vietų esama ir kituose atsilie- 
pimuose.!** Susidomėjimą lietuvių kalbos stiliumi rodo kad ir ma- 
gistro Buivydo 1723 V 17 sakyto šv. Jono bažnyčioje Vilniuje lietu- 
viškojo pamokslo minėto dienoraščio apibūdinimas: „et guidem 
stylo samogitico sublimato“.13* 

8. Vilniaus jėzuitai parėmė M. Giedraičio kandidatūrą į Žemai- 
čių vyskupus dėl to, kad Giedraitis gerai mokėjo lietuvių kalbą.!*5 

9. Apie 1620 m. Vilniaus Akademijoje buvo įsteigta lietuvių 
kalbos katedra.“ 

10. Vilniaus Jėzuitų Akademijos lietuvių kalbai teikiamo dėme- 
sio svarbiu įrodymu tenka laikyti ir prof. K. Sirvydo, dėsčiusio aka- 
demijoje ir lietuvių kalbą,“' net penkių leidimų sulaukusį studen- 
tams skirtą lenkų - lotynų - lietuvių kalbų žodyną. Studentams buvo 
skirta ir minėtoji lietuvių kalbos gramatika „Universitas linguarum 
Lithuaniae“ (1737). 

11. Akademijos spaustuvė noriai spausdino lietuviškas knygas. 
Kol nebuvo pakankamai lietuvių kalbą mokančių jėzuitų rašytojų, 
buvo spausdinamos pašalinių autorių knygos, kurių tarpe ir pats 
svarbiausias XVI a. Didžiosios Lietuvos lietuviškas veikalas M. Dauk- 
šos postilė. Vėliau spausdino ir savo profesorių bei auklėtinių raštus. 


12. Vilniaus Akademija išugdė nemaža lietuvių rašytojų, para- 
šiusių ne tik gana gausių religinių, bet ir reikšmingų pasaulietinių 
lietuviškų raštų, kurių tarpe ypač minėtina pirma lietuviška hek- 
zametrinė 1589 m. panegirika, K. Sirvydo veikalai ir lietuvių kalbos 
gramatikos, 

13. Kaip matyti iš minėto jėzuitų dienoraščio ir ypač iš Bed- 
narskio cituotame veikale apie jėzuitų mokyklas Lenkijoje pridėtos 
lentelės, XVIII a. Lietuvos jėzuitų provincijoje, apėmusioje nemaža 
ir nelietuviškų žemių, lietuviškai laisvai kalbėti ir rašyti mokėjusių 
jėzuitų skaičius buvo jau nemažas. 1740 m. iš bendro 695 (420 
kunigų ir 275 seholastikų) skaičiaus lietuvių kalbą mokėjo 111, že- 
maičių (tarmę) — 17; 1770 m. iš bendro 911 (518 kunigų ir 393 
scholastikų) skaičiaus lietuviškai mokėjo 118, žemaitiškai — 2. Šie 
skaičiai atrodys mums juo didesni, jeigu juos galėtume lyginti su prie 
nulio artėjančiais priešjėzuitinės Lietuvos krikščionybės epochos 
skaičiais.!** 

14. Akademija davė visą eilę Lietuvos istorijai reikšmingų bio- 
grafinių, genealoginių ir kitokių veikalų su ypatingai svarbia 
A. Kojalavičiaus „Lietuvos istorija“. 

15. Lietuviškos dvasios buvo paveiktas ir įžymiausias akademijos 
lotyniškosios poezijos atstovas Sarbievijus, garsinęs savo kūryba Lie- 
tuvos vardą. , 

16. Akademija palaikė patriotinę Lietuvos istorijos Palemono 
teoriją. Profesoriai, kreipdamiesi per iškilmes ar vaidinimus į aka- 
deminį jaunimą, vadindavo jį „iuventus Palaemonia“ ar dar lietu- 
viškesniu, jau tikru istoriniu vardu — „iuventus Gediminia“.!3? Vai- 
dinimuose, ypač XVII ir XVIII a., nevengdavo ir su Lietuvos istorija 
susijusių temų.'*? 

17. Akademijoje dirbo nemaža lietuvių profesorių ir net visa 
eilė rektorių. 

Jau vien tik iš čia suminėtų lietuviškumo apraiškų matome, 
kad Vilniaus Jėzuitų Akademija nebuvo nei lenkų, nei lenkinimo 
įstaiga. Buvo, tiesa, nemaža ir lenkų, ypač iš kaimyninės Mozūrijos, 
profesorių ir net rektorių, tačiau daugiatautėje akademijos bendruo- 
menėje jie nuo kitų nesiskyrė ir neturėjo kurių nors ypatingų teisių 
ar privilegijų. 

Vis dėlto, nors Vilniaus Akademija ir buvo įsteigta Lietuvoje, 
ir net jos sostinėje, ir jos paskirtis pirmučiausia buvo Lietuvos krikš- 
čioninimas, tad ir Lietuvos kultūros ugdymas, tačiau ji nebuvo ir 
grynai tautinė, lietuviška institucija, koks buvo pvz. kaimyninis Ka- 
raliaučiaus univ., kurio net jau ir paruošiamosios universiteto mo- 
kyklos, vad. partikuliaro, kunigaikščio Albrechto 1541 m. duoto stei- 
gimo akte įsakmiai pasakyta, kad rektorius, t. y. instituto dvasią le- 
miamai sprendžiąs asmuo, turi būti būtinai „vokiečių kalbos vyras“, 
t. y. tautybės vokietis.!*! 

Nors Vilniaus Akademija bus daugiau nusipelniusi lietuvių kal- 
bai ir kultūrai, negu lenkiškajai, tačiau vis dėlto net ir pačioje aka- 
demijoje, ypač žiūrint šių dienų akimis, pastebėtume ir tam tikro lyg 
ir lietuvių kalbos niekinimo, jos per mažo paisymo, net ir lyginant 
su kita vietine kalba, būtent lenkų. Proginės lietuviškos panegiri- 
kos, tiesa, lietuvių literatūrai reikšmingos, tačiau jas kurdavo pa- 
prastai tik ypatingais atvejais, norėdami pvz. paryškinti akademijos 
lankytojų daugiakalbiškumą. Lietuvių kalbos negerbimu laikytume ir 
tai, kad tokie lietuviški eilėraščiai rinkiniuose būdavo dedami ne 
garbingoje vietoje, tuojau po lotyniškų, graikiškų, hebraiškų, bet pas- 
kutinėje vietoje.!** Kaip matome iš 1710-1723 m. jėzuitų dienoraš- 
čio ir kitų šaltinių, jėzuitai į didikus, „ad magnates“, paprastai 
kreipdavosi lotyniškai, kartais ir lenkiškai, į liaudį, „ad populum“ 
— lietuviškai.“ Pagal Lietuvos jėzuitų provincijos papročius, mo- 
kyklose ir bažnyčiose būdavo giedamos daugiausia lotyniškos gies- 
mės, tačiau neviena ir lenkiška, kai lietuviškų, bent jau Bednarskio 
skelbtajame dokumente, nepasitaiko.!** 

Tačiau tokie lietuvių kalbos „niekinimo“ reiškiniai anais laikais 
Lietuvoje buvo ne retos išimtys, bet įprastinė, savaime suprantama 
norma. Juk ir patriotiškiausias senovės Lietuvos dokumentas Dauk- 
šos postilės garsioji „Prakalba į malonųjį skaitytoją“, smerkianti 
gimtosios kalbos negerbimą, rašytas irgi lenkiškai, nes buvo krei- 
piamasi į aukštesnius gyventojų sluoksnius. 

Vilniaus Jėzuitų Akademija, nors buvo tarptautinė institucija 
mokomojo personalo sudėtimi ir lotyniškąja mokyklos kalba, tačiau 
ji greit prisitaikė prie krašto sąlygų, sutapo su kraštu, kuriame ji 
veikė. Pirmaisiais akademijos veiklos dešimtmečiais, kol Lietuvoje 

vyravo lietuviškesnė, antiunijinė dvasia, ir akademija davė Sirvydą, 
Jaknavičių, Slavočinskį, kurie savo raštuose sekė Daukšos pėdomis, 
rūpindamiesi lietuvių kalbos grynumu, žodingumu. Net ir mozūras 
Sarbievijus buvo gerokai „sulietuvėjęs“. Kai po šimto metų buvo 
apgijusi Liublino unijos Lietuvai padarytoji skriauda ir Lietuvos len- 
kėjimas buvo jau toliau pažengęs, tai net ir Lietuvos istorijos auto- 
rius A. Kojalavičius, lietuviams išvažiavus iš Liublino seimo, „džiau- 
gėsi įvykusia santaika“.'45 

Kad tolesnis Lietuvos lenkėjimas veikė ir jėzuitus, rodo ir Lie- 
tuvos provincijos jėzuitų kalbų mokėjimo statistika. Kai visi šios 
provincijos jėzuitai mokėjo lotyniškai įir lenkiškai, 1740 m. lietuviškai 
temokėjo 1876, o 1770 m. tas procentas krito iki 1370, nors kitas kal- 
bas mokančiųjų skaičius žymiai pakilo: vokiečių iš 148 į 188, pran- 
cūzų iš 16 į 125.'* 

Turint galvoje, kad, aukštesniesiems Lietuvos gyventojų sluoks- 
niams vis labiau lenkėjant, lietuvių kalba darėsi tolydžio liaudies 
kalba, ir tai, kad visų kraštų ir visais laikais humanistai bei rene- 
sanso žmonės iš aukšto žiūrėjo į liaudį, jėzuitų domėjimąsi ir rūpi- 
nimąsi lietuvių kalba tenka didžiai vertinti. Laikydami kai kurias 
tariamojo lietuvių kalbos negerbimo apraiškas nepalankaus lietuvių 
kalbai ne nuo jėzuitų pareinančio istorinio proceso vaisium, turėtume 
sutikti, kad K. Jablonskis turėjo rimtą pagrindą tvirtinti, jog „jė- 
zuitai lenkų ir lietuvių kalbas laikė vienodomis vietinėmis kalbo- 
mis, kurias reikėjo naudoti tikybos propagandai“.1*7 

Dar M. Biržiška!“ atkreipė dėmesį į tai, kad per 200 metų tik 
vienas akademijos profesorius, būtent ispanas de Soxo bus buvęs 
susidomėjęs lenkų kalba, paskelbdamas savo „Praecepta grammati- 
cae linguae Polonicae“ (1636). Kad, krikščionindami ir katalikindami 
Lietuvą, jėzuitai net daugiau dėmesio bus kreipę į lietuvių kalbą, 
negu į lenkų, tektų aiškinti veikiausiai tuo, kad, kai lenkų kalba 
buvo jau toliau pažengusi literatūriškai, lietuvių kalbą dar reikė- 
jo „ugdyti, taikyti ją atitrauktinėms sąvokoms reikšti, kad ta kalba 
galima būtų visiškai aiškiai ir įtikinamai reikšti mintis, propaguot 
katalikybę“.!*? Vilniaus Akademija, kaip ir kitos Lietuvos jėzuitų 
mokyklos, pasitarnavo lietuvybei dar ir tuo, kad, palaikydamos 10- 
tynų kalbą, jos pristabdė Lietuvos lenkėjimo procesą, kai jų varžo- 
vai pijorai labiau rūpinosi lenkų kalba. 

Vilniaus Akademija per ištisus du šimtmečius buvo svarbiau- 
sias Lietuvos kultūros centras. Joje ne tik mažne visi jaunieji Lie- 
tuvos provincijos jėzuitai, bet ir daugumas pasauliečių, tiek katali- 
kų, tiek ir kitatikių, akademinio jaunimo ėjo mokslus. Akademijoje 
rinkdavosi Vilniaus diduomenė ir miestiečiai įvairiomis, ypač iškil- 

mingomis, progomis, kaip žiūrėti vaidinimų, klausyti dialogų ir dis- 
putų, pagerbti aukštų asmenų, švęsti bažnytinių ir pilietinių šven- 
čių. Akademija buvo ir reikšmingas socialinės globos bei labdaros 
židinys. 

Kad apie XVI a. vidurį lietuvių kilmės iš romėnų teorija buvo bajoruose 
plačiai paplitusi, rodo ir Augustino Milecijaus Rotundo (m. 1576) pasaky- 
mas, kad „kasdien girdime tai tvirtinant ir kalbant su pasididžiavimu“. Žr. 
J. Jakubovskis, Tautybių santykiai Lietuvoje prieš Liublino uniją, Kaunas, 
1921, 64 psl; Archiwum Komisyi Prawniczej, Krakow, 1900, t. VII, XIX 
psl. Plg. Lebedys, t. p., 22 psl. 

Plačiau apie Palemono teoriją žr. Z. Ivinskis, Metraščiai (LE, XVIII, 
307 psl. t.); (“) Palemonas (t. p. LE, XXI, 400 psl. tt; R. Sealey, Bend- 


"ros mintys apie lietuvių kalbos kilmę — Palemono legenda (Tautos Pra- 


eitis, Chicago, IIl., 1961, I, 3); J. Jurginis, Renesansas ir humanizmas Lie- 
tuvoje, Vilnius, 1965, 124 psl.; A. Rukša, Humanizmo skleidimasis XVI a. 
Lietuvoje (Aidai, Brooklyn, N. Y., 1967, IV, 170 psl. t.). 

Žr. K. Korsakas (red.) ir kiti, Mykolas Lietuvis. Apie totorių, lietuvių ir 
maskvėnų papročius, Vilnius, 1966, 49 psl. ši vieta lotyniškai (originalo 
23 psl): „Gymnasiis literariis, dolendum, caremus. literas Moscouiticas 
nihil antiguitatis complectentes, nullam ad virtutem efficacia habentes 


51 


14 


15 


16 


52 


ediscimus, cum idioma Ruthenum alienum sit a nobis Lituanis, hoc est, 
Italianis, Italieo sanguine oriundis. Guod ita esse liguet ex sermone nostro 
semilatino...“ Romėniškai lietuvių kilmei įrodyti toliau (23 psl. t.) Myko- 
las Lietuvis duoda 72 lietuviškai skambančių lotyniškų žodžių pavyzdžius. 
Pvz., A. Rotundas prakalboje II Lietuvos Statuto vertimui į lotynų kal- 
bą (1576), skirtą Steponui Batorui, stengiasi įteigti, kad lotynų k. — gim- 
toji ir pirminė lietuvių k. turinti būti lietuviams grąžinta ir vartojama 
įstatymuose, privilegijų ir kitokiuose raštuose, teismuose, net kasdieniniuo- 
se pokalbiuose. Lotynų kalba esanti savoji lietuvių kalba, o liaudies var- 
tojama kalba — ilgainiui dėl santykių su kaimyninėmis tautomis degene- 
ravusi. Plg. J. Lebedys, t. p., 283 psl. Už lotynų kalbos vartojimą jis pa- 
sisako ir 1564 m. „Rozmowa Polaka z Litwinem““ Lotynų mokyklų reika- 
lavo ir Lietuvos bajorai 1568 m. Gardino seime. Plg. M. Biržiška, Sena- 
sis Vilniaus Universitetas, London, 21955, 3 psl. 

Humanizmo istorijos Lietuvoje klausimais gyviau susidomėta pastaruoju 
dešimtmečiu. Literatūra: K. Avižonis, Lietuvių iš romėnų kilimo teorija 
(žr. LE, I, 505 psl.); V. Biržiška, A. Kulvietis (Pėdsakai, Wurzburgas, 
1946, 1-2; 1947, 3-4 psl.); (“) Abraham Kulvietis, The First Lithuanian 
Humanist (Contributions of Baltic University, Pinneberg, 1947); (“) Kul- 
vietis (LE, XIII, 341 psl. t); (“) A. Kulvietis (Aleksandrynas, Čikaga, 
1960, I, 83-63 psl); E. Frolov, Vilniusskij period žizni i dejatel'nosti O. 
M. Kovalevskogo (VU Mokslo Darbai, XVIII, 4, Vilnius, 1958; (“) L. 
Sobolevskis — filologas ir bibliografas (t. p., XXXI, Literatūra II, Vilnius, 
1960, rus.); J. Tijūnėlytė, Žygimantas Liauksminas (Lietuvos TSR Aukš- 
tųjų Mokyklų Mokslo Darbai, Literatūra V, Vilnius, 1963); B. Kazlaus- 
kas, Mikalojus Husovianas ir jo giesmė apie stumbrą (t. p. VI, 1963); 
(“) Jono Radvano poema „Radviliada“ (t. p., VIII, 1965); M. Ročka, M. 
Mažvydo lotyniškieji raštai (t. p., VII, 1964); (“) Lietuviškoji Petro Roizi- 
jaus poezijos tematika ir jo kultūrinė veikla Lietuvoje (t. p., VIII, 1965); 
J. Jurginis, Renesansas ir humanizmas Lietuvoje, Vilnius, 1965, 288 psl.; 
K. Korsakas (red.) ir kiti, Mykolas Lietuvis, Apie totorių, lietuvių ir mask- 
vėnų papročius, Vilnius, 1966; A. Rukša, Humanizmo apraiškos Lietuvoje 
(Aidai, Brooklyn, N. Y., 1967, 4, 5, 6). Sporadinių žinių apie humanizmą 
Lietuvoje ir paskirus humanistus duoda taip pat ir šie leidiniai: LE, pvz. 
Z. Ivinskis, Metraščiai, LE, XVIII, 307 psl., Palemonas, LE, XXI, 400 psl. 
Roizijus, LE, XXV, 404 psl. t., Rotundas, LE, XXVI, 15 psl. t.; V. Trum. 
pa, Mykolas Lietuvis, LE, XVIII, 439 psl. t.; P. Rabikauskas, Sarbievijus, 
LE, XXVI, 491 psl. K. Korsakas ir kiti, Lietuvių literatūros istorija, Vil- 
nius, I, 1957; K. Korsakas ir J. Lebedys, Lietuvių literatūros istorijos 
chrestomatija, Vilnius, 1957; V. Biržiška, Aleksandrynas, Čikaga, 1960, I. 
Reformacijos klausimas Lietuvoje (Prūsų Lietuvoje, D. Lietuvoje ir D. L. 
Kunigaikštijoje) labiau gvildentas, negu humanizmas. Veikalai: J. Pu- 
rickis, Die Glaubensspaltung in Litauen im XVI Jahrhundert bis zur An- 
kunft der Jesuiten im Jahre 1569, Freiburg (Šveicarija, 1919, 225 psl.), 
disertacija; J. Šepetys, Reformacijos istorija Lietuvojė I (iki 1569), Vil- 
nius, 1922; A. Musteikis, Religious fluctuations during the period of the 
Reformation in Lithuania, 1953, Naujorko (N. Y.) universitete mašinėle 
rašyta disertacija. Z. Ivinskis studijoje Die Entwicklung der Reformation 
in Litauen bis zum Erscheinen der Jesuiten (1569) (Forschungen zur ost- 
europūischen Geschichte, 12, 1967) duoda plačią šaltinių ir literatūros 
apie reformaciją Lietuvoje bibliografiją (39-45 psl.). 

Raštiją, tad ir bibliotekas plisti skatino ne tik protestantizmas įvairiomis 
formomis ir katalikybė, bet ir bažnytinės katalikų ir stačiatikių unijos 
kovos. Politines kovas ypač aistrino Liublino unija. 
Plg. A. Rukša, Humanizmo apraiškos, t. p., 4, 174 psl. 
Plg. L. I. Vladimirov, Očerki po istorii knigi i bibliotek v Litve do 1917 
goda, Vilnius, 1965, 30 psl.; A. Rukša, Humanizmo apraiškos, t. p., 4, 174 psl. 
J. Jurginis, t. p., 133 psl. t. 
B. Kazlauskas jau minėtoje studijoje apie Husovianą duoda ir visos poemos 
(1072 eilutės) lietuvišką vertimą originalo metru (eleginiu dvieiliu). Žr. 
dar J. Jurginis, t. p., 134 psl. t.; LE, VIII, 347 psl. 
Žr. J. Jurginis, t. p., 136 psl. 
Žv. M. Ročkos minėtą studiją apie Roizijų; Z. Ivinskis, Roizijus, LE, XXVI, 
404 psl. t.; J. Jurginis, t. p., 136 psl. t. 
Žr. B. Kazlausko minėtą studiją apie Radvano 3302 hegzametrinių eilučių 
poemą „Radviliadą“ (jis duoda ilgesnių ištraukų vertimą); J. Jurginis, 
t. p., 189 psl. t.; J. Lebedys, t. p., 238, 289 psl. t. 
J. Lebedys, t. p., 359 psl.; V. Biržiška, Daukša (LE, IV, 369 psl. t.). 
Žr. A. Rukša, Universitetas (LE, XXXII, 232 psl. t.). 
Žr. i t. p., 234 psl. 
Jau minėtoje angliškoje Kulviečio biografijoje (16 psl.) V. Biržiška rašo: 
„Bearing in mind the high scientific gualifications of its headmaster Kul- 
vietis this school in reality was the first university in Lithuania, only 
without theology which formed the centre in all Western universities, all 
the same whether they were catholic or not“. 
žr. T. Narbutt, Dzieje narodu litewskiego, Vilnius, 1841, IX, 480 psl. t. Plg. 
minėtą M. Ročkos studiją apie Roizijų, 151 psl. 
Žr. M. Ročka, t. p., 151. 

i5 t. p., 151; Z. Ivinskis, LE, XXV, 405 psl. 
S. Rostowski, Lituanicarum Societatis Jesu historiarum provincialium pars 
prima, Vilnae, 1768 (J. Martinovo išleista nauja laida 1877). Šioje veikalo 
dalyje aprašytas 1564-1664 m. laikmetis. Antrąjį šimtmetį aprašanti antroji 
dalis nebuvo išspausdinta ir pats rankraštis dingęs. 
M. Balinski, Dawna Akademia wilenhska. Proba jei historii od zatoženia 
w roku 1579 do ostatecznego jei przeksztalcenia w roku 1803, Petersburg, 
1862. 
S. Zalęski, Jezuici w Polsce, 5 tt.,, Lwow, 1900, Krakow, 1906. 
Bednarskio studijos: Geneza akademji wileūskiej (Ksiega pamiątkowa uni- 
wersytetu wilenskiego, I, Vilnius, 1929); Upadek i odrodzenie szkėt jezuic- 
kich w Polsce, Krakėw, 1933; apie 1988 m. Krokuvoje išspausdintas, bet 
nepaleistas į apyvartą veikalas apie pirmąjį Vilniaus kolegijos rektorių, 
antrašte Stanislaw Warszewicki. Studium z dziejėw Košciola w Polsce 
XVI w. 
J. Bieliūski, Uniwersytet wilenski (1579-1831), 3 tt., Krakėw, 1899-1900. 
L. Janowski, Wszechnica wileūska 1578-1842, Vilnius, 1921. 
M. Biržiška, Senasis Vilniaus Universitetas. Vardų ir veikalų atranka, Lon- 
donas, 21955 (pirmas leidimas 1940 m. data tepasirodė Kaune 1942 m.), 
LE, XXXIV, 132 psl. t. 
LE, XXXIV, 182 psl. t. 
Be jau minėto apžvalginio straipsnio LE, P. Rabikauskas apie Vilniaus 
Akademiją paskelbė: Vilniaus vysk. Protasevičius ir jėzuitai (Draugas, 
II, 1966 VIII 13, nr. 189/32) ir šio straipsnio tęsinį: Vilniaus universiteto 

įkūrimas (t. p., 1966 VIII 20, 195/383), (1966 VII 27, 201/34), (1966 IX 3 
207/35); Medžiaga senojo VU istorijai (Lietuvių Katalikų Mokslo Akademi- 
jos Metraštis, Roma, 1967, III, 221-266 psl.). šiame tome skelbiamas doku- 
mentas yra Pranciškaus Sunierio informacija apie naujai įsteigtą Vilniaus 
Kolegiją (1570). Tolesniuose tomuose bus skelbiami kiti su VU susiję do- 
kumentai. Rabikauskas LE paskelbė Sarbievijaus, Sirvydo ir daugelio kitų 
žymių Vilniaus Akademijos jėzuitų archyvine medžiaga parėmtų biografijų. 
šios studijos jau paskelbtieji skyriai: Apaštalų Sosto ir jėzuitų ordino 
pirmieji bandymai jėzuitus įkurdinti Lietuvoje (1555-1565) (Tautos Pra- 
eitis, Chicago, Ill. — Roma, 1964, II, 1/5), 34-47 psl.) ir pirmieji jėzuitai 
Vilniuje (t. p., 1965, II, 2/6), 50-80 psl.). 
Pvz., Jaknavičiaus, M. Giedraičio (LE, IX, 257 psl. t., t. p., VII, 214 psl. t.) 
ir kitos biografijos. Jo raštų apie M. Giedraitį, lietuvių kalbos vartojimą 
XVI-XVII a. viešajame Lietuvos gyvenime, Jėzuitų spaustuvę Vilniuje ir 
bažnytinį giedojimą Lietuvoje XVI-XVII a. bibliografiją duoda P. Rabi- 
kauskas (Medžiaga senojo VU istorijai, 222 psl.). 
Platesnė bibliografija apie VU duota prie straipsnių Vilniaus akademija 
(LE, XXXIV, 143-144 psl.), VU (t. p. 196 psl.), prie M. Biržiškos Sen. 
VU 153-155 psl, VU 1966, 315-318 psl. 
Plg. P. Rabikauskas, Medžiaga sen. VU t. p. 222 psl. 

Šš t. p., 222 psl. 
Žr. Rabikauskas, Vilniaus vysk. Protasevičius ,„Draugas“, 1966 VIII 18. 
Žr. P. Rabikauskas, t. p. 
Baltazaras Hustovinas 1564 II 26 iš Varšuvos rašo ordino generolui: ,„..che 
guasi per se stesso non ha mangiar del pane“. Plg. Rabikauskas, t. p. 
Plg. J. Bičiūnas, Pirmieji jėzuitai Vilniuje Tautos Praeitis, 1965, II. 
Plg. J. Bičiūnas, t. p., 70 psl. t. 
Žr. Š t. p., 72 psl. 
Kad jau Vilniaus Kolegijos steigimo metu vysk. Protasevičius buvo nusi- 
statęs ją plėsti į pilną universitetą, be kitų šaltinių, aiškiai matyti ir iš 
Pr. Sunierio rašytos plačios informacijos jėzuitų ordino vadovybei Romoje 
1570 m., kur rašoma: „Est autem hoc collegium erectum (vel inchoatum 
potius, nam episcopi propositum est, ut plenum collegium cum universitate 
instituat) Vilnae, guae caput est et metropolis totius magni ducatus Li- 
tuaniae...“ (ši kolegija įsteigta (arba veikiau jai padaryta pradžia, nes 
vyskupas yra nusistatęs įkurti pilną kolegiją su universitetu) Vilniuje, 
D. Lietuvos Kunigaikštijos sostinėje...). Plg. P. Rabikauskas, Medžiaga 
sen. VU. (t. p. 229, 248 psl.). 
Minėto J. Bielinskio veikalo (51-58 psl.) duotame 1579IV1 karaliaus 
Batoro privilegijos tekste skelbiama: „Volentes eam Universitatem Vilnen- 
sem sanctae Societatis Iesu omnibus privilegiis, immunitatibus, libertati- 
bus, guibus caetera collegia et universitates in Regno nostro, praesertim 
autem universitas Cracoviensis... utitur, fruitur, uti, frui et gaudere...“ 
Kaip ir karaliaus Batoro privilegijų dokumente, popiežiaus universiteto 
teisių Vilniaus Kolegijai pripažinimo buloje ši aukštoji mokykla vadinama 
ne labiau įprastiniu akademijos, bet universiteto (universitas), taip pat 
ir viduramžiniu pilnateisiams universitetams taikomu studium generale 
terminų, Žr. J. Bielinski, t. p., 44-48 psl. Plg. P. Rabikauskas, Medžiaga... 
(t. p., 224 psl.). 
Pig. P. Rabikauskas, VU įkūrimas (,„Draugas“, 1966 IX 3 nr. 207(35), 8). 
Apie kolegijos pastatus Vilniuje, kaimus, dvarus, vysk. Protasevičiaus tes- 

tamentą žr. P. Rabikausko skelbtąją Sunierio informaciją (Medžiaga. .., 
t. p., 233-244 psl., lot. 253-265 psl.). 
Ispanas dr. Petras Roizijus, šv. Jono bažnyčios klebonas ir archipresbite- 
ris (miesto dekanas), griežtai priešinosi jėzuitams, nenorėdamas jų įsileis- 
ti į savo bažnyčią. Jėzuitai gavo šv. Jono bažnyčią tik Roizijui 1571 m. 
mirus. Plačiau žr. P. Rabikauskas, VU įkūrimas (t. p., nr. 195(88), 5). 
Bednarskis net visai 1933 m. Krokuvoje išleistai 1655-1733 m. mokyklinės 
jėzuitų veiklos studijai antrašte tuos du tarpsnius pabrėžė žodžiais ,„upa- 
dek į odrodzenie“ (nuosmūkis ir atgimimas). Žr. minėtą jo veikalą Upadek 
i odrodzenie szkėl... 
Žr. LE XXXIV, 133 psl. t. 
Plg. A. šapoka, Lietuvos istorija, Fellbach/Wiirttemberg, 31950, 326 psl. 
Plg. P. Rabikauskas, LE, XXXIV, 138 psl. t. 
Institutum Societatis Iesu, Florentiae, 1893, t. II, Primum et generale 
examen, 1, 2, psl. Plg. St. Bednarski, Upadek... 13 psl.; A. Rukša, 1570 m. 
Vilniaus Kolegijos ir 1583-84 m. akademijos laisvųjų menų pamokų lente- 
lės ir humanistinė jėzuitų mokykla (Tautos Praeitis II, 3-4, Roma, 1967, 
113 psl.). 
Institutum Societatis Iesu, t. II Constitutiones IV, XII, 76 psl. Plg. Bed- 
narski, t. p., 16 psl.; A. Rukša, t. p. 114 psl. 
Plg. P. Rabikauskas, Ratio studiorum, LE, XXIV, 533 psl. t. 
Plg. Bednarski, t. p., 185 psl.; A. Rukša, t. p., 114 psl. 
Plačiau jėzuitų mokyklų mokymo metodą nagrinėja šie veikalai: Iuventius, 
De ratione docendi et discendi, 1703; Stephanus Sczaniecki, Professio circa 
puerorum in virtute, sapientia et politia institutionem seu ūrs docendi +e- 
ligiose, utilitex, honeste professoribus S. I. Prov. Pol., Calisii, 1715 (vie- 
nas egzempliorius yra Krokuvos univ. bibliotekoje, 4811, I); 1701-1705 Lie- 
tuvos provincijolas, vėliau Vilniaus Akademijos rektorius varmietis Tobi- 
jas Arentas prieš 1724 m. išleido anoniminį veikalą Prazis de natura, 
motivis et mediis magisterii grammatices ad usum professorum classium 
S. Iesu, Vilnae, 21744 (Vilniuje buvo saugomas egzempliorius buv. T. Vrub- 
levskio bibliotekoje); Fr. Kropf, Ratio et via recte atgue ordine procedendi 
in litteris humanioribus, Monachii, 1736; Bednarskio minėtasis veikalas 
Upadek... Plg. A. Rukša, t. p., 114 psl. 
Plg. Bednarski, t. p., 190 psl.; A. Rukša, t. p., 115 psl. t, 119 psl. 
Tai aiškiai matyti kad ir iš 1570 m. Vilniaus Jėzuitų Kolegijos ir 1583- 
1584 m. Vilniaus Jėzuitų Akademijos paskaitų ir pratybų tvarkaraščių: 
Index lectionum et exercitationum scholasticarum, guae in novo col- 
legio Vilnensi Societatis Iesu ad proximum d. Stanislai festum initiuntur. 
Anno MDLXX (Archivum Romanum Societatis Iesu Lith. 38 f. 014v-014r); 
Index lectionum et exercitationum academiae Vilnensis e anno 1583-84 
(ARSI Germ. 161 fol. 313v-313r). šiuos dokumentus paskelbė ir gvildeno 
A. Rukša, t. p. Kad Ciceroną eidavo visose klasėse, patvirtina ir Adrijono 
Miaskovskio 1711 m. sudarytasis Lenkijos provincijos jėzuitų paskaitų ka- 
talogas: Catalogus praelectionum in scholis Societatis Iesu provinciae Po- 
lonae. šis katalogas pridėtas priedu nr. I prie t. p. Bednarskio veikalo. 
A. Rukša, t. p., 105, 108 ir 112 psl. t. 
Plg. s5 t. p. 108 psl. t. 

Šš t. p., 109 psl. t.; S. Bednarski, t. p., 187 psl. 
Žr. A. Liuima, Liauksminas (LE XIV, 506 psl.);: J. Tijūnėlytė, Žygiman- 
tas Liauksminas (Lietuvos Aukštųjų Mokyklų Mokslo Darbai, Literatūra 

V, Vilnius, 1963, 85-93 psl.; St. Bednarski, t. p., 192-195 psl. 
Pirmą kartą šis veikalas išleistas Braunsberge veikiausiai 1648 m. (žr. 
J. Tijūnėlytės t. p. diskusiją tuo klausimu, 86 psl. t.). Estreicheris nurodo 
du šio veikalo Vilniaus ir vienuolika užsienio leidimų, tačiau jų bus vei- 
kiausiai buvę žymiai daugiau, nes J. Pašakauskis Krokuvoje saugojamame 
rankraštyje (Archivum Prowincji Maltopolskiej 166) apie Lietuvos jėzuitų 
gyvenimą rašo, kad vien tik Vilniuje ši knyga buvusi perspausdinta dešimtį 
kartų. Plg. Bednarski, t. p., 85 ir 192 psl.; A. Rukša, t. p., 110 psl. t. 
žr. LE, VII, 479 psl. Plg. A. Rukša, t. p., 111 psl. 
Plg. LE, XXXIV, 142 psl. t; P. Rabikauskas, VU įkūrimas (Draugas, 
1966 IX 8, 207(35), 8). 
LE, XXXIV, 143 psl. Nepilnus, dažnai netikslius Vilniaus Akademijos rek- 
torių sąrašus pateikė Preuschhoffas, Rostovskis, Bielinskis, Balinskis, Za- 
lęskis. 
Žr. P. Rabikauskas, LE, XXXIV, 134 psl. 
Žr. M. Biržiška, t. p., 11 psl. 

5 t. p., 11 psl. 

25 t. p., 11 psl. 
Plg. J. Vaišnora, Sodalicijos (LE, XXVIII, 255 psl. t.). 
Plg. P. Rabikauskas, LE, XXXIV, 138 psl. 

iš t. p., 134 psl. 

Šš t. p., 138, 140 psl. 
Žr. Istorija moskovskogo universiteta I t., 1955, 38 psl. 
T. p., 88 psl. 
Plg. M. Biržiška, t. p., 14 psl. 
Mažiau žinių apie akademijos raštus duoda P. Rabikauskas savo straips- 
nyje „Vilniaus akademija“ (LE, XXXIV, 132-144 psl.) ir abu Vilniuje 
leisti lediniai „Vilniaus Universitetas“. 
Daugiausia šių biografijų LE yra pateikęs P. Rabikauskas ir A. Liuima. 
Kai kurias biografijas rašė dar R. Krasauskas, Z. Ivinskis, J. Vaišnora, 
J. Puzinas, P. Jatulis. Dar išsamesnių keletą tokių biografijų yra davęs 
ir V. Biržiška savo „„Aleksandryne“, 
Žr. V. Biržiška, Senųjų lietuviškų knygų istorija, Chicago, Ill., 1953, I, 
174 psl. t.; (“) Aleksandrynas, Čikaga, 1960, I, 244-254; P. Rabikauskas, 
LE,XXVII, 507-510 psl.; L. Gineitis, Lietuvių literatūros istorija, Vilnius, 
1957, I, 146 psl. t. 
Žr. Z. Ivinskis, LE, IX, 257 psl. t.; V. Biržiška, Senųjų lietuviškų knygų 
istorija I, 182-191 psl.; (“) Aleksandrynas, I, 274-285 psl. 
Žr. V. Biržiška, Senųjų lietuviškų knygų istorija I, 191-195 psl.; (“) Alek- 
sandrynas, I, 320-330 psl.; P. Rabikauskas, LE, XXX, 85 psl. t.; L. Ginei- 
tis, Lietuvių Literatūros istorija, I, 195 psl t. 
Žr. V. Biržiška, Senųjų lietuviškų knygų istorija, I, 190 psl. t.; P. Jatulis, 
LE, XXVIII 130 psl. t.; L. Gineitis, t. p., I, 150 psl. t. 
Žr. V. Biržiška, Broma, LE, III, 271 psl; (“) Aleksandrynas, Čikaga, 
1963, II, 71 pslt.; LE, XXI, 102 psl. „Bromos“ teksto ištraukos: K. Kor- 
sakas, J. Lebedys, Lietuvių literatūros istorijos chrestomatija, Vilnius, 1957, 
1831-1384 psl. 
Žr. A. Liuima, LE, XXII, 124 psl. t. 
Plg. Z. Ivinskis, Kojalavičius (LE, XII, 196 psl.); J. Matusas, Schlėzer 
(LE, XXVII, 91 psl); A. Rukša, Visuotinė istorija (LE, XXXIV, 338 
psl. t.). 

Žr. P. Rabikauskas, Sarbievijus (LE, XXVI, 491-493 psl. Duota ir biblio- 
grafijos); A. Rukša, Sarbievijus („Aidai“, 1967, 5, 217 psl. t.). 

Plocko vysk. St. Lubieūskis 1633 m. Sarbievijui rašė: „Man atrodytų, kad 
šventieji — Vaitiekus, Stanislovas, Zigmantas ir tiek kitų, kurie arba iš 
mūsų tautos buvo kilę, arba nuo seniai mūsų globėjais buvo pripažinti — 
turėtų stovėti tavo dainų priešakyje. Pultusko, kur pirmiausia mūzoms 
prisiekei, nesi paminėjęs nė vienu žodžiu... Jeigu prastai rašytum, jeigu 
pasaulis nesistebėtų tavo poezija, jeigu nebūtum gimęs Lenkijoje ir nieko 
nebūtum skolingas tėvynei, abejingai žiūrėčiau į tai, kad savo dainose kalbi 
daugiausia apie svetimšalius. Italų italams, lietuvių lietuviams aš nepavy- 
džiu, bet neapsakomai gaila, kad mozūrai pamiršta savo kilmę“. Žr. J. 
Jurginis, Renesansas... 263 psl. 

Žr. A. Liuima, Kojalavičius (LE, XII, 197 psl.). 

Žr. P. Rabikauskas, Teatras jėzuitų mokyklose (LE, XXX, 4173-4716 psl. 
Plg. P. Rabikauskas, Teatras jėzuitų Lietuvoje (LE, XXX, 476-481 psl.). 
Tekstas išspausdintas knygelėje Gratulationes Serenissimo Ac Potentissi- 
mo Principi, Sigismundo III, D. G. Regi Poloniae Magnogue Duci Lithu- 
aniae. In optatissimo et felicissimo S. R. M. suae Vilnam adventu factae. 
Ab Academia Vilnensi Societatis Iesu. Vilnae, Typis Illustr. Principis 
Nicolai, Christophori Radivili... MDLXXXIX. Žr. G. Gerullis, Litauische 
Hexameter von 1589 (Filologu Biedribas Raksti X sčjums, Riga, 1930, 
9-12 psl.; Pr. Brenderis, Zur Metrik der litauischen Hexameter von 1589 
(Archivum Philologicum, IV, Kaunas, 1933, 85-45 psl.). 

Plg. V. Biržiška, Konstantinas Sirvydas (Aleksandrynas, I, 249 psl.). 
Žr. M. Biržiška, Sen. VU, 14 psl. 

Plg. V. Biržiška, Aleksandvynas, I, 279 psl. t. 

Žr. J. Puzinas, Počobutas (LE, XXIII, 183 psl.). 

LE, XXVII, 236 pls.; St. Dirmantas, Kazimieras Semėnavičius, (Tautos 
Praeitis, Chicago, Ill. — Roma, 1964, II, 1(5), 77-107 psl. Duota ir bibli- 
ografijos); J. Jurginis, Vilniaus Universitetas, 1966, 43 psl. t. 


108a Plg. J. Burokaitė, Muzika Vilniaus universitete (1579-1939) (Menotyra 


I, Vilnius, 1967, 75 psl.). 


108b t. p. 75 psl. Plg. J. Tijūnėlytė, t. p. 92 psl; A. Liuima, 

" 
Liauksminas (LE, XIV, 506 psl.). 
A. Liuima, t. p. 506 psl. 
L. Janowski, Žywoty jezuitėw wilenskich, LTSR mokslų akademijos rank- 
raščių skyrius, BF 3192. žr. J. Burokaitė t. p. 75 psl. 
Antros laidos titulinį psl. žr. J. Burokaitė t. p. 76 psl. Pirmą kartą šią 
16 (14) psl. knygelę išsp. taip pat Vilniuje ir taip pat Vilniaus akademi- 
jos spaustuvė 1667 ar 1669 m. Plg. J. Burokaitė t. p. 76 psl.; A. Liuima 
t. p. 506 psl.; J. Tijūnėlytė t. p. 92 psl. 
Pvz. lenkų okupuotojo Vilniaus Batoro Universitetas 1929 m. minėjo 350 m. 
VU įsteigimo jubiliejų, tuo pačiu VU įkūrimo datą tapatindamas su Vil- 
niaus Akademijos įkūrimo data. Plg. Ksieęga pamiątkowa ku uczeniu CCCL 
rocznicy založenia i X wskrzeszenia Uniwersytetu wilenhskiego, Vilnius, 
1929. 
LE, XXXII, 250 psl. 
Plg. J. Jurginis, VU, 1966, 42 psl. 
A. Šapoka, Lietuvos istorija, Kaunas, 1936, 31950 Fellbach/Wuūrttemberg, 
291 psl. 
Plg. A. Rukša, Universitetas (LE, XXXII, 234, 236 psl.). 

2 t. p. 229 psl. Ir pats žodis universitetas pradžioje tereiškė 

korporaciją, bendruomenę, cechą. ,„„Artimiausią mūsų laikų universiteto 
sąvoką reiškęs ir į XII a. pradžią pasidaręs visuotinis terminas buvo 
studium generale“ (A. Rukša, t. p. 231 psl.). Tik nuo XII a. pabaigos 
terminas universitetas pradėtas taikyti ir mokyklinei bendruomenei, pra- 
džioje tik drauge su jį nusakančiais žodžiais, kaip magistrorum ar schola- 
rium, ar su abiem drauge. Žr. A. Rukša, t. p. 
Plg. J. Jurginis, t. p. 42 psl. Čia Jurginis kritiškai vertina Preuschhoffo 
gynimą, vadindamas jį „tikrai scholastišku“: ,,„Akademija turinti teisę 
vadintis universitetu, nes tokią teisę jai davė privilegijomis karaliai, o 
kokius fakultetus ji turinti ir kokių neturinti, esąs jos šemininkų jėzuitų 
reikalas“. Mums atrodo, kad Preuschhoffas teisingai elgėsi, kad ginče, 
ypač dar su teisininku, pirmiausia kėlė aikštėn formalius, teisinius argu- 
mentus. Juk pripažinimas teisės vadintis universitetu buvo Europoje, ypač 
senesniais laikais, vienas iš pačių pagrindinių ir dažniausia lemiančių 
veiksnių mokyklai vadintis ir būti universitetu ar jam tolygu studium 
generale atitikmeniu. Viduramžiais tik retais atvejais studium generale 
vadintieji universitetai ir be popiežiaus ar imperatoriaus suteiktų privi- 
legijų dėl savo aukšto lygio gaudavo visuotinį pripažinimą, kaip pvz. 
Oksfordo ar Paduvos universitetai. XIV a. tokie vien aukštu savo lygiu, 
be privilegijų, universitetai savo gyvavimo teisiškam pateisinimui gavo 
net išimtinį, ypatingą vardą studia generalia ex consuetudine (iš papro- 
čio). Plg. A. Rukša, Universitetas, t. p., 2831 psl. t. 

Naujaisiais laikais toks niekieno formaliai nepripažintas universite- 
tas, toks savo rūšies „studium generale ex consuetudine“ buvo Vokietijoje, 
Hamburge, vėliau Pinneberge 1946-1949 m. veikęs Pabaltijo Universitetas, 
kuris per trumpą, vos kelerių metų gyvavimo laiką buvo suspėjęs išsiun- 
tinėti visiems Vakarų universitetams savo mokomojo personalo 68 mokslo 
darbų seriją. Dėl aukšto, universitetinio lygio šiame universitete išeitas 
mokslas būdavo visur pripažįstamas ir įskaitomas, nors šio universiteto 
veiklai ir buvo nuolat daromos formalinės ir materialinės kliūtys (Plg. 
V. Maciūnas, Pabaltijo universitetas, LE, XXI, 292 psl. t.). Vis dėlto tokie 
„niekieno formaliai nepripažintieji“, bet tikri universitetai tėra retos iš- 
imtys. 

P. Rabikauskas, Medžiaga senojo VU istorijai, 222 psl. t. 

Žr. Universitetas, LE XXXII, ypač 250 psl, ir Vilniaus universitetas, 
LE, XXXIV, 182 psl. t. 

Šiandien akademijos žodis pirmine prasme reiškia mokslo draugiją, toles- 
ne— ne visus fakultetus apimančią aukštąją mokyklą, kaip nusako Der 
Grosse Knauer, Lexikon in vier Banden, Miunchenas, 1966, I, 47-48 psl.: 
„1. i. e. S. Bezeichnung fūr eine Vereinigung oder Gesellschaft von Ge- 
lehrten; 2. i. w. S. Bezeichnung fūr Hochschulen, die nicht alle Fakultūten 
vereinigen (z. B. Med. A. Dūsseldorf)“. Encyclopedia Britannica, Chicago, 
London, Toronto... 1966, I, 58 psl.: „In modern times many institutions 
for higher learning in special subjects such as navel, military, agricultu- 
ral, fine arts, music or commerce have been called „academies“. “ 

Pvz. kalvinistai kai kuriuose kraštuose iki XVIII a. savo aaukštąsias mo- 
kyklas vadindavo akademijomis, kol įsigalėjo universiteto terminas. Encyclo- 
pedia Britannica, I, 58 psl.: „(The Calvinists in France, Switzerland and 
the Netherlands called their higher institutions „academies“ until the 18th 
century, when the term „university“ was generally adopted“. Ir Anglijoje 

kitatikių ir privačios aukštosios ar aukštesniosios mokyklos, ypač XVIII a., 
buvo taip pat vadinamos akademijomis; t. p.: „In England both the dis- 
senting and private institutions imparting secondary or higher learning 
were also called „academies“, especially in 18th century“. J. A. H. Mur- 
ray, The Oxford English Dictionary, Oxford ,1933, I, 48 psl.: „8. A place 
where arts and sciences are taught; an institution for the study of higher 
learning; in the general sense including a university, but in popular usage 
restiricted to educational institution claiming to hold a rank between a 
university or college and a school. In England the word has been abused, 
and is now in diseredit“. Tad tam tikrais atvejais terminas akademija 
prilygdavo terminui universitetas. 

Ir Krokuvos universitetą lotyniškieji šaltiniai labai dažnai vadina Acade- 
mia Cracoviensis. Plg. P. Rabikauskas, Medžiaga... 223 psl. 

Jau P. Rabikauskas, t. p., duoda tokio vartojimo pavyzdį, cituodamas J. 
Poplateko straipsnio antraštę Studia jezuitėw polskich w Akademii kra- 
kowskiej w XVI w., 1964. Tais pat 1964 m. Krokuvoje spausdintame 502 
psl. kolektyviniame leidinyje Dzieje uniwersytetu Jagiellonskiego w la- 
tach 1364-1764 (red. K. Lepszy) iki 150 psl. (iki XV a. vidurio) Krokuvos 
universitetas paprastai vadinamas „uniwersytet“, retkarčiais lenkišku 
terminu „wszechnica“, nuo tol iki 252 psl. (iki XVI a. vidurio kaip „uni- 
wersytet“, taip ir „akademia“, nuo 253 iki pabaigos jau beveik išimtinai 
„akademia“. 

Žr. P. Rabikauskas, Medžiaga... 233, lot. tekstas 253 psl.: „„Nec illud prae- 
tereundum est, hinc nobis magnum ostium in Moscoviam aperiri, unde ad 
Chinenses per Tartariam penetrare possiumus... Praetereo Sueviam, Li- 
tuaniae contiguam, atgue etiam Livoniam, in guas aliguando posset esse 
decursus“. 

Status Collegii Vilnensis Soc. Iesu 1649 sub finem Maii descriptus (Ro- 
mos jėzuitų archyvo per P. Rabikausko malonę gauto dokumento Lith. 
38 £f.017r ir 018r teksto ištrauka): „,„Fama studiorum exciti nobiles, haereti- 
ci, e Livonia, Cullandia, Prussia, atgue adeo ex ipsa Regimontana Acade- 
mia liberos suos ad scholas nostras instituendos ultro mittunt, non sine 
optato a nobis eventu““. 

Žr. P. Rabikauskas, Skarga (LE, XXVIII, 16 psl. t.). 

Žr. t. p., Teatras jėzuitų Lietuvoje (t. p., LE, XXX, 430 psl.). 

LE, XXVIII, 194 psl. t. 

Pvz. R. Wittram, Die Universitat Dorpat im 19. Jahrhundert (Deutsche 
Universitūten und Hochschulen im Osten, Koln und Opladen, 1964, 63 psl.): 
„Ein Jahr nach der Grūndung Dorpats, 1803, wurde die alte polnische 
Universitat Wilna wiederhergestellt.“ 

Žr. P. Rabikauskas, VU įkūrimas (Draugas, 1966, VIII, 27 ir IX, 3, 201 
(34) ir 207 (85). 

Plg. P. Rabikauskas, Vilniaus akademija (LE, XXXIV, 135 psl., taip pat 
141 psl, kur įdėta fotokopija dokumento, liudijančio, kuriomis kalbomis 
1583 m. jėzuitai kalbėjo įvairiose Vilniaus miesto vietose). 

A. Rukša, Diarium... (t. p., 412 psl. t.). J. Jurginis, Vilniaus miesto is- 
torija, Vilnius, 1968, 57 psl. rašo: „Oficialiu lietuvių kalbos vartojimu 
mieste reikia pripažinti ir tai, kad iki XVI a. pabaigos šv. Jono bažnyčio- 
je, kuri buvo laikoma miesto piliečių parapijos bažnyčia, sakyti pamokslai 
lietuvių kalba“. Jau M. Homolicki, Wizerunki i roztrząsania naukowe, 
Vilnius, 1842, nr. 23, 214 psl. t. atkreipė Lietuvos visuomenės dėmesį į tai, 

kad išlikęs Vilniaus jėzuitų kolegijos dienoraštis, iš kurio matyti, kad dar 
ir XVIII a. šv. Jono bažnyčioje tebebuvo sakomi lietuviški pamokslai. Šią 
žinią buvo pakartojęs ir J. Basanavičius, šv. Jono bažnyčia ir lietuvių kal- 
ba Vilniuje. Parašė Iks., Vilnius, 1913, 5, 7 psl. 1943-44 m. šių eilučių au- 
torius buvo parašęs studiją apie tą dienoraštį, kuris turėjo būti išspaus- 
dinta V. Biržiškos redaguotame bibliografiniame ir bibliologiniame met- 
raštyje „Bibliotheca Lituana“. šis metraštis dėl karo aplinkybių 1944 m. 
nebuvo išspausdintas, ir pats rankraštis buvo likęs Lietuvoje. Vėliau pa- 
sisekė vieną egzempliorių šio rankraščio gauti iš Lietuvos ir paskelbti jį 
Tautos praeityje 1961, I, 3, 409-423 psl. 
K. Jablonskis, Vilniaus akademija — 1579-1773 (Vilniaus universitetas, 
Vilnius, 1956, 24 psl.). 
P. Rabikauskas, Vilniaus akademija (LE, XXXIV, 142 psl.). 
P. Rabikauskas, t. p. 
A. Rukšą, Diarium... 418 psl. 
žr. Z. Ivinskis, Giedraitis (LE, VII, 215 psl.). 
žr. M. Biržiška, Senasis VU, 13 psl. 

“ t. p. 13 psl. 
Plg. A. Rukša, Diarium... 420 psl. t. 
M. Biržiška, Senasis VU, 12 psl. 

" t. p.; P. Rabikauskas, Teatras jėzuitų Lietuvoje (LE, XXX, 
478 psl.). 
Žr. Gotz von Selle, Geschichte der Albertus-Universitūt zu Konigsberg in 
in Preussen, Wūrzburg, 1956, 8 psl. t. Rektorius turėjo būti: „ein jederzeit 
Tūrtrefflicher und ūberaus geschickter Mann deutscher Sprach und Ge- 
zung“. Tik trūkstant tinkamai pasiruošusių vokiečių, rektorium paskir- 
tasis lietuvis A. Kulvietis buvo priverstas dalintis pareigomis su vėliau 
atvykusiu vokiečiu Isinderiu, su kuriuo jis nesutarė kai kuriais administra- 
ciniais klausimais. Pagrindinė nesutarimo priežastis buvo ta, kad Kulvietis 
ypatingai rūpinosi savo tautiečiais lietuviais ir lenkais, kuriuos jis vis dau- 
giau traukė į Karaliaučių (t. p., 10 psl.). 
G. Gerullis, Litauische Hexameter von 1589, t. p., 9 psl.: „Das litauische 
Festgedicht findet sich tatsūchlich in dem Būchlein... und zwar als letztes 
der unter der Ūberschrift ,„Guae deinceps conseguontor...“ abgedruckten 
Lobgedichte,“ 
Plg. A. Rukša, Diarium... 413 psl. t. 
Consuetudines scholasticae provinciae Polonae et Lituanae S. I. Žr. S. 
Bednarski, O upadku... 494 psl. t. 
Plg. Z. Ivinskis, Kojalavičius (LE, XII, 196 psl.). 
Žr. S. Bednarskio veikalo O upadku... gale pridėtą lentelę I. Zestawienie 
znajomošci językėw u Jezuitow polskich. 
K. Jablonskis, Vilniaus akademija — 1579-1773 (VU, Vilnius, 1956, 24 psl.). 
M. Biržiška, Senasis VU, 11 psl. 
K. Jablonskis, Vilniaus akademija... 24 psl. 


II. LIETUVOS VYRIAUSIOJI MOKYKLA 
1773 - 1781 - 1803 


XVIII a. Lietuva 


XVIII a. jungtinė Lietuvos - Lenkijos „respublika“ politiniu, 
ekonominiu ir socialiniu požiūriu žymiai skyrėsi nuo kitų to meto 
Europos valstybių. Tas skirtumas daugiausia parėjo nuo skirtingos 
valstybinės santvarkos. Dar pirmojoje XVII a. pusėje Prancūzijos 
ministras kardinolas Richelieu (m. 1642 m.) naikino feodalizmą ir 
pirmas tautinės idėjos pagrindu kūrė centralizuotą karalystę. Kardi- 
nolo Mazarinio (m. 1661 m.) galutinai sutvirtinta, karaliaus Liud- 
viko XIV (1643-1715) metu suklestėjusia, centralizuota, su stipria 
kariuomene ir puošniais karaliaus rūmais Prancūzija pasekė kitos 
Europos valstybės. Nepaprastai iškilo Fridricho II Didžiojo (1740 - 
1786) Prūsijos karalystė, kurios armija buvo laikoma nenugalima, 
ir absoliutinė Marijos Terezijos (1740-1780) ir Juozapo II (1765- 
1790) valdoma Austrija. Ypač nuo Petro Didžiojo (1682-1725) su- 
stiprėjo Rusija ir tapo viena pirmaeilių Europos karinių galybių. 
Kotrynos II (1762 - 1796) metu Rusija ne tik vadovavo Rytų Europos 
politikai, bet jau vaidino svarbų vaidmenį ir Vakarų Europos vals- 
tybių ginčuose. Kai visur Europoje absoliutizmo valdomos valstybės 
tebesirėmė aristokratija, Prancūzijoj sustiprėjo vadinamasis trečia- 
sis luomas — turtingi miestiečiai, arba buržuazija, iš kurios kilo ir 
inteligentinis sluoksnis. Šis gausiais raštais pasižymėjęs sluoksnis 
sukūrė senas tradicijas neigusį kultūrinį judėjimą, vad. švietimo laik- 
metį. Radikalios šviečiamosios filosofijos propagandai buvo leidžia- 
ma ir 35 tomų d'Alemberto ir Dideroto redaguota enciklopedija, 
kurioje bendradarbiavo Montesguieu, Rousseau, Voltaire. Senos 
pažiūros buvo sąmojingai pajuokiamos. Diskutuodavo valstybės, 
visuomenės santvarkos ir ūkio klausimais. Šviečiamasis judėjimas 
buvo toks stiprus, jog persimetė net ir į aristokratų salionus, į kara- 
liaus rūmus. Paplitęs visoje Europoje, šis judėjimas paveikė ir valdo- 
vus, kurie susirašinėjo su garsiaisiais šios srovės atstovais, patys 
dalyvavo literatūrinėje ir mokslinėje kūryboje, steigė mokslų aka- 
demijas. Šviečiamasis judėjimas paruošė dirvą ir Didžiajai prancū- 
zų revoliucijai. 

Kai kitose Europos valstybėse stiprėjo monarcho valdžia ir buvo 
kuriamos galingos nuolatinės kariuomenės, Lenkijos - Lietuvos res- 
publikos tvarka vis labiau iro. Viena iš pačių pagrindinių respubli- 
kos smukimo priežasčių buvo dar prieš Liublino uniją Lenkijoje at- 
siradusi ir vėliau respublikoje įsigalėjusi teorinė seimo atstovo teisė 

vetuoti bet kurį seimo nutarimą prieš visų kitų seimo atstovų valią. 
Ši teisė vadinosi liberum veto (laisvė drausti)! Teorijoje valdžia 
priklausė bajorams, tačiau praktikoje bajorai tebuvo įrankis siekti 
valdžios didikams, spietusiems apie save bajorus. Kadangi karalius 
neturėjo jokios valdžios ir, kovojančioms didikų partijoms paprastai 
neturint aiškios persvaros, seimai dažniausiai nepajėgdavo nieko 
nutarti, tai valstybėje praktiškai nebebuvo jokios valdžios. Didikai 
sauvaliavo, ir svetimos valstybės kišosi į respublikos vidaus rei- 
kalus, 


Vis dėlto buvo šviesesnių žmonių, supratusių valstybės netvar- 
kos žalingumą. Pvz. pijorų mokyklų reformatorius Konarskis (1700 
- 1761) parašė net 4 tomų veikalą „Apie sėkmingą seimavimą“, kri- 
tikuodamas liberum veto. Kad valstybės santvarką reikia reformuoti, 
suprato ir dėl valdžios kovojusios Čartoriskių ir Potockių partijos, 
tik, nebūdamos pakankamai stiprios, jos nesiryžo imtis bajorų ne- 
mėgtų reformų. Tik kai rusų carės Kotrynos II pastangomis Lenkijos 
- Lietuvos karalium 1764 m. tapo Stanislovas Augustas Poniatovskis, 
Čartoriskių partijos žmogus, Čartoriskiai pradėjo vykdyti reformas. 
Jau nekalbant apie socialines reformas, kurioms, ypač nepaprastai 
sunkiai valstiečių būklei pagerinti, bajorai buvo griežtai priešingi, 1a- 
bai sunku buvo gerinti ir valstybės santvarką. Reformuoti santvar- 
ką daugiausia trukdė carė Kotryna II per savo atstovą, kuris, rem- 
damasis respublikoje stovinčia Rusijos kariuomene, vartojo prie- 
vartą, organizavo ir papirkinėjo reformoms priešingas koniederaci- 
jas. Rusijos trukdoma tinkamai persitvarkyti ir sustiprėti, Lenkijos 
- Lietuvos respublika 1772, 1793 ir 1795 m. buvo padalyta tarp Rusi- 
jos, Prūsijos ir Austrijos. 


Svetimųjų šeimininkavimas respublikoje, didėjąs pavojus, ypač 
po pirmojo respublikos padalinimo (1772), netekti nepriklausomybės, 
pagaliau ir patys padalinimai dar labiau suartino dėl unijinių san- 
tykių nuo sena pradėjusius bendrauti Lietuvos ir Lenkijos bajorus. 
Kai net ir po Liublino unijos Lenkijai ir Lietuvai tebuvo bendras 
karalius ir retai tesusirenkąs seimas ir visi vykdomosios valdžios 
organai abiem valstybėm buvo atskiri, 1773 - 1775 m. seime buvo su- 
darytas abiem valstybėm bendras vykdomosios valdžios priežiūros 
organas Nuolatinė Taryba (lenk. Rada nieustająca), ilgainiui keti- 
nusi virsti bendra centrine vykdomąja valdžia? Bendros Lietuvos 
ir Lenkijos bajorų problemos, bendra kova prieš karalių, prieš Ru- 
sijos priespaudą, bendri abiem valstybėm pavojai dar labiau artino 
abiejų kraštų bajorus, ir jie pradėjo vis labiau jaustis sudarą ne tik 
vieną visuomenę, bet ir bendrą valstybę.“ 

XVIII a. antrosios pusės Lietuvos šviesuomenę veikė taip pat 
ir Vakarų Europos šviečiamosios idėjos ir ekonominės merkantilizmo, 
ypač fiziokratizmo doktrinos. Siekdami valstybės galios, merkantilis- 
tai ugdė pramonę ir prekybą, varžė importą aukštais muitais, kad 
tik prekybos balansas būtų aktyvus ir krašte liktų daugiau tauriųjų 
metalų ir pinigų.* Lietuvoje, priešingai Prancūzijai, miestiečiai buvo 
neturtingi, ir jie negalėjo ugdyti pramonės. Pramonės įmones steigė 
tik Lietuvos didikai, bet ir tos įmonės buvo daugiausia gudų kraš- 
tuose. Žymiausias Lietuvoje merkantilizmo atstovas buvo Antanas 
Tizenhauzas (1733-1785), bandęs sukurti stambiąją pramonę Lie- 
tuvoje, ypač Gardine, bet subankrutavęs. Merkantilizmą neigusi fi- 
ziokratizmo ūkio doktrina“ priešingai merkantilizmui, tvirtina, kad 
žemė esanti visų agrarinio krašto turtų šaltinis ir kad reikią laisvai 
leisti dirbti žemę ir naudotis jos vaisiais. Tad fiziokratai patarė tvar- 
kyti tautos ūkį pagal liberalistinį principą laissez faire, laissez passer. 
Fiziokratai reikalavo visuotinio tautos švietimo, kurio uždaviniai 
turėjo būti utilitaristiniai. 

Pojėzuitinės Lietuvos mokyklos kryptį lemiamai sprendė tiek 
tolydžio augąs lietuvių ir lenkų bajorų vieningumo jausmas, tiek ir 
šviečiamosios to meto idėjos ir merkantilizmo, ypač fiziokratizmo 
ekonominės doktrinos. Fiziokratai pvz. buvo Vilniaus vysk. I. J. Ma- 
salskis ir J. Chreptavičius, kurie tvarkė pojėzuitinį Lietuvos švietimą. 


Mokyklinė Edukacinės Komisijos reforma 


Ryšium su išaugusia jėzuitų įtaka pasaulietiniuose dalykuose 
XVIII a. kilo stipri reakcija prieš jėzuitus. Europos valdovai pradė- 
jo uždarinėti savo valstybėse jėzuitų ordiną: 1759 m. ordinas bu- 
vo panaikintas Portugalijoje, 1764 m. — Prancūzijoje, 1767 m. — 
Ispanijoje, Neapolyje ir Sicilijoje, 1768 m. — Parmos kunigaikšti- 
joje. Pagaliau pats popiežius Klemensas XIV savo breve „Dominus 
ac Redemptor noster“ 1773 VII 21 jėzuitų ordiną visai panaikino. Pa- 
naikinimo dekretą skelbti atsisakė tik Prūsijos karalius Fridrichas II 
ir Rusijos carė Kotryna II“ 

Apie jėzuitų ordiną panaikinančią popiežiaus bulę 1773 IX 10 su- 
žinojo Rusijos atstovo Stakelbergo diriguojamas tik ką pradėjęs po- 
sėdžiauti Lietuvos - Lenkijos seimas, turėjęs „pripažinti“ 1772 m. res- 
publikos padalinimą ir nustatyti tolesnį likusios jos dalies tvarky- 
mą. Kadangi tiek Lenkijoje, tiek ir Lietuvoje daugumą mokyklų 
su Vilniaus Akademija priekyje laikė jėzuitai, tai dėl jų ordino panai- 
kinimo pakrikusių mokyklų reikalui tvarkyti Lietuvos atstovo pa- 
kanclerio J. Chreptavičiaus siūlymu seimas 1773 X 14 nutarė steigti 

bendrą Lenkijai ir Lietuvai švietimo įstaigą Tautos Edukacinę Komi- 
siją, paprastai vad. Edukacine Komisija.“ Šiai komisijai buvo pa- 
vesta tvarkyti didelius jėzuitų turtus, perimti jėzuitų mokyklas ir 
prižiūrėti kitų mokyklų programas bei vadovėlius. Tad Edukacinė 
Komisija iš esmės buvo pirmoji Europoje švietimo ministerija. Nors 
panašios komisijos tuo metu buvo sudarytos ir Prancūzijoje, Prūsi- 
joje ir Austrijoje, tačiau, jos, teturėdamos maža valstybės skirtų švie- 
timo reikalams lėšų, nepajėgė tvarkyti visos valstybės švietimo. 

Edukacinės Komisijos perimtieji jėzuitų turtai Lietuvoje davė 
522.847, Lenkijoje — 383.819 auksinų metinių pajamų. Be to, jėzuitų 
išskolintų kapitalų Lietuvoje buvo 2.438.339, Lenkijoje — 4.753.871 
auksinų. Seimas buvo nutaręs išnuomoti bajorams neribotam laikui 
jėzuitų ar jų mokyklų valdytus dvarus. Tiek už išnuomotus dvarus, 
tiek ir už kapitalus Edukacinei Komisijai buvo mokoma 4]/> 5. Dva- 
rams skirstyti buvo sudarytos dvi skirstomosios, arba dalijamosios, 
komisijos: viena Lietuvai ir viena Lenkijai, Lietuvos komisijai pir- 
mininkavo pats Edukacinės Komisijos pirmininkas vysk. Masalskis. 
Nors Lietuvos jėzuitų turtai pirmiausia buvo skiriami išlaikyti Lie- 
tuvos mokykloms, tačiau, kadangi Lietuvoje šių turtų buvo daugiau, 
tai bendroji Lietuvai ir Lenkijai Edukacinė Komisija dalį Lietuvos 
nusavinto turto pajamų skyrė Lenkijos mokykloms. Lietuvos bajo- 
rai reikalavo, kad atliekamos pajamos būtų skiriamos ne Lenkijos 
mokykloms, bet Lietuvos kariuomenei išlaikyti, tačiau šių reikalavi- 
mų nebuvo paisoma. Dalijamosios komisijos nusavintus dvarus pi- 
gia kaina dalijo savo artimiesiems, o pinigus eikvojo. Po kelerių 
metų padarytoji revizija nustatė, kad buvo išeikvota stambi pini- 
gų suma.? Nors dalį tų pinigų išeikovojo kiti, tačiau vysk. Masalskiui 
teko atsakyti už visa. Masalskis buvo pašalintas iš komisijos pirmi- 
ninko vietos: jis liko tik komisijos nariu. 1776 m. seimas panaikino 
abi dalijamąsias komisijas ir turtą administruoti pavedė pačiai Eduka- 
cinei Komisijai. Vis dėlto nepadėjo ir ši tvarka: mokykloms daž- 
nai stigdavo pinigų. 

Edukacinė Komisija administraciniu atžvilgiu suskirstė visas mo- 
kyklas į 4 Lietuvos ir 6 Lenkijos apygardas. Kiekvienoje apygardoje 
buvo įsteigta po vieną šešiaklasę apygardinę ir po keletą triklasių 
paapygardinių mokyklų. Apygardinėse mokyklose mokslas trukdavo 
septynerius metus, nes V klasės kursas buvo dviejų metų, paapygar- 
dinėse mokyklose visos klasės buvo dvimetės, tad jose mokydavosi 
šešerius metus. Pagal Edukacinės Komisijos nuostatus apygardoms 
turėjo vadovauti renkami apygardų rektoriai, kurie tebuvo išrinkti 
1791 m., kai ligi tol apygardoms vadovavo Edukacinės Komisijos 
skirtieji žmonės. Lietuvoje apygardinės mokyklos buvo Kražiuose, 

Gardine, Naugarduke ir Lietuvos Brastoje. Kražių apygardoje paapy- 
gardinės mokyklos buvo Kaune, Kretingoje, Panevėžyje, Raseiniuose, 
Ukmergėje; Gardino apygardoje — Vilniuje, Pastovyje, Vyšniave, 
Lydoje, Merkinėje, Sčučine, Valkaviske; Naugarduko apygardoje — 
Minske, Berezvičiuose, Bobruiske, Cholopeničiuose, Lužkuose, Nes- 
vyžiuje, Slucke; Lietuvos Brastos apygardoje — Pinske, Bialoje, 
Dombrovicoje, Liubašave, Žurovicuose. Buvusias jėzuitų mokyklas 
Edukacinė Komisija perorganizavo, kitas tik prižiūrėjo. Pradinėmis 
mokyklomis ir toliau turėjo rūpintis parapijos ir vienuolynai.!? 

Visų mokyklų auklėjimo kryptis turėjo būti liberalinė, atitin- 
kanti to meto šviečiamąsias idėjas. Nors mokyklose buvo palikti ka- 
pelionai šventadieniais sakyti pamokslams ir laikyti mišioms, kurių 
kasdien klausydavo mokiniai, tačiau tikybos vietoje buvo įvestos na- 
tūralinės etikos pamokos: aiškinta, kad žmogus savo veiksmuose turi 
vadovautis ne religiniais motyvais, bet žmoniškumu ir gerais dar- 
bais. Jaunoji karta turėjo būti išauklėta labiau ištikima valstybei, 
negu Bažnyčiai. Didesnis dėmesys buvo atkreiptas į gamtos ir mate- 
matikos mokslus, į geografiją, teisę ir ypač į istoriją, paverstą at- 
skiru mokslu. Istorija turėjo ugdyti mokiniuose patriotizmą ir žadinti 
reformų dvasią: jaunimas buvo supažindinamas su buvusia galinga 
Lietuvos - Lenkijos valstybe ir su jos silpnėjimo priežastimis. Šias 
mokyklas išėjusi jaunoji karta jau reikalavo reformų, priešingai se- 
najai bajorijos kartai, branginusiai bajoriškas laisves. Dėstomoji mo- 
kyklų kalba buvo visur įvesta lenkų, tik aukštojoje mokykloje su ja 
dar konkuravo lotynų kalba. Edukacinės Komisijos rūpesčiu pa- 
ruoštieji mokykloms vadovėliai buvo taip pat lenkiški. Tad Eduka- 
cinės Komisijos laikų mokyklos jau sistemingai vykdė Lietuvos len- 
kinimą. 


Vyriausioji Didžiosios Lietuvos Kunigaikštijos Mokykla 


Jau 1714 m. Edukacinė Komisija paskyrė iš savo biudžeto po 
100.000 auksinų Vilniaus ir Krokuvos universitetams. Vilniaus Aka- 
demija ir Lietuvos mokyklomis rūpintis Edukacinė Komisija pavedė 
J. Chreptavičiui. Akademijos rektorium jis paskyrė pasižymėjusį 
mokslininką ir gerą administratorių eksjėzuitą Martyną Počobutą, 
rektoriavusį 1780 - 1799 m. Pagal Edukacinės Komisijos 1781 m. pa- 
rengtą plačią mokyklų reformą Vilniaus Akademija buvo ketinta 
paversti liciejum. Teologijos dalykai buvo numatyta pavesti semina- 
rijoms, o filosofijos — apygardinėms mokykloms. Akademijos rekto- 
riui Počobutui, palaikomam lietuvių komisijos narių Chreptavičiaus 
ir Čartoriskio, pasisekė apginti akademijos teises. Vilniaus Akademija 

1781 m. buvo pavadinta Vyriausiąja Didž. Lietuvos Kunigaikštijos 
Mokykla — Schola Princeps Magni Ducatus Lithuaniae. 1783 m. Edu- 
kacinė Komisija patvirtino šios mokyklos veiklos nuostatus, pripa- 
žindama jai karalių suteiktas ir seimo patvirtintas privilegijas, kiek 
jos neprieštaravo Edukacinės Komisijos nuostatams. Vyr. Lietuvos 
Mokyklai buvo pavesta prižiūrėti visas kitas Didž. Lietuvos Kuni- 
gaikštijos mokyklas. | 

Vyr. Mokykloje buvo du kolegijomis vadinami fakultetai: fizinių 
mokslų kolegija ir moralinių mokslų kolegija. Fizinių mokslų kole- 
gijoje buvo dėstoma: astronomija, aukštoji matematika (grynoji ir 
taikomoji), aritmetika, geometrija, mechanika, fizika, chemija, gam- 
tos mokslai ir medicina; moralinių mokslų kolegijoje dėstė: dog- 
matinę ir moralinę teologiją, Šv. Raštą, Bažnyčios istoriją, kanonų 
teisę, prigimtinę ir tautų teisę, visuotinę istoriją, retoriką ir litera- 
tūrą. Filosofija, viena iš pačių pagrindinių buv. akademijos dalykų, 
nebebuvo dėstoma, nes jos kryptis nebeatitiko to meto dvasios. Vė- 
liau pradėta dėstyti dar ir kiti nuostatuose nenumatyti dalykai, kaip 
nuo 1775 m. architektūra ir piešimas, 1793 m. taikomoji mechanika, 
1799 m. topografija. 

Rektoriui administruoti mokyklai padėjo abu kolegijų pirminin- 
kai. Mokyklos organizavimo, mokslo ir turto tvarkymo ir kitų jai 
pavestų mokyklų vadovavimo klausimus sprendė iš rektoriaus, kole- 
gijų pirmininkų ir profesorių sudarytoji Vyr. Mokyklos taryba. Posė- 
džių darbotvarkę ruošė ir skelbė tarybos sekretorius, tačiau kiekvie- 
nas profesorius, trijų tarybos narių pritariamas, turėjo teisę siūlyti 
papildomų klausimų. Balsuodavo viešai ar slaptai, pagal tarybos 
narių pageidavimą. Nutarimus priimdavo balsų dauguma. 

Moralinių mokslų kolegijos pirmininku Edukacinė Komisija pa- 
skyrė Dovydą Pilkauskį!! Dėl fizinių mokslų kolegijos pirminin- 
ko skyrimo kilo ginčų. Rektorius Počobutas šios kolegijos pirmininku 
siūlė savo bendradarbį eksjėzuitą Andrių Streckį (1737-1797), ta- 
čiau užsieniečiai profesoriai, kurių daugumas buvo medikai, prieši- 
nosi tam, prikaišiodami, kad astronomas nenusimanys medicinoje ir 
kad iš tokio pirmininko nebus mokyklai naudos. Šie profesoriai tai 
vietai užimti siūlė patologijos ir medicinos praktikos profesorių vie- 
nietį J. Langmajerį.'? Tačiau Edukacinė Komisija, pritardama rek- 
toriaus ir vietinių profesorių nuomonei, kad užsieniečiui būtų sun- 
kiau atlikti administracines pareigas, fakulteto pirmininku paskyrė 
Streckį. 

Vyr. Lietuvos Mokyklos dėstytojai pradžioje buvo tik eksjėzuitai. 
Kadangi jie nebuvo pasiruošę naujai įvestiems dalykams dėstyti, tai 
mechanikai, medicinai, biologijai ir kitiems anksčiau akademijoje 

nedėstytiems dalykams specialistai buvo kviečiami daugiausia iš už- 
sienio pasauliečiai. Gamtos ir tiksliesiems mokslams mokytojams 
aukštesnėse mokyklose paruošti Vyr. Lietuvos Mokykloje buvo įsteig- 
ta mokytojų seminarija. Šiai seminarijai vadovavo prigimties ir tau- 
tų teisės prof. Jeronimas Stroinovskis. Seminarija veikė 1783 - 1797 m.,, 
ir joje mokėsi 68 pasauliečiai studentai. Kai 1782 -1783 m. Edukaci- 
nės Komisijos išlaikomose mokyklose tebuvo dvasininkai, daugiausia 
eksjėzuitai, po dešimties metų apie pusė buvo jau pasauliečiai. Jie 
įvedė į mokyklas eksperimentinį mokymo metodą. Pati Vyr. Mokykla 
prilygo to meto Europos universitetams. Ji buvo ne tik mokymo, 
bet ir mokslo įstaiga. Sėkmingesniam mokslinio tyrimo darbui buvo 
pasirūpinta įsigyti naujų mokslo priemonių: medicinos prof. M. Reg- 
nieris buvo tuo tikslu nusiųstas į Paryžių, astronomas A. Streckis 
— į Londoną. 

Nors tiek kitų Edukacinės Komisijos meto mokyklų, tiek ir Vyr. 
Mokyklos kryptis buvo jau nebe grynai religinė, kaip jėzuitų akade- 
mijos, bet liberalinė, tačiau nemaža akademijos tradicijų buvo pa- 
laikoma ir toliau. Kaip ir buvusi akademija, ieškodama visuomenės 
pritarimo, Vyr. Mokykla kvietė taip pat šviesuomenės, ypač diduo- 
menės atstovus į savo iškilmingas paskaitas, įvairius minėjimus. 


Vyr. Mokykla skleidė mokslą ir už aukštosios mokyklos ribų. Geo- 
metrijos, fizikos ir kitų paskaitų klausyti į Vyr. Mokyklą ateidavo 
ir Lietuvos kariuomenės karininkų. Paskaitų klausė ir amatinin- 
kai chirurgai. Tais laikais chirurgija buvo laikoma amatu, kurio iš- 
mokdavo, kaip ir kitų amatų, praktikos keliu iš to amato meistrų. 
Tokių chirurgų cechas vadinosi „cirulninkų“, barzdaskučių cechu, 
nes šio cecho nariai versdavosi ne tik elementarine chirurgija, bet 
dažniausiai būdavo ir barzdaskučiai. Prancūzas prof. J. Bričtet skai- 
tė anatomijos paskaitas studentams lotyniškai, o šie perteikdavo jas 
lenkiškai cecho pameistriams ir mokiniams. 


Liberalinei Vyr. Mokyklos linkmei buvo pasipriešinusi rusų pa- 
laikoma senovės grąžinimo šalininkų Targovicos konfederacija, kuri 
1792 VIII 27 pasmerkė Edukacinę Komisiją ir net pažadėjo grąžinti 
jėzuitus. Buvo sudaryta nauja, tik Lietuvai skirta Livonijos vysk. Jo- 
no Kasakausko vadovaujama Edukacinė Komisija. Šioje komisijoje 
buvo paliktas Chreptavičius ir Masalskis, į komisiją įėjo ir du Vyr. 
Mokyklos profesoriai Dovydas Pilkauskis ir Jeronimas Stroinovskis. 
Po antrojo Lietuvos - Lenkijos padalinimo rusams atskiros Edukaci- 
nės Komisijos jau nebereikėjo, tad carės Kotrynos II atstovas Livo- 
nijos vokietis J. J. Sievers (1731-1808) Targovicos konfederacijos 
tęsinyje 1793 m. Gardine posėdžiavusiame paskutiniame respublikos 

Vilniaus Akademijos ir Vyriausios Lietuvos Mokyklos antspaudai 


seime vėl grąžino bendrąją Lietuvai ir Lenkijai Edukacinę Komisiją. 
Šiame Gardino seime Počobutas, padedamas taip pat astronomo savo 
kolegos Jono Sniadeckio, Krokuvos akademijos atstovo, apgynė Vyr. 
Lietuvos Mokyklos reikalus. 1794 m. sukilimas buvo sutrukdęs norma- 
lų mokyklos darbą. 1795 m. drauge su visa šalimi ji pateko į rusų 
carės Kotrynos II valdžią. 


Vyriausioji Vilniaus Mokykla 


Dar 1794 m. spalio 24 d. Rusijos carė Kotryna II savo įsake ge- 
neralgubernatoriui Tutolminui pareiškė savo nusistatymą dėl jaunuo- 
menės auklėjimo atiteksimose Rusijai teritorijose šiais žodžiais: 
„„. „Kaip žinoma, Vilniaus Akademija, o juo labiau pijorų mokyklos 
yra nesuvaldomos ir bedieviškos ir savo visai žmonijos giminei ža- 
lingomis įtakomis apkrėtė Lietuvos jaunimą, tai giliausiu įžvalgumu 
reikia šias kenksmingas mokyklas naikinti ir iš jų atsirandančią pik- 
tybę reikalinga iš pačių šaknų rauti, o tam tikslui galite vartoti vi- 
sokeriopas pastangas ir būdus.“ 122 

Lietuvą prijungus prie Rusijos, carės Kotrynos II įsakytas, Lie- 
tuvos generalgubernatorius N. Repninas 1795 m. rugsėjo mėn. suor- 
ganizavo komisiją ruošti švietimo pertvarkymo projektui. Pagal ko- 
misijos paruoštą projektą buvo sudaryta ir 1797 VII 23 reglamentu 
patvirtinta švietimui vadovauti atskira Lietuvos Edukacinė Komisija. 
Jos pirmininku buvo paskirtas Livonijos, vėliau Vilniaus vysk. Jonas 
Kasakauskas. Ši Edukacinė Komisija buvo pavaldi Lietuvos general- 

gubernatoriui. 1794 - 1796 m, Vilniaus Universitetas neveikė. 1797 m. 
caro Povilo I vyriausybė patvirtino naują Vyr. Mokyklos statutą ir 
ją pavadino Vyriausiąja Vilniaus Mokykla (Schola Princeps Vilnen- 
sis). Vyr. Mokyklai buvo atimta kitų mokyklų priežiūra, spaustuvė 
atiduota vyskupijai. Šiaipjau nedaug kas mokyklos tvarkoje tepasi- 
keitė, tačiau generalgubernatorius Lietuvai, kaip „svarbius“ dalykus 
įvedė šokius, piešimą ir fechtavimą. Kolegijos buvo perorganizuotos į 
tris fakultetus: 1. moralinių (teisės) mokslų, 2. fizikos mokslų ir 3. 
medicinos mokslų.'* Moralinių mokslų fak. buvo penkios katedros: 1. 
teologijos, 2. logikos, prigimties ir tautų teisės, 3. civilinės ir bažnyti- 
nės teisės, 4. visuotinės istorijos, 5. retorikos, poezijos ir lietratūros. 
Fizikos fak. turėjo šešias katedras: 1. teorinės ir eksperimentinės fizi- 
kos, 2. grynosios matematikos, 3. taikomosios matematikos, 4. astrono- 
mijos, 5. architektūros, 6. tapybos ir piešimo. Šešias katedras turėjo 
ir medicinos iak.: 1. chemijos, 2. anatomijos ir fiziologijos, 3. patolo- 
gijos ir materia medica (dabar farmakologiją atitinkąs vaistų moks- 
las), 4. teorinės chirurgijos ir akušerijos, 5. praktinės chirurgijos ir 
6. gamtos istorijos. 1799 m. prisidėjo dar ir klinikinės medicinos ka- 
tedra. 

Lietuvos Vyr. Mokyklai Educkacinė Komisija paskyrė 2.000 zlo- 
tų specialiam reikalui — mokslo ir politikos žurnalams įsigyti, kad 
mokyklos dėstytojai galėtų sekti pasaulinę mokslo pažangą. Kiek- 
vieną sekmadienį rinkdavosi į salę, vad. Academica, žurnalų skaity- 
ti 4 

1800 m. ir toliau tebeveikią Polocko jėzuitai buvo išgavę iš savo 
motinos Kotrynos II nemėgusio, tad ir priešingo jos politikai ir 
palankumui liberalinėms idėjoms caro Povilo I sutikimą pavesti 
jiems Vyr. Vilniaus Mokyklą. Atsargiai tedrįsęs protestuoti prieš šį 
sumanymą rektorius Stroinovskis už tai buvo net patekęs į kalėjimą. 
Nuo šio pavojaus Vyr. Vilniaus Mokyklą teišgelbėjo 1801 III 23 są- 
mokslininkų nužudyto caro Povilo I mirtis. 


IšNAšOS 


Žr. A. Šapoka, Liberum veto (LE, XIV, 516 psl.). 

Žr. 5 Nuolatinė taryba (t. p., XX, 486 psl. t.). 

Žr. > Lietuvos istorija, 416 psl. 

Žr. J. Paplėnas, Merkantilizmas (LE, XVIII, 245 psl. t.). 

Žr. V. Trumpa, Tizenhauzai (LE, XXXI, 261 psl. t.). 

Žr. P. Padalis, Fiziokratizmas (LE, VI, 291 psl. t.). 

Po pirmojo Lietuvos-Lenkijos padalinimo Rusijai tekūsioje Gudijos dalyje, 
jėzuitų ordiną kitur panaikinus, išliko 97 jėzuitų kunigai, 49 klierikai ir 
55 broliai. Plg. A. Liuima, Jėzuitai (LE, IX, 396 psl.). 

Literatūra apie Edukacinę Komisiją lietuvių kalba: A. Šapoka, Lietuvos 
istorija, 417 psl. t.; M. Biržiška, Senasis VU 29 psl. t.; S. Sužiedėlis, 
Edukacinė komisija (LE, V, 338 psl. t.); A. Rukša, VU (LE, XXXIV, 
182 psl. t.); VU, 1956, 38 psl.; VU, 1966, 58 psl. t. Pastarasis veikalas 
815 psl. t. duoda, be kitų kalbų, ir lietuvių kalba šiuo klausimu biblio- 
grafijos. 

Pagal A. šapoką (Lietuvos istorija, 421 psl.), R. Krasauską (Masalskis, 
LE, XVII, 485 psl. ir J. Wybicki (Žycie moje, 1927, 148 psl.) revizija ra- 
dusi, kad Masalskio vadovaujama komisija išeikvojusi 300.000 auksinių, ta- 
čiau pagal A. šidlausko (VU, 1966, 55 psl.) minėtą dokumentą (Dodatek 
do pamietnikėw Wybickiego odnoszących się do žycia Andrzeja Zamojskiego 
z rekopismu Wybickiego wydany, Poznan, 1842, psl. 12) Masalskis pasisa- 
vinęs iš komisijos turtų dvigubai tiek, būtent 600.000 auksinių. 

Pradinėmis mokyklomis ypač rūpinosi vysk. Masalskis. Ganytojo laiškais 
jis ragino savo plačios vyskupijos klebonus steigti parapines mokyklas ir 
pranešinėti jam mokinių skaičių. 1778 m. parapinėse mokyklose buvo 5826 
mokiniai. Jis ragino ir dvarininkus steigti pradžios mokyklas. 1777 m. 
Masalskiui pasitraukus iš Edukacinės Komisijos pirm. pareigų, mokyklų 
reikalai pablogėjo. Plg. R. Krasauskas, Masalskis (LE, XVII, 434 psl. t.). 
Ksiega pamiątkowa ku uczczeniu CCCL rocznicy založenia i X wskrzeszenia 
uniwersytetu Wilenskiego, I, 85 psl. Plg. VU, 1966 54 psl. 

A. Jobert, La Commission d'education nationale en Pologne, Paris, 1941, 
285 psl. Plg. VU, 1966, 55 psl. 

I. A. Nikotin, Stoletnij period (1772-1872) russkago zakonadateUstva, Vil- 
nius, 1886, 133 psl. 

B. Žongoliowicz, Ustroj uniwersytetu Wileūhskiego (Rocznik Prawnicezy 
Wilenski, Vilnius, 1925, I, 212-213 psl.). Plg. A. šidlauskas, VU, 1966, 56 psl. 
Pagal kitą versiją (žr. M. Biržiška, Senasis VU, 831 psl, K. Jablonskis, 
VU 1956, 42 psl, A. Rukša, VU (LE, XXXIV, 183 psl.) Vyr. Vilniaus 
Mokykloje buvę keturi fakultetai (ketvirtasis — kalbų ir meno, arba dailės), 
tačiau Žongolavičiaus teikiamą trijų fakultetų (su jau įrikiuotomis į juos 
katedromis) skaičių tektų laikyti patikimesniu. 

St. JundziH, Zbi6r ulamkowych wiadomošci (Pismo zbiorowe wilennskie, Vil- 
nius, 1857), 133 psl. 


III. IMPERATORINIS VILNIAUS UNIVERSITETAS 
1803 - 1832 


Vyriausiosios Vilniaus Mokyklos pertvarkymas 


Tiek patekusios į Rusijos valdžią Lietuvos švietimo kryptis, tiek 
ir Vilniaus Universiteto likimas žymia dalimi priklausė nuo auto- 
kratinių Rusų imperijos valdovų politikos. Kai Povilas I buvo griež- 
tai nusistatęs prieš iš Prancūzijos ėjusias revoliucines idėjas!, jo įpė- 
dinis 23 metų sūnus Aleksandras I (1777-1825) buvo išauklėtas 
1789 m. Prancūzų revoliucijos ir švietimo idėjų dvasioje. Jis buvo 
apsuptas Anglijoje ir Šveicarijoje mokslus ėjusių asmenų būrelio, 
kurį jis juokais vadindavo net „gerovės komitetu“, prancūzų revo- 
liucionierių Comitė du salut public pavyzdžiu. Jaunam carui turėjo 
įtakos ir jo buvęs mokytojas, įsitikinęs revoliucinių pakeitimų šali- 
ninkas šveicaras Laharpe, taip pat ir nuo 1796 m. Petrapilyje gy- 
venęs ir su caru susiartinęs Lietuvos ir Lenkijos didikas Adomas 
Jurgis Čartoriskis (1770 - 1861). 

Viešpatavimo pradžioje Aleksandras I įvykdė eilę liberališkesnių 
reformų. Buvo pertvarkytas ir imperijos švietimas. 1802 m. buvo 
įsteigta Rusijoje švietimo ministerija. Mokyklos buvo suskirstytos pa- 
gal šį planą: 1. parapijose turėjo būti įsteigta po vieną parapinę 
vienaklasę mokyklą, 2. apskričių miestuose ir didesnėse gyvenvie- 
tėse — dviklasės apskričių mokyklos, 3. gubernijų ir didžiausiuose 
apskričių miestuose — keturklasės gimnazijos, 4. kiekvienoje švieti- 
mo apygardoje turėjo būti apygardos mokykloms vadovaująs ir jas 
prižiūrįs universitetas, 

Imperijos teritorija buvo padalyta į šešias švietimo apygardas. 
Vilniaus apygarda apėmė aštuonias gubernijas: Vilniaus, Gardino, 
Minsko, Mogiliavo, Vitebsko, Kijevo, Volinijos ir Podolės. Šioje apy- 
gardoje gyveno arti 9 mil. gyventojų. Be jau veikusių Vilniaus, Mask- 
vos ir 1802IV 21 (V 3) atkurto Tartu universiteto, 1804 m. buvo ati- 
daryti Petrapilio, Kazanės ir Charkovo universitetai ir reformuotas 
Petrapilio univ., gavęs plačią autonomiją: Nors „Parengiamosios 
liaudies švietimo taisyklės“ buvo paskelbusios neluominį mokinių 
priėmimo į mokyklas principą, tačiau praktikoje šis principas nebuvo 
taikomas. Mokyklų skaičius didėjo iš lėto, nes švietimui teskirdavo 
maža lėšų. 

Rektoriaus Jeronimo Stroinovskio ir Aleksandro I jaunystės drau- 
go kunigaikščio Adomo Jurgio Čartoriskio ir kitų rūpesčiu caras 
1803 IV 4 (16 naujuoju stiliumi) aktu Vyr. Vilniaus Mokyklą pavertė 
Imperatoriniu Vilniaus Universitetu — Imperatoria Universitas Vil- 

nensis. Akte skelbiama: „...radome naudinga užtikrinti šiuo mūsų ak- 
tu visiems laikams gyvavimą senovinio Vilniaus universiteto, įkurto 
1578 m. ir atnaujinto 1781 m., prilygstančio labiausiai apsišvietusių Eu- 
ropos tautų dabartiniam mokslo atsiekimo laipsniui“. Caras Alek- 
sandras I 1803 V 18/30 patvirtino J. Stroinovskio parengtą Vilniaus 
Universiteto statutą, teikiantį universitetui plačią autonomiją. Šis 
statutas buvo pavyzdinis ir kitiems tuo metu Rusijoje steigiamiems 
universitetams. 


Caras buvo universiteto „globėjas“, švietimo ministras laikė jį 
savo žinioje, Vilniaus mokslo apygardos rūpintojas (curator — ku- 
rator, popičitel') jį prižiūrėjo ir aprūpino. Universitetui turėjo va- 
dovauti rektorius, kurį trejiems metams rinkdavo visi aktyvūs ir 
emeritai profesoriai, caras galutinai tvirtindavo. Profesorius parink- 
davo pats universitetas iš konkursinių darbų, slaptai balsuodamas 
kandidatus, po to pasiųsdavo švietimo ministrui tvirtinti. Aukš- 
čiausias universiteto organas buvo rektoriaus pirmininkaujama iš 
visų profesorių sudaryta taryba, kuri sprendė svarbiausius mokymo 
ir administracijos klausimus, parinkdavo profesorius ir švietimo apy- 
gardos mokyklų mokytojus. Kas mėnuo taryba šaukdavo ir neeilinius 
posėdžius moksliniams klausimams svarstyti. Universiteto vykdoma- 

sis organas buvo rektoriaus pirmininkaujamas iš visų keturių uni- 
versiteto fakultetų dekanų sudarytas komitetas. 

Pagal statuto 11$, Vilniaus Universitetas turėjo teisę teikti ma- 
gistro ir daktaro laipsnius iš visų mokslo sričių, pagal statuto 178 
teikdavo garbės atžymėjimus. Vilniaus Universiteto, aukštosios moks- 
lo įstaigos, tikslo nusakyme pirmiausia pabrėžtas mokslinis darbas, 
mokslinės tiesos ieškojimas, toliau, mokslo žinių perteikimas studen- 
tams ir, pagaliau, visuomeninėms įstaigoms reikalingų specialistų 
paruošimas bei vadovavimas visoms Vilniaus švietimo apygardos 
mokykloms ir jų priežiūra. Universitetas turėjo savo cenzūrą (statuto 
98) mokslo bei literatūros veikalams, ir jos pareiga buvo prižiūrėti 
ne tik universiteto spaustuvėje spausdinamus veikalus, bet ir iš už- 
sienio įvežamus. Pagal statutą, universitetas buvo dar įpareigotas 
parūpinti 3-4 vizitatorius .mokykloms.*2 

Universitetas ir jo personalas materialiai buvo gerai aprūpintas. 
Jam išlaikyti paskutiniais metais būdavo skiriama 100.000 su viršum 
rublių. Pavyzdžiui, kabinetams papildomai aprūpinti ir bibliotekai 
papildyti 1819 m. buvo skirta 60.000 rublių, stambi anuo metu suma. 
Eksprofesoriai, jų našlės ir našlaičiai buvo aprūpinami pensijomis, 
profesoriai ir adjunktai siuntinėjami valdžios lėšomis į užsienį. 

Universitetas buvo žymiai išplėstas. Jis turėjo keturis fakulte- 
tus: fizikos ir matematikos, medicinos, moralinių ir politinių mokslų, 
literatūros ir laisvųjų menų. Fizikos ir matematikos fak. nuostatų 
numatytos šios katedros: 1. fizikos, 2. chemijos, 3. gamtos mokslų, 
4, botanikos, 5. žemės ūkio, 6. aukštosios matematikos (grynosios), 
7. aukštosios matematikos (taikomosios), 8. civilinės architektūros, 
9. astronomijos, 10. astronomo observatoriaus. Medicinos fak.: 1. ana- 
tomijos, 2. patologijos, 3. farmakologijos, 4. klinikinio gydymo, 5. 
chirurgijos, 6. akušerijos, 7. veterinarijos. Moralinių ir politinių 
mokslų fak.: 1. logikos ir metafizikos, 2. moralinės filosofijos, 3. pri- 
gimtinės, politinės ir tautų teisės, 4. politinės ekonomijos, 5. žymiau- 
siųjų senovės ir šių laikų tautų civilinės ir baudžiamosios teisės, 
6. Rusų imperijos ir „prijungtų prie Rusijos buvusiųjų Lenkijos pro- 
vincijų“ civilinės ir baudžiamosios teisės, 7. visuotinės istorijos, 8. 
Šv. Rašto, 9. dogmatinės teologijos, 10. moralinės teologijos. Lite- 
ratūros ir laisvųjų menų fak.: 1. retorikos ir poezijos, 2. graikų k. 
ir literatūros, 3. lotynų k. ir literatūros, 4. rusų k. ir literatūros, 
5. piešimo ir tapybos. 4 

XIX a. pradžioje katedra buvo laikoma paskira vieno profeso- 
riaus skaitoma disciplina arba ir kelios disciplinos. Pagal nuostatus 
universitetas tegalėjo turėti tik 32 profesorius ir 12 adjunktų.“ Be to, 
universitete buvo dar kalbų, šokių ir gimnastikos mokytojai. Šie 

dėstytojų skaičiai rodo žymų reformuoto universiteto profesorių 
padaugėjimą, nes pvz. 1798 m, Vyr. Vilniaus Mokykloje profesorių 
tebuvo tik 18, 1800 -1801 m. universitete buvo 24, 1805 - 1806 m. — 
34. Šie skaičiai ir toliau didėjo, nes nuostatai leido pagal reikalą di- 
dinti ir disciplinų skaičių, kurių ligi 1830 m. padaugėjo iki 55. 


Imperatorinio Vilniaus Universiteto tarpsniai 


Imperatorinio Vilniaus Universiteto raidoje tenka skirti trys lai- 
kotarpiai: 1803 - 1815 m. brendimo, 1816 - 1823 m. klestėjimo ir 1824 - 
1832 m. reakcinio persekiojimo laikmetis. Pirmuosius abu laikotarpius 
jungia abiem bendra universiteto vadovybės sąmoningai ugdoma pa- 
triotinė lenkiškai bajoriška, pasaulėžiūros atžvilgiu liberalinė kryp- 
tis. Šiem abiem universiteto tarpsniam bendra ir tai, kad tuo metu 
Vilniaus: mokslo apygardos, taigi ir Vilniaus Universiteto kurato- 
rium buvo Adomas Jurgis Čartoriškis, caro Aleksandro I jaunystės 
bičiulis. Tad Imperatorinio Universiteto raidą galima skirti į abu pir- 
mūosius tarpsnius apimantį čartoriskinį ir į počartoriskinį laikmetį. 

Paties Čartoriskio vaidmuo universiteto linkmei nevienodai ver- 
tinamas: vieni jo vaidmenį per daug iškelia, kiti per daug menkina. 
Atitinka tikrovę L. Vladimirovo Čartoriskio reikšmės Vilniaus Uni- 
versitete nusakymas: „Tokio kuratoriaus globa Vilniaus Universitetui 
turėjo dvi svarbias pasekmes: 1. kol Čartoriskis turėjo įtakos carui, 
universitetui buvo užtikrintos, palyginti, ramios ir materiališkai ge- 
rai aprūpintos vystymosi sąlygos; 2. Vilniaus Universitetas, Čartoris- 
kio globojamas, tapo lenkų šlėktiškos - liberalinės politikos įrankiu““. 
Vėlesniame (1966 m.) kolektyvianiame Vilniaus Universiteto leidi- 
nyje A. Šidlauskas, pakartojęs šį savo pirmatako L. Vladimirovo Čar- 
toriskio reikšmės apibūdinimą, tuo pačiu ir sutikęs su juo,“ kitoje 
vietoje", net ir sau prieštaraudamas, reiškia priešingą nuomonę: ,„Len- 
kų dvarininkinėje - buržuazinėje istoriografijoje Vilniaus universiteto 
pasipriešinimas sustiprėjusiai reakcijai iš esmės buvo laikomas A. 
Čartoriskio nuopelnu, nes, esą, A. Čartoriskis laikęsis liberalaus kur- 
so, ir pasinaudodamas savo plačiais ryšiais su didikais ir caro vy- 
riausybe, sudaręs ramesnes sąlygas Vilniaus universiteto darbui. Ta- 
čiau priežastys glūdėjo kitur“. Toliau Šidlauskas kalba apie „Vil- 
niaus universiteto kelių šimtmečių istoriją ir besiklostančias materia- 
listines bei demokratines tradicijas“, apie universiteto svarbą ir jo 
įtaką visuomenei ir, pagaliau, kelia aikštėn ir socialinį momentą: 
studentų daugumą sudarę smulkiosios bajorijos vaikai. „Visa tai ir 
apsprendė universiteto pasipriešinimą reakcinei vyriausybės poli- 
tikai švietimo srityje“.!? Tad šiais samprotavimais Čartoriskio vaid- 

muo Vilniaus Universitete auklėjimo linkmei kaip ir visai panei- 
giamas. 

Buvo, tiesa, asmenų, šiek tiek varžiusių Čartoriskio įtaką Vil- 
niaus Universitete. Ukrainiškose Kijevo, Volinijos ir Podolės guber- 
nijose Čartoriskį pavadavo energingas mokyklų vizitatorius Tadas 
Čackis (1765 - 1813).!* Taip pat energingi buvo ir pirmieji rektoriai 
Stroinovskis (1799 - 1806) ir Jonas Sniadeckis (1806 - 1815), kurie el- 
gėsi savarankiškai!* „Vis dėlto išlikusi jo korespondencija univer- 
siteto reikalais ir tų laikų atsiminimų rašytojai rodo jį ne tik tais 
reikalais rūpinusis, bet ir aiškiai veikus universiteto darbą Eduka- 
cinės Komisijos siekimų ir tradicijų kryptimi“ (M. Biržiška).“ Jo 
įtaka unversitetui ypatingai stipriai turėjo reikštis po 1815 m. 

Ne tik kuratorius Čartoriskis, bet ir visa universiteto vadovybė 
buvo uolūs lenkai, Laikydamiesi Edukacinės Komisijos pradėtosios 
linkmės, jie stengėsi paversti universitetą grynai lenkiška įstaiga, 
skleidžiančia lenkų kultūrą Lietuvoje. Jie sulenkino ne tik universi- 
tetą, bet ir visas apygardos mokyklas ir baigė galutinai lenkinti jas 
lankančią Lietuvos bajoriją. Universiteto auditoriją sudarė beveik 
išimtinai bajorai, nes nebajorams buvo varžomos teisės stoti į uni- 
versitetą, ypač gauti diplomą ar mokslo laipsnį. Nors daugiatautėje 
Vilniaus švietimo apygardoje bajorija kilmės atžvilgiu buvo daugiau- 
sia lietuviška, gudiška ar ukrainiška, tik šiek tiek ir lenkiška, tačiau 
ir anksčiau aplenkėjusi, nuo Edukacinės Komisijos laikų išėjusi tik 
lenkišką mokyklą, kultūros, kalbos, bajorų tradicijų ir siekimų at- 
žvilgiu buvo jau visai lenkiška. Kadangi to meto krašto visuomenę 
tesudarė tik bajorai, kai gyventojų daugumas tebebuvo beteisiai bau- 
džiauninkai, tai ne tik Lietuvos bajorams, bet ir Rusijos valdžiai 
ir šviesuomenei Vilniaus apygardoje nebuvo nei lietuvių, nei gudų 
ar ukrainiečių, bet tebuvo vien lenkai, ir buvę Lietuvos - Lenkijos 
plotai — tik buv. Lenkija. Tad ir caras Aleksandras I, kaip ne estų 
ar latvių baudžiauninkams, bet „Pabaltijo provincijų“, t. y. Estijos 
ir Latvijos, „visuomenę“ sudarantiems bajorams vokiečių baronams 
Tartu univ. 1802-1803 m. perorganizavo grynai vokišku pavyzdžiu, 
taip ir pertvarkytąjį Vilniaus Universitetą teskyrė lenkiškajai apy- 
gardos bajorų „visuomenei“. 

Nors vadovaujamų universiteto sluoksnių tautine tendencija uni- 
versitetas buvo tapęs lenkišku, tačiau dėstomąja kalba jis dar gana 
ilgai tebebuvo lotyniškas. Tik kai kurie dalykai buvo ir nuo pra- 
džios dėstomi lenkiškai ar prancūziškai. Kai Počobutas buvo griežtas 
lotynų dėstomosios kalbos šalininkas ir barė Sniadeckį už tai, kad 
šis įžanginę paskaitą skaitė lenkiškai, Sniadeckis dar 1782 m. Kro- 
kuvoje pirmas astronomijos paskaitas pradėjo skaityti lenkiškai. Ta- 

Senojo Vilniaus Universiteto baigimo diplomas 


čiau net ir Sniadeckis nebuvo pakeitęs nusistojusios tvarkos, juoba 
kad jo rektoriavimo metu universitete tebevyravo kitataučiai, kurių 
daugumas dar menkai temokėjo lenkiškai. Ypač beveik visi medici- 
nos fak. dėstytojai dar ilgai tebebuvo vokiečiai ar prancūzai. Iki 
1816 m. dėstomoji kalba iš tradicijos tebebuvo lotynų, ir tik kai kurie 
dalykai tebuvo dėstomi prancūziškai ir retas kuris lenkiškai. Lenkų 
kalba oficialiai paskelbta dėstomąja tik 1816 m., tačiau ir po to dau- 
gelis dalykų, ypač medicinos ir teisės fakultetuose, buvo skaitomi 
lotyniškai ar prancūziškai. Magistrų ir daktarų disertacijos net iki 
uždarant universitetą buvo rašomos lotyniškai. Tačiau kasdieniniame 
universiteto rūmų ir aplinkos gyvenime vyravo lenkų kalba. 

Šiaipjau lenkų kalba pradžioje visai nesirūpinta. Kai rusų kalba 
buvo dėstoma nuo 1797 m., rusų literatūra nuo 1804 m., lenkų kal- 
bos ir literatūros katedra statuto net nebuvo numatyta. Kai, visuo- 
menės raginamas, 1811 m. rektorius Sniadeckis pareikalavo lenkų 
kalbos kursą įtraukti į retorikos ir literatūros katedrą, vakariečių 
grupei vadovavęs prof. Grodekas (Groddeck), tam griežtai pasiprie- 
šino. Vis dėlto į retorikos ir literatūros katedrą įtraukta lenkų lite- 
ratūra pradėta dėstyti 1811 m., lenkų kalba 1812 m. 


Ti 





Lietuvių kalba atskiru mokslo dalyku nebuvo dėstoma Vilniaus 
Universitete. Betgi 1822 m. gegužės 17 d. universiteto adjunktas 
K. Kantrimas įteikė lietuvių kalbos katedros reikalu 15 punktų me- 
morandumą, kur aiškino ne tik lietuvių kalbos svarbą, bet siūlė ir 
kandidatą tai katedrai užimti (L. Uvainį). Neišliko duomenų, kaip 
reagavo Vilniaus mokslo apygardos kuratorius ir Vilniaus Univer- 
sitetas lietuvių kalbos katedros reikalu. 

Į pabaigą šio Vilniaus . Universiteto tarpsnio, 1812- 1813 m., 
dėl Napoleono žygio į Rusiją universiteto darbas buvo nutrauktas. 

Rektorius Sniadeckis buvo įėjęs į napoleoninės Lietuvos vyriau- 
sybės sudėtį kitų jos narių separatistiniams siekiams atsverti. Šiuo 
pirmuoju, Stroinovskio ir Sniadeckio rektoriavimo, tarpsniu Vilniaus 
Universitete vyravo stipri Grodeko (Groddeck) vadovaujama iš už- 
sienio kviestųjų, ypač vokiečių, profesorių grupė. Ši grupė kirsda- 
vosi su dar nespėjusiais kiek Žymiau pasireikšti moksle Sniadeckio 
ir Jundzilos vadovaujamais Lietuvos ir Lenkijos profesoriais. Šiuo 
brendimo laikotarpiu universitetas dar nebuvo spėjęs nei stipriau 
pasireikšti šalyje, nei įgyti vardo užsienyje. 

Labiausiai suklestėjo Vilniaus Universitetas 1816-1823 m., kai 
rektoriauti pradėjo kad ir žymiai menkesnis mokslininkas už Snia- 
deckį, bet prityręs ir gabus administratorius S. Malevskis. Tuo metu 
daug vietos akademinio jaunimo buvo išsiųsta į užsienį pagilinti stu- 
dijų. Moksliškai subrendo ir perėmė visą eilę katedrų vietinės kil- 
mės profesoriai, kurie šiuo tarpsniu pradėjo jau universitete vyrau- 
ti. Mokslu ir garsu Vilniaus Universitetas toli pralenkė visas Lenki- 
jos ir Rusijos aukštąsias įstaigas. Rusijoje kilus politinei reakcijai ir 
vėliau valdžiai susekus slaptas studentų organizacijas, 1823 m. Čar- 
toriskis atsistatydino iš kuratoriaus vietos ir prasidėjo caro vyriausy- 
bės represijos. Tuo ir baigėsi šis Vilniaus Universiteto tarpsnis. 

Po Čartoriskio 1823 - 1824 m. Vilniaus mokslo apygardos kura- 
torium buvo prancūzas emigrantas Jonas De la Valle (m. 1846), 
1824 - 1830 m. tą vietą užėmė pagarsėjęs girtavimu, palaidu gyvenimu 
ir kyšininkavimu, nuo 1807 m. artimiausias caro Aleksandro I bend- 
radarbis Mikalojus Novosilcevas (1761 - 1836), vadovavęs slaptas stu- 
dentų organizacijas aiškinusiai komisijai. Dalyvavusį studentų tardy- 
muose ir pataikavusį Novosilcevui Slanyme gimusį Čekijos žydų kil- 
mės Vaclovą Pelikaną (1790 - 1873), nuo 1824 m. medicinos fak. de- 
kaną ir rektoriaus pavaduotoją, 1826 m. niekieno nerinktą valdžia 
paskyrė rektorium (1826 - 1832). 

Jau į Aleksandro I viešpatavimo pabaigą slavofilų įtakoje pra- 
sidėjusios rusinimo pastangos ypač sustiprėjo valdant Mikalojui I 
(1825 - 1855). Valdžiai reikalaujant, universiteto raštinėje lenkų kalbą 

Vilniaus Universiteto uždarymo dokumentas 


pakeitė rusų kalba. Pradėta kontroliuoti profesorių paskaitos, sekti 
studentų veikla. Studentams buvo įvesta griežta drausmė. Ryšium su 
filomatų - filaretų byla buvo atleisti iš pareigų nepalankūs rusams 
profesoriai ir adjunktai, kaip J. Lelevelis, I. Danilavičius, M. Bobrovs- 
kis, J. Goluchovskis, K. Kantrimas. Už tariamą dalyvavimą studentų 
sarmatų padermės (Plemię Sarmatow) organizacijoje 1828 m. Pe- 
likano pastangomis ištrėmė iš Vilniaus prof. I. Onacevičių. 


1830 m. lapkričio mėn. Lenkijoje prasidėjo sukilimas prieš ru- 
sus. Pirmosioms žinioms apie sukilimą Varšuvoje pasiekus Vilnių, 
atvykusio į Vilnių generalfeldmaršalo Dibičiaus įsakytas, rektorius 
Pelikanas 1830 XII 20 paskelbė kreipimąsi į studentus, draudžiantį 
jiems Kalėdų atostogų išvykti iš Vilniaus, kad neįsiveltų į sukili- 
mą.'* Pelikanas caro vardu žadėjo studentams lengvatų valdinėms 
tarnyboms gauti ir kvietė studentus būti ištikimiems monarchui ir 
laikytis ramiai. Akademinis jaunimas kreipimąsi sutiko priešiškai, 
Studentus pradėjo suiminėti. Į kalėjimą pateko ir būsimasis lenkų 
rašytojas J. Kraševskis, pakaltintas sąmokslo rengimu. 1831 IV 29- 
30 keturi šimtai Vilniaus Universiteto studentų prisidėjo prie su- 
kilėlių.!5 

Sutrukdytas universitete mokslas jau nebeatsigavo. Sukilimą 
numalšinus, prasidėjo represijos. Imperatorius Mikalojus I 1832 V1 
paskelbtuoju reskriptu uždarė „maištingąjį“ universitetą. 

Pouniversitinės akademijos 


Pagal universiteto uždarymo reskriptą medicinos fakultetas ir iš 
moralinių ir politinių mokslų fakulteto išskirtasis teologijos skyrius 
buvo pavestas vidaus reikalų ministro žiniail““ Medicinos fakulte- 
tas buvo paverstas Imperatorine Medicinos-Chirurgijos Vilniaus Aka- 
demija (Caesarea medico - chirurgica academia Vilnensis). Vilniaus 
vysk. A. B. Klongevičiaus (1767-1841) rūpesčiu iš teologijos sky- 
riaus ir iš vyriausiosios kunigų seminarijos buvo sukurta Dvasinė 
Vilniaus Akademija, 

Astronomijos observatorija buvo palikta Vilniuje ir universitetą 
uždarius. 1832 m. ji buvo pavesta Petrapilio mokslų akademijos 
žiniai. Trečdalis 50.000 tomų turėtosios universiteto bibliotekos, žymi 
dalis kabinetų turtų ir visa, kas tik abiem akademijoms nebuvo tie- 
siog reikalinga, buvo nugabenta į Kijevo ir Charkovo universitetus. 


Medicinos - Chirurgijos Akademija buvo aukštojo mokslo įstai- 
ga, sutvarkyta pagal Petrapilio medicinos - chirurgijos akademijos pa- 
vyzdį. Ji rengė gydytojus, veterinarijos gydytojus, vaistininkus, tam 
tikroje mokykloje — priėmėjas. Be medicinos ir veterinarijos ir joms 
artimų gamtos mokslo dalykų — fizikos, chemijos, zoologijos, bota- 
nikos ir mineralogijos, buvo dėstoma dar lotynų, graikų ir rusų 
literatūra. Dėstomoji kalba buvo lotynų, rusų ir iš dalies lenkų. 

Akademijos mokslui ir mokymo darbui vadovavo prezidentas 
ir iš akademikų ir ordinarinių profesorių susidedanti konferencija. 
Akademiko vardą caras suteikdavo nusipelniusiems profesoriams. 
Konferencija rinkdavo profesorius ir adjunktus, suteikdavo mokslo 
laipsnius ir garbės vardus, nustatydavo dėstomųjų dalykų kursą ir 
tvarkydavo kitus akademijos vidaus reikalus. 

Akademijos prezidentą skirdavo caras. 1832-1833 m. preziden- 
tu buvo paskirtas vilnietis fiziologas ir akušeris Mikalojus Mianovs- 
kis (1789 - 1843), 1833 - 1840 m. svetimas Vilniui ir buv. universitetui 
valdžiai ištikimas iš Volinijos gyd. Tomas Kučkovskis (1786 - 1843). 
Akademija pradėjo veikti 1832 IX 1. Ji turėjo 15 profesorių ir 10 
adjunktų. Akademijoje liko pajėgiausia profesūra, kaip patologas ir 
terapeutas Adolfas Abichtas, žinomas chirurgas, prof. V. Pelikano 
mokinys Konstantinas Porcijanka, chemikas, A. Sniadeckio mokinys 
Ignas Fonbergas, botanikas, Stanislovas Gorskis, fizikas, eksperimen- 
tinės fizikos kurso ir mokyklinių vadovėlių autorius Feliksas Dre- 
vinskis, zoologijos ir lyginamosios anatomijos prof. Edvardas Eich- 
valdas. Iš jaunųjų profesorių minėtini: patologas ir terapeutas Fe- 
liksas Rimkevičius, chirurgas Juozas Koženiauskas, turtingą anato- 
mijos muziejų sukūręs anatomas Adomas Belkevičius, prof. Belke- 

vičiaus padėjėjas anatomas ir patologas, 1840 - 1853 m. Maskvos univ. 
prof. Liudvikas Sevrukas ir kiti. 

Tiek profesorius, tiek ir studentus valdžia griežtai kontroliavo. 
Kiekvieno profesoriaus sekančiųjų metų sudarytą kurso programą 
peržiūrėdavo akademijos konferencija ir tvirtindavo vidaus reikalų 
ministras. Prieš panaudodami per paskaitas bet kurį, net savo ra- 
šytą veikalą profesoriai turėdavo būtinai iš anksto gauti akademijos 
vadovybės leidimą.!" Norėdama išvengti, kad nepasikartotų priešiški 
valdžiai studentų veiksmai, akademijos vadovybė išleido „Instrukciją 
visiems einantiems mokslą akademijoje“. Studentams buvo uždrausta 
net kalbėtis politiniais klausimais, kurti bet kokias draugijas. Iš 
studentų buvo reikalaujama, sužinojus apie slaptą organizaciją, tuo- 
jau pranešti vadovybei. Studentų elgesį ir mokslą prižiūrėjo inspek- 
torius su keturiais padėjėjais. 

Nepaisydami griežtos kontrolės ir sustiprinto šnipinėjimo, stu- 
dentai degė karštu patriotizmu ir neapykanta vyriausybei. 1838 m. 
atvykus iš užsienio į Lietuvą sukilimo organizatoriui Simonui Ko- 
narskiui (1808 - 1839), studentai medikai uoliai dėjosi prie jo. Valdžiai 
sąmokslą susekus ir 1839 m. Konarskį Vilniuje sušaudžius, daugėlis 
studentų medikų buvo griežtai nubausta. Nors net ir pati caro vy- 
riausybė pripažino, kad Vilniaus Medicinos - Chirurgijos Akademija 
buvo geriausia visoje Rusijos imperijoje, tačiau dėl jos „netikusios 
lenkiškos dvasios“ ir jos įtakos visuomenei 1840 m. uždarė tris pir- 
muosius medicinos ir pirmąjį veterinarijos kursą. Tų kursų valdžios 
stipendininkus perkėlė į Charkovo ir Kazanės universitetus. Einan- 
tiems mokslą savo lėšomis leido keltis į Charkovo, Kazanės, Maskvos 
ar Tartu universitetus. 1842 VIII 1/13 akademija buvo uždaryta. Jos 
vietoje įsteigęs medicinos fakultetą Kijevo universitetas pasiėmė kai 
kuriuos Vilniaus Akademijos profesorius, knygas ir reikalingą turtą, 
dalį turto perleisdamas kitiems universitetams. 

Dėl S. Konarskio bylos represijos palietė ir Kijevo univ. studen- 
tus, kur daugumas studentų buvo katalikų bajorų sūnūs. 1838 m. 
Kijevo univ. studijavo 267 studentai, jų tarpe katalikų buvo 164, o 
po represijų — 1839 m. tepaliko tik 125 studentai, jų tarpe 35 kata- 
likai.172 

Medicinos - Chirurgijos Akademija ne tik ugdė medicinos moks- 
lą, bet per trumpą laiką (1832-1842) išdavė 700 diplomų.** 

Dvasinė Vilniaus Akademija pradėjo veikti 1833 VII 1, bet savo 
statutą tegavo 18341I11. Be teologijos dalykų, joje buvo dėstomos 
dar klasikinės kalbos, rusų kalba, visuotinė ir rusų istorija. Dėsto- 
moji kalba buvo daugiausia lotynų, tik rusiniai dalykai buvo dėstomi 
rusiškai. Akademijos rektorium 1833 - 1839 m. buvo iš Volinijos kilęs 

iškalbingas pamokslininkas, lenkų mokslininkas, bibliografas, vėliau 
vysk. Aloyzas Osinskis (1770 - 1842). 1839 - 1842 m. rektoriavo iš Gu- 
dijos kilęs teologas, vėliau Mogiliavo arkiv. Antanas Fijalkovskis 
(1798 - 1883). Mokslinis akademijos lygis buvo ne menkesnis, kaip 
buvusio universiteto teologijos skyriaus. Akademijoje dėstė biblistas 
Adolfas Bagienskis, teologas Jonas Skydelis (dėstė Šv. Raštą), ka- 
nonų teisės ir Bažnyčios istorijos prof. Kasparas Borovskis, jo bro- 
lis literatūros prof. Leonas Borovskis, filosofai Angelas Daugirdas 
ir pijoras Kazimieras Lenartavičius (jis paliko rankraščiu „Historja 
zgromadzenia Pijarow prowincij litewskiej“), geriausias Grodeko mo- 
kinys klasikinis filologas Jonas Stanislovas Hrinevičius, rusifikatorius 
istorikas, universitete užėmęs pašalintojo Lelevelio vietą slovakas 
Povilas Kukolnikas. Nuo 1840 m. pastoralinę teologiją ir Šv. Rašto 
archeologiją dėstė adjunktas, didysis Lietuvos švietėjas Motiejus Va- 
lančius. Visi čia minėti dėstytojai buvo pasireiškę raštais, išskyrus 
nebent vėlesnį vyskupą, garsų pamokslininką Kasparą Borovskį. 

Abi akademijos palaikė patriotines uždarytojo universiteto tradi- 
cijas ir gana glaudžiai tarp savęs bendravo. Kunigai lankėsi Medi- 
cinos - Chirurgijos Akademijos, medikai Dvasinės Akademijos paskai- 
tose. Tą patį 1842 m. rugpiūčio mėnesį, kai buvo uždaryta Medicinos - 
Chirurgijos Akademija, Dvasinė Vilniaus Akademija drauge su pro- 
fesoriais, studentais ir biblioteka buvo perkelta į Petrapilį, kur ji 
išsilaikė iki 1917 m. bolševikinės spalio mėn. revoliucijos, kada ji bu- 
vo uždaryta ir biblioteka apnaikinta.!* Nuo 1842 iki 1919 m. Lietu- 
voje nebebuvo jokios aukštosios mokyklos. 


Žymesnieji Vyriausiosios Lietuvos Mokyklos ir Imperatorinio 
Vilniaus Universiteto mokslininkai 


Svarbiausiu Vilniaus Universiteto fakultetu buvo laikomas fizi- 
kos ir matematikos fak. Jis turėjo pagal etatus dešimtį profesorių 
ir buvo apėmęs visus tiksliuosius ir gamtos mokslus ir dalį taikomųjų 
disciplinų. 

Fiziką nuo 1775 m. ilgai dėstė fizikos mokslo ir technologijos 
populiarintojas Lietuvoje Juozapas Mickevičius. Jo mokinys, specia- 
lizavęsis pas įžymius mokslininkus užsienyje Steponas Stubelevičius 
(1762-1814) įruošė puikų fizikos kabinetą. Stubelevičius ir minėta- 
sis Drevinskis (1788 - apie 1850) parašė fizikos srities vadovėlių. 

Nuo chemijos katedros įsteigimo 1785 m. ligi 1793 m. chemiją 
dėstė chemikas, gydytojas italas Juozas Sartorius, nuo 1797 m. be- 
veik ištisai iki 1837 m. rektoriaus J. B. Sniadeckio brolis Andrius 
Sniadeckis (1768-1838), parašęs ,„Początki chemji“ (2 tt.,, 1800, 

Senojo Vilniaus Universiteto botanikos sodas 


31816 - 1817). Svarbiausias A. Sniadeckio veikalas, sukėlęs ir užsienio 
mokslininkų susidomėjimą, buvo jo prancūziškai ir vokiškai išvers- 
tas veikalas „Teorja jestestw organicznych“, (3 tt., 1804 - 1838, *1861, 
11904). Šiame veikale pažangiai išdėstyti to meto fiziologijos pagrin- 
dai, Nuo 1822 m. chemiją dėstė dar ir A. Sniadeckio mokinys minė- 
tasis Ignas Fonbergas (1801 - 1891), vėliau Vilniaus Medicinos - Chi- 
rurgijos Akademijos, 1842 - 1859 m. Kijevo univ. profesorius. 


Gamtos mokslus dėstė visa eilė įžymių gamtininkų, pasireiškusių 
darbais iš Lietuvos floros ir kitų sričių. Prancūzas gydytojas ir bo- 
tanikas, „Lietuvos botanikos tėvas“, Jonas Emanuelis Gilibertas (1741 
-1814)*? 1777 m. Gardine įsteigė gydytojų mokyklą ir jai vadovavo, 
ten pat įsteigė ir pirmą Lietuvoje botanikos sodą; 1782 m. jis per- 
kėlė dalį botanikos sodo į Vilnių, kur jis dėstė Vyr. Mokykloje nuo 
1781 iki 1783 m. Be kitų darbų, Gilibertas išspausdino pirmą veikalą 
apie Lietuvos florą „Flora Lithuanica inchoata, Collectio I- V“ (1781- 
1782). J. Cooko ekspedicijos dalyvis vokietis gamtininkas Jonas Ado- 
mas Jurgis Forsteris (1754 - 1794), dirbdamas 1784 - 1787 m. Vyr. Lie- 
tuvos Mokykloje, įsteigė zoologijos kabinetą, sėkmingai mokė gamtos 
tyrimo metodų. Įžymus Lietuvos floros tyrėjas, garsaus naujojo bo- 
tanikos sodo Vilniuje steigėjas, botanikos nomenklatūros lenkų kalba 
kūrėjas lietuvis pijoras Stanislovas Bonifacas Jundzila (1761 - 1847) 

1799 m. įsteigė gamtos istorijos kabinetą. Prie jo gamtos mokslo (his- 
toria naturalis) katedra buvo išplėsta į tris: į mineralogijos, botanikos 
ir zoologijos katedrą. Be botanikos vadovėlių ir kitų darbų, Jundzila 
aprašė Lietuvos augmeniją: „Opisanie rošlin w prowincyi W. X. Li- 
tewskiego naturalnie rosnących“ (tas pat veikalas, antrašte „„Opisanie 
rošlin Litewskich“ 21811). Kiti minėtini gamtininkai: zoologas For- 
tunatas Jurevičius (m. 1827), zoologas Eduardas Karolis Eichvaldas 
(1795 - 1876), 1827 m. zoologijos ir lyginamosios anatomijos prof. Vil- 
niaus Universiteto, 1832 m. Vilniaus Medicinos - Chirurgijos Akade- 
mijos, 1839 - 1855 m. zoologijos ir paleontologijos prof. Tartu univ. 
išspausdino „Naturhistorische Skizze von Litauen, Volhynien und 
Podolien“ (1830) ir eilę kitų su lietuvos paleontologija susijusių dar- 
bų. Botanikas ir zoologas Batis Stanislovas Gorskis (1802 - 1863), nuo 
1829 m. Vilniaus botanikos sodo vedėjas, 1832 - 1842 m. Vilniaus Me- 
dicinos - Chirurgijos Akademijos adjunktas, tame Eichvaldo veikale 
sudarė 1205 augalų rūšių Lietuvos augalijos sąrašą ir paskelbė kitų 
darbų. S. B. Jundzilos sūnėnas Juozas Jundzila (1794-1877), 1828 - 
1832 m. botanikos profesorius, taip pat parašė botanikos srities dar- 
bų. Vienas pačių pirmųjų Lietuvos floros tyrėjų buvo botanikas kun. 
pranciškonas, Vyr. Lietuvos Mokykloje 1793 - 1794 m. pas prof. Špic- 
nagelį studijavęs mediciną ir botaniką, Jurgis Ambroziejus Pabrėža 
(1771 -1849),?" parašęs daugelį nespausdintų knygų. Tik jo „Botani- 
ka, arba Taislius auguminis“, buvo išspausdintas Amerikoje (1900, 
21910). Rašė daugiausia žemaičių tarme. 


Mimeralogiją nuo 1805 m. dėstė Romanas Simonavičius (1763 - 
1813). Jis parašė gerą vadovėlį „O stanie dzisiejszym mineralogii“ 
(1806, *21814), sukėlusį polemiką su S. B. Jundzila. Nuo 1824 m. Vil- 
niaus Universitete iki 1842 m. Medicinos - Chirurgijos Akademi- 
joje mineralogiją dėstė raštais pasireiškęs Ignas Jakovickis (apie 
1794 - 1847). 


Vilniaus Universitetas pirmas** Europoje buvo aprūpintas agro- 
nomijos katedra dar 1803 m., tačiau patį dalyką dėstyti tepradėjo 
1819 -1822 m. adjunktas Kajetonas Krasovskis (1784 - apie 1850). Nuo 
1822 m. ligi universiteto uždarymo agronomiją dėstė žymesnis moks- 
lininkas Mykolas Očapovskis (1788 - 1854). 1823 m. jis siūlė univer- 
siteto tarybai steigti žemės ūkio institutą, kuris ir buvo įkurtas 1823 
m. universitetui priklausančiame Šventikių palivarke prie Vilniaus 
žemės ūkio mokyklos vardu. 1828 m. buvo atlikti visi agronomijos 
instituto steigimo formalumai, ir nuo tol iki 1832 m. institutas veikė 
tinkamesniame savo paskirčiai Pilaitės (Zameczek) dvare savo tik- 
ruoju Agronomijos Instituto vardu. Instituto direktorium ir profeso- 

rium universitetas paskyrė Mykolą Fričinskį (1792 - 1859), skaičiusį 
žemės ūkio ir sodininkystės ir daržininkystės kursą iki 1832 m.“ 


Kadangi universiteto nuostatai tepatvirtino tik aukštosios mate- 
matikos (grynosios ir taikomosios) katedras ir aplenkė elementarinės 
matematikos kursą, tai rektorius Jonas Baptistas Sniadeckis (1756 
- 1830), skaitydamas universiteto taryboje pranešimą, vardu „Mate- 
matikos mokslų paskirstymas ir šių disciplinų katedros“, įrodinėjo, 
kad matematikos mokslų katedros turėtų būti skirstomos tik į ele- 
mentarinės ir į aukštosios matematikos. Elementarinės matematikos 
kursas esąs labai svarbus, nes jis dųodąs būtiniausius teorinius pa- 
grindus.** Vis dėlto grynoji aukštoji matematika neturėjo įžymių 
atstovų. Minėtinas Pranciškus Milikantas Norvaiša (1742 - 1819), šven- 
čioniškis, dėstęs Vyr. Mokykloje ir Vilniaus Univ. iki 1811 m. aukštąją 
matematiką, suskirstytą į paskirus analizinės geometrijos, aukštosios 
algebros ir diferencialinio bei integralinio skaičiavimo kursus. Jis pa- 
ruošė gerų matematikų specialistų.“ Matematikos vadovėlių išleido 
1823 - 1832 m. fizikos-matematikos fak. dekanas Mykolas Polinskis 
(1784 - 1848), Ipolitas Rumbovičius (1798-1838), vilnietis Antanas 
Virvičius (1791-1865) ir vilnietis Zigmas Revkovskis (1807 - 1893). 
Revkovskis savarankiškai tyrinėjo naują matematikos šaką — tiki- 
mybių teoriją. Jaunam, vos 22 m. amžiaus prof. Revkovskiui 1830 m. 
buvo įkurta tikimybių teorijos katedra, kurioje jis dirbo iki 1831 m. 
sukilimo, kada, teismo nubaustas už siekimą kovoti prieš valdžią, 
buvo ištremtas į Kaukazą kareiviu vadovauti inžinieriniams darbams. 
Revkovskis, bevadovaudamas sudėtingiems inžinieriniams darbams, 
priėjo išvadą, kad visus tokius darbus galima suvesti į vieną mate- 
matinę formulę. Paaukojęs net 25 metus savo teorijai, daugeliu dar- 
bų jis įrodinėjo, kad ilgainiui matematikos formulėmis būsianti spren- 
džiama ne tik paskirų įmonių, bet ir ištisų valstybių gamybinė 
veikla.?* 


1 | 4 
Geodezijoje išsiskyrė Antanas Šaginas (1798 - 1845), astronomas 
ir matematikas, nuo 1817 m. dirbęs Vilniaus observatorijoje, nuo 
1827 m. skaitęs Vilniaus Universitete geometriją, vėliau Charkovo 
univ. astronomijos profesorius, 


Mechanikoje ir technologijoje pasižymėjo buv. Erlangeno prof. 
Karolis Kristijonas Langsdorfas (1757-1834). Vilniuje išspausdino 
didžiulius vadovėlius: „Principia staticae et mechanicae corporum 
solidorum et fluidorum“ (1806) ir „Institutiones technologicae“ (1806). 
Už nuopelnus išrinktas Vilniaus Universiteto garbės nariu. Vėliau 
profesoriavo ir rektoriavo Heidelbergo universitete. Išspausdino ir 
eilę veikalų vokiečių kalba. 

Architektūrą dar Vyr. Lietuvos Mokykloje apie 1774 m. pradėjo 
dėstyti Lietuvos kariuomenės artilerijos kpt. Martynas Knakfusas 
(apie 1740 - apie 1800), geras architektas praktikas, Vilniui reikšmin- 
gos architektūros kūrėjas, atstovavęs rokoko bei Liudviko XVI sti- 
liaus posūkiui į klasicizmą. Knakfusas 1782-1786 m. pastatė Vil- 
niaus observatorijos fasadą į Počobuto kiemą su Baltąja sale viduje, 
reguliavo Vilniaus miesto gatves, paruošė priemiesčių išplanavimą, 
Verkių rūmų projektus ir kita.?? Nuo 1793 X 8 karinę ir civilinę ar- 
chitektūrą Vyr. Mokykloje dėstė Knakfuso mokinys, Romoje ir Pa- 
ryžiuje paruoštas didelės erudicijos, kūrybingas ir išradingas archi- 
tektas lietuvis kupiškėnas Laurynas Stuoka-Gucevičius (1753 - 1798). 
Pradėjęs profesoriauti, L. Stuoka-Gucevičius paskelbė naują dėstymo 
programą,“ kurioje išryškino konstrukcijos primatą prieš dekora- 
ciją: „Pastato kilnumas yra ne išgalvoti ir išmarginti pagražinimai, 
bet detalių santykiavimas su visuma ir savitarpyje, o nuo to pri- 
klauso ir pastato stiprumas“. Jis pabrėžė ir patogumo bei mažai 
žinomo ekonomiškumo principą. Architektūros rėmuose jis numa- 
tė dėstyti medžiagų atsparumą, statiką, mechaniką ir fiziką. Stuoka 
sukūrė katedros ir rotušės, dviejų svarbiausių centrinių Vilniaus 
pastatų, galutinę formą. Jis buvo įžymiausias lietuviškosios klasiki- 
nės architektūros atstovas.*? Nuo 1799 m. patvirtintas profesorium, 
nuo 1797 m. adjunktas prie Stuokos Mykolas Šulcas (1769 - 1812) 
ėjo Stuokos pėdomis, tačiau neparodė originalumo. Paskutinis kla- 
sicizmo atstovas Vilniuje, pastatęs evangelikų reformatų bažnyčią ir 
daugelį kitų sostinės pastatų, Karolis Podčašinskis (1790 - 1860) „ge- 
rai piešė ir projektavo, bet jo kūrybai stinga meninio polėkio“ 9 

Fizikos ir matematikos fakultete labiausiai išgarsėjusi buvo ast- 
ronomija. Vilniaus astronomijos observatorija į XVIII a. pabaigą jau 
buvo lyginama su geriausia oksfordiške. Vilniaus Universitete dir- 
bo visa eilė reikšmingų astronomų, kurių įžymiausieji buvo rektoriai 
Počobutas ir 1806 m. iš Krokuvos atvykęs Jonas Baptistas Sniadec- 
kis, Počobuto bendradarbis ir įpėdinis, 1807 - 1824 m. vadovavęs ast- 
ronomijos observatorijai ir pakėlęs ją dar į aukštesnį lygį. Rektoriau- 
damas J. B. Sniadeckis ypač rėmė gamtos mokslų įstaigas: savo bro- 
liui Andriui padėjo plėsti chemijos laboratoriją, S. B. Jundzilai — 
botanikos sodą ir kt. Jis parašė veikalų iš matematikos, geografijos 
ir kitų mokslo sričių. Ypač pagarsėjęs buvo jo sferinės trigonometri- 
jos veikalas „Trygonometrja kulista analitycznie wyložona“ (1817, 
21820), išverstas vokiškai ir 1828 m. Leipcige išleistas. Prie Počo- 
buto ir J. Sniadeckio dirbo dar šie astronomai: minėtasis Andrius 
Streckis, Ignas Reškė, Cezaris Kaminskas (1765-1827), Vincas Kar- 
čevskis (1789-1832), Antanas Virvičius, Petras Slavinskis (1795-1881), 

Antanas Šaginas. P. Slavinskis buvo J. Sniadeckio įpėdinis: 1826 - 
1832 m. profesorius, katedros vedėjas ir observatorijos direktorius. 
Observatorijos direktorium buvo ir po akademijos uždarymo iki 
1843 m. Išspausdino: „Początki astronomii teoretycznej i praktycz- 
nej“ (1826), „Notices sur les observations en Angleterre“ (1835), 
„Extrait des observations faites a Vobservatoire de Vilna“ (1834 - 
1842). Slavinskis buvo aktyviai įsijungęs į astronominius ir kitus 
matavimus. Jis sekė naujus mokslo laimėjimus ir toliau tobulino 
savo disciplinos dėstymą. 

Vilniaus Universiteto medicinos fakultetas organiškai išaugo iš 
Antano Tizenhauzo rūpesčiu Gardine J. E. Giliberto 1777 m. įsteig- 
tos ir jo vadovautos gydytojų mokyklos. Tizenhauzui nusigyvenus, 
1781 m. Gilibertas su savo mokiniais persikėlė į Vilnių. Nuo tada 
fizinių mokslų kolegijoje mediciną pradėjo dėstyti trys profesoriai: 
prancūzas gyd. Mikalojus Rėgnier (1723 - 1800), italas anatomas Ste- 
ponas Laurynas Bisi (1724-apie 1790) ir prancūzas chirurgas ir 
anatomas Jokūbas Bričtet (1746 - 1819). Nuo 1784 m. prisidėjo vienie- 
tis patologas Juozas Langmajeris (m. 1810), nuo 1787 m. farmaciją 
dėstęs Juozas Sartorius ir Bisį pakeitęs anatomas Jonas Andrius Lo- 
benveinas (1758 - 1820), nuo 1792 m. gamtininkas Ferdinandas Špic- 
nagelis (1760 - 1826). 1797 m. medicinos mokslų grupė buvo išskirta 
iš fizinių mokslų kolegijos ir įjungta į perorganizuotos Vyr. Mo- 
kyklos medicinos fakultetą. 

Tikru Vilniaus Universiteto medicinos fakulteto steigėju tenka 
laikyti buvusį Gėttingeno ir Vienos univ. profesorių, žymų terapeu- 
tą klinicistą Joną Petrą Franką (1745-1821). Jo 1804 m. pasiūlytas 
šešerių metų medicinos dėstymo planas buvo universiteto tarybos, 
globėjo ir ministro priimtas ir palaipsniui įvykdytas. Pagal šį planą 
medicinos dalykai turėjo būti dėstomi nuosekliai: pradėjus anato- 
mija, toliau dėstyti fiziologiją, higieną, terapiją, patologiją, specia- 
liąją terapiją, chirurgiją ir ginekologiją. Šis planas tapo pavyzdžiu ki- 
tiems Rusijos universitetams! Ypatingas dėmesys buvo kreipiamas 
į klinikas ir į jose atliekamą studentų praktiką. J. P. Franko planu 
buvo sudarytos sąlygos klestėti medicinos mokslui ir ruošti geriems 
specialistams medikams. 

Be Bisio, dar 1770 m. padariusio Lietuvoje pirmą lavono skrodi- 
mą, anatomiją dėstė chirurgas V. Pelikanas, sudaręs turtingą, prily- 
gusį geriausiems Europoje, anatomijos muziejų, vilnietis Adomas Bel- 
kevičius (1798 - 1840), patologas ir anatomas Liudvikas Sevrukas (1806 
- 1853), iš Elzaso kilęs gabus ir darbštus gamtininkas evoliucionistas 
Liudvikas H. Bojanus (1776-1827). Bojanus nuo 1806 m. rugsėjo 
mėn. Vilniaus Universitete dėstė veterinariją, nuo 1815 m. ir lygįi- 

namąją anatomiją, kuri tada buvo visai nauja, vos tepradėjusi for- 
muotis mokslo šaka. To meto Rusijos imperijoje ši disciplina pradėta 
skaityti Vilniaus Universitete, taigi L. Bojanus buvo lyginamosios 
anatomijos pradininkas ne tik Lietuvoje, bet taip pat ir Lenkijoje ir 
Rusijoje? L. Bojanus buvo plačiai pagarsėjęs Europoje mokslinin- 
kas. Iš 54 jo mokslinių darbų bei straipsnių reikšmingiausias vei- 
kalėlis „Introductio in anatomiam comparativam“ (1815), lyginamo- 
sios anatomijos įvadas, kuriame autorius užsibrėžė tikslą „duoti pro- 
gresyvaus gyvūnijos vystymosi vaizdą nuo pačių paprasčiausių ir ne- 
sudėtingiausių iki žmogaus“. Pagal Bojanų, gamtoje einama nuo pap- 
rasčiausių prie sudėtingesnių ir tobulesnių formų. Tarp atskirų gyvų 
būtybių grupių nesą tarpų. Pereinamąją tarp augmenijos ir gyvūnijos 
formą Bojanus vadina „zoophyta“.3* Bojanaus įtakoje galutinai su- 
siformavęs evoliucionistas buvo ir zoologijos ir lyginamosios anato- 
mijos profesorius, minėtasis E. K. Eichvaldas. Be kitų veikalų, Eich- 
valdas parašė ir vieną iš pagrindinių mokymo priemonių ne tik Vil- 
niaus Universitete, bet ir Petrapilio medicinos-chirurgijos akademi- 
joje „Zoologia specialis, guam expositis animalibus tam vivis, tam fos- 
silibus potissimum Rossiae in universum et Poloniae in specie“ (3 tt., 
Vilnius, 1829 - 1831). Šiame veikale Eichvaldas dar prieš 30 metų nuo 
Ch. R. Darvino veikalo „The Origin of Species“ (Rūšių kilmės, 1859), 
pasirodymo dėstė klausimą apie rūšių kintamumą ir aukštesniųjų 
formų išsivystymą iš žemesniųjų. Eichvaldo sistema buvo pranašes- 
nė už kitas to meto sistemas ir artimesnė šių dienų mokslui.“ 
Bendrąją terapiją dėstė: gamtininkas F. Špicenagelis, išspausdinęs 
daug savo mokslo srities darbų; savo laiku įžymiausias Vilniaus chi- 
rurgas Konstantinas Porcijanka (Porcyanko, 1793 - 1841); įžymus aku- 
šerijos specialistas Aleksandras Velkas (1801 - 1863); Vilniaus Univer- 
sitete ir Vilniaus Medicinos - Chirurgijos Akad. 1827-1842 m. pro- 
fesoriavęs Adolfas Abichtas (1783 - 1860). Drauge su bendrosios pa- 
tologijos katedra 1805 m. buvo įsteigta ir specialiosios patologijos 
bei terapijos katedra. J. P. Frankas 1805 m, įrengė terapijos klini- 
ką, kuriai 1805 - 1823 m. vadovavo ir dėstė patologiją bei specialinę 
terapiją klinikos steigėjo sūnus Juozas Frankas (1771-1842), įžy- 
miausias medicinos fakulteto mokslininkas, sukūręs „frankinę“ Lie- 
tuvos gydytojų mokyklą. Iš daugelio jo veikalų žymiausias kelias- 
dešimt metų rašytas nebaigtas daugiatomis, 1821-1843 m. spaus- 
dintas darbas „Praxeos medicae universae praecepta“, tam tikra me- 
dicinos enciklopedija. J. Frankas reikalvo iš studentų daug dirbti 
klinikoje. Klinikoje mirusius ligonius skrosdavo, kad patikslintų mir- 
ties priežastį. Jo iniciatyva buvo pradėti rinkti statistiniai gyventojų 
sergamumo ir mirtingumo duomenys. Nuo 1781 m. Vilniuje anatomo 

Bisio ir Jono Andriaus Lobenveino (1758-1820) dėstytą, pagalbi- 
niu mokslu laikytą fiziologiją, Frankas įrikiavo į savarankiškų mokslų 
eilę. Ją dėstė pagal A. Sniadeckio veikalą „Teorya jestestw orga- 
nicznych“ Mikalojus Mianovskis, Mykolas Homolickis (1791 - 1860), 
be to, Feliksas Rimkevičius (1799 - 1851), vėliau Varšuvos univ. rek- 
torius Juozas Mianovskis (1804 - 1870). 

Nors medicinos chemiją Sartorius dėstė jau nuo 1784 m. ir far- 
maciją nuo 1787 m., tačiau tik nuo 1810 m. nustatytos taisyklės far- 
macininkams egzaminuoti ir įsteigta farmacijos katedra, kurioje nuo 
pradžios iki 1832 m. dėstė (nuo 1804 m. Vilniaus Universiteto vaisti- 
nės vedėjas, S. B. Gorskio mokytojas, su A. Pabrėža ir J. Jundzila 
bendradarbiavęs Lietuvos floros tyrėjas) botanikas Jonas Fridrichas 
Volfgangas (1776 - 1859). 

1775 m. vysk. I. Masalskio pakviestas į Lietuvą savo asmeniniu 
gydytoju, prancūzas Mikalojus Rėgnier netrukus buvo paskirtas pir- 
muoju anatomijos ir chirurgijos profesoriumi. 1781 -1782 m. chirur- 
giją jis dėstė dar „cirulninkystės“ vardu, bet nuo 1783 m. paskaitų 
tvarkaraštyje jo dalykas vadinamas jau chirurgija. Nuo 1787 m. prak- 
tinės chirurgijos prof. J. Bričtet 1806 m. įsteigė chirurginę kliniką. 
Teorinę, nuo 1811 m. po Bričtet ir praktinę chirurgiją dėstė ir va- 
dovavo klinikai gabus operatorius ir geras teorininkas chirurgas Jo- 
nas Fridrichas Niškovskis (1774 - 1819), paruošęs gerų chirurgų. Jo 
įpėdinis 1817 - 1825 m. V. Pelikanas buvo taip pat rimtas teorininkas 
ir gabus operatorius, paruošęs taip pat gerų, vėliau pagarsėjusių 
chirurgų, kaip Severiną Galenzauskį (Gatęzowski, 1801 - 1878), įžy- 
miausią savo meto chirurgą M. Porcijanką, puikų operatorių ir 
teorininką Juozą Koženiauską (Korzeniewski, 1806 - 1870). 

Akušeriją Lietuvoje pradėjo dėstyti nuo 1781 m. M. Rėgnier, 
įrengęs šv. Roko ligoninėje 10 lovų ginekologinį skyrių ir priėmėjų 
mokyklą. Geresnes darbo sąlygas turėjo jo įpėdinis 1800 - 1816 m. 
ir mokinys Andrius Matusevičius (1760 - 1816). Rimčiausiai akuše- 
rija buvo pastatyta 1818-1842 m., kai katedrai, ginekologinei klini- 
kai ir priėmėjų mokyklai vadovavo Matusevičiaus mokinys Mikalojus 
Mianovskis. 

Medicinos policiją (police mėdicale) ir higieną 1804 - 1823 m. dės- 
tė Augustas Liudvikas Bėcu (1771-1824), teismo mediciną ir tok- 
sikologiją 1806 - 1807 m. — Benediktas Borsukas (1769 - 1808), 1808 - 
1820 m. — J. A. Lobenveinas, 1823 - 1825 m. — V. Pelikanas; 1825- 
1842 m. visus šiuos dalykus dėstė vilnietis žydas Jonas Karolis Baerk- 
manas (apie 1780 - 1856). Literatūrą šitoms sritims teparūpino jų ko- 
legos J. Frankas, M. Mianovskis ir A. Sniadeckis. Medicinos istoriją 
pirmas dėstė 1826-1828 m. K. Porcijanka, po jo A. Velkas, 1830 - 

1839 m. A. Abichtas. Iki 1842 m. veterinarijos dalykus dėstęs Ado- 
mas Ferdinandas Adomavičius (1802 - 1881) parašė svarbių Lietuvos 
anatomijos istorijai darbų. 

Nors dar 1777 m. Gardine Tizenhauzo įsteigtoje gydymo mokyk- 
loje Gilibertui buvo pavesta lotyniškai dėstyti veterinarijos pagrin- 
dus, tačiau nei Gardine, nei nuo 1782 m. Vilniuje šis mokslas beveik 
nebuvo dėstomas ligi 1806 IX 15, nors 1803 m. įsteigtą veterinarijos 
katedrą užėmė L. Bojanus. Jis dėstė ligi 1812 m. ir po prancūzme- 
čio 1814-1824 m. Veterinarijos dalykų klausė studentai medikai, 
bet, 1822-1823 m. Bojanui paruošus mokslą baigusius gydytojus 
A. F. Adomavičių, Fortunatą Jurevičių (m, 1827) ir Justą Muiželį 
(Muyschel, 1799 - 1843), buvo įsteigta veterinarijos mokykla. Po 1834 
m. ji išaugo į tikrą veterinarijos institutą, kuriame dvejų metų kursas 
buvo paverstas trimečiu. Anatomas A. Belkevičius paliko kelių tūks- 
tančių paukščių iškamšų rinkinį. Gyvulių iškimšimų pasižymėjo Mui- 
želio zootominis prozektorius Enrikas Laupmanas (1786-1855) ir 
ypač 1836-1839 m. mokęs kaustymo specialistas Augustas Šusterus 
(mirė apie 1855). 

Ne tik visų rektorių uoliai palaikomieji abu gamtos mokslų fa- 
kultetai, bet ir jų paprastai užmirštami abu humanitariniai“ suge- 
bėjo iškilti ir pagarsėti. Moralinių ir politinių mokslų fakultete vėl 
buvo dėstoma priešingos metafizikai Edukacinės Komisijos iš Vyr. 
Mokyklos pašalintoji filosofija. Filosofijos dalykus dėstė aukšto lygio 
mokslo darbais pasireiškę filosofai. 1804-1816 m. filosofijos da- 
lykus skaitė Kanto ir Reinholdo sekėjas, vėliau savarankiškas filo- 
sofas, keliolikos vokiškų veikalų autorius Jonas Enrikas Abichtas 
(1762 - 1816). Jį puldavo šviečiamosios srovės atstovai, kaip J. Snia- 
deckis, Čackis, Kolontajus. Per mažai pasirengusiems klausyti lotynų 
kalba filosofijos Abichtas atrodė nuobodus, ir jo dalyką studentai 
pravardžiuodavo „abichtologijos“ vardu. Taip pat nuobodžiai skaitė ir 
Fichtės ir Hegelio veikiamas Kanto kritikas Angelas Daugirdas (1776 
- 1835, dėstė 1816-1832 m. Vilniaus Universitete ir iki mirties Vil- 
niaus Dvasinėje Akademijoje). Vienerius mokslo metus (1823 - 1824) 
tedėstė Schellingo filosofijos sekėjas, kėlęs didelį entuziazmą studen- 
tuose ir išpopuliarėjęs visuomenėje jaunas galicijietis Juozas Golu- 
chovskis (1797 - 1858), dėl populiarumo valdžios pašalintas. Kad ir 
astronomas, filosofinių raštų paskelbė ir metafizikos priešas, kovojęs 
prieš Kantą, Condillacą, K. Volfą rektorius J. B. Sniadeckis. 

Įžymus teisės profesorius buvo italas Aloyzas Cap(p)elli (1777 - 
1868), dėstęs teisės dalykus Vilniaus Universitete ir Vilniaus Dvasi- 
nėje Akademijoje 1805 - 1838 m. 1806 m. jis siūlė perorganizuoti tei- 
sių fakultetą, 1820 m. — steigti krašto teisės katedrą. Rektorius 

Stroinovskis, šalia kitų veikalų, 1785 m. Vilniuje išspausdino popu- 
liarų, net septynis kartus išleistą, išverstą ir rusiškai prigimtinės, 
politinės, tautų teisės ir ekonomijos vadovėlį ,„Nauka prawa przy- - 
rodzonego, politycznego, ekonomiki i prawa narodėw“. Teisės mokslų 
raštais pasireiškė ir mėgiamiausias Capelli mokinys Ignas Oldakovs- 
kis (1785-1821), tedėstęs 1819-1821 m. Įžymiausias Lietuvos teisės 
istorikas buvo 1815 - 1824 m. baudžiamąją ir civilinę Lietuvos ir Ru- 
sijos teisę dėstęs prof. Ignas Danilavičius (1787-1843), uoliai rin- 
kęs ir skelbęs istorinius šaltinius, parašęs visą eilę svarbių veika- 
ly. Danilavičius, remdamasis tvirtinimu, kad visi žmonės turi tą pa- 
čią prigimtį, kritikavo luomines privilegijas ir skelbė, kad „nauda, 
kurią kiekvienas žmogus duoda visuomenei, turinti būti vienintelė jo 
vertingumo rodyklė“.?* Išspausdino raštų ir nuo 1822 m. dėstęs Lie- 
tuvos ir Rusijos teisę Aleksandras Korovickis (1797-1864), 1841 - 
1848 m. Maskvos univ. profesorius. Nuo 1826 m. Lietuvos - Lenki- 
jos teisės istoriją, pašalinus Onacevičių, nuo 1828 m. dar ir diplo- 
matiką ir statistiką dėstė didelės erudicijos mokslininkas Juozas 
Jaroševičius (1793 - 1860). Uždarius Vilniaus Universitetą, Jaroševi- 
čius nebeprofesoriavo, ir atsidėjo Lietuvos istorijos studijoms. Ypač 
pagarsėjo istoriniu veikalu „„Obraz Litwy“ (3 tt., Vilnius, 1844 - 1845). 
politinės ekonomijos katedrą, tačiau Vilniaus Universitete politinė 
ekonomija buvo jau nuosekliai susiformavusi iš 1783 m. pradėtos 
dėstyti fiziokratų ūkio doktrinos. Politinė ekonomija sudarė 1783 - 
1793 m. J. Stroinovskio dėstytos prigimtinės teisės dalį, vėliau palaips- 
niui išaugusią į atskirą discipliną, tad 1803 m. universiteto statutas 
šią nuo 1793 m. iki 1811 m. S. Malevskio dėstytą mokslo šaką tik for- 
maliai įteisino. 1811 - 1824 m. politinę ekonomiją dėstė Jonas Znosko 
(1772 - 1833), laikydamasis Adomo Smitho teorijos, 1825 - 1831 m. — 
vilnietis Jonas Vaškevičius (1797 - 1859) ir kiti. Ši katedra neturėjo 
žymių atstovų. 

1781 - 1805 m. istoriją dėstė prancūzų švietimo vadovų, ypač Vol- 
taire ir Condillaco, paveiktas Tomas Husaževskis (1732 - 1807). Hu- 
saževskis nebuvo savarankiškas tyrėjas, istoriją jis dėstė pagal to 
meto pažiūras paviršutiniškai, bet plačiai, ir savo moralinėmis bei 
politinėmis digresijomis sudomindavo klausytojus?“ Po Husaževskio 
istorijos katedra apie dešimtį metų visai nebuvo užimta, 1815-1818 m. 
ir 1821 - 1824 m. istoriją dėstė didžiausias Vilniaus istorikas ir vienas 
įžymiausių lenkų istorikų, sulenkėjęs vokietis, didelis lenkų patrio- 
tas Joachimas Lelevelis (1786 - 1861). Jis studijavo Vilniuje 1804 - 
1808 m., tad istorijos teklausė pas vieną istorijos prof. Husaževskį, 
ir tai tik pirmaisiais studijų metais. Kitais, 1805 m., pavasarį atvyko 

į Vilnių klasikinis filologas Grodekas, turėjęs Leleveliui didžiau- 
sią įtaką. Grodekas supažindino Lelevelį ir su mokslinės kritikos pa- 
grindais ir metodais.?* Lelevelis sukūrė savo istorinę mokyklą, ku- 
rios pagrindus išdėstė metodologiniame veikale „Historyka“. Leleve- 
lio pažiūras į istoriją formavo šviečiamojo amžiaus idėjos ir patrio- 
tinis jausmas. Jis rūpinosi telkti rankraštinę medžiagą ir kritiškai 
sijoti istorinius šaltinius. Lelevelis palaikė santykius su D. Poška ir 
kitais lietuviais veikėjais, ir jam Lietuva buvo tapusi ypatingu jo stu- 
dijų objektu. Parašė ir griežtą Bagužio (lenk. rašėsi Bohusz) veikalo 
apie lietuvių tautos ir kalbos kilmę kritiką. 1818-1821 m. istorijos 
kursą skaitęs Ignas Onacevičius (1780 - 1845) savo paskaitose pirmas 
Vilniuje skyrė laiko ir Lietuvos istorijai. 1821 - 1828 m. būdamas dip- 
lomatikos ir statistikos katedros vedėju, kas vasarą be atlyginimo 
skaitydavo 'ir Lietuvos istorijos kursą. Onacevičius uoliai rinko isto- 
rinę medžiagą, mokėjo ją kritiškai vertinti. Jis romantiškai žiūrėjo 
į Lietuvos praeitį ir ugdė klausytojų meilę Lietuvai. Kaip matyti iš 
laiško J. Kraševskiui, Onacevičius aukštino didžiųjų Lietuvos kuni- 
gaikščių Gedimino, Kęstučio, Algirdo, Vytauto valdymo laikus, nes 
jie sudarą „„..Lietuvos didybę ir garbę“.?*? Jis buvo stipriai pavei- 
kęs ir savo studentą Simaną Daukantą“? 

Teologijoje pojėzuitinės aukštosios Vilniaus mokyklos kad ir ne- 
bepasiekė tokio aukšto lygio, kaip jėzuitų akademija, tačiau ir čia 
buvo lotyniškais ir lenkiškais raštais pasireiškusių mokslininkų, kaip 
įžymūs pamokslininkai 1783 - 1794 m. Vyriausiosios Mokyklos dog- 
matinės teologijos katedros vedėjas ir prof. Mykolas Karpavičius 
(1744 - 1805) ir 1783 -1789 m. Bažnyčios istorijos ir moralinės teolo- 
gijos prof. Mykolas Gvilhelmas Kalinskis (1747-1789), 1792-1814 
m. dogmatinės teologijos ir Šv. Rašto prof, bazilijonas Augustinas 
Tomaševskis (1759-1814), 1808-1823 m. moralinės ir pastoralinės 
teologijos profesorius, sulenkėjęs italas Jonas Chodani (1769-1823), 
1792 - 1803 m. pijoras prof. Pilypas Golianskis (1753-1824), 1817- 
1821 m. Šv. Rašto profesorius žemaitis Jonas Krizostomas Gintila 
(1789 - 1857), palikęs hebraiškų rankraščių; taip pat žemaitis Jonas 
Skydelis (1790 - 1837), moralinės ir pastoralinės teologijos, biblinės 
archeologijos ir homiletikos profesorius; Aloyzas Osinskis (1770 - 
1842), Kasperas Borovskis (1802-1885), Adolfas Bagienskis (1811 - 
1873), pagaliau, lietuviško veikalo „Žemajtiu Wiskupistes“ autorius 
Motiejus Valančius (1801 - 1875). 

Literatūos ir laisvųjų menų fakultete svarbiausią vaidmenį vai- 
dino klasikinė filologija. Įžymiausias šio fakulteto profesorius, nustel- 
bęs visus kitus, buvo 1786 m. baigęs Gėottingeno univ. Vokietijoje, 
kur su F. A. Wolfu jau buvo prasidėjusi nauja atgimusios klasikinės 

filologijos gadynė ir filologijoje vokiečiai jau buvo pradėję pirmauti, 
didelis eruditas ir įžymiausias Vilniaus Universiteto filologas grai- 
kistas Ernestas Gotfridas Grodekas (Groddeck, 1762 - 1825). Kai visa 
eilė lenkų kalba darbų plačiai yra nušvietusi Grodeko biografiją ir 
veiklą,*! lietuvių mokslinėje literatūroje nedaug tėra rašyta apie šį 
filologą ir jo vaidmuo nevisada susilaukia pakankamo dėmesio.** 
Grodekas Vilniaus Universitete dėstė 1805 - 1825 m.** graikų kalbą ir 
literatūrą, 1808-1825 m. ir lotynų kalbą ir literatūrą. Jis drauge 
buvo ir literatūros ir laisvųjų menų fakulteto dekanas ir univer- 
siteto bibliotekos prefektas, be to, stiprios užsieniečių, ypač vokie- 
čių, profesorių grupės vadovas. Grodekas savo garsiajame seminare 
išmokė studentus mokslinio darbo metodo, paruošė Lietuvos gim- 
nazijoms gerų graikų ir lotynų kalbos mokytojų ir su savo moki- 
niais Simanu Žukovskiu (1782-1824), Liudviku Sobolevskiu (1791 - 
1830), Jonu Stanislovu Hrinevičium (1791-1866) parūpino mokyk- 
loms tinkamų vadovėlių. Klasikinė filologija Lietuvoje nei prieš, nei 
po Grodeko nebuvo pasiekusi tokio aukšto lygio. Ir po šimto metų 
nuo Grodeko mirties Vilniaus Universitete prof. J. Oko laikė jį ne- 
pasiekiamu filologo idealu.** Drauge su kitais profesoriais Grodekas 
savo fakultete paruošė apie šimtą rašytojų, priekyje su genialiu 
Adomu Mickevičium ir Julijum Slovackiu.*“ Vadovaudamas univer- 
siteto bibliotekai, kurios prefektu iš tradicijos būdavo klasikiniai 
lingesnius katalogus ir pertvarkė naujais pagrindais biblioteką, pa- 
versdamas ją viena geriausių ir turtingiausių to meto bibliotekų. Jo 
seminare išaugo ir knygos žinovai, kaip istorikas J. Lelevelis, para- 
šęs dvi bibliografijos knygas — pirmą knygyninkystės, bibliografijos 
ir bibliotekininkystės vadovą; A. Bohatkevičius — pirmas bibliogra- 
fijos dėstytojas ne tik Lietuvoje, bet ir visoje: buvusioje Rusijos im- 
perijoje, A. B. Jocheris — vienas pirmųjų Lietuvos ir Lenkijos ret- 
rospektyvinių bibliografijų kūrėjų. Ne be Grodeko mokyklos iškilo 
ir Kajetonas Rokas Nezabitauskis, paruošęs pirmą sistemingą lietu- 
viškų knygų sąrašą. Grodeko filologijos seminarą lankė ir susipratu- 
sių lietuvių ratelio nariai, kaip Silvestras Valiūnas ir Simanas Dau- 
kantas, kuriam šis graikistas padarė daug įtakos;““ jo vadovaujamą 
fakultetą baigė ir S. Stanevičius. Savo „memorialu“ pasiūlęs kuni- 
gaikščiui Čartoriskiui išnuomoti spaustuvininkui Juozapui Zavadskiui 
visai apleistą universiteto spaustuvę, Grodekas nusipelnė ir Lietuvos 
knygų spausdinimui. 

Visi ankstesnieji, taip pat ir betarpiškieji Grodeko pirmatakai 
klasikinių kalbų dėstytojai Vilniaus Universitete, kaip Kazimieras 
Rogovskis (1729 - 1810), Ferdinandas Serafinavičius (1769 - 1825), Po- 

vilas Tarenghi (1767 - apie 1830), toli gražu neprilygo šiam didžiajam 
filologui. Pirmasis, pusmetį lauktas Grodeko įpėdinis, kviestas dėl 
susidariusio gero vardo apie vokiečių filologus, gabus, gerai mokąs 
Europos kalbas ir jų literatūras, kiek menkiau už Grodeką mokąs 
senovės kalbas Vilhelmas Fridrichas Miunichas (Muennich, 1793 - 
1830) po keliolikos tikrai žavių paskaitų visai apsileido, ir iš jo ne- 
bebuvo jokios naudos.*? 

Raštais buvo pasireiškę ir iškalbos ir poezijos profesoriai, kaip 
grįžęs prie Cicerono ir Kvintiliano dėsniais grindžiamos „natūralios, 
sklandžios, aiškios kalbos“ Dovydas Pilkauskis,** Pilypas Golianskis, 
poeto Julijaus Slovackio tėvas Euzebijus Slovackis (1772 - 1814), Leo- 
nas Borovskis (1784 - 1846). 

Iš naujųjų Europos kalbų (vokiečių, anglų, prancūzų, italų, ru- 
sų, lenkų) dėstytojų įžymiausias buvo ukrainietis Jonas Loboika (Lo- 
bojko), bendravęs su D. Poška ir kitais lietuviais ir nusipelnęs Lie- 
tuvos paminklų studijomis.“ Kazimiero Kantrimo ir kitų suma- 
nytojų steigti universitete rytų kalbų institutą armėnų, turkų, persų, 
arabų ir mongolų kalboms dėstyti skatinami, užsienyje rytų kalbų 
mokėsi Mykolas Bobrovskis ir Juozas Senkovskis. Bobrovskis vėliau 
dėstė Vilniuje arabų kalbą, o Senkovskis Petrapilio univ. — mon- 
golų, turkų ir persų kalbas. Arabų kalbą laisvųjų menų fakultete 
pradėta dėstyti 1822 m., persų — 1826 m. Projektas steigti rytų kal- 
bų katedrą nebebuvo įvykdytas. Nebuvo priimtas ir K. Kantrimo siū- 
lymas steigti lietuvių kalbos katedrą. 

Pirmą visoje Rusijoje bibliografijos kursą Vilniaus Universitete 
skaitė Grodeko padėjėjas bibliotekoje A. Bohatkevičius 1829 - 1830 m. 
1830 m. jis išleido savo kurso paskaitas „Rzecz o bibliografii pow- 
szechnej“, Šalia dviejų Lelevelio bibliografijos knygų, tai buvo pir- 
mas bibliografijos vadovėlis visoje Rusijos imperijoje. 

Literatūros ir laisvųjų menų fakultete veikusi meno mokykla 
ypatingai suklestėjo. Be statute žŽymėtos piešimo ir tapybos katedros, 
joje buvo įsteigtos dar ir skulptūros ir raižybos katedros. Klasicistas, 
drauge ir romantizmo pirmatakas Pranas Smuglevičius (1745 - 1807) 
1798 m. įsteigė universitete tapybos katedrą, 1799 m. paskelbė klasicis- 
tinio idealo siekti reikalaujančią pirmą tapybos ir paišybos progra- 
mą ir paruošė įžymių tapytojų, kaip Joną Damelį, Juozą Oleškevičių, 
Juozą Pešką.“? Turkijoje gimęs graikas Jonas Rustemas (1792 --1835), 
atsisakęs klasicizmo, pasuko Vilniaus tapybą romantizmo linkme, 
pats sukurdamas daugelį portretų ir kitokių kūrinių ir paruošdamas 
daugumą Vilniaus Universiteto meno mokyklą lankiusių tapytojų, 
kurių įžymiausieji buvo J. Damelis, Kanutas Ruseckas ir Motiejus 
Pšibilskis (Przybylski). Smuglevičiaus ir Rustemo mokiniai buvo 

ir Vincas Smakauskas, Valentinas Vankavičius ir kiti įžymūs ta- 
pytojai. Skulptūrą 1804 - 1811 m. dėstė įžymus skulptorius klasicistas 
prancūzas Andrius J. Le Brun (1743-1811), 1811-1825 m. ją dėstė“ 
Le Bruno mokinys Kazimieras Jelskis (1782 - 1867). Jelskis buvo taip 
pat klasicistas, reikalavęs sekti graikų skulptūra, stengiantis ją pra- 
lenkti.5' Veikiausiai, dar Vyr. Lietuvos Mokykloje dėstęs raižybą, 
Izidorius Veisas (Weiss) 1805-1810 m. ją dėstė ir Vilniaus Univer- 
sitete. 1810 - 1819 m. raižybą ir kitus meno dalykus dėstė žinomas 
raižytojas anglas Juozapas Saundersas (1773-1845). Jis paskelbė 
dėstymo programą, drauge su Rustemu 1811 m. perorganizavo meno 
mokyklą. Meno istoriją, kaip ir kitus meno dalykus, skaitė prancū- 
ziškai, tik anglų literatūrą angliškai. Jo mokiniai buvo Jonas Gotli- 
bas Kislingas ir Mykolas Podolinskis. Vis dėlto grafika XIX a. pra- 
džioje Lietuvoje nesuklestėjo, nes trūko gerų spaustuvių. 

Literatūros ir laisvųjų menų fakultete 1801-1826 m. muziką 
dėstė vokietis Dovydas Holandas (1746 - apie 1830), išspausdinęs „Trak- 
tat akademicki o prawdziwej sztuce muzyki“ (1806). Po to vienerius 
metus dėstė muziką Jonas Reneris. Universitete buvo dėstomi dar 
' šokiai, fechtavimas, gimnastika, jodinėjimas. 


Studentai 


Bet kurio universiteto įnašą mokslui ir kultūrai, šalia kitų veiks- 
nių, apsprendžia ir jo lankytojų kokybė ir kiekybė. Karai, gaisrai 
ir kitokios istorinius šaltinius naikinančios aplinkybės dažnai taip 
sužaloja ar visai sunaikina studentų imatrikuliacijos ir kitus doku- 
mentus, jog šiandien kartais sunku būna nustatyti net apytikrį kai 
kurių senesnių universitetų paskirų laikotarpių lankytojų skaičių. 
Nenuostabu, kad ir duomenys apie senojo Vilniaus Universiteto — 
tiek jėzuitų akademijos, tiek ir vėlesniojo laikmečio — moksleivių 
skaičių tėra atsitiktiniai, fragmentiški, daugiau ar mažiau tikslūs. 
Vis dėlto ir iš šių atskirų įvairiuose šaltiniuose išlikusių, kad 'ir 
nevisada tikslių duomenų galima susidaryti bent apytikrį senosios 
Lietuvos alma mater lankytojų skaičiaus vaizdą. 

M. Biržiška šitaip nusako Vilniaus Imperatorinio Universiteto 
studentų skaičių: „1803 m. neturėdamas nė 300 studentų,'* o filaretų 
gadynėje (20-aisiais metais) teperžengęs 800, dabar (1830 - 1831) 
jis pasiekė pusantro tūkstančio, tad aiškiai rodė savo stiprėjimą 
ir populiarėjimą krašte“.** Pastarąjį skaičių lyg ir patvirtina ir buvęs 
studentas Klimaševskis, sakydamas, kad Vilniaus Universitetas „pri- 
skaičiuodavęs kasmet iki pusantro tūkstančio mokinių“.5+ Janovskis, 
net ir 1830-1831 m., studentų skaičių paduoda žymiai kuklesnį, 

būtent 120059 Kur kas patikimesnius, nes tikslesnius ir paremtus 
archyvine medžiaga duomenis duoda A. Šidlauskas: „Studentų skai- 
čius universitete didėjo: 1805 m. jame mokėsi 341 studentas, 1822 
m. — 765, 1830 m. — 1054“5* M. Lukšienė šiam universiteto laik- 
mečiui duoda dar du tikslius studentų skaičius, būtent 1803 m. — 
314, 1829 m. — 106657 Pagal Čartoriskių muziejaus bibliotekos Kro- 
kuvoje rankraščių duomenis*'* 1803 IX 15 Vilniaus Univ. studentų 
įsirašė 314; 1811-1812 m. jų buvo 472, 1812-1813 m. — 189, 1813 - 
1814 m. — 199, 1814-1815 m. — 308, 1815 - 1816 m. — 369, 1818 - 1819 
m. — 477, 1819-1820 m. — 551, 1821 - 1822 m. — 760, 1822 - 1823 m. 
— 826, 1828 m. — 978, 1829 m. — 1066. Iš šios statistikos matyti, 
kad, Napoleonui užėmus Lietuvą, ryšium su karo aplinkybėmis stu- 
dentų skaičius staiga smarkiai krito, bet vėliau vėl ėmė didėti. Kita 
universitetą ištikusi nelaimė — filaretų byla ir universiteto suvar- 
žymas vis dėlto veikiausiai nebus neigiamai paveikęs studentų skai- 
čiaus, kaip matyti iš I. Onacevičiaus laiško, rašyto 1825 X 23 iš Vil- 
niaus J. Leleveliui, kad tuo metu (tad netrukus po 1824 VIII 14, kai 
filaretų bylos sprendimas buvo patvirtintas) jau buvo įsimatrikulia- 
vę 904 studentai.57b 

Akademijoje 1627 m., pagal Lovmianskį, mokėsi apie 700 stu- 
dentų.** 

Pridėję prie čia įvardytų duomenų dar P. Rabikausko minė- 
tuosius“? gauname tokį Vilniaus Universiteto lankytojų vaizdą: 
1579 m. mokėsi apie 500 moksleivių, 1590 m. — apie 600, 1600 m. — 
apie 800, 1617-1618 mokslo m. net 1215 (ir tai ne apytikris, bet 
tikslus skaičius!), 1627 m. — apie 700; vėliau studentų skaičius svy- 
ravo, bet vidurkis apytikriai buvo apie 800, 1803 m. — 314, 1805 m. 
— 341, 1811 - 1812 m. — 472, 1812 - 1813 m. — 189, 1813 - 1814 m. — 199, 
1814-1815 m. — 308, 1815-1816 m. — 369, 1818-1819 m. — 477, 
1819 - 1820 m. — 551, 1821 - 1822 m. — 760, 1822 m. — 765, 1822 - 1823 
m. — 826, 1825 - 1826 m. — 904, 1828 m. — 978, 1829 m. — 1066, 1830 m. 
— 1054. 

L. Vladimirovas tvirtina, kad „Vilniaus Universitetas pagal stu- 
dentų skaičių carinėje Rusijoje buvo didžiausias““? Turimieji spo- 
radiški duomenys apie studentų skaičių tatai įtikinamai patvirti- 
na. Seniausiame Rusijoje Maskvos universitete pvz. 1764 m. buvo 
tik 48 studentai (40 studentų išlaikė valdžia, 8 jų buvo bajorai),“! 
1765 m. buvo 55 studentai,* 1836 m. — 441, 1842 m. — 871,“ 1849 - 
1850 m. — 8754 Kad Maskvos univ. iš pradžių dar ilgokai silpnai 
teveikė, rodo ir šie duomenys: teisės mokslus jame per 12 metų 
tedėstė vienas profesorius,“ 1765 m. teisių fak. tebuvęs vienas stu- 
dentas, 1768 m. medicinos fak. testudijavęs vienas studentas,“ rusiš- 

kai Maskvos univ. tepradėjo dėstyti tik 1767 m.“'. Iš gimnazijos per- 
organizuotame Kazanės univ. 1804 m. studentų galėjo būti 40 - 50,0 

Tartu universitetas buvo atidarytas 1802IV 21 (V3) privataus 
namo salėje Jono gatvėje su septyniais profesoriais ir 19 studentų“? 
kurių skaičius tolydžio augo, peržengdamas 100, 200, 400...; 1840 m. 
studijavo 573, 1843 m. — 600,'* po 50 metų, jubiliejiniais 1852 m., 
Tartu universitete studijavo 676 studentai." 1816 m. įsteigtasis Var- 
šuvos univ. 1829 - 1830 mokslo m. turėjo 733 studentus“? 

Dar keleto tuomet Vakarų Europoje veikusių universitetų stu- 
dentų skaičiai. Naujai įsteigtame, veikiau iš partikuliaro išriedėju- 
siame, Karaliaučiaus univ. pirmaisiais 1544 mokslo m. buvo įmatri- 
kuliuota 314 studentų.“ Tai buvo, to meto Vakarų Europos mastu 
imant, didelis skaičius, nes pvz. Marburgo univ. buvo pradėjęs moks- 
14 su 106 studentais.“* Po dviejų šimtų metų, jubiliejiniais 1744 m., 
Karaliaučiaus univ. turėjo 1032 studentus.“ 1661 m. įkurtasis Lvovo 
univ. 1868 m. turėjo 1069 studentus.“ 

1400 m. Jogailos. atgaivintasis Krokuvos univ., iš kurio Vilniaus 
Universitetas perėmė vieną jo pagrindinių paskirčių — Lietuvos 
krikščioninimą, buvo lyg tam tikras Vilniaus Universiteto varžovas. 
Šio universiteto studentų skaičiaus augimas ir kritimas iškalbingai 
rodo jo kilimą ir smukimą. Krokuvos univ. pradėjo pirmuosius moks- 
lo metus su rekordiniu visam pirmam dešimtmečiui įmatrikuliuotų 
studentų skaičiumi — 203 moksleiviais. Kitais pirmojo dešimtmečio 
metais kasmetinis įsirašiusių studentų skaičius svyravo tarp 130 ir 
357 Į XV a. pabaigą ir XV-XVI a. sąvartoje kasmet įmatriku- 
liuojamųjų studentų skaičius Krokuvos univ. buvo labai pakilęs: jis 
viršydavo kartais 350 ir net 400 skaičių per metus.“* Tolydžio smuk- 
damas, šis skaičius septyniasdešimtaisiais XVI a. metais krito iki 
1367 Kai 1607-1641 m. kasmet įrašytų studentų vidurkis siekė 
307 studentus, 1722-1764 m. tas vidurkis tebuvo 188 studentai.*? 
Pagal Rostvorovskio orientacinį vertinimą, jei kasmet būtų įsimatri- 
kuliavę po 188 studentus, tai bendras universiteto studijuojančių skai- 
čius būtų turėjęs būti 650 - 750 asmenų.*! 

Pradedant Edukacinės Komisijos laikais, Krokuvos univ. studen- 
tų skaičius, bendrai imant, buvo mažas. 1790 - 1791 mokslo m. studen- 
tų Krokuvoje buvo 244. Po to studentų skaičius smarkiai (gwaltow- 
nie) mažėjo.**? Nuo 1797 - 1798 mokslo m. studijuojančių skaičius pra- 
dėjo kilti ir 1802 - 1803 m. pakilo iki 168. 1814 m. studijavo 81 stu- 
dentas, 1816-1817 m. — 274 studentai, 1817 - 1818 m. — 355,3* 1819 - 
1820 m. — 390 studentų, 1822 - 1823 m. — 262, 1823 -1824 m. — 200, 
1827 - 1828 m. — 279, 1830-1831 m. — 346 studentai, metų gale — 
274 studentai;“ 1868 m. studijavo 473 studentai.*“ 

Kaip matome, Vilniaus Imperatorinis Universitetas žymiai ge- 
riau laikėsi už to pat meto buvusį varžovą Krokuvos univ. Kaip 
kituose to meto carinės Rusijos universitetuose, taip ir Vilniaus 
Universitete daugiausia studentų turėjo fizikos ir matematikos fak. 
(30 -35 76), moralinių ir politinių mokslų bei medicinos fak. studija- 
vo 25-30 o, literatūros ir laisvųjų menų fak. — 12-15 6.37 

Apie 40 Yo studentų buvo kilę iš Vilniaus gubernijos, apėmusios 
tada mažne visą etnografinę Lietuvą ir dalį vakarų Gudijos. Iš Mins- 
ko gubernijos kilusių buvo apie 20 90, iš Gardino — 15 Yo, iš Volini- 
jos — 89, iš Lenkijos — 370. Vilniuje studijavo ir užsieniečių.** 
Kad Vilniaus Universitete daugiausia studentų buvo kilusių iš Vil- 
niaus gubernijos, po to iš gretimos Gardino ir Minsko gubernijos, 
aiškiai patvirtina ir 1822-1823 m. studentų sąrašas.“*2 Tais mokslo 
metais iš 826 studentų buvo: Vilniaus gubernijos — 287 (Vilniaus 
miesto — 66, Vilniaus apskrities — 32, Kauno mst. — 4, Kauno aps. 
— 12, Raseinių — 23, Telšių — 16, Šiaulių — 19, Ukmergės — 27, 
Upytės — 18, Trakų — 24, Ašmenos — 25, Brėslaujos — 4, Užnerio 
— 16, nenurodytos aps. — 1), Minsko — 141, Gardino — 105, Voli- 
nijos — 52, Balstogės — 26, Mogiliavo — 22, Podolės — 20, Vitebsko 
— 18, Kijevo — 16, Lenkų karalystės — 18 (jų tarpe: Seinų — 4, 
Marijampolės — 2, Kalvarijos — 1), Galicijos — 5, Kuršo ir Latga- 
los — 4, Prancūzijos — 1, Hamburgo — 1, nenurodytos kilimo vie- 
tos (kunigų) — 110. | 

Žymią daugumą Vilniaus Universiteto lankytojų sudarė smul- 
kūs bajorai. Jiems mokslas atverdavo kelią į valdininko karjerą. Di- 
dikai mažiau vertino mokslą, tad jų buvo žymiai mažiau ir univer- 
sitete. Valstiečiams ir miestiečiams sunku būdavo patekti į univer- 
sitetą. Iš jų, ypač nuo 1813 m., pradėta griežčiau reikalauti bajorystę 
įrodančių dokumentų. Vis dėlto pasitaikydavo net ir iš valstiečių kilu- 
sių studentų, kaip K. Nezabitauskis, S. Daukantas, kurie paprastai 
būdavo priversti pasinaudoti padirbtais bajorystės dokumentais. 

Atvirai save vadinusių lietuviais (žemaičiais) Vilniaus Universi- 
tete buvo nedaug. Tai buvo daugiausia dar mažai teaplenkėję žemai- 
čiai bajorai ir iš valstiečių kilę studentai. Nuo 1819 m. jų pradėjo 
daugėti. Savaime suprantama, kad, jeigu 1832 m. Vilniaus Universi- 
tetas nebūtų buvęs uždarytas, kylant ūkininkų socialiniam ir ekono- 
miniam lygiui, tautiškai lietuviškai susipratusių studentų svoris būtų 
sparčiau pradėjęs augti. Tatai patvirtina tolesnė kitų carinės Rusijos 
universitetų raida, nes XIX a. visoje Rusijoje ėmė gana greitai didėti 
nekilmingų inteligentų, vad. „raznočincų“ skaičius. Iš valstiečių kilu- 
sių studentų daugėjimą ir ryšium su tuo savo aukštesniuosius sluoks- 
nius praradusių tautų tautinio susipratimo kilimą ypač vaizdžiai rodo 

tolesnė Tartu univ. raida. 1803 m. Tartu univ. 111 numeriu įmatri- 
kuliuotas pirmas valstietis, 26 m. amžiaus savarankiškai ūkininkaująs 
ūkininkas, autodidaktiškai išmokęs vokiškai latvis Karl Williams. Jo 
ponas baronas Vrangelis įteikė jam atleidimo iš baudžiavos raštą, ir 
nuo tos valandos tekalbėjo su juo vokiškai, nes „su laisvais žmo- 
nėmis niekada nebuvo kalbama latviškai“? Tai buvo pavienis atve- 
jas, kuriuo dar ilgą laiką sekė tokie pat kiti pavieniai atvejai, 
kol apie XIX a. vidurį estai ir latviai pradėjo kilti socialiai, jau ne- 
bekeisdami ir savo kalbos?? Nuo XIX a. vidurio Tartu univ. studen- 
tai estai ir latviai pradėjo jungtis į tautiškai susipratusiųjų ratelius. 
Kai 1878 m. universitetą lankusių valstiečių vaikų ten buvo 62, 1890 
m. jų buvo jau net 214.*! Tartu univ. estų ir latvių tautiniam atgimi- 
mui suvaidino svarbų vaidmenį, kai Vilniaus Universitetas tespėjo 
išleisti pirmuosius tautinio lietuvių tautos atgimimo diegus. 

Atsidėjimu mokslui ir idealizmu Vilniaus Imperatorinio Univer- 
siteto studentus galima lyginti su pirmojo Vilniaus Jėzuitų Akade- 
mijos laikmečio (1579 - 1655) studentais. Kaip tada akademijos auklė- 
tiniai degė entuziazmu skleisti krikščionybę Lietuvoje ir kovoti su 
kitatikiais, rimtomis studijomis ruošdamiesi tam darbui, taip ir da- 
bar, degdami karšta tėvynės meile ir troškimu iškovoti pavergtai 
„respublikai“ laisvę, Vilniaus Universiteto moksleiviai rimtai studija- 
vo ir būrėsi į mokslo ratelius. 1805 m. fizikos ir matematikos fak. 
studentai įkūrė pirmą mokslinės savišvietos būrelį. Po to netrukus 
buvo įsteigtas moralinių mokslų fak. studentų savišvietos būrelis ir 
pagaliau toks pat ir laisvųjų menų fak. būrelis. Šie būreliai 1806 m. 
susijungė į mokslų ir menų draugiją, turėjusią tikslą teikti savitar- 
pio pagalbą moksle ir siekti mokslo pažangos. Draugijos nariai skai- 
tė savo darbus posėdžiuose, leido žurnalą. 

1817 X 13 Vilniaus Universiteto studentai įsteigė slaptą filomatų 
(gr. filomathės „mokslo megėjas“) draugiją. Tai buvo ne tik savi- 
švietos ir saviauklos kuopelė, bet ir užsibrėžusi kelti tautos švietimą 
draugija. 1819 m. jie įsteigė bičiulių sąjungą (Związek przyjacid!), 
kuri pradžioje buvo mokslinė draugija, nuo 1822 m. filadelfistų var- 
du vadovavusi kitoms filomatų įsteigtoms organizacijoms. 1820 m. 
T. Zanas sudarė vad. spindulingųjų draugiją (Towarzystwo pro- 
mienistych), paremtą F. Mesmero teorija, kad kiekvienas Žmogus 
savo moralinio grynumo spinduliavimu veikiąs aplinką. Tais pat me- 
tais rudenį „spindulingieji“ įėjo į Zano naujai sudarytą slaptą fila- 
retų (gr. filaretos „doros mėgėjas“) draugiją. Šalia moralinio tobu- 
lėjimo, draugija ypač rūpinosi moksliniu lavinimusi.?* 

Buvo Vilniaus Universitete ir kitų studentų organizacijų, kaip 
kovojusi su Rusija slapta pavergtųjų brolių (Bracia uciemieženi), 

architekto prof. M. Šulco vadovaujama draugija,* sarmatų padermė 
(Plemię Sarmatėw) ir kitos. Slaptųjų draugijų studentai palaikė san- 
tykius su dekabristais, vykdžiusiais Rusijoje sukilimą sąmokslinin- 
kais gvardijos karininkais aristokratais.?* Minėtina ir masonų ar jiems 
artima Vilniaus visuomenės įsteigta nenaudėlių draugija (Towarzys- 
two szubrawcow), kuriai priklausė universiteto žmonės, kaip Gro- 
dekas, Borovskis, Nemčevskis, A. Sniadeckis, Zanas, Kantrimas, gyd. 
Šimkevičius ir kiti. Ši draugija buvo įsteigta 1817 m. Ji leido laik- 
raštį „Wiadomošci brukowe“ (Grindinio Žinios), ėjusį dar nuo 1816 m. 
Satyros pagalba laikraštis kovojo su įvairiomis visuomenės ydomis, 
kaip su bajorijos tuščiu didžiavimusi titulais, mokslo nemėgimu, gir- 
tavimu, baudžiauninkų spaudimu ir išnaudojimu.?“ 

Visose studentų organizacijose vyravo stipri patriotinė dvasia ir 
pasiryžimas atstatyti laisvą nepriklausomą valstybę. Studentų da- 
lyvavimas 1831 m. sukilime, kaip ir kiti patriotizmo pasireiškimai, 
ir buvo pagrindinė Vilniaus Universiteto uždarymo priežastis. Nesu- 
laikė studentų nuo aktyvaus dalyvavimo politikoje nė vis griežtėjusi 
universiteto tvarka ir drausmė. 


IV. BAIGIAMOSIOS PASTABOS DĖL VILNIAUS UNIVERSITETO 
REIKŠMĖS LIETUVOS KULTŪRAI 


Universiteto įžymybės 


Bet kurio universiteto garsą paprastai sudaro ne visas mokomasis 
personalas, bet nedidelis kiekis ypatingai pasižymėjusių profesorių. 
Ir Vilniaus Universitete būta įžymybių, bet, šalia jų, ir vidutiniškų 
bei menkaverčių dėstytojų. Istorikas L. Janovskis, remdamasis prof. 
S. Jundzilos atsiminimais"*“ šitaip apibendrina 115 Vilniaus Univer- 
siteto dėstytojų Jundzilos įvertinimus: 66 buvę geri, 28 — vidutiniški 
ir 21 — netikęs profesorius. Kaip žmonės, šie profesoriai dar taip 
suskirstyti: 58 buvę kilnūs, 21 — pusėtinas ir 36 — netikę Žmonės. 
Janovskis prikiša Jundzilai, kad tas ne visus teisingai vertinęs. Pats 
Janovskis savaip skirsto buvusių 1801-1831 m. Vilniaus Universi- 
teto 112 dėstytojų: 10 buvę tikra universiteto pažiba, 24 pasireiškę 
giliu mokslu ir nepaprastai gabiu dėstymu, 37 mokę gerai ir rūpes- 
tingai, 30 dėl įvairių priežasčių mažai tebuvę naudingi, 11 buvę ne- 
tikę"" M. Biržiška, sutikdamas, kad Vilniaus Universitete garseny- 
be tektų laikyti šiuos 10 profesorių: Juozą Franką, abu Sniadeckius, 
Bojanų, Lelevelį, Jaroševičių, Onacevičių, Danilavičių, Grodeką ir Go- 

luchovskį, randa, kad „lyg būtina papildyti dar Niškovskiu, Belke- 
vičium ir vyresniuoju Jundzila“.?* Vertinant profesorius, tiksli gra- 
dacija, tiesa, nevisada įmanoma nustatyti, juoba kad vieni profesoriai - 
pranašesni vienu, kiti — kitu atžvilgiu, vis dėlto pastarajai gradacijai 
drįsčiau siūlyti tam tikrų pakeitimų ir papildymų. Dešimtuke garse- 
nybių Goluchovskį pakeisčiau Eichvaldu, nes Goluchovskis, kad ir 
žavėjo klausytojus paskaitomis ir buvo sukėlęs daug triukšmo dėl 
konflikto su valdžia, tačiau trumpai tedėstė ir savo darbais žymiai 
mažiau nusipelnė už Eichvaldą. Sprendžiant trijų papildomų M. Bir- 
žiškos profesorių rikiavimo į garsenybių eilę klausimą, tenka turėti 
galvoje štai ką: Belkevičius sukūrė turtingą anatomijos muziejų ir 
sudarė kelių tūkstančių paukščių iškamšų kolekciją, bet rašė ne- 
daug** Ne per daugiausia rašė ir Niškovskis, bet jis išauklėjo visą 
eilę gerų chirurgų, nes „dėstė aiškiai ir išsamiai“ ir buvo „puikus 
operatorius“.!* F. Hechelis, vienas buvusių Niškovskio mokinių, 
tvirtina, kad A. Sniadeckis, J. Frankas, Bojanus ir Niškovskis galėtų 
būti bet kurio universiteto garbė ir pažiba.!?! Tas pats Hechelis tvir- 
tina, kad S. B. Jundžzila, nors ir nepaprastai pasižymėjo savo raštais, 
tačiau „dėstė labai nuobodžiai... niekas taipgi iš jaunesnių mokinių 
Vilniuje botanikos nemokėjo“.!** Vilniaus Universiteto garsenybių 
sąrašą siūlyčiau papildyti dar ir Lietuvos Vyriausiosios Mokyklos 
garsiuoju architektu Stuoka-Gucevičium, gausiais raštais pasižymė- 
jusiu gydytoju ir botaniku Gilibertu ir astronomu Počobutu. 


Pojėzuitiniame Vilniaus Universitete rektoriavo: M. Počobutas 
1780 - 1799 m., J. Stroinovskis — 1799 - 1806 m., J. Sniadeckis — 1807 - 
1815 m.??* S. Malevskis — 1816-1822 m., J. Tvardovskis — 1823 - 
1824 m.!** V, Pelikanas — nuo 1824 m. buvo rektoriaus pavaduotoju, 
1826 - 1832 m. — rektorium. 


Srovinės varžybos 


Dar Nepriklausomos Lietuvos laikais Zigmas Kuzmickis tikroviš- 
kai aptarė Vilniaus Universitete vykusias srovines varžybas: „Tuo 
būdu susidaro įdomus Vilniaus universiteto branduolys su kunigaikš- 
čių Adomu Jurgiu Čartorisškiu priekyje — tad lenkiškoji partija, 
kuri kovoja dviem svarbiausiais frontais: iš vienos pusės su ru- 
siškąja partija, esančia už universiteto, — su rusų valdžia, iš antros 
pusės — su vokiškąja mūsų jau aukščiau pažymėta partija (su iš 
užsienio kviestais profesoriais. A. R.)“/“ Jau tas pats Kuzmickis 
atkreipė dėmesį ir į šio reiškinio keistumą: „Veiksmas eina tikro- 
joje Lietuvoje, jos sostinėje“, o vis dėlto „netenka kalbėti apie lie- 
tuviškąją partiją, kuri lyg natūraliai turėtų aktingiau reikštis“. Šio 

reiškinio keistumą, sakytume, dar labiau išryškina ta aplinkybė, kad 
svetimos Lietuvai lenkiškosios partijos priekyje buvo ne koks ateivis 
lenkas, bet grynai lietuviškos kilmės kunigaikštis, nes „rusų istori- 
ko Tatiščevo liudijimu, Čartoriskių giminė kilimo buvo grynai lie- 
tuviška, gimininga Gediminui: Čartoriskiai tik XVII a. pradžioje pri- 
ėmė katalikybę ir ėmė lenkėti, kol galiausiai XVIII ir XIX a. išvirto 
karščiausiais lenkų patriotais“.!97 

Ne tik XIX a. pradžioje naujai steigtiems rusiškiems, bet ir per- 
reformuotam ir praplėstam Vilniaus Universitetui teko kviestis iš 
užsienių gana brangia kaina profesorių. Šių profesorių tikslas buvo 
pasipelnyti ir susidaryti sau darbo sąlygas, panašias į tas, kurias 
jie turėjo savo gimtajame krašte. Šiems atvykėliams jau pačioje pra- 
džioje ėmė prikaišioti jų pasipelnymą!“ ir svetimos kultūros ten- 
dencijas. Rusų valdžia matė juose pavojingus racionalizmo ir libera- 
lizmo skelbėjus. Užsieniečiai profesoriai, pratę dirbti universitetuose 
su plačia autonomija, buvo priešingi Rusijos absoliutizmui, sieku- 
siam iš proesorių padaryti sau ištikimus valdininkus - činovnikus, 
griežtai nustatinėjusiam ir kontroliavusiam skaitomus kursus. Už- 
sieniečių profesorių grupė grumdavosi ir su lenkiškąja. Protestuoda- 
mos prieš kuratorių kišimąsi į universiteto reikalus, šios partijos va- 
das Grodekas daužydavęs kumsčiu stalą ir šaukdavęs prancūziškai 
„Les statuts! les statuts! gu'est — ce le curateur!“.103 

Rusijos švietimo politiką šitaip taikliai trimis žodžiais nusakė 
kiek vėliau 1833 - 1849 m. švietimo ministras S. Uvarovas: „autokra- 
tija, stačiatikybė ir tautiškumas“ (samoderžavije, pravoslavije i na- 
rodnost').!!* Kunigaikštis A. J. Čartoriskis, puikiai orientuodamasis 
šioje politikoje, sumaniai vykdė savo planus tol, kol imperatorius 
Aleksandras I tebebuvo jaunas. Subrendęs imperatorius pateko į vi- 
sišką Rusijos absoliutizmo šalininkų įtaką. Prasidėjo, pačių rusų žo- 
džiais, „kova su švietimu“ (borba s prosvieščenijem). 1821 m. Ru- 
ničas revizavo Petrapilio universitetą ir iškėlė bylą keturiems pro- 
fesoriams.“! 1823 m. Vilniaus Universitetą revizavo valdžios atsto- 
vas Novosilcevas ir taip pranešė valdžiai: „Žodžiu, visa mokslo 
sistema teturėjo vien tik tai galvoje, kad įskiepytų jaunimui respub- 
likines taisykles ir keltų jam viltį, jog vėl būsianti prikelta senoji 
Lenkija“.?!2 Po šios revizijos ėjo mums jau žinomos represijos, kaip 
filomatų - filaretų byla, studentų ir profesorių areštai ir atleidinėji- 
mas, kuratoriaus ir rektoriaus keitimas, pagriežtinta universiteto 
tvarka, studentų sekimas, stiprėjanti tendencija universitetą rusinti. 
Tą pat rusinimo tikslą turėjo ir laipsniškas Vilniaus švietimo apygar- 
dos karpymas: 1818 m. Kijevo gubernija buvo išjungta iš Vilniaus 
apygardos ir priskirta Charkovo švietimo apygardai, 1824 m. Petrapi- 

lio apygardai buvo priskirtos Vitebsko ir Mogiliavo gubernijos, 1829 
m. sausio mėn. buvo sudaryta atskira gudų apygarda!“ Nepaisant 
visų šių rusinimo priemonių, rusiškai srovei nepasisekė tvirčiau įsi- 
stiprinti Vilniaus Universitete, ir Rusijos valdžiai teko uždaryti pats 
universitetas. 

Šalia šių trijų, Vilniaus Universitete kūrėsi ir ketvirtoji — lie- 
tuviškoji, arba žemaitiškoji, politinė srovė. Ją sudarė daugiausia 
žemaičiai bajorai ir vis gausiau pradėję eiti aukštuosius mokslus 
valstiečiai. 


Mokslinis Lietuvos tyrimas 


Vilniaus Universiteto įnašas mokslui ir kultūrai yra gana dide- 
lis. Senoji Lietuvos alma mater paruošė daugelį akademiškai išmoks- 
lintų specialistų ir ugdė mokslą visų pirma etnografinėje ir istori- 
nėje Lietuvoje; tačiau jos mokslinė veikla davė daug naudos ir 
kitiems kraštams. M. Biržiškos sutelktais duomenimis, per 15 vyres- 
niojo ir jaunesniojo mokslo personalo narių vėliau dirbo svetimuose, 
daugiausia Rusijos imperijos, universitetuose!“ Apie 50 asmenų, 
Vilniaus Universitete išėjusių mokslus, dėstė svetimose aukštosiose 
ar pusiau aukštosiose mokyklose“ kaip Rusijos Kijevo, Charko- 
vo, Maskvos, Petrapilio, Kazanės, Odesos, Lenkijos Varšuvos, Kro- 
kuvos universitetuose, taip pat Vokietijoje, Prancūzijoje, Belgijoje, 
Čilėje.!* Kai kurie jų davė didelį įnašą mokslui ir buvo užėmę aukš- 
tas vietas universitetų administracijoje. Pvz. kalbininkas J. Kova- 
levskis 1856 - 1860 m. buvo Kazanės univ. rektorium, įžymus geologas 
I. Domeika''? 1867-1883 m. rektoriavo Čilės sostinės Santiago uni- 
versitete. Jis perorganizavo Čilės mokyklas Vilniaus Universiteto mo- 
kyklų pavyzdžiu; tyrinėdamas Čilės geologiją ir mineralogiją, atrado 
vario sluoksnius, aukso kasyklas, akmens anglį, nežinomų mineralų, 
kaip argneritą, jo vardu pavadintą domeikitą.'š 

Nors senajame Vilniaus Univ. šių dienų prasme susipratusių lie- 
tuvių profesorių nebuvo, kai vieni iš jų buvo svetimšaliai ar kita- 
taučiai, kiti — gente Lituani, natione Poloni (kilmės lietuviai, tau- 
tybės lenkai), tačiau esančio etnografinėje Lietuvoje, net jos sosti- 
nėje, universiteto mokslinis personalas negalėjo nesusidomėti ir Lie- 
tuvos gamta, geografija, istorija, kultūra. Lietuvos botanikos tyrinė- 
jimais ypač nusipelnė Gilibertas, B. Jundzila. Lietuvos augmeniją ty- 
rinėjo ir J. Jundzila, Gorskis, buvęs Vyriausiosios Lietuvos Mokyk- 
los auklėtinis Pabrėža. Lietuvos paleontologiniais tyrinėjimais pasi- 
žymėjo Eichvaldas. Lietuvos istoriją tyrinėjo naują istorinę mokyklą 
sudaręs Lelevelis, Jaroševičius, Onacevičius, Lietuvos teisės istoriją — 

Danilavičius. Loboika skatino lietuvius studentus rinkti duomenis 
apie Lietuvos miestus ir miestelius. Homolickis rašė veikalus apie 
Vilniaus miesto praeitį. Lietuvos praeitį tyrinėjo visa eilė iš Vilniaus 
Universiteto išėjusių asmenų, kaip dar Vyriausiosios Vilniaus Moky- 
klos auklėtinis T. Narbutas (1784-1864), M. Balinskis (1794 - 1864), 
M. Malinovskis (1799 - 1865), L. Chodzka (1800 - 1871), F. Vrotnovskis 
(1800 - 1871), I. Bušinskis (1806 - 1873), J. I. Kraševskis (1812 - 1887). 
K. Tiškevičius (1806 - 1868) tyrinėjo Lietuvos proistorę ir rinko se- 
nienas. Minėtinas ir Vyr. Vilniaus Seminarijos auklėtinis T. Dobše- 
vičius (1807 - 1881). Universiteto istorikai skatino studentus ir vietinę 
inteligentiją rinkti statistines ir etnografines žinias. Jie išugdė ir S. 
Daukantą, pirmą istoriką, rašiusį lietuvių tautos istoriją gimtąja 
kalba. 


„Lietuviškoji“ lenkų rašytojų mokykla 


Vilniaus Universiteto auklėtiniai buvo didieji lenkų poetai, kaip 
A. Mickevičius (1799 - 1855), J. Slovackis (1809-1849), ir rašytojai, 
pvz. J. I. Kraševskis (1812-1887), I. Chodzka (1794-1861), kurių 
kūryboje gausu lietuviškosios tematikos ir motyvų. Šie romantikai 
rašytojai parodė savo kūriniuose didelę meilę Lietuvos praeičiai, iš- 
kėlė aikštėn garbingą Lietuvos istoriją. Šių rašytojų pėdomis ėjo ir 
kai kurie kiti rašytojai, nelankę Vilniaus Universiteto, kaip L. Kond- 
ratavičius (1823 - 1862), F. A. Bernatavičius (1786 - 1836). Daugumas 
jų buvo „gente Lituani, natione Poloni“. Tipingiausiu tokio nusi- 
statymo atstovu tektų laikyti didįjį poetą A. Mickevičių. Mickevičius, 
tiesa, savo kūryboje parodė daug nuoširdžios meilės Lietuvai, iš- 
aukštino didingą Lietuvos praeitį, buvo kiek susidomėjęs lietuviško- 
mis dainomis, teigiamai vertino Donelaitį, laikė Lietuvą savo tėvyne, 
tačiau jam Lietuvos - Lenkijos unija buvo šventas dalykas,!? jis 
neparodė pastangų išmokti lietuviškai, nors gyveno Vilniuje ir Kaune 
tuo metu, kai jau buvo lietuvybės mylėtojų, lietuviškai tautiškai su- 
sipratusių „žemaičių“, net to paties Vilniaus Universiteto studentų 
kolegų tarpe. Pvz. istorikas Daukantas buvo net Mickevičiaus kurso 
draugas.!** Sunku tad nesutikti su V. Maciūnu, kad „Mickevičiaus 
Konrado Valenrodo prakalbos žodžiai, kad Lietuva jau visa esanti 
praeityje, įgauna gilesnės prasmės, negu tik noras nuraminti rusų 
cenzūros įtaringumą“.!*: Gal kiek lietuviškesnis patriotizmas galėtų 
atrodyti kai kurių kitų minėtų rašytojų. Daug nusipelnęs Lietuvai 
savo raštais J. I. Kraševskis palaikė ryšius su susipratusiais lietu- 
viais veikėjais, kaip su L. Jucevičium, A. Višteliu, M. Akelaičiu.!** 
Pasižymėjęs didele Lietuvos krašto ir jos istorijos meile L. Kondra- 

tavičius ne tik laikė save lietuviu, bet ir labai apgailestavo, kad, gi- 
męs toliau nuo etnografinės Lietuvos, lietuviškai nemokėjo. Savo ke- 
lionių aprašymuose jis nusiskųsdavo: „Aš lietuvis, Lietuvoje su lie- 
tuviu, tautiečiu, nesusikalbu!“.!** Lietuvos praeities mylėtojas ir jos 
garbintojas, 9 tomų Lietuvos istorijos autorius T. Narbutas palaikė 
glaudžius santykius su Daukantu, jis drauge su juo vis baiminosi, 
kad „koroniariai“ (lenkai) norį nuslėpti lietuvių tautos istorijos gar- 
be.!** Priešingą unijiniam nusiteikimui tektų laikyti Narbuto tebesi- 
laikymą Palemono teorijos, jog lietuviai kilę iš romėnų. 

Vilniaus Universiteto išugdyta lenkų literatūros „lietuviškoji 
srovė“, romantiškai vaizdavusi Lietuvos praeitį ir žadinusi tos praei- 
ties meilę, buvo ne tik labai reikšminga lenkų literatūrai ir lenkų 
tautai, bet ji suvaidino svarbų vaidmenį ir lietuvių tautos atgimi- 
mui.“ Nors šie rašytojai, neišskyrus nė Kondratavičiaus,!“" buvo 
unijos šalininkai, tačiau XIX a. lietuvių šviesuomenei jie buvo „savi“, 
lietuviški, juoba kad ir to meto lietuviai inteligentai dažnai lenkų 
kalbą geriau mokėjo, negu lietuvių. Tik pirmaisiais XX a. de- 
šimtmečiais šių rašytojų įtaka tolydžio mažėjo, ir Mickevičius, kaip ir 
kiti Lietuvos praeitį idealizavę lenkiškieji rašytojai, lietuvių literatū- 
rai ir lietuvių inteligentijai pagaliau nebeteko reikšmės. 


Universiteto įnašas tautinei Ketuvių literatūrai 


Kuratoriai, kaip Čartoriskis, Novosilcevas, rektoriai ir profeso- 
riai, bendrai imant, buvo nepalankūs tautinei lietuvių kultūrai. Uni- 
versitete vyravo unijinė dvasia, priešinga lietuvybei. Lietuvių kal- 
bą universitetas laikė liaudies kalba, tik vietiniu dialektu, bet ne lie- 
tuvių tautos kalba. Universitetas neišleido nė vienos lietuvių kalba 
rašytos knygelės.'?*? Priešingai: iš universiteto profesorių sudarytasis 
cenzūros komitetas sukliudė pasirodyti nevienai lietuviškai knygai.**š 
Ir 1803 m. Varšuvos mokslo bičiulių draugijos sudarytoji profesorių 
J. Mickevičiaus, F. Golianskio, S. Malevskio ir M. Šulco komisija lie- 
tuvių kalbai tirti tepasitenkino keletu nereikšmingų pastabų, nes 
ir patys komisijos nariai mažai tenusimanė apie lietuvių kalbą. Tik 
universiteto garbės narys K. Bagužis, nors pats ir menkai temo- 
kėjo lietuviškai ir nebuvo kalbininkas, tačiau parašė lenkišką knygą 
„O początkach języka i narodu litewskiego“ (Apie lietuvių kalbos ir 
tautos pradžią, 1808), svarbią tuo, kad ji kėlė aikštėn lietuvių kalbos 
žodingumą, skambumą, senumą, panašumą į klasikines kalbas.!**2 


Kai Vilniaus Jėzuitų Akademija noriai leido lietuviškas knygas 
ir turėjo ir savo tarpe lietuviškai rašiusių rašytojų, pojėzuitiniame 
Vilniaus Universitete tik studentai tepasireiškė indėliu lietuvių lite- 


106 


ratūrai. Šie Vilniaus Universiteto tautiškai lietuviškai susipratę auk- 
lėtiniai buvo kilę daugiausia iš Žemaitijos, save vadino ir oficialiai 
„žemaičiais“. Žemaičiai ryškiai vyravo ir XIX a. pradžios D. Lietuvos 
literatūroje, žemaičių tarme buvo daugiausia rašomos ir lietuviškos 
knygos. Šio reiškinio priežastys bus veikiausiai socialinė ir kultūrinė 
to meto Žemaitijos padėtis. Kai kitur Lietuvoje bajorai buvo labiau 
sulenkėję ir nutolę nuo valstiečių, Žemaitijoje jie buvo labiau prisi- 
rišę prie savo senos gimtosios kalbos ir, ypač neturtingesni, nedaug 
kuo tesiskyrė nuo kiek geriau pasiturinčių ūkininkų. Žemaitija, be to, 
XIX a. pradžioje buvo šviesiausias didžiulės Vilniaus švietimo apy- 
gardos kampelis.!?*5 Lietuvos mokyklų vizitatorius Jonas Chodzka 
1822 m. rašė: „Visoje ciesoriškoje Vilniaus Universiteto apygardoje 
nėra tiek daug klasikinių ir parapinių mokymo įstaigų, kaip senojo- 
je Žemaičių kunigaikštijoje, susidedančioje iš Raseinių, Šiaulių ir 
Telšių apskričių, ir jai gretimoje Upytės apskrityje“.!?*? 1825 m. Tel- 
šių apskrityje buvo 1760 mokinių, beveik vienuoliktoji dalis visų mo- 
kinių, užregistruotų visoje Vilniaus mokslo apygardoje. Daugiau 
kaip pusė Žemaitijos gyventojų mokėjo skaityti;*? ir, J. Chodzkos 
apskaičiavimu, Žemaitijoje iš 4680 mokinių 2427 buvo valstiečių 1uo- 
mo, tad net daugiau valstiečių, negu bajorų, kai kitose Vilniaus guber- 
nijos apskrityse valstiečių kilmės mokinių buvo kelis kartus ma- 
žiau.!?! 

XIX a. pirmaisiais dešimtmečiais Didžiosios Lietuvos lietuvių li- 
teratūrinis gyvenimas telkėsi apie tam tikrus senesniosios kartos, dar 
XVIII a. pabaigoje išėjusius mokslus asmenis. Pačioje XIX a. pradžio- 
je toks asmuo buvo Žemaičių vysk. Juozapas Arnulpas Giedraitis 
(1754 - 1838), kuris ir pats domėjosi ne tik religiniais, bet ir pasau- 
lietinio turinio raštais. Vėliau tokiu centriniu lietuvių literatūrinio 
ir kultūrinio gyvenimo asmeniu tapo taip pat žemaitis D. Poška 
(1757 - 1830), su kuriuo palaikė santykius mažne visi to meto ne tik 
senesnės kartos lietuviai rašytojai ir inteligentai, kaip Klementas, 
Uvainis ir kiti, bet ir Vilniaus Universiteto lietuviškojo sąjūdžio da- 
lyviai studentai ir net kai kurie profesoriai, kaip Lelevelis, Loboika. 


Kaip matome, Vilniaus Universiteto žemaičiai studentai, organi- 
zuoto ar neorganizuoto ratelio dalyviai, nebuvo XIX a. pradžios litua- 
nistinio sąjūdžio pradininkai: jie tebuvo to sąjūdžio tęsėjai, jaunes- 
nioji jo karta. Daugumas reikšmingiausių šio sąjūdžio dalyvių stu- 
dijavo trečiame XIX a. dešimtmetyje: S. Daukantas studijavo 1816 - 
1823 m., K. Nezabitauskis — 1821-1824 m., S. Stanevičius — 1822- 
1826 m., M. Valančius — 1824-1828 m., J. Plateris baigė universitetą 
1828 m. Ypač gyvai buvo susirūpinę Vilniaus Univ. lietuviai studen- 

tai leisti lietuviškas knygas 1823 - 1824 m. Studentai tada veikiausiai 
tikėjosi įvesti lietuvių kalbą ir į mokyklas, kaip rodo jų nesėkmingi 
bandymai gauti leidimą leisti matematikos vadovėliui lietuvių kal- 
ba.“** Veikliausias žemaičių studentų atstovas buvo S. Stanevičius. 
1823 - 1824 m. jis išleido net 4 leidinius. Jis 1823 VIII 3 parašė ir prog- 
raminį patriotinės veiklos eilėraštį, odę „Šlovę žemaičių“. Ne mažiau 
veiklus buvo ir studentas S. Daukantas, 1822 m. parašęs pirmą Lie- 
tuvos istoriją lietuvių kalba, „Darbus senųjų lietuvių ir žemaičių“, 
1824 m. išvertęs Fedro pasakėčias. 

Vilniaus Universiteto studentų įnašas lietuvių kultūrai ir litera- 
tūrai yra gana reikšmingas. Kai kurie jų, kaip S. Daukantas, K. Neza- 
bitauskis, S. Stanevičius, Jurgis Plateris, Liudvikas Adomas Jucevi- 
čius, tyrinėjo lietuvių kalbą, Lietuvos praeitį, rinko senienas ir dainas. 
Vilniaus Universiteto auklėtiniai ne tik rašė populiarias, žmonėms 
naudingas knygeles praktiniais ūkio klausimais (Daukantas), elemen- 
torius (Nezabitauskis), bet ugdė ir grožinę lietuvių literatūrą. Mi- 
nėtinos Stanevičiaus pasakėčios, Daukanto, Valančiaus, Valiūno ir ki- 
tų raštai. Buvo rašomos gramatikos, žodynai. Pradėta rašyti ir moks- 
liniai veikalai lietuvių kalba. Dar Vyr. Lietuvos Mokyklos auklėtinis 
J. Pabrėža rašė pirmuosius botanikos veikalus lietuviškai, S. Dau- 
kantas pirmasis pradėjo lietuviškai rašyti Lietuvos istoriją. Kai Dau- 
kanto nekritiški istorijos veikalai turi daugiau literatūrinę, meninę 
vertę, negu istorinę, Vyr. Vilniaus Seminarijos auklėtinio vysk. M. 
Valančiaus „Žemaičių vyskupystė“ yra svarbus, kritiškai parašytas is- 
torinis veikalas. Kajetonas Nezabitauskis parašė pirmą lietuvių li- 
teratūros bibliografiją, apėmusią 72 lietuviškus ir vieną prūsišką 
veikalą.'* J. Plateris parašė lietuviškai rimtą bibliografinę studiją 
apie S. B. Chilinskio biblijos vertimą.“* Šalia šių žemaičių, minėti- 
nas ir Vilniaus Universiteto žinioje buvusią Vyriausiąją Vilniaus Se- 
minariją baigęs (1830 - 1832) aukštaitis Kajetonas Aleknavičius, eiliuo- 
to feljetono lietuvių literatūroje pradininkas. 

Ir religinių raštų autoriai ugdė rašomąją lietuvių kalbą, daugiau 
pradėjo remtis gyvąja, grynesne kalba. Tikybinei raštijai nusipelnė 
visa eilė rašytojų, kaip dar Vyr. Lietuvos Mokyklą baigę B. Gailevi- 
čius, J. Pabrėža, Vyr. Vilniaus Seminariją baigę K. Vizgirdas, E. Ba- 
levičius, M. Valančius, Vilniaus Dvasinę Akademiją baigę T. Juzu- 
mas, K. Prialgauskas. Išskyrus E. Balevičių, rytietį aukštaitį, kiti re- 
liginių raštų autoriai buvo žemaičiai. Lietuvių religinei literatūrai 
nusipelnė ir Vilniuje gyvenęs ir palaikęs glaudžius santykius su stu- 
dentais V. Valmikas.!*5 

Nors Vilniaus Universiteto profesoriai ir nedalyvavo lietuviškame 
sąjūdyje, tačiau nevienas jų padarė įtakos lietuvių studentų litera- 

rinei ir mokslinei veiklai. Lelevelis skatino studentus geriau pažinti 
lietuvių kalbą, domėjosi Lietuvos istorija. Jo paveiktas S. Dau- 
kantas, S. Stanevičius ir kiti. Onacevičius pasižymėjo ne tiek savo 
raštais, kiek sudomindamas studentus Lietuvos istorija. Jis skatino 
studentus, kaip S. Daukantą, K. Nezabitauskį ir kitus, savarankiškai 
studijuoti Lietuvos istoriją, rinkti istorinę medžiagą. Jis ypatingai 
buvo paveikęs S. Daukantą, su kuriuo buvo susibičiuliavęs ir kuriam 
perteikė savo romantinį požiūrį į Lietuvos praeitį. Grodeko seminaro 
dalyviai buvo S. Daukantas ir S. Valiūnas, kuris, nors lankė Vyriau- 
siąją Kunigų seminariją, tačiau 1811-1812 m. dalyvavo šio profeso- 
riaus garsiajame klasikinės filologijos seminare. Ypač Daukanto raš- 
tuose žymi Grodeko įtaka. Grodeko paskaitų klausė ir S. Stanevi- 
čius. I. Loboika palaikė glaudžius ryšius ne tik su lietuviais studen- 
tais, bet ir su kitais veikėjais, kaip su D. Poška, Kajetonu Nezabi- 
tauskiu, L. Uvainiu.!*“* Lietuviams studentams turėjo žymesnės įta- 
kos dar I. Danilavičius, J. Jaroševičius. Prof. Z. Nemčevskis, matema- 
tikos fak. dekanas, rėmė pastangas išleisti A. Butkevičiaus grama- 
tiką.!*“" Įžymaus geografo C. Malte-Bruno veikalui Nemčevskis su- 
teikė gausiai žinių apie lietuvių kalbą.*8 Adjunktas bibliotekininkas 
K. Kantrimas 1822 m. buvo įteikęs kuratoriui platų raštą, įrodinėda- 
mas reikalą steigti Vilniaus Universitete lietuvių kalbos katedrą 
ir siūlydamas L. Uvainį kandidatu tai katedrai užimti. Kantrimo pri- 
minimas, kad Karaliaučiuje jau keli amžiai veikianti lietuvių kalbos 
katedra ir kiti argumentai, deja, neįtikino universiteto vadovybės 
steigti lietuvių kalbos katedrą, nors arabų kalba buvo pradėta dėstyti 
jau nuo 1822 m. ir buvo ruošiamasi dėstyti ir kitas tolimas rytų 
kalbas. 


Kad ir vyravo svetima dvasia Vilniaus Universitete, tačiau jame, 
kaip matėme, buvo nemaža ir teigiamų dalykų. Vilniaus Universi- 
tete ne tik išėjo mokslus daug Lietuvos jaunimo, bet ši mokslo įstai- 
ga buvo bepradedanti tapti ir svarbiu veiksniu ne tik kelti Lietuvos 
kultūriniam lygiui, bet ir žadinti tautiniam lietuvių susipratimui, ug- 
dyti lietuviškam mokslui ir lietuvių literatūrai. Vilniaus Universiteto 
uždarymas buvo didelis nuostolis lietuvių tautai. 

viškai; jis įsakęs visus būtinai mokyti lenkiškai, o lietuviškai tik tuos esą 
galima mokyti, kurių tėvai to panorėsią. K. Šakenis, Lietuvos mokyklos 
prieš šimtą metų („Švietimo Darbas“, 1926, nr. 11, 1258 psl.). Plg. V. Ma- 
ciūnas, t. p., 49 psl. Jau ir anuomet buvo suprasta, kokią reikšmę VU tu- 
rėjo Lietuvos lenkinimui. H. Kolontajus (KolHątaj) rašė Sniadeckiui: „Jei- 
gu Vilniuje šviesa nebūtų sužibusi, tai gal būtų visai užgesusi lenkams ir 
jų kalbai“ A. Kraushar, Towarzystiwo Warszawskie Przyjaciol Nuuk 
1800-1832, Krakėw-Warszawa, 1900, I, 150 psl. Plg. V. Maciūnas, t. p. 
49 psl. Pagal J. Bielinskį, Vilniaus Univ. reikšmė esanti ta, „kad lenkams 
neleido užmiršti, kad jie yra lenkai“. J. Bieliūski, Uniwersytet wilenski, 
Krakow, 1900, III, 365 psl. Plg. V. Maciūnas, t. p., 49 psl. 
Kaip tuo metu Žemaitija buvo šviesiausias Vilniaus apygardos kraštas, 
taip ir Vilniaus apygarda kultūriniu lygiu žymiai pralenkė visas kitas 
Rusijos apygardas. Tai rodo 1813 m. ir 1820 m. visos Rusijos mokyklų sta- 
tistika: 

Mokyklos Mokiniai 


Apygarda 1813 m. 1820 m. 1813 m. 1820 m. 
Vilniaus“ vue ai 850 480 18.000 21.174 
Maskvos ............- 200 287 6.500 9.788 
Petrapilio ............ 106 132 4.650 6.348 
Dorpato (Tartu) «..... 140 184 5.700 6.117 
Charkovo ...........- 171 249 8.150 11.716 
Kazanės ............. 85 145 4.200 5.763 
Neįskaitytų į apygardas — 6 — 1.012 

Iš viso 1.052 1.438 42.200 61.918 





Čia 1813 m. statistikos duomenys imti iš A. B. Hlebowicz, Rys statystyki 
Pansiwa Rossyjskiego, Warszawa, 1826, 211 psl.; 1820 m. duomenys — iš 
Žurnal Ministerstva Narodnago Prosveščenija, 1821, III, 502 psl. Plg. V. 
Maciūnas, t. p., 47 psl. Vilniaus apygardoje 1815 m. buvo maždaug 8.860.000 
gyv., visoje Rusijoje — 45.000.000. šie duomenys pagal A. B. Hlebowicz, 
t. p., 41-43 psl. Plg. V. Maciūnas, t. p., 48 psl. Tad 1813 m. Vilniaus apy- 
gardoje buvo truputį mažiau, o 1820 m. netgi daugiau kaip vienas trečdalis 
visos Rusijos mokinių, nors Vilniaus apygarda neturėjo net pilno penkta- 
dalio visos Rusijos imperijos gyventojų. Pagal L. Janovskio pateiktus duo- 
menis 1808 m. Vilniaus apygardoje buvo 7.422 mokiniai (vidurinių mo- 
kyklų), kai visose kitose Rusijos apygardose — iš viso tik 5.415. L. Janows- 
ki, Wszechnica wilenska 1578-1842, Wilno, 1921; V. Maciūnas, t. p. 48 psl. 
Plg. M. Lukšienė, t. p., 315 psl. 

5 t. p., 814 psl. 

Šš t. p., 315 psl. 

p t. p., 322 psl. 
M. Lukšienė, 323 psl. tvirtina, kad Kajetonas Nezabitauskis sužymėjęs vos 
apie 40 lietuviškų spaudinių (iš viso buvę apie 250), tačiau V. Maciūnas 
LE, XX, 299 psl. t. rašo, kad Nezabitauskio bibliografiniame sąraše „su- 
žymėti 73 dalykai, pradedant 1545 prūsiškuoju katekizmu: XVI a.—8, 
XVII — 10, XVIII — 22, XIX — 32“, 


K. Papečkys, Rasti nežinomi J. Plioterio rankraščiai (Literatūra ir menas 
44, 1959); V. Jurgutis ir V. Žukas, J. Plioterio darbas „Trumpa žinia 
apei tą iszdavima lietuwiszkos Biblijos Londone“ (Bibliotekininkystės ir 
bibliografijos klausimai, 1964, III, 193-203 psl. Plg. A. Plateris, Plateriai 
(LE, XXIII, 100 psl.); A. šidlauskas, t. p., 101 psl. 

Apie čia minėtų pasaulietinių ir religinių raštų autorius išsamių biografi- 
nių ir bibliografinių žinių duoda V. Biržiškos Aleksandrynas II ix III, 
LE. Apie šių rašytojų kūrybą plačiau rašo minėtoji Lietuvių literatūros 
istorija, I t. Nemaža šių lietuviškų autorių kūrybos pavyzdžių duoda K. Kor- 
sako ir J. Lebedžio redaguota Lietuvių literatūros istorijos chvestomatija, 
Feodalizmo epocha (Vilnius, 1957). 

Žr. A. Kaupuž, t. p.; plg. A. šidlauskas, t. p., 101 psl. 

A. Kaupuž, I. Lukšaitė, A. Butkevičiaus gramatikos byla (Kalbotyra, 1962, 
V, 122-161 psl.). Plg. A. šidlauskas, t. p., 100 psl. 

Plg. M. Biržiška, Senasis VU, 46 psl. t.; V. Maciūnas, Nemčevskis (LE, 
XX, 156 psl.). 


V. VILNIAUS UNIVERSITETO ATKŪRIMO KLAUSIMAS 
1832 - 1919 


XIX a. darytieji žygiai atkurti Vilniaus Universitetui 


Vilniaus Universiteto likimą — jo uždarymo, kitur kėlimo, jo pa- 
kaitalų steigimo bei atkūrimo klausimą — lėmė nuosekli tradicinio 
rusiškojo imperializmo politika. Ši, nuo Jono III, viešpatavusio 1462 - 
1505 m., tvirtai įsigalėjusi imperialistinė Maskvos absoliučių valdovų 
politika buvo grindžiama rusifikacija, pagal šūkį „vienas caras, viena 
tikyba, viena kalba“.! Užkariautieji kraštai buvo laikomi „vieningos, 
nedalijamos Rusijos“ dalimis, iš šių kraštų stengdavosi atimti bet 
kokį savarankiškumą. Užkariautąjį kraštą kolonizuodavo rusais, vie- 
tinius gyventojus tremdavo, jiems varu brukdavo rusų kalbą ir sta- 
čiatikių tikybą.? 

Kadangi visoje plačiojoje Vilniaus švietimo apygardoje, apėmu- 
sioje buv. Didžiosios Lietuvos Kunigaikštystės žemes, Vilniaus Uni- 
versitetas su savo vadovautomis mokyklomis skleidė stačiatikybei ir 
rusybei priešingą Romos katalikų tikėjimą, plėtė lotynų, ypač vė- 
liau ir lenkų kalbos vartojimą ir vis uoliau skiepijo ir lenkiškąjį 
patriotizmą, tai, grįžęs į normalias, tradicines vėžes ir dar paskatintas 
naujo slavofilų sąjūdžio, rusiškasis absoliutizmas suskato kovoti su 
Vilniaus Universiteto įtaka ir rusinti bei stačiatikinti buv. Vilniaus 
švietimo apygardos mokyklas. Nepajėgdama surusinti ir sustačiatikin- 
ti Vilniaus Universiteto, caro valdžia pradžioje stengėsi sumažinti 
bent jo įtakos plotą, karpydama, kaip jau minėjome, Vilniaus švie- 
timo apygardą ir steigdama naują Gudų švietimo apygardą (Bielo- 
russkij učebnyj okrug), prie kurios, 1832 m. uždarant Vilniaus Uni- 
versitetą, buvo priskirtos ir visos šio universiteto žinioje buvusios 
mokyklos. Sėkmingesniam rusinimui ir stačiatikinimui Rusijos val- 
džia buvo sumaniusi perkelti arčiau prie grynai rusiškų žemių Vil- 
niaus Universitetą ir to paties likimo susilaukusį Kremenco liciejų 
Volinijoje (1803 - 1832). Uždarytąjį Vilniaus Universitetą turėjo atsto- 
ti 1833 m. įkurtas Kijevo univ. Medicinos Akademiją palikti Vilniuje 
valdžia buvo priversta dėl to, kad dėl siautusios choleros ligoninės 
buvo perpildytos ligonių. Dvasinė Akademija tuo tarpu buvo irgi pa- 
likta vietoje, nes, perkelta į rytines buv. Didžiosios Lietuvos Kuni- 
gaikštystės sritis, ji būtų sustiprinusi ten katalikinę propagandą, o 
ypatingas sumanymas kelti Dvasinę Akademiją į Petrapilį dar nebu- 
vo subrendęs. | 

Vilniaus Universiteto likvidavimo meto rusinamuosius Lietu- 
vos aukštojo mokslo planus atskleidžia tarnybinis aukštųjų rusų val- 
dininkų susirašinėjimas.“ 

Rusijos švietimo ministras kunigaikštis Livenas (Lieven) 1831 
XI 3 (sen. stiliumi) konfidencialiai paprašė buv. tikybų departamento 
direktorių pirmąjį naujosios Gudijos švietimo apygardos kuratorių 
Grigalių Kartaševskį pareikšti savo nuomonę dėl parinkimo vietos 
sumanytosioms aukštosioms mokykloms Ukrainoje ir Gudijoje, „ry- 
šium su tuo, kad dabar ketinama perkelti Vilniaus Universitetą ir 
Volinijos liciejų arčiau prie Rusijos, vieną įstaigą į Kijevą, antrą į 
Mogiliavą arba Vitebską. ..“* Livenas randa, kad pradžioje universi- 
tetas esąs reikalingesnis Kijeve, „organizuojant paskirą apygardą“, 
„nors transportas ir būtų kiek tolesnis“. Atsižvelgiant į turimas pa- 
talpas, rašo Livenas, „Šviesiausias Ponas teikiasi Vitebską laikyti tin- 
kamesniu už Mogiliavą“. 

Kadangi Livenas prašė skubiai atsakyti ir atsiųsti net sąmatas 
šioms mokslo įstaigoms, tai Kartaševskis jau gruodžio 8 d. parašė 
tuo reikalu platų memorialą. Išdėstęs, kokią stiprią kultūrinę įtaką 
turėjo Vilniaus Universitetas buv. Didžiosios Lietuvos Kunigaikštys- 
tės miestų ir kaimo pradinėms ir vidurinėms mokykloms, Kartaševs- 
kis daro išvadą, kad Lietuvos ir Gudijos mokyklas reikia: 1. be ato- 
dairos sekuliarizuoti; 2. sumažinti ir apriboti, pavedus sistemingai 
politinei priežiūrai, ir 3. iš pagrindų rusifikuoti“ Pabrėžęs įvade, kad 
„aukštoji Gudijos mokslo įstaiga turi būti rusiška“, G. Kartaševskis 
antrojoje memorandumo dalyje ir dėstomųjų dalykų bei vietos tai 
įstaigai parinkimo klausimą svarsto rusinimo požiūriu. Memorialo 
autorius atsisako nuo kai kurių Vilniaus Universitete dėstytų discip- 
linų ir fakultetų. Gudijai esąs nereikalingas teisių fakultetas, medi- 
cinos ir teologijos fakultetus jis mielai sutinka užleisti Kijevo uni- 
versitetui. Į Gudiją derėtų kelti likusių katedrų humanistinius, fizi- 
kos-matematikos ir moralinius politinius mokslus, nes „tatai, viena, 
atitiktų sumanymus atidaryti čia projektuotą įstaigą; antra vertus, 
neatimtų visai iš Lietuvos to, ką ji turėjo per 245 metus“. Šitaip pa- 
rinkdamas dėstomuosius dalykus, Kartaševskis regimai siekė sudaryti 
tinkamus mokytojų kadrus rusinti Lietuvos pradžios ir vidurinėms 
mokykloms. Jis reiškė nuomonę, kad Lietuvoje, kur „negalima da- 
ryti griežto perversmo, tėvynėje gimę mokytojai gali duoti daugiau 
naudos, negu mokytojai iš Rusijos, nes lengviau įgys tėvų pasiti- 
kėjimą. Tokie mokytojai, mokėdami lenkų kalbą ir pagrindinai rusų, 
nuo jauniausių klasių turi parengti vaikus mokslui aukštajame kur- 
se rusiškai: tatai yra vienintelis tikras būdas įvesti tai kalbai į Lie- 
tuvos mokyklas“.? 

Ir vietos aukštajai mokyklai parinkimo klausimą aptardamas, 
Gudijos mokslo apygardos kuratorius vadovaujasi tais pačiais rusini- 
nimo sumetimais. Turėdamas galvoje populiarią tuo metu mintį „su- 

kazarminti“ neramų jaunimą, Kartaševskis atsisako nuo lemiamųjų 
sferų palaikomo Vitebsko ir Mogiliavo ir siūlo Oršą, vieną nuošaliau- 
sių užkampių.* 

Kritikuodamas vietinio generalgubernatoriaus kunigaikščio Cho- 
vanskio nuomonę, kad „visai nedera steigti aukštąją mokyklą nuoša- 
liame mieste, neturinčiame bet kokių gyvenimo palengvinimų, be 
padorios draugijos ir ten, kur aukščiausioji gubernijos valdžia negali 
sekti“, Kartaševskis teigia, kad administracinę priežiūrą galima lai- 
duoti, „parenkant Oršai pasitikėjimo vertą policmeistrą ir dar ką nors 
valdžios vardu“. Neturėjimą su kuo bendrauti Kartaševskis vertina 
teigiamai, nes „žinoma juk, kad dabartinė Gudijos karta išėjo iš jė- 
zuitų mokyklos arba iš kitų ordinų mokyklų: tokių visuomenės na- 
rių dvasia nėra tokia, kokios valdžia geistų, ir dar ilgai taip pasiliks. 
Tad nėra nuostolio, jei studentai neturės santykių su tos rūšies drau- 
gija Vitebske ar Mogiliave ir liks uždarame savo mokytojų ratelyje, 
laisvi nuo kenksmingų svetimų įtakų...“ ? 

Šį memorialą valdžia Petrapilyje sutiko palankiai. Švietimo mi- 
nistras tuojau pat, 1831 XII 10 nr. 1405 išsiuntė tokį atsakymą: „Švie- 
siausias Viešpats, rasdamas, kad Gudijos ir kitų iš Lenkijos grąžintų 
gubernijų jaunimo auklėjimo sistema reikalauja neatidėliotinos re- 
formos ir gerinimo, Aukščiausiai sutinka: 

1. kad Didžiai Gerbiamas Ponas ypatingai stengtųsi ko veikiau- 
siai naikinti dvasines mokyklas prie Romos katalikų vienuolynų 
bei dėstyti rusų kalba dabar esančiose ir turinčiose iš naujo atsirasti 
pasaulietiškose mokyklose; 

2. kad Didžiai Gerbiamas Ponas laikytų savo pastoviu uždaviniu 
kreipti visuomenės auklėjimą į tenykščių gyventojų artinimą su tik- 
raisiais rusais ir kad tuo tikslu lenkų kalba turi būti palaipsniui 
mažiau dėstoma. 

Esu įsitikinęs, kad, remdamasis šiuo, kaip ir ankstesniais mano 
nurodymais žodžiu, Didžiai Gerbiamas Ponas pasistengsi, su Jum 
atitinkamu dėmesiu, įvykdyti visokiomis nuo savęs priklausančiomis 
priemonėmis šią aukščiausią ir valstybei naudingą Jo Imperinės Dide- 
nybės valią. Laikau garbe... Kunigaikštis Karolis Livenas“.'* 

Kai Rusijos caro valdžia 1832 m. uždarė Vilniaus Universitetą 
ir teplanavo jį ar jo pakaitalus kelti arčiau prie grynai rusiškų že- 
mių, dar tebeturėjusi šiokį tokį balsą Lietuvos bajorija, kartais ir 
vienas kitas aukštas valdininkas, XIX a. dar ilgą laiką periodiškai 
suskasdavo rūpintis Vilniaus Universiteto atsteigimu. Platoką, nors ir 
nevisai išsamią informaciją apie tai duoda A. Janulaitis „Lietuvos 
Žiniose“.!! Duomenis apie Vilniaus Universiteto atkūrimo pastangas 
A. Janulaitis ėmė iš Vilniaus bajorų atstovybės archyvo,* šiek tiek ir 

iš kitų šaltinių, bet ypač iš Vilniaus gubernijos ir generalguberna- 
toriaus archyvuose A. Milovidovo surinktos ir apdorotos medžiagos ir 
išspausdintos atskira knygute. Šiuo Janulaičio rašiniu čia daugiausia 
ir naudojausi. 

Nors po Lietuvos - Lenkijos padalinimų seimeliai nebeteko anks- 
tesnės politinės ir administracinės reikšmės, tačiau bajorams vis dėl- 
to buvo leista rinktis kas treti metai į apskričių ir gubernijų seime- 
lius. Apskričių seimeliai svarstydavo savo luomo reikalus, rinkdavo 
atstovus į apskričių įstaigas ir į gubernijų seimelius. Gubernijų sei- 
meliai bajorų reikalams atstovauti rinkdavo atstovus į gubernijų 
įstaigas. Tiek apskričių, tiek ir gubernijų seimeliai rinkdavo pirmi- 
ninkus, vad. maršalkas, ryšininkus tarp bajorų luomo ir rusų vy- 
riausybės. Bajorų seimeliai visai prarado savo reikšmę, kai po 1863 
m. sukilimo bajorų maršalkas pradėjo skirti rusų valdžia.“ 

Kadangi Lietuvoje buvo maža pramonės ir miestiečių ir kadangi 
gyventojų daugumą sudariusieji valstiečiai dar ilgai buvo varginami 
sunkios baudžiavos naštos, tai dėl Vilniaus Universiteto uždarymo 
daugiausiai nukentėjo už kitus luomus šviesesnis luomas, to meto Lie- 
tuvos bajorai. Todėl visai natūralu, kad savo seimeliuose bajorai ne- 
kartą svarstė taip svarbų jų luomui Vilniaus Universiteto atsteigimo 
klausimą.!* 

Po 1831 m. sukilimo ir po to sekusio Vilniaus Universiteto už- 
darymo pirmą kartą 1834 m. susirinkęs Vilniuje bajorų seimelis, ša- 
lia kitų švietimo reikalų, kaip naujų mokyklų steigimo, jų pageri- 
nimo, viešosios bibliotekos organizavimo, svarstė ir patį svarbiausią 
— universiteto atkūrimo klausimą. Seimelyje dalyvavo ir teismo pro- 
kuroras, kuris duodavo naudingų patarimų, aiškinančių, kiek šios ins- 
titucijos nutarimai gali sutikti ar prasilenkti su veikiančiais įstaty- 
mais. Kadangi caro įsakais įsakmiai buvo uždarytas Vilniaus Univer- 
sitetas, tepaliekant Vilniuje Dvasinę ir Medicinos-Chirurgijos Akada- 
mijas, tai, negalėdamas eiti prieš aiškią caro valią, seimelis sušvel- 
nintai išreiškė pageidavimą, „kad prie Dvasinės ir Medicinos - Chirur- 
gijos Akademijos būtų pridėtos matematikos, teisių ir literatūros 
katedros jaunuomenei šviesti, Jo Mylistai Carui tarnauti, kiek tatai 
neprieštarauja aukščiausiems įsakams (ukazams), išleistiems 1832 m. 
liepos 2 ir rugpiūčio 31 d.“.5 Šis 1834 II 28 Vilniaus gubernijos bajo- 
rų seimelio nutarimas iš esmės reiškė prašymą įkurti pilną universi- 
tetą. Tą prašymą Vilniaus gubernijos bajorų maršalka E. Mostovskis 
tais pačiais 1834 m. įteikė carui Mikalojui I. Tačiau prašymas buvo 
atmestas.!“ 

Po trejų metų vėl susirinkęs 1837 m. bajorų seimelis Vilniuje 
dėl nežinomų priežasčių universiteto klausimo jau nebesvarstė. Tame 

seimelyje buvo aptariamas kitų mokyklų reikalingumo klausimas. 

Dvarininkams prašant, 1840 m. Gudijoje, Gori-Gorkiuose buvo 
įkurta žemės ūkio mokykla, 1848 m. paversta žemės ūkio institutu." 
Projektuotam Oršos liciejui caras Mikalojus I buvo sumanęs panau- 
doti du ką tik uždarytus katalikų vienuolynus, tačiau vietinė admi+ 
nistracija nerado tam tikrų ir „ištikimų“ statybininkų, kurie per- 
dirbtų vienuolyno mūrus. Caras ir po to dar kartą teiravosi apie Or- 
šos liciejų, bet vėliau, 1833 m. įkūrus Kijeve ir Lietuvos bei Gudijos 
jaunimui skirtą universitetą, liciejaus steigimo Oršoje klausimas pa- 
sidarė nebeaktualus.** 


Vėlesnieji seimeliai ilgą laiką nebesvarstė ne tik universiteto at- 
gaivinimo, bet ir apskritai mokyklinių klausimų. Mokyklų reikalus 
nustelbė smulkūs bajorų luomo reikalėliai ir vis labiau bręstąs gy- 
venimo iškeltas socialinis klausimas — valstiečių būvio gerinimas, 
juoba kad sunku buvo ko nors geresnio švietimo srityje laukti iš 
perdėm reakcinės to meto valdžios. Tik kai Rusija pralaimėjo Kry- 
mo karą, iškėlusį aikštėn valstybės santvarkos ydas, ir Rusijos caru 
1855 II 19 tapo Aleksandras II, užbaigęs Krymo karą 1856 m. Pary- 
žiaus taika, prasidėjo nauja reformų gadynė, ir bajorai suskato vėl 
judinti universiteto atgaivinimo klausimą. Jau 1855 X 8 posėdyje Lie- 
tuvos dvarininkai pareiškė keturis pageidavimus, kurių tarpe pirmas 
buvo sulyginti vietinius bajorus su rusais tarnybos atžvilgiu ir antras 
— įkurti Vilniuje universitetą. 1855 X11 seimelio posėdyje buvo 
svarstomas sumanymas įteikti carui adresą, kurį parašė Vilniaus bajo- 
rų maršalka, Širvintų ponas Kazimieras Piaseckis. Į visų bajorų var- 
du rašytą adresą buvo įdėti du pirmieji punktai. Spalio mėn. 20 d. 
seimelis išrinko net trijų asmenų — Balinskio, Domeikos ir Lukaus- 
kio — deputaciją palaikyti adresui, jeigu vyriausybė to reikalautų. 
Tačiau vyriausybė jokios deputacijos nereikalavo. Maršalka įteikė ad- 
resą uždarytame voke generalgubernatoriui Bibikovui, kuris nusiuntė 
adresą vidaus reikalų ministrui, kad įteiktų carui. Generalgubernato- 
rius, drauge su adresu, įdavė ir visų bajorų seimelio nutarimų nuo- 
rašą. 

Caro valdžia pareiškė nepasitenkinimą, kad bajorai savo seirre- 
lyje nagrinėjo ne tik Vilniaus gubernijos, bet ir tokius reikalus, kų- 
rie susiję su Vakarų guybernijomis apskritai, ir nepraplėštą voką grį- 
žino atgal.?* 

Vis dėlto Rusijos vyriausybė patenkino Lietuvos proistorės ty- 
rinėtojo grafo Eustachijaus Tiškevičiaus 1851 m. paduotą prašymą 
steigti Vilniuje senienų muziejų ir sudaryti archeologinę komisiją. 
1855 IV 29 buvo išleistas įsakymas steigti muziejui ir sudaryti laiki- 

najai archeologijos komisijai, ir 1856 IV 17 buvo atidarytas muziejus. 
Šis muziejus drauge su archeologijos komisija buvo vienintelė tuo 
metu mokslo įstaiga Lietuvoje, Po 1863 m. sukilimo 1865 VII 27 Mu- 
ravjovo sudarytoji komisija muziejų „apvalė“: geriausi eksponatai 
buvo išgabenti į Ermitažo muziejų Petrapilyje arba į Rumiancevo 
muziejų Maskvoje, mažesnės vertės eksponatus išskirstė po įvairius 
Rusijos muziejus ir privačius rinkinius. Archeologijos komisiją už- 
darė.?? 

1858 IX 6-7 atsilankius Vilniuje carui Aleksandrui II, per jam 
iškeltą rautą maršalkos Kaliksto Ožeškos (Orzeszko) vadovaujami 
bajorai prašę leisti atsteigti Vilniuje universitetą. Caras nesutikęs pa- 
tenkinti jų prašymo.*i 

Vietoje griežtai vykdžiusio prieš Lietuvos dvarininkus nukreip- 
tus caro Mikalojaus I rėikalavimus E. Bibikovo, Vilniaus generalgu- 
bernatorium 1855 XII 10 caras Aleksandras II paskyrė savo asmeninį 
bičiulį, žymiai palankesnį Lietuvos bajorams V. I. Nazimovą.** 
1858 VIII 9 Nazimovas pranešė Vilniaus gubernijos bajorų maršalkai 
apie savo sumanymą steigti Vilniuje vyriausią realinę mokyklą. Šio- 
je mokykloje turėtų būti trys nuo vienas kito nepriklausomi skyriai: 
žemės ūkio, mechanikos ir architektūros-geodezijos. Mokslas truktų 
5 metus. Stoti galėtų baigusieji gimnaziją ar tolygią mokyklą. Bai- 
gusieji mokyklą gautų daugiau teisių, negu jų duoda Gori-Gorkių 
žemės ūkio mokyklos baigimas ir ne mažiau to, ką duoda žemės ūkio 
institutas. Sumanytoji mokykla skiriama keturioms gubernijoms. Ge- 
neralgubernatorius sutinkąs rūpintis šį sumanymą vykdyti, jeigu dva- 
rininkai pasižadėsią duoti kasmet pinigų 12.500 rublių.** 

Vilniaus gubernijos dvarininkai priėmė tą sumanymą 1859 I 26 
posėdyje ir palinkėjo dar, kad į tą mokyklą turėtų būti priimami ne 
tik bajorai, bet ir kitų luomų asmenys. Pinigų tai mokyklai duoti 
bajorai vis dėlto tvirtai nepažadėjo. 1859 131 posėdyje skaitant sau- 
sio 26 d. posėdžio protokolą, kai kieno buvo pastebėta, kad ypač rei- 
kalingi bajorams būtų dar du skyriai, būtent teisių ir literatūros, tad 
F. Žukovskis ir dar septyni atstovai prie protokolo prirašė dar tuo 
reikalu savo atskirą nuomonę.** 

Kai kurie atstovai posėdyje pasiūlė imtis tolesnių žygių, pasi- 
naudojant nauju caro atsilankymu 1860 m. Iš pradžių sujudo kauniš- 
kiai dvarininkai. Jie surašė adresą carui, kuriame, šalia politinių rei- 
kalavimų, buvo įtrauktas ir reikalavimas kurti Vilniaus Universite- 
tą. Vilniškiai atstovai tam sumanymui pritarė. Adresas buvo numa- 
tytas įteikti per balių. Numatydamas, kad caras daugelį dalykų at- 
mes, Nazimovas atšaukė ir balių. Bajorai vis dėlto nutarė įteikti 
adresą per maršalką Domeiką. Nazimovas sutiko apie tai pranešti 

carui, tik reikalavo, kad adrese tebūtų tik universiteto reikalavimas. 
Nors ta sąlyga buvo priimta, tačiau adresas nebuvo įteiktas. Caras 
betgi sužinojo apie adresą ir jo turinį ir pareiškė dėl to savo nepa- 
sitenkinimą.*5 

Vilniaus gub. bajorų maršalka A. Domeika“ ir kitais būdais ju- 
dino universiteto atkūrimo klausimą. Pildydamas 1861 - 1862 m. švie- 
timo ministro Golovino išleistą anketą apie tai, kokios turi būti 
mokyklos, Domeika pareiškė apie jas savo nuomonę ir neabejotiną įsi- 
tikinimą, kad Vilniaus Universitetas būsiąs atgaivintas. Pagal Domei- 
ką, pradžios mokyklose turi būti dėstoma gimtąja žmonių kalba, gim- 
nazijose ir universitete — lenkiškai.* 

Ir Nazimovas tikrai rūpinosi įkurti universitetą. Reikalingumą 
kurti Vilniuje universitetą Nazimovas grindo tuo, kad Rusijos jau- 
nimą reikia apsaugoti nuo revoliucinės Lietuvos ir Lenkijos įtakos.“ 


Vilniaus Universitetui atsteigti yra darę žygių ne tik Lietuvos, 
bet ir Gudijos bajorai. 1861 X 10 Rogačevo aps. 50 bajorų su apskri- 
ties maršalka Bohušu caro vardu įteikė adresą ir prašė Mogiliavo 
gub. administraciniu požiūriu sujungti su Vakarų gub., atidaryti Vil- 
niuje universitetą, teisme leisti vartoti lenkų kalbą, suteikti religijos 
laisvę. Maršalką Bohušą už tai teisė senatas ir nubaudė jį 18 mėn. 
Petro Povilo tvirtovės. Bohušas buvo nuteistas 1862 III 21, tačiau pa- 
leistas jau spalio 2 d.?? 

Šiais čia aptartais žygiais ir bus veikiausiai pasibaigusios XIX a. 
bajorų seimelių pastangos atkurti Vilniaus Universitetą. 1861 m. pra- 
sidėjus baudžiavos naikinimui, bajorams teko dirbti įvairiose komisi- 
jose, ir nebebuvo laiko galvoti apie seimelius ir Vilniaus Universi- 
teto steigimą. Netrukus prasidėjo sukilimas, buvo įvestas karo stovis, 
trukdęs bet kurį kultūros darbą. Po sukilimo ir pati bajorų seimelių 
institucija nebeteko reikšmės. 

Universiteto steigimu dabar pradėjo rūpintis rusų administracija. 
Tas rūpinimasis, tiesa, nedavė teigiamų padarinių, nes vis dėlto buvo 
abejojama, ar pasiseks Vilniuje įsteigti tokį universitetą, kuriame 
vyrautų rusiška dvasia. Sakysim, Vilniaus švietimo apygardos glo- 
bėjas Širinskis-Šichmatovas 1861 m. rašė švietimo ministrui, kad 
„dabartinėmis aplinkybėmis negalima leisti atnaujinti universiteto 
veikimo Vilniuje“.?* Ir Vilniaus generalgubernatorius Baranovas 1868 
m. savo apyskaitoje pareiškė: „Universitetą įsteigti aš nelaikiau ir ne- 
laikau galimu dėl politinės krašto padėties“ 3! 

1863 m. pakeitęs Nazimovą naujasis Vilniaus generalgubernato- 
rius M. Muravjovas,?* žiaurus Lietuvos sukilimo malšintojas ir uolus 
rusintojas, baigęs malšinti sukilimą ir vykdyti baudžiavos naikinimą, 

sumanė steigti Vilniuje universitetą. Šis iš pirmo žvilgsnio nelauktai 
atrodąs sumanymas dėl steigsimo universiteto paskirties ir sandaros 
nė kiek neprieštaravo rusifikacinei Muravjovo politikai. Reformuoti 
mokykloms ir baudžiavai naikinti Muravjovas neturėjo tinkamų val- 
dininkų, ir turėjo kviestis jų iš Rusijos, bet iš ten ne visada gaudavo 
pageidaujamų išmokslintų žmonių. Be to, reikėjo gelbėti Rusijos uni- 
versitetus nuo žalingos Lietuvos ir Lenkijos jaunimo įtakos. 

Universitetas buvo numatytas 6 gubernijoms. Viename iš numa- 
tytų keturių fakultetų, būtent, istorijos ir kalbų, turėjo būti dėstoma 
ir lietuvių kalba. Visi profesoriai turėjo būti rusai ir stačiatikiai. Ati- 
darius Vilniaus Universitetą, visi šo krašto moksleiviai tebūtų ga- 
lėję eiti mokslus tik Vilniuje. Rusų skaičiui padidinti buvo numa- 
tyta perkelti iš kitų universitetų į Vilnių visas valdines stipendijas, 
už kurias vėliau studentai būtų turėję atitarnauti Lietuvoje. Gimu- 
siems Lenkijoje turėjo būti uždrausta studijuoti Vilniuje.3 

Kai kurie vietiniai valdininkai buvo priešingi šiam planui, ir 
atkalbinėjo Muravjovą. Jisai svyravo ir kurį laiką ketino steigti 
stačiatikių dvasininkų akademiją.3* Pagaliau Muravjovas apsispren- 
dė vykdyti šį universiteto steigimo sumanymą, dar 1863 IX 7 įteiktą 
Vilniaus mokslo apygardos globėjui peržiūrėti, ir įteikė carui ati- 
tinkamą raportą. Caras sutiko ir pareikalavo smulkiau tą sumanymą 
išdėstyti. ?* Nežinia, ar Muravjovas tai padarė, nes 1865 m. jis buvo 
jau atšauktas iš Lietuvos. 

1869 m. Vilniaus mokslo apygardos globėjas P. Batiuškovas, taip 
pat griežtas Lietuvos rusintojas, įteikė švietimo ministrui grafui T. 
Tolstojui sumanymą įkurti bent du universiteto fakultetus — teolo- 
gijos ir istorijos filologijos. Ministras buvo palankus net pilno uni- 
versiteto steigimui.“ 

Lankydamas Lietuvos ir Gudijos mokyklas, tas pats ministras 
Tolstojus 1872 m. laiške generalgubernatoriui Potapovui rašė, kad 
tam kraštui reikalingas universitetas, tik jis turėtų būti ne Vilniuje, 
bet Polocke, kur yra buvę jėzuitų akademijos mūrai, kuriuose tuo 
metu buvo karo kadetų korpas. Potapovas betgi manė, kad nereikia 
bijotis universiteto Vilniuje, tik jis reikalavo, „kad mokytojai ir pro- 
fesoriai būtų nelenkai, o studentai be tautybės skirtumo“. Jeigu jau 
universiteto steigti negalima Vilniuje, tai, Potapovo nuomone, geriau 
būtų jį steigti Vitebske, kuris turįs tinkamus namus ir yra guber- 
nijos miestas. 

Ministras įteikė carui tuo reikalu raportą. Iš pradžių buvo pri- 
pažinta, kad tas klausimas per ankstyvas, vėliau caras rado, kad uni- 
versitetą reikią steigti, tačiau netrukus prasidėjęs karas su turkais 
(1877 - 1878) visą sumanymą sužlugdė“? 

Nuo 1892 m. savivaldybės bei šiaip visuomeninės organizacijos 
pakartotinai kreipdavosi su pareiškimais į rusų valdžią, kad steigtų 
Vilniuje universitetą.** 


Pirmųjų dviejų XX a. dešimtmečių pastangos atsteigti Vilniaus 
Universitetą 


Kai XIX a. už Vilniaus Universiteto atgaivinimą su rusifikacine, 
universitetu nepasitikinčia, reakcine Rusijos valdžia tekovojo Lietu- 
vos mokslui ir kultūrai atstovavęs privilegijuotasis sulenkėjęs Lietu- 
vos dvarininkų luomas, nuo pat XX a. pradžios veiksmingai kovoti už 
universiteto steigimą įsijungė ir naujas elementas — Lietuvos gy- 
ventojų daugumai atstovaują tautiškai susipratę lietuviai? Lietu- 
vos ūkininkams, gausingiausiam žemės ūkio krašto gyventojų sluoks- 
niui, ekonomiškai ir kultūriškai kilti palankesnės sąlygos buvo susi- 
dariusios tik 1863 m. atsikračius baudžiavos jungo, tačiau normalų 
ūkininkų luomo kilimą smarkiai pristabdė lietuvių tautai tetaikytas 
netrukus prasidėjęs spaudos draudimas (1864-1904). Vis dėlto per 
paskutinius XIX a. dešimtmečius daugėjo iš valstiečių kilusių inte- 
ligentų, kilo tautinis lietuvių susipratimas. Nebepajėgdama kovoti 
su slaptai gabenama iš užsienio lietuviška spauda, rusų valdžia bu- 
vo pagaliau priversta panaikinti spaudos draudimą. XIX ir XX a. 
sąvartoje lietuvių tauta ir politiškai jau buvo tiek subrendusi, jog 
tuo metu susiformavo ir neviena politinė lietuvių partija.“ Tautos 
iškovotas spaudos atgavimas (1904), 1905 - 1906 m. Rusijos revoliucija 
ir su ja susijusi viltis išsivaduoti iš Rusijos jungo, pareikalavęs Lie- 
tuvai autonomijos Didysis Vilniaus Seimas (1905), lietuvių mokslo 
jėgas sutelkusios Lietuvių Mokslo Draugijos Vilniuje įsteigimas (1907), 
pagaliau, lietuviškų kultūrinių, religinių, socialinių ir ekonominių 
organizacijų steigimas, lietuviškos spaudos tobulėjimas ir plitimas 
sparčiai ugdė tautinį susipratimą ir ruošė lietuvių tautą nepriklau- 
somam gyvenimui. Kadangi šiais laikais jokia nepriklausomą gy- 
venimą gyvenanti tauta negali išsiversti be savo aukštųjų mokyklų, 
tai ir lietuvių tauta, siekdama laisvės ir nepriklausomybės, vis daž- 
niau įvairiomis progomis kėlė aikštėn reikalą atgaivinti lietuvių tau- 
tos reikalą tenkinančio universiteto sostinėje Vilniuje atkūrimo klau- 
simą. 

Aukštosios mokyklos Vilniuje atsteigimo klausimas buvo pradė- 
tas vėl judinti nuo pat XX a. pradžios. Jau 1901 XI 24 Vilniaus mies- 
to dūma nutarė „pavesti miesto valdybai pasirūpinti vyriausybėje 
dėl atidarymo Vilniuje politechnikos instituto su žemės ūkio bei miš- 
kininkystės, chemijos, mechanikos ir statybos skyriais“.*92 

Jau pirmasis 1902 X17 varpininkų nutartos steigti lietuvių de- 
mokratų partijos programos projektas, paskelbtas Varpe 1902 XI 15, 
reikalavo „sugrąžinti Lietuvai Vilniaus universitetą, kame tarp kitų 
katedrų būtų ir lietuvių kalbos, istorijos ir literatūros“ .*! 

Nuosaikesnės politikos šalininkas 1902 - 1904 m. Vilniaus general- 
gubernatorius Sviatopolkas-Mirskis** savo 1902 - 1903 m. apyskaitoje 
carui apibūdino Vilniaus Universiteto klausimą. Pripažinęs, kad 
stambiausias „Šiaurės Vakarų Krašto“ administracinis centras Vilnius, 
kaip ir seniau, tebėra stambiausias švietimo centras, turįs daug bend- 
rų ir specialių vidurinių mokyklų, generalgubernatorius toliau rašo: 
„Todėl natūralu, kad periodiškai iškyla aukštosios mokyklos Vilniuje 
organizavimo klausimas. Tas klausimas, ypač pagyvėjęs nuo 1900 m., 
pastaruoju /metu patraukė visuotinį dėmesį ir sukėlė daugkartines 
diskusijas visuomenėje ir spaudoje. Buvo pareikšta įvairių nuomo- 
nių apie tai, kurio tipo mokykla Vilniuje labiausiai būtų pageidau- 
tina. Šis klausimas išėjo toli už Vilniaus ir jo gubernijos ribų, ap- 
ėmė platų ne tik trijų man patikėtų krašto gubernijų (Vilniaus, Gar- 
dino ir Kauno. A. R.) rajonų, bet ir likusias tris Šiaurės Vakarų 
Krašto gubernijas. Didelė suinteresuotų šiuo klausimu asmenų dalis 
pasisakė už specialią mokslo įstaigą, t. y. už politechnikumą su žemės 
ūkio skyrium arba žemės ūkio institutą. Bet kartu buvo nemaža bal- 
sų ir už universiteto atidarymą“.** Paties Sviatopolko-Mirskio nuo- 
mone, kraštui reikalinga aukštoji žemės ūkio mokykla. Ji keltų žem- 
dirbystės kultūrą — pagrindinį gerovės šaltinį. Kadangi tokia mo- 
kykla tarnautų žemvaldžių reikalams, tai jie galėtų ją ir išlaikyti. 
Tačiau įvairios dvarininkų grupės skirtingai žiūrinčios į aukštosios 
mokyklos steigimo klausimą, todėl Sviatopolkas-Mirskis nesitiki, kad 
Vilniuje galima būtų įkurti tokią mokyklą.** 

Ypač pagausėjo reikalavimų atkurti Vilniaus Universitetą nuo 
1905 m., kai prasidėjo Rusijos revoliucija.“ Atkurti Vilniaus Univer- 
sitetą reikalavo pvz. 1905 VII 30 (rugpiūčio 12) Vilniuje suvažiavusi 
Lietuvos mokytojų sąjunga,** Lietuvos jaunimas, kaip Panevėžio rea- 
linės mokyklos mokiniai,“ lietuvių social-demokratų jaunimas,** vals- 
čiai, gminos ir atskiri asmens rašė peticijas; valsčiai surašydavo savo 
nutarimus ir, be visų kitų reikalų, dažnai įrašydavo reikalavimą 
atsteigti Vilniuje universitetą ir nevaržyti lietuviams stoti į mokyto- 
jų institutą Vilniuje.**2 

Vilniaus Universiteto atgaivinimo klausimas buvo aktualus ir 
tarpe lietuvių, gyvenusių už Lietuvos ribų. 1905 VI 8 Lietuvių laisva- 
manių suvažiavimas Filadelfijoje, be kitų nutarimų, dar reikalavo: 
„Lietuvių kalba teklesti urėduose ir teismuose, teskamba pradeda- 
mose mokyklose ir gimnazijose, teatgyja lietuviškas universitetas 

Vilniuje“.*? Pirmasis Amerikos lietuvių katalikų kongresas, įvykęs 
1906 IV 17-18 Wilkes Barre, Pa., nutarė „atgaivinti universitetą Vil- 
niuje“.**2 Petrapilio lietuviai drauge su palankesniais lenkais net 
buvo sumanę įkurti Vilniuje laisvąjį universitetą. „Vilniaus Žiniose“ 
keliolika mokslininkų išspausdino deklaraciją Vilniaus Univ. steigimo 
reikalu. Pradžioje siūlė steigti draugiją, kurios tikslas būtų kurti 
laisvą universitetą Vilniuje. Deklaracijoje mokslininkai pasisakė, kad 
universitete mokslo dalykai galėsią būti dėstomi lietuviškai, lenkiškai 
ir rusiškai, Deklaraciją pasirašė keli Petrapilio dvasininkų akademi- 
jos profesoriai — kun. kan. Maculevičius, kun. A. Dambrauskas, 
kun. K. Jaunius, Petrapilio univ. prof. Baudouin de Courtenay, chi- 
rurgijos prof. J. Ziemackis, matematikos mokslų dr. Ptašickis, spau- 
dos darbininkai ir visuomenės veikėjai — inž. P. Vileišis, F. Za- 
vadskis, A. Medekša, Jonas Jablonskis.*? 

Gyvai buvo rūpinamasi atsteigti Vilniaus Universitetą ir 1907 - 
1908 m. Kaip rašo M. Biržiška, „1908 m. įvairiatautėje Vilniaus 
šviesuomenėje buvo tariamasi dėl būsimosios aukštosios mokyklos 
tipo (pasitarimuose ir spaudoje iš lietuvių pusės teko dalyvauti A. 
Smetonai „Viltyje“ ir man „Vilniaus Žiniose“ ir kitiems)“.31 

Dar 1907 m. „Viltyje“ A. Smetona aptaria aukštosios mokyklos 
steigimo Vilniuje klausimą.“* Pačioje straipsnio pradžioje apibūdi- 
namos kiek ankstesnės pastangos steigti Vilniaus Universitetą: „Prieš 
kelerius metus buvo nemaža kalbama ir laikraščiuose rašoma apie 
aukštosios mokyklos steigimą Vilniuje. Švietimo ministerija, pasiū- 
liusi Lietuvai ir Gudijai universitetą, reikalavo iš vietos gyventojų 
jam didelės paramos: žemės ploto“* ir pinigų apie milijoną rublių. 
Vilniaus ir Minsko atstovai rinkosi kelis kartus ir ginčijosi, kur steigti 
universitetą — Vilniuje ar Minske. Dvarininkai irgi buvo sukrutę 
ir jau besirengią universiteto naudai apsidėti mokesčiais“.5* 

Toliau Smetona gvildena naują ketinimą Vilniuje kurti poli- 
technikumą. „Kaip tuomet žadėjo, taip ir dabar žada švietimo minis- 
terija aukštąją mokyklą mūsų kraštui, bet siūlo patiems ją savais pi- 
nigais pasistatydinti. 

Vilniaus miestas ir be to yra labai prasiskolinęs, o čia reiktų 
paimti krūvą pinigų, kada viskas apmirę, kada pramonė ir preky- 
ba nusilpusios. Jei vyriausybė tikrai norėtų duoti Vilniaus apygardai 
aukštąją mokyklą, tai nepareikalautų tiek daug iš miesto. Valstybės 
išlaidos ne Dievas žino kiek padidėtų dėl vieno milijono rublių“ 55 

Toliau straipsnyje atskleidžiamas valdžios nepalankumas steigti 
Vilniaus Universitetą: „Reikia abejoti ministerijos noro tikrumu: 
prieš kelerius metus ji yra siūliusi Vilniui universitetą, o dabar 
kalba apie politechniką. Ji aiškinasi ketinanti ateinančiais metais 

steigti dvi aukštąsias mokyklas: Saratove universitetą ir gal politech- 
niką Vilniuje“.5* 

Pagaliau Smetona svarsto klausimą, universitetas ar politechni- 
kumas labiau praverstų Lietuvai: „Politechnika, sako, išmokytų in- 
žinierių ir šiek tiek agronomų. Bet mūsų krašte nėra pramonės, 
nėra fabrikų. Išėjusi politechniką, mūsų jaunuomenė turėtų kitur 
vietų ieškotis; gal mokytų agronomų dalis paliktų Lietuvoje. Bet ir 
tais daugiau pasigautų dvarininkai, o ne valstiečiai, ne mažieji ūki- 
ninkai. Tie agronomai, reikia tikėtis, būtų daugiausia dvarininkai ir 
taikintų savo mokslą į didįjį, o ne į valstiečių ūkį ir nekiek tepa- 
dėtų kilti mūsų žemės našumui“ 57 

Pabrėžęs, kad universitetas Vilniuje labai reikalingas, straipsnio 
autorius kelia ypatingai aikštėn medicinos, teisės ir filologijos sky- 
rių reikalingumą. Pastebėjęs, kad universitetas Vilniuje reikalinges- 
nis ir naudingesnis už politechnikumą ne tik lietuviams, bet ir visam 
kraštui, Smetona prikiša rusų valdžiai, kad ji nesirūpinanti Lietuvos 
švietimu. 

1908 m. „Viltyje“ A. Smetona poleminiame straipsnyje, nušvie- 
tęs dvarininkų ir lenkų laikraščio „Kurjer Litewski“ nusistatymą 
ketinamo steigti Vilniaus Universiteto klausimu, duoda pluoštą ar- 
gumentų už istorijos-filologijos fakulteto reikalingumą.“* „Šešių (lie- 
tuviškomis vadinamųjų) gubernijų susirinkimas“, rašo Smetona, „yra 
išskyręs iš savo tarpo komisiją, o ši yra nutarusi, jog Vilniuje esąs 
reikalingas universitetas, o ne politechnika. Ar bus kas doro iš to 
nutarimo ar nebus, betgi svarbu, kad jis duoda progos rimtai pa- 
galvoti. 

Komisija pasisakė laukianti iš ketinamojo universiteto Lietuvos 
kraštui visų pirma mokytų ūkininkų. Universiteto skyrius (fakul- 
tetus) norinti, kiek būsią galima, šitokia eile steigti: pirmučiausia 
fizikos - matematikos ir gamtos su ūkio mokykla, toliau medicinos, 
paskum teisių (būtinai su ekonomija) ir galiausiai filologijos. 

Aukštoji mokykla, įsteigta šio krašto lėšomis, turinti jam duoti 
apšviestų žmonių, kurie čia pat, svetur vėjų negaudydami, turėtų ko 
nusitverti. Mūsų krašto turtai esą dar neištirti, apšviestų ūkininkų 
beveik visai mes neturį“. . 5? 

Straipsnyje prieštaraujama komisijos ir „Kurjerio Litewskio“ 
nuomonei dėl istorijos filologijos fakulteto.“ Paskirų fakultetų nau- 
dingumą Smetona vertina socialiniu ir tautiniu požiūriu.“! 

Straipsnis baigiamas reikalavimu, kad istorijos ir filologijos sky- 
rius „su lietuvių ir gudų kalbos ir istorijos katedromis turi būti 
pradžioje įsteigtas vienu žygiu su gamtos skyriumi“, ir viltingai pa- 
reiškiama: „Profesorių nestigsime“.*? 

Prieš Pirmąjį Pasaulinį karą ir vėliau buvo stengiamasi kurti 
Vilniuje universitetą. Kaip minėjome, 1909 - 1910 m., kai buvo svars- 
tomas vėl universiteto atsteigimo klausimas, Oginskis padovanojęs 
universitetui Antakalnyje keliolika dešimtinių žemės.“* 1913 m. Vil- 
niaus Universiteto atidarymo klausimas buvo svarstomas valstybės 
dūma vadinamo Rusijos parlamento, tačiau švietimo ministras Kasso 
atmetė prašymą steigti universitetą, nes provincija prie to dar esanti 
nepriaugusi.“* 1914 m. pradžioje Rusijos valstybės dūmoje buvo svars- 
tomas projektas steigti žemės ūkio institutą Minske. Dūmos atsto- 
vas M. Januškevičius pasisakė prieš Minską, rusų nacionalizmo cent- 
rą, ir siūlė tą institutą steigti Vilniuje, Vakarų kultūros centre, kur 
jau kelis šimtus metų esąs veikęs universitetas. Betgi dešiniųjų dū- 
mos atstovų balsais žemės ūkio instituto steigimo pirmumas buvo 
pripažintas Minskui. 

Šio instituto steigimą Vilniuje rėmė ir kai kuri rusų spauda, 
pavyzdžiui, „Večerniaja Gazeta“ (1914 m. nr. 560), teigdama, kad 
Vilnius esąs viso „Šiaurės Vakarų Krašto“ kultūros centras ir kad 
Vilniuje spausdinama daugiau kaip 50 laikraščių, o Minske — tik 13. 

Kai Rusijos valstybės taryba pripažino universiteto steigimo bū- 
tinumą „Šiaurės Vakarų Krašte“, t. y. Lietuvoje, tada dūmos atsto- 
vas M. Januškevičius informavo lietuvių spaudą, jog esą galima lauk- 
ti universiteto atsteigimo Vilniuje.*** 

1914 m. prasidėjus Pirmajam Pasauliniam karui, Vilniaus Uni- 
versiteto steigimo klausimas pradžioje pasidarė visai nebeaktualus. 
Nebuvo sąlygų universitetui Vilniuje steigti ir vokiečiams oku- 
pavus Lietuvą. Daugelis lietuvių inteligentų buvo per karą pasitrau- 
kę į Rusiją. Kraštas buvo griežtais okupaciniais potvarkiais tvarko- 
mas, gyventojų laisvė buvo smarkiai suvaržyta. Vis dėlto, vokie- 
čiams okupavus Lietuvą, lenkai tuojau ėmėsi žygių kurti Vilniuje len- 
kišką universitetą, tačiau vokiečių karinė valdžia nebuvo linkusi leis- 
ti bet kam organizuoti Vilniuje universiteto, juoba kad Lietuva 
buvo numatoma aneksuoti ir kolonizuoti. Vokiečių generolas Luden- 
dorffas uždraudė lenkams steigti universitetą Vilniuje.“ 1916 II 19 
okupacinės Vilniaus valdybos viršininkas išleido įsakymą, draudžian- 
tį universitetinio pobūdžio mokyklas bei kursus.““ 

Tik užsieniuose gyvenantieji lietuviai veikėjai savo konferen- 
cijose nekartą reikalavo steigti lietuvišką universitetą Vilniuje. 
1916 II 12 - 14 politinė lietuvių konferencija Berne, be kitų rezoliucijų, 
priėmė ir šią universiteto reikalu: „III. Atsižvelgiant į tai, kad lenkai 
bando paveldėti Didžiosios Lietuvos universitetą Vilniuje, lietuviai. .. 
protestuoja prieš šią uzurpaciją ir pareiškia savo nusistatymą, kad 
šis universitetas atitektų visos Lietuvos gyventojams“.*7 

Netrukus ir „Lietuvių konferencija, įvykusi Lozanoje laikotar- 
pyje 31-0 V. ligi 4-0 VI1916 metų, ir, apsvarsčiusi, dalyvaujant 
Europos ir Amerikos lietuvių atstovams, dabartinę Lietuvos padėtį, 
jos šelpimo bei restauracijos klausimus ir šiaip jau kultūriškai tau- 
tiškuosius reikalus, nusprendė: 

10. Vienu balsu pripažįstant atitinkančio Lietuvos reikalus uni- 
versiteto reikalingumą, — Konferencija kviečia lietuvių visuomenę 
be paliovos rūpintis Vilniuje lietuvių universiteto įsteigimu ir paveda 
Informacijos biurui pagaminti šio universiteto įvykdymui planingą 
sumanymą bei tam tikrą memorialą“.** 

Stockholmo lietuvių konferencija 1917 X 18-20 Vilniaus Univer- 
siteto atsteigimo reikalu priėmė tokią rezoliuciją: ,„Kadangi Lietu- 
va turėjo Vilniuje savo akademiją, įsteigtą jau 1579“ m., 180379 pa- 
verstą universitetu, kurį Rusijos carų vyriausybė 1832 m. Lietuvos 
nutautinimui, surusinimui ir supravoslavinimui uždarė; 

Kadangi senasis režimas nebeketino jo atidaryti, nors lietuviai 
daug sykių stengės tai padaryti, steigdami tam tikrų komitetų; 

Kadangi po ilgų klabenimų net Valstybės dūma vienu balsu pri- 
pažino reikalą Lietuvoje aukštosios mokyklos, o Lietuvių konferencija 
Lozanoje 1916 m. tai pakartojo; 

Kadangi Lietuvių Tauta turi pakankamai mokslo pajėgų, ką reiš- 
kia jau paruoštas sąrašas galinčių užimti medicinos, gamtos, ma- 
tematikos, teisių, istorijos, filologijos, teologijos ir agronomijos ka- 
tedras; 

Antroji Lietuvių konferencija Stockholme nutarė: 

1. kad Lietuvos Taryba Vilniuje imtųsi organizavimo universi- 
teto Vilniuje ir tuojau pradėtų darbą; 

2. kad Aukščiausioji Lietuvių Taryba Europoje jau dabar imtų 
lygti su būsimais profesoriais, turinčiais tuojau pradėti darbą, kaip 
tik stos tinkama valanda“! 

Tuo pat metu Vilniaus Universiteto atkūrimu rūpinosi ir Ame- 
rikos lietuviai. Amerikos lietuvių Romos katalikų federacijos VI 
kongrese 1916 m. kun. J. Vyšniauskas skaitė reieratą „Lietuvos uni- 
versitetas“, keldamas aikštėn didelę universiteto reikšmę tautos at- 
gijimui. Po diskusijų kongresas priėmė rezoliuciją steigti Lietuvos 
universitetą Vilniuje ir tai idėjai populiarinti ir surinktam turtui 
globoti išrinko 3 asmenų komisiją. Į universitėto fondą kongresas 
paskyrė 300 dol., kitais metais — 200 dol., 1918 m. — 515 dol..?? 

Apie 30 dr. J. Šliūpo kviestų inteligentų susirinkimas 1918 IX 22 
New Yorke įkūrė Vilniaus Universitetui remti draugiją. Tokia pat 
draugija buvo įsteigta ir Čikagoje. Draugijos tikslas buvo rinkti pini- 
gus, ypač svetimtaučiuose, finansuoti Vilniaus Universitetą ir apskri- 


130 


tai Lietuvos žmonių švietimą. Draugijos pirmininkas buvo adv. Lo- 
patto, sekr. — dr. J. Šliūpas. Justinas Kulys šiai draugijai paaukojo 
1.000 dol..“ š 

1918 II 16 paskelbęs Lietuvą nepriklausoma valstybe su sostihe 
Vilniuje dar vokiečių okupuotos atgimusios Lietuvos vyriausias laiki- 
nasis organas Lietuvos Taryba (vėliau Lietuvos Valstybės Taryba) 
vienu iš pačių pagrindinių savo darbų laikė universiteto atkūrimą. 
Valstybės Taryba paruošė universiteto statutą, jį 1918 XII 5 priėmė 
ir patį universitetą atidaryti nutarė 191911. „Tam tikrai komisijai 
prie švietimo ministerijos buvo skirta atlikti visus paruošiamuosius 
darbus taip, kad 1919 m. sausio mėn. galima būtų atidaryti Vilniaus 
Universitetą. Iš vokiečių okupacinės valdžios jau buvo priimti įvai- 
rūs rūmai, reikalingi universitetui, tam skaičiuje senieji universiteto 
rūmai, ir buvo jau aiškiai numatytas profesūros branduolys“.“* V. Če- 
pinskis rūpinosi perimti iš vokiečių okupacinės valdžios kelių mo- 
kyklų trobesius steigsimajam universitetui.'42 

Statutą sudaro 41 paragrafas.“* Pirmieji du paragrafai skelbia: 

„1. Vilniaus universitetas atgaivinamas nuo 1919 m. sausio 1 d. 
Jis yra mokslo ir mokymo įstaiga ir 1832 m. uždaryto Vilniaus uni- 
versiteto turtų paveldotojas. 

2. Universitetas susideda iš fakultetų: I. teologijos, II. socialinių 
mokslų, III. medicinos ir IV. gamtos bei matematikos. 

Pastebėjimas 1. Prie medicinos fakulteto atidaromas veterina- 
rijos institutas, prie gamtos fakulteto — agronomijos institutas. 

Pastebėjimas 2. Laikas, pažymėtas $ 1, taikomas visų pirma 
prie teologijos ir socialinių mokslų fakultetų. Kiti bus atidaryti vė- 
liau“. 

Teologijos fakultetui buvo numatyta 11, socialinių mokslų fakul- 
tetui — 26 katedros. Kitų fakultetų katedros turėjo būti įstatymų 
pažymėtos prieš atidarant fakultetus. Be lietuvių kalbos, paskaitos, 
prireikus, galėjo būti skaitomos ir kitomis kalbomis. Statutą pasirašė 
Valstybės Tarybos prezidiumas (A. Smetona, J. Staugaitis, St. Šilin- 
gas) ir Švietimo Ministerijos valdytojas Jonas Yčas. 

Lietuviškojo Vilniaus Universiteto atidaryti 191911, kaip buvo 
numatyta, nebeteko. Laikinoji Lietuvos vyriausybė dar nebuvo su- 
skubusi suorganizuoti kiek stipresnių karo jėgų. Kadangi ir vokiečių 
okupacinė kariuomenė nesipriešino besiveržiančiai Sovietų Rusijos 
raudonajai armijai, laikinoji Lietuvos vyriausybė 1919 I2 pasitraukė 
į Kauną. 

Okupavę Vilnių ir dalį Lietuvos, bolševikai 1919II20 sudarė 
vad. Lietuvos - Gudijos sovietinę respubliką, kurios vyriausybės pir- 
mininku buvo pastatytas V. Mickevičius - Kapsukas. Ir ši vyriausybė 

rūpinosi atkurti Vilniaus Universitetą ir 1919 III 13 išleido tuo rei- 
kalu dekretą: 

„Lietuvos ir Baltarusijos Liaudies komisarų taryba, turėdama 
tikslą sukurti šalyje kūrybinės minties židinį, apie kurį galėtų su- 
sitelkti mokslinės jėgos, sugebančios savo žiniomis ir patyrimu pa- 
dėti platiesiems darbo žmonių sluoksniams pertvarkyti visuomeni- 
nį gyvenimą kūrybinių komunizmo idealų principais, nutaria: 

1. Carinės reakcijos uždaryto Vilniaus universiteto sienose įkur- 
ti visuotinį Darbo universitetą. 

2. Įvesti universitete nemokamą ir visiems prieinamą mokymą; 
dėstymo sistemą — dalykinę ir semestrinę, vietos kalbomis. 

3. Universitetas susideda iš trijų pagrindinių skyrių: bendrojo, 
mokslinio ir specialaus lavinimo. Pirmojo skyriaus uždavinys — pa- 
dėti išvystyti plačiose darbo žmonių masėse vieningą proletariato pa- 
saulėžiūrą. Antrasis skyrius sutelkia visus mokslinius tyrimus. Tre- 
čiasis skyrius ruošia reikalingus visų gyvenimo ir visuomeninio ūkio 
šakų specialistus. 

4. Švietimo liaudies komisariatui pavedama pirmoje eilėje atida- 
ryti fakultetus: socialinį (politika ir tarybinė statyba, pedagogika ir 
t.t.) ir gamtos - technikos (žemės ūkis, miškininkystė, medicina ir t.t.). 

5. Paruošti universiteto statutą pavedama Švietimo liaudies ko- 
misariatui. 

6. Universiteto organizavimui ir laikinam vadovavimui sudaroma 
komisija iš draugų S. Bobinskio, V. Biržiškos ir S. Cheltmano. 

7. Visus pastatus, priklausiusius buvusiam Vilniaus universite- 
tui, perduoti Švietimo liaudies komisariato žinion ir pirmoms išlai- 
doms asignuoti vieną milijoną. 

Vilnius, 1919 m. kovo 13 d.“ 

Pasirašė: Liaudies Komisarų Tarybos Pirmininkas V. Mickevičius - 
Kapsukas, Švietimo liaudies Komisaras J. Leščinskis, Reikalų Val- 
dytojas V. Požėla.“? 

Universitetas buvo numatomas atidaryti 1919 m. rudenį, tačiau 
kai kurios katedros buvo žadamos suorganizuoti net ir tų pat metų 
pavasarį." Jau Lietuvos Valstybės Tarybos pradėtąjį Vilniaus Uni- 
versiteto organizavimo darbą žymiai kliudė „tuo metu Vilniuje gy- 
venusių įvairių tautų keliami reikalavimai, kad universitete visi da- 
lykai būtų dėstomi jų gimtomis kalbomis, kaip tai: lietuvių, lenkų, 
žydų, gudų ir rusų“.“* Vilniaus socialistų tarpe buvo net kilusi 
mintis atgaivinti jėzuitų tradiciją ir dėstyti „bendra“ lotynų kalba.“ 
Bolševikinė valdžia nebespėjo įsteigti Vilniaus Universiteto, nes ji 
Vilniuje teišsilaikė 105 dienas, kol lenkų legionininkai 1919 IV 19 už- 
emė Vilnių. 

Reikšmingą steigsimam universitetui darbą atliko dar 1918 m. 
sumanytieji Lietuvių Mokslo Draugijos 1919 III 24 Vilniaus Berniu- 
kų Gimnazijos salėje atidarytieji Aukštieji Mokslo Kursai. Šių kur- 
sų vienas uždavinių buvo ir išryškinti Vilniuje buvusių lietuvių moks- 
lininkų mokslinį pajėgumą. Kursai veikė ir lenkų okupacijos me- 
tu iki 1921 IV 14, kada buvo lenkų valdžios uždaryti. Atsakingasis 
kursų vedėjas buvo dr. J. Basanavičius, faktiškasis Vilniaus Lie- 
tuvių Gimnazijos direktorius M. Biržiška. Kursai veikė tris semest- 
rus: 1919 m. nuo III 24 iki V 17, 1920 m. V8 iki VI8 ir 1921 m. nuo 
III 7 iki IV 149 Klausytojų buvo 117, dėstytojų 27. Dėstomųjų da- 
lykų tarpe buvo lietuvių literatūros istorija, filosofijos istorija, psi- 
chologija, matematikos istorija, žydų istorija Lietuvoje, chemija, bak- 
teriologija.*! 

Visi paruošiamieji darbai atsteigti visos Lietuvos reikalams tar- 
naujantį lietuviškąjį Vilniaus Universitetą tuo tarpu nuėjo niekais: 
okupavęs Vilnių, Lenkų valstybės viršininko (Naczelnik Pafistwa 
Polskiego) titulu J. Pilsudskis 1919 VIII 28 įsaku įkurdino Vilniuje 
lenkišką vad. Stepono Batoro Universitetą (Uniwersytet Stefana Ba- 
torego — USB).** Šis universitetas veikė 20 metų (iki 1939 m.). Jis 
buvo ne tik mokslo bei mokymo įstaiga, bet ir politinis įrankis Len- 
kijos imperialistiniams planams vykdyti Lietuvoje.“ 

Kai visos ankstesnės pastangos atkurti Vilniaus Universitetą prieš 
lenkiškojo Batoro Universiteto įsteigimą beveik nebuvo išėjusios iš 
pageidavimų, svarstymų ir ketinimų stadijos, Lietuvos Valstybės Ta- 
ryba ir sovietinės Rusijos pastatytoji Mickevičiaus - Kapsuko valdžia 
ne tik buvo rimtai užsimojusios atsteigti Vilniaus Universitetą, bet 
buvo atlikusios jau nemaža konkrečių universiteto atsteigimo darbų. 
Paruošiamąjį universiteto atkūrimo darbą vykdė ir Vilniaus Aukš- 
tieji Mokslo Kursai. Šių institucijų atlikti darbai ir jų reikšmė istori- 
nėje literatūroje labai nevienodai vertinama. Šių dienų sovietinė is- 
toriografija, siekdama pateisinti Lietuvos okupaciją ir prievartinį 
jos prijungimą prie sovietinės Rusijos, niekina nepriklausomą Lietu- 
vą kūrusią ir jai atstovavusią tarybą?* ir jos nuveiktus darbus. Pa- 
gal tai ir Lietuvos Valstybės Tarybos atlikti Vilniaus Universiteto 
atsteigimo darbai šių dienų „tarybinės“ Lietuvos istoriografijos arba 
visai apeinami,“ arba iškreiptai, šališkai apibūdinami ir tų darbų 
vertė suniekinama,““ kai Mickevičiaus - Kapsuko valdžios universiteto 
atkūrimo ir kiti švietimo nuopelnai stengiamasi kiek tik begalima 
išaukštinti. 

Vertinant Lietuvos Valstybės Tarybos pastangas atsteigti Vilniaus 
Universitetą, tenka atsižvelgti į jos nepaprastai sunkias darbo sąly- 
gas. Nors Lietuvos Taryba jau 1918II116 paskelbė Lietuvos nepri- 

klausomybę ir netrukus iš Vokietijos kaizerio Vilhelmo II išgavo Lie- 
tuvos nepriklausomybės pripažinimą (1918 III 23), tačiau Lietuva dar 
ilgai gyveno okupacinį režimą, ir tarybai nebuvo leidžiama eiti 
valstybinių funkcijų. Netgi 1918 X 20 Vokietijos kancleriui leidus su- 
daryti savo valdžios organus ir XI 11 sudarius pirmąjį ministrų ka- 
binetą, Valstybės Tarybos „darbas nebuvo lengvas dėl stokos paty- 
rusių žmonių, lėšų, vokiečių civilinės valdžios kliudymų, lenkų ir 
bolševikų kėslų Lietuvą sau pajungti“.*" Vis dėlto Lietuvos Vals- 
tybės Taryba buvo toliau nuėjusi universiteto steigimo keliu, negu 
Mickevičiaus - Kapsuko valdžia: kai bolševikai tebuvo paskelbę nu- 
statantį bendrus universiteto steigimo dėsnius dekretą ir tebuvo su- 
darę komisiją universiteto statutui ruošti, taryba buvo ne tik jau pa- 
ruošusi ir patvirtinusi Vilniaus Universiteto statutą, bet netrukus 
turėjo būti atidarytas ir pats universitetas. Be to, kai bolševikų at- 
likti Žygiai universitetui steigti tolesnei Lietuvos švietimo eigai be- 
veik visai neturėjo reikšmės ir tėra daugiau buvusų pastangų pri- 
siminimas, Lietuvos Valstybės Tarybos 1918 XII 5 statutu buvo pra- 
dėjęs veikti 1922 II 16 įsteigtasis Lietuvos Universitetas Kaune. Prak- 
tiškos reikšmės turėjo ir Aukštieji Mokslo Kursai Vilniuje, nes, len- 
kams įsteigus Vilniuje lenkišką, tik Lenkijos ir lenkų reikalams te- 
tarnaujantį universitetą, daugelis kursų klausytojų ir net dėstytojų, 
kaip P. Augustaitis, Mykolas, Vaclovas ir Viktoras Biržiškos, S. Čiur- 
lionienė, S. Grinkevičius, A. Janulaitis, I. Jonynas, M. Reinys, J. Va- 
balas - Gudaitis, persikėlė į Kauną ir papildė Lietuvos Universiteto 
dėstytojų eiles.** Tad Lietuvos Valstybės Tarybos sukurtasis univer- 
siteto statutas, kaip ir Lietuvių Mokslo Draugijos kursai, davė tam 
tikrą įnašą Lietuvos Universitetui Kaune, iš kurio išriedėjo visa eilė 
ir šiandien tebeveikiančių aukštojo mokslo įstaigų „kaip Vilniaus Uni- 
versitetas, Lietuvos Mokslų Akademija, Kauno Politechnikos bei 
Medicinos institutai. 

esantieji mokslo kursai ir laikinos pamokos už mokyklos sienų. 3. Atskiros 
pamokos gali, padavus prašymą, būti leistos valdymo viršininko. Ūkiškai- 

mis Nr. 2 prasmėje. Wilna 19.2.1916. Valdymo viršininkas I. V. Umpifen- 

Kan. A. Steponaitis, Tėvynėje ir pasaulyje, Brooklyn, N. Y., 1962, 96 psl. t. 
Dr. J. Purickis, Lietuvių veikimas Šveicarijoje Didžiojo karo metu (Pirma- 
sis Nepriklausomos Lietuvos dešimtmetis, Vytauto D. metai, Kaunas, 49 psl.). 

VI. LIETUVOS UNIVERSITETAS BEI VYTAUTO DIDŽIOJO 
UNIVERSITETAS KAUNE 


Pagrindiniai Vytauto Didžiojo Universiteto istorijos šaltiniai 
bei literatūra 


Kai apie senąjį Vilniaus Universitetą bei apie paskirus jo tarps- 
nius prirašyta kad ir nevisai mus patenkinančių, bet vis dėlto gana 
daug plačių veikalų, Vytauto Didžiojo Universitetas iki šiol tėra su- 
silaukęs tik pirmųjų dviejų penkmečių veiklos išsamesnio aprašymo. 
Šiame leidinyje pirmą kartą bandoma kiek plačiau atvaizduoti Vy- 
tauto Didžiojo Universiteto veikimą nuo universiteto įsteigimo iki 
1944 m. 

Iš visų istorinių Vytauto Didžiojo Universiteto veiklos šaltinių 
patys vertingiausi ir išsamiausi yra pirmojo! ir antrojo? universiteto 
veikimo penkmečio apyskaita. Tai yra du tikrai jubiliejiniai ilius- 
truoti oficialūs paties universiteto leisti penkmetiniai leidiniai. Jiems 
buvo skirtos ir tam tikros lėšos. Tenka labai apgailestauti, kad šiems 
leidiniams toliau nebebuvo skiriama lėšų ir kad jie toliau nebebuvo 
leidžiami. Po 1932 m. įvairių iniciatorių bandytieji leisti šių apyskai- 
tų pakaitalai toli gražu nebeatstoja šių vertų leidinių. 

1934 m. nedidelės profesorių grupės iniciatyva buvo sumanyta 
leisti minėtas apyskaitas iš dalies atstojantį informacinį leidinį — 
„Universitetas ir Visuomenė“. Šio leidinio teišėjo vienas numeris. 
Kitas buvusių penkmetinių apyskaitų pakaitalas buvo 1936 m. gegu- 
žės mėn. pradėtas leisti Vytauto Didžiojo Universiteto reprezenta- 
cijos fondo lėšomis 10 kartų per metus ėjęs informacinis žurnalas 
„V. D. Universiteto Žinios“. Tai buvo prof. J. Blažio redaguotas ko- 
lektyvinis leidinys. Į redakcinę komisiją įėjo dar doc. Pr. Augustai- 
tis, doc. A. Tamošaitis. Platesnį redakcijos kolektyvą sudarė visų fa- 
kultetų sekretoriai. Šio leidinio teišėjo 16 numerių (1936 V — 1937 
XII). Pats reikšmingiausias šio žurnalo leidinys yra 1937 m. sausio - 
gegužės mėn. 1-5 (7-11) nr., nes čia duodama Vytauto Didžiojo 
Universiteto 15 metų veikimo statistika (1922 - 1936). 

Papildomos informacijos duoda ir universiteto kanceliarijos 1932- 
1939 m. leisti Vytauto Didžiojo Universiteto kalendoriai. Kasmet 
išeidavo po du kalendorius: vienas pavasario, kitas rudens semestro. 
Esama ir paskirų universiteto mokslo metų leidinių, pvz. „Lietuvos 
universitetas 1928-1929 mokslo metais (1928IX 15 — 1929 II 16)“, 
(Kaunas, 1929), „Vytauto Didžiojo Universitetas 1930 - 1931 mokslo 
metais“, (Kaunas, 1931). 1923 m. Kaune išleistas 113 psl. leidinys. 
„Lietuvos Universitetas“, 


139 


Minėtini ir kiti Vytauto Didžiojo Universiteto istoriniai šaltiniai, 
kaip universiteto bei paskirų fakultetų reguliaminai, universiteto sta- 
tutai, paskaitų tvarkaraščiai. Steigiamojo seimo stenogramos supa- 
žindina mus su seimo debatais dėl pirmojo Lietuvos Universiteto 
statuto ir išryškina to meto įvairių srovių pažiūras į mokslą ir uni- 
versiteto paskirtį. 

Vytauto Didžiojo Universiteto, aukščiausios ir reikšmingiausios 
Nepriklausomos Lietuvos mokslo institucijos, veikla negalėjo būti ap- 
eita ir įvairiuose ano meto sukaktiniuose leidiniuose. J. Vidmantas? 
parašė Vytauto Didžiojo Universiteto veiklos apžvalgėlę Lietuvos 
nepriklausomybės pirmojo dešimtmečio sukaktiniame leidinyje, J. 
Rainys, R. Mackevičius St. Povylius“ trumpai pavaizdavo šio uni- 
versiteto veiklą nepriklausomybės dvidešimčiui minėti skirtuose lei- 
diniuose. Vis dėlto iš to meto neuniversiteto žmonių skelbtų apžval- 
gų nebent tik lenkiškai rašytoji M. Brenšteino (Brensztejn) rimta 
studijėlė verta didesnio dėmesio.' Surinkęs kruopščiai statistinių ir 
kitokių duomenų, Brenšteinas gana visapusiškai šiame darbe apžvel- 
gia Vytauto Didžiojo Universiteto veiklą iki 1934 m. Ir St. Zajanč- 
kauskas (Zajączkowski), kitas lenkų mokslininkas, savo studijoje apie 
lietuviškąjį istorijos mokslo sąjūdį apibūdina istorinius Vytauto Di- 
džiojo Universiteto ir jo mokslininkų darbus.“ 

Kadangi Antrasis Pasaulinis karas sutrukdė normalų kultūrinį 
Lietuvos gyvenimą, tai į Lietuvos nepriklausomybės pabaigą ir ypač 
karo metu šaltiniai apie Vytauto Didžiojo Universiteto veiklą šykš- 
tėja. Laimingą išimtį tesudaro M. Biržiškos darbas apie Vilniaus Uni- 
versitetą 1940-1941 m., kuriame plačiau vaizduojama į Vilniaus 
Universitetą perkeltųjų Vytauto Didžiojo Universiteto fakultetų veik- 
la per pirmąjį bolševikmetį* Reikšmingas įnašas universiteto isto- 
rijai yra ir prof. I. Končiaus, Stepono Batoro Universiteto valdytojo, 
straipsnis apie Vilniaus Universiteto sulietuvinimą.'? Šiaipjau po- 
kario metu nebuvo rimtesnių Vytauto Didžiojo Universiteto istorijos 
tyrinėjimų. Pasirodė, tiesa, sporadiškų apie Vytauto Didžiojo Univer- 
sitetą straipsnių, pvz. sukaktinis V. Maciūno straipsnis/! duodąs 
šiek tiek duomenų apie universiteto veikimą, taip pat sukaktinės 
buv. Vytauto Didžiojo Universiteto rektoriaus J. Gravrogko paskaitos 

santrauka.!?ž Trumpai teapibūdino Vytauto Didžiojo Universiteto 

veiklą ir M. Biržiška minėtuose rašiniuose apie Vilniaus Universite- 
tą 1940-1941 m. ir apie senąjį Vilniaus Universitetą, J. K. Mičiulis 
leidinyje „Baltic Review“,* R. Krasauskas ir šių eilučių autorius 
LE,'* kiek plačiau — šių eilučių autorius „Aiduose“.!8 

Jau minėto prof. Z. Žemaičio ir prof. Vl. Lašo 1957 m. Vilniuje 
išleisto leidinio „Aukštosios mokyklos kūrimasis ir vystymasis Kau- 

ne“ antraštė mažai teatitinka turinį. Šiame leidinyje kad ir tenden- 
cingai ir su kai kuriomis Klaidomis,!* teaprašomas Lietuvos Univer- 
siteto kūrimasis, kai, užuot jo „vystymosi“, pasakojama apie Medici- 
nos Fakulteto augimą, teorinės medicinos rūmų ir universiteto klini- 
kų statybą. Ypač vertingas Vl. Lašo išsamus didžiųjų universiteto 
klinikų statybos aprašymas. 


VII. LIETUVOS UNIVERSITETO STEIGIMAS 


Priešuniversitetiniai lietuviški aukštojo mokslo židiniai 


Kai, uždarius Vilniaus Universitetą ir panaikinus akademijas Vil- 
niuje, nuo 1842 m. iki 1919 m. nepasisekė įsteigti jokios aukštosios 
mokyklos, pastangos sukurti kitokius mokslo židinius buvo kiek sėk- 
mingesnės. Jau minėjome, kad Eustacho Tiškevičiaus rūpesčiu 
1856 IV 17 Vilniuje buvo atidarytas archeologinis muziejus. Jame bu- 
vo 7 skyriai: biblioteka, numizmatikos kabinetas, graviūrų ir litogra- 
fijų rinkinys, meno galerija, aktų ir rankraščių skyrius, istorijos ir 
archeologijos kabinetai.“ Tik, gaila, šis muziejus, kaip ir drauge su 
juo sudarytoji archeologinė komisija, po 1863 m. sukilimo 1865 m. 
Vilniaus generalgubernatoriaus Muravjovo buvo panaikintas. 

Kad ir žalingų Lietuvai rusinimo tikslu, Muravjovas 1865 m. įkū- 
rė iš konfiskuotųjų vienuolynų ir privačiųjų bibliotekų, kaip T. 
Narbuto, I. Onacevičiaus, Čapskio, Platerių ir kt., Vilniaus viešąją 
biblioteką, pradėjusią veikti 1867 m.!* Ši biblioteka vėliau buvo pa- 
pildinėjama tik rusiškomis knygomis. Prieš pat Pirmąjį Pasaulinį ka- 
rą ji turėjo su dubletais apie 300.000 tomų. 1915 m. į Rusiją buvo 
išgabentos visos vertingesnės senienos. 1919 m. rudenį ši biblioteka 
buvo naujai atidaryto lenkiškojo Vilniaus Stepono Batoro biblioteka. 
Lenkai papildinėjo ją daugiausia lenkiškomis knygomis Ligi Antro- 
jo Pasaulinio karo ji išaugo ligi 350.000 tomų ir per 100.000 dubletų. 
1939 m. rudenį šią biblioteką rusai vėl apiplėšė. Nuo 1939 m. gruo- 
džio mėn. ji tapo jau lietuvių Vilniaus Universiteto biblioteka.!? 

XIX a. viduryje, t. y. apie tą patį laiką, kai buvo rūpinamasi 
steigti archeologijos mokslo židinį ir Vilniaus viešąją biblioteką, Si- 
monas Daukantas ir Motiejus Valančius pradėjo svajoti apie lietu- 
viškosios mokslo draugijos ar akademijos kūrimą.*? Tuo metu steigti 
tokiai draugijai stigo žmonių. 1879 m., dar būdamas studentas, J. 
Basanavičius irgi kėlė mintį kurti lietuvių mokslininkų draugiją. To- 
kiai lietuviškai draugijai kurti paskatą davė ir 1879 m. Tilžėje įkur- 
toji vokiška draugija Litauische Literarische Gesellschaft, turėjusi 


141 


tikslą tirti lietuvių kalbą, etnografiją ir istoriją.?! Nors ta draugija 
buvo įsteigta asmenų, susirūpinusių, jų manymu, žūstančia lietu- 
vių kalba, tačiau ji buvo grynai vokiška. 1882 m. į tos draugijos stei- 
gimą ir veiklą J. Sauerveinas atsiliepė tuo, kad „Lietuviškoje Cei- 
tungoje“ (nr. 12) parašė, jog, norint išsaugoti savo gimtąją kalbą, 
esą būtina steigti savą „Lietuvišką mokslo draugystę“. Pritardamas 
tai minčiai, ir J. Basanavičius tais pat 1882 m. rašė „Lietuviškoje 
Ceitungoje“ (nr. 15), taip pat ir J. Šliūpas („Lietuviška Ceitunga“, 
nr. 31 ir 32; „Aušra“ 1883, nr. 4) 22 

Pasinaudoję šiuo sumanymu, prūsų lietuviai M. Jankus, J. Mik- 
šas, K. Voska ir E. Vejeris 1885 m. vasario mėn. Tilžėje įsteigė kad 
ir ne mokslo, bet vis dėlto mokslo populiarinimo Birutės Draugystę. 
Ši draugija 1908 III 9 savo biblioteką ir archeologinius rinkinius ati- 
davė Lietuvių Mokslo Draugijai Vilniuje.* 

Nuvykęs į JAV, J. Šliūpas 1889 m. Baltimorėje įsteigė iš dalies 
mokslo tikslų siekusią Lietuvių Mokslo Draugystę.“* 1896 m. balan- 
džio mėn. ši draugija dėl ideologinių nesutarimų (ji buvo tapusi lais- 
vamaniška) likvidavosi. Jos vietoje 1896 XI 24 buvo įkurta Tėvynės 
Mylėtojų Draugija, tebegyvuojanti iki šiol. Vienas pagrindinių jos 
tikslų yra leisti lietuviškas mokslines knygas. 1917 m., draugijos 
žydėjimo metu, joje buvo 140 kuopų su 3.150 narių.“ 

Rusų valdomojoje Lietuvoje rimtai imtis mokslo draugijos stei- 
gimo darbo tegalima buvo tik po to, kai lietuviai atgavo spaudos lais- 
vę ir kai po 1905 m. revoliucijos šiek tiek atsipalaidavo nerusų tau- 
tas slėgusieji varžtai. 1905 m. „Vilniaus Žiniose“ kun. J. Totoraitis kė- 
lė aikštėn mokslo draugijos steigimo klausimą. Tokia draugija, esą, 
turėtų tyrinėti Lietuvos istoriją. Net patys rusai 1905 m. viduryje 
buvo pasiryžę steigti Vilniuje archeologinę draugiją vietiniams seno- 
vės paminklams globoti. Netgi rusų laikraštis „Severo Zapadnoje 
Slovo“ 1905 V 17, nr. 2347 palankiai pasisakė kultūrinių bei moksli- 
nių draugijų steigimo klausimu.** 

1905 IX 10 J. Basanavičius sukvietė 20 asmenų pasitarti Lietuvių 
Mokslo Draugijos steigimo reikalu. Rugsėjo 11 d. išrinktoji ko- 
misija netrukus paruošė draugijos įstatų projektą pagal Vienos ant- 
ropologinės draugijos ir Petrapilio geografinės draugijos pavyzdžius. 
Draugijos įstatai buvo įteikti tik 1906 XII 2, nes po Didžiojo Vilniaus 
Seimo buvo prasidėjusi reakcija. Įstatus valdžia patvirtino 1907 II 28. 
Įstatų 1 $ taip nusakė draugijos paskirtį: „Vilniuje įsteigta Lietuvių 
Mokslo Draugija rūpinsis ištardyti lietuvių tautą ir jos apgyventą 
kraštą. Todėl ji užsiiminės: a. lietuvių antropologija ir etnografija, 
b. Lietuvos archeologija ir statistika, c. geologija, flora, fauna ir ki- 
tais gamtos mokslais“ .?7 

1907 IV 7 įvyko steigiamasis draugijos susirinkimas, kuriame da- 
lyvavo 44 asmenys, 42 įstojo į draugiją nariais. 1907 VIII 18 - 19 įvy- 
ko pirmas visuotinis draugijos narių susirinkimas, per kurį priimti 
dar 47 nauji nariai ir išrinkti 6 garbės nariai: A. Bezzenbergeris, A. 
Šachmatovas, F. Fortunatovas, J. Baudouin de Courtenay, K. Jaunius 
ir A. Leskienas. 1908 VIII 18 draugija turėjo 144 narius, 1915 m. — 
650, 1918 m. — 846. Per visą savo veikimo laikotarpį draugija tu- 
rėjo apie 2.000 narių. Į ją buvo įsijungęs daugumas to meto lietuviš- 
kų intelektualinių pajėgų. 

Draugija buvo įsteigusi biblioteką, archyvą ir muziejų. Bibliote- 
ka, daugiausia lituanistinių dalykų, 1940 m. turėjo 31.000 knygų. 
Archyvas išaugo iš įvairių šaltinių. Jo pradžią sudarė 1908 m. gau- 
tas Birutės Draugystės Tilžėje archyvas, Belvederio dv. savininko 
Burbos šeimos XVI - XIX a. archyvas ir A. Juškos archyvas. Atskirą 
dalį sudarė tautosakos archyvas, 1940 m. turėjęs per 50.000 vienetų 
lietuvių liaudies dainų, pasakų, patarlių, mįslių ir kitokių dalykų. 
Muziejus turėjo šiuos pagrindinius skyrius: etnografinį, archeologinį, 
istorijos ir gamtos. 1940 m. etnografinis skyrius turėjo 2.050, archeo- 
loginis — apie 2.000 eksponatų. Istorijos skyrius saugojo numizmati- 
kos kolekciją, 1940 m. turėjusią apie 5.000 monetų. Gamtos skyrių su- 
darė geologiniai, mineraloginiai, antropologiniai ir zoologiniai ekspo- 
natai. Draugija turėjo dar per 300 paveikslų, skulptūrų ir kitokių 
meno kūrinių. 

Darbo vispusiškumui ir našumui buvo veikiama sekcijomis. Drau- 
gija turėjo pedagogų, teisininkų, etnografų, kalbininkų, ekonomistų, 
medikų - farmacininkų - gamtininkų ir kitas sekcijas. Kasmet šau- 
kiamuosiuose draugijos suvažiavimuose, kartais ir valdybos posėdžiuo- 
se, būdavo skaitomi įvairių mokslo sričių referatai. Iš viso buvo 
skaityta per 150 referatų. Nuo 1907 m. draugija leido savo žurnalą 
„Lietuvių Tautą“. Tad Lietuvių Mokslo Draugija, nors ir negalėjo 
sudaryti sąlygų lietuviams mokslininkams atsidėti vien tik mokslo 
darbui, davė progos lietuviams inteligentams reikštis moksle skaito- 
mais referatais ir moksliniais straipsniais savo organe „Lietuvių Tau- 
toje“. Reikšmingą paruošiamąjį Lietuvos Universiteto kūrimo darbą 
draugija atliko ir 1919 III 24 atidarydama Vilniuje Aukštuosius Moks- 
lo Kursus. 


Reikalas kurti savąjį universitetą 


Nors universitetas savo organizacija ir tradicijomis yra ryškiai 
viduramžinė institucija, šalia popiežių atstovaujamos Romos Bažny- 
čios ir imperatoriaus atstovaujamos feodalinės hierarchijos, sieku- 

si konkrečiu pavidalu įkūnyti viduramžių gyvenimo idealą vienu at- 
žvilgiu, ji paveikė stipriau ir išskirtiniau Europos intelektualinę rai- 
dą ir pažangą, negu bet kurios mokyklos bet kuriuo laikmečiu. Uni- 
versiteto svarba tautos kultūriniam ir valstybiniam gyvenimui taip 
reikšminga, jog be jo negalėtume net įsivaizduoti pilno ir norma- 
laus bet kurios kultūringos tautos ar valstybės gyvenimo. 

Rusų valdžiai 1832 m. uždarius Vilniaus Universitetą ir 1842 m. 
Imperatorinę Medicinos - Chirurgijos Vilniaus Akademiją ir tais pat 
metais perkėlus iš Vilniaus į Petrapilį Dvasinę Vilniaus Akademiją, 
ligi Pirmojo Pasaulinio karo pabaigos, t. y. beveik 80 metų, Lietuvoje, 
turėjusiame seniausiąjį Rytų Europos universitetą krašte, nebebuvo 
ne tik universiteto, bet ir apskritai jokios aukštosios mokyklos. Uni- 
versiteto netekimas buvo didelis stabdys Lietuvos kultūrai augti. 
Per 80 metų Lietuva ne tik neturėjo savo krašte aukštosios krašto 
pažangą kėlusios mokslo ir mokymo institucijos, bet ir pats aukštasis 
mokslas buvo sunkiau pasiekiamas, nes jo semtis tekdavo svetur. Tuo 
metu Lietuva nedaug turėjo savų inteligentų, nes, siekdama suru- 
sinti Lietuvą ir slopindama lietuviškąją kultūrą, caristinė Rusijos val- 
džia kad ir išėjusiems aukštąjį mokslą svetur, pvz. Rusijoje, Lenkijoje, 
Tartu universitete ar Vakaruose, lietuviams akademikams neleido 
užimti tarnybų Lietuvoje. Tik kunigai, gydytojai ir advokatai galėjo 
likti ir kurtis Lietuvoje. 

Neturėdama savojo universiteto, Lietuva negalėjo sėkmingai tir- 
ti Lietuvos istorijos, lietuvių kalbos, ugdyti savo tautinės literatūros 
ir lietuviškos kultūros apskritai, nuodugniau tyrinėti savo krašto gam- 
tos ir jos turtų, kurti savojo mokslo. Negausūs lietuviai inteligentai 
reikalo buvo verčiami dirbti visokeriopą kultūrinį ir visuomeninį 
darbą, tad jie neturėjo sąlygų rimčiau atsidėti kuriai paskirai mokslo 
šakai. Ir 1907 m. Vilniuje įsteigtoji Lietuvių Mokslo Draugija su savo 
organu „Lietuvių Tauta“, tedavusi tik progos šiek tiek moksliškai 
pasireikšti lietuviams inteligentams ir juos subūrusi bendram mokslo 
darbui, toli gražu negalėjo atstoti universiteto atliekamo kultūrinio 
ir mokslinio darbo. 

Atsikuriant nepriklausomai Lietuvos valstybei, be to, dar ir pats 
gyvenimas verste vertė ko skubiausiai steigti universitetą. Reikėjo 
skubiai paruošti daug naujų inteligentinių pajėgų visoms valstybinio 
ir tautinio gyvenimo sritims. Administraciniam valstybės aparatui 
ir teismams reikėjo mokytų teisininkų, nusimanančių apie krašto 
teisę. Nukentėjusiam nuo karo ūkiui atstatyti ir jo gamybai plėsti rei- 
kėjo paruošti ekonomistų, inžinierių, agronomų, veterinarijos gydyto- 
jų ir kitų aukštąjį mokslą išėjusių kvalifikuotų techninių pajėgų. 
Pablogėjusi per karą sanitarinė padėtis ir pokario, ypač iš Rusijos 

einančių epidemijų“ grėsmė vertė skubiai ruošti naujus gydytojus. 
Į karo pabaigą pagausėjusių ir po karo naujai kuriamų tautinių mo- 
kyklų nebegalima buvo aprūpinti vien tik Rusijos ir kitus svetimus 
universitetus išėjusiais mokytojais, tad reikėjo skubiai steigti huma- 
nitarinių mokslų fakultetą. Tikybai dėstyti mokyklose ir dvasinėms 
kunigų seminarijoms reikėjo mokytų teologų. Visas šias inteligentines 
pajėgas tegalėjo paruošti tik savas universitetas. 


Aukštieji Mokslo Kursai Vilniuje 


Vienas pirmųjų pačių pagrindinių atsikūrusios Lietuvos valsty- 
bės rūpesčių buvo ko skubiau atgaivinti Lietuvos universitetą jos 
sostinėje Vilniuje. Vyriausias lietuvių tautos ir atsikuriančios Lietu- 
vos valstybės organas Lietuvos Taryba, vėliau Lietuvos Valstybės 
Taryba, kaip rašėme, 1918 XII 5 buvo priėmusi Vilniaus Universiteto 
statutą ir nutarusi jau 191911 atidaryti patį universitetą. Valstybės 
Taryba darė jau ir konkrečius žygius atidaryti universitetui, tik ru- 
sai bolševikai, vėliau lenkai, užėmę Vilnių, sutrukdė atkurti lietu- 
viškąjį Vilniaus Universitetą. Vis dėlto Valstybės Tarybos nutarimas 
yra pirmas 1832 m. uždarytojo Vilniaus Universiteto atsteigimo aktas. 

Kai 1918 m. vasarą ir rudenį pradėjo grįžti iš Rusijos lietu- 
viai karo tremtiniai, kurių tarpe buvo nemaža gimnazijas išėjusio 
jaunimo ir šiaip inteligentinių pajėgų, Vilniaus lietuviai sumanė steig- 
ti aukštuosius kursus, kol bus atgaivintas Vilniaus Universitetas. 
Šiuo sumanymu pasinaudojo Lietuvių Mokslo Draugijos suvažiavimas 
ir įkūrė Vilniuje Aukštuosius Mokslo Kursus, veikusius nuo 1919 III 1 
iki 1921 V 14, kol lenkai juos uždarė. Kursuose paskaitas skaitė Pr. 
Augustaitis, dr. J. Basanavičius, V. Bielskis, M. Biržiška, Vaclovas 
Biržiška, Viktoras Biržiška, S. Čiurlionienė, S. Grinkevičius, M. He- 
reckis (gudiškai), K. Janavičius, A. Janulaitis, I. Jonynas, S. Kai- 
riūkštis, Pr. Mašiotas, M. Reinys, A. Rondomanskis, J. Skruodys, 
M. Stankevičius, J. Šepetys, M. Šikšnys, J. Šlapelis, Just. Tumėnas, 
Br. Untulis, J. Vabalas - Gudaitis, A. Varnas, A. Viskantas, T. Vrub- 
levskis (lenkiškai). Šie kursai, kaip minėjome, davė ne tik klausytojų, 
bet ir ištisą eilę dėstytojų Kaune įsteigtam Lietuvos Universitetui.“ 


Universiteto steigimo uždelsimas 


Nors Lietuvos Valstybės Tarybos aktu 1918 XII 5 Lietuvos Uni- 
versitetas turėjo būti atidarytas Vilniuje 191911, tačiau praėjo net 
treji metai ir pusantro mėnesio, kol Lietuvos vyriausybė tokį univer- 
sitetą atidarė laikinoje Lietuvos sostinėje Kaune 1922 II 16. Tenka 
paaiškinti, dėl ko šis universitetas buvo taip užvilkintas kurti, juoba 

kad, būdami panašioje padėtyje, mūsų kaimynai latviai jau 1919 m. 
Rygoje įsteigė:savo universitetą, nekalbant apie tai, kad estai, tuojau 
po karo sutautino buvusį rusišką Tartų universitetą. 

Minėtame leidinėlyje „Aukštosios mokyklos kūrimasis...“ bu- 
vęs ilgametis Matematikos - Gamtos Fak. dekanas ir vienas Lietuvos 
universiteto kūrimo iniciatorių prof. Z. Žemaitis paskelbtame savo 
atsiminimų pluošte nurodo Lietuvos Universiteto steigimo užvilkini- 
mo priežastį. Gaila tik, kad Sovietų Rusijos pavergtoje Lietuvoje 
istoriniai įvykiai verčiama vaizduoti ne pagal istoriko Rankės for- 
muluotąjį dėsnį „kaip iš tikrųjų buvo“, bet pagal iš anksto užsi- 
brėžtąją formulę „kaip turėjo būti“? tad ir negalima visada pasi- 
kliauti ne tik šio rašinio įvykių nušvietimu, bet kartais tenka labai 
atsargiai vertinti net ir pačius teikiamus faktus, ypač jeigu jais 
siekiama niekinti nepriklausomos ar aukštinti rusų pavergtos Lietu- 
vos gyvenimas. 

Z. Žemaitis to meto švietimo ministrui agr. J. Tūbeliui 1919 m. 
rugsėjo mėn. įteikė memorandumą! įrodinėdamas, kad reikia tuojau 
steigti universitetą, ir ypač pabrėždamas, kad reikia tuojau atidaryti 
vad. realiųjų mokslų, kaip fizikos - matematikos - gamtos, technikos 
ir agronomijos, fakultetus. Ministras atsisakė paremti tą sumanymą, 
aiškindamas, kad Lietuvai pirmiausia reikią ne aukštos inteligencijos 
žmonių, bet „gerų gaspadorių“, ir pareiškęs, kad iš kokių dviejų 
šimtų išmaningesnių ūkininkaičių, nusiųstų į Vokietiją pasimokyti 
ūkininkauti, būsią daugiau naudos, negu iš baigusių aukštąjį mokslą 
gamtininkų ir net agronomų. Tr laikinasis prezidentas A. Smetona tam 
sumanymui nepritaręs, aiškindamas su memorandumu pas jį atvy- 
kusiam Z. Žemaičiui ir doc. E. Volteriui, „kad tuo tarpu galį būti 
kalbama tik apie teologijos ir socialinių mokslų fakultetų steigimą, 
nes jie, esą, reikalingiausi tautos kultūrai kelti, „tautos dvasinei ne- 
priklausomybei' atkurti“. Technikų ruošimas, pagal Smetoną, esąs 
neaktualus, nes jie neturėsią sąlygų savo žinioms pritaikyti. 

Nors visišku čia kalbamų valstybės prezidento ir švietimo minist- 
ro pasisakymų perteikimo tikslumu pasikliauti gal ir būtų kiek ne- 
atsargų, — ir pats Z. Žemaitis po beveik penkių dešimčių metų 
vargu ar begalėjo visiškai tiksliai atpasakoti tuos pasikalbėjimus, — 
tačiau vis dėlto tenka pripažinti, kad šių pasikalbėjimų perteiktosios 
mintys nedaug teprasilenkia su tiesa. Juk čia susikirto realiųjų moks- 
lų atstovo matematiko Žemaičio nusiteikimas su humanisto Smetonos 
požiūriu. Jau anksčiau matėme, kad A. Smetona teikė pirmumą hu- 
manitariniams mokslams: juos sėkmingai studijuoti tegalima tik Lie- 
tuvoje. Agronomai, to meto Lietuvos sąlygomis, tegalėję duoti nau- 
dos tik dvarininkams, bet ne smulkiems ūkininkams, tad ir pradinis 

žemės ūkio mokslas būtų davęs Lietuvai daugiau naudos, negu uni- 
versitetas. Ir agr. Tūbelis to meto Lietuvai nematė daug naudos iš 
universitete išeito žemės ūkio mokslo, juoba kad Lietuvos agro- 
nomai, kaip vėliau matysime, buvo priešingi agronomijos fakulteto 
Lietuvos Universitete steigimui: jie reikalavo sau atskiros akademi- 
jos. Matematiko Žemaičio širdžiai artimesni buvo tikslieji, realieji 
mokslai. 

Iš šio pasikalbėjimo tos knygelės autoriai daro labai toli einan- 
čias išvadas. Knygelės redakcinės kolegijos pirmininkas P. Slavėnas 
tvirtina, kad „Kauno aukštoji mokykla nuo pat savo gyvenimo pra- 
džios susidūrė su aiškiu buržuazinės valdžios nepalankumu“;** ir pats 
Žemaitis daro tokią išvadą: „Iš šio pasikalbėjimo paaiškėjo, kad pla- 
tesnio masto aukštosios mokyklos steigimas sutinkamas nepalankiai 
ir artimesnėje ateityje nenumatomas“.?* Kadangi kitokių priežasčių, 
dėl ko Lietuvos Universiteto steigimas užsivilkino, Žemaitis nenuro- 
dė, tai tokiu padėties aiškinimu sukuriamas visiškai iškreipiantis tik- 
rovę vaizdas, kad vėlaus universiteto įsteigimo priežastis buvęs Sme- 
tonos ir Tūbelio neigiamas nusistatymas universiteto kūrimo reikalu 
ir kad ta priežastis buvusi vienintelė. 

Suversti Lietuvos Universiteto steigimo nusitęsimo kaltę mi- 
nėtiems dviem asmenims ir telaikyti tik juos to nusitęsimo kalti- 
ninkais būtų visai nelogiška jau vien dėl to, kad J. Tūbelis švietimo 
ministru tebuvo 1919 IV 12 — 1919 X 7,* tad nepilnus šešis mėnesius. 
Ir A. Smetona pirmuoju Lietuvos valstybės prezidentu tebuvo 1919 
IV 4— 1920 VI 19, kol savo pareigas perdavė steigiamojo seimo pirm. 
A. Stulginskiui.** 

Tikrosios universiteto steigimo nudelsimo priežasties reikia ieš- 
koti ne tiek dviejų čia minėtų ar kurių kitų valdžios asmenų nepa- 
kankamame kai kurių mokslo disciplinų naudos vertinime, bet ne- 
paprastai sunkiose Lietuvos valstybės atkūrimo sąlygose, ypač kai 
kalbama apie 1919 - 1920 m., kada nedidelei lietuvių tautai teko ka- 
riauti žūtbūtinį karą su Lietuvą puolusiais priešais. Tačiau šiuo metu 
Sovietų Rusijos okupuotoje Lietuvoje nei Slavėnas, nei Žemaitis ar 
kuris kitas asmuo negalėjo kelti aikštėn pagrindinių universiteto kū- 
rimo vėlavimo priežasčių, nes vienas pačių svarbiausių steigti uni- 
versitetą trukdžiusių veiksnių buvo Lietuvą puolusi Sovietų Rusija, 
su kuria teko Lietuvai kariauti ištisus 1919 m. ir su kuria taikos su- 
tartis tebuvo sudaryta 1920 VII 12. 

1918 m. pabaigoje pralaimėjusi karą ir dėl revoliucijos pakrikusi 
vokiečių kariuomenė traukėsi iš Rusijos. Atsitraukiančios vokiečių 
kariuomenės įkandin brovėsi rusų bolševikų armija, kuri gruodžio 
mėnesį įsiveržė jau ir į Lietuvos teritoriją. Nors 1918 XI 23 ir buvo 

išleistas pirmas Lietuvos kariuomenei organizuoti įsakymas, tačiau 
per trumpą laiką nesuskubta suorganizuoti kariuomenės, juoba kad ir 
pats pirmojo Lietuvos ministrų kabineto pirmininkas proi. Voldema- 
ras, įsitikinęs, kad taikingos Lietuvos niekas nepuls, per maža dėme- 
sio tekreipė į kariuomenės organizavimą. Dėdamas visas viltis į tarp- 
tautinį Lietuvos pripažinimą, Voldemaras buvo išvykęs į užsienį diplo- 
matiniais reikalais. Ministrui pirmininkui esant užsienyje, 1918 XII 26 
buvo sudarytas antrasis ministrų kabinetas, kurio pirmininku buvo 
M. Sleževičius. Nors naujasis ministrų kabinetas realiai vertino pa- 
dėtį ir išleido atsišaukimą į Lietuvos piliečius stoti savanoriais ginti 
Lietuvos nepriklausomybės, tačiau rusai bolševikai buvo jau prie pat 
Vilniaus, ir Lietuvos vyriausybė 191912 persikėlė į Kauną. 191915 
rusų raudonoji armija užėmė Vilnių. 

Ištisus 1919 m. Lietuvai teko kovoti su Sovietų Rusija, kol rusų 
bolševikų armija buvo išstumta iš Lietuvos. Kitas į Lietuvos žemes 
pretendavęs priešas, lenkai, pradėjo veržtis į Lietuvą 1919 m. pava- 
sarį. Karas su Lenkija baigėsi tik 1920 m. lapkričio pabaigoje, nors 
taikos sutartis su lenkais nebuvo sudaryta ir vėliau, Lietuvai neišsi- 
žadant lenkų pagrobto Vilniaus ir jo srities. Iki 1919 m. pabaigos Lie- 
tuva turėjo grumtis dar ir su vokiečių - rusų kariuomene, vadinamai- 
siais bermontininkais. | 

Per 1919 ir 1920 m. apie valstybės lėšomis išlaikomo universiteto 
steigimą negalima buvo nė svajoti, kai Lietuvai teko įtempti visas 
jėgas kovoti su galingesniais priešais, kėsinusiaisiais pavergti kraštą, 
ir kai valstybės iždui mėnesiais nepakakdavo lėšų net apmokėti ad- 
ministracinio aparato tarnautojams ir karininkams. Persikėlus vyriau- 
sybei į Kauną, prisidėjo dar sunkumas gauti tinkamas patalpas uni- 
versitetui. Buvusiai rusų tvirtovei Kaunui tapus Nepriklausomos Lie- 
tuvos laikinąja sostine, nebuvo aukštesnių kaip dviejų aukštų namų, 
ir stigo patalpų net valstybinėms įstaigoms. 

Dar viena priežastis, nuvilkinusi universiteto steigimą daugiau 
kaip metus, buvo universiteto statuto per ilgas ruošimas. Dar 1920 m. 
rudenį Kaune įsteigtų Aukštųjų Kursų iniciatyva paruoštas univer- 
siteto statuto projektas iki 1921 m. rugpiūčio mėn. išbuvo Švietimo 
Ministerijoje, po to užtruko dar steigiamajame seime. Pagaliau mi- 
nistrų kabinetas, nebesulaukdamas, kol steigiamasis seimas priims 
statutą, 1922 II 13 nutarė vasario 16 d. atidaryti universitetą, remian- 
tis 1918 XII 5 patvirtintu Vilniaus Universiteto statutu. 


Aukštieji Kursai Kaune 


Gindama valstybę nuo priešų ir kurdama naujos valstybės ad- 
ministracinį aparatą, persikėlusi į Kauną, Lietuvos vyriausybė tu- 

rėjo įtempti visas jėgas. Valdžia tuo tarpu nepajėgė kurti universi- 
teto, tačiau gyvenimas verste vertė ko skubiausiai steigti aukštąją 
mokyklą: į Lietuvą grįžo nemaža jaunimo, pradėjusio, bet dar ne- 
baigusio mokslo aukštosiose Rusijos mokyklose. Be to, šimtai abitu- 
rientų, baigusių Lietuvos ir Rusijos aukštesniąsias mokyklas, laukė 
progos pradėti aukštąjį mokslą. Tik labai maža dalis šio jaunimo tega- 
lėjo stoti į aukštąsias užsienio mokyklas. Tad 1919 m. rudenį mate- 
matikas Zigmas Žemaitis iškėlė sumanymą steigti Kaune aukštąją 
mokyklą. Organizacinį iniciatorių būrelį sudarė dar prof. T. Ivanaus- 
kas, A. Janulaitis, J. Vabalas - Gudaitis ir L. Vailionis““ Būrelis 
svarstė aukštosios mokyklos steigimo planą ir galimybes ir kvietė 
žymesniuosius specialistus aptarti šiam sumanymui ir numatyti kan- 
didatams į dėstytojus. 

1919 X6-7 valdžios oficioze „Lietuvoje“ organizacinės grupės 
vardu buvo paskelbtas sumanymas steigti aukštuosius kursus, kuriuos 
pradžioje vadino universiteto kursais. Norintieji eiti aukštąjį mokslą 
buvo prašomi pranešti organizatoriams, kurią specialybę kas norėtų 
pasirinkti, kad pagal tai galima būtų planuoti kursų skyrius ir su- 
daryti dėstytojų personalą. 

Per kelias dienas buvo gauta keletas šimtų pareiškimų,“ „iš ku- 
rių paaiškėjo, kad dauguma kandidatų (apie 75 70) nori studijuoti 
gamtos - matematikos ir taikomuosius mokslus — mediciną, techni- 
ką“.?* Šie duomenys padėjo organizatoriams nustatyti tolesnio dar- 
bo linkmę. 

1919 X 8 susirinkę iniciatorių būrelio kviestieji mokslo žmonės 
ir visuomenės veikėjai pritarė sumanymui steigti kursus ir išrinko 
vykdomąją komisiją, į kurią įėjo J. Alekna, T. Ivanauskas, A. Janulai- 
tis, J. Vabalas - Gudaitis, K. Vasiliauskas, E. Volteris ir Z. Žemaitis. 
Ši komisija paruošė aukštųjų kursų statuto projektą ir sudarė kur- 
sams steigti ir jiems laikyti visuomenės organizaciją — Aukštųjų 
Mokslų Draugiją. Švietimo Ministerija 1920 I5 patvirtino Aukštųjų 
Kursų statutą.“? Šie kursai 1920 127 buvo iškilmingai atidaryti vėles- 
niųjų seimo bei mergaičių Aušros gimnazijos rūmų salėje. Į kursus 
stojo 522 klausytojai, iš kurių 244 buvo tikrieji, t. y. turintieji bran- 
dos atestatą.“? 

Aukštiesiems Kursams teko pradėti savo darbą nepaprastai sun- 
kiose sąlygose, be lėšų, be mokslo priemonių, be savo būsto. Pradžiai 
Aukštųjų Kursų Draugija savo atsakymu iš banko paskolino kursams 
gana stambią pinigų sumą (120.000 markių). Už tuos pinigus E. Vol- 
teris buvo komandiruotas į Vokietiją, nupirko reikalingiausių kny- 
gų ir užsakė žurnalų visoms specialybėms.*?* Mokslinės knygos buvo 
renkamos ir skolinamos iš visų, kas tik jas turėjo. 

Kitas lėšas sudarė tam reikalui sudarytos loterijos pajamos. Jau 
pirmeisiais savo gyvavimo mėnesiais Aukštieji Kursai gavo iš vyriau- 
sybės piniginę paramą“! ir susilaukė pašalpos iš visuomenės, ypač 
iš Amerikos lietuvių, kurių aukos įgalino kursus įrengti mokslinių 
kabinetų, laboratorijų, bibliotekos užuomazgą, siųsti savo lektorius 
mokslo reikalais į užsienį ir apmokėti kitas būtinas išlaidas. 

Aukštuosiuose Kursuose veikė šeši skyriai (fakultetai). Humani- 
tariniams skyriui vadovavo E. Volteris, juridiniam — A. Janulai- 
tis, matematikos - fizikos — Z. Žemaitis, gamtos — T. Ivanauskas, 
medicinos — dr. M. Nasvytis, vėliau dr. P. Avižonis, technikos — 
J. Šimoliūnas.** Kursams pirmaisiais metais vadovavo Z. Žemaitis, 
antraisiais — J. Vabalas - Gudaitis. 


Nedideliam Kaunui tapus laikinąja Lietuvos sostine, t. y. šalies 
valstybinio, ekonominio ir kultūrinio gyvenimo centru, labai stigo 
įstaigoms patalpų ir gyventojams butų, tad ir Aukštiesiems Kursams 
buvo labai sunku apsirūpinti tinkamomis darbui patalpomis. Pirmąjį 
pusmetį kursai savų patalpų visai neturėjo. Paskaitos buvo skaito- 
mos pradžioje Aušros gimnazijos patalpose. Vėliau humanitarinių 
mokslų ir juridiniam skyriui paskaitas skaityti buvo leista Švietimo 
Ministerijoj ir technikos skyriui — paskaitoms ir braižykloms nau- 
dotis — paštininkų kursų patalpomis. Patalpas paskaitoms susirasti 
lengvino ta aplinkybė, kad beveik visi dėstytojai ir žymus daugumas 
klausytojų turėjo tarnybas, ir paskaitos buvo skaitomos tik vakarais. 

Žymiau sunkiau buvo kiek tinkamiau susitvarkyti eksperimenti- 
nių mokslų skyriams, kuriems trūko ne tik patalpų, bet ir mokslo 
priemonių. Kursai naudojosi gimnazijos fizikos kabinetu, tačiau jis 
buvo per menkas. Chemijos dėstytojai skolindavosi indus ir chemi- 
kalus iš chemijos - farmacijos laboratorijos ir, juos atsinešę, demonst- 
ruodavo stendentams ir atlikinėdavo bandymus. 

Iš pat pradžių geriausia padėtis buvo gamtininkų. Zoologijos ir 
botanikos dėstytojai T. Ivanauskas ir L. Vailionis rado sau vietos 
gamtos tyrimo stotyje. Šią stotį 1919 VIII 1 įkūrė Žemės Ūkio Minis- 
terija ir vėliau perdavė ją Švietimo Ministerijai“ Pagal gamtos 
tyrimo stoties statutą stotis turėjo atitekti įsikūrusiam universitetui 
ir atstoti jo zoologijos kabinetą. Stotį suorganizavo ir ją vedė T. 
Ivanauskas. Kursams pradėjus veikti, stotis jau turėjo 5 kambarius 
ir nemaža pagamintų preparatų, kolekcijų, ypač iš zoologijos srities. 

Teisingumo Ministerija 1921 131 užleido kursams 9 kambarių buv. 
mokyklos namą, kartu su didoku sklypu, kuriame vėliau buvo pa- 
statyti erdvūs Medicinos Fak. rūmai, kuriuose dabar yra Kauno me- 
dicinos institutas. Šis namas buvo atremontuotas ir atiduotas anato- 

mikumui įrengti. Čia buvo įrengta pakenčiama auditorija, kuklus 
prozektoriumas, medicinos biblioteka, čia tilpo ir medicinos skyriaus 
raštinė, lektorių kambarys, žodžiu, šiuose rūmuose organizavosi būsi- 
mojo medicinos fakulteto užuomazga. 

Bene sunkiausia buvo kursams iškovoti sau buv. Kauno komer- 
cijos mokyklos rūmus, Donelaičio ir Mickevičiaus gatvių kampe, nes 
šiuose rūmuose buvo įsikūręs karo ligoninės vidaus ligų skyrius. Šiuo- 
se, vėliau Lietuvos Universiteto pirmuosiuose, rūmuose įsikūrė Aukš- 
tųjų Kursų vadovybė, raštinės, chemijos ir fizikos katedros ir labo- 
ratorijos, fiziologijos katedra ir laboratorija, odontologijos skyriaus 
protezų technikos laboratorija ir visa eilė humanitarinio skyriaus 
katedrų. Pirmaisiais dvejais metais šių gana erdvių ir patogių pa- 
talpų kursams pakako. 

Nors visuomenė materialiai rėmė kursus, 1920 m. pabaigoje dr. 
J. Šliūpo pastangomis iš Amerikos lietuvių buvo gauta 150.000 auk- 
sinų aukų,* valdžia skyrė vis didesnes, nors ir nepastovias, subsidi- 
jas, patys kursų klausytojai mokėjo tam tikrus mokesčius už mokslą, 
tačiau visų šių pajamų toli gražu nepakako visiems kursų reikalavi- 
mams patenkinti. Nenuostabu tad, kad mokomajam personalui tebu- 
vo mokamas tik valandinis atlyginimas, mažesnis net už mažų kvali- 
fikacijų valstybinių tarnautojų atlyginimą.“ Kursų darbuotojai bu- 
vo priversti turėti pastoviai apmokamą tarnybą, ir tik labai maža da- 
lis pasiryžėlių tedirbo vien tik kursuose. Vis dėlto kursams pasisekė 
sutelkti į darbą beveik visus žmones, įvairiais titulais jau dirbusius 
aukštosiose mokyklose. 

Kursai gyvavo dvejus metus. Tik 1920 m. rudens semestre moks- 
las buvo nutrauktas, daugumui klausytojų ir daliai dėstytojų išėjus 
į frontą kovoti su įsiveržusio Želigovskio kariuomene. Kad ir dirb- 
dami nepalankiose sąlygose, stokodami, ypač pradžioje, butų ir 
mokslo priemonių, Aukštieji Kursai vis dėlto atliko labai svarbų pa- 
ruošiamąjį darbą Lietuvos Universitetui steigti. Uždarant kursus, 
buvo 478 klausytojai ir 48 lektoriai.“ Žymi lektorių dalis buvo iš- 
rinkti ar paskirti universiteto docentais ar profesoriais. Kursai pa- 
ruošė ir pirmą klausytojų sudėtį (apie 850 klausytojų) ir aukštes- 
niesiems universiteto fakultetų semestrams. 

Kai Aukštieji Mokslo Kursai Vilniuje tik iš dalies papildė Kaune 
įsteigtojo Lietuvos Universiteto klausytojų ir dėstytojų eiles, tai 
Kauno Aukštieji Kursai daugeliu atžvilgių buvo tikras Lietuvos Uni- 
versiteto pirmatakas. Kauno kursai paruošė ir universiteto statuto 
projektą. 1922 II 16 įsteigus universitetą, Kauno Aukštieji Kursai 
įsiliejo į jį; tik juridinis skyrius veikė ligi 1922 m. rudens, kol įsi- 
steigė Teisių Fakultetas. 

Gydytojų kursai 


Dar prieš Aukštųjų Kursų steigimą buvo susirūpinta padėti baig- 
ti mokslą vyresniųjų kursų studentams, kuriems karas buvo sukliu- 
dęs įgyti gydytojo diplomą. Dar 1919 VII 3 gydytojų ir studentų kor- 
poracija Fraternitas Lithuanica paskelbė tuo reikalu nutarimą.“ 

Sveikatos departamento med. skyr. ved. gyd. J. Staugaitis vyres- 
nių kursų studentų medikų mokslo baigimo klausimą iškėlė Kauno 
medicinos draugijoje. Ši draugija pareiškė pageidavimą, kad 6 semest- 
rų studentams būtų leista praktikuoti ligoninėse trejus metus, 8 se- 
mestrų — dvejus metus, 10 semestrų — vienerius metus. Po šios 
praktikos studentai turėtų išlaikyti egzaminus. 

Ir patys tuo metu Kaune gyvenę vyresniųjų kursų studentai me- 
dikai, susirinkę rugsėjo 12 d., priėmė rezoliuciją, pripažįstančią rei- 
kalingumą trijų ir keturių kursų studentams medikams steigti paren- 
giamuosius gydytojų kursus.** Palaikydama studentų medikų nutari- 
mą Kauno medicinos draugija išrinko komisiją, kuri paruošė kursų 
programą, sąmatą ir memorandumą vyriausybei.*? 

Net nelaukdama vyriausybės atsakymo, Kauno medicinos draugi- 
ja 1919 X 6 nutarė kursus steigti. Draugija pavedė kai kuriems drau- 
gijos nariams, žymesniems specialistams, pradėti studentus mokyti 
ligoninėse be atlyginimo, nes draugija lėšų lektoriams apmokėti ne- 
turėjo. Spalio 15 d. buvo atlikta pirmoji ligonių demonstracija stu- 
dentams. 

Kai buvo įsteigti Aukštieji Kursai, gydytojų kursai į juos įsilie- 
jo. Tada aukštesniųjų kursų studentams medikams susidarė dvejo- 
pa vadovybė: Kauno medicinos draugija ir Aukštųjų Kursų vadovy- 
bė. Medicinos draugija kvietė ir pirmuosius dėstytojus, nes ji geriau 
nusimanė, kuris specialistas labiau tiko lektoriaus darbui. 

Vyresniesiems studentams medikams kai kurios paskaitos buvo 
pradėtos skaityti anksčiau, negu pradėjo oficialiai veikti Aukštieji 
Kursai. Ir pirmojo kurso studentams medikams pirmoji anatomijos 
paskaita buvo skaityta 1920 I 20, tad irgi dar prieš oficialiai atidarant 
kursus. Į VII ir IX semestrą įsirašė 23 medicinos klausytojai (į I se- 
mestrą — 133). Kadangi ir kariuomenėj stigo gydytojų, tai Krašto 
Apsaugos Ministerijos sanitarijos skyrius paskyrė 15 stipendijų vy- 
resniųjų kursų studentams medikams. 


Lietuvos Universiteto statuto ruošimas 


Svarbiausias universiteto statuto rengimui nušviesti šaltinis yra 
steigiamojo seimo stenogramos.“* Betarpiškai perteikdamos paskutinį 
statuto ruošimo tarpsnį — steigiamojo seimo debatus dėl statuto, šios 

stenogramos padeda mums giliau įžvelgti į universiteto steigimo 
ir jo statuto ruošimo problemas ir į įvairių visuomenės bei valdžios 
sluoksnių galvoseną šias problemas sprendžiant. 

Universiteto statuto projektą paruošė Aukštieji Kursai ir jį įtei- 
kė Švietimo Ministerijai 1920 m, rudenį.*: Perdirbusi statuto projek- 
tą, Švietimo Ministerija 1921 V 3 jį įteikė peržiūrėti ministrų kabine- 
tui, kuris tą projektą 1921 VIII 30 įteikė steigiamajam seimui svarstyti. 
Apie tris mėnesius darė statuto projekto pataisas steigiamojo seimo 
švietimo komisija.5* Steigiamasis seimas pradėjo svarstyti savo švie- 
timo komisijos taisytą projektą 1921 XII 7 ir baigė 1922 III 24. Kadangi 
universiteto steigimo klausimas buvo jau senokai pribrendęs, tai, 
nebesulaukdamas universiteto statuto sudarymo, ministrų kabinetas 
1922 II 13 posėdyje nutarė oficialiai atidaryti Lietuvos Universitetą 
1922 II 16. Formalų pagrindą atidaryti universitetui sudarė 1918 XII 5 
Vilniuje Lietuvos Valstybės Tarybos priimtasis Vilniaus Universiteto 
statutas. 

Be Aukštųjų Kursų projektui rengti sugaišto laiko, statuto su- 
darymas užtruko dar apie pusantrų metų. Statuto projektas turėjo 
pereiti visą eilę instancijų: Aukštuosius Kursus, Švietimo Ministeri- 
jos švietimo komisiją, ministrų kabinetą, steigiamojo seimo švieti- 
mo komisiją, pagaliau, tris steigiamojo seimo plenumo skaitymus. Be 
to, kai kuriose instancijose, ypač Švietimo M-jos švietimo komisijoje, 
projektas užtruko per ilgai. Nevisai mus patenkina ir švietimo vice- 
ministro P. Mašioto paaiškinimas, seime,* kad Švietimo Ministerijos 
švietimo komisijai statuto projektui sudaryti reikėję 4-5 mėnesių ir 
kad ši komisija projektą terengusi tik 1921 m. nuo sausio mėn. iki 
gegužės mėn. 5 d., nes, spalio mėn. grįžus lietuviškoms ministeri- 
joms iš Vilniaus, iki 1920 m. pabaigos reikėję „atsikvošėti“ po ne- 
laimių. 

Pagrindine kliūtimi sudaryti sklandžiai ir greitai universi- 
teto statutui vis dėlto tektų laikyti ne tiek čia nurodytas ar kitas 
priežastis, kiek valdančiųjų to meto sluoksnių ideologinius nesutari- 
mus kai kuriais svarbiais universiteto sąrangos klausimais. Todėl 
pravartu susipažinti su ano meto įstatymų leidžiamojo ir vykdomojo 
organo — steigiamojo seimo ir ministrų kabinetų (ir Švietimo Minis- 
terijos) srovine sudėtimi. 

Iš 1920 IV 14-15 išrinktųjų 112 steigiamojo seimo atstovų krikš- 
čionių demokratų blokas turėjo 59 atstovus, taigi absoliučią daugumą, 
valstiečių sąjungos ir socialistų liaudininkų blokas — 28, socialde- 
mokratai — 12, žydai — 7, lenkai — 3, vokiečiai — 1 ir nepartiniai — 
2 atstovus. Steigiamasis seimas dirbo iki 1922 m. rudens. Respublikos 
prezidento pareigas steigiamasis seimas pavedė to seimo pirminin- 

kui krikščionių demokratų bloko asmeniui A. Stulginskiui. 1920 VI 19 
— 1922 II 1 ministru pirmininku buvo valstiečių sąjungos ir socialistų 
liaudininkų žmogus dr. K. Grinius. Jo kabinetą sudarė krikščionys 
demokratai, valstiečiai - socialistai liaudininkai ir 3 nepartiniai. Švie- 
timo ministru buvo krikščionis demokratas K. Bizauskas. 1922 II 12 
— 1923 II 22 taip pat koalicinio kabineto ministru pirmininku buvo 
valstiečių sąjungai ir socialistams liaudininkams artimas E. Galva- 
nauskas. Švietimo ministru buvo nepartinis prof. P. Juodakis.** 

Kaip matome, per visą Lietuvos Universiteto statuto rengimo lai- 
ką vykdomajai valdžiai atstovavo du koaliciniai iš krikščionių de- 
mokratų ir valstiečių sąjungos - socialistų liaudininkų blokų ministrų 
kabinetai. Socialdemokratų partija buvo opozicijoje. Tautininkų pir- 
matakas tautos pažangos partija, Lietuvos Taryboje turėjusi net 8 
narius iš 20, kalbamuoju metu valdžioje nebedalyvavo, steigiamaja- 
me seime neturėjo nė vieno atstovo. Lietuvos Universiteto statutą 
sudarant, nebent tik paskiri šios srovės žmonės, kaip prof. A. Volde- 
maras,“ tedalyvavo komisijose ekspertais. 


Kai vyriausiuose valdžios organuose opoziciją tesudarė socialde- 
mokratai, pagrindiniais universiteto statuto klausimais su jais išvien 
ėjo ir valstiečių sąjungos - socialistų liaudininkų blokas prieš absoliu- 
čią daugumą seime turėjusį krikščionių demokratų bloką. Nors visos 
partijos vieningai pripažino nepaprastai didelę universiteto reikšmę 
tautos ir valstybės kultūriniame, ūkiniame ir politiniame gyvenime 
ir sutarė, kad universitetas būtų kuo greičiausiai steigiamas, ta- 
čiau vienos iš jų vertino labiau vienus, kitos — kitus fakultetus; 
krikščionys demokratai daugiausia rūpinosi, kad universitetas būtų 
daugiau katališkesnis, kai kitos srovės siekė, kad jis būtų ko laisvesnis. 

Jeigu 1919 ir 1920 m. steigti universitetą daugiausia sutrukdė pir- 
mieji Nepriklausomosios Lietuvos valstybės atkūrimo sunkumai, 
ypač karas su galingesniais Lietuvą puolusiais priešais, tai dar apie 
metus laiko universiteto steigimą užvilkino per ilgai trukęs univer- 
siteto statuto rengimas. Statuto sudarymą daugiausia uždelsė ideolo- 
giniai minėtųjų srovių nesutarimai. 


Skirtingas paskirų mokslų vertinimas 


Jau pirmame steigiamojo seimo posėdyje universiteto statuto 
klausimu 1921 XII7 išryškėjo nevienodas kai kurių mokslų vertini- 
mas. Po referento K. Jokanto pranešimo pirmas žodį gavęs opozicijos 
atstovas fizikas V. Čepinskis, karštas gamtos mokslų šalininkas, 
plačiai nušvietė gamtos mokslų reikšmės ir šių mokslų naudos prak- 
tiškam gyvenimui klausimą. Paminėjęs tuo metu maža kam dar te- 

žinomą būsimą atominės energijos išnaudojimą ir jos baisybes““ ir 
anglų žemdirbių skirtas dideles lėšas tirti, kiek elektra padeda pa- 
didinti augalų derlingumą, Čepinskis užsipuola humanistinį, arba kla- 
sikinį, auklėjimą. „Rusijoj ir Vokietijoj“, sako Čepinskis, „per daug 
buvo įsivyravusi vadinamoji klasicizmo dvasia ir scholastika. Vokie- 
tijoj tad buvo šiek tiek sutvarkyta ir tokių biaurių vaisių neduodavo, 
bet Rusija, kuri tik mokėjo sekti beždžioniškai, jokio kūrybos ele- 
mento neįnešė, dar labiau praplėtė grynai formalinį klasinį auklėji- 
mą, ir rezultatai buvo baisūs. Viena Rusijos sukritimo priežasčių yra 
ta, kad ji neturėjo tekninių jėgų, tekninės iniciatyvos ir iširo dėliai 
to klasicizmo, kuriuo Rusija taip ilgus metus gyveno. Man atrodo, 
kad mūsų kraštas, mano tėvynė, kuris buvo surištas su Rusija ir bu- 
vo Vokietijos įtakoj, randasi po labai smarkiu to klasicizmo įspūdžiu. 
Tik pažiūrėkim — pas mus gimnazijos, gimnazijos ir gimnazijos. .. 
O parodykit, kur yra mokyklos specialios, kur yra teknikos mokyk- 
los, kur yra žemės ūkio mokyklos ir t. t.?“ 

Pagal V. Čepinskį, humanizmas, „klasicizmo dvasia“ — dalykai 
labai artimi scholastikai ir net teologijai: ,„Humanistams, klasikams 
ir filologams niekuomet neteko susidurti su teologija dėl minties 
ir tyrinėjimo laisvės, nes šitos sritys ir teologija turi bendrą scholas- 
tinį ir metafizinį pagrindą. Taigi pas juos nėra ko laukti atsparumo 
prieš teologijos pastangas paimti juos savo globon, su pagalba gi kla- 
sikų ir filologų klerikalai tikisi jei ne eliminuoti priešingus jiems 
gamtos mokslus, tai bent neitralizuoti juos“. 

Jeigu gamtos ir technikos mokslų naudos išryškinimas yra didžiai 
vertingas dalykas, tai klasicizmo niekinimas ir jo visiškas eliminavi- 
mas iš Lietuvos mokyklų ir universiteto būtų buvusi didelė žala 
lietuvių tautos kultūrai augti. Tai aiškiai suprato ir referentas K. Jo- 
kantas, užsistojęs už klasikinį mokslinimą. Jokantas pažymėjo, kad 
„klasinio tipo gimnazijos buvo ir Austruos, ir Šveicaruos, ir Pran- 
cūzuos“, tad ir neatitinka tikrenybės tvirtinimas, kad norima sekti 
klasicizmu pagal Rusiją ar Vokietiją. „Pas mus iš tikro klasicizmo 
nėra“, sako Jokantas, „ir aš nežinau, kur prof. Čepinskis mato? Tikrai 
klasinės gimnazijos mes nė vienos savo krašte neturim..." Graikų 
kalbos nėra niekur, kiek žinau, ir tų gimnazijų, kokios pas mus yra, 
pavadinti klasinėmis jokiu būdu negalima... klasinėse gimnazijose 
Vokietijoje per devynis metus lotynų kalboj vidutiniškai buvo 56 - 
57 pamokos... Net tokios mūsų vadinamosios klasinės gimnazijos ne- 
atitinka antram tipui — realinėms gimnazijoms“. 

Humanistinio švietimo reikalingumą K. Jokantas taip grindo: 
„Dabar čia atiduoti pirmenybę gamtos mokslui aš sutinku, bet kad 
visiškai išbraukti klasinį švietimą iš Lietuvos gyvenimo, kaip kad 

prof. Čepinskis nori, tai aš jokiu būdu negalėčiau sutikti. Viena — 
kas gi galėtų ištirti tuomet mūsų kalbą? Koks gi bus filologas, jei 
nemokės svetimų kalbų, ypač senovės? Jei paimsim lietuvių kalbos 
mokytoją, tai nežinau, koks jis bus mokytojas, jei nemokės klasinių 
kalbų ir literatūros? Taip kad šios rūšies žmonės irgi labai reikalin- 
gi“. 

Čia tenka pasakyti, kad žymus daugumas to meto lietuvių inteli- 
gentų buvo išėjęs rusų mokyklas ir buvo gana stipriai paveiktas nei- 
giamos rusų pažiūros į klasicizmą, ypač į lotynų kalbą. Vadinamieji 
„lotynininkai“ rusams buvo katalikų tikybos ir lenkų tautybės Žmo- 
nės — stačiatikybės ir rusiškumo priešybė. Tad ir nenuostabu, kad 
Nepriklausomoji Lietuva buvo ar tik ne vienintelis Vakarų kultūros 
kraštas, neturėjęs nė vienos klasikinės gimnazijos, ir kad Vytauto 
Didžiojo Universiteto studentų palyginti mažas procentas temokėjo 
lotynų kalbą.5* 

Reikia pripažinti, kad gamtos mokslai jau senokai stumia hu- 
manistinį švietimą iš nuo senovės užimtų pozicijų, tad ir klasicizmo 
„gynėjas“ Jokantas užėmė gynimosi poziciją, pripažindamas gamtos 
mokslams pirmumą. Jis tepasitenkino klasikinio mokslo reikalingumu 
tik filologams ir lituanistams, nebeminėdamas, kad ne mažiau svar- 
bu gerai mokėti lotyniškai pvz. ir Lietuvos istorikams, lietuvių kul- 
tūros istorikams ir kitiems, nebekalbant jau apie mokslinamąją hu- 
manistinės mokyklos reikšmę, kurią gamtininkai paprastai stengiasi 
nuneigti. 

Kalbamuoju metu ir vėliau į klasikinę mokyklą buvo žiūrima 
kaip į tam tikro konservatizmo tvirtovę. „Atžagareiviškumą“ klasi- 
cizme matė ir V. Čepinskis, gretindamas jį su scholastika ir net su 
metafizika, kai šiandien tas pats klasicizmas bei humanizmas turįs 
pasitarnauti marksistinei ideologijai. ,,„Humanizmas yra tokia verty- 
bė“, sako Jurginis, „kuri ideologinėje kovoje užima labai svarbią vie- 
tą. Todėl jam daug dėmesio skiriama marksistinėje literatūroje“ .** 
Pagal Jurginį, „kaip praeity, taip ir dabar humanizmas tebejungia pa- 
žangiąsias visuomenės jėgas“.** Iš tikrųjų humanizmas yra toks dvasi- 
nis kultūrinis judėjimas, kurio paskirtis nėra tarnauti nei ypatin- 
gam '"konservatizmui, nei ypatingam pažangumui. Tik vienokia ar 
kitokia pažiūra į humanizmą bei klasicizmą lėmė ir jo populiarumą. 


Teologijos ir Humanitarinių Mokslų fakultetų klausimas 
Krikščioniškąją seimo poziciją nuo kairiosios opozicijos skyrė, 

kaip matėme, skirtinga pažiūra į gamtos mokslų ir į humanistinių 

disciplinų, ypač į klasikinės filologijos reikšmę. Kiek skirtingai buvo 

vertinami ir Aukštieji Kursai. Jeigu tie kursai ir nebuvo „boikotuo- 
jami“, kaip Žemaitis tvirtina, tai vis dėlto iš prof. Čepinskio kalbos 
galima būtų daryti tam tikrą išvadą apie šiokį tokį kai kurių dešiniųjų 
sluoksnių asmenų tiems kursams rodytą nepritarimą.“! Tačiau labiau- 
siai užvilkino universiteto statuto sudarymą sunkiai suderinamos 
priešingos pozicijos ir opozicijos nuomonės kai kuriais su teologijos 
ir humanitarinių mokslų fakultetais susijusiais klausimais. 

Aukštuosiuose Kursuose teologijos skyriaus nebuvo, tačiau į stei- 
giamo universiteto statuto projektą teologijos fakultetas buvo įtrauk- 
tas, ir jis ten visą laiką figūravo. Kai krikščionims demokratams 
teologijos fakulteto steigimas buvo savaime suprantama pirmaeilė 
būtenybė, opozicinės partijos į šį reikalą žiūrėjo kiek kitaip. Socialis- 
tų liaudininkų 1921 X6 konferencijos reikalavusioje ko greičiausiai 
steigti univėrsitetą rezoliucijoje pasakyta, kad „pirmoj eilėj privalo 
būti įsteigti fakultetai: teisių, humanitarinis, medicinos, agronomijos, 
matematikos ir kiti“.** Valstiečių sąjungos atstovo Tamošaičio aiški- 
nimu seime, nepaminėtas teologijos fak., nes esančios kunigų semi- 
narijos, vidurinės mokyklos duodančios kunigų. „Iš kitos pusės“, sako 
Tamošaitis, „švietimo komisijoj aš girdėjau pareiškimą prof. Būčio, 
kad tam fakultete galima būtų pastatyti 40 profesorių. Matyt, kad 
mokslo žmonių toje srityje yra tiek daug, kad šiandien pirmon eilėn 
statyti tą reikalą negalima, nors niekas ir nesako, kad to fakulteto 
nebūtų““, 

Socialdemokratų, drauge ir visos kairiosios opozicijos, pažiūrą 
į teologijos fak. steigimą taip nusakė įžymiausias opozicijos kalbėtojas 
socialdemokratas prof. V. Čepinskis: „Be to, kad palengvinus univer- 
siteto statuto priėmimą, opozicija, visų pirma kraštutinioji opozicija — 
socialdemokratai, bet drauge ir valstiečių ir socialistų liaudininkų blo- 
kas, sutiko, kad universitete turi būti katalikiškas teologijos fakul- 
tetas, nors tas ir prieštarauja principiniam tos opozicijos nusistaty- 
mui. Sutiko dėl to, kad skaitosi su realybe, su tuo faktu, kad dau- 
guma Lietuvos gyventojų yra katalikai“.** 

Nesipriešindama teologijos fakulteto steigimui, kairioji opozicija 
vis dėlto ilgai ir gana griežtai prieštaravo pastabai, kad profesoriau- 
ti teologijos fakultete gali tiktai žmogus, gavęs Lietuvos episkopato 
sutikimą. Tokia pastaba prieštaraujanti plačiausios universiteto auto- 
nomijos principui. Vis dėlto šį priekaištą galėtume laikyti veikiau 
formaliu, retoriniu, nepažeidžiančiu dalyko esmės, nes ir pats pagrin- 
dinis šio priekaišto autorius V. Čepinskis neginčijo teologijos fakul- 
teto teisės turėti tik episkopato patvirtintus profesorius. Tik, V. Če- 
pinskio nuomone, „galima tai atsiekti, kas reikalaujama katalikų Baž- 
nyčios kanonais, ir kitu keliu, nelaužant fakulteto autonomijos“.*5 

Griežčiausią opozicijos pasipriešinimą sukėlė seimo švietimo 
komisijos pataisų numatytieji steigti Humanitarinių Mokslų Fakul- 
tete teologijos fakultetui reikalingieji krikščionių filosofijos ir peda- 
gogikos skyriai su keturiomis katedromis: 1. krikščionių filosofijos 
įžangos, 2. krikščionių filosofijos sistemos, 3. krikščionių filosofijos 
istorijos ir 4. paidagogijos ir jos istorijos.“ 

Šalia šių dviejų pagrindinių pozicijos reikalavimų, didžiausią pa- 
vojų, kad universiteto statutas iš anksto primes universiteto suka- 
talikinimą, kairioji opozicija matė dar ir seimo daugumos priim- 
toje pastaboje, nusakančioje, kas skiria pirmuosius fakultetų profe- 
sorius. Švietimo komisijos pirmininko ir referento K. Jokanto seimo 
plenumui buvo pasiūlyta tokia pastaba: „Iki susidaro fakulteto ta- 
ryba ne mažiau kaip iš penkių asmenų, švietimo ministerija, einant 
šio statuto $ 13 ir $ 16, skiria profesorius, adjunktprofesorius, lekto- 
rius ir asistentus. Kandidatų sąrašą teikia švietimo ministerijai ko- 
misija, susidedanti iš dviejų Aukštųjų kursų, vieno švietimo minis- 
terijos ir dviejų seimo švietimo komisijos atstovų“.“ Krikščionių 
demokratų bloko atstovo kun. A. Šmulkščio siūlymu, seimo dauguma 
šioje pastaboje žodžius „švietimo ministerija“ pakeitė žodžiu „prezi- 
dentas“.* Kadangi tuo metu prezidentavo krikščionis demokratas A. 
Stulginskis ir kadangi seimas antruoju skaitymu buvo net jau priė- 
męs nutarimą, kad humanitariniame fakultete būtų įsteigtos keturios 
krikščioniškosios filosofijos ir pedagogikos katedros, tai kairioji opo- 
zicija baiminosi, kad prezidentas į Humanitarinių Mokslų Fakulteto 
penkių pirmųjų profesorių branduolį galėjo paskirti net keturis aiš- 
kiai katalikiškų pažiūrų profesorius ir tuo būtų buvusi iš anksto nu- 
lemta grynai katalikiška Humanitarinių Mokslų Fakulteto kryptis. 

Protestuodama prieš seimo daugumos priimtus, ypač čia minėtuo- 
sius, statuto paragrafus, ir pastabas, kairioji opozicija buvo tris- 
kart demonstratyviai apleidusi posėdžių salę“? Pagaliau buvo sutar- 
ta, kad krikščioniškosios filosofijos ir pedagogikos skyriai būtų nu- 
kelti į teologijos fakultetą. Teologijos fakultetas buvo pavadintas Teo- 
logijos - Filosofijos Fakultetu, ir universiteto statuto 5 $ pastaba dėl 
profesorių rinkimo skelbia, kad „Teologijos - filosofijos fakultetas 
renkasi profesorius prisilaikydamas kanonų teisės“. IV skyriaus 24 $ 
I pastaba dėl pirmųjų profesorių skyrimo sako, kad „Ligi susidaro 
fakulteto taryba ne mažiau kaip iš 5 asmenų, profesorius ir docen- 
tus skiria, švietimo ministrui pristačius, valstybės prezidentas, eida- 
mas šio statuto 13 $“."? Pastaroji pastaba baigiant svarstyti statutą, 
buvo jau nebetekusi ir aktualumo, nes Lietuvos Universitetas buvo 
atidarytas ir fakultetų branduoliai buvo paskirti dar prieš baigiant 
priimti šio universiteto statutą. 

Teologijos - Filosofijos Fakultetui buvo nustatyti 4 skyriai, bū- 
tent teologijos, filosofijos, teisių ir istorijos su šiomis 22 katedromis: 
1. filosofijos įžangos ir istorijos, 2. filosofijos sistemos, 3. teoretinės 
ir eksperimentalinės psichologijos, 4. pedagogijos ir jos istorijos, 5. 
sociologijos, 6. visuotinės istorijos ir istorijos filosofijos, 7. visuotinės 
literatūros, 8. fundamentalinės teologijos, 9. dogmatinės teologijos, 
10. moralinės teologijos, 11. pastoralinės teologijos, 12. kanonų teisės 
šaltinių, 13. Benedikto kodekso, 14. patrologijos, 15. Šv. Rašto Senojo 
Įstatymo, 16. Šv. Rašto Naujojo Įstatymo, 17. krikščionijos archeolo- 
gijos ir meno istorijos, 18. krikščionijos pradžios istorijos, 19. vidur- 
amžio Bažnyčios istorijos, 20. naujųjų laikų Bažnyčios istorijos, 21. ti- 
kybų istorijos Lietuvoje, 22. religijų istorijos. Pirmu skaitymu sei- 
me“! teologijos fakultetui buvo referuota ir priimta 15 katedrų, tre- 
čiuoju skaitymu;* švietimo ministro prof. Juodakio siūlymu, teolo- 
gijos fakultetą seimas nutarė pavadinti Teologijos - Filosofijos Fa- 
kultetu ir pridėjo jam dar aukščiau įvardytas pirmas septynias ka- 
tedras. 

Pagal steigiamojo seimo priimtą universiteto statutą, Humanitari- 
nių Mokslų Fakultetą sudarė 18 katedrų: 1. filosofijos, 2. bendrosios 
ir eksperimentalinės psichologijos, 3. pedagogijos ir jos istorijos, 4. 
lyginamųjų kalbų mokslo, 5. lietuvių ir gimininių tautų kalbų mokslo, 
6. semitų kalbų mokslo ir literatūros, 7. germanų kalbų mokslo ir li- 
teratūros, 8. romanų kalbų mokslo ir literatūros, 9. slavų kalbų moks- 
lo ir literatūros, 10. graikų kalbos mokslo ir literatūros, 11. lotynų 
kalbos mokslo ir literatūros, 12. žydų kalbos (jidiš) ir literatūros, 
13, lietuvių ir gimininių tautų literatūros, 14. Lietuvos istorijos, 15. 
visuotinės istorijos, 16. žydų istorijos, 17. meno teorijos ir istorijos, 
18. archeologijos. Seimo švietimo komisijos pirmam skaitymui pateik- 
tame statuto projekte humanitariniam fakultetui buvo numatytos 28 
katedros.'* Šalia kiek kitais vardais galutinai seimo priimtų semitų 
kalbos mokslo, germanistikos, romanistikos, slavistikos, graikų kal- 
bos mokslo ir lotynų kalbos mokslo katedrų, buvo numatytos dar še- 
šios šioms katedroms paralelės katedros: žydų literatūros, rusų ir gu- 
dų literatūros, lenkų literatūros, germanų literatūros, romanų litera- 
tūros, senovės klasinės literatūros. Vietoje priimtų trijų filosofijos, 
psichologijos ir pedagogikos katedrų buvo pasiūlytos šios septynios 
katedros: bendrosios paidagogikos, paidalogijos, paidagogijos istorijos, 
krikščionių filosofijos įžangos, krikščionių filosofijos sistemos, krikš- 
čionių filosofijos istorijos ir bendrosios psichologijos; vietoje priimtos 
žydų kalbos ir literatūros katedros buvo numatyta bendrosios lite- 
ratūros ir poetikos įvado katedra. Vietoje šių 28 katedrų atstovas 
Šmulkštys pasiūlė 19 katedrų, kurios skiriasi nuo galutinai priim- 

tųjų tuo, kad vietoje pirmųjų trijų galutinai priimtųjų jis buvo pa- 
siūlęs šias keturias: krikščionių filosofijos įžangos, krikščionių filoso- 
fijos sistemos, krikščionių filosofijos istorijos ir krikščionių paidago- 
gijos ir jos istorijos. Šmulkščio siūlymu, humanitarinį fakultetą tu- 
rėjo sudaryti keturi skyriai: krikščioniškosios filosofijos bei paidago- 
gijos, lingvistikos, literatūros ir istorijos. Atstovas Čepinskis buvo 
siūlęs išbraukti katedras: germanistikos, romanistikos, graikų kalbos 
mokslo ir lotynų kalbos ir jų vieton įdėti senųjų ir naujųjų kalbų 
katedrą, be to, išbraukti germanų, romanų ir senovės klasinės lite- 
ratūros katedras ir jų vieton įdėti senovės tautų ir naujosios ga- 
dynės tautų literatūros katedrą. Pirmuoju skaitymu seimas buvo pri- 
ėmęs Šmulkščio siūlymą.“* 

Galutinai seimo priimtasis statutas humanitariniam fakultetui 
skyrių nenumatė. Šio fakulteto vardas svyravo tarp filosofijos ir 
humanitarinių mokslų fakulteto. Galutinai priimtasis pastarasis pa- 
vadinimas. : 


Kitų fakultetų ir jų katedrų steigimo svarstymas 


Steigiamojo seimo gautajame universiteto statuto projekte buvo 
numatyti šie 8 fakultetai: 1. humanitarinis, 2. teisių, 3. matematikos 
- fizikos, 4. gamtos, 5. agronomijos, 6. medicinos, 7. technikos, 8. teolo- 
gijos. Steigiamojo seimo komisija nutarė matematikos - fizikos, gam- 
tos ir agronomijos fakultetus sujungti, ir seimo plenumui pasiūlė šiuos 
6 fakultetus: 1. Teologijos, 2. Humanitarinių Mokslų, 3. Teisių, 4. 
Matematikos - Gamtos, 5. Medicinos ir 6. Technikos.“ Šie 6 fakul- 
tetai buvo priimti ir trečiuoju skaitymu seime, tuo skirtumu, kad teo- 
logijos fakultetas buvo pavadintas Teologijos - Filosofijos Fakultetų. 

Teisių Fakultetui pirmykščiame projekte buvo numatytos šios 
9 katedros: 1. romėnų teisės istorijos ir sistemos, 2. Lietuvos teisės 
istorijos, 3. valstybinės teisės, 4. pilietinės teisės, 5. baudžiamosios tei- 
sės, 5. ūkio ir finansų mokslo, 7. teisės enciklopedijos (originale — 
enciklopedijos teisės. A. R.), 8. teisės filosofijos istorijos (originale — 
filosofijos istorijos teisės. A. R.), 9. tarptautinės (tarpvalstybinės) 
teisės. 

Nuostabu, kad patys teisininkai pageidavo Teisių Fakultetui 
sumažinti katedrų skaičių, tad, remdamosi ekspertų siūlymu, sei- 
mo švietimo komisija seimo plenumui pateikė šio fakulteto reika- 
lu tokią redakciją: „Teisių fakultetą sudaro teisių, ekonomijos ir po- 
litikos skyriai su šiomis katedromis: 1. romėnų teisės istorijos ir sis- 
temos, 2. lietuvių teisės istorijos, 3. valstybinės teisės, 4. pilietinės 
teisės, 5. baudžiamosios teisės, 6, ūkio mokslo“. Atstovas Šmulkštys 

pasiūlė išplėsti katedrų skaičių į šias 10 katedrų: 1. romėnų teisės, 
2. teisės istorijos (teisės enciklopedijos), 3. civilinės teisės, 4. civi- 
linio proceso, 5. kriminalinės teisės, 6. kriminalinio proceso, 7. vals- 
tybinės teisės, 8. ekonomikos, 9. Lietuvos teisės istorijos ir 10. finan- 
sų teisės. Pirmu skaitymu balsuojant buvo priimtas Šmulkščio siū- 
lymas.** 

Seimo plenumas trečiuoju skaitymu priėmė šias 15 „bendrosios“ 
komisijos pasiūlytų katedrų: 1. teisės enciklopedijos, 2. romėnų tei- 
sės istorijos ir dogmos, 3. Lietuvos teisės istorijos, 4. politinės eko- 
nomijos, 5. teisės filosofijos istorijos, 6. valstybinės teisės, 7. statis- 
tikos, 8. finansų teorijos, 9. civilinės teisės, 10. civilinio proceso, 11. 
baudžiamosios teisės, 12. baudžiamojo proceso, 13. administratyvinės 
teisės, 14. prekybinės teisės, 15. tarptautinės teisės. Fakulteto skyrių 
statutas nenumatė.“ 

Švietimo Ministerijos statuto projekte trys numatytieji matema- 
tikos - gamtos mokslų fakultetai buvo taip nusakyti: „$ 8 Matemati- 
kos - fizikos fakultetas su pagrindinėmis katedromis a. matematikos, 
b. fizikos, c. mechanikos ir d. astronomijos. $ 9 Gamtos fakultetas su 
pagrindinėmis katedromis a. geologijos, b. geofizikos, c. chemijos, d. 
zoologijos ir e. botanikos. $ 10 Agronomijos fakultetas su pagrindi- 
nėmis katedromis a. dirvožemio su bendrąja ir specialine žemdir- 
byste, b. bendrosios ir specialinės zootechnijos, c. pritaikomosios bo- 
tanikos, d. žemės ūkio organizacijos, e. žemės ūkio mechanikos ir 
statybos, f. girininkystės, g. žemės ūkio prekybos ir pramonės“. 

Seimo švietimo komisija pasiūlė šiuos tris fakultetus sujungti į 
vieną ir 8 $ redaguoti šitaip: „Matematikos gamtos fakultetą sudaro 
matematikos, fizikos, chemijos, biologijos ir agronomijos skyriai su 
šiomis katedromis: 1. geometrijos, 2. matematinės analizės, 3. ekspe- 
rimentalinės fizikos, 4. teorinės fizikos, 5. fizinės chemijos, 6. me- 
chanikos, 7. astronomijos, 8. geofizikos, 9. geologijos, 10. neorganinės 
chemijos, 11. organinės ir fiziologinės chemijos, 12. technologijos 
chemijos ir analitinės chemijos, 13. botanikos, 14. zoologijos, lygina- 
mosios anatomijos ir embriologijos, 15. histologijos, 16. mikrobiolo- 
gijos, 17. dirvožemio su bendrąja ir specialine žemdirbyste, 18. bend- 
rosios ir specialinės zootechnikos, 19. pritaikomosios botanikos, 20. 
žemės ūkio organizacijos, 21. žemės ūkio mechanikos ir statybos, 
22, girininkystės, 23. žemės ūkio prekybos ir pramonės“. 

Prof. Čepinskis, pasisakęs aiškiai už švietimo komisijos projek- 
tą,“ pasiūlė tris pataisas: 9 punkte pridėti žodžius „ir mineralogi- 
jos“, 10 punkte — „ir analitinės“, 12 punktą — išbraukti. K. Jokan- 
tas siūlė išbraukti 15 p., histologiją. Seimas priėmė Čepinskio siūly- 
mą su jo pataisomis, Jokanto pataisą atmetė. Tad seimo priimtas šis 

paragrafas skiriasi nuo seimo švietimo komisijos siūlyto tik tuo, kad 
galutinėje redakcijoje 9 punktas pakeistas į „geologijos ir mineralo- 
gijos“, 10 punktas — į „neorganinės ir analitinės chemijos“ ir 12 . 
punktas išbrauktas. Tuo būdu Matematikos - Gamtos Fakultetui nu- 
statytos 22 katedros. 

Dėl Medicinos ir Technikos fakultetų per diskusijas esminių pa- 
keitimų nepadaryta. Pirmąjį fakultetą seimo priimtojo statuto 9 $ 
taip nusako: 


„Medicinos Fakultetą sudaro: 

a. Medicinos skyrius su katedromis: 1. anatomijos, 2. histologijos 
su embriologija, 3. fiziologijos ir fiziologinės chemijos, 4. farmakolo- 
gijos su receptūra, toksikologija ir balneologija, 5. bendrosios pato- 
logijos ir patologinės anatomijos, 6. akušerijos ir ginekologijos su 
klinikomis, 7. įvado į vidurių mediciną, 8. I terapeutinės klinikos, 
9, II terapeutinės klinikos, 10. įvado į chirurgiją, 11. operacinės chi- 
rurgijos su topografine anatomija, 12. I chirurginės klinikos, 13. II chi- 
rurginės klinikos, 14. oftalmologijos su klinika, 15. odos ir veneros 
ligų su klinika, 16. vaikų ligų su klinika, 17. nervų ir psichikos ligų 
su klinika, 18. higienos su bakteriologija ir sanitarine policija, 19. 
teismo ir socialinės medicinos, 20. ausų, nosies ir gerklės ligų su 
klinika. 

b. Veterinarijos skyrius su katedromis: 21. gyvulių anatomijos, 
22. patologinės anatomijos su mėsos pažinimu, 23. operacinės chirur- 
gijos, chirurginės patologijos ir specialinės chirurgijos su klinika, 
24. diagnostikos, specialinės patologijos ir terapijos su klinika, 25. 
veterinarijos bakteriologijos, epizootologijos su klinika, 26. zootech- 
nikos, zoohigienos ir eksterijero. 

c. Farmacijos skyrius su katedra: 27. farmacijos ir farmakogno- 
zijos. 

d. Odontologijos skyrius su katedra: 28. stomatologijos ir dentis- 
terijos“. 

Technikos Fakulteto sandarą statuto 10 $ taip nusakė: 

„Technikos Fakultetą sudaro statybos, mechanikos, chemijos ir 
elektrotechnikos skyriai su šiomis katedromis: 1. mechanikos, 2. elek- 
trotechnikos, 3. statybos ir statybos medžiagos technologijos, 4. ar- 
chitektūros, 5. geodezijos, 6. statybos mechanikos, 7. hidrotechnikos, 
8. kelių, 9. tiltų, 10. variklių, 11. mechanizmų ir dirbamųjų mašinų, 
12. mechaninės technologijos, 13. elektromechanikos, 14. telefonijos, 
telegrafijos ir radio - telegrafijos, 15. organinės chemijos technologijos, 
16. neorganinės chemijos technologijos, 17. pritaikomosios fizinės che- 
mijos“'."? 

Pagal statuto 11 $, „katedros gali turėti po kelias šakas ir ke- 
lis profesorius. Fakultetui nutarus, gali būti steigiami nauji skyriai 
ir naujos katedros“. Tad fakultetams statuto pripažintos didelės tei- 
sės. Už tokią plačią fakultetų autonomiją buvo pasisakiusi krikščio- 
niškoji seimo pozicija, kai opozija, nors ir kiek nepasitikėdama to- 
kia plačia, niekur nepraktikuojama, fakultetų autonomija, vis dėlto 
jai griežtai nesipriešino.“ Tas pat 11 $ sako, kad nustatytosios ka- 
tedros panaikinamos 34 $ nustatyta tvarka, 34 $ taip nusakytas: „Šio 
statuto pakeitimo sumanymas gali būti svarstomas Universiteto Ta- 
rybos posėdy ir 25 visų Tarybos narių parašais gali būti įneštas į 
Seimą kaipo įstatymo sumanymas“. 

Dėl kai kurių mokslo sričių buvo keliami aikštėn ir tokie pagei- 
davimai, kurie seimo nariams atrodė neįvykdomi. Atstovas Stepo- 
navičius (krikšionių demokratų bloko) nusikundė, kad agronomijai 
projekte buvo menkiau atstovaujama, negu medicinai, kad apie 
prekybą teužsiminta bendrais žodžiais, be sistemos. „Prekyba“, sa- 
ko Steponavičius, „izraelitų rankose, bet kas kaltas, jei ji ir toliau 
liks jų rankose?“ Čepinskis sutiko su Steponavičium dėl prekybos, 
tačiau pareiškė, kad prekybos - komercijos fakulteto steigti nepajėg- 
tume. Tenka pasitenkinti Teisių Fakulteto ekonomikos skyriumi, 
kurį seimas numatė. Čepinskis nusiskundė, kad net ir Anglijoje ir 
kituose kraštuose nesama išsilavinusių žmonių politikoje, juo labiau 
Lietuvoje, ir siūlė būtinai numatyti Teisių Fakultete ir politikos, arba 
diplomatų, skyrių. Jis paminėjo ir meno fakultetą. Esą daug pagei- 
davimų, bet „duokit jūs“, sako jisai, „laisvę tarpt, ir visa tas, kas yra 
mums reikalinga, ateis!“ Dėl agronomijos fakulteto Čepinskis pabrė- 
žė, kad agronomai saką, jog universitetai niekur nedavė gerų agro- 
nomų ir kad reikią žemės ūkio instituto.*! 


Mokomasis universiteto personalas 


1921 m. Lietuvos Universiteto steigimo reikalas buvo jau tiek 
pribrendęs, jog ir visuomenė pradėjo nebekantrauti ir reikalauti ne- 
atidėliojant steigti universitetą. Skubiausiai steigti universitetą rei- 
kalavo pvz. 1921 IX 15 įvykusi krikščionių demokratų ir 1921 X 6 so- 
cialistų liaudininkų konferencijos.** Nemažiau pasigedo savojo uni- 
versiteto ir steigiamasis seimas. Steigiamojo seimo švietimo komisijos 
pirmininkas krikščionių demokratų bloko atstovas K. Jokantas jau 
savo įžanginėje kalboje, pristatydamas seimui universiteto statuto 
projektą, iškėlė aikštėn įvairiopą krašto kenčiamą žalą dėl savojo 
universiteto neturėjimo. „Neįkūrimas iki šiol universiteto“, kalbėjo 
Jokantas, „blogai atsiliepė ir politikos atžvilgiu, dėlto, kad svetim- 


163 


taučiai, karakterizuodami naujai susikūrusias valstybes, tarp ko kito, 
kreipia domės, ar toji naujoji valstybė turi savo aukštąją mokyklą, 
ar ne. Aukštoji mokykla vis dėlto tapo vienu iš žymiausių tautos 
ar valstybės karakteristikos bruožų, ir jei kokia tauta ar valstybė 
nepajėgia sukurti nė vienos savo aukštosios mokyklos, tai svetimtau- 
čiams, neįsigilinusiems į visas tokio reiškinio priežastis, gali būti 
abejojimų, ar, apskritai, tokia tauta ar valstybė turi savy tiek inte- 
lektinių jėgų, kad tą mokyklą sukurtų“.** Aukštieji Kursai universi- 
teto atstoti negalį, nes „tai yra sukurta geros valios žmonių laiki- 
nai, paruošti, taip sakant, kelią universitetui, bet net juridinė kur- 
sų padėtis ne tokia, kad galėtų atstoti universitetą“. 

Kita svarbi Jokanto nurodyta to meto priežastis, vertusi tuojau 
kurti universitetą, buvo užsienių universitetų neprieinamumas. Tur- 
tingų žmonių, galėjusių studijuoti užsienyje, turėjome nedaug. Val- 
džia skyrė taip pat nedaug ir stipendijų užsienio studijoms, be to, tos 
stipendijos buvusios nepakankamos. Tačiau jeigu valdžia skirtų tiek 
stipendijų, kiek pakaktų patenkinti visam mūsų studentų "jaunimui, 
tai susidarytų suma, beveik lygi universiteto išlaikymui, Išskyrus Vo- 
kietiją, kitų kraštų universitetai tuo metu nebuvo prieinami dėl 
aukštos valiutos. Betgi „kaip prieš karą buvo lengva Vokietijoje įstoti 
į universitetą, taip dabar mūsų jaunuomenė sutinka vis didesnių sun- 
kenybių“** Be to, mūsų studentai užsieniuose negali prieit prie 
laboratorijų senuose ir garsiuose universitetuose, nes jie perpildyti 
studentų. Ypač medicinos studentams beveik visai negalima patekti 
į garsaus profesoriaus kliniką. „Jis visuomet yra apsuptas gydytojų 
plejados, kurie specializuojasi, o studentai tai tik iš tolo per kelis 
žingsnius mato, kas ten dedasi. Apie tyrinėjimą, apie savarankišką 
darbą nėra ir kalbos“. Tad nors pradžioje mūsų universitetas įren- 
gimais ir mokslo personalo kvalifikacijomis ir negalės prilygti užsie- 
nietiškiams, tačiau jis turės mažiau studentų, kurie praktikos darbus 
galės atlikti geriau negu užsienyje. 

Nors medicinos fakultetas pareikalautų nemaža lėšų, tačiau daug 
būtų ir sutaupyta, nes mūsų žmonės nustotų „dėl mažiausio piršto 
skaudėjimo tuoj bėgti į Karaliaučių pas profesorius“.*“* Suminėjęs, 
kokią naudą kraštui duos technikos, gamtos, matematikos, agronomi- 
jos, teisės fakultetai, Jokantas pabrėžė humanitarinio fakulteto svarbą, 
„kuris pateiks mums tinkamų mokytojų ir lygiai mokslo vyrų, kurie 
išaiškins mūsų senovę, mūsų istoriją, nes mūsų istorija yra, galima 
sakyti, neištirta, Svetimtaučiai mums nieko nepadės, ir tik mūsų pa- 
čių mokslininkai turi tą atlikti“. 

Pajėgumas suburti pakankamą savų mokslininkų kadrą ir buvo 
viena pačių pagrindinių sąlygų įkurti savajam universitetui. Nors Lie- 

tuva per 80 metų neturėjo savame krašte jokios aukštosios mokyk- 
los ir nors imperialistinės Rusijos valdžia rusinimo sumetimais ir slo- 
pino lietuviškąją kultūrą, neleisdama net aukštuosius mokslus išėju- 
siems lietuviams užimti savame krašte tarnybos vietų, ir todėl sunku 
buvo tikėtis pakankamai aprūpinti visas mokslo šakas savo moks- 
lininkais, tačiau kurti universitetą skatinančiai veikė ir Lietuvos 
kaimynų pavyzdys. Jokantas savo kalboje pažymėjo, kad mūsų kai- 
mynai latviai, kaip ir estai, tik sukūrę savo valstybes, tuojau įstei- 
gė ir savo universitetus. Jie, tiesa, savo kraštuose turėjo ir prieš ka- 
rą aukštąsias mokyklas, bet jos nebuvo nei latvių, nei estų. Ir lenkai, 
turėję prieš karą savąjį universitetą, po karo tuojau sukūrė dar kele- 
tą naujų universitetų. Išskyrus gal patalpų klausimą, tos pačios prie- 
žastys trukdžiusios kurti universitetus ir kaimynams. „Medžiaginė 
padėtis mūsų kaimynų ne geresnė, o atatinkamų žmonių atžvilgiu jie 
nė kiek aukščiau nestovi“, sako Jokantas. „Kiek man žinoma, iš Len- 
kijoj naujai įsikūrusių universitetų profesorių labai mažai ko reika- 
laujama, ir tuo atžvilgiu mūsų naujai susikūręs universitetas jokiu 
būdu nestovės žemiau už naujai susikūrusius universitetus mūsų 
kaimynų“. 

Ir atstovas Čepinskis panašiai vertino mūsų mokslininkus, ly- 
gindamas juos su kaimyniniais profesoriais: „„...gal pas mus ir nėra 
tokių žvaigždžių, kurios šviestų visam pasauliui, bet pas mus bus ne 
blogiau, negu pas latvius. Aš skaičiau šiomis dienomis latvių leidi- 
nį, su latvių universiteto profesorių paveikslais ir parašais. Ten daug 
mano pažįstamų. Sulyginęs juos su mūsiškiais, su mano tautie- 
čiais, aš jokios pirmenybės latviams neduočiau. Paimkim dar Vilniaus 
universitetą: aš turiu paskaitų sąrašą, kur ir profesoriai nurodyti. 
Ten irgi daug pažįstamų pavardžių — savo laiku kartu mokinomės ir 
darbavomės, Sulyginus su mūsiškiais, jokios pirmenybės vilniečiams 
atiduoti neprisieina“.*" 

Seimo atstovai suprato, kad, tik remdamasis savo lietuviškomis 
mokslo jėgomis, universitetas gali tapti lietuvių tautos kultūros ži- 
diniu. Čepinskis išplėtė ir išryškino Jokanto mintį, kad tik mūsų 
mokslininkai turėtų ištirti Lietuvos istoriją. Pagal Čepinskį, tik sa- 
vi mokslininkai tepajėgs ištirti ne tik savo krašto istoriją, bet tik 
jie tesugebės sukurti ir visą savarankišką kultūrą, „kuri būtų įdomi 
ir reikalinga kitoms tautoms“, be kurios ir „mūsų nepriklausomybė 
yra problematiškas dalykas. Mūsų gi savarankumas ir originalumas“, 
dėstė Čepinskis, „gali apsireikšti tik per kūrybą, lygiai ūkio ir kul- 
tūros srity. Man aišku, kad, neturėdami universiteto, mes to nepa- 
sieksime, ir aš dar pridėsiu vieną dalyką: aš čia esu didelis tauti- 
ninkas šioj srityj (kdb ploja) ir manau, kad, jeigu mes sudarytum 

universitetą tik iš svetimų žmonių, iš žmonių, kuriems ir mūsų reika- 
lai, ir mūsų gyvenimo sąlygos, ir mūsų troškimai ir pažiūros būtų 
svetimi, tad jie negali sukurti tokio universiteto, kuris būtų mūsų 
kultūros židinys (pritarimas). Gal be tų žmonių mes neapsieisim, — 
čia kitas dalykas, — jie bus reikalingi, bet būtinai taip, kaip mes 
valstybę stengiamės kurti savo jėgomis, — kokios jos yra, tokios, — 
tai taip pat ir čia mes turime eiti prie universiteto kūrimo tokiomis 
savo jėgomis, kokios yra, kviesdami iš svetur tik tas jėgas, kurių 
pas mus visai nėra (gyvas plojimas). Kitaip mes nepadarysim iš savo 
universiteto tautos kultūros židinio“.*" 

Koks pavojus gali susidaryti savam universitetui ir savai kultū- 
rai, kviečiant gausiai ir neapdairiai svetimus profesorius, paryškino 
ir krikščionių demokratų bloko atstovas kun. A. Šmulkštys: „.. bet 
mūsų darbo mintis, kad universiteto gyvenime išvengtum tų netobu- 
lybių, kurios buvo jaučiamos kai kuriuose Rusijos universitetuose, 
kuriuose buvo įsibrovę kviečiami svetimtaučiai, kurie paskui sudarė 
tam tikrus ratelius ir stengėsi neįsileisti to krašto žmonių, kad tuo 
būdu savo rankose mokslą laikytų ir, žinoma, vietos kultūrą tokiu 
būdu trukdytų“.** 

Svarstant trečiuoju skaitymu mokslo personalo klausimą, pir- 
miausia kilo diskusijos dėl profesorių mokslo laipsnių. Posėdyje da- 
lyvavęs švietimo ministras prof. Juodakis siūlė išbraukti ekstraor- 
dinarinio prof. titulą. Čepinskis nurodė pavyzdį Rusijos, kuri pasta- 
ruoju metu atsisakiusi nuo ordinarinių ir ekstraordinarinių profeso- 
rių ir ėmusi daryti „erzac- profesorius“. Rusijoje ėmė kviesti į 
profesorių vietas asmenis, kurie šitų kvalifikacijų — daktaro ar 
magistro laipsnio — neturėjo. Kadangi asmenis be šių mokslinių kva- 
lifikacijų skirti ord. ar e.o. profesoriais nederėjo, tai jiems įvedė spe- 
cialų adjunktprofesorių titulą.“ Netenka laukti, kad pas mus atva- 
žiuos ordinarinių profesorių iš užsienio: maža alga, nebent iš badau- 
jančios Rusijos. Mums reikėsią sudaryt universitetą iš Lietuvos pi- 
liečių, tad Čepinskis ir siūlė statuto projekte žodžius „ord.“ ir „e. o.“ 
pakeisti žodžiu „adjunktas“. Šį siūlymą, palaikytą dar atstovo Tamo- 
šaičio ir Lašo, seimo dauguma atmetė. Seimo priimtas statuto 12 $ 
taip nusako mokslo personalo sudėtį: „Universiteto mokslo personalą 
sudaro: a. vyresnysis mokslo personalas: ordinariniai ir ekstraordina- 
riniai profesoriai, docentai ir privatdocentai; b. jaunesnysis mokslo 
personalas: lektoriai, asistentai, laborantai ir prozektoriai“.?* 

Statuto projekte iš ord. ir e. o. prof. tebuvo reikalaujama tik 
mokslo laipsnio, bet, kun. Dogelio siūlymu, pridėtas dar reikalavi- 
mas ir vieno skelbto mokslo veikalo. Tad seimo priimto statuto 13 $ 
taip apibūdina reikalavimus vyresniajam mokslo personalui: „Ordi- 

nariniais ir ekstraordinariniais profesoriais gali būti asmens, kurie 
yra gavę mokslo laipsnį ir be to yra parašę nors vieną mokslo veika- 
14. Docentai gali būti asmens, turį mokslo laipsnį. Pastaba. Išimtis 
gali būti daroma pasižymėjusiems mokslo darbais“ .?1 

Statuto 15 $ taip nusako reikalavimus jaunesniajam mokslo per- 
sonalui: „Jaunesniajam mokslo personale gali būti asmens neturį 
mokslo laipsnio, bet išėję aukštosios mokyklos kursą. I pastaba. Išimtis 
gali būti daroma laborantams ir prozektoriams. II pastaba. Į jaunes- 
nįjį mokslo personalą Fakulteto Taryba skiria tik asmenis mokančius 
vesti savo dalykus lietuvių kalba. Išimtis gali būti padaryta tik kalbų 
lektoriams“.?2 

Seime buvo kilę gyvų diskusijų dėl reikalavimų privatdocentui 
ir dėl jam duodamų teisių. Pagal seimo švietimo komisijos siūlomą 
statuto projektą, norįs tapti provatdocentu asmuo turi pristatyti fa- 
kultetui tokio universiteto daktaro laipsnį, kur reikalaujamos spaus- 
dintos disertacijos, ir nors vieną mokslinį veikalą, iš kurio būtų 
matyti, kad tas asmuo moka savarankiškai dirbti mokslinį darbą. Pa- 
gal didelius reikalavimus numatytos privatdocentui ir didelės teisės. 
Privatdocentas turi teisę reikalauti iš fakulteto, kad jam duotų au- 
ditoriją, ir turi teisę skaityti ne tik tuos kursus, kurie yra paskelbti, 
bet ir nepaskelbtus, vadinamuosius paralelinius kursus. Tuo būdu 
privatdocentas, referento Jokanto žodžiais, „gali sudaryti sveiką kon- 
kurenciją profesoriams“? 

Čepinskis, prieštaraudamas švietimo komisijos pirmininko Jo- 
kanto kalbai, atsakė, kad reikalavimas pristatyti tokio universiteto 
disertaciją, kuris reikalauja spausdintos disertacijos, nėra sunkus, nes, 
kiek jis žinąs, nesama nė vieno bent kiek rimto universiteto, kur ne- 
būtų reikalaujama spausdinta disertacija. „Čia sakoma, kad statomi 
labai stiprūs reikalavimai, norint pateisinti, kodėl išplečiamos pri- 
vatdocentų teisės“, sako Čepinskis. Pasisakęs prieš referento varto- 
tą žodį „konkurencija“, deramą labiau bankininkams ar spekulian- 
tams, oponentas pasiūlė tinkamesnį mokslo sričiai žodį „rungtynės“, 
ir iš principo sutiko su privatdocentų sveiko mokslinio rungtyniavi- 
mo mintimi, tik pareiškė ir savo abejojimų dėl praktiškos tokių pla- 
čių privatdocentų teisių naudos: „Kaip šiandien konkrečiai gyveni- 
mas vystosi ir pas mus, ir Vokiečiuos, ir Šveicaruos, tai bijojau, 
kad vaisiai bus ne tokie, kurių laukiau, o bus kiti: kivirčai universi- 
tete, bus konkurencija, o ne rungtynės, o kur konkurencija, ten 
intrigos, ten visoki tamsūs keliai, nešvarūs būdai ir tt.“.?* 

Daug vilčių pakelti universiteto mokslui per privatdocentus dėjo 
kun. Šmulšktys: „Mes statome jiems sąlygas, kad jie galėtų veržtis 
ir įsibrauti į universitetą ir kad jie įsiveržę galėtų skaityti ne tik 

naują dalyką, kurs, be abejo, daro universitetą turtingą, bet dar 
galėtų skaityti net tokius, kuriuos skaito tam tikri pristatyti pro- 
fesoriai... Tuo pačiu mes duodame galimybės privatdocentams net 
tuos pačius profesorius skatinti darbą atlikti tinkamiau, nes jei ne, 
tad privatdocentas atitrauks nuo jo studentus ir pagaliau galės užimti 
jo vietą“.*5 

Trečiuoju skaitymu seimas priėmė statuto 17 $ taip suredaguotą 
ministrų kabineto naujai įneštą sumažintą privatdocentui reikalavi- 
mą: „Privatdocentu gali būti asmuo, turįs mokslo laipsnį ir paskaitęs 
fakultete vieną patenkinamą lekciją“. Pagal seimo komisijos paruoštą 
universiteto statuto projektą, ,„Asmuo, patenkinąs 17 $ nurodytus 
reikalavimus, privalo gauti universiteto auditoriją“, kai ministrų ka- 
binetas pasiūlė žodžius „privalo gauti“ pakeisti žodžiais „jei vieta 
leidžia, gauna“. Švietimo ministras Juodakis siūlė dar labiau suvar- 
žyti auditorijos davimą privatdocentams. Ministro Juodakio pasiū- 
lymas atmestas, 18 $ priimtas tokia ministrų kabineto redakcija: 
„Asmuo, patenkinąs 17 $ nurodytus reikalavimus, jei vieta leidžia, 
gauna universitete auditoriją ir turi teisės pasiskirti kursus dar ne- 
skaitomus fakultete arba jau skaitomus“ .** 


Pagal seimo priimto statuto 14 $ „Ordinariniai ir ekstraordinari- 
niai profesoriai ir docentai, vieno semestro laiku neskelbę savo kur- 
so ir jo neatlikę be patenkinamų priežasčių, nustoja vietos“. Pagal 
statuto 20 $ privatdocentai tokiais atvejais „nustoja privatdocento 
vardo“. 


Čepinskis prieštaravo seimo komisijos statuto projekto paragra- 
fui, skelbiančiam, kad profesoriai yra valdininkai, kad jie eina vals- 
tybės pareigas. Profesoriai neturį priklausyti nuo aukštosios vyres- 
nybės. Kitur niekur to nesą. Komisijoje Čepinskis palaikęs tą para- 
grafą tik dėl pensijų, tačiau po švietimo ministro kalbos jis randąs, 
kad ministras tuo reikalu geriau pasakęs. Seimo biudžeto komisijos 
narys atstovas P. Mikšys pareiškė, kad, jei profesoriai neina vals- 
tybės pareigų, tai jiems nepriklausanti ir alga. „Tas paragrafas sako 
tiktai, kad profesorius eina tam tikras valstybės pareigas ir kad už 
tų pareigų ėjimą turi teisės gauti atlyginimą, bet neverčia profeso- 
riaus, kad jis turėtų būtinai laikytis mokslo srityje tos ar kitos pa- 
kraipos“. Seimo teisių komisijos pirmininkas A. Tumėnas iškėlė aikš- 
tėn dar ir tai, kad profesorius pagal įstatymus negalės būti patrauk- 
tas teismo atsakomybėn, jeigu jis neis valstybinių pareigų. Be to, jei 
koks asmuo, pvz. studentas, universiteto koridoriuje, padarytų as- 
mens smurtą, tai profesoriaus asmuo įstatymu nebūtų ginamas, nes 
jis nebūtų laikomas einančiu valstybinės tarnybos pareigas. Referen- 

tas Jokantas pabrėžė, kad valstybės tarnybos ėjimas nesąs pažemi- 
nimas, kad profesorių negalima lyginti su laikinai einančiais parei- 
gas seimo atstovais ir kad nukentės patys profesoriai, kurie dabar 
yra prieš šitą paragrafą. Seimas priėmė statuto 16 $ tokia redakcija: 
„Ordinariniai ir ekstraordinariniai profesoriai, docentai, jaunesnysis 


mokslo personalas ir tarnautojai eina valstybės tarnybą“. 


Valdomieji universiteto organai 


Kaip iš seimo švietimo komisijos pirmininko ir referento Jokan- 
to pranešimo 'matyti, toji komisija buvo nutarusi paskiriems fakul- 
tetams duoti daugiau teisių, negu ministrų kabineto projekte buvo 
numatyta. Švietimo komisija taip pat uoliai rūpinosi, kad ir visas 
universitetas turėtų ko plačiausią autonomiją.?* 


Pasisakęs, kad universitetas turi būti visiškai laisvas, prof. Če- 
pinskis nurodė ir į galimus tokios neįprastos paskirų fakultetų auto- 
nomijos pavojus. Ketinimas padaryti fakultetą visai autonominiu, 
visai nepriklausomu nuo kitų fakultetų universitetų istorijoje esąs 
pirmas bandymas. „Niekur nėra pasauly“, sako Čepinskis, „ir ne- 
buvo nė vieno universiteto, kad universiteto taryba, reiškia vyriau- 
sias organas, turi teisės kištis tiktai į ūkio ir administravimo daly- 
kus ir daugiau nieko“. Kartais būsią sunku atskirti ūkio reikalai nuo 
mokslo, pvz. norint įsigyti naują mokslo laboratoriją, tai laboratorijai 
lėšų klausimas esąs mokslo ar ūkio reikalas? Tačiau pats esminis 
priekaištas per plačiai fakultetų autonomijai išvedamas iš Čepinskio 
pasaulio ir mokslo sampratos: „Visas pasaulis, visas gyvenimas yra 
vienas organinis vienetas. Taip pat ir visi mokslai organiškai suriš- 
ti vienas su kitu. Jeigu ir kalbama kartais apie mokslų perskyrimą, 
tai tas perskyrimas išeina ne iš paties mokslo esmės, bet išeina iš 
reikalingumo padalinti darbą, kad sukoncentruotų daugiau jėgų vie- 
nam kuriam nors dalykui tyrinėti... Jeigu mokslininkas žino tiktai 
siaurai savo sritį ir nesupranta, koks ryšys yra tarp jo ir kitų moks- 
lo šakų, tad jis labai maža vertės turi... Aš pilnai sutinku su garsaus 
Aristotelio pasakymu, kad yra tiktai vienas mokslas, ir todėl aš tvirti- 
nu, kad yra nesveikas daiktas iš universiteto padaryti kambariukus 
ir atskirus narvelius, eliminavus kontaktą tarp atskirų mokslo sri- 
čių“.?? 

Vis dėlto Čepinskis ketino balsuoti už fakultetų autonomijos 
išplėtimą, tikėdamasis, kad pats gyvenimas pasitaikiusius trūkumus 
pašalins.!“ Labai karštai už autonomiją, net už fakultetų autono- 
miją ūkio srityje, kalbėjo Šmulkštys, apgailestaudamas, kad to ne- 
galima įvykdyti. „Reikia, kad visais, net ūkio ir administracijos rei- 

kalais, kurie yra tikrai fakulteto kompetencijoj, kiekvienas fakultetas 
galėtų pilnai laisvai, niekieno nevaržomas, tvarkytis“, įtikinėjo jisai.!** 

Pagal seimo priimtą universiteto statutą, fakulteto tarybą su- 
daro ordinariniai ir ekstraordinariniai profesoriai ir docentai. Fakul- 
teto taryboje dalyvauja sprendžiamuoju balsu du fakulteto lektorių 
ir asistentų atstovai, renkami vienam semestrui. Pirvatdocentai 
turi fakulteto taryboje patariamąjį balsą. Svarstant egžaminų tvarką, 
stipendijų paskirstymą ir atleidimą nuo mokesčio už mokslą, į fakul- 
teto tarybos posėdį kviečiami ekspertais du fakulteto klausytojų at- 
stovai. 

23 ir 24 universiteto statuto paragrafai suteikia fakulteto tarybai 
plačias teises. Pagal 23 $ „Fakulteto taryba yra spendžiamasis or- 
ganas visuose mokslo ir mokymo dalykuose. Jos žinioje yra visos 
fakulteto mokslo įstaigos. Tarybos sprendimai per rektorių praneša- 
mi švietimo ministerijos žiniai“. 24 $: „Fakulteto taryba kviečia ar- 
ba renka konkurso būdu ordinarinius ir ekstraordinarinius profeso- 
rius, docentus, laborantus, prozektorius, lektorius ir asistentus“. Šio 
paragrafo I jau cituotoji, pastaba nustato, kad valstybės prezidentas 
skiria pirmuosius penkis fakultetų profesorius, II skelbia, kad sutar- 
tis su kviečiamais iš užsienio profesoriais tvirtina Švietimo Ministe- 
rija, 

Vykdomasis fakulteto organas yra vieneriems metams iš profe- 
sorių tarpo renkamas dekanas ir sekretorius. Dekanas savo nuožiūra 
šaukia fakulteto tarybos posėdžius bent du kartus per semestrą; po- 
sėdis šaukiamas taip pat 14 tarybos narių raštu pareikalavus ir nu- 
rodžius šaukimo reikalą. Kiekvienas fakultetas savo vidaus gyve- 
nimui tvarkyti turi regulaminą šio statuto ribose. 

Vyriausias universiteto organas yra universiteto taryba. Jos su- 
dėtį nusako statuto 29 $: „Universiteto tarybą sudaro visi pilna- 
teisiai fakultetų tarybų nariai ir garbės profesoriai. Pastaba. Privat- 
docentai gali dalyvauti universiteto taryboje patariamuoju balsu“. 


Pagal statuto 30 $ „Universiteto taryba yra vyriausias univer- 
siteto organas ir autonominiai tvarko jo vidaus gyvenimą pagal savo 
primtą reguliaminą šio statuto ribose“. Nors statutas universiteto 
tarybą ir laiko „vyriausiu universiteto organu“, tačiau jo „autonomi- 
nį vidaus gyvenimo tvarkymą“ gerokai suvaržo „šio statuto ribos“, 
teikiančios labai plačią autonomiją paskiriems fakultetams. Tai ma- 
tyti ir iš statuto 36 $: „Universiteto taryba turi teisės reviduoti kiek- 
vieną fakulteto tarybos sprendimą išeinančiuose iš vieno fakulteto ri- 
bų ūkio ir administracijos reikaluose“. Tad universiteto mokslo reika- 
lai visai išimti iš universiteto tarybos žinios, o į ūkio ir administra- 

cijos reikalus universiteto taryba tegali kištis tik tais atvejais, kai šie 
reikalai išeina iš vieno fakulteto ribų. 

Vykdomasis universiteto organas yra senatas. Jo sudarymą nu- 
sako statuto 31 $: „Universiteto taryba renka iš ordinarinių ir ekstra- 
ordinarinių profesorių tarpo vieneriems metams kaskart iš kito fakul- 
teto rektorių, prorektorių ir sekretorių, kurie kartu su fakulteto deka- 
nais sudaro universiteto vykdomąjį organą, arba senatą“. 

Pagal statuto 32 $ „Universiteto tarybos posėdžius bent du kar- 
tus per semestrą šaukia rektorius savo nuožiūra arba senatui ar 14 
tarybos narių raštu pareikalavus, nurodant posėdžio šaukimo reikalą“. 

Universiteto statuto keitimą aptaria 34 $: „Šio statuto pakeitimo 
sumanymas gali būti svarstomas universiteto tarybos posėdy ir 24 
visų tarybos narių parašais gali būti įneštas į seimą kaipo įsta- 
tymo sumanymas“. 

Universiteto taryba renka universiteto garbės profesorius ir gar- 
bės narius (35 Š$). 

Universiteto turto valdymą ir tvarkymą nusako 55 $: „Univer- 
siteto senatas sudaro vieneriems metams ūkio globos tarybą iš 4 na- 
rių, kurie drauge su rektorium veda ir valdo universiteto turtą per 
etatinį ūkio vedėją“. 


Universiteto klausytojai 


Svarstant universiteto klausytojų klausimą, seime nedaug tebu- 
vo pasireiškusių bent kiek dėmesio vertų nuomonių skirtumų. 

Universiteto klausytojai, pagal statutą, yra abiejų lyčių studen- 
tai ir laisvieji klausytojai. Klausytojais priimami ir valstybės tar- 
nautojai, jų vyresnybei sutinkant. Statuto 38 $ taip nusakomas nuo 
XIX a. pirmojo ketvirčio Berlyno universiteto pradėtas ir visuotinai 
prigijęs priimant į universitetą studentais brandos atestato reikala- 
vimas:!'* „Studentais priimami baigusieji gimnaziją, dvasinę kata- 
likų seminariją, ar kitą kurią to paties laipsnio mokyklą. Fakultetai 
savo reguliaminuose nustato iš ko kiek reikalauti papildomų egzami- 
nų. I pastaba. Į farmacijos skyrių priimami asmens, kurie turi provizo- 
riaus padėjėjo liudymą ir praktikavę provizoriaus padėjėju dvejus 
metus vaistinėje. II pastaba. Reikalingą įstojimui į odontologijos 
skyrių cenzą nustato medicinos fakulteto taryba“. 

Laisvaisiais klausytojais, pagal 39 $, gali būti ir nebaigusieji 
gimnazijos ar kitos kurios to paties laipsnio mokyklos asmenys, 
jei fakultetas pripažins juos esant tinkamus mokytis universitete, Če- 
pinskis siūlė išėjusiems universiteto kursą ir išlaikiusiems visus reika- 
laujamus egzaminus laisviesiems klausytojams duoti diplomus, nerei- 

kalaujant brandos atestato,!“* tačiau seimas priėmė švietimo ministro 
siūlytą ir referento palaikytą tuo klausimu 43 $ tokios redakcijos: 
„Laisvieji klausytojai taip pat gali laikyti egzaminus ir atlikti prak- 
tikos darbus. Išėję nustatytu planu fakulteto kursą ir išlaikę reika- 
laujamus egzaminus jie gali baigti mokslus kaip ir studentai, jei 
pristato brandos atestatus. Pastaba. Išimtiniais atsitikimais, fakultetui 
sutikus, laisvieji klausytojai nuo pristatymo brandos atestato gali 
būti atleisti“. 


Klausytojų teisę organizuotis nustato statuto 44 $: „Studentai 
ir laisvieji klausytojai gali steigti universiteto mokslo, ekonomijos ir 
kitas reikalingas studentų gyvenimui organizacijas; šių organizacijų 
įstatus tvirtina senatas“. 

Studentų drausmę ir teismą aptaria šie $$: „45 $. Studentai ir 
laisvieji klausytojai pasiduoda universiteto disciplinai. Studentus, 
nusižengusius disciplinai, baudžia universiteto teismas. 46 $. Univer- 
siteto teismą sudaro po vieną atstovą nuo kiekvieno fakulteto tarybos 
ir po vieną nuo kiekvieno fakulteto studentų. Teismas renkamas 
vieneriems metams. 47 $. Vidaus (originale „vidurinę“. A. R.) teis- 
mo tvarką ir disciplinarines baudas nustato pats universiteto teis- 
mas ir tvirtina senatas. Pastaba. Tais atsitikimais, kai universiteto 
klausytojui gresia pašalinimas, galutinai sprendžia universiteto se- 
natas“. 


Seimo diskusijoje atstovas Lašas nusiskundė, kad Aukštųjų Kur- 
sų klausytojai neatleidžiami nuo kareiviavimo. Jis prikaišiojo, kad 
seimas, greičiausiai valdžia, nepakankamai vertinąs universiteto ir 
mokslo svarbumą ir esąs militariškai nusiteikęs.!*“* Steigiant Aukš- 
tuosius Kursus ir pirmaisiais jų veikimo metais, kol fronte dar te- 
bebuvo kovojama sunki kova už Lietuvos nepriklausomybę, vargu ar 
būtų buvę pateisinama atleisti iš kariuomenės negausius karius eiti 
aukštojo mokslo; tačiau 1921 m., aprimus kovoms, nors ir nebuvo pa- 
"daryta taikos su vienu iš pretendentų į Lietuvos teritoriją, pribrendo 
reikalas atidėti studentams kareiviavimą. Švietimo ministras per 
trečią universiteto statuto skaitymą seime pasiūlė naują statuto pa- 
ragrafą, reikalaujantį atidėti studentams kareiviavimą ligi baigiant 
mokslą, bet ne ilgiau kaip ligi 27 m. amžiaus. Atstovui kun. Doge- 
liui pasiūlius, buvo priimtas statuto 48 $, atidedąs studentams karei- 
viavimą ligi 28 m. amžiaus.1*5 

Atstovo Kriščiūno siūlymas priimant į universitetą teikti pir- 
menybę Lietuvos armijos kariams, kuriems buvo pertrauktas aukš- 
tasis mokslas, buvo seimo atmestas, nes dėl mažo stojančių univer- 
sitetan skaičiaus ši pirmenybė nebūtų turėjusi praktiškos reikšmės!“ 

Diplomas ir mokslo laipsniai 


Kiekvienas klausytojas, baigęs mokslą, gauna diplomą (49 $). 


Reikalavimai doktorantui seime buvo sukėlę gyvas diskusijas, 
kuriose dalyvavo visa eilė kalbėtojų (Šmulkštys, Čepinskis, Krupavi- 
Mašiotas). Seimo švietimo komisija buvo pasiūliusi tokią redakciją: 
„Daktaro laipsnį, atitinkamos specialybės, gali gauti kiekvienas, tu- 
rįs universiteto diplomą, įteikęs fakulteto tarybai disertaciją ir ją 
viešai apgynęs, jei fakulteto taryba tą darbą pripažins. Specialybes 
nustato fakultetai“. Šmulkštys siūlė šį paragrafą taip redaguoti: 
„Daktaro laipsnis gali būti duodamas studentams, gavusiems uni- 
versiteto baigimo diplomą, jei jie išlaiko tam tikrus egzaminus ir 
parašo fakulteto reikalavimams tinkamą disertaciją, kuri turi būti at- 
spausdinta“. Pagrindinis šių dviejų redakcijų skirtumas tas, kad 
pirmoji nereikalauja egzaminų, kai antroji — viešo disertacijos gy- 
nimo. 

Palaikydamas seimo švietimo komisijos redakciją, atstovas Če- 
pinskis davė visą eilę pavyzdžių ir argumentų, neigiančių egzaminų 
vertę. Faradiejus, sakysim, tebuvo baigęs pradinę mokyklą, o elektros 
mokslui, elektrotechnikai padėjo pagrindus. „Aš žinau iš praktikos“, 
kalbėjo Čepinskis, „kad tie visi egzaminai priklauso nuo vieno gabu- 
mo — nuo atminties, ir kas rengiasi prie egzaminų ir kas tuos egza- 
minus laiko, tai jie tiktai auklėja atmintį“. Visa eilė Rusijos, Ang- 
lijos, Vokietijos žmonių esą parašę tuo klausimu veikalų „ir vie- 
na yra nuomonė, kad egzaminai niekuomet neduoda jokios garantijos, 
kad tas, kurs atliko egzaminus puikiai, gerai dalyką žino, nes eg- 
zaminą visuomet puikiai išlaikys žmogus, kuris, taip sakant, visų pir- 
ma greitai gali suvokti, pagriebti paviršutinę formalinę pusę ir pri- 
sitaikinti prie ūpo, koks yra. O labai dažnai rimtos minties žmo- 
nės, žmonės kaip tik brangiausi, egzaminus atlieka labai prastai. Uni- 
versitetų istorijoj yra daug tokių atsitikimų, kad egzaminus laiko 
žmonės, parašę didelius mokslo darbus, ir neišlaiko egzamino... Ge- 
rai atlikti praktikos darbai ir tyrinėjimai ir parašyta disertacija dau- 
giau gali pasakyti apie žmogaus gabumą ir minties savarankumą, 
negu egzaminai“. Prie šių svarių argumentų prieš egzaminus Če- 
pinskis pridėjo ir vieną abejotiną, kad Vokietijoje esą einama prie 
egzaminų panaikinimo. Tą vokiškų aukštųjų mokyklų kryptį Če- 
pinskis įžiūri tame, kad jos iš doktorantų reikalauja žymiai mažiau 
egzaminų negu iš diplomantų, ir kad doktorantai atsisako nuo diplo- 
mų ir jiems duodama daugiau progos padirbėti mokslo srityje. 
Pagal Čepinskį, viešas disertacijos gynimas esąs geriausias egzaminas: 

„Pagaliau, koks gi gali būti geresnis egzaminas, kaip viešas dispu- 
tas? Auditorijoj gali būti kiekvienas: ir mokslo žmogus, ir prastas 
žmogus, ir gali pastatyt klausimą, ir tokiais klausimais galima ko ge- 
riausiai patikrinti ir jo žinias, ir kiek jis yra specialiai išsilavinęs ir 
kiek yra bendrai išsilavinęs. Ir kas svarbiausia, kad tas darbas bus 
atliktas viešai ir visuomenė apie tai žinos. . “. 

Panašiai apie egzaminus ir viešą disertacijos gynimą pasisakė 
ir švietimo ministras prof. Juodakis: „...Vienas išėjęs nuo egzaminų 
palaiko galvoj savaitę mokslo žinias, kitas 2 savaites, o paskui jokių 
žinių nebeturi, įsigilinęs į mokslą nėra, supratimo neturi ir eina 
po tokių egzaminų puskvailis... Egzaminas be viešo gynimo nėra 
pakankamas išrodymas mokslo laipsniui“. 


Gindamas egzaminus, atstovas kun. Steponavičius pažymėjo, kad 
Vokietijoje egzaminai nepanaikinti, ir griežtai paneigė viešo diser- 
tacijos gynimo vertę: „Apgynimas tos disertacijos viešai, tai yra 
tiktai taip sau geras gražus papuošalas iš vidurinių amžių, kada 
daktarų apsiaustu nuo rymiečių laikų, papuoštas kaipo žinovas visų 
mokslų išeina į katedrą ir sako: „Štai aš esu dabar visų išminčių Sa- 
lamonas, štai aš noriu rodyti savo išmintį; ir kas nori, gali su mani- 
mi eiti disputan ir duoti man paklausimų“... Susirenka publika, gi- 
minės. . “107 

Po debatų seimas priėmė doktorato gavimo reikalavimus nusta- 
tantį universiteto statuto 50 $ tokios ministrų kabineto pasiūlytos 
redakcijos: „Daktaro laipsnis atitinkamos specialybės gali būti duo- 
damas gavusiems universiteto baigimo diplomą, jei jie išlaiko tam 
tikrus fakulteto nustatytus egzaminus, parašo fakulteto reikalavi- 
mams atitinkamą disertaciją ir ją viešai apgina. Specialybes nustato 
fakulteto tarybos. I pastaba. Teologijos - filosofijos fakultete yra du 
mokslo laipsniu: licenciato ir daktaro. II pastaba. Mokslo laipsnį ir 
jo gavimo sąlygas farmacijos klausytojams nustato medicinos fakul- 
tetas“, 

Užsienyje gautų mokslo laipsnių vertinimą nusako seimo švieti- 
mo komisijos pasiūlyta ir seimo plenumo priimta redakcija 19 Š: 
„Mokslo laipsnių ekvivalento pakankamumą sprendžia fakulteto ta- 
ryba“. Siūlydamas šį paragrafą, seimo švietimo komisijos pirminin- 
kas Jokantas paaiškino, kad Rusijoje net magistro laipsnis būdavo la- 
bai sunku gauti, nekalbant jau apie daktaro laipsnį. Rusų universi- 
teto magistras negalėtų būti prilygintas Vakarų Europos daktarui, 
nors reikalavimai magistrams Rusijoje buvę daug didesni, negu dak- 
tarams Vakarų Europoje. Tad kiekvienu tokiu atveju fakultetui duo- 
dama teisė nustatyti užsienyje gauto mokslo ekvivalentą.'“ 

1918 XII 5 Valstybės Tarybos priimtasis Vilniaus Universiteto 
statutas (16 $, pastebėjimas 2) nusako, kaip reikia lyginti užsie- 
nyje gauti mokslo laipsniai: „Vilniaus universiteto daktaro laipsniui 
mokslo atžvilgiu lyginami magistrų ir daktarų laipsniai, įgyti tose 
šalyse, kur jie yra kelialypiai. Kur jie vienlypiai, kaip Vokietijoje ir 
kitur, daktaras mokymo teisių neduoda“. Nors šioje pastaboje esa- 
ma tam tikro redakcijos nelogiškumo, kai sakoma, kad daktaro laips- 
niui laikomi lygiais magistrų ir daktarų laipsniai, kur jie kelialy- 
piai, taigi tiek žemesnysis magistro, tiek aukštesnysis daktaro laipsnis 
esąs lygus daktaro laipsniui, tačiau statuto autorių mintis veikiausiai 
buvo rusiškų ir jiems tolygių universitetų tik daktaro laipsnį laikyti 
lygiu Vilniaus Universiteto daktaro laipsniui. Tad Vilniaus Univer- 
siteto daktaro laipsnis turėjo labiau atitikti rusiškų, negu vokiškų 
universitetų laipsnį. Nors steigiamojo seimo statutas nebenurodo laips- 
nių lyginimo kriterijaus, tačiau jo nustatyti reikalavimai doktoratui 
didesni, negu Vilniaus Universiteto statuto reikalavimai: kai Vilniaus 
Universiteto statuto 15 $ iš doktoranto tereikalauja „išlaikyti egza- 
miną iš fakulteto nustatytos programos ir apginti spausdintą mokslo 
tyrinėjimo disertaciją“, steigiamojo seimo statutas (50 $) iš dokto- 
rantų reikalauja dar ir universiteto baigimo diplomo. Toks reikala- 
vimas jau yra žymiai didesnis už vokiško tipo Vakarų Europos uni- 
versitetų reikalavimus. 

Čia tektų dar pažymėti, kad nors formaliai Lietuvos Universite- 
to laipsnis buvo „vienalypis“, tačiau praktiškai jis labiau atitiko dak- 
taro laipsnį tų universitetų, kuriuose jis buvo „dvilypis“. Mat, Lie- 
tuvos Universiteto baigimo diplomas beveik atitiko kitur teikiamą 
magistro laipsnį, nes diplomui gauti Lietuvoje reikėjo daugumoje fa- 
kultetų dar ir parašyti diplominį darbą, ne menkesnį, kaip papras- 
tai reikalaujamą magistranto darbą. Todėl ir 1946 - 1949 m. veikusia- 
me Pabaltijo Universitete Vytauto Didžiojo Universiteto diplomas bu- 
vo prilygintas Latvijos ir Estijos universitetų magistro diplomui. 


Lietuvos Universiteto atidarymas 


Steigiamojo seimo 1922 III 24 priimtąjį universiteto statutą pa- 
skelbė 1922 IV 12 respublikos prezidentas „Vyriausybės Žiniose“, nr. 
86.19 Iš tikrųjų universitetas buvo atidarytas žymiai anksčiau prieš 
šias abidvi datas. Švietimo ministro prof. Juodakio pastangomis mi- 
nistrų kabinetas, vadovaudamasis 1918 XII 5 Valstybės Tarybos pri- 
imtu Vilniaus Universiteto statutu ir turėdamas galvoje, kad stei- 
giamasis seimas svarstė statuto projektą ir kad universiteto klausimas 
visai pribrendęs, 1922 II 13 nutarė 1922II16 atidaryti universitetą, 

organizuojant jį pagal 1918XII5 Vilniaus Universiteto statutą.!!? 
Remdamasis Vilniaus Universiteto statuto 8 $, respublikos preziden- 
tas įsakymu nr. 18 1922 II 16 patvirtino švietimo ministro vasario 15 d. 
raštu pristatytuosius steigiamojo universiteto rektorių ir fakultetų de- 
kanus, pirmuosius senato narius. Universiteto rektoriumi respubli- 
kos prezidentas paskyrė prof. Joną Šimkų, teologijos fakulteto de- 
kanu — kun. dr. Joną Maculevičių (Maironį), socialinių mokslų — 
prof. Augustiną Voldemarą, medicinos — dr. Petrą Avižonį, gamtos 
ir matematikos — matematiką Zigmą Žemaitį, technikos"! — prof. 
Praną Jodelę. Remdamasis Vilniaus Universiteto statuto 7 $,!* švie- 
timo ministras paskyrė ir pirmuosius fakultetų mokslo personalo 
5-7 asmenų „branduolius“, kuriuos sudarė: teologijos fakulteto de- 
kanas prof. J. Maculevičius - Mačiulis - Maironis, o. prof. P. Būčys, 
o. prof. B. Čėsnys, o. prof. A. Grigaitis ir doc. K. Šaulys; socialinių 
mokslų fakulteto dekanas o. prof. A. Voldemaras, o. prof. K. Būga, 
o. prof. J. Jablonskis, o. prof. A. Janulaitis, o. prof. J. Yčas, o. prof. 
V. Krėvė - Mickevičius, o. prof. E. Volteris (be šių septynių 0. prof, 
į branduolį buvo paskirtas dar ir dr. S. Dubnovas, tačiau jis į darbą 
nestojo); medicinos fak. dekanas o. prof. P. Avižonis, o. prof. L. 
Gogelis, o. prof. A. Jurgeliūnas, doc. V. Lašas ir o. prof. P. Raudo- 
nikis; gamtos ir matematikos fak. dekanas e. o. prof. Z. Žemaitis, 
e. 0. prof. F. Butkevičius, o. prof. V. Čepinskis, o. prof. T. Ivanaus- 
kas ir e. o. prof. A. Purėnas; technikos fak. dekanas o. prof. P. Jo- 
delė, o. prof. P. Jankauskas, o. prof. J. Šimkus, e. o. prof. pareigas 
einąs J. Šimoliūnas ir e. o. prof. pareigas einąs K. Vasiliauskas! 


Universitetas buvo iškilmingai atidarytas 1922 II 16, tautos šven- 
tės dieną, didžiojoje Aukštųjų Kursų, dabar jau universiteto, salėje. 
Universiteto atidarymo iškilmėse dalyvavo respublikos prezidentas 
A. Stulginskis, ministras pirmininkas E. Galvanauskas, švietimo mi- 
nistras P. Juodakis ir kiti valdžios atstovai, gausingai susirinkusi 
rinktinė publika ir jaunimas. 


Lietuvos Universiteto veikimo pradžia 


Jau kitą dieną po universiteto atidarymo iškilmių pradėjo po- 
sėdžiauti vykdomasis universiteto organas, tada dar dekanų taryba 
vadintas Lietuvos Universiteto senatas, pirmininkaujamas universite- 
to rektoriaus. Kovo 6 d. oficialiai prasidėjo pirmasis mokslo semest- 
ras. Paskaitas pradėjo skaityti antrojoje kovo mėn. pusėje, nors kai 
kurie dar Aukštųjų Kursų pradėtieji darbai tebebuvo ir toliau be 
pertraukos dirbami. 

Ministerių Kabineto posėdis 
2922 m. vasario mėn. 13 d. 


5 val. 10 min. vak. 


Universito atidengimo klausimas. 


Posėdyje pirmininkauja Ministeris 
Pirmininkas E. Galvanauskas. Daly= 
vauja Ministeriai : Prof. V. Jurgu= 
tis, J. Aleksa, Majoras Sližys,Prof. 
Jodakis, S. Vileišis, V. Karoblis, 
K. Oleka, J. Dobkevičius, M. Solo= 
veičikas ir Valstybės Kontrolierius 


J. Zubrickas. 


IV, 


Ministerių Kabinetas ,vaduodamasis Vil= 
niaus universito įsteigimo įstatym ir 
turėdamas omenyje Steigiamąjame Seime 
svarstomąjį universito Statuto projek= 
tą ir universito atidengimo klausimo 
pribrendimą ir reikalingumą, nutarė 
1922 metų vasario mėn. 16 dieną atideng 
ti universitą Kaune, 

Universito atidengimą įvykdyti pa 
vedama Švietimo Ministeriui. 


Ministeris firmininkas. 


-—— 


Mogren 


Aipisterių Kabineto Reikalų Vedėjas. 


Lietuvos Universiteto įsteigimo aktas 

Vyriausią universiteto vykdomąjį organą sudarė dekanų taryba 
su rektoriumi priešakyje. Svarbesniems reikalams aptarti ir spręsti 
šaukdavo visos profesūros, sudarančios universiteto tarybą, posė- 
džius.“* Taryba rinko ir fakultetų pasiūlytus mokslo personalo kan- 
didatus. Lietuvos Universiteto taryba per savo posėdžius 1922 III 12, 
13 ir 14 išrinko o. prof.: M. Biržišką, K. Regelį, e. o. prof. pareigas 
einančiu M. Songailą, doc.: A. Alekną, S. Dirmantą, P. Dovydaitį, 
J. Gravrogką, P. Kuraitį, A. Maliauskį, St. Šalkauskį, L. Vailionį. 
Be to, universiteto garbės nariais ir profesoriais išrinko dr. J. Basa- 
navičių ir J. Jablonskį. 

Pagal 1922 III 24 steigiamojo seimo priimtąjį universiteto statu- 
to 56 $, „šis statutas privalomas Lietuvos universitetui, įsteigtam 
Kauno mieste 1922 metų vasario 16 d.“ 1922 IV 12 valdžios oficialiai 
paskelbtas, seimo priimtas statutas tuojau pradėjo galioti. Pagal šio 
statuto 23 ir 24 $ $ jau pačios fakultetų tarybos kviečia arba renka 
konkurso būdu mokomojo personalo narius. Vykdydamos naująjį sta- 
tutą, fakultetų tarybos perrinko ir naujai sugrupavo visą savo vy- 
resnįjį mokslo personalą. Universiteto taryba savo posėdžiuose gegu- 
žės mėn. pradžioje išrinko pirmuosius vyriausius universiteto valdo- 
muosius organus, pakeitusius skirtuosius. Rektoriumi universitetas 
perrinko tą patį prof. J. Šimkų, prorektorium išrinko prof. V. Če- 
pinskį, universiteto tarybos bei senato sekretorium — prof. B. Čėsnį. 

Taikant naująjį statutą, pasikeitė ir fakultetų sandara. Teolo- 
gijos Fakultetas pakeistas Teologijos - Filosofijos Fakultetu. Jame 
veikė du skyriai: teologijos ir filosofijos. Filosofijos skyriuje, be fi- 
losofijos, dar buvo filologijos (klasikinės kalbos, lietuvių, vokiečių, 
vėliau ir prancūzų kalba ir literatūra), visuotinės ir Lietuvos isto- 
rijos, psichologijos - pedagogikos, sociologijos ir kurį laiką geograti- 
jos šakos. 

Vietoje pagal Vilniaus Universiteto statutą jau veikusio bend- 
resnio socialinių mokslų fakulteto naujasis statutas numatė du paski- 
rus fakultetus: Humanitarinių Mokslų ir Teisių fakultetą. Humani- 
tarinių Mokslų Fakultetas iš socialinių mokslų fakulteto susiorga- 
nizavo gana greitai. Humanitarinių Mokslų Fakulteto dekanu buvo 
išrinktas prof. M. Biržiška. Šiame fakultete buvo įsteigta 18 katedrų. 
Universiteto statutas skyrių nenumatė, tačiau fakulteto taryba 
1922 VI 17 fakultetui nustatė keturis skyrius: kalbotyros, literatūros, 
istorijos ir filosofijos. 1924 VI 11 fakulteto taryba keturis skyrius su- 
vedė į tris: filosofijos, filologijos ir istorijos ir įvedė bendruosius, 
visiems trims skyriams privalomuosius, dalykus. 

Teisių Fakulteto organizavimas kiek užsivilkino „dėl kilusių kai 
kurių nesusipratimų ir painiavų“.!* Fakulteto branduolį respubli- 

kos prezidentas paskyrė 1922 VI 20 įsakymu nr. 75. Branduolį sudarė 
o. prof. Leonas ir docentai: S. Bieliackinas, O. Buechleris, K. Šal- 
kauskis ir A. Tumėnas.!“ Fakultetas tesusiorganizavo tik rudenį. 
Fakultetas padarė pirmą posėdį 1922 IX 16 ir dekanu išsirinko prof. 
P. Leoną. Ši diena laikoma oficialia Teisių Fakulteto veikimo pra- 
džia. Universiteto statutas nebuvo numatęs skyrių, tačiau fakulte- 
to tarybos nutarimu nuo 1924 m. rudens semestro pradėjo organizuo- 
tis ekonominis skyrius greta veikusio teisių skyriaus. Nors buvo 
pertvarkyti mokslo planai, tačiau fakultetas naujų katedrų negavo. 
Fakultetas turėjo pasitenkinti tuo, kad pakvietė keturis naujus dės- 
tytojus ekonominio skyriaus dalykams, o visus kitus dalykus dėstė 
teisių skyriaus ar kitų fakultetų mokomasis personalas. 

Matematikos - Gamtos Fakultete pradžioje buvo penki skyriai: 
matematikos, fizikos, chemijos, biologijos ir agronomijos. 1924 m. 
įsteigus Dotnuvoj Žemės Ūkio Akademiją, agronomijos skyrius buvo 
panaikintas, ir fakultetas neteko aštuonių katedrų (iš 22). 

Medicinos Fakultetą sudarė keturi skyriai. Nuo 19221II 16 pra- 
dėjo veikti trys fakulteto skyriai: medicinos, farmacijos ir odonto- 
logijos. Tik dvi medicinos skyriaus katedros — II terapeutinės kli- 
nikos ir chirurgijos įvado tebuvo įsteigtos 1927 m.““" Veterinarijos 
skyrius buvo atidarytas 1922 m. rudenį ir uždarytas 1928 m. 

1922 II 16 atidarytame Technikos Fakultete buvo du skyriai: sta- 
tybos ir mechanikos. Pagal seimo priimtą universiteto statutą betgi 
turėjo būti keturi skyriai: statybos, mechanikos, chemijos ir elektro- 
technikos. Vėliau susitvarkė ir kiti du skyriai — elektrotechnikos ir 
technologijos. 1940 m. fakultetas buvo išplėstas į du fakultetus. 

Pagal 1925 III 31 seimo priimtą ir respublikos prezidento A. Stul- 
ginskio bei ministro pirmininko V. Petrulio 1925 IV 20 patvirtintą 
ir paskelbtą universiteto statuto pakeitimą buvo įsteigtas dar septin- 
tas fakultetas — Evangelikų Teologijos. Šį fakultetą sudarė penkios 
katedros: Senojo Įstatymo, Naujojo Įstatymo, Bažnyčios ir religijų 
istorijos, sistematinės teologijos ir praktinės teologijos. Fakultetas 
rinko profesorius, susitaręs su evangelikų - liuteronų ir reformatų 
konsistorijomis Lietuvoje. 1925 IX 18 respublikos prezidento paskir- 
tąjį naujojo fakulteto branduolį sudarė docentai P. Jakubėnas, K. 
Kurnatauskas ir V. Gaigalaitis."'* 

Per pirmus kelerius metus universitetas sparčiai augo tiek mo- 
komojo personalo, tiek ir studentų skaičiumi. Jau pirmaisiais gyva- 
vimo metais visi fakultetai žymiai papildė mokslo personalo sudėtį, 
ir, metams baigiantis, universitetas turėjo 45 ordinarinius bei ekstra- 
ordinarinius profesorius, 23 docentus, 4 privatdocentus ir 35 jaunes- 
niojo personalo asmenis."'? Universiteto klausytojų 1922 m. pavasa- 

rio semestre tebuvo 481, o rudens semestre jau 1168. Tokio greito 
studentų daugėjimo nebuvo net laukta. 


Mokslo personalo branduolį naujai įsteigtam universitetui pavy- 
ko sudaryti iš savų lietuvių mokslininkų. Tačiau buvo aišku, kad 
pradžioje teks nekartą naudotis ir svetimšaliais mokslininkais, nemo- 
kančiais lietuvių kalbos. Apsaugodamas tautinį universiteto pobūdį, 
seimo priimtojo universiteto statuto 2 $ reikalauja, kad mokslas būtų 
dėstomas lietuvių kalba. Tik laikinai gali leisti universiteto taryba 
kai kuriems profesoriams dėstyti ir kitomis kalbomis. Pirmais uni- 
versiteto veikimo metais naudojosi leidimu dėstyti nelietuvių kalba 
vienas Humanitarinių Mokslų Fakulteto docentas, vienas Teisių Fa- 
kulteto profesorius ir du docentai, vienas Matematikos - Gamtos Fak. 
profesorius, po du Medicinos ir Technikos Fak. profesorius. Iš jų 
septyni dėstė rusų kalba, du — vokiečių kalba.!?? 


VIII. UNIVERSITETAS NEPRIKLAUSOMOS LIETUVOS METU 


Universiteto raidos tarpsniai 


Nepriklausomos Lietuvos valstybės Kaune įsteigtojo universite- 
to raidoje nuo jo įsteigimo 1922 II 16 iki mūsų užsibrėžtosios gvildenti 
šio universiteto gyvavimo 1944 m. liepos mėn. ribos ryškiai išsiskiria 
du Lietuvos valstybės likimo apspręstieji laikotarpiai: Nepriklauso- 
mosios Lietuvos laikotarpis ir okupacijų laikotarpis. Pirmąjį laiko- 
tarpį galima būtų skirstyti dar į du tarpsnius. Pirmasis tarpsnis 
(192211 16 — 1930 VI 7) yra Lietuvos Universiteto tarpsnis, nes tuo 
metu Kauno universitetas turėjo oficialų Lietuvos Universiteto var- 
dą. Būdingiausiu šio tarpsnio bruožu tektų laikyti universiteto bren- 
dimą ir visokeriopą jo augimą. 

Antrojo tarpsnio pradžia galėtume laikyti 1930 VI 7 datą, kai vy- 
riausybė išleido „Lietuvos universiteto vardo įstatymą“,'*! pagal kurį 
ryšium su 500 m. nuo Vytauto Didžiojo mirties jubiliejum šio Lie- 
tuvos kunigaikščio garbei universitetui buvo suteiktas Vytauto Di- 
džiojo Universiteto vardas. Tą pačią dieną vyriausybė paskelbė 
ir naują universiteto statutą,'?* pakeitusį steigiamojo seimo priimtąjį 
statutą. Šis tarpsnis, kaip ir visas atsikūrusios Nepriklausomos Lie- 
tuvos laikotarpis, baigėsi 1940 VI 15 kai Lietuvą okupavo Sovietų 
Rusijos armija. Bene būdingiausiu šio tarpsnio bruožu tektų laikyti 
tai, kad universiteto autonomija buvo aprėžta nauju statutu. 

Nors mūsų universiteto Nepriklausomos Lietuvos meto raidoje 
ir galima įžiūrėti du tarpsnius, tačiau šie tarpsniai griežtai nesi- 
skiria vienas nuo antro, ir tų tarpsnių skiriamoji riba ne visais 
atžvilgiais sutampa. 1930 VI 7 dviem vyriausybės aktais buvo, tiesa, 
pakeistas universiteto vardas ir paskelbtas naujas jo statutas, tačiau 
universiteto reformos klausimas buvo aktualus mažne per visą ne- 
priklausomybės laikmetį, tad ir 1930 VI 7 data tebuvo tik tolesnis re- 
forminių pastangų tarpsnis. Juo labiau būtų netikslu ir universiteto 
augimo laikotarpį riboti 1930 m., juoba kad universiteto studentų 
skaičiaus didėjimo, vieno pagrindinių universiteto augimo rodiklių, 
riba yra 1932 m. rudens semestras: iki 1932 m. pabaigos universiteto 
studentų skaičius kasmet didėjo, po to kasmet mažėjo. Be to, univer- 
siteto įrengimais, laboratorijomis, bibliotekomis, patalpomis ir ki- 
tais atžvilgiais universitetas augo ir toliau. Čia išdėstytais sumeti- 
mais nepriklausomybės laikmečio universiteto veiklą nagrinėsime iš- 
vien, neskirstydami šio laikotarpio į nevisai aiškius tarpsnius. 


Mūsų gvildenamąjį Vytauto Didžiojo Universiteto okupacijų laik- 
metį sudaro du ryškiai išsiskirią tarpsniai: Sovietų Rusijos okupaci- 
jos ir Vokietijos okupacijos tarpsnis. Sovietų Rusijos okupacijos tarps- 
nis prasidėjo 1940 VI 15 ir baigėsi 1941 VI 25, kai vokiečiai, vydami 
bolševikus ir okupuodami Lietuvą, užėmė Kauną. Vokiečių okupaci- 
jos laikotarpis baigėsi 1944 VIII 1, kai bolševikai, vydami vokiečius ir 
okupuodami Lietuvą, vėl užėmė Kauną.'*š 


Universiteto reforma 


Nuo pirmųjų Europos universitetų atsiradimo iki šių dienų, t. y. 
per aštuonis šimtmečius, be perstogės ir labai įviariopai keitėsi uni- 
versitetų gyvenimas, jų santvarka ir dvasinis veidas. Jau patys 
pirmieji Europos universitetai — Bolonijos ir Paryžiaus, atsiradę be- 
veik tuo pačiu metu, žymiai skyrėsi savo santvarka ir dvasia. Kai 
Bolonijos univ. valdė ir tvarkė studentai, Paryžiuje vadovavo profe- 
soriai.!?** Bolonijos univ. pirmavo teisės mokslai, Paryžiuje — dia- 
lektika ir teologija. Bolonijos univ. buvo pasaulietinis, Paryžiuje di- 
delę įtaką turėjo popiežius ir Bažnyčia.!* Tad jau pirmųjų univer- 
sitetų pobūdį apsprendė kultūrinė aplinka, kurioje jie susikūrė. Bū- 
dami patys tam tikros kultūrinės aplinkos, ideologinių, politinių, eko- 
nominių ir socialinių sąlygų išdava, universitetai visokeriopai veikė 
visą dvasinį ir medžiaginį gyvenimą. Keitėsi laiko dvasia, keitėsi 
ir universitetų paskirtis ir pobūdis. Kitokie buvo universitetai vi- 
duramžiais, kitokie reformacijos ir kontrreformacijos metu, kitokie 
buvo vadinami naujaisiais bei naujausiais laikais. Universitetų po- 

būdis parėjo ir nuo to, kas juos steigė ir išlaikė: imperatorius, ka- 
ralius, popiežius, valstybė, miestas, religinė organizacija... Universi- 
teto sandaros, jo reformos klausimas tebėra gyvas ir šiandien. 

Minėtosios kultūrinės ir kitokios sąlygos veikė ir Lietuvos uni- 
versitetų raidą. Jėzuitų ordino įsteigtasis Vilniaus Universitetas sie- 
kė sustiprinti katalikybę Lietuvoje. Kai aukštesnieji Lietuvos sluoks- 
niai jau gerokai aplenkėjo, svarbiausias Vyriausiosios Lietuvos Mo- 
kyklos ir Imperatorinio Vilniaus Universiteto siekis iš dalies buvo 
Lietuvos lenkinimas. Šalia šios pagrindinės universiteto tendenci- 
jos, sustiprėjus Rusijoje reakcijai, atsirado ir rusinimo tendencija. 
Kylant žemaičių bajorų ir Lietuvos valstiečių kultūrai ir sąmonei, 
Vilniaus univ. išdygo ir pradėjo augti ir pirmieji tautinio lietuviško 
susipratimo diegai. 1919 m. Lenkijos valdžios įkurtasis Batoro Uni- 
versitetas siekė lenkinti Lietuvą. Tik 1918 m. pradėtasis Vilniuje 
kurti ir 1922 m. įkurtasis Kaune Lietuvos Universitetas pagrindiniu 
siekimu laikė ugdyti tautinę lietuvių kultūrą. 

Nors visa lietuvių visuomenė, visos politinės ir ideologinės sro- 
vės nuoširdžiai siekė sukurti tokį universitetą, kuris ko sėkmingiau- 
siai ugdytų tautinę lietuvių kultūrą ir keltų visokeriopą krašto 
gerovę, tačiau dėl ideologinių pagrindų, kuriais būtų ta kultūra ugdo- 
ma, kairioji ir dešinioji visuomenės srovė turėjo priešingas, labai 
sunkiai kompromisu tesuderinamas pažiūras. Karšti ir ilgi ginčai, 
ypač dėl humanitarinių mokslų ir teologijos fakulteto, kaip matėme, 
buvo užvilkinę universiteto statuto priėmimą steigiamajame sei- 
me ir net nudelsę patį universiteto atidarymą. 

Šis ideologinis pradmuo, nors vėliau nebebuvo vienintelis ir vei- 
kiausiai nebe pats pagrindinis, tačiau vis dėlto vaidino tam tikrą 
vaidmenį ir toliau beveik per visą Nepriklausomos Lietuvos laikmetį, 
reformuojant universitetą. Universiteto reformos klausimas nebuvo 
aktualus tik per pirmuosius ketverius metus, nuo 1922II16 iki 
1926 m. birželio mėn., kol susirinko trečiasis seimas, kuriame krikš- 
čionys demokratai, universiteto statutą priimant daugiausia svėrusi 
srovė, buvo opozicijoj. Tik susirinkus šiam seimui, tuojau buvo pra- 
dėta rimtai kalbėti apie universiteto reformą,“ tačiau, vos pusmetį 
veikęs, seimas šios reformos vykdyti nebesuspėjo. 


Naujo statuto ruošimas 


Po 1926 XII 17 perversmo universiteto reformų šalininkai neilgai 
tylėjo. Jau 1927 m. pradžioje, kaip visuomenės veikėjų, iš dalies 
net ir proiesūros tarpe, taip ir spaudoje, daugiausia oficioze („Lie- 
tuvoje“, nuo 1928 II 1 „Lietuvos Aide“), pradėta vis plačiau: ir atvi- 

riau kalbėti ir rašyti apie universiteto gyvenime pasireiškusius ne- 
tobulumus. Buvo prikaišiojama, kad statutas leidęs fakultetams per 
didelį skaičių katedrų, kad tarp paskirų fakultetų esama nemaža 
paralelių katedrų, kad kai kurios mokslo įstaigos esančios be reikalo 
suskaldytos. Visa tai be reikalo didiną mokomojo personalo skaičių 
ir branginą jo išlaikymą. Buvo net kalbama, kad svarbiausioji pa- 
stebėtų trūkumų priežastis esanti per plati universitetui suteikta 
autonomija.!?7 

Taip pat ir vyriausybės sluoksniuose susirūpinta, kad kasmet rei- 
kia skirti universitetui vis daugiau lėšų. Ryšium su tuo dar 1927 m. 
švietimo ministras pareikalavo iš universiteto senato paaiškinimų dėl 
paralelinių katedrų ir kitokių galimų reformų. Senatas, savo ruožtu, 
paragino fakultetus duoti savo pasiūlymų. Peržiūrėjusi tuos siūlymus, 
senato komisija padarė jų santrauką. Remdamasis ta medžiaga, se- 
natas įteikė vyriausybei eilę pastabų apie tai, kas būtų reformuotina 
taupumo sumetimais. Tų siūlymų tarpe buvo vienas kitas pasiūlymas 
ir uždaryti Teologijos - Filosofijos Fak. filosofijos skyrių. Į tai Teolo- 
gijos - Filosofijos Fakultetas reagavo plačiu memorandumu, kritikuo- 
damas iškeltuosius motyvus dėl filosofijos skyriaus uždarymo.!?* 

1928 m. pradžioje ministrų kabinetas pasiūlė universiteto sena- 
tui pačiam paruošti iki gegužės 1 d. fakultetų, katedrų ir etatų per- 
tvarkymo projektą.!*? 1928 III 4 senatas sušaukė universiteto tarybos 
posėdį šiam ministrų kabineto pasiūlymui svarstyti. Reformos klau- 
simas sukėlė taryboje smarkių ginčų. Vieniems atrodė, kad re- 
formos reikalas esąs pribrendęs ir kad universitetui nereikėtų išleis- 
ti iniciatyvos iš savo rankų; kiti kalbėjo, kad politinis momentas esąs 
reformai nepalankus; kai kas aiškino, kad reforma daryti siūloma 
tik taupumo sumetimais, ir todėl tą klausimą reikią pavesti tam tik- 
rai komisijai panagrinėti; dar kai kas reiškė nuomonę, kad univer- 
sitetas pertvarkyti siūlomas politiniais sumetimais, ir kad todėl reikė- 
tų atsisakyti imtis iniciatyvos. Balsuojant pasiūlytąsias rezoliucijas, 
tarybos daugumas nutarė atsisakyti nuo reformos iniciatyvos,“*? ta- 
čiau neatsižadėti teisių ir pareigos ginti universiteto reikalų ir jau 
susidariusių jo tradicijų.'*1 

Ministrų kabinetas ir vėl parašė raštą universiteto senatui, pra- 
nešdamas, kad vyriausybė nusistačiusi vykdyti reformą, ir siūlydamas 
senatui paruošti katedrų skaičiaus sumažinimo ir etatų pertvar- 
kymo planą iki lapkričio mėn.“** Kadangi senatas šio plano neruošė, 
atsikalbėdamas nežinąs, kaip tai daryti, nes nesama tam tikro įstaty- 
mo,'“* tai ministrų kabinetas pats paruošė naujo statuto projektą, 
jį 1928 m. rugpiūčio pabaigoje priėmė ir, įteikęs jį universiteto se- 
natui, atsiklausė jo nuomonės.?** 

Nenorėdamas taip svarbaus universiteto reformos reikalo pats 
vienas spręsti, universiteto senatas sukvietė universiteto tarybą į du 
posėdžius: 1928 XII 2 ir 1928 XII 21. Iš anksto supažindinti su statu- 
to keitimo projektu, tarybos nariai per pirmąjį posėdį smarkiai kriti- 
kavo projektą, ypač dėl numatomos universiteto autonomijos suvar- 
žymo. Gindami autonomiją, kalbėtojai motyvavo tuo, kad Rusijoje, 
panaikinus autonomiją, universitetai pradėję smukti ir kad auto- 
nominiai Vakarų Europos universitetai pasiekę didelių laimėjimų. 
Kalbėtojų pasisakymais, autonomijos varžymu esą siekiama politinių 
tikslų, o ne mokslo klestėjimo. Taryba išrinko komisiją nuodugniau 
išnagrinėti statuto projektui ir parašyti memorandumui, kurį dar kar- 
tą susirinkusi taryba turėsianti svarstyti.*** 

Komisija parašė labai platų memorandumą. 1928 XII 21 susirin- 
kę tarybos nariai ne visi tesuskubo susipažinti su memorandumo turi- 
niu, todėl kai kurie jų siūlė jo svarstymą atidėti; tačiau rektorius 
įspėjo, kad vyriausybė reikalauja memorandumą įteikti iki sausio 
1 d. Memorandumas buvo pradėtas skaityti ir svarstyti. Kilus ilgoms 
diskusijoms ir tuo būdu pirmosios memorandumo dalies skaitymui 
užtrukus, antroji memorandumo dalis nebebuvo skaitoma, Memoran- 
dumas buvo pavestas senatui pagal konkrečius tarybos nurodymus 
pataisyti, galutinai suredaguoti ir įteikti vyriausybei. Ne visi tarybos 
nariai solidarizavo su daugumos nusistatymu: buvo pareikšta ir atski- 
ra nuomonė.'** 

1929 m. oficiozinėje spaudoje buvo smarkiai kritikuojamas uni- 
versitetas; ypač griežtai buvo puolamas Matematikos - Gamtos Fa- 
kultetas.*7 19299 m. rugpiūčio mėn. pradžioje Švietimo Ministerija 
raštu įspėjo universitetą, kad universiteto mokslo personalas ir kiti 
jo tarnautojai gaus algas pagal tebeveikusį statutą tik iki tų pat 
metų rugsėjo 1 d.:*š 

Nuo pirmojo universiteto reformos projekto vyriausybė atsisa- 
kiusi pati ir paruošusi naują projektą, tačiau tam naujam projektui 
nepritaręs respublikos prezidentas. Prezidentas raginęs vyriausybę 
rasti su universiteto vadovybe bendrus pagrindus reformai ir išly- 
ginti nuomonių skirtumus.!** 

1929 m. rudenį vyriausybė įteikė universiteto senatui dar kartą 
jos modifikuotą statuto reformos projektą. Senatas pavedė komisijai 
išnagrinėti tą projektą. Komisija sudarė prorektorius B. Čėsnys, dek. 
Krėvė - Mickevičius ir prof. Vaclovas Biržiška. Nuodugniai išnagri- 
nėjusi projektą, komisija sudarė kontrprojektą, kuris buvo multi- 
plikuotas ir išdalytas tarybos nariams ir senato įteiktas vyriausybei.*** 

Norėdama išspręsti jau trečius metus trunkantį ir pagaliau at- 
sibodusį universiteto reformos klausimą ir jubiliejaus proga susieti 


184 


universitetą su didžiojo istorinio asmens D. L. K. Vytauto vardu, pra- 
sidėjus 1930 — Vytauto Didžiojo — metams, vyriausybė nutarė sku- 
biai išleisti naujojo universiteto statuto įstatymą. Prieš paskelbda- 
mas universiteto statutą, ministrų kabinetas gegužės mėn. dar kartą 
nusiuntė senatui susipažinti naująjį universiteto reformos projek- 
to variantą. Senato komisija, sudaryta iš dek. prof. Žemaičio, dek. 
prof. Krėvės - Mickevičiaus ir prof. Vaclovo Biržiškos, atsidėjusi iš- 
nagrinėjo projektą ir įteikė senatui savo pastabų. Senato prašomas, 
ministrų kabinetas sutiko į sprendžiamąjį reformos klausimu ka- 
bineto posėdį kviesti visus senato narius ir išklausyti paskirų se- 
nato narių pastabų ir siūlomų pataisų. Šiame bendrame ministrų ka- 
bineto ir senato posėdyje rektorius pasisakė dėl pageidaujamų bend- 
rųjų universiteto dėsnių, kai fakultetų dekanai padarė pastabų dėl 
su fakultetais susijusių dalykų.'*! 

Dar ir po šio galutinio, ministrų kabineto ir senato bendro, posė- 
džio universiteto vadovybė priešinosi vyriausybės vykdomai univer- 
siteto reformai. 1930 — Vytauto Didžiojo — m. gegužės mėn. 25 d. 
universiteto tarybos posėdyje rektorius V. Čepinskis, papasakojęs 
apie šį bendrą posėdį, paklausė, ar taryba aprobuojanti paskutinį 
vyriausybės statuto projektą ir senato siūlytąsias pataisas. Taryboje 
kilo gyvos diskusijos dėl autonomijos varžymo ir dėl reikalingumo 
keisti statutą. Pagaliau buvo priimta rezoliucija, kuria „aprobuojami 
senato padaryti žygiai, ir konstatuojama, kad vyriausybės projekte 
akademinė autonomija nelaiduojama ir kad taryba nesiima morali- 
nės atsakomybės prieš visuomenę ir istoriją už skubotos ir nepa- 
kankamai paruoštos universiteto reformos padarinius“.!*2 

Nebetrukus po bendro ministrų kabineto ir senato posėdžio, bir- 
želio 7 d., tad baigiantis pavasario semestrui, vyriausybė atskiru 
įstatymu'“* suteikė Lietuvos Universitetui Vytauto Didžiojo Uni- 
versiteto vardą. Tą pačią dieną „Vyriausybės Žiniose“ buvo paskelb- 
tas ir naujas statutas, reformuojąs universitetą. Šis statutas, pakei- 
tęs -1922 m. steigiamojo seimo priimtąjį statutą, pradėjo veikti nuo 
jo paskelbimo dienos.'** 


1930 m. Vytauto Didžiojo Universiteto statutas 


Vyriausybei ruošiant naują universiteto statuto projektą, rekto- 
rius, universiteto taryba ir senatas visą laiką stengėsi, kad univer- 
siteto autonomija būtų išlaikyta. Autonomijos principas buvo, tiesa, ir 
naujajame statute (1 $) įrašytas žodžiais: „Universitetas yra aukš- 
toji autonominė mokslo ir mokymo įstaiga“, tačiau universiteto auto- 
nomija buvo jau ribota. Žymiai susiaurintos fakultetų tarybų teisės. 

Pagal senojo statuto 24 S „Fakulteto taryba kviečia arba renka kon- 
kurso būdu ordinarinius ir ekstraordinarinius profesorius, docentus, 
laborantus, prozektorius, lektorius ir asistentus“, ir tik „tarybos 
sprendimai per rektorių pranešami švietimo ministerijos žiniai“ (23 $), 
tad fakultetų tarybos turėjo neribotą teisę rinkti ar kviesti moko- 
mojo personalo narius. Ir pagal naująjį statutą (20 $) „vyresnįjį moks- 
lo personalą kviečia arba konkurso būdu renka fakultetas“, tačiau 
„Skiria jį respublikos prezidentas“. „Privatdocentus kviečia fakulte- 
tas. Tvirtina juos švietimo ministras. Prozektorius, lektorius, asisten- 
tus, mokytą sodininką, laborantus ir pagalbinį mokslo personalą ren- 
ka atitinkami fakultetai. Tvirtina juos rektorius. Bibliotekos direkto- 
rių ir jaunesnįjį mokslo personalą tų įstaigų, kurios priklauso ne 
vienam fakultetui, skiria senatas“ (20 $). Naujajame statute yra ir 
paragrafas (21), nusakąs aiškiai, kas atleidžia universiteto personalą. 
Vyresnįjį mokslo personalą atleidžia respublikos prezidentas, privat- 
docentus — švietimo ministras, jaunesnįjį ir pagalbinį mokslo perso- 
nalą — rektorius, bibliotekos direktorių ir jaunesnįjį mokslo persona- 
nalą tų įstaigų, kurios priklauso ne vienam fakultetui, atleidžia se- 
natas. 

Naujasis statutas susiaurino ir vyriausiojo universiteto organo — 
universiteto tarybos funkcijas. Iš universiteto tarybos kompetencijos 
iškrito sąmatos svarstymas ir priėmimas. Iki tol universiteto taryba 
svarbių universiteto reikalų spręsti rinkdavosi kasmet du kartus ir 
dažniau, o pradėjus veikti naujajam statutui, per dvejus metus ne- 
teko šaukti specialių tarybos posėdžių: tebuvo kviečiami tik iškil- 
mingi tarybos posėdžiai.*5 

Užtat žymiai praplėsta universiteto senato kompetencija: jis „pri- 
stato per švietimo ministerį respublikos prezidentui išrinktuosius or- 
dinarinius ir ekstraordinarinius profesorius ir docentus skirti ir at- 
leisti, o privatdocentus — švietimo ministeriui tvirtinti ir atleisti“ 
(48 $), jis, „fakultetų tarybų pasiūlymais: 1. tvirtina universiteto 
pajamų ir išlaidų sąmatos projektą, 2. tvirtina univeristeto speciali- 
nių sumų vartojimo sąmatą, 3. atleidžia studentus nuo semestrinio 
mokesčio, 4. tvirtina fakultetų tarybų pristatytus kandidatus stipen- 
dijoms gauti, 5. skiria kandidatus stipendijoms profesūrai ruoštis“ 
(49 $). Be to, „senatas žiūri, kad fakultetų reguliaminai nepriešta- 
rautų universiteto statutui ir jo reguliaminui“ (51 $) ir atlieka dar 
visą eilę kitų funkcijų. Padidėjusią senato reikšmę rodo jau ir tai, 
kad, kai sename statute nėra net atskiro straipsnio, nusakančio jo 
veikimo sritį, ir tik probėgšmais teužsimenama apie vieną kitą jo 
funkciją, naujasis statutas ištisu devynių paragafų (46-54) straips- 
niu dėsto žymiai praplėstas senato teises ir pareigas. 

Naujuoju statutu (47 $), „rektorių, prorektorių ir sekretorių 
renka trejiems metams iš ordinarinių ir ekstraordinarinių profeso- 
rių universiteto taryba. Kitais rinkimais jie gali būti perrenkami“. 
Kaip matome, universiteto prezidiumas renkamas nebe vieneriems, 
kaip pagal senąjį statutą, bet jau trejiems metams ir nebūtinai kas- 
kart iš kito fakulteto, Tarybos išrinktąjį rektorių ir PrrEbierių dar 
„skiria respublikos prezidentas“ (47 š). 


Pagal naująjį statutą ir fakulteto taryba renka dekaną ir sekre- 
torių taip pat jau nebe vieneriems, bet trejiems metams, ir jie 
taip pat „kitais rinkimais gali būti perrenkami“ (33 $). Dekanai pagal 
abu statutus terenkami tik iš profesorių (ordinarinių ir ekstraordina- 
rinių). Pagal senąjį statutą ir sekretoriai terenkami tik iš profeso- 
rių, nors praktikoje sekretorius rinkdavo ir iš docentų.'** Pagal nau- 
jąjį statutą „sekretorius gali būti renkamas ir iš docentų“ (33 Š). 


Universiteto turtą valdąs organas pagal naująjį statutą vadina- 
mas nebe ūkio globos taryba, bet ūkio taryba. Ją sudaro rektorius — 
jos pirmininkas ir taip pat, kaip ir anksčiau, 4 nariai, renkami se- 
nato iš vyresniojo mokslo personalo, tik jau nebe vieneriems, bet 
trejiems metams (56 Š). 


Kiek kitaip aptariami, kartais ir papildomi naujajame statute ir 
universiteto personalo reikalai. Kitaip nusakomi, pavyzdžiui, reika- 
lavimai docentams ir privatdocentams. Kai anksčiau iš docento sta- 
tutas tereikalavo mokslo laipsnio ir iš privatdocento mokslo laipsnio 
ir fakultete paskaitytos patenkinamai vienos lekcijos, naujasis statu- 
tas skelbia (15 $): „Docentu arba privatdocentu gali būti asmuo, 
kuris turi mokslo laipsnį ir atitinkamame fakultete yra viešai apgy- 
nęs habilitacijos darbą“. Habilitacijos darbą gali atstoti ir fakulteto 
pripažinti mokslo darbai. Naujajame statute papildomai nusakomos 
kai kurios vyresniojo mokslo personalo pareigos. 22 $ skelbia: „Vy- 
resniojo mokslo personalo nariams, ministerių kabinetui sutikus, ga- 
li būti leidžiama eiti tarnybas valstybinėse įstaigose“. 25 Šš: „Vy- 
resnysis mokslo personalas turi turėti per savaitę ne mažiau kaip 4 
teoretinių privalomųjų dalykų paskaitas. Turėti daugiau kaip 8 pa- 
skaitas leidžiama švietimo ministeriui sutikus. Dvi praktikos valandos 
atstoja vieną teoretinių paskaitų valandą“. 26 $: „Kas penkeri metai 
ordinariniai ir ekstraordinariniai profesoriai gali gauti ligi vienerių 
metų atostogų su pagrindine alga mokslo žinioms pagilinti arba 
mokslo darbams dirbti. Atostogas duoda švietimo ministeris“, 28 Š: 
„Vyresniojo mokslo personalo narys ir privatdocentas eina savo pa- 
reigas ligi 65 metų amžiaus, bet jis tas pareigas gali eiti ir toliau fakul- 
teto kas metai perrenkamas, švietimo ministeriui sutikus“. 

Naujuoju statutu fakultetai nustojo teisės steigti naujas kated- 
ras ir skyrius. Sumažintas katedrų skaičius, kai kurias jų draugėn su- 
jungus. Humanitarinių Mokslų Fakultete vietoje buvusių 18, nau- 
jasis statutas leido steigti tik 12 katedrų, Teisių — 13 (buvo 15), 
Matematikos - Gamtos Fak. — 12 (vietoje 1922 m. statuto leistų 22, 
bet jau 1924 m., įsteigus Dotnuvoj Žemės Ūkio Akademiją, buvo 
išjungtas agronomijos skyrius su 8 katedromis), Medicinos — 17 
(vietoje 28, bet tas skaičius buvo jau sumažėjęs 6 katedromis, už- 
darius veterinarijos skyrių 1928 m.), Technikos Fak. — 11 (buvo 17). 

Čia įvardytų fakultetų skyrius ir katedras šitaip nusako nauja- 
sis statutas 6 $: „Humanitarinių mokslų fakultetą sudaro filosofi- 
jos, filologijos ir istorijos skyriai su šiomis katedromis: 1. filosofijos 
sistemos, 2. filosofijos istorijos, 3. pedagogikos, 4. lyginamosios kalbo- 
tyros, 5. lietuvių kalbos ir literatūros, 6. klasikinės filologijos, T. 
slavų kalbų ir literatūrų, 8. germanų kalbų ir literatūrų, 9. romanų 
kalbų ir literatūrų, 10. Lietuvos istorijos, 11. visuotinės istorijos, 12. 
semitologijos. Be to, fakultete gali būti šios lektūros: lietuvių, loty- 
nų, graikų, hebrajų, rusų, lenkų, vokiečių, anglų, prancūzų ir italų 
kalbų. 

7 $: Teisių fakultetą sudaro teisių ir ekonomijos skyriai su 
šiomis katedromis: 1. teisės enciklopedijos ir teisės filosofijos, 2. ro- 
mėnų teisės istorijos ir sistemos, 3. Lietuvos teisės istorijos, 4. civi- 
linės teisės ir civilinio proceso, 5. baudžiamosios teisės ir baudžia- 
mojo proceso, 6. valstybinės teisės, 7. administracinės teisės, 8. tarp- 
tautinės teisės, 9. politinės ekonomijos ir statistikos, 10. finansų moks- 
lo, 11. prekybinės teisės, 12. privatinio ūkio mokslo, 13. ekonomi- 
nės politikos. Be to, teisių skyriaus klausytojai klauso humanitarinių 
mokslų fakultete logiką, psichologiją, rusų ir vokiečių kalbas. Eko- 
nomijos skyriaus klausytojai pasirenka dvi iš šių kalbų: rusų, vokie- 
čių ar anglų kalbas. 

8 $: Matematikos - Gamtos fakultetą sudaro matematikos, fizikos - 
chemijos ir biologijos skyriai su šiomis katedromis: 1. geometrijos, 
2. matematikos analizės, 3. astronomijos, 4. fizikos, 5. neorganinės 
ir analitinės chemijos, 6. geofizikos ir meteorologijos, 7. organinės 
ir fiziologinės chemijos, 8. mineralogijos ir geologijos, 9. fizinės che- 
mijos, 10. botanikos, 11. zoologijos ir lyginamosios anatomijos, 12. 
geografijos. 

9 $: Medicinos fakultetą sudaro medicinos, odontologijos ir far- 
macijos skyriai su šiomis katedromis: 1. anatomijos, 2. histologijos 
su embriologija, 3. fiziologijos, 4. farmakologijos, 5. bendrosios pato- 
logijos ir patologinės anatomijos, 6. akušerijos ir ginekologijos ka- 
tedra su klinika, 7. vidaus medicinos katedra su klinika, 8. chirur- 

gijos katedra su klinika, 9. oftalmologijos katedra su klinika, 10. 
odos ir veneros ligų katedra su klinika, 11. vaikų ligų katedra su kli- 
nika, 12. nervų ir psichikos ligų katedra su klinika, 13. higienos ir 
bakteriologijos, 14. teismo ir socialinės medicinos, 15. ausų, nosies 
ir gerklės ligų katedra su klinika, 16. farmacijos ir farmakognozijos, 
17. stomatologijos ir dentiatrijos katedra su klinika. 

10 $: Technikos fakultetą sudaro statybos ir technologijos sky- 
riai su šiomis katedromis: 1. mechanikos, 2. elektrotechnikos, 3. sta- 
tybos, 4. architektūros, 5. statybinės statikos, 6. hidrotechnikos, 7. 
geodezijos ir kelių, 8. tiltų, 9. pritaikomosios mechanikos, 10. mecha- 
ninės technologijos, 11. cheminės technologijos“. 

1925 m. pavasarį įsteigtajam Evangelikų Teologijos Fakultetui 
statute paliktos tos pačios penkios katedros. 

Teologijos - Filosofijos Fakulteto sandara dėl konkordato su Vati- 
kanu naujuoju statutu nebuvo keičiama, tačiau jame (4 $) pažadėta 
to fakulteto katedras nustatyti atskiru įstatymu. 1931 VIII 14 buvo 
išleistas Vytauto Didžiojo Universiteto statuto pakeitimas,“ suderi- 
nęs ir šio fakulteto sandarą su bendruoju universiteto statutu. Šis 
statuto pakeitimas sumažino Teologijos - Filosofijos Fakulteto ka- 
tedrų skaičių, pašalindamas kai kurias lygiagretes katedras, veikian- 
čias jau kituose fakultetuose, Tame fakultete palikti du skyriai: 
teologijos ir filosofijos. Žymiai apkarpytas fakulteto humanitarinis 
skyrius, paliekant jame tik istorijos ir visuotinės literatūros ka- 
tedras.!48 

Vietoje buvusių 22, naujas įstatymas Teologijos - Filosofijos Fa- 
kultetui leido šias 17 katedrų: 1. filosofijos įžangos ir istorijos ka- 
tedra, 2. filosofijos sistemos katedra, 3. pedagogijos ir jos istorijos 
katedra, 4. visuotinės istorijos katedra, 5. visuotinės literatūros isto- 
rijos katedra, 6. fundamentalinės teologijos katedra, 7. dogmatinės 
teologijos katedra, 8. moralinės teologijos katedra, 9. pastoralinės 
teologijos katedra, 10. kanonų teisės šaltinių katedra, 11. Benedikto 
kodekso katedra, 12. patrologijos katedra, 13. Švento Rašto Senojo 
Įstatymo katedra, 14. Švento Rašto Naujojo Įstatymo katedra, 15. 
krikščionijos archeologijos ir meno istorijos katedra, 16. Bažnyčios 
istorijos katedra, 17. religijų istorijos katedra. 

Šis statuto keitimo įstatymas skelbia, kad „Teologijos - Filosofi- 
jos fakulteto mokslo personalas parenkamas ir skiriamas Vytauto 
Didžiojo universiteto statuto (20 str.) ir Šv. Sosto ir Lietuvos Res- 
publikos konkordato XIII str. nustatyta tvarka“. Šis statuto pakei- 
timas veikė nuo 1931 IX 1. 

Tik pradėjus veikti naujajam statutui, universiteto senatas tuo- 
jau susirinko į specialų universiteto pertvarkymo posėdį ir pareikala- 

vo, kad visi fakultetai iki birželio 24 d. pristatytų senatui esamojo 
vyresniojo mokslo personalo sąrašus. Šie sąrašai su rektoriaus ir 
dekanų parašais buvo įteikti vyriausybei profesoriams skirti. Respu- 
blikos prezidentas šiuos vyresniojo mokslo personalo narius paskyrė 
tais pačiais akademiniais titulais nuo 1930 IX 1, tik keletas asmenų 
politiniais sumetimais buvo paskirti kiek vėliau ir kai kas žemesniu 
titulu.!*? 

Jaunesniojo mokslo personalo sąrašai buvo įteikti rektoriui tvir- 
tinti. Rektorius patvirtino visus jaunesniojo personalo narius be 
jokių išimčių.?*? 

Teologijos - Filosofijos Fakulteto esamasis mokslo personalas, iš- 
skyrus visuotinės istorijos ir visuotinės literatūros katedras, buvo 
laikomas paskirtu nuo 1931 IX 1, atskirai nepristačius respublikos pre- 
zidentui.!5 

Universiteto senatas sudarė universiteto kanceliarijos, ūkio da- 
lies, bibliotekos ir mokslo įstaigų pagalbinio personalo etatų projek- 
tą ir įteikė jį vyriausybei. Vyriausybė 1931 V 16 išleido atskirą, Vy- 
tauto Didžiojo Universiteto etatus pertvarkantį įstatymą. Teologijos- 
Filosofijos Fakulteto etatai buvo sutvarkyti 1931 VIII 14 įstatymu.“* 


Buvo pakeista diplomų forma ir antspaudas, atitinkąs naują uni- 
versiteto pavadinimą. Antspaudui eskizą suprojektuoti senatas pave- 
dė komisijai iš istorikų ir menininkų. Eskizą galutinai paruošė doc. 
Galaunė. Antspaudą, senatui užsakius, pagamino Paryžiaus firma 
Lindauer.**3 


1937 metų universiteto statutas 


Eidama tolesnio reglamentavimo kryptimi ir norėdama užpildyti 
kai kurias iškilusias aikštėn statuto spragas, 1936 m. rudenį vyriau- 
sybė užsimojo šiek tiek reformuoti veikiantį statutą.“* Pirminis uni- 
versiteto statuto reformos projektas 1936 m. rudens semestro metu 
švietimo ministro buvo įteiktas ministrų kabinetui ir universiteto 
senatui svarstyti. Universiteto senatas, apsvarstęs šį projektą, įteikė 
ministrui memorandumą, kuriame „bendrai ir atskirais reformos pro- 
jekto punktais“ jis pareiškė „savo pastabas ir nuomonę“. Šis memo- 
randumas buvo pridėtas prie reformos projekto, „kaip medžiaga re- 
formos problemai spręsti“.“ Naujuoju statuto projektu numatyta 
reglamentuoti ir universiteto studentų atstovybės ir akademinės li- 
gonių kasos reikalą.'5* 

1937 m. švietimo ministras paruošė naują universiteto statuto re- 
formos projektą ir įteikė jį universiteto vadovybei savo nuomonei 
pareikšti. Universiteto senatas buvo pareiškęs raštu švietimo minist- 

Vytauto Didžiojo Universiteto didysis antspaudas 


rui savo motyvuotas pastabas dėl statuto projekto. 1937 m. rudenį tas 
projektas su tam tikromis pataisomis buvo ministrų kabineto priimtas 
ir įteiktas seimui priimti.““ Naujasis Vytauto Didžiojo Universiteto 
statutas buvo paskelbtas 1937 XI 17.158 

Ryšium su naujojo statuto paskelbimu teko kai kuriuos dalykus 
vidaus universiteto gyvenime pertvarkyti ar iš naujo kurti, tad sę- 
natas 1937 XI 25 paskyrė 3 komisijas tam reikalui. Į studentų atstovy- 
bės statuto projektui rengti komisiją įėjo prorektorius prof. A. Purė- 
nas, dekanas prof. A. Janulaitis ir universiteto sekretorius prof. 
J. Blažys. Studentų ligonių kasos statuto projektui rengti komisiją 
sudarė prorektorius prof. A. Purėnas, prof. P. Avižonis, prof. P. Šal- 

čius ir privatdocentas D. Krivickas. Studentų organizacijų taisyklių 
projekto komisiją sudarė prorektorius prof. A. Purėnas, prof. B. 
Čėsnys ir doc. A. Tamošaitis. Be to, senajam universiteto reguliami- 
nui taisyti ir jam derinti su naujuoju statutu veikė ir bendrojo uni- 
versiteto reguliamino komisija iš pirmininko prorektoriaus prof. A. 
Purėno ir narių, fakultetų rinktų atstovų, doc. Pr. Venckaus, prof. 
Iz. Tamošaičio, doc. A. Tamošaičio, prof. K. Sleževičiaus, prof. P. 
Avižonio ir prof. J. Šimkaus.““* Buvo pertvarkomi, kur reikėjo, ir 
fakultetų reguliaminai. 


Šis, pagal eilę ketvirtasis statutas, kuriuo vadovavosi Kaune vei- 
kęs Nepriklausomosios Lietuvos Universitetas, bent vienu atžvilgiu 
buvo tam tikros raidos tęsinys. Kiekvienas sekantis statutas vis smul- 
kiau ir preciziškiau nusakinėjo pagrindinius universiteto sandaros 
dėsnius. Kai Vilniaus Universiteto statutas teturėjo 41 paragrafą, 
steigiamojo seimo priimtasis turėjo jau 56, 1930 m. statutas turėjo 
103, ir paskutiniame, 1937 m., statute buvo net 125 paragrafai, nors 
jame ir nebuvo įvardytos fakultetų katedros, kurios buvo nustato- 
mos etatų. Vienu atžvilgiu 1937 m. statutas yra naujos, 1930 m. sta- 
tute pasireiškusios tendencijos tęsėjas. Jame aptinkame bruožų, ro- 
dančių, kad buvo einama dar didesnio universiteto autonomijos kar- 
pymo linkme, 


Jau ir pati universiteto autonomija šiame statute nusakoma kitais 
žodžiais: „Universitetas turi šiuo statutu nustatytą autonomiją“ (2 Š). 
Šis paragrafas, tiesa, pačios esmės nekeičia: ir pagal 1930 m. statutą 
universiteto autonomija buvo statuto ribojama, tačiau čia tas riboji- 
mas išreikštas jau ir expressis verbis. 


Pačiu reikšmingiausiu tolesniu universiteto autonomijos varžy- 
mu tenka laikyti rektoriaus, prorektoriaus ir dekanų rinkimo bei 
skyrimo procedūros pakeitimą ir aiškesnį nusakymą. Dabar jau „uni- 
versiteto tarybos išrinktus rektoriaus ir prorektoriaus kandidatus“ ne- 
»e senatas, bet „švietimo ministeris pristato respublikos prezidentui 
skirti“ (15 $). Tolesnis skyrimo nusakymas ir patikslinimas išplečia 
valdžios teises ir kiek siaurina universiteto autonomiją: „Jeigu rekto- 
riaus ir prorektoriaus kandidatų švietimo ministeris nepristato res- 
publikos prezidentui skirti, arba respublikos prezidentas nepaskiria 
pristatytų kandidatų, tai švietimo ministerio nustatytu laiku renkami 
nauji kandidatai. Jeigu švietimo ministerio nustatytu laiku nauji kan- 
didatai neišrenkami, arba jeigu švietimo ministeris nepristato res- 
publikos prezidentui skirti ir naujų kandidatų, arba respublikos 
prezidentas jų nepaskiria, tai švietimo ministeris pristato respublikos 
prezidentui skirti savo parinktus kandidatus“ (15 $). 

Kai pagal 1930 m. statutą fakulteto taryba renka dekaną (33 $), 
ir tuo rinkimu jis laikomas galutinai išrinktu, pagal 1937 m. statutą 
fakulteto taryba terenka „dekano kandidatą“ (33 $), kurį „tvirtina 
švietimo ministeris“ (34 $). Šis tvirtinimas statuto nusakytas pana- 
šiai kaip ir rektoriaus ar prorektoriaus tvirtinimas: „Jeigu išrinkto 
kandidato švietimo ministeris netvirtina, tai jo nustatytu laiku renka- 
mas naujas kandidatas. Jeigu švietimo ministerio nustatytu laiku 
naujas kandidatas neišrenkamas, arba jeigu švietimo ministeris ne- 
tvirtina išrinkto naujo kandidato, tai rektorius pristato švietimo mi- 
nisteriui tvirtinti dekanu savo parinktą kandidatą“ (34 $). Fakulteto 
sekretoriaus rinkimo tvarka palikta ta pati. 

Kai Vilniaus Universiteto statute nėra paragrafo, nusakančio 
bendrą teisinį santykį tarp universiteto ir Švietimo Ministerijos, 1922 
m. Lietuvos Universiteto statuto 1 $ skelbia, kad „universitetas yra 
Lietuvos valstybės autonominė įstaiga švietimo ministerijos žinioje“. 
Panašiai tas santykis nusakytas ir 1930 m. statuto 1 $: „Universitetas 
yra aukštoji autonominė mokslo ir mokymo įstaiga; jis yra švietimo 
ministerijos žinioje“. Kad „universitetas yra švietimo ministerijos Ži- 
nioje“, sako ir 1937 m. statutas (3 $), tik čia jau, be minėto autono- 
mijos ribojimo statutu (2 $), yra ir kitų „bendrųjų nuostatų“, pla- 
čiau nusakančių švietimo ministro kompetenciją universiteto reika- 
luose. 3 $ dar skelbia, kad „universiteto statuto, etatų ar mokslo per- 
sonalo atlyginimo pakeitimo reikalu švietimo ministeris išklauso rek- 
toriaus nuomonės“. Pagal 13 $, „švietimo ministeris prižiūri univer- 
siteto darbą“. 

Yra naujajame statute kiek pakeistų ar papildytų nuostatų, siau- 
rinančių universiteto autonomiją ir skiriant bei atleidžiant mokomąjį 
personalą. Fakultetų išrinktus jaunesniojo mokslo personalo narius 
tvirtina (48 $) ir atleidžia (50 $) nebe rektorius, bet švietimo minist- 
ras. Bibliotekos direktorių anksčiau „skyrė senatas“, naujuoju statu- 
tu „bibliotekos direktoriaus kandidatą renka senatas. Tvirtina jį rek- 
torius“ (48 $). Žymiai stiprina švietimo ministro galią 49 $: „Švieti- 
mo ministeris gali pavesti rektoriui pristatyti skirti jo parinktus 
profesorių, docentų ir jaunesniojo mokslo personalo kandidatus, jei 
vieną semestrą fakulteto taryba nepristato skirti kandidato į vakuo- 
jančią vietą, arba jei, fakulteto tarybai du kartu pristačius tai vietai 
kandidatą, jis nepaskiriamas, Šiuo atveju 45 str. numatytus klausi- 
mus sprendžia rektorius“. Tad šiais statuto paragrafais (šiame statute 
vad. „straipsniais“) sustiprinama ir rektoriaus galia, nes rektoriui 
duodama teisė pripažinti mokslo laipsnio ir habilitacijos darbo ekvi- 
valentą, kai šiaipjau ir šio statuto kiti paragrafai (41 ir 45) tą teisę 
tik fakulteto tarybai teteikia. 

Naujajame statute yra dar vienas kitas naujas nuostatas, rei- 
kalaująs ir švietimo ministro sutikimo, būtent: 56 $: „Švietimo mi- 
nisterio sutikimu fakulteto taryba ordinariniams profesoriams, kurie 
dirba svarbų mokslinį darbą, gali laikinai sumažinti privalomų pa- 
skaitų skaičių arba ir visai juos nuo jų atleisti“. 58 $: „Fakulteto ta- 
ryba gali pavesti asistentams skaityti teoretines paskaitas švietimo 
ministerio sutikimu“. „Švietimo ministerio patvirtintu fakulteto ta- 
rybos nutarimu katedros personalas gali atlikti dalį kitos katedros 
pareigų“ (59 $). „Švietimo ministerio sutikimu jiems (privatdocen- 
tams. A. R.) gali būti pavesta laikinai eiti vyresniojo mokslo persona- 
lo nario pareigos“ (57 $). Statutas turi naują nuostatą ir dėl neeta- 
tinių lektorių: „Be etatinių lektorių, gali būti ir neetatiniai. Neeta- 
tinius lektorius kviečia fakulteto taryba laisvu susitarimu. Sutartis 
su jais sudaro fakulteto dekanas. Sutartys pristatomos švietimo mi- 
nisteriui tvirtinti“ (53 $). 

Šiek tiek padidinta ūkio tarybos sudėtis. Dabar šią tarybą suda- 
ro universiteto rektorius, sekretorius ir 5 iš fakultetų tarybų narių 
išrinkti nariai (28 $). 

Šis statutas plačiau aptaria studentų reikalus. Šalia studentų ir 
laisvųjų klausytojų, statutas numato dar vieną klausytojų rūšį — 
hospitantus (64 $). „Hospitantais priimami asmenys, kurie pareiškia 
noro išeiti vieną ar kelis dalykus ir fakulteto tarybos pripažinti 
tinkamais tuos dalykus eiti“ (68 $ ).190 

„Bendriems ekonominiams reikalams ir reprezentacijai studentai 
sudaro studentų atstovybę“ (74 $). Atstovybės nutarimu, gali būti 
imamas iš studentų mokestis, ne didesnis kaip 570 semestrinio mo- 
kesčio (75 $). „Atstovybė sudaroma ir tvarkoma senato parengtu 
statutu. Atstovybės statutas pristatomas švietimo ministeriui tvirtin- 
ti“ (76 S). „Atstovybės veiklą prižiūri prorektorius rektoriaus pave- 
dimu“ (77 Š). 

78-85 $$ aptaria studentų organizacijas. „Organizacijai steigti 
reikia rektoriaus leidimo. Leisdamas steigti organizaciją, rektorius 
tvirtina jos įstatus“ (80 $). „Organizacijai steigti reikia ne mažiau 
kaip 25 klausytojų“ (81 Šš). 

„Studentams nuo ligos drausti steigiama studentų ligonių kasa“ 
(86 $). Kasos reikalams iš studentų imamas mokestis, kuris negali 
būti didesnis kaip 576 semestrinio mokesčio (87 $). Valstybės iždas 
kas metai duoda kasai tiek pašalpos, kiek surenkama studentų mo- 
kesčio (88 $). 

Šis statutas kiek plačiau aptaria ir mokymo bei mokslo dalykus, 
kaip mokymo tvarką, diplomą, mokslo laipsnius, mokslo įstaigas. 
„Fakulteto taryba teikia daktaro laipsnį. Teologijos - filosofijos fakul- 

tetas teikia 2 laipsniu — licenciato ir daktaro“ (106 $). Panašiai 
mokslo laipsnius nusako ir kiti statutai, išskyrus Vilniaus Universi- 
teto statutą, pagal kurį „mokslo laipsnis tėra vienas — daktaro laips- 
nis“ (15 $). Reikalavimai daktaro laipsniui gauti 1922, 1930 ir 1937 m. 
statute iš esmės nesiskiria. Kai ankstesniuose statutuose reikalavimai 
licenciato laipsniui gauti nebuvo aptariami, naujasis statutas tuos rei- 
kalavimus taip nusako 107 $: „Licenciato laipsnis teikiamas asme- 
nims, kurie turi universiteto baigimo diplomą ir parašo fakulteto 
tarybos nustatytą rašto darbą“. Kai licenciato laipsniui gauti statutas 
tereikalauja dviejų dalykų — universiteto baigimo diplomo ir rašto 
darbo, daktaro laipsniui gauti Lietuvos Universiteto (50 $) ir abu 
Vytauto Didžiojo Universiteto (89 $ ir 108 $) statutai, be diplomo 
ir „fakulteto tarybos reikalavimus atitinkančios disertacijos“, rei- 
kalauja dar „išlaikyti fakulteto tarybos nustatytus egzaminus“ ir vie- 
šai apginti disertaciją. Tik Vilniaus Universiteto statute (15 $) nepa- 
minėtas diplomo reikalavimas, kai kiti reikalavimai atitinkamai nu- 
sakyti. Daktaro specialybes nustato fakulteto taryba. Teologijos - Fi- 
losofijos Fakultetas teikia teologijos, bažnytinių teisių ir filosofijos 
licenciato ir daktaro laipsnius. 


Baigiamosios pastabos dėl universiteto reformos 


Universitetai visais laikais stipriai veikė Europos intelektuali- 
nę raidą ir pažangą. Jau viduramžiais, kada jie atsirado ir subren- 
do, universitetai buvo vienas „trijų vadovaujamų mistinių veiksnių 
arba dorybių (virtutes), gaivinusių ir ugdžiusių krikščionybę“.1*? 
Prasidėjus reformacijai, universitetai „per ištisą šimtmetį buvo sek- 
tų židiniais“.“* Ir vėliau universitetai, kartais stipriau, kartais nę- 
be taip veiksmingai, visais laikais veikė ir formavo dvasinį Europos 
veidą. Kadangi Lietuvos Universitetas, iš pradžių vienintelė aukš- 
toji mokymo ir mokslo įstaiga, vėliau, taikliu universiteto rektoriaus, 
teisės prof. M. Romerio pasakymų, „primus inter pares“,** pirmoji 
tarp lygiųjų aukštoji mokykla, buvo pati pranašiausia Lietuvos moks- 
lo įstaiga, tai lyginamasis universiteto svoris Lietuvoje buvo dar di- 
desnis, negu šiaipjau kitur. Lietuvos visuomenė šitą nepaprastai svar- 
bų savojo universiteto vaidmenį visam kultūriniam Lietuvos gyve- 
nimui puikiai suprato nuo pat šios mokslo įstaigos kūrimosi pradžios 
ir per visą šio universiteto gyvavimo laiką buvo jautri universiteto 
klausimu ir atkakliai kovojo už jo sampratą, teisingesnę univer- 
siteto kryptį, tinkamesnę jo sandarą ir didesnį našumą. Todėl ir uni- 
versiteto reformos klausimas per visą nepriklausomybės laikmetį bu- 
vo gyvas, išskyrus nebent tik pirmuosius ketverius universiteto gy- 

vavimo metus, kol universitetas, galima sakyti, tebebuvo formavi- 
mosi tarpsnyje, kol dar nebuvo išryškėjusios jo gyvenime pasireiš- 
kusios ydos ir kol valdžioje tebebuvo universiteto statutą sudarant 
daugiausia svėrusi srovė. 

Nenorint būti vien tik kronikininku, tepasitenkinančiu vien tik 
daugiau objektyviu įvykių dėstymu, ir pretenduojant universiteto 
reformos klausimą nušviesti iš esmės, tenka ieškoti su universiteto 
reforma susijusių įvykių ir veiksmų priežastingumo, bandant atsakyti 
į kai kuriuos klausimus, pvz. ar buvo reikalinga universiteto refor- 
ma, ko siekė reformos šalininkai ir jos priešininkai, kokios buvo re- 
formos pasėkos. Tačiau, bandant su universiteto reforma susijusius 
šiuos ir kitus klausimus priežastiškai aiškinti, pereinama jau į daugiau 
subjektyvią aiškintojo sritį, tad ir ne be pagrindo galima kelti klau- 
simą, ar čia autorius sugebėjo visai objektyviai klausimus išaiškinti 
ir ar apskritai tokiu atveju galima būtų kalbėti apie visai objektyvų, 
visai bešališką įvykių ir jų priežastiškos sąsajos aiškinimą, net ir 
tuo atveju, jei autorius ir dėtų visas pastangas vaizduoti istorinius 
įvykius pagal populiarų Rankės dėsnį — „kaip iš tikrųjų buvo“. Juk 
negi visai be pagrindo kai kurie skeptikai, pvz. R. Brandtas, tvirtina, 
jog „kad ir kaip siekiama tiesos, istorija rašoma žmonių ir ji atrodo, 
kaip istorikas dalykus mato“.“+ Nebūdami kraštutiniai skeptikai, 
turėtume sutikti bent su H. Steinackerio požiūriu: „Nepaisant atspal- 
vių ir ženklinimų, vis dėlto šie vyksmo atvaizdai didžiosiose linijose 
toli siekiančiai sutinka... Tai paveikslai cum fundamento in re. Jų 
subjektyvumas tik reliatyvus ir nereiškia visiškos sauvalės“./* Tad 
vis dėlto prasminga bandyti bent kiek aptarti ir kai kuriuos opius, 
bet esminius reformos klausimus, dėl kurių ir sunku ar apskritai ne- 
galima rasti visus patenkinančio atsakymo. 

Antras sunkumas vispusiškai, be spragų nušviesti mūsų univer- 
siteto reformos klausimą tas, kad iki šiol dar niekas šio klausimo 
visumos nėra aptaręs. Jau minėtame 1967 m. Vilniuje išleistame šiuo 
klausimu daug žadančia antrašte prof. Z. Žemaičio ir VI. Lašo leidi- 
nyje „Aukštosios mokyklos kūrimasis ir vystymasis Kaune“ abu au- 
toriai apie universiteto reformą nė žodžiu neprasitaria, net paties 
žodžio „reforma“ veltui šiame veikaliuke ieškotume. Tik P. Slavė- 
no „Pratarmėje“ ir šiap dar vienur kitur rastume aliuzijų į univer- 
siteto reformą, nusakytų bendrais, programiniais, tad propagandi- 
niais posakiais, nieko konkretaus nepasakančiais, tad ir labai mažai 
tenaudingais pačiam klausimui nušviesti, 

Veltui ieškotume ir naudingos memuarinės medžiagos. Be to, ir 
patys šaltiniai, gyvenant ne Lietuvoje, ne visi teprieinami ir sunkiai 
tegaunami naudotis. Ypač tenka pasigesti reformos šalininkų ar- 

gumentus plačiau nušviečiančios gausingos spaudos. Ne tik laikraštinė 
medžiaga, bet net ir „Vairo“ komplektų nepasisekė gauti. Taip pat 
ir kito kultūros žurnalo „Židinio“ komplektai irgi nelengvai gauna- 
mi užsienyje. Kai kur, net ir į užsienį patekę, mūsų raštai, mažai 
tenaudojami, atsidūrė drėgnuose bibliotekų (pvz. Kongreso, Va- 
šingtone bibliotekoje) rūsiuose, ir paliesti virsta trupiniais. Vis dėl- 
to iš per ilgesnį laiką rinktos, kad ir nepilnos, medžiagos, tiek 
kitais universiteto klausimais, tiek ir šiuo universiteto reformos 
klausimu galima susidaryti apytikrį, kad ir nevisai tobulą vaizdą. 
Norint šį universiteto reformos vaizdą patikslinti ir į jį giliau įžvelg- 
ti, tenka panagrinėti dar kai kuriuos reformą sąlygojusius klau- 
simus. 


Lietuvos Universiteto ir Vytauto Didžiojo Universiteto 
gyvenime pasireiškusieji trūkumai 


Jeigu visuose universitetuose pasitaiko įvairių netobulumų ir, gy- 
venimui nestovint vietoje, įvairių, nebesiderinančių su gyvenamojo 
meto sąlygomis šalintinų reiškinių, tai juo labiau tenka to laukti iš 
buvusio mūsų universiteto. Juk mes, rektoriaus prof. M. Romerio 
žodžiais tariant, ,,Neturėjome nei valstybės, nei bendrosios mokyklos, 
nei profesinių mokslininkų, nei mokslo priemonių ir mokslo litera- 
tūros, nei patalpų, nei mecenatų ir turtingos visuomenės. Visa tai 
turėjome kurti iš naujo ir beveik vienu metu, staiga, vulkaniškai, 
turtingi tiktai pasiryžimu ir entuziazmu bei savo Žmoniškos medžia- 
gos jėga“ 166 

Apie vieną pačių pagrindinių, jei jau ne patį pagrindinį, jauno 
Lietuvos universiteto trūkumą — apie gerai pasiruošusių mokslininkų 
stoką — plačiau pasisako ir kiti rektoriai. Ir rektorius prof. V. Če- 
pinskis pripažįsta, kad „žmonių su tyrinėtojų gabumais Lietuvos 
universitete nedaug, ir, be to, žymi tų žmonių dalis jau nebejau- 
na“.'9? Toliau Čepinskis dėsto tos stokos priežastis: „Stoka tyrinėtojų 
Lietuvos visuomenės tarpe yra mūsų sunkios praeities pasėka. Prieš 
atstatant Lietuvos nepriklausomybę Lietuvos jaunimui beveik buvo 
užkirstas kelias gauti asistento arba laboranto vietą Rusijos univer- 
sitetuose, ir, be to, tas jaunimas dažniausiai buvo tiek neturtingas, 
kad, neturėdamas turtingesnių giminių tam ar kitam Rusijos mieste, 
priverstas buvo ieškoti įvairių valdininkų vietų, kurios garantuo- 
davo geresnį uždarbį“.!93 

Apie vyresniosios mūsų universiteto mokslininkų kartos siste- 
mingo pasiruošimo profesūrai stoką pasisako ir rektorius S. Šalkaus- 
kis: „Pirmosios kartos žmonės dažniausiai yra patekę į akademinį 

darbą su žymiu pavėlavimu, be specialaus tam pasiruošimo ir po 
ilgesnio ar trumpesnio vingiavimo įvairiuose gyvenimo keliuose. Ne- 
galėjimas laiku apsispręsti į akademinę karierą, iš vienos pusės, ir 
karo bei revoliucijos laikai, iš antros pusės, neleido senesniajai moks- 
lininkų kartai anksti pradėti ir ilgesniam laikui susitelkti ramiame 
specializavimosi darbe ir sykiu sistemingai pasiruošti profesūros pa- 
reigoms“.1“* Toliau prof. Šalkauskis dėsto, koks sunkus uždavinys 
teko atlikti šiai nepasiruošusiai profesūrai ir koks dėl to atsirado uni- 
versiteto trūkumas: „Nežiūrint į tuos mūsų pirmosios mokslininkų 
kartos trūkumus, jai teko dirbti pernelyg sunkų darbą. Jai, būtent, 
atiteko uždavinys suorganizuoti aukštąją mokslo ir mokymo įstaigą 
neturint nei tinkamo pasiruošimo, nei mokslinės literatūros savo kal- 
ba, nei paprastos mokslinės terminijos. Negalima po to stebėtis, ko- 
dėl mūsų universitetas iš pat pradžios nėra atsistojęs tinkamoje aukš- 
tumoje ir nėra pasidaręs visuotinai reikšmingų mokslo židiniu su 
tvirtomis akademinėmis tradicijomis“ .?79 

Tik rektorius prof. M. Biržiška randa, kad „Lietuvos universite- 
tas kai kuo atsilikęs, bet kitkuo ir prašokęs, bemaž prilygsta kitų 
naujai atgimusių mažųjų tautų, latvių ir estų, universitetams, kurie 
gavo kurtis ir plėstis daug patogesnėmis, negu mūsiškės, sąlygomis“ 27 
Užtat jisai ir piktinasi, kad „universiteto įstaigos ir jo darbuotojai 
ne kartą esti barami įvairių partijų spaudoje, dažnai žmonių, kurie 
neturi jokio supratimo apie universiteto darbą ir jo sąlygas, kai 
kada net valdžios atstovų“.!72 

Nors pirmoji mūsų universiteto profesūra, dirbdama nepaprastai 
sunkiose sąlygose, perkrauta visokeriopu darbu ir būdama pati ne- 
pakankamai pasiruošusi, atliko labai sunkų ir didelį universiteto kū- 
rimo ir jo ugdymo darbą ir nors kai kam jau ir po penkerių metų 
atrodė, kad „mūsų universitetas jau bemaž prilygsta kitų... tautų 
universitetams“, tačiau net ir po 14 universiteto gyvavimo metų prof. 
3. Šalkauskis turėjo pripažinti, kad mūsų universitetas vis dėlto dar 
nebuvo pasiekęs tinkamos aukštumos, nebuvo tapęs visuotinai reikš- 
minga mokslo įstaiga ir nebuvo susidaręs tvirtų akademinių tradicijų. 

Ką rektorius Šalkauskis bendrais posakiais apibūdino, po dviejų 
metų plačiai išdėstė J. B. Medelis dviejuose „Vairo“ straipsniuose. 
Šių straipsnių autorius pasigenda „akademiškai mokslinės nuotaikos“, 
„apibūdinančios tiek mokslinį personalą, tiek universiteto lankyto- 
jus“.1"* Autorius prikiša profesoriams, kad esanti apleista „kūrybi- 
nė sritis“. Ir pačios paskaitos kai kurių profesorių kas metai skaito- 
mos vis tos pačios.“* Apibūdinęs kūrybiško profesoriaus paskaiti- 
ninko idealą...!“ vis dėlto J. B. Medelis pastebi, kad profesoriai 
per daug apsikrauna (gal teisingiau būtų sakyti, reikalo verčiami 

apsikrauti. A. R.) privalomų kursų paskaitomis. „Ordinariniam pro- 
fesoriui, kuris turi per savaitę 8 ar 10 valandų skaityti arba vesti 
pratybas, neįmanoma dabar kiekvienai dėstomai valandai tinkamai 
ir sąžiningai pasirengti ir dar rasti laiko originalioms, specialioms 
studijoms arba bent suspėti sekti jo mokslo srities pažangą“! 

Straipsnio autorius daro rimtą priekaištą dėl per menko rūpini- 
mosi moksliniu universiteto prieaugliu: „Praėjusiais metais, mirus 
humanitarinių mokslų fakulteto profesoriui V. Dubui, ištisą semest- 
rą nebuvo kam skaityti jo kurso, teko kviestis jo vieton profesorių 
iš užsienio, nes nebuvo parengta žmonių.!“ Todėl visiškai nepatei- 
sinama, kad dar ligšiol į jaunesnio mokomo personalo rengimą nėra 
atkreiptas reikiamas dėmesys“.!"* 

J. B. Medelis pasigenda akademinės nuotaikos ir studijuojančių 
tarpe. Studentų vadovaujamasi šūkiu: „studijos ne mokslui, o dip- 
lomui“. Straipsnio autorius nurodo dvi šio neigiamo reiškinio prie- 
„žastis: įsigalėjusią Lietuvoje praktiškumo nuotaiką ir studentų per- 
krovimą egzaminais. Todėl norint normaliu laiku baigti universitetą, 
tenka skubėti, nėra laiko atsidėti išsamesnėms studijoms.!? 

Panagrinėjęs nepakankamą studentų medžiaginį aprūpinimą ir 
iš to kylantį tarnybų gaudymą, autorius įrodinėja, kad akademinis 
jaunimas nerodo mokslinio susidomėjimo ir tuo atveju, kai galimybės 
atsidėti mokslui netrukdo ekonominiai nepritekliai. „Taigi su diplomu 
dažniausiai išsisemia visas susidomėjimas mokslų“.1*0 

Aplenkdamas dar visą eilę Medelio iškeltų aikštėn akademinio 
gyvenimo trūkumų, tepaminėsiu dar vieną dėl studentų organizaci- 
jų: „Mažiausiai tėra mūsų studentija susiorganizavusi į grynai moks- 
lines draugijas, kurios akademiniam darbui yra artimiausios ir ku- 
rios kaip tik daugiausia padeda intelektualiniam bei moksliniam 
akademinio jaunimo brendimui“ .!*1 

Ir prof. V. Čepinskis kelia aikštėn visą eilę taisytinų dalykų uni- 
versiteto gyvenime. Šalia ir Medelio nagrinėtų, kaip reikalo padidinti 
jaunesniojo mokomojo personalo skaičių, profesorių ir studentų per- 
krovimo paskaitomis ir egzaminais, studentų neturėjimo laiko arba 
netekimo skonio skaityti ir rašyti ir telaikyti egzaminus iš užrašų 
ir konspektų, Čepinskis gvildena dar visą eilę gerintinų dalykų, ta- 
čiau jau reikalaujančių žymiai daugiau pinigo. Jis siūlo padidinti ne 
tik jaunesniojo, bet ir vyresniojo mokslo personalo skaičių, „pri- 
traukti į mūsų universitetą bent lig laikui vieną kitą iš žymesnių Eu- 
ropos tyrinėtojų. .. kviesti pakankamai kvalifikuotus žmones ir vyres- 
niaisiais asistentais iš užsienio, laiduojant jiems tokį atlyginimą, 
kad jiems išsimokėtų atvažiuoti pas mus“, siūlo žymiai padidinti 
profesūrai atlyginimus, aukštąjį mokslą teikti dovanai ar bent 50 Yo 

studentų atleisti nuo mokesčio už mokslą, pastatyti studentams pa- 
togiai įrengtus bendrabučius, bent du sykiu padidinti stipendijų skai- 
čių aukštajam mokslui eiti Lietuvoje ir užsienyje.!**? Tačiau šie pas- 
tarieji siūlymai pagerinti akademiniam gyvenimui negalėjo rasti re- 
formos šalininkų, ypač valdžios, pritarimo, nes jie buvo susiję su iš- 
laidų didinimu, kai valdžiai rūpėjo vis didėjančias universiteto iš- 
laidas mažinti. Tad valdžia nepritarė ir V. Čepinskio siūlymui palikti 
paralelines katedras. | 


Katedrų ir etatų mažinimas 


Vienas pagrindinių universiteto reformos šalininkų ir vyriau- 
sybės tikslų buvo sumažinti vis didėjančias universiteto išlaikymo iš- 
laidas. Savaime suprantama, kad, mažinant išlaidas, negalima ge- 
rinti universiteto, nes, norint gerai pastatyti universitetą, reikia skir- 
ti daug ir lėšų!“ Čia tegalima kelti klausimą, ar tikslinga buvo 
kiek pristabdyti universiteto išlaidų didėjimą, atsižvelgiant į bendrą 
to meto ūkinę Lietuvos padėtį ir į būtinumą iš to susidarančias san- 
taupas nukreipti kitiems būtiniausiems reikalams. Universiteto išlai- 
dos per pirmuosius ketverius metus nuo 475.695 litų 1922 m. išaugo 
iki 5.230.965 litų 1925 m.!** Tai sudarė daugiau negu šeštadalį visų 
tų metų Švietimo Ministerijos išlaidų, siekusių 30.830.000.:3 Turint 
galvoje, kad buvo gyvas reikalas neatidėliojant didinti išlaidas ki- 
toms švietimo pozicijoms, kaip privalomam pradžios mokslui įvesti, 
amatų ir kitoms specialioms mokykloms steigti, aprūpinti ir kitas 
mokyklas patalpomis ir įrengimais, be to, reikėjo dar išlaikyti ir steigti 
ir kitas aukštąsias mokyklas, tai, jeigu jau ir nebūtume linkę visai 
pateisinti kiek perdėto taupumo didžiausiai aukštajai Lietuvos mokyk- 
lai, galėtume bent suprasti vyriausybės poziciją šiuo klausimu. 


Agronomijos skyriaus uždarymas 


Dar prieš vykdant reformą Lietuvos Universitetas neteko visos 
eilės katedrų. 1924 m. perorganizavus Dotnuvos Technikumą į Žemės 
Ūkio Akademiją, Lietuvos Universiteto Matematikos - Gamtos Fakul- 
tete buvo panaikintas agronomijos skyrius. Fakultetas tuo būdu ne- 
teko 8 katedrų. Kaip jau matėme, Lietuvos agronomai pageidavo 
atskiros aukštosios agronomijos mokyklos, nesitenkindami universi- 
teto jiems teikiamu skyrium ar fakultetu, nors universitete buvę 
Matematikos - Gamtos Fakulteto numatyta tinkamai paaugusį agro- 
nomijos - miškininkystės skyrių ilgainiui išskirti iš fakulteto ir pada- 
ryti jį atskiru agronomijos - miškininkystės fakultetu ar gal ir dviem 
fakultetais.'*“ Buvo ir asmenų, tvirtinusių, kad nereikia steigti atski- 

ros aukštosios žemės ūkio mokyklos. V. Čepinskis teigia, kad „Vo- 
kietijos universitetas daug daugiau yra prisidėjęs prie jos žemės 
ūkio ir jos pramonės išvystymo ir ištobulinimo, negu specialinės 
Vokietijos aukštosios mokyklos. .. Taigi kalbos apie tai, kad, sakysim, 
universiteto agronomijos skyrius nesugebėsiąs mums duoti gerų agro- 
nomų ir kad tam tikslui pasiekti reikia steigti specialinę aukštąją 
agronomijos mokyklą, yra nepamatuotas ir visų pirma charakteri- 
zuoja žmones, kurie moka tik pagal kurpalį mąstyti ir pagal kurpalį 
veikti... Turtingi kraštai gali greta universitetų turėti ir specialines 
aukštąsias mokyklas, tokiame gi neturtingame krašte, kaip Lietuva, 
tas specialinių mokyklų uždavinys galima pavesti ir universitetui“ .**7 
Dėl akademijos steigimo būta karštų ginčų „ne tik vyriausybės or- 
ganuose, bet ir spaudoje“.!** Žemės ūkio akademijos steigimo prie- 
šininkas buvo ir prof. Z. Žemaitis, kurio nuomone, nereikėjo skal- 
dyti negausių mokslų jėgų ir eikvoti lėšų dvigubam administraci- 
niam personalui. Nors Matematikos - Gamtos Fakultetas buvęs nu- 
matęs agronomijos skyriui prie pat Kauno Noreikiškių dvarą, tačiau 
valdžia tą dvarą pardavė P. Karveliui, „o iš agronomijos fakulteto 
žemės ūkio ministras nutarė sukurti aukštąją agronomijos - miškinin- 
kystės mokyklą“.!*? Žemaitis prikiša dar buv. žemės ūkio ministrui 
kun. Krupavičiui, kad jis į akademijos personalo branduolį paskyręs 
daugiausia jam pageidaujamus žmones ir kad akademijos statute 
nebelikę buv. universiteto statuto liberališkumo žymių: žemės ūkio 
ministras turėjęs galią skirti ir atleisti akademijos personalo narius, 
nesiskaitydamas su jos nuomone.'*? Čia tektų pastebėti, kad specia- 
lios aukštosios mokyklos paprastai turi kiek mažiau „akademinių 
laisvių“, negu universitetai. Gal daugiausia dėl to ir per Antrąjį 
Pasaulinį karą Lietuvą okupavusi vokiečių valdžia buvo užsimojusi 
Lietuvos universitetus suskaldyti paskirais institutais. 

Nepaisant kai kurių kritiškų balsų, kurių ką nors reformuojant 
paprastai nestinga, vis dėlto Žemės Ūkio Akademija Dotnuvoje buvo 
įkurta, ir tai tenka tiktai sveikint. Nors Lietuvos Universitetas kiek 
sumažėjo, bet užtat buvo įkurta dar viena aukštoji mokykla, kaip 
to pageidavo agronomai, ir ta mokykla, net paties kritikuotojo Z. Že- 
maičio žodžiais, „buvo aprūpinta geriau, negu universitetas. Ji įsikūrė 
gana erdviuose rūmuose, kurie prieš Pirmąjį Pasaulinį karą buvo 
pastatyti žemės ūkio technikumui. Jos studentų skaičius visą laiką bu- 
vo ribotas, todėl jai neteko iš pat pradžių vargti dėl patalpų trūku- 
mo. Be pagrindinių rūmų, buvo daug gyvenamųjų namų ir ūkiškų 
pastatų, todėl ir mokslo personalas, ir beveik visi studentai buvo ap- 
rūpinti gyvenamuoju plotu“.!?! Čia prof. Žemaitis teprikiša tik, kad 
akademijai skirtasis didelis ūkis, nors ir sudaręs geras sąlygas stu- 

dentų praktikai, bet jis netikęs to meto Lietuvos reikalams, nes 
daugumas ūkių buvo smulkūs. 

Buvo dar ir kitų akademijos kūrimo Dotnuvoje teigiamybių. 
Agronomijos studentai nebesunkino ir taip jau vis sunkiau sprendžia- 
mo studentams gyventi kambarių klausimo.“?* Akademijos kūrimas 
Lietuvos kaime buvo reikšmingas ir kultūriniu bei tautiniu atžvilgiu: 
akademija buvo ne tik gero ūkininkavimo pavyzdys apylinkei, bet 
ji greitino ir šiek tiek aplenkėjusių apylinkių atlietuvėjimo procesą.'** 


Veterinarijos skyriaus uždarymas 


Dar prieš 1930 m. universiteto reformą buvo uždarytas ir visas 
šešių katedrų Medicinos Fakulteto veterinarijos skyrius.“** Šį skyrių 
uždaryti paprašė priimta rezoliucija 1928 m. kovo mėn. įvykęs vete- 
rinarijos gydytojų suvažiavimas. Senatui tuo reikalu buvo nusiųstas 
atitinkamas memorandumas, perduotas Medicinos Fakultetui.!?5 

Rudens semestro pradžioje švietimo ministras pareikalavo tele- 
fonu, kad pagal ministrų kabineto numatytą projektą nebūtų priima- 
mi nauji studentai į veterinarijos skyrių. Nesutikdamas laužyti vei- 
kiančio įstatymo, senatas atsisakė vykdyti šį administracinį įsakymą, 
tačiau jis sutiko įspėti studijuojančius apie vyriausybės sumanymą 
ir patarti jiems nesiregistruoti į veterinarijos skyrių. Vėliau sena- 
tui buvo nusiųstas ministrų kabineto nutarimas uždaryti veterinari- 
jos skyrių ir pasiūlymas nebepriimti studentų į tą skyrių!“ Taip 
buvo uždarytas veterinarijos skyrius 1928 m. rudenį. 

Medicinos Fak. veterinarijos skyriui uždaryti veikiausiai daugiau- 
sia bus svėręs ekonominis motyvas. Nedideliam veterinariją studi- 
juojančiųjų skaičiui išlaikyti šešias katedras galėjo vyriausybei at- 
rodyti per brangu: pigesnis kelias paruošti pakankamai veterinarijos 
gydytojų buvęs duoti pakankamai stipendijų studijuoti užsienyje. Be 
to, bent vėliau, buvo nusistatyta įsteigti Kaune veterinarijos akade- 
miją, kuri ir buvo įsteigta 1936 IX 19, panaudojant anksčiau veikusio 
valstybinio veterinarijos bakteriologijos instituto Kaune (Vilijampo- 
lėje) dalį personalo, pastatus bei laboratorijas.'*? 

Veterinarijos skyrius per visą veikimo laiką buvo pripažinęs 
16 diplomų (iš jų 9 ligi skyriaus uždarymo, 4 — 1929 m. ir 3 — 
1930 m.).198 


Evangelikų Teologijos Fakulteto suspendavimas 


1925 m. buvo įsteigtas Evangelikų Teologijos Fakultetas, „at- 
sižvelgiant daugiausia į Klaipėdos krašto lietuvių tikybinius rei- 
kalus ir į tautinius valstybinius reikalus, apskritai“!** Šis fakulte- 

tas nustojo veikęs nuo 1936 m. rudens semestro.** Formaliniu at- 
žvilgiu šis fakultetas veikiau buvo ne „uždarytas“ ar „panaikintas“? 
bet, rektoriaus, teisių prof. M. Romerio žodžiais tariant, „faktiškai 
suspenduotas“.??* Tatai patvirtina ir ta aplinkybė, kad, nors šis 
fakultetas nuo 1936 m. rudens jau nebeveikė, bet vis dėlto dar buvo 
įtrauktas į 1937XI17 universiteto statutą. Evangelikų Teologijos 
Fakultetas buvo „panaikintas“, ar veikiau „suspenduotas“, „dėl klau- 
sytojų mažo skaičiaus“.293 

Šio fakulteto veikimo sustabdymo klausimu buvo kilusi polemi- 
ka spaudoje. Fakulteto dekanas prof. P. Jakubėnas buvo pasisakęs už 
tai, kad fakultetas būtų paliktas Vytauto Didžiojo Universitete, kai 
to fakulteto prof. V. Gaigalaitis įrodinėjo, kad būtų tikslingiau kelti 
fakultetą į Klaipėdą. Kai vieni aiškino, kad fakultetas turėjęs per ma- 
ža lankytojų, ir todėl jis laikyti buvusi „valstybei nepakeliama naš- 
ta“,*** kiti randa, kad buvę pakankamai klausytojų, „kad valstybės 
skiriamos lėšos fakultetui laikyti būtų pateisintos“.205 

Jau 1928 m. rudens semestro pradžioje, drauge su Medicinos 
Fak. veterinarijos skyrium ir Teologijos - Filosofijos Fak. filosofijos 
skyrium, Švietimo Ministerija buvo ketinusi uždaryti ir Evangelikų 
Teologijos Fak. Kaip jau matėme, universiteto senatas nesutikęs 
laužyti veikiančio įstatymo ir atsisakęs vykdyti šį administracinį įsa- 
kymą. Senatas tesutiko tik įspėti studijuojančius apie šį vyriausybės 
sumanymą ir patarti studentams nesiregistruoti į Evangelikų Teolo- 
gijos Fak. ir į numatytus uždaryti kitų fakultetų skyrius. Vėliau se- 
natas gavo raštu ministrų kabineto nutarimą uždaryti veterinarijos 
skyrių ir suspenduoti Evangelikų Teologijos Fak.*“ Nepaisant šio 
vyriausybės užsimojimo, Evangelikų Teologijos Fak. išsilaikė dar iki 
1936 m. rudens semestro. 

1928 m. pavasario semestre Evangelikų Teologijos Fak. turėjo 
15 studijuojančių, iš kurių 12 buvo tikrieji studentai, 3 — laisvieji 
klausytojai (1928 m. rudens semestre buvo 16 studentų ir 6 laisvieji 
klausytojai). 1936 m. šio fakulteto pavasario semestre buvo 18 stu- 
dentų ir vienas laisvasis klausytojas.??*" Per 11 šio fakulteto veikimo 
metų aukštojo mokslo diplomus gavo 23 studentai.?** Iš jų, pagal 
statistiką,??? tik 3 gimę Klaipėdos krašte (1— Alytaus, 5— Biržų, 
1 — Marijampolės, 2 — Panevėžio, 2 — Šakių, 1 — Tauragės, 1— Vil- 
kaviškio aps., 1 — okupuotoje Lietuvoje, 2 — užsienyje, 4 — žinių ne- 
suteikė). Kaip matome, šis fakultetas pačiam pagrindiniam tikslui — 
Klaipėdos krašto lietuvių tikybiniams reikalams — mažai tepasitar- 
navo. Viena iš svarbiausių šios nesėkmės priežasčių buvo ta, kad 
klaipėdiškiai, senu įpročiu, teologiją studijavo jiems ir geografiškai 
daug patogesniame Karaliaučiaus universitete. Tenka pripažinti, kad 

prof. dr. V. Gaigalaitis buvo teisus, kai siūlė Evangelikų Teologijos 
Fak. kelti į Klaipėdą. 


Teologijos - Filosofijos Fakulteto siaurinimas 


Teologijos - Filosofijos Fakulteto filosofijos skyriaus likimo klau- 
simas beveik per visą nepriklausomybės laikmetį buvo aktualus. Kai, 
mažindama universitetui išlaikyti išlaidas, vyriausybė uždarė ne tik 
agronomijos, bet ir veterinarijos skyrių ir suspendavo Evangelikų 
Teologijos Fak., Teologijos - Filosofijos Fak. filosofijos skyrius, kad 
ir žymiai „apkarpytas“ ir pertvarkytas, vis dėlto išliko iki pat pir- 
mosios bolševikų okupacijos. Kadangi šio fakulteto filosofijos sky- 
riaus katedros turėjo atitikmenis kituose, ypač Humanitarinių Moks- 
lų, fakultetuose, tai iš užsimojusios naikinti paralelines katedras vy- 
riausybės galima buvo tikėtis pirmiausia panaikinant Teologijos Fak. 
filosofijos skyrių. Kaip matėme, dar 1928 m. rudens semestro pra- 
džioje, drauge su Medicinos Fak. veterinarijos skyrium ir Evange- 
likų Teologijos Fak., vyriausybė buvo ketinusi uždaryti ar bent su- 
spenduoti ir Teologijos - Filosofijos Fak. filosofijos skyrių. 

Visai pagrįstai lygiagrečių katedrų reikalą gynė, net ir nebūda- 
mas teologijos fak. šalininkas, prof. V. Čepinskis, nors gal ir kiek 
kitais sumetimais, negu tikrieji šių katedrų šalininkai. „Reikia stu- 
dentams suteikti progos“, sako Čepinskis, „apsipažinti su tuo ar ki- 
tu dalyku visašališkai... Taigi reikia duoti studentams progos išgirsti 
įvairaus nusistatymo žmonių tais pačiais klausimais nuomonę, nes 
tik tokiu būdu studentai įgys kritiškas ir plačias pažiūras, bešališką 
ir tikrai mokslišką nuotaiką. Faktas yra, kad didesni Vakarų Europos 
ir Amerikos universitetai turi dažnai net po kelius to paties dalyko 
lektorius“.?!? Vis dėlto ir Čepinskis, keldamas aikštėn visai pagrįstą 
lygiagrečių katedrų naudingumą, pripažįsta, kad „po kelius to pa- 
ties dalyko lektorius turi tik 'didesni' universitetai“. Kadangi vy- 
riausybė laikėsi ne universiteto didinimo, bet jo mažinimo krypties, 
tai savaime suprantama, kad ji buvo linkusi mažinti ypač tokias 
katedras, kurios turėjo savo atitikmenis kituose fakultetuose. 

Tačiau Teologijos - Filosofijos Fak. filosofijos skyriaus lygiagre- 
tėms katedroms naikinti, ir gal kad ir sumažintoms, išlikti bus pa- 
dėjęs ir kitas, būtent ideologinis bei politinis aspektas. Čia tenka 
pastebėti, kad teologijos fakultetas mūsų universitete buvo užėmęs 
kiek skirtingą padėtį, negu paprastai, užtat tas fakultetas ir vadi- 
nosi ne teologijos, bet Teologijos - Filsofijos. Tenka sutikti su prof. 
VI. Lašu, kai jis tvirtina, kad „teologijos fakultetai kituose kraš- 
tuose, paprastai, nepasižymi katedrų gausumu“. Pavyzdžiui, vėliau, 

1930 metais (čia apsirikta: turėtų būti: 19255 m. A. R.), įsteigtame 
Evangelikų Teologijos Fak. buvo numatytos tik 5 katedros.*“! Net 
ir 1931 m. reformos susiaurintame mūsų Teologijos - Filosofijos Fak. 
dar buvo žymiai daugiau mokomojo personalo, negu panašiuose 
mūsų kaimynų universitetuose, kaip Vilniaus Batoro, Karaliaučiaus, 
Rygos ar Tartu universitete.!* Sutinkame ir su Lašo tvirtinimu, 
kad mūsų universitete „iš tikrųjų buvo katalikiško universiteto 
užuomazga“.*5 Pasirodo, kad katalikai Lietuvoje jau 1920 m. ke- 
tino steigti katalikų universitetą, „tačiau steigiant Lietuvos Uni- 
versitetą, kad būtų išvengta dvilypumo ir jėgų skaldymo, buvo su- 
tarta, kad katalikai mokslo reikalams turės išplėstą teologijos - filoso- 
fijos fak.“ „„ 214 

Kai tik Vytauto Didžiojo Universiteto statuto pakeitimu nuo 
1931 IX 1 buvo susiaurintos Teologijos - Filosofijos Fak., 1931 X9 Lie- 
tuvos vyskupai nutarė steigti atskirą katalikų universitetą, sudarė 
steigimo komitetą, paskyrė rektorium vysk. M. Reinį, gavo Šv. Sosto 
leidimą (1932 VI 18), numatė universiteto sudėtį ir patalpas (Saulės 
rūmai Kaune).?5 Šis universitetas buvo net oficialiai atidarytas ir 
turėjo pradėti veikti nuo 1932 IX 23, tačiau valdžia neleido jam veik- 
ti, bet užtat pažadėjo netaikyti Teologijos - Filosofijos Fakultetui su- 
varžymų.**a Tad šio fakulteto reformavimo klausimas, šalia ekono- 
minio, turi dar ir ideologinį-politinį, ir gal net veikiau politinį, negu 
ideologinį aspektą, turint galvoje, kad, kaip tautininkų partija, kuria 
rėmėsi prezidento Smetonos režimas, taip ir pats prezidentas iš esmės 
buvo priešingas ne katalikų tikėjimui, bet perėjusiai į opoziciją 
krikščionių demokratų bloko srovei, kurios prisibijojo, kad nepa- 
veržtų valdžios. Ši valdančios srovės baimė galėjo būti juo labiau 
pagrįsta, kad kai kurie Teologijos - Filosofijos Fak. profesoriai buvo 
kartu ir veiklūs politikai, ir tokia padėtis Lietuvos sąlygomis laiky- 
tina neišvengiama blogybe: nors, prof. Šalkauskio žodžiais tariant, 
mokslininko pašaukimas reikalauja „nesiblaškyti tarp įvairių darbų 
ir kelių profesijų“*“, tačiau „gabesnis intelektualas ir dabar yra 
intensyviai angažuojamas į darbą išsyk keliose veikimo srityse, pa- 
vyzdžiui, visuomeninėje, kultūrinėje, tautinėje, politinėje, o kartais 
ir praktinėse profesijose“.?!7 

Tenka dar panagrinėti prof. Žemaičio tvirtinimą dėl „žymiai 
geresnės teologijos - filosofijos fak. studentų padėties“.** Pagal Že- 
maitį, Teologijos - Filosofijos Fak. „filosofijos skyrius palengvintų bū- 
du ruošdavo beveik visų specialybių mokytojus. Šalia pagrindinių 
tame fakultete dėstomų dalykų (filosofijos, pedagogikos ir kt.), jo 
studentai, atsiųsti į matematikos - gamtos fakultetą, išklausydavo vie- 
ną kitą matematikos, fizikos, gamtos mokslų kursą ir tada gaudavo 

tų dalykų mokytojo teises. Švietimo ministerija palankiau žiūrėjo į 
tokius greitai iškeptus specialistus, negu į kitų fakultetų rimtai pa- 
ruoštuosius, ir noriai juos skirdavo mokytojais. Todėl paskutiniais 
buržuazijos valdymo metais, ryškėjant inteligentų konkurencijai, dau- 
gelis jaunuolių, ypač merginų, norinčių ateityje gauti darbo viduri- 
nėse mokyklose, net prieš savo įsitikinimus stodavo į teologijos - filo- 
sofijos fakultetą. Juos viliojo ne tik tai, kad čia buvo daugiau ga- 
limybių gauti stipendiją, nes, be valstybinių stipendijų, kunigai ir 
katalikiškos organizacijos čia skirdavo dar savas“.*!? Čia turime rei- - 
kalo su trimis Žemaičio teigimais: 1. teologijos - filosofijos studentams 
lengviau baigti mokslas, 2. šiems studentams lengviau gauti mokyto- 
jų tarnybas ir 3. jiems buvo daugiau progos gauti stipendiją. 

Pastarasis Žemaičio teigimas turi pagrindo, nes katalikiškoji 
Lietuvos visuomenė rūpinosi ruošti naująsias mokslo jėgas ir telkė 
lėšas stipendijoms.*? Sunkiau yra nustatyti, kiek pagrįsti pirmieji 
du tvirtinimai, nes tam mažoka turime duomenų ir vargu ar rastume 
kriterijų, pagal kurį sektųsi visai tikrai įvertinti šiuos tvirtinimus. 
Vis dėlto, bent remdamiesi mūsų turima statistika, bandykime šiuos 
klausimus spręsti. Kad Teologijos - Filosofijos Fak. buvo lengviau 
baigti, ar bent taip turėjo atrodyti studentams, negu kad Humani- 
tarinių Mokslų Fak., rodos, pakankami įtikinamai rodo statistika. Kai 
Teologijos - Filosofijos Fak. klausytojų buvo žymiai mažiau, negu Hu- 
manitarinių Mokslų Fak. (jų buvo mažiau, negu santykiu 2:3), nuo 
universiteto įkūrimo iki 1939 m. pavasario semestro įskaitytinai Teolo- 
gijos - Filosofijos Fak. baigė daugiau, negu dvigubai studentų (Teolo- 
gijos - Filosofijos Fak. baigė 512, Humanitarinį — 246).**: Kad ir ga- 
lėjo kiek padidinti Teologijos - Filosofijos Fak. baigusiųjų skaičių ir 
kai kurie kiti veiksniai, sakysim, kursinė teologijos skyriaus sistema, 
didesnis stipendijų skaičius, tačiau tokia nepaprastai didelė dispropor- 
cija tarp lankiusiųjų ir baigusiųjų abiejų fakultetų studentų, rodos, 
pakankamai kalbamąjį Žemaičio teigimą patvirtina. Kiek panaši lan- 
kiusiųjų ir baigusiųjų studentų proporcija ir tarp Teologijos - Filo- 
sofijos ir Matematikos - Gamtos fakultetų. Kai studijuojančiųjų abie- 
jų fakultetų skaičius buvo beveik lygus, kalbamuoju laikotarpiu 
Matematikos - Gamtos Fakultetą baigė tik 216, o Teologijos - Filo- 
sofijos Fakultetą 512.222 

Tačiau visai be pagrindo atrodo antrasis Žemaičio teigimas, kad 
Švietimo Ministerija palankiau žiūrėjo į Teologijos - Filosofijos Fak. 
baigusius, negu į kitus mokytojų kandidatus. Nenurodo nė pats Že- 
maitis tokio tariamo ypatingo palankumo tą fakultetą baigusiems 
priežasčių. Neįtikėtina ir prof. Z. Žemaičio daroma išvada, kad 
„paskutiniais buržuazijos valdymo metais... daugelis jaunuolių. .. 

net prieš savo įsitikinimą stodavo į teologijos - filosofijos fak.“, Sta- 
tistika rodo kaip tik priešingai: po 1936 m., t. y. tuojau po mokyklų 
reformos, nebūtu iki tol staigumu pradėjo kristi Teologijos - Filosofi- 
jos Fak. lankytojų lyginamasis skaičius.?*3 


Universiteto reformos padariniai 


Mokslo našumui, be abejo, svarbesnis yra mokomojo personalo, 
negu katedrų skaičius. Ryšium su reforma buvo sumažintas vyr. 
mokslo personalo skaičius. Paskutiniais prieš reformą metais (1929) 
universitete buvo 122 vyr. mokomojo personalo nariai, po bendrosios 
1930 m. reformos 1930 m. liko tik 114, po Teologijos - Filosofijos Fak. 
reformos — tik 111. Vėliau tas skaičius kiek svyravo, krisdamas iki 
105 (1935 m. net iki 92), tačiau, apskritai, žymiai nebesikeitė.?** Jau- 
nesnysis mokslo personalas, kaip ir pagalbinis bei technikinis, priešin- 
gai, nuolatos augo ir toliau. Jaunesnysis mokslo personalas per pir- 
muosius septynerius metus (1922-1929) iš 33 išaugo į 89, pagalbinis 
— iš 5 į 25, technikinis — iš 36 į 78. Per antruosius 7 metus (1929 - 
1936) jaunesnysis mokslo personalas iš 89 išaugo į 143, pagalbi- 
nis — iš 25 į 54, technikinis — iš 78 į 157. Iš viso universiteto perso- 
nalo 1922 m. buvo 143, 1929 m. — 324, 1936 m. — 468.2* Bendras 
universiteto personalo skaičius turėjo tendencijos augti ir toliau, 
nes jau 1937I1 jo skaičius buvo 490.** Tik privatdocentų skaičius 
mūsų universitete buvo labai nepastovus. Jis svyravo tarp 6 ir 30 
(1937 m.). 


Vienas sunkiausiai sprendžiamų klausimų buvo jaunųjų mokslo 
jėgų paruošimas. Sutikime su prof. Šalkauskiu, kad „naujoji moksli- 
ninkų karta dažniausiai yra vykusiai atrinkta, pasižymi gabumais ir 
yra turėjusi maždaug normalias sąlygas eiti mokslą ir apsispręsti 
akademiniam darbui“,?** „bet ji dar neranda... nei pakankamai tvirtų 
akademinių tradicijų, nei pakankamai patyrusios vadovybės vyres- 
nioje savo kolegų kartoje. Todėl jaunosios mokslininkų kartos ruoši- 
masis profesūrai dažnai vyksta savaimingai, nepriklausomai nuo vy- 
resniosios kartos“.*** Tačiau visa bėda, kad nevisi, bent nevisų fakul- 
tetų, vyresniosios kartos profesoriai šitaip galvojo. Net didelis erudi- 
tas, kitas universiteto rektorius, prof. V. Čepinskis rodė tam tikro ne- 
pasitikėjimo jaunajai mokslininkų kartai. Atsakydamas į universitetui 
daromą priekaištą, „jog netinkami žmonės autonomijos dėka užėmė 
šiltas vietas, ir todėl labiau kvalifikuoti jauni žmonės negali patekti į 
tas šiltas vietas“, Čepinskis toliau taip samprotauja: „Bet čia kyla 
klausimas, o kas yra kvalifikuotas universiteto darbui. Manoma, kad 
mokslo laipsnis arba, nesant mokslo laipsnio, mokslo darbai yra to- 

kios kvalifikacijos pažymys. Visų pirma didelis klausimas, ar žmogus, 
įsigijęs filosofijos daktaro laipsnį užsieniuose, yra labiau kvalifi- 
kuotas, kaip žmogus, kuris tokio daktaro laipsnio neturi, bet turi di- 
desnę erudiciją ir prityrimą toje ar kitoje srityje. Aš bent pastara- 
jam atiduočiau pirmenybę, o ne jaunam filosofijos daktarui“.*** Bet- 
gi „turintieji didesnę erudiciją ir prityrimą“ senesnės kartos moksli- 
ninkai kartais su nepasitikėjimu žiūrėjo į jaunosios kartos mokslinin- 
kus, laikė juos nepriaugusiais ir nenorėjo įsileisti į universitetą. 
Šią padėtį vaizdžiai apibūdina istorikas V. Trumpa.**? 

Tenka pastebėti, kad nevisi fakultetai vienodai kreipė dėmesį į 
akademinio prieauglio paruošimą. Bene daugiausia moksliniu prie- 
augliu rūpinosi Teologijos - Filosofijos ir Matematikos - Gamtos fakul- 
tetai. Be valdžios skirtųjų, Teologijos - Filosofijos Fak. studentai nau- 
dojosi dar katalikų universitetui remti draugijos stipendijomis (pasi- 
naudojo apie 15 asmenų), taip pat ir per 18 metų Lietuvių Katalikų 
Mokslo Akademijos teiktomis stipendijomis.*?! „Matematikos - Gam- 
tos fak. visada pasinaudodavo ne tik savo, bet kartais ir kitų fakulte- 
tų stipendija, skirta jaunesniojo mokslo personalo nariams pasitobu- 
linti užsienyje... Tuo būdu fakultetui pavyko net 15 jaunesniojo 
personalo narių, kitus ir po 2 metus, išlaikyti užsieninėse komandi- 
ruotėse“.**ž Kai kurie kiti fakultetai, pvz. Humanitarinių Mokslų Fak. 
nebuvo taip uolūs šiuo atžvilgiu. Tik prof. J. Yčui 1931 XII 17 mirus, 
veikiausiai ryšium su reforminiu universiteto judėjimu, kilo Lietu- 
vos praeities tyrinėjimo reikalu diskusijos, kurios paskatino universi- 
tetą susirūpinti ruošti jaunų istorikų.*** Kaip matėme, fakultetas ne- 
buvo paruošęs ir kai kurioms kitoms katedroms pakankamai naujų 
mokslo jėgų. Tokiais atvejais ir universiteto reforma darosi pateisi- 
nama. Švietimo Ministerijos iniciatyva ir bendradarbiavimas su 
universitetu čia bus davęs ir teigiamų vaisių: nevienas Švietimo 
Ministerijos stipendininkas užpildė svarbią Lietuvos mokslo spragą. 

Vertinant universiteto reformos padarinius, pravartu dar susispa- 
žinti su reformų meto universiteto rektorių atsiliepimais apie reformą. 
Rektorius V. Čepinskis, kaip ir kiti universitetui atstovaujantieji or- 
ganai,“* buvo iš principo priešingi universiteto reformai, bent tokiai, 
kokia buvo vykdoma, Čepinskis buvo ko plačiausios universiteto au- 
tonomijos šalininkas: „Dabar veikiąs universiteto statutas laiduoja 
jam kuo plačiausią autonomiją. Tik tos autonomijos dėka Lietu- 
vos universitetas galėjo susiorganizuoti ir keletą metų veikti. Jeigu 
tam univ. pasirodė trūkumų, tai kalta čia ne autonomija, o visų pir- 
ma stoka pakankamai kvalifikuotų pajėgų ir, palyginti, neaukštas 
mūsų krašto kultūros laipsnis...*5 Valdžios organų kišimasis į uni- 
versiteto gyvenimą ir jo biurokratinė reglamentacija užmuša tą 

dvasią, be kurios negalimas kūrybinis universiteto darbas“.*** Vis- 
dėlto po 1930-1931 m. reformos V. Čepinskis yra pasisakęs ir žy- 
miai palankiau apie universiteto reformą ir jos padarinius: „Naujas 
statutas šiek tiek suvaržė universiteto autonomiją. Naujuoju statu- 
tu universiteto vadovybė ir profesūra renkami universiteto atitinka- 
mų organų, bet skiriami ir atleidžiami pono respublikos prezidento. 
Fakultetų autonomija šiek tiek suvaržyta, bet užtat praplėsta senato 
kompetencija ta prasme, kad profesūros rinkimai ir promocijos svars- 
tomi dar senato ir per senatą pristatomi ponui respublikos preziden- 
tui skirti. Tikimasi, kad tai įneš didesnį vieningumą į fakultetų 
veikimą ir geriau garantuos profesūros atrinkimą. Reikia čia pasakyti, 
kad ir šita universiteto reforma praėjo be jokių universiteto gyveni- 
mo sukrėtimų. Visų pirma dėl to, kad ruošiant patį statutą vyriau- 
sybė palaikė glaudų kontaktą su universitetu, ir, vėliau, vykdant pa- 
"tį statutą, vyriausybė kreipia visuomet nemaža dėmesio į universite- 
to nusistatymą“ 27 

Kitas universiteto reformų meto rektorius teisininkas Romeris 
gana plačiai apibūdina tikslingesnį naujuoju statutu nustatytą admi- 
nistracinių universiteto organų funkcijų paskirstymą, ypač teigia- 
mai vertindamas fakultetinės santvarkos keitimą senatine: „Senatas 
— tai yra visos mūsų akademinės konstitucijos svarbiausias organi- 
zacinis mazgas. Sudarytas pusiau demokratiniu ir pusiau korporaci- 
niu atstovavimo principu, jisai jungia abiejų šių principų teigia- 
mus privalumus ir cementuoja akademinį valdymą. Tokioje sudėtin- 
goje kolegijoje, kaip universitetas, jis yra žymus pastovumo veiksnys 
ir lankstaus įvairių, kartais skirtingų arba net priešingų, reikalų deri- 
nimo organas... Rektorius, prorektoriai ir universiteto sekretorius 
reiškia universiteto unitarizmo principą, jie yra skiriami šiam princi- 
pui pabrėžti ir jį išlaikyti universiteto funkcijose... Tiek profesūra, 
tiek studentija — mums yra ne tiktai fakultetinė, bet ir akademinė, 
unitarinė ir visuotinė universitete. Šiuo atžvilgiu veikiantis universi- 
teto statutas akademinei vadovybei suteikia ryškesnės unitarinės 
spalvos, užakcentuoja šį vadovybės pobūdį. Jei iš vienos pusės į 
rinkimo principą jisai įnešė vyriausybės skyrimo korektyvą, inte- 
gruodamas autonominę akademinę vadovybę valstybinėje organiza- 
cijoje, kas atitinka teisinę valstybinio universiteto padėtį, besireiš- 
kiančią korporaciniu tam tikros valstybinės funkcijos sutvarkymu, tai 
iš antrosios pusės šis statutas akademinę vadovybę atitraukė nuo 
fakultetų, su kuriais ji senojo statuto buvo organiškai surišama, ir 
greičiau ją surišo su visuotine profesūra. Pirma rektorius ir pro- 
rektoriai buvo atitinkamų fakultetų žmonės universiteto vadovybėje. 
Rektoratas buvo pavedamas kasmet kitam fakultetui... Rektorių, 

prorektorių ir sekretorių ne tiek rinko akademinė profesūra, kiek 
skyrė tie fakultetai, kuriems tais metais tekdavo atitinkama vieta 
akademinėje vadovybėje. Universiteto taryba iš tikrųjų tiktai regist- 
ravo atitinkamo fakulteto paskirtąjį kandidatą. Tarybai buvo pave- 
dama ne tiek pats išrinkimas, kiek fakultetinės kandidatūros sank- 
cija, pritarimas, eventuališkai — veto. Tai maždaug tokia galia, kokią 
šiandien statutas rezervuoja vyriausybei... Dabar yra unitarinė 
akademinė vadovybė, demokratinės kilmės akademinės profesūros 
organas, kuris drauge ir iš respublikos vyriausybės yra reikalingas 
titulo, ir yra senatas, kuriame autonomiškai sudaryta federacinė pa- 
ritetinė visų fakultetų atstovybė yra sukombinuota su šia unitarine 
akademine vadovybe... Ši mūsų statutinė akademinės organizaci- 
jos struktūra turi savo logiką ir atitinkamu būdu formuoja akade- 
minių organų funkcionalinį santykį ir veikimo metodus“.*3 


Vytauto Didžiojo Universiteto dalies kėlimas į Vilnių 


Puldama drauge su vokiečiais Lenkiją, Sovietų Rusijos kariuo- 
menė 1939 IX 17 užėmė Vilnių. 1939 X 10 Maskvos sutartimi Vilnius 
buvo perleistas Lietuvai, bet Lietuva buvo priversta įsileisti sovietų 
armijos bazes.“? Vilniuje Lietuvos ir Lenkijos valstybių aktais po 
Pirmojo Pasaulinio karo buvo įkurtas universitetas. Lietuvos vals- 
tybės taryba 1918 XII 5 nutarimu buvo atgaivinusi Vilniaus Universi- 
tetą nuo 1919I1, o lenkų kariuomenės vado dekretu 1919 VIII 28 
buvo įkurtas Stepono Batoro Universitetas. Lenkams okupavus Vil- 
nių, Lietuva negalėjo įvykdyti savo valstybės išleisto įstatymo, kai 
Vilniaus kraštą okupavusi Lenkija savo dekretą įvykdė. Kadangi 
Stepono Batoro Universitetas buvo lenkų valstybės įstaiga, tai, din- 
gus Vilniuje lenkų valstybei, turėjo išnykti ir tos valstybės aktu 
įsteigtas universitetas. 

Stepono Batoro Universitetas buvo ne tik lenkiška, bet ir lenkini- 
mo įstaiga, siekusi vykdyti imperialistinius Lenkijos planus. Dalis 
profesorių ir žymi dauguma studentijos buvo šovinistiškai nusiteiku- 
si. Vilniuje buvo sutelktos geriausios lenkų mokslininkų jėgos. Čia 
turėjo būti spausdinami visų specialybių universiteto žurnalai, išsky- 
rus nebent technikos sritį, nes Vilniaus Universitetas neturėjo tech- 
nikos mokslų fakulteto. Mokslo pasaulyje plačiai paplitę Vilniaus 
Universiteto leidiniai būtų vis įtikinamiau skleidę garsą, kad Vilnius 
reikšmingas Lenkijos mokslo židinys.**? 

Stepono Batoro Universitete 1939 m. mokėsi apie 3000 jaunimo. 
Vyr. personalo būvo tiek, kiek Kauno Vytauto Didžiojo Universitete, 
būtent 111, jaunesniojo 256, taigi daugiau, negų Kaune. Tarnauto- 

jų, sargų buvo 780. Vilniuje ir visose Lietuvai grįžusiose Vilniaus 
apylinkėse nebuvo didesnės už universitetą įstaigos nei įmonės.**! 
Mokslo personalas buvo parinktas iš visos Lenkijos. Iš Lietuvos te- 
buvo tik keletas tiek jaunesniojo, tiek ir vyr. personalo narių. Ir 
studentų iš paties Vilniaus, kaip ir iš Lietuvos, tebuvo labai nedaug. 
Žymus daugumas buvo lenkai.?*2 

Vienas iš pagrindinių Lietuvos vyriausybės rūpesčių atgautame 
Vilniuje buvo perimti vietinį universitetą. Švietimo Ministerijos pa- 
tvarkymu, dar pačioje lapkričio pradžioje nuo Vytauto Didžiojo 
Universiteto prof. I. Končius ir nuo Žemės Ūkio Akademijos prof. 
B. Vitkus nuvažiavo į Vilnių susipažinti su Stepono Batoro Univer- 
siteto įstaigomis.**“* Vilniaus Universiteto valdytoju buvo paskirtas 
prof. I. Končius, ėjęs tas pareigas ligi 1940 120.2*+ Valdytojas prof. 
Končius perėmė Stepono Batoro Universiteto rektoriaus pareigas nuo 
1939 XI 20.25 Prorektorium, perimant universitetą, buvo paliktas tas 
pats Stepono Batoro Univ. prorektorius. 

Prof. I. Končiui teko atlikti Vilniuje gana sunkus uždavinys. 
Vilnius buvo perpildytas masės pabėgėlių, per kelias sovietų valdy- 
mo savaites gerokai nuskurdintas. Buvo išvežta daug lenkų valsty- 
bės turto, pagrobta nemaža Vilniaus Universitetui priklausančių 
daiktų, aptuštintas labai svarbus Lietuvos istorijos valstybinis archi- 
vas. Išvežta iš krašto daug valdininkų, veikėjų, profesorių, studentų, 
ne tik lenkų, bet ir kitų tautybių. Jei išbadėjusiam miestui iš Kauno 
veikiai buvo privežta daugybė maisto, tai universitetui priklausan- 
čioms patalpoms labai stigo kuro. Universiteto valdytojui teko dirbti 
labai nepalankioje lietuviams aplinkoje. Jeigu jau profesūra nebuvo 
palanki lietuviams, tai dar nepalankesni buvo universiteto tarnauto- 
jai, ypač studentai, kurių tarpe buvo nemaža lenkų karininkų, ra- 
dusių prieglaudą nuo sovietų armijos ir toliau ten besislapstančių. 
Kadangi vienam pačiam valdytojui sprendžiant visus, net ir smulkiau- 
sius reikalus pasirodė per sunku, jam buvo duotas jo paties pasi- 
rinktas iš Vytauto Didžiojo Universiteto tinkamas sekretorius, kuris 
vėliau sau pasirinko dar ir ūkio vedėją. Jie trise ir vilko, kad ir sun- 
kią, bet sėkmingai vykdomą priešiškai nusiteikusioje aplinkoje uni- 
versiteto perėmimo naštą. 

Universiteto valdytojas susirinkusiam Stepono Batoro Universi- 
teto senatui pareiškė, kad universitetas nebūsiąs nė vienos dienos 
uždarytas.“ Universitetas tęsiąs darbą toliau, tuo skirtumu, kad ligi 
šiol buvęs lenkiškas, Lenkijos universitetas, dabar būsiąs lietuviškas, 
Lietuvos universitetas. Sena tvarka universitetas dirbsiąs iki Naujųjų 
Metų. Profesoriai nebūsią atleidžiami, klausytojai nebūsią šalinami, 
tik norintieji tęsti darbą toliau turėsią paduoti pareiškimą, kad pa- 

silieka dirbti. Visiems, einantiems pareigas, iki Naujųjų Metų bū- 
siančios mokamos algos, nors lenkų valdžia jau avansu ir buvo vi- 
siems universiteto tarnautojams ir mokslo personalui už keletą mė- 
nesių išmokėjusi algas. Visa ir buvo taip įvykdyta, kaip valdytojas 
pareiškė.** 

Stepono Batoro Univ. įstaigų turtą perėmė apie 180 iš Vytauto 
Didž. Universiteto ir Žemės Ūkio Akademijos atvykusių žmonių. Ka- 
dangi atvykusieji buvo savo šakų bei sričių žinovai, tai darbas ėjo 
sparčiai ir sklandžiai. Blogos valios nesimatė,** ir didžiulis perė- 
mimo darbas buvo greitai atliktas. 


Lietuviškasis Vilniaus Universitetas prieš Sovietų Rusijai 
okupuojant Lietuvą 


Daugelis buvusių Stepono Batoro Universiteto profesorių, su- 
prasdami susidariusią padėtį, susitaikė su Vilniaus perleidimo Lietu- 
vai faktu ir išvažiavo į užsienį, tačiau daugumas universiteto dės- 
tytojų, daugiausia vyriausybininkai ir endekai (nacionalistinės lenkų 
partijos „narodowa demokracja“ nariai), kiti dargi kilę iš Lietuvos, 
liko vietoje ir laukė politinių pasikeitimų ir Vilniaus grįžimo Lenki- 
jai. Likę Vilniuje lenkai profesoriai nutarė nesutikti dirbti lietuviška- 
jame Vilniaus Universitete, jei kartais juos kviestų. Jaunesnysis 
mokslo personalas nutarė boikotuoti lietuviškojo universiteto darbus, 
priimdamas protestą dėl Stepono Batoro Univ. „uždarymo“,*? nors 
tas universitetas nebuvo „uždarytas“, o tik paverstas lietuvišku. Uni- 
versiteto klausytojai lenkai, kurių tarpe buvo nemaža lenkų karių, 
pasislėpusių čia, kad bolševikai neišvežtų į Rusiją, ne tik vadovavo 
priešlietuviškam vidurinių mokyklų streikui ir padaužiškiems prieš 
lietuvių policiją išsišokimams, bet ir nutarė nestoti į lietuviškąjį Vil- 
niaus Universitetą. Dalis lenkų studentijos stojo į Medicinos ir Ma- 
tematikos - Gamtos fakultetus Kauno Vytauto Didžiojo Universitete 
tuo lyg pabrėždami savo boikotą lietuviškajam Vilniaus Universi- 
tetui ir protestuodami prieš Vilniaus atitekimą Lietuvai. Tad į sulie- 
tuvintąjį Vilniaus Universitetą iš Stepono Batoro Universiteto persi- 
kėlė tik lietuviai, šiek tiek žydų, gudų ir labai mažas lenkų skaičius. 

Vilniaus Universiteto teisinei padėčiai normuoti 1939 m. gruodžio 
13 d. buvo seimo išleistas universitetų įstatymas,“? skelbiąs, kad 
„Lietuvos valstybėje yra šie universitetai: 1. 1919 m. gruodžio 5 die- 
nos įstatymu atgaivintasis Vilniaus universitetas Vilniuje ir 2. Vytau- 
to Didžiojo universitetas Kaune“ (1 $). „Vilniaus universitetas, kiek 
tatai šio įstatymo nėra kitaip nustatyta, tvarkomas Vytauto Didžiojo 
universiteto statutu“ (2 $). Tolesni paragrafai skelbia šiuos „kitaip 
nustatytus“ nuostatus, būtent (3 $): „Vilniaus universiteto fakultetų 

bei jų skyrių veikimo pradžią ir Vytauto Didžiojo Universiteto ati- 
tinkamų fakultetų veikimo sustabdymą nustato ministrų taryba. Vy- 
tauto Didžiojo Universiteto atitinkamo fakulteto veikimą sustab- 
džius, to fakulteto mokslo personalas perkeliamas į atitinkamą Vil- 
niaus Universiteto fakultetą. Vytauto Didžiojo Universiteto atitin- 
kamo fakulteto veikimą nesustabdžius, Vilniaus Universitete ati- 
tinkamo fakulteto branduoliui sudaryti to universiteto senato pasiū- 
lymu skiriami trys vyr. mokslo personalo nariai; šis branduolys su- 
daro atidaromojo fakulteto tarybą“. (4 $): „Universitete, kuriame 
veikia ne daugiau kaip trys fakultetai, gali būti tik vienas prorekto- 
rius. Tokiu atveju universiteto sekretoriaus pareigas eina prorek- 
torius, ir universiteto senatą sudaro rektorius, prorektorius, fakultetų 
dekanai ir fakultetų sekretoriai“. (5 $): „Ligi bus nustayta tvarka 
išrinkti ir paskirti Vilniaus Universiteto rektorius ir prorektorius, 
švietimo ministras vieną universiteto profesorių skiria Vilniaus Uni- 
versiteto valdytoju, kuris valdo universitetą rektoriaus teisėmis“. 6š 
skelbia, kad Vilniaus Universitetas veikia nuo 1939 m. gruodžio 15 d, 
paskutinis 7 $ — kad įstatymas veikia nuo paskelbimo dienos. 

Nors pagal įstatymą Vilniaus Universiteto veikimo pradžia nu- 
statyta 1939 XII 15, tačiau su to universiteto veikimo pradžia yra 
dar visa eilė susijusių datų. Jeigu universiteto valdytojo, valdančio 
universiteto rektoriaus teisėmis, skyrimo ir pradėjimo eiti pareigas 
data (1939 XI20) dar vargu ar galima būtų laikyti universiteto 
veikimo pradžia, tai 1940 I 1 turėtų žymiai daugiau tam pagrindo. Juk 
iki tos datos, kad ir valdytojo Končiaus vadovaujamas, tačiau tebevei- 
kė dar tikra to žodžio prasme lenkiškasis Stepono Batoro Universite- 
tas: profesoriai ir kitas universiteto personalas gavo algas, studentai 
galėjo baigti semestrą, laikyti egzaminus ir gauti įskaitus. Tad, pa- 
sibaigus lenkiškajam Vilniaus Universiteto tarpsniui, yra pagrin- 
do lietuviškojo Vilniaus Universiteto pradžia laikyti 1940 11. M. Bir- 
žiška tačiau lietuviškojo Vilniaus Universiteto semestro pradžia laiko 
1940 I 15, rektoriaus rinkimų datą.“! Pereinamojo laikotarpio pa- 
baiga ir tikro lietuviškojo universiteto pradžia galėtų būti dar sieja- 
ma ir su universiteto valdytojo Končiaus veiklos pabaiga, su 1940 
I 20.252 

Kurią šių minėtų datų bepripažintume labiausiai pagrįsta lai- 
kyti lietuviškojo Vilniaus Universiteto veikimo pradžia, tas universi- 
tetas 1940 m. sausio mėn. pradėjo darbą su dviem iš Kauno Vytauto 
Didžiojo Universiteto perkeltais fakultetais: su Humanitarinių Moks- 
lų ir su Teisės Fakultetų. Tais pat metais rudenį buvo numatyta 
atkelti dar ir Matematikos - Gamtos Fak. Iš Kauno buvo atgabenti į 


o 109 o -  € 


213 


pildytoji Vilniaus Universiteto biblioteka buvo perorganizuota ir pri- 
taikyta atkeltųjų fakultetų reikalams. Buvo priimta tarnauti ir dalis 
buv. Stepono Batoro Universiteto tarnautojų lenkų. Kviečiami sutiko 
dirbti lietuviškajame universitete ir kai kurie buv. lenkiškojo uni- 
versiteto profesoriai, kaip Humanitarinių Mokslų Fak. dekanas klasi- 
kinis filologas prof. J. Oko, įžymusis kalbininkas prof. J. Otrebskis. 

Pirmojo lietuviškojo Vilniaus Universiteto semestro darbo sąly- 
gos buvo nelengvos. Daugumas dėstytojų turėjo važinėti iš Kauno, 
nes lenkų pabėgėlių perpildytame Vilniuje labai stigo butų. Ir stu- 
dentų dalis negalėjo nutraukti ryšių su Kaunu, nes ten jie turėjo 
tarnybas. Darbą sunkino ir gyvenimo sąlygos bolševikų apnaikin- 
tame, badaujančiame ir didelių šalčių varginamame Vilniuje. Teko 
dirbti šaltose, beveik visai nekūrenamose auditorijose ir semina- 
ruose, nes kurą reikėjo atiduoti šildyti laboratorijoms numatytam 
rudenyje atkelti Matematikos - Gamtos Fakultetui. Darbą kliudyti 
stengėsi ir buvę Lenkijos tarnautojai, kaip ir buvusieji Stepono 
Batoro Universiteto darbuotojai ir studentai, kurie kiršino prieš 
lietuvius, provokavo ir skleidė keisčiausius gandus. Pavojus grėsė ir 
iš sovietų pusės, kurie jau buvo privertę Lietuvą įsileisti bazes, or- 
ganizavo ir rėmė destruktyvinį slaptų komunistinių organizacijų dar- 
bą ir vis aiškiau siekė galutinės Lietuvos okupacijos. Nepaisant visų 
šių sunkumų, universitetas dirbo be perstogės iki semestro pabaigos, 
iki 1940 VI 15. Semestro pabaigos data sutapo ir su Lietuvos okupa- 
cijos data: tą pačią birželio 15 d. Sovietų Rusijos kariuomenė, po 
griežto ultimatumo, galutinai okupavo Lietuvą. 

Per pirmąjį lietuviškojo Vilniaus Universiteto semestrą dėstė tie 
patys dėstytojai ir tuos pačius dalykus, kaip ir anksčiau Vytauto Di- 
džiojo Universitete, tik kai kurios kalbos ir literatūros buvo arba 
naujai įvestos, arba numatytos plačiau dėstyti. Buvo pradėta dės- 
tyti gudų kalba, kurios lektorium buvo buv. lenkiškojo Vilniaus 
Universiteto lektorius kalbininkas dr. J. Stankevičius. Vėliau buvu 
numatyta įsteigti gudų kalbos ir literatūros katedra. Hebrajų kalbą, 
kaip ir Kaune, toliau tebedėstė doc. N. Šapira. Nuo rudens semest- 
ro buvo numatyta dar dėstyti žydų idiš kalbą ir literatūrą. Jau 
buvo daromi žygiai priimti į universitetą šiems dalykams dėstyti lek- 
torių Priluckį. Lenkų kalbos dėstymo tvarka nepasikeitė: lenkų kal- 
bą ir literatūrą ir toliau dėstė prof. V. Krėvė - Mickevičius ir lek- 
torė E. Šveikauskaitė. 

Pirmąjį lietuviškojo Vilniaus Universiteto rektoratą sudarė: uni- 
versiteto valdytojas prof. I. Končius nuo 1939 XII 15 (faktiškai nuo 
1939 XI 20) iki 1940 I20; rektorius prof. M. Biržiška; prorektorius, 
tarybos ir senato sekretorius e. o. prof. P. Šalčius. Senatą sudarė: 

univ. rektorius M. Biržiška; prorektorius P. Šalčius, Humanitarinių 
Mokslų Fak. dekanas e. o. prof. V. Mykolaitis, Humanitarinių Moks- 
lų Fak. sekretorius doc. Pr. Augustaitis, Teisių Fak. dek. prof. 
A. Janulaitis; Teisių Fak. sekretorius privatdocentas Dz. Budrys. 
Ūkio tarybos sudėtis: rektorius M. Biržiška — pirmininkas; prorek- 
torius P. Šalčius; e. o. prof. I. Jonynas — narys; e. o. prof. K. Šal- 
kauskis — narys; ord. prof. V. Jurgutis — narys; doc. Pr. Augustai- 
tis — narys; kanceliarijos viršininkas — J. Rakauskas; ūkio vedė- 
jas — D. Grincevičius. Į akademinę ligonių kasą įėjo: tarybos pirm. — 
prorektorius P. Šalčius; vicepirmininkas — privatdoc. J. Bučas. Ka- 
sos valdyba: privatdoc. V. Lazersonas — pirmininkas; privatdoc. 
J. Bučas — pirm. pavaduotojas ir iždininkas; studentų atstovybės 
atstovė stud. F. Surgailytė — sekretorė. Nariai: Teisių Fak. — stud. 
E. Sužyla; Humanitarinių Mokslų Fak. — stud. L. Žitkevičius. Bib- 


liotekos komisija: pirm. — prorektorius P. Šalčius. Nariai: Hu- 
manitarinių Mokslų Fak. — ord. prof. V1. Šilkarskis; Teisių Fak. — 
doc. T. Petkevičius. Reguliamino komisija: pirm. — prorektorius P. 


Šalčius. Nariai: Humanitarinių Mokslų Fak. — ord. prof. Iz. Ta- 
mošaitis; Teisių Fak. — ord. prof. M. Romeris. Buvo sudaryta dar uni- 
versiteto choro vadovybė, laikinosios studentų atstovybės prezidiu- 
mas ir revizijos komisija. Studentų bendrabučius globojo: studen- 
tų namai Tauro 4: globėjas — prof. M. Romeris; administratorius 
— J. Čenys. Studentų bendrabutis Bokšto 15; globėjas — prorekto- 
rius P. Šalčius. Studenčių bendrabutis Augustijonų 4; globėjas — 
e. o. prof. V, Mykolaitis.?53 

1940 m. pavasario semestre Vilniaus Universitetas abiejuose fa- 
kultetuose turėjo apie 1.000 klausytojų, iš kurių 80 Yo sudarė lietuviai, 
o 20 Yo — žydai, lenkai, gudai. Su atkeliamu Matematikos - Gamtos 
Fakultetu buvo laukiama apie 700 klausytojų ir naujai stojančių 
į visus fakultetus apie 1.000 klausytojų, tad 1940-1941 mokslo m. 
buvo pasiruošta dirbti su 2.500 - 2.700 studentų.*5* 


IX. LIETUVOS UNIVERSITETAI OKUPACIJŲ METU 


Sovietų Rusijos okupacijos metai (1940 VI 15 — 1941 VI) 

Tęsdama tradicinę, 400 m. trukusią Rusijos carų imperialistinę 
politiką, jų pačių pramintą tariamosios „rusiškos žemės rinkimu“, 
Sovietų Rusija 1939 m. slaptai susitarė su taip pat imperialistine 
Hitlerio Vokietija dėl Lietuvos valstybinio likimo ir 1940 VI 15 galuti- 

nai okupavo Lietuvą drauge su kitomis Pabaltijo valstybėmis.?** Nuo 
tos dienos faktiškai Lietuva nustojo būti laisva, nepriklausoma vals- 
tybė, ir prasidėjo Lietuvos okupacijų laikotarpis. Lietuvos suvereni- 
nę valdžią turėjo nebe Vilnius ar laikinoji sostinė Kaunas, bet 
Maskva. Ne tik Maskvos pavyzdžiu buvo sovietinamas visas Lietuvos 
gyvenimas, bet buvo naikinami ir visi Lietuvos valstybingumo požy- 
miai. Lietuvos kariuomenė buvo panaikinta: pulkai buvo išskirstyti 
tarp sovietinių pulkų, daug karininkų atleista iš kariuomenės, nemaža 
jų suimta. Net gerai paruoštoji policija buvo pakeista tarybine mili- 
cija. Tautinės spalvos pakeistos tarybine raudona spalva, Tautos him- 
nas — internacionalu, prezidento Smetonos portretas — Stalino 
portretu. Net gatvių vardai pradėta sovietinti: Laisvės alėja ar Gedi- 
mino gatvė Stalino bei Lenino vardais. Mokykloms, kaip ir kariuo- 
menės pulkams, atimti tautiniai pavadinimai. Vidurinėse mokyklose 
buvo panaikinta lotynų kalba. Jos vietą užėmė rusų kalba. Lietuvos 
istorijos vietą turėjo užimti Sovietų Rusijos respublikų istorija. Iš 
mokyklų programos dalis klasikų buvo pašalinta. Iš bibliotekų, viešų 
ir mokyklinių, buvo pašalinta daugumas knygų, ypač religinio ar 
patriotinio turinio. Kai kurie veikalai buvo sudeginti ar kitaip su- 
naikinti. Maskviškiai atėjūnai bodėjosi lotyniškomis lietuviškų raštų 
ir pavadinimų raidėmis, ketindami jas pakeisti „visasąjunginėmis“ 
rusiškomis. Ne tik žinomi lietuviai patriotai, bet ir apskritai lietuviai, 
kiek jie nebuvo sutapę su nauja valdžia, buvo pravardžiuojami „sme- 
tonininkais“,25 

Kai žymi lietuvių dauguma buvo priešinga sovietizacijai, Lietuvos 
mažumos nevienodai laikėsi pasikeitusios politinės padėties atžvil- 
giu. Dar caro laikais atgabentieji rusai kolonistai su komunizmu ir 
komunistų partija nieko bendro neturėjo, tačiau jie džiaugėsi nauja 
padėtimi, tarydami, kad Lietuva vėl grįžusi prie Rusijos. Nors mas- 
kvinių ateivių ir buvo remiami prieš atsparius sovietizacijai lietuvus, 
tačiau senieji rusai kolonistai tevaidino menką vadmenį. 

Iš visų mažumų naudingiausi sovietams buvo žydai, gausingiausia 
Lietuvos mažuma, sudariusi 7 7 gyventojų.“? Per 20 nepriklausomo 
Lietuvos gyvenimo metų pogrindyje veikusi Lietuvos komunistų par- 
tija labai maža lietuvių tepritraukė. Iki 1939 m. svyravusios tarp 700 
ir 900 Lietuvos komunistų partijos narių lietuvių tebuvo apie trečdalį, 
kai lietuviai sudarė 80 “6 Nepriklausomos Lietuvos gyventojų. Žydai 
komunistų partijoje sudarė 52 90 visų partijos narių.“* Prisidėjus 
Vilniui, komunistų skaičius Lietuvoje savaime kiek padidėjo, be to, 
įvedus į Lietuvą sovietų įgulas, susidarė palankesnės nuotaikos ko- 
munistų skaičiui didėti. Vis dėlto iki Lietuvos okupacijos 1940 VI 15 
komunistų skaičius Lietuvoje nedaug teprašoko vieną tūkstantį.*? 

Lietuvos komunistai žydai veržėsi užimti ko daugiausia tarnybinių 
vietų Lietuvos tarybiniame aparate.*“* Lietuvių visuomenė, matyda- 
ma vis didėjantį lietuvių stūmimą iš valstybinių įstaigų ir jų pakei- 
timą svetimtaučiais, gyvai jautė lietuviškumo niekinimą ir stiprėjantį 
Lietuvos rusinimą, primenantį caro laikus, tik tuo skirtumu, kad 
dabar nebebuvo jokios galimybės tam pasipriešinti.“ Žydai sionistai 
ir šiaipjau lietuviškiau nusiteikę ir akylesnieji su baime žiūrėjo į 
savo tautiečių veržimąsi į valdžią ir dėl to atsirandantį lietuvių tau- 
toje antisemitizmą. 

Spraudėsi į valdžios vietas ir Vilniaus bei Vilniaus apylinkių, 
naujai prie Lietuvos prijungtų, lenkai. Nors Vilniuje ir apylinkėse 
lenkų komunistų tebuvo visai nedaug, tačiau lenkų visuomenės va- 
dovai nutarė susidariusą padėtį išnaudoti lietuviškumui Vilniuje su- 
silpninti ir lenkų pozicijoms sustiprinti. Kad galėtų sėkmingiau kovoti 
prieš „smetonininkais“ pravardžiuojamus lietuvius, prieš „nesupran- 
tamos“ lietuvių kalbos vartojimą, prieš reikalą ją išmokti ir apskri- 
tai prieš bet kurį lietuviškumą, lenkai stengėsi, kiek tik galėdami, 
per profesines sąjungas ir šiaipjau visais galimais būdas užimti ko 
daugiau tarnybinių vietų. 

Tokia tautinė Lietuvos padėtis per pirmąjį bolševikmetį stip- 
riai veikė ir abiejų Lietuvos Universitetų, ypač vilniškio, gyvenimą. 
Kai apie to meto Vytauto Didžiojo Univ. Kaune gyvenimą beveik 
neturime šaltinių ir literatūros, apie perkeltąją į Vilnių to universite- 
to dalį ir tapusią Vilniaus Universitetu turime net trijų autorių jau 
minėtuosius rašinius: J. Bulavo „Vilniaus Universitetas pirmaisiais 
tarybiniais metais“, A. Bendžiaus „Vilniaus Universitetas pirmaisiais 
tarybinės santvarkos metais“ ir M. Biržiškos „Vilniaus Universitetas 
1940 - 1941 m.“ Kaip buvusis 1940 - 1941 mokslo m. prorektorius J. Bu- 
lavas, taip ir tarybinis istorikas A. Bendžius, būdami komunistai, tiek 
savo įsitikinimu, tiek ir verčiami nenukrypti nuo oficialios partijos 
linijos,?*? savo straipsnius parašė griežtai laikydamiesi partijos linijos, 
tekeldami aikštėn tik įvykusių pasikeitimų teigiamybes ir nutylėdami 
ar kartais kiek iškreipdami režimui nepalankius dalykus. Tad jų su- 
kurtas tų metų universiteto veikimo vaizdas, nors ir turi tiek tikrovi- 
nio pagrindo, Steinackerio „fundamentum in re“, tačiau, nutylėjus 
neigiamybes, tas paveikslas išėjo labai vienašališkas, per daug jau 
iškreiptas. Šiam paveikslui papildyti ir atitaisyti labai svarbus yra 
to meto Vilniaus Universiteto rektoriaus M. Biržiškos minėtasis me- 
muarinis rašinys. Kad ir ėjęs vadovaujamas Vilniaus Universitete pa- 
reigas Lietuvos ir Vilniaus Universiteto sovietinimo metu, tačiau, ne- 
būdamas pats komunistas, be to, rašydamas ir skelbdamas savo atsi- 
minimus sovietų nekontroliuojamoje šalyje, rektorius Biržiška neven- 

gė kelti aikštėn ir neigiamų universiteto sovietinimo pusių, tad ir 
jo duotas paveikslas labiau atitinka reikalavimą istorikui vaizduoti 
įvykius „kaip iš tikrųjų buvo“. Nors pats Biržiška beveik neturėjo 
po ranka naudingų tokiam rašiniui šaltinių, tad kai kuriose smulk- 
menose, kurių jisai vengė, ir galėjo kiek suklysti; be to, memuarai 
paprastai turi dar ir tą ydą, kad yra linkę savo asmenį kiek teigia- 
miau vaizduoti. Tačiau šių memuarų autorius rašė savo atsimini- 
mus tik vos keletui metų praėjus nuo aprašomųjų įvykių, tad ir jo 
paties išgyventų įvykių vaizdai dar nebuvo nublukę jo atmintyje. 
Todėl, aprašant pirmojo bolševikmečio Vilniaus Universiteto gyveni- 
mą, ir tenka daugiausia naudotis šiuo M. Biržiškos rašiniu. 

Ir Kaune likusi universiteto dalis buvo panašiai sovietinama, 
kaip ir perkeltoji į Vilnių, nebent tuo skirtumu, kad Kaune nebuvo 
opaus lenkų tautybės klausimo, todėl ir čia duodamas Vilniaus Uni- 
versiteto sovietizacijos vaizdas galės būti tam tikras ir kauniškio ati- 
tikmens pakaitalas. 


Vilniaus Universiteto puolimai bolševikmečio pradžioje 


Ryšium su naujai susidariusia padėtimi po keleto dienų nuo Lie- 
tuvos okupacijos Vilniaus Universiteto rektorius M. Biržiška kreipėsi 
į švietimo ministrą A. Venclovą, prašydamas save atleisti iš rektoriaus 
pareigų, tačiau Venclova paprašė Biržišką „pasilikti tose pareigose 
ir dar perimti Lituanistikos instituto vadovavimą, nes Liaudies vy- 
riausybė pasitikinti juo kaip socialdemokratu, buvusiuoju Lietuvos 
draugijos TSRS tautų kultūrai pažinti ir lietuvių ir žydų kultūrinio 
bendravimo draugijos pirmininku“ (Venclova tada jau numatė pra- 
sidėsiantį lietuvių - žydų santykių paaštrėjimą).?“* Rektoriui dar te- 
besant vasaros atostogose ir jį pavaduojant prorektoriui, subolše- 
vikinta rusų, lenkų, žydų ir lietuvių spauda pradėjo, šaukdama reika- 
lauti perreformuoti „priešrevoliucinį, vienašališkai nuteiktą univer- 
sitetą“, pritaikyti jį naujoms politinio gyvenimo sąlygoms, atsižvelgti 
į visų tautybių teises, leisti universitete dirbti jaunoms, pagal gy- 
venamąjį momentą nusistačiusioms jėgoms, priimti į universitetą „vi- 
sus mokslo trokštančius“. 

Boikotavę lietuviškąjį Vilniaus Universitetą lenkai dabar pradėjo 
į jį veržtis ir stengėsi jį vėl sulenkinti ir perimti jo vadovavimą. Pa- 
vasario semestre buvo priimta toliau dirbti Vilniaus Universitete tik 
dalis buv. Stepono Batoro Universiteto sargų ir kurjerių, nes tada 
teveikė tik du fakultetai; be to, lenkų kurjeriams atsisakius lankyti 
jiems surengtus kelių savaičių lietuvių kalbos kursus, teko atsižvelg- 
ti ir į lenkų kalbos nemokančios lietuvių studentijos reikalus. Da- 

bar buvusieji Stepono Batoro Universiteto sargai, kurjeriai ir kiti 
tarnautojai vis dažniau ėmė lankytis universiteto rūmuose, reikalau- 
dami atiduoti lenkams lietuvių einamas pareigas. Taip pat ir kai kurie 
buvusieji lenkiškojo Vilniaus Universiteto profesoriai, ypač medici- 
nos ir gamtos fakultetų, betarpiškai ar lenkų ir žydų studentų tar- 
pininkaujami, reikalavo atidaryti tuos fakultetus, neleidžiant juo- 
se dėstyti kauniškiams profesoriams. Lenkai ir žydai studentai teigė, 
jog partija sutiksianti, kad universiteto dėstomoji kalba būtų ne lie- 
tuvių, bet lenkų ar rusų. Panašiai siūlė ir Vilniaus lenkai ir žydai 
partiečiai, kai partijos nariai lietuviai vengdavo tam pasipriešinti ir 
duoti aiškų atsakymą. 

Komjaunuoliai pasijuto dabar padėties viešpačiai. Jie pareikalavo 
iš kurjerių atidaryti studentų atstovybės patalpas ir tvirtino, „kad 
dabar jie esą universiteto šeimininkai ir pertvarkysią universiteto 
gyvenimą tarybiškai, pašalinsią rektorių, netinkamus profesorius, per- 
žiūrėsią studentų imatrikuliacijos knygą, pašalinsią iš universiteto 
tarybinius priešus arba lojalumo atžvilgiu įtartinus studentus ir pla- 
čiai atidarysią aukštosios mokyklos duris visiems mokslo trokštan- 
tiems, nepaisydami (originale „nebodami“ A. R.) kažkokių lotyniškų- 
jų kalbų nei mokyklų atestatų“.** Kai pas iš atostogų grįžusį rek- 
torių atsilenkęs studentas Kimmelis, dėstydamas „mūsų“ reikalavi- 
mus, storžieviškai su rektorium elgėsi, rektorius jį sudraudė ir jam 
paaiškino, kad universiteto pasikeitimus spręs tik lemiamieji organai 
ir kad komjaunuoliams tenka tik laukti valdžios nutarimų ir atitin- 
kamų universiteto senato patvarkymų. 

Sunkiau buvo atremti lenkų kurjerių puolimus. Lenkų kurjerius 
palaikė universitete dirbantieji, šalia lietuvių, lenkų sargai, vado- 
vaujami lenkų nacionalisto Lukaševičiaus, kuris skundė partijai, pro- 
fesinei sąjungai ir NKVD rektorių ir kitus universiteto „smetoninin- 
kus“. 

Apie priimamuosius į universiteto tarnybą kandidatus rektorius 
turėjo atsiklausti darbininkų atstovybės nuomonės. Kol pačioje pra- 
džioje dirbantieji lenkų tarnautojai kartu su nedirbančiaisiais buvo 
sudarę rusų techniko vadovaujamą universiteto darbininkų daugu- 
mą, darbininkų atstovybė atmesdavo kiekvieną rektoriaus siūlomą 
lietuvį kandidatą. Vėliau buvo išrinkta mišri darbininkų atstovybė iš 
lenkų ir lietuvių be ligi tol vadovavusio ruso techniko. Su nauja dar- 
bininkų atstovybe rektorius galėjo sėkmingiau dirbti: į darbą buvo 
priiminėjami lygiai lietuviai ir lenkai, tarp jų ir buvę Stepono Ba- 
toro Universiteto tarnautojai. 

Nesusipratimų vėl pagausėjo, kai buvo sudaryta bendra uni- 
versiteto darbuotojų sąjunga, į kurią įėjo ir kiti universiteto tarnau- 

tojai ir profesūra. Šios papildytos sąjungos susirinkimuose buv. uni- 
versiteto asistentas Jędrychowskis bandė kaltinti universiteto vado- 
vybę, kad ji esanti slaptai nacionalistinė, persekiojanti lenkus, nelei- 
džianti jiems eiti pareigų. Kadangi tie priekaištai buvo nepagrįsti, 
tai juos buvo lengva atremti. Nors universiteto darbuotojų sąjungoje 
lietuviai sudarė aiškią daugumą, tačiau į valdomuosius organus rink- 
davo taip pat ir lenkus. Ir daugumas lenkų balsuodavo už vad, lie- 
tuvių, tikriau lietuvių - lenkų sąrašą, kai Lukaševičiaus sąrašai tesu- 
rinkdavo nedaug balsų. 

Bene daugiausia rūpesčio ir nemalonumų rektoriui sudarė visai 
nepagrįsti bolševikinės rusiškos, lenkiškos ir žydiškos spaudos prie- 
kaištai universiteto vadovybei. Norėdama iš įvykusių pasikeitimų 
gauti sau daugiausia naudos, ši spauda skelbė iš piršto išlaužtas ži- 
nias apie universitetą ir jo perreformavimą, šmeižė universitetą ir jo 
vadovybę, kad tuo būdu sudarytų palankią savo siekimams viešąją 
nuomonę, kurios turėtų paisyti ir partija bei komisarų valdžia, 
kai imsis reformuoti universitetą. Rektorius negalėjo duoti laikraščių 
redaktorių ir reporterių iš jo vis labiau reikalaujamų žinių apie uni- 
versiteto gyvenimą, nes tiek Švietimo Ministerija, tiek ir vietinė ko- 
munistų partija labai silpnai tebuvo Maskvos informuojama apie švie- 
timo politiką, ir rektorius iš švietimo vadovybės tegaudavo neaiškias, 
viena kitai prieštaraujančias informacijas apie būsimąjį aukštojo 
mokslo pertvarkymą. Pasitikrinęs dar kartą Kaune ir taip pat ne- 
patyręs aiškaus nusistatymo universiteto reikalu, tik gavęs partijos 
ir Venclovos sutikimą pasikalbėti su spaudos atstovais, rektorius ki- 
tą dieną sukvietė lenkų, žydų, rusų, lietuvių spaudos atstovus. Pas 
rektorių atvyko lenkas Jędrychowskis, du žydai ir lietuvis.**5 

Prikišęs spaudai jos duodamų informacijų apie universitetą ne- 
tikslumus ir net blogą valią, rektorius, remdamasis ligtoliniu uni- 
versiteto veikimu, pabrėžė, kad universitetas, nors yra ir liks lietu- 
viškas, tačiau jis rodo gerą norą leisti mokytis visoms tautoms. Ka- 
dangi lenkų laikais Vilniaus krašte, su mažomis išimtimis, nebuvo 
dėstoma lietuvių kalba mokyklose, tai ir universitetas atsižvelgia į tai, 
ir daromos nuolaidos priiminėjant studentus, egzaminuojant juos, 
laikant koliokviumus. Be lietuvių kalbos, universitete dėstoma dar 
lenkų, žydų, gudų kalba ir literatūra, kai rusų kalba ir literatūra 
dėstoma net trijų profesorių. Rimtoms studijoms būtina mokėti 
lietuvių kalba ir jai išmokti universitetas tos kalbos nemokan- 
tiems atidarė specialius kursus. Universitetas kviečia ir kvies pagal 
reikalą ir nemokančius lietuvių kalbos, tad dėstančius ir kitomis kal- 
bomis, kai kuriuos buvusius Stepono Batoro Universiteto profeso- 
rius. 

Atvykusieji laikraštininkai pareiškė, kad jie patenkinti duotomis 
informacijomis ir universiteto vedama darbo kryptimi ir, rektoriaus 
prašomi, sutiko, prieš spausdindami pasikalbėjimo medžiagą, pa- 
rodyti rektoriui savo rankraštį patikrinti, kad neįsibrautų netikslu- 
mų. Vis dėlto tik lietuvis laikraštininkas teparodė rektoriui prieš 
spausdindamas rankraštį, o kiti laikraštininkai to nesilaikė. Lenkų ir 
rusų laikraščiai ne tik netiksliai perdavė pasikalbėjimo žodžius, bet 
kai ką ir visai iškreipė. Lenkų laikraštis rektoriaus mintį apie pro- 
fesorių nuolaidumą dėl kai kurių studentų lietuvių kalbos nemokėji- 
mo iškreipė į rektoriaus pažadą ruošti universitete lygiagrečius lie- 
tuvių, lenkų ir rusų kalbomis kursus, kai rusų laikraštis įdėjo pro- 
vokacinį tariamą rektoriaus patikrinimą, kad universitetas auklėsiąs 
jaunimą „visiško atsidavimo Lenino - Stalino partijai dvasia“ (v du- 
che bezzavetnoj predannosti partii Lenina-Stalina). Kai lenkų laik- 
raštis dėl tokio iškreipimo rektoriui pranešė, kad tedėsiąs į laikraš- 
tį tik tokį atitaisymą, kokį gausiąs per Eltos agentūrą, rusiško laik- 
raščio redaktorius tesutikęs įdėti tik tokio turinio atitaisymą: „rekto- 
rius patikina, kad paskelbti žodžiai apie Stalino partiją neatitinka jo 
pažiūrų, ir tuo pat priešiškas partijai universiteto nusistatymas yra 
visai aiškus“.?** Kadangi nei partija, nei švietimo vadovybė visai ne- 
buvo ketinusi leisti universitete atidaryti lygiagrečius keliomis kal- 
bomis kursus ir steigti vienuose rūmuose kelis universitetus, tai per 
Eltos dir, Radžvilą-Korsaką klaidinga žinia dėl lygiagrečių kursų bu- 
vo atitaisyta. Rusų laikraščio provokacija buvo apeita tylomis.*““ 


Lietuvos universitetų santvarkos keitimas 


Mūsų kauniškis universitetas Nepriklausomos Lietuvos metu 
per 19 metų buvo beveik be pertraukos reformuojamas, tačiau tik per 
keletą pirmų po 1940 VI 15 mėnesių abiejų universitetų gyvenimas 
labiau pasikeitė, negu per visą nepriklausomybės laikmetį, nors vi- 
sai susovietinti Lietuvos universitetus teužsimota tik baigiantis pirmo- 
sios sovietų okupacijos metams. Pasikeitė dabar ir veiksniai, lėmę 
universiteto santvarkos keitimą. Anksčiau universiteto reformą vyk- 
dė Lietuvos vyriausybė, tardamasi su universiteto vadovybe. Refor- 
muojant Teologijos - Filosofijos Fak. turėjo įtakos dar du veiksniai: 
konkordatas ir Lietuvos episkopatas. Dabar, nustatant universiteto 
reformos gaires, lemiamą vaidmenį tevaidino vienas veiksnys — Mas- 
kvos valia. Šitą savo valią Maskvos centro įstaigos vykdė per Lie- 
tuvos komunistų partiją, NKVD valdininkus ir per Švietimo Minis- 
teriją, vėliau švietimo komisariatu vadinamą. Lietuvos universitetų 
vadovybė tebuvo tik iš viršaus duotų nurodymų vykdytoja. 

Į tiesioginius santykius su partija Vilniaus Universiteto rekto- 
rius tesuėjo tik keletui dienų praėjus po minėtojo spaudos atstovų ap- 
silankymo. Iššauktam į Vilniaus komunistų partijos organizaciją rek- 
toriui teko kalbėtis su iš Maskvos atsiųstu Vilniaus komunistų orga- 
nizacijos sekretorium P. Baltruška kartu su dviem jaunais žydais iš 
Kauno, buvusiais Kauno universiteto studentais. Nors Baltruška buvo 
lietuviškos kilmės (kilęs nuo Švenčionių**), tačiau jis buvo visai su- 
rusėjęs, apie 20 metų jau nieko bendro nebeturėjęs su Vilniaus 
kraštu. Kad ir mokėjo kauniškiai žydai lietuviškai, tačiau rektoriui 
teko kalbėtis rusiškai dėl Baltruškos lietuvių kalbos nemokėjimo.**? 
Baltruška patarė rektoriui nuolatos palaikyti su juo kontaktą, ta- 
čiau rektoriui nebeteko tuo patarimu naudotis, nes netrukus buvo 
paskirtas jam pavaduotuojas prorektorius J. Bulavas“? dar se- 
niau priklausęs komunistų partijai. Komunistui Bulavai buvo leng- 
viau palaikyti santykius su partija ir saugotis, kad universiteto gy- 
venimas nenukryptų nuo partijos jam nustatytos linijos. Dabar rek- 
toriui buvo lengviau dirbti, nes santykių su partija reikalą tvarkė 
prorektorius, be to, A. Venclova Lituanistikos Instituto direktorium 
paskyrė V. Krėvę-Mickevičių, kurio pastangomis šis institutas bu- 
vo paverstas Lietuvos Mokslų Akademija Vilniuje. 

Beveik tuo pat metu, kaip ir į partiją, rektorius buvo šaukia- 
mas du kartu ilgai pasikalbėti ir į NKVD. Enkavedistai pripažino 
rektoriaus taktiką tinkama ir pristatė jam naujai paskirtą Vilniaus 
Universiteto reikalams valdininką Kopylovą. Šio tarpininkaujamas, 
rektorius vasada galėsiąs kreiptis į NKVD. Vėliau Kopylovui teko ret- 
karčiais tartis su Bulavu ir, kasdien lankantis universitete, infor- 
muotis pas Lukaševičių, techniką, komjaunuolius ir savo patikimuo- 
sius tarnautojus. Kopylovas domėjosi daugiausia paskirų studentų, 
profesorių, tarnautojų bylomis.?71 

Jau vasaros mėnesiais partijos diktuojama Švietimo Ministerija 
(komisariatas) įvykdė visą eilę universiteto santvarkos ir personalo 
sudėties pakeitimų ir nustatė tolesnio universiteto darbo kryptį, kad 
šie priartėtų prie sovietinių universitetų pavyzdžio. Galutinai pavers- 
ti Lietuvos universitetus sovietiniais buvo atidėta vėlesniam laikui. 

Kai anksčiau, reformuojant universitetus, buvo atsiklausiama ir 
jų vadovybės nuomonės, dabar, svarstant universitetų reformos klau- 
simą, nebebuvo kviečiamas nei senatas, nei kiti administraciniai or- 
ganai, nors svarstomieji pakeitimai „lietė patį universiteto vadovy- 
bės ir profesūros sąstatą ir smarkiai kirto nusistojusią universiteto 
santvarką ir tradicijas“.*“* Nors reforminiuose pasitarimuose rek- 
torius nedalyvavo, tačiau per artimus jam asmenis, ypač per pasi- 
tarimuose dalyvavusius kai kuriuos jaunesniojo mokslo personalo na- 

rius, buvo informuojamas apie pasitarimus ir stengdavosi užbėgti 
už akių universitetui žalingiems ar kai kurių universiteto darbuoto- 
jų atžvilgiu per daug neteisingiems sprendimams. Pasitarimuose 
apie universiteto pakeitimus dalyvavo partiečiai lietuviai ir žydai, 
partijos simpatikai, kurie mokėsi Lietuvos Universitete, ir šiaip kai- 
riųjų pažiūrų jaunimas, kurių daugumui rūpėjo, kad universitetai 
klestėtų; tačiau kai kurie naudojosi proga suvesti sąskaitas su kai 
kuriais profesoriais. Profesoriams buvo daromi įvairūs priekaištai: 
katalikams, tautininkams ir šiaip dešiniųjų pažiūrų asmenims buvo 
prikišamos reakcinės pažiūros arba aktyvus dalyvavimas preziden- 
to Smetonos partijoje, kitiems silpnas mokslinis pasiruošimas, dar ki- 
tiems per šiurkštus elgesys su studentais arba per dideli reikalavi- 
mai per egzaminus. 

Dėl įvairių priežasčių iš Vytauto Didžiojo Universiteto ir Vilniaus 
Universiteto buvo pašalinta keliasdešimt dėstytojų. Dar kai kuriuos 
tepavyko apginti tik laikinai, kol galutinai paaiškės, kiek jie galės 
prisiderinti prie naujų reikalavimų.*““ 1940 VII 25 išleistuoju įsta- 
tymu, veikiančiu ankstyvesne data — VII 16, buvo uždarytas Teolo- 
gijos - Filosofijos Fak.*"* Atleistųjų profesorių tarpe buvo visi uždary- 
tojo Teologijos - Filosofijos Fak. profesoriai, priešakyje su rektorium 
St. Šalkauskiu ir žymiausiu Lietuvos katalikų veikėju Pr. Dovydaičiu, 
1941 VI 15 su šeima išvežtu į Rusiją.““ Kai kurie profesoriai savaime 
iškrito, nes buvo NKVD suimti ir pasodinti į kalėjimą arba išvežti.“ 
Tačiau dėl pašalintųjų profesorių universitetų dėstytojų skaičius ne 
tik nesumažėjo, bet dar padidėjo, nes buvo naujai paskirta adjunktais, 
vyr. dėstytojais ir dėstytojais bei asistentais daug naujų jėgų, anks- 
čiau nedėsčiusių universitetuose. 

Kaune veikusiam universitetui Vytauto Didžiojo vardas buvo 
panaikintas, nes tas vardas priminė didžią, garbingą Lietuvos pra- 
eitį, kurios šlovinimas nebesiderino su nauja politine Lietuvos pa- 
dėtimi. Okupavus Lietuvą sovietams, universiteto rektorius St. Šal- 
kauskis tuojau buvo atleistas iš rektoriaus pareigų, ir rektorium buvo 
paskirtas A. Purėnas. Prorektorium buvo paskirtas St. Kolupaila. 
Vilniaus Universiteto prorektorius P. Šalčius buvo pakeistas jau mi- 
nėtu dar moksle nepasireiškusiu J. Bulavu, Humanitarinių Mokslų 
Fak. dekanas V. Mykolaitis-Putinas — Pr. Augustaičiu, Teisių Fak. 
dekanas A. Janulaitis — Vaclovu Biržiška. Tad pasikeitė kartu su tuo 
ir senato sudėtis, kuriame teliko tik senasis rektorius. 

1940-1941 mokslo metus Vilniaus Universitetas pradėjo su ke- 
turiais fakultetais. Be dviejų jau anksčiau veikusių, iš Kauno buvo 
atkeltas dar Nepriklausomos Lietuvos vyriausybės numatytas kelti 
Matematikos - Gamtos Fak. Teisių Fak. buvo išplėstas į du fakul- 

tetus: į Teisės ir į Ekonomikos Mokslų fakultetus.*“2 Matematikos - 
Gamtos Fak. buvo atidarytas ir medicinos skyrius, kuris turėjo iš- 
augti į atskirą medicinos fak., tad Matematikos - Gamtos Fak. veikė 
šie skyriai: matematikos, fizikos, chemijos, biologijos, farmacijos ir 
medicinos. Biologijos skyriuje buvo botanikos, zoologijos, geologijos 
ir geografijos specialybės. Humanitarinių Mokslų Fak. buvo istorijos, 
filologijos ir filosofijos skyriai. Kauno Universitetas medicinos fak. 
užuomazgos sudarymui Vilniaus Universitete buvo priešingas, tvir- 
tindamas, kad dviejų medicinos fakultetų Lietuvai būtų per daug?" 
1940 X1 į Vilnių buvo perkeltas dar ir Žemės Ūkio Akademijos 
miškininkystės skyrius, tačiau jis pradžioje buvo Dotnuvos Žemės 
Ūkio Akademijos žinioje ir tik 1941 X 1 buvo įjungtas į Vilniaus Uni- 
versiteto Matematikos - Gamtos Fak. ir 1942 m. tapo Miškų Mokslų 
Fakultetu.*"* 

Dėl priešingo hebrajų kalbai žydų partiečių nusistatymo Vilniaus 
Universitete buvo uždrausta dėstyti hebrajų kalba. Hebrajų kalbos 
dėstytojas e. o. prof. N. Šapira buvo atleistas. Sustiprintai buvo pra- 
dėta dėstyti rusų kalba.*?? 

Daugumas naujos švietimo vadovybės potvarkių prieštaravo uni- 
versiteto statuto nuostatams. Šie prieštaraujantieji potvarkiai buvo 
teisinami „lemiamos valandos revoliucingumu“. Tuo būdu statute 
buvo dalis straipsnių panaikinta, pakeista ar papildyta. Senato ir 
ypač Bulavo pastangomis per keletą mėnesių buvo sudarytas naujas 
statutas, suderintas su sovietiniams universitetams privalomu statutu. 
Kad ir Švietimo Komisariato patvirtintas, šis statutas tebuvo tik pra- 
dėtas gyvenime vykdyti, nes nebetrukus sovietinę okupaciją pakeitė 
hitlerinė. 

Pagal sovietinio statuto reikalavimą nuo 1941 m. pavasario se- 
mestro Vilniaus Universitete buvo įsteigta marksizmo-leninizmo ka- 
tedra. Visi studentai turėjo privalomai lankyti šios katedros paskai- 
tas, gauti įskaitus ir išlaikyti egzaminus. Primestas idėjiškai sveti- 
mas daugumai ir vykdomas vietinės visuomenės tradicijoms ir nusi- 
statymui svetimų maskviečių, šis reikalavimas tik iš pat pradžių 
savo naujumu tebuvo sukėlęs kiek susidomėjimo, tačiau netrukus 
tapo pajuokos ir anekdotų medžiaga. 

Katedrai vadovavo jauni partiečiai iš Maskvos Kuznecovas ir Bu- 
linas, prie kurių buvo priskirtas dar ir vietinis partietis lietuvis 
E. Meškauskas. Katedra turėjo dar ir 8 asistentus. Kad ir baigę ko- 
munistinę raudonosios profesūros akademiją, dėstytojai marksizmo 
giliau nepažino, dėstė dalyką paviršutiniškai, šabloniškai. Klausyto- 
jams negalėjo imponuoti pažiūros šių (ypač Kuznecovo) dėstytojų, 
nepažįstančių Vakarų kultūros, bet naiviai įsitikinusių sovietinės 

kultūros pranašumu. Kuznecovas bandė, nors ir nesėkmingai, pa- 
veržti iš J. Bulavo idėjinį universiteto vadovavimą ir vaidinti spren- 
džiamąjį vaidmenį universiteto gyvenime, grįsdamas savo preten- 
zijas tuo, kad jis esąs „vyriausios ir vadovaujančios universiteto ka- 
tedros“ vedėjas. Vytauto Didžiojo Universiteto auklėtinis E. Meš- 
kauskas „dėstė rimtai, kaip mokslininkas ir šiaip žmogus įgijo savo 
klausytojų pasitikėjimą, suprato jų nepalankų bolševizmui nusistaty- 
mą ir nemėgino kaip kad Kuznecovas arba komjaunuoliai traukti 
jaunimo už liežuvio, kad neatsargiai kur prasitartų“. Tačiau Meškaus- 
kas neturėjo didesnės įtakos pavydulingai monopolizuojamos prof. 
Kuznecovo katedros linijai, nes jis buvo silpnos sveikatos, perkrau- 
tas partiniu darbu ir iš Kauno į Vilnių teatvažiuodavo tik paskaitų 
skaityti. Iš asistentų partietis tebuvo tik vienas žydas Vainšteinas, kai 
kiti tebuvo kairieji lietuviai, dažnai ne tik neturėję nieko bendro su 
komunizmu, bet net prieš savo norą įrašyti katedros asistentais. Asis- 
tentai buvo vertėjai ir padėdavo studentams gauti įskaitus, nes lie- 
tuviai studentai nemokėjo rusų kalbos, kuria dėstė atsiųstieji mask- 
viečiai. Ši katedra, nepaisant Kuznecovo „judrumo, ar tikriau šen ir 
ten bėginėjimo, labai šlubavo ir tikrai neparuošė ir nesumedžiojo 
nė vieno bolševizmo šalininko universitete“ 230 


Visos studentų organizacijos buvo uždarytos, studentų atstovybė 
buvo paleista. Studentų atstovybės vietą užėmė dabar komsomolo 
(komjaunimo) paskirtasis studentų laikinasis komitetas, sudarytas 
iš lietuvių, žydų, lenkų ir gudų ir pristatytas rektoriui tvirtinti. Kom- 
somolas turėjo būti remiamas, jam turėjo būti duodama primenybė 
skiriant stipendijas, priimant į bendrabutį. Akademiniuose namuo- 
se turėjo būti paskirtos patalpos komjaunuolių organizuojamam stu- 
dentų klubui. Labai sunkiai tepasisekė apginti seną renkamųjų se- 
niūnų tvarką. Seniūnai dažnai labai sėkmingai tarpininkavo tarp fa- 
kultetų vadovybės ir studentų svarstant, ką atleisti nuo mokesčio, 
skirstant stipendijas ir tvarkant kitus kursų reikalus. 


Studentų klubo tikslas buvo susiartinti tarp savęs akademiniam 
jaunimui ir atrinkti iš jo tarpo tinkamus komjaunimui kandidatus. 
Tačiau lietuvių ir lenkų jaunimas vengė atviresnių pasikalbėji- 
mų, ir į klubo susirinkimus tesirinko tik komjaunuoliai, daugiausia 
žydai, tad klubas nepasiekė savo užsibrėžto tikslo. 

Taip pat partijai pageidaujant, komisariato buvo įsteigtas prie 
universiteto vad. rabfakas (rabočij fakultet „darbininkų fak.“), ne- 
sovietiniuose universitetuose nežinoma institucija. Partinių organiza- 
cijų surinktas iš įvairių Lietuvos vietų partijai artimas kaimiečių ir 
miestiečių, daugiausia lietuvių, jaunimas, baigęs tik kelias klases, ga- 


225 


vo čia progos galimai trumpiausiu laiku pasiruošti universiteto 
studijoms. Šių parengiamųjų kursų direktorium universiteto va- 
dovybė paskyrė buv. suaugusių gimnazijos direktorių prof. K. Sle- 
ževičių, kuris netrukus pripažino, kad šie kursai padarė gerą mokslo 
pažangą. Kursai pradėjo veikti 1941 m. balandžio mėn. pradžioje, ir 
dalis klausytojų jau rudenį būtų galėję stoti į universitetą. 1941 m. 
birželio mėn. šie kursai turėjo 106 klausytojus.?*! | 

Taip pat neblogas buvo J. Bulavo sumanymas steigti studentų 
laikraštį, kuris rimčiau nagrinėtų akademinio jaunimo reikalus, ne- 
gu vad. „sieniniai laikraščiai“. Sumanymo negalima buvo įvykdyti, 
nes lietuvių studentų tarpe neatsirado tinkamo redaktoriaus: partijos 
simpatikai buvo per silpni, o nepartiniai bijojo susikompromituoti sa- 
vo visuomenės akyse ir pavojingų komjaunuolių prieškaištų dėl ne- 
pakankamo laikymosi partijos nustatytos linijos. 


Studentų priėmimas į universitetą, atleidimas nuo mokesčio 
už mokslą ir stipendijų skirstymas 


Paprastas, daugiau dekanatų nei rektoriaus, naujų studentų priė- 
mimo reikalas dabar pasidarė rektoriui sunkiai bepakeliama našta. 
Pagal sovietinio universiteto statutą rektorius ne tik priima prašy- 
mus stojančiųjų į universitetą, bet ir pats sprendžia, ar priimti kan- 
didatą. Komisarų valdžia pavedė rektoriui žiūrėti, „kad pirmiau- 
sia būtų priimami darbininkų ir valstiečių sūnūs ir dukterys, kad 
priimant nebūtų kreipiama dėmesio į tautybių skirtumus, kad lietu- 
vių kalbos nemokėjimas nebūtų kliūtimi priėmimui, o visi kiti reika- 
lavimai. .. turėjo pasilikti kaip buvę“.?** Kadangi buvo paduota per 
3.000 prašymų stoti į universitetą, o dekanai pranešė rektoriui, kad 
jie iš viso tegalės priimti ne daugiau kaip 700 - 800 studentų, tai rek- 
torius, suprasdamas, kad jo laukia ne tik sunkus, bet ir labai ne- 
malonus darbas atmetant daugumą prašymų, įtikinėjo švietimo ko- 
misariatą palikti ankstesnę priėmimo tvarką per fakultetų vadovy- 
bes. Komisariatas nesutiko, tačiau padrąsino, kad Vilniaus partinė or- 
ganizacija jam padėsianti. 

Rektoriui prisistatė padėti 20 partijos siųstų komjaunuolių su 
Kimmeliu priešakyje. Šių jaunuolių tarpe buvo „vienas lenkas, vie- 
nas svyruojantis tarp lietuviškumo ir gudiškumo (vėliau pakeistas 
kitu, svyruojančiu tarp lenkiškumo ir gudiškumo), ir likusieji žy- 
dai“.?** Vėliau paaiškėjo, kad, išskyrus Kimmelį, visi kiti talkininkai 
dar nebuvo studentai, todėl kiekvienas jų pirmiausia rūpinosi, kad 
būtų pats priimtas į universitetą. Kimmelis, pats fabrikanto sūnus, 
reikalavo priimti į universitetą savo brolį, nes, nacionalizavus fab- 

rikus, tėvas nebesąs fabrikantas. Vėliau paaiškėjo, kad Kimmelis nėra 
komjaunuolis ir net yra išbrauktas iš komjaunuolių kandidatų są- 
rašo už sauvaliavimą. 

Nevilniečių kandidatų bylos buvo pradėtos nagrinėti, kai kom- 
jaunuoliai pranešė rektoriui, kad jau gavę reikalingų žinių apie 
juos. Tas žinias, ypač apie lietuvius, dažniausiai buvo surinkę žydai 
(nežinia, partiečiai ar komjaunuoliai). Kandidatai paprastai buvo 
atestuoti neigiamai, nes jie buvę skautai, tautininkai, ateitininkai ar- 
ba karininkų, valdininkų ar pasiturinčių ūkininkų vaikai. Darbininkų 
ir smulkiųjų ūkininkų vaikams paprastai buvo prikišama, kad jie 
„atžagareiviai, krikščionys demokratai ir davatkinai, davatkos“. Siū- 
lydami priimti net fabrikantų (argumentuodami, kad tai „buvę“ fab- 
rikantai), pirklių, namų savininkų ir panašių turtingesnių nelietuvių 
vaikus, komjaunuoliai karštai priešinosi, kad būtų priimti 30 ha tu- 
rinčių lietuvių „buožių“, lietuvių namų savininkų ir šiaip panašių 
grupių lietuvių vaikai.*** 

Po bendrų su komjaunuoliais posėdžių rektorius peržiūrėjo dar 
pats kandidatų sąrašus ir, kai kuriuos Kimmelio jau „priimtuosius“ 
išbraukęs, kai kuriuos ir 30 ha „buožes“, prorektoriaus Bulavo pri- 
tariamas, įrašęs į priimtųjų sąrašą, įsakė tuos sąrašus tuojau iška- 
binti universiteto rūmuose. Dabar prasidėjo antras priėmimo kandi- 
datų tarpsnis. Nors jau visai buvo užpildytos fakultetų priėmimo nor- 
mos, tačiau rektorius buvo gulte apgultas prašančiųjų priimti vir- 
šum normos. Kai anksčiau Stepono Batoro Universitetas darė kliū- 
tis priimti žydams į universitetą ir daugumas jų negalėjo į jį įstoti, 
dabar ne tik buvo pašalinta ši kliūtis, bet partija buvo pažadėjusi net 
daug stipendijų ir neimti mokesčio už mokslą. Dabar visas žydų 
jaunimas veržte veržėsi į universitetą. Ir iki šiol lietuviškąjį uni- 
versitetą boikotavęs lenkų jaunimas pradėjo taip pat spraustis į 
universitetą, nes tam pritarė lenkų grupių vadai, siekę paversti 
lietuvius universitete mažuma. Pagaliau ir pati partija pareikalavo 
rasti būdų patenkinti kaip galima daugiau prašymų, nors tai ir pa- 
kenktų studijų rimtumui. Į kai kuriuos fakultetus priėmimo nor- 
ma buvo viršyta beveik ligi pusantro karto, į Humanitarinių Moks- 
lų, Teisės ir Ekonomikos Fak. buvo priimta beveik be apribojimo. 
Vietoje normaliai studijuoti tegalėjusio pusantro tūkstančio skai- 
čiaus buvo priimta 2200 su viršum klausytojų. 

Atsižvelgdamas į partijos ir Švietimo Komisariato nurodymus, 
kad universitetas ir toliau bus lietuviškas, ir turėdamas galvoje 
stiprias priešlietuviškas lenkų ir žydų jaunimo nuotaikas, rektorius 
stengėsi užbėgti už akių, kad lietuviai universitete neatsidurtų mažu- 
moje, ir išlaikė universitete tautybių savitarpio santykį, kad lietu- 

vių būtų ne mažiau, kaip 5070 bendro studentų skaičiaus. 1940 - 
1941 mokslo m. Vilniaus Universitete studentų buvo iš viso 2274, iš 
kurių lietuvių buvo 1161 (51,06 7), žydų — 680 (29,9 5), lenkų — 
340 (14,95 76), rusų — 59 (2,59 76), gudų — 21 (0,92 76), kitų tautybių 
— 183 (0,57 70).** Pagal fakultetus studentų mokėsi: 641 — Humani- 
tarinių Mokslų, 376 — Ekonomikos Mokslų, 303 — Teisės Mokslų, 
954 — Matematikos - Gamtos Fak., kai 1940 m. pavasario, pirmajame 
Vilniaus Univ. lietuviškame, semestre Humanitarinių Mokslų Fak. 
mokėsi 435, Teisių Fak. teisės skyriuje — 275, ekonomikos skyriuje — 
295, iš viso 1.004 studentai.*** Pagal mūsų minėtą laikraščio „Į lais- 
vę“ žinutę, 1940 m. pavasarį su apie 700 atkeliamo Matematikos - 
Gamtos Fak. ir su apie 1.000 į visus fakultetus stojančių klausytojų 
1940-1941 mokslo m. buvo numatyta dirbti su 2.500 — 2.700 stu- 
dentų. Iš tikrųjų teko dirbti su kiek mažesniu skaičium, būtent su. 
2274 studentais, tačiau ir šis skaičius to meto Vilniaus Universitetui 
buvo dar per didelis, nes normaliomis sąlygomis universitetas tega- 
lėjęs veikti su neviršijančiu 1500 studentų skaičium. Reikėjo atsi- 
žvelgti į „universiteto patalpų, anatomikumo, laboratorijų, semina- 
rų talpumą, reikalingą tinkamam studentų praktikos užsiėmimų ve- 
dimui personalą, galimybę gauti reagentų, kuro trūkumą daugeliui 
artėjančią žiemą patalpų apkūrenti ir bendrai turint galvoje rimtas 
akademines studijas“ .2*7 

Nors A. Bendžius tvirtina, kad „darbo Žmonių vaikams buvo pa- 
naikintas mokestis už mokslą“,*** tačiau, tik baigus priiminėti į uni- 
versitetą studentus, Maskva pareikalavo, kad būtų imamas mokestis 
už mokslą. Kadangi Lietuvoje buvo labai plačiai išgarsinta, kad ta- 
rybinis mokslas, priešingai buržuaziniam, nemokamas, ir toks Mask- 
vos įsakymas sudarė labai blogą įspūdį visuomenėj, tai partija bandė 
išgauti iš Maskvos leidimą bent pirmą pusmetį nereikalauti mokes- 
čio už mokslą. Partija tiek telaimėjo, kad buvo leista padidinti sti- 
pendijų skaičių.**? 2 

Komjaunuoliams nepasisekė perimti į savo "rankas ir atleidi- 
mo nuo mokesčio už mokslą bei stipendijų skirstymo, nes, išaiški- 
nęs reikalą partijoje ir komisariate, prorektorius Bulavas apgynė fa- 
kultetų studentų renkamų seniūnų instituciją. Seniūnai patikrindavo 
prašančiųjų medžiaginę padėtį ir referuodavo fakulteto dekanui, da- 
lyvaujant komjaunuolių organizacijai klusnaus studentų komiteto 
atstovui. Galutinius atleistųjų nuo mokesčio ir stipendininkų są- 
rašus sudarydavo fakultetų siūlymus persvarstęs rektorius su prorek- 
torium Bulavu, atitinkamo fakulteto dekanu, partijos atstovu chemi- 
ją baigiančių Vainšteinu ir švietimo komisaro atstovu Rūku, vėliau 
Jurginiu. Atleidimo nuo mokesčio už mokslą ir stipendijų reikalą 

pasisekė išspręsti sėkmingiau, negu studentų priėmimo klausimą: 
buvo daugiau atsižvelgta į tuos, kurie neturtingesni ir geriau mo- 
kėsi.2?0 


Paskutinis Lietuvos universitetų sovietinimo tarpsnis 


"Ryšium su ruošiamu nauju universiteto statutu ir su Maskvos 
reikalavimu universiteto darbą glaudžiau derinti su sovietinių uni- 
versitetų darbu atsirado reikalas universitetų vadovybei vykti į 
Maskvą ir susipažinti su sovietinio švietimo organizacija pačiame 
centre. 1941 m. sausio pabaigoje išvažiavo į Maskvą abiejų Lietuvos 
universitetų keliolikos žmonių delegacija, kuriai vadovavo švietimo 
komisaro pavaduotuojas J. Žiugžda. Į delegaciją įėjo abiejų uni- 
versitetų rektoriai, prorektoriai, dekanai ir studentų komitetų pir- 
mininkai.*"! Delegaciją priėmė ir globojo vad. visasąjunginio aukštojo 
mokslo reikalų komitetas, vadovaujamas pirmininko S. Kaftanovo. 
Delegacijos žygius tvarkė Kaftanovo pavaduotuojas prof. Novikovas. 
Nuo sausio 21 d. iki vasario 1 d. delegacijos nariai lankė aukštąsias 
mokslo įstaigas, kaip Maskvos valstybinį Lomonosovo universitetą, 
sąjunginį teisės mokslų institutą, Plechanovo liaudies ūkio institutą, 
Lenino pedagoginį institutą, užsienio kalbų pedagoginį institutą, TSRS 
valstybinę Lenino biblioteką. Buvo susipažinta ir su studentų bend- 
rabučiais. 

Pažįstančiai Lietuvos aukštųjų mokyklų pasiekimus delegacijai, 
be to, kai kuriems jos nariams susipažinus su Vakarų Europos uni- 
versitetais arba net juos baigus, kiek skubotas ir paviršutiniškas so- 
vietinių universitetinių įstaigų pažinimas tedavė nedaug naudingos 
medžiagos, kuria galima būtų pasinaudoti Lietuvoje. Vis dėlto ap- 
sipažinti su sovietine universitetų santvarka būtinai reikėjo ir bu- 
vo naudinga, nes buvo reikalaujama perimti tarybinių universitetų 
sandaros ir administracijos pagrindus ir juos perimant pravertė ži- 
noti, ko reikėtų vengti. 

Lankomų įstaigų viršininkai mielai sutikdavo delegacijos narius 
ir duodavo prašomas žinias apie jų įstaigas ir darbą. Susipažinę su 
giminingų specialybių atstovais, delegacijos nariai nekartą pastebė- 
davo, kad dirbamas rimtas mokslinis darbas. Blogesnį įspūdį sudarė 
per mažas lankytų įstaigų praplėtimas, „didelis patalpų ankštumas, 
nekartą būtiniausios (pvz. laboratorijose) švaros trūkumas ir per 
menkas apsirūpinimas reikalingais aparatais ir įrankiais, mokslo ir 
aptarnaujančio personalo nusidėvėjęs ir menkas studentų apdaras, 
apatija ir prislėgimas kaip profesorių, taip ir studentų veiduose, ne- 
apsirūpinimas užsieniniais mokslo leidiniais, paprastai aiškinamas va- 

liutiniais suvaržymais. Nepaprasta visa ko -baimė, kažkokia liguista 
manija, vertė sudaryti ypatingas mokslo įstaigų apsaugos priemones, 
lyg joms būtų grėsę kokie vagystės, suktybių ir kitokie pavojai“.292 

Profesūros ir studentų kasdienio gyvenimo pažinti delegacija ne- 
gavo progų, nes laisvu laiku vakarais ji lankė puikius Maskvos teat- 
rų vaidinimus. Lankytojus nustebino labai ryški sovietinio teatro 
politinė rusiškojo patriotizmo kryptis: buvo keliamas į padanges ne 
tik rusų kareivis, bet ir buvusieji caro armijos vadai, kaip Suvorovas, 
Kutuzovas. Ypač buvo nustebinti šiuo, daugiau rusišku nei sovietiniu, 
Maskvos teatrų patriotizmu delegacijos dalyviai studentai, per ke- 
letą mėnesių be paliovos girdėję, kaip buvo puolamas lietuviškas 
patriotizmas, kuris esąs nesuderinamas su tarybine ideologija nacio- 
nalizmas. Lietuvoje buvo draudžiamos patriotinės Maironio dainos, 
garsinančios didingą Lietuvos praeitį, buvo smerkiamas kryžiuočių 
nugalėtojas Vytautas Didysis, kovos dėl Lietuvos nepriklausomybės 
ir panašiai. 

Delegacijos nariai studentai Maskvos studentų komiteto buvo su- 
pažindinti su rusų studentų gyvenimu. Lietuviams studentams Mask- 
vos studentų gyvenimas paliko prastą įspūdį. Kai, grįžęs iš Maskvos, 
vilniškių studentų atstovas Linka papasakojo savo draugams apie 
Maskvos studentų akademinį gyvenimą, tai Vilniaus komjaunuoliai 
buvo labai nepatenkinti jo pasakojimu ir, nors anksčiau jį labai 
aukštino, dabar pradėjo vadinti jį girtuokliu, kortuotoju, neidėjiniu 
studentu. 

1941 m. pavasarį Lietuvos universitetus ir kitas aukštąsias mo- 
kyklas aplankė visasąjunginio aukštojo mokslo darbuotojų grupė. 
Vilniaus Universitetą, kaip buvo Maskvoje pažadėjęs, lankė prof. 
Novikovas. Rektoriaus ir dekanų lydimas, Novikovas per kelias die- 
nas lankė Vilniaus Universiteto įstaigas, prorektoriaus J. Bulavo 
lydimas, jis lankė akademinius namus, studentų komitetą ir studen- 
tų klubą. Akademiniuose namuose įvairiatautis jaunimas elgėsi ne- 
drausmingai, komjaunuoliai neklausė studentų visumos išrinktos, pro- 
rektoriaus pristatytos ir rektoriaus patvirtintos valdybos. Įsikišęs į šį 
reikalą, Novikovas kvietė komjaunuolius laikytis pavyzdingai. Ry- 
šium su dar nesibaigiančiomis lenkų ir žydų intrigomis prieš lie- 
tuvių kalbą Novikovas įsakmiai įspėjo, kad Vilniaus Universitetas 
ir toliau bus lietuviškas: lietuvių kalba šiame universitete ne tik dės- 
tomoji, bet ir visiems esanti privaloma kalba. 

Sušauktuose fakultetų tarybų posėdžiuose buvo abipusiškai pa- 
siinformuota: Novikovas pasiinformavo apie fakultetų darbo organi- 
zaciją, dekanai ir profesoriai — apie sovietinius reikalavimus ir jų 
pritaikymą. Universiteto senato posėdyje Novikovas pareiškė, kad jis 

universitetą radęs kaip reikiant, kad esą daug padaryta universite- 
tui priartinti prie sovietinių universitetų. Novikovas pabrėžė, kad 
visasąjunginis statutas „kiekvienai aukštajai mokyklai lengvai lei- 
džiąs išlaikyti savo pagrindines savybes ir savitą akademinį gyveni- 
mą, o taip pat užtikrinąs tolimesnį jo plėtimąsi, kiek to reikalau- 
janti paskiros respublikos pažanga ir kilę mokslo reikalavimai“ .293 

Kadangi turtingoje universiteto bibliotekoje, kaip ir kitose, 
kaip Lietuvių Mokslo Draugijos, Vrublevskių bibliotekoje, Vilniaus 
archyvuose buvo labai daug svarbios Lietuvos istorijai medžiagos, 
rektorius M. Biržiška siūlė Vilniaus Universiteto Humanitarinių 
Mokslų Fak. istorijos skyrių paversti istorijos fakultetu, tačiau Novi- 
kovas tam sumanymui nepritarė. Tai ir savaime suprantama, nes 
vasasąjunginė partija į Lietuvos istoriją žiūrėjo „ne tiek internacio- 
nalo, kiek Maskvos ir maskolių akimis“.?*+ Todėl ir Lietuvos komu- 
nistų partijos nariai ir jiems artimieji varė akciją prieš Lietuvos is- 
toriją, prieš jos mokslinį ir mokyklinį savarankiškumą. 

Jau pavasario semestre mokymo programos ir planai buvo taip 
sudaryti, „kad kitais mokslo metais universitetas galėtų visiškai įsi- 
jungti į bendrą Tarybų sąjungos aukštųjų mokyklų sistemą. Iš įvai- 
rių mokslų, ypač humanitarinių (istorijos, psichologijos, pedagogikos, 
kalbų), trumpų programų matome, kad daugeliu atvejų klausimai 
traktuojami marksistiškai, rekomenduojamoje literatūroje, nors ir 
labai nevienodai, nurodomi marksizmo - leninizmo klasikų veikalai, 
tarybiniai vadovėliai“.?“ Kadangi pereinant į sovietinę aukštųjų 
mokyklų sistemą iš pagrindų buvo laužomos nusistojusios Lietuvos 
universitetų tradicijos, tai profesūrai nebuvo lengva taikytis ne tik 
prie naujų ideologinių reikalavimų,*“* bet ir prie neįprastos naujos, 
per daug biurokratiškai reglamentuotos, universiteto santvarkos.??? 
Universiteto vadovybė turėjo gaišti daug laiko sudarinėdama naują 
statutą ir versdama jį į rusų kalbą. Gana painu buvo sudaryti ir 
biudžetą, derinantis prie naujų sovietinių reikalavimų. 

Į pavasario semestro pabaigą pradėjo reikštis politinė įtampa ir 
studentų bruzdėjimas, sukeltas sovietinamos Lietuvos tikrovės. Rek- 
toriui teko sulaikinėti karštesniuosius studentus nuo galinčių juos 
pražudyti ir pakenkti universitetui išsišokimų. Per gegužės 1 d. mi- 
nėjimą net pats rektorius, tiesa, atsargiai, palyginęs tos dienos mi- 
nėjimą su prieš 35 m. rusų priespaudos meto minėjimu, paragino 
studentus „nenustoti vilties... ir labai kantriai žiūrėti į dangų, ar tik 
negiedrėja“.** Studentai suprato rektoriaus mintį ir gyvai plojo. Dar 
karščiau plojo studentai, kai studentų tautinių šokių grupės šokėjos, 
kad ir pagal šokio reikalavimus, atsisukusios veidu į sieną, kur kabėjo 
Lenino ir Stalino portretai, padarė gražų atsisveikinimo reveransą, 

mosuodamos įvairiaspalvėmis skepetaitėmis. Mieste ėmus plačiai apie 
tai kalbėti, rektorius griežtai uždraudė atsakingiems koncerto rengė- 
jams daryti neatsargias inscenizacijas. Studentus stebėjo ypač Ko- 
pylovas su savo patikimaisiais. Akademiniuose, kaip ir privačiuose, 
namuose buvo suiminėjami studentai, iš universiteto raštinės NKVD 
pradėjo išvedinėti tarnautojus bei tarnautojas. „NKVD agentai su- 
kinėjosi universiteto koridoriuose, seminaruose ir laboratorijose, įlįs- ' 
davo į profesorių kabinetus, kur studentai laikydavo įskaitus ir eg- 
zaminus. Jaunimas nustojo nakvoti namie, keliaudavo iš vienos vietos 
į kitą, ėmė vengti universiteto, net visiškai atsisakydamas nuo įskai- 
tų ir egzaminų, arba laikė juos privačiuose profesorių butuose“??? 
Tarp kitų, dingo ir studentų choro ir tautinių šokių ansamblio se- 
niūnas Gudūnas, veikiausiai dėl savo šokėjų ansamblio minėto at- 
sisveikinamojo gesto. 

Per pirmą masinę Lietuvos gyventojų deportaciją į Sovietų Ru- 
siją 1941 VI 14-15, kai buvo suimta ir deportuota 34260 asmenų“? 
skirtas kitai išvežimo grupei birželio pabaigoje Vilniaus Universitetas 
palyginti nedaug tenukentėjo: buvo išvežti keli Vilniaus Universiteto 
profesoriai, keli administracijos tarnautojai, šiek tiek studentų. Vei- 
kiausiai masinę Vilniaus Universiteto deportaciją turėjo galvoje 
prof. Novikovas, kai 1941 m. birželio pradžioje Maskvoje apsilan- 
kiusiam vienam Vilniaus Universiteto Matematikos - Gamtos F'ak. 
profesoriui pasakė: „Jūsų laukia dideli sudėties pakeitimai“ (U vas 
predstojat bolšije peretasovki). Kai to pat birželio mėn. antroje pu- 
sėje vokiečiai užėmė Lietuvą, NKVD patalpose buvo rasti numatytų 
deportuoti į Rusiją daugelio tūkstančių lietuvių sąrašai, į kuriuos bu- 
vo įtrauktas Vilniaus Universiteto rektorius, beveik visi profesoriai 
ir daugumas studentų. Šiuose sąrašuose rektorius M. Biržiška rado 
savo paties ir savo kolegų profesorių pavardes, kai, vokiečiams oku- 
pavus Vilnių, po keleto dienų rektorius buvo iššauktas į buvusiuose 
NKVD rūmuose įsitaisiusį gestapą.?“! 


Vokiečių okupacijos laikotarpis 


Kilus Vokietijos - Sovietų Rusijos karui 1941 VI 22, jau kitą die- 
ną sukilėlių pastatytoji Lietuvos vyriausybė pasiskelbė atstatanti lais- 
vą ir Nepriklausomą Lietuvą. Vienas svarbiausių Kaune sudarytosios 
laikinosios Lietuvos vyriausybės uždavinių buvo „nusovietinti“ Lie- 
tuvą, taigi ir aukštąsias mokyklas, kad okupavę Lietuvą vokiečiai bū- 
tų pastatyti prieš įvykusį faktą. Abu universitetai, ypač Kauno, bu- 
vo šiek tiek pertvarkyti. Kauno univ. atgavo savo senąjį Vytauto Di- 
džiojo Universiteto vardą. Bolševikmečiu uždarytasis Teologijos - Fi- 

losofijos Fak. buvo atkurtas dviem fakultetais: Teologijos - Filosofijos 
ir Filosofijos Fak., Technikos Fak. dar 1940 m. buvo išplėstas į Tech- 
nologijos ir į Statybos Fak., tad Vytauto Didžiojo Universitete dabar 
veikė 5 fakultetai: Teologijos - Filosofijos ir Filosofijos, Technologi- 
jos, Statybos ir Medicinos. Vytauto Didžiojo Universiteto rektorium 
buvo paskirtas J. Gravrogkas, Teologijos - Filosofijos Fak. dekanu — 
vysk. V. Brizgys, Filosofijos Fak. — 1941 VIII 1 iki 1942 m. galo Z. 
Ivinskis, po to A. Maceina, Medicinos Fak. — J. Meškauskas, Statybos 
Fak. — 1941-1942 m. St. Kairys, 1942 XI 1-1944 m. St. Dirmantas, 
Technologijos Fak. — A. Damušis (1942 - 1944).39* Išskyrus rektorių, 
buvo pakeista ir Vilniaus Universiteto vadovybė. Humanitarinių 
Mokslų Fak. dekanu buvo J. Puzinas, Teisės Mokslų Fak. dek. — S. 
Žakevičius (Žymantas), Ekonomikos Mokslų Fak.— 1941 -1943 kovo 
mėn. V. Jurgutis (uždarant universitetą areštuotas ir išsiųstas į Stutt- 
hofo koncentracijos stovyklą), Matematikos - Gamtos Fak. — P. Kati- 
lius.?** Matematikos - Gamtos Fak. medicinos ir farmacijos skyriui 
nuo 1942 m. rudens semestro tapus Medicinos Fak., nuo 1942 VII 1 šio 
fak. dekanas buvo P. Kazlauskas (Kazlas).??* 1941 m. rudenį švietimo 
ir žemės ūkio generaliniams tarėjams susitarus, miškininkystės sky- 
rius buvo išskirtas iš Žemės Ūkio Akademijos ir atskiru skyriumi 
įjungtas į Matematikos - Gamtos Fakultetą. 1941 - 1942 mokslo metų 
pabaigoje miškininkystės skyriui suteiktos fakulteto teisės Miškų 
Mokslo Fak. vardu. Šio fakulteto dekanu paskirtas A. Vasiliauskas 
(Vasaitis) 3“ Tuo būdu nuo 1942 m. rudens semestro, prisidėjus dar 
dviem fakultetams, Vilniaus Universitete veikė 6 fakultetai. 

„Nusovietinant“ Lietuvos universitetus, buvo vėl pašalinta dalis 
profesorių, jų tarpe, žinoma, ir 1940-1941 m. paskirtieji. Tenka pa- 
stebėti, kad šis Lietuvos universitetų „nusovietinimas“ dalimi buvo 
per daug „revoliucinis“, per daug radikalus: kai kurie fakultetai vie- 
nu žygiu neteko didesnio skaičiaus mokomojo personalo narių, negu 
per visą keliolikos metų Nepriklausomos Lietuvos reformų laikotar- 
pį.30 

Nepaisant padarytų klaidų ir „pertempimų“, vis dėlto laikinoji 
Lietuvos vyriausybė ir jai pirmininkavęs švietimo ministras J. Am- 
brazevičius per šešias savo veiklos savaites (ligi 1941 VIII 5, kai ši 
vyriausybė buvo vokiečių nušalinta) atliko svarbų universitetų per- 
tvarkymo darbą. Tuo buvo užbėgta vokiečiams už akių, nedavus 
jiems progos, bent tuo tarpu kištis į universitetų vidaus gyvenimą. 

Nelengva buvo švietimo, ypač aukštųjų mokyklų, padėtis ir vo- 
kiečių okupacijos metu. Kadangi Hitlerio Vokietija, kaip ir Sovietų 
Rusija, nebuvo linkusi pripažinti užkariautiems Rytų Europos kraš- 
tams, jų tarpe ir Lietuvai, nepriklausomybės ir teisės laisvai savame 

krašte tvarkytis, tai, kad būtų lengviau užkariautas sritis valdyti, 
varžė švietimą. Okupavę Lietuvą, vokiečiai nedavė leidimų veikti 
lietuviškoms mokykloms, vis atidėliodami mokslo metų pradžią, var- 
žė vadovėlių leidimą, užiminėjo, kartais ir nebūtinas karo reika- 
lams, patalpas.“ Ypač pavojingas užkariautojams atrodė užimtojo 
krašto aukštasis mokslas, labiausiai dvasios mokslai, mūsų paprastai 
vadinami humanitariniais mokslais. 

Normaliai mokslo pradžiai 1941 m. rudenį kliudė patalpų trūku- 
mas ir varžymai priimti naujus studentus. Vokiečių kariuomenė bu- 
vo užėmusi visą eilę labai svarbių Vytauto Didžiojo Universiteto 
patalpų. Kariuomenės reikalams buvo paimtos modernios, 1939 m. ru- 
denį baigtos statyti Vytauto Didžiojo Universiteto klinikos. Kadangi 
modernūs klinikų įrengimai buvo labai patogūs ir karo ligoninei, tai 
vokiečiai šių patalpų negrąžino per visą okupacijos metą ligi 1944 m. 
liepos mėn. Medicinos Fak. teko grįžti į Raudonojo Kryžiaus ir į 
miesto ligonines, kuriomis teko naudotis, kol buvo pastatytos didžio- 
sios klinikos. Ligi pasitraukdami, vokiečiai nebeužleido ir naujų fi- 
zikos ir chemijos rūmų Linksmadvaryje prie aerodromo. Šiuose rū- 
muose buvo įsikūrę Matematikos - Gamtos ir Technikos fakultetai. 
Vis dėlto rudenį vokiečiai atidavė dalį pirmųjų universiteto rūmų 
patalpų ir užleido didžiuosius universiteto rūmus, tepasilikdami sau 
tik vieną didesniųjų salių savo koplyčiai, Visai laisvai naudotis uni- 
versitetas tegalėjo naujaisiais teorinės medicinos rūmais ir chemijos 
tyrimo laboratorijomis. Kad ir netekęs geriausių patalpų ir labai su- 
spaustas, Vytauto Didžiojo Universitetas galėjo pradėti rudens se- 
mestrą su senaisiais studentais.*0š 

Okupacinė valdžia privertė iš universitetų pašalinti lenkų ir 
žydų tautybės studentus.**? Prieš prasidedant rudens semestrui rug- 
sėjo mėnesį, vokiečių generalkomisariato pareigūnai buvo pareiškę, 
kad studentus vyrus reikėtų panaudoti „viešajai tarnybai“. Susitarę 
Vytauto Didžiojo ir Vilniaus universitetai parašė generalkomisaria- 
tui memorandumą, kuriame įrodinėjo, kad nereikėtų lietuviams stu- 
dentams trukdyti mokslo, nes jų daugumas per atostogas dirba savo 
tėvų ūkiuose darbininkais ir tuo jau atlieka viešąją darbo tarnybą. 
Kad ir negavę sutikimo priimti naujų studentų, universitetai pra- 
dėjo 1941 m. rudens semestro mokslą. Buvo rasta išeitis apeiti nau- 
jų studentų priėmimo draudimą, pasinaudojus paskutiniojo Vytauto 
Didžiojo Universiteto statuto (1937 m.) įvesta nauja klausytojų kate- 
gorija — hospitantais. Pagal statuto 68 $ hospitantai (lietuviškai „sve- 
čiai“) yra asmenys, kurie pareiškia noro išeiti vieną ar kelis dalykus 
ir fakulteto pripažinti tinkamais tuos dalykus eiti, tad jie neina vi- 
sos tam tikrai specialybei nustatytos programos diplomui gauti. 

Lengviau buvo priiminėti hospitantais į semestrinės sistemos fakul- 
tetus, įrašant į hospitanto knygutę visus tam tikrai mokslo specia- 
lybei reikalingus dalykus. Vis dėlto ir kursinės sistemos fakultetai, 
kaip Medicinos, Statybos, Technologijos, pradėjo irgi priiminėti hos- 
pitantus ir įrašinėti visus kursinės sistemos reikalaujamus dalykus.*!? 
Patyręs, kad daugumas abiturientų jau pateko į universitetą 
hospitantais, generalkomisariatas, nors ir pykdamas, leido priimi- 
nėti studentus į pirmąjį semestrą. Leidus tik gruodžio mėn. priimi- 
nėti naujus studentus, teko Vytauto Didžiojo Universiteto rudens se- 
mestrą nutęsti ligi 1942 m. vasario mėn., nes atsirado naujai stojan- 
čių studentų, be to, ir kai kurie hospitantai buvo pavėluotai įstoję. 
1942 m. pavasario semestro metu vokiečiai buvo sumanę Rytų 
kraštuose suorganizuoti vad. „kariuomenės talkininkus“, kuriuos ga- 
lima būtų panaudoti arklių traukiamai transporto tarnybai, kad pa- 
dėtų per 1941-1942 m. šaltą žiemą kai kuriems bolševikų atkirs- 
tiems daliniams. Jauniems vyrams buvo įsakoma stoti į komisijas, 
tarytum jie būtų mobilizuojami, bet, antra vertus, lyg savanorišku- 
mo įspūdžiui sukelti, viešai klijuojamuose skelbimuose buvo žadama 
talkininkus apmokyti, duoti jiems rūkalų ir svaigalų. Šie skelbimai 
labai sujaudino studentus. Universiteto koridoriuose pasirodė slapti 
lapeliai, raginantieji nestoti į mobilizaciją. Lapeliai paplito mieste 
ir provincijoje. Veikiausiai numanydami, iš kur ėjo slaptieji lapeliai, 
vokiečiai tuojau paskelbė, kad ši mobilizacija studentų neliečia. Jei 
tokiu skelbimu norėta jaunimą suskaldyti, tai tas nelabai pavyko, 
nes savu noru į mobilizacijos punktus beveik niekas nėjo, o per 
prievartą mobilizuotieji stengdavosi pakeliui į Rusiją išsibėgioti.3!! 
Norėdama sutrukdyti lietuvių mokyklinį darbą, ypač aukštųjų 
mokyklų lankymą, ir perauklėti lietuvių jaunimą, vokiečių valdžia 
sugalvojo imti visus abiturientus ir vyresniojo amžiaus gimnazistus 
į Vokietijos darbo tarnybą (Reichs-Arbeitsdienst, RAD). Dar anks- 
čiau veikusią Vokietijoje darbo tarnybą 1935 m. nacionalsocialistai 
pavertė privaloma abiejų lyčių vokiečių jaunimui. Šios tarnybos tiks- 
las pasidarė auklėti jaunimą nacionalsocialistine dvasia ir paruošti 
karinei tarnybai. Kiekvienas jaunuolis, norėdamas patekti į aukštąją 
mokyklą, turėjo vienerius metus ištarnauti darbo tarnyboje. Pati vo- 
kiečių valdžia išleisti privalomo darbo tarnybos potvarkio nesiryžo, 
nes numanė, kad jo jaunimas veikiausiai nepaklausys, tad 1942 m. 
rugpiūčio mėn. iš švietimo tarėjo dr. Germanto buvo pareikalauta 
išleisti potvarkį, pagal kurį 1921-1924 m. gimę abiturientai, norė- 
dami studijuoti, pirma turi atlikti darbo tarnybos prievolę.*!* Kadangi 
Germantas tuo metu buvo jau suėjęs į santykius su slaptaisiais re- 
zistencijos vadais, tai jis atsiklausė rezistencijos vadovybės nuomo- 

nės. Jam buvo patarta potvarkio nepasirašyti, nes, jį pasirašius, būtų 
plačiai atvertos durys lietuvių germanizacijai ir prieš tolesnius, dar 
pavojingesnius vokiečių reikalavimus nebebūtų galima beatsispirti. 
Tokią pat nuomonę Germantui pareiškė ir abiejų universitetų vado- 
vybė. Tarėjas Germantas atsisakė pasirašyti potvarkį, remdamasis 
universiteto statutu. Pagal statutą pats universitetas sprendžia, kam 
jis leidžia studijuoti ir ką iš universiteto šalina, kai tarėjas neturi 
teisės kištis į universiteto vidaus gyvenimą.*** 

Kadangi švietimo tarėjas atsisakė pasirašyti potvarkį, tai iš jo 
buvo pareikalauta, kad jis į vokiečių saugumą (SD) atsiųstų universi- 
teto senatą. 1942 VIII 24, pasitaręs dar kartą su senato nariais švieti- 
mo vadybos rūmuose, tarėjas paprašė senatą tą pačią dieną 16 val. 
nuvykti į gestapą.?* 

Į gestapą nuvyko 5 Vytauto Didžiojo Universiteto senato nariai, 
būtent prorektorius J. Zubkus, Medicinos Fak. dekanas J. Meškaus- 
kas, Statybos Fak. dekanas St. Kairys, Filosofijos Fak. dekanas Z. 
Ivinskis, senato sekretorius J. Grinius ir Vilniaus Universiteto pro- 
rektorius D. Krivickas.“ Didelėje salėje priešais Hitlerio paveikslą, 
kur tuojau atėjo vertėjas, stenografistė ir keli agentai, gestapininkas 
dr. Mūlleris pradėjo prikaišioti universitetams ir studentams, kad jie 
nesuprantą naujų laikų dvasios ir esą nusistatę prieš vokiečius. „Ka- 
da vedama likiminė kova dėl visos Europos, vokiečiai to priešiškumo 
pakęsti negali. Todėl esą nutarta uždaryti visas Lietuvos aukštąsias 
mokyklas, visus studentus ir profesorius išvežti į Vokietiją priversti- 
niems darbams, o kokie 25-30 aktyvesniųjų profesorių ir studen- 
tų būsią sušaudyti. To Lietuvos universitetai esą nusipelnę, tačiau 
lietuvių tautai tai būtų perskaudu. Todėl gestapas norįs išmėginti 
dar vieną būdą — perauklėti Lietuvos studentus naujų reikalavimų 
dvasioj. Tam galinti patarnauti privaloma darbo tarnyba Lietuvos 
abiturientams Vokietijoj. Kadangi dr. Germantas be universiteto 
senato pritarimo tą tarnybą įvesti atsisako, tai universitetas tautos 
gerovės sumetimais turįs dr. Germantui patarti kalbamą potvarkį 
išleisti“.*!* Universiteto senatas atsidūrė prieš labai sunkią dilemą: 
arba pritarti, kad 1920-1924 m. gimę abiturientai būtų siunčiami į 
darbo tarnybą, po metų automatiškai patektų į vokiečių kariuomenę 
ir būtų nusiųsti į frontą, arba sutikti, kad visos aukštosios mokyklos 
būtų uždarytos su jau minėtomis pasekmėmis, Kadangi abiem at- 
vejais universitetas negalėtų išsilaikyti ir jaunimas būtų atiduotas 
vokiečiams, tai senatas negalėjo pasisakyti nei už, nei prieš dr. Mūl- 
lerio siūlymą, ir senato nariai, išsisukinėdami, bandė gintis forma- 
liais argumentais. Jie nurodinėjo, kad jie negali spręsti politinių 
klausimų, nes universitetas esąs nepolitinė mokslo įstaiga, kad Vy- 

tauto Didžiojo Universiteto senato nariai negalį būti atsakingi už vi- 
sas aukštąsias Lietuvos mokyklas. 

Veikiausiai tikėdamasis, kad senatas apsigalvos ir nusileis, dr. 
Mūlleris dar kartą pakartojo savo reikalavimus ir paleido senatą, kad 
jis duotų reikalingą patarimą Germantui ir atitinkamai nuteiktų ir 
kitus savo kolegas. Kitą dieną, rugpiūčio 25 d., senato nariai, jau 
drauge su Germantu, įsakyti atvyko į gestapą. Dr. Mūlleris per- 
skaitė susirinkusiems įstatymų straipsnius, kuriais numatoma mir- 
ties bausmė už pasipriešinimą vokiečiams, ir pareiškė, kad, jeigu 
senatas nepaprašysiąs švietimo tarėjo išleisti reikalaujamo potvarkio, 
tai bus sušaudyta 50 veiklesnių profesorių ir studentų, tad jau dvi- 
gubai daugiau, negu kad dieną prieš tai buvo grasinta. Senato na- 
riai vėl įrodinėjo, kad universitetas nekompetentingas spręsti vi- 
są kraštą liečiančio politinio klausimo. Norėdamas, kad pirmieji 
rudens semestrai turėtų bent kiek studentų, Germantas nusileido ir 
sutiko, kad būtų paimti ne ketverių, o dviejų gimimo metų abitu- 
rientai. Mūlleris nė kiek nenusileido ir pareikalavo, kad kiekvienas 
senato narys pasisakytų, ar jis sutinka, kad darbo tarnyba būtų pri- 
valomai įvesta, ar ne. Visi klausiamieji stengėsi taip atsakinėti, kad 
nebūtų nei taip, nei ne. Apklausęs visus atvykusius profesorius, 
Mūlleris pareiškė, kad visos aukštosios Lietuvos mokyklos uždaromos, 
visi atvykusieji senato nariai areštuojami, tik tarėjas Germantas pa- 
liekamas laisvas. Į Kauno sunkiųjų darbų kalėjimą buvo sunkve- 
žimiu nuvežti visi penki minėtieji Vytauto Didžiojo Universiteto se- 
nato nariai ir Vilniaus Universiteto prorektorius.*!' 

Žaibo greitumu sužinojo visas Kaunas, kad senatas areštuotas. 
Ligi tos pačios rugpiūčio 25 d. žinia pasiekė ir tolimuosius Lietuvos 
kampus. Visa Lietuva taip iš karto sujudo, jog šio sujudimo išsigan- 
do net ir gestapas, kuris dabar ne tik nebedrįso uždaryti aukštųjų 
mokyklų, bet ėmė ieškoti kompromisų. Susijaudinęs Mūlleris nu- 
skubėjo pas darbo tarėją dr. J. Paukštį ir iš jo išreikalavo pasirašyti 
potvarkį, pagal kurį norintieji studijuoti 1920 - 1924 m. gimę abitu- 
rientai turi atlikti darbo prievolę ar atitinkamą viešąją tarnybą. 
Darbo tarėjui potvarkį pasirašius, areštuotieji senato nariai nebebuvo 
išvežti į koncentracijos stovyklą, bet buvo paleisti, nes norėta ap- 
raminti visuomenę ir parodyti jai palankesnį gestą. Paleisdami 
areštuotuosius, gestapininkai elgėsi mandagiai, net atsiprašinėjo, tik 
gestapo viršininkas Jageris išplūdo dr. Germantą, kad tas nesu- 
prantąs naujų laikų dvasios.*1š 

Potvarkio tikslas buvo užkirsti jaunimui kelią studijuoti ir nu- 
kreipti jį į privalomąją darbo tarnybą (Arbeitsdienst), tačiau, iš- 
nagrinėjęs Paukščio pasirašytąjį potvarkį, senatas rado būdą jam ap- 

eiti. Universitetas paskelbė, kad jis priiminės vyresnius arba jaunes- 
nius abiturientus, negu potvarkio draudžiamojo amžiaus, ir tuos, ku- 
rie pristatys pažymėjimą, kad jie dirba krašto ūkiui reikalingose 
įmonėse, atseit, eina viešąją tarnybą potvarkio prasme. Studentai ma- 
siškai apsirūpino darbo pažymėjimais, gautais iš savivaldybių, ūkio 
ir administracijos įstaigų, nors jie ten iš tikrųjų ir nedirbo. Šiuo 
Vytauto Didžiojo Universiteto pavyzdžiu pasekė ir kitos aukštosios 
Lietuvos mokyklos, ir 1942 m. rudens semestras prasidėjo beveik 
visai normaliai.*!? 

Kai buvo paskelbta, kad abiturientai ir šiaip savanoriai turį re- 
gistruotis į „arbeitsdienstą“, paaiškėjo, kad buvo labai maža stojan- 
čių. Tada generalkomisariatas patyrė, kad mažne visi, kas tik norėjo, 
buvo priimti į universitetą. Manydamas, kad universitetas nusikalto 
potvarkiui, generalkomisariatas padarė reviziją. Vokiečių valdinin- 
kai į komisariatą išgabeno visas tais metais įstojusių studentų by- 
las ir jas patikrino. Kai bylos buvo patikrintos, į gestapą buvo iš- 
kviestas rektorius su kai kuriais dekanais pasiaiškinti, dėl ko jie pri- 
ėmę į universitetą studentus, nusikalsdami privalomos darbo tarny- 
bos potvarkiui. Rektorius ir dekanai paaiškino, kad jie tepriėmę tik 
tuos abiturientus, kurie pagal potvarkį į darbo tarnybą neprivalo 
stoti, nes jie dirba svarbiose krašto ūkio įstaigose, tad čia potvar- 
kiui nenusikalsta.?*? Ir gestapas turėjo pripažinti, kad potvarkiui for- 
maliai nenusikalsta, nes visi studentai buvo priimti pagal reikalauja- 
mus potvarkio formalumus. Nors ši gudri apgaulė ir erzino vokiečius, 
tačiau nei rektorius, nei dekanai nebuvo dėl to nubausti. 

Kadangi ryšium su vokiečių civilinės valdžios Lietuvoje pa- 
stangomis įjungti Lietuvos jaunimą į karo mašiną ir lietuvių tautos 
rezistencija ir siekimu išsaugoti mokyklas santykiai tarp vokiečių ir 
lietuvių vis labiau aštrėjo, tai tiek rezistencijos vadų, tiek ir atsakin- 
gu pareigūnų buvo stengiamasi drausti jaunimą, kad viešai nede- 
monstruotų savo priešvokiškų nuotaikų. 1942 VIII 21 pradedant nau- 
juosius mokslo metus, per imatrikuliacijos akto posėdį Vytauto Di- 
džiojo Universiteto rektorius prof. J. Gravrogkas studentams palinkė- 
jo „laikytis nuošaliai nuo išorinių politinių aistrų ir jausti prieš tau- 
tą pareigą darbu ir ypačiai rimtimi išsaugoti taip mums brangų 
kultūros židinį“.** Taip pat siekdamas išlaikyti ko ilgiausiai Lie- 
tuvos švietimą, ir pirmasis generalinis tarėjas gen. P. Kubiliūnas 
ta pačia proga panašiai nuteikinėjo studentus: „Kiekvienas universi- 
teto bendradarbis turi žinoti, kad tai, kas ten yra, būtų saugojama. 
Mokykimės jau pačioje pradžioje užgniaužti bet kokią veiklą, kuri 
nukrypsta nuo mūsų universiteto pagrindinių uždavinių ir kuri ga- 
lėtų pakenkti mūsų aukštųjų mokyklų egzistencijai. Jei mes norime 


238 


studijuoti, turime žiūrėti, kad mūsų tarpe piktas neįleistų šaknų ir 
mums patiems nepakenktų. Įsisąmoninkime, kad tatai, ką mes turi- 
me, karo laiku jau yra daug ir kad tatai apsaugoję mes pasirūpin- 
sime pagrindu, kuriuo bus pagrįstas mūsų ateities idealas“ 322 

Nors studentai ne tik viešai, bet ir privačiai buvo įspėjinėjami 
nerodyti viešai savo nuotaikų, tačiau priešvokiškos nuotaikos kar- 
tais prasiverždavo spontaniškai. 1942 XI 2 per Vėlines, pagerbusi Lie- 
tuvos savanorių ir karių kapus, didžiulė kauniečių minia susirinko 
karo muziejaus sodelyje pagerbti nežinomojo kareivio kapo. Tuo tiks- 
lu prie muziejaus buvo atžygiavęs ir lietuvių savisaugos dalinio bū- 
rys Lietuvos kariuomenės uniformomis. Kai būrys, atlikęs pagerbi- 
mo apeigas, pasuko namo, minia sukėlė jam ovacijas. Jaunimas, tarp 
kurio buvo, žinoma, daug moksleivių ir studentų, lydėjo kareivių 
būrį ir dainavo patriotines ir kariškas dainas. Iš lydinčios būrį minios 
pasigirsdavo švilpimų ir nedraugiškų šūkių pro šalį pravažiuojan- 
tiems vokiečiams. Šis įvykis davė progos generalkomisarui Rentel- 
nui parašyti Vytauto Didžiojo Universitetui raštą, grasinantį, kad, 
dar kartą pasikartojus panašiai priešvokiškai demonstracijai, uni- 
versitetas būsiąs uždarytas. Nors per Vėlinių demonstraciją niekas 
iš studentų nebuvo areštuotas, ir todėl universiteto vadovybei buvo 
lengva į tą raštą atsakyti, tačiau Lietuvos universitetų padėtis ry- 
šium su panašiais įvykiais tik labiau sunkėjo.?** 

Vis labiau įsitempiant santykiams tarp generalkomisariato ir lie- 
tuvių švietimo įstaigų, sunku buvo laukti, kad ta įtampa baigtųsi 
atoslūgiu. Studentai nepaprastai subruzdo, kai Lietuvoje buvo iškli- 
juoti didžiuliai plakatai, kviečiantieji vyrus stoti savanoriais į orga- 
nizuojamą lietuvių SS legioną ir šį legioną vaizdavusieji lietuviams 
teikiama malone. Kadangi studentai tuojau išplatino po visą kraštą 
pogrindžio laikraščius, įspėjančius jaunimą, kad niekas nestotų į 
ėmimo punktus, tai, kai Latvijoje ir Estijoje dalis studentų ir šiaip- 
jau jaunimo stojo į SS legioną, Lietuvoje neatsirado einančių į šau- 
kimo punktus. Įpykę dėl nesėkmės, vokiečiai atšaukė legiono orga- 
nizavimą, paskelbdami, kad lietuviai esą neverti tos garbės, ir pa- 
reikalavo, kad nurodyto amžiaus vyrai registruotųsi į darbus Vokie- 
tijoje. Iš studentų niekas nesiregistravo komisijose, kai šiaip jaunimo 
testojo arba invalidai, arba dirbusieji fabrikuose arba žemės ūkyje 
ir dėl to turėjusieji būti atleisti nuo darbų Vokietijoje.3** 

Toks atkaklus organizuotas ir drausimingas rezistencinis pasiprie- 
šinimas mobilizaciniams potvarkiams galutinai supykdė vokiečius. 
1943 III 16-17 „Kaune buvo suimta 16 asmenų, Vilniuje 24, Mari- 
jampolėje 5 ir Šiauliuose 1. Viso 46 įvairių profesijų inteligentai, 
kurių tarpe buvo 4 generaliniai tarėjai, 5 universiteto profesoriai, 4 


239 


E“ Uitukdu | 
t ———- 
44. Mi, 


p 2 LŽ 


S Daba žaaa Tago Ib AEL ast <EsetūskonLtaasa į 
£huiruaplagt "il Geotskaus Sai Th LysaRt (| 
"raka 1 


Tunnicplata CiurliosJozir. 23 a 

L] 
arra Gedietakmmmlasas žilas = stmdt 
"MTEITĖ! 
šatrilių,, SaLisprą, dar Oniversitotėinstiiaie Br Eoėt- 

Ų scija ls 
„NADAuE | Dadi-Uetarredss MŽ t ketini stadleiter Lazne. 
EASA L Vetsci ZekslTasal | 





Tie rachatelmai aufgefiarten UnivėTa: butž= 
Instituto und Hochacinias wyrde-. am“ Safaki Ges Lai cino 
fikrors Ša us nela der Autaehon Polizėi |4 Aiem- 
minieterius des Innart Du stiktapaliseilickei Grtaden 
Ktuchlesam. Ich berufe Liša nuP dia mit Herm tata ! 
Jeitėos Loeknir pgėlkria "nterrTuu Un Lborreian 
in der nnluga diu SaAlls86l der ce italnan Insti rue. ' 


+ leidrmarniotische Pikuli t Nuiress štetiair$ 
" 


+ - Jursstisr ko . 
„. 3.Uekanoniuchė * ė 
"> 4.Uath.Natuwžas. * "Luaro ta 40 224 
"lė S.PorstuiunanecliA! * Ciu Lim ostiassė 4 
ay „pr = Gal adous Kola. Iustitut Piurllmisstrasas 214 
- «Tel uuatakadunio Inatna stu dė * 
4 see —- D-Pudsjogiachės- * UALKĖ S Vara. J 
MN g.Miherė chn. mule > Lindests.5  (HZP) 
10. 1kaa.£. las*naanalr ai "yla mtostro?. 
J“ + Neil uanist. institut * sta 11 iožtr./ 
+ 72: (V „14 Netorineies > "su atra 
Teil-medtis ao 


2 „ ---—- -*- 
r—— pre ye. r V AP T T T T] mu, *- = a ii - + I 2 a - ——— —-. 


Vilniaus Universiteto uždarymo dokumentas (1948 III 17) 


gimnazijų direktoriai, 3 advokatai, 2 kunigai, keletas mokytojų, bu- 
vusių karininkų ir įvairių įstaigų vadovų bei tarnautojų. Dauguma 
jų buvo suimti įstaigose darbo metu“.** Suimant švietimo tarėją 
dr. Germantą, jo įstaigoje (Švietimo Vadyboje Vilniuje) buvo padary- 
ta krata. Visi suimtieji buvo išvežti į Stutthofo koncentracijos sto- 
vyklą. Naktį į kovo 17 d. vokiečių karo policija užėmė ir iškrėtė 
abiejų universitetų patalpas, kai kur iškūlė langus ir sunaikino moks- 
lo priemonių. Tą naktį buvo uždaryti abu universitetai, Pedagogi- 
nis ir Prekybos institutas, Konservatorija, Dailės Akademija, Tai- 
komosios Dailės Institutas, Lietuvos Mokslų Akademija.*** Drauge su 
aukštosiomis mokyklomis buvo uždarytos 4 iš 8 veikusių mokytojų 
seminarijų ir Vilniaus technikumas.**" 


Aukštasis Lietuvos mokslas nuo 1943 III 17 iki antrosios 
sovietinės okupacijos (1944 m. Liepos mėn.) 


Ryšium su aukštųjų mokyklų uždarymu ir suėmimais generalinis 
komisariatas apkaltino Lietuvos šviesuomenę, tačiau naujų didesnių 
represijų nedarė.“** Generalinis komisariatas dėjo pastangų skirti ir 
toliau švietimo tarėju lietuvį, tačiau nebuvo rasta tinkamo kandidato, 
kuris esamomis aplinkybėmis sutiktų eiti tas pareigas“" Tada komi- 
sariatas švietimo reikalams vadovauti paskyrė įgaliotinį vienos Ber- 

lyno gimnazijos direktorių vokietį prof. Schreinertą.“* Būdamas 
pats pedagogas, Schreinertas pedagoginiais sumetimais dažnai palai- 
kydavo Švietimo Vadybos pusę. Tatai nepatiko komisariatui, kuria- 
me švietimo skyriui tada vadovavęs pradžios mokyklos mokytojas 
įžūlus partietis.?*: Švietimo įgaliotinį Schreinertą į vokiečių okupaci- 
jos pabaigą pakeitė Riefenstahlis.33* 

Kai apie humanistinius fakultetus (geisteswissenschaftliche Fa- 
kultaten) komisariatas nesileido į kalbas, kiti fakultetai ir kitos aukš- 
tosios mokyklos vis buvo žadamos atidaryti.“*? Humanistiniai fakul- 
tetai buvo laikomi nesvarbūs karui, be to, juos daugiausiai kaltino 
tuo, kad jie neperauklėjo jaunimo. Vilniaus Universiteto Miškų ir 
Medicinos fakultetams netrukus buvo leista veikti.??** Vytauto Didžio- 
jo Universitetui buvo vėliau grąžintos kai kurios kariuomenei ma- 
žai tereikalingos patalpos, be to, Medicinos, Statybos ir Technologi- 
jos fakultetų baigiamųjų semestrų studentams buvo leista pasiruošti 
egzaminams. Prisidengę baigiamųjų egzaminų ruoša, profesoriai skai- 
tė paskaitas ir kitiems studentams. Kai kurie profesoriai dirbo 
slaptai su studentais savo butuose arba šiaip nuošalesnėse patalpose. 

Kadangi 1943 m. rudenį į uždarytąjį Vytauto Didžiojo Univer- 
sitetą naujų studentų negalima buvo priimti, tai, susitarus su prie 
profesinių sąjungų veikusio suaugusiųjų instituto direktorium, buvo 
sudaryti tariamam viduriniam medicinos personalui (felčeriams) ir 
technikams kursai. Stojusieji į tuos kursus ėjo medicinos, statybos 
ir technologijos fakultetų pirmojo semestro dalykus. Dėstė tuose kur- 
suose beveik visi tų fakultetų profesoriai33 Vis dėlto darbas tiek 
šiuose kursuose, tiek ir kitur slaptai dirbamas buvo nelabai vaisin- 
gas, nes teko bijoti, kad vokiečių valdžia nesusektų; be to, studen- 
tus vertė nutraukti darbą ir slapstytis arba vykti į kaimą, nuolatiniai 
įsakymai registruotis į darbus Vokietijoje. Nesiregistravusieji būda- 
vo gaudomi gatvėse arba ieškomi butuose. Šiek tiek veikė ir užda- 
rytieji humanistiniai fakultetai. Kartais būdavo slaptai privačiai dir- 
bama, studentai būdavo egzaminuojami. Baigusiems universitetą iš- 
duodavo diplomus ankstesnėmis datomis, kada universitetai dar ne- 
buvo uždaryti. 

Netrukus po to, kai aukštosios mokyklos buvo uždarytos, į Kau- 
ną ir Vilnių atvyko švietimo reikalų įgaliotinis prie reichskomisaro 
Rygoje prof. K. Stegmann von Pritzwald“** Sukvietęs profesorius 
atskirais fakultetais, Stegmannas nusakė susidariusią padėtį: „Uni- 
versitetai buvę neramumo židiniai; studentų vadovavimas išslydęs 
profesūrai iš rankų, ir jiems ėmę vadovauti žmonės iš šalies; dėl to 
akademinis mokymas sustabdomas, o profesoriam pavedamas tik 
mokslinio tyrimo darbas“.*** Moksliniams darbams profesoriai patys 

pasirinkdavo temas arba prof. Stegmannas jas pasiūlydavo. Temos 
buvo skirstomos į tris rūšis pagal jų svarbumą. Stegmannas lankėsi 
Lietuvos universitetuose ir vėliau, teiraudamasis, kiek kas pažengęs 
savo darbe, ir aptardamas su profesoriais pagal reikalą temų modi- 
fikavimo klausimus.*** Būdami mažiau apkrauti pedagoginių darbu, 
profesoriai turėjo progos našiau dirbti mokslinį darbą. Tenka paste- 
bėti, kad vokiečių okupacijos metu intensyviau buvo nurašinėjami 
svarbesnieji Lietuvos istorijos šaltiniai, turint galvoje, kad karo me- 
tu buvo padidėjęs pavojus dingti originalams. 


Pastabos dėl abiejų okupacijų poveikio Lietuvos universitetams 


Ryšium su Vilniaus miesto ir Vilniaus srities dalies atgavimu 
sulietuvintajam Vilniaus Universitetui — Vytauto Didžiojo Universi- 
teto atžalai — sąlygos tarpti buvo žymiai geresnės, negu 1922 m. 
Kaune įsteigtajam Lietuvos Universitetui. Per du nepriklausomo gy- 
venimo dešimtmečius Lietuva tapo ne tik moksliškai, kultūriškai ir 
ekonomiškai kur kas pajėgesnė, bet ir medžiaginės sąlygos kurtis 
universitetui Vilniuje buvo daug palankesnės, negu prieš 18 metų 
Kaune. Pačiame Vilniuje buvo gausu ne tik bibliotekų, archyvų, bet 
ir specialiai universitetui būtinų patalpų, įvairių mokslui reikalingų 
įrengimų ir turto.**? 

Per 18 metų ir Kaune įsteigtasis universitetas subrendo, „iš 
nieko“ išaugęs į rimtą mokslo įstaigą. Abidvi okupacijos ne tik pri- 
stabdė normalų laisvą mokslinį universitetų darbą, bet ir padarė žy- 
mių medžiaginių nuostolių. Per karo meto okupacijas ne tik nebegali- 
ma buvo statyti universitetams dar reikalingų patalpų, didinti biblio- 
tekų ir įrengimų, bet ir ligi tol sukauptas universitetų turtas buvo 
grobstomas ir naikinamas. Vieni okupantai naikino ir grobė vieno- 
kias, kiti kitokias knygas.“*" Bene žymiausiais karo metu vokiečių 
padarytais Vytauto Didžiojo Universitetui nuostuoliais tektų laikyti 
apie 2 kg platinos iš fizikos ir chemijos instituto nusavinimą*! atsi- 
traukiančių iš Lietuvos vokiečių universiteto klinikų įrengimų išve- 
žimą *** ir Fizikos ir Chemijos Instituto rūmų susprogdinimą.3*3 

Kaip nacionalsocialistinė Vokietija, taip ir komunistinė Sovietų 
Rusija buvo griežtos diktatūros valdomos imperialistinės valstybės, 
siekusios pavergti Lietuvą. Nors šių valstybių tikslai ir priemonės 
nekartą sutapdavo, būta ir tam tikrų šių abiejų valstybių Lietuvai 
uždėto okupacinio režimo skirtumų. „Vokiečių represijos pasiekda- 
vo tik dalį gyventojų, kada vokiečių valdžia apeidavo savivaldos or- 
ganus. Bet didžioji gyventojų masė buvo globiama savivaldos apa- 
rato, sudaryto didžia dalim dar LV (= Laikinosios vyriausybės. 

A. R.) laikais ir veikiančio kontakte su lietuvišku pogrindžiu. Tuo 
vokiečių okupacinė sistema skyrėsi nuo sovietinės, kuri aparatą kei- 
tė nuo viršaus iki apačios ir apstatė sau ištikimais pareigūnais, pa- 
siekiančiais kiekvieną gyventoją. Skyrėsi dar ir tuo, kad vokiečiai 
mažiau buvo suinteresuoti nacinės doktrinos vykdymu, negu sovietai 
komunistine doktrina?** Dėl to gyventojų masė lengviau galėjo at- 
laikyti trejus karo metus vokiečių, nei vienerius metus Sovietų oku- 
pacijoje. Padėtis sunkėjo ypač nuo 1943 m. pradžios, kada CV (= civi- 
linė valdžia. A. R.), apeidama liet. savivaldos organus, savo reikala- 
vimus ir represijas ėmė vykdyti per SS policiją ir gestapą“?* 

Okupavę Lietuvą, sovietai izoliavo ją visai nuo Vakarų. Uni- 
versitetai nebegalėjo iš Vakarų išsirašinėti nė mokslinių žurnalų, 
knygų. Tankiu šnipų tinklu buvo apraizgiotas universitetas. Nežinia 
kuriam tikslui profesūra buvo verčiama budėti visuose universiteto 
rūmuose.?** Naujai įvestoji marksizmo-leninizmo katedra buvo tuo- 
jau paversta pačia svarbiausia katedra. Iš visų studentų buvo pirmų 
pirmiausia reikalaujama išklausyti šios katedros dalykus ir išlaikyti 
iš jų egzaminus. Lietuvos istorija pakeista sovietine, rusinimas pradė- 
tas sustiprintu rusų kalbos dėstymu, universitetai užsimota pertvar- 
kyti iš pagrindų. 

Siekdama ypač per mokyklas sovietinti lietuvių tautą, Sovietų 
Rusijos valdžia be atodairos iš pagrindų sovietino Lietuvos mokyk- 
las?*7 jų tarpe ir universitetus, tačiau jų neuždarinėjo. Net priešin- 
gai: kaip jau matėme, stengtasi priimti į Vilniaus Universitetą net 
žymiai daugiau studentų, negu normaliomis sąlygomis galima jų pri- 
imti. Tai, žinoma, trukdo normalų mokyklų darbą, kiek žemina jų 
lygį, tačiau sovietų valdžia, daugiausia propagandiniais, iš dalies ir 
užsibrėžtų kitų tikslų vykdymo sumetimais, paprastai daugiau žiūri 
kiekybės, negu kokybės. Net nešykštėta lėšų ir universitetui *** bei 
stipendijoms,**? nors tas aukštajam mokslui lėšų padidinimas tėra la- 
šas jūroje palyginti su Lietuvos žmonių nuskurdinimu nacionalizuo- 
jant žemę, pramonę, prekybą, namus, bankus, nuvertinant pinigus 
ir kL.žB? 

Tarybinėje istoriografijoje tvirtinama, kad buvusios „plačiai ati- 
darytos durys Lietuvos darbininkų ir valstiečių vaikams“,“! kad 
„darbo žmonių vaikus... priimant... buvo teikiama pirmenybė“, kad 
jiems buvo teikiamos „materialinės lengvatos bei parama“.*5* Per pir- 
mąją sovietų okupaciją studentų sudėtis, tiesa, pasikeitė, tačiau ji pa- 
sikeitė ne tiek socialiniu, kiek tautiniu atžvilgiu. Nors daugumas 
turtingesniųjų, turinčių 25 ha žemės, lietuvių ūkininkų nedrįso nė 
stojimo į universitetą prašymų įteikti,?"* tačiau partija darė kliūčių 
ir neturtingiems lietuviams dėl tariamos politinės neištikimybės, kai 

žydai, kaip matėme, kad ir turtuoliai, buvo savo tautiečių partijos 
narių proteguojami ir lengviau galėjo patekti į universitetą, kaip 
„nebeturtuoliai“. 

Įvedant Lietuvoje sovietinę santvarką, pradžioje buvo paskelb- 
ta, „kad tik TSRS tinkamai remianti mokslą ir tikrai rūpinantis pro- 
fesorių buities užtikrinimu“, tačiau „maskvinės tarybinių universi- 
tetų algų normos, atsiųstųjų instruktorių sumišimui, buvo daug že- 
mesnės ne kaip senosios „smetoniškos“. Skirtumai tik iš dalies tebuvo 
išlyginti, pritaikius buhalterijos leidžiamus paskirų asmenų įkėlimus 
į kiek aukštesnes kategorijas“.**+ Tik profesoriai akademijos nariai, 
be savo profesoriškos algos, gavo dar ir pilną akademijos nario ar 
jos bendradarbio algą. Ši antraeilė tarnyba labai žymiai pakėlė ją 
turinčių asmenų algą, nes iki tol Lietuvoje už antraeilę tarnybą te- 
mokėjo 14, kartais 15 algos. Išskyrus akademijos narius, profesoriai 
tuojau pajuto žymų atlyginimo pablogėjimą, nes labai greitai pradė- 
jo kilti maisto kainos.**5 

Vokiečių okupacinė valdžia, priešingai komunistinei, negalėdama 
sunacinti lietuvių ar bent pakreipti auklėjimo sau pageidaujama 
kryptimi;“““ laikėsi taktikos, visai priešingos sovietinei: ji stengėsi ne 
plėsti aukštąsias mokyklas, bet stengėsi atitraukti studentus nuo 
mokslo, uždarinėjo aukštąsias mokyklas““" Vokiečių okupacinė val- 
džia buvo tik tuo geresnė, kad labai mažai tesikišo į universitetų 
vidaus gyvenimą, kai komunistai stengėsi iki mažiausių smulkmenų 
kontroliuoti universitetų veiklą. 

Kaip nepastovus buvo Lietuvos universitetų gyvenimas vokiečių 
okupacijos metu, rodo kad ir šie Vytauto Didžiojo Universiteto stu- 
dentų skaičiaus svyravimai. 1941 m. rudens semestre studijavo 1.723 
studentai (70 Teologijos Fak., 224 Filosofijos Fak., 831 Medicinos Fak,, 
313 Statybos Fak., 485 Technologijos Fak.). Nedaug kuo skyrėsi dar 
ir sekantis, 1942 m. pavasario, semestras. Jame buvo 1.719 studentų 
(70 Teologijos Fak., 225 Filosofijos Fak., 804 Medicinos Fak., 331 
Statybos Fak., 489 Technologijos Fak.).?** Tačiau 1943 m. sausio mėn. 
Vytauto Didžiojo Universiteto studentų skaičius buvo jau labai paki- 
lęs. Tada universitete studijavo 2.750 klausytojų (982 Filosofijos Fak., 
545 Statybos Fak., 718 Technologijos Fak., gi Teologijos ir Medi- 
cinos fakultetuose kartu 505 klausytojai) .39? 

Kad ir nenormaliomis sąlygomis atliekamas, augančio lietuviš- 
ko Vilniaus Universiteto mokslas karo ir pirmųjų dviejų okupacijų 
metu buvo kraštui naudingas. 1940-1941 mokslo m. Vilniaus Uni- 
versitete dirbo 163 mokslo pedagoginio ir 91 mokslo pagalbinio per- 
sonalo asmenų. Su ūkiniu ir administraciniu personalu buvo 442 
žmonės, iš jų 73 vyr. mokslo personalo asmenų (51 profesorius ar 

einantis profesoriaus pareigas, 22 docentai ir einantieji docento pa- 
reigas).*“*? Vilniaus Universitete 1940 - 1941 m. buvo suteiktas 4 as- 
menims mokslinis daktaro laipsnis, 7 asmenims buvo nostrifikuoti 
užsienyje įgytieji daktaro laipsniai; 1940 11 — 1942 V 31 Vilniaus Uni- 
versiteto baigimo diplomus įsigijo 227 asmenys: 67 Humanitarinių 
Mokslų Fak., 111 Teisių Fak., 21 Ekonomikos Fak., 28 Matematikos - 
Gamtos Fak. Be to, tuo pačiu laikotarpiu 58 Humanitarinių Mokslų 
Fak. studentai išlaikė baigiamuosius egzaminus.**! 

Ypač svarbiu tautiniu atžvilgiu Vilniaus Universiteto laimėjimu 
tenka laikyti tai, kad per pirmąją sovietinę okupaciją, nepaisant di- 
delių lenkų pastangų lietuvius nustumti tame universitete į mažu- 
mą, lietuviams vis dėlto pasisekė visą laiką turėti lietuvių studentų 
ne mažiau, kaip 50 5. 


X. PASKIROS VYTAUTO DIDŽIOJO UNIVERSITETO 
GYVENIMO SRITYS 


Senatas 


Lietuvos Universitete bei Vytauto Didžiojo Universitete senatą 
sudarė rektorius, prorektorius, sekretorius ir visų fakultetų dekanai. 
Kol Lietuvos Universitetas vadovavosi Vilniaus Universiteto statu- 
tu, senatas buvo vadinamas dekanų taryba. Senato dalis, būtent 
rektorius, prorektorius ir sekretorius, paprastai dar būdavo laikoma 
universiteto senato prezidiumu, universiteto administraciniu, kad ir 
oficialiai nė vieno universiteto statuto net neužsimintu organu. Vy- 
riausybei leidus, nuo 1932 VI 5 universiteto taryba rinkdavo dar ir 
antrąjį prorektorių, kurio pareiga buvo rūpintis ūkio reikalais, kai 
pirmasis prorektorius ir toliau rūpinosi studentų reikalais.*?*? Kaip 
1930, taip ir 1937 m. universiteto statutas senato sudėties nekeitė, tik 
1939 XII 13 seimo išleistasis universitetų įstatymas nustatė, kad „uni- 
versitete, kuriame veikia ne daugiau kaip trys fakultetai, gali būti 
tik vienas prorektorius, ir universiteto senatą sudaro rektorius, pro- 
rektorius, fakulteto dekanai ir fakultetų sekretoriai“ (4 Š$). 

Lietuvos Universiteto ir Vytauto Didžiojo Universiteto rekto- 
riai buvo: 1922-1923 m. J. Šimkus, 1923-1924 m. V. Čepinskis, 
1924-1925 m. P. Būčys, 1925-1926 m. P. Avižonis, 1926-1927 m. 
M. Biržiška, 1927-1928 m. M. Romeris, 1928-1929 m. P. Jodelė, 
1929 - 1930 m. V. Čepinskis, 1930 - 1933 m. V. Čepinskis, 1933 - 1936 m. 
M. Romeris, 1936-1939 m. M. Rėmeris, 1939 - 1940 m. St. Šalkauskis, 
1940 -1941 m. A. Purėnas, 1941 - 1944 m. J. Gravrogkas. 

Pirmasis Lietuvos Universiteto senatas 


Vilniaus Universiteto rektorium buvo: 1940 - 1941 m. M. Biržiška, 
1941-1944 m. M. Biržiška. 

Lietuvos Universiteto ir Vytauto Didžiojo Universiteto prorekto- 
riai: 1922 - 1923 m. V. Čepinskis, 1923 - 1924 m. P. Būčys, 1924 - 1925 m. 
P. Avižonis, 1925-1926 m. M, Biržiška, 1926-1927 m. M. Romeris, 
1927 - 1928 m. P. Jodelė, 1928 - 1929 m. V. Čepinskis, 1929 - 1936 m. B. 
Čėsnys, 1936 - 1938 m. A. Purėnas,“ 1938-1939 m. J. Blažys, 1939 - 
1940 m. A. Purėnas,*“* 1940 - 1941 m. V. Lašas, P. Slavėnas ir V. Jako- 
vickas, 1941 - 1944 m. J. Zubkus.**> 1932 - 1940 m. antruoju, arba ūkio 
reikalams prorektorium buvo P. Jodelė. 

Vilniaus Universiteto prorektoriai: 1940 m. pavasario semestre 
(drauge ir tarybos ir senato sekretorius) P. Šalčius, 1940 - 1941 m. 
J. Bulavas, 1941-1944 m. D. Krivickas. 

Lietuvos Universiteto ir Vytauto Didžiojo Universiteto sekreto- 
riai: 1922 m. Z. Žemaitis, 1922-1923 m. B. Čėsnys, 1923-1924 m. 
V. Lašas, 1924-1925 m. A. Purėnas, 1925 -1926 m. V. Mačys, 1926 - 
1927 m. S. Kolupaila, 1927 - 1928 m. I. Tamošaitis, 1928 - 1929 m. P. 
Dovydaitis, 1929 - 1933 m. P. Raudonikis, 1933- 1936 m. A. Purėnas, 
1936 - 1938 m. J. Blažys, 1938 - 1939 m. A. Purėnas“ 1941 - 1944 m. 
J. Grinius. 

Vilniaus Universiteto sekretoriai: 1940 m. prorektorius P. Šal- 
čius, 1940-1941 m. V. Jurgutis?“ 1941 -1944 m. A. Salys.3** 

Nors iš universiteto statutų nematyti, kad rektorius, prorektorius 
ir sekretorius sudaro paskirą administracinį organą, tačiau prakti- 
koje šis organas veikė ir reguliaminai nusako net šio organo, kaip 
ir visų paskirų jo narių atskirai, pareigas. 1934 m. universiteto re- 

guliaminas šį organą vadina universiteto senato prezidiumu, 1940 m. 
— universiteto vadovybe“?! Pagal 1940 m. Vytauto Didžiojo Uni- 
versiteto reguliaminą, „esant ne daugiau kaip trims fakultetams, va- 
dovybę sudaro rektorius ir prorektorius“ (19 $ pastaba). 

Ligi 1925 m. kol buvo įsteigtas Evangelikų Teologijos Fak., 
universiteto senatą sudarė 9 nariai: rektorius, prorektorius, sekreto- 
rius ir 6 fakultetų dekanai. Po to ligi 1932 m. senatą sudarė 10 narių 
(3 prezidiumo nariai ir 7 dekanai), nuo 1932 m. — 11 narių: rekto- 
rius, prorektorius studentų reikalams, prorektorius ūkio reikalams, 
sekretorius ir 7 fakultetų dekanai. 1936 m. nustojus veikti Evangelikų 
Teologijos Fak., senatas sumažėjo 1 nariu. Karo metu keitėsi vėl se- 
nato narių skaičius. „Negalintį į posėdį atvykti kurį nors iakulteto 
dekaną gali pavaduoti sekretorius, kuris šiuo atveju senato posėdyje 
naudojasi sprendžiamojo balso teise“.370 

Senato — „visos mūsų akademinės konstitucijos svarbiausio or- 
ganizacinio mazgo“?": — pareigos plačiausiai nusakytos 1934 m. Vy- 
tauto Didžiojo Universiteto reguliamine, kuriame jos sudaro net 40 

punktų.*"* Pirmasis senato posėdis buvo 1922 II 17. Senatas posėdžiau- 
davo paprastai kartą per savaitę. Per pirmą universiteto veikimo 
penkmetį senato posėdžių buvo 1973“ Per antrąjį penkmetį senatas 
padarė 177 posėdžius.*'* 


Universiteto taryba 


Pagal 1922 m. universiteto statutą (30 $) „universiteto taryba yra 
vyriausias universiteto organas ir autonominiai tvarko jo vidaus gy- 
venimą pagal savo priimtą reguliaminą šio statuto ribose“. Jau 
1922 m. statutas buvo gerokai suvaržęs šio „vyriausiojo“ organo „au- 
tonominį universiteto tvarkymą“ paskirų fakultetų autonomijos nau- 
dai. 1930 m. statutas dar labiau susiaurino universiteto tarybos 
veikimo sritį. Nuo 1930 m. tiek universiteto statutai, tiek ir regulia- 
minai universiteto tarybos nebevadina ir „vyriausiuoju universiteto 
organu“. Paskutiniojo Nepriklausomos Lietuvos Vytauto Didžiojo 
Universiteto rektoriaus St. Šalkauskio patvirtintasis 1940 m. Vy- 
tauto Didžiojo Universiteto reguliaminas šitaip išskaičiuoja universi- 
teto tarybos pareigas (6 $): „1. renka univ. rektorių ir prorektorių 
(prorektorius) ir pristato juos skirti; 2. renka univ. sekretorių; 3. 
fakultetų tarybų siūlymu teikia garbės profesoriaus titulą; 4. mi- 
ni reikšmingus univ. įvykius; 5. išklauso metinės universiteto darbų 
apžvalgos; 6. susipažįsta su senato delegavimais universiteto atstovų 
į kitų aukštųjų mokyklų arba mokslo bei kultūros organizacijų iš- 
kilmes; 7. svarsto kitus klausimus, kuriuos pasiūlo rektorius arba 
senatas“. 

Per pirmąjį Lietuvos Universiteto gyvavimo penkmetį, nuo 
1922 m. iki 1927 III 20, universiteto taryba turėjo 36 posėdžius, iš kurių 
15 buvo vieši?“ Per antrąjį penkmetį (1927 III 20 — 1932 IX 1) buvo 
21 univ. tarybos posėdis?“ Nuo 19830 m., kai buvo priimtas Vytauto 
Didžiojo Universiteto statutas, universiteto taryba posėdžiavo rečiau. 

Universiteto tarybą sudarė pilnateisiai fakultetų tarybų nariai, 
t. y. ordinariniai ir e. ord. profesoriai, docentai ir tie privatdocentai, 
kurie turėjo vyresniojo mokslo personalo nario vakuojančias vietas, 
taip pat ir garbės profesoriai. Kiti privatdocentai galėjo dalyvauti 
universiteto taryboje patariamuoju balsus"? Ligi 1930 m. universi- 
teto statuto paskėlbimo tarybos posėdžiuose dalyvavo ir jaunesniojo 
mokslo personalo atstovai?“ Kaip universiteto senato, taip ir univer- 
siteto tarybos sekretoriaus pareigas ėjo universiteto sekretorius. 


Ūkio taryba 


Pagal Lietuvos Universiteto 1922 m. statutą (55 $), „universiteto 
senatas sudaro vieneriems metams ūkio globos tarybą iš 4 narių, 

kurie drauge su rektorium veda ir valdo universiteto turtą per etatinį 
ūkio vedėją“. Pagal Vytauto Didžiojo Universiteto 1930 m. statutą 
šis organas vadinamas ūkio taryba, kurią sudaro jos pirmininkas 
rektorius ir taip pat 4 nariai, renkami senato iš vyr. mokslo perso- 
nalo 3 metams (56 š). Pagal 1937 m. statutą, „ūkio tarybą sudaro 
universiteto rektorius, sekretorius ir 5 senato iš fakultetų tarybų 
narių rinkti trejiems metams nariai“ (28 Š). 

„Ūkio tarybos posėdyje sprendžiamuoju balsu dalyvauja fakulte- 
to dekanas, kai svarstomas to fakulteto reikalas“.3"? Rektorius turi 
teisę kviesti į ūkio tarybos posėdžius ekspertus. Kanceliarijos vir- 
šininkas dalyvauja nuolatiniu ekspertu ūkio tarybos posėdžiuose.**? 

Statybai ir remontams ūkio taryba gali skirti komisijas. „Di- 
desniems statybos darbams (daugiau kaip 100.000 lt.) vykdyti ren- 
kama atski*a komisija, kurios sudėtį rektorius pateikia švietimo mi- 
nistrui tvirtinti“ 3*! 

Ūkio tarybos vaidmenį ūkinėje universiteto administracijoje nu- 
sako Vytauto Didžiojo Universiteto reguliamino 1934 m. 308 $: „Vie- 
nos kurios įstaigos reikalais rūpinas ir atsako jos ūkio vedėjas. Ne 
vienos to pačio fakulteto įstaigos bendrais reikalais rūpinasi deka- 
natas. Ir pagaliau kelių fakultetų įstaigų bendrais reikalais rūpinasi 
ūkio taryba“. Ūkio taryba svarsto rektoriaus sumanymus, susijusius 
su universiteto ūkiu, tvirtina fakultetų tarybų parengtus remonto ir 
statybos projektus ir juos vykdo, paruošia universiteto ūkio pajamų 
ir išlaidų sąmatų projektus.*** 

Ūko globos taryba pradėjo veikti nuo 1922 m. gegužės mėn. Jos 
nariais, be pirmininko - rektoriaus, iki 1929-1930 mokslo m. buvo: 
P. Jankauskas 1922 - 1930 m., J. Žilinskas 1922 - 1930 m., M. Kaveckis 
1922 - 1930 m., P. Jodelė 1925 - 1928 m. ir 1929 - 1930 m., M. Songaila 
1922-1925 m., P. Butkevičius 1922-1925 m., A. Rimka 1925 m., J. 
Šliogeris 1928 - 1929 mokslo metais. 

Nuo 1930 m. rudens, be rektoriaus, į ūkio tarybą trejiems me- 
tams buvo išrinkti šie profesoriai: Jodelė, Žilinskas, Jankauskas ir 
Kaveckis. Augant universitetui ir jo įstaigoms ir nuolat daugėjant 
įvariems ūkio reikalams, ūkio pareigos, be kitų būtinų pareigų, pa- 
sidarė rektoriui nebepakeliama našta, tad senatas išsirūpino iš vy- 
riausybės antrojo prorektoriaus ūkio reikalams etatą. 1932 V 5 univer- 
siteto taryba išrinko prof. P. Jodelę antruoju prorektorium. Nuo tos 
dienos prorektorius ūkio reikalams pirmininkavo ūkio tarybai, ir rek- 
torius ūkio reikalais tiesiog jau nebesirūpino.“*“* Norėdamas, kad ūkio 
tarybos darbai eitų sėkmingiau, senatas sutiko į ūkio tarybos posė- 
džius, finansinius ir teisinius klausimus svarstant, eksperto teisėmis 
kviesti ir kanceliarijos viršininką.3*+ 

Nuo 1933 m. rudens ūkio tarybą sudarė: P. Jodelė (pirm.), M. 
Biržiška (sekr.), J. Žilinskas, V. Jurgutis, M. Kaveckis, kanceliari- 
jos virš. Z. Gurevičius (ekspertas). Nuo 1936 m. rudens į ūkio ta- 
rybą įėjo prorektorius P. Jodelė (pirm.), nariai: V. Jurgutis, J. Ži- 
linskas, K. Sleževičius, J. Šimoliūnas ir kanceliarijos viršininkas Z. 
Gurevičius.3*5 

Per 1922 - 1926 m. ūkio globos taryba turėjo 166 posėdžius?** per 
antrąjį universiteto gyvavimo penkmetį — 179,3*7 


Universiteto teismas 


Kai iš universiteto statutų tik 1930 m. statutas (78 $) apie teismą 
vos teužsimena, universiteto drausmę ir teismą plačiau aptaria 1934 
m. Vytauto Didžiojo Universiteto reguliaminas. Pagal šį reguliaminą 
(208 $), „nusižengusius universiteto drausmei klausytojus baudžia 
tie, kuriems pavesta žiūrėti universiteto drausmės, o svarbesnių nu- 
sikaltimų atvejais teisia universiteto teismas. Bylos svarbumą nu- 
stato tas, kas ją kelia“. 

„Universiteto teismą sudaro fakultetų ir klausytojų atstovai. 
Kiekvieno fakulteto taryba ir kiekvieno fakulteto klausytojai renka 
po vieną atstovą vieneriems metams“ (211 $). Teismas renkasi iš savo 
tarpo pirmininką ir sekretorių visiems metams. Prireikus pirmi- 
ninką pavaduoja seniausias amžiumi teismo narys. Pirmininku arba 
jo pavaduotuoju gali būti tik fakulteto tarybos narys (212 $). 

Teismo posėdžius šaukia pirmininkas arba jo pavaduotuojas (213 
S). Pirmąjį universiteto teismo posėdį mokslo metų pradžioje šaukia 
ir pradeda studentų reikalų prorektorius (1934 m. reguliaminas, 
40 Š). 

„Bylas nusižengusiems universiteto drausmei klausytojams kelia 
rektorius, prorektorius, fakulteto dekanas ir bibliotekos direktorius“ 
(215 $). Bausti universiteto teismas gali pradedant neviešu pabarimu 
žodžiu ir baigiant visišku viešu pašalinimu iš universiteto (relegatio, 
217 $). Teismo sprendimus vykdo prorektorius (224 Š). 

Tokios pat sudėties teismas veikė ir tada, kai universitetas va- 
dovavosi 1922 m. Lietuvos Universiteto statutu.?** 1940 m. reguliami- 
nas paskiros teismo komisijos klausytojams teisti nebenumato. „Bend- 
rajai viso universiteto drausmei nusižengusius klausytojus baudžia 
rektorius. Fakulteto drausmei nusižengusius klausytojus baudžia de- 
kanas. Taip pat dekanas baudžia klausytojus, nusižengusius draus- 
mei auditorijose paskaitų arba egzaminų metu ir fakulteto įstaigose, 
dėstytojui, egzaminatoriui arba įstaigos vedėjui pasiūlius“ (178 $). 
Prieš baudžiant nuodugniai ištiriamas visas dalykas ir išklausomas 
baudžiamojo pasiaiškinimas (179 $). Dekano sprendimą per dvi 

savaites nuo jo paskelbimo galima apskųsti rektoriui, kuris visą daly- 
ką iš naujo peržiūri ir sprendžia. Rektoriaus sprendimas yra galu- 
tinis ir neskundžiamas (180 $). Kaip 1934 m., taip ir 1940 m. universi- 
teto reguliaminas išskaičiuoja beveik visus tuos pačius baustinus 
drausmės nusikaltimus (210 $ ir 181 $) ir tas pačias septynias, tik 
kiek kitais žodžiais nusakytas, pabaudas (217 $ ir 182 $). Dekano už- 
dėtas bausmes vykdo dekanas, o rektoriaus — rektorius arba, jo pa- 
vestas, prorektorius ar dekanas to fakulteto, kurio yra nubaustasis 
klausytojas (184 Š). 


Klausytojas, valstybės baudžiamojo teismo nubaustas už tokį nu- 
sikaltimą, kuris nesuderinamas su universiteto klausytojo garbe, paša- 
linamas iš universiteto. Ar šitas nusikaltimas suderinamas su uni- 
versiteto klausytojo garbe, sprendžia senatas (186 $). 

1934 ir 1940 m. universiteto reguliaminai nustato visai skirtingus 
teismus mokomojo personalo drausmės byloms spręsti. Kai 1934 m. 
reguliaminas pasitenkina tik ad hoc sudarytais teismais mokomojo 
personalo byloms spręsti ir tik 10 paragrafų nusako tokio teismo 
„disciplinarinę eigą“ (91-100 Š$), 1940 m. reguliaminas numato to- 
kioms byloms spręsti nuolatinę teismo komisiją ir apie „mokslo per- 
sonalo drausmės atsakomybę“ kalba net 28 paragrafuose (191 - 218 š$). 


Pagal 1934 m. reguliaminą „už nusikaltimą universiteto mokslo 
personalo etikai, už pareigų neatlikimą arba blogą atlikimą fakul- 
tetas savo narių iniciatyva arba senatui pasiūlius iškelia savo mokslo 
personalo nariui disciplinarinę bylą“ (91 $). „Iškeldamas disciplinari- 
nę bylą savo nariui fakultetas paskiria ir kaltintoją iš savo arba iš 
teisių fak. mokslo personalo. Kaltinamasis gali pats pasirmkti sau 
gynėją iš bet kurio fakulteto mokslo personalo, o jeigu pats nepasi- 
renka, tai fakultetas jam skiria gynėją“ (92 $). „Į fakulteto ad hoc 
sudarytą drausmės teismą iš 3 arba 5 asmenų kviečiami: a. pirminin- 
kų — teisių fakulteto vyresniojo mokslo narys, b. kiti teisėjai — 
jei kaltinamasis yra vyresniojo mokslo personalo narys — iš savo 
arba kito fakulteto vyresniojo mokslo personalo, o jei kaltinamasis 
yra jaun. mokslo personalo — iš visų savo arba kito fakulteto mokslo 
personalo narių“ (92 $). Senatui bylą iškėlus, senato nutarimu ad 
hoc sudaromas drausmės teismas iš 3 arba 5 asmenų, kurio pirmi- 
ninku yra vienas senato narių, o kiti teisėjai paskiriami iš bet kurio 
fakulteto vyr. mokslo personalo narių. Ta pačia tvarka teismas suda- 
romas ir tais atvejais, kada yra kaltinamas senato narys (93 $). 


Pagal 1940 m. reguliaminą mokslo personalo drausmės byloms 
spręsti senatas renka trejiems metams teismo pirmininką, jo pava- 
duotuoją ir 4 narius iš įvairių fakultetų vyr. mokslo personalo na- 

rių (193 $). Teismo teisiamąjį posėdį sudaro pirmininkas arba jo pa- 
vaduotuojas ir du nariai, renkami burtų keliu (194 š). Tik su vieno 
fakulteto reikalais susijusias bylas kelia atitinkamo fakulteto deka- 
nas, fakulteto tarybai nutarus. Ne su vieno fakulteto reikalais susiju- 
sias drausmės bylas, taip pat ir bylas senato nariams ir teismo teisė- 
jams, kelia rektorius senato nutarimu (195 $). Teismo sprendimą 
vykdo rektorius arba, jo pavedamas, prorektorius ar atitinkamo ia- 
kulteto dekanas (213 $). 


Reguliamino komisija 


Universiteto tarybos nutarimu 1922III4 ir VI3 buvo įkurta 
universiteto reguliamino komisija.?*? Reguliamino komisijos paskirtis 
— projektuoti ir tvarkyti universiteto reguliamino projektą ir prista- 
tyti jį, pagal 1934 m. reguliaminą (296 $), per universiteto senatą 
universiteto tarybai, o pagal 1940 m. reguliaminą (302 $), universi- 
teto senatui. „Greta reguliamino dalykų, komisija renka ir sistemina 
pareikštus pageidavimus dėl universiteto statuto pakeitimų ar papil- 
dymų ir juos teikia universiteto senatui“??? 


„Reguliamino komisija susideda iš universiteto prorektoriaus ir 
fakulteto atstovų, po vieną nuo kiekvieno fakulteto. Komisijos pir- 
mininkas yra prorektorius (jei jų yra du, tai studentų reikalų pro- 
rektorius). Fakultetų atstovus renka atitinkamų fakultetų tarybos 
vieneriems mokslo metams. Reguliamino komisija išsirenka iš sa- 
vo narių tarpo pirmininko pavaduotuoją ir sekretorių“??? 


„Reguliamino pagrindu komisija ima universiteto statuto nuosta- 
tus, universiteto tarybos ir senato nutarimus; be to, ji atsižvelgia ir į 
atskirų fakultetų tarybų ir profesorių sumanymus bei pasiūlymus“ *** 
Pirmąjį laikiną universiteto reguliaminą komisija sudarė 1923 - 1925 
metais.*?š 


Bibliotekos komisija 


Bibliotekos komisija prižiūrėjo universiteto bibliotekos direkto- 
rių, kurio tiesioginėje žinioje buvo universiteto biblioteka. Bibliote- 
kos komisiją sudarė prorektorius, bibliotekos direktorius ir po vieną 
kiekvieno fakulteto vieneriems metams rinktą atstovą.*?* 


Bibliotekos komisija pristatinėdavo senatui tvirtinti bibliotekos 
sąmatos projektą, peržiūrėdavo bibliotekai pateiktus fakultetų rei- 
kalavimus, nustatydavo bibliotekos vidaus tvarkos taisykles, kurias 
tvirtino senatas.?** 

Pagal 1934 m. reguliaminą (262 ir 263 Š$), bibliotekos komisija 
rinko ir kandidatą į bibliotekos direktorius ir prastatydavo jį sena- 
tui tvirtinti ar atleisti, kai, pagal 1940 m. reguliaminą (266 $), į bib- 
liotekos direktorių kandidatą rinko senatas, tvirtino rektorius. Ta 
pačia tvarka bibliotekos direktorius buvo ir atleidžiamas. 


Akademinė ligonių kasa 


Studentams nuo ligos drausti veikė akademinė, arba studentų, li- 
gonių kasa, sudaroma ir tvarkoma senato parengtu ir švietimo mi- 
nistro patvirtintu statutu. Ligonių kasos reikalus tvarkė ligonių ka- 
sos taryba, ligonių kasos valdyba ir ligonių kasos revizijos komisija. 

Ligonių kasos taryba buvo renkama vieneriems mokslo metams. 
Ją sudarė universiteto mokslo personalo atstovai, deleguoti iš kiek- 
vieno fakulteto po 1, o iš Medicinos Fakulteto 2 atstovai; vienas stu- 
dentų atstovybės rinktas atstovas ir iš kiekvieno fakulteto po 1 atsto- 
vą rinktą studentų, kasos narių. Ligonių kasos tarybos pirmininku 
ex officio buvo prorektorius, kuriam kasos taryba pririnkdavo iš savo 
tarpo mokslo personalo vicepirmininką. 

Ligonių kasos valdyba buvo renkama ligonių kasos tarybos 1š 
savo tarpo vieneriems mokslo metams iš 5 narių ir tiek pat kandi- 
datų, iš kurių 3 būdavo mokslo personalo ir 2 — studentų atstovai. 
Valdybos pirmininkas būdavo Medicinos Fak. narys. Kasos medici- 
nos reikalus tvarkė vienas apmokamas valdybos narys — gydytojas. 

Ligonių kasos veikimui, turtui, tikslingumui, sąskaitybai ir at- 
skaitomybei tikrinti ligonių kasos taryba rinkdavo iš savo narių tar- 
po vieneriems metams 3 asmenų revizijos komisiją. Medicinos pa- 
galbos teikimą kontroliavo gydymo kontrolės komisija, sudaryta iš 
3 asmenų: Medicinos Fak. skirto atstovo, kasos medicinos skyriaus 
vedėjo ir kasos gydytojų kolektyvo atstovo. 

Ligonių kasos lėšas sudarė: narių mokesčiai, vyriausybės įnašai, 
pašalpos ir aukos ir įvairios pajamos.3*“ 


Universiteto personalas 


Universiteto personalą sudarė: 

1. vyrenysis — ordinariniai ir ekstraordinariniai profesoriai ir do- 
centai, 2. privatdocentai,?" 3, jaunesnysis — bibliotekos direktorius, 
prozektoriai, lektoriai, asistentai, mokytas sodininkas ir laborantai, 
4. pagalbinis mokslo įstaigų personalas — demonstratoriai, prepara- 
toriai, sodininkai, mokslo įstaigų technikai ir bibliotekininkai, 5. tech- 
nikinis personalas — kanceliarijos, ūkio dalies, fakultetų įstaigų, bi- 
bliotekos ir kiti tarnautojai.3* 

Vytauto Didžiojo Universiteto personalas skaitmenimis ir 


personalo skaičiai paskirais metais 

2. Vytauto Didžiojo Universiteto personalas pagal pilietybę, 
tautybę ir tikybą 1933 XI 1** 


4] 
£ 
v 
«G v k 
21 5 » 5 3 
ku "— 2 ka v A“ 
— L T] = 3 - Vv (T 
8 2 * EE 3 3 U- 5 
2 ų Be P RS 3 EG V 4 
rai M — 2 > L “ o o» 
v o mb ZS IZ LL. S 1 20 
„= + LL O “o L >= «B 9 = B o 
= > = 2 =) = 
= o „= o > 1 o V 
į O = 2 £- 2 + r 5 <3 k 
E 35 = Go E< L = 7 o 
=) 2 E TIA > o 228 T T o S 
< co "L UP ZTIZ - zu. = - L a 


Pilietybė: 
Lietuvos |.) 108 14 27 3 36 21 52 104 47 412 
Austrijos 2.) )-)o4o — — — — — — 1 — — 1 
Čekoslovakijos ......-. — — 1 — —> —> — — 1 
S. SS Ri auk — — -— — — 1 — — — 1 
Suomijos „auk kksknioo — — — — 1 — — — — 1 
Šveicarijos 22444 —— — — — 2 —— 1 — — 3 
Vokietijos „2.22 — — — — 1 2 1 — — 4 
Nanseno pasu ....-.-4-) — — — ——- 1 -— 1 — — 2 
Be pilietybės — — — — — — — 1 — 1 


258 


“r 
s 
42 IT) 
5 4 „š 8 E 
= = 2 zė 3 k-: 
š = „Žž žėoa,oš 
"vn "= = > 
Š ss EB EB RS S ĖS OR 88 
p= k; LS TL > L 4 < 20 Š 
-— S Ss 2. “2 2 -— KZ] c2 4 
£ 3 22 = EžR » 45 3 5 3 
= CO > O 3 6 S o o 
< [Ta] "L UP TE |- zu = > LL 0 











Tautybė: 

3. Universiteto mokomojo personalo skaičiaus santykis su 
klausytojų skaičiumi 
Vieną mokomojo 
Mokomojo Vyr. mokomojo personalo Viena prof. 
personalo personalo Klausytojų narį atitiko atitiko 
skaičius skaičius skaičius klausytojų klausytojų 
1922 m. pavasarį .. 53 39 481 9,1 12,3 
1922 m. rudenį ... 102 69 1168 11,4 16,9 
12323 M. ri kyyo 146 104 1380 9,5 23,3 
12924 m. LL... 174 212 1795 10,3 16,0 
1925 M. Gus auis 208 125 2368 11,3 18,9 
1926 NM Li a 219 133 3064 14,0 23,0 404 
1929 m. rudenį ... 246 122 3988 16,2 32,6 
1932 m. rudenį ... 312 110 4553 14,6 41,4 
1937 m. pavasarį . 333 105 2967 8,9 28,3 105 





Pastabos dėl Vytauto Didžiojo Universiteto mokslo personalo 


Iš Vytauto Didžiojo Universiteto personalo statistikų matyti, kad 
vyr. mokslo personalo skaičius augo tik pradžioje, nuo 1928 m. pra- 
dėjo kiek mažėti ir vėliau laikėsi apie 100 asmenų. Jaunesnysis ir pa- 

galbinis mokslo, ypač technikinis, personalas, priešingai, visą laiką 
turėjo tendenciją augti. Jaun. mokslo personalo daugėjimas, kaip ir 
ilgainiui Švietimo Ministerijos pradėtosios skirti 6 nuolatinės stipen- 
dijos jaunesniojo mokslo personalo nariams siųsti į užsienį pasito- 
bulinti,*“* buvo sveikas universiteto gyvenime reiškinys, rodęs, kad 
buvo atkreiptas didesnis dėmesys naujoms mokslo jėgoms ruošti. 
Santykį tarp senesniųjų ir jaunesniųjų mokslo jėgų. 1936 m. šitaip 
aptaria Vytauto Didžiojo Universiteto profesorius ir vėliau univer- 
siteto rektorius S. Šalkauskis:**7 „Šiuo metu mūsų universiteto moks- 
lo personalas susidaro iš maždaug 300 žmonių. Apytikriu apskaičia- 
vimu šitame skaičiuje yra 115 senesnės formacijos žmonių; kiti, t. y. 
apie 185 žmonės, yra jau pokarinės formacijos. Didžiausioje daugu- 
moje šie pastarieji priklauso prie jaunesniojo ir padedamojo perso- 
nalo ir iš dalies prie privatdocentų. Bet iš jų yra jau tam tikra da- 
lis, kuri priklauso prie vyresniojo personalo. Naujosios formacijos 
personalo dauguma yra baigusi universitetą Lietuvoje ir yra anksti 
apsisprendusi eiti akademinės karjeros keliu. Šiuo metu iš 175 skai- 
tančių paskaitas dėstytojų trečdalis (taip pat apytikriu apskaičiavi- 
mu) jau priklauso prie naujosios formacijos mokslininkų. Ateityje 
šių pastarųjų sunkimasis į vyresniojo personalo vietas bus, reikia 
tikėtis, dar spartesnis, taip kad po kitų penkiolikos metų vargu ar 
tarp universiteto dėstytojų liks nors trečdalis senosios formacijos 
mokslininkų.“ | 

Nors kuriant Lietuvos Universitetą lietuviams pasisekė ne tik 
sudaryti lietuviškus visų fakultetų branduolius, bet ir išplėsti savo- 
mis jėgomis universitetą, vis dėlto neišsiversta ir be profesorių sve- 
timšalių. Kiek daugiau už svetimšalius profesorius buvo ir Lietu- 
vos tautinėms mažumoms atstovavusių mokslo personalo narių. Kai 
personalo asmens pilietybę visai lengva nustatyti, tautybės statis- 
tika gali kartais turėti ir tam tikrų netikslumų bei neaiškumų. 
Sakysim, M. Brenšteinas, aptardamas 193311 Vytauto Didžiojo Uni- 
versiteto profesūros tautybę, randa 5 lenkų tautybės asmenis: 2 Tei- 
sių Fak. (rektorių M. Roemerį ir vyr. asistentą A. I. Veryhą-Darevskį) 
ir 3 Humanitarinių Mokslų Fak. (V. Šilkarskį, M. Rudzinskaitę-Arci- 
mavičienę ir E. Šveikauskaitę).** Mūsų cituojamoji statistika Tei- 
sių Fakultete težymi 1 personalo narį, Humanitarinių Mokslų Fak. — 
2 ir Evangelikų Teologijos Fak. — 1.499 

Vieną mokslo personalo narį atitikusių klausytojų skaičius, didė- 
jant studentų skaičiui iki 1932 m. rudens semestro, didėjo. Pradėjus 
kristi studentų skaičiui, mažėjo ir kiekviėno mokslo personalo narį 
atitikusių klausytojų skaičius. Kadangi jaunesniojo ir pagalbinio 
personalo skaičius gana sparčiai augo, tai vieną mokslo personalo 

narį atitinkąs klausytojų skaičius nežymiai kilo, ypač lyginant šį 
kilimą su vieną profesorių atitinkančio klausytojų skaičiaus kilimu. 
Krintant studentų skaičiui po 1932 m. ir vis tebeaugant jaunesniojo 
mokslo personalo skaičiui, staigiai mažėjo vieną mokslo personalo narį 
atitinkąs klausytojų skaičius, kai vieną profesorių atitinkąs klausyto- 
jų skaičius mažėjo kiek lėčiau. 

Vytauto Didžiojo Universitetas, pirmoji tarp lygiųjų aukštoji Lie- 
tuvos mokykla, pareikalavusi daugiau už visas kitas aukštąsias 
Lietuvos mokyklas lėšų, pateisino į jį sudėtas viltis su kaupu. Rek- 
toriaus M. Biržiškos žodžiais tariant, „labai trumpu laiku VDU pasi- 
darė ne tiktai mokslinio gyvenimo centru, bet lygiai taip pat žymiu, 
svariu kultūros, literatūros, visuomenės, iš dalies net ir politinio 
gyvenimo, veiksniu. Nebuvo Lietuvoje tokios vyriausybės, kurioje 
nebūtų buvę ministerių arba įtakingų patarėjų VDU profesorių. Il- 
gametis Lietuvos respublikos prezidentas Antanas Smetona... buvo 
VDU filosofijos docentas. Bet kuri veikla, visuomeninė ar literatū- 
ros, Meno ar kitose srityse, ne tiktai gaudavo universiteto pritarimo 
ir paramos, bet dažnai iš jo išplaukdavo ir buvo visuomenės pri- 
imama“',+10 

Nors Lietuvos Universitetas bei Vytauto Didžiojo Universitetas 
buvo įstaiga, skirta aukštajam mokslui ir mokymuisi, tad visai pagrįs- 
tai tektų iš mokslo personalo reikalauti, kad jis būtų visai atsidėjęs 
vien tik akademiniam darbui; tačiau, trūkstant visoms gyvenimo sri- 
tims kvalifikuotų inteligentų, profesūrai teko dirbti labai šakotą darv- 
bą. Mūsų universiteto profesoriai buvo ne tik mokslininkai, bet ir 
literatai, visuomenininkai, žurnalistai, politikai, nekartą dirbę atsa- 
kingą administracinį ir kitokį darbą. Norint susumuoti mūsų uni- 
versiteto profesūros indėlį į visas Nepriklausomos Lietuvos kultūros 
ir gyvenimo sritis, tektų nebent šiuo specialiu požiūriu išnagrinėti 
visas tas sritis. Tačiau tatai nebeįeina į mūsų darbo paskirtį, tad pa- 
sitenkinsime pabrėžę, kad ne ir taip tolimoje nuo akademinio darbo 
srityje, kaip politika, M. Biržiškos žodžiai apie profesūros dalyvavimą 
ministrų kabinetuose nė kiek neperdėti. Nebuvo nė vieno Nepriklau- 
somos Lietuvos ministrų kabineto, kuriame nebūtų buvę bent vieno 
asmens, dirbusio profesoriaus darbą. Po 1 profesorių turėjo V, XV, 
XVIII, XIX, XXI, po 2— VIII, XI, XII, XIII, XVI, XVII, XX, po 3 
— I, VI, VII, IX, X, po 4 — II, IV, 5 — XIV, 6 — III ministrų kabi- 
netas.*!! 

Kadangi Vytauto Didžiojo Universiteto profesūros įnašas moks- 
lui ir mokymui smulkiau aptartas toliau duotosiose visų fakultetų 
apžvalgose, tai čia tesuminėsiu tik kai kuriuos bendresnius mū- 
sų universiteto mokslinių pasiekimų bruožus, Nepriklausomos Lie- 

tuvos metu dar nebuvo sukurta mokslų akademija ar šiaip įstaiga, 
vienijanti visas žinijos šakas ir duodanti joms autoritetingą kryptį. 
S. Daukanto XIX a. sumanymas steigti lietuvių mokslo akademiją 
ilgai tebebuvo utopiška entuziasto mintis. Net ir 1930 m. M. Bir- 
žiškos iškeltas sumanymas steigti kultūros akademiją vyriausybei 
pasirodė per ankstyvas. Kaune įkurtoji Lietuvių Katalikų Mokslo 
Akademija rūpinosi specialine mokslų rūšimi, tad ji negalėjo turėti 
įtakos kitoms mokslo rūšims. Tad visą tiriamojo Lietuvos mokslinio 
darbo naštą teko pakelti Vytauto Didžiojo Universitetui, vispusiškai 
išplėstai aukštojo mokslo įstaigai. 

Pagrindinė universiteto darbo kryptis atitiko Lietuvos vyriausy- 
bės ir visuomenės nusistatymą — ugdyti tautinę lietuvių kultūrą, 
nedarant ypatingų pastangų tenkinti ambicijai įnašu į bendrąjį pa- 
saulinio mokslo aruodą. Todėl ir savo moksliniu įnašu ar tik ne dau- 
giausia bus pasireiškusi lituanistika ir apskritai dvasios mokslai, nors 
iš visų 7 fakultetų nerasime nė vieno, kuris nebūtų pasireiškęs rim- 
tais mokslo darbais. 

Mokslas apie lietuvių tautos kūrybinius pasireiškimus įvairiose 
srityse Vytauto Didžiojo Universitete buvo tiek pažengęs, jog 
1939 III 1 Kaune buvo įkurtas Lituanistikos Institutas, plačių moks- 
linių užsimojimų įstaiga, kurios rūpesčiu 1941 I 16 buvo įsteigta ir Lie- 
tuvos Mokslų Akademija Vilniuje. Lituanistikos Institutas perėmė 
ir universitete veikusias ar Švietimo Ministerijos organizuotas ir iš- 
laikomas, tik universiteto profesorių vadovaujamas įstaigas, kaip prof. 
J. Balčikonio vadovaujamą lietuvių k. žodyną, dr. K. Almino vado- 
vaujamą žemės vardyną, pavardžių ir vietovardžių komisijos rin- 
kinius, dr. J. Balio vestą lietuvių tautosakos archyvą ir kita.*!* 

Lietuvių kalbą Kauno universitete, tiesa, trumpai, dėstė žymiau- 
sieji lietuviai kalbininkai, kaip K. Būga ir J. Jablonskis. Po kalbi- 
ninkų krizės, dr. P. Skardžius ir dr. A. Salys ne tik pasireiškė rim- 
tais lietuvių kalbos tyrimo darbais, bet ir paruošė visą eilę kvaliti- 
kuotų kalbininkų, lietuvių kalbos specialistų, tęsiančių lietuvių kal- 
bos tyrimo darbą. 

Rimtus lietuvių literatūros istorijos pagrindus sukūrė M. Biržiš- 
ka. Žymiausias ligšiolinis lietuvių bibliografas V. Biržiška pasižymėjo 
stambiais bibliografiniais darbais. 

Universitetas buvo atkreipęs ypatingą dėmesį ir į Lietuvos praei- 
ties tyrinėjimą. Plačiai susipažinęs su Lietuvos istoriografija ir išsa- 
miai išskaičiavęs lietuvių istorikų darbus, dar 1935 m. lenkų istorikas 
S. Zajączkowskis savo studijoje ** taip apibūdino mūsų universiteto 
vaidmenį lietuviškame istorijos mokslo sąjūdyje: „Dabartinės Lie- 
tuvos valstybės atsiradimo faktą (1918) tenka laikyti lietuviško isto- 

rijos mokslo sąjūdžio istorijoje persilaužimo momentu. Turint gal- 
voje pirmesnius laikus, tegalima kalbėti vien tik apie pakrikus ir 
sporadinius bandymus sukurti istorinę literatūrą lietuvių kalba, ku- 
rios lygis buvo apskritai žemas. Tikrasis mokslinis sąjūdis išsivystė 
tik įkūrus valstybę... Vienas iš pirmųjų ir pačių svarbiausiųjų 
Lietuvos valstybės atsiradimo padarinių buvo universiteto įsteigi- 
mas Kaune 1922 m., kuriame atsirado istorijos srities mokslo darbų 
svarbiausieji centrai ir darbavietės“.*!*+ Istorinio tyrimo darbas bu- 
vo dirbamas daugelyje Humanitarinių Mokslų, Teologijos-Filosofijos, 
Evangelikų Teologijos ir Teisės Fakultetų katedrų. 

Vytauto Didžiojo Universitetas sukūrė ir Lietuvos proistorės 
mokslą, o prof. J. Puzinas, archeologijos katedros vedėjas, suorgani- 
zavo priešistorinį muziejų ir parengė eilę rimtų ir savarankiškų Lie- 
tuvos proistorės tyrinėtojų.*" Vieni J. Puzino mokiniai sėkmingai 
dirba Lietuvoje proistorikų - archeologų darbą, kiti — kaip dr. M. 
Alseikaitė - Gimbutienė — išeivijoje. 

Universitetas atliko daugybę reikšmingų mokslo darbų ne tik iš 
dvasinių, bet ir iš gamtos bei technikos mokslų srities, kaip iš me- 
dicinos, zoologijos, botanikos, astronomijos, geologijos, hidrologijos 
ir kitų.*!9 


Klausytojai 


Universitete studijavo studentai ir laisvieji klausytojai. Studen- 
tais į universitetą priimdavo asmenis, kurie būdavo išėję vidurinį 
mokslą tokiose mokyklose, kurios turėjo pagrindinės gimnazijos tei- 
ses. Baigusius kitas mokyklas priimdavo švietimo ministro patvirtin- 
tomis sąlygomis. Kai norinčių įstoti į universitetą būdavo daugiau, 
negu galima priimti, klausytojus priimdavo konkurso tvarka (1937 m. 
Vytauto Didžiojo Universiteto statutas, 66 $). Laisvaisiais klausytojais 
priimdavo asmenis, kurie fakulteto tarybos pripažinti tinkamais eiti 
aukštąjį mokslą. Laisvieji klausytojai gaudavo diplomus, tik prista- 
tę brandos atestatą. 

1937 m. Vytauto Didžiojo Universiteto statutas numatė dar vie- 
ną klausytojų rūšį — hospitantus. Hospitantais priimdavo asmenis, 
pareiškusius norą išeiti vieną ar kelis dalykus ir fakulteto tarybos 
pripažintus tinkamais tuos dalykus eiti (68 $). Nepriklausomosios 
Lietuvos laikmečiu hospitantų teatsirasdavo vos vienas kitas, kai vo- 
kiečių okupacijos metu, kaip jau minėjome, šiai klausytojų rūšiai 
teko suvaidinti svarbų vaidmenį. 

1930 m. universiteto statutas skelbė, kad laisvaisiais klausytojais 
priimami tik studentų priėmimui pasibaigus ir jeigu yra laisvų vietų 

Vytauto Didžiojo Universiteto klausytojai skaitmenimis 


.)O wo . 


1. Klausytojų skaičiai semestrais 


Ii L—iALLLL—— A ———————————— TT T B 


Teol.-Filos. Fak.  Evang. Teol. Fak. Humanitar. Mokslų Fak. Teisių Fak. Mat.-Gamtos Fak. Medicinos Fak. Technikos Fak. Iš viso Iš viso 
Metai Semestrai stud. I.ki. viso  stud. I. kl. viso  stud. |. kl. hos. viso stud. I.kl. viso stud. I. kl. viso stud. I. kl. viso stud. I. kl. hos. viso stud. |. kl. 


1922 Pavasario 260 — 26 — — — 20 30 — 50 102 16 118 22 10 32 179 22 201 50 4 — 54 399 82 481 
Rudens 65 27 92 — — — 72 25 — 97 206 38 244 114 28 142 378 53 431 - 155 7 — 162 990 178 1168 
1923 Pavasario 95 — 95 — — — 61 19 — 80 183 27 210 87 16 103 307 45 352 107 7 — 114 840 114 954 
Rudens 131 7 138 — — — 120 25 — 145 300 68 368 130 23 153 374 50 424 139 13 — 152 1194 186 1380 
1924 Pavasario 132 8 140 — — — 123 22 — 145 276 63 339 119 20 139 338 44 382 121 10 — 131 1109 167 1276 
Rudens 184 14 198 — — — 196 37 — 233 480 106 586 141 22 163 390 46 436 173 6 — 179 1564 231 1795 
1925 Pavasario 180 9 189 —- — — 209 40 — 249 443 90 533 139 16 155 376 34 410 158 6 — 164 1505 195 1700 
Rudens 258 8 266 2 46 323 48 — 371 645 122 767 221 25 246 429 43 472 227 14 — 241 2105 263 2369 
1926 Pavasario 245 8 253 2 46 336 57 — 393 604 118 722 202 22 224 422 40 462 220 12 — 232 2031 261 2292 
Rudens 276 18 294 5 5 10 473 61 — 534 808 140 948 336 26 362 530 32 562 340 14 — 354 2768 296 3064 
1927 Pavasario 275 16 291 9 6 15 473 56 — 529 795 121 916 316 21 337 511 29 540 325 10 — 335 2704 259 2963 
Rudens 340 22 362 13 3 16 615 46 — 661 1050 128 1178 306 29 335 643 22 665 358 8 — 366 3325 258 3583 
1928 Pavasario 343 19 362 12 3 15 612 36 — 648 998 114 1112 283 21 304 622 21 643 333 4 — 337 3203 218 3421 
Rudens 363 23 386 16 6 22 773 39 — 812 1198 113 1311 368 14 382 673 12 685 401 5 — 406 3792 212 4004 
1929 Pavasario 349 29 378 20 9 29 742 28 — 770 1146 102 1248 339 10 349 651 13 664 370 4 — 374 3617 195 3812 
Rudens 396 29 425 14 8 22 732 36 — 768 1178 98 1276 346 11 357 749 9 758 400 2 — 402 3815 193 4008 
1930 Pavasario 390 28 418 11 7 18 686 33 — 719 1106 74 1180 302 7 309 718 9 727 355 1 — 356 3568 159 3727 
Rudens 402 25 427 15 6 21 670 41 — 711 1275 69 1344 301 6 307 831 7 838 441 8 — 449 3935 162 4097 
1931 Pavasario 391 32 423 14 6 20 6656 46 — 711 1187 70 1257 289 6 295 800 8 817 429 7 — 436 3784 175 3959 
Rudens 337 35 372 16 5 21 630 62 — 692 1413 104 1517 367 8 375 914 7 921 557 20 — 577 4234 241 4475 
1932 Pavasario 299 30 329 15 6 21 600 76 — 676 1368 90 1458 330 10 340 884 9 893 537 11 — 548 4033 232 4265 
Rudens 274 23 297 16 6 22 512 103 — 615 1474 135 1609 338 16 354 944 8 952 676 28 — 704 4234 319 4553 
1933 Pavasario 260 34 294 17 5 22 455 101 — 556 1432 116 1548 307 14 321 930 7 937 622 24 — 646 4023 301] 4324 
Rudens 246 39 285 15 11 26 396 107 — 503 1331 126 1457 307 30 337 978 3 981 645 43 — 688 3918 359 4277 
1934 Pavasario 245 30 275 21 9 30 349 89 — 438 1269 133 1402 274 20 294 950 2 952 611 28 — 639 3719 311 4030 
Rudens 236 20 256 18 8 26 315 111 — 426 1131 125 1256 246 11 257 887 3 890 565 32 — 597 3398 310 3708 
1935 Pavasario 223 29 252 17 8 25 287 97 — 384 1136 116 1252 227 11 238 866 2 868 557 24 — 581 3313 287 3600 
Rudens 217 27 244 17 4 21 233 127 — 360 983 128 1111 220 11 231 818 2 820 519 28 — 547 3007 327 3334 
1936 Pavasario 214 22 236 18 1 19 226 105 — 331 963 124 1087 208 13 221 799 1 800 516 23 — 539 2944 289 3233 
Rudens 204 26 230 — — — 218 115 — 333 857 125 982 239 20 259 724 1 725 499 31 — 530 2741 318 3059417 
1937 Pavasario 202 23 225 — — — 218 109 — 327 812 118 930 227 14 241 714 1 715 502 27 — 529 2675 292 2967 
Rudens 3004 
1938 Pavasario 169 7 176 — — — 255 136 — 391 704 112 816 231 24 255 660 4 664 556 36 — 592 2575 319 2894 
Rudens 3041 
1939 Pavasario 147 15 162 — — — 297 137 1 435 634 110 744 282 17 299 598 9 607 618 27 1 646 2576 315 2893 418 
Rudens 203 — — — 457 635 405 642 710 3052 419 


„(((0(0(0("("(" 


——0— "27795 
STUDENTŲ SKAIČIUS OKUPACIJŲ METAIS 


Teol. Fak. Filosof. Fak. Medic Fak. Statyb. Fak. Technol. Fak. Iš viso 
1940 Rudens — — — — — 2284 420 
1941 Rudens 70 224 831 313 485 1723 
1942 Pavasario 70 225 804 331 489 1719 421 


1943 Sausio mėn. 982 545 718 2750 122 

2. Vytauto Didžiojo Universiteto klausytojų tautybės 
santykis procentais: 








Semestrai Lietuvių Žydų Lenkų Vokiečių Rusų Kitų 
A A y A vA + 

1922 56,5 41,8 1,7 
1923 69,0 28,6 2,4 
1924 72,1 24,8 3,1 
1925 72,4 23,6 4,0 
1926 67,8 27,8 4,4423 
1932 pavasario 67,4 26,2 2,5 1,5 1,6 0,8424 

rudens 67,3 26,5 2,6 1,5 1,4 0,7 
1933 rudens 73,1 20,7 27 1,5 1,6 0,4425 
1934 rudens 75,8 17,8 2,2 1,6 1,6 1,0426 
1935 pavasario 77,9 16,4 2,2 1,3 1,2 1,0427 





3. Paskirų fakultetų klausytojai tautybėmis: 


Teol.-Filosofijos 
Fakultetas 
Evang. Teol. Fak. 
Humanitarinių 
Mokslų Fak. 
Teisių Fak 
Mat.-Gamtos 
Fakultetas 
Technikos Fak. 


1926 m. rudens 
semestras 428 


Lietuvių 293 5 378 633 262 278 250 2099 
Žydų — > 138 276 85 257 74 830 
Lenkų 1 1 8 20 8 15 13 66 
Rusų — — 3 11 2 3 10 29 
Kitų — 4 7 8 5 9 7 40 
Visų 294 10 534 948 362 562 354 3064 
1932 m. pavasario 
semestras 429 

Lietuvių 329 11 459 1136 136 460 341 2872 
Žydų — — 170 241 174 372 159 1116 
Lenkų — 10 28 15 34 20 107 
Rusų — — 120 19 6 10 18 69 
Vokiečių — 5 18 17 6 11 5 62 
Latvių — 5 1 7 — 2 2 17 
Gudų — — 2 2 2 3 2 11 
Totorių — — — 2 1 — — 3 
Karaimų — — — 2 — — -—- 2 
Švedų — — —- 1 — — -— 1 
Žinių 

nesuteikė —- — — 3 — 1 1 5 

8 ž 
= a E a š 
L ž ž 52 = os ša I 2 
32 5 Ešž 2 =ž = 5 5 
2 ią IT == 2 z = ud x 
za —————— 069 ——————————————————————————— (5-5 5.77, 
1933 m. rudens 
semestras430 
Lietuvių 283 16 352 1229 191 564 468 3102 
Žydų — —— 91 159 122 357 157 886 
Lenkų 1 — 22 29 6 33 24 115 
Vokiečių — 6 19 18 5 9 11 68 
Rusų — -— 13 13 7 13 20 66 
Latvių 1 5 2 3 2 1 4 18 
Gudų — — 3 5 3 3 2 16 
Arabų — — 1 = — — — 1 
Švedų — — — 1 — — — 1 
Totorių — — — — 1 — — 1 
Zinių 
nesuteikė S — = 2 = 1 2 3 
1934 m. rudens 
semestras 431 
Lietuvių 255 15 300 1064 163 579 436 2812 
Žydų — — 73 131 76 268 113 661 
Lenkų — — 18 24 3 22 17 84 
Vokiečių — 7 18 16 3 7 8 59 
Rusų — — 10 12 8 11 17 58 
Latvių 2 4 5 3 — 1 1 15 
Gudų — — 1 5 2 2 3 13 
Arabų — — 1 =— — = = 1 
Svedų —— — — 1 — — — 1 
Totorių — — — -— 1 E Sai 1 
Žinių : 
nesuteikė — -- — — 2 — 2 3 
1935 m. pavasario 
semestras 432 
Lietuvių 251 16 301 1097 150 562 426 2803 
Žydų => — 46 114 69 254 108 591 
Lenkų — -- 14 15 4 31 15 79 
Vokiečių — 5 10 12 4 8 8 47 
Rusų — — 6 7 7 11 14 45 
Latvių 1 4 5 3 — — 3 16 
Gudų — — 2 3 2 2 4 13 
Totorių — — == 1 i = = 2 
Estų —- — — — — — į 1 
Karaimų — — S = - -— 1 1 
Zinių 
nesuteikė — — — =- 2 = 1 2 





(71 $). Pagal 1937 m. 'statutą (70 $) laisvieji klausytojai ir hospitan- 
tai priimami, jeigu yra laisvų vietų. 

Klausytojai mokėdavo valstybės iždui imatrikuliacijos ir se- 
mestrinį mokesčius. Šiuos mokesčius pradžioje nųstatydavo Švie- 
timo Ministerija (Steigiamojo seimo universiteto statutas 40 $), vė- 

4. Klausytojų lytis: 





























Ši M 
sz Žo z . į 
o Ž ss o 
EĖ 8 32 > 9ž 8 Ž a 
32 5 E Ž f 2 z £ 2 
T r rs 2 = = Ž X, 
1926 m. rudens 
semestre 133 
Vyrų 223 10 271 816 274 315 350 2259 
Moterų 71 — 263 132 88 247 4 805 
1932 m. pavasario 
semestre +3+4 
Vyrų 251 21 305 1156 195 465 543 2936 
Moterų 78 — 371 302 145 428 5 1329 
1933 m. rudens 
semestre 135 
Vyrų 227 26 212 1182 181 540 683 3051 
Moterų 58 — 291 275 156 441 5 1226 
1934 m. rudens 
semestre 130 
Vyrų 206 26 192 1012 143 490 589 2658 
Moterų 50 — 234 244 114 400 8 1050 
1935 m. pavasario 
semestre 137 
Vyrų 204 25 157 1005 129 477 574 2571 
Moterų 48 — 227 247 109 391 7 1029 
1939 m. rudens 
semestre +37a 
Vyrų 153 -—-- 133 451 222 306 702 1967 
Moterų 50 — 324 184 183 336 8 1085 
5. Klausytojų tėvų verslas: 
8 3 
= Ž š Ž 2 Š 
ŠE 8 BŽŠ  4 ĖS 3 z 
L B 52 63 D Ž 
3 2 7 ž = . £ 8 
ss S Eš 2 Sž S g > 
- LL LI == - zu = p- x 
—-— — ——— L —— L S LL — — 
1932 m. pavasario 
semestras 438 
Zemės ūkis 254 13 285 673 104 311 193 1833 
Pramonė 3 — 14 40 15 34 27 133 
Prekyba -—- — 93 159 104 182 85 623 
Valst. ar savivaldybės 
tarnyba 20 1 73 159 11 87 64 426 
Gyveno iš kapitalo — — 18 24 7 14 12 75 


J 

2) 
= 
88 
T 
žZ 
ėž 
Laisva profesija 31 
Privatinė tarnyba —— 
Gyveno išlaikomi 2 
Kitoki 2 
Žinių nesuteikė 17 
1935 m. pavasario 
semestras 439 
Zemės ūkis 195 
Pramonė 2 
Prekyba 3 
Valstybinė tarnyba 11 
Privatinė tarnyba — 
Laisva profesija 15 
Gyveno iš kapitalo — 
Gyveno išlaikomi — 
Darbininkai 14 
Pensija 1 
Žinių nesuteikė 11 


Evang. Teol. Fak. 
Humanitarinių 
Mokslų Fak. 


97 
11 


a || 
o 


70 


167 
4 
30 
67 
5 
42 
9 
4 
17 
9 
30 


slsllniml 3 


Teisių Fak. 


173 
30 
30 
20 

150 


593 
31 
115 
147 
19 
139 
23 
28 
64 
14 
79 


Mat.-Gamtos 
Fakultetas 

6. Klausytojų pragyvenimo šaltinis 


Evang. Teol. Fak. 
Humanitarinių 
Mokslų Fak 


Teisių Fak. 


Mat.-Gamtos 
Fakultetas 


Med. Fak. 


Technikos Fak. 


Iš viso 


Š 
są 
SS 
LŽ 
šž 
ėž 
1932 m. pavasario 
semestras 440 
Tėvai 161 
Giminės 26 
Svetimi 56 
Stipendija 7 
Tarnyba 62 
Laisvas uždarbis 9 
Kitoki — 
Žinių nesuteikė 8 
1935 m. pavasario 
semestras 1441 
Tėvai 146 
Giminės 18 
Svetimi 39 
Stipendija — 
Tarnyba 23 
Laisvas uždarbis 20 
Žemės ūkis — 
Pensija — 
Sutaupos 1 
Zinių nesuteikė 5 

7. Klausytojų kalbų mokėjimas 


1932 m. pavasario semestras *** 

8. Iki 1936 m. rudens semestro gavusiųjų aukštojo mokslo diplomą statistika *** 

liau ministrų kabinetas, arba ministrų taryba. Semestrinis mokes- 
tis pradžioje buvo 75 litai, vėliau 100 litų. Fakulteto tarybos siūlymu 
senatas atleisdavo nuo semestrinio mokesčio neturtingus pasižy- 
mėjusius moksle studentus, bet ne daugiau kaip 20 7 studentų. 


Tiek mūsų universiteto klausytojų, tiek ir bet kurios kitos sta- 
tistikos kuriuo nors atžvilgiu ištisai, be spragų, sudaryti neįmanoma, 
nes per Vytauto Didžiojo Universiteto gyvavimą nebuvo nė vieno in- 
formacinio leidinio, kuris būtų ėjęs visą laiką. „Lietuvos Universite- 
tas 1922-1927 m.“ ir „Vytauto Didžiojo Universitetas 1927-1932 m.“ sta- 
tistikas ruošė vienaip, „Vytauto Didžiojo Universiteto Žinios“ kitaip, 
Vytauto Didžiojo Universiteto kalendoriai dar kitaip. Karo metu Kau- 
ne nebebuvo leidžiama nė tokių informacinių leidinių. Vis dėlto šie 
informaciniai leidiniai, kad ir su kai kuriomis spragomis, duoda mums 
apypilnį Vytauto Didžiojo Universiteto veiklos vaizdą. 

Iš informacinių Vytauto Didžiojo Universiteto leidinių nebegali- 
me patirti, kiek toliau kasmet kurio fakulteto paskiro skyriaus stu- 
dentų įgydavo universiteto baigimo diplomus. Universiteto kalen- 
doriai skelbia, tiesa, tolesnę statistiką, žymėdami, kiek kas semestrą 
kurio fakulteto studentams pripažinta aukštojo mokslo diplomų, ta- 
čiau šia, iki 1939 m. pavasario semestro įskaitytinai vesta, statistika 
negalima pasinaudoti, nes jau pirmas, mums rūpimas, 1936 m. ru- 
dens semestras per klaidą išleistas, tad ir visa tolesnė šių kalendorių 
statistika klaidinga.*“* Iš kitur paskelbtų duomenų vis dėlto, atrodo, 
gana tiksliai galima bent nustatyti, kiek kuriais metais diplomų iš- 
davė universitetas 1936-1940 m.*“5 1936 m. išduoti 359 universiteto 
baigimo diplomai, 1937 m. — 329, 1938 m. — 326, 1939 m. — 340, 
1940 m. — 195.*“ 1922 - 1940 m. universitetas išdavė iš viso 3775 di- 
plomus.*** Iki 1944 m. liepos mėn., ypač su lietuviškuoju Vilniaus 
Universitetu veikiausiai buvo išduota arti 5.000 lietuviškojo uni- 
versiteto mokslo baigimo diplomų.**š 

Iš 1922-1940 m. Vytauto Didžiojo Unversitete baigusiųjų aukš- 
tąjį mokslą buvo 356 katalikų teologai, 23 evangelikų teologai,**? 194 
filosofai, 155 filologai, 93 istorikai, 959 teisininkai, 221 ekonomistas, 
103 matematikai, 47 fizikai ir chemikai, 97 biologai, 680 medikų, 148 
farmacininkai, 382 odontologai, 16 veterinarijos gydytojų, 189 staty- 
bininkai, 112 technologų.**? 


Išvadinės pastabos dėl klausytojų statistinių duomenų, 


Vytauto Didžiojo Universiteto klausytojų skaičiaus statistika ro- 
do, kad 1922 m. pavasarį klausytojų buvo arti 500, bet tas skaičius 
nuolatos augo, kol 1932 m. rudenį peržengė puspenkto tūkstančio ri- 

bą; po to per ketverius metus (1933 - 1936) klausytojų mažėjo, o per 
sekančius trejus metus (1937 - 1939) klausytojų skaičius laikėsi pasto- 
viai apie 3.000. Kai klausytojų skaičiaus augimas ligi 1932 m. buvo 
savaime suprantama natūralios universiteto ir valstybės raidos išda- 
va, tai po to prasidėjęs klausytojų skaičiaus kritimo procesas kelia 
klausimą, dėl ko taip staiga ėmė mažėti studentų. 

Dar 1934 m., pačioje šio proceso pradžioje, Brenšteinas bandė ši- 
taip aiškinti prasidėjusio klausytojų skaičiaus kritimo priežastį: ,„Kas- 
met augąs studentų skaičius pirmame 1933-1934 m. semestre staiga 
krito 6 Yo. Tai yra papildomų lietuvių kalbos egzaminų įvedimo aki- 
vaizdi pasekmė. Žydai neteko palyginus su praėjusių metų skaičium 
26,7 Yo, kai tuo tarpu lietuviai laimėjo 1,2 Yo, o kitose tautybėse įvy- 
ko nežymių pasikeitimų“.*1 Nors Brenšteino aiškinimas turi pagrin- 
do, tačiau jis tik iš dalies teisingas, ir viso klausimo neišsprendžia. 
Tiesa, kad žydų tautybės klausytojų skaičius ėmė staiga kristi, tačiau 
ir lietuvių skaičius toliau nebeaugo: lietuvių klausytojų skaičius irgi 
vėliau ėmė kristi, nors ir ne taip smarkiai, kaip žydų. 

1938 m., jau iš žymiai tolesnės perspektyvos, J. Rainys visai kitaip 
bando aiškinti Vytauto Didžiojo Universiteto studentų mažėjimo prie- 
žastį. Kad studentų skaičius mažėja, pagal Rainį, „yra keletas prie- 
žasčių, tarp kurių, atrodo, svarbiausia — mokyklų platesnė speciali- 
zacija. Pirmąjį dešimtmetį universitetas, neskaitant Žemės Ūkio Aka- 
demijos Dotnuvoje, buvo vienintelė Lietuvos aukštoji mokykla, antra 
vertus, vidurinį mokslą sudarė beveik išimtinai bendro lavinimosi 
gimnazijos. Žinoma, turėjo įtakos ir ekonominės gerovės metai. Vė- 
liau pradėta platesniu matu organizuoti specialus mokslas, įkurta 
tokios mokyklos, kaip Pedagoginis Institutas, Prekybos Institutas ir 
kitos, kurios, turėdamos specialius tikslus, sutraukia į save didelę da- 
lį mokslo jaunimo. Dėl to studentų skaičiaus mažėjimas visiškai ne- 
reiškia kritimą krašto mokslinio lygio. ..“ *2 

Visos čia nurodytos priežastys turėjo daugiau ar mažiau įtakos 
klausytojų mažėjimui universitete, tačiau jos visos klausimo galutinai 
neišaiškina. Bene pačia svarbiausia kalbamojo reiškinio priežastimi 
tektų laikyti psichologinę priežastį — inteligentų pertekliaus baimę. 

Per Vytauto Didžiojo Universiteto dešimties metų veikimo su- 
kaktį, 1932 II 16, t. y. kaip tik tuo metu, kai universiteto klausytojų 
skaičius buvo pasiekęs pačią viršūnę, šitaip kalbėjo universiteto 
rektorius prof. V. Čepinskis: „Šiandien studentų ir laisvųjų klausy- 
tojų skaičius siekia beveik 5000. Tai yra tiek, kiek turi visi keturi 
Belgijos universitetai ir beveik dusyk daugiau, kiek turi Zūricho 
universitetas ir Zūricho politechnika. Kai kam kyla didelis rūpes- 
tis — ką gi darys toks didelis skaičius jaunimo, baigęs universitetą? 

Ir net pradedama galvoti apie suvaržymą, priimant jaunimą į uni- 
versitetą. Reikia tačiau pasakyti, kad tie patys rūpesčiai vargina ir 
galingus ekonominiu ir politiniu atžvilgiu kraštus. Ir ten taip pat 
universitetai perpildyti, ir nedarbas inteligentų tarpe didėja“.*** Pa- 
minėjęs, kad Londono, Paryžiaus ir Berlyno universitetai turi dau- 
giau kaip 20.000 studentų kiekvienas, kad kai kurie Jungtinių Ame- 
rikos Valstybių universitetai turi net po 40.000, Latvijos univ. — 
10.000 studentų, V. Čepinskis randa, kad ir ten esančios kaltos per- 
daug gausios gimnazijos, vietoje kurių reikėtų steigti daugiau įvai- 
rių specialių mokyklų. Žymus jaunimo procentas netinkąs univer- 
siteto darbui, bet kol tas jaunimas neturįs tinkamesnių mokyklų 
pagal savo palinkimus ir gabumus, tai jam ir nelieką kitos išeities, 
kaip stoti į universitetą. 

Inteligentų pertekliaus klausimas buvo aktualus per visą Nepri- 
klausomosios Lietuvos laikmetį, nors vėliau daugelio ir buvo įsiti- 
kinta, kad reikėtų bijotis veikiau inteligentų trūkumo, negu jų pertek- 
liaus. Universiteto rektorius M. Romeris per imatrikuliacijos aktą 
1937 m. studentams kalbėjo: „Aš Jums nepatarčiau tikėti kai kurių 
skleidžiamais tvirtinimais, kad, esą, Lietuvoje jau esą per daug inte- 
ligentijos ir specialistų. Būkite tikri, kad tai perdėta ir kad mūsų vi- 
suomenė ir valstybė dar nėra pasiekusios to aukščiausio intelek- 
tualinės kultūros laipsnio, kada būtų galima sulaikyti intelektualinių 
jėgų plėtimas ir tiktai tiek jų ruošti, kiek kasmet senųjų suvartoja- 
ma ir palaidojama. Ir intelektualinė kultūra pas mus dar labai kelti- 
na, ir visų sričių specialistų per maža, nors kai kuriose įstaigose 
laisvų vietų laikinai gali ir nebūti. Ne vienomis tomis įstaigomis gy- 
va ir veikli yra tėvynė. Drąsiai ženkite į mokslą ir kultūrą aukštyn 
ir nebijokite. Darbo Jums bus, Lietuva Jūsų yra reikalinga, ir stu- 
dijomis Jūs tarnaujate ne tiktai sau, bet ir tėvynei“.+**2 St. Povy- 
lius (Vykintas. A. R.) 1938 m. taip pasisako šiuo klausimu: „Da- 
bar Lietuvoje nebestinga inteligentinių pajėgų, net kalbama apie jų 
perteklių. Vis dėlto Lietuvoje įvairiose mokslo srityse reikia dar 
atlikti taip didelis darbas, jog dvasios darbininkams perspektyvos ne- 
blogos ir dar pakaks vietų dvasinei kūrybai visos tautos kultūros 
gerovei“.*+ Tais pat metais ir J. B. Medelis, nekartą prasitaręs inte- 
ligentinių pajėgų pertekliaus klausimu, randa, kad gandai apie inte- 
ligentų perteklių, kaip tada jau paaiškėję, „yra nepagrįsti ir, grei- 
čiausia, iš nepakankamos kultūrinės krašto būties pažinimo buvo 
skleidžiami“ 455 

Atgavus Lietuvai Vilnių, pasidarė aktualus nebe kadaise opus 
atrodęs inteligentinių jėgų perteklius, bet jų trūkumas. S. Barėnas, 
pavyzdžiui, 1939 m. pabaigoje nusiskundžia vis didėjančiu inžinierių 

trūkumu: „Vis daugiau ir daugiau reikia inžinierių, technikų, chemi- 
kų, nes kraštė kyla technika, plečiasi industrializacija, ir visi ge- 
resnieji inžinieriai ir technikai, tik baigę mokslus, tuojau pat gauna 
darbo, grobstyte išgrobstomi. Jei tokia padėtis buvo ligi šiol, tai ji 
tikrai darosi dar geresnė prisijungus Vilniaus sričiai. Per maža iš- 
leidžiama žmonių, jų jokių būdu neužtenka patenkinti reikalingai 
paklausai, kol neturėjome Vilniaus, tad ką jau bekalbėti dabar! Ir 
tai kelia labai pagrįstų rūpesčių“.*** 

1934 X 2 Klaipėdoje atidarytasis Prekybos Institutas trijuose savo 
kursuose teturėjo apie 200 studentų,“* 1935 V 22 įkurtasis Pedagogi- 
nis Institutas Klaipėdoje kasmet tepriimdavo apie 120 studentų,““* 
1936 IX 19 Kaune (Vilijampolėje) atidarytoji Veterinarijos Akade- 
mija tepriimdavo ne daugiau kaip 25-30 naujų studentų per me- 
tus.“"? Tad šios, kaip ir kai kurios kitos, aukštosios Lietuvos mokyklos 
ne taip jau daug studentų tegalėjo atitraukti nuo universiteto. Šalia 
šiek tiek įtakos turėjusios ekonominės krizės, svarbiausia prasidėju- 
sio studentų mažėjimo priežastis buvo nebe taip aiškios viltys bai- 
gus universitetą gauti tinkamą darbą, pasunkėjimas, ypač Kaune, 
studentams gauti tarnybą ar šiaip uždarbį, kai Lietuvoje akademikų 
ir šiaip prasilavinusių žmonių buvo jau pagausėję, baigiant nykti 
lūšnoms, butų pabrangimas Kaune. Lietuvoje įsivyravusi praktišku- 
mo dvasia vertė jaunimą rinktis lengviau išmokstamą amatą, nede- 
dant ilgamečių pastangų nevisai aiškiam ateities lūkesčiui. Verži- 
mąsi į universitetą dabar pakeitė veržimasis į specialias ir į amatų 
mokyklas. Šį pasikeitimą taip nusako S. Šalkauskas: „Nepaslaptis, 
kad mūsų visuomenė amatus ne per daugiausia tevertino. Ama- 
tui išmokti buvo skiriama ne daugiau kaip 1-2 metai. Amatų mo- 
kyklos, kuriose mokslas truko ligi 4 metų, jai buvo nesuprantamos, 
todėl į amatų mokyklas buvo siunčiami tik tie vaikai, kurie netiko 
į vidurines mokyklas ir gimnazijas. Po dešimties metų jau matome 
kitokį vaizdą. Amatų ir prekybos mokyklos ne tik kad prisipildė, su- 
traukdamos arti trijų tūkstančių lankytojų, bet paskutiniais metais 
norinčių įstoti skaičius tiek pakilo, kad galima būtų pripildyti dau- 
giau kaip trigubai tiek mokyklų. Šiais mokslo metais į amatų ir pre- 
kybos mokyklas paduota prašymų 2044, o dėl vietos stokos galėjo 
būti priimta tik 609“,490 

Tautybės atžvilgiu klausytojų santykis pirmaisiais universiteto 
veikimo metais žymiai skyrėsi nuo vėlesniųjų metų santykio. 1922 m. 
išsiskyrė labai žemu (žemiausiu per visą universiteto gyvavimo me- 
tą) lietuvių klausytojų procentu (56,6), aukščiausiu žydų procentu 
(41,8) ir labai mažu visų kitų tautybių procentu (1,6). Tų metų že- 
mą lietuvių studentų procentą dalimi tektų aiškinti ir tuo, kad pra- 

džioje lietuviai buvo intensyviau įtraukti į valstybės kuriamąjį dar- 
bą, sudariusį kliūtį studijuoti ir be to, lietuvių abiturientų skai- 
čius proporcingai buvo mažesnis negu žydų, nes žydams, gyvenant 
miestuose, gimnazijos mokslas buvo lengviau prieinamas. Kai žydai 
masiškai pradėjo stoti į universitetą, kitos mažumos iš pradžių dar, 
regimai, nepasitikėjo lietuviška aukštojo mokslo įstaiga ir vengė sto- 
ti. Pirmaisiais metais žydų klausytojų nuošimtis universitete buvo 
šešeriopai didesnis už jų gyventojų nuošimtį. 

1923-1932 m. lietuvių nuošimtis buvo arti 70, žydų — per 26, 
kitų mažumų nuošimtis tada ir vėliau maždaug atitiko šių tautybių 
gyventojų nuošimtį. Tik žydų klausytojų nuošimtis beveik keturis 
kartus viršijo jų gyventojų nuošimtį. Tatai tenka aiškinti tuo, kad 
žydai gyveno daugiausia miestuose, kur vidurinis ir aukštasis moks- 
las buvo lengviau prieinamas, turėjo turtingą prekybininkų ir pra- 
monininkų sluoksnį ir buvo gerai organizuoti.**! 

1933 - 1940 m. lietuvių studentų nuošimtis augo, kai žydų ma- 
žėjo. 1935 m. lietuviai klausytojai sudarė jau beveik 78 Yo, o žydai jau 
tik 16,4 Yo. Tolesnių statistinių duomenų tautybėmis nebeturime, ta- 
čiau pakartotinis buv. Vytauto Didžiojo Universiteto rektoriaus M. 
Biržiškos prasitarimas, kad universitete studijavo apie 80 76 lietuvių, 
tik dar labiau patvirtina tolesnę klausytojų tautybių statistinio san- 
tykio raidą.** Žydų tautybės studentų mažėjimą tektų aiškinti jau mi- 
nėtu reikalavimu geriau mokėti lietuvių kalbą, įvedus papildomus 
stojamuosius į universitetą egzaminus iš lietuvių kalbos, bet, bent iš 
dalies, ir tuo, kad žydams teko palengva užleidinėti lietuviams kai 
kurias ekonomines pozicijas. Didžiausią klausytojų procentą žydai 
sudarydavo Medicinos Fak., kuriame jų būdavo arti pusės. Dėl tokio 
didelio žydų klausytojų skaičiaus Medicinos Fak. ir dėl jų atsisakymc 
duoti anatomijos studijoms žydų tautybės lavonų, buvo kilęs nesu- 
sipratimas tarp lietuvių ir žydų studentų.*“* Tik 1932 m. pavasario 
semestro statistika rodo, kad didžiausias procentas žydų buvo Mate- 
matikos - Gamtos Fakultete, Žydų klausytojų tada tame fak. buvo 174 
ir sudarė net 51,2 “6 visų klausytojų, lietuvių buvo 136 (40 76). Daug 
žydų buvo tame fakultete ir 1932 m. rudenį: iš 354 to fak. studentų 
žydų buvo 159 (449195), kai lietuvių buvo 163 (46,0576)**4 

Klausytojų statistikai lytimi pavaizduoti paimkime kad ir mote- 
rų klausytojų nuošimtį 1926 m. rudens semestre. Tada moterų klau- 
sytojų buvo Teologijos - Filosofijos Fak. 242 9, Evangelikų Teolo- 
gijos — 0,07, Humanitarinių Mokslų — 49,3 5 Teisių — 13,9 2, 
Mat. - Gamtos — 24,3 70, Medicinos — 44,0 So, Technikos — 1,19, 
bendras viso universiteto klausytojų moterų procentas — 26,3.** Mo- 
terų klausytojų procentas kiek kilo ir 1939 m. pasiekė 35,55 Go. 

Klausytojų tėvų verslo statistika labai įtikinamai patvirtina M. 
Biržiškos teigimą, kad lietuvių studentų „daugumas buvo sodiečių 
vaikai“, nes žemės ūkis buvo beveik pusės visų universiteto klausy- 
toų tėvų verslas.““ Žymiai mažesnę lietuvių studentų tėvų dalį suda- 
„rė valstybės ir privatiniai tarnautojai: 1932 m. — apie 4 kartus, 1985 m. 
— apie 3 kartus mažesnį skaičių, negu ūkininkai. Žymią studentų tė- 
vų kategoriją sudarantieji prekybininkai buvo daugiausia žydai. Sun- 
kiau būtų nustatyti dar vienos didesnės tėvų verslo kategorijos — 
laisvos profesijos tautybių procentą. Nemaža buvo laisvos profe- 
sijos lietuvių, tačiau nebelabai mažiau jų buvo ir žydų.“ Darbininkų 
kategorija 1932 m. nebuvo net įtraukta į statistiką, tačiau 1935 m. 
jau 136 studentai savo tėvų verslą pažymėjo darbininkais. 

Žymaus daugumo klausytojų pragyvenimo šaltinis buvo tėvai. 
Didelė studentų dalis gyveno ir iš tarnybos. Giminės ir laisvas už- 
darbis buvo maždaug vienodo studentų skaičiaus pragyvenimo šalti- 
nis. Kiti studentų pragyvenimo šaltiniai, jų tarpe ir stipendijos, ne- 
bevaidino svarbaus vaidmens. 

Žvilgterėkime dar į vieno kito semestro klausytojų kalbų mokė- 
jimo statistiką. Apsipažinkime bent su tų kalbų mokėjimu, kurias 
daugiausia studentai mokėjo.*** 


Vokiečių Rusų Lenkų Hebrajų Žydų Anglų Prancūzų Lotynų 





1933 m. rudens 
semestras 

2729 2156 1137 600 488 677 457 392 
1934 m. rudens 
semestras 

2505 1784 1002 562 525 630 438 364 
1935 m. pavasario 
semestras 

2282 1745 826 456 392 581 524 474 


Susipažinęs iš 1933 m. Vytauto Didžiojo Universiteto kalen- 
doriaus su universiteto studentų kalbų mokėjimu, M. Brenšteinas 
glaustai apžvelgia tų kalbų mokėjimą ir daro įdomią pastabą dėl 
lotynų kalbos mokėjimo:,Labai įdomi svetimas kalbas mokančių 
studentų statistika. 1932-1933 rudens semestre, būtent, vokiečių k. mo- 
kėjo — 2.649 (58,18 56), o rusų 2.337 (51,33 Yo), lenkų 1.127 (24,75 96), 
anglų 691 (15,18 76), prancūzų 424 (9,31 90), lotynų 360 (7,91 56). Ste- 
binantis yra toks neproporcingai mažas lotynų kalbą mokančiųjų 
skaičius. Pagal statutą, tiesa, neturinčių programoje lotynų kalbos 
mokyklų abiturientus galima priiminėti tiktai į fakultetus: matema- 
tikos - gamtos ir technikos, taip pat ir teisių fakultetą ekonomijos 
skyrių be papildomo lotynų k. egzamino, tačiau praktikoje matomai 

yra taikomos toli siekiančios lengvatos, nes, pagal tą pačią statistiką, 
lotynų kalbą moka teologijos - filosofijos fak. 58,91 So, fakultetuose: 
filologijos 9,46 Yo ir istorijos 4,73 Yo, teisių fak. 3,79 6 ir med. fak. 
45170 studentų“.**? 


Kad Lietuvoje vyravo nepalanki humanistinei mokyklai nuotai- 
ka ir kad mūsų šalyje beveik nebuvo, bent valstybinių, humanisti- 
nių gimnazijų, teko jau anksčiau aiškinti. Kartais net kai kurie hu- 
manistinių mokslų atstovai nebuvo palankūs humanistinei mokyklai. 
Vis dėlto bent realinėms mokykloms, kuriose buvo dėstoma ir lotynų 
kalba, visuomenė nebuvo priešinga, nes lotynų kalbos mokėjimas 
lengvino kelią į universitetą. Tad daugelyje Lietuvos mokyklų buvo 
dėstoma lotynų kalba, todėl nuostabu, kad tiek daug klausytojų sta- 
tistikose nepaminėjo, kad jie moką lotynų kalbą, jau nekreipiant dė- 
mesio į tai, kad ir universitetas reikalavo mokėti lotynų kalbą. 


Lygindami mūsų turimas lotynų kalbos mokėjimo statistikas, 
matome, kad lotynų kalbos mokėjimas turėjo tendencijos, kad ir pa- 
lengva, kilti. 1932 m. pavasario semestre iš 4.265 klausytojų lotynų 
kalbos temokėjo 309. Tai sudarė vos 7,25 Yo klausytojų. 1932 m. rudenį 
lotynų kalbą mokėjo 7,91 Yo, 1933 m. rudenį iš 4.277 klausytojų ją mo- 
kėjo 392 (9,17 76), 1934 m. rudenį iš 3.708 mokėjo 364 (9,82 5), 1935 
m. pavasarį iš 3.600 klausytojų — mokėjo 474 (13,17 70). Vis dėlto 
1935 m. pavasario semestro lotynų kalbos mokėjimo statistikoje vei- 
kiausiai įsivėlė klaida: kai 1934 m. rudenį iš 597 Technikos Fak. klau- 
sytojų lotynų kalbą temokėjo 20, užtat lenkų kalbą mokėjo žymiai 
daugiau — 160, 1935 m. pavasario statistikoje randame priešingą pro- 
porciją: iš 581 to fakulteto klausytojų lotynų kalbą mokėjo jau net 
146, kai lenkų vos 19. Tad 1935 m. pavasario semestro Technikos Fak. 
lotynų ir lenkų kalbų mokėjimo duomenis tenka laikyti sukeistais: 
gretimoje šių kalbų mokėjimo skiltyse sukeisti skaičiai. Atėmę iš sta- 
tistikoje duotų 474 mokėjusių lotynų k. per klaidą pridėtus 125 (146 — 
19) asmenis, gausime 349 klausytojus, mokėjusius tame semestre 10- 
tynų kalbą. Tai sudaro 9,69 visų klausytojų procento. 


Žymiai sparčiau, ypač po 1934 m., kilo prancūzų kalbos mokė- 
jusių klausytojų skaičius. 1932 m. pavasarį iš 4.265 studentų prancū- 
zų kalbą mokėjo 373 (8,75 So), 1932 m. rudenį — jau 9,31 Yo, 1933 m. 
rudenį iš 4.277 — 457 (9,175), 1934 m. rudenį iš 3.708 — 438 (10,68 To), 
1935 m. pavasarį iš 3.600 — 524 (14,56 76). Tenka laukti, kad, ryšium 
su 1935 - 1936 m. mokyklų reforma prancūzų kalbą pavertus primąja 
svetimąja, visose gimnazijose dėstoma, kalba ir pakvietus į univer- 
sitetą visą eilę prancūzų dėstytojų, prancūzų kalbą mokėjusių stu- 
dentų skaičius kilo ir toliau. 

Šitaip atrodo trijų populiariausių Vytauto Didžiojo Universiteto 
studentų svetimų kalbų mokėjimo svyravimai 1932 - 1935 m.: 1932 m. 
pavasarį iš 4.265 studentų mokėjo: vokiečių k. 2.579 (60,47 96), rusų 
2.383 (55,87 96), lenkų 1.087 (25,25 70); 1932 m. rudenį iš 4.553 stu- 
dentų mokėjo: vokiečių k. 2.649 (58,18 75), rusų 2.337 (51,33 7), len- 
kų 1.127 (24,7570); 1933 m. rudenį iš 4.277 studentų mokėjo: vokiečių 
2.729 (63,8196), rusų 2.156 (48,0976), lenkų 1.137 (26,58 76); 1934 m. 
rudenį iš 3.708 studentų mokėjo: vokiečių k. 2.505 (67,56 76), rusų 
1.784 (48119), lenkų 1.002 (27,02 7); 1935 m. pavasarį iš 3.600 stu- 
dentų mokėjo: vokiečių k. 2.282 (63,04 70), rusų 1.745 (48,47 50), lenkų 
826 (22,94 50). 


Kaip M. Brenšteiną nustebino, kad taip maža dalis Vytauto 
Didžiojo Universiteto studentų temokėjo lotynų kalbą, taip šių eilučių 
autorių stebina, kad tik apie 60 Yo studentų temokėjo vokiečių kalbą, 
kai ta kalba Lietuvos mokyklose buvo privaloma pirmoji svetimoji 
kalba, tad, rodos, arti 100 5 turėjo išeiti jos kursą. Tokį žymų pro- 
centą nutylėjusių šios kalbos mokėjimą tektų aiškinti nebent tuo, 
kad daugelis studentų iš kuklumo į mokamųjų kalbų skiltį teįtrauk- 
davo tik tas kalbas, kurias, kaip jiems atrodė, jie mokėjo laisvai 
vartoti. Dėl tos pat priežasties veikiausiai daugelis bus pasisakę ne- 
moką ir lotynų kalbos. Tad kalbų mokėjimo statistika mums duoda 
greičiausiai ne absoliutų, bet tik lyginamąjį Vytauto Didžiojo Uni- 
versiteto studentų kalbų mokėjimo vaizdą. 


1922-1944 m., per 23 metus, universitetas išdavė apie penkis 
tūkstančius universiteto baigimo diplomų. Tai jau yra nemažas aukš- 
tąjį mokslą baigusių kvalifikuotų specialistų skaičius, tačiau pagal 
lankiusių universitetą klausytojų skaičių šis diplomuotų akademikų 
skaičius yra nedidelis. Nors mokslas visuose fakultetuose, sų ma- 
žomis išimtimis, turėjo būti išeitas per ketverius metus (8 semestrus), 
tačiau studijų laikas trukdavęs vidutiniškai apie septynerius su puse 
metų.*** Nemaža klausytojų, be to, neįstengdavo baigti mokslo.*"! 


Matematikos - Gamtos Fakulteto dekanas Z. Žemaitis ilgą stu- 
dentų studijų eigą aiškina tuo, kad universitete buvusios dvi studen- 
tų kategorijos, kurios lėtai ėjusios mokslą dėl visai priešingų mate- 
rialinių sąlygų. Viena tokia studentų kategorija buvo turtingų tėvų 
vaikai, kurie, sekdami Vokietijoje turtingųjų tėvų studentų buršų pa- 
pročiais, „pasipuošę prašmatniomis, vokiško tipo korporantiškomis 
kepuraitėmis ir kaspinais, .. lankė dažnus „labdaringus“ balius, vaka- 
rėlius, alučius“. Tad jie „nelabai sielojosi dėl mokslo, daugiau galvojo, 
kaip linksmai praleisti laiką“. Kita klausytojų grupė buvusi nepasi- 
turintieji studentai, „savomis jėgomis vargais negalais baigę vidurinį 

mokslą vakarinėse gimnazijose arba eksternais“. Ši studentų katego- 
rija dėl skurdo arba pašalinių darbų negalėjusi laiku baigti mokslo.*'* 

Nors prof. Žemaičio hipotezė ir turi labai gerą savybę, kad ji 
labai sudėtingą priežasčių rezginį suveda į vieną paprastą socialinę 
priežastį ir, be to, pasitarnauja dar ir tam tikrai ideologijai, tačiau, 
kad ir nebūdama visai be pagrindo, ji universiteto klausytojų stu- 
dijų užtęsimo visapusiškai mums neišaiškina. Net pats pagrindas, ku- 
riuo Žemaitis remia savo tvirtinimą, studentų skirstymas į jo dvi 
kategorijas ir tų kategorijų apibūdinimas kelia abejonių. Vytauto Di- 
džiojo Universiteto rektorius prof. Romeris, gerai pažįstąs lietu- 
višką studentiją, ją kitaip apibūdina: „...aš turiu konstatuoti, — ir 
tai sau laikau malonia pareiga, — kad mūsų studentija turi daug 
teigiamų privalumų ir sudaro gerą studijoms ir visuomeniniam auk- 
lėjimui medžiagą. Daugumoje ji yra kilusi iš lietuvių liaudies, iš kai- 
mo, ir turi iš šios liaudies paveldėtą būdą; ji yra rimta, iš viso 
sumani; turi drausmės ir teisingumo pajautimo; staigūs nuotaikos 
pakeitimai jos neveikia, nepaprastų išsišokimų, neapgalvotų ekscesų, 
juo labiau laukinio masinio vandalizmo jos judėjime nėra; ji yra 
pastovi, sukalbama, ne impulsyvi, bet refleksyvi; mūsų studentuose 
nėra žiaurumo; tiesa — studentija yra neturtinga ir todėl aplinkybių 
per daug verčiama ieškoti pašalinio uždarbio, tarnauti, kas studi- 
joms dažnai kenkia, tačiau mokslą mėgsta, ir, jei tiktai profesorius 
yra moksliškai pajėgus, tai ir iš savo studentų jis sulaukia gražios 
studijų pažangos. Gal kiek per daug ir vienšališkai mėgsta korpora- 
cijas, išorinį korporacijų blichtrą, ceremoniškumą, bet užtai yra jaut- 
ri mūsų valstybės gyvybinėms problemoms, kaip Vilniaus ir Klai- 
pėdos klausimai, išeivija, Pabaltijo solidarumas ir pan. Tai yra ma- 
lonus ir geras jaunimas, jautrus, švelnus, rimtas, gilios psichinės 
jausmų ir būdo kultūros, kurios turtai yra amžiais sukrauti lietu- 
vių liaudyje, intelektuališkai pajėgus, turįs žymų grožio, tiesos ir 
žmoniško bei socialinio teisingumo pajautimo. Aš jį didžiai vertinu 
ir tikrai myliu“.*3 

Studijų užvilkinimo priežasčių buvo visa eilė. Jau rašančiojo 
šias eilutes įvardytos kai kurios normalų akademinį jauno universite- 
to darbą trukdžiusios išorinės aplinkybės neigiamai veikė ir studijų 
eigą. Tos aplinkybės buvo per didelis studentų skaičius palyginti su 
mokomojo personalo kiekiu, dėstytojų ir studentų perkrovimas pa- 
skaitomis, profesūros apsunkinimas tiesioginiu, dažnai ir papildomu 
administraciniu, tarnybiniu ar visuomeniniu darbu, kartais dar nepa- 
kankamas aprūpinimas jauno, tebesikuriančio ir tebebręstančio uni- 
versiteto patalpomis, seminarų ar kitomis bibliotekomis bei šiaip 
mokslo priemonėmis.*"* Prie šių pridėkime dar sąlygas, kurios jau tie- 

siog užvilkindavo studijavimo laiką, kaip daugumo fakultetų per 
plačias, labiau bendro, negu specialaus pobūdžio programas ** ir 
ryšium su tuo gausingus griežtais reikalavimais egzaminus, didesnį 
egzaminų negu pratybų paisymą,'*“ daugelio fakultetų dalykinę, ne 
kursinę, sistemą, leidusią, bet ir skatinusią atidėlioti egzaminus ir 
kartais sunkinusią, ypač pirmamečiams studentams, susiorientuoti 
tiek renkantis sau specialybę, tiek ir tvarkant klausytinas paskai- 
tas." Bene pačia svarbiausia kliūtis laiku baigti universitetą buvo 
tai, kad labai žymiai daliai studentų teko gyventi iš tarnybos ar 
laisvo uždarbio. Dalykinė kai kurių fakultetų sistema palengvino 
turintiems tarnybą studijuoti, bet užtęsdavo studijas.*“š 


Tenka pastebėti, kad ir tame pačiame Vytauto Didžiojo Univer- 
sitete dviejų giminingų dvasinių mokslų fakultetų faktiškas studijų 
laikas labai skyrėsi: per tą patį laiką Teologijos - Filosofijos Fak. bai- 
gusiųjų proporcingai keletą kartų daugiau, negu Humanitarinių Moks- 
lų Fak. Šitaip dideliam baigusiųjų šiuos fakultetus skirtumui galėjo 
be kitko turėti įtakos ir tai, kad daugumas Teologijos - Filosofijos 
Fak. profesūros buvo baigę mokslus Vakaruose, kai Humanitarinių 
Mokslų Fakultete vyravo Rusijoje mokslus išėję dėstytojai.*? 


Viešosios universiteto paskaitos ir minėjimai 


Jau pačioje universiteto veiklos pradžioje universiteto vadovy- 
bės buvo suprastas reikalas ne tik mokslinti profesūrai pavestą aka- 
deminį jaunimą, bet ir viešomis paskaitomis skleisti mokslo žinias 
platesnėje visuomenėje. Mintis organizuoti paskaitas visuomenei 
mokslo temomis buvo kilusi jau 1922 m. ir ketinta pradėti skaityti 
tokias paskaitas jau 1923 m. pavasario semestre. Buvo net tikėtasi, 
kad iš to sumanymo įsisteigs ir liaudies universitetas, palaikąs glau- 
džius santykius su universitetu.“** Dėl universiteto personalo perkro- 
vimo visokeriopu darbu, iš dalies ir dėl kitų priežasčių, šis, toli sie- 
kiąs, sumanymas nebuvo įvykdytas. Vis dėlto graži pradžia buvo 
padaryta. 

1923 - 1924 m. sėkmingai buvo skaitoma visa eilė universiteto pro- 
fesorių paskaitų, gausiai Kauno šviesuomenės lankomų ir atidžiai 
klausomų. Paskaitos buvo skaitomos 5 dienas per savaitę, 17 - 18 val. 
didžiojoje universiteto salėje. Paskaitininkai demonstracijoms vartojo 
ir epidiaskopą. Paskaitas skaitė 5 fakultetai: Teologijos - Filosofijos, 
Humanitarinių Mokslų, Teisių, Matematikos - Gamtos ir Technikos. 
Paskaitų vedėjas buvo M. Biržiška. Paskaitas skaitė M. Biržiška, 
L. Bistras, P. Būčys, F. Butkevičius, V. Čepinskis, B. Čėsnys, S. 
Dirmantas, J. Eretas, P. Jodelė, I. Jonynas, P. Juodakis, S. Kolupaila, 

P. Kuraitis, M. Kvašninas-Samarinas, P. Leonas, P. Matulionis, V. 
Mykolaitis, A. Purėnas, M. Reinys, M. Romeris, A. Sennas, A. Sme- 
tona, J. Šimkus, J. Šimoliūnas, J. Šliogeris, J. Tumas, A. Tumėnas, 
J. Vaitkevičius, E. Volteris ir Z. Žemaitis. Dėl vietos stokos ir kitų 
kliūčių 1924 m. tos paskaitos nutrūko, nors visuomenė ir toliau reiškė 
pageidavimą, kad paskaitos būtų tęsiamos.**! 


Universiteto profesūra skaitė paskaitas, kurias ruošė 1924 - 1925 
m. Klaipėdoje Aukuro švietimo dr-ja, Kaune ir provincijoje liaudies 
universitetuose ir kursuose. Kai kurie profesoriai, pvz. M. Biržiška, 
J. Elisonas, V. Krėvė-Mickevičius, skaitė paskaitas Kauno radiofo- 
nęe.,*š2 


Vis dėlto universiteto rektorius prof. V. Čepinskis 1932 II 16, per 
universiteto dešimtmečio sukakties minėjimą, nusiskundė, kad uni- 
versiteto kontaktas su visuomene buvęs nepakankamas. Nušvietęs, 
kokią reikšmę mokslinė propaganda turėtų visuomenėje, V. Če- 
pinskis pripažino reikalą kitame universiteto veiklos dešimtmetyje 
atkreipti didesnį dėmesį į viešąsias paskaitas.*** 

Gal dėl rektoriaus V. Čepinskio gyvo susirūpinimo, bet gal ir dėl 
kitų priežasčių, išorinė Vytauto Didžiojo Universiteto veikla per ant- 
rąjį dešimtmetį, ypač jo pradžioje, buvo gerokai pagyvėjusi. 1932 - 
1933 mokslo m. (1932 X2 — 1933 IX 6) 44 universiteto visų fakultetų 
dėstytojai skaitė Kaune ir įvairiose Lietuvos vietose paskaitas. Dau- 
giausia paskaitų skaitė šie profesoriai: Humanitarinių Mokslų Fak. 
M. Biržiška Vilniaus vadavimo klausimais Kaune ir daugelyje provin- 
cijos vietų; J. Vabalas-Gudaitis valstybės radiofone apie 20 paskai- 
tų apie šeimyninį auklėjimą namie, Matematikos - Gamtos Fak. P. 
Slavėnas valstybės radiofone 20 paskaitų apie astronomiją, 21 paskaitą 
iš biologijos ciklo, Lietuvos gamtininkų dr-joje apie kosmologinius 
reliatyvybės teorijos klausimus; K. Sleževičius valstybės radiofone 
apie 20 paskaitų iš meteorologijos ir geofizikos; A. Purėnas radiofone 
14 populiarių paskaitų iš chemijos; Medicinos Fak. P. Avižonis 8 
paskaitas iš oftalmologijos srities akių gydytojų konferencijoje Kau- 
ne ir Kauno medicinos draugijoje; J. Blažys 4 paskaitas radiofone 
nervų sveikatos klausimais ir 1 paskaitą Panevėžyje; Technikos Fak. 
S. Kolupaila 22 paskaitas radiofone iš hidrografijos srities, po 1 pa- 
skaitą stud. „Plieno“ vyrijoje apie kelionę po Vilniaus kraštą, kul- 
tūrtechnikų mokykloje Kėdainiuose apie krašto tyrinėjimus, Kauno 
sunkiųjų darbų kalėjime apie Vilniaus kraštą ir ta pačia tema mati- 
ninkų ir kultūrtechnikų suvažiavime.*** 


1933 - 1934 mokslo m. dar labiau pagyvėjo mokslo populiariza- 
cijos darbas. Paskaitas ne savo studentams skaitė 63 dėstytojai. Dau- 

giausia paskaitų skaitė: Teologijos - Filosofijos Fak. J. Ambrazevičius 
įvairiomis lietuvių literatūros temomis įvairių organizacijų susirinki- 
muose ir minėjimuose; M. Reinys 7 paskaitas įvairiomis temomis 
Kaune ir Vilkaviškyje; Evangelikų Teologijos Fak. V. Gaigalaitis 8 - 
paskaitas Klaipėdoje apie pirmosios krikščionybės veiklą; Humanita- 
rinių Mokslų Fak. M. Biržiška skaitė paskaitas Kaune, Panevėžyje, 
Ukmergėje, Telšiuose ir kitur Vilniaus temomis; I. Tamošaitis 
radiofone daugiausia pedagoginėmis ir visuomeninėmis temomis; J. 
Vabalas-Gudaitis iš pedagogikos 4 paskaitas radiofone, 8 įvairiose 
draugijose, suvažiavimuose irkt. Matematikos - Gamtos Fak. K. 
Pakštas 8 paskaitas įvairiose Lietuvos vietose ir užsienyje (Stock- 
holme, Kopenhagoje, Oslo); Č. Pakuckas 12 paskaitų radiofone apie 
ledynus ir jų poveikį Lietuvoje, 1 paskaitą švedų-lietuvių draugijos 
susirinkime Stockholme; P. Slavėnas 20 paskaitų radiofone, 2 kitur; 
K. Sleževičius 18 paskaitų iš meteorologijos ir geofizikos srities ra- 
diofone, 1 Lietuvos gamtininkų draugojoje; P. Šivickis radiofone 
17 biologijos ciklo paskaitų; Medicinos Fak. V. Bendoravičius paskai- 
tų ciklą iš nervų ir psichikos higienos srities radiofone; A. Birutavi- 
čienė-Čarneckaitė 4 paskaitas radiofone ir kitur, savaitines paskaitas 
Žemės Ūkio Akademijoje Dotnuvoje, apie vaikų higieną; B. Sidara- 
vičius įvairiose vietose apie veneros ligas 9 paskaitas; Technikos Fak. 
S. Kolupaila 19 paskaitų radiofone ir 11 kitur įvairiomis temomis.**5 

Iš šios apžvalgos matome, kad ištisais paskirų mokslų ciklais 
daugiausia paskaitų buvo skaitoma Kauno radiofone. Kitur buvo 
skaitoma daugiausia sporadiškai, labai įvairiomis temomis. Vėlesnie- 
ji Vytauto Didžiojo Universiteto kalendoriai tokių paskaitų sąrašų 
nebeduoda, ir mes neturime tikrų žinių, kaip gausiai viešosios uni- 
versiteto profesorių paskaitos buvo skaitomos. Atrodo, kad, gausė- 
jant universiteto mokomajam personalui ir mažėjant studentų skai- 
čiui, profesūra turėjo būti nebe taip perkrauta akademiniu darbu ir 
neturėjo būti rimto pagrindo silpnėti išorinei universiteto mokslinei 
veiklai. Jau ir čia apžvelgtoji universiteto mokslo populiarizacijos 
veikla duoda pagrindo tvirtinti, kad šio universiteto profesūra davė 
savo įnašą mokslo žinioms skleisti Lietuvos visuomenėje. 

Kasmet per įmatrikuliacijos akto iškilmes rugsėjo 15 d. rekto- 
rius skaitydavo viešą paskaitą ar bent sakydavo atitinkamą kalbą. 
Kasmet vasario 16 d. būdavo iškilmingai minima universiteto veiklos 
sukaktis ir ruošiamos įvairių sukakčių iškilmės, per kurias profeso- 
riai irgi skaitydavo paskaitas. Sukakčių minėjimus paprastai atlikda- 
vo universiteto taryba per savo viešus posėdžius. Tokių viešų posė- 
džių universiteto taryba per pirmą universiteto veiklos penkmetį bu- 
vo atlikusi 15.**9 

Iš visų Vytauto Didžiojo Universiteto ruoštų minėjimų ypatin- 
gu iškilmingumu išsiskiria tris dienas trukęs su naujų Fizikos Che- 
mijos Instituto rūmų atidarymu susietas 10 metų universiteto gyva- 
vimo jubiliejus. Nors šiaipjau universitetai 10 metų sukakčių nelaiko 
net ir minėtinais įvykiais, nes per tiek laiko universitetai dar nesu- 
bręsta, tačiau Lietuvos sąlygomis pirmo tikrai lietuviško aukštojo 
mokslo židinio sukaktis buvo nepaprastas įvykis. Lietuvos visuomenė 
norėjo pabrėžti, kad ji labai brangina savo išsiilgtąją, svetimųjų ne- 
beglobojamą ir nebespaudžiamą laisvą almam matrem. Todėl ir savas 
universitetas, didžiausias lietuvių tautos kultūrinis laimėjimas, buvo 
siejamas su didžiausiu politiniu laimėjimu, su Lietuvos nepriklauso- 
mybės atgavimu, ir jo įsteigimo bei sukakčių data sutapdinta su ne- 
priklausomybės paskelbimo data. 1932 II 15 buvo skirta Fizikos ir Che- 
mijos Institūto rūmų pašventinimui ir instituto atidarymui, vasario 
16 d. buvo pačios centrinės iškilmės valstybės teatre, vasario 17 d. 
buvo skirta supažindinti svečiams iš užsienio ir savos visuome- 
nės veikėjams su universiteto mokslo įstaigomis. Ypač buvo pata- 
riama aplankyti gamtos muziejų su zoologijos, mineralogijos ir geolo- 
gijos skyrium didžiuosiuose universiteto rūmuose, botanikos sodą 
ir jo muziejų Fredoje, Fizikos ir Chemijos Institutą Linksmadvaryje 
ir universiteto biblioteką.*“" 


Vytauto Didžiojo Universiteto santykiai su užsienio mokslo įstaigomis 


Nuo pat savo veikimo pradžios mūsų universitetas stengėsi pa- 
laikyti visokeriopus mokslo santykius su užsienio mokslo įstaigomis, 
mokslo organizacijomis ir mokslininkais. Jau per pirmąjį penkmetį 
universitetas buvo nusiuntęs savo atstovus dalyvauti sukaktinėse iš- 
kilmėse triskart į Italiją, po dukart į Vokietiją ir Prancūziją, kartą į 
Palestiną. Be to, savo lėšomis triskart dalyvavo universiteto atstovai 
Sovietų Rusijoje. Per tą patį laiką mūsų alma mater buvo nusiun- 
tusi į mokslinius kongresus savo atstovus: penkis kartus į Vokietiją, 
triskart į Italiją, dukart į Angliją, SSSR, Čekoslovakiją, po 1 kartą į 
Belgija, Austriją, Šveičariją, Suomija, Prancūziją, Jungtines Ameri- 
kos Valstybes. Tad Lietuvos Universiteto atstovai per pirmąjį penk- 
metį dalyvavo 20 įvairių kraštų tarptautinių kongresų.** 

Per antrąjį penkmetį Vytauto Didžiojo Universitetas dalyvavo 
sukaktyse po dukart Belgijoje ir Prancūzijoje, po vieną kartą Lat- 
vijoje, Šveicarijoje, Anglijoje, Olandijoje, Estijoje, Jungtinėse Ameri- 
kos Valstybėse (per konsulą). Tad ir per antrąjį penkmetį universi- 
tetas siuntė beveik tiek pat kartų savo atstovus į iškilmes, kaip ir 
per pirmąjį penkmetį,““" tačiau kongresuose dalyvauta daug daž- 

niau. Per antrąjį penkmetį universitetas dalyvavo kongresuose: Vo- 
kietijoje 15 kartų, Prancūzijoje 12, Latvijoje 7, Šveicarijoje 6, Olan- 
dijoje, Danijoje po 4, Italijoje, Estijoje, Čekoslovakijoje, Vengrijoje 
po 3, Švedijoje, Austrijoje, Anglijoje po 2, Belgijoje, Jungtinėse Ame- 
rikos Valstybėse, Suomijoje, Alžire po 1. Tad per antrąjį penkmetį 
dalyvauta 70 čia įvardytų kongresų ir dar keliuose, kurių vieta mūsų 
šaltinio nenurodyta.*?** Be to, Vytauto Didžiojo Universiteto profeso- 
riai nekartą dalyvavo tarptautinėse konferencijose ir kitų įstaigų 
siųsti, pvz. P. Avižonis, kaip Lietuvos Raudonojo Kryžiaus atstovas, 
1929 IX 14 dalyvavo Haagoje tarptautinės asociacijos kovai su aklu- 
mu susirinkime ir čia pat įvykusioje tarptautinėje kovai su tracho- 
ma konferencijoje; Lietuvos Vidaus Reikalų Ministerijos komandi- 
ruotas, jis 1930 VII 26-27 dalyvavo tarptautinės organizacijos kovai 
su trachoma steigiamajame susirinkime Šveicarijoje; V. Kanauka, 
kaip oficialus sveikatos departamento ir kovai su tuberkuliozu drau- 
gijos atstovas, 1930 rugpiūčio mėn. dalyvavo Oslo mieste tarptautinės 
kovai su tuberkuliozu sąjungos konferencijoje.“*: Profesūra ne tik 
gausiai dalyvavo konferencijose pasyviai, bet ir aktyviai, pvz. P. Avi- 
žonis 1929 IX 5-13 tryliktajame tarptautiniame oftalmologų kongre- 
se Amsterdame buvo vienos sekcijos pirmininku. Per antrąjį penk- 
metį visa eilė profesorių skaitė mokslinius referatus kongresuose. 
P. Avižonis skaitė 5, J. Vabalas-Gudaitis — 4, O. Folkas (Volk) ir 
K. Vasiliauskas po vieną.*** 

Ne į visus kongresus ir ypač ne į visus minėjimus, į kuriuos 
buvo kviestas, universitetas siuntė savo atstovus dėl lėšų stokos. Daž- 
nai pasitenkindavo siųstais sveikinimais ar telegramomis. Visa eilė 
profesorių dalyvavo mokslinėse ekspedicijose ir kelionėse.** Kai ku- 
rie profesoriai buvo komandiruoti į užsienį įvairiais kitais mokslo, 
kartais ir valstybės reikalais, sakysim, M. Romeris 1932 m. birže- 
lio — rugpiūčio mėn. dalyvavo nuolatiniame tarptautinio teisingu- 
mo tribunole Haagoje kaip tautinis Lietuvos teisėjas Klaipėdos 
byloje, K. Regelis, kaip juri, tarptautinėje sodininkystės parodoje 
Paryžiuje ir Briuselyje 1927 m.*** 

Kai „Vytauto D. Universitetas 1927 - 1932“ pagrindinis mūsų ant- 
rojo Vytauto Didžiojo Universiteto penkmečio veiklos šaltinis, buvo 
surinkęs apie čia mūsų aptariamas komandiruotes į užsienį gana daug 
duomenų, nors, anot to paties šaltinio, jis tesurinkęs žinių tiktai 
„kiek tatai pavyko“, tai vėlesnieji mūsų šaltiniai ir tokiu pilnumu 
nebepasižymi.*5 Vis dėlto iš vėlėsnės literatūros apie universitetą 
ryškėja, kad santykiai su užsieniu buvo ir toliau gyvai palaikomi. Į 
glaudesnius mokslinius santykius ypač buvo sueita su Prancūzijos ir 
Švedijos mokslo pasauliu. Rektorius M. Rėmeris skaitė keletą pa- 

skaitų Paryžiaus universitete,*** keletas Paryžiaus universiteto tei- 
sės profesorių, kaip Lietuvos bičiuliais tapę F. Olivier-Martin,*? E, L. 
Le Fur,*?* žinomas Lietuvos teisių gynėjas A. N. Mandelstam,*?? skai- 
te visą eilę paskaitų Vytauto Didžiojo Universitete?? Universitetas 
per kultūrinį bendradarbiavimą įsigijo draugų Paryžiaus ir Strasbur- 
go universitetuose.**! Šalia kitų Lietuvos atliktų susiartinimo su Pran- 
cūzija veiksmų, kaip įvedimo prancūzų kalbos pirmąja svetimąja kal- 
ba Lietuvos mokyklose, kvietimo visos eilės prancūzų dėstytojų į 
Vytauto Didžiojo Universitetą, šis universiteto glaudžių santykių pa- 
laikymas su Paryžiaus universiteto profesoriais žymiai sustiprino Lie- 
tuvos kultūrinį bendradarbiavimą su Prancūzija ir buvo net politiš- 
kai naudingas.“** 


Akademiniai santykiai su švedais buvo užmegzti 1936 m. M. Rė- 
merio paskaitomis Stockholmo, Upsalos ir Lundo universitetuose ir 
prof. B. Čėsnio vadovautu Vytauto Didžiojo Universiteto akademi- 
nio choro vizitu su gražiais koncertais Stockholme:“* Ypač glau- 
džiai bendradarbiauta su Stockholmo universiteto rektorium prof. 
Svenu Tunbergu“** ir švedų karališkuoju antikvaru, visų Švedijos 
muziejų viršininku, dideliu Lietuvos draugu ir švedų - lietuvių drau- 
gijos Stockholme pirmininku prof. S. Curmanu* Šis Vytauto Didžio- 
jo Universiteto profesūros santykių užmezgimas su Švedijos profe- 
soriais sustiprino tuo metu gyviau pasireiškusį sritinį Švedijos - Pa- 
baltijo susiartinimo ir solidarumo sąjūdį.**9 


Be daugelio universiteto dėstytojų komandiruočių ir savo lėšo- 
mis vykimo į užsienio mokslo įstaigas mokslo darbams medžiagos 
rinkimo, įvairių mokslų įstaigų lankymo, susipažinimo su universite- 
to klinikomis, ypač prieš statant didžiąsias universiteto klinikas, ir 
įvairiais kitais mokslo ir kultūros reikalais, Vytauto Didžiojo Uni- 
versitetui tekdamo priiminėti ir ne tik užsienio universitetų paskirus 
svečius ar paskaitininkus, bet ir ištisas profesorių ekskursijas.**? Kad 
universitetas uoliai rūpinosi tinkamai reprezentuoti savo įstaigą ir 
glaudžiai bendradarbiauti su užsieniu, rodo ir pačios profesūros lė- 
šomis išlaikomas universiteto reprezentacijos fondas, sudarytas ap- 
mokėti išlaidoms, susijusiomis su atstovavimu universitetui.5? 


Jau 1927 m. Lietuvos Universitetas siuntinėjo savo leidinius dau- 
giau kaip 100 viso pasaulio aukštųjų mokyklų, bibliotekų ir kitų 
mokslo įstaigų. Tos įstaigos siuntinėjo taip pat ir savo leidinius mū- 
sų universiteto bibliotekai“? Šitaip buvo keičiamasi savo leidiniais 
su daugeliu Europos valstybių, taip pat ir su kai kuriomis Azijos, 
Amerikos, Afrikos, Australijos universitetų ir kitokių įstaigų biblio- 
tekomis.*19 

Patalpos 


Buvusiai rusų tvirtovei, nedideliam Kauno miestui, kuriame bu- 
vo net uždrausta statyti aukštesni negu dviejų aukštų namai, tapus 
laikinąja Lietuvos sostine, labai stigo ne tik tinkamų, bet ir apskirtai 
patalpų tiek privatiems butams, tiek ir visokioms įstaigoms. Moder- 
nūs aukštųjų mokyklų rūmai ir jų įrengimai reikalauja daug lėšų, 
todėl net ir senų ir turtingų valstybių universiteto statybas nekar- 
tą paremia įvairūs turtingi tarptautiniai fondai ar paskiri turtuoliai, 
kai neturtingai, besikūrusiai Lietuvos valstybei teko vienai pačiai pa- 
kelti sunkią savo jauno universiteto aprūpinimo patalpomis ir įren- 
gimais naštą.*!! 

Ypač sunki universiteto padėtis patalpų atžvilgiu buvo iki 1929 m. 
Aptarkime patalpas, kuriomis Lietuvos Universitetas tuo metu nau- 
dojosi. 

1. I rūmai. Šiuos rūmus Lietuvos Universitetas gavo 1922 II 16 
iš Aukštųjų Kursų. Jie yra Mickevičiaus ir Donelaičio gatvių kam- 
pe. 1923 m. buvo sumanyta tuos rūmus praplėsti ir pastatyti tre- 
čią aukštą. Prof. M. Songaila buvo paruošęs net smulkų projektą ir 
sąmatą, tačiau iš to nieko neišėjo, nes I rūmai buvo ne valdžios, 
bet Kauno miesto nuosavybė, dar prieš karą įkeista privačiam as- 
meniui.''? Šie rūmai iki 1931 m. buvo nuomojami iš Kauno miesto 
savivaldybės už 58.201 lt. 20 ct. metinės nuomos. 1931 m. pradžioje 
valdžia šiuos rūmus išpirko ir paskyrė juos universiteto reikalams. 
Už namą buvo sumokėta 800.000 lt., už 3447 m? užimamą žemės 
plotą — 344.700 lt. Šiuose rūmuose turėjo būstus: didžioji universiteto 
salė, naudojama viešiesiems posėdžiams, paskaitoms ir kaip Teisių 
Fak. auditorija; Teisių Fak. (dekanatas, auditorijos, biblioteka, pro- 
fesoriumas); odontologijos skyrius (auditorija, laboratorija, kabine- 
tai); Matematikos - Gamtos Fak. (bibliotekos, seminarai, auditorija); 
Technikos Fak. mechanikos kabinetas; Studentų Atstovybės kam- 
barys5** Visas rūmų grindų plotas — 2.74685 m?, kubatūra — 
11.001,01 m3.514 

2. II rūmai (Gedimino ir Donelaičio gatvių kampe), buv. ka- 
ro mokyklos 3 aukštų namai, buvo gauti universiteto 1922 XII 6,5“ 
bet, 1931 m. ministrų kabinetui nutarus, 1932 m. jie turėjo būti ati- 
duoti Vidaus Reikalų Ministerijai. Šiuose rūmuose turėjo būstus: 
dalis Technikos Fak. (auditorija, elektrotechnikos, statybos medžia- 
gų technologijos, mechaninės technologijos laboratorijos; Technikos 
Fak. 1931 m. visai išsikrausčius į Fizikos ir Chemijos Institutą, atli- 
kusius kambarius laikinai buvo užėmusios anatomijos, teismo ir 
socialinės medicinos ir farmakologijos katedros); Medicinos Fak. (de- 

Lietuvos Universiteto pirmieji rūmai. 


kanatas, auditorija, histologijos kabinetas, patologinės anatomijos 
institutas, fiziologijos kabinetas ir laboratorija, farmakologijos kabi- 
netas, farmacijos inst.). Visos čia minėtos Medicinos Fak. įstaigos 
1932 m. rudens semestre pradėjo kraustytis į naujus Medicinos Fak. 
rūmus,*1* 

3. III rūmai (Putvisnkio, buv. Kalnų gatvėje) iš Finansų Minis- 
terijos buvo universiteto gauti 1926 I 16.57 Šiuos rūmus 1929 m. pra- 
džioje universitetas turėjo užleisti kitoms valdinėms įstaigoms. Vi- 
sos šiuose rūmuose buvusios įvairių fakultetų įstaigos persikraustė 
į universitetui perleistus spaustuvės rūmus,*!?* pavadintus didžiaisiais 
rūmais. 

4. Gamtos tyrimo stoties rūmai (Vilniaus gatvė) 1924 131 buvo 
Švietimo Ministerijos pavesti Matematikos - Gamtos Fak.“? 1929 m., 
kartu su II rūmų įstaigomis, į valstybės spaustuvės rūmus persi- 
kraustė ir gamtos tyrimo stotis.*?? 

5. Anatomikumas (Mickevičiaus gatvėje) buvo perimtas iš 
Aukštųjų Kursų. Pats anatomikumas buvo įvertintas 59.700 litų, 
4.561 m? prie jo žemės plotas — 62.000 litų. Tame sklype buvo pasta- 
tyti Medicinos Fakulteto rūmai.?** 


287 


g" 





6. Botanikos sodas buvo įsteigtas 1923 m. vasario mėn. Kauno 
priemiestyje Aukštojoje Fredoje.'** Visi trobesiai (oranžerija, kabi- 
netas, sandėlis, darbininkų namas ir kt.) įvertinti 406.199 litais. Že- 
mės plotas sudaro 76 ha ir 96 arus ir įvertintas 280.000 litų.*“ 

Tuo metu turimųjų trobesių universitetui toli gražu nepakako vi- 
soms savo įstaigoms sutalpinti. Ypač daug vietos reikalavo Medici- 
nos Fak. įstaigos ir klinikos. Visai eilei įstaigų teko būstus nuomoti, 
sakysim: 

1. Stomatologijos ir dentiatrijos klinikai, kabinetams ir audi- 
torijai buvo nuomojamas 10 kambarių būstas Laisvės alėjoje už 
6.300 litų metinės sumos. 

2. Akušerijos ir ginekologijos klinikai ir rentgeno kabinetui būs- 
tai buvo nuomojami Raudonojo Kryžiaus ligoninėje už 2.004 litus 
metinės nuomos ir 36.000 litų mokesčio ligoniams išlaikyti. Ta pačia 
ligonine nuomos sąlygomis naudojosi ir akių klinika, kuri 1930 m. 
rudens semestre persikėlė į jai pastatytus specialius rūmus. 

3. Pagal tam tikras sutartis su sveikatos departamentu: a. tera- 
pinė klinika, vidaus ligų poliklinika, chirurginė klinika ir odos ir 
veneros ligų klinika buvo prisiglaudusi valstybinėje Kauno ligoninė- 
je; b. vaikų ligų klinika — valstybinėje vaikų ligoninėje (Maironio 
gatvė); c. pradžioje II rūmuose buvusi higienos ir bakteriologijos 
laboratorija 1927 m. persikėlė į Valstybinį Higienos Inst. (Poškos 
gatvė). 

4. Basanavičiaus karo ligoninėje tam tikromis sąlygomis buvo 
prisiglaudusi: a. kurį laiką odos ir veneros ligų klinika, kuri nuo 
1928 m. rudens semestro persikėlė į valstybinę Kauno ligoninę; b. 
ausų, nosies ir gerklės ligų klinika, kuri 1930 m. persikėlė į savus 
rūmus; c. nervų ir psichikos ligų klinika. 

5. Astronomijos observatorija turėjo savo būstą Linksmadva- 
ryje.524 

Kai kurioms universiteto įstaigoms tuo laikotarpiu tekdavo ieš- 
koti prieglaudos ir kitur. Pvz. Teologijos Fak. dalį savo katedrų 
turėjo Žemaičių Kunigų Seminarijoje.5* 


Naujų patalpų universiteto įstaigoms statymas (1929 - 1939 m.) 


Nuo pat įsikūrimo pradžios būstų klausimas universitetui buvo 
ilgą laiką labai opus ir pagaliau net įkyrėjo. Kai kurioms universiteto 
įstaigoms net po 2-3 kartus teko kraustytis iš vienų namų į kitus. 
Toks įstaigų kraustymasis su visu inventorium, instaliacijos ardy- 
mas vienur ir jos įtaisymas kitur buvo susijęs su neišvengiamais 

Vytauto Didžiojo Universiteto didieji rūmai 


žymiais valstybinio turto nuostoliais ir trukdė planingą mokslo per- 
sonalo darbą. 

Sumanymas statyti savus universiteto rūmus buvo kilęs jau ne- 
trukus po to, kai tik buvo įsteigtas Lietuvos Universitetas. 1923 m. 
universiteto senatas buvo nutaręs pirmiausia statyti Fizikos ir Che- 
mijos Institutą. Ministrų kabinetas buvo pažadėjęs skirti kasmet po 
1 milijoną litų, kol universitetas bus aprūpintas reikalingomis pa- 
talpomis.5** Lėšų stoka sukliudė vykdyti šį nuoseklų planą. 

Nors buvo dėta pastangų statyti universiteto patalpas ir anksčiau, 
tačiau šių patalpų statyba Žymiai pagyvėjo tik nuo 1929 m. Apžvel- 
kime universiteto įstaigoms pastatytus naujus būstus tokia eile, kaip 
jie buvo baigti statyti. 

1. Didieji rūmai (Gedimino ir Donelaičio gatvių kampe) buvo 
statyti ne specialiai universitetui, bet valstybinei spaustuvei. Nors 
ministrų kabinetas jau 1926 X 28 iš principo sutiko perduoti šiuos 
rūmus nuo 1927 m. universitetui,?** tačiau tos patalpos tik 1929 II 11 
buvo perimtos universiteto ūkio tarybos. Rūmai gavo didžiųjų uni- 
versiteto rūmų vardą?“ Šiuose rūmuose turėjo sau būstus: rekto- 
riaus ir prorektoriaus kabinetai, universiteto raštinė ir archyvas; uni- 
versiteto biblioteka ir skaitykla, profesorių skaitykla; Teologijos - Fi- 

Akių, ausų, nosies ir gerklės ligų klinika 


losofijos Fak. (dekanatas, auditorijos, seminarai, biblioteka, prote- 
soriumas); Evangelikų Teologijos Fak. (dekanatas, auditorija, bib- 
lioteka ir seminaras); Humanitarinių Mokslų Fak. (dekanatas, audi- 
torijos, seminarai, eksperimentinės psichologijos laboratorija, ekspe- 
rimentinės psichologijos ir pedagogikos laboratorijos dirbtuvė, tauto- 
sakos rinkimo komisija, profesoriumas); Matematikos - Gamtos Fak. 
(dekanatas, auditorija, biblioteka, zoologijos ir lyginamosios anatomi- 
jos katedros mokslo įstaigos, mineralogijos ir geologijos muziejus, 
zoologijos muziejus, botanikos katedros mokslo įstaigos, matematikos 
biblioteka ir seminaras, geologijos ir mineralogijos katedros mokslo 
įstaigos). Rūmai buvo įvertinami 2.950.000 litų sumai, tų rūmų kieme 
sargams namas — 50.000 litų“* Rūmų grindų plotas — 5.641,21 m“, 
kubatūra — 22.319,39 m?,?30 

2. Akių ir ausų, nosies ir gerklės klinikos (Vytauto prospek- 
tas) buvo pirmiausia baigti statyti specialiai universiteto rūmai. Mi- 
nistro pirmininko A. Voldemaro žygiais 1929 m. Basanavičiaus karo 
ligoninės rajone iš bendro ploto buvo išskirtas žemės sklypas ir ati- 
duotas universitetui pasistatyti jame rūmams dviem klinikom: a. akių 
ligų ir b. ausų, nosies ir gerklės ligų. Vyriausybė tuojau davė lėšų 
statybai. 1929 VII 18 buvo iškilmingai pašventintas klinikų rūmų 

kertinis akmuo ir pamatai. Dviejų aukštų klinikų rūmams projektą 
sudarė ir darbus prižiūrėjo arch. V. Landsbergis. Nors numatytu 
ir su rangovais sutartu laiku iki 1930 m. rudens semestro pradžios 
rūmai ir nebuvo suskubta pastatyti, tačiau jau 1930 XI 30 klinikos 
buvo iškilmingai atidarytos ir pašventintos. 

1931 m. balandžio mėn. per nepaprastai didelį potvynį Kaune 
požemio kanaluose ir klinikų katilinėje ėmė sunktis vanduo ir ga- 
lėjo užlieti centrinio šildymo katilus ir visą požemį. Klinikų rūmų 
statybai buvo duotas 1 milijonas litų. Klinikų rūmų statybai, įrengi- 
mui ir remontui to, kas buvo sugadinta potvynio, buvo išleistas beveik 
visas milijonas litų.“*: Akių klinikos plotas — 1.819,56 m“, abiejų klini- 
kų kartu — 2.954,59 m?, akių klinikos kubatūra — 6.292,15 m“, abiejų 
klinikų kartu — 10.225,34 mš. 532 

Ryšium su 1938 m. Lenkijos ultimatumu ir mobilizacija, Krašto 
Apsaugos Ministerijai reikalaujant karo ligoninės praplėtimui užleis- 
ti šių klinikų rūmus, pačios klinikos turėjo laikinai prisiglausti Rau- 
donojo Kryžiaus ligoninėje. Grįžusios vėliau atgal, jos jau buvo su- 
jungtos su karo ligonine. Statant didžiąsias klinikas, su karo vadyba 
buvo susitarta gauti iš Krašto Apsaugos Ministerijos vieną milijoną 
litų statyti akių ir ausų klinikoms ten, kur buvo statomos ir kitos 
klinikos. 1939 m. jau buvo padarytas tų klinikų statybos projektas, 
bet dėl karo šie rūmai nebuvo pastatyti.533 

3. Fizikos ir Chemijos Institutas buvo pirmieji, dar 1923 m. uni- 
versiteto senato nutarti statyti rūmai. 1924 m. senatas išrinko tokios 
sudėties statybos komitetą: pirm. prof. V. Čepinskis, sekr. doc. K. 
Sleževičius, nariai: prof. P. Juodakis, prof. P. Jodelė, prof. P. Rau- 
donikis, prof. M. Songaila, prof. J. Šimkus ir valstybės kontrolės 
atstovas P. Jagminas. Statybos paskelbtajame konkurse rūmų pro- 
jektui paruošti dalyvavo 35 architektai. Pagal 1924 X 20 sprendimą, 
konkursą laimėjo Suomijos arch. Yrjo Waskinen, gavęs I premiją 
(8.000 litų); II premija (6.000 litų) buvo skirta Suomijos arch. Pauli 
Blomstedt, III premija (4.000 litų) — Vokietijos inžinieriams A. Klei- 
nui ir E. Serckui. Institutui statyti vieta buvo numatyta prieš Kau- 
no radijo stotį, bet ministrų kabinetas paskyrė kitą vietą — Vytauto 
kalne, šalia radijo stoties. Paskirtasis sklypas pasirodė per mažas vi- 
soms universiteto įstaigoms, ir institutui reikėjo parinkti kita vieta. 

1925 m. balandžio mėn. Linksmadvario dvaro savininkai Juozas 
ir Jonas Vailokaičiai pasiūlė universitetui dovanoti 16 ha žemės skly- 
pą universiteto rūmams statyti. Ministrų kabinetas tam pasiūlymui 
pritarė, ir senatas sutiko dovaną priimti. 1925 VI 7 universiteto taryba 
nutarė dovanotajame sklype pradėti statyti Fizikos ir Chemijos Ins- 
titutą. 

Fizikos- Chemijos Institutas 


Projektą teko pritaikyti vietai ir žymiai pakeisti patalpų vidaus 
paskirstymą. Tą darbą be atlyginimo atliko prof. M. Songaila. Jis su- 
darė ir universiteto sklypo užstatymo projektą, pagal kurį buvo nu- 
matoma 11 atskirų rūmų, studentų namai, profesorių namai ir t. t. 
Svarbiausieji rūmai projekte buvo išskirstyti aplink aikštę. Susisie- 
kimas su miestu buvo numatomas palaikyti dviem gatvėm — Links- 
madvario ir Linksmąja — ir laiptais žemyn prie Aleksoto tilto per 
Nemuną. 


Fizikos ir Chemijos Institutas pradėtas statyti 1925 m. birželio 
mėn. Rūmų kertinis akmuo buvo iškilmingai pašventintas 1925 VI 14. 
Statybą vesti iš varžytynių apsiėmė rangovas A. Kaplanas. Staty- 
bos komitetą 1925 - 1926 m. sudarė tie patys asmenys, kaip ir 1924 m, 
tik vietoje P. Raudonikio ir J. Šimkaus į komitetą dabar įėjo J. 
Šimoliūnas ir 1926 m. buvo dar išrinktas ir prof. V. Mačys, kaip 
teisininkas padėti komitetui juridiniais klausimais. 1926 m. gruo- 
džio mėn. senatas išrinko naują komitetą su pirm. V. Čepinskiu, na- 
riais K. Vasiliausku ir S. Grinkevičium, juridiniu konsultantu V. Ma- 
čiu ir statybos konsultantu M. Songaila, dalyvaujant valstybės kont- 
rolės atstovui. Fizikos ir Chemijos Instituto statyba turėjo būti baig- 
ta 1926 m. rugsėjo mėn.“*+ Per dvejus metus institutas nebuvo baig- 
tas statyti, ir dėl lėšų stokos ir kitokių priežasčių darbai buvo visai 
sustabdyti net 3 metus.*** Ligi pertraukiant statybą buvo baigti mūro 
darbai. Rūmai buvo apsaugoti nuo oro veikimo.“*“ 

Tik 1930 m. vyriausybė sutiko rūmų statybą tęsti ir baigti. 1930 
m. prasidėję, darbai 1931 m. taip toli pažengė, jog, senatui nutarus, 
vasaros atostogų metu į naujai pastatytus namus išsikėlė fizikos ir 
chemijos laboratorijos ir Technikos Fak. įstaigos. Nuo 1931 m. ru- 
dens semestro naujuose rūmuose prasidėjo paskaitos ir praktikos dar- 
bai. Galutinai rūmai sutvarkyti 1931 m. pabaigoje, ir 1932 II 15 insti- 
tutas buvo iškilmingai pašventintas.3*7 

Paskutiniais rūmų statybos metais statybos komiteto pirminin- 
ku buvo prof. P. Jodelė, didelius sudėtingus darbus vykdė arch. M. 
Songaila. Pastatytų rūmų grindų plotas 6.036,28 m, iš kurių 
4,220,17 m* naudingo ploto, kubatūra apie 36.107 m*, naudingo tū- 
rio 18.171,00 m?.538 

Be laboratorijų ir įstaigų specialaus įrengimo, šių rūmų statyba 
atsiėjo apie 2.477.400 litų. Rūmų statybą pabrangino dar tai, kad iš 
pradžių jie buvo numatyti tik chemijos ir fizikos laboratorijoms, o 
vėliau į tuos rūmus teko sutalpinti visas Technikos Fak. su visomis 
jo įstaigomis.53? 

4. Medicinos Fakulteto rūmai (Mickevičiaus gatvė) buvo tretie- 
ji iš eilės specialiai universiteto įstaigoms ir ketvirtieji naujai staty- 
tieji (su valstybės spaustuve) Vytauto Didžiojo Universiteto rūmai. 
1931 m. pavasarį Vidaus Reikalų Ministerija ketino statyti savo įstai- 
gai rūmus. Patyręs apie tai, Medicinos Fak. dekanas V. Lašas pavarė 
akciją tarp Švietimo ir Finansų ministerijų autoritetingų asmenų, 
kad nauji rūmai būtų statomi ne Vidaus Reikalų Ministerijai, bet 
teorinėms Medicinos Fak. katedroms, nes Medicinos Fak. užimamieji 
rūmai galėjo visai tikti ministerijos raštinėms, kai Medicinos Fak. 
rūmai turi būti ypatingai pritaikyti ir įrengti. Niekas tokiam pasiū- 
lymui nebuvo priešingas. Vidaus Reikalų Ministerija pageidavo, kad 
Medicinos Fak. ko greičiausiai statydintųsi sau rūmus ir jai užleistų 
tuo metu Medicinos Fak. užimtuosius būstus (II rūmus) .5*? 

Vieta statybai buvo parinkta anatomijos instituto sklype (Mic- 
kevičiaus gatvė). Statybos komitetas vyriausybės buvo paskirtas 1š 
prof. P. Jodelės (pirmininko), dekano V. Lašo ir prof. J. Žilinsko. 
Statybos priežiūra buvo pavesta arch. V. Dubeneckiui, kuris suda- 
rė ir rūmų projektą, prieš tai dar su dekanu Lašu apsilankęs Briu- 
selyje susipažinti su pavyzdingais medicinos fakulteto rūmais.**! 

1931 VII 3 buvo iškilmingai pašventintas rūmų kertinis akmuo. 
1931 m. statybos darbai buvo atlikti iki stogo. 1932 m. buvo pradėti 
vidaus įrengimo ir instaliacijos darbai pagal reikalavimus tų fakulteto 
įstaigų, kurioms buvo numatoma duoti vietos, būtent: anatomijos, 
teismo ir socialinės medicinos, fiziologijos, farmakologijos, farmaci- 
jos ir patologinės anatomijos institutų. Laboratoriniais instaliacijų 

Medicinos Fakulteto rūmai 


darbais rūpintis fakultetas buvo pavedęs komisijai, sudarytai iš mi- 
nėtųjų įstaigų vedėjų.?* Šia statyba domėjęsis arch. prof. Songaila 
ir ji buvo vykdoma rekordinių greičiu.*** 1932 m. rudens semestre 
anatomijos katedra darbus pradėjo jau naujuose rūmuose. 1932 m. 
gruodžio mėn. rūmai buvo visai baigti statyti.“** Visos teorinės ka- 
tedros, be higienos ir bakteriologijos katedrų, 1932 m. gruodžio mėn. 
persikėlė į šiuos naujuosius rūmus. Naujos patalpos sudarė tinkamas 
sąlygas normaliam teorinių katedrų darbui.*** 

Rūmai susideda iš dviejų korpusų: vieno prie Mickevičiaus 
gatvės ir antro prie Kalėjimo gatvės. Abu korpusus jungia korido- 
rius, prie kurio pristatyta didžioji amfiteatrinė auditorija. Rūmų rū- 
syje įrengtas krematoriumas. 

Rūmų kubatūra: išorinė — 32.100 mš, vidaus — 283.650 m*. Patal- 
pų bendra vidaus kvadratūra — 6.630 m*. Statyba atsiėjo 2.018.300 
Tito.)28 | 

5. Technikos Fakulteto mechaninės laboratorijos (Linksmadva- 
ryje) — greta Fizikos ir Chemijos Instituto vieno aukšto paviljonas 
su centrine dviejų aukštų dalimi. 1936 m. birželio mėn. šio pastato 
statybai buvo paskirta 200.000 litų. Statybos darbai buvo pradėti 
1936 IX 27 ir baigti 1937 m. pavasarį. Išoriniai darbai buvo galutinai 

baigti vasaros metu, tačiau laboratorijos į pastatą kėlėsi jau kovo 
mėn., Velykų atostogų metu. Šiame pastate tilpo: metalų technologi- 
jos laboratorija su studentų praktikos darbams mechanine dirbtuve, 
medžio technologijos laboratorija, pluošto technologijos laboratorija 
ir šiluminių variklių laboratorija su garo katilų skyriumi. Bendras 
visų patalpų grindų plotas sudaro apie 1.500 m*, kubatūra — apie 
7.600 m*.3+7 

6. Matematikos - Gamtos Fakulteto palmėms laikyti šiltnamis 
botanikos sode Aukštojoje Fredoje buvo pastatytas 1937 m. 1936 m. 
gale vyriausybė tam reikalui paskyrė 75.000 litų. Ryšium su žemės 
reforma Matematikos - Gamtos Fak. 1924 m. buvo perėmęs be globos 
likusią buv. kunigaikščių Oginskių Rietavo oranžerijų dalį su stam- 
biais ir senais augalais, kuriems išauginti reikėjo 40 ir daugiau me- 
tų. Rietavo augalai buvo išlaikomi iš botanikos sodo sąmatų, skiriant 
kasmet apie 4.000 litų. Anksčiau šie augalai negalėjo būti atgabenti 
į Kauną, nes vyriausybė, skirdama sąmatose kitoms neatidėtinoms 
universiteto statyboms, negalėjo skirti lėšų botanikos sodo šiltna- 
miams praplėsti. Pastatytasis šiltnamis buvo 12 m ilgio, 10 m pločio 
ir 125 m aukščio. Sienos buvo stiklinės, stogas tarp gelžbetoninių 
stulpų.?*š 

7. Didžiosios Vytauto Didžiojo Universiteto klinikos yra bran- 
giausiai atsiėję patys didžiausi ir moderniausi iš visų ne tik Medici- 
nos Fakulteto, bet ir kitų universiteto statytų rūmų. Kadangi tinka- 
mos savos klinikos yra viena pagrindinių sąlygų sėkmingai ruošti 
būsimiems gydytojams ir dirbti moksliniam medicinos darbui, tai 
klinikų statybos reikalu Medicinos Fak. visą laiką uoliai rūpinosi: 
daug planavo, posėdžiavo, rašė memorandumus. Pagrindinės univer- 
siteto klinikos — vidaus ligų ir chirurgijos — buvo priverstos nau- 
dotis dar 1843 m. buvusiame vienuolyne įsteigtąja valstybine Kauno 
ligonine,*" persenusia ir mažai betinkančia net savo tiesioginei pa- 
skirčiai. Kitose ligoninėse, kaip Lietuvos Raudonojo Kryžiaus ir karo 
ligoninėje, buvo geresnės patalpos, bet universiteto klinikos jose 
tebuvo įnamiai ir negalėjo tinkamai vykdyti savo paskirties, nes tose 
pačiose įstaigose šeimininkavo du šeimininkai. Tačiau ligoninių - kli- 
nikų reikėjo ne tik Medicinos Fak., bet ir Kauno miestui, ir visam 
kraštui, nes Kauno ir viso krašto ligoninės tuo metu teturėjo tik apie 
3.000 lovų ligoniams — visai nepakankamą skaičių.*** 

Nors natūralių pretendentų organizuoti klinikų statybai buvo 
trys — miesto savivaldybė, Vidaus Reikalų Ministerijos sveikatos 
departamentas ir Medicinos Fak. — ir jie visi turėjo svarių argu- 
mentų, tačiau laimėjo Medicinos Fak., kuris dar 1936 II 5 posėdyje 
buvo susitaręs su Kauno miesto savivaldybės atstovais dėl klinikų 

statybos ir jų naudojimo sąlygų“: Ministrų kabinetas 1936 V 14 po- 
sėdyje nutarė statyti Vytauto Didžiojo Universiteto klinikas. Medi- 
cinos Fak. dekanas V. Lašas iš klinicistų surinktas žinias apie patalpų 
plotus ir, remiantis tomis žiniomis, miesto inžinieriaus apskaičiuotos 
klinikos kvadratūros ir kubatūros duomenis buvo pateikęs tam po- 
sėdžiui svarstyti. Pagal tuos duomenis kvadratūra buvo numatyta 
22.904 m?, kubatūra — 86.853 m?, statybos išlaidos — 3.484.328 litai. 
Ligoninei buvo numatyta 518 lovų.“*? 

Sklypui vietą, kaip buvo susitaręs su miesto burmistru, V. Lašas 
pasiūlė P. Vileišio aikštę, kurios plotas klinikoms atrodė pakankamas, 
be to, ši aikštė buvo arti nuo miesto centro. Tačiau pasiūlymas buvo 
atmestas, nes ten reikėję steigti parką, stadioną. Tik kitame posėdy- 
je, 1936 VII 16, ministrų kabinetas nutarė klinikas statyti septintojo 
forto rajone, ties Eivėnių gatve.““* Sklypas klinikoms buvo numatytas 
12 ha, dvigubai didesnis, negu Vileišio aikštė. Tas sklypas buvo iš- 
pirktas iš keleto savininkų.*** 

1936 VI 22 švietimo ministras paskyrė klinikų statybos komitetą 
iš pirm. prorektoriaus P. Jodelės ir narių — Medicinos Fak. dekano 
V. Lašo, prof. J. Žilinsko, vyr. statybos inspektoriaus inž. A. Novic- 
kio ir Valstybės Kontrolės atstovo J. Svencickio. Pripažinusi, kad rei- 
kia skubiai pradėti statyti klinikas, vyriausybė dar iš 1936 m. nepa- 
prastų išlaidų sąmatos paskyrė 515.000 litų?“ ir vėliau iš: 1937 m. pri- 
imtojo biudžeto 1.000.000 litų.55* 

Komitetas perėmė daugelį metų Medicinos Fak. ruoštą ir 1936 m. 
pavasarį vėl rūpestingai daug kartų apsvarstytą medžiagą klinikų 
projektui. 1936 VIII 20 buvo paskelbtas specialus leidinys „Vytauto 
Didžiojo Universiteto klinikų projektui paruošti sąlygos“. Turėdamas 
galvoje, kad konkursui reikalinga medžiaga buvo jau pateikta ir kad 
statybą reikia pradėti 1937 m. pavasario sezone, statybos komitetas 
paskelbė konkursą tik eskiziniam projektui paruošti ir paskyrė trum- 
pą, tik 3 mėn., terminą (iki 1936 XI 20). Vėliau konkurso terminas 
buvo vis dėlto prailgintas iki 1936 XII 5. Buvo atsiųsti 5 projektai. 
Jury sudarė: pirmininkas — universiteto prorektorius prof. P. Jo- 
delė, nariai — Medicinos Fak. dekanas prof. V. Lašas, prof. J. Ži- 
linskas, prof. arch. M. Songaila, statybos inspekcijos atstovas A. No- 
vickis ir inžinierių draugijos atstovas inž. arch. J. Jasiukaitis. Jury 
sprendime dalyvavo ir specialiai kviestas žinomas architektas prof. 
Jussi Paatela (Suomija). 1936 XII 5 - 19 posėdžiavusi ši komisija, daly- 
vaujant Medicinos Fak. personalo nariams klinicistams, už geriau- 
sius projektus paskyrė 3 premijas: I — 10.000 litų, dviem prancūzams 
architektams — Urbain Cassan ir Elie Uchanoff; II — 8.000 litų, 
inž. arch. Karoliui Reisonui ir III — 5.000 litų, dipl. statybos inž. 

Vytauto Didžiojo Universiteto klinikos 





Feliksui Bielinskiui. Diskusijos dėl I premijos buvusios labai įtemptos. 
I premiją laimėjęs Cassan turėjo stambią projektavimo firmą Pa- 
ryžiuje ir litografiją brėžiniams spausdinti. Jis -buvo suprojektavęs 
daugelį ligoninių, kurių tarpe ir geriausią Paryžiaus ligoninę Beaujon 
(drauge su Valteriu).**' 

Klinikų statybos projekto konkurso sąlygas paskelbus, visuome- 
nė nudžiugo, tačiau atsirado ir opozicija šiam projektui. Dienraštis 
„XX Amžius“ visą vasarą rinko anketą ir spausdino gydytojų ir in- 
žinierių nuomones ligoninės statybos klausimu. Pradėjo sklisti gan- 
dai, kad statyba esanti neapgalvota; kad ji pavesta ne tai vadybai 
kuriai reikėtų; kad paskelbtosios konkurso sąlygos netinkamos. Pa- 
galiau ši visa kritika buvo suformuluota dviejuose memorandumuo- 
sęe.508 

21 architekto ir inžinieriaus pasirašytasis memorandumas buvo 
įteiktas švietimo ministrui po 21 mėn. nuo konkurso paskelbimo. 
Memorandume buvo pasisakyta, kad naujoji ligoninė turinti būti Vi- 
daus Reikalų Ministerijos žinioje; kad ji būsianti per maža; kad kon- 
kurso sąlygos nevisai aiškios; kad jose esama nenuoseklumų, net 
klaidų; kad konkurso laikas per trumpas. Į memorandumo priekaiš- 
tus buvo išsamiai atsakyta.?“* 

Antrojo — 12 gydytojų pasirašytojo — memorandumo autorių 
pasisakyta už tai, kad naujos ligoninės statyba būtų pavesta sveika- 
tos departamentui, kuris sėkmingai tvarkąs visus sveikatos reikalus 
krašte. Autoriai sutinka, kad reikalinga 500 - 600 lovų ligoninė, tačiau 
suprojektuotosios klinikos esančios prabangios — esą per daug patal- 
pų kabinetams, bibliotekoms ir t. tt Memorandumo autoriai siūlė 
konkursą atšaukti ir jo sąlygas iš naujo kritiškai apsvarstyti.““? 

Medicinos Fak. išsamiai atsakė į šį gydytojų memorandumą.““! 
„Iš viso panašių memorandumų posmavimas ne reikalą aiškina, 
bet valdžios organus sąmoningai ar nesąmoningai klaidina, o vers- 
damas Medicinos Fak. reaguoti, gaišina jo darbą ir verčia be reikalo 
eikvoti psichinę energiją skleidžiamiems neteisingiems užmetimams 
atmesti“.*2 Vis dėlto Švietimo Ministerija, susipažinusi su memo- 
randumais ir atsakymais, neatšaukė konkurso, ir klinikų statybos 
paruošiamieji darbai netrukdomi buvo atliekami ir toliau. 

Nuosekliai ruošdamasis klinikų statybai, Medicinos Fak. buvo 
nusiuntęs prof. E. Vintelerį ir doc. dr. V. Kuzmą į Briuselį susipažinti 
su naujomis Briuselio universiteto klinikomis.““* Lankydamiesi už- 
sienyje, Medicinos Fak. profesoriai ir kitomis progomis domėjosi už- 
sienio klinikomis.*** 

Galutinis universiteto klinikų projektas paruošti pavesta arch. 
U. Cassan, kuris su savo padėjėju Uchanovu (Uchanoii) buvo atvy- 
kęs į Kauną paskutinėmis 1936 m. dienomis. Per 10 dienų tiksliai 
susipažinęs su klinikų bei skyrių vedėjų pageidavimais ir pasida- 
ręs daugybę brėžinių, Cassan grįžo į Paryžių ir pristatė fakultetui 
galutinius klinikų planus dar prieš nustatytą 1937 IV 15 terminą. Da- 
bar jau kiek pakeistos sudėties klinikų statybos komisija iš pirm. P. 
Jodelės, narių Medicinos Fak. dekano V. Lašo, J. Žilinsko, Kauno 
miesto savivaldybės atstovo inž. K. Reisono, Vidaus Reikalų Minis- 
terijos atstovo inž. A. Šalkausko ir dr. B. Matulionio iki 1937 V 5 per- 
žiūrėjo ir priėmė visų pastatų planus. 1937 VI 23 įvyko pirmos eilės 
darbų siūlymų konkursas. Šie pirmos eilės darbai (juodieji darbai — 
pamatai, sienos, perdengimai ir stogo darbai) iš varžytynių buvo pa- 
vesti rangovams Ilgovskiui ir Gudinskiui už 2.860.000 litų, ir jie turėjo 
būti atlikti iki 1937 XII 29595 

1937 VII 21 buvo iškilmingai pašventintas klinikų kertinis akmuo. 
Rugpiūčio mėn. statybos darbus buvo sutrukdęs 21> savaitės tęsęsis 
statybos darbininkų streikas. Rangovai kiek pavėluotai atliko pir- 
mos eilės darbus dar ir dėl to, kad didžiojo korpuso centrinėje da- 
lyje buvo šaltiniuota vieta, kurią reikėjo drenuoti.““" 

Statybos darbus prižiūrėjo trys inžinieriai su inž. J. Jasiukaičiu 
prieky. Rangovai irgi turėjo savo inžinierius. Statybos darbai buvo 

atiduodami rangovams pagal darbų rūšį, tad statybos komisijai teko 
turėti reikalų su daugiau kaip 20 rangovų.*“* 

Rangovai turėjo baigti visus darbus iki 1938 VII 1, tačiau visi 
darbai buvo baigti vieneriais metais vėliau, būtent 1939 m. liepos 
mėn. Kad klinikos pradėtų veikti nuo 1939 m. rudens semestro, buvo 
paruošti klinikų nuostatai, paskirta klinikų administracija, kuri iš 
anksto rūpinosi inventorium, instrumentais, aparatais ir kitais įren- 
gimais. Tam reikalui buvo gauta apie 2 milijonus litų““? Pati staty- 
ba pareikalavo iš viso 11.498.267 litų“"? Tad Vytauto Didžiojo Uni- 
versiteto klinikos atsiėjo valdžiai 13 su puse milijonų litų. 

Klinikų statybos projektas išėjo iš Medicinos Fak. numatytų ri- 
bų. Vietoje numatytų 518 lovų susidarė 663 lovos, t. y. 145 lovomis 
daugiau. Ligonio lovai skirtas vidutiniškai 8 mž grindų plotas, vai- 
kams kiek mažiau, nervų ir psichikos ligoniams — didesnis kaip 8 m“. 
Didelį plotą užėmė labai daug, kad ir mažų, kambarių. Dalis kambarių 
yra būtini kiekvienai pavyzdingai ligoninei, bet dalis kambarių skir- 
ta ir mokslo personalui bei studentams ir atvykstantiems speciali- 
zuotis.57! 

Klinikų kubatūra sudarė apie 160.000 m*.*7* Klinikų statybos ori- 
ginalumas — tai visus šešis klinikų pastatus jungiantieji tarp savęs 
požeminiai tuneliai. Iš vienų rūmų į kitus gali pereiti personalas, ne- 
išeidamas į lauką, tuneliais galima pervežti iš vienos palatos į kitą 
ir ligonius. Tuneliai dvejopi — švarieji ir nešvarieji, vieni nuo kitų 
visai atskirti. Bendras tunelių ilgis sudaro beveik kilometrą. Tune- 
liai dar ir tuo naudingi, kad jais eina vandentiekio, kanalizacijos, 
šildymo, elektros tinklo vamzdžiai, kurių kiekviena rūšis dažyta skir- 
tinga spalva, kad, vamzdžiams pagedus, lengva būtų prie jų prieiti 
remontuoti. Tokius tunelius sunku suprojektuoti, nes kiekviename 
tunelyje reikia iškalkuliuoti tinkamą kanalizacijos vamzdžiams nuo- 
laidumą.*8 

Daug pastangų, daug protinio ir fizinio darbo ir daug kapitalo 
buvo įdėta į šį Vytauto Didžiojo Universiteto ir Medicinos Fak. kū- 
rybos vainiką — didžiules, erdvias, moderniai, tiesiog pavyzdingai 
įrengtas didžiąsias klinikas, tarnaujančias ne tik universiteto moks- 
lui, bet ir Kauno ir visos Lietuvos gyventojams esančias žymiausiu 
kvalifikuotos medicinos pagalbos centru. 


Baigiamasis žodis 


Apžvelgę, kurios universiteto patalpos buvo pastatytos nuo uni- 
versiteto įsteigimo iki II Pasaulinio karo pradžios (1922 - 1939), ma- 
tome, kad daugiausia rūmų gavo tie fakultetai, kuriems pradžioje 

teko daugiausia dėl neturėjimo savo rūmų vargti. Tie fakultetai yra 
Medicinos, Matematikos - Gamtos ir Technikos. Ko jiems patalpų at- 
žvilgiu betrūko, galima sakyti, tebuvo mažmožiai. Didžiąsias univer- 
siteto klinikas pastačius ir akių ir ausų, nosies ir gerklės klinikas 
užleidus Krašto Apsaugos Ministerijai, reikėjo dar ir šias klinikas 
statyti. Jeigu ne karas ir tolesnės okupacijos, tatai būtų buvę be di- 
delio vargo atlikta. Šių klinikų statybos parengiamiesiems darbams 
atlikti jau veikė ir Medicinos Fak. tarybos skirtoji komisija iš pirm. 
prof. Gudavičiaus ir narių prof. Mažylio ir doc. Kuzmos.*74 

Šio to trūko dar ir Technikos Fakultetui, antrajam fakultetui, 
patalpintam į vien tik Matematikos - Gamtos Fakultetui statytuo- 
sius Fizikos ir Chemijos Instituto rūmus. Dalis tų trūkumų buvo iš- 
lyginta papildomai pastačius Technikos Fak. mechanines laboratori- 
jas. Stigo dar braižyklų, nes turėtose tebuvo 80 vietų, kai studentų 
buvo daugiau kaip pusė tūkstančio.5* 


Matematikos-Gamtos Fak. dekanas prof, Z. Žemaitis savo kalbo- 
je per Fizikos ir Chemijos Instituto rūmų atidarymo iškilmes 
1932 II 15 pasakė: „Latvijoje studentai gamtininkai sudaro 602, o hu- 
manitarai tik 407; pas mus atvirkščiai. Kodėl? Atsakymą galima nu- 
girsti iš pačių studentų. Kol nėra pas mus gerai aprūpintų įstaigų, 
gamtos mokslai bus daugiau teoriški ir mažai tesiskirs nuo humani- 
tarinių“.5" Statistika šį Žemaičio teigimą patvirtina. Pastačius mo- 
dernius ir techniškai gerai įrengtus Fizikos ir Chemijos Instituto rū- 
mus, dvasinių mokslų studentų procentas ėmė kristi o Gamtos - 
Matematikos ir Technikos fakultetų studentų procentas augti. Tatai 
ryškiai matyti, jei palyginsime kad ir dviejų rudens semestrų stu- 
dentų skaičius — 1930 m. ir 1939 m. (paskutinių metų prieš prade- 
dznt naudotis Fizikos ir Chemijos Institutu ir paskutinių prieška- 
rinių metų). 1930 m. dvasinių mokslų (Teologijos - Filosofijos, Huma- 
nitarinių Mokslų, Teisių ir Evangelikų Teologijos fak.) studentai 
sudarė 61,1 Yo, gamtos ir technikos (Matematikos - Gamtos, Medici- 
nos, Technikos fak.) — 38,9 Yo, kai 1939 m. dvasinių mokslų studen- 
tai sudarė tik 42,4 7, o gamtos ir technikos studentai — 57,6 75.57 
Medicinos studentų procentas svyravo labai nežymiai. Matematikos 
- Gamtos, ypač Technikos, fakultetų studentų procento augimą tenka 
aiškinti dar ir mūsų minėtu praktiškos nuotaikos stiprėjimu, didė- 
jančiu specialistų vertinimu, tačiau ne be įtakos čia buvo ir patrauk- 
lūs, turtingai įrengti naujieji Fizikos ir Chemijos Instituto rūmai. 

Po Medicinos Fak. statybų buvo labiausiai pasigendama dar mo- 
dernių rūmų universiteto bibliotekai, gausingiausiai lankomam Tei- 
sių Fakultetui ir iškilmių salei.5** 

Universiteto lėšos ir turtas 


Universitetas buvo laikomas valstybės lėšomis, kas metai skirto- 
mis iš Švietimo Ministerijos sąmatos. Ryšium su statybomis universi- 
tetui tekdavo kartais išleisti daugiau, negu paprastosioms išlaidoms 
būdavo skirta kreditų. Skirtumą išlygindavo vyriausybės skirtieji ne- 
paprastoms išlaidoms kreditai.57? 

Universitetas turėjo ir pajamų, kurias sudarė mokslapinigiai, kli- 
nikų, laboratorijų, spaudinių pelnas ir kita. Universitetas gaudavo ir 
aukų, ypač knygomis, kartais ir pinigais.?*? Visos universiteto paja- 
mos eidavo į valstybės iždą, tad pajamų savo dispozicijai universi- 
tetas neturėjo. 


Universiteto pajamos, išlaidos ir turtas per 15 metų litais 





Metai Pajamos Išlaidos Turtas 
1922 35.240,25 475.695,13 

1923 123.660,15 2.510.790,75 

1924 144.890,50 3.797.607,26 1922 - 1927: 
1925 284.917,44 5.230.965,19 5.559.549,91 
1926 457.556,32 3.919.716,46 

1927 623.403,97 4.389.822,82 

1928 769.989,79 3.948.301,58 439.922,14 
1929 695.859,74 4.757.430,79 2.661.612,57 
1930 744.678,72 6.544.067,48 909.081,41 
1931 930.097,26 7.067.708,54 5.774.197,27 
1932 991.466,42 6.518.618,97 2.028.200,69 
1933 966.437,33 4.747.437,40 756.997,56 
1934 909.317,03 4.521.683,62 708.166,32 
1935 942.876,44 4.412.070,99 750.759,54 
1936 953.069,17 4.686.732,28 319.806,13 

Iš viso 9.573.460,53 67.528.649,26 19.908.293,54 581 





Iš turimų statistinių duomenų matome, kad universiteto išlaidų 
dydis svyravo. Pradėjusios augti, universiteto išlaidos pasiekė vir- 
šūnę 1925 m., po to krito, nuo 1929 m. bekildamos aukščiausios buvo 
1930 - 1932 m., vėliau vėl krito, bet nuo 1936 m. pradėjo vėl kilti. 
Nesunku pastebėti, kad tą išlaidų svyravimą apspręsdavo universi- 
teto rūmų statybos. Statybų metai buvo 1925, 1930-1932 ir 1937- 
1939, tais metais turėjo būti ir didesnės išlaidos. 

Universiteto išlaidos sudarė gana žymią dalį visų Švietimo Minis- 
terijos išlaidų ir kartais viršydavo net 2 Yo viso biudžeto išlaidų. Pa- 
tikrinkime, kokį biudžeto procentą sudarė universiteto išlaidos per 
trejus statybos metus (1925, 1930 ir 1937) ir per trejus metus, ku- 
riais nebuvo stambesnių statybų (1928, 1933 ir 1936). 

Per 15 metų (1922 - 1936) universitetas turėjo pajamų: 

















Administracija Teol.-Filosofijos Evang. Teol. Humanit. Mokslų. Teisių Fak. Mat.-Gamtos Med. Fak. Technikos Fak. Iš viso 
Fakultetas Fakultetas Fakultetas Fakultetas 
Mokslapinigių 903.475,52 518.925,00 32.645,00 920.944,50 2.009.642,25 498.240,50 1.260.430,00 777.723,25 6.922.026,02 
Ligoninių = — — — — — 1.375.223,71 — 1.375.223,71 
Laboratorijų = == -—— -— -— — 79.146,00 166.123,50 245.269,50 
Valst. turto nuoma 177.717,39 — — = — 28.939,81 7.250,62 2.250,95 216.158,77 
Valst. turtų likvidavimas 3.816,45 — — —— — 80.844,44 2.442,00 —— 87.102,89 
Įvairių išlaidų grąžinimas 40.525,81 — —— — -— — — — 40.525,81 
Spaudinių 15.352,74 28.933,97 877,94 80.176,45 122.588,81 12.286,87 17.827,93 13.683,60 291.728,31 
Nenumatytų 112.041,14 791,19 81,59 2.361,47 2.585,00 864,82 5.092,03 302,70 124.119,94 
Iš viso 1.252.929,05 548.650,16 33.604,53 1.003.482,42 2.134.816,06 621.176,44 2.747.412,29 960.084,00 9.302.154,95 682 
Per 15 metų (1922 - 1936) universitetas padarė išlaidų: 
Administracija Biblioteka Teol.-Filosofijos Evang. Teol. Humanit. Mokslų Teisių Fak. Mat.-Gamtos Med. Fak. Technikos Fak, Iš viso 
Fakultetas Fakultetas Fakultetas Fakultetas 
Personalo 2.567.758,89 526.521,35 5.579.32343  899.468,19 6.226.189,96  4.184.092,87 7.942.140,96 10.731.512,14 5.785.158,00  44,442.165,79 
Ūkio 4.466.788,45 172.728,97 92.671,07 3.824,95 69.580,68 32.071,13 2.832.607,61 4.871.837,42 484.370,59  13.026.480,87 
Mokslo 226.916,35 862.456,73 554.913,98 32.880,13 1.052.218,75 694.360,99 2.377.375,17 3.101.826,27 1.134.819,111 10.037.767,48 
Iš viso 7.261.463,69  1.561.707,05 6.226.908,48 936.173,27 7.347.989,39 4.910.52499 13.152.123,74 18.705.175,83 7.404.347,70 67.506.414,14 583 


———————————————————————————— 5 —————————————————————————————————— a ——-——-————--——— 

1925 m. universitetas išleido 5.230.965,19 litų. Tais metais Švieti- 
mo Ministerijos išlaidos sudarė 30.830.000 litų, visos valstybės iš- 
laidos — 254.837.000 litų.“** Apskaičiavę procentais, randame, kad 
tais metais universiteto išlaidos sudarė net 16,96 16 visų Švietimo Mi- 
nisterijos išlaidų ir 2,05 Yo viso valstybės biudžeto. 1930 m. Švietimo 
Ministerijos išlaidos sudarė 43.333.000 litų, visos valstybės išlaidos 
— 320.627.000 litų, tuo pat būdu apskaičiavę, randame, kad universi- 
teto išlaidos tais metais sudarė 15,10 Yo Švietimo Ministerijos ir 2,0470 
viso biudžeto išlaidų. 1937 m. Švietimo Ministerijos išlaidos siekė 
47.627.000 litų, metinės valstybės biudžeto išlaidos — 318.153.000 litų, 
universiteto išlaidos siekė 15,12 1 Švietimo Ministerijos išlaidų ir 
2,26 Yo biudžeto. 

1928 m. universiteto išlaidos sudarė 11,17 5 35.346.000 Švietimo 
Ministerijos ir 1,41 7 280.481.000 metinių valstybės išlaidų. 1933 m. 
universiteto išlaidos sudarė 12,31 Yo 38.564.000 Švietimo Ministerijos 
ir 1917 249.642.000 valstybės biudžeto išlaidų. 1936 m. universitetas 
išleido 11,1196 39.472.000 Švietimo Ministerijos ir 1,63 70 287.721.000 
visų biudžetų išlaidų. 

Iš čia matome, kad didžiųjų universiteto statybų metais Švietimo 
Ministerija Vytauto Didžiojo Universitetui skirdavo net apie 15- 
17 Yo visų savo išlaidų. Tatai sudarydavo daugiau kaip 2 70 viso vals- 
tybės biudžeto. Ir kitokiais metais universiteto išlaidos viršydavo 11 - 
12 5 Švietimo Ministerijos išlaidų ir siekdavo maždaug 115 Yo visų 
valstybės išlaidų. 

Tenka labai apgailestauti, kad Vytauto Didžiojo Universiteto 
1937-1939 m. laikotarpiui pagrindiniai mūsų turimieji statistiniai 
šaltiniai, 4 paskutiniai universiteto kalendoriai (1938 m. pavasario 
semestras — 1939 m. rudens semestras), visai buvo liovęsi davę sta- 
tistinių žinių apie universiteto lėšas ir turtą. Vis dėlto iš kitų šal- 
tinių žinome, kiek biudžeto keliu Švietimo Ministerija išleido ir 1937 - 
1939 m., tad galime apskaičiuoti, kiek atsiėjo mūsų alma mater 1922 - 
1939 m., t. y. ligi tų metų, kada Lietuva buvo okupuota ir kada Vy- 
tauto Didžiojo Universiteto dalis buvo nukelta į Vilnių. 





1922-1936 m. universitetui išleista ............... 67.528.649,26 litai **S 
1937 m. = kr Kas kis 7.200.000,00 litų **52 
1938 m. ši o Na 9.638.400,00 litų ***b 
1939 m. š 5 Ki 7.901.600,00 litų **5< 
1922-1939 m. universitetui išleista .................. 02.268.649,26 litų 

Nors ši suma nėra absoliučiai tiksli dėl jos dėmenų nevisiško 
tikslumo, tačiau remdamiesi šia statistika, galime drąsiai tvirtinti, kad 
ligi 1940 m. Vytauto Didžiojo Universitetui išleista 92 milijonai litų 
su viršum. Absoliučiai imant, tai būtų nedidelė suma, tačiau, turint 
galvoje visą eilę sunkių sąlygų, kurias teko pakelti naujakurei vals- 
tybei, tai yra nemažas pinigas. 

Pabandykime dar nustatyti apytikriai universiteto turto vertę 
1940 11. Pagal 1936I1 universiteto balansą, Vytauto Didžiojo Uni- 
versiteto nejudamasis inventorius buvo vertas 11.400.818,00, judama- 
sis inventorius — 8.187.669,51 litų.“** Po metų, pagal 1937 11 balansą, 
universiteto turtą sudarė: nejudamasis inventorius — 11.400.818,00, 
judamasis inventorius — 8.505.143,46 ir gyvasis inventorius — 2.332,18 
litų.5*7 Pridėję prie beveik 1115 mil. vertės 1936 m. inventoriaus po 
to įgytojo didžiųjų klinikų nejudamojo inventoriaus vertę apie 1117 
mil. litų, turėsime apytikrę 194011 universiteto nejudamojo turto 
23 mil. vertę. Judamąjį inventorių po 1936 m. padidino 2 mil. litų 
vertės didžiųjų klinikų įrengimai ir dar gal keleto šimtų tūkstančių 
vertės kitokie įsigijimai. Judamojo inventoriaus vertė galėjo siekti 
11 mil. litų. 

Universiteto sąmatos dydį daugiausia lėmė Lietuvos valstybės 
ekonominis pajėgumas. Universiteto valdomųjų organų energingumas 
išgauti universitetui didesnius kreditus, kaip ir Švietimo Ministeri- 
jos ar vyriausybės asmenų šioks ar toks nusistatymas, galėjo lemti 
ne tiek sąmatos dydį, kiek užsimotų vykdyti investavimų eilę. 1925 m., 
kada ekonominė konjunktūra tebegerėjo ir Lietuvai, žemės ūkio 
kraštui, reikšmingos javų kainos buvo aukštos, buvo užsimota statyti 
ištisą universiteto miestą Linksmadvaryje ir buvo pradėti statyti fi- 
zikos ir chemijos rūmai. Tenka pastebėti, kad tie rūmai, kaip ir vi- 
sas universiteto miestas, statyti buvo nustota ne vien dėl pablogė- 
jusios ekonominės padėties, bet dar ir dėl to, kad buvo įvairių nuo- 
monių dėl tikslingumo statyti Linksmadvaryje universiteto rūmus, 
nes ta vieta tolokai nuo miesto centro ir nelengvai pasiekiama. 

Ypač ryškiai atsiliepė ekonominis krašto pajėgumas vėlesnėms 
statyboms. Vienas pagrindinių ekonominio krašto pajėgumo rodiklių 
yra valstybės biudžeto dydis. Pasiekęs 1930 m. 320.627 mil. didžiau- 
sią išlaidų ir 347.694 mil. litų pajamų sumą, 1933 m. krito ligi 
249.642 mil. išlaidų ir 256.862 mil. litų pajamų. Toks biudžeto svyra- 
vimas sutampa su 1930-1932 m. statybomis ir vėlesne tų statybų 
pertrauka. 1935 - 1936 m. vis gerėjusi ekonominė padėtis leido 1936 m. 
užsimoti statyti didžiąsias universiteto klinikas. Ir toliau gerėjusi 
ekonominė padėtis leido ne tik plėsti tų klinikų statybą, bet ir sėk- 
mingai ją baigti.53 

B t. p., 44 psl.; LU 1923 m., 6 psl. 

vo ne šeši, bet septyni skyriai. Žemaitis prideda dar chemijos skyrių; be 

Z. Žemaitis, ten pat., 12 rašo: „Dar anksčiau prof. T. Ivanausko rūpesčiu 
Švietimo ministerija buvo įkūrusi mokslinio tyrimo įstaigą — Gamtos ty- 
rimo stotį“, tačiau tą stotį įkūrė ne Švietimo, bet Žemės Ūkio ministerija. 
Žr. Gamtos Tyrimo Stotis, (LE, VI, 516 psl.). 

VI. Lašas, t. p., 46 psl. 

Plg. Z. Žemaitis, t. p., 12 psl. t. 

Aukštieji kursai Kaune, LE, I, 434 psl. Kiti paduoda didesnį dėstytojų skai- 
čių: LU 1922 II 16-1927 II 16, 36 psl. ir LU 1923, 7 psl. jų randa „daugiau 
kaip 50“. Pagal Z. Žemaitį, t. p., 13 psl., „„..kursų antrųjų gyvavimo metų 
pabaigoje dėstytojų šeimą sudarė apie 80 žmonių. Apie 50 tų darbuotojų 
vėliau sudarė steigiamo universiteto mokslo personalo branduolį“. 

Tame nutarime, tarp kitko, sakoma: „Reikia nedelsiant pasirūpinti suteikti 
progą mūsų studentams tęsti toliau mokslą ir tuo būdu laiku papildyti gy- 
dytojų kadrus. Atsižvelgiant į didelę gydytojų stoką ir sunkumą ruoštis už- 
sienyje svetimomis kalbomis ir laikyti egzaminus, buvo reiškiama nuomonė, 
kad dar negavusieji diplomo paskutinio kurso studentai medikai turėtų būti 
skiriami į gerai vedamas ligonines atlikti vienų metų praktiką įvairiuose 
skyriuose, po to tam tikroje valstybinėje egzaminų komisijoje būtų patikri- 
namos jų žinios ir išduodami diplomai“. Žr. „Lietuva“, 1919 VII 3 Plg. VI. 
Lašas, t. p., 43 psl. 

Rezoliucijos tekstas: „Vyresnių kursų studentai medikai, turėdami galvoje, 
kad: 

1. dabartiniu laiku labai reikalingi gydytojai, jų stoka kariuomenei ir 
apskrityse skaudžiai jaučiama; 

2. šiuo laiku išvažiuoti į užsienį kliudo lėšų stoka, svetimų kalbų nemo- 
kėjimas, pavėluotas laikas, nes rudens semestras jau prasidėjo, šveicarų bei 
prancūzų universitetai visiškai nepriima; 

83. vyriausybės stipendija pasunkintų iždo ir taip sunkią finansinę pa- 
dėtį; 

4. daug mūsų dirba įvairiose valstybės įstaigose, pasilikę Lietuvoje ga- 
lėtų savo darbą taip sutvarkyti, kad, besilavinant savo specialybėje, nenu- 
trūktų ryšiai su įstaigomis, nes darbininkų labai trūksta; 

5. pagaliau ilga pertrauka moksle gali pakenkti ir daugelis gali nebeno- 
rėti baigti pradėtąjį medicinos mokslą; 

— pripažino esant reikalinga trijų ir keturių kursų studentams medi- 
kams įsteigti parengiamuosius gydytojų kursus. 

Tokie kursai turėtų duoti teorinį ir praktinį išsilavinimą, būtiną gydy- 
tojui; tai galima pasiekti klausant paskaitų, kuruojant ligonius, lankant 
ambulatorijas ir dirbant laboratorijose. 

Trijų kursų medikai galėtų baigti kursą per dvejus metus, keturių kur- 

sų medikai — per vienerius“. Žr. „Medicina“ 1, 1930, 26 psl. Plg. VI. Lašas, 
t. p., 43 psl. t. 
Memorandume buvo prašoma vyriausybė: 1. pripažinti steigtinūs gydytojų 
kursus, 2. skirti tam tikslui lėšų, 3. kursų steigimą pavesti Kauno medicinos 
draugijai, 4. leisti kursams naudotis Kauno ligoninėmis ir higienos insti- 
tutu ir 5. mobilizuoti trijų ir keturių kursų studentus, perkelti juos į Kauną 
ir duoti jiems galimybę lankyti kursus. Žr. Vl. Lašas, t. p., 44 psl. 


Šių stenogramų antraštė: Steigiamojo Seimo Darbai. 
Plg. SSD 1921 XII7 I sesijos 147 posėdis, V. Čepinskio kalba (Universiteto 
statutas tebuvo svarstomas tik pirmojoje steigiamojo seimo sesijoje nuo 

1921 XII 7 iki 1922 III 24. Toliau cituodamas teminėsiu seimo posėdžių da- 
tas). 
SSD, 1921 XII 7 švietimo viceministro Prano Mašioto kalba. 

"Žž 
Plg. M. Mackevičius, Seimas (LE, XXVII, 163 psl.); Grinius LE, VII, 510 
psl.; Bizauskas, LE, III, 58 psl.; Galvanauskas, LE, VI, 503 psl.; Juodakis, 
LE, X, 78 psl. Pagal LE, VI, 503 psl. Galvanauskas buvo ministru pirmi- 
ninku nuo 1922 II 12, tačiau jis buvo veikiausiai jau anksčiau paskirtas mi- 
nistru pirmininku, nes jo ministrų kabineto švietimo ministras prof. P. Juo- 
dakis jau 1922 II 7 dalyvavo steigiamojo seimo posėdyje, svarstant universi- 
teto statuto priėmimą III skaitymu. Žr. SSD 1922 II 7. 


Švietimo Ministerijos projektą sudarant dalyvavo, be kitų, A. Voldemaras, 
K. Būga, V. Krėvė. Plg. SSD 1921 XII 14 atstovo V. Čepinskio kalbą. 
SSD 1921IXII 7. V. Čepinskio žodžiai: „(Tamstos gal girdėjote, kad šiandien 
kai kurie svajotojai kalba apie taip vadinamos atomų energijos išnaudoji- 
mą. Juk tai baisenybės yra! Ir aš bijau, kad žmogus šiandien galėtų prieiti 
prie tokios galimybės. Juk tai reiškia: mažiausia erdvės dalis — milijonai 
arklių jėgų! Aš nenorėčiau, kad žmogus galėtų prie tokio baisaus šaltinio 
prieiti, pakol jis nėra žmoniškas“. 

Iki 1935-1936 m. mokyklų reformos Lietuvoje buvo įvairių tipų aukštesniųjų 
mokyklų, arba vadinamųjų gimnazijų. Viename tokių gimnazijų tipų per 
aštuonerių metų kursą buvo 30 savaitinių lotynų k. pamokų (III - VIII kla- 
sėse po 5 savaitines pamokas). 1935-1986 m. mokyklų reforma nustatė vie- 
ną bendrą aukštesniųjų mokyklų tipą, kuriame lotynų kalbai buvo skirta 
18 savaitinių pamokų. Kiti mokyklų tipai tegalėjo būti steigiami tik atski- 
ru ministrų kabineto nutarimu. Tokiu nutarimu buvo įsteigta klasikinė Kau- 
no III Valstybinė Gimnazija. Joje per visą septynierių metų kursą lotynų 
kalbai buvo skirta 35 valandos ir graikų kalbai — 20 valandų. ši klasikinė 
programa toje gimnazijoje pradėta vykdyti nuo pirmosios reformuotos kla- 
sės 1937-1938 mokslo metais. 

Valstybinėse gimnazijose graikų kalba praktiškai tebuvo pradėta kiek 

dėstyti tik 1939-1940 mokslo metais. Kauno jėz:jitų, Marijampolės marijonų 
ir kai kuriose kitose privačiose gimnazijose ji buvo dėstoma per visą Ne- 
priklausomybės laikmetį. Rusams okupavus Lietuvą, klasikinės kalbos gim- 
nazijose visai nebuvo dėstomos. Vokiečių okupacijos metu bendrasis gim- 
nazijos tipas turėjo jau tik 12 savaitinių pamokų. 
Į šį reiškinį atkreipė dėmesį Brenšteinas savo veikale apie nepriklausomos 
Lietuvos mokslą: „Labai įdomi svetimas kalbas mokančių studentų statis- 
tika. Būtent 1932/383 m. rudens semestre mokėjo vokiečių k. — 2.649 
(58,1874), rusų 2.387 (51,38370), lenkų 1.127 (24,7594), anglų 691 (15,1870), 
prancūzų 424 (9,3176), lotynų 360 (7,9145). 

Stebina taip neproporcingai mažas mokančiųjų lotynų kalbą skaičius. Iš 
tikrųjų, pagal statutą, neturinčiuosius programoje lotynų kalbos abiturientus 
tegalima priiminėti tiktai į fakultetus: Matematikos-Gamtos ir Technikos, 
taip pat Teisių Fak. ekonominį skyrių be papildomo lotynų kalbos egzamino, 
tačiau praktikoje taikomos aiškiai toli siekiančios lengvatos, nes, pagal tą 
pačią statistiką, lotynų kalbą moka Teologijos-Filosofijos Fak. 58,91790, Fi- 
lologijos skyriuje 9,4670 ir Istorijos skyriuje 4,7370, Teisių Fak. 8,79 ir 
Medicinos Fak. 45196 studentų“. M. Brensztejn, Nauka w republice Litew- 
skiej (atspaudas iš XIX t. Nauka polska, Warszawa, 1934, 238 psl.). 

J. Jurginis, Renesansas ir humanizmas Lietuvoje, Vilnius, 1965, 276 psl. 
Čia išnašoje Jurginis duoda penkių sovietinių autorių tarp 1955 ir 1964 m. 
pasirodžiusių knygų apie humanizmą antraštes. 

š$ t. p., 277 psl. 

V. Čepinskis kalbėjo: „Aš noriu pabrėžti kursų nuopelnus dėl to, kad ant 
jų buvo užpuolimų, net šmeižimų, o be Aukštųjų kursų neturėtum net šio 
statuto, be jų negalėtum statuto įvykinti, ir šiandien švietimo ministerija, 
eidama prie universiteto realizavimo, remiasi tik tuo, ką duoda Aukštieji 
kursai, ta pati švietimo ministerija, kuri savo laiku ne per daug vertino 
Aukštuosius kursus. Bet kada jai buvo reikalingi atitinkami žmonės, tai 
tik ten jų buvo...“ SSD 1921 XII 7. 

SSD 1921 XII 7, atstovo A. Tamošaičio kalba. 

is t. D. 

2 1922 II 7. 

> 1921 XII 7. Čepinskio kalba. 

5 1921 XII 14 K. Jokanto referavimą apie Humanitarinių Mokslų 
Fak. katedras ir pirmuoju skaitymu seimo priimtą A. Šmulkščio katedrų 
siūlymą. 

» t. p. 

„tp 
Į 1921 XII 14 posėdžio pabaigą socialdemokratų frakcija demonstratyviai 
išėjo iš salės, po keleto tolesnių punktų svarstymo salę paliko ir socialistai 
liaudininkai bei valstiečių sąjunga. Per 1922 II 7 posėdį V. Čepinskis per- 
skaitė pagrįstą pareiškimą, ir visa social-demokratų frakcija pasišalino iš 
salės. Netrukus ir VI. Lašas perskaitė protesto pareiškimą, ir iš salės išėjo 
ir socialistų liaudininkų bei valstiečių sąjungos blokas. Pačioje 1922 II 8 
posėdžio pradžioje, vos tik referentui K. Jokantui užėmus vietą referuoti 
universiteto statutą III skaitymų, socialdemokratai ir valstiečių sąjunga bei 
socialistai liaudininkai išėjo iš salės. Žr. atitinkamų datų SSD. 
Žr. Steigiamojo seimo universiteto statutas (VDU 1927-1982, 502 psl.). At- 
stovai A. Tamošaitis, V. Lašas ir kiti siūlė tą pastabą taip suredaguoti: 
„Iki susidaro fakulteto taryba ne mžiau kaip iš 5 asmenų profesorių, ad- 
junktprofesorių, lektorių ir asistentų kandidatų sąrašą teikia komisija, su- 
sidedanti iš dviejų Aukštųjų kursų, vieno švietimo ministerijos ir dviejų 
seimo švietimo komisijos atstovų — tvirtina švietimo ministeris“. Plg. SSD 
1922 III 24. 
SSD 1921 XII 14. 

ši 1922 III 22. 

2 1921 XII 14. 


„ t. p. 
si t. p. 
„7 t. p. 


Žr. Steigiamojo seimo universiteto statutas, t. p. Plg. SSD 1922 III 22. 
Gindamas seimo švietimo komisijos projektą, V. Čepinskis kritikavo Švieti- 
mo Ministerijos projektą. švietimo Ministerija taip parašiusi pagal rusų 
universitetų statutą. Tai esąs „senas rusų nusistatymas, caro laikais dar at- 
mestas pačių rusų, prie grovo Ignatjevo. Tas nusistatymas čia atkartotas 
ir daugiau nieko... Tai pasiūlymas palaikyti švietimo ministerijos nusista- 
tymą reiškia pasilikti prie buv. grovo Delianovo nusistatymo“. Žr. SSD 
1921 XII 14. 

Žr. t. p. ir Steigiamojo seimo univ. statutas, t. p., 500 psl. t. 

Žr. SSD 1921 XII 7 referento K. Jokanto, V. Čepinskio, A. šmulkščio kalbas. 
T. p. Referentas K. Jokantas to pat posėdžio gale pasisakė irgi agronomijos 
fakulteto klausimu: „Kai kurių agronomų nuomone, reikia daugiau remti 
Dotnuvos agronomijos mokyklą. Mums reikalingi ne tiek išėję aukštąjį agro- 
nomijos mokslą, kiek aukštesnį agronomijos mokslą. Užtai, jeigu bus ir iš- 
brauktas visiškai agronomijos fakultetas, tai aš manau, nebus nuostolių dėl 
to, kad paskui galima bus iš Dotnuvos mokyklos padaryt agronomijos ins- 
titutą“. 
Žr. t. p. kun. A. šmulkščio kalbą. 

Šš t. p. 

aš t. p. Tas sunkenybes toliau taip nupasakojo K. Jokantas: „Yra 
žinoma visa grupė žmonių Vokietijoj, kuri stačiai kiekvieno svetimtaučio 
nemėgsta ir, jeigu pažįsta jame „,auslenderį“, tai stačiai kiekvienam žingsny 
daro jam afrontų. Čia reikia paduoti prašymas per atstovybę, reikia išgau- 
ti pasas, laukti atsakymo —ir iš viso susidaro įspūdis, kad jei Vokietija 
Lietuvos piliečius studentus priima į savo universitetą, tai lyg daro didelę 
ir nepaprastą mums malonę ir mes turime būti dėkingi. Čia mes visai at- 
siduriame priklausomybėn nuo vokiečių. Ir taip: kada prieš pusantrų metų 
kilo kivirčai tarp Lietuvos valdžios ir vokiečių piliečių šmuklerių, vokiečių 
valdžia davė mums suprasti, kad išvarys mūsų studentus, jei mes jų pilie- 
čiams darysime kokias sunkenybes“. 
T. p. „Galima sakyti“, kalbėjo toliau K. Jokantas, „kad 9070 tokių bėgan- 
čių visai drąsiai galėtų čia pas mus išsigydyti. Aš manau, kad čia sukvie- 
tus specialistų grupę, kad ir medicinos, paliktų mūsų krašte daugelis lėšų, 
kurios labai neproduktingai yra leidžiamos ir skleidžiamos važiuojant į sve- 
timus kraštus. Nekalbant jau apie tai, kad mūsų piliečius, kurie nemoka 
kalbos, jie tenai sutinka su visa eile sunkenybių ir ten Karaliaučiuje, kuris 
paima iš Lietuvos dideles sumas, nepasistengta pas tuos visus profesorius 
ir klinikose turėti žmogų, kuris mokėtų susikalbėti lietuviškai. Paskui net 
atsižvelgimas anos pusės gydytojų prie šios pusės ne visuomet, bent prieš 
karą, buvo labai draugiškas. Taigi čia, toks fakultetas, kuris gal labai daug 
išlaidų pareikalautų, bet sutaupytų daug lėšų mūsų piliečiams“. 


2 t. p. 

5 t. p. 

“ t. p. 
SSD 1922 III 24. 


“ Plg. Steigiamojo seimo statutas, t. p., 501 psl. 

S t. p. Plg. SSD 1921 XII 14, 
Siūlydamas II pastabą, A. šmulkštys motyvavo tuo, kad kitataučiai kartais 
asistentais stengiasi turėti savo žmones ir neprileidžia prie mokslinio darbo 
vietos Žmonių. 
SSD 1921 XII 7. 


i t. p. 
5 t. p. 
Plg. SSD 1922 III 24. 


Šš t. p. 1922 III 24. 
K. Jokantas referavo: „švietimo komisijos nusistatymu, fakultetas turi bū- 
ti labiau atsakomingas, negu čia statute numatyta. švietimo komisija labai 
sergėjo ir tai, kad visas universitetas būtų nuo centralinės valdžios nepri- 
klausomas — autonomingas“. Žr. SSD 1921 XII 7. 
SSD 1921 XII 7. 

je t. p. V. Čepinskis aiškino: „Bet iš kitos pusės, čia daug patogumų. 
Aš manau, kad tokie patogumai būtų kaip tiktai geri mums, socialdemo- 
kratams, ir todėl mes tąja fakultetų autonomija galėtume tik džiaugtis. 
Aš manau, kad mes vis dėlto palaikysime katalikišką nusistatymą — išplės- 
ti fakultetų autonomiją. Jeigu gyvenimas ir parodys ką kitą, tai gyvenimas 
duos galimybės ir pataisyt“. 

"m 
Plg. A. Rukša, Universitetas (LE, XXXII, 247 psl.). 
SSD 1922 III 24, 
Atstovas V. Lašas tvirtino, kad universitetas „be abejo atstoja... didelę 
tvirtovę ir kelias gal divizijas. Man rodos, kad tokia įstaiga, kaip labora- 
torija, daugiau reiškia, negu pastatyt vieną kitą diviziją. O kai dėl univer- 
siteto, tai nėra abejonės... Mes esame pasidarę dideli militaristai ir ma- 
žiausia kreipiame domės į mokslą. Žr. SSD 1921 XII 7. 
SSD 1922 III 24. 

„TOP 
Plg. SSD 1921 XII 14 ir 1922 III 24. Nors atstovų V. Čepinskio ir V. Ste- 
ponavičiaus pažiūros į viešą disertacijos gynimą ir diametraliai priešingos, 
tačiau abiejose tektų pripažinti po dalį tiesos. Kuri pažiūra teisingesnė, 
nulemia ne pats disertacijos gynimo prinicipas, bet tai, kaip praktikoje į tą 
gynimą žiūrį fakultetai. Kad kun. J. Steponavičiaus nuomonė gali būti 
kartais teisinga, šių eilučių autoriui teko patirti net tokiame sename ir di- 
deliame Vienos universitete matant, kaip vienos lietuvaitės pedagogės di- 
sertacijos viešas gynimas tebuvo veikiau paprasta ceremonija, negu rim- 
tas disputas, turėjęs lemti doktorato pripažinimą. Lietuvos — Vytauto Di- 
džiojo Universitetui, bent rašančiajam šias eilutes labiau pažįstamam Hu- 
manitarų Mokslų Fak., viešas disertacijos gynimas buvo ne tiek iškilmin- 
gos ceremonijos, kiek papildomas disertacijos ir doktoranto mokslingumo 
tikrinimas. Tai patvirtina ir tokie atvejai, kai fakulteto komisijos neap- 
dairiai priimtas disertacijas po viešo gynimo fakulteto taryba atmesdavo. 
Vieną tokią disertaciją 1939 m. po viešo gynimo fakulteto taryba atmetė. 
Tad viešas disertacijos gynimas VDU pakėlė reikalavimus doktorantui, ir 
buvo veiksmingas doktorato lygio išlaikymo laidas. 
Plg. SSD 1921 XII 14 ir 1922 III 24. 
Po statuto tekstu pasirašė A. Stulginskis, e. respublikos prezidento parei- 
gas steigiamojo seimo pirmininkas, ir V. Karoblis, ministerio pirmininko 
pavaduotojas teisingumo ministeris. Plg. VDU 1927-1982, 505 psl; LU 
1923, 8 psl. t. 
Ministrų kabineto nutarimo (protokolo) nuotrauką žr. VDU 1927-1932, 
492 psl. Nutarimo tekstas: „„Ministerių kabinetas, vaduodamasis Vilniaus 
universiteto įsteigimo įstatymu ir turėdamas omenyje steigiamajame sei- 
me svarstomąjį universiteto statuto projektą ir universiteto atidengimo 
klausimo pribrendimą ir reikalingumą, nutarė 1922 metų vasario mėn, 16 
dieną atidengti universitetą Kaune. Universiteto atidengimą įvykdyti pave- 
dama švietimo ministeriui“. Pasirašė Galvanauskas, ministeris pirminin- 
kas, V. Mašalaitis, už ministerių kabineto reikalų vedėją. 
Keturių VU statuto numatytų fakultetų tarpe technikos fakultetas nebu- 
vo minimas. Šis fakultetas buvo steigiamas, atsižvelgiant į seimo svars- 
tytąjį statutą. 
VU statuto 7 $ tekstas: „Fakultetas susidaro iš garbės profesorių, ordi- 
narinių profesorių, docentų ir privatdocentų. Juos skiria pradžioje švieti- 

mo ministerija, paskui suaugus fakultetui, pats fakultetas perrenka skir- 
tuosius ir pasirenka naujus profesorius, pritariant universiteto senatui“. 
Žr. VDU 1927-1932, 496 psl. 
LU 1922-1927, 38 psl. Prieš skirdamas fakultetams mokomojo personalo 
branduolius, švietimo ministras kreipėsi į Aukštųjų Kursų vadovybę, pra- 
šydamas sukviesti visuomeninių bei valstybinių organizacijų atstovų pasi- 
tarimą aptarti ir numatyti kandidatams į fakultetų branduolius. Į pasi- 
tarimą 1922 II 14 atvyko apie 50 įvairių organizacijų atstovų. Dvi valandas 
trukusiose diskusijose vyravo nuomonė, kad į branduolius pirmiausia tų- 
rėtų patekti asmenys, jau dirbę aukštosiose mokyklose, pasižymėję specia- 
listai, sugebantieji tinkamai dirbti mokslinį ir pedagoginį darbą. Pasitari- 
mo dalyviai buvo pasiskirstę į grupes pagal fakultetų specialybę. Žr. Aukš- 
tosios mokyklos kūrimasis... 49 psl. t. 
VU statute „universiteto tarybos“ termino visai nėra. Pagal VU statuto 
8 $, universitetas „renkasi trejiems metams rektorių ir senatą iš garbės 
narių, ordinarinių profesorių ir docentų“. Vyriausius valdomuosius uni- 
versiteto organus dar aptaria ir 9 $: „Senatas su rektorium ir dekanais 
tvarko visą universiteto vidaus gyvenimą“. Tad, kuriant LU taikytoji vy- 
riausių universiteto organų samprata kiek skyrėsi nuo VU statuto nevisai 
aiškiai apibrėžtosios. VU statuto apibūdintasis „senatas“ daug artimes- 
nis seimo statuto „universiteto tarybai“, negu „senatui“, tačiau visai su 
ja nesutampa, nes senatą pagal VU statutą sudaro ne visas vyresnysis 
mokslo personalas, bet tik rinktieji jo atstovai. VU statute taip pat ne- 
pasakyta, kad rektorius su dekanais sudaro paskirą kolegiją — senatą ar 
kad ir „dekanų tarybą“. 
LU 1923, 10 psl. t. 
Plg. t. p., 11 psl. ir LU 1922-1927, 42 psl. t. Į branduolį buvo dar paskir- 
tas A. Janulaitis ir M. Romeris, bet atsisakė. Žr. LU 1922-1927, 44 psl. 
išnašą. 
Žr. Aukštosios mokyklos kūrimasis... 52 psl. išnaša, 
VDU 1927-1932, 506 psl.; LU 1922-1927, 44 psl. 
LU 1923, 11 psl. Pagal LU 1922-1927, 47 psl., 1922 m. rudens semestre 
buvo 69 vyr. mokomojo, 33 jaunesniojo mokomojo, 16 technikinio, 21 pa- 
galbinio personalo, 
Plg. LU 1923, 11 psl. 
Žr. VDU 1927-1932, 507 psl. 

2 t. p, 507 psl. t. 
Plg. A. Kučas, Kaunas (LE, XI, 219 psl.). 
Plg. A. Rukša, Universitetas (LE, XXXII, 233 psl. t.). 

S t. p., 232 psl. t. 
Plg. V. Čepinskis, Universiteto reformos klausimu („„Kultūra“, 1929, X, 
nr. 10, 465 psl.). 
Plg. V. Čepinskis, t. p., 465 psl.; Universiteto reforma (VDU 1927-1932, 
51 psl.); Universiteto senatas (VDU 1927-1932, 147 psl.). 
Universiteto reforma, t. p., 51 psl.; Universiteto senatas, t. p., 147 psl.). 
Žr. Universiteto senatas, t. p., 148 psl.; Universiteto reforma, t. p., 51 psl. 
Universiteto taryba (VDU 1927-1932, 136 psl.). 
Universiteto refoma, t. p., 51 psl. 
Žr. Universiteto senatas, t. p., 148 psl. 

35 t. p., 148 psl. 

> t. p., 148 psl. 

Universiteto taryba, t. p., 138 psl. 
Šš t. p., 138 psl. 
Plg. Universiteto senatas, t. p., 148 psl. 
Žr. V. Čepinskis, Universiteto reformos klausimu „Kultūra“, 465 psl. 
Plg. Universiteto taryba, t. p., 139 psl. (rektoriaus V. Čepinskio informa- 
cija 1930 Vytauto Didžiojo metais V 25 universiteto tarybos posėdyje). 
VDU 1927-1932 139 psl.; Universiteto senatas, t. p., 148 psl. Apie uni- 
versiteto reformą apskritai ir apie čia kalbamąjį senato kontraprojektą 
davė informacijų ir „Židinys“ (Kaunas, 1930, nr. 1, 56 psl., 1929 metai 
Lietuvoje): „Universiteto reformos klausimas ir teologijos-filosofijos fa- 
kulteto likimas pereitais metais buvo gyvai diskutuojamas, bet irgi pasi- 
liko neišspręstas. Į vyriausybės patiektą universiteto statuto projektą se- 
natas patiekė plačių pataisų, kurios sudaro kaip ir kontr-projektą, palai- 
kantį universiteto autonomiją, praplečiantį senato kompetenciją atskirų 
fakultetų atžvilgiu, pertvarkantį katedrų sutvarkymą ir kiek pakeičiantį 
etatus bei atlyginimo normas. Universiteto reformos įgyvendinimo laukia- 
ma 1930 metais“. 
Plg. Universiteto reforma, t. p., 52 psl.; Universiteto senatas, t. p., 149 
psl.; Universiteto taryba, t .p., 139 psl. 
Universiteto taryba, t. p., 139 psl. 
šio, „Vyriausybės Žiniose“ paskelbto, įstatymo tekstas: „Didžiojo Lietuvos 
Kunigaikščio VYTAUTO DIDŽIOJO garbei Lietuvos universitetas, įsteig- 
tas Kauno mieste 1922 metų vasario 16 dieną (Vyriausybės Žinios nr. 86, 
eil. 788), teesie: 
VYTAUTO DIDžIOJO UNIVERSITETAS 

Šis įstatymas veikia nuo jo paskelbimo dienos. 

(—) A SMETONA, (—) J. TŪBELIS, 

Respublikos Prezidentas Ministeris Pirmininkas 


Kaunas, 1930 - Vytauto Didžiojo - m. birželio mėn. 7 d.“ Žr. VDU 1927- 
1932, 507 psl. 

Statuto tekstas duodamas ir VDU 1927-1932, 507-521 psl. 

Universiteto reforma, t. p., 53 psl. 

Kad LU fakultetų sekretoriais rinkdavo ir docentus, pavyzdžiu gali eiti 
kad ir Humanitarinių Mokslų Fak., kuris beveik kasmet sekretorium rink- 
davo Pr. Augustaitį. 

Šio statuto pakeitimo tekstas duotas ir VDU 1927-1932, 522 psl. 

Plg. rektoriaus prof. V. Čepinskio kalbą, pasakytą 1932 II 16 per univ. 10 
m. sukakties minėjimo iškilmes (VDU 1927-1932, 15 psl.). 

Plg. Universiteto reforma, t. p., 54 psl.; Universiteto senatas, t. p., 150 
psl. 

Žr. Universiteto senatas, t. p., 150 psl. 

Tai buvo paskelbta ir universiteto statuto pakeitimo įstatyme: „Esamasis 
mokslo personalas, išskyrus visuotinės istorijos ir visuotinės literatūros 
istorijos katedrų, Vytauto Didžiojo Universiteto etatų pakeitimo (Vyriau- 
sybės Žinios“ nr. 363, eil. 2481) apybrėžose laikomas jau paskirtas nuo 
1931 m. rugsėjo mėn. 1 d.“ Plg. Universiteto reforma, t. p., 54 psl. 

Univ. senatas, t. p., 150 psl.; žr. universiteto statuto pakeitimo įstatymą; 
plg. Universiteto reforma, t. p., 54 psl. Senatas prašė panaikintų katedrų 
profesorius savo paskaitas sustabdyti. Tada studentų kolektyvas kreipėsi 
į senatą, prašydamas, kad Teologijos-Filosofijos Fak. filosofijos skyriaus 

reforma nebūtų vykdoma. Nors ir nesolidarizuodamas su prašytojų moty- 
vais, senatas sutiko įteikti prašymą vyriausybei. Reformavus Teologijos- 
Filosofijos Fak., nuo pareigų buvo atleisti šie dėstytojai: K. Pakštas, M. 
Reinys, J. Eretas, A. Maliauskis. Senatas pritarė fakulteto pastangoms, 
kad atleistieji asmenys būtų vyriausybės paskirti į tą patį fakultetą, kad 
ir kitais titulais (žr. Universiteto senatas, t. p., 151 psl.). K. Pakštas nuo 
1981 m. buvo paskirtas Matematikos-Gamtos Fak. geografijos katedros 
vedėju (A. Bendorius, LE, XXI, 382 psl.). M. Reinys, panaikinus fakultete 
psichologijos katedrą, buvo psichologijos privatdocentu ligi fakulteto už- 
darymo 1940 m. (S. Matulis, LE, XXV, 85 psl.). J. Eretas buvo atleistas 
1931 XII 15, vėl dirbo fakultete nuo 1932 X1 iki 1940 (LE, VI, 20 psl.). 
Tik vienas kun. A. Maliauskis, panaikinus sociologijos katedrą, pasitrau- 
kė iš VDU 1931IX1 (A. Mažiulis, LE, XVII, 183 psl.). Universiteto se- 
natas, t. p., 151 psl, atleistųjų dėstytojų tarpe mini ir J. Grinių, tačiau 
tam tvirtinimui lyg ir prieštarauja LE, VII, 507 psl. dr. J. Griniaus bio- 
grafija, kur pasakyta, kad jis „1929-40 teologijos-filosofijos fak. docento 
teisėmis dėstė literatūrą, estetiką bei meno istoriją“. Tad jis arba visai 
nebuvo atleistas, arba netrukus buvo ir vėl paskirtas. 
Žr. Universiteto senatas, t. p., 150 psl. Per komisijos neapsižiūrėjimą 
(matyt, nesitarta su filologais specialistais) didžiojo VDU antspaudo 10- 
tyniškas įrašas nevykęs. Šis įrašas „Vytautui Magni Universitatis sigil- 
lum magnum“ lietuviškai reiškia „Vytautui Didžiajam priklausančio uni- 
versiteto didelis antspaudas“. Bene pirmasis iš universiteto personalo prof. 
P. Raudonikis bus atkreipęs dėmesį į tai, kad šiame tekste Vytautui Magni 
yra lot. genetivus possessivus, savybinis kilmininkas, reiškiąs, kad uni- 
versitetas yra Vytauto Didžiojo nuosavybė. Prieš skelbdama naują 1937 
XI 17 statutą švietimo ministerija pati buvo susirūpinusi antspaudo teks- 
tu ir raštu atsiklausė prof. dr. Pr. Brenderį ir rašantįjį šias eilutes. Ofi- 
cialiuose Vytauto D. dokumentuose vartotas Vytauto Didžiojo antspaudas 
lotynų kalba buvo vadinamas paprastai „sigilum maius“, kartais ir ki- 
tais vardais, kaip pvz. „sigillum nostrae maiestatis“. Naujajame VDU 
1937 XI 17 statute (7 $) jau turime taisyklinga lotynų kalba rašytą įrašą: 
„Sigilum maius: universitatis litterarum Vytauti Magni nomine insti- 
tutae“. 
Kad jau 1936 m. rudenį tikrai ir gal net ir anksčiau vyriausybės, bendra- 
darbiaujant su universiteto senatu, buvo pradėta rūpintis tam tikra uni- 
versiteto reforma, matyti iš rektoriaus prof. M. Romerio imatrikuliacijos 
akto kalbos 1936 IX 15: „Spaudoje ir šiaip visuomenėje pasklido gandai 
apie universiteto statuto reformą. Šie gandai yra ne be pagrindo, tačiau 
tuo tarpų dar nėra tikro reformos projekto. Tėra tiktai surašytos kelios 
mintys, sui generis „avant-projet“ — prieš projektas. Iš viso turima galvo- 
je ne naujas akademinis statutas, tiktai tam tikra veikiančio reforma. 
Reformos sumanymai tebėra akademinės vadovybės ir pono švietimo mi- 
nisterio studijuojami... Vis dėlto akademinis senatas jau pačiose sumany- 
mų studijose dalyvaus“ (Universiteto rektoriaus prof. M. Romerio 1936- 
1937 akademinių mokslo metų imatrikuliacijos akto kalba — „VDU Žinios“, 
1936 m. rugsėjo mėn., 8 nr., 85 psl.). 
Plg. Universiteto rektoriaus prof. M. Romerio kalba 1937 II 16 universiteto 
tarybos iškilmingajame posėdyje („VDU Žinios“, 1937 m. sausio-gegužės 
mėn. 1-5 (7-11) nr., 13 psl.). 

šį t. p., 14 psl. t.; „VDU Žinios“ 1937, nr. 7-8 (13-14), 224 psl. 

Žr. Universiteto rektoriaus prof. M. Romerio 1937-1938 akademinių mokslo 
metų imatrikuliacijos akto kalba (t. p., 1937 m. rugsėjo-spalio mėn. nr. 
7-8 (13-14), 223 psl. t.). 
Žr., Vyriausybės Žinios“ nr. 591, eil. 4117. Šio statuto tekstas duodamas 
ir VDU kanceliarijos leidinyje 13, VDU normos, I, Statutas, Kaunas, 1937. 
„VDU Žinios“, 1937, 9-10 (15-16) nr., 285 psl. 
šiam, šiaipjau, berods, nereikšmingam, naujai į statutą įtrauktam hospi- 
tantų nuostatui vokiečių okupacijos metu teko suvaidinti svarbų vaidmenį 
kovojant už VDU išsilaikymą. 
Žr. A. Rukša, Universitetas (LE, XXXII, 244 psl.). 

5 t. p., 245 psl. 
Universiteto rektoriaus prof. M. Romerio kalba 1937 II 16 d. universiteto 
tarybos iškilmingajame posėdyje („VDU Žinios“, 1937, 1-5 (7-11) nr., 
5 psl.). 
Plg. A. Rukša, Visuotinė istorija (LE, XXXIV, 342 psl.). 

si t. p., 842 psl. 
Universiteto rektoriaus prof. M. Romerio kalba 1937 II 16 universiteto ta- 
rybos iškilmingajame posėdyje („VDU Žinios“, 1937, 1-5 (T-11) nr., 4 psl.). 
V. Čepinskis, Universiteto reformos klausimu („Kultūra“, 1929 m. lapkri- 
čio mėn., nr. 11, 531 psl.). 

iš t. p., 581 psl. 
St. Šalkauskis, Vedamosios ruošimosi profesūrai idėjos („,„VDU Žinios“, 
1936, 6 nr., 161 psl. t.). 

Šš t. p., 162 psl. 
Universiteto rektoriaus M. Biržiškos pranešimas, skaitytas iškilmingame 
universiteto posėdyje 1927 III 20 (LU 1922-1927, 6 psl.). 

i t. p., 5 psl. 
J. B. Medelis, Mūsų aukštojo mokslo negalavimai (,„,Vairas“, 1938 vasario 
15, nr. 3, t. XXIII, 179 psl.). 

iš t. p., 179 psl. t. 
Toks profesorius gerai dėsto, kuris „nuolat savo paskaitose duoda origina- 
lios, jo paties kūrybinės medžiagos, kuris savo klausytojams išdėsto tai, 
ką jis pats tyrinėjamoje srityje yra pasiekęs ir dėstymo bei pratybų metu 
sugeba dalyką taip atpasakoti, tarytum patys klausytojai dalyvautų kūry- 
bos, tyrinėjimo procese ir ieškotų būdų, kaip nugalėti keblumus tyrinėja- 
moje arba svarstomoje srityje ir Kaip išaiškinti vieną ar kitą su tuo su- 
rištą problemą. Taip profesorius studentuose sužadina norą savarankiškai 
tyrinėti mokslą, ieškoti būdų savitai spręsti problemas“. t. p. 180 psl. 

2 t. p., 180 psl. t. 
Panašus įvykis po metų atsitiko ir vėl tame pačiame fakultete. 19838 VI 14 
mirus klasikinės filologijos prof. Pr. Brenderiui, lig 1939 I1 nebuvo kas 
skaito romėnų literatūros ir kalbos dalykus, nes fakultetas nebuvo pasirū- 
pinęs paruošti šios specialybės įpėdinio, nors fakultetui ir buvo numatyta 
tam reikalui etatinė vieta (ją klasikinės filologijos katedra buvo net laiki- 
nai užleidusi istorikams). Fakultetas betgi šiuo atveju išvengė būtinumo 
kviesti ir vėl iš užsienio šiai katedrai profesorių tik tuo, kad tiems dalykams 
dėstyti pakvietė lektoriaus teisėmis (taigi laikinai) baigusį VDU ir Vienoje 
įgijusį daktaro laipsnį, tačiau specialiai nesiruošusį profesūrai, šių eilučių 
autorių. 

> t. p., 181 psl. 

S t. p., 181 psl. t. 

aš t. p., 182 psl. 

p „Contra academicos lituanos, (,,„Vairas“, 1938 (XI) m., spalio mėn. 
15, nr. 19, t. XXIV, 182 psl.). 
Plg. V. Čepinskis, Universiteto reformos klausimu („Kultūra,“ 1929, nr. 
11, 529 psl. t.). 
Prieš lėšų universitetui mažinimo kryptį griežtai yra pasisakęs V. Čepins- 
kis: „Eiti reformuoti universitetą su tikslu sumažinti universiteto išlai- 
das, yra visiškai nerimtas dalykas“. V. Čepinskis, Univ. reformos klausi- 
mu, t. p., nr. 11, 530 psl. 
Plg. LU 1922-1927, 64 psl.; „VDU Žinios“, 1937, 1-5 (7-11), 29 psl. 
Žv. S. Stankus, Biudžetas (LE, XV, 223 psl.). 
Plg. Aukštosios mokyklos kūrimasis ir vystymasis Kaune, 20 psl. 
V. Čepinskis, Universiteto uždaviniai. Universiteto rektoriaus V. Čepins- 
kio prakalba, pasakyta per imatrikuliacijos aktą 1923 IX 15 („Švietimo 
Darbas,“ Kaunas, 1923, nr. 8-9, 541 psl.). Plg. V. Manelis, žŽŪA (LE, 
XXXV, 248 psl.). 
Aukštosios mokyklos kūrimasis ir vystymasis Kaune, 21 psl. 

2 t. p., 21 psl. 

5 t. p., 21 psl. 

a t. p., 21 psl. 
Kad studentams gauti kambarį Kaune darėsi vis sunkiau, matyti iš jau 
minėto J. B. Medelio straipsnio „Contra academicos lituanos“, kur jis 
(181 psl.) tvirtina: „Kol Kaune buvo lūšnų, tai studentai rasdavo išsinuo- 
moti sau kambarį; kai Kaune prisistatė rūmų, kambarių vis sunkiau bega- 
lima rasti. Juose studentams kambariai neprieinami dėl kainos“... 
Plačiau apie ŽŪA ir jos tolesnę raidą žr. V. Manelis, t. p., 248 psl. t. 
Universiteto reforma (VDU 1927-1932, 54 psl.). 
Universiteto senatas (t. p., 148 psl.). 

Šš t. p., 148 psl. 
Apie Veterinarijos Akademijos steigimą ir tolesnę jos raidą žr. P. Gailiū- 
nas ir K. Alminas, Veterinarijos akademija (LE, XXXIII, 475 psl. t.). Už- 
darius Medicinos Fak. veterinarijos skyrių, Švietimo Ministerija davė sti- 
pendijų veterinarijai studijuoti užsienyje. Plg. J. Rainys, VDU ir ŽUŪA 
(Lietuva 1918-1988, red. V. Kemežys, 292 psl.). 
žr. „VDU Žinios“, 1936 m. spalio m. nr. 4, 117 psl. Yra pagrindo galutine 
veterinarijos skyriaus uždarymo data laikyti 1930 VI 7 d. VDU statuto skel- 
bimo datą, juoba kad iki tos datos buvo išdavinėjami dar ir skyriaus bai- 
gimo diplomai. Plg. ir J. Rainys, t. p., 292 psl. 
V. Čepinskio kalba per VDU 10 m. sukakties minėjimą 1932 II 16, t. p. 
14 psl. 
„VDU Žinios“ 1987, 1-5 (7-11), 2psl.; Universiteto rektoriaus M. Romerio 
1936-1937 akademinių mokslo metų imatrikuliacijos akto kalba, t. p., 85 psl. 
Ta pati M. Romerio kalba, t. p., 85 psl.; J. Rainys, t. p., 292 psl.; Univer- 
siteto reforma, t. p., 54 psl. 
Ta pati M. Romerio kalba, t. p., 85 psl. 
J. Rainys, t .p., 292 psl. 
V. Gaigalaitis, Ar keltinas Evangelikų Teologijos Fakultetas į Klaipėdą? 
(„VDU Žinios“, 1936 m. birželio mėn. nr. 2, 37 psl); P. Jakubėnas, Ar 
keltinas Evangelikų Teologijos Fakultetas į Klaipėdą? („VDU Žinios“, 
t. p., 1936 m. gegužės mėn., nr. 1, 22 psl.); P. K. Ganda, Evangelikų dva- 
sios vadovų paruošimas („Lietuvos Aidas“, Kaunas, nr. 101 (3316), 1937; 

P. Jakubėnas, Evangelikų dvasios vadovų paruošimo klausimu („VDU Ži- 
nios“, 1937 m. birželio mėn. nr. 6 (12), 183 psl.). 
P. K. Ganda, Evangelikų dvasios vadovų paruošimas, t. p. 
Universiteto senatas, t. p., 148 psl. 
„VDU Žinios“, 1987, nr. 1-5 (7-11), 20 psl. 

i t. p., 1936 m. spalio mėn. nr. 4, 117; VDU kalendorius 1937 m. 
pavasario semestro, Kaunas, 1937, 173 psl. 
„VDU Žinios“, 1936, nr. 4, 119 psl. t. K. Gudaitis straipsnyje Evangelikų 
bažnyčios Lietuvoje (LE, XV, 177 psl.) duoda didesnį teologijos mokslus 
išėjusių skaičių, būtent: 23 liut. (13 lietuviai, 3 latviai ir 7 vokiečiai) ir 
9 kalvinus. Čia minimus kalvinus teisingai reikia vadinti evangelikais 
reformatais. Be to, nenurodyta jų tautybė. Tiek „VDU Žinių“, tiek ir VDU 
kalendorių visai neminimi baigę kalvinai, ir bendras baigusių Evengelikų 
Teologijos Fak. skaičius teduodamas 23. 
V. Čepinskis, Universiteto reformos klausimu, t. p., 532 psl. 
Aukštosios mokyklos kūrimasis... bl psl. 
Minerva, Jahrbuch der gelehrten Welt, Abteilung Universitūten und Hoch- 
chulen (Berlin-Leipzig, 1936) įvardydama pavardėmis, duoda tokius šių 
universiteto teologijos fak. dėstytojų duomenis: VDU: ord. prof. 7, e. o. 
prof. 2, docentai 8, privatdocentai 4; Vilniaus Stepono Batoro Univ.: ord. 
prof. 3, e. o. prof. 3, profesorių pavaduotojai 3; Karaliaučiaus univ.: 
ord. prof. 6, valdininkai e. o. prof. 1, nevaldininkai e. o. prof. 1, docentai 
3, neetatiniai dėstytojai 1; Rygos univ.: prof. 5, docentai 2, privatdocentai 
5; Tartu univ.: ord. prof. 5 + 1 vacat, pavaduojąs prof. 1, privatdocentai 
2, neetatiniai dėstytojai 2. Tad VDU buvo teologijos Fak. 17 vyr. perso- 
nalo narių (VU 9, Karaliaučiuje 12, Rygoje 7, Tartu 9), 4 privatdocentai 
(VU 0; Karaliaučiuje 0, Rygoje 5, Tartu 2). R. Krasauskas teisingai tvir- 
tina, kad „1931 m. pagal naują įstatymą teologijos-filosofijos fak. daugiau- 
sią nukentėjo filosofijos skyrius“, tačiau kiek apsirikta tvirtinant, kad ta- 
me skyriuje iš 20 mokomojo personalo tepalikta tik 8. šitaip negalėjo 
būti, nes tada išeitų, kad tik viename filosofijos skyriuje sumažėjo perso- 
nalas 12 dėstytojų, kai visame fakultete mokomasis personalas tesumažėjo 
7 nariais: prieš reformą, 1930 buvo 26, po reformos, 1931, — 19 (žr. 
„VDU Žinios“, 1937, I-V (7-11), 18 psl.). Žr. A. Rukša, R. Krasauskas, 
VDU (LE, XXXIV, 395 psl.). 
Aukštosios mokyklos kūrimasis... bl psl. 
J. Girnius, Lietuvos katalikų universitetas (LE, XVI, 124 psl. t.); J. Vaiš- 
nora, Katalikų Bažnyčia Lietuvoje (LE, XV, 159 psl. t.). 
J. Girnius, t. p., 124 psl.; J. Vaišnora, t. p., 160 psl. 
Plg. St. Šalkauskis, Vedamosios ruošimosi profesūrai idėjos („VDU Ži- 
nios“, 1936, 6, 165 psl.). 

4 t. p., 163 psl. 
Aukštosios mokyklos kūrimasis, 23 psl. 

a t.p., 23 psl. 
Plg. J. Girnius, t. p., 125 psl.; J. Vaišnora, t. p., 160 psl. 
VDU kalendorius, 1939 m. rudens semestras, 1939, 110 psl. 

Šš t. p., 110 psl. 
Remdamasis „VDU Žinių“ 1987 I-V, 20 psl. t. ir VDU kalendorių 1937 m. 
rudens semestro, 1938 m. rudens semestro ir 1939 m. rudens semestro duo- 
tais pavasario semestrų mūsų universiteto klausytojų skaičiais, apskaičia- 
vau nuošimčiais 1922-1939 m. Teol.-Filosofijos Fak. pavasario semestrų 

klausytojų santykį su Humanitarinių Mokslų Fak. ir Matematikos-Gamtos 
Fak. klausytojais. Sakysim, 1922 m. pavasario semestre buvo 26 Teol. — 
Filosofijos fak. ir 50 Humanitarinių Mokslų Fak. klausytojų. šių klausy- 
tojų bendra suma yra 76, tad Teol.-Filosofijos Fak. lyginamasis su hums- 
nitariniu nuošimtis yra 2600:76—834,2. Lyginamasis "Teologijos F'iloso- 
Tijos su Humanitarinių Mokslų Fak. 1922-1939 m. pavasario semestruose 
klausytojų santykis: 34, 2: 54, 3; 49,5; 48,4; 39,1; 35,5; 35,8; 32,1; 36,7; 
37,3; 82,7; 34,6; 38,5; 39,6; 41,6; 40,8; 31; 20,6. To pat .-meto Teologijos 
Filosofijos Fak. su Matematikos-Gamtos Fak. klausytojų santykis: 44,8; 
48; 50,2; 54,9; 53; 46,3; 54,5; 52; 5T,b, 58,9, 49,2, 47,8, 48,83; 51,6; 
51,6; 48,3; 40,8; 35,1. 
„VDU Žinios“, 1987, I-V (7-11), 18 psl. t. VDU 1927-1932, 128 psl. duotos 
statistinės žinios kiek skiriasi. Tai ir suprantama, nes, net to paties se- 
mestro metu, galėjo būti įvairių pasikeitimų. Pagal VDU, 1927-1932 m. 
apyskaitą 128 psl. rudens semestruose buvo vyresniojo personalo narių: 
1929- m. — 121, 1930 — 119, 1931 — 111. Remdamasis VDU kalendorium 
1933, lentelėmis V ir VI, M. Brenšteinas tvirtina, kad VDU pilnas etatinis 
komplektas siekė 442 asmenis (mokomojo ir technikinio personalo kartu). 
Šiame skaičiuje vyresniojo personalo (ord. prof., e. o. prof. ir docentų) 
buvo 125. Žr. M. Brensztejn, Nauka w republice Litewskiej (Nauka pols- 
ka, XIX t. Warszawa, 1934, 231 psl.). Pagal VDU 1930 m. statuto 17 $ 
„Vyresniojo ir jaunesniojo mokslo ir pagalbinių įstaigų personalo skaičius 
nustatomas etatais. Privatdocentai yra neetatiniai“. 1931 m. buvo paskelb- 
ti nauji VDU etatai. Visoms universiteto įstaigoms šie etatai galiojo nuo 
1931V 1, tik Teologijos-Filosofijos Fak. nuo 1931 IX 1. Šiais etatais nusta- 
tytas toks fakultetų mokomasis personalas: Evangelikų-teologijos fak. vyr. 
mokslo personalo 5, Humanitarinių Mokslų Fak. vyresniojo 21, jaunesniojo 
12, Teisių Fak. vyresniojo 21, jaunesniojo 9, Matematikos-Gamtos Fak. 
vyresniojo 18, jaunesniojo 26, Medicinos fak. vyresniojo 19, jaunesniojo 
40, Technikos Fak. vyresniojo 24, jaunesniojo 25, Teologijos-Filosofijos 
Fak. vyresniojo 19, jaunesniojo 3. Be to, paskirų fakultetų mokslo pade- 
damųjų įstaigų personalo:Humanitarinių Mokslų Fak. 5, Matematikos- 
Gamtos Fak. 12, Medicinos Fak. 49, Technikos Fak. 6, Teologijos Fak. 2. 
Kitų universiteto įstaigų personalas: kanceliarija 26, ūkio dalis 81, biblio- 
teka 16. Tad fakultetų vyresniojo personalo 118, jaunesniojo 115, iš viso 
universitete personalo 439 asmenys. Plg. VDU etatai (VDU įstatymai, 
VDU kanceliarijos leidinys Nr. 4, Kaunas, 1984, 66-73 psl.). 
„VDU Žinios“, t. p. 17 psl. t. 
VDU kalendorius, 1937 m. rudens semestras, 165 psl. 
St. Šalkauskis, Vedamosios ruošimosi profesūrai idėjos, t. p., 161 psl. 

t. p., 162 psl. 
V. Čepinskis, Universiteto reformos klausimu, „Kultūra“ nr. 11, 529 psl. 
V. Trumpa, Jonas Puzinas — mokslininkas ir visuomenininkas (Aidai, Bos- 
ton, Mass., 1965, 9, 408 psl.). 
Pig. J. Girnius, t. p., 125 psl.; S. Matulis, Lietuvių katalikų mokslo aka- 
demija (LE, XVI, 60 psl.); J. Vaišnora, t. p., 160 psl. 
Aukštosios mokyklos kūrimasis. .. 26 psl. 
V. Trumpa, J. Yčas (LE, VIII, 360 psl.). 
Kad universiteto reformai keletą metų priešinosi universiteto taryba ir se- 
natas ir kad tris kartus buvo atmesti vyriausybės projektai, rašo ir M. 
Brenšteinas. Plg. M. Brensztejn, t. p., 229 psl. 

V. Čepinskis, Universiteto reformos klausimu, t. p., nr. 10, 469 psl. 

Ši t. p., 468 psl. 
Rektoriaus V. Čepinskio kalba per universiteto 10 m. sukakties minėjimą 
1932 II 16 (VDU 1927-1932, 15psl.). 
Universiteto rektoriaus M. Romerio 1936-1937 akademinių mokslo m. ima- 
trikuliacijos akto kalba („VDU Žinios“, 1936, 3, 79 psl. t.). 
Plg. S. Sužiedėlis, Vilnius (LE, XXXIV, 238 psl.). 
Plg. Ig. Končius, Stepono Batoro universitetas. Vilniaus universitetas Vil 
niuje (Tautos praeitis, Chicago, Ill. USA — Roma, t. II, knyga 2(6), 1965, 
145 psl.). 

2 t. p., 146 psl. 

p t. p., 146 psl. 

p t. p., 143 psl. 
Plg. Vilniaus universiteto 1940 m. pavasario semestro paskaitų tvarkaraš- 
čiai ir taisyklės, VU administracijos leidinys nr. 1, Vilnius, 1940. 
I. Končius, t. p., 148 psl.: „Trumpo turinio švietimo ministerijos įgalioti- 
nio pasirašytas raštelis nusakė, jog nuo šio laiko rektoriaus pareigas per- 
ima valdytojas (1939 m. lapkričio mėn. 20d.).“ 

i t. p., 148 psl. 
Dėl algų mokėjimo iki semestro pabaigos „finansų ministras ėmęs kiek 
murmėti“. Valdytojui Končiui teko tuo klausimu aiškintis ministrų kabi- 
neto posėdyje. Končius paaiškinęs, kad aukštosios mokyklos tvarkosi se- 
mestrais pusmečiais ir kad iš karto negalima keturių tūkstančių su viršum 
žmonių staiga neparuoštus mesti gatvėn. Be to, universiteto valdytojas dėl 
universiteto plano buvo jau anksčiau Vilniaus krašto valdytojui atsakęs, 
kad tą semestrą reikią baigti senąja tvarka ir kad tik naujas semestras 
turįs prasidėti lietuviškas. 

- t. p., 157 psl. t. Tik Agronomijos Fak. dekanas baisogališkis ba- 
joras kiek priešinosi. 
Plg. M. Biržiška, VU 1940-1941 m., 6 psl. šiame M. Biržiškos rašinyje du 
kartus paminėtas Stepono Batoro Universiteto uždarymas. Prof. I. Končius 
savo laiške prof. M. Biržiškai 1952 II 20 tvirtina, kad tai netiesa, kad 
„Stepono Batoro univ. nebuvo nė vienai minutei uždarytas nei žodžiu, nei 
raštu. Kad lenkai neturėtų progos Lietuvos vyriausybę įtarti naikinant 
net tokius kultūros židinius kaip universitetas, buvo tik į rektoriaus vietą 
paskirtas valdytojas, o visi kiti univ. profesoriai, tarnautojai buvo palikti 
savo pareigose: studentams buvo duodamos įskaitos, išduodami diplomai. 
Iki galo semestro buvo išmokėtas visiems atlyginimas, nors jie buvo už tą 
laiką gavę algas iš lenkų vyriausybės (ir pašalpas). Dėlto ir lenkų pro- 
testas dėl „uždarymo“ atpuolė, nes universitetas veikė, — atseit, protestuo- 
jama prieš nebuvusį įvykį“. Žr. I. Končius, t. p „Priedas, 159 psl. Į tą prof. 
I. Končiaus laišką prof. M. Biržiška atsakė 1952 III 10 laišku, teisindama- 
sis, kad jis 5 puslapyje teisingai pavartojęs žodį „sustabdė“. kai 6 puslapyje 
7 eilutėje paties Biržiškos lenkiškai buvo parašyta originale „,posuniecie 
to“ (liet. „tas veiksmas“), tik vertėjas į lietuvių kalbą klaidingai tą posa- 
kį konkretizavęs į žodį „uždarant“, o pats autorius šią vertimo klaidą „pra- 
žiopsojęs“. 18 eilutėje „mokslo personalas priėmė visuotinį protestą dėl 
Stepono Batoro univ. uždarymo“ originale buvę „,protest zbiorowy prze- 
ciwko ,zamknieciu“, ir tik žodis „zamknieciu“ buvęs išskirtas kabutėmis. 
Vėliau ranka įrašytos į mašinėlinį rankraščio tekstą kabutės nepatekusios į 
lietuviškai spausdintą knygą. Žr. M. Biržiškos laiško fotokopiją po I. Kon- 

čiaus minėto t. p. straipsnio, XIX lentelė. — šiaip ar taip, ir M. Biržiška, 
bent jau I.- Končiaus paakintas, Stepono Batoro Universitetą nelaikė for- 
maliai uždarytu. 

„Vyriausybės Žinių“ nr. 683. Šio įstatymo tekstą žr. ir VU 1940 m. pava- 
sario semestro paskaitų tvarkaraščiai, 32psl. Plg. A. Rukša VU (LE, 
XXXIV, 194 psl.). 

Plg. M. Biržiška, VU 1940-1941, 6 psl. I. Končius teigia, kad nebuvę rek- 
toriaus rinkimų ir kad jis pats „nesutikęs imtis rektoriaus pareigų, nes ne- 
norėjęs būti skiriamas“ (t. p., 158 psl.). Savo minėtame laiške Biržiškai 
(t. p., 160 psl.) pastarojo užsiminimą „rektoriaus rinkimai“ (t. p., 6 psl.) 
I. Končius laiko „netikslumu“. Nuo rektoriaus pareigų, kad ir švietimo 
ministerijos verčiamas, Končius atsisakęs ir pasiūlęs rektorium M. Biržiš- 
ką, kurį ministerija ir paskyrusi. Į Končiaus laišką šitaip atsakė M. Bir- 
žiška (t. p., lentelė XXI): „Kaip Tamstai, taip ir man K. Jokantas buvo 
siūlęs pasiimti Vilniaus univ. rektoriaus pareigas (gal ir dar kam — ne- 
žinau), bet kaip Tamsta, taip ir aš nuo to atsisakiau, nenorėdamas būti 
skirtiniu, profesorių tarybos neišrinktu raktorium. 1940 m. susidėjusi dar 
tik iš dviejų fakultetų profesorių taryba sausio 15 d. Tamstos buvo Vil- 
niuje sukviesta ir, Tamstai pirmininkaujant, iš antro karto išrinko mane 
rektorium (pirmą kartą balsai susiskladė tarp Krėvės, Romerio ir manęs). 
Sausio 20 d. rinkimas buvo patvirtintas ir bene 25 d. Tamsta perdavei man 
savo pareigas kaip rektorius. Kokia forma Tamsta gavai mane vyriausy- 
bei pristatyti — kaip tarybos išrinktą ar kaip Tamstos kaip valdytojo siū- 
lomą — nežinau, tik buvau tikras, jog procedūra atlikta Vytauto Didžiojo 
universiteto 1937 m. statuto tvarka, išrinktieji rektoriai ir dekanai vyriau- 
sybės (prezidento ar švietimo ministerių — neatsimenu) buvo tvirtinami 
arba atmetami“. M. Biržiškos aiškinimą tenka laikyti patikimesniu, negu 
I. Končiaus, juoba kad ir universitetų įstatymo 2 $ skelbia, kad VU „tvar- 
komas VDU statutu“, „kiek tatai šio įstatymo nėra kitaip nustatyta“, o 
5 $, vienintelis paragrafas, tekalbąs apie rektorių, numatė VU valdytoją, 
kuris turėjo valdyti universitetą rektoriaus teisėmis, „ligi bus nustatyta 
tvarka išrinkti ir paskirti VU rektorius ir prorektorius“. Kad M. Bir- 
žiška brangino rektorių rinkimo tvarką, rodo ir tai, kad jis nepripažino po 
jo atėjusių VU rektorių dėl to, kad jie nebuvo profesūros rinkti, bet tebuvo 
tik valdžios skirti, ir, kol gyveno, tebelaikė save VU rektorium „in exilio“. 
Plg. jo laišką t. p., XXI lentelė. 

VU 1940 m. pavasario semestro paskaitų tvarkaraščiai. ..:,1. Univ. valdy- 
tojas prof. Ignas Končius nuo 1939 XII 15 iki 1940 120 d.“ Kad valdytojo 
Končiaus veikla baigėsi 1940 I 20, patvirtina ir M. Biržiškos laiško cituoto- 
ji vieta, kad „sausio 20 d. rinkimas (rektoriaus, A. R.) buvo patvirtintas“. 
Plg. VU 1940 m. pavasario semestro paskaitų tvarkaraščiai... 

Žr. „I laisvę“, Kaunas, 1942 VIII 22, nr. 195, psl. 3. 1940 m. pavasario se- 
mestre VU Humanitarinių Mokslų Fak. mokėsi 435 studentai, Teisių Fak. 
teisės skyriuje — 274, ekonomikos skyriuje — 295, iš viso 1004. Švietimo 
Ministerijos archyvas 1941, b. 31, 1. 25. Plg. A. Bendžius, t. p., 131 psl. 
Žr. J. A. Stiklorius, Inkorporacija (LE, VIII, 517-525 psl.). 

Tarp jaunimo plačiai paplito naujai sukurti dainos žodžiai: „Geltona, ža- 
lia, raudona, tai mūs trispalvė vėliava; sugrįš iš užsienio Smetona, ir vėl 
bus laisva Lietuva“. Plg. M. Biržiška, t. p., 12 psl. 

1923 m. žydai sudarė 7,6, 1935 m. — 7,15, 1959 m. — 0,94, visų Lietuvos 
gyventojų. Žr. A. Bendorius, Gyventojai (LE, XV, 57 psl.). 

V. Rastenis, Komunizmas (LE, XII, 299 psl.). 

- t. p., 299 psl. 

M. Biržiška, t. p., 12 psl. 

$5 t. p., 12 psl. 

Kad ir verčiamam laikytis komunistų partijos nustatytos linijos, J. Bula- 
vui vėliau vis dėlto pasitaikė nukrypti nuo tos linijos, ir jis „už politinio 
pobūdžio klaidas“ buvo 1959 m. iš partijos pašalintas. Žr. Mažoji Lietu- 
viškoji Tarybinė Enciklopedija, 282 psl. J. Bulavas buvo 1931-1938 m. 
Lietuvos komunistų partijos, 1952-1959 Sovietų Rusijos komunistų partijos 
narys (t. p., 282 psl.), A. Bendžius yra nuo 1948 m. Sovietų Rusijos 
komunistų partijos narys (t. p., 208 psl.). 

Plg. M. Biržiška, t. p., 14 psl. t. 

p t. p., 16 psl. 

2 t. p., 19 psl. t. Nors M. Biržiška čia nemini, tačiau veikiausiai 
į pasikalbėjimą buvo atvykęs bent vienas ir rusų atstovas, kaip matyti iš 
tolesnio M. Biržiškos pasakymo (t. p., 21 psl.): „Rusų laikraščio atstovas, 
kaip paskiau pasirodė — pats jojo redaktorius, net patikrino, kad rekto- 
riaus pastatyta sąlyga esanti savaime suprantama...“ 

= t. p., 21 psl. 

- t. p., 21 psl. „Eltos“ dir. išbraukė tik rektoriaus žodžius: „Vienas 
laikraščių nuėjo tiek toli, kad į rektoriaus lūpas įstatė žodžius labai atsa- 
komingo politinio turinio, kurių tačiau rektorius nebuvo ištaręs“, t. p., 
22 psl. 

Plg. Mažoji Lietuviškoji Tarybinė Enciklopedija II t. 170 psl. 
M. Biržiška, t. p., 22 psl. 

ši „t. p., 23 psl. tvirtina, kad J. Bulavas „buvo baigęs universitetą 
prieš pat Sovietų užėmimą Lietuvos ir tikriausiai nesvajojo apie profeso- 
riaus mokslinį darbą“, tačiau, pagal Mažąją Lietuviškąją Tarybinę En- 
ciklopediją (I t. 282 psl.), jis 1932 baigė Kauno univ. šiaip taip, pradėdamas 
eiti prorektoriaus pareigas, Bulavas dar nebuvo įsitraukęs į mokslinį darbą. 
M. Biržiška, t. p., 24 psl. 

- t. p., 25 psl. 

2 t. p., 25 psl. t. „Iš universiteto atimta apie 25 asmenys prityru- 
sio mokslo personalo, kurių vieton, daugiausia politiniais sumetimais, pa- 
skirta apie 75, kurių daugumas mokslo darbui nebuvo pasirengęs; keli 
(Kuznecovas, Bulinas) net iš Maskvos buvo atsiųsti“. Vilniaus universi- 
tetas („Į Laisvę“, Kaunas, 1942 VIII 22, 195 (356). Nors prof. A. Tumė- 
nas turėjo būti pašalintas, nes jis buvo žinomas katalikų veikėjas, tačiau 
jį užstojo komunistė M. Navikaitė-Meškauskienė, tvirtindama, kad jis ad- 
vokataudamas nuoširdžiai gynęs komunistus teismuose ir net padėdavęs 
jiems išėjus iš kalėjimo. M. Biržiška, t. p., 261 psl. 

Žr. A. Rukša ir R. Krasauskas, VDU (LE, XXXIV, 396 psl.). R. Kra- 
sauskas (t. p., 396 psl.) vis dėlto teigia, kad „Lietuvos vyskupų konferen- 
cija 1940 VIII 28-29 pripažino fakulteto uždarymą neteisėtu ir paskelbė jį 
veikiantį toliau. Nežiūrint visų kliūčių, galėjo toliau veikti tik teologijos 
skyrius. 1940 X 8 vyskupų konferencijoj buvo nustatytas ir šio fakulteto 
pavadinimas: Facultas Theologica Kaunae“. šio fakulteto lotyniškas pa- 
vadinimas sudarytas ne pagal lotynų kalbos dvasią. Lotyniškiau būtų kad 
ir Ordo Theologorum Caunensis, Societas Theol. ar panašiai. 

S. Sužiedėlis, Dovydaitis (LE, V, 143 psl.). 


321 


276 


2762 


27 
278 


279 


280 
281 
282 
283 
284 
285 


286 


287 
288 
289 
290 
291 


292 
293 
294 
295 
296 


322 


Suimtųjų arba ištremtųjų tarpe buvo ir šie žymūs asmenys: tautininkų 
ideologas filosofijos prof. Iz. Tamošaitis, ištremtas ir miręs Sibire. Žr. 
J. Girnius, Tamošaitis (LE, XXX, 324 psl.). Teisingumo ministras doc. 
A. Tamošaitis 1940 VII 12 naktį Kačerginėje NKVD pareigūnų suimtas ir 
metų gale Kauno kalėjime nukankintas. Žr. L. Šmulkštys, t. p., 322 psl. 
Buv. žemės ūkio ministras doc. J. P. Aleksa buvo NKVD suimtas (M. 
Biržiška, t. p., 26 psl.), 1942 XII vokiečių ištremtas į Vokietiją, 1944 m. 
pateko bolševikams (LE, I, 94 psl.). 
Plg. VU 1940/41 mokslo m. tvarkaraščiai, Vilnius, 1941, Red. V. Jur- 
gutis, Organizacija. Tais pačiais vardais šie du fakultetai veikė ir vok. 
okupacijos metu. Plg. VU 1941/42 mokslo m. tvarkaraščiai, Vilnius, 1942, 
17 ir 19 psl. 
M. Biržiška, t. p., 26 psl. 
V. Manelis, žUA (LE, XXXV, 249 psl); VU Miškų Mokslų Fak,, „Į 
Laisvę“, Kaunas, 1942 nr. 197/885. 
M. Biržiška, t. p., 26 psl. t.; LE, XXIX, 344 psl. Informacijos vadovau- 
jančiai visų Sovietų Rusijos aukštųjų mokyklų įstaigai apie VU turėjo 
būti duotos rusų kalba. Neturėdamas rašomųjų mašinėlių rusiškomis rai- 
dėmis, universitetas žinias parašė rusų kalba, bet lotynų raidėmis. Tik 
lotynų raides mokėjusieji senosios kartos Maskvos profesoriai išgelbėjo pa- 
dėtį, nes tik jie galėjo paskaityti lotynų raidėmis rašytą tekstą. Po to 
Maskva pasiskubino atsiųsti į Vilnių ir rusišku šriftu rašomųjų mašinėlių. 
M. Biržiška, t. p., 27 psl. 
M. Biržiška, t. p., 43 t. 

p“ t. p., 46 psl.; A. Bendžius, t. p., 132 psl. 
M. Biržiška, t. p., 28 psl. 

5 t. p., 28 psl. 

ši t. p., 30 psl. 
VU 1940/41 mokslo m. tvarkaraščiai, Vilnius, 1941, red. V. Jurgutis, 22 
psl. Plg. A. Bendžius, t. p., 132 psl.; M. Biržiška, t. p., 33 psl. 
VU 1940/41 moklo m. tvarkaraščiai, 21 psl. t. Plg. A. Bendžius, t. p., 
132 psl. 
M. Biržiška, t. p., 80 psl. t. 
A. Bendžius, t. p., 182 psl. 
M. Biržiška, t. p., 33 psl. t. 
Plg. t. p., 34 psl. t. 
Pagal A. Bendžių (t. p., 135 psl.), delegaciją sudarė 17, pagal M. Biržiš- 
ką (t. p., 52 psl.), — 11 asmenų. Iš VU į delegaciją įėjo rektorius M. Bir- 
žiška, prorektorius J. Bulavas, Humanitarinių Mokslų Fak. dek. P. Augus- 
taitis, Ekonomikos Fak. dek. A. Rimka, Matematikos-Gamtos Fak. dek. J. 
Matulis, Teisių Fak. prodekanas St. Žakevičius, studentų komiteto pirm. 
stud. Linka. M. Biržiška, t. p., 52 psl. t. 
M. Biržiška, t. p., 53 psl. t. 

Ž t. p., 56 psl. 

2 t. p., 56 t. 
A. Bendžius, t. p., 136 psl. 
Iš tikinčio stačiatikio visuotinės istorijos prof. L. Karsavino buvo reika- 
laujama sovietiškai aiškinti Europos tautų praeitį, iš idealistinės krypties 
filosofo V. Sezemano — prisitaikyti prie priešingos krypties, istorinio ma- 
terializmo, reikalavimų, „tad ,persiauklėti“ ar, tikriau, ,prisiauklėti“, iš- 
klausinėti Livšino pastabų ir pamokymų, įsitikinti, jog paties dėstomas 

dalykas yra nereikalingas“. Plg. M. Biržiška, t. p., 52 psl. „Prorektorius 
J. Bulavas aštriai prikaišiojo žymiam valstybinės teisės žinovui profeso- 
riui M. Romeriui TSRS konstitucijos nesupratimą arba... naujai iškeptas 
prof. Romerio asistentas Armalis nevykusiai, bet, nemažiau už Bulavą 
pasitikėdamas savimi, taip pat leido sau pulti savo mokytoją ir vadovą“. 
Taip pat, 41 psl. t. Partija buvo įpareigojusi komjaunuolius, NKVD agen- 
to Kopylovo duotais nurodymais, „sekti profesorius ir studentus, kad uni- 
versiteto darbas ir gyvenimas nenukryptų nuo partijos nustatytos linijos. 
Gi savo uždavinį studentas Livšinas, pavyzdžiui, suprato tuo būdu, kad po 
kiekvienos... prof. Karsavino... paskaitos prikišdavo jam nesutinkančius 
su marksizmo leninizmo mokslu paskaitoje šiojo sau leistus teigimus“. 
Studentų rastuose Livšino užrašuose buvo kruopščiai sužymėti visi jo pa- 
stebėtieji kritiški tarybinės valdžios atžvilgiu studentų ir profesorių pasi- 
sakymai, t. p., 42 psl. 

= t. p., 58 psl. Rašančiam šias eilutes atrodė neįprasti, keisti ir ne- 
lengvai įvykdomi 1940 m. rudens semestro reikalavimai, kaip iš anksto 
numatyti, kiek klausytojų grupių kitais mokslo metais turės kuri katedra, 
arba tiksliai sužymėti, kaip bus užpildyta iš kiekvieno dėstytojo reikalauja- 
ma šešių valandų kasdieninė darbo norma. Kada gi profesorius galės tinka- 
mai pasiruošti paskaitoms ir dar dirbti mokslinį darbą, jeigu kasdien tu- 
rės gaišti 6 valandas dėstomajam ir kitokiam darbui su studentais? Ne 
be pagrindo ir Z. Žemaitis knygoje Aukštosios mokyklos kūrimasis (19 
psl. t.) skundžiasi, kad „neracionaliai apkrautam eiliniu pedagoginiu dar- 
bu vyresniajam mokslo personalui sunku buvo atlikti antrą svarbią aukš- 
tosios mokyklos darbuotojo pareigą — vykdyti mokslinį tiriamąjį darbą“. 
M. Biržiška, t. p., 58 psl. 

E t. p., 59 psl. 
Žr. J. Rimašauskas, Genocidas (LE, VII, 139 psl.). 
M. Biržiška, t. p., 57 psl. t. VU visuomenė ypač buvo pasipiktinusi pro- 
fesoriais Kuznecovu ir Bulinuų, kurie, būdami partiečiai, aktyviai dalyva- 
vo suiminėjant. VU istorijoje težinomas tik vienas kiek panašus atsitiki- 
mas. Tik VU rektorius Pelikanas kiek panašiai elgėsi, ir už tai jis 1881 m. 
buvo jaunimo lazdomis apdaužytas, t. p., 60 psl. 
Plg. V. Maciūnas, Lietuviškojo universiteto 25 metų sukaktis („Lietuvių 
Žodis“, Detmold, 1947 II 22, 8 nr., 3); LE, III, 266 psl. IX, 200 psl., XVII, 
16 psl. XVIII, 276 psl. X, 253 psl. V, 63 psl., IV, 266 psl. 
V. Maciūnas, t. p.; LE, XXIV, 298psl.,, XXXV, 352 psl., X, 144 psl., XI, 
175 psl. VU prorektorium buvo D. Krivickas, sekr.— A. Salys. VU („J 
Laisvę“, t. p.). 
V. Maciūnas, t. p.; LE, XI ,301 psl. 
„Į Laisvę“ 1942 VIII 26, 197(358); V. Manelis, ŽŪA (LE, XXXV, 249 psl.; 
V. Maciūnas, t. p. 
Plg. M. Biržiška, Senasis VU 150 psl. Buv. ilgametis VDU Medicinos Fak. 
dekanas V. Lašas, Knygoje Aukštosios mokyklos kūrimasis..., TT psl., ra- 
šo: „Vadinamasis Lietuvių aktyvistų frontas pareikalavo pašalinti iš darbo 
net 21 medicinos fakulteto mokslo personalo narį (čia nekalbu apie kitus 
fakultetus). Į atleistinųjų sąrašą įėjo 9 katedrų vedėjai ir kiti labai kvali- 
fikuoti mokslo personalo nariai. 16 asmenų (Pr. Mažylis, J. Kairiūkštis, 
J. Kupčinskas, T. šiurkus, T. Tumas, J. Lašienė, N. Indrašius, L. Misevi- 
čius ir kt.) buvo tuojau atleisti, dėl kitų atleidimo dar susilaikyta, nes 
jiems tuo tarpu nebuvo surasta pavaduotojų“. 

Plg. Br. Kviklys, Lietuvių kova su naciais 1941-1944 m., Memmingenas, 
1946, 23 psl. 
Plg. J. Grinius, Rezistencija prieš vokiečius Kauno universitete („Naujoji 
Aušra“, Čikaga, 1948, kovo mėn., 58 psl.). 
Žr. M. Biržiška, Senasis VU, 150 psl. 
Plg. J. Grinius, t. p., 58 psl. 

i t. p., 58 psl. 

iš t. p, 58 psl. t; N. E. Sūduvis, Vienų vieni New York, JAV, 
1964, 128 psl.). 
Plg. J. Grinius, t. p., 59 psl.; N. E. Sūduvis, t. p., 128 psl. švietimo tarėjas 
Pr. Germantas-Meškauskas iš pradžių labai uoliai vykdė vokiečių pageida- 
vimus, tačiau vėliau suėjo į santykius su rezistenciniu judėjimu ir griežtai 
priešinosi vokiečių planams. 
J. Grinius, t. p., 59 psl. 
R. Krasauskas, Istorikas Zenonas Ivinskis („Aidai“ JAV, 1968, 7, 294 psl.). 
J. Grinius, t. p., 59 psl. 

iš t. p., 59 psl. t. 

Š5 t. p., 60 psl.; N. E. Sūduvis, t. p., 129 psl. 
J. Grinius, t. p., 60 psl.; N. E. Sūduvis, t. p., 129 psl. 
J. Grinius, t. p., 60 psl.; N. E. Sūduvis, t. p., 129 psl. Kai vokiečių valdinin- 
kai paklausė, kaip pvz. Kretingos valsčiaus savivaldybės raštininkas gali bū- 
ti kartu ir studentu Kaune, rektorius atsakė, kad dviejų darbų suderinimo 
klausimą turi spręsti ne universitetas, bet tas, kam tenka tuos darbus de- 
rinti, t. y. studentas; o antra, savivaldybės raštininkas gali gauti atostogų 
ir, kad ir su trūkumais, bet vis dėlto žymią savo studijų darbo dalį gali 
atlikti ir universitete. Plg. J. Grinius, t. p., 60 psl. 
Vytauto Didžiojo Universitetas pradėjo naujus mokslo metus („Ūkininko 
Patarėjas“, Kaunas, 1942 m. IX 25, 38 (686) 8 psl.). 

5 t. p., 8 psl. 
J. Grinius, t. p., 60 psl. t. 

S t. p., 61 psl. 
V. Čižiūnas ir S. Sužiedėlis, Švietimas II pasaulinio karo metu (LE, XV, 
781 psl.). Plg. Br. Kviklys, t. p., 25 psl. t. 
V. Čižiūnas ir S. Sužiedėlis, t. p., 781 psl.; J. Grinius, t. p.; 61 psl. Gri- 
nius t. p. uždarytųjų aukštųjų mokyklų tarpe mini dar ŽŪA ir Veterinari- 
jos Akademiją, be to, dar ir Vilniaus Filharmonija. V. Čižiūnas ir S. Su- 
žiedelis t. p. iš uždarytųjų mokyklų išskiria tik ŽŪA. Tačiau veikiausiai 
neuždaryta buvo dar ir Veterinarijos Akademija, nes P. Gailiūnas savo 
straipsnyje „Veterinarijos akademija“ (LE, XXXIII, 475 psl.), aprašyda- 
mas šios akademijos istoriją, ne tik neužsimena apie jos uždarymą 1943 m., 
bet net pažymi, kad 1943-1944 m. studentų skaičius pašoko ligi 115. Kai 
kitos aukštosios mokyklos buvo uždarytos, tai visai suprantama, kad buvo 
pagrindo veterinarijos mokslą einantiems studentams padaugėti. V. Jaku- 
bėnas straipsnyje „Muzika“ (LE, XV, 695 psl.) tvirtina: „1943 lietuvių 
persekiojimų metu kartu su kitomis aukštosiomis mokyklomis buvo uždary- 
ta Kauno Konservatorija, tačiau kitokia muzikinė veikla nebuvo trukdo- 
ma... Puikiai veikė filharmonija, kurios dirigentu buvo J. Kačinskas“. Iš 
to tenka daryti išvadą, kad Filharmonija Vilniuje nebuvo uždaryta ir kad 
jos dirigentu buvo J. Kačinskas. Šią išvadą kiek silpnina J. Žilevičiaus 
duota LB, X, 203 psl. J. Kačinsko biografija, kurioje nepaminėta, kad 
Kačinskas buvęs Filharmonijos dirigentu. 

J. Grinius, t. p., 61 psl, tvirtina, kad buvusios uždarytos „ir mokytojų 
seminarijos“. Tačiau ši informacija netiksli. V. Čižiūnas ir S. Sužiedėlis, 
t. p., 781 psl, apie mokytojų seminariją vokiečių okupacijos metu rašė: 
„Kartu su aukštosiomis mokyklomis uždarytos 4 mokytojų seminarijos iš 
8. Kiek anksčiau buvo prašyta leisti veikti 12 mokytojų seminarijų, kad 
būtų galima užpildyti mokytojų trūkumą, bolševikams išvežus virš 1000“. 
Panašiai šį dalyką nusako ir Br. Kviklys, t. p., 24 psl „Yra dar viena mo- 
kytojų seminarinė uždarymo versija. J. Brazaitis (Ambrazevičius), Vo- 
kiečių okupacija (LE, XV, 379 psl.): „Kai CV įsakė iš 8 mokytojų semi- 
narijų palikti tik 4, švietimo tarėjas įsakymą įvykdė, bet vietoj uždarytų 
seminarijų atidarė likusių seminarijų filialus, o įsakymas nebuvo numatęs 
to uždrausti“. 
V. Čižiūnas ir S. Sužiedėlis, t. p., 781 psl. 
Pirmojo generalinio tarėjo gen. P. Kubiliūno ir generalinio komisaro Ren- 
telno iš Vilniaus į Kauną net du kartus buvo iškviestas šių eilučių auto- 
rius užimti švietimo tarėjo vietos. 
Pig. N. E. Sūduvis, t. p., 131 psl. ten pat pasakyta, kad „naujo tarėjo ne- 
skyrė“. Kaip matėme, naujo švietimo tarėjo generalinis komisariatas ne- 
paskyrė, bet vis dėlto darė žygių jį paskirti. 

5 t. p., 131 psl. t. Šio partiečio pavardė buvusi bene Lenz. Plg. t. p., 
132 psl. 
Nors N. E. Sūduvis, t. p., 132 psl., tvirtina, kad „įgaliotinio (Schreinerto 
A. R.) dienos taip pat buvo jau suskaitytos, bet jo atleisti nebesuspėjo. ..“, 
tačiau V. Čižiūnas ir S. Sužiedėlis, t. p., 781 psl., rašo: „Švietimo vadybai 
ligi karo pabaigos taip pat vadovavo vokiečiai (prof. Schreinert, paskiau 
Riefenstahl)“. 
N. E. Sūduvis, t. p., 132 psl. 
V. Čižiūnas ir S. Sužiedėlis, t. p., 781 psl. 
J. Grinius, t. p., 61 psl. Apie kursus medikams panašiai rašo ir V. Lašas 
knygoje Aukštosios mokyklos kūrimasis... 78 psl.: „Čia reikia pažymėti 
drąsią gyd. J. Dobrovolskaitės iniciatyvą suorganizuoti prie profesinės są- 
jungos neva vidurinio medicinos personalo kursus...“ Tik čia neužsimena- 
ma apie ten pat veikusius ir technikos kursus. Daugiau skirtingą šių kursų 
versiją duoda t. p., 77 psl. t. išnašoje redakcinė kolegija: „Uždarius uni+ 
versitetą, prof. K. Baršausko, prof. A. Purėno ir kitų asmenų iniciatyva 
buvo suorganizuoti vadinamieji technikos kursai, kuriuose buvo dėstoma 
pagal technikos fakulteto programą. Panašius kursus norėta steigti ir me- 
dikams, bet šiam sumanymui griežtai pasipriešino tuometinis medicinos 
fakulteto dekanas J. Meškauskas. Tuomet prof. K. Baršauskas, prof. V. La- 
šui prisidedant, suorganizavo technikos kursų sudėtyje nominalų medici- 
nos technikų skyrių, kuriame buvo dėstoma pagal medicinos fakulteto I 
kurso programą. Šiam skyriui vadovauti buvo pakviesta gyd. Tiknienė“. 
Kai V. Lašas tekalba apie kursus medikams, redakcinė kolegija tuos kur- 
sus medikams telaiko tik technikos kursų dalimi. Vis dėlto visi trys auto- 
riai čia veikiausiai kalba apie tuos pačius kursus, veikusius Profesinių 
Sąjungų Suaugusiųjų Institute. 
Stegmanno trumpą biografiją žr. LE, XXVIII, 481psl. 
N. E. Sūduvis, t. p., 131 psl. 
Prof. Schreinertas švietimo įgaliotinio vardu (der Beauftragte f. d. li- 
tauische Bildungswesen) išdavinėjo visiems profesoriams pažymėjimus su 

švietimo vadybos (lietuvišku) antspaudu. Tuose pažymėjimuose buvo pa- 
rašyta, kad pažymėtasis profesorius turi teisę naudotis universiteto bib- 
lioteka, be to, juose įvardyti institutai, seminarai ir laboratorijos, kuriose 
jam leidžiama Kaune ir Vilniuje dirbti. Stegmanno duodamas temas ap- 
taria A. Bendžius, t. p., 142 psl. t.: „Juos (vokiečių okupantus. A. R.) visų 
pirma domino tyrimai, susiję su Lietuvos gamtinių turtų eksplotavimu. 
Ypač buvo rekomenduojamos temos iš geologijos, mineralogijos, geografi- 
jos, dirvožemio, augalų žaliavų, miškų eksploatacijos, taip pat iš parazito- 
logijos ir karinės chirurgijos. ši tematika buvo įtraukta į aktualiausių 
mokslinių darbų grupę, vadinamąją grupę A, ir jai pažadėta ypatinga pa- 
rama. Kita gamtos ir tiksliųjų mokslų tematika buvo priskirta prie antra- 
eilės svarbos grupių — C ir D. Beveik visiškai buvo atmesta istorijos ir 
filologijos, teisės ir ekonomikos fakultetų pateikta tematika; jos vietoj 
Stegmannas pasiūlė eilę hitlerininkų numatytų temų. Jau pačių temų pava- 
dinimai rodo, kad Lietuvos mokslininkai buvo verčiami atsisakyti objek- 
tyvaus mokslinio tyrinėjimo, istorinės tiesos, o rašyti hitlerininkų planus 
ir politiką pateisinančius darbus, tokius, kaip „Kritinis Lietuvos įjun- 
gimo į Tarybų Sąjungą aprašymas“, Bolševikiniai laikai Lietuvoje“, „Ru- 
sinimo tendencijos bolševikų viešpatavimo metais“, „Vokiečių dvasinė 
įtaka lietuvių mokykloms ir jos vystymasis“, „Vokiečių literatūros povei- 
kis A. Puškinui“ ir t. t. Šios primestos temos buvo įtrauktos taip pat į 
grupę A. Visos A grupės temos turėjo būti baigtos iki 1944 m. kovo 31 d. 
Tačiau universiteto mokslininkai fašistų pasiūlytomis temomis nedirbo, iš 
tikrųjų jas sabotavo“. 1944 m. kovo pradžioje atsilankiusiam prof. Steg- 
mannui reikalauti darbų apyskaitos profesoriai teisinosi dėl nebaigtų dar- 
bų. Darbų įteikimo terminas buvo pratęstas iki liepos 1 d. Profesoriai duo- 
tomis temomis dirbo iš lėto. Kiek čia būta ,sabotavimo“, kiek kitų prie- 
žasčių, negalėčiau tikrai pasakyti. Visai sutikdamas su Bendžium, kad kai 
kurių temų tikslas iš tirkųjų buvo „pateisinti hitlerininkų planus ir poli- 
tiką“, norėčiau vis dėlto pastebėti, kad net ir tokios temos, sąžiningai at- 
liktos, galėjo pasitarnauti ir Bendžiaus pripažistamai „istorinei tiesai“, 
neišskiriant net ir tokių mums aktualių, kaip Lietuvos įjungimo į Sovietų 
Rusiją, sovietinio rusinimo ir panašių temų. Ir „tyrimai, susiję su Lietuvos 
gamtinių turtų eksploatavimu“ galėjo pasitarnauti ne tik karą laimėjusiai 
hitlerinei Vokietijai, bet ir karą laimėjusiai ir toliau pavergtą Lietuvą eks- 
ploatuojančiai Sovietų Rusijai, kaip ir pačiai Lietuvai, jeigu ji, kaip buvo 
tikėtasi, būtų atgavusi laisvę. 

I. Končius, t. p., 144 psl. t.: „Čia daug praeities paminklų saugo didžiulė 
universiteto biblioteka... Šiandien universitetas įėmė dar buvusią rusų 
laikais vidurinę chemijos-technikos mokyklą su savais pastatais. Dabar čia 
fizikos-chemijos institutas. Įėmė rusų karo mokyklą su visomis įstaigomis, 
dabar medicinos fakultetas, farmacijos laboratorijos, zoologijos, botanikos, 
geologijos, mineralogijos ir tt. kabinetai, muziejus, botanikos sodas, me- 
teorologijos institutas, astronomijos observatorija (naujai pastatyta). Sta- 
tomas agronomijos institutas. Naujas studentų bendrabutis. Dideli pa- 
statai profesorių bursos (senas apsmukęs visas kvartalas). Viso 27 dideli 
stogai su 606 kaminais. Dar ūkis Zakrete prie pat Vilniaus su miškų — vil- 
niečių mėgiama pasivaikščioti vieta. Vasarnamiai studentams... Gražaus 
turto visose įstaigose per ilgą laiką prisirinkę. Ir naujo įsigyjama. Kiekvie- 
na katedra neprikalusomai nuo kitų turi savas pagelbines įstaigėles, rei- 
kiamas dirbtuvėles, ar tai medžiui, stiklui ar metalui apdirbti. ..“ 

Glavlito (Glavnoje upravlenije po delam literatury i izdatelstv) viršinin- 
ko Procenko įsakymu vien Kaune valstybinėje leidykloje buvo sunaikinta 
423.639 egz. konfiskuotų religinio, tautinio ir idealistinio turinio knygų. 
Raudonarmiečiai „plėšė antikinius baldus, paveikslus, retas knygas, isto- 
rinius dokumentus ir gabenosi sau arba siuntė į Rusiją. Religinio pobū- 
džio menines senienas, arnotus, kryžius, statulėles, kurios buvo vietiniuose 
muziejuose, tiesiog naikino, kaip ir bibliotekas“. Žr. J. Brazaitis, Pirmoji 
sovietinė okupacija (1940-1941) (LE, XV, 366 psl.); plg. V. Čižiūnas ir 
S. Sužiedėlis, t. p., 779 psl. t. Apie VU vokiečių padarytus nuostolius rašo 
A. Bendžius, t. p., 143 psl.: ,,„Uždarę universitetą, okupantai centriniuose 
rūmuose įkurdino gestapo dalinių ligonines ir rezervines kareivines. Oku- 
pantams pašeimininkavus, žuvo 2/3 viso inventoriaus ir baldų, buvo iš- 
grobstytos laboratorijos, kabinetai, apgriautos patalpos, dingo daug mo- 
kymo priemonių, neįkainojamų XV-XVII a. rankraščių ir kitų vertybių; 
universiteto biblioteka neteko 158.650 tomų vertingų knygų. Iš viso uni- 
versiteto materialiniai nuostuoliai sudarė 35 mil. rb. (to meto rb. vertė)“. 
Plg. Br. Kviklys, t. p., 24 psl. Savaime suprantama, kad buvo renkama 
ir naikinama marksistinė literatūra, kaip ir žydų autorių knygos ir žy- 
dams palanki literatūra. Plg. A. Bendžius, t. p., 139 psl. 

Plg. J. Grinius, t. p., 58 psl. A. Bendžius, t. p., 139 psl, duoda tikslų 
svorį šios oficialiai konfiskuotos platinos. Ji svėrė 1743 g. Chemijos labo- 
ratorijos platiną buvo pavykę taip paslėpti, jog vokiečiai teradę tik tru- 
pinius. J. Grinius, t. p., 58 psl. 

V. Lašas, knygoje Aukštosios mokyklos kūrimasis... 718 psl. rašo: „1944 
m. vasarą į medicinos fakulteto rūmus (Mickevičiaus g.) įsibrovė kažkoks 
medicinos tarnybos generolas Sartorius su kareiviais, kurie... ėmė nešti 
iš laboratorijų brangesnę aparatūrą ir knygas, krauti į sunkvežimius ir 
gabenti į Nemune stovėjusį laivą, kuris turėjo viską išvežti į Vokietiją. 
Teorines laboratorijas vokiečiai apgrobė maždaug už 500.000 rublių su- 
mą, o klinikas — už 7551 668 rublių sumą (senu rublio kursu)“. 

Žr. LE, VI, 289 psl. 

Vokiečių komisariatas bandė, tiesa, ir profesūrą pakreipti provokiška kryp- 
timi, bet nesėkmingai. „Iš pat pradžių, kada buvo kalbama apie leidimą 
universitetam veikti, komisariatas siūlė, kad paskaitos būtų skaitomos 
vokiškai. Paaiškėjus, kad profesūrai tatai techniškai neįmanoma, siūlė, kad 
bent santraukos būtų padaromos vokiškai ar bent kad paskaitas vokiškai 
skaitytų tie, kurie vokiškai pakankamai moka. Universitetas atsikalbinėjo 
nuo visų tų siūlymų, ir visos paskaitos ėjo gimtąja kalba“. N. E. Sūduvis, 
t. p., 130 psl. 

J. Brazaitis, Vokiečiu okupacija (1941-1944) (LE, XV, 374 psl.). 

Buvo paskelbtą „Atsakingojo budėjimo instrukcija“, kurios ištrauką čia 
duodame: „Pasirėmęs LTSR Liaudies komisarų tarybos nutarimu Nr. 272 
ir Švietimo liaudies komisaro pavaduotojo raštu Nr. 34328, Vilniaus uni- 
versiteto ūkio taryba ir senatas nutarė įvesti nuolatinį po darbo valandų 
mokslo personalo narių ir vyresniųjų administracinio ūkinio sektoriaus 
tarnautojų budėjimą universitete“. VU 1940/41 mokslo m. tvarkaraščiai, 
Vilnius, 1941, red. V. Jurgutis, 90 psl. t. 

Lietuvos mokytojai buvo priešingi mokyklų sovietizacijai. Tatai jie viešai 
parodė per 1940 m. vasarą mokytojų suvažiavimą Kaune, suvažiavimo 
pabaigoje sugiedodami sovietu valdžios uždraustąjį Lietuvos himną. Mo- 
kytojų atsparumą sovietizacijai rodo kad ir tai, kad per pirmąjį masinį 

trėmimą 1941 VI 14-22 Lietuvos mokytojai neteko 1089 savo narių (apie 
1076), daugiausia pradžios mokyklų mokytojų. Žr. V. Čižiūnas ir S. Su- 
žiedėlis, t. p., 780 psl. Plg. J. Rimašauskas, LE, VII, 140 psl. Sovietinimo 
poveikį profesūrai taip apibūdina M. Biržiška, VU 51 psl. t.: „Primesti 
universiteto personalui, tuo pat ir profesoriams, lyg nežinia kieno (iš 
miesto), tikrai partijos pavedimu, ir nežinia kuriam tikslui, naktiniai bu- 
dėjimai, taip pat įvairūs universiteto personalui privalomi minėjimai, ei- 
senos ir tt., irgi buvo jų (profesorių A. R.) priimti ne be ironijos, bet ir 
kaip nepikta „balaganščina“. Daug sunkesnis mokslo personalui buvo reika- 
lavimas pritaikyti savo dėstymą ir mokslinius darbus tarybinei pasaulė- 
žiūrai... Dėl savo, krašto ir tautos likimo netikrumas, netikrumas dėl savo 
universiteto ateities, visiškas atkirtimas nuo Vakarų, žinoma, trukdė dėsty- 
mui ir mokslo darbui, o toks žinomas ekonomistas ir buvęs valstybinio ban- 
ko direktorius V. Jurgutis per dvi savaiti kas vakarą ir kas naktį buvo 
lankomas NKVD agentų ir tardomas apie savo ligšiolinę veiklą ir apie 
draugus, kas tuo taip nuvargintam ir prislėgtam be trupučio tik nepasi- 
baigė protiniu pamišimu“. 

„Jeigu 1940 metų universiteto sąmatą sudarė 2,5 milijono litų, tai 1940- 
1941 mokslo metams lėšos buvo žymiai padidintos ir 1941 metams jau buvo 
universitetui skirta 9,2 milijono rublių. Tai įgalino sparčiai išplėsti Vil- 
niaus universiteto struktūrą, žymiai padidint jo specalybių skaičių, o taip 
pat mokslo personalo ir studentų skaičių“. J. Bulavas, VU Pirmaisiais ta- 
rybiniais metais (1956, 86 psl.). Plg. A. Bendžius, VU 1966, 131 psl. VU 
sąmatos padidėjimas sovietinės santvarkos metais žymia dalimi susijęs ir 
su kai kurių fakultetų atkėlimu iš Kauno į Vilnių ir su staigiu kainų 
kilimu, taigi pinigo vertės kritimu. 

Vietoje 1940 m. pavasario 105, 1941 m. pavasarį buvo duotos 682 stipen- 
dijos po 200 rublių, tad 1941 m. pavasario semestre VU buvo duota sti- 
pendijų 136.400 rublių sumai. Plg. A. Bendžius, t. p., 182 psl. Pagal J. 
Bulavą, t. p., 88 psl, tame pačiame semestre Vilniuje buvo duotos 684 
studentams stipendijos, kurių suma sudariusi 1.687.000 rublių, tad kiek- 
vienam studentui išeitų po 2.466 rublius. Tokia suma galėjo susidaryti tik 
per ištisus metus skiriant 684 studentams po 205 rublius. Pagal A. Bendžių, 
t. p, 132 psl, 1940-1941 mokslo m. rudens semestre valdžios buvo pa- 
skirta 1.200 įvairaus dydžio (67-150 rublių) stipendijų. Sumažinimą sti- 
pendininkų skaičiaus, bet užtat padidinimą stipendijų sekančiame pavasa- 
rio semestre tektų laikyti pinigų kurso kritimu, tad ir būtinumu didinti 
paskiram studentui skiriamą sumą. 

Žr. J. Brazaitis, Pirmoji sovietinė okupacija, LE, XV, 363 psl. t. 

J. Bulavas, t. p., 87 psl. 

A. Bendžius, t. p., 132 psl. Čia tektų paprieštarauti tiek J. Bulavo (t. p., 
88 psl.) tvirtinimui, kad stipendininkų „žymi dalis buvo buržuazinių valdi- 
ninkų sūnūs ir dukros“, tiek ir A. Bendžiaus (t. p., 132 psl.) jų apibū- 
dinimui, kad jie buvę „suprantama, daugiausia buržuazinių valdininkų 
vaikai“. Kaip steigiamojo seimo išleistasis universiteto statutas (40 Š$), 
taip ir VDU 1930 m. (73 $) bei 1937 m. statutas (783 $) skelbia, kad 
fakulteto tarybos siūlymu senatas gali atleisti nuo semestrinio mokesčio 
2090 neturtingų studentų. Tik abu pastarieji statutai, šalia neturtingumo, 
prideda dar ir gero mokymosi reikalavimą. Savo neturtingumą studentai 
turėjo įrodyti atitinkamais dokumentais. 

„Kadangi daugelis lietuviško jaunimo, naujiems valdovams pašalinus jų 
tėvus valdininkus iš tarnybos, dabartinei valdžiai nusistatant prieš pasi- 
turinčius ūkininkus, be to, Vilniuje sunkiai begaunant butus, pasiliko na- 
mie prie tėvų ir visiškai nepadavė prašymų, tad daug atmestųjų prašymų 
buvo daug veržlesni ir darė visokių žygių net ir tais atvejais, kai jų pra- 
šymus atmesdavo. Plg. M. Biržiška, t. p., 81 psl. ir kitur. 
M. Biržiška, t. p., 51 psl. 

iš t. p., 51 psl. 
„Vokiečiai nesiėmė Lietuvos gyventojus versti į nacizmą. Tačiau siekė, kad 
jaunimui būtų skiepijama nacinė dvasia. Dar 1941 mėgino suorganizuoti 
tarp lietuvių vad. hitlerjugendą. Bet tik 1943 surado tam reikalui vadą 
(Ig. Taunį)“. J. Brazaitis, Vokiečių okupacija, LE, XV, 376 psl. Tačiau 
ir bandymas suorganizuoti vad, lietuvių hitlerjugendą, jei jis ir iš tikrųjų 
būtų buvęs daromas, ne tik kad neturėjo, bet ir negalėjo turėti pasisekimo 
lietuvių tautoje, nes jau 1941 m. Lietuvoje prasidėjo stiprus rezistencinis 
judėjimas, kai „okupacinė valdžia privertė sukilimo paskelbtą Lietuvos lai- 
kinąją vyriausybę... veikimą sustabdyti ir tuo būdu paneigė lietuviams 
valstybinę nepriklausomybę. Valstybinės nepriklausomybės atgavimas vir. 
to lietuvių rezistencijos pagrindine sąlyga...“ J. Brazaitis, Rezistencija 
(LE, XXV, 198 psl.). Rezistencinėje kovoje dalyvavo visa eilė naujų po- 
litinių ir karinių organizacijų ir visos ankstesnės politinės partijos. J. Au- 
dėnas, Vyriausiasis Lietuvos išlaisvinimo komtetas (LE, XXXIV, 283 psl.) 
Plg. dar J. Brazatis, Rezistencija, t. p., 198 psl.; t. p., Vokiečių okupaci- 
ja, t. p., 879 psl. 
Jau „1941 m. rudenį buvo įsakyta uždaryti Vilniaus universiteto teisės, 
ekonomikos, istorijos ir filologijos fakultetus. Tai sukėlė didžiulį nepasi- 
tenkinimą. Aukščiausiam Ostlando komisarui Lozei buvo paduota daug pe- 
ticijų bei memorandumų, jų tarpe 75 tūkst. Lietuvos gyventojų pasirašyta 
peticija. Dėl to okupantams teko sulaikyti savo įsakymo vykdymą“. A. 
Bendžius, t. p., 139 psl. Plg. M. Biržiška, Senasis VU 150 psl t. Tik 
Biržiška čia mini „100 000 kaimiečių pasirašytą memorandumą okupacinei 
valdžiai“. Prisimenu, kad VU vadovybė (rektorius Biržiška) stengėsi vo- 
kiečiams aiškinti, jog Lietuvos ūkininkai labai brangino savo universitetą. 
Jie dar per 1905 m. Vilniaus seimą reikalavo lietuviško universiteto. Vo- 
kiečiai susilaikė neuždarę universitetų iki 1943 m. ir kad ir po to dar šiek 
tiek sušvelninę uždarymo pasėkmes. 
„Į Laisvę“ 1942I X 22, nr. 221 (382), 6 psl. 
„Ūkininkų Patarėjas“, 1943 I 29, nr. 4 (704), 9 psl. 
A. Bendžius, t. p., 132 psl. Plg. J. Bulavas, t. p., 89 psl. 
Plg. VU 1942 m. pavasario semestro paskaitos ir pratybos, Vilnius, 1942, 
58-85 psl. įregistruotųjų klausytojų 1941 m. rudens semestre buvo 916 
/378 Mai. -Gamtos Fak. drauge su Medicinos ir Miškininkystės Fak., 
208 Humanitarinių Mokslų Fak., 190 Ekonomikos Moklsų ir 140 Teisių 
Fak. (602 vyrai, 314 moterų. („Į Laisvę“,, t. p.). 
VDU 1927-1982, 146 psl. 
Pagal J. Puzino duotą A. Purėno biografiją (LE, XXIV, 249 psl.) A. Pu- 
rėnas buvęs prorektorium ne 1936-1938 m., bet nuo 1939 m. rudens, atseit, 
1939-1940 m. Kad Purėnas buvo prorektorium 1936-1938 m., matyti iš 
VDU kalendorių 1986 rudens semestro 14 psl., 1987 m. pavasario semestro 
15 psl., 1938 pavasario semestro 14 psl. 

Kai J. Puzinas t. p. rašo, kad Purėnas nuo 1939 m. rudens buvęs prorek- 
torium, VDU kalendorius 1939 m. rudens semestrui A. Purėną žymi uni- 
versiteto sekretorium, o iš prorektorių temini P. Jodelę, kai kito prorekto- 
riaus tepažymėta tik priėmimo vieta ir laikas, o pavardės vietai palikta 
tuščia vieta (14 psl. t.). Tad A. Purėnas 1989-1940 mokslo m. buvo vei- 
kiausiai ne prorektorius, bet universiteto sekretorius. A. Purėnas 1938 V 8 
iš prorektoriaus pareigų buvo švietimo ministro atleistas, bet VDU senatas 
1939 IX 1 vėl išrinko prorektoriumi studentų reikalams. (Antanas Purė- 
nas, V. 1971, 16 psl. (P. č.) | 


Pagal LE, XXXV, 124 psl. J. Zubkus, „1943-44 ėjo VDU prorektoriaus 
pareigas“, tačiau tam prieštarauja žinia, kad tarp šešių senato atstovų, 
1942 VIII nuvykusių į gestapą ir suimtų, buvo ir prorektorius A. Zubkus. 
Plg. R. Krasauskas, Istorikas Z. Ivinskis (,„„Aidai“, 1968, 7, 294 psl.). 
J. Grinius, t. p., 60 psl., tą pati įvykį aprašydamas, tiesa, J. Zubkaus ne- 
pavadino prorektorium, tik daktaru, tačiau sunku būtų tikėti, kad asmuo, 
pasireiškęs viešai priešingas okupantų siekimams ir už tai buvęs net areš- 
tuotas, būtų vėliau paskirtas prorektorium. Juk kai kurie, dalyvavę tuose 
įvykiuose, net sąmoningai atsistatydino iš atsakingesnių pareigų. Tarp 
atsistatydinusių buvo pvz. Z. Ivinskis, St. Kairys. Plg. R. Krasauskas, 
t. p, 294 psl; N. E. Sūduvis, t. p. 129 psl. 1922-1939 m. laikotarpio ne- 
sunku sudaryti tikslų LU-VDU prorektorių ir sekretorių sąrašą, remian- 
tis LU 1922-27, VDU 1927-32 ir VD kalendoriais. Po 1939 m. ne visada 
galima tiksliai ir be spragų nustatyti rektorių ir sekretorių seką, nes čia 
jau tenka vadovautis atsitiktinai aptiktais sporadiškais duomenimis, kurie 
kartais dar ir vieni kitiems prieštarauja. 


VD kalendorius 1938 m. rudens semestras, 1939 m. pavasario semestras 
ir 1939 m. rudens semestras (14 psl.). Pagal J. Puziną, t. p., 249 psl., A. 
Purėnas tik nuo 1938 IX buvęs universiteto sekretorium, atseit, 1938-1939 
m., kai nuo 1939 m. rudens jis buvęs prorektorium studentų reikalams. 
Pagal LE, X, 148 psl. V. Jurgutis „1941 buvo Vilniaus universiteto se- 
kretorius“. 


L. Dambriūnas, Salys (LE, XXVI, 353 psl.). 
VDU reguliaminas, Kaunas, 1934, 84 psl. VDU normos IV, Regulaminas. 
Universiteto gyvenimo XIX metai, Kaunas, 1940, 9 psl. 
žr. VDU reguliaminas 1984 m., 13 $, 80 psl. t. 
Universiteto rektoriaus M. Rėmerio 1936-1937 akademinių mokslo m. imat- 
rikuliacijos akto kalba („VDU Žinios“, 1936, nr. 3, 79 psl. 
a t. p., 81-84 psl, 17 Š. 
LU 1922-1927, 114 psl. 
VDU 1927-1932, 146 psl. 
LU 1922-1927, 107 psl. 
VDU 1927-1982, 134 psl. 


Žr. VDU reguliaminas 1934, $ 1, psl. 78. Plg. VDU 1930 m. statutas, 89 $. 
Pagal 1937 m. statutą į universiteto tarybą įeina dar ir „neetatiniai lek- 
toriai, kurie užima vyresniojo mokslo personalo etatines vietas“ (21 $). 
Tas pat pakartota ir VDU reguliamine 1940 m. (1 $). 


VDU 1927-1932, 134 psl. tvirtina, kad „pagal Lietuvos universiteto sta- 
tutą... tarybos posėdžiuose patariamuoju balsu galėjo dalyvauti privat- 
docentai ir jaunesniojo mokomojo personalo (lektorių ir asistentų) atsto- 

1937 m. VDU statutas, 29 $, 11 psl. Plg. 1930 m. VDU statutas, 57 $, 
515 psl.; VDU reguliaminas 1934 m., 313 $, 153 psl; VUD reguliaminas 
1940 m., 280 $, 65 psl. 

VDU reguliaminas 1940 m., 282 $, 65 psl. Plg. VDU statutas 1930 m. 57 Š, 
515 psl.; VDU statutas 1937, 30 $, 12 psl; VDU reguliaminas 1984 m. 
313 $, 1583psl. 


VDU reguliaminas 1940 m., 286 $, 67 psl. Plg. VDU reguliaminas 1934 m. 


315 $, 153 psl.; VDU statutas 1970 m. 60 $, 515 psL; VDU statutas 1937 
m., 32 $, 12 psl. 
Plg. VDU statutas 1930, 59 $: VDU statutas 1937, 31 $, 12 psl.; VDU 
reguliaminas 1934, 310 $, 152 psl.; VDU reguliaminas 1940, 284 $, 66 psl. 
VDU 1927-1932, 159 psl. 

Šš t. p., 159 psl. 
Apie ūkio (globos) tarybos sudėtį teikia žinių LU 1922-27, 115 psl, VDU 
1927-1932, 159 psl. ir VDU kalendoriai. 
LU 1922-1927, 118 psl. 
VDU 1927-1982, 159 psl. 
Plg. LU 1922-1927, 114 psl. 
žr. VDU reguliaminas 1934 m., 146 psl., 295 Š. 
VDU reguliaminas 1934 m., 297 $, 147 psl.; VDU reguliaminas 1940 m., 
308 $, 70 psl. 
VDU reguliaminas 1940 m., 304 $, 70 psl. Plg. VDU reguliaminas 1934 m., 
298 $, 147 psl. 
VDU reguliaminas 1984 m., 301 $, 147 psl.; VDU reguliaminas 1940 m., 
307 $, 71 psl. 
žr. LU 1922-1927, 114 psl. 
Plg. VDU reguliaminas 1934, 258 ir 259 $, 138 psl.; VDU reguliaminas 
1940, 261 ir 262 $, 61 psl. 
Plg. VDU reguliaminas 1934, 262 $; VDU reguliaminas 1940, 264 $. 
Žr. VDU akademinė ligonių kasa (projektas) (VDU įstatymai, Kaunas, 
1934, 181-190 psl.). Plg. LU 1922-1927, 114 psl., VDU statutas 1937, 23 
psl. t. 
Pagal 1922 m. statutą (12 $) privatdocentai laikomi vyr. mokslo persona- 
lo nariais. Visi vėlesnieji statutai juos išskiria į atskirą tarp vyresniojo 
ir jaunesniojo mokslo personalo grupę. 
Plg. 1922 m. statutas, 12 $, 1930 m. statutas 13 $, 1937 m. statutas 45 $, 
VDU reguliaminas 1934 m. 48 $, VDU reguliaminas 1940 m. 45. $. 
„VDU Žinios“, 1937, 1-5 (7-11), 17-19 psl. 
Pig. 1937 m. rudens semestro VDU kalendorius, 1937, 165 psl. Čia tik 
administracijos pagalbinis personalas eina dviem skiltim: kanceliarijos 
(28) ir ūkio dalies (85). Vėlesnieji VDU kalendoriai universiteto perso- 
nalo statistikų nebeduoda. Tiek ankstesnius, tiek ir vėlesnius duomenis 
apie VDU personalo skaičių duoda, tiesa, “Lietuvos statistikos metraštis“, 
tačiau šio metraščio skaičiai kiek skiriasi nuo VDU leidinių paskelbtųjų 
skaičių, pvz. 1929 m. mokslo personalo vietoje 246 duota 222, 1930 vietoje 
261 — 265 (Lietuvos statistikos metraštis 1929-1989 m., Kaunas, 1931, III t. 
99 psl.), 1935 m. vietoje 292 — 286 (Lietuvos statistikos metraštis 1935 m., 
1936, VIII t. 285 psl.) ir panašiai. Metraščio statistika turi dar tą trū- 
kumą, kad ji teduoda vyresniojo, jaunesniojo ir pagalbinio mokomojo 
personalo skiltį, neišskirdama privatdocentų į atskirą skiltį ir neapimdama 
technikinio personalo. Šiaipjau įvairių šaltinių skelbti tų pačių metų duo- 

menys galėtų būti skirtingi ir vien dėl to, ar jie imti iš tų metų pradžios, 
ar metams baigiantis. Pagal Lietuvos statistikos metraštį (1939 m. Kau- 
nas, 1940, XII t., 72 psl.) mokomojo personalo VDU 1989 m. buvo: vyr. 
109, jaunesniojo 121, pagalbinio 46, iš viso 276. 

VDU kalendorius 1934, 96 psl. t. 


Šveicarų tautybės mokslo personalo tuo metu bus buvę veikiausiai ne du, 
bet keturi asmens: J. Eretas, P. Brenderis, G. Studerus ir K. Regelis. 
Du Šveicarijos pilietybės personalo nariai (Brenderis ir Studerus, abu 
Humanitarinių Mokslų Fak.) šios statistikos tautybės skiltyje išnyko, nes 
jie, regimai, priskirti prie vokiečių tautybės skilties. Pagal tai ir vokiečių 
Humantarinių Mokslų Fak. bus buvę ne 5, bet 8 asmenys, ir bendras 
vokiečių skaičius bus buvęs ne 13, bet 11. 

Pagal šią VDU kalendoriaus statistiką Humanitarinių Mokslų Fak. pažy- 
mėtas 1 ortodoksas, kurį čia priskyrėme prie stačiatikių skilties, nes juk 
paprastai kitose kalbose vartojamas gr. žodis „ortodoksas“ atitinka lietu- 
višką žodį „stačiatikis“. 

1922-1926 m. duomenis ėmiau iš LU 1922-1927, 49 psl. 

1929-1937 personalas apskaičiuotas pagal aukščiau duotus duomenis, klau- 
sytojų statistika 1929 ir 1982 m. imta iš „VDU Žinių“ 1937, 1-5 (T-11) 
nr., 18 psl, 1987 m.— iš VDU kalendoriūus 1987 m. rūdens semestro, 
163 psl. 

Plg. Aukštosios mokyklos kūrimasis... 20 psl; VDU 1927-1932, 157 psl. 
S. Šalkauskis, Vedamosios ruošimosi profesūrai idėjos, t. p, 161 psl. 


M. Brensztejn, t. p., 232 psl. t. Kai kurių profesorių pvz. M. Romerio, tau- 
tybę nustatyti nevisai lengva. Kaip rodo D. Krivicko ir Pr. Čepėno paskelb- 
ta M. Romerio biografija (LE, XXV, 489 psl. t.), šis mokslininkas buvo 
artimas tiek lenkų, tiek lietuvių kultūrai. Į savo gyvenimo pabaigą jis be- 
veik visai sutapo su lietuviškumu. Kai kas, veikiausiai pagal pavardę, o 
gal ir kilmę, M. Romerį laiko ir vokiečiu. Plg. W. von Krockow, Volks- 
deutsche im litauischen Justizdienst (,„„Heimatstimme“, Salzgitter-Lebens- 
tedt, 1968, 8, 3 psl.). 

Kad lietuviškoji statistika Teisių Fak. randa ne du, bet vieną lenką, tektų 
aiškinti tuo, kad ji Romerį laiko nebe lenku, bet jau lietuviu. Kadangi 
Brenšteinas Humanitarinių Mokslų Fak. randa tris lenkus ir visus įvardija, 
o Evangelikų Teol. Fak. nemini nė vieno, tai mūsų statistikos vieno as- 
mens nukėlimą iš Humanitarinių Mokslų Fak. į Evangelikų Teologijos Fak. 
tektų veikiausiai laikyti statistikos riktu. 

M. Biržiška, VU 1940-1941 m., 4 psl. 


A. Gerutis, Nepriklausomos Lietuvos ministrų kabinetai (LE, XV, 353 psl. 
t.) duoda visų Nepriklausomos Lietuvos ministrų kabinetų (21) pavar- 
des. I— A. Voldemaras, P. Leonas, J. Yčas; II — J. Šimoliūnas, M. Bir- 
žiška, P. Leonas, J. šimkus; III — A. Voldemaras, P. Dovydaitis, J. Yčas, 
J. šimkus, J. Šimoliūnas, P. Matulionis; IV — A. Voldemaras, J. šim- 
kus, S. Kairys, P. Leonas; V — A. Voldemaras; VI — J. Aleksa, J. šim- 
kus, V. Jurgutis; VII — V. Jurgutis, J. Aleksa, P. Juodakis; VIII — J. 
Aleksa, P. Juodakis; IX — A. Tumėnas, L. Bistras, K. Žalkauskas; X — 
A. Tumėnas, T. Daukantas, L. Bistras; XI — A. Tumėnas, T. Daukantas, 
XII — L. Bistras; M. Reinys; XIII — A. Rimka, V. Čepinskis; XIV — 
A. Voldemaras, L. Bistras, J. Aleksa, J. Jankevičius, T. Daukantas; XVI 
— J. Aleksa; XVI —J. Aleksa, J. Tonkūnas; XVII — J. Tonkūnas, S. Dir- 

mantas; XVIII — J. Tonkūnas, XIX —J. Tonkūnas; XX — A. Tamošaitis, 
L. Bistras; XXI — A. Tamošaitis. 
Plg. P. Jonikas, Lituanistikos institutas (LE, XVI, 307 psl.). Lietuvos 
mokslų akademija (LE, XVI, 140 psl.). 
S. Zajączkowski, Litewski ruch naukowy w zakresie historji (Kwartalnik 
Historyczny, Lwow, 1935, Rocznik XLIX, zeszyt 3, 301-339 psl.). 

iš t. p., 303 psl. 
V. Trumpa, Jonas Puzinas..., t. p. 408 psl. 
Čia susilaikoma nuo profesorių mokslinių darbų apžvalgos ir net nuo ban- 
dymo išskirti Žymesniuosius profesorius. Labai glausta žymesniųjų VDU 
profesorių apžvalgą bandė duoti M. Biržiška, Senasis VU 146 psl. t.; Ma- 
tematikos - Gamtos Fak. svarbesnių mokslo darbų apžvalgas duodavo kar- 
tais to fakulteto dek. Z. Žemaitis. Tokia apžvalga pvz., paskelbta „VDU 
Žiniose“ (1936, 2, 51 psl. t.), antrašte „„Matematikos-gamtos fak. ir moks- 
lo darbas“. Bent dalį žymesniųjų VDU mokslininkų, ypač Humanitarinių 
Mokslų, iš dalies ir Teologijos-Filosofijos fak., bandė išskirti A. Rukša, 
Lietuvos VDU („Aidai“, 1968, 4, 158 psl. t.). Kad ir glaustą, tačiau visų 
Tak., išskyrus tik Teologijos-Filosofijos Fak., žymesnių VDU prof. ir jų 
darbų atranką paskelbė Mažoji Lietuviškoji Tarybinė Enciklopedija, 1968, 
2, 99 psl. V. Maciūnas, Lietuviškojo universiteto 25 m. sukaktis („Lietuvių 
Žodis“, Detmold, 1947 II 22, 8, 3 psl.). 
ši 1922-1936 m. klausytojų statistika imta iš „VDU Žinių“, 1937 m. 1-5 
(7-11), 20 psl. t. ši statistika, kaip ir paprastai, sutinka su kitų univer- 
sitetinių leidinių, kaip LU 1922-1927, VDU 1927-32, VDU kalendorių, duoto- 
mis statistikomis. Nežymių nesutapimų netenka net laikyti klaidomis, nes 
ir tame pačiame semestre klausytojų skaičius ne visą laiką būdavo pasto- 
vus. R. Mackevičius, Dvidešimt metų 1918-1938, Vilnius, 1938, 61 psl., klai- 
dingai nurodo, kad studentų skaičius VDU 1934 m. pasiekęs rekordą ir 
kad tais metais universitetą lankę 4708 studentai (iš tikrųjų rekordiniai 
m. 1932, studentų skaičius —4.553). J. K. Mičiulis, Cultural Progress of 
Independent Lithuania („Baltic Review“ 1958, vasario, 13 nr. 33, teisin- 
gai nurodo, kad daugiausia klausytojų buvo 1932 m., tačiau duoda kiek 
perdėtą skaičių — 4.852 studentus, nors šaltinyje, kuriuo Mičiulis remiasi, 
duotas teisingas skaičius — 4.553. šaltinis — J. Rainys, VDU ir ŽUA (V. 
Kemežys, Lietuva 1918-1988, Kaunas, 1939, 294 psl.). 
1937-1939 m. pavasario semestrų duomenys imti iš VDU kalendorių: 
1937 m. rudens semestras, 1937, 163 psl.; 1938 m. rudens semestras, 1938, 
136 psl.; 1939 m. rudens semestras, 1939, 110 psl. 1937-1939 m. rudens 
semestrų klausytojų statistikos VDU kalendoriai nebeduoda. 1937-1939 m. 
rudens semestrų duomenis ėmiau iš Lietuvos statistikos metraščio 1939 m., 
XII, 72 psl. šie duomenys sutampa su V. Maciūno tais pat duomenimis. 
Pagal Mažąją Lietuviškąją Tarybinę Enciklopediją, II, 99 psl., 1939 m. 
rudens semestre mokėsi 2,741 tikrasis klausytojas ir 312 laisvųjų klausy- 
tojų, tad iš viso ne 3052, bet 3.058 klausytojai. Pagal Lietuvos statisti- 
kos metraštį XII, 12 psl. tikrųjų klausytojų buvo 2740. 
V. Maciūnas, t. p. 
1941 m. rudens ir 1942 m. pavasario semestrų studentų skaičiai paskelbti 
straipsnyje VDU pradėjo naujus akademinius metus, t. p. 
„Ūkininkų Patarėjas“, 1943 I 29, 4 (704). 
1922-1926 m. statistika pagal LU 1922-1927, 57 psl. 
Plg. VDU 1927-1932, 399 psl. ir 894 psl. 

1932 m. rudens semestro statistiką žr. VDU kalendorius 1933 ir 1933 m 
rudens semestro — „Rytas“, Kaunas, 1934 II, nr. 24. Plg. M. Brensztejn, 
Nauka w republice Litewskiej, t. p., 237 psl. 

Tautybė apskaičiuota procentais pagal VDU kalendorių, 1935 m. pavasa- 
rio sem., 284 psl. t. 

Apskaičiuota pagal duomenis, kuriuos davė VDU kalendorius, 1935 m. ru- 
dens semestras, 192 psl. t. 

Žr. LU 1922-1927, 56 psl. 

VDU 1927-1932, 394 psl. 

Plg. VDU kalendorius 1934 m., 68 psl. t. 

Plg. VDU kalendorius 1985 m. pavasario semestras, 284 psl. t. 

Plg. VDU kalendorius 1985 m. rudens semestras, 192 psl. t. Vėlesnieji 
VDU kalendoriai tokių plačių statistikų, tad ir studentų tautybės statis- 
tikos, nebeduoda. 

Plg. LU 1922-1927, 58 psl. 

Plg. VDU 1927-1932, 390 psl. 

Plg. VDU kalendorius 1934 m., 62 psl. t. 

Plg. VDU kalendorius 1985 m. pavasario semestras, 278 psl. t. 

Plg. VDU kalendorius rudens semestras 1935 m. 186 psl. t. 

Lietuvo statistikos metraštis 1939 m., XII, 72 psl. 

VDU 1927-1932, 391 psl. 

VDU kalendorius 1935 m. rudens semestras, 188 psl. t. 

VDU 1927-1932, 391 psl. 

VDU kalendorius 1935 m. rudens semestras, 188 psl. t. 

VDU 1927-1932, 398 psl. t. 

„VDU Žinios“, 1936, 4, 117 psl. t. 

Iki 1936 m. pavasario semestro VDU kalendorių duotieji baigusiųjų uni- 
versiteto skaičiai visai atitinka „VDU Žinių“ 1936 m. 4 nr. skaičius. Iki 
to meto bendras pripažintųjų aukštojo mokslo diplomų skaičius yra 2.226. 
1937 m. pavasario semestro VDU kalendorius (172 psl.) prie 2.226 iki 
1936 m. pavasario semestro pripažintųjų diplomų prideda dar 1936 m. pa- 
vasario semestre 239 išduotus diplomus ir gauna 2.465 diplomų skaičių. 
Sudėjus kartu visus per tą patį laikmetį „VDU Žinių“ paskelbtus išduotų- 
jų diplomų skaičius, gauname 2.460, tad penkiais diplomais mažiau. Tas 
nežymus skirtumas būtų dar maža bėda, tačiau diplomų statistikos tęsi- 
nyje VDU kalendoriuje 1987 m. rudens semestro 2.465 diplomų skaičius 
žymimas jau nebe iki 1936 m. rudens semestro, bet iki 1937 m. pavasario 
semestro pripažintųjų diplomų skiltyje, tad VDU kalendorių statistikoje 
neįtrauktas nė vienas 1936 m. rudens semestre išduotas diplomas. Dėl šios 
klaidos tolesnė VDU kalendorių aukštojo mokslo diplomų pripažinimo sta- 
tistika nebetenka vertės. 

Kiek kasmet diplomų buvo pripažinta 1936-1939 m. laikotarpiu, matyti iš 
V. Maciūno minėtame „Lietuvių Žodžio“ straipsnyje paskelbtos statistikos. 
Maciūnas, tiesa, nenurodo šaltinių, kuriais jis naudojosi, tačiau jo pa- 
skelbtą statistiką daro patikimą tai, kad jos duomenys visai atitinka mūsų 
imtuosius iš „VDU Žinių“ 1936 m. 4 nr. ligi 1936 m. duomenis, tik tuo 
skirtumu, kad pagal V. Maciūnę 1925 m. universitetas baigusiųjų buvo ne 
51, bet 52. Be to, V. Maciūnas kažkodėl visur daro tą pačią klaidą, žymė- 
damas metus: baigusiuosius 1924 m. jis nukelia į 1924/5 m., baigusius 
1925 m. —į 1925/6 ir t. t. Kadangi ši klaida reguliari, tai, lengvai ją 
pašalinę, gauname patikimus duomenis. Mažoji Lietuviškoji Tarybinė En- 

ciklopedija yra paskelbusi (II t., 99 psl.) bendrą 1922-1940 m. baigusiųjų 
VDU skaičių, padedantį mums nustatyti ir 1940 m. išduotųjų diplomų 
skaičių. 

Norint apskaičiuoti, kiek 1940 m. išduota aukštojo mokslo baigimo diplomų, 
tenka iš iki 1941 m. išduotųjų diplomų skaičiaus atimti iki 1940 m. išduo- 
tųjų diplomų skaičių. Iš kur gauname iki 1941 m. VDU išduotųjų diplomų 
skaičių, žr. sekančią išnašą. Ligi 1940 m. VDU suteiktų diplomų skaičių 
gauname, prie ligi 1936 m. išduotųjų skaičiaus 2.226 pridėję sekančių ketve- 
rių metų išduotųjų 1.354 skaičių (359 + 329 -+ 326 + 340), tad 2226 
+ 1345 — 3.580. Tuo būdu: 3.775 — 3.3.580 — 195. 

Pagal Mažają Lietuviškąją Tarybinę Enciklopediją II, 99 psl., 1922-1940 m. 
VDU išleidęs 3.769 specialistus, tačiau tų specialistų pasiskirstyme evan- 
gelikų teologų kažkodėl tepažymėta tik 17, kai VDU informaciniai leidi- 
niai („VDU Žinios“, t. p, VDU kalendoriai: 1937 m. pavasario semestras, 
173 psl, 1937 m. rudens semestras, 163 psl.) jų rodo 23. K. Gudaitis t. 
p. taip pat kartoja skaičių 23, tačiau pagal jį tiek tebuvo tik teol. moks- 
lus išėjusių liuteronų (13 lietuvių, 3 latviai, ir 7 vokiečiai), kai iš viso 
VDU Evangelikų Teologijos Fak. baigę net 32 asmenys, į kurių skaičių 
įeina dar ir 9 kalvinai. Pridėję prie 3.769 trūkstamų evangelikų teologų 
skaičių 7 (23-17) arba 16 (32-17), gauname 1922-1940 m. baigusių VDU 
specialistų skaičių 8.775 arba 3.784. 

Veikiausiai niekada nepasiseks tiksliai nustatyti, kiek asmenų baigė VDU 
1941-1944 VII laikotarpiu ir kiek baigė lietuviškąjį VU ligi 1944 VII. Per 
paskutinius 6 metus (1934-1939) VDU kasmet baigdavo per 300 studentų. 
Per po to sekusius 5 metus (1940-1944) VDU baigusių būdavo mažiau, nes 
dalis universiteto nusikėlė į Vilnių. VU 1940 I 1-1942 V 31 baigė, kaip jau 
minėjome, 227 asmenys (žr. VU 1942 m. pavasario semestro paskaitos ir 
pratybos, 60 psl. t.). Kiek diplomų VU išdavė vėliau, žinių neturime. Apie 
VDU baigusių ligi 1942 m. rudens smestro skaičių turime bent dviejų laik- 
raščių („Į Laisvę“, 1942 IX 22, nr. 221(382) ir „Ūkininko Patarėjas“, 
1942 IX 25, nr. 38(686) paskelbtą žinią, kad universiteto sekr. J. Grinius, 
darydamas paskutinių trejų metų universiteto veiklos apyskaitą, 1942 IX 21 
pažymėjęs, jog ligi tol buvę VDU išduoti 3.128 baigimo diplomai. Nors ši 
žinia buvusi paskelbta universiteto sekretoriaus, taigi oficialaus asmens, ir, 
be to, oficialia imatrikuliacijos akto posėdžio proga, tačiau paskelbtasis 
skaičius 3.128 buvo peržengtas jau 1938 m. Tas skaičius neturi nieko bendro 
su mus pasiekusiais statistiniais duomenimis. Nustatyti tikslų 1941-1944 
VI baigusiųjų Lietuvos universitetus skaičių būtų visai neįmanoma, nes už- 
darytieji fakultetai, ypač po 1943 III 16, diplomus išdavinėjo ir toliau, žy- 
mėdami juos ankstesnėmis datomis, ir tokių diplomų oficialiai, žinoma, ne- 
registravo. V. Maciūnas spėja, kad ligi 1944 m. VDU baigė netoli 5.000 
asmenų, ir tas jo spėjimas skaičius gali būti artimas tikrovei. 

Pagal K. Gudaitį, t. p., 177 psl., Evangelikų Teologijos Fak. baigė 32 as- 
menys, 

Mažoji Lietuviškoji Tarybinė Enciklopedija II, 99 psl. 

M. Brensztejn, t. p., 287 psl. t. 

J. Rainys, t. p., 294 psl. 

VDU 1927-1932, 15 psl. Rektoriai — vyriausieji universiteto atstovai — jau 
ir anksčiau buvo nekartą užsiminę inteligentų pertekliaus klausimu. Jau 
1929 II 16 viešame universiteto tarybos posėdyje rektorius P. Jodelė „pa- 
sakė kalbą apie intelektualinių jėgų krašte augimą universiteto dėka. Jų 

pertekliaus nesą ko bijoti, bet ir inteligentai neturį šalintis nuo sunkaus 
darbo“. VDU 1927-1932, 138 psl. Tais pat metais rudenį jau kitas rekto- 
rius, V. Čepinskas rašydamas apie reikalą reformuoti Lietuvos mokyklas, 
priartinant jas prie gyvenimo, buvo jau pripažinęs inteligentų pertekliaus 
klausimą opų: „Tinkamai pravesta universiteto reforma prašalins ir opų 
klausimą, kas daryti su šviesuomenės pertekliumi, kuris išeina iš univer- 
siteto. Tokio pertekliaus tada ir nebebus, nes didžioji jaunimo dauguma 
pasitenkins aukštesniąja mokykla, jeigu tik baigęs tą aukštesniąją mokyk- 
14 tasai jaunimas turės progos ir sugebės stoti į gyvenimo darbą. Tad 
universitetan eis tik jaunimo dalis, kuri pasižymi gabumais ir tinka moks- 
lo kūrybiniam darbui ir vadovybei įvairiose valstybinio gyvenimo srityse“. 
V. Čepinskis, Universiteto reformos klausimu („Kultūra“, 11, 1929 X). 
Univ. rektoriaus prof. M. Romerio 1937-1938 m. akademinių mokslo metų 
imatrikuliacijos akto kalba („VDU Žinios“ 1937, T-8 (13-14), 221 psl.). 
St. Povylius, Bildungswesen und Wissenschaft in Litauen (St. Vykintas, 
Litauens Werden und Schaffen, Kaunas, 1938, 211 psl.). 

J. B. Medelis, Contra academicos lituanos, t. p., 178 psl. 

S. Barėnas, Kraštui trūksta inžinierių („Vairas,“ 1939 XI 30, 46 nr., 903 
psl.). 

J. K. Gasis, Prekybos institutas (LE, XXIII, 524 psl.). 

A. Bendorius, Pedagoginis institutas (LE, XXII, 242 psl.). 

P. Gailiūnas, Veterinarijos akademija (LE, XXXIII, 415 psl.). 

St. Šalkauskas, Specialinis mokslas (,„Lietuva“ 1918-1938, V. Kemežys 
(red.), Kaunas, 1938, 801 psl. t.). 

Net ir Nepriklausomosios Lietuvos meto pabaigoje, kada ir lietuviai vis 
labiau pradėjo linkti į prekybą, labai žymus daugumas prekybos įmonių 
priklausė žydams, kaip rodo 1940 m. nacionalizuotų prekybos įmonių sa- 
vininkų tautybė, „Keliomis bangomis buvo nacionalizuotos 1593 prekybos 
įmonės, kurių 1320 priklausė žydams, 147 lietuviams, 65 buvo mišrios (žy- 
dų ir lietuvių), 33 lenkų, 28 vokiečių“. Žr. J. Brazaitis, Pirmoji sovietinė 
okupacija (1940-1941) (LE, V, 363 psl.). 

Plg. M. Biržiška, Senasis VU, 146 psl.; VU 1940-1941 m., 4 ir 33 psl. 
„Neblogi santykiai buvo ir tarp paskirų tautybių studentų. Jie kiek įsitem- 
pė tik medicinos fakultete tarp lietuvių ir žydų, tačiau per daug smarkiai 
nebuvo susikivirčyta“. J. Slapšinskas, Studentų gyvenimas (VDU 1927- 
1932, 489 psl.). „Medicinos fakultete vadinamas anatomikumo klausimas 
kilo 1926 metų pabaigoj...“. 

Plg. VDU kalendorius 1938, 72 psl. t. 

LU 1922-1927, 58 psl. 

M. Biržiška, VU 1940-1941, m., 4 psl. 

Pvz. iš 391 gydytojo 1922 m. Lietuvoje 154 buvo žydai (39,470), kai 1937 
m. iš bendro 798 gydytojų skaičiaus žydų buvo net 341 (42,6670). Žr. 
P. Pauliukonis, žydai (LE, XXXV, 292 psl.). Taip pat ir žydų teisininkų 
proporcingai buvo žymiai daugiau už lietuvius. 

Šios statistikos imtos iš šių VDU kalendorių: 1984 m.; 1985 m. pavasario 
semestras; 19835 m. rudens semestras. 

M. Brensztejn, t. p., 238 psl. 

Bent taip skelbia Z. Žemaitis Aukštosios mokyklos kūrimasis... 23 psl. 
Neturėdami studentų imatrikuliavimo sąrašų ir diplomų išdavimo registra- 
cijos, negalėtume apskaičiuoti, kiek vidutiniškai trukdavo mokslas iki di- 
plomo gavimo. 

Mažoji Lietuviškoji Tarybinė Enciklopedija II, 99 psl. skelbia, kad iš 1922- 
1937 m. įstojusių iki 1940 universitetą baigė tik 20,57. Evangelikų Teo- 
logijos Fak. 30,4790, Humanitarinių Mokslų 11,67, Matematikos - Gamtos 
12,990, Medicinos 37,6790, Teisių 20,09, Teologijos-Filosofijos 43,490, Tech- 
nikos 8,27. ši statistika sudaro iškreiptą vaizdą, nes jos sudarymo pa- 
grindas nevykęs: į statistiką įtraukti net ir 1936 ir 1987 m. įstojusieji 
į universitetą, o universiteto baigimo terminas nukeltas tik iki 1940 m., 
teduodant 1937 m. įstojusiems laiko baigti universitetą tik per dvejus, įsto- 
jusiems 1936 m. per trejus metus. Paėmus dvejais metais vėlesnį uni- 
versiteto baigimo terminą, baigusiųjų skaičius būtų, be to, padidėjęs dar ir 
anksčiau įstojusiais. Tad ši statistika absoliučios vertės neturi. Ji galėtų 
duoti nebent tik apytikrį paskirų fakultetų lyginamąjį univ. baigimo vaizdą. 
Z. Žemaitis, t. p., 22 psl. t. 

Universiteto rektoriaus M. Romerio 1937-1938 m. akademinių mokslo me- 
tų imatrikuliacijos akto kalba, t. p., 220 psl. Apie lietuvių studentiją pa- 
našiai atsiliepia ir rektorius V. Čepinskis: ,„„Gabumo atžvilgiu ir etiniu 
atžvilgiu, aš manau, kad mūsų jaunimas stovi nei kiek ne žemiau, kaip 
kitų kultūringų tautų jaunimas. Apskritai, manau, kad mūsų jaunimas yra 
tokio būdo, kuris labai tinka auklėjimui ir kultūrinimui. Reikia tik, kad 
jo vadai stovėtų tinkamoj aukštumoj“. Žr. rektoriaus V. Čepinskio kalbą 
1932 II 16 VDU 1927-1982, 19 psl. 

A. Rukša ir R. Krasauskas, VDU (LE, XXXIV, 397 psl.). 

Pvz. S. Barėnas, taip kritikuoja Technikos Fak. programą (t. p., 903 psl.): 
„Mūsiškis inžinierius, kol baigia studijas, per ilgus metus prisikemša galvą 
daugybe bendriausių žinių, bet neįsigyja jokios siauresnės specialybės. To- 
dėl visiškai suprantamas nepasitenkinimas, kai mokslus išėjęs inžinierius 
ar technikas, be daugybės atsineštų apčiuopiamai tepaliestų specialybių, 
nėra specialiau kuriam nors darbui pasiruošęs“. Daugėjant Lietuvoje moks- 
lus baigusių specialistų ir VDU ir baigusiųjų Vakaruose studijas, vis 1a- 
biau ryškėjo reikalas siaurinti ir gilinti mokslo programas. Tuo buvo jau 
susirūpinusios ir paskirų fakultetų reguliaminų komisijos. Humanitarinių 
Mokslų Fak. atstovas P. Sk. (Pr. Skardžius A. R.), pvz. straipsnyje „Per- 
tvarkomas humanitarinių mokslų fakulteto reguliaminas“ („VDU Žinios“ 
1936, 1, 10 psl.) rašo: „Visų pirma išrinktoji reguliamino pertvarkymo 
komisija yra konstatavusi, kad dabartiniam gyvenimui yra reikalingesni 
ne visažiniai enciklopedistai, geriau pasakius, diletantai, bet siauresni, t. y. 
daugiau moksliškai subrendę ir geriau gyvenimo praktikai pasiruošę, spe- 
cialistai“. ) 

„VDU Žinios“, t. p. toliau 11 psl. rašo: „Šituo nusistatymu vadovaudama- 
si, komisija yra nusprendusi pasiūlyti studijas sutvarkyti ta prasme, kad 
paskaitos toliau būtų ne svarbiausias žinių šaltinis, bet tik orientacinės 
vadovės studijuojantiems. Todėl šalia paskaitų toliau yra numačiusi daug 
daugiau pratybų, negu lig šiol yra buvę“. 

šiam dalykinės santvarkos fakultetų trūkumui pašalinti, kad ir vėlai, tik 
1936 VI 1, Teologijos-Filosofijos Fak. pirmas savo tarybos posėdyje nu- 
tarė: „Studentams statomų mokslinių reikalavimų rimtumui sustiprinti... 
pirmieji du semestrai turi būti griežčiau suorganizuoti, kad klausytojai iš 
pat pradžios įprastų tvarkingai studijuoti“. A. Maceina, Akademinė laisvė 
ir studijų priežiūra („VDU Žinios“, 4, 1936, 110 psl. t.). 

Po 1932 m. nors klausytojų skaičius mažėjo, tačiau baigiančiųjų universi- 
tetą skaičius pradėjo žymiai kilti, kaip matome ir iš baigusių univesitetą 

statistikos. Šio reiškinio priežastis šitaip aiškinama straipsnyje ,„Humani- 
tarinių mokslų fakultetas“ („VDU Žinios“, 1937, I-V, (7-11), 50 psl): 
„Humanitarinių mokslų fakulteto klausytojų skaičius nuo 1932 m. pava- 
sario semestro iki 1936 m. rud. sumažėjo iš 676 iki 333, t. y. visu 5090. 
Tačiau jų darbingumas žymiai pakilo. Per pirmutinį dešimtmetį ir iš dvi- 
gubo, galima sakyti, klausytojų skaičiaus, iki 1932 II 16 d. baigė mūsų fa- 
kultetą tiktai 78 žmonės, tuo tarpu per tiktai paskutinius penkerius metus 
ir iš viso perpus mažesnio studentų skaičiaus. Iki 1937 II 16 baigė 148 žmo- 
nės. Čia daug turėjo prisidėti paties mokslo personalo didesnis prityrimas ir 
sugebėjimas tą darbingumą sužadinti ir praktiškesnius darbo metodus nu- 
rodyti“. 
Daugumas VDU profesorių buvo išėję mokslus dar caro laikų Rusijoje, 
kur aukštosiose mokyklose buvo plačios programos ir daug egzaminų. 
Ten mokslą irgi nevisada išeidavo per programose numatytą laiką. Pa- 
vyzdžiu paimkime kad ir seniausią ir vieną iš geriausių buv. carinės Ru- 
sijos politechnikos institutų mūsų kaimyninės Latvijos sostinėje Rygoje. 
Šioje, 1862 m. įsteigtojoje, mokykloje 17 mokslo metų (1895-1896 — 1911- 
1912) apskaičiuotasis studijų laiko vidurkis buvo toks: architektų 7, 9, 
inžinierių 8,0, mechanikų 7,3, chemikų 7,2, agronomų 6,9, prekybininkų 
5,5 metai. Pagal programą pirmųjų čia įvardytų 4 specialybių skyriuose 
mokslas turėjo trukti 5, agronomijos skyriuje 4 ir prekybos skyriuje 3/1 
metų. Žr. Festschrift zum fūnfzigjūkvigen Jubilūum des Rigaschen Poly- 
technischen Instituts, 1862-1912, Riga, 1912, XXXVII psl ir t. p. prof. dr. 
F. Buchholtzo sudarytoji lentelė III. 
Plg. V. Čepinskis, Universiteto uždaviniai („Švietimo Darbas“ 8-9, Kau- 
nas, 1923, 542 psl.). 
Žr. LU 1922-1927, 360 psl. 

5 t. p., 860 psl. 
Rektoriaus V. Čepinskio kalba iškilmingame posėdyje valstybės teatre 1932 
II 16 (VDU 1927-1932, 19 psl. t.). Čepinskis kalbėjo: „Aš turiu čia pa- 
brėžti, kad per pirmąjį dešimtmetį mūsų universiteto kontaktas su plačią- 
ja visuomene buvo itin silpnas. Mes gal dėl laiko stokos nekreipėme pa- 
kankamai dėmesio į tai, ką anglo-saksai vadina „University Extension“, 
t. y. moksliška propaganda visuomenėje, skleidimas mokslo žinių, mokslo 
nuotaikos, mokslo pritaikinimų plačioje visuomenėje liaudies universitetų 
pavidalu, vakarinių kursų prie universitetų, viešų paskaitų ir panašiai“. 
Plg. VDU kalendorius 1934, 152-161 psl. 
Plg. VDU kalendorius 1985 m. pavasario semestras, 242-263 psl. 
Per pirmąjį univ. veikimo penkmetį iškilminguose universiteto tarybos po- 
sėdžiuose buvo skaitytos šios paskaitos: 1923 II 16, per pirmąją universi- 
teto metine sukaktį, V. Mačys skaitė pranešimą „Socialinis teisių mokslo 
tikslas ir mūsų žemės reformos įstatymas tojo mokslo akivaizdoje“; 1923 
III 4 per 40 m. sukaktį nuo pirmojo „„Aušzros“ numerio pasirodymo skaitė: 
rektorius J. Šimkus „Istorinė Lietuvos raštijos apžvalga iki „Auszrai“ at- 
sirandant“, M. Biržiška — apie „Auszrą“ ir jos veikėjus, J. Tumas — apie 
Kudirką ir jo reikšmę, kaip skelbėjo „Auszros“ šūkių. Posėdyje dalyvavo 
ir „aušrininkų“ grupė; 1923 V17 L. Pasteuro 100 m. gimimo sukaktis, 
referatus skaitė: J. Šimkus „„Pasteuro pirmieji mokslo darbai kristalografi- 
jos srityje, Pasteuro darbai fermentacijos srityje ir jų reikšmė pramo- 
nėje“, L. Vailionis „„Pasteuro reikšmė biologijos moksluose“, A. Jurgeliū- 
nas „Pasteuras — profilaktinių skiepijimų mokslo kūrėjas“; 1923 IX 15 per 

imatrikuliacijos iškilmes, perimdamas rektoratą, V. Čepinskis padarė mūsų 
cituotą ir „Švietimo Darbe“ išspausdintą pranešimą ,„Universiteto uždavi- 
niai“; 1924 II 16 P. Dovydaitis skaitė „Naujieji etnologijos keliai ir re- 
zultatai“, per Kanto 200 m. gimimo sukaktį I. Tamošaitis skaitė „Kantas 
— filosofas“, P. Kuraitis — „Kanto reikšmė filosofijos istorijoj“, P. Leonas 
— „Kantas teisės filosofijos istorijoje“; 1924 IX 15 per įmatrikuliacijos 
aktą rektorius P. Būčys skaitė apie bibliotekos reikšmę universitetui; per 
V. Kudirkos 25 m. mirties sukaktį J. Tumas skaitė paskaitą „Kudirkos 
asmuo“, M. Biržiška — „Kudirkos pozityvizmas“; 1925 II 16 M. Biržiška 
skaitė paskaitą VU 1803-1832 m.“, Z. Žemaitis — apie Aukštųjų Kursų 5 
m. sukaktį; 1925 V 29 vysk. Valančiaus 50 m. mirties sukaktis, A. Alekna 
skaitė paskaitą „Vysk. Valančius lietuvis, politikas, kultūros darbuoto- 
jas“, M. Biržiška — „Valančius ir Daukantas“; 1924 XII 18 per S. Dau- 
kanto 60 m. mirties sukaktį ir 1925 125 per K. Būgos pagerbimą paskaitas 
skaitė rektorius P. Avižonis, A. Voldemaras, E. Volteris ir A. Sennas; 1925 
IX 15 per imatrikuliacijos iškilmes rektorius Avižonis skaitė paskaitą ,„Aki- 
nių istorija“; 1926 II 16 S. Kolupaila skaitė paskaitą „Lietuvos kartografi- 
jos uždaviniai“, 1926 IX 15 rektorius M. Biržiška — „Jokūbas Daukša“; 
1926 X 30 pagerbtas dr. P. Vileišio atminimas, paskaitas apie jį skaitė A. 
Smetona, S. Kairys ir V. Mošinskis; 1927 III 20 (dėl gripo vietoje II 16) 
per iškilmingą 5 m. universiteto veiklos minėjimą L. Gogelis skaitė paskai- 
tą „Eugenika (rasės higienos mokslo esmė ir jos reikšmė Lietuvai)“. 
Plg. LU 1922-1927, 107-110 psl. Čia nepaminėti dar per universiteto su- 
kaktis ir imatrikuliacijos iškilmes darytieji oficialių asmenų (rektoriaus, 
universiteto sekretoriaus) pranešimai apie universiteto veiklą. Pirmojo uni- 
versiteto veiklos penkmečio paskaitų per iškilmingus tarybos posėdžius ap- 
žvalga rodo, kurio pobūdžio progomis iš tradicijos universiteto profesoriai 
ir toliau skaitė atitinkamas paskaitas. Tenka pažymėti, kad VDU profesū- 
ra ne tik skaitė visuomenei paskaitas, bet ir labai gyvai dalyvavo Lietuvos 
mokslinėje ir visuomeninėje spaudoje. Jau 1927 m. 22 mokslo žurnalų re- 
daktoriais buvo universiteto profesoriai. plg. LU 1922-1927, 360 psl. 
Pačiose sukakties minėjimo iškilmėse II 16 d. valstybės teatre dalyvavo vals- 
tybės prezidentas A. Smetona, arkiv. metropolitas prof. J. Skvireckas, 
ministras pirm. J. Tūbelis, švietimo ministras K. Šakenis, Latvijos univ. 
rektorius prof. M. Bimanis, Tartu univ. rektorius prof. J. Kopp, Mintaujos 
klasikinės gimnazijos dir. J. Lappins, ŽŪA prorektorius prof. K. Aleksa, 
visuomenės veikėjai, vyriausybės nariai, aukštieji valdininkai, profesūra, 
studentai. Helsinkio universitetas, iš anksto įspėjęs, kad dėl kelionės sun- 
kumų savo atstovo nedeleguosiąs, atsiuntė adresą-sveikinimą. Universite- 
tas dar gavo 34 sveikinimus raštu ir 43 sveikinimo telegramas. šias su- 
kakties iškilmes plačiai aprašė VDU 1927-1932, 5-47 psl. 
Plg. LU 1922-1927, 354 psl. t. 
Plg. VDU 1927-1932, 362-379 psl. 

2 t. p., 8380-8386 psl. 

B t. p., 381 ir 383 psl. 
P. Avižonis užsieniuose skaitė: 1927 VI9-11 vokiečių oftalmologų draugi- 
jos suvažiavime Heidelberge pranešimą „Zur Frage ūber den Zusam- 
menhang der einseitigen Elephantiasis des Oberlides mit Erweiterung 
der Sella turcica“; 1928 III 30-31 Latvijos univ. paskaitą „Per akli dzimušo 
un opereto mačisanu redzėit“; 1928 VII6-8 oftalmologų draugijos 
suvažiavime Heidelberge pranešimą “Ūber schūdiiche Folgen der Trauen- 

drūsenentfernung“; 1928 IX 8-9 Rygoje II Latvijos gydytojų ir dantų gy- 
dytojų kongrese pranešimą „Zur Unschūdlichkeitsfrage der Tranendrisen- 
entfernung“; 1930 V 24-25 II Pabaltijo oftalmologų suvažiavime Tartu 
mieste pranešimą „ūŪber spontane Verlagerung der orbitalen Tranen- 
drūse“, T. p., 381 psl. J. Vabalas-Gudaitis skaitė pranešimus: V psicho- 
technikos kongrese Utrechte 1928 m.; IX psichologų kongrese Amerikoje 
1929 m.; Pabaltijo mokytojų suvažiavime Taline 1930 m.; VII psicho- 
technikų kongrese Maskvoje 1931 m. O. Folkas (Volk) skaitė referatą 
1928 IX 3-12 Bolonijoje tarptautiniame matematikų kongrese. K. Vasiliaus- 
kas 1930 m. darė pranešimą tarptautiniame technikinės mechanikos kong- 
rese. 
P. Brazdžiūnas buvo komandiruotas 1930 VI1-VII 25 į magnetinių mata- 
vimų ekspediciją Baltijos jūroje. T. Ivanauskas su moksline ekspedicija 
1981 m. buvo išvykęs į Braziliją. K. Pakštas 1927 m. birželio mėn. padarė 
ekskursiją į centralinę Suomiją susipažinti su svarbiausia ežerų zona; 1927 
m. vasarą kelionę į Braziliją; 1930 VII 13 išvyko 6 mėnesiams į Afriką. 
Šią kelionę aprašė knygose: „Aplink Afriką“, 2 tt. (1936); „Afrikos re- 
gioninė geografija“ (1938). K. Regelis 1928 m. dalyvavo tarptautinėje 
botanikos-geografijos ekskursijoje Čekoslovakijoje ir Lenkijoje; 1931 m. da- 
lyvavo tarptautinėje augalų geografų ekskursijoje Rumunijoje ir atliko 
mokslinę kelionę į Graikiją ir Turkiją; 1932 m. atliko mokslo reikalų ke- 
lionę į Turkiją. K. Sleževičius 1928 m. gruodžio mėn. ir 1929 m. sausio 
mėn. geodeziniame institute Potsdame nustatė temperatūrines ir oro tanku- 
mo konstantas Sternecko aparatui; J. Yčas dalyvavo archeologo J. Richerto 
vadovaujamoje mokslinėje ekskursijoje į Rytus. M. Biržiška 1931 m. sausio 
-balandžio mėn. važinėjo po JAV lietuvių kolonijas. 

Šš t. p. 885 ir 384 psl. 

B t. p., 380 psl. 
M. Romeris skaitė 3 paskaitas Paryžiuje. Romeris skaitė paskaitas: 1935 
XII 11 Paryžiaus univ. teisių fak. „Le systėme juridigue de garanties de 
la souverainetė de la Lithuanie sur le territoire de Memel“; 1935 XII 19 
lyginamosios teisės institute (teisių fak. A. R.) „Le problėme juridigue 
du vacuum dans la statut du territoire autonome de Memel ir 1936 XII 20 
skaitė paskaitą, suruoštą Dotation Carnėgie pour la paix internationale 
(tema nenurodyta). Plg. F. Mackus, VDU bendradarbiavimas su Pary- 
žiaus univ. („VDU Žinios“, 1936, 4, 106 psl. t.). 
Dar per pirmąjį penkmetį, bene pirmas prancūzų profesorius, buvo atvy- 
kęs į Kauną su paskaitomis garsusis kalbininkas A. Meillet. žr. LU 1922- 
1927, 356 psl. Iš teisininkų prof. F. Olivier-Martin bus padaręs pradžią 
dar 1930 m. dviem paskaitom: viena lietuvių-prancūzų draugijoje, kitą 
VDU Teisių Fak., tema „Prancūzų revoliucija ir korporatinė organizaci- 
ja“. Plg. E. Turauskas, Olivier-Martin (LE, XXI, 95 psl. t.), F. Mackus, 
t. p., 106 psl. t. 
Didelis lietuvių bičiulis, prancūzų-lietuvių intelektualinio bendradarbiavi- 
mo komisijos pirmininkas tarptautinės teisės prof. E. L. Le Fur 1936 m. 
Kaune skaitė tris paskaitas: 1936 IX 26 teisių fak. „Distinctions des conflits 
politigues et juridigues“, rugsėjo 830 d. Tautų Sąjungai remti draugijoje 
„Avenir de la sociėtė des nations ir trečią paskaitą apie pozityvinę, pri- 
gimtąją teisę ir moralę lietuvių-prancūzų draugijoje. Plg. VDU kalendorius 
1937 m. pavasario semestras, 171 psl.; F. Mackus, t. p., 108 psl; LE, 
un opereto mačišanu redzėit“; 1928 VIII 6-8 vokiečių oftalmologų draugijos 
XIV, 3317 psl.; „VDU Žinios“ 1936, 3, 85 psl. 

Teisininkas ir diplomatas A. N. Mandelštamas (Mandelstam), gynęs Lie- 
tuvos bylas tarptautinėse institucijose, 1936 m. VDU I rūmuose skaitė 
šias paskaitas: spalio 19, 21, 24, 26 ir 28 d. ir gruodžio 2 d., tema „Le 
problėme de Vagression et de la lėgitime defense dans le droit international 
positif de notre temps“, lapkričio 4 d., tema „La protection internationale 
des droits de !'homme“. VDU kalendorius 1937 m. pavasario semestras, 171 
psl.; D. Krivickas, Mandelštam (LE, XVII, 222 psl.). 


Pabaltijo tautų bičiulis Strasburgo universiteto prof. R. Redslobas irgi 
buvo atvykęs į Kauną paskaitų skaityti. Universiteto rektoriaus prof. M. 
Romerio kalba 1937II16 universiteto tarybos iškilmingajame posėdyje 
(„VDU Žinios“, 1937 1-5 (T7-11), 9 psl.). 

Plg. F. Mackus, t. p., 109 psl. 

Ryšium su glaudesniu kultūriniu bendradarbiavimu su Prancūzija Pran- 
cūzijos vyriausybė per savo ministrą Lietuvoje buvo padovanojusi Huma- 
nitarinių Mokslų Fak. romanistikos institutui 7 dideles dėžes prancūziškų 
knygų,.,,„VDU Žinios“, 1937, 7-8 (13-14), 287 psl. Minėtinas VDU studentų 
choro lankymasis Paryžiuje. 1987 VI27 šis choras dalyvavo Renaissance 
Francaise draugijos salėje Palais de mutualitė tautų folkloro varžybose, 
29 d. dainavo Lietuvos pasiuntinybės suorganizuotame koncerte, įvykusi- 
me Pabaltijo valstybių pavilione, ir vietiniams studentams choras ir šo- 
kėjai debiutavo dar ir Rockefellerio fundacijos pastatytoje Citė universi- 
taire salėje. Nepaprastą pasisekimą turėjęs choras buvo apsilankęs net ir 
pas Prancūzijos respublikos prezidentą. Plg. Z. Žemaitis, Reikšmingas VDU 
choro žygis („VDU Žinios“ 1937, 9-10 (15-16), 266 psl. t.). 


Žr. Universiteto rektoriaus prof. M. Romerio kalba 1937 II 16 universiteto 
tarybos iškilmingajame posėdyje, t. p., 7 psl. VDU senato komandiruotas, 
B. Čėsnys 1936 V 10-17 lydėjo universiteto chorą į Švedijos sostinę ir tenai 
reprezentavo VDU rektoratą ir profesūrą. ,VDU Žinios“ 1936, 3, 88 psl. 
Santykiai su švedų, kaip ir su kitų tautų, mokslininkais buvo, žinoma, šiek 
tiek palaikomi ir anksčiau, pvz. 1929 m, rudenį grupė Švedijos profesorių 
ir mokslininkų, vykdama iš Latvijos, buvo apsilankiusi ir Kaune ir padarė 
universitete pranešimą apie Švediją ir pademonstaavo filmą, 1930 m. švedų 
mokslininkas H. Wallin VDU skaitė paskaitą apie švedų kultūrą. VDU 
1927-1932, 153 psl. t. Tik nuo 1986 m. kultūriniai santykiai su Švedija 
pagyvėjo. 

M. Romerio kalba 1937II 16 t. p., 7 psl. Prof. Tunberg buvo didelis Pa- 
baltijo draugas, nekartą ten lankęsis. Jam pritariant, Stockholmo univ. 
pradėta dėstyti ir lietuvių kalba. LE, XXXII, 38 psl. t. 

M. Romerio kalba 1937 II 16, t. p., 7 psl. Plačiau apie Curmano kultūrinį 
bendradarbiavimą su Lietuva žr. LE, IV, 129 psl. Minėtinas dar Stock- 
holmo univ. prorektoriaus Nils Stjernbergo atsilankymas Kaune 1937 V 8. 
Jo paskaitos apie tarptautinės taikos gadynę apie 1500 m. pr. Kr. klausyti 
į pilnutėlę salę buvo atsilankęs ne tik gausus studentų būrys, bet ir uni- 
versiteto vadovybė bei profesūra ir Švedijos nepaprastas pasiuntinys ir 
įgaliotas ministras Westringas. Plg. „VDU Žinios“ 1937, 6 (16), 195 psl. 
M. Romeris teigia, kad švedai yra rimtai susidomėję Pabaltiju, reiškia jam 
simpatijų, stengiasi jį pažinti, rengia įspūdingas Baltijos šventes, Pabal- 
tijo universitetuose veikia švedų kalbos lektoratai, Švedų universitetuoe 
ir aukštosiose mokyklose pasirodo studentai lietuviai, latviai, estai ir t. t. 
Universiteto rektoriaus prof. M. Romerio kalba 1937 II 16, t. p., 7 psl. t. 

Jau per pirmąjį universiteto veikimo penkmetį (1922-1927) universitetą ap- 
lankė įvairių kraštų mokslininkai ir organizacijų atstovai, kaip Berlyno 
univ. prorektorius prof. A. Penck, Vassaro kolegijos prezidentas M. Mc 
Cracken, Rockefellerio fundacijos atstovas „dr. Eversole su sekretorium 
(1924 m.). Fakultetų kviesti, LU paskaitas skaitė atvykę iš Paryžiaus A. 
Meillet, iš Rygos R. Vipperis, iš Kielio E. Fraenkelis, iš Hallės F. Spechtas, 
iš Danijos poliarinių kraštų tyrinėtojas E. Mikkelsenas. 1926 V 31- VI 6 
Kaune viešėjo 9 suomių mokslininkai: Hj. V. Brotherus, G. Ekman, H. 
Gummerus, I. A. Hallakorpi, O. Manninen, V. Mansikka, A. R. Niemi, 
E. Oehmann, G. Schaumann. Lankymosi metu šie profesoriai skaitė ir pa- 
siaitų. 1927 m. gegužės-birželio mėn. revizituodama lankėsi Suomijoje LU 
profesorių delegacija iš rektoriaus M. Biržiškos, 8 profesorių ir ŽŪA rek- 
toriaus P. Matulionio. Plg. LU 1922-1927, 356 psl. t, 199 psl. 

Fondas mokėdavo išlaidas priimant užsienio aukštųjų mokslo bei mokymo 
įstaigų atstovus, delegacijas, ekskursijas ir t. t.; minint VDU įžymesnius 
įvykius ar dalyvaujant universiteto ar jo fakultetų Lietuvos aukštųjų moks- 
lo įstaigų šventėse ir įvairias kitas su atstovavimu susijusias išlaidas. Šio 
fondo lėšas sudarė VDU vyresniojo mokslo personalo mėnesinės pagrindi- 
nės nominalinės algos įmokos po 1490. VDU kalendorius 1985 m. rudens se- 
mestras, 130 psl. t.) 

Upsalos univ. bibliotekoje dirbąs K. J. Čeginskas pastebėjo, kad toje biblio- 
tekoje gausiausiai atstovaujami VDU Teisių Fak. leidiniai. 

Plg. LU 1922-1927, 358 psl. t. Ypač artimus santykius mūsų univ. biblioteka 
palaikė su šiomis įstaigomis: Latvijoje —- Latvijos univ., valstybine biblio- 
teka Rygoje; Estijoje — Tartu univ.; Suomijoje — Helsinkio ir Turku 
univ., mokslo d-ja (Soc. scient. Fennica), geografijos draugija (Soc. geogr. 
Fennica), suomių-ugrų d-ja (Soc. Finno-ougr.), zoologijos ir botanikos 
draugija (Soc. pro fauna et flora Fennica) ir kt.; Švedijoje — Stockholmo 
ir Upsalos (Uppsala) univ., geologiniu institutu (Sverige geolog, und.); 
Norvegijoje — Oslo univ., Bergeno muziejum; Anglijoje — mokslo ir pra- 
monės tyrinėjimų departamentu (Dep. of Scientific and Industrial Re- 
search) Londone; Danijoje — Kopenhagos univ.; Vokietijoje — Berlyno, Hei- 
delbergo, Karaliaučiaus, Leipzigo, Kėlno, Tūbingeno univ. vokiečių karo 
akademija; Čekoslovakijoje — Prahos ir Brno univ., Sijač d-ja Prahoje; 
Austrijoje — Vienos mokslo akademija, Grazo ir Innsbruko univ.; Šveica- 
rijoje — Bazelio, Ženevos, Friburgo, Berno, Zūricho univ., Tautų Sąjungos 
biblioteka; Vengrijoje — Budapešto univ.; Italijoje — Pavijos, Triesto, Bo- 
lonijos, Venecijos univ.; Ispanijoje — Kordobos akademija; Prancūzijoje 
— Paryžiaus ir Dijono univ.; Rusijoje — Leningrado, Maskvos, Minsko, 
Smolensko, Rostovo, Omsko, Irkutsko, Taškento univ., Rusijos mokslo aka- 
demija, Ukrainos mokslo akademija, Gudų kultūros inst., Rusijos kultūri- 
niams su užsieniais ryšiams draugija; Amerikoje — Massachusettso, Kali- 
fornijos, Stanfordo, Smithsono (Smithsonian) inst.,, JAV kongrešo biblio- 
teka Vašingtone; Azijoje — Japonijos tyrinėjimų taryba (Nation. Research 
Council), Tokio univ., Elektros kompanija (Japan, Electr. Co.), Charbino 
univ., Jeruzalės univ., Teisių mokykla Angoroje; Afrikoje — Kapštato univ.; 
Australijoje — Adelaidės univ.; P. Amerikoje — Rio de Janeiro univ. 

Šią sunkią universiteto rūmų statybos padėtį vaizdžiai nušvietė rektorius 
V. Čepinskis, kalbėdamas 1932 II 16 per VDU 10 m. sukakties iškilmes. 
VDU 1927-1932, 16 psl. t. 

LU 1922-1927, 117 psl. 

P. Raudonikis, Universiteto turtas ir lėšos (VDU 1930-1931 mokslo m., 
119 psl.); plg. VDU 1927-1932, 168 psl.; VDU kalendorius 1932 m., 175 ar 
1933 m., 209 psl. 
VDU kalendorius 1934 m., 189 psl. t. 
LU 1922-1927, 116psl. 
P. Raudonikis, t. p., 119 psl. t.; VDU 1927-1932, 69 psl.; VDU kalendorius 
1932 m., 176 psl. 
LU 1922-1927, 116 psl. 
VDU 1927-1932, 160 psl. 
LU 1927-1932, 116 psl. 
LU 1922-1927, 116 psl.; VDU 1927-1932, 169 psl. 
Žr. Aukštoji Freda, LE, I, 436 psl. Plg. Botanikos sodai, LE, III, 177 psl. 
VDU 1927-1932, 169 psl. 
5 t. p., 160 psl.; P. Raudonikis, t. p., 120 psl. t. 
LU, Kaunas, 1923, 113 psl. 
LU 1922-1927, 119 psl. 
55 t. p., 116 psl. 
VDU 1927-1932, 160 psl. 
P. Raudonikis, t. p., 118 psl.; VDU 1927-1932, 167 psl. t.; VDU kalendorius 
1932 m., 171 psl. t. 
VDU kalendorius 1934 m., 180 psl. t. 
Plg. VDU 1927-1932, 163 psl. t.; V. Lašas, t. p., 81 psl. t. 
VDU kalendorius 1984 m., 204 psl. t. 
V. Lašas, t. p., 82 psl. t. Krašto Apsaugos Ministerija jau 1987 m. pagei- 
davo Akių, ausų, nosies ir gerklės klinikas perimti „VDU Žinios“ 1937, 
7-8 (13-14), 242 psl. 
Plg. LU 1922-1927, 119 psl. t. 
VDU 1927-1932, 166psl. 
LU 1922-1927, 125 psl. 
VDU 1927-1932, 166 psl. 
Prof. P. Jodelės pranešimas per Fizikos ir Chemijos Instituto atidarymą 
1932 II 15 (VDU 1927-1932, 7 psl. t.); VDU kalendorius 1934 m. 205 psl. 
P. Jodelės pranešimas, t. p., 8 psl. 
V. Lašas, t. p., 84 psl. 
VDU 1927-1932, 166 psl.; V. Lašas, t. p., 85 psl. 
VDU 1927-1932, 166 psl. t. 
V. Lašas, t. p., 87 psl. 
< t. p., 87 psl. 
„VDU Žinios“ 1937 m. 1-5 (7-11), 107 psl. 

i 107 psl. Medicinos fak. tarybos daugumas norėjo, kad anksčiau 
būtų statomos klinikos, bet ne teoriniai rūmai, nes ligoninės buvo nepritai- 
kytos mokymo ir tyrimo reikalams. Teorinių rūmų statybos šalininkai kli- 
nicistus ramino, kad tuo laiku nebūsią leista statyti didesnių klinikų, kaip 
200 lovų, kai vėliau galėsią būti pastatytos žymiai erdvesnės klinikos. V. 
Lašas, t. p., 89 psl. 

Univ. rektoriaus prof. M. Romerio kalba 1937 II 16 universiteto tarybos 
iškilmingajame posėdyje, t. p., 11 psl.; Univ. rektoriaus prof. M. Romerio 
1937-1938 akademinių mokslo m. imatrikuliacijos akto kalba, t. p., 223 
psl.; „VDU Žinios“, 1936, 3, 93 psl. 

M. Romerio kalba 1937 II 16 t. p., 11 pslt.; M. Romerio kalba 1937-1938. .., 
t. p., 223 psl. 

J. Blažys, Klinikų statyba („VDU Žinios“ 1936, 2, 48 psl. 

Šš t. p., 50 psl. 
Plg. V. Lašas, t. p., 91 psl. 

- t. p., 98. Plg. J. Blažys, t. p., 50 psl. 
V. Lašas, t. p., 94 psl. t. Plg. J. Blažys, t. p., 50 psl. 
V. Lašas, t. p., 95 psl. t.; „VDU Žinios“ 1936, 6, 167 psl. 
„VDU Žinios“ 1936, 6, 167 psl. t.; „Vyriausybės Žinios“ nr. 540, 1936 VII 28. 
„VDU Žinios“ 1936, 6, 168 psl. 
Plg. „VDU Žinios“ 1936, 6, 168 psl.; V. Lašas, t. p., 96 psl. t. Pagal 
V. Lašą jury komisijai buvo atsiųsti ne 5, bet 6 projektai. T. p., 98 psl. 
„VDU Žinios“ 1936, 6, 168 psl. t. 

2 169 psl. t.; V. Lašas, t. p., 97 psl. Pagal „VDU Žinias“ į memo- 
randumą atsakė statybos komitetas, pagal V. Lašą, t. p. — konkurso ko- 
misija. Atsakymas buvo paskelbtas ir „Lietuvos Aide“ 1936 XI 30 ir XII 2. 
„VDU Žinios“ 1936, 6, 170 psl. t. 
Medicinos Fak. atsakymas į 12 gydytojų memorandumą duotas in extenso 
t. p., 171 psl. t. ir ,XX Amžiuje“ 1936 XII 4. 
„VDU Žinios“ 1936, 6, 181 psl. 
E. Vinteleris ir V. Kuzma tą uždavinį atliko 1936 IX 20-26, dalyvaudami 
II tarptautiniame kovos su vėžio liga kongrese. Jie nuodugniau susipažino 
su moderniausiais Hopital Saint-Pierre miesto centre klinikų pastatais, 
sujungtais su medicinos fakulteto teoretinių katedrų miesto centre klinikų 
pastatais, sujungtais su medicinos fakulteto teoretinių katedrų pastatais 
požeminiais koridoriais, kryžiuojančiais kiemus ir gatves. V. Kuzma, Mo- 
derniškųjų Briuselio klinikų lankymas ryšyje su projektuojama mūsų kli- 
nikų statyba („VDU Žinios“ 1936, 5, 143 psl. t.). 1936 XI 25-26 V. Kuzma 
dalyvavo Pabaltijo valstybių medicinos mokslininkų bei medicinos gydytojų 
bendradarbiavimo pasitarime ir darė mokslišką pranešimą estų gydytojų 
draugijos visuotiniame susirinkime Tartu mieste. Ta proga susipažino jis 
su Tartu univ. medicinos įstaigomis ir rado, kad estų klinikos bei ligoni- 
nės, apskritai, negalėtų būti pavyzdžiu VDU klinikų statybai. Gruodžio 
27-28 d. V. Kuzma lankė dar keletą modernių Suomijos ligoninių ir klini- 
kų Helsinkyje. V. Kuzma, Estų ir suomių klinikų bei mediciniškų įstaigų 
lankymas ryšium su projektuojama mūsų klinikų statyba („VDU Žinios“ 
1937, 56 (12), 184-190 psl.). 
Į Estiją V. Kuzma buvo Medicinos Fak. komandiruotas, kai į Suomiją va- 
žiavo savo iniciatyva. 
Plg. V. Lašas, t. p., 99 psl.; „VDU Žinios“ 1987, 6 (12), 207 psl.; M. Rė- 
merio kalba 1937-1938...t. p., 223 psl. 
„VDU Žinios“ 1937, 7-8 (18-14), 242 psl.; M. Romerio kalba 1937-1938... 
t. p., 223 psl. 
V. Lašas, t. p., 100 psl. 

5 t. p., 101 psl.; M. Romerio kalba 1937 II 16, t. p., 10 psl. 
V. Lašas, t. p., 100 psl. t. 

£ t. p., 102 psl. (Klinikų statybos išlaidos pagal darbų rūšį, 11 len- 
telė). 

5 t. p., 101 psl. 

> t. p., 101 psl. t. 

šš t. p., 105 psl. t. 

„VDU Žinios“ 1987, 7-8 (13-14), 242 psl. 
M. Romerio kalbą 1937II 16... t. p., 11 psl. 

V.DU 1927-1932, 9 psl. 

Studentų procentai apskaičiuoti pagal duotas statistikas. 

1937 m. Humanitarinių Mokslų Fak. veiklos aprašyme nusiskundžiama: 
„Iki šiol univ. biblioteka tebeguli įgrūsta į buv. spaustuvės tamsų rūsį, 
ir, kaip matyt iš univ. rektoriaus pranešimo š. m. II 16 d., artimesnėj 
ateity net nenumatoma pasirūpinti jai tinkamesne patalpa“. „VDU Žinios“, 
19837 m. 1-5 (7-11), 47 psl. Vis dėlto 19839 m. jau buvo numatyta statyti 
universiteto biblioteka, ir jai buvo jau parinkta ir vieta. Kad Teisių Fak. 
patalpų nepakako, jau 1936 m. kėlė aukštėn A. Tamošaitis. A. Tamošaitis, 
Teisių fak. patalpos („VDU Žinios“ 1936, 1, 45 psl. t.). Ir universiteto 
rektorius M. Romeris savo 1937 II 16 kalboje (t. p., 12 psl.t.) aiškino, kad 
reikią būtinai statyti rūmus Teisių Fak. auditorijoms ir iškilmėms tinkamai 
akademinei salei. 

P. Raudonikis, t. p., 118 psl.; VDU 1927-1932, 181 psl. 

Bene daugiausia VDU bus aukoję Amerikos lietuviai. Kun. J. Žilius savo 
knygyną dovanojo Lietuvos valstybei. Vincas Deksnys iš Brooklyno 1926 
m. padovanojo LU apie 10 skrynių knygų iš savo bibliotekos. Kun. A. Bur- 
bos biblioteka atiteko LU. Dr. A. M. Račkus 1926 m. padovanojo LU savo 
privataus muziejaus pinigų, iškasenų, kaulų ir akmenų rinkinius. JAV pri- 
pažinus Lietuvą de iure, per New Britain, Conn., mieste padarytą rinkliavą 
surinktas 1.000 dol. buvo pasiųstas rektoriui Šimkui. J. O. širvydas mir- 
damas padovanojo VDU knygų už 5.000 dol. Susivienijimo knygynas buvo 
gautas Lietuvos atstovybės Washingtone, ir jo dalis pasiųsta į Lietuvą. 
Plg. V. Liulevičius, t. p. Buvo ir kitų aukų, pvz.: VDU farmacijos skyrių 
baigęs Pikas aukojo 500 litų. Auka buvo skirta botanikos sodui. Studentams 
šelpti aukojo: inž. T. Naruševičius 1.000 dol., kad procentai būtų skiriami 
studentų stipendijoms; kun. Pautienius Amerikoje paliko tam tikrą fondą, 
kurio globėjai kasmet skirdavo stipendijas VDU studentams; prof. Radzvic- 
kas mirdamas paliko 100.000 litų Medicinos fakultetui studentų medikų 
stipendijoms. VDU 1927-1932, 181psl. J. Vailokaitis aukojo žemės Alekso- 
te (Linksmadvaryje) univ. rūmams statyti už 80.274 litus. V. Fišeris — 
knygų Medicinos fak. bibliotekai už 100.000 litų. J. Žiliaus auka bibliote- 
kai vertinama 50.000 litų. Plg. VDU kalendorius 1932 m., 82 psl. t. Pagal 
VDU kalendorių, t. p., 82 psl. t., kun. S. Pautienius paaukojęs (iki 1932 
I1) 100.000 litų Teologijos-filosofijos Fak. studentų stipendijoms, pagal 
kun. J. A. Karalių (LE, XXII, 192 psl.) S. Pautienius, visas savo gyve- 
nimo santaupas (apie 75.000 dol.) paliko Filadelfijos arkivyskupijos globai 
su sąlyga, kad nuošimčiai būtų skiriami aukštesnį mokslą einantiems lie- 
tuviams katalikams Lietuvoje. šiuo savo žygiu jis padėjo išeiti mokslą dau- 
geliui Lietuvos katalikų studentų“. 1922 II 16-1932 I 1 iš viso gauta aukų: 
gyvo ir negyvo ūkio inventoriaus už 8.119,16 litų, mokslo inventoriaus už 
124.768,03 litų, knygomis už 819.872,81 litų, pinigais 1.191,40, iš viso 
953.951,40 litų. VDU kalendorius 1932, 78-81 psl. 

VDU kalendorius 1937 m. rudens semestras, 168 psl. Kiti šaltiniai kai ku- 
rių metų pajamų ir išlaidų duomenis duoda kiek skirtingus. Pagal LU 
1922-1927, 63 psl. 1926 m. pajamų būta 455.415,42. Pagal VDU 1927-1982, 
182 psl. pajamų būta: 1927 m. 522.628,82 litai; 1928 m. 661.323,90; 1931 m. 
929.647,26. Pagal tą patį šaltinį išlaidų buvę: 1927 m. 4.195.070,76; 1931 
m. 7.088.738,66; 1932 m. 6.525.087,28. Pagal „VDU Žinias“, 1937, I-V 
(7-11), 23 psl. t., pajamų būta: 1926 m. 392.395,28; 1927 m. 552.628,82; 
1928 m. 661.613,40. Išlaidų: 1934 m. 4.515.701,41; 1935 m. 4.416.070; 1936 

m. 4.666.479,37. Pagal „VDU Žinias“, t. p., 31 psl., visų 15 m. išlaidų suma 
sudaro 67.506.414, 14; visų pajamų suma — 9.302.154,95 litus (t. p., 27 psl.). 
„VDU Žinios“, t. p., 27 psl. 

5 t. p., 31 psl. 
Valstybės biudžeto duomenis duoda S. Stankus, LE, XV, 223 psl. 
VDU kalendorius 1937 m. rudens semestras, 168 psl. ši suma nėra absoliu- 
čiai tikra, nes pvz.,.,„VDU Žinios“ 1937 m., 1-5 (7-11), 31 psl. duoda kiek 
skirtingą sumą, būtent 67.506.414,14 litų. 
Mažoji Lietuviškoji Tarybinė Enciklopedija II, 99 psl. 


585b Lietuvos statistikos metraštis 1939 m., XII, 334 psl. 

2 t. p., 334 psl. 
žr. VDU kalendorius 1936 m. rudens semestras, 166 psl. 
VDU kalendorius 1937 m. rudens semestras, 166 psl. 
Lietuvos Valstybės pajamų buvo: 1935 m. 279.860 mil., 1936 m. 302.802 
mil., 1937 m. 329.940 mil., 1938 m. 370.993 mil., 1939 m. 361.782 mil. litų. 
Lietuvos valstybės iždo išlaidų buvo: 1935 m. 276.866 mil., 1936 m. 287.721 
mil., 1937 m. 318.153 mil., 1938 m. 366.488 mil., 1939 m. 356.544 mil. litų. 
Žr. S. Stankus, t. p., 223 psl. 1939 m. Valstybės iždo pajamos ir išlaidos 
kiek krito, nes, tais metais netekus Klaipėdos, būvo atpuolusios pajamos 
iš to miesto pramonės ir uosto. 


ANTROJI DALIS 


LIETUVOS UNIVERSITETŲ 
VEIKLA 1922-1944 


FAKULTETAI, BIBLIOTEKA IR STUDENTŲ 
ORGANIZACIJOS 


II FAKULTETŲ VEIKLA 


JONAS GRINIUS 


TEOLOGIJOS - FILOSOFIJOS FAKULTETAS 


Fakulteto steigimo istorija 


Teologijos - Filosofijos Fakultetas Lietuvos (nuo 1930 m. Vytau- 
to Didžiojo) Universitete pergyveno, palyginti su kitais fakultetais, 
tur būt, permainingesnę istoriją: įsteigtas 1922 m. balandžio 12 d. 
gana didelis (su 22 katedromis), nuo 1927 m. tapęs tarptautinės tei- 
sės objektu, nes tų metų rugsėjo 27 d. buvo įrašytas į Lietuvos 
Respublikos ir Šventojo Sosto konkordatą, 1931 m. katedrų bei 
etatų atžvilgiu Lietuvos vyriausybės taip susiaurintas, kad beveik bu- 
vo panaikintas filosofijos skyrius, ir pagaliau Sovietų Rusijos okupa- 
cijos pradžioj, 1940 m. liepos 16 d. jis buvo visai likviduotas. 

Dvilypis Teologijos - Filosofijos Fak. buvo įsteigtas, norint pa- 
tenkinti daugumos Lietuvos gyventojų (katalikų) pasaulėžiūrinius 
interesus, būtent, greta teologijos skyriaus, kuriame turėjo mokslus 
eiti pirmiausia būsimieji kunigai, duoti galimybę pasauliečiams filo- 
sofijos skyriuje išeiti tokius pasaulinius mokslus, kurie labiausiai 
susiję su katalikų pasaulėžiūra. Šituo skyrium buvo stengiamasi 
patenkinti tuos katalikų šviesuolius, kurie, vadovaujami kun. Pr. 
Būčio, St. Šalkauskio, K. Pakšto ir kitų, norėjo Lietuvoj steigti 
katalikų universitetą. Šitam reikalui Jungtinių Amerikos Valstybių 
lietuvių tarpe jie buvo surinkę apie pusę milijono litų Lietuvos lais- 
vės paskolos lakštais. Didžiausią jų dalį (42.500 dolerių sumai) Ame- 
rikoje iš Lietuvių Katalikų Federacijos buvo išsirūpinęs prof. Pr. Bū- 
čys (jo Atsiminimai I, 1966, 72), kuris — Žemaičių vyskupo Pr. Ka- 
revičiaus pavedimu — buvo vienas svarbiausiųjų fakulteto planuo- 
tojų. Nustatant fakulteto pobūdį, jo katedras bei etatus, jo žodis 
buvo reikšmingas. 

Krikščionių demokratų bloko atstovai steigiamajame seime, ku- 
ris 1922 m. pradžioje svarstė Lietuvos Universiteto įstatymą, iš prin- 
cipo pritarė katalikų universitetui, bet nenorėjo skaldyti negausių 
lietuvių mokslininkų jėgų ir apsunkinti kraštą finansiškai. Todėl su- 
interesuotųjų buvo sutarta nesteigti katalikų universiteto, ir pasi- 
tenkinti bendrajame Lietuvos Universitete reliatyviai plačiu filoso- 
fijos skyrium, kuriame aukštuosius mokslus galėtų išeiti būsimieji 
aukštesniųjų mokyklų (gimnazijų) mokytojai ir kiti aukštojo mokslo 
siekią katalikai. Organizuodami šalia teologijos skyriaus viename fa- 
kultete katalikų humaniora padalinį filosofijos skyriaus vardu, kata- 
likų šviesuoliai ir krikščionių demokratų vadovaujantieji politikai, 
žinoma, tikėjosi šitokiu būdu geriau apsaugoti katalikų mokslo 
ir mokymo teises bendrojo universiteto rėmuose. Kad šitoks filosofi- 
jos skyrius, laikomas valstybės lėšomis, galėjo būti politiškai nepa- 
lankios vyriausybės pradėtas varžyti bei siaurinti, vėliau patvirtino 
faktai. Tačiau 1922 m. tokio dvilypio fakulteto įkūrimas buvo laiko- 
mas pačiu priimtiniausiu sprendimu. Tai buvo drauge ir katalikų 
nuolaida, nes dvilypiu fakultetu buvo tenkinamas katalikų moksli- 
nių bei pasaulėžiūrinių interesų teisių minimumas. Į jį, šalia teolo- 
gijos disciplinų, įėjo filosofija, pedagogika, psichologija, sociologija 
ir literatūros bei istorijos mokslai. 

Kadangi katalikų aukštosios mokyklos Vakarų pasauly papras- 
tai turi du mokslo laipsnius, tai ir Teologijos - Filosofijos Fak. buvo 
suteikta teisė, šalia universiteto baigimo diplomo, dar duoti savo ab- 
solventams licenciato ir daktaro laipsnius (tuo šis fakultetas skyrėsi 
nuo kitų Lietuvos Universiteto fakultetų, kurie teturėjo tik dakta- 
ro laipsnį). Tačiau Teologijos - Filosofijos Fak. suteikti licenciatą 
ar doktoratą pagal Bažnyčios kanonų teisę tegalėjo nuo 1928 m. ru- 
dens, nes 1922 m. steigiant minimąjį fakultetą, Lietuvos respublikos 
vyriausybė neturėjo konkordato su Šventuoju Sostu. 

Taigi Vatikano universitetų bei seminarijų kongregacija ligi 
konkordato sudarymo 1927 m. pasiliko tik Teologijos - Filosofijos Fa- 
kulteto gyvenimo pašalinė stebėtoja. Jo idėjinio bei moralinio globėjo 
arba kanclerio pareigas pagal katalikų universitetų tradiciją ėjo vie- 
tos vyskupas. Tuo fakulteto kancleriu pradžioj buvo Žemaičių vysk. 
Pr. Karevičius, o nuo Lietuvos bažnytinės provincijos įsteigimo 
1926 m. — Kauno arkivyskupas metropolitas J. Skvireckas. Nors fa- 
kulteto kanclerio teisės ir pareigos nebuvo nustatytos universiteto 
statute, tačiau dėl fakultetui privalomos kanonų teisės kanclerio ga- 
lios buvo didelės: kviečiamam fakulteto docentui jis galėjo suteikti 
arba nesuteikti teisę dėstyti (missionem canonicam) ir ją atšaukti, 
jei dėstytojas būtų nusikaltęs oficialiam Bažnyčios mokslui arba vie- 

šosios etikos dėsniams. Kanclerio sutikimo taip pat prašydavo de- 
kanas, kai fakultetas kokį nors dėstytoją keldavo į aukštesnį laips- 
nį, arba kai absolventui buvo suteikiamas mokslo laipsnis. 

Dėl to fakulteto dėstytojams kartais iškildavo rimtų nemalonu- 
mų. Pvz. kai diskusijų aidai dėl A. Maceinos viešos paskaitos Katalikų 
Veikimo Centro suvažiavime 1936 m. pasiekė kanclerį J. Skvirecką, 
šis pagrasino per dekaną atimti A. Maceinai missionem canonicam, 
jei panašūs reiškiniai pasikartotų; 1940 m. pavasarį fakultetui suma- 
nius priv. doc. J. Grinių pakelti į ekstraordinarinius profesorius, at- 
siklaustas kancleris laikinai sulaikė šią promociją. 


Sąranga ir mokymo eiga 


1922 m. balandžio 12 dienos įstatymu Teologijos - Filosofijos Fak. 
buvo įsteigtas su šiomis katedromis: 1. filosofijos įžangos ir istorijos, 
2. filosofijos sistemos, 3. teorinės ir eksperimentinės psichologijos, 
4. pedagogikos ir jos istorijos, 5. sociologijos, 6. visuotinės istorijos 
ir istorijos filosofijos, 7. visuotinės literatūros, 8. fundamentalinės 
teologijos, 9. dogmatinės teologijos, 10. moralinės teologijos, 11. pas- 
toralinės teologijos, 12. kanonų teisės šaltinių, 13. Benedikto kodekso, 
14. patrologijos, 15. Šv. Rašto Senojo Įstatymo, 16. Šv. Rašto Naujojo 
Įstatymo, 17. krikščioniškosios archeologijos ir meno istorijos, 18. 
krikščionijos pradžios, 19. viduramžių Bažnyčios istorijos, 20. nau- 
jųjų laikų Bažnyčios istorijos, 21. tikybų istorijos Lietuvoj, 22. religi- 
jų istorijos. 

Lietuvos Universiteto statutas nebuvo nustatęs nei skyrių, nei 
kaip šias 22 katedras padalyti į skyrius. Nors griežto pasidalijimo 
neįvyko nei mokymo praktikoj, tačiau daugumas tų katedrų (15 iš 
22) buvo skiriamos teologijos skyriui, o pirmosios septynios įvardy- 
tųjų katedrų — filosofijos skyriui. Tačiau pačioj fakulteto veikimo 
pradžioj buvo numatyti keturi skyriai: 1. teologijos, 2. kanonų teisės, 
3. filosofijos ir 4. istorijos. Mažiausias buvo kanonų teisės skyrius, 
kuris nuo 1932 m. besivadino sekcija. Istorijos skyrius praktiškai ne- 
egzistavo ligi 1923 m. įskaitytinai. Šitokiu būdu teišryškėjo tik du 
skyriai — teologijos ir filosofijos. Jie pasigelbėdavo profesoriais, bet 
jų mokslo santvarka buvo skirtinga. 


Filosofijos skyriaus mokslo sąranga ir mokslo eiga 


Nors polemikų įkaršty filosofijos skyriui nekartą buvo prikiša- 
mas katedrų paralelizmas, lyginant su Humanitarinių Mokslų Fak,, 
kuris turėjo atskiras katedras lietuvių, vokiečių, prancūzų, anglų 
kalboms ir tų tautų literatūroms, bet šitaip nebuvo. Filosofijos sky- 

rius turėjo pasitenkinti vienintele (visuotinės) literatūros katedra. 
Nebuvo atskiros katedros nė Lietuvos praeičiai tirti, nes visi istori- 
niai mokslai taip pat buvo suglausti į vienintelę katedrą (visuotinės 
istorijos ir istorijos filosofijos). Tiesa, kad jai daug pagelbėjo teolo- 
gijos skyriaus profesoriai, dėsčiusieji Bažnyčios istorijos ir religi- 
jų istorijos dalykus. Pvz. senovės istoriją iki fakulteto uždarymo pa- 
stoviai dėstė religijų istorijos katedros vedėjas Pr. Dovydaitis, viduri- 
nių amžių istoriją taip pat visą laiką dėstė vidurinių amžių Bažnyčios 
istorijos katedros vedėjas Pr. Penkauskas, o naujųjų amžių istoriją 
dėstė (iki 1937 m. galo) kun. marijonas J. Totoraitis. Filosofijos sky- 
riuje didžiausia buvo visuotinės literatūros katedra, nes ji turėjo 
penkis vyresniojo mokslo personalo etatus ir septynis jaunesniojo 
(daugiausia įvairių kalbų lektoriams). 

Pagal 1929 m. reguliaminą filosofijos skyrius turėjo keturioliką 
specialybių, suskirstytų į vadinamąsias šakas. Tai buvo: 1. filosofijos 
sistema, 2. filosofijos istorija, 3. gamtos filosofija, 4. pedagogika - 
psichologija, 5. sociologija, 6. religijų istorija; visuotinės istorijos spe- 
cialybė turėjo keturias šakas (1. senovės, 2. vidurinių amžių, 3. nau- 
jųjų amžių, 4. Lietuvos istorijos); visuotinės literatūros istorijos spe- 
cialybė turėjo penkias šakas (1. lietuvių kalbos ir literatūros, 2. vo- 
kiečių kalbos ir literatūros, 3. graikų kalbos ir literatūros, 4. lotynų 
kalbos ir literatūros, 5. prancūzų kalbos ir literatūros). Tačiau čia 
minimos šakos nevisada veikė. Sakysim, kurį laiką nebuvo graikų 
kalbos ir literatūros; prancūzų kalbos ir literatūros šaka pradėjo 
veikti nuo 1929 m. rudens semestro, o meno istorija — nuo 1932 m. 
pavasario semestro. 

Filosofijos skyriaus studijų planai buvo gana lanksčiai taikomi 
jo strūktūrai ir Lietuvos kultūrinio gyvenimo reikalams. Kadangi 
filosofijos skyriaus studentai galėjo naudotis kitų fakultetų dėstomais 
dalykais, iš kurių buvo leidžiama sudaryti visą šalutinę šaką, tai 
vienu laiku (1925-1931 m.) prie visuotinės istorijos katedros buvo 
geografijos šaka, kurioj pagrindiniu dėstytoju buvo K. Pakštas. Lai- 
kas nuo laiko (1925-1931 m.) būdavo taip pat skaitomi epizodiniai 
žurnalistikos kursai, kuriuos dėstydavo J. Eretas. Po 1931 m. stiprių 
fakulteto susiaurinimų, kai K. Pakštas geografiją pradėjo dėstyti 
Gamtos - Matematikos Fak., kai kurie skyriaus studentai klausydavo 
paskaitų ten, o kai kurie kiti savo mokslus pasipildydavo Humanita- 
rinių Mokslų Fak. Ten dažniausiai pasipildydavo būsimieji kalbų 
bei literatūrų specialistai. Sakysim, kai A. Salys perėjo dėstyti į 
Humanitarinių Mokslų Fak., ten savo studijas papildydavo Filosofijos 
skyriaus studentai. J. Eretas ir J. Grinius buvo daugiau atitinkamų 
(vokiečių, prancūzų) literatūrų negu kalbų specialistai (J. Griniui 

dar tekdavo dėstyti meno istoriją ir estetiką), todėj jų klausytojai 
kalbos mokslą klausydavo Humanitariniame Fak. Toks pasipildymas 
gretimo fakulteto dėstytojais, lyg savotiškas „persikėlimas“ į kito 
miesto universitetą, žinoma, turėjo nemaža naudos, nes plėtė studi- 
jozų mokslinį akiratį. 

Filosofijos skyriuje kiekvienas studentas turėdavo pasirinkti tris 
šakas iš aukščiau minėtų keturiolikos; viena tų šakų turėjo būti 
pagrindinė ir dvi šalutinės, o joms numatytų mokslo disciplinų 
programa turėjo būti išklausyta per aštuonis semestrus. Tačiau ne- 
retai minėtosios šakos, arba specialybių grupės, būdavo privalomai 
sujungtos arba suporuotos. Pvz. tam studentui, kuris pagrindine ša- 
ka pasirinkdavo filosofijos sistemą, šalutine šaka privalomai turėjo 
būti imama filosofijos istorija, ir atvirkščiai: kas pagrindine šaka 
pasirinkdavo lietuvių literatūrą, tam viena privaloma šalutine šaka 
buvo lietuvių kalbos mokslai, ir atvirkščiai. Panašiai buvo susietos 
istorijos šakos arba sekcijos. Pvz. kas pagrindu studijavo Lietuvos 
istoriją, tas šalutine šaka dar turėjo imti arba vidurinių amžių, arba 
naujųjų amžių istoriją. Be specialybės (pagrindinės) šakos, dažnas 
filosofijos skyriaus studentas pasirinkdavo pedagogikos - psicholo- 
gijos šaką šalutine šaka, nes didžioji dauguma to skyriaus studen- 
tų ruošdavosi tapti gimnazijų ir kitų viduriniųjų mokyklų mo- 
kytojais. 

Studijos šalutinėj šakoj skyrėsi nuo pagrindinės tuo, kad ša- 
lutinėj šakoj tebūdavo privalomos vienerios seminarinės pratybos 
šalia dviejų pratybų pagrindinėj šakoj ir atkrisdavo vienas antras 
specialus mokslas su egzaminais, kurie būdavo privalomi pagrindinėj 
šakoj. Kiek ir kurios mokslo disciplinos savaitinių valandų per se- 
mestrą reikėjo studentui išklausyti pagrindinėj ir šalutinėsė šakose, 
reguliamine buvo aiškiai nurodyta. Laisviau buvo galima pasirinkti 
seminarines pratybas, ypač šalutinėse šakose. 

Visiems filosofijos skyriaus studentams tebuvo privalomi tik ke- 
turi dalykai: filosofijos įvadas, logika, psichologija ir bendroji moks- 
linio darbo metodika. Privalu taip pat buvo išmokti vieną Vakarų 
Europos kalbą taip, kad ji įgalintų studentų ta kalba skaityti moks- 
linę literatūrą (tai reikėjo įrodyti egzaminu). Be šių visiems sky- 
riaus studentams privalomų mokslo dalykų, didžiosios (dvilypės) 
šakos turėjo dar savo privalomas disciplinas. Todėl visose kalbų 
bei literatūrų šakose turėjo būti išeiti šie dalykai: lietuvių kalbos 
bendrasis kursas, bendroji fonetika, estetika, bendrieji kalbotyros 
pagrindai, literatūros teorija, visuotinės literatūros bendrasis kursas, 
literatūros nagrinėjimo metodai. Visuotinės ir Lietuvos istorijos šako- 
se visiems jų klausytojams buvo privalomi šie mokslo dalykai: filoso- 

fijos istorijos įvadas, kultūros filosofija, istorijos padedamieji mokslai, 
politinė ekonomija, valstybės teorija, Lietuvos istorijos šaltiniai, is- 
torijos dėstymo metodika ir po aštuonias semestrines valandas seno- 
vės, vidurinių amžių, naujųjų amžių ir Lietuvos istorijos kursų. 

Tiek visų bendrųjų privalomųjų disciplinų, tiek šalutinių šakų 
disciplinų egzaminus studentai galėdavo laikyti prie atitinkamo moks- 
lo dalyko dėstytojo. Kad būtų įskaitytas visas semestras, studentas į 
savo studijų knygelę turėjo būti įsirašęs bent 15 savaitinių valandų, 
sudarytų iš visų einamų disciplinų, o šių išklausymas turėjo būti 
paliudytas profesorių parašais. Dėstytojai savo parašus duodavo se- 
mestro gale arba po trumpo pakalbinimo (colloguium), iš kurio įsiti- 
kindavo, kad studentas klausė jo paskaitas, arba visai be pakalbinimo. 

Kai filosofijos skyriaus studentas turėdavo įskaitytus aštuonis 
semestrus, įskaitytas privalomas pratybas, išlaikytus bendrųjų dis- 
ciplinų ir šalutinių šakų egzaminus, jis turėjo teisę prašyti fakulteto 
tarybą, kad jam paskirtų jo specialybės (pagrindinės šakos) egzami- 
nus, kurie vadinosi baigiamaisiais, arba diplominiais, egzaminais, 
atliekamais trijų profesorių komisijoje. Pradžioje filosofijos skyriu- 
je aukštojo mokslo baigimo diplomui gauti pakakdavo išlaikyti trijų 
dėstytojų komisijoje vieną akademinę valandą trunkančius egza- 
minus iš svarbiausio (pagrindinės specialybės) mokslo. Žinoma, visų 
kitų pagrindinės ir šalutinių šakų disciplinos turėjo būti išlaikytos 
ankstesniuose egzaminuose (ne komisijoj). Kaip teologijos skyriaus 
bendrojo ruožo studentai, taip ir filosofijos skyrių baigiantieji iki 
1929 m. pabaigos diplominio darbo nerašydavo. Tačiau, keliant moks- 
linį lygį ir didinant reikalavimus, vėliau diplominis rašto darbas filo- 
sofijos skyriuje buvo privalomas. 

Dėl diplominio darbo temos reikdavo susitarti su pagrindinės 
specialybės dėstytoju ir tą rašto darbą įteikti komisijai, paskirtai 
baigiamiesiems egzaminams žodžiu. Tačiau dėl šio pastarojo nuosta- 
to baigiantiems studentams būdavo daroma palengvinimų ta prasme, 
kad fakulteto taryba dažnai leisdavo baigiamuosius egzaminus žo- 
džiu laikyti pirmiau, dar neįteikus diplominio rašto darbo. Tik po 
diplominio darbo priėmimo jie tegaudavo aukštojo mokslo baigimo 
diplomą. 


Studentai ir absolventai 


Teologijos - Filosofijos Fak. buvo Lietuvos katalikų mokslo bei 
mokymo konfesinė įstaiga. Nors jokie nuostatai nedraudė ten pri- 
iminėti kitų konfesijų bei tautybių studentų, tačiau abiejuose fa- 
kulteto skyriuose studentai užsirašydavo katalikais. Antai, 1932 m. 

universiteto statistika liudija, kad Teologijos - Filosofijos Fak. klau- 
sytojai visu 100 6 buvo lietuviai ir katalikai. 

Filosofijos skyriuje tą vieningumą didino dar viena aplinkybė: 
čia humanistinių mokslų studijuoti susirinkdavo daugiausia ateiti- 
ninkai. Tiesa, kad šituo atžvilgiu niekas nėra pateikęs tikslios statis- 
tikos; tačiau Z. Ivinskis mano, kad 90-95 Yo studentų tame skyriuje 
buvo ateitininkai. Juos čia iš gimnazijų traukdavo ne tik sava pa- 
saulėžiūra, bet dar žinomi vardai ateitininkų organizacijos steigėjų 
bei idėjinių vadovų, kaip Pr. Dovydaitis, M. Reinys, St. Šalkauskis, 
Pr. Kuraitis, L. Bistras, V. Mykolaitis - Putinas, kurie nuo Lietuvos 
universiteto pradžios (1922-1923 m.) dėstė filosofijos skyriuje. 

Suprantama, kad dėl idėjinės giminystės profesorių ir studentų 
kasdieniniai santykiai buvo draugiški ir šilti. Studentai šitokiais san- 
tykiais džiaugdavosi, dėl to filosofijos skyrių vertindavo ir į jį stodavo 
net tada, kai būdavo atvirai kalbama dėl jo panaikinimo. Sakysim, 
švietimo ministro raginamas, universiteto senatas sutiko įspėti stu- 
dentus apie eventualų filosofijos skyriaus uždarymą, ir patarė jiems 
1928 m. rudens semestre į tą skyrių nebesiregistruoti (kaip ir į 
Evangelikų Teologijos Fak. bei į veterinarijos skyrių Medicinos Fak.). 
Tačiau naujai įsimatrikuliuojantieji studentai į šitokį įspėjimą atsakė 
priešingai, būtent padidindami klausytojų skaičių (fakultete 1927 m. 
buvo 362 studentai, 1928 m. — 386 studentai, 1929 m. — 425 studentai, 
1930 m. — 427 studentai). Šitie augantieji skaičiai liudija, kad stu- 
dentai brangino šį fakultetą. Didžiosios grėsmės (1930) metais (kai 
Lietuvos vyriausybė įvykdė viso universiteto reformą, iš dalies pa- 
naikindama jo autonomiją, o Teologijos - Filosofijos Fak. reformą tik 
atidėdama) ten studentų skaičius pasiekė savo rekordinį aukštį, nes 
rudens semestre buvo 427 studentai. 

Tačiau iš to, kad filosofijos skyriuje reiškėsi pasaulėžiūrinė 
vienybė, nereiktų padaryti išvados, kad čia studijavo tik ateitinin- 
kai ir kad jų nebuvo Humanitarinių Mokslų Fak. ir kitur. Tiesa, 
kad po 1931 m. reformos ateitininkų skaičius Humanitarinių Moks- 
lų Fak. padidėjo; tačiau anksčiau ir vėliau šitos datos Humanitari- 
nių Mokslų, Evangelikų Teologijos, Gamtos - Matematikos fakultetų 
nemažai studentų, ypač kurie ruošdavosi mokytojų profesijai, filoso- 
fijos skyriuje klausydavo pedagoginių disciplinų. Žinoma, St. Šal- 
kauskio ir jo artimiausių kolegų pedagoginėmis paskaitomis dažniau- 
siai pasinaudodavo tie kitų fakultetų studentai, kurie pasaulėžiū- 
riškai stovėjo arti filosofijos skyriaus. 

Kaip Vytauto Didžiojo Universiteto statistika liudija, Teologijos - 
Filosofijos Fak. studentai buvo gana darbštūs, nes, palyginti su 
kitais panašiais fakultetais, fakultetas išduodavo proporcingai dau- 

giausia aukštojo mokslo diplomų. (Palygink ir A. Rukšos aiškinimą 
psl. 205) Pvz. Teologijos - Filosofijos Fak., kuris 1932 m. pavasario 
semestre turėjo 329 studentus, jau 1927-1932 m. laikotarpiu bu- 
vo išleidęs 235 absolventus, Humanitarinių Mokslų Fak. su 676 stu- 
dentais per anuos 5 metus tebuvo išleidęs 65 absolventus, Teisių Fak. 
su 1458 stud. — 314 absolventų. Teologijos - Filosofijos Fak. darbš- 
čiausias buvo teologijos skyrius, nes jame vyravo kursinė sistema 
su semestriniais egzaminais, o jo studentu didžiuma gyveno konvikte 
su griežtai vykdoma dienotvarke. Šis skyrius ir davė pirmuosius ab- 
solventus, kai tuo tarpu filosofijos skyrius pirmuosius savo auklėti- 
nius (kun. P. Durasevičių, J. Grinių ir kun. Aug. Liepinį) išleido 
tik 1926 m. pradžioje. Ir vėliau filosofijos skyriaus studentai darbš- 
tumu nepajėgė lenktyniauti su teologijos skyrium, nes šį skyrių per 
penkerius (1927-1932) metus buvo baigę 138 kunigai, o baigimo 
diplomus filosofijos skyriuje tebuvo gavę 97 asmens (jų tarpe 31 
moteris). 


Tačiau, palyginus šio skyriaus mokymo rezultatus su Humanita- 
rinių Mokslų Fak., kuriuodu vis buvo mėgstami lyginti, skaičiai 
verčia rezultatų pirmenybę atiduoti filosofijos skyriui, nes šis 1932 m. 
pavasarį, teturėdamas 169 studentus, buvo išleidęs 1927 - 1932 m. laiko- 
tarpiu 97 absolventus, o per tą patį 5 metų periodą Humanitarinių 
Mokslų Fak. su 676 studentais (1932 m. pavasarį) teturėjo 65 absol- 
ventus, atseit, diplomais baigusiųjų proporcija buvo 97:65, nors stu- 
dentų skaičius filosofijos skyriuje daugiau nei tris kartus buvo ma- 
žesnis (proporcija 169:676). Todėl polemikose dėl fakulteto buvo pri- 
kišama, kad filosofijos skyrius per lengvai išduodąs diplomus tin- 
kamai neparuoštiems asmenims, nes iki 1929 m. iš savo baigiančių- 
jų studentų per egzaminus nereikalaudavo diplominio darbo. 


Kad Teologijos - Filosofijos Fak. auklėtiniai mokėjo raštu gerai 
išreikšti savo žinias bei parodyti pažangą, liudija jų disertacijos 
daktaro laipsniui, kurio reikalavimai abiejuose skyriuose mažai kuo 
skyrėsi, nes buvo suderinti su universiteto bendruoju reguliaminu. 
Neminint čia licenciato laipsnį gavusių asmenų (teologijos skyriuj 
daugiau negu filosofijos), vis dėlto reikia įvardyti absolventus, už- 
baigusius daktaro laipsniu, nes šis geriau liudija mokslinius intere- 
sus bei pažangą. 1927 - 1940 m. tarpe daktaro laipsnius filosofijos sky- 
riuje gavo šie asmens: J. Grinius (literatūros), A. Kučinskas (isto- 
rijos), A. Maceina (pedagogikos), Pr. Mantvydas (filosofijos), J. Ma- 
tusas (istorijos). 

Keliant mokslo lygį, fakultetas pradėjo reikalauti ir formalių 
habilitacijų. Dėl to fakulteto viešuosiuose posėdžiuose savo habili- 

tacijas apgynė du filosofijos skyriaus priv. docentai (Z. Ivinskis — 
1933 m. ir A. Maceina — 1935 m.). 

Kiti fakulteto absolventai į Lietuvos kultūrinį gyvenimą įsijun- 
gė rašytojais, literatūros kritikais, žurnalistais, laikraščių redakto- 
riais, vadovėlių ir kitokių populiarių knygų autoriais. 


Mokslinių tyrinėjimų organizavimas 


Teologijos - Filosofijos Fak. buvo mokymo ir mokslo įstaiga. Jos 
gyvavimo pradžioj reikėjo daugiau dėmesio skirti mokymui, nes Lie- 
tuvos mokykloms stigo kvalifikuotų mokytojų, o nemaža dėstytojų 
neturėjo praktikos, nors ir žinojo aukštosios mokyklos reikalavimus. 
Todėl iki 1930 m. jų mokslinės kūrybos knygos retos. Skatindamas 
savo narius į kūrybos darbus, fakultetas jiems moksliniu forumu 
siūlė žurnalus, kuriuos leisti jis perėmė iš Pr. Dovydaičio. 

Toks pirmas žurnalas, perimtas 1923 m., buvo „Logos“. Jis pri- 
klausė filosofijos skyriui ir buvo skiriamas filosofijos, filosofijos is- 
torijos, pedagogikos ir psichologijos problemoms. Čia nemaža ori- 
ginalių straipsnių yra išspausdinęs Pr. Kuraitis. Žurnale galėjo da- 
lyvauti ir fakultetui nepriklausą asmens. „Logos“ ėjo (iki 1931 m.) 
dviem arba vienu sąsiuviniu. Iš viso buvo išleista 19 sąsiuvinių. 

Vėliausiai (tik 1930 m.) pradėtas leisti „Athenaeum“ žurnalas, 
kuris priklausė filosofijos skyriui. 1930 - 1931 m. jis ėjo pusmetiniu 
žurnalu, o 1931-1939 m. metraščiu. Nors „Athenaeum“ buvo skirtas 
kalbos, literatūros ir istorijos klausimams, tačiau keturiolikoje sąsiu- 
vinių dažniausiai spausdindavo literatūros mokslo studijų bei straips- 
nių, parašytų ne vien fakulteto narių. Šį žurnalą visą laiką reda- 
gavo J. Eretas. 

Kadangi dėl žinomų istorinių aplinkybių mokslinių knygų lei- 
dyklų Lietuvoj nebuvo, Teologijos - Filosofijos Fak., kaip ir kitos 
panašios įstaigos, stengėsi sudaryti sąlygas savo fakulteto dėstytojams 
išleisti stambesnius mokslo darbus, kurie žurnaluose nebegalėdavo 
tilpti. Tokiu būdu per 18 gyvavimo metų fakultetas buvo išleidęs 
31 knygą. Jas platindavo komisionierius Šv. Kazimiero Draugija Kau- 
ne. 1940 m. bolševikų vyriausybei fakultetą uždarius, visų knygų 
neparduotieji egzemplioriai buvo iš komisionieriaus sandėlių pa- 
imti ir atiduoti permalti į popierių. 

Šitaip „raudonu“ popierium virto P. Malakauskio kanonų teisės 
aštuoni tomai (bažnytinės teisės šaltiniai, moterystės teisė, baudžia- 
moji teisė ir kt.), Pr. Būčio teologijos enciklopedijos kursas (1925), 
Pr. Venckaus fundamentalinės teologijos paskaitos (trys dalys), St. 
Gruodžio ,„Negimusios gyvybės panaikinimas“ (1935). Iš filosofinių ir 

pedagoginių raštų paminėtini Pr. Kuraičio „Pagrindiniai gnoseologi- 
niai klausimai“ (1930) ir „Ontologija“ (1931, du tomai), St. Šalkaus- 
kio „Bendrieji pedagogikos pagrindai“ (1935), A. Maceinos „Kultū- 
ros filosofijos įvadas“ (1936), „Pedagogikos istorija“ (1940), A. Ma- 
liauskio „Teodiceja“ (1931) ir „Etika“ (1935). Neturint pretenzijų 
keliais sakiniais įvertinti visų čia suminėtų teologijos, filosofijos ar 
pedagogikos knygų, viena vis dėlto galima pasakyti: net vadovėli- 
nio pobūdžio veikalai, skirti pirmiausia studentams mokyti, buvo pir- 
mosios tų sričių mokslinės knygos, parašytos lietuvių kalba pagal 
europinius mastus. 


Vertingų veikalų fakultetas buvo išleidęs iš literatūros ir meno 
filosofijos sričių. Tai J. Ereto „Heinrich Seuse“ (1929), „Meister 
Eckehart“ (1930), „Jonas Tauleris“ (1930), „Vokiečių literatūros is- 
torija“ (1931), „Goethe“ (1933), J. Griniaus „O. V. Milašius — poe- 
tas“ (1930), „Putino lyrika“ (1932), „Grožis ir menas“ (1938), J. Am- 
brazevičiaus „Vaižgantas“ (1936). Gal čia tik į J. Ereto „Vokiečių 
literatūros istoriją“ ir J. Griniaus „Grožį ir meną“ (estetiką bei 
meno filosofiją) galima žiūrėti kaip vadovėlius, nors jie nestokoja 
autorių savų žvilgsnių į atitinkamas problemas, tačiau jau specialio- 
mis studijomis laikytinos kitos knygos. 


Tai dar labiau tinka pasakyti apie Z. Ivinksio „Lietuvos prekybą 
su Prūsais“ iki XVI a. pradžios (1934) ir J. Totoraičio „Sūduvos is- 
toriją I“ (1938). Tai jau specialūs Lietvos istorijos darbai, parašyti 
atsirėmus rankraštiniais archyviniais dokumentais. 


Čia išskaičiuoti fakulteto leidiniai neduoda vaizdo, ką fakulteto 
dėstytojai yra tyrę, rašę ir spausdinę, nes nevienas profesorius savo 
mąstymų bei tyrimų rezultatus yra skelbęs šalia fakulteto leidinių, 
o kai kurių darbai liko neišspausdinti arba žuvo per II Pasaulinį 
karą bei Lietuvos okupacijas. 


Priekaištai fakultetui 


Žiūrint mokymo ir mokslo rezultatų (absolventų skaičiaus, ap- 
gintų daktaro disertacijų, leistų mokslinių žurnalų bei knygų), ne- 
buvo rimto pagrindo pulti Teologijos - Failosofijos Fak.: jis nebuvo 
atsilikėlių tarpe, nors anais 1926 m. jo darbo vaisiai dar nebuvo 
gerai išryškėję. Bet Lietuvos sąlygose (dėl aštrių santykių tarp 
pasaulėžiūrinių partijų) tada buvo kitaip. Kiekviena katalikiška mo- 
kymo įstaiga liberalams ir socialistams (socialistams liaudininkams, 
socialdemokratams) atrodė kaip atsilikimo ir konservatizmo stiprini- 
mas. 

Kita vertus, kai kurie fakulteto profesoriai (L. Bistras, J. Ere- 
tas, M. Reinys), aktyviai dalyvaudami krikščionių demokratų grupė- 
je Lietuvos politikoj, tiesiog ar netiesiog susidurdavo su kitų fakul- 
tetų politikuojančiais profesoriais (A. Voldemaru, A. Smetona, VI. 
Lašu, V. Čepinskiu, A. Purėnu) priešingame fronte. Ir pačiame fa- 
kultete per paskaitas A. Maliauskis sviesdavo kartais piktą žodį ne 
tik į savuosius „grybus“, bet ir į svetimuosius „bedievius“. Taip pat iš 
filosofijos skyriaus studentų atsirasdavo nemaža tokių, kurie prieš- 
rinkiminiuose mitinguose į seimą išeidavo viešai polemizuoti prieš 
liberalus ir socialistus. Visa tai nepatarnavo fakulteto supratimui. 

Todėl, 1926 m. vasarą valstiečiams liaudininkams ir socialde- 
mokratams sudarius Lietuvos respublikos vyriausybę, tų partijų laik- 
raščiuose prasidėjo Teologijos - Filosofijos Fak. puolimai dėl jo kleri- 
kališkumo, dėl paralelinių katedrų ir veltui eikvojamų valstybės pi- 
nigų. Po 1926 m. gruodžio 17 d. perversmo šitokie fakulteto puoli- 
mai nutilo. 1927 m. rudenį net buvo galima manyti, kad Teologijos - 
Filosofijos Fak. laimės ramų darbą ilgiems laikams, nes A. Volde- 
maro vadovaujama Lietuvos vyriausybė 1927 m. rugsėjo 27 d., su- 
darydama konkordatą Romoj su Šventuoju Sostu, fakultetą įrašė 
į šią tarptautinę sutartį, kurios 13 straipsnio II dalis bylojo: „Tokie 
pat principai (kanonų teisė), parenkant ir atšaukiant dėstytojus, bus 
taikoma profesoriams, priv. docentams ir universitetiniams adjunk- 
tams Teologijos - Filosofijos fakultete, kurį valstybė laiko savo lė- 
šomis“. 

Bet tuojau po konkordato pasirašymo prasidėjo nuomonių skir- 
tumai tarp Lietuvos vyriausybės ir Šventojo Sosto dėl konkordato 
aiškinimo. Matyt, nujausdamas, kad greit bus nepalankiai palies- 
tas katalikų fakultetas, Vatikano internuncijus R. Bartoloni 1928 VIII 2 
raštu Lietuvos vyriausybei pranešė, kad Šv. Sosto studijų kongre- 
gacija laikanti katalikų Teologijos - Filosofijos Fak. kanoniškai į- 
steigtą bei jam suteikianti galią duoti daktaro laipsnius iš teologijos, 
filosofijos, kanonų teisės ir literatūros, Tačiau Lietuvos vyriausy- 
bė tada jau buvo nepalankiai nusiteikusi, ir 1928 IX 29 per savo at- 
stovą prie Šv. Sosto įteikė Vatikanui projektą reformuoti Teologi- 
jos - Filosofijos Fak. taip, kad vietoj buvusių 22 beliktų tik 11 katedrų, 
o švietimo ministras ragino universiteto vadovybę nebepriiminėti 
naujų studentų į to fakulteto filosofijos skyrių. Šitokią griežtą re- 
formą Vatikanui Lietuvos vyriausybė aiškino taupumo sumetimais, 
nes dėl šių motyvų būsianti įvykdyta reforma visame universitete. 

Dėl Teologijos - Filosofijos Fak. reformos projekto Vatikanas bu- 
vo prašytas žodžiu duoti savo pastabų. Tačiau atsakingi jo pareigū- 
nai ilgai nieko neatsakė. Todėl 1929 VII 10 Lietuvos atstovas prie 

Šventojo Sosto dr. J. Šaulys savo nota priminė Vatikanui savo vy- 
riausybės ketinimą reformuoti Teologijos - Filosofijos Fak. ir prašė 
dėl jo pastabų. Į tai Vatikano valstybės sekretoriatas 1929 VII 30 
raštu trumpai atsakė, kad Šv. Sostas negalįs priimti jokių pakeitimų 
Teologijos - Filosofijos Fakultete. Dėl to ministras pirmininkas A. Vol- 
demaras 1929 VIII 30 atrašė Vatikano valstybės sekretoriui kard. P. 
Gasparriui ilgą notą. Joj jis įrodinėjo, kad Lietuvos vyriausybė te- 
apsiėmusi konkordatu žiūrėti, kad Teologijos - Filosofijos Fak. būtų 
respektuojama kanonų teisė, skiriant fakulteto dėstytojus, bet ,„Res- 
publikos Vyriausybė nėra įpareigota laikyti minėtą fakultetą, nes 
konkordato tekstas tekonstatuoja, kad tas fakultetas yra išlaikomas 
valstybės lėšomis, bet visai nenurodo Lietuvos Vyriausybei savo lė- 
šomis jį išlaikyti“. 

Į šitokius Lietuvos vyriausybės išvedžiojimus Vatikano valsty- 
bės sekretorius kard. P. Gasparri atsakė 1929 IX 27 ilga nota, kuria 
atmetė A. Voldemaro samprotavimus, įrodinėdamas, kad Teologijos - 
Filsofijos Fak. teisinis ir kitoks stovis negalįs būti pablogintas, negu 
jis buvo pasirašant konkordatą. Kardinolas Gasparri priminė, kad šis 
fakultetas buvęs įsteigtas Lietuvos vyriausybės ir katalikų susitari- 
mu bei patvirtintas įstatymu, pripažintu konkordato. Dabar tas 
fakultetas, kaip nurodyta notoj, „teatstovauja tik katalikų teisių 
minimumą, nes jie turėtų teisę į daug didesnį katedrų skaičių; kad 
ir šitaip aprėžtas bei susiaurintas, vis dėlto jo veikimas visai patenki- 
na episkopatą. Nei Šventasis Sostas, nei fakulteto taryba neturėjo 
reikalo iškelti jokių nepatogumų. Jo kursai visada gausiai lankomi, 
Tai aiškus įrodymas, kad jis patenkina studentus ir yra remiamas 
katalikų šeimų“. Priminęs, kad Teologijos - Filosofijos Fak. tada ne- 
išnaudojęs visų etatų, numatytų katedroms įstatymu, kard. P. Gas- 
parri stebėjosi, kad pristatomas „projektas, kuris prilygsta panaiki- 
nimui viso filosofijos skyriaus, koks jis buvo paskelbtas įstatymo, 
suponuojamo konkordate“. 


Šitoks Vatikano atsakymas jau buvo adresuotas naujam Lietuvos 
ministrui pirmininkui J. Tūbeliui, nes A. Voldemaras iš vyriausybės 
buvo prezidento A. Smetonos atstatytas. 


„ Nors Teologijos - Filosofijos Fak. valdinėje spaudoje ir toliau 
buvo puolamas, prikišant jam geografijos, žurnalistikos dėstymą, para- 
lelizmą su Humanitarinių Mokslų Fak. katedromis, tačiau vyriausy- 
bė porą metų paliko jį nepakeistą, nors visas universitetas buvo su- 
reformuotas 1930 m. birželio 7 d. įstatymu — statutu ir pavadintas 
Vytauto Didžiojo Universitetu. Prie to įstatymo buvo prirašyta šito- 
kia pastaba: „Teologijos - Filososfijos fakulteto katedros bus nustaty- 

tos specialiu įstatymu. Ligi to įstatymo paskelbimo palieka galioti ka- 
tedros, numatytos senojo statuto 5-ju straipsniu“. 

Tuo tarpų (1930 m.) kilus dideliems nuomonių skirtumams 
tarp Lietuvos vyriausybės ir Šv. Sosto dėl moksleivių ateitininkų 
organizacijos uždarymo gimnazijose ir dėl katalikų akcijos, ginčas 
notomis dėl fakulteto buvo pritildytas. Bet pats A. Voldemaro su- 
manymas nebuvo užmirštas, nes šitam fakultetui vyriausybė ir toliau 
taikė savo kietą autoritetinę ranką: išsiuntusi 1931 VI5 iš Lietu- 
vos Vatikano nuncijų arkivyskupą R. Bartolonį kaip persona non 
grata, vyriausybė priėjo prie vienašališkos Teologijos - Filosofijos 
Fak. reformos, kuri buvo paskelbta 1931 VIII 14 to fakulteto katedrų 
bei jų etatų įstatymais. 

Nors tada fakultetas nebuvo taip žymiai susiaurintas, kaip buvo 
siūlęs A. Voldemaras, tačiau iš ankstesnių 22 katedrų jam buvo pa- 
likta 17. Tada buvo panaikintos šios katedros: 1. teorinės ir eksperi- 
mentinės psichologijos, 2. sociologijos, 3. krikščionijos pradžios is- 
torijos, 4. Lietuvos tikybų istorijos ir 5. dvi Bažnyčios istorijos ka- 
tedros suredukuotos į vieną. Labiau negu katedros nukentėjo fakul- 
teto etatai, skirti vyresniajam mokslo personalui, nes anksčiau 
(1924 m. seimo įstatymu) buvo leistos 37 vietos, o tautinės vyriausy- 
bės reformos tebuvo palikta 19 vietų vyresniajam mokslo persona- 
lui. Tą teisinį ir moralinį smūgį labiausiai pajuto filosofijos skyrius, 
o jame — visuotinės literatūros katedra, kurioj vietoj buvusių 5 
vyresniojo personalo etatų bebuvo palikta tik viena vieta vyresnia- 
jam (profesoriui ar docentui) ir dvi jaunesniajam personalui (vyr. 
asistentams arba lektoriams). 

Suprantama, kad ši reforma, vykdoma partinės politikos sume- 
timais, sujaudino ne tik Lietuvos katalikų visuomenę, kuri grįžo ta- 
da prie savo seno projekto — įsteigti visą katalikų universitetą, 
kuriam organizuoti tuoj buvo sukurta draugija. Tą nepasitenkinimą 
parodė pirmiausia laikinasis Šv. Sosto atstovas Kaune. Msgr. Faidutti 
savo 1931 VIII 28 nota Lietuvos vyriausybei griežtai protestuodamas 
dėl Teologijos - Filosofijos Fak. reformos, primindamas, kad vyriausy- 
bė žodžiu ir raštu buvo žadėjusi nesiimti pakeitimų fakultete be su- 
sitarimo su Šv. Sostu. Lietuvos vyriausybė į tai atsakė 1931 IX 2 ver- 
baline nota, nurodydama, kad Teologijos - Filosofijos Fak. reforma 
neliečianti konkordate numatyto susitarimo dėl mokomojo persona- 
lo parinkimo, nes fakulteto susiaurinimas atliekamas dėl finansi- 
nių motyvų; bet ateityje pagal reikalą fakulteto stovis galėsiąs būti 
pagerintas. 

Įvykdžiusi savo valią, autoritarinė Lietuvos vyriausybė parodė, 
kad ji galinti į fakultetą žiūrėti ir palankiau, nes po reformos, kuri 

turėjo fakultete įsigalioti nuo 1931 IX 1 švietimo ministras dar lei- 
do fakultetui veikti senąja tvarka visą rudens semestrą (iki 1931 XII 
15) ir lig tol mokėjo algas beveik visiems atleidžiamiems profeso- 
riams. Taigi Teologijos - Filosofijos Fak. vienašališka reforma fak- 
tiškai tepradėjo veikti nuo 1932 m. pavasario semestro. 

Jausdamas stiprią katalikų visuomenės moralinę paramą, neno- 
rėdamas pasiduoti politiniam spaudimui bei užslopinti savo lig tol 
vaisingą veiklą dėl vyriausybės suvaržymų, Teologijos - Filosofijos 
Fak. ėmėsi gynimosi ir restauravimo priemonių. Viena jų buvo — 
užpildyti visus vyriausybės paliktus etatus, mažai bežiūrint dėstyto- 
jų titulų, turėtų lig reformos; šitokiu būdu panaikintos psichilogijos 
katedros docentas A. Gylys buvo paliktas pedagogikos katedros vyr. 
asistentu; visuotinės literatūros katedros ekstraordinarinis profeso- 
rius J. Eretas perkeltas į asistento etatą toj pačioj katedroj, nes šiam 
pažeminimui nereikėjo švietimo ministro pritarimo. Dr. J. Grinius 
iš visuotinės literatūros katedros perkeltas privatdocentu į krikščio- 
nių meno ir archeologijos katedrą. 

Antra priemonė buvo prašyti atleistus profesorius pasilikti fakul- 
tete privatdocentais. Šitokiu būdu visuotinės literatūros katedros eks- 
traordinarinis prof. M, Račkauskas ir psichologijos katedros ekstra- 
ordinarinis prof. M. Reinys pasiliko privatdocentais, t. y. profe- 
soriais be etatinės algos. Tačiau, kad tapę asistentais ir privatdocen- 
tais aukštesniojo personalo dėstytojai nedaug nukentėtų atlygini- 
mo atžvilgiu, visi kiti fakulteto nariai (daugiausia teologijos skyriu- 
je), išlaikę senąsias arba gavę etatines normalias valdines algas, su- 
tiko apsidėti (iki 770 algos) privaloma auka nukentėjusiųjų dėsty- 
tojų labui. Šitaip susidarė privatus fondas remti reformuotajam sky- 
riui. Trečia priemonė buvo paprašyti šitam tikslui pašalpos iš Lie- 
tuvių Katalikų Mokslo Akademijos, kuri sutiko duoti fakulteto fon- 
dui kelis šimtus litų pašalpos per mėnesį. 

Šitų pinigų dalis eidavo ne tik menkai apmokamiems dėstyto- 
jams, bet ir filosofijos skyriaus gabiesiems studentams mėnesinių sti- 
pendijų pavidalu. Joms kandidatai būdavo parenkami iš naujai sto- 
jančių studentų vadinamuoju brandos atestatų konkursu. Kas tų 
studentų, stojančių į filosofijos skyrių, brandos atestate turėdavo la- 
bai gerus bei gerus pažymius, tas iš privataus fondo galėdavo gauti 
stipendiją nuo pat pirmojo semestro, kai tuo tarpu valdinę stipen- 
diją net labai geri buvę abiturientai tegalėdavo gauti paprastai po 
dviejų semestrų, kai fakultetams jau būdavo paaiškėję jaunųjų stu- 
dentų sugebėjimai. 

Kad daugiau filosofijos skyriaus studentų gautų valdinių stipen- 
dijų, jas paskirstant fakulteto vadovybė paisydavo ne tiek proporcijų 

tarp studentų skaičiaus teologijos ir filosofijos skyriuose, kiek rea- 
lių reikalų, nes buvo manoma, kad teologijos skyriaus auklėtiniams, 
dažniausiai gyvenantiems fakulteto konvikte, išlaidos būdavo men- 
kesnės, ir todėl valdiškų stipendijų jiems tereikėję mažiau. Dėl šito- 
kios prielaidos vienas antras teologijos skyriaus studentų pareikšda- 
vo savo nepasitenkinimą. 


Taigi filosofijos skyrius ne tik nesumenko, bet dėl profesorių 
ir studentų bendros idealistinės valios pasiaukoti išsilaikė ir dar rado 
galimybių įtraukti į mokomąjį personalą jaunų profesorių, buvusių 
filosofijos skyriaus absolventų, kurie, naudodamiesi privačiomis ir 
valdinėmis stipendijomis (duodamomis profesūrai ruoštis), jau buvo 
tobulinęsi užsienių universitetuose arba ten įsigiję daktaro laips- 
nius. Antai, buvęs absolventas J. Pankauskas, baigęs Leipzige psi- 
chologiją daktaro laipsniu, buvo įtrauktas į fakultetą vyr. asistentu, 
A. Gyliui pasitraukus iš pedagogikos katedros asistentų. Iš visuotinės 
literatūros katedros atsisakius A. Saliui, lietuvių literatūrai ir tauto- 
sakai dėstyti atėjo J. Ambrazevičius - Brazaitis (pradžioj vyr. asisten- 
tu, vėliau neetatiniu lektoriu). Baigęs savo mokslų gilinimą daktaro 
laipsniu Berlyne ir habilitavęsis Teologijos - Filosofijos Fak. Z. Ivins- 
kis buvo pakviestas privatdocentu (nuo 1933 VI 12) dėstyti Lietuvos 
istorijos kursui. Pr. Dielininkaitis, gavęs daktaro laipsnį Paryžiaus 
univ., buvo pakviestas vyr. asistentu (nuo 1933 X 1) prie visuotinės 
istorijos katedros dėstyti kai kuriems sociologijos kursams iš panai- 
kintos sociologijos katedros, bet reikalingiems istorijai. 


Panašiai kaip Z. Ivinskis, baigęs naudotis stipendija profesūrai 
ruoštis užsieny, A. Maceina apgynė daktaro disertaciją bei habilita- 
ciją Teologijos - Filosofijos Fak., gaudamas teisę (nuo 1935 V 6) dės- 
tyti privatdocentu kultūros filosofiją ir pedagogikos istoriją. I. Mali- 
nauskas tegalėjo nuo 1934 m. dėstyti praktinės pedagogikos dalykus, 
reikalingus būsimiems mokytojams, tik laisvai samdomu asistentu. 

Šitaip, pusiau privačiu būdu, fakultetas galėjo gydyti savo žaiz- 
das, padarytas 1931 m. reformos, ir dar kai kuriose srityse mokslo 
darbą patobulinti, kol Lietuvos vyriausybė prisiminė savo 1932 m. 
rugsėjo 2 d. memorandumą Šventajam Sostui, kuriam buvo rašiusi, 
kad materialinių sąlygų ribose atsižvelgsianti į Šv. Sosto norus. 
Tas atsižvelgimas pasireiškė netrukdymu įtraukti į filosofijos skyrių 
aukščiau suminėtų jaunų mokslininkų, kurių nevienam atlyginimą 
reikėjo skirti arba jį papildyti iš aukų bei Lietuvių Katalikų Mokslų 
Akademijos pašalpų. 


Tačiau po K. Šakenio (nuo 1934 m. birželio mėn.) švietimo mi- 
nistru tapus J. Tonkūnui, filosofijos skyriaus stovis pamažu vėl pra- 

dėjo blogėti. Švietimo Ministerija mėgino neigti filosofijos skyriaus 
teisėtumą, norėjo nebepripažinti Teologijos - Filosofijos Fak. diplomų, 
kai juose pagrindine mokslo šaka būdavo įrašyta kokia nors kalba 
bei literatūra arba kokia nors istorija. Tam, tur būt, ieškodamas pa- 
grindo, J. Tonkūnas 1937 m. rudenį nebepratęsė teisės pasilikti uni- 
versitete pirmiausia naujųjų amžių istoriją dėsčiusiam J. Totorai- 
čiui, kai jam, pasiekusiam pensijos amžiaus, sukako 67 m. (jo dės- 
tytą kursą laikinai turėjo perimti Z. Ivinskis, kol 1939 m. atėjo Š. 
Sužiedėlis). Švietimo ministras J. Tonkūnas taip pat 1937 m. pareiš- 
kė savo nepasitenkinimą fakulteto dekanu Pr. Kuraičiu, kuris buvo 
daug nusipelnęs filosofijos skyriaus veiklai palaikyti ir tada jis paju- 
to pareigą atsistatydinti. 

Dėl daromų kliūčių fakultetui ir dėl naujų suvaržymų grėsmės 
Lietuvos vyskupai kreipėsi į respublikos prezidentą ir ministrą pir- 
mininką. Galų gale filosofijos skyriaus reikalas buvo nukreiptas į 
tuometinį seimą, kuris 1937 m. buvo numatęs vykdyti antrąją viso 
universiteto reformą, svarstydamas jo statutą ir etatus. Kad ir ne- 
drąsiai, seimas pripažino ir filosofijos skyriaus teisėtumą ir jame iš- 
einamo mokslo naudingumą, tai patvirtindamas vienu pridėtu etatu. 
Dar "du jaunesniojo mokslo personalo etatai fakultetui buvo pridėti 
1940 m. pačioj pradžioj, kai Humanitarinių Mokslų Fak. buvo nukel- 
tas į Vilnių, nes tik su tais dviem etatais filosofijos skyrius galėjo 
aptarnauti Kaune likusių fakultetų studentus svetimų kalbų lekto- 
riais. Tada fakultete pirmą kartą atsirado italų kalbos lektūra, kurioj 
dėstė dr. G. Necco, apmokamas per Italų pasiuntinybę Kaune (Italų 
valdžios), kuriai rūpėjo plėsti italų kultūrą Lietuvoj. Kad ir pusę 
metų (dėl Sovietų Rusijos okupacijos) tegalėjęs čia dirbti, tas žino- 
mas rašytojas ir vokiečių autorių vertėjas itališkai G. Necco greit 
prisirišo prie Lietuvos, ir iki savo mirties (1956 m.) italų laikraščiuose 
parašydavo šiltų žodžių apie Lietuvą. 

Aukščiau išdėstytu būdu perkopęs per sunkias krizes, Teologi- 
jos - Filosofijos Fak. sušvelnėjusiose nuotaikose staiga buvo privers- 
tas mirti. 1940 m. birželio 15 d., Sovietų Rusijos armijoms užplūs- 
tant Lietuvą, fakulteto taryba buvo susirinkusi paskutinio posėdžio, 
nors ji to nežinojo. Šalia mokslo metų baigiamųjų reikalų, ji dar 
išrinko ir naują dekaną, Bl. Čėsnį (sekretorium buvo perrinktas 
Z. Ivinskis). Jiedviem beliko nemaloniausios pareigos — liepos 17-18 
d. perduoti fakulteto biblioteką bendrajai universiteto bibliotekai, o 
visas raštų bylas atiduoti universiteto kanceliarijai, nes okupacinių 
jėgų pastatyta vadinamoji liaudies vyriausybė pasiskubino paskelbti 
Teologijos - Filosofijos Fakultetą uždaranti nuo 1940 VII 16, nors už- 
darymo įstatymas tebuvo paskelbtas 1940 VII 25. 

Fakulteto vadovybė 


Teologijos - Filosofijos Fak. vadovybė (dekanas ir sekretorius) 
nuo kitų fakultetų skyrėsi tuo, kad dekanu tegalėjo būti kunigas. 
Šitas pareigas dažniau (iš 18 veikimo metų 10) eidavo vienas teo- 
logijos skyriaus profesorių, nes jis geriausiai žinojo fakultetui pri- 
valomą kanonų teisę, buvo kompetetingas teologijos mokslo daly- 
kuose ir kanonų saistomiems santykiams su fakulteto kancleriu. Ši- 
tais atvejais fakulteto sekretorium būdavo renkamas filosofijos sky- 
riaus profesorius. Per visus 18 metų fakultetas tėra turėjęs tik ke- 
turis dekanus: tris iš teologijos skyriaus ir vieną iš filosofijos. Fa- 
kulteto veiklos pradžioje didelį svorį jame turėjo buvę Petrapilio 
Dvasinės Akademijos profesoriai. Iš jų ir buvo renkami pirmieji 
dekanai: 

Pr. Būčys buvo dekanu 1922-1923 IX ir 1925 IX 1 — 1926IX1; 


Bl. Čėsnys dekanu buvo 1923 IX 1 — 1925 IX 1, 192611 — 192911 
ir 1940 VI 15 — VII 16. 

Pr. Kuraitis (iš filosofijos skyriaus) dekanu buvo 1929 11 — 1937 
IX 1. 

P. Malakauskis (iš teologijos skyriaus) buvo dekanu 1937 IX 1 — 
1940 VI 15. | 

Fakulteto sekretoriais yra buvę: Pr. Kuraitis (1922-1923 ir 
1925 - 1926), M. Reinys (1923-1924), Pr. Dovydaitis (1924 - 1925), K. 
Pakštas (1926-1927), V. Mykolaitis (1927-1929), P. Malakauskis 
(1929 - 1937), Z. Ivinskis (1937-1940 VII 16). 

Per 18 veiklos metų fakultetui ilgiausiai vadovavo ir jam dau- 
giausia nuopelnų turėjo filosofijos skyriaus profesorius Pr. Kuraitis. 
Lyg vadovavimo stažą jis buvo atlikęs pirmiau dviem atvejais būda- 
mas fakulteto sekretorium. Tur būt, nujausdama didelių užsipuoli- 
mų ir sukrėtimų laikotarpį, fakulteto taryba 1929 m. jį išrinko deka- 
nu. Juo Pr. Kuraitis išbuvo aštuonerius sunkiausius priverstinių 
reformų ir sukrėtimų metus. Jis atrodo, iš perspektyvos žiūrint, kaip 
nepamainomas, nes buvo tylus, bet nepalaužiamas idealistas ir de- 
mokratas, išklausąs kiekvieno nuomonę, kiekvienam klausiančiam 
stengdamasis gerai patarti ir padėti, ieškodamas kitų gerų patarimų 
ir juos kritiškai bei planingai vykdydamas ir nesigailėdamas asme- 
ninės aukos. Pr. Kuraitis pasiekė to, kad sunykti pasmerktas filosofi- 
jos skyrius pamažu atsigavo ir moksliškai sustiprėjo. Tuo skyrium 
ypatingai sielodamasis, kartais net užsitraukdamas teologijos sky- 
riaus profesorių priekaištų, jis vis stengėsi valdines stiprendijas ,pro- 
fesūrai ruoštis“ užsieny pasukti filosofijos skyriaus absolventams 
(Z. Ivinskiui, A. Maceinai); o kadangi jų būdavo maža (1-2), tai iš 


365 


savo asmeninių lėšų jis per penkerius metus davė stipendiją Pr. Die- 
lininkaičiui, kad šis, Prancūzijoj, Belgijoj ir Olandijoj gerai išsito- 
bulinęs sociologijos moksluose, galėtų pakeisti pasenusį A. Maliaus- 
kį. Šitokios Pr. Kuraičio pastangos įkvėpdavo jaunuosius intelektua- 
lus, jo buvusius klausytojus. 

Morališkai jam nemaža reiškė ir St. Šalkauskis. Nors jis nie- 
kada nebuvo Teologijos - Filosofijos Fak. vadovybėj, bet jo intelektua- 
linė ir moralinė įtaka visada buvo jaučiama. Jis buvo ne tik nuola- 
tinės promocijų komisijos pirmininkas, bet ir neoficialus patarėjas 
fakulteto dekanui, ypač 1929-1937 m., kada reikėjo rašinėti įvairių 
raštų ir memorandumų, ginant filosofijos skyrių, kurį kai kas tada 
vadindavo apgulta tvirtove, arba planuojant jam mokomąjį perso- 
nalą. Nors valdantieji ir nemėgo St. Šalkauskio, tačiau šios taurios 
asmenybės autoriteto paisė ir jie. Todėl per 1931 m. fakulteto re- 
formą, kai daugelis filosofijos skyriaus dėstytojų buvo atleisti arba 
turėjo prisiimti žemesnes akademines pareigas, St. Šalkauskis ne- 
buvo paliestas. Ir 1939 m., kai Teologijos - Filosofijos Fak. dėstytojai 
pasiūlė St. Šalkauskį kandidatu rektoriaus pareigoms, o universite- 
to taryba jį išrinko, prez. A. Smetona St. Šalkauskio išrinkimą pa- 
tvirtino. 

Tačiau rektoriaus pareigose, kurios neigiamai paveikė silpną St. 
Šalkauskio sveikatą, jis turėjo nemalonų konfliktą su savo fakulteto 
dekanu P. Malakauskiu, kuris, kaip vienas veikliausių teologijos sky- 
riaus profesorių sekretoriaus ir dekano preigose, nuoširdžiai rūpinosi 
to skyriaus moksline pažanga. Bet šis dekanas 1940 m. ankstyvą pa- 
vasarį fakulteto patalpose gavo pergyventi vieną nemalonų incidentą, 
metantį moralinį šešėlį jam kaip asmeniui, Apie tai sužinojęs, rek- 
torius Šalkauskis pareikalavo savo fakulteto dekaną P. Malakauskį 
stoti į teismą rehabilitacijai arba pasitraukti iš dekano pareigų. Ir 
atkaklusis žemaitis P. Malakauskis pakluso — atsistatydino. Tik ne- 
trukus paaiškėjo, kad nei tas atsistatydinimas, nei naujo dekano (Bl. 
Čėsnio) išrinkimas realios reikšmės nebeturėjo, nes Sovietų Rusijos 
okupacijoj fakultetas buvo paskubomis likviduotas ir tuo pačiu lais- 
vojo Vytauto Didžiojo Universiteto rektorius St. Šalkauskis atleis- 
tan iš pareigų. 

STASYS YLA 


TEOLOGIJOS SKYRIUS IR FAKULTETAS 


Bendrosios žinios 


Teologijos mokslų šaka Lietuvos (vėliau Vytauto Didžiojo) Uni- 
versitete perėjo tris organizavimo tarpsnius. Pirmiausia buvo įkur- 
tas (1922 II 16) Teologijos Fakultetas, po trijų mėnesių performuo- 
tas į dvilypį Teologijos - Filosofijos Fak., pagaliau nuo 1940 m. ru- 
dens vėl veikė atskiras Teologijos Fakultetas. Pirmasis Teologijos 
fakultetas buvo įsteigtas 1922 m. vasario 16 d., remiantis 1918 m. sta- 
tutu Vilniaus Universitetui atkurti. Mokomojo personalo branduolį 
šiam fakultetui paskyrė valstybės prezidentas savo aktu iš šių asme- 
nų: J. Mačiulio - Maironio, dekano Pr. Būčio, Bl. Čėsnio, A. Gri- 
gaičio ir K. Šaulio. Kitus dėstytojus, fakultetui pasiūlius, kovo 12 d. 
išrinko universiteto taryba. 

1922 m. balandžio 12 d. buvo paskelbtas seimo priimtas naujas 
universiteto statutas. Pagal šį statutą ($ 5), vietoj Teologijos Fak,, 
buvo paskelbtas Teologijos - Filosofijos Fak. su keturiais skyriais: 
teologijos, filosofijos, bažnytinės teisės ir istorijos. Fakultetui sta- 
tutas numatė 22 mokslų katedras. 

Naujasis fakultetas išsirinko vadovybę — dekanu Pr. Būčį, se- 
kretoriumi Pr. Kuraitį — ir išleido ,„Mokslams eiti teisykles“. Tai- 
syklėse pažymėti du fakulteto skyriai — teologijos ir filosofijos, ta- 
čiau laipsniai (licenciato ir doktorato) teikiami iš 4 sričių: teologijos, 
filosofijos, bažnytinės teisės ir istorijos. Prie teologjos skyriaus bu- 
vo prijungta bažnytinė teisė, o prie filosofijos turėjo jungtis is- 
torija. Bet, pagal statutą, penkios istorijos katedros (krikščionijos 
pradžios, viduramžio Bažnyčios, naujųjų laikų Bažnyčios, tikybų is- 
torijos Lietuvoje ir religijų istorijos) buvo „bažnytinės“. Dėl to for- 
maliai šios katedros teko taip pat teologijos skyriui, nors keturi šių 
katedrų dėstytojai savo kursus skaitė filosofijos skyriuje. Teoriškai 
teologijos skyrius gavo 15 katedrų, o filosofijos — 7, tačiau praktiškai 
santykis buvo 11:11. 

Filosofijos skyrius turėjo 62 dėstomus objektus, paskirstytus į 14 
mokslo šakų, iš kurių studentai turėjo pasirinkti vieną pagrindinę 
ir dvi šalutines. Teologijos skyriuje buvo 34 dėstomieji objektai, iš 
kurių 21 buvo privalomas kiekvienam studentui ir 13 pasirenkami 
pagal specialybę. Privalomieji dalykai buvo einami bendrajame stu- 
dijų cikle (vad. ruože), pasirenkamieji — specialiajame. Bendrinis 
kursas ligi 1924 m. buvo išeinamas per 6 semestrus (toliau per 

8), o specialusis per 2 semestrus licenciato laipsniui ir dar 2 dok- 
toratui iš teologijos arba bažnytinės teisės. Licenciato laipsniui stu- 
dentas turėjo apginti 30 tezių, o doktoratui parašyti disertaciją ir ją 
3 valandų sesijoje apginti. Bendrinį ruožą baigusiems ir išlaikusiems 
2 valandų visos teologijos egzaminus buvo duodami teologijos dip- 
lomai. Jie pradėti išdavinėti nuo 1924 m. Rašytiniai darbai licenciatui 
įvesti nuo 1931 m., o diplomui nuo 1935 m. | 

Sudarant Lietuvos valstybės konkordatą su Vatikanu 1927 m., fa- 
kulteto statutas buvo šiek tiek keičiamas. Jį, kaip rašo arkiv. J. Ma- 
tulaitis, patvirtino ir Lietuvos vyskupai: „„Sušaukiau Lietuvos vysku- 
pų konferenciją; čia buvo aprobuotas Filosofijos - Teologijos Fakul- 
teto statutas“ (plg. Acta Visitatoris Apostolici in Lituania, laiškas kar- 
dinolui Gasparri 1926 III 2). Pagal šį statutą fakultetas gavo globė- 
ją — kanclerį, kuriuo buvo Kauno vyskupas. Turėjęs valstybines tei- 
ses, fakultetas dabar įgijo ir pontifikalines. Tai pravertė ypač tiems 
teologams, kurie buvo gavę licenciato laipsnį ir vyko doktorizuotis 
į Romos pontifikalinius universitetus. 

Pasirašiusi konkordatą, Lietuvos vyriausybė įsipareigojo respek- 
tuoti šio fakulteto teises. Tačiau, keisdama universiteto statutą, ji 
1929 m. sava nuožiūra bandė pakeisti ir šio fakulteto sąrangą. Va- 
tikanui nepritarus, vyriausybė kuriam laikui sulaikė reformų vyk- 
dymą. Tačiau 1931 m. atskiru aktu, taupumo sumetimais, sumažino 
šio fakulteto katedrų skaičių iš 22 į 17. Tuo būdu teologijos skyriuje 
is 4 bažnytinės istorijos katedrų liko 1 bendru Bažnyčios istorijos 
vardu. 

Su šiais pakaitais fakultetas išliko ligi 1940 m., kada, Sovietų Ru- 
sijai okupavus Lietuvą, jis buvo išjungtas iš universiteto ir uždary- 
tas. Bet, pasinaudojant pontifikalinėmis teisėmis nuo tų metų spalio 
1 d. ėmė veikti privatus Teologijos Fakultetas. Po metų jis atgavo 
valstybines teises ir toliau veikė ligi antrosios Sovietų Rusijos oku- 
pacijos. 


Profesoriai, jų atranka ir kaita 


Iš penkių pirmųjų teologijos profesorių, J. Maironis, Pr. Būčys, 
A. Grigaitis ir Bl. Čėsnys buvo ordinariniai dėstytojai jau Petrapilio 
Dvasinėje Akademijoje, o pastarasis dar ir Liublino katalikų uni- 
versitete. Dėl to ordinarų teises jie gavo iš karto ir šiame fakultete. 
K. Šaulys buvo dėstęs bažnytinę teisę Kauno kunigų seminarijoje, 
ir, paskirtas docentu, netrukus buvo pakeltas į ekstraordinarinius 
profesorius. J. Mačiulis - Maironis, universiteto tarybos sprendimu, 
1922 X 15 buvo išrinktas dar garbės profesoriumi. Tuo pačiu metu 

taryba garbės profesoriumi išrinko ir A. Dambrauską - Jakštą, kuris 
buvo numatytas ordinariniu profesoriumi krikščionijos pradžios is- 
torijai, bet šio kurso nepradėjo ir toliau nedėstė. 

Iš Kauno kunigų seminarijos dėstytojų, be J. Maironio, K. Šau- 
lio ir Bl. Čėsnio, dar buvo pakviesti fakulteto nariais teologijai šie 
asmenys: ordinariniu profesoriumi J. Skvireckas, ekstraordinariniais 
K. Paltarokas ir A. Alekna, docentais M. Morkelis ir Pr. Penkauskas 
ir lektoriumi J. Meškauskas. 

Kiti dėstytojai, be minėtųjų dviejų (Pr. Būčio ir A. Grigai- 
čio), buvo išrinkti šie: ekstraordinariniais profesoriais A. Maliauskis 
ir J. Totoraitis, docentais P. Malakauskis, J. Vaitkevičius ir T. Brazys. 

Iš 16 pirmųjų dėstytojų 7 buvo baigę Petrapilio Dvasinę Akade- 
miją, 4 Petrapilio Dvasinę Akademiją ir Šveicarijoj Friburgo uni- 
versitetą ir 5 tik Vakarų Europos universitetus. Jų tarpe 8 buvo dak- 
tarai, 7 magistrai ir 1 teologijos kandidatas. 

Žiūrint specialybių, profesoriai pasiskirstė šitaip: trys istorikai 
(A. Alekna, Pr. Penkauskas ir J. Totoraitis), du skriptūristai (J. 
Skvireckas ir A. Grigaitis), du moralistai (J. Maironis ir J. Vaitke- 
vičius), du juristai (K. Šaulys ir P. Malakauskis,) ir po vieną — 
apologetas (Pr. Būčys), dogmatikas (Bl. Čėsnys), pastoralistas (K. 
Paltarokas), patrologas (M. Morkelis), sociologas (A. Maliauskis), li- 
turgistas (J. Meškauskas) ir muzikas (T. Brazys). Vienintelis ne teo- 
logas šioje sudėtyje buvo Pr. Dovydaitis, religijų istorijos katedros 
vedėjas. Katedrų vedėjais buvo visi minėtieji teologai, išskyrus A. 
Maliauskį, J. Vaitkevičių ir J. Meškauską. A. Maliauskis dėstė abie- 
juose fakulteto skyriuose, kaip Pr. Dovydaitis, A. Alekna ir Pr. 
Penkauskas, o J. Totoraitis, skirtas teologijos skyriui, dėstė tik 
filosofijos skyriuje. 

Profesorių kaita per 18 metų (ligi 1940 m.) buvo tokia. Pasto- 
ralinės katedros vedėją K. Paltaroką, šiam tapus Panevėžio vysku- 
pu, nuo 1926 m. pakeitė Ig. Česaitis, marijonas, pakeltas docentu. 
Krikščionijos pradžios ir tikybų istorijos Lietuvoj katedrų vedėją 
A. Alekną, mirusį 1930 m., pakeitė Pr. Penkauskas — nuo 1931 m. 
vienintelės Bažnyčios istorijos katedros vedėjas. Tais pačiais metais 
mirusio T. Brazio vietoje bažnytinę muziką ir jos istoriją dėstė lek- 
torių teisėmis A. Kačanauskas, nuo 1934 m. B. Chomskis, 1936 m. V. 
Budreckas, 1937 m. A. Adomaitis, 1939-1940 m. A. Virbickas. So- 
ciologą A. Maliauskį, susirgusį ir pasitraukusį, nuo 1931 m. pavasario 
pavadavo Pr. Kuraitis. Vietoj J. Maironio, mirusio 1932 m., morali- 
nės teologijos katedros vedėju buvo pakviestas St. Gruodis, S. J., vyr. 
asistento titulu. Ig. Česaičiui, kuris buvo pasitraukęs iš marijonų, 
Roma nebepratęsė venia legendi, ir jo vietoj pastoralinės teologijos 

katedrai vadovauti 1935 m. buvo išrinktas St. Yla vyr. asistento ti- 
tulu. Arkiv. J. Skvireckui atsisakius, nuo 1938 m. rudens Šv. Raš- 
to Naujojo Testamento katedros vadovu buvo pakviestas V. Pa- 
dolskis docento titulu. Patrologijos katedros vedėjui M. Morkeliui dėl 
sveikatos nebegalint eiti pareigų, nauju vedėju 1939 m. buvo išrink- 
tas A. Lėvanas priv. docento titulu. 

Nuo 1938 m. rudens trys filosofijos skyriaus profesoriai buvo 
pakviesti dėstyti teologams pagalbinių dalykų: St. Šalkauskis peda- 
gogikos ir pedagogikos istorijos, L. Bistras prigimtinės teisės ir tei- 
sės filosofijos ir Pr. Dielininkaitis sociologijos. 


Studentų skaičius, kvalifikacijos ir kategorijos 


Pradėjus darbą su 54 studentais, teologijos skyriuje kasmet jų 
skaičius didėjo, ir 1926 m. jų buvo jau 120. Didžiausias studentų skai- 
čius (171) buvo pasiektas 1933 m. Studentais šiame skyriuje buvo tie, 
kurie ruošėsi kunigais arba jau buvo kunigai; pasauliečių nebuvo. 
Teologai gyveno kunigų seminarijos bendrabučiuose ir paskaitos 
jiems buvo dėstomos seminarijos rūmuose. 

Kunigų seminarija Kaune, įsteigus bažnytinę Lietuvos provinci- 
ją, pasidarė metropolinė. Atskirą seminariją turėjo tik Vilkaviškis. 
Praktiškai teologijos skyrius ruošė kunigus teologus keturioms vys- 
kupijoms: Kauno, Panevėžio, Kaišedorių ir Telšių. Pastaroji savo 
seminariją įsteigė 1927 m. ir teologus studentus iš Kauno pasiėmė nuo 
1930 m. Savo studentus į teologijos skyrių dar siuntė Lietuvos vie- 
nuolynai: pranciškonai, marijonai, vėliau jėzuitai ir kapucinai. 

Iš 160 studentų, kurie 1932 m. buvo teologijos skyriuje, 137 bu- 
vo kilę iš kaimo ir 23 iš miesto. Iš jų 106 mokėsi tėvų lėšomis, +6 
giminių bei svetimųjų pagalba, 3 buvo atleisti nuo mokesčio dėl pa- 
reigų seminarijoje, 1 gavo stipendiją ir 4 žinių nepateikė. Daugiau- 
sia studentų teologų yra davusios, pagal minėtų metų duomenis, 
šios Lietuvos sritys, imant apskritimis: Panevėžio 17, Biržų ir Uk- 
mergės po 15, Raseinių ir Šiaulių po 14, Utenos 10, Alytaus ir Mari- 
jampolės po 8. Sekančiais metais daugiausia studentų buvo iš Pa- 
nevėžio aps. — 20, Raseinių ir Šiaulių po 17, Ukmergės 14, Biržų 
9, Teologai, gyvendami bendrabučiuose, daugiau laiko skyrė ne tik 
tiesioginėms studijoms, bet ir kalbų mokymuisi. Pagal 1932 m. statis- 
tikas, iš 160 teologų, šalia lotynų kalbos, 117 mokėjo vokiečių kalbą, 
44 prancūzų, 33 lenkų, 24 rusų, 9 anglų. 

Šalia reguliarių studentų teologijos skyriuje kasmet buvo po 
keliolika eksternų, gyvenusių šalia bendrabučiu. Didžioji jų dalis 
buvo teologijos diplomus gavusieji kunigai, tęsią studijas licenciato 

laispniui. Dalis jų buvo Vilkaviškio, Telšių ar vienuolynų semina- 
rijas užsieniuose baigusieji, norėję gauti teologijos diplomą ir licen- 
ciatą. Reguliarių studentų, baigusių teologijos skyrių 1922 - 1940 m. 
buvo 468, iš jų diplomus gavo 437. Eksternais teologijos skyriuje stu- 
dijavo apie 120 kunigų. Pirmajame dešimtmetyje (1922 - 1932 m.) su- 
teikta 21 teologijos licenciatas, 6 bažnytinės teisės ir 2 teologijos 
doktoratai (Br. Valpitrs 1927, K. Audenis 1928). Per sekančius 8 
metus licenciatų skaičius buvo ne mažesnis, o teologijos doktoratus 
gavo St. Gruodis (1934), A. Lėvanas, Vyt. Mankeliūnas (1938) ir 
J. Gutauskas (1940). Vilkaviškio ir Telšių vyskupijos savo kunigus 
doktorizuotis daugiausia siuntė į Romos universitetus. 


Mokslo planas ir dėstymo pobūdis 


Teologijos studijų planas didele dalimi priklausė nuo tų rėmų, 
kurie buvo nubrėžti pirmojo universiteto statuto. Žiūrint trijų teolo- 
gijos mokslo šakų — teorinės, praktinės ir istorinės, krinta į akis 
ryškus skirtumas katedrų paskirstyme. Teorinei teologijai buvo skir- 
ta 3 katedros (fundamentalinės, dogmatinės ir moralinės) su 4 dės- 
tytojais. Praktinei teologijai buvo duota 1 katedra (pastoralinės) su 
1 pagrindiniu dėstytoju ir 5 pridedamais objektais (asketika, litur- 
gika, religijos dėstymo metodika, bažnytine iškalba ir bažnytine mu- 
zika) su 3 papildomais dėstytojais iš kitų katedrų. Bet istorinei teolo- 
gijai buvo skirtos 9 katedros (2 skriptūros, 4 Bažnyčios istorijos, 
1 patrologijos, 1 krikščioninės archeologijos ir meno istorijos ir 1 
religijų istorijos) su 8 profesoriais. Bažnytinei teisei buvo 2 katedros 
su 2 profesoriais. Toji disproporcija buvo sumažinta, vyriausybei 
1931 m. sumažinus iš 4 Bažnyčios istorijos katedrų į 1, tačiau istorinei 
teologijai dar liko 6 katedros — pusė visų kitų. 

Čia balanso trūkumas buvo išlygintas kitu būdu. Skirstant 
atskiriems dėstomiems dalykams valandų skaičių bendrajame kur- 
se, teorinei teologijai buvo duota 60 dėstomų valandų, praktinei — 
60 (įskaitant ir 16 valandų liturginėms bei giedojimo pratyboms) ir 
istorinei — 62; bažnytinei teisei — 22 valandos. Šio paskirstymo lai- 
kytasi pirmąjį penkmetį — ligi 1927 m. Kitu penkmečiu (ligi 1932 m.) 
teorinės teologijos valandų skaičius buvo padidintas ligi 74, praktinei 
teologijai pridėta 2 (iš viso 62), o istorinei sumažinta ligi 50, kanonų 
teisei pridėta 8 (iš viso 30) valandos. 

Teologijos skyriaus dėstytojai gerą dešimtmetį nerado vienin- 
gesnės linkmės dėstyme. Tai priklausė nuo dviejų priežasčių. Viena, 
jie patys buvo skirtingų mokyklų. Antra, teologijos skyrius buvo 
susietas su kunigų seminarijos paskirtimi ruošti kunigus. Vieni, ma- 

tyt, galvojo, kad teologijos skyrius turi ruošti Lietuvai praktinius 
specialistus (kapelionus gimnazijoms, vadovus parapijoms), o kiti — 
akademikus, mokslo bei rašto žmones. Kai kurie dėstytojai buvo 
gryni teoretikai, kiti daugiau praktikai, treti ieškojo derinio. 

Iš skriptūristų J. Skvireckas laikėsi egzegetinės filologinės ana- 
lizės, A. Grigaitis daugiau dėmesio kreipė į biblinę archeologiją. 
Iš jų paskaitų studentas, jei pats nesigilino į tekstus, negalėjo pa- 
justi įkvėpto, gyvo žodžio. Sausas, be dėmesio istorinėm problemom 
buvo ir istorikas A. Alekna, šiaip jau preciziškas ir dalykiškas. Jį 
pakeitęs Pr. Penkauskas metodiniu požiūriu šio mokslo nepadarė 
gyvesnio ir įdomesnio. Patristiką M. Morkelis dėstė schematiškai, 
neryškindamas asmenybių nei patristinio laikotarpio problemų. Tipiš- 
ki akademikai sistemininkai buvo ypač du — juristas P. Malakauskis 
ir fundamentalistas J. Venckus, abu Romos Gregorianumo daktarai, 
siekę išlaikyti šios jėzuitų mokyklos dėstymo formą bei lygį. Teori- 
jos ir praktikos derinio vienu ar kitu būdu siekė Pr. Būčys, J. Mai- 
ronis, Bl. Čėsnys, J. Paltarokas, Ig. Česaitis. Mažai dėstymo sistemos 
tesilaikė K. Šaulys, A. Maliauskis, J. Meškauskas. 

Teorinis spekuliatyvinis krypsnis tolydžio stiprėjo, ateinant nau- 
jiems dėstytojams arba, tiksliau sakant, pasitraukus kai kuriems 
įtakingesniems, kaip Pr. Būčys, K. Paltarokas, J. Maironis. 1935 m. 
buvo padaryta reforma ta prasme, kad akademinis kursas (buvęs 
specialusis) padarytas pirminiu ir daugumai studentų privalomu, o 
mažiau pajėgiems paliktas suprastintas bendrinis, nūn pavadintas 
seminaristiniu, kursas. Akademiniam teologijos kursui, vietoj anks- 
čiau buvusių 9 papildomų mokslo objektų (prie 23 bendrinių), dabar 
buvo pridėta 15 naujųjų, iš viso 47; iš jų 5 nauji dalykai buvo skirti 
specialiems epizodiniams klausimams ir 7 seminarinėms pratybinėms 
problemoms. Akademiniam bažnytinės teisės kursui, vietoj buvusių 7 
papildomų objektų, buvo pridėta 7 nauji, iš viso 37; iš jų tik 1 praty- 
boms. Tuo tarpu bendriniam seminaristiniam kursui, vietoj buvusių 
23, pridėta dar 6 nauji objektai, iš viso 29, iš jų 4 seminarams. 

Imant akademinį teologijos kursą, jo dėstomieji dalykai (47) bu- 
vo paskirstyti šitaip. Istorinei teologijai teko 16, teorinei 12, prakti- 
nei 11, bažnytinei teisei 6 ir mokslinio darbo metodikai 2. Pa- 
grindinei praktinės teologijos šakai (pastoralinei) iš buvusių 12 
valandų palikta 2 teorijos ir 1 pratybų ir pati dėstymo tvarka pa- 
keista iš romėniškosios į vokiškąją sistemą. 

Ligi minėtosios reformos visi dalykai buvo dėstomi lietuvių kal- 
ba. Po to buvo įvesta dėstomoji lotynų kalba pagrindiniams dalykams, 
kaip dogmatinė teologija, moralinė teologija ir skriptūra. Anksčiau 
privalomi rašto darbai licenciatui ir doktoratui dabar buvo įvesti se- 

minarinėms pratyboms ir diplomams. Ši visa akademinė reforma bu- 
vo paruošta ypač dviejų dėstytojų — fakulteto sekretoriaus, vėliau 
dekano P. Malakauskio ir J. Venckaus. 


Mokslo priemonės ir mokslinis pažangumas 


Buvo dvi mokslo priemonės — biblioteka ir fonetikos laboratori- 
ja, skirtos visam fakultetui. Biblioteka 1932 m. turėjo 3.272 tomus, 
kuriems supirkti išleista 72.514 litų. Joje buvo telkiami leidiniai, 
svarbūs ir teologams (Migne, leksikonai, žurnalai), tačiau teologijos 
skyriaus studentai negalėjo jais naudotis, nes visa tai buvo įkur- 
dinta III universiteto rūmuose. Teologams teko naudotis senyva ku- 
nigų seminarijos biblioteka, kuri buvo keliama į naujas patalpas, 
moderninama ir papildoma, 


Teologai rodė nemažą interesą mokytis svetimų kalbų, tačiau 
fonetikos laboratorija (su 79 pratybų priemonėmis) taip pat negalėjo 
pasinaudoti, nes ji buvo įrengta filosofijos skyriaus patalpose. Teolo- 
gai kalbų mokėsi savomis priemonėmis. Jokių kursų, net privačių, 
tuo reikalu nebuvo, išskyrus vienu metu susidariusią prancūzų kal- 
bos grupę, kuriai talkino seminarijos dvasios vadas kun. dr. J. Šim- 
kus. Teologams kalbų mokymasis turėjo kitą tikslą, negu filosofams 
— būsimiems kalbų mokytojams; jiems ne tiek fonetika buvo svarbi, 
kiek skaitinio supratimas ir sugebėjimas versti. Jie vertė straipsnius 
ir veikalėlius, ypač iš vokiečių kalbos. 

Vadovėlių nedaug tevartota. Vadovėliai lotynų kalba (pradžioj 
Tanguerey, vėliau Noldin ir Merkelbach) buvo rekomenduojami mo- 
ralinei ir dogmatinei teologijai. Daugelis profesorių nesilaikė vado- 
vėlių — skaitė iš savo užrašų, ir studentai turėjo paskaitas užsira- 
šyti. Savus vadovėlius spausdino arba rotatoriniu būdu gamino Pr. 
Būčys, A. Grigaitis, T. Brazys, K. Paltarokas, P. Malakauskis, J. Venc- 
kus, St. Gruodis, St. Yla. 


Teologijos skyrius leido religijos mokslų žurnalą „Soter“, kurį 
1924 - 1930 m. redagavo Pr. Dovydaitis, po to P, Malakauskis. Prie 
Pr. Dovydaičio „Soter“ buvo religijų istorijos, etnologijos ir religi- 
jos filosofijos žurnalas, prie P. Malakauskio daugiau bažnytinės tei- 
sės, fundamentalinės, moralinės, patrologijos. Šio žurnalo išėjo 29 
sąsiuviniai, arba 15 tomų. 

Iš senųjų profesorių kūrybiškiausias buvo Pr. Būčys, išleidęs 
„Teologijos enciklopedijos kursą“ (1925), „Apologetiką“, trijų dalių 
„Katalikų tikybą“ (1921, 1930, 1931) ir įvairių kitų veikalų; rašė 
daug straipsnių ir buvo žinomas paskaitininkas mokslo, religijos, 


373 


visuomenės klausimais. A. Grigaitis, išleidęs dviejų tomų „Senojo 
Įstatymo problemas naujų iškasenų šviesoje“ (1925), po to nieko nau- 
jo neberašė. K. Šaulys, maža terašęs, pagaliau išleido stambų veika- 
14 „Kanoniškojo proceso teisę“ (1928). Bl. Čėsnys, rašęs įvairių 
straipsnių, 1925 m. paskelbė studiją iš dogmų istorijos apie Nikėjos 
santarybą. J. Maironis iš teologijos beveik nieko nerašė, kaip ir J. 
Meškauskas. K. Paltarokas iš dėstytų savo kursų vėliau paskelbė 
keletą studijėlių: „Seksualinį jaunuomenės švietimą“ (1926), „Pra- 
džios mokyklos pastoraciją“ (1928) „Priešmokyklinį vaikų auklėji- 
mą“ (1934), „Tikybinius jaunimo pergyvenimus“ (1929), „Tikybinį 
jaunuomenės auklėjimą“ (1939), „Depopuliaciją ir pastoraciją“ (1932). 
A. Alekna, anksčiau parašęs studiją apie Valančių, vėliau leido Lie- 
tuvos ir Lietuvos Bažnyčios istorijos vadovėlius. Pr. Penkauskas rašė 
žurnaluose apie Joną Husą, Bazelio susirinkimą, Vytauto politiką 
Čekijoje. M. Morkelis paskelbė žurnaluose kelioliką straipsnių iš pa- 
tristikos ir katechetikos. Ig. Česaitis, daug rašęs įvairiais teologijos 
klausimais žurnaluose, be kitko skyręs daugiau dėmesio pastoracijos 
metodams ir parapijų problemoms, pagaliau išvertė ir išleido G.Bando 
„Religijos mokymo metodus“ (1932). P. Malakauskis išspausdino 15 
mažesnių ir stambesnių savo darbų iš bažnytinės teisės. J. Venckus 
išleido „,„Fundamentalinės teologijos paskaitas“ (tris dalis, 1931, 1932, 
1935) su atskiru įvadu. T. Brazys, rašęs žurnaluose apie liaudies dai- 
nų melodijas, Mažvydo giesmių kilmę, instrumentinę muziką liturgi- 
joje, atskirais leidiniais paskelbė: „Choralo mokyklą“ (1926), „Har- 
moniją“ (1926), „Muzikos teoriją“ (1925). J. Skvireckas, šalia Šv. Raš- 
to vertimų ir studijinių įvadų vertimams, parašė keletą skriptūristi- 
nių straipsnių žurnaluose. St. Gruodis paskelbė habilitacinį savo dar- 
bą „Negimusios gyvybės žudymą“ (1935), dorovės vadovėlį ,„Laiky- 
kis įsakymų“ ir studijėlę apie eutanaziją „Sotere“ (1936). St. Yla iš- 
leido pastoralinės teologijos kursą (rotatorium), rašė žurnaluose ir 
paliko šiuos darbus, paruoštus spaudai: „Pastoralinės teologijos įva- 
dą“, „Naujosios sielovados metodus“, „Idealinę parapiją“ ir „Socia- 
linę sielovadą“. 

Ne visi profesorių darbai buvo sužymėti pirmųjų dviejų penk- 
mečių universiteto apyskaitose. Produktingas likusiųjų 8 metų tarps- 
nis visai neturi paskelbtos mokslinių darbų apyskaitos. Kiekybiš- 
kai teologijos skyrius nebuvo mažiau produktingas savo raštais. Ko- 
kybinė vertė tačiau nevienoda, nes vieni spausdino vadovėlius, kiti 
skaitytus studentams epizodinius kursus, treti specialias studijas. 
Vienos studijos buvo smulkios (straipsnio rėmų), kitos straipsnių 
ciklo, dar kitos atskiri leidiniai. Vieni rašiusiųjų ribojosi savo spe- 
cialybe, kiti šakojosi įvairiomis sritimis. 

Šalia profesorių, savo darbus skelbė absolventai: disertacijas (A. 
Lėvanas), licenciato darbus (St. Yla, L. Tulaba). 


Profesorių ir absolventų darbai buvo skelbiami lietuvių kalba, 
neduodant santraukos jokia kita kalba. Tais darbais nebuvo dalija- 
masi su kitomis teologinėmis Vakarų mokyklomis. Tarptautiniuose 
teologų žurnaluose mūsų teologų rašiniai nebuvo prisimenami net 
bibliografijoje. Tai buvo fakulteto vadovybės neapdairumas. 

Ryšiai su kitomis ir kitų kraštų teologinėmis mokyklomis buvo 
nežymūs. Iš dalies dėl to, kad mokslo tikslais retai buvo duodamos 
komandiruotės. Universitetas tam reikalui neturėjo fondų, ir kas vy- 
ko —tai savo lėšomis. Taip 1923 m. buvo išvykęs į Muencheną Pr. 
Penkauskas pagilinti istorijos mokslų. Fakultetui prašant, vyriausy- 
bė buvo davusi stipendijas St. Gruodžiui (1926-1927) ir K. Ran- 
kelei (1927-1928) ruoštis profesūrai Vokietijoje, Muensteryje. 1935 
m. fakultetas parūpino stipendiją ir pasiuntė pusei metų St. Ylą 
pasiruošti pastoralinei teologijai dėstyti; toliau jis savo lėšomis, pa- 
sinaudodamas atostogomis, vykdavo kasmet į užsienį gilinti sa- 
vo srities. 


Teologijos Fakultetas okupacijų metu 


Sovietų Rusijai okupavus Lietuvą, buvo uždarytas ne tik Teolo- 
gijos - Filosofijos Fak.; buvo uždaryti jo leidžiami žurnalai ir sunai- 
kinti jo spausdinami leidiniai. Filosofijos skyrius, atrodė, galutinai 
palaidotas, o teologijos skyrius, vyskupų valia, pasinaudojant pon- 
tifikalinėmis teisėmis, buvo performuotas į Teologijos Fakultetą (Fa- 
cultas Theologica Kaunae) ir nuo 1940 m. spalio 1 d. pradėjo veikti 
kunigų seminarijos rūmuose, kurių pusė dar nebuvo užimta rusų. 
Nuo pusės metų rusai atėmė ir šias patalpas. Tada paskaitos buvo 
tęsiamos studentų bažnyčioje arba kitų bažnyčių zakristijose, o stu- 
dentai į jas rinkosi iš privačių butų. 

Dalis profesorių buvo pasitraukę (P. Malakauskis, J. Venckus, 
J. Meškauskas, A. Lėvanas, St. Yla. Į jų vietą ieškota naujų iš kitų 
seminarijų, kurias rusai taip pat buvo uždarę. Iš Telšių kunigų semi- 
narijos buvo pakviesti du: Pr. Ramanauskas, vėliau vyskupas, fun- 
damentalinei teologijai ir pedagogikai dėstyti ir Pr. Manelis — mora- 
linei teologijai. Iš Vilkaviškio seminarijos M. Ražaitis perėmė dės- 
tyti patrologiją ir krikščioninę archeologiją, o L. Tulaba — Šv. Raš- 
to įvadą ir hebrajų kalbą. Iš Kauno seminarijos katechetikai dėstyti 
buvo pakviestas St. Jokubauskis. Iš Romos po bažnytinės mu- 
zikos studijų buvo grįžęs V1. Budreckas ir jis pakeitė A. Virbicką. 
Iš senųjų profesorių Bl. Čėsnys dėstė dogmatiką, K. Šaulys kanonus, 

Pr. Penkauskas Bažnyčios istoriją, St. Gruodis sociologiją, V. Pa- 
dolskis, naujasis fakulteto dekanas, Šv. Raštą ir biblinę archeologi- 
ją, o vysk. V. Brizgys, seminarijos rektorius, pastoralinę teologiją. 

Studentų tais mokslo metais buvo žymiai daugiau, nes naujų 
privažiavo iš Telšių ir Vilkaviškio seminarijų. Iš jų tą metą teologiją 
baigė apie 25. 

Sekančiais metais, kai Sovietų Rusijos okupaciją pakeitė vokiš- 
koji, Teologijos Fak. tęsė darbą toliau. Šalia jo atsikūrė ir filosofijos 
skyrius, naujai persiformavęs į Filosofijos Fakultetą. Abu buvę dvy- 
nukai vėl įsijungė į valstybinį universitetą pilnomis teisėmis. 

Teologijos Fak. dekanas V. Padolskis buvo nominuotas vyskupu, 
tad jo vietoj dekanu buvo išrinktas vysk. V. Brizgys, o sekretoriumi 
St. Gruodis, šias pareigas ėjęs ligi 1944 m. Iš kitur atkviestieji pro- 
fesoriai grįžo į atkurtąsias savo seminarijas. Ieškant naujų dėstytojų, 
buvo atsižvelgta į Panevėžio ir Kaišiadorių vyskupų pageidavimą, 
kad fakulteto sudėtyje būtų ir jų vyskupijų atstovų. Iš panevėžiečių 
buvo pasirinkta šie: L. Lukošiūnas buvo pakviestas vyr. asistentu 
bažnytinei teisei ir retorikai dėstyti, J. Gutauskas asistentu orientali- 
nei teologijai, V. Balčiūnas asistentu asketikai ir P. Kučinskas asis- 
tentu hebrajų kalbai. Iš Kaišiadorių pakviestas asistentu V. Man- 
keliūnas pedagogikai. Iš vienuolių fakultetas pakvietė Pr. Petrai- 
tį, salezietį, kuris perėmė seminarijos rektoriaus pareigas ir dėstė 
vyr. asistento titulu fundamentalinę teologiją. Prie Bl. Čėsnio dogma- 
tikai dėstyti vyr. asistentu pakviestas marijonas J. Grigaitis. L. Tu- 
laba paskirtas lietuvių kunigų seminarijos rektoriumi Vilniuje, va- 
žinėjo į Kauną toliau dėstyti Šv. Rašto. 

Antrais vokiečių okupacijos metais grįžo iš Berlyno ten buvęs 
lietuvių kapelionas St. Yla ir toliau dėstė pastoralinę teologiją ir 
pedagogiką. Tais metais buvo pakviesti du pasauliečiai — Pr. V. Rau- 
linaitis docentu ir P. Mačiulis asistentu civilinei teisei dėstyti. 

Fakultetinės promocijos 1942-1944 m. buvo padarytos šios. Ad- 
junktais buvo pakelti St. Jokubauskis, J. Grigaitis, L. Lukošiūnas, 
L. Tulaba ir St. Yla; e. p. docentu vysk. V. Brizgys ir docentu Pr. 
Petraitis, o e. o. profesoriais St. Gruodis ir Pr. Penkauskas. Iš se- 
nųjų ordinarų liko K. Šaulys, Bl. Čėsnys ir A. Grigaitis, kuris netru- 
kus pasitraukė į pensiją. Priverstinai pasitraukė dar du dėstytojai: 
St. Yla 1943 III 16 buvo įkaitu išvežtas į koncentracijos stovyklą 
Stutthofe, o L. Lukošiūnas ištremtas į provinciją. Vietoj jų pastora- 
linę teologiją perėmė dėstyti vysk. V. Brizgys, bažnytinę teisę naujai 
pakviestas asistentu A. Šidlauskas, iškalbą J. Gutauskas ir pedago- 
giką V. Mankeliūnas. 

Teologijos Fak. 1942 m. baigė apie 24, 1943 m. apie 18 ir 1944 m. 
— 22. Iš viso per 1941-1944 m. fakultetą baigė apie 89. Paskutinėj 
laidoj buvo 12 diecezinių studentų ir 10 vienuolių — marijonų 6 ir 
po 2 jėzuitu ir kapucinų. 

JUOZAS GIRNIUS 


FILOSOFIJOS FAKULTETAS 


Filosofijos Fakultetą Vytauto Didžiojo Universitete įsteigė Lai- 
kinoji Lietuvos Vyriausybė 1941 VII 28. Jis buvo įsteigtas, atkuriant 
Teologijos - Filosofijos Fak., kuris buvo uždarytas pačioj Sovietų Ru- 
sijos okupacijos pradžioj 1940 VII 25 įsaku, veikusiu nuo liepos 16 d. 
Tačiau nepriklausomybės metais veikęs Teologijos - Filosofijos Fak. 
buvo atkurtas jau nauju pavidalu — teologijos ir filosofijos skyriai 
buvo paversti atskirais savarankiškais fakultetais. Nors tuo būdu 
Filosofijos Fak. ir buvo istoriškai susijęs su savo pirmataku, drauge 
jis įgijo naują pobūdį — nebebuvo katalikiška mokslo įstaiga, kaip 
kad ankstesnis Teologijos - Filosofijos Fakultetas. 

Naujai įkurtasis Filosofijos Fak. skyrėsi ir eile naujų katedrų, 
kurių neturėjo Teologijos - Filosofijos Fak. filosofijos skyrius. Filo- 
sofijos Fak. buvo šios naujos katedros: anglų kalbos ir literatūros, 
bibliologijos ir fizinio auklėjimo. Jų mokslo personalas savaime ne- 
bebuvo susijęs su ankstesniuoju Teologijos - Filosofijos Fakultetu. 
Filosofijos Fak. mokslo personalą sudarė trys grupės: 1. Teologijos - 
Filosofijos Fak. filosofijos skyriaus likusieji dėstytojai (per pirmąją 
sovietinę okupaciją buvo į Rusiją išvežti L. Bistras ir J. Pankauskas, 
pasitraukė iš Lietuvos J. Eretas, nebegrįžo į akademinį darbą arkiv. 
M. Reinys); 2. į Vilniaus Universitetą perkeltojo Humanitarinių 
Mokslų Fak. dėstytojai, grąžinti į Vytauto Didžiojo Universitetą ar 
drauge dirbę abiejuose universitetuose; 3. naujai paskirtieji dėstytojai. 

Kai Humanitarinių Mokslų Fak. jau anksčiau buvo iškeltas į 
Vilnių, o Teologijos - Filosofijos Fak. buvo sovietų valdžios uždarytas, 
tai Kauno Universitetas buvo likęs be dvasinių mokslų fakulteto. To- 
dėl Laikinoji Vyriausybė savo pirmųjų rūpesčių tarpe turėjo ir tokio 
fakulteto Vytauto Didžiojo Universitete atgaivinimą. Filosofijos Fak. 
įsteigimas buvo didelis Laikinosios Vyriausybės, ypač ministro pir- 
mininko pareigas ėjusio švietimo ministro J. Ambrazevičiaus nuo- 
pelnas. Steigiant tą fakultetą iš buvusio Teologijos - Filosofijos Fak. 
filosofijos skyriaus, švietimo ministrui savo patarimais talkininkavo 
buvę ano fakulteto filosofijos skyriaus dėstytojai, ypač J. Grinius. 
Faktiškai Filosofijos Fak. suorganizavo jo dekanu Laikinosios Vy- 
riausybės paskirtas Z. Ivinskis. 

Naujo fakulteto suorganizavimas to meto sąlygomis nebuvo leng- 
vas. Kadangi Laikinosios Vyriausybės švietimo ministrui įvairių 
darbų buvo per akis, 1941 m. vasarą (liepos gale — rugpiūčio pra- 

džioje) J. Ambrazevičius tegalėjo paskirti tik dalį dėstytojų. Ypač 
tuojau reikėjo ieškoti asistentų ir kito jaunesniojo mokslo personalo. 
Metų būvyje į fakultetą buvo paskirta keliolika naujų dėstytojų. Nu- 
matytus dėstytojus paskirti ypatingų sunkumų nebuvo: ką buvo supla- 
navęs Laikinosios Vyriausybės švietimo ministras J. Ambrazevičius, 
stengėsi neardyti ir vokiečių skirtasis švietimo tarėjas Pr. Germantas- 
Meškauskas, su kuriuo gerą asmeninį kontaktą turėjo fakulteto de- 
kanas Z. Ivinskis. Ir pirmasis tarėjas gen. P. Kubiliūnas nedarė 
kliūčių, kai buvo paprašytas patvirtinti fakulteto nutarimą pakelti į 
ekstraordinarinius profesorius J. Ambrazevičių (1941 m. rudenį) ir 
A. Maceiną (1942 m. pradžioj). 


Baigiantis 1942 m. pavasario semestrui, buvo sudaręs fakultetui 
pavojų vokiečių administracijos reikalavimas keltis į Vilnių. Kadangi 
Vilniuje veikė Humanitarinių Mokslų Fak., toks Filosofijos Fak. iš- 
kėlimas būtų reiškęs tik jo numarinimą. Todėl fakulteto dekanas 
Z. Ivinskis, jo paties žodžiais, kovojo iš visų jėgų prieš tokį vokiečių 
sumanymą. Ieškodamas paramos, jis aplankė visus tarėjus, daugybę 
kitų įstaigų ir asmenų. Daugiausia paramos pažadėjo ir savo pa- 
žadą ištesėjo darbo tarėjas J. Paukštys, tada turėjęs labai blogą 
vardą lietuviuose. Gindamas fakulteto palikimą Kaune, jis lankėsi 
vokiečių administracijos ir saugumo įstaigose. Motyvuoti nebuvo 
sunku: negalima tiek daug studentų Kaune palikti be kalbų, be lite- 
ratūros, be germanistikos. Fakultetas pasiliko ir toliau veikti Kaune. 


Po gausaus lankymosi vokiečių įstaigose fakulteto dekanas jau- 
tėsi ten įkyrėjęs. Be to, dėl studentų teisių gynimo su keliais kitais 
Vytauto Didžiojo Universiteto senato nariais jis buvo atsėdėjęs ke- 
lias dienas Kauno sunkiųjų darbų kalėjime. Todėl fakulteto egzisten- 
cijos labui ir jo ateities geresnėms perspektyvoms, iš šalies nespau- 
džiamas, savo valia Z. Ivinskis nutarė atsistatydinti iš Filosofijos Fak. 
dekano pareigų. Nauju dekanu 1942 m. pabaigoje buvo išrinktas A. 
Maceina, ligtolinis fakulteto prodekanas (sovietinės okupacijos pra- 
džioj A. Maceina buvo pasitraukęs į Vokietiją, iš kurios gavo vokie- 
čių leidimą grįžti į Lietuvą tik 1941 XI10, nors į fakultetą buvo 
paskirtas nuo pat pradžios). A. Maceinai tapus dekanu, fakulteto pro- 
dekanu buvo išrinktas S. Sužiedėlis. 


Filosofijos kursus skaitė Pr. Kuraitis (katedros vedėjas), A. Ma- 
ceina ir J. Girnius (be filosofijos dalykų, jam buvo pavestas ir visiems 
fakulteto studentams privalomasis seminarinis bendrosios mokslinio 
darbo metodikos kursas). Be programinių kursų, buvo skaityti ir 
epizodiniai kursai: pvz. Pr. Kuraitis skaitė kursą apie komunizmą, 
A. Maceina — R. M. Rilkę, J. Girnius — egzistencializmą. 

Pedagogikos katedrai vadovavo Ig. Malinauskas (Malėnas). Taip 
pat pedagoginių dalykų skaitė A. Maceina. Stokojant psichologų 
(arkivysk. M. Reinys nebegrįžo į universitetą, o J. Pankauskas buvo 
išvežtas į Rusiją), psichologijos bendrąjį kursą vienerius metus dėstė 
J. Girnius. 

Sociologijos katedrai (iki savo mirties 1942 m. pavasarį) vadovavo 
Pr. Dielininkaitis. Be to, šioj katedroj dėstė V. Juodeika ir B. Kaz- 
lauskas (Kaslas). 

Istorijos dėstytojų buvo du: Z. Ivinskis (katedros vedėjas) skai- 
tė Lietuvos istoriją, S. Sužiedėlis— visuotinę istoriją. ' 

Lietuvių kalbos dalykus dėstė P. Jonikas (katedros vedėjas), 
Pr. Skardžius, L. Dambrauskas (Dambriūnas), vėliau dar buvo pa- 
kviestas K. Ulvydas. Naujosios lietuvių literatūros kursus skaitė J. 
Ambrazevičius (Brazaitis), senosios — V. Maciūnas. Visuotinę literatū- 
rą dėstė J. Grinius. 

Germanistikos katedros vedėju, steigiant fakultetą, švietimo mi- 
nistro J. Ambrazevičiaus buvo paskirtas jo Bonnos studijų metų pa- 
žįstamas dr. Heinrich Luetzeler. Tačiau iš jo nesulaukta jokio atsa- 
kymo į visą eilę dekano jam rašytų laiškų (tik po karo paaiškėjo, 
kad tuo metu jo turėta sunkumų nacių įstaigose: jokiu būdu ne- 
būtų galėjęs priimti pakvietimą). Po pralaukto 1941 m. rudens se- 
mestro germanistikos katedros vedėju nuo 1942 m. pradžios buvo 
pakviestas dr. Edmund Baldauff, kuris skaitė vokiečių kalbos kur- 
sus. Vyr. asistentėmis germanistikos katedroj dėstė M. Vymerytė 
ir M. Žilinskienė. Visų fakultetų studentams vokiečių kalbą nuo 
1942 m. pavasario semestro dėstė lektorė W. Tietz-Jakštienė. 
| Anglų kalbos ir literatūros katedroj dirbo M. Avietėnaitė (ka- 
tedros vedėja) ir K. Matusevičius (Girvilas). 

Atskiros katedros klasikinėms kalboms nebuvo, bet lotynų kal- 
bai dėstyti nuo 1942 m. buvo pakviestas S. Šerkšnas. 

Bibliotekininkystės skyrių suorganizavo V. Biržiška, perkeltas iš 
Vilniaus Universiteto į Vytauto Didžiojo Universitetą. 

Žurnalistikos katedrai vadovavo J. Keliuotis, Teologijos - Filoso- 
fijos Fak. dėstęs žurnalistiką nuo 1935 m. Jaunesniais asistentais 
vėliau dar buvo pakviesti J. Būtėnas ir A. Pauliukonis. 

Fizinio auklėjimo katedros vedėjas buvo A. Vokietaitis, o asis- 
tentais dirbo M. Baronaitė, S. Šačkus, A. Tamulynas. 

Kaip ir kituose fakultetuose, mokymo darbas ėjo ligi 1943 m. 
kovo mėn 17 d. nacių įvykdyto Lietuvos aukštųjų mokyklų uždarymo. 
Vėliau paskaitos nebebuvo skaitomos, tačiau mokslo personalas buvo 
paliktas moksliniams darbams rengti. Okupaciniame režime esant 
spaudai suvaržytai, jokių leidinių fakultetas neišleido. 

Kadangi mokymo darbas Filosofijos Fak. tėjo nepilnus dvejus 
metus, tai jį baigti tegalėjo tie, kurie savo studijas buvo jau anks- 
čiau pradėję Teologijos - Filosofijos ar Humanitarinių Mokslų fakul- 
tetuose. Tokių skaičius buvo nedidelis. Daktaro laipsnį 1942 m. įsigijo 
pedagogas A. Šerkšnas, apgynęs disertaciją, vardu „Pedagoginis san- 
tykiavimas klasės bendruomenėje“. 

Kad iš tikro reikėjo Kaune atskiro fakulteto humanistinėms stu- 
dijoms, įrodė gausus Filosofijos Fak. studentų skaičius — per 400 nau- 
jai įstojusių studentų. Jei jau savo profesūra Filosofijos Fak. nema- 
žai skyrėsi nuo savo pirmatako, tai dar labiau šį skirtumą ryškino 
studentai. Teologijos - Filosofijos Fak. beveik išimtinai studijavo ka- 
talikiškos pasaulėžiūros klausytojai (organizaciškai aptariant — atei- 
tininkai). O jau Filosofijos Fak. klausytojai buvo labai mišrūs įvai- 
riais požiūriais. Itin didelę jų dalį sudarė kauniečiai, taigi — nebe 
kaimo, o miesto vaikai. Ateities netikrumas (ne tik dėl karo, bet ir dėl 
nesiliaujamo vokiečių kabinėjimosi), be abejo, buvo jaučiamas. Ta- 
čiau aplamai mokslinio entuziazmo buvo daug. Jis būdingai reiškėsi 
ir tuo, kad buvo nesitenkinama tik savo pasirinktosios specialybės 
paskaitomis, bet buvo gyvai domimasi ir neprivalomomis paskaitomis. 
Ypatingo dėmesio buvo susilaukusi filosofija: nors pasirinkusiųjų sa- 
vo specialybe filosofiją tebuvo keletas (kaip ir anksčiau), bet jos pa- 
skaitų klausėsi dešimtys. Net filosofijos seminare, kur nepakako tik 
klausytis, bet reikėjo nemaža darbo — rašyti referatus, buvo susitelkę 
25 rinktiniai studentai. 

Sovietų Rusijos armijoms vėl užplūstant Lietuvą, kone visi Filo- 
sofijos Fak. dėstytojai pasitraukė į Vakarus. O pora išimčių tik pa- 
liudijo, kad ne be pagrindo buvo taip apsispręsta. Lietuvoj iš vyres- 
niojo mokslo personalo pasiliko tik prel. Pr. Kuraitis ir J. Keliuo- 
tis, kurie abu turėjo pergyventi Sibiro tremtį. Iš fizinio auklėjimo 
katedros asistentų St. Šačkus sovietinės spaudos buvo minimas par- 
tizanų vadų tarpe. 

Pasitraukė į Vakarus ir daugelis fakulteto studentų, kurie jau 
užsienyje tęsė ir baigė Kaune pradėtas studijas. Iš buvusių Filosofijos 
Fak. studentų yra ištisa eilė lietuviškoj išeivijoj žinomų vardų: pvz. 
poetas H. Nagys, dramaturgas A. Landsbergis, beletristas A. Baro- 
nas, psichologas J. Pikūnas ir ištisa eilė kitų. Fakultetą baigusių tarpe 
yra ir dr. L. Jurgutytė-Baldauffienė, dabartinė lietuvių kalbos lek- 
tore Muencheno universitete. 

Nors Filosofijos Fak. ir labai trumpai teveikė, tačiau įnešė savo 
dalį į mūsų kultūrą. Ir savo gyvu veikimu, ir pakankamai gausiu 
įstojusių studentų skaičiumi jis įrodė savo reikalingumą anais karo 
sūkurio metais, nors okupacinės sąlygos neleido jam pilnai išsiskleisti. 

JONAS PAUPERAS 


EVANGELIKŲ TEOLOGIJOS FAKULTETAS 


Fagulteto steigimas 


Du lietuvių evangelikų liuteronų bažnytinio gyvenimo veiksniai 
lemiamai skatino Lietuvos vyriausybę steigti evangelikų teologijos 
fakultetą Lietuvos Universitete. Viena, lietuvių bažnytiniams veikė- 
jams ir tautiškai susipratusiai surinkimininkų (maldininkų) daliai, 
vadovaujant kun. V. Gailiui, nepavyko 1924 ir 1925 m. pasiekti už- 
sibrėžto tikslo: atskirti Klaipėdos krašto evangelikų parapijas nuo 
priklausomybės Berlyno vyriausiajai konsistorijai (Oberkirchenrat). 
Antra, Didžiojoj Lietuvoj nuo 1922 m. kasmet į evangelikų liuteronų 
sinodo suvažiavimus atvykdavo vis daugiau lietuvių atstovų, kurie 
reikalavo, kad evangelikų kunigai pakankamai mokėtų lietuvių kal- 
bą. Nuo 1922 m. lietuviai evangelikai liuteronai pradėjo šaukti at- 
skirą sinodą ir lietuvių bažnytiniams reikalams rinkti atskirą vy- 
resnį dvasiškį, kuris buvo vadinamas lietuvių senjoru. 1924 m. birželio 
mėn. 24-26 d. Sudarge susirinkęs lietuvių evangelikų liuteronų si- 
nodas nutarė prašyti Lietuvos Evangelikų Liuteronų Bažnyčios Kon- 
sistoriją kreiptis į valdžią prašant, kad Lietuvos Universitete būtų 
steigiamas evangelikų teologijos fakultetas saviems kunigams ruoš- 
ti. Tokį prašymą pakartojo ir 1925 m. birželio 22 ir 23 d. Tauragėje 
susirinkęs lietuvių evangelikų liuteronų sinodas. 

Panašius siūlymus steigti evangelikų teologijos fakultetą val- 
džiai įteikė ir Lietuvos Reformatų Bažnyčios sinodas, kuris kasmet 
rinkdavos Joninių dienomis Biržuose. 1925 m. fakulteto steigimo 
reikalu valdžiai buvo įteiktas memorandumas, kurį pasirašė lietuvių 
evangelikų liuteronų ir reformatų Bažnyčios sinodo atstovai. Fakul- 
teto steigimo reikalą judino broliai Yčai, Jonas ir Martynas. J. Yčas 
buvo kurį laiką Klaipėdos krašto direktorijos referentu švietimo 
reikalams, ir tai tokiu laiku, kai pats galėjo sekti Klaipėdos krašto 
bažnytinio gyvenimo sunkumus, kurie kilo dėl to, kad krašto baž- 
nyčia savo santvarka įstatymų požiūriu nebuvo suderinta su pasi- 
keitusia politine valstybės santvarka. M. Yčas įtikino vyriausybės at- 
stovus, kad evangelikų teologijos fakultetas Lietuvai bus kultūriškai 
ir tautiškai naudingas. 

Lietuvos Universiteto pirmųjų penkerių metų apyskaitos (1927 m.) 
195-196 psl. buvo pabrėžiama Evangelikų Teologijos Fak. reikšmė 
tokiais teigimais: „Lietuvos Universiteto Evangelikų teologijos fakul- 
teto įsteigimas turėjo Lietuvos gyventojams evangelikams didelės 

svarbos. Nuo protestantizmo prasiplėtimo Lietuvoje pirmą sykį buvo 
atkreiptas dėmesys į jo mokslo reikalus; su padėka reikia pabrėžti 
supratimą Vyriausybės, kuri atjautė su tikru istoriniu taktu Lietuvos 
protestantizmo šiuo atžvilgiu vargus ir troškimus ir atėjo jam sų 
moraline pagalba... Užsieniuose išauklėti bažnyčios veikėjai, nors ti- 
kybiniu bei bažnytiniu atžvilgiu pakankamai prirengti, bet tautiniu 
atžvilgiu nebūdavo susidomėję įskiepyti tautos sąmonėj tautinę sa- 
vimeilę ir, dar svarbiausia, nebuvo pasiryžę išlavinti ir išauklėti sa- 
votišką tautinį Lietuvos bažnyčios tipą. Bažnyčios išorinė organiza- 
cija yra, protestantų supratimu, valstybės ir tautos organų dalis. 
Todėl jos santykiai su pastaraisiais turi būti harmoningi ir paremti 
bendru savo istorinės praeities supratimo ir meilės pamatu, ypač 
tautos sielos ir kalbos supratimo... Lietuvos Vyriausybė įsteigė prie 
Universiteto: Evangelikų teologijos fakultetą, norėdama auklėti to- 
kius kandidatus į dvasininkus, kurie mokslo atžvilgiu būtų visai ly- 
gūs baigusiems užsienių evangelikų teologijos fakultetus, bet, be to, 
turėtų pilną lietuvių tautos reikalų supratimą, kad būtų įsišaknyje 
tautos tradicijose ir gerai susipažinę su jos psichika ir papročiais, vie- 
nu žodžiu — su tautos siela; tiktai tuomet jie sugebės sėkmingai 
veikti bažnyčios ir tėvynės naudai... Daug gerų sūnų davė lietuvių 
evangelikų bažnyčia tėvynei, kaip Valavičių, Jonušą Radvilą, Vola- 
ną, Morkūną, Duonelaitį, Jokūbą Daukšą ir kit, todėl ir svar- 
biausias naujo fakulteto uždavinys yra tas, kad iš jo galėtų išeiti 
veikėjai, palaiką aukščiau minėtų asmenų ir bendrai senojo lietuvių 
protestantizmo garbingas tradicijas. 


1927 m. pavasario semestre fakultete studijuoja 11 studentų (apy- 
skaitos apačioje pastaba: „(Gegužės mėn. tas skaičius pakilo iki 15“) 
ir laisvųjų klausytojų; jų skaičius padidės, jei fakultetui bus duota 
galimumo ramiai ir normaliai plėtotis. Žinoma, evangelikų fakul- 
to studentų skaičius niekuomet nebus labai didelis, nes visų evange- 
likų Lietuvoje drauge su Klaipėdos kraštu yra apie 240.000. 


Vidujinis fakulteto tobulinimas ir plėtojimas negali įvykti stai- 
ga, bet užims ilgesnį laikotarpį, reiks dar ne viena kliūtis nugalėti, 
bet nenuilstamu darbu šita Lietuvos Universiteto jauniausia ir tuo 
tarpu negausinga mokslo įstaiga, be abejo, atneš ateityje lietuvių 
protestantizmui ir Lietuvai daug moralinės naudos ir gausiai atly- 
gins visas išlaidas, nes pasistengs prirengti tokius veikėjus, kurie 
galės tarnauti didelei krikščionybės idėjai ir tėvynei“. 

Fakulteto steigimą skatino ir sunkumai, kurie kilo vykdant 
1925 m. sudarytą tarp Lietuvos ir Vokietijos vyriausybių sutartį 
tvarkyti Klaipėdos krašto bažnytiniams reikalams. Pagal šią su- 

tartį, Klaipėdos krašto Bažnyčios konsistorija galėjo tik iki 1932 m. 
krašto parapijoms skirti kunigus svetimšalius. Šitas faktas buvo 
vienas iš lemiančių argumentų apsispręsti ateityje pačioje Lietuvoje 
ruošti kunigus evangelikus. 

Evangelikų Teologijos Fak. buvo įsteigtas 1925 m., bet pradėjo 
veikti 1926 m. pradžioje. 1927 m. jo personalą sudarė 4 docentai: 
J. Beblavy, V. Gaigalaitis, P. Jakubėnas ir K. Kurnatauskas. Fakul- 
tetui vadovavo 1925-1927 m. dekanas P. Jakubėnas, sekretorius K. 
Kurnatauskas. 

Evangelikų Teologijos Fak. turėjo šias pagrindines katedras: 1. 
Senojo Testamento, 2. Naujojo Testamento, 3. Bažnyčios ir religijos, 
4. sisteminės teologijos, 5. praktinės teologijos. 


Fakulteto mokslo planai 


Senojo Testamento katedros disciplinos: 1. hebrajų kalba, 2. įva- 
das į Senąjį Testamentą, 3. Senojo Testamento egzegezė, 4. žy- 
dų tautos istorija, 5. vėlesnieji žydų nusidavimai, 6. Senojo Testa- 
mento biblijos teologija, 7. Senojo Testamento seminaras. 

Naujojo Testamento katedros disciplinos: 1. Naujasis Testamentas 
graikų kalba, 2. Naujojo Testamento gadynės istorija, 3. Jėzaus gy- 
venimas, 4. įvadas į Naująjį Testamentą, 5. Naujojo Testamento bibli- 
jos teologija, 6. Naujojo Testamento egzegezė, 7. Naujojo Testamen- 
to seminaras. 

Bažnyčios ir religijos katedros disciplinos: 1. Bažnyčios istori- 
ja, 2. Lietuvos Reformacijos istorija, 3. religijos istorija, 4. dogmų is- 
torija, 5. Bažnyčios istorijos ir religijos istorijos seminaras. 

Sisteminės teologijos katedros disciplinos: 1. teologijos encik- 
lopedija, 2. simbolika, 3. apologetika, 4. etika, 5. dogmatika, 6. reli- 
gijos filosofija, 7. religijos psichologija, 8. sisteminis seminaras. 

Praktinės teologijos katedros disciplinos: 1. homiletika, 2. kate- 
chetika, 3. liturgika, 4. Bažnyčios teisė, 5. praktinė egzegezė, 6. mi- 
sijos, 7. pastoralinė teologija, 8. religijos sociologija, 9. homiletikos 
seminaras, 10. katechetinis - liturginis seminaras. 

Evangelikų Teologijos Fakulteto studentai turėjo klausyti Hu- 
manitarinių Mokslų Fak. šias pagalbines mokslo disciplinas: 1. įvadą 
į filosofiją, 2. logiką, 3. psichologiją, 4. filosofijos istoriją, 5. pedago- 
giką, 6. lotynų kalbą, 7. lietuvių kalbą, 8. vokiečių kalbą ir 9. lat- 
vių kalbą. 

Evangelikų Teologijos Fak. studijos turėjo būti išeitos per 8 se- 
mestrus. 

Fakulteto veikla 


Pradėjus fakultetui veikti, tebuvo tik keli studentai, nes tuo- 
met nebuvo daug ir evangelikų, baigusių gimnazijas. Keli užsirašė 
laisvais klausytojais, nes kai kurie jų buvo baigę rusų kalba tik 4 
ar 6 gimnazijos klases. Daugumas buvusių fakulteto laisvųjų klau- 
sytojų išlaikė brandos atestato egzaminus suaugusiųjų kursuose Kau- 
ne. 32 studentai išlaikė fakulteto mokslo regulamino nustatytus eg- 
zaminus, gavo Evangelikų Teologijos Fak. mokslo baigimo diplomus 
ir buvo laikomi diplomuotais teologais. 

Kadangi trūko atitinkamoms teologijos mokslo sritims dėstyto- 
jų, tai dėstytojai buvo kviečiami iš užsienio. Naujojo Testamento 
mokslo disciplinas nuo 1927 m. iki 1934 m. rudens semestro pabaigos 
dėstė iš Čekoslovakijos atkviestas dr. J. Beblavy, kuris per vienerius 
metus gerai išmoko lietuvių kalbą. J. Beblavy Naujojo Testamen- 
to katedros vedėjas dėstė šias teologijos mokslo disciplinas: 1. Nau- 
jąjį Testamentą graikų kalba pradedantiems ir pažengusiems, 2. Nau- 
jojo Testamento įvadą, 3. Naujojo Testamento Biblijos teologiją, 4. 
Jėzaus gyvenimą, 5. Naujojo Testamento gadynės istoriją, 6. egzegėzes: 
Mato evangelijos, Morkaus evangelijos, Luko evangelijos, Jono evan- 
gelijos, Laiško romėnams, I ir II Laiško korintiečiams ir vadovavo 
Naujojo Testamento seminarui. Kelerius metus J. Beblavy dėstė 
sisteminės teologijos mokslo disciplinas, pvz. teologijos enciklopedi- 
ją, simboliką; vadovavo sisteminės teologijos seminarui. 

J. Beblavy paruošti šių Evangelikų Teologijos Fak. leidiniai: 
„Naujojo Testamento gadynės istorija“ (1930), „Lietuvių Čekų san- 
tykiai Vytauto Didžiojo laikais“ (1930), „Ivadas į Naująjį Testamen- 
tą“ (1932). J. Beblavy 1930 m. buvo komandiruotas į Čekoslovaki- 
ją Prahos universiteto archyve rinkti medžiagos apie lietuvių ir čekų 
santykius Vytauto Didžiojo laikais. Tų studijų vaisius buvo knyga 
apie abiejų tautų santykius. 

P. Jakubėnas, Evangelikų Reformatų Bažnyčios Superintenden- 
tas ir Generalinis Superintendentas, beveik be pertraukos ėjo fakul- 
teto dekano pareigas. Prahos Huso universitetas jam suteikė teolo- 
gijos garbės daktaro laipsnį. Jis buvo Bažnyčios ir religijų istorijos 
katedros vedėjas ir dėstė šiuos teologijos mokslo dalykus: 1. senovės 
Bažnyčios istoriją, 2. viduramžio Bažnyčios istoriją, 3. reformacijos 
Bažnyčios istoriją, 4. XVII ir XVIII a. istoriją, 5. bažnytines aplin- 
kybes prieš reformaciją Lietuvoje, 6. reformacijos istoriją Lietuvoje, 
7. religijos istorijos įvadą, 8. religijos istoriją, 9. dogmų istoriją, 10. 
Babilonijos ir kaimyninių tautų religijos istoriją, 11. Tolimųjų Rytų 
religijos istoriją; vedė Bažnyčios ir religijų istorijos seminarus. P. 

Jakubėnas išspausdino daug straipsnių „Sėjėjuje“ ir „Mūsų Žo- 
dyje“. Žymiausi jo straipsniai: „Kodėl mes protestantai“ (1926), 
„Kunigaikštis Jonušas Radvilas (1612 - 1656)“ (1927 m. Mūsų Žodis 
Nr. 2, psl. 38-49). Be to, P. Jakubėnas paruošė senųjų, viduramžių 
ir naujųjų amžių istoriją (3 knygos, išleistos atskirais fakulteto lei- 
diniais). 

K. Kurnatauskas dėstė: 1. hebrajų kalbą (pradedantiems ir pa- 
žengusiems), 2. Senojo Testamento biblinę teologiją, 3. vėlesnės žy- 
dijos nusidavimus, 4. pranašų egzegezes (pvz. Jesajo, Psalmų), 5. 
Senojo Testamento įvadą; vadovavo Senojo Testamento mokslo se- 
minarui. Šiuos mokslo dalykus dėstė 1926 - 1936 m. 

V. Gaigalaitis 1926 - 1936 m. dėstė šiuos dalykus: 1. vidinę ir pa- 
gonių misiją, 2. poimeniką, 3. sociologiją, 4. liturgiką, 5. etiką, 6. apo- 
logetiką, 7. praktinę egzegezę, 8. katechetiką, 9. pastoralę teologiją; 
vadovavo homiletiniam ir liturginiam seminarui. Jis taip pat buvo 
šio fakulteto bibliotekos vedėjas. 

J. Beblavy rūpesčiu iš Čekoslovakijos dėstytoju buvo pakviestas 
M. Lučanskis, kuris dėstė sisteminę teologiją 1928-1929 m. Jam 
1929 m. fakulteto buvo suteiktas daktaro laipsnis už parašytą ir vie- 
šai apgintą disertaciją „Kristaus asmens problemos XX amžiuje“. 
M. Yčas dėstė bažnytinę teisę 1928 - 1929 m., o P. Titelbachas — dog- 
matiką, etiką, vadovavo sisteminės teologijos seminarui. J. Paupe- 
ras 1934-1936 m. dėstė: 1. dogmatiką, 2. etiką, 3. religijų filosofiją; 
vadovavo sisteminės teologijos seminarui. 1933 m. jis apgynė ha- 
bilitacijos darbą „Regimoji ir Neregimoji Bažnyčia“, ir nuo 1933 m. 
gruodžio 1 d. buvo paskirtas sisteminės teologijos katedros vedėju 
docento titulu. 

M. Gervinas vyr. asistento titulu dėstė: 1. graikų kalbą, 2. Ro- 
mėnų Laiško egzegezę, 3. Naująjį Testamentą graikų kalba, 4. Nau- 
jojo Testamento biblinę teologiją; vadovavo Naujojo Testamento 
seminarui 1934 - 1936 m. 

Evangelikų Teologijos Fak. suteikė garbės daktaro laipsnius 
šiems čekų bažnyčios pareigūnams: 1927 m. vyskupui Samueliui Zoch, 
1928 m. Inozui Lukašek, čekų armijos vyr. evangelikų kapelionui, 
1932 m. Dusanui Fairnor, čekų evangelikų vyr. vyskupui. Be to, 
1928 m. buvo suteiktas garbės daktaro laipsnis ir M. Yčui, Lietuvos 
evangelikų reformatų Bažnyčios kuratoriui. 

Evangelikų Teologijos Fak. pateisino savo buvimą, nes Lietu- 
voje paruoštieji evangelikų kunigai galėjo lietuviams evangelikams 
patarnauti lietuvių kalba. Be to, buvo užmezgami ir palaikomi ryšiai 
su kaimyninių valstybių evangelikų Bažnyčių vadovybėmis. 1936 m. 
Ženevoje reformacijos 400 metų minėjimo iškilmėse Lietuvos evan- 

gelikų reformatų Bažnyčiai ir Evangelikų Teologijos Fak. atstovavo 
dekanas P. Jakubėnas. 1936 m. Kaune įvyko visuotinis Lietuvos evan- 
gelikų lietuvių suvažiavimas. Buvo nutarta glaudžiau bendradarbiau- 
ti tarp Didžiosios Lietuvos ir Klaipėdos krašto lietuvių evangelikų. 

Klaipėdos krašto lietuvių bažnytinės organizacijos 1934 m. rū- 
pinosi, kad Evangelikų Teologijos Fak. būtų perkeltas į Klaipėdą. 
Tačiau nei valdžia, nei pats fakultetas tuo reikalu nepareiškė savo 
nuomonės. 

Pats Evangelikų Teologijos Fak. buvo švietimo ministro patvar- 
kymu suspenduotas nuo 1936 m. rugsėjo 15 d. Tada Lietuvos vy- 
riausybė nusistatė skirti evangelikams teologijos studentams stipen- 
dijas studijuoti užsieniuose. Visa eilė teologų pasiruošė užsieniuose ir 
grįžo į Lietuvą kunigauti, o kai kurie negalėjo savo studijų baigti, 
nes Lietuva buvo paliesta II Pasaulinio karo įvykių. 

ANTANAS RUKšA 


HUMANITARINIŲ MOKSLŲ FAKULTETAS 


Nors Humanitarinių Mokslų Fak. užuomazga galima būtų laikyti 
jau ir Aukštųjų Kursų Humanitarinį skyrių, tačiau pats fakulte- 
tas buvo suorganizuotas 1922 II 16 pagal Vilniaus Universiteto socia- 
linių mokslų fakulteto statutą. Steigiant Lietuvos Universitetą, socia- 
linių mokslų fakulteto branduolį sudarė šie profesoriai: A. Voldema- 
ras (dekanas), K. Būga, J. Jablonskis, A. Janulaitis, J. Yčas, V. Krė- 
vė - Mickevičius ir E. Volteris: Skeliant socialinių mokslų fakulte- 
tą pagal 1922 III 24 steigiamojo seimo priimtą ir 1922 IV 12 vyriausybės 
paskelbtą universiteto statutą į Humanitarinių Mokslų ir Teisių fa- 
kultetus, Humanitarinių Mokslų Fak. branduolį sudarė profesoriai: 
M. Biržiška, K. Būga, J. Jablonskis, V. Krėvė - Mickevičius, J. Yčas. 
Fakultetas pradėjo veikti nuo 1922 m. rudens semestro.* 


Aukštųjų Kursų humanitarinio skyriaus vedėju buvo E. Volte- 
riss Humanitarinų Mokslų Fak. dekanais buvo: 1922 VI -1925 m. M. 
Biržiška; 1925 - 1937 m. V. Krėvė - Mickevičius; 1937 - 1939 m. M. Bir- 
žiška. Įėjusio į Vilniaus Universiteto sudėtį šio fak. dekanais buvo: 
1940 m. pavasario semestre V. Mykolaitis - Putinas;* 1940 m. rudens 
ir 1941 m. pavasario semestre Pr. Augustaitis; 1941 VII 26- 1944 VII 3 
J „Puzinas. Humanitarinių Mokslų Fak. sekretoriais (nuo 1940 m. 
rudens vadinami prodekanais) buvo: 1923 I5- 1927 m. Pr. Augustaitis; 
1927 - 1929 m. Iz. Tamošaitis; 1929 - 1939 m. Pr. Augustaitis. Vilniaus 
Universitete šio fakulteto sekretoriai (prodekanai): 1940 m. pavasario 
semestre Pr. Augustaitis;* 1940 - 1941 mokslo metais Pr. Skardžius ir 
J. Puzinas;* nuo 1941 m. rudens semestro V. Maciūnas. 


Iš statuto numatytųjų 18 fakulteto katedrų dvi jų visai neveikė, 
būtent: žydų kalbos (jidiš) ir literatūros ir žydų istorijos, nes seimas, 
svarstydamas 1924 XI 4 universiteto etatus, toms katedroms etatų ne- 
numatė." 


Vytauto Didžiojo Universiteto 1930 VI 7 statutas (6 $) Humani- 
tarinių Mokslų Fak. nustatė 12 katedrų. Pagal „Vyriausybės Žinio- 
se“ skelbtuosius Vytauto Didžiojo Universiteto etatus nuo 1931 V1 
Humanitarinių Mokslų Fak. buvo šios katedros: 1. filosofijos siste- 
mos, 2. filosofijos istorijos, 3. pedagogikos, 4. lyginamosios kalboty- 
ros, 5. lietuvių kalbos ir literatūros, 6. klasikinės filologijos, 7. slavų 
kalbų ir literatūrų, 8. germanų kalbų ir literatūrų, 9. romanų kalbų ir 
literatūrų, 10. Lietuvos istorijos, 11. visuotinės istorijos, 12. semitolo- 


389 


gijos. Šioms katedroms buvo numatyta 21 asmuo vyresniojo mokslo 
personalo ir 12 jaunesniojo.“ 

Steigiamojo seimo priimtasis universiteto statutas Humanitari- 
nių Mokslų Fak. skyrių nenumatė. Jau 1922VI17 fakultetas sa- 
vo darbui tvarkyti priėmė laikiną reguliaminą ir nustatė 4 skyrius: 
kalbotyros, literatūros, istorijos ir filosofijos? Pagal šio reguliamino 
nustatytus mokslo planus kiekvieno skyriaus mokslo dalykai buvo 
skirstomi į privalomuosius ir į rekomenduojamuosius mokslo daly- 
kus. Privalomieji mokslo dalykai dar buvo skirstomi į pagrindinius 
ir papildomuosius mokslo dakykus. 1922 m. pavasario semestras bu- 
vo išeitas dar Vilniaus Universiteto sociologijos fakulteto nustatytu 
planų.!? 

1924 VI 11 fakulteto taryba sudarė pastovų reguliaminą ir moks- 
lo planus. Pagal šį reguliaminą 4 skyriai buvo suvesti į 3: filosofijos 
ir pedagogikos, filologijos ir istorijos, ir buvo įvesti bendrieji visiems 
3 skyriams privalomieji dalykai.!! Bendrieji dalykai: 1. lietuvių kal- 
bos bendrasis kursas, 2. lietuvių tautos istorija, 3. logika, 4. psi- 
chologija, 5. filosofijos sistemų įvadas, 6. lotynų kalba ir autorius, 7. 
viena Vakarų Europos naujoji kalba ir viena slavų kalba. 

Skyriai: Filosofijos ir pedagogikos skyrius. a. Filosofijos siste- 
ma: 1. filosofijos įvadas, 2. logika, 3. gnoseologija, 4. psichologija, 5. 
etika, 6. ontologija, 7. kosmologija, 8. estetika, 9. religijos filosofija, 
b. Filosofijos istorija: 1. filosofijos istorija. c. Pedagogika: 1. pedago- 
gika, 2. pedagogikos istorija, 3. eksperimentinė psichologija, 4. pedo- 
logija. a ir b grupei — dar ir graikų kalba. 

Filologijos skyrius. a. Lyginamasis kalbomokslis: 1. kalbotyros 
įvadas, 2. lietuvių kalba (fonetika, morfologija, sintaksė), 3. se- 
noji bulgarų kalba, 4. sanskrito arba gotų kalba, 5. graikų kalbos 
gramatika, 6. lotynų kalbos gramatika, 7. lyginamoji indoeuropiečių 
kalbų gramatika. Be to, graikų ir vokiečių kalba. b. Lietuvių kalba: 
1. lietuvių kalba (gramatika, fonetika, morfologija, sintaksė), 2. lie- 
tuvių kalbos istorija, 3. lietuvių kalbos dialektologija, 4. latvių 
kalba, 5. prūsų kalba, 6. rusų ir lenkų kalba, 7. lyginamoji aisčių 
kalbų gramatika. Be to, vokiečių kalba. c. Lietuvių literatūra: 
1. lietuvių kalba (fonetika, morfologija, sintaksė), 2. lietuvių kalbos 
istorija, 3. lietuvių kalbos dialektologija, 4. lietuvių literatūros isto- 
rija, 5. rusų ir lenkų literatūra, 6. latvių literatūra. d. Graikų kalba 
ir literatūra: 1. graikų kalbos istorija, 2. graikų autorius, 3. graikų li- 
teratūros istorija, 4. graikų istorija, 5. romėnų istorija, 6. senovės filo- 
sofijos istorija. Be to, graikų ir vokiečių kalba. e. Lotynų kalba ir 
literatūra: 1. lotynų kalbos istorija, 2. lotynų autorius, 3. romėnų li- 
teratūros istorija, 4. romėnų istorija, 5. graikų istorija, 6. senovės 

filosofijos istorija. Be to, graikų ir vokiečių kalba. f. Rusų literatūra: 
1. bendrasis literatūrų kursas, 2. rusų literatūros istorija, 3. lietuvių 
literatūros istorija, 4. rusų istorija, 5. rusų kalbos istorija. Be to, 
rusų kalba. g. Lenkų literatūra: 1. bendrasis literatūrų kursas, 2. 
lenkų literatūros istorija, 3. lietuvių literatūros istorija, 4. lenkų 
istorija, 5. lenkų kalbos istorija. Be to, lenkų kalba. i. Vokiečių lH- 
teratūra: 1. bendrasis literatūrų kursas, 2. vokiečių literatūros isto- 
rija, 3. lietuvių literatūros istorija, 4. vokiečių istorija, 5. vokiečių 
kalbos istorija. Be to, vokiečių kalba. k. Anglų literatūra: 1. bendra- 
sis literatūrų kursas, 2. anglų literatūros istorija, 3. lietuvių litera- 
tūros istorija, 4. Anglijos istorija, 5. anglų kalbos istorija. Be to, an- 
glų kalba. I. Prancūzų literatūra: 1. bendrasis literatūrų kursas, 2. 
prancūzų literatūros istorija, 3. lietuvių literatūros istorija, 4. Pran- 
cūzijos istorija, 5. prancūzų kalbos istorija. Be to, prancūzų kalba. 

Istorijos skyrius. a. Lietuvos istorija: 1. Lietuvos istorija, 2. Lat- 
vijos istorija, 3. Prūsų žemės istorija, 4. Rusų istorija, 5. Lenkų is- 
torija, 6. Lietuvos meno istorija. b. Visuotinė istorija: 1. senovės istori- 
ja, 2. viduramžių istorija, 3. naujųjų amžių istorija. Padedamieji 
istorijos mokslai, abiem grupėm privalomi: 1. istorijos mokslo teorija 
ir metodologija, 2. politinė ekonomija, 3. valstybės teorija. Senovės is- 
torijos specialistams buvo privaloma graikų ir vokiečių kalba, Lietu- 
vos istorijos — dvi slavų kalbos. Studentas turėjo pasirinkti vieną 
grupę specialybei, o antroji grupė buvo pasirenkama iš to paties 
skyriaus, trečioji laisvai pasirenkama iš bet kurio skyriaus.!* 

Šis reguliaminas nenustatė termino, iki kada turi būti išlaikyti 
paskiri egzaminai. Reguliamino 14 Š tenusakė, kada gaunama teisė 
laikyti baigiamuosius egzaminus: „Pagrindinio skyriaus pasirinktos 
specialybės egzaminai laikomi išbuvus fakultete ne mažiau, kaip 
aštuonis semestrus, išklausius reikalaujamus dalykus, atidirbus pra- 
tybos darbus, išlaikius egzaminus iš privalomųjų dalykų ir iš nuro- 
dytų skyriaus kalbų“./* Diplomui gauti reikėjo dar parašyti specialy- 
bės profesoriaus duotas ir egzaminų komisijos įvertintas specialybės 
diplominis darbas. 

Prisitaikydamas prie 1930 m. Vytauto Didžiojo Universiteto sta- 
tuto, Humanitarinių Mokslų Fak. 1931 m. priėmė naują fakulteto 
reguliaminą ir mokslo planus. Naujieji mokslo planai paliko tuos pa- 
čius tris skyrius. Buvo padaryti tik kai kurie nežymūs pakeitimai 
ir papildymai.!* 

1937 VI 4 Humanitarinių Mokslų Fak. taryba priėmė naują fakul- 
teto reguliaminą, kurį universiteto senatas patvirtino 1937 IX 13. Stu- 
dentai, įstoję į fakultetą ligi šio reguliamino paskelbimo dienos, savo 
studijas galėjo baigti senuoju reguliaminu.** 

Paskutiniame Humanitarinių Mokslų Fak. reguliamine yra ir 
esminių pakeitimų. Reguliamino 32 $ reikalaujama, kad „pirmiausia 
turi būti klausomi bendrieji (dalykai. A. R.), privalomi visiems fa- 
kulteto ar atskirų grupių klausytojams. Specialieji (epizodiniai) pa- 
pildomieji kursai klausomi nuo pat pradžios“.!* Studijų tvarką iš pa- 
grindų keičia reguliamino 42 $: „Bendrųjų dalykų egzaminai turi 
būti išlaikomi per pirmuosius keturis semestrus; be to, tuo laiku 
dar turi būti išlaikytas ir vienas specialybei svarbesnis svetimos 
kalbos egzaminas; viena iš svetimųjų kalbų turi būti rusų kalba. Tuo 
laiku kalbamųjų egzaminų nelaikiusieji nebus priimami į penktąjį 
semestrą“.!7 

Be 1924 m. fakulteto reguliamine sužymėtų, buvo einama, ypač 
vėliau, ir visa eilė kitų mokslo dalykų. 1934 m. fakultete buvo įsteigta 
etnikos katedra, apėmusi tautosakos, tautotyros ir archeologijos moks- 
lus. Perkeltame į Vilnių fakultete ši katedra nuo 1942II1 buvo iš- 
plėsta į dvi katedras: į archeologijos ir į tautotyros katedrą.'* 1938 m. 
pavasarį buvo įsteigta didelė, daug dalykų apėmusi, kūno kultūros 
katedra.'*? 1942 m. pavasario semestre veikė, be naujos archeologijos 
grupės, dar naujos Lietuvos meno istorijos ir archyvistikos grupės.*? 
B. Sruoga ne tik skaitė paskaitas apie teatrą, bet ir įsteigė savo 
teatro seminarą.**2 V. Biržiška skaitė lietuvių knygos istorijos ir bi- 
bliografijos kursus.*! Buvo einamas dar ir italų kalbos ir literatūros 
kursas,** švedų kalbos kursas.“ Po 1936 m. mokyklų reformos buvo 
ypatingai sustiprinta prancūzų kalbos ir literatūros grupė, buvo pa- 
kviesta iš Prancūzijos visa eilė naujų dėstytojų. Vokiečių okupacijos 
metu rusų kalbos ir literatūros ir lenkų kalbos ir literatūros grupės 
buvo sujungtos į vieną slavų kalbų ir literatūrų grupę, o anglų kal- 
bos ir literatūros grupė buvo panaikinta.** 

Iš mokslo planų ir dėstytų dalykų apžvalgos matome, kad Hu- 
manitarinių Mokslų Fak. ruošė filosofus, pedagogus, psichologus, kal- 
bininkus, literatus, filologus, istorikus, proistorikus, archeologus, tau- 
totyrininkus, meno istorikus, kūno kultūros specialistus, net ir tea- 
trarologus, bibliotekininkus. Studijos Humanitarinių Mokslų Fak. su- 
brandinio ištisą naują Nepriklausomosios Lietuvos rašytojų kartą. 
Daugumas fakulteto absolventų nuėjo dirbti pedagoginio darbo, ki- 
ti dirbo žurnalistinį, mokslinį ir kitokį darbą. 

Bene didžiausias fakultetui priekaištas būtų tas, kad žymi jo 
klausytojų dalis neapvainikavo savo studijų universiteto baigimo 
diplomu. Didelis studijavusiųjų, bet nebaigusiųjų universiteto nuošim- 
tis ypač krinta į akis, jei šį fakultetą lygintume su Teologijos - Filo- 
sofijos Fak., kuris, turėdamas žymiai mažiau klausytojų, buvo išda- 
vęs kelis kartus daugiau universiteto baigimo diplomų. Tačiau šiuo 

atžvilgiu, kaip ir kitais atžvilgiais, fakulteto padėtis ilgainiui gerėjo.* 

Kaip jau minėjome, pagrindinių Vytauto Didžiojo Universiteto 
studijų užvilkinimo ir klausytojų nubyrėjimo priežasčių tarpe buvo 
ir klausytojų perkrovimas su specialybe nieko bendro neturinčių 
mokslo dalykų egzaminais ir semestrinė, o ne kursinė mokslo sistema. 
Ir daugelis Vakarų Europos universitetų, ypač vokiškųjų, filosofijos 
fakultetų, mūsiškio Humanitarinio Fak. atitikmenų, mokslo planai 
buvo panašūs. Ir ten paprastai buvo ne kursinė, bet semestrinė siste- 
ma, tačiau ten klausytojai nebuvo perkrauti pašalinių dalykų egza- 
minais. Ten studijos buvo nukreiptos labiau į gilumą, negu į platumą, 
daugiau dėmesio buvo kreipiama į pratybas, negu į egzaminus, 
daugiau buvo stengiamasi susikaupti specialybės dalykuose. Didėjant 
Vakaruose ėjusių mokslus dėstytojų įtakai, fakultetas pradėjo dau- 
giau vertinti praktikos darbus ir specialybes.** 

Nuo 1932 m. rudens semestro iki 1936 m. stojo į mokslo perso- 
nalo eiles jau ir paties fakulteto auklėtinių, kaip J. Dumčius, J. Jakš- 
tas, A. Šapoka, J. Puzinas, J. Balys, K. Alminauskis (Alminas), J. 
Baldauskas (Baldžius). Visi šie vyr. asistentais išrinkti dėstytojai, 
išskyrus J. Baldauską, buvo specializavęsi aukštosiose Vakarų Euro- 
pos mokyklose.*' Ir vėliau mokomojo personalo eiles papildė nema- 
ža aukštuosiuose Vakarų Europos mokslo centruose ėjusių moks- 
lus arba ten pagilinusių savo studijas dėstytojų, kaip V. Maciūnas, 
P. Jonikas, K. Avižonis, A. Vasiliauskas (Vasys), K. Dausa, V. Trum- 
pa, A. Rukša, J. Baltrušaitis; jau Vilniaus Universitete: A. Liaugmi- 
nas, B. Dundulis, M. Vorobjovas, A. Gučas, V. Pėteraitis, P. German- 
" tas-Meškauskas. Jei prie šių fakulteto dėstytojų pridėsime dar ir 
anksčiau lankiusius Vakarų Europos universitetus mokslo personalo 
narius, kaip A. Salį, Pr. Skardžių, V. Mykolaitį-Putiną, B. Sruogą, 
J. Yčą, P. Galaunę, Ig. Jonyną, V. Krėvę-Mickevičių, tai turėsime 
pripažinti, kad fakultete daugumas mokslo personalo narių buvo ėję 
mokslus ar specializavosi Vakarų Europos universitetuose. 

Ilgainiui fakultetas pradėjo labiau rūpintis ir mokslinio prieaug- 
lio paruošimu. Kadangi ne visoms katedroms etatuose buvo numatyti 
asistentai, tai fakultetas leido kai kuriems mokslo darbui pasiruošu- 
siems asmenims, kaip A. Vasiliauskui, K. Dausai, V. Maciūnui, dirbti 
fakultete neetatiniais asistentais, be atlyginimo.“ Be to, fakultetas 
1936 X 30 nutarė kreiptis į vyriausybę su prašymu įsteigti jaunesnio- 
jo mokslo personalo etatus toms katedroms, kurios tokių etatų ne- 
turėjo.?? 

Fakultete profesoriavo 4 didieji lietuvių rašytojai, lietuvių lite- 
ratūros klasikai: V. Krėvė-Mickevičius, B. Sruoga, V. Mykolaitis- 
Putinas, J. Tumas - Vaižgantas. Jie netarpiškai darė įtakos jauna- 

jai lietuvių rašytojų kartai. Fakultete dirbo ir patys įžymieji lietuvių 
kalbininkai — K. Būga ir J. Jablonskis. Kadangi fakulteto mokslinės 
jėgos buvo negausios, tai žymiai daugiau buvo rūpinamasi ugdyti 
tautinę kultūrą, negu didinti įnašą bendrajam mokslui. Todėl ir pa- 
tys žymieji darbai buvo iš lituanistikos srities. V. Biržiška paskelbė 
5 tomų „Lietuvių bibliografija 1547-1910“. M. Biržiška padėjo pa- 
grindus lietuvių literatūros istorijai. Kone visas mokslo personalas 
bendradarbiavo Lietuviškojoje Enciklopedijoje. Šio fakulteto perso- 
nalas straipsniais aprūpino kalbotyrą, literatūrą, istoriją, filosofiją, 
pedagogiką, meno istoriją.?“? Su fakultetu susijęs ir didžiojo lietuvių 
kalbos žodyno ruošimas. Pradžioje jį ruošė ir pradėjo skelbti K. Būga, 
vėliau J. Balčikonis, abu buvę šio fakulteto profesoriai. Tautosakos 
mokslo darbais pasižymėjo fakulteto dėstytojas ir Lietuvių Tautosakos 
Archyvo vedėjas J. Balys. Iš šio fakulteto išaugo ir Lituanistikos Ins- 
titutas, sudaręs pagrindą vėliau įsteigtai Lietuvos Mokslų Akademi- 
jai. Šalia kitų fakultetų (Teologijos - Filosofijos, Evangelikų Teolo- 
gijos, Teisių), Humanitarinių Mokslų Fak. vaidino svarbų vaidmenį 
Lietuvos istoriniame sąjūdyje, pasireiškusiame tuo, kad ligtoliniai 
mėgėjiški ar pusiau mėgėjiški Lietuvos istorikų bandymai virto 
moksliniu metodu paremtais tyrinėjimais“! J. Yčas, A. Janulaitis, 
Ig. Jonynas, A. Šapoka (kolektyvinės „Lietuvos istorijos“ redakto- 
rius), K. Jablonskis (žymiausias darbas „Lietuvos inventoriai“), K. 
Avižonis, J. Matusas, J. Jakštas yra laikomi žymiausiais Lietuvos is- 
torikais. Fakultete yra dėstęs meno istorikas J. Baltrušaitis. Didelį 
įnašą Lietuvos mokslui yra davęs Lietuvos meno ir lietuvių liaudies 
meno tyrinėtojas P. Galaunė. J. Vabalas-Gudaitis buvo eksperimenti- 
nės psichologijos pradininkas Lietuvoje. J. Balys pasireiškė tautosakos 
darbais, J. Puzinas moksliškai tyrė Lietuvos proistorę. Ne tik lietu- 
vių kalbos mokslo raštais buvo pasireiškę, bet ir bendrinės lietuvių 
kalbos praktikai buvo nemaža nuveikę kalbininkai K. Būga, J. Ja- 
blonskis, J. Balčikonis, Pr. Skardžius, A. Salys; pagaliau, ir jų moki- 
niai, kaip P. Jonikas, L. Dambrauskas (Dambriūnas) ir kiti. Mi- 
nėtini lietuvių literatūros istorikas V. Maciūnas, romanistas V. Du- 
bas, filosofai Iz. Tamošaitis, V. Šilkarskis, J. Štrauchas, A. Smetona, 
baltistas ir etnografas E. Volteris. 

Be savo krašto mokslininkų, fakultete dirbo nemaža ne tik 
naujųjų kalbų ir literatūrų, bet ir kitų mokslo dalykų dėstytojų, 
kviestų iš užsienio: istorikas ir filosofas L. Karsavinas (monumen- 
talaus 5 tt. veikalo „Europos kultūros istorijos“ autorius), istorikas, 
Lietuvos Statuto tyrinėtojas I. Lappo, filosofas V. Sezemanas (svar- 
baus vadovėlio studentams „Logikos“ autorius). Klasikinis filologas 
ir kalbininkas P. Brenderis ir kalbininkas A. Sennas buvo pradėję 

leisti didelį lietuviškai vokišką „Lietuvių rašomosios kalbos žodyną“ 
(drauge su M. Niedermannu; vėliau į redakciją įėjo ir A. Salys). 

Mokslo personalo nariai spausdino savo darbus paskiruose leidi- 
niuose, spaudoje, ypač kultūros ir specialiuose Lietuvos ir užsienio 
žurnaluose. Žymi dalis fakulteto mokslo darbų buvo paskelbta fa- 
kulteto žurnaluose. Ėjo šie fakulteto leidiniai: 1. Tauta ir Žodis, 
I t. red. K. Būga, II - VII — V. Krėvė-Mickevičius. 1923 - 1931 m. išėjo 
7 tt, 3472 psl; 2. Humanitarinių Mokslų Fak. Raštai. I t. red. A. Vol- 
demaras, II — A. Smetona, III — V. Krėvė-Mickevičius. Išėjo 3 tt. 
1925-1927 m.; 3. Archivum Philologicum, 1930 - 1939, iš viso 7 tt, 
red. Pr. Skardžius; 4. Mūsų Tautosaka — fakultete sudarytosios 
tautosakos komisijos leidinys, 1930 - 1925. Išėjo 10 tt., red. V. Krėvė- 
Mickevičius; 5. Darbai ir Dienos, 1930 - 1940, išėjo 9 tt., red. V. Krėvė- 
Mickevičius; 6. Eranus, 1930 - 1936, išėjo 3 tt., red. I. Tamošaitis; 7. 
Senovė, 1935 - 1938, išėjo 4 tt.,, red. L. Karsavinas. 

Be to, 1927 m. prie Lietuvos Universiteto Humanitarinių Moks- 
lų Fak. buvo įsteigta Humanitarinių Mokslų ir Literatūros Drau- 
gija su keturiais skyriais: literatūros, istorijos, filologijos ir filosofijos. 
Šios draugijos įstatai jau buvo patvirtinti fakulteto tarybos 1926 m. 
lapkričio mėn., kurios pagrindinis tikslas buvo remti mokslo ir lite- 
ratūros darbą ir leisti knygas. Tikraisiais literatūros skyriaus na- 
riais buvo Lietuvos Universiteto profesoriai: J. Tumas-Vaižgantas, 
V. Krėvė-Mickevičius, B. Sruoga, V. Mykolaitis-Putinas, M. Biržiška 
ir kiti. Taip pat kai kurie rašytojai: S. Čiurlionienė, A. Vienuolis - 
Žukauskas, F. Kirša, P. Vaičiūnas, M. Vaitkus, V. Vydūnas, L. Gira. 
Draugijai pirmininkavo V. Krėvė-Mickevičius, sekretorius buvo V. 
Mykolaitis-Putinas, iždininkas J. Tumas-Vaižgantas. 

Draugijos literatūros skyrius rūpinosi pasaulinės grožinės lite- 
ratūros veikalų vertimais į lietuvių kalbą bei jų spausdinimu.** 

JONAS PUZINAS 


ARCHEOLOGIJOS KATEDRA 


Atsikūrusi Lietuva neturėjo archeologų, kurie būtų galėję orga- 
nizuoti archeologinių tyrinėjimų darbą. Tadas Daugirdas, kuris prieš 
I Pasaulinį karą buvo rūpestingai kasinėjęs keliose Žemaitijos vietose 
ir nuo 1919 m. gegužės 28 d. buvo pirmuoju Valstybinės Archeolo- 
gijos Komisijos pirmininku, mirė tų pačių metų lapkričio 1 d. Gen. 
V. Nagevičius, 1904 m. baigęs archeologijos institutą Petrapilyje ir 
1905, 1908 ir 1909 m. atlikęs keletą bandomųjų kasinėjimų Kretin- 
gos aps. Nepriklausomosios Lietuvos metu buvo Valstybinės Archeo- 
logijos Komisijos nariu. 1933-1934 m. drauge su J. Puzinu vykdė 
platesnio masto kasinėjimus Įpilties piliakalnyje (Darbėnų vls., Kre- 
tingos aps.).Archeologijos populiarizacijos ėmėsi kitas kariškis — ma- 
joras P. Tarasenka, nuo 1926 m. buvęs Valstybinės Archeologijos 
Komisijos narys. Jis 1928 m. išleido Lietuvos archeologijos žemėlapį 
— „Lietuvos archeologijos medžiagą“. Teisininkas ir istorikas K. 
Jablonskis, taip pat Valstybinės Archeologijos Komisijos narys, 
kruopščiai rinko titnaginius dirbinius akmens amžiaus ir vėlyvesnių 
laikotarpių stovyklavietėse, ypač Nemuno ir Neries pakrantėse (Kau- 
no apylinkėse), palei Merkį ir kitur. 

Naujai įsikūrusiame Lietuvos Universitete Humanitarinių Moks- 
lų Fakultete buvo įkurta archeologijos katedra, kuriai ligi 1930 m. 
vadovavo prof. E. Volteris, Kauno Miesto Muziejaus direktorius. Šio 
muziejaus archeologijos skyrių sutvarkyti buvo pakviestas į Kauną 
rusų archeologas A. Spicynas. E. Volteris skaitė Lietuvos ir rusų ar- 
cheologijos kursus, baltų kilmės tautų archeologiją, archeologinių ka- 
sinėjimų techniką, numizmatiką, baltų senovės kultūrą, aisčių kul- 
tūros istoriją, Lietuvos istorijos šaltinius. Bandė ir kasinėti: 1928 m. 
tyrinėjo Apuolės piliakalnio aikštelę, o 1930 ir 1932 m. — Kauno pi- 
lies kiemą. 

Deja, ilgą laiką visiškai nesirūpinta naujų jėgų paruošimu. Tik 
1930 m. Švietimo Ministerija išsiuntė J. Puziną proistorės studijuoti 
į Heidelbergo univ. pas proistoriką prof. E. Wahlę, 1924 m. kasinė- 
jusį Latvijoje ir susipažinusį su baltų proistorės problemomis. Bai- 
gęs studijas, J. Puzinas 1934 m. buvo paskirtas Kauno Miesto Muzie- 
jaus direktorium ir nuo tų pat metų rudens semestro išrinktas Vy- 
tauto Didžiojo Universiteto Humanitarinių Mokslų Fak. naujai 
įsteigtos etnikos katedros vyr. asistentu. Ši katedra buvo apėmusi 
tautosakos, tautotyros ir archeologijos mokslus. Nuo to laiko pasto- 

viai pradėta dėstyti Lietuvos ir bendroji archeologija bei įvairūs epi- 
zodiniai kursai: Lietuvos archeologinių tyrinėjimų istorija, indo- 
europiečių protėvynės problema, vikingai Rytų Pabaltijy ir kt. Ar- 
cheologinės pratybos su studentais pradžioje būdavo atliekamos 
Kauno Miesto Muziejuje, bet netrukus perorganizavus šį muziejų ir 
archeologinius rinkinius perkėlus į pabaigtus statyti Vytauto Di- 
džiojo Muziejaus rūmus, čia susidarė palankios sąlygos archeo- 
loginėms studijoms. Paskelbus Vytauto Didžiojo Muziejaus įstatymą 
(„Vyriausybės Žinios“, 1936 X 22 nr. 555), nuo 1936 m. lapkričio 1 d. 
pradėjo veikti Vytauto Didžiojo Kultūros Muziejus su keturiais sky- 
riais: meno, priešistoriniu, istoriniu ir etnografiniu. Priešistorinio 
skyriaus vedėju paskirtas J. Puzinas, kuris tuojau ėmėsi skyriaus 
organizavimo darbo. Priešistorinio skyriaus pagrindą sudarė iš Kau- 
no Miesto Muziejaus ir buvusios Valstybinės Archeologijos Komi- 
sijos perimti archeologiniai rinkiniai. Norėdamas susipažinti su tech- 
niniu muziejiniu darbu ir su priešistorinių skyrių tvarkymu, J. Pu- 
zinas 1936 m. aplankė Karaliaučiaus, Berlyno, Kopenhagos, Mal- 
mo, Oslo, Rygos ir Tartu muziejus. Ten jis susipažino su senovės 
paminklų apsaugos įstaigomis, priešistorinių radinių inventorizavi- 
mu, kartotekavimu, konservavimu, magazinų įrengimu, negatyvų 
tvarkymu ir priešistorinių skyrių ekspozicijomis. Po to Vytauto Di- 
džiojo Kultūros Muziejuje imta archeologiniai radiniai klasifikuoti, 
tvarkyti chronologiškai ir tipologiškai, nustatyti radinių metriką, pra- 
dėta radinius inventorizuoti, konservuoti ir atrinkti medžiagą eks- 
pozicijai. Į skyriaus tvarkymo darbą, ypač į radinių inventorizavimą 
buvo įtraukti archeologijos katedros kursų klausytojai: pradžioje Pr. 
Kulikauskas, po to — Regina Volkaitė. 1938 I 25 buvo oficialiai atida- 
rytas priešistorinis skyrius. 

1936 m. Vytauto Didžiojo Kultūros Muziejaus tarybai perėmus 
buv. Valstybinės Archeologijos Komisijos funkcijas, priešistorinis sky- 
rius ėmė vykdyti ardomų priešistorinių kapinynų kasinėjimus. Į tą 
darbą buvo įtraukti ir archeologijos studentai: Pr. Kulikauskas, R. 
Volkaitė, R. Jablonskytė, M. Alseikaitė, J. Liesytė ir kt. Iki 1939 m. 
galo kasinėta 27 vietose ir paminklų apsaugos reikalais aplankyta 
91 archeologinė vietovė. Tyrinėjimų rezultatai paskelbti J. Puzi- 
no darbe „Naujausių proistorinių tyrinėjimų duomenys“ (1918 - 1938 
metų Lietuvos proistorinių tyrinėjimų apžvalga), Kaunas, 1938, 131 
psl., 96 paveikslai ir 7 žemėlapiai). Tai buvo kartu ir Lietuvos pro- 
istorės apžvalga, kur archeologiniai paminklai suskirstyti atskirais 
laikotarpiais, nustatyta radinių chronologija ir lietuviška terminija. 
Kai kurie tyrinėjimai paskelbti ir 1941 m. Kaune išėjusiame „Vy- 
tauto Didžiojo Kultūros Muziejaus metraštyje“, pvz.: J. Puzinas, 

„Ankstyvojo geležies amžiaus kapas, surastas Kurmaičiuose, Kretin- 
gos vls.“; J. Puzinas, „Dvigubas IV amž. kapas, surastas Veršvuose“. 
Ir archeologijos studentai (nuo 1942 m. jau diplomuoti archeologai) 
skelbė savo tyrinėjimų rezultatus. Tame pačiame „Vytauto Didžiojo 
Kultūros Muziejaus metraštyje“ jau buvo išspausdinti du straipsniai: 
R. Jablonskytės — „Akmens amžiaus stovykla Skaruliuose“ (Jo- 
navos vls.,, Kauno aps.) ir Pr. Kulikausko — „Emaliuotieji dirbiniai 
Lietuvoje“. Savo studijas jie vykdė ir sunkių okupacijų metu. Lie- 
tuvos Mokslų Akademijos Istorijos Instituto leidinyje „Lietuvos Pra- 
eityje“ (I tomas, Vilnius - Kaunas, 1941) išspausdintas R. Jablonsky- 
tės darbas „Mezolitinė stovykla Puvočiuose (Merkinės vls., Alytaus 
aps.“, „Gimtajame Krašte“ — M. Alseikaitės - Gimbutienės „Pomir- 
tinio gyvenimo įsivaizdavimas Lietuvoje priešistoriniais laikais“ (30 
sąsiuvinys, Šiauliai, 1942), o nr. 31 (1943) išspausdinta net keletas 
straipsnių: A. Alseikaitė - Gimbutienė, „Kapų tipai Lietuvos prois- 
toriniais laikhis“; Pr. Kulikauskas, „Žalvario amžiaus pilkapiai Kur- 
maičiuose, Kretingos vls. ir aps.“; M. Alseikaitė - Gimbutienė, „Pa- 
goniškosios laidojimo apeigos Lietuvoje“; R. Volkaitė - Kulikauskienė, 
„Stačiūnų kapinyno antkaklės“. 


Nuo 1937 m. rudens semestro Lietuvos proistorė ir archeologi- 
jos įvadas įtraukta į Humanitarinių Mokslų Fak. istorijos skyriaus 
privalomų dalykų eilę. Ta pati etnikos katedra veikė ir 1939 m. gale 
Humanitarinių Mokslų Fak. perkėlus į Vilnių. Tačiau bolševikams 
okupavus Lietuvą, 1940 m. vasaros atostogų metu įsakyta pertvar- 
kyti fakultetą pagal Sovietų Rusijos universitetų pavyzdžius. Hu- 
manitarinių Mokslų Fak. pradėta perorganizuoti į du fakultetus: Is- 
torijos ir Filosofijos. Panaikinta visa eilė kursų, pvz. filosofija (te- 
leista dėstyti filosofijos skyriuje, Lietuvos istorija (jos vieton įvesta 
Sovietų Sąjungos istorija), pertvarkytas pedagoginių dalykų dėsty- 
mas, nuo 1941 m. pavasario semestro pradėjo veikti marksizmo-le- 
ninizmo katedra ir t. t. Ir archeologijos dėstymas buvo iš pagrindų 
pakeistas. Proistorės kursas išvirto „pirminės kultūros“ kursu. Teko 
dėstyti pagal Sovietų Rusijos aukštųjų mokyklų tarybos atsiųstas 
programas ir pradžiai, kol bus susipažinta su sovietine archeologine 
literatūra, pagal vadovėlius lietuvių kilimo prof. V. Raudoniko „Is- 
torija pervobytnogo obščestva“ (1939) ir ukrainiečio P. Efimenkos 
„Pervobytnoje obščestvo (21938). Be to, nurodyta vadovautis ir kiti 
pagrindiniai šaltiniai — F. Engelso ir K. Markso raštai, ypač jų 
teorijos apie žmogaus kilmę, pirminę bendruomenę ir kt. Tačiau 
Lietuvos ir bendroji archeologija buvo dėstoma senoviškai, tik vie- 
tomis įterpus vieną kitą citatą iš paminėtų marksizmo kūrėjų raštų. 

Pertvarkant iš Kauno į Vilnių perkeltą Humanitarinių Mokslų 
Fak., 1940 m. rugsėjo 20 d. pradėjo veikti atskira archeologijos kate- 
dra, kurios vedėju išrinktas J. Puzinas. 1941 m. vasario 11 d. Huma- 
nitarinių Mokslų Fak. taryba įvedė į Vilniaus Universiteto statutą 
atskirą archceologijos grupę. 


Iš anksčiau buvusios etnikos katedros atsirado dvi visiškai atski- 
ros katedros: filologijos skyriuje — tautotyros grupė, o istorijos sky- 
riuje — archeologijos grupė. Lietuvos istorijos grupei ir Lietuvos 
meno istorijos grupei buvo privalomas Lietuvos archeologijos kursas 
(4 val. per savaitę), o visuotinės istorijos grupei — archeologijos 
įvadas (2 val.). Archeologijos katedros vedėju buvo J. Puzinas, o 
tautotyros — J. Balys. Taigi, studentai jau galėjo pasirinkti Lietuvos 
archeologiją specialybe diplomuoto archeologo vardui gauti. Pagal 
naująjį 1942 m. reguliaminą Lietuvos archeologijos grupę sudarė šie 
dalykai: pagrindiniai: 1. Lietuvos archeologija, antriniai dalykai: 
1. bendroji archeologija, 2. Pabaltijo archeologija, 3. Lietuvos istorija, 
4, Lietuvos meno istorija (egzaminų nereikėjo laikyti, tebuvo reika- 
lingi įskaitai), 5. lietuvių liaudies menas, 6. baltų kalbotyros įvadas, 
7. Lietuvos etnografija (tik įskaitai), 8. etnologijos pagrindai, 9. 
muzeologija, 10. lenkų arba rusų kalba. Be to, vokiečių kalba buvo 
privaloma visų specialybių studentams, o lotynų kalba — tik baigu- 
siems aukštesniąsias mokyklas be lotynų kalbos. Iš kitų visiems 
studentams privalomų dalykų buvo bendrinė lietuvių kalba ir pagrin- 
dinės filosofijos problemos. 


Lietuvos archeologijos grupės klausytojams dar buvo privalomi 
visi tos grupės epizodiniai kursai, skaitomi visų studijų metu; bet 
tų kursų turėjo būti skaitoma nemažiau kaip 4 val. Iš epizodinių kur- 
sų reikalauta tik koliokviumai. Iš tokių epizodinių kursų buvo skai- 
tyta Lietuvos archeologinių tyrinėjimų istorija, vikingai Pabaltijy 
ir kt. 


Šalia paskaitų, Lietuvos archeologijos grupės studentai turėjo 
atlikti dar reikalingas pratybas — proseminarus (elementarinio įve- 
damojo pobūdžio) ir seminarus. Archeologijos grupės studentai tu- 
rėjo atlikti nemažiau kaip po 4 dviejų valandų proseminarus ir semi- 
narus. Be to, klausytojai turėjo dalyvauti nemažiau kaip du mėne- 
sius archeologiniuose kasinėjimuose ir atlikti muziejines pratybas. 


Mokslas buvo išeinamas per 8 semestrus, bet išimtiniais atsitiki- 
mais, fakulteto taryba studentams, išklausiusiems visus dalykus, atli- 
kusiems pratybas ir išlaikiusiems egzaminus, baigiamuosius egzami- 
nus galėjo leisti laikyti ir po 6 semestrų. 

Klausytojai studijas turėjo baigti nevėliau kaip per dvejus me- 
tus, išklausę aštuonių semestrų kursą. Esant labai svarbioms kliū- 
tims fakulteto taryba galėjo baigimo terminą pratęsti. 

Lietuvos archeologijos grupės klausytojai bendruosius (visam fa- 
kultetui privalomus) egzaminus turėjo išlaikyti per pirmuosius 
keturis semestrus; be to, tuo laiku dar turėjo būti išlaikytas ir vienos 
svetimosios kalbos egzaminas. Toliau kas semestrą turėjo būti 
išlaikoma nemažiau kaip po 1 pasirinktos specialybės egzaminą. 
Išlaikius visus bendruosius, antrinius egzaminus ir atlikus visas re- 
guliamino numatytąsias pratybas, mokslo metų pabaigoje turėjo 
būti laikomi dekano paskirtoje komisijoje baigiamieji egzaminai. 
Prieš baigiamuosius atsakomuosius egzaminus kiekvienas studentas 
turėjo parašyti ir įteikti diplominį darbą, kurį vertino atsakomųjų eg- 
zaminų komisija. Išimtiniais atsitikimais, dekanui leidus, diplominis 
darbas galėjo būti įteiktas ir po baigiamųjų egzaminų. Baigiamųjų 
atsakomųjų egzaminų metu kiekvienas dar patikrinamai būdavo 
egzaminuojamas iš diplominio darbo srities. Išlaikius visus egzaminus 
ir priėmus diplominį darbą, buvo suteikamas diplomuoto archeo- 
logo vardas, kurs kituose kraštuose tolygus magistro laipsniui. Dak- 
taro laipsnis galėjo būti duodamas už komisijos priimtą disertaciją 
ir atlikus atsakomuosius egzaminus. Po to disertacija turėjo būti 
ginama viešame fakulteto tarybos posėdyje. Disertacija turėjo būti 
spausdinama. 

1942 m. išleisti keturi pirmieji diplomuoti archeologai: R. Volkai- 
tė, R. Jablonskytė, Pr. Kulikauskas ir M. Alseikaitė. Deja, 1943 m. 
kovo 17 d. vokiečių okupacinei valdžiai uždarius Vilniaus Universi- 
tetą, tolimesnis naujų archeologų paruošimo darbas buvo sutrukdytas. 
Neoficialiai vokiečių įgaliotiniai švietimo reikalams (prof. Schrei- 
nert, paskui dr. Riefenstahl) leido Humanitarinių Mokslų Fak. stu- 
dentams laikyti išklausytų dalykų egzaminus. Pasinaudojant tuo lei- 
dimu, dar daugeliui buvo išduoti baigimo diplomai, žinoma, atgaline 
data — prieš universiteto uždarymą. 


JONAS BALYS 


ETNIKOS, ARBA TAUTOTYROS, KATEDRA 


Ji pradėjo veikti nuo 1934 m. rugsėjo mėn. 15 d. Humanitarinių 
Mokslų Fak., kai vyriausybė priėmė įstatymą, įsteigdama tokią ka- 

tedrą su dviem vyresniųjų asistentų etatais. Fakultetas išrinko šioms 
vietoms užimti J. Balį ir J. Puziną. Vienoje 1933 m. įsigijęs dakta- 
ro laipsnį, Jonas Balys nuo 1934-1935 m. buvo etnikos katedros 
vyr. asistentas ir skaitė šiuos kursus: 1. mitologinės būtybės lietu- 
vių tautosakoje, 2. suomių Kalevala, 3. pasakos. Dirbdamas univer- 
sitete, išspausdino „Lietuvių pasakojamosios tautosakos motyvų ka- 
talogą“ (1935). Nuo 1935 m. rudens J. Balys pradėjo eiti Lietu- 
vių Tautosakos Archyvo vedėjo pareigas. Fakultetas į jo vietą iš- 
rinko J. Baldauską, kuris dėstė tautosaką ir etnologiją ir skaitė 
epizodinius kursus: 1. mūsų istorinės dainos, 2. naujosios srovės 
tautosakai tirti, 3. mūsų vestuvių dainos, 4. dainos ir apeigos, 5. 
smulkioji tautosaka, 6. folkloristikos įvadas, 7. mitinės dainos, 8. prie- 
tarai ir burtai; vedė dainų tyrimo proseminarą. 1936 m. J. Baldaus- 
kas už disertaciją „Pirktinės vestuvės“ gavo daktaro laipsnį. 1940 m. 
J. Baldauskas išspausdino „Vogtines vestuves“, ir 1940 m. buvo pa- 
keltas docentu. 1941 m. vasaros semestro pabaigoj J. Baldauskas bu- 
vo Laikinosios Lietuvos vyriausybės iš pareigų atleistas. Buvo įsteigta 
atskira atcheologijos katedra, kuriai vadovavo J. Puzinas. Perkėlus 
Humanitarinių Mokslų Fak. į Vilnių Antrojo Pasaulinio karo metu, 
vardas buvo pakeistas iš etnikos į tautotyros katedrą. Docentu ir 
katedros vedėju buvo išrinktas J. Balys, kuris šiose pareigose buvo 
patvirtintas 1942 m. vasario 15 d. ir jas ėjo, kol vokiečiai uždarė Vil- 
niaus Universitetą 1943 III 17. 

Humanitarinių Mokslų Fak. dar prieš etnikos katedros įsteigi- 
mą, tautosakos dalykus skaitė M. Biržiška įvairių epizodinių kursų 
vardu. Be to, 1926 m. viešėdamas Kaune, lietuvių bičiulis suomių gar- 
sus tautotyrininkas A. R. Niemi skaitė eilę paskaitų lietuvių kalba 
apie santykius tarp lietuvių ir suomių dainų, o suomių tautosakinin- 
kas V. Mansikka — apie lietuvių latvių folklorą. 


ANTANAS RUKšA 


FILOSOFIJOS IR PEDAGOGIKOS SKYRIUS 


1918 XII 5 Vilniaus Universiteto statutas buvo nustatęs dvi, vė- 
liau į Humanitarinių Mokslų Fak. filosofijos (ir pedagogikos) sky- 
rių įėjusias katedras, būtent filosofijos ir pedagogikos. 1922 IV 12 
steigiamojo seimo priimtasis ir vyriausybės paskelbtasis universiteto 
statutas šiam skyriui nustatė tris katedras: 1. filosofijos, 2. bendro- 

sios ir eksperimentinės psichologijos ir 3. pedagogikos ir jos istori- 
jos. Pagal 1922 VI17 laikiną patvarkymą filosofijos skyriui (vienam 
iš keturių Humanitarinių Mokslų Fak. skyrių) buvo nustatytas toks 
mokslo planas: 

Privalomieji pagrindiniai dalykai: 1. logika su gnoseologija, 2. 
psichologija, 3. etika, 4. filosofijos istorija, 5. pedagogija, 6. pedago- 
gikos istorija, 7. vieno kurio filosofo sistema. 

Papildomieji dalykai: 1. filosofijos įvadas, 2. graikų kalba su au- 
toriais, 3. lotynų kalba su autoriais, 4. visuotinoji istorija, 5. lietu- 
vių kalba (bendrasis kursas), 6. lietuvių literatūra, 7. Lietuvos is- 
torija, 8. eksperimentinė psichologija. 

Rekomenduojamieji dalykai: 1. istoriosofija, 2. genetinė psicholo- 
gija, 3. psichologijos istorija, 4, žmogaus fiziologija, 5. aukštosios ma- 
tematikos pagrindai, 6. tikybų istorija, 7. sociologija, 8. etnopsicholo- 
gija (Voelkerpsychologie). 

1924 VI 11 Humanitarinių Mokslų Fak. taryba suvedė šiuos ke- 
turis skyrius į tris, įvedė bendruosius visiems skyriams privalomuo- 
sius dalykus. Filosofijos ir pedagogijos skyriui ji nustatė šį mokslo 
planą: 

Filosofijos sistema: 1. logika, 2. gnoseologija, 3. psichologija, 4. eti- 
ka, 5. ontologija, 6. kosmologija, 7. estetika, 8. religijos filosofija. 
Filosofijos istorija: 1. senovės filosofijos istorija, 2. naujųjų laikų fi- 
losofijos istorija, 3. viduramžio filosofijos istorija. Pedagogija: 1. pe- 
dagogija, 2. pedagogijos istorija, 3. eksperimentinė psichologija, 4. 
pedologija. 

Ir 1930 VI 7 Vytauto Didžiojo Universiteto statutas nustatė šiam 
skyriui tris katedras: 1. filosofijos sistemos, 2. filosofijos istorijos ir 
3. pedagogikos. 1924 VI 11 nustatytojo šiam skyriui mokslo plano be- 
veik be pakeitimų buvo laikomasi ir toliau (iš filosofijos sistemos 
grupės pvz. buvo išimta logika ir psichologija, tačiau šie du daly- 
kai buvo ir šiapjau privalomi visiems fakulteto klausytojams). Kaip 
ir kituose Humanitarinių Mokslų Fak. skyriuose, ir filosofijos ir pe- 
dagogikos skyriuje nuolatos buvo gausiai skaitoma ir epizodinių, pa- 
pildomų kursų, iš kurių studentams nereikėjo laikyti egzaminų. 


Filosofijos ir pedagogikos skyriaus dėstytojai 


Pastovus mokomasis skyriaus personalas susidarė gana anksti. 
Filosofijos, vėliau filosofijos istorijos katedros vedėjas V. Sezemanas 
dėstė nuo 1923 IX 1. Pagrindiniai jo dėstomieji dalykai buvo filosofijos 
sistemos disciplinos. Vadovavęs bendrosios ir eksperimentinės psi- 
chologijos, vėliau filosofijos sistemos katedrai Iz. Tamošaitis buvo 

pakviestas docentu nuo 1923 I 1. Dėstė logiką, psichologiją, filosofijos 
įvadą ir kitas filosofijos disciplinas. J. Štrauchas nuo 192311 dėstė 
psichologiją, logiką, filosofijos istoriją. Dar 1920 - 1922 Lietuvos Aukš- 
tųjų Kursų lektorius ir vedėjas J. Vabalas - Gudaitis nuo 1922 III 1 
buvo pedagogikos katedros ir eksperimentinės psichologijos ir peda- 
gogikos instituto vedėjas. Dėstė pededagogikos dalykus, eksperi- 
mentinę psichologiją. Nuo 192311 iki 192711 A. Smetona dėstė eti- 
ką, senovės filosofiją ir jos istoriją (iš epizodinių kursų Platoną, be to, 
poetiką, lietuvių kalbos stilistiką). V. Lazersonas, dirbęs 1921 m. 
Lietuvos Aukštuosiuose Kursuose, nuo 1922 VI9 dėstė bendrosios 
ir eksperimentinės psichologijos katedroje ir dirbo eksperimentinės 
pedagogikos ir psichologijos laboratorijoje. K. Dausa nuo 1936 m. 
buvo filosofijos katedros, taipgi pedagogikos ir eksperimentinės psi- 
chologijos seminaro vyr. asistentas. 


Filosofijos katedrų mokslo personalo darbai 


V. Sezemanas buvo gilus mintytojas, sutelkęs visą savo -dė- 
mesį savo specialybei filosofijai ir su ja susijusiai pedagoginei veiklai. 
Jis ypač domėjosi pažinimo klausimais, labiausiai Losskio intuityviz- 
mu, taip pat estetika, gamtos mokslais ir fiziniu auklėjimu. V. Seze- 
manas skelbė savo mokslo darbus lietuviškai, vokiškai ir rusiškai 
Kaune leistuose žurnaluose, kaip „Humanitarinių Mokslų Fakulteto 
Raštai“, Eranus“, „Vairas“, „Mokykla ir Gyvenimas“, „Naujoji Ro- 
muva“, „Fiziškas Auklėjimas“, ir užsieniniuose, kaip ,„Evrazijskij 
Vremennik“ (Berlynas), „Logos“ (Praha), „Versty“ (Paryžius), „Put“, 
„Blaetter fuer deutsche Philosophie“, „Philosphischer Anzeiger“, 
„Der russische Gedanke“. Pagrindiniai jo moksliniai straipsniai pa- 
skelbti vokiškai. Iš lietuviškų Sezemano raštų ypač reikšmingi šie: 
„Logika. Paskaitos, laikytos Humanitarinių Mokslų Fak.“ (Kaunas, 
1929, fakulteto leidinys); „Laikas, kūnas ir kultūra“ (1935; atspaudas 
iš Mokyklos ir Gyvenimo, 1933); M. Račkausko atlikto Platono „Puo- 
tos ir Faidono“ vertimo 1936 m. įvadas. 

Iz. Tamošaitis buvo daugiausia paveiktas Vl. Solovjovo ir M. 
Schelerio. Viena mėgiamiausių Iz. Tamošaičio filosofinių temų buvo 
šių dienų žmogaus ir kultūros krizė, kurios kaltininku jis laikė pozi- 
tyvizmą, tad ir išsivadavimą iš šios krizės matė metafizikos atgimime. 
Jis buvo ne vien tik filosofas: jis buvo publicistas, visuomeninin- 
kas, politikas, tautininkų ideologas. Studentai atspaudė rotatorium jo 
logikos (1925), psichologijos (1926 ir 1931) ir filosofijos įvado (1926 
ir 1931) kursus. Jis pats nepaskelbė nė vieno veikalo, tačiau išspaus- 
dino daugybę straipsnių, tiek filosofinių, tiek ir publicistinių, įvai- 

riuose žuranluose, kaip „Eranus“, „Logos“, „Lietuvos Universiteto 
Humanitarinių Mokslų Fak. Raštai“, „Vairas“, „Židinys“ ir kitur. Kurį 
laiką redagavo „Lietuvį“ (1927), Humanitarinių Mokslų Fak. filo- 
sofijos metraštį „Eranus“ (1930-1936), kultūros žurnalą „Vairą“ 
(1929 - 1938). 

J. Štrauchas buvo paveiktas Losskio intuityvizmo ir vokiečių 
idealizmo (Kanto, Hegelio), jis domėjosi ir vokiečių mistikais. Pa- 
grindinio jo darbo „Filosofijos istorijos“ Humanitarinių Mokslų Fak. 
dėl karo nebespėjo išspausdinti. 

A. Smetona buvo filosofas, visuomenininkas, politikas, publicis- 
tas. Jis buvo pasiryžęs išversti visus svarbiuosius Platono raštus, ta- 
čiau dėl valstybinių pareigų (prezidentavimo) teįvykdė tik dalį šio 
darbo. Išspausdinta: „Platono Apologija. Sokrato gynimasis teis- 
me“ (Humanitarinių Mokslų Fak. Raštai I, 1925), „Platono Kritonas, 
paklusnumas įstatymams“ (t. p., II, 1927). Abu šie vertimai su V. 
Šilkarskio įvadu išleišti atskirai 1935 m. Buvo pradėjęs versti Pla- 
tono „Faidoną (Sielos nemirtingumas ir formų teorija)“ ir „,„Sympo- 
sion (Apie meilę)“. Jo vertimai tuo vertingi, kad atlikti geru stiliu- 
mi, žodinga, savo tarmės turtais paremta kalba. Jis skelbė savo filo- 
sofinius straipsnius daugiausia „Švietimo Darbe“ (1925-1927). Be 
to, spaudoje rašė straipsnių apie Immanuelį Kantą. 

K. Dausa paskelbė „Makso Schelerio antropologinės filosofijos 
bruožus“ (Eranus III, 1935, diplominis darbas). Bendradarbiavo 
„Vaire“, „Tautos Mokykloje“ ir kitur, buvo paskutinysis reformuoto 
„Vairo“ redaktorius. Nemaža reikšmingų filosofinių darbų yra paskel- 
bę ir kiti šio fakulteto profesoriai, kitų katedrų vedėjai, kaip L. Kar- 
savinas ir V. Šilkarskis. 

Abidvi filosofijos katedros turėjo gerus dėstytojus: Iz. Tamošai- 
tį, V. Sezemaną, J. Štrauchą, A. Smetoną. Ypatingai gausią auditoriją 
turėjo filosofijos įvado, logikos ir psichologijos paskaitos, nes šios 
disciplinos buvo privalomos išeiti visiems fakulteto klausytojams. 
Kai kurie filosofijos dėstytojai skaitė paskaitas ir platesniems visuo- 
menės sluoksniams. Moksliniai dėstytojų darbai praturtino filosofinę 
lietuvių literatūrą. 

Ryšium su Sovietų Rusijos okupacija filosofijos katedras ištiko 
tragiškas likimas. Katedros vedėjas Iz. Tamošaitis 1940 m. buvo iš- 
tremtas į Sibirą, kur ir mirė. 1941 m. birželio mėn. buvo išvežtas į 
Sibirą ir jaunas mokslininkas K. Dausa. Sibiro nebuvo išvengęs ir 
katedros vedėjas V. Sezemanas: per antrąjį bolševikmetį ir jis buvo 
keletą metų ištremtas. 

PRANAS čEPĖNAS 


FIZINIO AUKLĖJIMO KATEDRA 


Fizinio auklėjimo katedra buvo įsteigta 1938 m. Vytauto Didžiojo 
Universiteto Humanitarinių Mokslų Fakultete. Studentai, norį stu- 
dijuoti fizinį auklėjimą, be šios katedros dalykų, kaip ir kitų Humani- 
tarinių Mokslų Fak. skyrių studentai, turėjo klausyti ir laikyti vi- 
siems Humanitarinių Mokslų Fak. studentams privalomus dalykus 
ir dar dvi šalutines grupes ir išlaikyti egzaminus bei atlikti seminari- 
nius darbus. 

Tikraisiais studentais buvo priimami tik baigę gimnazijas ar to- 
lygias aukštesniąsias mokyklas. 


Fizinio auklėjimo katedra pradėjo veikti Kaune, bet 1940 m. 
drauge su Humanitarinių Mokslų Fak. nusikėlė į Vilnių. Pradžioje 
katedrai vadovavo A. Jurgelionis, o asistentai buvo A. Vokietaitis ir 
St. Šačkus. 1941 - 1943 m. katedrai vadovavo A. Vokietaitis. Be to, dar 
dėstė V. Augustauskas, M. Baronaitė, V. Bulvičius, J. Mikučionis ir 
A. Tamulynas. 1941 m. šioji katedra vėl buvo atkelta į Kauną ir veikė 
Vytauto Didžiojo Universiteto Filosofijos Fakultete ligi universiteto 
uždarymo. 


Svarbiausias katedros uždavinys buvo parengti vidurinėms ir 
aukštesniosioms mokykloms kūno kultūros mokytojų, kurie, be fizi- 
nio auklėjimo, dar galėtų dėstyti gimnazijoje ir kitus humanitarinių 
mokslų dalykus. 


JUOZAS JAKšTAS 


ISTORIJOS SKYRIUS 


Skyriaus sąranga 


Trečias Humanitarinių Mokslų skyrius šalia filosofijos ir filologi- 
jos buvo istorijos skyrius, su dviem — Lietuvos ir visuotinės istorijos 
— grupėmis. Pirmosios grupės pagrindas buvo įvairūs Lietuvos is- 
torijos kursai, antrosios — visuotinės. Prie pagrindinių dalykų dar 
buvo privalomi bendrieji dalykai: politinė ekonomija ir valstybės 
teorija. 

Prie Lietuvos istorijos grupių papildomi kursai buvo kaimynų is- 
torijos: Prūsų, Latvijos, Lenkijos ir Rusijos. Papildomuoju dalyku 
buvo laikomas ir pagrindinai skaitytas Lietuvos meno istorijos kur- 
sas. Antruoju papildomuoju dalyku visuotinės istorijos grupėje bu- 
vo istorijografijos kursas. 

Abiem istorijos grupėm buvo privalomi padedamieji istorijos 
mokslai: archeologija, diplomatika, chronologija, istorijos teorija ir 
metodologija, paleografija. 


Tiek Lietuvos, tiek visuotinės istorijos grupėse dar buvo skai- 
tomi pagal dėstytojų pasirinkimą, įvairūs epizodiniai kursai. Jie 
buvo skirti kokiam ypatingam laikmečiui ar klausimui išsamiau 
nagrinėti, 


Mokomasis personalas ir mokslo eiga 


Mokslo planas, sudarytas pačioje universiteto kūrimosi pradžio- 
je, išsilaikė iš esmės nepakeistas visą laiką. Dėstymas kitėjo tik su 
mokomojo personalo pasikeitimu. 

Kaip visam universitetui, taip ir istorijos skyriui pradžioje trū- 
ko akademiniam darbui pasiruošusių dėstytojų. Rusų ir užsienio uni- 
versitetus baigusiųjų mūsų negausių akademikų tarpe maža buvo is- 
torikų su aukštesnėmis kvalifikacijomis. Pačioje pradžioje tebuvo tik 
vienas rusų universitetuose pradėjęs akademinę karjerą — A. Vol- 
demaras. Jis buvo pirmųjų universiteto kūrėjų eilėse, daug svėrė 
sudarant jo statutą ir ypač organizuojant Humanitarinių Mokslų Fa- 
kultetą. Šis fakultetas pradžioje buvo vadinamas socialinių mokslų 
fakultetu. A. Voldemarui teko būti trumpą laiką ir pirmuoju so- 
cialinių mokslų fakulteto dekanu. Nors jo magistro darbas „Nacio- 
nalnaja borba v Velikom Kniažestve Litovskom v XV i XVI ve- 
kach“, išspausdintas Rusijos mokslo akademijos leidinyje 1909 m., 
buvo Lietuvos istorijos tema, tačiau A. Voldemaro specialybė buvo 
klasika, ir todėl iš pat pradžių ordinarinio profesoriaus titulu pradėjo 
dėstyti senovės istoriją — graikų istoriją, Romos istoriją, Romėnų 
valstybės teisę, o taip pat istorijos pažinimo teoriją ir metodologiją. 

A. Voldemaras tedirbo universitete ligi 1927 m. 1923 m. jis daly- 
vavo tarptautiniame istorikų suvažiavime Briuselyje, 1924 m. drauge 
su M. Romeriu — tarptautiniame sociologų kongrese Romoje. 


Išspausdino platų straipsnį „Universitetas ir mokslas“ (Humani- 
tarinių Mokslų Fakulteto Raštai, 1925, kn. 1), „Būga Žmogus ir moks- 
lininkas“ (ten pat). Pasitraukęs iš universiteto, A. Voldemaras rašė 
daugiau politinio turinio veikalus ir straipsnius. 

P. Klimas, 1920 m. pradėjęs dėstyti Lietuvos istorijos dalykus 
dar Aukštuosiuose Kursuose, 1922 m. vasario 16 d. perėjo dėstyti 
į Lietuvos Universitetą lektoriaus titulu ir ten dirbo ligi 1923 m., 
dėstydamas aisčių senovę. Tuo metu jis jau buvo išspausdinęs ke- 
letą veikalų Lietuvos istorijos klausimais: „Lietuvos senobės bruo- 
žus“ (1919), „Lietuvos žemės valdymo istoriją“ (1919-1920), „Mū- 
su kovas dėl Vilniaus“ (1923) ir kt. 


Toje pat katedroje Rytų istorijos kursus skaitė M. Arcimavičienė- 
Rudzinskaitė. Ji buvo žinomo Rytų istorijos mokslininko B. A. Tu- 
rajevo mokinė, labai pamėgusi Egipto istoriją. 

Pirmasis naujųjų amžių istorijos dėstytojas 1922-1924 m. bu- 
vo B. Geiga. Jis neturėjo tinkamo akademiniam darbui pasiruošimo, 
be to, svarbiausia, neišmokęs lietuvių kalbos ir nepatraukęs klausy- 
tojų dėmesio, turėjo iš universiteto pasitraukti. 

Lietuvos istorijos grupėje pradžioje buvo tik vienas Lietuvos is- 
torijos profesorius — J. Yčas. Jis buvo išėjęs mokslus Petrapilio uni- 
versitete ir mokytojavęs rusų gimnazijose. Tuojau po karo nuvyko 
į Karaliaučiaus universitetą studijuoti ir įsigijo istorijos daktaro laips- 
nį už disertaciją apie Simoną Grunau. 

J. Yčas gražiai, aiškiai, lengvai ir su meile savo dalykui skaitė 
senosios Lietuvos istorijos kursą, bet gana paviršutiniškai, maždaug 
aukštesniosios mokyklos lygio. Be pagrindinio Lietuvos istorijos 
dalyko, jis skaitė dar viduramžių istoriją, kuriai jis neturėjo giles- 
nio pasiruošimo. J. Yčas be to dar skaitė ir papildomuosius Lietuvos 
istorijos dalykus, kaip Prūsų ir Latvijos istorijas ir visuotinės istorijos 
istoriografiją. 


Po B. Geigos pasitraukimo 1924 m. buvo pakviestas iš Pary- 
žiaus rusas profesorius P. Gronskis naujųjų amžių istorijai skai- 
tyti. Jis savo kursus skaitė rusų kalba patraukliai ir vaizdžiai. Kal- 
bėjo laisvai, be jokių užrašų. Dėstė beveik vien politinę istoriją, 
kreipdamas ją daugiau liberaline kryptimi. Ypač įspūdingai ir vaiz- 
džiai skaitė Didžiosios Prancūzų revoliucijos kursą. P. Gronskis 
buvo puikus politinės Vakarų Europos istorijos vaizduotojas, bet ne 
mokslininkas tyrinėtojas; jo paskaitos buvo aiškios, lengvai supran- 
tamos, bet be gilesnio mokslinio įžvalgumo. P. Gronskis, būdamas 
teisininkas, ypač gerai dėstė valstybės teorijos kursą. P. Gronskio 
veikalai ir straipsniai buvo daugiau istorinio politinio pobūdžio, ra- 
šyti prancūzų, anglų arba rusų kalba ir išspausdinti užsienyje. Lie- 
tuviška tema P. Gronskis išspausdino „Instrumentum Lithuanicae 
deditionis Anno 1655 die 18 Augusti“ (Tauta ir Žodis, II kn., 1924). 

1926 m. rudens semestre kelias visuotinės istorijos paskaitas šia- 

me skyriuje skaitė tuometinis Rygos universiteto profesorius ru- 
sų istorikas R. Vipperis. 

Antrasis Lietuvos istorijos dėstytojas nuo 1924 m. buvo Ig. Jo- 
nynas. Jis buvo M. Liubavskio, žymaus Lietuvos Didžiosios Kuni- 
gaikštijos istorijos žinovo, mokinys. Tuo būdu, Ig. Jonynas nuo stu- 
dentavimo dienų jau susidomėjo Lietuvos praeitimi ir ją atsidėjęs stu- 
dijavo. Gyvai domėdamasis Lietuvos istorija, jis rinko ją liečiančią li- 
teratūrą ir buvo surinkęs bene didžiausią istorinę biblioteką Lietu- 
voje. 

Ig. Jonynas skaitė įvairių laikmečių Lietuvos Didžiosios Kuni- 
gaikštijos istoriją. Jo paskaitos visada būdavo kruopščiai paruoštos. 
Savo išvedžiojimus jis grindė ne tiek istorine literatūra, kiek šalti- 
niais. Mėgo būti kritiškas istorinių veikalų autoriams. Jo paskaitų 
trūkumas buvo susismulkinimas ir nesugebėjimas išryškinti veda- 
mųjų idėjų istoriniuose įvykiuose. Paskendęs smulkmenose, jis var- 
gindavo studentus ir buvo jų griežtas egzaminatorius. 

Ig. Jonynas, būdamas pedantas ir reiklus, įtraukė kai kuriuos 
studentus, ypač per seminarus, į mokslinius tyrinėjimus. Jis paren- 
gė kelis Lietuvos istorikus, papildžiusius savo studijomis ir straips- 
niai Lietuvos istorijos mokslą. 

P. Gronskis, su geru pasisekimu dėstęs universitete trejus me- 
tus, 1927 m. rudenį turėjo pasitraukti, kai nesugebėjo išmokti lietu- 
vių kalbos tiek, kad būtų galėjęs lietuviškai skaityti paskaitas, kaip 
to samdos sutartis reikalavo. Į jo vietą 1927 m. rudenį atvyko iš 
Prancūzijos L. Karsavinas, taip pat rusas emigrantas. Jis buvo jau 
pasižymėjęs Petrapilio univ. profesorius (iki 1922 m.), eilės viduram- 
žių dvasinės istorijos ir šiaip religinių filosofinių veikalų ir studijų 
autorius. L. Karsavinas buvo ne tik įžymus mokslininkas, bet ir įžy- 
mi asmenybė. Jo perdėm visuomeniškas, lengvas, aštraus sąmojo ku- 
pinas būdas darė įspūdį kiekvienam jį pažinojusiam ir su juo bend- 
ravusiam. Jo lengvai dėstomi dalykai, ypač viduramžių istorija, kur 
jis gebėjo paberti gana originalių minčių, domino klausytojus. 

Skaitęs apie porą metų rusų kalba, L. Karsavinas nepaprastai 
greitai ir gerai išmoko lietuviškai ir tąja kalba ėmė dėstyti. Išmoktą 
lietuvių kalbą nesiliovė tobulinęs, ir ją pasisavino iki tokio laips- 
nio, kad rašė mokslo veikalus ir viename literatų būrelyje skaitė 
savo sulietuvintą Hegelio sunkaus filosofinio teksto ištrauką. L. Kar- 
savinas įsijungė esmingai ne tik į akademinę bendruomenę, bet ir 
šiaip į visuomenę savo patrauklia asmenybe ir tobulu lietuvių kal- 
bos vartojimu. Nenorėjo jis tik prisitaikyti prie savo tautiečių — 
Lietuvos okupantų — rusų. Bolševikai šiap taip toleravo jį univer- 
sitete tik pirmosios okupacijos metu. Antrosios okupacijos pradžioje 

L. Karsavinas kurį laiką dar profesoriavo Dailės Institute, vėliau 
dar jam buvo leista dirbti Vilniuje vietos archyve, kol, kažkuo pa- 
kaltinę, 1949 m. ištrėmė į Vorkutą, kur jis ir mirė (1952 m.). 

L. Karsavinas skaitė daugiausia visuotinės istorijos kursus, nes 
buvo beveik vienintelis to dalyko profesorius iki 1932 m. (tik Rytų is- 
toriją dėstė M. Arcimavičienė). Be visuotinės istorijos kursų, L. Kar- 
savinas dar skaitė istorijos mokslo teoriją ir metodologiją, valstybės 
teoriją ir istoriosofiją. 

1933 - 1939 m. skaitė bendrą meno istorijos kursą jau Sorbonoje 
savo doktoratu pagarsėjęs J. Baltrušaitis. 

Istorijos skyrius turėjo nuo pat pradžių du Teisių Fak. dėstyto- 
jus — A. Janulaitį ir V. Biržišką. Pirmasis dėstė daugiausia epizodi- 
nius XIX. a. Lietuvos istorijos dalykus, kaip baudžiavos istoriją, 
Lietuvos XVII - XIX a. istoriją ir 1831 m. revoliuciją Lietuvoje. Ant- 
rasis — Lietuvos knygos istoriją, bibliografijos mokslus ir suaugu- 
siųjų švietimą. 

Lietuvos istorijos katedrai reikšmingas dėstytojas buvo K. Jab- 
lonskis (nuo 1937 m.). Jis, dar eidamas teisės mokslus Maskvoje, susi- 
domėjo slaviškaisiais Lietuvos istorijos šaltiniais ir juos nurašinėjo, 
tyrinėjo. Jis tapo žymiausiu Lietuvos praeities slaviškųjų šaltinių ži- 
novu ir rinkėju. K. Jablonskis pirmasis mūsų universitete mokė stu- 
dentus, kaip iš šaltinių turi būti rašoma Lietuvos istorija. Jis Lie- 
tuvos istorijos šaltinių leidiniais praturtino mūsų naująją (maž- 
daug nuo XVI a.) istoriją. 

Svarbus Lietuvos istorijos specialus dalykas buvo Lietuvos me- 
no istorija. Ją nuo 1925 m. dėstė P. Galaunė, menininkas ir mūsų 
liaudies meno žinovas. P. Galaunė, dėstydamas universitete meno 
teorijos ir istorijos kursą, senovės meno istoriją, lietuvių architek- 
tūrą ir lietuvių tautodailę, atvėrė mūsų studijuojančiai jaunuomenei 
tą tautos kūrybos sritį ir ne vieną jų sudomino jąja. Pirmieji straips- 
niai ir studijos apie liaudies meną mūsuose atsirado jo įtakoje. P. 
Galaunė parašė žymų veikalą „Lietuvių liaudies meną“ (1930, 21956). 

Nuo 1936 m. privatdocento teisėmis istorijos skyriuje pradėjo 
dėstyti J. Matusas, apgynęs habilitacijos darbą apie Švitrigailą. La- 
bai kruopštus šaltinių tyrinėtojas, pasirinkęs ypač Lietuvos medžia- 
ginės kultūros sritį. Čia jis ėjo savaimingu keliu ir iškėlė aikštėn 
dar neliestų dalykų. Per medžiaginę Lietuvos kultūrą jis atsklei- 
dė ir mūsų tautos kasdieninį gyvenimą praeityje. Dar jo dėstytas 
dalykas buvo Lietuvos pajūrio ir Prūsų istorija. Šiuose kursuose 
originaliai, pagal primykščius šaltinius, pavaizdavo Mažosios Lietu- 
vos praeitį. 

1932 m. rudens semestro Lietuvos istorijos katedron buvo iš- 
rinktas vyresniuoju asistentu A. Šapoka, Ig. Jonyno mokinys, studi- 
javęs Prahoje ir dirbęs Stockholme archyve. A. Šapoka ten rinko 
medžiagą švedų karų istorijai Lietuvoje. Aplamai, jo pasirinkta ty- 
rinėjimų sritis buvo Lietuvos - Lenkijos respublika po Liublino uni- 
jos. Ši tema pirmavo ir jo paskaitose. Pagrindinis jo dalykas 
buvo Ketverių Metų seimas, jo disertacijos „Lietuva ir Lenkija po 
1569 m. Liublino unijos“ centrinė tema. 


Nuo 1933 m. priimtas į Lietuvos istorijos grupę J. Lappo žymiai 
praturtino Lietuvos istoriją. Dar Rusijoje profesoriaudamas, jis dir- 
bo Lietuvos istorijos srityje ir turėjo parengti jam 1912 m. Rusų 
Mokslo Akademijos pavestą 1588 m. Lietuvos Statuto naują laidą. 
Renkant medžiagą, užklupo karas, ir profesorius atsidūrė Prahoje 
emigrantu. Susirūpinęs baigti pradėtą darbą, jis rūpinosi, kad jį pa- 
kviestų į Lietuvos Universitetą dėstytoju ir paremtų jo paruošto sta- 
tuto leidimą. J. Lappo, priimtas universiteto dėstytoju privatdocento 
teisėmis, tuojau gavo Švietimo Ministerijos įgaliojimą, pagal sutartį, 
išleisti statutą. Po kelerių metų darbo jis išspausdino Lietuvos Sta- 
tuto tekstą su dviem plačiomis įvado knygomis. 

J. Lappo skaitė įvairius daugiau epizodinius Lietuvos istorijos 
kursus, susijusius su Lietuvos teise bei Lietuvos statutais. 

Perkėlus Humanitarinių Mokslų Fak. į Vilnių (1940 m. pradžio- 
je), ėmė dėstyti K. Avižonis. Jis turėjo, be Lietuvos Universiteto 
diplomo, dar ir Berlyno univ. įsigijęs daktaro laipsnį už disertaciją 
apie Lietuvos bajorus iki 1385 m. Jis domėjosi daugiau visuomenine 
Lietuvos istorija ir skaitė jai artimesnius kursus. 

Nuo 1932 m. visuotinės istorijos grupėje pradėjo dėstyti ir J. 
Jakštas. 1929 m. fakultetas jį buvo pasiuntęs studijuoti į užsienį. 
J. Jakštas studijavo Berlyno ir Vienos universitetuose, parašyda- 
mas darbą „Vokiečių Ordinas ir Lietuva Vytenio ir Gedimino me- 
tu“. Jis pradžioje skaitė daugiausia epizodinius kursus: kova dėl 
investitūros, renesansas ir humanizmas, studentams germanistams 
skirtą Vokiečių tautos istoriją ir romanistams Prancūzijos istoriją. 
Viename semestre dėstė ir chronologiją. 


Nuo 1934 m. rudens fakultetas davė J. Jakštui atostogų para- 
šyti visuotinės istorijos disertacijai. Jis vėl išvyko į Vieną, kur, daly- 
vaudamas prof. A. Dopscho seminare, parašė darbą „Vakarų krikš- 
čionių mintys apie Romos imperiją iki V a.“. Grįžęs į Lietuvą nuo 
1936 m. pradžios jis skaitė epizodinį kursą iš pereinamojo laiko tar- 
po tarp Romos imperijos ir viduramžių. Be to, jis skaitė Vokiečių 
tautos istoriją, istorijos dėstymo metodiką ir kitus dalykus. 

Nuo 1936 m. į istorijos skyrių buvo išrinktas padedamųjų isto- 
rijos mokslų dėstytoju — A. Vasiliauskas - Vasys. Jis buvo studijavęs 
Vienoje 1932-1935 m. Austrijos istorijos tyrimo institute, skirtame 
padedamiesiems istorijos mokslams, ypač šaltiniams nagrinėti. A. 
Vasiliauskas, studijuodamas Vienoje, parašė disertaciją „Vytauto Di- 
džiojo diplomatiką“ (1938). 

Istorijos skyriaus veikla iš esmės nepakito persikėlus į Vilnių. 
Bent pradžioje istorikams labiau nei kitiems mūsų akademikams 
žadino malonią darbo nuotaiką atgauta senoji sostinė. Romantišką 
dvasią kurstė ir seni universiteto rūmai, primenantieji juose Kles- 
tėjusį Lietuvos švietimo židinį per ilgus praeities amžius (XVI- 
XIX a.). Istorijos skyrius veikė buvusio lenkiškojo Stepono Batoro 
Universiteto istorijos seminaro erdviose patalpose su nemaža bib- 
lioteka. Nuotaiką kiek drumstė siautėjęs Vakaruose karas ir netik- 
ras Mūsų pačių rytojus. 

1940 m. rudens semestras buvo pradėtas jau okupuotoje Lie- 
tuvoje. Dėstytojai juto sovietinių įstaigų kontrolę, ypač per jų slaptus 
agentus, ir buvo tiesiog verčiami taikytis prie pakitėjusių sąlygų. 
Įvyko mažų pasikeitimų ir skyriaus dėstytojuose. 1940 m. vieną pir- 
mųjų atleido A. Šapoką dėl jo redaguotos „Lietuvos istorijos“. 
1940 m. Humanitarinių Mokslų Fak. išrinko Pr. Čepėną vyr. asistentu 
visuotinės istorijos naujųjų amžių kursams skaityti. Tais pat 1940 m. 
buvo paskirtas vyr. asistentu B. Dundulis. Jis tik ką buvo grįžęs iš Pa- 
ryžiaus su Sorbonoje įsigytu istorijos daktaro laipsniu už disertaci- 
ją „Napolėon et la Lithuanie en 1812“ (1939). 

1940 m. rudenį į Vilniaus Universitetą naujųjų amžių istorijai 
dėstyti buvo paskirtas B. Untulis, poros istorijos vadovėlių autorius. 

1941 m. Lietuvos istorijos katedros vyr. asistentu buvo paskir- 
tas V. Trumpa. 

Vokiečių okupacijos metu istorijos skyrius, kaip ir visas Vilniaus 
Universitetas, vos vegetavo, kol 1943 m. kovo 17 d. universitetas 
buvo uždarytas. Nors universiteto personalas nebuvo atleistas, ta- 
čiau mokomasis darbas buvo uždraustas. Keletas Vilniaus Universi- 
teto profesorių, drauge su kitais visuomenės veikėjais, buvo areš- 
tuoti ir išvežti į Vokietiją, Stutthofo koncentracijos stovyklą (B. 
Sruoga, V. Jurgutis, M. Mackevičius). Vėliau buvo leista naudotis 
tik universiteto bibliotekomis ir kitomis mokslo priemonėmis su vo- 
kiečio švietimo komisaro leidimu. Taip pat mokslo personalui buvo 
leista rinktis universiteto patalpose. Dėl to galėjo įvykti paskutinis 
istorijos skyriaus posėdis 1944 VI 23, kur studentas istorikas A. Kim- 
sa apgynė disertaciją daktaro laipsniui gauti. Tai buvo istorijos sky- 
riaus pabaigtuvės. 

Skyriaus narių mokslo darbai 


Iš pat pradžių istorijos skyrius neturėjo žymesnių istorikų 
mokslininkų, paskelbusių dėmesio vertų veikalų. Dėstytojai buvo ar- 
ba pedagogai praktikai, ar tik mokslus baigusieji. Tačiau istorikai 
greitai susirūpino Lietuvos praeities tyrinėjimu, ir, susispietę į 
draugiją, pradėjo leisti žurnalą „Praeitį“. Žurnale buvo spausdina- 
mos originalios studijos, istorijos šaltiniai ir istorinė bibliografija. 
Ypač pasižymėjo istorikas K. Jablonskis, spausdinęs naujus slaviš- 
kus dokumentus, surastus archyvuose. 

Nuo 1935 m. istorijos skyrius ėmė leisti savo leidinį „Senovę“, 
redaguotą L. Karsavino. 1935-1938 m. išėjo keturi tomai. Čia iš- 
spausdinti keli stamboki monografinio pobūdžio Lietuvos istorijos 
darbai, parašyti skyriaus dėstytojų. 

Istorijos skyriaus personalo straipsniai daugiausia užpildė ir Li- 
tuanistikos Instituto istorijos skyriaus leidinio „Lietuvos Praeities“ 
puslapius. „Lietuvos Praeitis“ pradėta leisti 1940 m. ir iki 1944 m. 
teišėjo I tomo 2 sąsiuviniai. 

Vyresniųjų dėstytojų tarpe veikalų gausumu pirmavo A. Janu- 
laitis. Jo svarbesnieji profesoriavimo metu parašyti darbai buvo: 
„Užnemunė po Prūsais“ (1928), „Baudžiavų panaikinimo sumanymai 
Lietuvoje“ (1929), „Vyriausias Lietuvos tribunolas XVI-XVIII a.“ 
(1927), „Ignas Danilavičius“ (1932), „Lietuvos bajorai ir jų seime- 
liai XIX amž.“ (1936). 

Ig. Jonynas buvo 1931 m. pradėtos leisti lietuviškosios Enciklo- 
pedijos Lietuvos istorijos dalykų pagrindinis bendradarbis. -Šiai en- 
ciklopedijai jis parašė visą eilę stambių, kritiškai parengtų straips- 
nių. Verta paminėti Ig. Jonyno atskira stambesnė studija, „Vytauto 
Šeimyna“ (1933), parašyta pagal šaltinius, nors ir be originalesnių 
išvadų. Be to, jis paskelbė platesnius straipsnius apie Kęstutį ir Jo- 
gailą. Ig. Jonynas atsidėjęs vertė į lietuvių kalbą Mykolo Lietuvio 
memuarus apie totorių, lietuvių ir maskvėnų papročius ir juos 1929 m. 
pradėjo spausdinti, tačiau jo vertimą su straipsniu apie memuarų 
autorių ir kitais priedais teišleido J. Jurginis (Vilnius, 1966). 

Bene daugiausia Lietuvos istorijai nusipelnė K. Jablonskis, iš- 
spausdinęs eilę veikalų, pagrįstų nauja archyvine medžiaga. Pirmas 
jo stambus darbas „XVI a. inventoriai“ (1934). Jame per 680 skilčių 
sukaupta daugybė iki tol nespausdintų ar visai nežinomų XVI a. 
dvarų, palivarkų, kaimų, miestelių ir bažnyčių inventorių, turinčių 
didelės svarbos mūsų kultūros, visuomenės ir ūkio istorijai. Kitas 
vertingas K. Jablonskio darbas „Lietuviški žodžiai senosios Lietuvos 
raštinių kalboje, I dalis, tekstai“ (1941). Jame duodamos slaviškųjų 

šaltinių ištraukos su jose pasitaikančiais lietuviškais žodžiais. Teks- 
tas ir žodžiai yra vertingi šaltiniai Lietuvos kultūros, visuomenės ir 
kalbos istorijai. Gaila, kad pirmoji to darbo dalis pasirodė jau karo 
pradžioje ir toliau autorius jo nebetęsė. 

Nemaža dokumentinės madžiagos K. Jablonskis skelbė žurna- 
luose. Jis surado svarbius dokumentus apie kan. M. Daukšą (atmušta 
iš Tautos ir Žodžio VII, 1931). Dviejuose „Praeities“ tomuose jis ne 
tik spausdino Lietuvos istorijos bibliografiją, bet dar ir stipriai do- 
kumentuotus straipsnius su aktų priedais. Svarbesni straipsniai: 
„XVI a. belaisviai kaimynai Lietuvoje“ (1, 1930), „Apie vergus Di- 
džiojoje Lietuvos Kunigaikštijoje XVI a. pradžioje“ (t. p.), „Dėl 
1408 metų Vytauto privilegijos Kauno miestui tikrumo“ (t. p.). An- 
trame „Praeities“ tome išspausdinti K. Jablonskio spaudai parengti 
dokumentai, išrankioti iš Žemaičių žemės teismo knygų. Jų tarpe 
svarbiausias dokumentas — didžiojo kunigaikščio Kazimiero privi- 
legija Žemaičių žemei, kuri iki to laiko tebuvo žinoma tik iš vėles- 
nių šaltinių užuominų. Daugumas dokumentų lietė Vytauto laikus. 

K. Jablonskis, ir po 1944 m. likęs Lietuvoje, aktyviai dalyvavo 
įvairius istorijos darbus rengiant, ypač leidžiant šaltinius. Jis reda- 
gavo Minsko akademijos išleistą 1529 m. Lietuvos Didžiosios Kuni- 
gaikštijos statutą. 

Dirbdamas universitete J. Yčas išspausdino „Biržai, tvirtovė, 
miestas ir kunigaikštystė“ (1931), „Vytautas ir Žemaičiai“ (Praeitis, 
II t.) ir suredagavo W. Smolenskio „Lenkų tautos istoriją“ (1925) 
bei J. Pfitznerio monografiją apie Vytautą Didįjį (1930). Daug stu- 
dijinio darbo J. Yčas skyrė Lietuvos reformacijos laikotarpiui, ir tuo 
klausimu rašinėjo periodikoj. Daugumas J. Yčo skaitytų kursų buvo 
pačių studentų hektograifuoti. 

A. Šapoka buvo pirmas mūsų istorikas, pasukęs į poliublininių 
laikų tyrinėjimus. Dar studentaudamas parašė tuo klausimu eilę 
straipsnių. Jo disertacija „Lietuva ir Lenkija po Liublino unijos, 
jų santykių bruožai“ (1938) yra naujai įvairius klausimus nušviečiąs 
veikalas. Jo habilitacijos darbas „Švedai Lietuvoje 1655 m.“ liko 
neišspausdintas. Panaudodamas gausią surinktą istorinę medžiagą, 
A. Šapoka išspausdino studijas „Gegužės 3 d. konstitucija ir Lie- 
tuva“ (Lietuvos Praeitis I, 1940), „Bajoriškoji demokratija“ (t. p.), 
„Lietuvos kaimo ir dvaro santykiai XVIII a. antroje pusėje“ (t. p.). 

A. Šapokos darbai pasižymėjo originalėmis išvadomis. Jo du 


straipsniai kolektyviniame veikale apie Jogailą — „Valstybiniai Lie- 
tuvos ir Lenkijos santykiai Jogailos laikais“ ir „Kultūriniai lietuvių 
lenkų santykiai Jogailos laikais“ — rodė jo mokslinį subrendimą. 


Dėmesio vertos jo apybraižos, lietusios čekų ir lietuvių santykius, 

ypač straipsnis „Jeronimas Pragiškis ir jo kelionė Lietuvon“ (Pra- 
eitis II, 1933). Vilniaus Universitete skaitytų paskaitų rankraštį apie 
Vilnių A. Šapoka išsivežė į tremtį ir pagal jį dar pats parengė ir iš- 
leido „Vilnius Lietuvos gyvenime“ (1954); angliškas vertimas (1962). 
Jau po autoriaus mirties buvo išleista iš jo rankraščio didelė knyga 
„Senasis Vilnius“ (1963). 


J. Matusas pradėjo mokslinį darbą, parašydamas disertaciją „Lie- 
tuvių rusinimas per pradžios mokyklas“ (1931). Habilitacinį dar- 
bą „Švitrigaila, Lietuvos didysis kunigaikštis“ jis išspausdino 1936 m. 
Šis kruopščiai, pagal šaltinius parašytas darbas, yra geros mono- 
grafijos pavyzdys. J. Matuso universitete skaityti pagrindiniai kur- 
sai lietė medžiaginę Lietuvos kultūrą, ir tuo klausimu jis išspaus- 
dino eilę straipsnių dar Lietuvoje ir emigracijoje. Savo straipsniuose 
jis panaudojo naujų šaltinių ir pagal juos pavaizdavo ypač kasdieninį 
ūkinį lietuvių gyvenimą. Iš plačių medžiaginės kultūros tyrinėjimų 
išaugo ir jo veikalas „Lietuvos kultūra senais laikais“ (1939). 

K. Avižonio pirmas įnašas Lietuvos istorijai buvo jo disertacija 
„Die Entstehung und Entwicklung des litauischen Adels bis zur li- 
tauisch - polnischen Union“ (1935). Joje autorius nagrinėjo ekono- 
minį ir socialinį vaidmenį bajorų Lietuvos valstybės kūrimosi vyks- 
me. Žurnaluose „Praeityje, ir „Lietuvos Praeityje“ jis išspausdino eilę 
straipsnių: „Lietuvių iš romėnų kilimo teorija“, „Stanislovo Albrechto 
memorialas“, „Švietimas Lietuvoje 17 a.“, „Radvilų biblioteka Nes- 
vyžiuje 17 a. viduryje“ ir „Bajorai Lietuvos valstybiniame gyvenime 
Vazų laikais“ (1940). 

Rytų istorijos dėstytoja M. Arcimavičienė išleido „Egipto isto- 
riją“ (1936) ir atskiras egiptologijos studijas: „Egipto ieroglifai“ 
(1932), „Moters būklė senovės Egipte“ (1932), „Asirija ir Tut Anch 
Ammono kapas“ (1933). 

Vytauto Didžiojo Universitetas per visą savo gyvavimo laiką 
teturėjo vieną didelį visuotinės istorijos mokslininką — L. Karsa- 
viną. Vos tik išmokęs lietuvių kalbą, jis pradėjo rašyti didelę „„Euro- 
pos kultūros istoriją“ (1932-1939). Suskubo išspausdinti 5 tomus, 
apimančius viduramžius ir renesansą (paskutinis tomas dviejų da- 
lių). Turėjo parengtą ir VI, reformacijos, tomą. Jo jau negalėjo 
spausdinti, Sovietų Rusijai kraštą okupavus. Kapitalinis veikalas 
yra ne vien istorinio vyksmo vaizdavimas, bet dar ir autoriaus re- 
liginių filosofinių minčių dėstymas. Veikalas rodo autorių buvus 
daugiau religijos filosofą nei istoriką tikra to žodžio prasme. 

Visuotinę meno istoriją skaitęs J. Baltrušaitis išspausdino dviejų 
tomų veikalą „Visuotinę meno istoriją“ (I t. 1934, II t. 1939). 

J. Jakštas parengė darbą „Vokiečių Ordinas ir Lietuva Vytenio 
ir Gedimino metu“, kuris išspausdintas „Senovės“ I ir II t. (1935- 
1936). Jo disertacija „Vakarų krikščionių mintys apie Romos imperi- 
ją iki V a.“ išspausdinta „Senovės“ III t. ir atskirai (1937). „Jogailos 
ir Vytauto kovos su Vokiečių Ordinu“, išspausdinta kolektyviniame 
veikale „Jogailos monografijoje“ (1935), o „Naujausi Gedimino di- 
nastijos kilmės tyrinėjimai“ — „Lietuvos Praeityje“ (I, 1940). 


ANTANAS RUKšA 


KLASIKINĖS FILOLOGIJOS KATEDROS 


1922 IV 12 steigiamojo seimo priimtasis Lietuvos Universiteto sta- 
tutas Humanitarinių Mokslų Fak. nustatė dvi klasikinės filologijos 
katedras: graikų kalbos mokslo ir literatūros ir lotynų kalbos moks- 
lo ir literatūros. Pirmuoju fakulteto reguliaminu 1922 VI17 buvo 
nustatyti keturi šio fakulteto skyriai: kalbotyros, literatūros, istori- 
jos ir filosofijos. Klasikinės filologijos dalykai nebuvo sujungti drau- 
gėn į vieną skyrių ar bent į paskiras grupes: jie buvo išsklaidyti 
tarp šių keturių fakulteto skyrių privalomųjų, papildomųjų ir re- 
komenduojamųjų dalykų. Tad pagal pirmąjį reguliaminą fakultetas 
ne tik nenumatė klasikinės filologijos specialybės, bet ir pačiam klau- 
sytojui nebuvo sudaryta proga pasirinkti studijų objektu visus kla- 
sikinės filologijos dalykus kartu, nes „klausytojas turėjo teisę už- 
sirašyti tik vienam skyriui“. 

1924 VI 11 fakulteto tarybai suvedus keturis skyrius į tris, bū- 
tent: filosofijos ir pedagogikos, filologijos ir istorijos, ir įvedus 
bendrus visiems trims skyriams privalomuosius dalykus, sutelktą kla- 
sikinę filologiją sudarė šios dvi filologijos skyriaus grupės: graikų 
kalba ir literatūra ir lotynų kalba ir literatūra. Graikų kalbos ir li- 
teratūros grupei nustatyti šie privalomieji dalykai: 1. graikų kalbos 
istorija, 2. graikų autorius, 3. graikų literatūros istorija, 4. graikų 
istorija, 5. romėnų istorija, 6. senovės filosofijos istorija. Lotynų kal- 
bos ir literatūros grupę sudarė šie dalykai: 1. lotynų kalbos istorija, 
2. lotynų autorius, 8. romėnų literatūros istorija, 4. romėnų istorija, 
5. graikų istorija, 6. senovės žilosofijos istorija. Abiem grupėm buvo 
privaloma graikų ir vokiečių kalba. 

Vėlesnieji Humanitarinių Mokslų Fak. reguliaminai nedaug te- 
pakeitė 1924 m. nustatytus klasikinės filologijos studijų planus. Tai- 

kantis prie naujo 1930 m. Vytauto Didžiojo Universiteto statuto, 1931 
m. Humanitarinių Mokslų Fak. priimtasis naujas reguliaminas paliko 
tuos pačius tris skyrius. Studentas turėjo pasirinkti vieną dalykų 
grupę specialybei, antrąją imti iš to pat skyriaus, o trečiąją galėjo 
pagal savo norą rinktis iš bet kurio skyriaus. Be bendrųjų visiems 
skyriams dalykų, filologijos skyriaus klausytojai turėjo išeiti: 1. 
bendrąjį literatūros kursą, 2. kalbotyros įvadą ir 3. naujosios lie- 
tuvių literatūros istoriją. Graikų kalbos ir literatūros grupei buvo 
pridėta graikų kultūros istorija, lotynų kalbos ir literatūros grupei — 
romėnų kultūros istorija. 

Šių, taip pat ir vėlesniųjų, reguliaminų bei mokslo planų nusta- 
tytos klasikinės filologijos studijos skyrėsi nuo įprastinių Vakarų 
Europos mokslo planų dviem atžvilgiais: bendrųjų dalykų bei egza- 
minų kiekiu ir pagrindinių specialybės dalykų atranka. Klasikinės 
filologijos klausytojas, be savo specialybės, turėjo išklausyti ir išlai- 
kyti egzaminus dar iš visų aštuoneto visiems fakulteto studentams 
privalomųjų, iš trijų filologijos skyriui privalomųjų ir iš keleto sve- 
timojo skyriaus laisvai pasirinktosios grupės dalykų, taigi iš kelio- 
likos bemaž nieko arba maža ką bendro su pasirinktąja specialybe 
teturinčių dalykų. 

Europoje laikomieji klasikinių studijų pagrindu antikiniai au- 
toriai Humanitarinių Mokslų Fak. mokslo planuose paversti antra- 
eile disciplina, kai kitur net nebūtinai iš klasikinės filologijos klau- 
sytojų reikalaujama senovės kalbų istorija (istorinė gramatika) pa- 
versta pagrindine disciplina, įtraukta net į baigiamuosius egzaminus. 

Vytauto Didžiojo Universiteto Humanitarinių Mokslų Fak. kla- 
sikinės filologijos nustatytieji studijų planai turėjo tikslą kelti bend- 
rąjį klausytojų išsilavinimą, tačiau tuo jie silpnino specialų kla- 
sikinių filologų paruošimą. 

Pradžioje lotynų kalbą ir literatūrą dėstė romanistas V. Du- 
bas, graikų ir lotynų kalbas nuo 1922 VI 9 dėstė A. Šimanskis, kuris 
1923 X 1 atsistatydino. Nuo 1923 I1 lotynų kalbos ir literatūros ka- 
tedroje buvo "kalbininkas A. Sennas (nuo 1924 IX 19 lyginamojo kal- 
bų mokslo katedroje). 

Pastovus klasikinės filologijos katedrų vyresnysis mokslo perso- 
nalas fakultete tesusidarė pradėjus dėstyti nuo 1924115 lotynų kal- 
bos ir literatūros katedros vedėjui klasikiniam filologui ir kalbinin- 
kui Pr. Brenderiui ir nuo 1924 IX 19 graikų kalbos ir literatūros ka- 
tedros vedėjui V. Šilkarskiui. Pr. Brenderiui 1938 VI 14 mirus, lotynų 
k. ir literatūrai dėstyti lektoriaus titulu nuo 1939 11 vieneriems me- 
tams fakultetas išrinko A. Rukšą. 1940 V 30 fakulteto taryba nostrifi- 
kavo A. Rukšos Vienoje įgytąjį doktoratą, ir nuo 1940 m. rudens jis 

buvo paskirtas į Vilniaus Universitetą perkeltosios klasikinės filologi- 
jos katedron. V. Šilkarskis 1940 m. vasarą pasitraukė į Vokietiją. Nuo 
1940 m. rudens semestro iki 1942 m. Vilniaus Universitete romėnų 
literatūrą lektoriaus titulu dėstė buv. Vilniaus Batoro Universiteto 
klasikinės filologijos katedros vedėjas prof. J. Oko. 

Jaunesniojo mokslo personalo vietą lotynų kalbos mokslo ir li- 
teratūros katedroje po A. Šimanskio užėmė nuo 1923 IX 25 lektorius 
kunigas prelatas J. Narjauskas. Jis dėstė lotynų ir italų kalbas, 
1926 IX 1 atsistatydino. 1926 IX 26 — 1932 VIII 31 lotynų kalbą dėstė 
K. Kepalas, nuo 1932IX1 graikų ir lotynų kalbų lektorium buvo 
išrinktas J. Dumčius. Nuo 1940 m. rudens semestro lotynų kalbai 
dėstyti Vilniaus Universitete paskirtas M. Ročka. 

Kai kuriuos klasikinės filologijos dalykus skaitė ir kitų katedrų 
dėstytojai: senovės istoriją skaitė B. Geiga, J. Jakštas, L. Karsavi- 
nas, M. Rudzinskaitė-Arcimavičienė, A. Voldemaras, graikų literatū- 
ros istoriją — A. Voldemaras, senovės filosofijos istoriją — A. Sme- 
tona, J. Štrauchas, lyginamąją istorinę klasikinių kalbų gramatiką 
— J. Otrębskis, A. Sennas, graikų kalbą ir kai kuriuos lotynų 
kalbos mokslo dalykus — Teologijos - Filosofijos Fak. dėstytojas M. 
Račkauskas. 


Mokomojo personalo mokslo darbai 


Jauno Vytauto Didžiojo Universiteto bendroji ir seminaro bib- 
lioteka dar maža tegalėjo tenkinti specialius klasikinės filologijos 
mokslo reikalavimus. Tik 1940 m. klasikinės filologijos katedrai nu- 
sikėlus į Vilnių, mokslinio darbo sąlygos žymiai pagerėjo. Ten, šalia 
turtingos (arti 700.000 tomų) universiteto ir kitų bibliotekų, ir kla- 
sikinės filologijos seminaras turėjo gana turtingą, sistemingai sudary- 
tą savo specialybės biblioteką, apėmusią visus graikų ir romėnų au- 
torių tekstų Teubnerio leidinius, nemaža komentuotų autorių lei- 
dinių, specialių enciklopedijų, žodynų ir šiaip reikšmingos literatū- 
ros. Kai kuriomis temomis, ypač Katulo, Horacijaus, Varono „De 
lingua Latina“, kiek prisidūrus, galima buvo rašyti ir specialius 
mokslo darbus. Specialios literatūros nepakankamumu, bent iš da- 
lies, tenka teisinti tai, kad Nepriklausomosios Lietuvos dvidešimt- 
mečiu jaunesnysis klasikinės filologijos katedrų personalas, jau ne- 
kalbant apie studentus, per maža tebuvo įtrauktas į mokslinį darbą. 

Tik vyresnysis šių katedrų mokslo personalas pasižymėjo moks- 
linio darbo našumu. Patys kapitaliniai klasikinės filologijos darbai, 
kaip J. Ralio „Odisėjos“ ir dviejų trečdalių „Iliados“ vertimas bei K. 
Jokanto „Lotyniškai lietuviškas žodynas“, tiesa, buvo atlikti ne šių 

katedrų ir net ne filologų, o iš profesijos gydytojų, tačiau abudu 
tuo laikmečiu ilgiausiai profesoriavę šių katedrų vyresniojo moks- 
lo personalo nariai ir katedrų vedėjai, V. Šilkarskis ir Pr. Brenderis, 
buvo tikri mokslininkai, atsidėję vien mokslui, neapsunkinti kitų 
pašalinių pareigų ir visuomeninės bei politinės veiklos, pasireiškė 
rimtu įnašu lietuvių klasikinės filologijos mokslui. 

V. Šilkarskis specialybės buvo filosofas. Profesoriaudamas kituo- 
se universitetuose (1914-1920 m. Maskvos, Tartu, Vilniaus univ., 
1946 - 1960 m. Bonoje), jis tesireiškė tik savo specialybės filosofijos 
darbais. Ir profesoriaudamas Kaune, jisai nebuvo užmetęs filosofi- 
nių studijų, tačiau, būdamas klasikinės katedros vedėju, jis įsi- 
traukė ir į klasikinę filologiją. Pagrindiniai jo klasikinės filologijos 
darbai: „Homeras ir graikų epinė poezija“ (Kaunas, 1937) ir „Graikų 
literatūros istorija I. Epas. Lyrika. Drama“ (Kaunas, 1939). Kiti fi- 
lologiniai darbai: „Homeras ir Iliada“ (jo paties redaguoto Iliados 
vertimo įvadas; Kaunas, 1930), „Sokratas ir jo evangelija“ (įvadas 
A. Smetonos verstai Platono Sokrato apologijai ir Kritonui; Kau- 
nas, 1935); įvadas ir komentarai „Odisėjos“ vertimui (Kaunas, 1937). 
Bendradarbiavo Lietuviškojoje Enciklopedijoje ir skelbė straipsnių 
žurnaluose, kaip „Humanitarinių Mokslų Fak. Raštai“, „Židinys“ ir 
kiti. 

Pr. Brenderis, klasikinis filologas ir kalbininkas, vienas trijų 
„Lietuvių rašomosios kalbos žodyno“ lietuviškai vokiškos dalies pra- 
dininkų, parašė nemaža lingvistinių, ypač lituanistinių, ir filologinių 
straipsnių tiek Lietuvoje (Kaune) leistuosiuose žurnaluose ir leidi- 
niuose (Tautoje ir Žodyje, Humanitarinių Mokslų Fak. Raštuose, Ži- 
dinyje, Naujojoje Romuvoje, Archivum Philologicum, Athenaeum, 
XXVII knygų mėgėjų metraštyje, Lietuviškojoje Enciklopedijoje), 
taip ir ligvistiniuose užsienio žurnaluose, kaip „Studi Baltici“ (Ro- 
ma), „Indogermanische Forschungen“ (Berlynas), „Glotta“ (Goet- 
tingenas). Bene žymiausias, bent apimtimi didžiausias, filologinis 
jo darbas yra „Formalinis ir semasiologinis lotynų kalbos veiksmažo- 
džių grupavimas“, skelbtas visoje eilėje „Archivum Philologicum“ 
numerių. Parašė apsčiai recenzijų, daugiausia „Archivum Philologi- 
cum“, ypač apie Lietuvoje leistus klasikinių kalbų vadovėlius. 


J. Dumčius per septynerius su viršum Vytauto Didžiojo Univer- 
siteto veiklos metus Kaune raštais maža tesireiškė: parašė trumpus 
komentarus J. Ralio ir kitų verstai Homerio „Iliadai“ (Kaunas, 1930). 

A. Rukša parašė šias studijas paskirais leidiniais: „Ką randame 
bendra Vergilijuje ir Donelaityje“ (Kaunas, 1933, diplominis darbas); 
„De vocibus vulgaribus, guae inveniuntur in apostolorum epistolis, 

guae guidem sunt litterarum sacrarum editionis vulgatae“ (diserta- 
cija, išsp. Kaune, 1939). Be to, dirbdamas Vilniaus Universitete, A. 
Rukša spaudai paruošė dvi studijas: „De Catulli carmine LI eiusgue 
exemplari Graeco“ (išsp. Hamburge, Pabaltijo univ. 1946) ir „Dia- 
rum Societatis Jesu ir lietuvių kalba Vilniuje (1710-1723)“ išsp. 
„Tautos Praeityje“ (Čikaga, 1961, I, 3). Jis taip pat paskelbė (drauge 
su A. Venclova) verstų trijų senovės graikų tragedijų leidinį „Sofok- 
lis. Tragedijos. Karalius Oidipas, Oidipas Kolone, Antigonė“ (Kau- 
nas, 1939), kuriam pats parašė ir įvadą. 


M. Ročka, tapęs dėstytoju pereinamuoju metu, Vytauto Didžio- 
jo Universiteto klasikinės filologijos katedroms jau įsiliejus į Vilniaus 
Universiteto klasikinės filologijos katedrą, vėliau pasireiškė lituanisti- 
niais, bet su klasikine filologija ar su humanizmu susijusiais moks- 
lo darbais. 

Iš laikinai dėsčiusių lotynų kalbą lektorių K. Kepalas parašė 
lotynų kalbos vadovėlių, J. Narjauskas išvertė mokykloms taikomų 
Ovidijaus eilėraščių (1928 m., kartu su M. Gustaičiu). 


Baigiamos pastabos 


Klasikinė filologija ir humanistinis mokslinimas atkurtosios Lie- 
tuvos nepriklausomybės laikmečiu nebevaidino tokio vaidmens, kaip 
lotyniškosios Lietuvos mokyklos laikais (XVI-XVIII a.) ar kad ir 
XIX a. pradžioje neohumanizmo metu (Grodeko mokykla). Klasiki- 
niai filologai ir humanizmo šalininkai nebepristabdė iš Rusijos pa- 
veldėto ir vis didėjančio nepalankaus lietuviškoje visuomenėje nusi- 
teikimo humanizmui, juoba nesukėlė naujo humanistinio judėjimo 
Lietuvoje. Būdingu šio nepalankaus humanizmui, ypač humanisti- 
niam mokslinimui, nusiteikimo simptomu tenka laikyti kad ir lotynų 
kalbos dėstymo mažinimą. 

Pačioms klasikinės filologijos katedroms tektų prikišti dar per 
mažu rūpinimusi moksliniu katedros prieaugliu. Todėl 1938 m. Pr. 
Brenderiui mirus, fakultetas buvo atsidūręs prieš sunkoką dilemą: 
kviestis ir vėl iš užsienio prityrusį profesorių lotynų kalbai ir litera- 
tūrai dėstyti ir tuo lyg užkirsti kelią ir toliau iškilti savo krašto 
mokslininkams filologams, ar tenkintis kuriuo Lietuvos filologu, 
kad ir visai nedėsčiusiu universitete. 

Nepaisant šių trūkumų ir kai kurių nesklandumų, Vytauto Di- 
džiojo Universiteto klasikinės filologijos katedros vis dėlto sėkmingai 
atliko šiuos uždavinius: paruošė kvalifikuotų senovės kalbų mokyto- 
jų, mokomasis personalas paskelbė mokslo darbų, sudarydamas rim- 

tą pradžią lietuvių klasikinės filologijos mokslui, ir nors dalis mo- 
komojo personalo (V. Šilkarskis, A. Rukša) pasitraukė į Vakarus ir 
senovės kalbos pašalintos iš gimnazijų, bet šių katedrų veikla padėjo 
pagrindus klasikinei katedrai Vilniaus Universitete ir toliau sėkmin- 
gai dirbti moksliniam šios srities darbui. 


PETRAS JONIKAS 


LIETUVIŲ IR KITŲ KALBŲ STUDIJOS 
HUMANITARINIAME FAKULTETE 


Apie Lietuvos Aukštuosius Kursus 


Savaime suprantama, kad 1920127 Kaune prasidėjusiuose Lie- 
tuvos Aukštuosiuose Kursuose turėjo rasti tinkamą vietą ir lietuvių 
kalbos mokslo dalykai! Juk tai buvo pačių lietuvių aukštoji mokslo 
įstaiga, kuriai savoji kultūra, jos studijos buvo arčiau prie širdies 
negu svetimosioms mokslo institucijoms. Kursų atidarymas buvo di- 
delis džiaugsmas visiems lietuviams, o ypač kovojusiems už laisvą lie- 
tuvišką žodį, lietuvių kalbos teises. Jau nebegalįs vaikščioti Jonas 
Jablonskis krėsle atvežtas į tų kursų atidarymo iškilmes, buvo taip 
susijaudinęs, kad negalėjo kalbėti, ir jo trumpą sveikinimo žodį per- 
skaitė kiti. 

Trūkstant gerai pasiruošusių lietuvių kalbotyros dėstytojų, iš 
pradžių kai kuriuos lietuvių kalbos studijų dalykus savo paskaitose 
paliesdavo ir E. Volteris, buvęs tų kursų humanitarinio skyriaus 
vedėjas. Rimtai lietuvių kalbos bei indoeuropiečių lyginamosios kal- 
botyros studijas buvo galima pradėti, 1920 m. vasarą grįžus iš Rusi- 
jos K. Būgai, anksčiau ekstraordinarinio profesoriaus titulu vadova- 
vusiam lyginamosios kalbotyros katedrai Permės univ. Kursų kūry- 
biniame darbe dalyvavo ir J. Jablonskis.? 

Studentų, ėmusių kursuose studijuoti lietuvių kalbą bei apskritai 
kalbotyros dalykus, tebuvo nedidelis būrelis. Vienas antras to bū- 
relio žmogus sakosi atsimenąs ten J. Bukotą, P. Būtėną, S. Dabušį 
(anksčiau lankiusius ir baigusius Voronežo lietuvių kalbos kursus), 
V. Kamantauską, J. M. Laurinaitį ir kt. 

Lietuvos Aukštųjų Kursų lietuvių kalbos mokslo bei kalbotyros 
dėstytojai ir studentai savaime perėjo į 1922 II 16 atidarytąjį Kaune 
Lietuvos Universitetą. 

Lietuvių kalbos katedra 


Pagal Lietuvos Universiteto statutą, kurio ruošime uoliai daly- 
vavo ir K. Būga, kalbų mokslui buvo įsteigtos tame universitete 
atitinkamos katedros. Čia kiek plačiau sustojama ties lietuvių kalbai 
skirta katedra, o kitos katedros tik trumpai tepaliečiamos, 

Pats lietuvių kalbos katedros pavadinimas yra kelis kartus keis- 
tas. 1918 II 5 Valstybės Tarybos priimtasis „Vilniaus Universiteto sta- 
tutas“ nustato „Lietuvių kalbos katedros“ vardą, o 1922 IV 12 stei- 
giamojo seimo priimtame universiteto statute jis pakeičiamas į 
„Lietuvių ir gimininių tautų kalbų mokslo katedrą“* Pastarasis 
vardas 1930 VI 7 vyriausybės įsakymu vėl buvo pakeistas į „Lietuvių 
kalbos ir literatūros katedrą“.* Tuo būdu, vyriausybei mažinant uni- 
versiteto katedrų skaičių, anksčiau buvusios atskiros katedros lietu- 
vių kalbai ir lietuvių literatūrai kurį laiką buvo sujungtos į vieną." 
Bet vėliau lietuvių kalbos katedra vėl buvo atskirta nuo lietuvių li- 
teratūros katedros, kurios vedėjas buvo M. Biržiška, o Pr. Skardžius 
buvo paskirtas lietuvių kalbos katedros vedėju. 

Mokslo planai. Į šios katedros pagrindinius dalykus įėjo svar- 
biausios anuometinės lietuvių kalbotyros disciplinos. Be to, norint 
duoti tvirtesnį mokslinį pagrindą lietuvių kalbai pažinti, buvo įvestos 
artimiausių lietuvių kalbos giminaičių, baltų šakos, kalbų studijos, 
o taip pat kai kurie baltų šakai artimiausios slavų šakos kalbotyros 
dalykai ir lyginamosios indoeuropiečių kalbų gramatikos pagrindai. 
Tuo būdu antrojo Lietuvos (Vytauto Didžiojo) Universiteto penkme- 
čio (1927-1932) plane randami lietuvių kalbos katedrai nustatyti šie 
pagrindiniai studijų dalykai: 1. lyginamoji indoeuropiečių kalbų gra- 
matika, 2. istorinė lietuvių kalbos gramatika, 3. lietuvių kalbos akcen- 
tologija, 4. lietuvių kalbos istorija, 5. lietuvių kalbos dialektologija, 
6. bendroji fonetika, 7. senovės prūsų kalba, 8. latvių kalba, 9. baž- 
nytinė senovės slavų kalba, o iš lektūrų — graikų, vokiečių ir rusų 
kalbos.* 

Minėtieji antrojo penkmečio lietuvių kalbos katedros dalykai 
buvo pagrindiniai lietuvių kalbą studijuojantiesiems. Be šių, tie stu- 
dentai dar turėjo išklausyti ir kai kurių epizodinių, šalutinių kursų, 
kurie kas semestrą, bent tam tikrais periodais, įvairuodavo. Be to, 
lietuvių kalbą studijuojantieji turėjo atlikti pratybas — prosemina- 
rus ir seminarus. Proseminaruose būdavo nagrinėjami elementa- 
resni dalykai (lietuvių kalbos tekstai ir kt.), o seminaruose (kurių 4 
semestrai buvo privalomi lietuvių kalbą pagrindine šaka pasirinku- 
siems studentams) — skaitomi ir diskutuojami studentų parašyti 
moksliniai referatai. 

Pažymėtina, kad vadinamasis bendrasis lietuvių kalbos kur- 
sas, kuris pirmiausia buvo gilesnis praktinis lietuvių bendrinės 
kalbos mokymas, buvo įvestas visiems Humanitarinių Mokslų Fak. 
studentams. Tuo norėta pagal galimybes atsverti tuos trūkumus 
studentų lietuvių kalbos mokėjimo, kurio anuo metu, valstybės at- 
sikūrimo pradžioje, dar pakankamai negalėdavo duoti neviena aukš- 
tesnioji mūsų mokykla. Elementarinis lietuvių kalbos kursas buvo 
įvestas ir kitų fakultetų studentams." 

Pridurtina, kad asmenys, baigę aukštesniąsias mokyklas nelie- 
tuvių dėstomąja kalba, stodami į fakultetą, dar turėjo laikyti susti- 
printus lietuvių kalbos egzaminus iš gimnazijos kurso.!? 


Dėstytojai. K. Būga ir J. Jablonskis buvo jau pačioje universi- 
teto gyvavimo pradžioje vyriausybės paskirti į Humanitarinių Moks- 
lų (tada dar socialinio) Fak. branduolį. 

Iš pradžių dar vis trūko specialiai universiteto darbui pasiruo- 
šusių lietuvių kalbotyros specialistų. Tik vienas K. Būga, kaip jau 
minėta, grįžo iš Rusijos gerai apsityręs lietuvių bei baltų ir lygina- 
mosios kalbotyros srityse ir jau turėdamas universitetinio darbo pa- 
tirties. Iki 1924 m. jis buvo lietuvių ir gimininių tautų kalbų moks- 
lo katedros vedėjas. 

Todėl iš pradžių didelė darbo našta gulė ant K. Būgos pečių. 
Jis beveik vienas turėjo ne tik dėstyti kuone visus svarbesniuosius 
lietuvių bei lyginamosios kalbotyros dalykus universitete, bet taip 
pat dar ir dirbti eilę kitų darbų: organizuoti ir rašyti lietuvių kalbos 
žodyną, jam pavestą Švietimo Ministerijos, ruošti trūkstamus uni- 
versitetinius vadovėlius (lietuvių kalbos fonetikos, morfologijos, ak- 
centologijos, dialektologijos, lietuvių kalbos istorijos, baltų kalbų 
lyginamosios gramatikos ir kalbotyros įvado, kurių tačiau jo tespėta 
paruošti kai kurie apmatai ar medžiagos rinkiniai),! rašyti mokslo 
straipsnius, įvairių kalbinių leidinių recenzijas ir kt. 

Nors miręs dar palyginti jaunas, K. Būga pasidarė ne tik įžy- 
miausias lietuvių kalbotyros specialistas, bet, šalia J. Endzelyno, ir 
įžymiausias baltologas, o taip pat ir iškilus apskritai lyginamosios 
indoeuropiečių kalbotyros atstovas. Tatai jau anuo metu yra pripažinę 
ir kalbininkai kitataučiai. Žinomajam baltų kalbų tyrinėtojui A. Bez- 
zenbergeriui K. Būga padarė didelį įspūdį. Bezzenbergeris, pasikal- 
bėjęs su Būga, pareiškė, kad jis būtų laimingas, jei tiek žinotų kaip 
Būga'*? O R. Trautmannas ir savo baltų-slavų kalbų etimologinį 
žodyną (Baltisch -slavisches Wėrterbuch, 1923) dedikavo „K. Būgai, 
puikiam savo gimtosios kalbos žinovui“, nes Būga skaitė šio žodyno 
korektūrą bei savo žiniomis čia Trautmannui padėjo. Būga daug savo 

šaltiniais bei korektūrų skaitymu yra pagelbėjęs ir J. Geruliui, kai 
šis rašė savo prūsų vietovardžių studiją.?* 

J. Jablonskis už nuopelnus bendrinei lietuvių kalbai (lietuvių 
kalbos vadovėlius, kalbinių taisymų straipsnius ir neatlaidų rūpi- 
nimąsi lietuvių bendrinės kalbos kultūros ugdymu) Lietuvos Uni- 
versiteto tarybos 1922 III 14 buvo pakeltas garbės profesorium. J. 
Jablonskis, kuris populiariai buvo vadinamas mūsų rašomosios kal- 
bos tėvu, ir dėstė fakultete bendrinę kalbą (vad. bendrąjį lietuvių 
kalbos kursą), ypač praktiniu požiūriu. Paprastai jis pasirinkdavo 
kuriuos netaisyklingus posakius ar žodžius ir juos su studentais na- 
grinėdavo, nurodydamas, kaip tokiais ar panašiais atvejais svetimųjų 
įtakų nesugadintoje žmonių (liaudies) kalboje sakoma. 

J. Jablonskis 192611 iš pareigų universitete atsisakė (labiau- 
siai dėl savo ligos ir nebegalėjimo vaikščioti). Tačiau nenustojo rū- 
pinęsis mūsų bendrinės kalbos kultūros, jos grynumo, taisyklingumo 
bei sklandumo reikalais. Rašinėjo laikraščiams kalbos taisymų straips- 
nių, kalbinių recenzijų, duodavo kalba besirūpinantiems žmonėms 
patarimų ir pan. Kai kurie studentai kalbininkai (jų tarpe ir šių ei- 
lučių autorius) ir nekalbininkai po kartą kitą per savaitę lankydavosi 
pas J. Jablonskį jo bute, kur turėdavo progos kartu su juo svarstyti 
kai kuriuos bendrinės kalbos klausimus, padėdavo J. Jablonskiui su- 
rašyti jo diktuojamus kalbinių taisymų straipsnius ir kt. 

J. Balčikonis, kuris 1924 VII 1 buvo paskirtas lietuvių kalbos 
(tada dar lietuvių ir gimininių tautų kalbų mokslo) katedros do- 
centu, irgi panašiu į J. Jablonskio metodu dėstė bendrąjį lietuvių 
kalbos kursą. Tačiau, nesutardamas dėl savo pažiūros į lietuvių 
bendrinės kalbos taisyklingumą ir grynumą su kai kuriais fakulteto 
vadovybės asmenimis, J. Balčikonis 1927 I 1 perėjo dėstyti į Teologijos 
- Filosofijos Fakultetą. 

J. Jablonskis ir J. Balčikonis bendrąjį lietuvių kalbos kursą 
dėstė ne tik Humanitarinių Mokslų Fak., bet ir kitų fakultetų stu- 
dentams. Pastariesiems dar dėstė elementarinį lietuvių kalbos kursą 
lektoriai S. Čiurlionienė-Kymantaitė ir trumpai M. Durys-Durickis, 
K. Kepalas ir A. Valaitis. S. Čiurlionienė ir M. Durys dėstė bendrinę 
kalbą ir Humanitarinių Mokslų Fak. studentams." 

K. Būgai mirus, lietuvių kalbos katedra pati beveik nebeturėjo 
žmogaus, kuris būtų buvęs tinkamai pasiruošęs skaityti iakultete pa- 
grindinius jo dėstytuosius dalykus. 1922 III 12-14 universiteto tary- 
bos išrinktas ir pakviestas į fakulteto ordinarinius profesorius J. 
Gerulis nesutiko iš Vokietijos atvykti.!* J. Gerulis, kuris 1919 m. bu- 
vo išrinktas Karaliaučiaus univ. privatdocentu, tardamasis su Lietu- 
vos Universitetu, delsė, kol gavo pakvietimą užimti baltų kalbo- 

tyros katedros ekstraordinarinio profesoriaus vietą Leipzigo univ.'“ 
Vieną, 1925 m. pavasario, semestrą skaitė iš Vokietijos pakviestas 
prof. E. Fraenkelis lietuvių kalbos istorinę gramatiką ir indoeuro- 
piečių tautos bei jos aistiškosios šakos kultūrą." Teko skubėti ruoštis 
lietuvių kalbotyros specialistų iš savajame universitete studijuojan- 
čiųjų tarpo. A. Salys ir Pr. Skardžius, pradėję fakultete studijas pas 
K. Būgą, po jo mirties tuojau buvo pasiųsti į užsienį mokslo baigti 
ir specializuotis (Leipzige pas J. Gerulį, R. Trautmanną, H. Junkerį 
ir kt.). P. Jonikas, baigęs fakulteto lietuvių kalbos skyrių, paties fa- 
kulteto buvo paliktas prie universiteto ir 1935 m. pasiųstas specia- 
lizuotis į užsienį (Rygoje pas J. Endzelyną, Vienoje pas N. Tru- 
betzkoy, Karaliaučiuje pas J. Gerulį ir kt.). 

Pr. Skardžius grįžo iš studijų Vokietijoje 1929 m. pavasarį, o A. 
Salys 1930 m., ir abu tuojau pradėjo dėstyti universitete. Pr. Skar- 
džiui jau iš pat pradžių teko skaityti kuone visus pagrindinius ir ša- 
lutinius lietuvių kalbos katedros dalykus: istorinę lietuvių kalbos 
gramatiką, akcentologiją, lietuvių kalbos istoriją, prūsų kalbą, lietuvių 
kalbos žodžių darybą ir kt. A. Sennui, kuris skaitė fakultete ir kai 
kuriuos lietuvių kalbos katedros dalykus, 1930 IX 1 iš universiteto at- 
sisakius ir išvykus į JAV, Pr. Skardžius kurį laiką buvo fakultete 
vienintelis lietuvių kalbotyros dalykų specialistas. A. Salys, pra- 
dėjęs dėstyti Teologijos - Filosofijos Fak., po kurio laiko, panaikinus 
ten lietuvių kalbos skyrių, perėjo į Humanitarinių Mokslų Fak. 
(lyginamosios kalbotyros katedros vedėju) ir, šalia kitų (lyginamo- 
sios kalbotyros) dalykų, skaitė lietuvių kalbos dialektologiją, foneti- 
ką ir latvių kalbą. P. Jonikas, įėjęs į universiteto mokomąjį perso- 
nalą 1937 m. gruodžio mėn., iš pradžių dėstė bendrinės lietuvių kal- 
bos kursą, o vėliau ir kai kuriuos kitus lietuvių kalbotyros dalykus 
(karo metu ir Vytauto Didžiojo Universitete Filosofijos Fak., kur jis 
buvo lietuvių kalbos katedros vedėjas). A. Ašmantas trumpą laiką 
prieš savo mirtį dėstė fakultete bendrąjį lietuvių kalbos kursą ir 
lietuvių kalbos dėstymo metodiką. Pr. Germantas (Meškauskas) pra- 
eitojo karo metu buvo pakviestas į fakultetą lietuvių kalbos dėstyto- 
ju, bet paskaitų neskaitė. 

Mokslo priemonės. Vaisingam mokslo darbui reikalingos ir ati- 
tinkamos mokslo priemonės. Universiteto gyvavimo pradžioje tų 
priemonių tebuvo maža, bet ilgainiui jos gausėjo, tobulėjo. 

Bendrojoje universiteto bibliotekoje vis didėjo lituanistinių kny- 
gų bei leidinių kiekis, reikalingas lietuvių kalbą studijuojantiesiems. 
Gerą jų branduolį sudarė iš Karaliaučiaus univ. profesoriaus A. Bez- 
zenbergerio įsigytoji kalbotyrinė biblioteka. Be to, fakulteto lietuvių 
kalbotyros studentai turėjo ir specialią lietuvių kalbos seminaro bib- 

lioteką, kurioje antruoju penkmečiu (iki 1932 m.) buvo 1067 knygos,'š 
o toliau jų kiekis didėjo. Taip pat tiek apskritai lituanistiką, tiek 
ir lietuvių kalbą studijuojantiems vertingas buvo ir fakulteto Kul- 
tūros Muziejus (Rašliavos Muziejus), rinkęs Lietuvos istorijos bei 
lietuvių literatūros rašto paminklus (rankraščius, laiškus, auto- 
grafus, korektūras ir kt.).?? 

A. Saliui pradėjus dėstyti Humanitarinių Mokslų Fak., ir šio 
fakulteto studentai galėjo naudotis fonetikos laboratorija, jau anks- 
čiau įkurta Teologijos - Filosofijos Fak., kurioje buvo bent būtiniau- 
si fonetinių kalbos studijų aparatai. 

Periodiniai leidiniai. Be vienkartinių (monografinių) darbų, fa- 
kultetas leido ir periodinių leidinių, skirtų kalbotyrinėms, ypač 
lietuvių kalbos studijoms. Jų pirmiausia minėtinas metraštis „Ar- 
chivum Philologicum“, kurio išėjo 8 knygos (I- VIII, 1930 - 1939), re- 
daguotos Pr. Skardžiaus. Šiame leidinyje buvo paskelbta nemaža 
straipsnių bei studijų, nagrinėjančių įvairius lietuvių kalbos akcen- 
tologijos, garsyno, morfologijos, etimologijų, kalbos istorijos ir kt. 
klausimus. Jame bendradarbiavo ne tik mūsų pačių universiteto 
mokslo personalo nariai (iš dalies ir studentai), bet ir eilė žinomų 
užsienio kalbininkų, kaip J. Endzelynas, E. Fraenkelis, J. Gerulis, 
Ch. Stangas, N. van Wijkas ir kt. Dalis kalbinių darbų pasirodė ir 
jau anksčiau pradėjusiame eiti „Tautos ir Žodžio“ leidinyje (I - VII, 
1923 - 1931), taip pat kiek ir „Humanitarinių Mokslų Fakulteto raš- 
tuose“ (I-III, 1925 - 1927). 

Studentai. Kalbotyrinės studijos paprastai populiarumu studen- 
tuose nepasižymi. Todėl ir lietuvių kalbą pagrindine šaka studijuo- 
jančių fakultete tebuvo ne per daug. Čia dar bus atsiliepusi ir ta 
aplinkybė, kad pačioje universiteto veiklos pradžioje pasimirė K. Bū- 
ga, kurio pasiruošimas ir užsidegimas mokslo darbui bei garsas stu- 
dijuojantį jaunimą būtų labiau traukęs. 

Lietuvių kalbą pagrindiniu dalyku nepriklausomybės laikotar- 
piu fakultete studijavo gal trejetas ketvertas dešimčių asmenų, kurių 
ne visi tada spėjo ir mokslą baigti. Daugiau kas ėmė lietuvių kalbą 
šalutine šaka, ypač pagrindine studijavusieji lietuvių literatūrą, nes 
tuo būdu jų daugumas galėjo pasiruošti gimnazijų bei vidurinių mo- 
kyklų lietuvių kalbos ir literatūros mokytojo darbui. 

Dalis fakultete studijavusiųjų lietuvių kalbą (apskritai, pagrindi- 
ne šaka) ilgainiui ir plačiau pasireiškė savo tiriamais ar ir popu- 
liariais darbais, kaip K. Alminas (Alminauskis), A. Ašmantas, P. 
Būtėnas, L. Dambriūnas, M. Durys (Durickis), K. Gailiūnas, P. Ger- 
mantas (Meškauskas), P. Jonikas, M. Jurkynas, J. Kabelka, A. Kal- 
nius, A. Kučinskaitė, J. Kruopas, R. Mironas, A. Salys, P. Skar- 

džius, K. Ulvydas. Daugumas šių pastarųjų paskui tapo universiteto 
ar kitų institucijų mokslinio personalo nariais. 

Šalia paskaitų klausymo bei privalomų programinių universite- 
to darbų, lietuvių kalbą studijuojantieji fakultete stengėsi ir sam- 
būriniu būdu gilintis į savo specialybę. Studentų Humanitarų Drau- 
gija (įkurta 1926 m.) turėjo ir Kalbos Sekciją,?? šaukdavusią kad ir 
neperiodinius savo susirinkimus, kuriuose daugiausia būdavo nagri- 
nėjami aktualesni praktiniai klausimai. 


Lyginamoji kalbotyra. Kitų kalbų studijos 


Bendriesiems indoeuropiečių kalbų dalykams studijuoti fakul- 
te buvo lyginamojo kalbų mokslo katedra. Ji apėmė svarbiausias to 
mokslo disciplinas. Pvz. antruoju universiteto penkmečiu buvo ka- 
tedros nustatyti šie pagrindiniai dalykai: 1. lyginamoji indoeuropie- 
čių kalbų gramatika, 2. bendroji fonetika, 3. istorinė lietuvių kalbos 
gramatika, 4. bažnytinė senovės slavų kalba, 5. istorinė graikų kal- 
bos gramatika, 6. istorinė lotynų kalbos gramatika, 7. sanskritas, taip 
pat pratybos ir epizodiniai kursai, jau neminint bendrųjų kalbinių 
dalykų — visiems fakulteto studentam privalomų (lotynų kalbos, 
lotynų autoriaus) ar teprivalomų visiems filologijos skyriaus stu- 
dentams (kalbotyros įvado). 

Iš pradžių beveik visus katedros kursus teko skaityti K. Būgai. 
Jam mirus, katedros vedėju buvo pakviestas A. Sennas, 192311 
iš Teologijos - Filosofijos Fak. perėjęs į Humanitarinių Mokslų Fak.*' 
A. Sennas iš pradžių, trūkstant dėstytojų, be kitko, skaitė ir kai ku- 
riuos lietuvių kalbos katedrai priklausančius dalykus. Jis ilgainiui iš- 
moko ir lietuvių kalbą ir tolydžio įsitraukė į lietuvių kalbos studijas. 

Po A. Senno lyginamosios kalbotyros katedros vedėju tapo A. 
Salys. 

1927 m. pavasario semestrui buvo pakviestas iš Vokietijos F. 
Spechtas, (tada laikinai jis ėjo ir lyginamojo kalbų mokslo katedros 
vedėjo pareigas), kuris skaitė indoeuropiečių žodžių darybos kursą, o 
taip pat vedė vardažodžių darybos pratybas.** 

Svetimųjų kalbų studijoms fakultete buvo įsteigtos šios katedros: 
1. slavų kalbų ir literatūrų, 2. germanų kalbų ir literatūrų, 3. roma- 
nu kalbų ir literatūrų, 4. semitų kalbų ir literatūrų, 5. klasikinės 
folologijos.?3 

Šių katedrų studijose faktiškai gal daugiau buvo skiriama dė- 
mesio literatūroms negu kalboms. Katedrų vedėjai buvo: slavų kalbų 
ir literatūrų — V. Krėvė - Mickevičius, germanų — Pr. Augustaitis, 
vėliau H. Engertas, romanų — VI. Dubas, semitologijos — N. Šapira.?! 

Apskritai imant, kalbiniai šių katedrų dalykai apsiribojo kurios 
svetimosios kalbos lektūra (praktiniu mokymuosi), tos kalbos istorija 
ar ir istorine gramatika, be to, svetimosios kalbos dėstymo metodika 
(mat, daugumas tų katedrų studentų ruošėsi aukštesniųjų bei vidu- 
rinių mokyklų svetimųjų kalbų dėstytojais). Svetimųjų kalbų lek- 
toriai buvo: rusų kalbos — M. Banevičius, lenkų — J. A. Her- 
bačiauskas ir E. Šveikauskaitė, vokiečių — G. Studerus ir E. Bal- 
dauffas, anglų — D. Regelytė, O. Pakštienė, A. H. Patersonas, V. 
Kamantauskas ir M. Lings, švedų — K. O. Falkas, prancūzų — L. 
Bobianskienė, R. Schmittleinas, G. Matorė, A. Gintz ir L. Prou, 
italų — J. Narjauskas ir D. V. Michelis, semitų kalbų — N. Šapira. 
Tų kalbų istorijos bei istorinės gramatikos dalykus dėstė: L. Bobians- 
kienė (prancūzų k.), H. Engertas (vokiečių k.), V. Krėvė - Mickevičius 
(rusų, lenkų k.), A. Sennas (bažnytinės senosios slavų k.), Pr. 
Skardžius (bažnytinės senosios slavų k., rusų, lenkų k.), B. Sruoga 
(rusų k.), G. Studerus (vokiečių, germanų k.), N. Šapira (semitolo- 
giją), E. Volteris (bažnytinės senosios slavų k.).*5 


Katedros santykiai su užsieniu 


Fakultetas bei lietuviai kalbininkai akademikai palaikė mokslo 
santykius su užsienio, pirmiausia Vakarų Europos kalbininkais. Ne 
tik buvo pasinaudojama atitinkama lengvistine užsienio literatūra, 
bet ir kitais įvairiais būdais palaikomas kontaktas su užsienio moks- 
lo įstaigomis ir jo atstovais, rūpinantis neatsilikti nuo kalbotyros pa- 
žangos. 

Be kalbinių dalykų dėstytojų, kurie visą aprašomąjį laikotarpį 
ar ilgesnį laiką dirbo fakultete be minėtųjų po semestrą skačiusių 
kalbotyrinius kursus E. Fraenkelio ir F. Spechto, yra po vieną ar 
ir daugiau paskaitų skaitę fakultete ir kai kurie kiti žinomi užsienio 
kalbininkai, kaip A. Meillet,** G. Devoto ir kt. 

Fakulteto leidiniuose (pirmiausia Archivum Philologicum, Tau- 
toje ir Žodyje), kaip jau minėta, yra paskelbę savo studijų įvairių 
tautų kalbininkai, jau neminint mūsų universitete dėsčiusių kal- 
bininkų svetimtaučių (Pr. Brenderio, R. Schmittleino, A. Senno, G. 
Studeraus). 

Už nuopelnus lietuvių kalbotyrai fakultetas 1922 - 1932 m. suteikė 
lietuvių filologijos daktaro laipsnius: H. H. Benderiui, tuometiniam 
Princetono univ. profesoriui; A. R. Niemi, tuometiniam Helsinkio 
univ. profesoriui, ir J. Endzelynui, tuometiniam Rygos univ. profe- 
soriui.?7 

Būsimieji fakulteto mokomojo personalo nariai kalbininkai vyk- 
davo studijų gilinti bei specializuotis į užsienį (Vokietiją, Latviją, 

Prancūziją). Tai darydavo ir šiaip kai kurie studentai kalbininkai. 
Po K. Būgos, kuris ir pats buvo buvęs trumpam išvykęs studijų 
gilinti į Karaliaučių pas A. Bezzenbergerį, beveik visi jaunieji kal- 
bininkai — tiek lietuvių bei baltų kalbotyros, tiek ir apskritai kalbos 
mokslo specialistai, paskui ėmę dėstyti fakultete — yra tuo būdu 
ruošęsi savo specialybės darbui. 


Fakulteto mokslo personalo nariai kalbininkai yra dalyvavę ir 
užsienio kalbos mokslo žurnaluose savo įnašais. Žinoma, pirmoje 
vietoje čia minėtinas K. Būga, paskelbęs ten labai vertingų savo 
darbų.“ Pats K. Būga ir plačiai susirašinėjo kalbotyros reikalais 
su visa eile įvairių tautų mokslininkų. Štai kai kurie jų vardai: 
J. Baudouin de Courtenay, H. H. Bender, A. Bezzenberger, L. A. 
Bulachovskij, J. Endzelins, E. Fraenkel, J. Gerulis, E. Hermann, O. 
Hujer, J. J. Mikkola, H. Pedersen, A. Pogodin, F. Specht, W. Streit- 
berg, R. Trautmann, M. Vasmer ir kt.* Susirašinėjimuose K. Būga 
kėlė ir sprendė įvairias baltistikos ir slavistikos problemas, atsa- 
kinėjo užsienio kalbininkų keliamus klausimus. Su J. Endzelynu ir 
M. Vasmeriu svarstė baltistikos žurnalo leidimo reikalą.*? 


K. Būga mokslinio pasaulio buvo labai vertinamas. W. Streit- 
bergas siūlė jam imtis „Indogermanisches Jahrbuch“ žurnale reda- 
guoti baltų bibliografijos skyrių. Tačiau K. Būga, ir taip būdamas 
apverstas darbais, nuo to atsisakė, pasiryžęs teikti skyriaus redakto- 
riui savo informacijų ir ragindamas Endzelyną ir kitus tai daryti. 
O Indoeuropiečių Draugija (Indogermanische Gesellschaft) 1921 m. 
K. Būgą išsirinko į savo vad. išplėstinę vadovybę?! J. Endzelynas 
ragino K. Būgą pateikti savo „Kalbą ir senovę“ Latvijos universitetui 
daktaro laipsniui gauti. Tačiau vėl K. Būga, rūpindamasis daugiau 
mokslo darbu negu laipsniu, pasiūlymo neskubėjo priimti; sakėsi 
ruošiąs antrą to veikalo dalį, kur būsią daugiau kitų klausimų pa- 
liesta.** 


Ir kiti fakulteto mokslinio personalo nariai kalbininkai yra tada 
paskelbę kiek savo darbų užsienio moksliniuose leidiniuose, žur- 
naluose. 


Okupacijų metais 


Pirmuoju sovietiniu laikotarpiu Kauno ir Vilniaus universite- 
tai buvo tolydžio pertvarkomi pagal Sovietų Rusijos reikalavimus, 
kurie palietė ir lietuvių bei kitų kalbų studijas. 


Buvo reikalaujama kalbotyrą dėstyti marksistiniu metodu, susi- 
pažinti su tada oficialia tariamo „naujojo kalbos mokslo“ Marro 

teorija. Dėstytojai nei skubėjo, nei jiems buvo įmanoma greitomis 
su tuo viskuo susipažinti, todėl kartais dėstė nedrąsiai, bijodami 
būti pakaltinti „buržuazinėmis klaidomis“. Be kitko, turėjo būti ven- 
giama „indoeuropinio metodo“, indoeuropinių etimologijų. Kai kurie 
dėstytojai turėjo susilaikyti ir nuo seniau anokiu metodu parašytų 
lietuvių kalbos studijų spausdinimo. Ir lietuvių bendrinės kalbos 
puoselėjimas, jos kultūros kėlimo klausimas nebegalėjo būti senuoju 
būdu sprendžiamas, nes sovietinė pažiūra skyrėsi nuo „buržuazinės“ 
pažiūros į kalbos grynumo, skolinių, jos taisyklingumo ir apskritai 
normų klausimus. Kai kurių kalbų (kaip hebrajų, esperanto) kulti- 
vavimas komunistams nebuvo priimtinas. Hebrajų kalba buvo už- 
drausta dėstyti, o jos dėstytojas N. Šapira buvo pašalintas iš uni- 
versiteto.?“* Tačiau rusų kalbos dėstymas buvo plečiamas ir stipri- 
namas. 

1940 VIII 1 sovietams uždarius visas „buržuazines studentų orga- 
nizacijas“ Vilniaus Universitete, nustojo veikusi ir jau anksčiau mi- 
nėta Studentų Humanitarų Draugijos Kalbos Sekcija. 

Ypatingą dėmesį kreipiant į „politinį (komunistinį) švietimą“, 
lietuvių ir iš dalies kitų kalbų mokslo lygis ėmė kristi. Faktiškai 
nebuvo galima beišsirašyti naujos tiek periodinės, tiek neperiodinės 
Vakarų Europos kalbos mokslo literatūros. Be to, turėjo būti pa- 
sitenkinama mažesniais negu anksčiau lietuvių kalbos mokėjimo 
reikalavimais iš stojančių (ypač kilusių iš Vilniaus krašto, pirmiausia 
nelietuvių kilmės jaunuolių) į fakultetą, nes normalūs reikalavi- 
mai dažnai būtų buvę palaikyti „buržuazinių dėstytojų“ nenoru įsi- 
leisti į universitetą darbininkų ar valstiečių kilmės jaunimo. 

Viskas turėjo pasikeisti 1941 m. birželio mėn. vokiečiams atėjus. 
Universitetas turėjo būti apvalytas nuo sovietinės literatūros, idėjų 
ir tikrojo ar tik tariamojo komunistinio personalo. Žydai dėstytojai ir 
studentai turėjo būti išbraukti iš universiteto. Kai kurie fakulteto 
nariai, tada ar anksčiau dėstę kalbas, buvo išvežti į koncentracijos 
stovyklas Vokietijoje, kaip Pr. Germantas - Meškauskas, N. Priluc- 
kis, B. Sruoga. Vokiečių kalbos dėstymas bei studijos turėjo būti su- 
stiprintos. 

Vokiečiams atėjus, Laikinajai Lietuvos Vyriausybei Kauno (Vy- 
tauto Didžiojo) Universitete naujai atidarius Filosofijos Fakultetą, ja- 
me buvo įkurta ir lietuvių kalbos katedra. Toji vyriausybė buvo nu- 
mačiusi perkeldinti Pr. Skardžių iš Vilniaus į Kauną katedros vedėju. 
Tačiau šiam atsisakius ten keltis, katedrai vadovauti buvo pakvies- 
tas P. Jonikas (pasilikdamas dėstyti kai kuriuos lietuvių kalbotyros 
dalykus ir Vilniaus Universitete). Pr. Skardžius, pasilikęs savo vie- 
toje Vilniaus Universitete, sutiko važinėti į Kauną dėstyti kai kurių 

lietuvių kalbos mokslo kursų. Kiti lietuvių kalbos dėstytojai Filoso- 
fijos Fakultete buvo L. Dambriūnas ir K. Ulvydas. 

1943 m. kovo mėn 17 d. naciams uždarius abu Lietuvos universi- 
tetu dėl Lietuvos jaunimo nestojimo į vokiečių kariuomenės dalinius, 
turėjo būti nutrauktos ir kalbinės universiteto studijos. Tačiau dės- 
tytojai kiek galėdami stengėsi slapta padėti studentams vienu ar 
kitu atveju tvarkantis savo studijas. | 

Po kurio laiko uždarytųjų universitetų kalbų mokslo, kaip ir kitų 
dalykų dėstytojams vokiečių valdžios buvo pasiūlyta rašyti vokiečių 
karo reikalams naudingas studijas. Ir kalbininkai, to meto sąlygomis, 
turėjo rinktis atitinkamas temas, tačiau su jų rašymu nesiskubino, ir 
tos rūšies kalbinių studijų nebuvo jų parašyta. 


Kalbiniai fakulteto nuopelnai mokslui ir gyvenimui 


Kad ir palyginti per trumpą Nepriklausomosios Lietuvos univer- 
siteto gyvavimą, fakulteto lietuvių kalbotyros, iš dalies ir kitų kal- 
bų specialistai yra davę vertingą savo įnašą mokslui ir gyvenimui. 

Lietuvių kalbotyros personalo nariai paruošė bei paskelbė eilę 
studijų. Čia daugiausia yra nusipelnęs K. Būga, įžymiausias lietuvių 
kalbininkas mokslininkas. Tatai matyti ir iš jo „Rinktinių raštų“;* 
kurių maždaug du dideli paskutinieji tomai ir tenka Lietuvos Aukš- 
tųjų Kursų ir nepriklausomybiniam Lietuvos Universiteto laikotar- 
piui. Svarbūs jo įnašai istorinės lietuvių kalbos akcentologijos, foneti- 
kos ir morfologijos srityse, pvz. jau anksčiau minėtoji studija „Die Me- 
tatonie im Litauischen und Lettischen“, „Kirčio priegaidės moks- 
las“ (K. Būga, Lietuvių kalbos žodynas I, 1924), „Priesagos -ūnas ir 
dvibalsio uo kilmė“ (Lietuvos Mokykla, 1921). Daug nauja jo tyri- 
nėjimai davė ir vad. lingvistinės paleontologijos — aisčių ir slavėnų 
senovės, proistorės srityje. Žr. Kalba ir senovė, 1922; „Upių vardų 
studijos ir aisčių bei slavėnų senovė“ (Tauta ir Žodis I, 1923); „Lie- 
tuvių įsikūrimas šių dienų Lietuvoje“ (t. p. I, 1923); „Aisčių praeitis 
vietų vardų šviesoje“, 1924; „Die litauisch - weissrussischen Beziehun- 
gen und ihr Alter“ (Zeitschrift fuer slavische Philologie I, 1925). 
Labai vertingi K. Būgos leksikologiniai, etimologiniai bei žodžių isto- 
rijos įnašai (plg. minėtąją Kalbą ir senovę). Dideli jo nuopelnai ruo- 
šiant lietuvių kalbos žodyną (bendrąjį ir etimologinį), telkiant jam 
medžiagą.“ 

Savo studijomis prie lietuvių kalbotyros ugdymo yra prisidėję 
ir kiti. Pr. Skardžius paskelbė keletą svarbių darbų: platų lietuvių 
kalbos žodžių darybos tyrinėjimą (Lietuvių kalbos žodžių daryba, 
1943), XVI a. lietuvių kalbos kirčiavimo nagrinėjimą (Daukšos ak- 

centologija, 1935), senovinių slaviškųjų lietuvių kalbos skolinių stu- 
diją (Die slavischen Lehnwoerter im Altlitauischen, 1931) ir kir- 
čiavimo vadovėlį (Lietuvių bendrinės kalbos kirčiavimas, 1936). P. 
Jonikas tyrinėjo bendrinės lietuvių kalbos istoriją (Lietuvių bendri- 
nės rašomosios kalbos kūrimasis priešaušrio ir Aušros laikais, 1942, 
nesp. studija) bei pietrytinę žemaičių patarmę (Pagramančio tarmė, 
1938). A. Salys, nors vadovavęs lyginamojo kalbų mokslo katedrai, 
daugiausia reiškėsi savo lietuvių kalbos tarmėtyros darbais (Lietuvių 
kalbos tarmės, *1946; Die žemaitischen Mundarten, 1930). Tai pačiai 
katedrai prieš A. Salį vadovavęs A. Sennas yra ir anuo laikotarpiu da- 
vęs savo įnašą ir lietuvių kalbotyrai. Tada pradėjo jis su M. Nie- 
dermannu ir Pr. Brenderiu (Franz Brender) leisti platų (5 t.) sve- 
timtaučiams skiriamą vokiškai verstą bendrinės lietuvių kalbos žo- 
dyną (Wėorterbuch der litauischen Schriftsprache. Rašomosios lie- 
tuvių kalbos žodynas), kurio I t. (A — K) išėjo 1932 m., ir paruošė 
lietuvių kalbos vadovėlį svetimtaučiams (Kleine litauische Sprach- 
lehre, 1929). Visi minėtieji fakulteto mokslo personalo nariai tada 
yra paskelbę ir po eilę straipsnių Lietuvos Universiteto bei užsienio 
moksliniuose žurnaluose.*“ 

Be jau minėtų, ir kai kurių kitų katedrų mokslinio personalo 
nariai yra davę lietuvių kalbai savo įnašų, kaip K. Alminauskis (Al- 
minas),*" Pr. Brenderis, H. Engertas, K. O. Falkas, R. Schmittleinas, 
G. Studerus. 

Fakulteto kalbininkai (A. Salys, Pr. Skardžius, P. Jonikas) va- 
dovavo ir A. Smetonos Lituanistikos Instituto (vėliau Lituanistikos 
Instituto) lietuvių kalbos skyriui bei jo poskyriams. To skyriaus žmo- 
nių, be kitko, buvo rūpinamasi ne tik telkti ten mokslinę medžiagą, 
bet ir ją saugoti karo metu, kad ji nežūtų ar nebūtų okupanto iš- 
vežta iš Lietuvos.?72 

Reliatyviai nemažas to laikotarpio kalbininkų lituanistų įnašas ir 
lietuvių praktikos gyvenimui, pirmiausia lietuvių bendrinės kalbos 
kultūros kėlimui — tos kalbos ugdymui ir norminimui. 

Ir šiuo laikotarpiu čia dar svarbiausias vaidmuo priklauso pačiam. 
J. Jablonskiui. Įvairūs jo kalbos vadovėliai, kalbos taisymų straips- 
niai bei recenzijos laikraščiuose,“ taip pat jo paties ar dažniausiai jo 
prižiūrimų mokinių grynos ir taisyklingos kalbos vertimai žymia da- 
limi prisidėjo prie to laikotarpio lietuvių bendrinės kalbos taisyklin- 
gumo, grynumo. Šios rūšies, nors žymiai mažesni, yra ir J. Balči- 
konio nuopelnai. 


Nemenką savo dalį čia atidavė ir K. Būga, savo kalbotyriniu au- 
toritetu prisidėjęs prie bendrinės kalbos raidos, sulaikydamas ža- 

lingą kai kurių neapsityrusių kalbos taisytojų įtaką, išaiškindamas 
ir nustatydamas autentiškas bei taisyklingas kai kurių bendrinių 
ar ir tikrinių vardų lytis, nušviesdamas kai kuriuos painesnius ra- 
šybos klausimus ir kt. 

Po K. Būgos ir J. Jablonskio lietuvių bendrinės kalbos kultūros 
kėlimo, tos kalbos tausojimo bei norminimo uždavinys atiteko jau- 
niesiems kalbininkams, dirbusiems čia tiek pavieniui, tiek ir telk- 
tinėmis pastangomis. | 

Jie aktyviai reiškėsi Lietuvių Kalbos Draugijoje (1935 - 1940), tel- 
kusioje kalbininkus?? perėmusioje privačiai kalbininkų leistą relia- 
tyviai įtakingą bendrinės kalbos laikraštį „Gimtąją Kalbą“ (1933- 
1939, iš dalies ir 1940 - 1941). Šis laikraštis, redaguojamas bei daugiau- 
sia prirašomas fakulteto lietuvių kalbos dėstytojų, teikė visuomenei 
įvairių bendrinės kalbos vartosenos patarimų, atsakinėjo į skaitytojų 
šios srities klausimus. Lietuvių Kalbos Draugija, kuri buvo pasiskirs- 
čiusi ir į įvairias sekcijas, besirūpinančias atitinkamomis bendrinės 
kalbos sritimis (terminologijos, viešosios kalbos, spaudos kalbos, 
mokyklinės kalbos, užsienio lietuvių kalbos), ruošė ir radijo paskaitų 
visuomenei. Reikšmingas buvo draugijos terminologinis įnašas.*? 

Šie kalbininkai (L. Dambriūnas, P. Jonikas, labiausiai A. Salys 
ir Pr. Skardžius) rašė ir kitur periodinėje spaudoje bendrinės kal- 
bos reikalais, taisė kai kurių autorių knygų ar ir straipsnių kalbą, 
padėjo vienam antram lietuvių kalbos chrestomatijos sudarytojui, 
sukirčiuodami tekstą ar paruošdami teksto aiškinamąjį žodynėlį, 
kartais talkininkavo valdinėms įstaigoms terminologijos patarėjais 
bei kalbos taisytojais, spėjo ir patys paruošti vieną antrą lietuvių 
bendrinės kalbos norminimui skirtą knygą ir pan. 

Pagaliau fakultetas paruošė, be svetimų kalbų specialistų, būrį 
lietuvių kalbos mokytojų, laikraštininkų bei šiaip šviesuolių, kurie 
padėjo krašte, šviesuomenės, skaitytojų tarpe prigydyti kai kuriuos 
lietuvių bendrinės kalbos kultūros, tos kalbos norminimo įpročius. 
Kai kurie jų yra pateikę savo įtaką turėjusių vadovėlių bei raštų 
(P. Būtėnas, V. Kamantauskas, Pr. Meškauskas-Germantas). 

Ir fakulteto svetimųjų kalbų dėstytojai yra davę vieną kitą 
vadovėlį svetimosioms kalboms mokytis, pirmiausia vidurinių mo- 
kyklų reikalui.*! 


Lietuvių kalba viešajame universiteto gyvenime 


Apžvelgus lietuvių bei kitų kalbų studijas fakultete, dera pri- 
pliekti keletą žodžių ir apie lietuvių kalbos vartojimą viešajame 
universiteto gyvenime apskritai. 

Atkūrus nepriklausomą valstybę, Lietuvos valstybinė kalba buvo 
lietuvių kalba. Tačiau pačioje universiteto gyvavimo pradžioje tek- 
davo susidurti su tam tikromis kliūtimis viešajame lietuvių kalbos 
vartojime. 

Profesoriams svetimtaučiams, ypač universiteto gyvavimo pra- 
džioje, buvo leista skaityti paskaitas ir nelietuvių kalba (apskritai, 
pirmuosius dvejus metus). Tai numatyta jau 1918 XII 5 Valstybės Ta- 
rybos priimtame „Vilniaus Universiteto statute“, kuriame pasakyta, 
kad „Be lietuvių kalbos, lekcijos, prireikus, skaitomos ir kitomis kal- 
bomis“.+ Ilgainiui, daugiau prisiauginus savojo mokslo personalo, 
o jau dėstantiems Lietuvos Universitete svetimtaučiams pramokus 
lietuvių kalbos, svetimkalbės paskaitos universitete mažėjo, išskyrus, 
žinoma, kai kuriuos kursus, tyčia skaitomus nelietuvių kalba, norint 
ir tuo būdu studentus geriau pralavinti jų pasirinktoje kurioje sve- 
timoje kalboje. 

Bendruose viešuosiuose studentų susirinkimuose iš pradžių 
(1922 m.) buvo ir aštresnių susikirtimų dėl vartojimo ten vien lie- 
tuvių kalbos. Mat, Lietuvos miestai buvo gerokai surusėję ir sulenkė- 
ję, be to, nemažą miestų gyventojų procentą sudarė žydai, todėl į 
naujai įsteigtą Lietuvos Universitetą įstojo nemažas procentas jau- 
nimo, visiškai nemokėjusio lietuvių kalbos arba menkai temokėju- 
sio. Tačiau tokiems studentams lietuvių kalbą pramokus, iš dalies ir 
politinėms sąlygoms pasikeitus, 1923 m. anokie susikirtimai pasi- 
baigė.“ | 

Taip pat ilgainiui universiteto reguliaminas nustatė lietuvių kal- 
bos vartojimą viešojo pobūdžio raštams universiteto ribose. Tuo būdu 
ir universiteto studentų organizacijų nutarimai turėjo būti rašomi 
lietuvių kalba, o iš universiteto klausytojų galėjo būti reikalaujama, 
kad jų universitetui pristatomi užsienio dokumentai būtų išversti lie- 
tuviškai.** 

1940 m. atėjus rusams bolševikams, abiejų Lietuvos universi- 
tetų gyvenime buvo tolydžio siekiama vykdyti sovietinę kalbinę po- 
litiką. 

Ne tik turėjo būti sustiprintas rusų kalbos dėstymas, nes juk, 
šalia vad. respublikinės lietuvių kalbos, turėjo būti vartojama ir vad. 
visasąjunginė rusų kalba, o kartais ir pastaroji viena, kai universi- 
teto pokalbyje, posėdyje ar net viešame susirinkime dalyvaudavo 
vienas kitas lietuviškai nemokąs sovietinis pareigūnas. Ir kai kurie 
bendrieji kursai universitete, šalia lietuvių kalbos, buvo dėstomi 
ir rusiškai (pvz. marksizmas leninizmas), nekalbant jau apie at- 
vykusius iš Sovietų Rusijos dėstytojus, kurie lietuviškai nemokėjo. 
Ypač Vilniaus Universitete, kur buvo nemaža studentų nelietuvių, 

teko dėstytojams kartais ir paskaitose bei pratybose griebtis rusų 
(ar ir lenkų) kalbos. 


Vėliau bene Vilniaus Universiteto profesorių tarybos (pagal tuo- 
metinės vyriausybės potvarkį) buvo nutarta, kad jo mokomojo per- 
sonalo nariai, nemoką lietuviškai, turi mokytis lietuvių kalbos. Buvo 
universitete jiems suorganizuotos ir lietuvių kalbos pamokos, tačiau 
lankomos be didesnio susidomėjimo. 


Kai kurios nacionalistinės mažumų studentų grupės stengėsi 
Vilniaus Universitete vietoj dėstomosios lietuvių kalbos įvesdinti 
rusų kalbą. Tačiau šiokios pastangos tuomet nebuvo sėkmingos, nes 
joms priešinosi, gali sakyti, ne tik visi lietuviai, bet tos pastangos bu- 
vo čia tada nepakeliui ir sovietinei kalbų politikai. 

POVILAS GAUčČYS 


LITERATŪROS SKYRIUS HUMANITARINIAM FAKULTETE 


Į 19221I 16 įsteigtą Lietuvos Universiteto Socialinių mokslų fa- 
kulteto (kiek vėliau pavadintą Humanitarinių Mokslų Fak.) literatū- 
ros skyrių įstojo daugumas prieš dvejus metus atidarytų Aukštųjų 
Kursų klausytojų. Pirmam semestre griežto paskirstymo dar nebu- 
vo, visi studentai lankė visas paskaitas, o tik antram rudens semestre 
studentai pasiskirstė skyriais, ir tuo būdu 22 klausytojai pasirinko 
literatūros dalykus savo specialybe. Kadangi didelė dauguma klausy- 
tojų ir dėstytojų dirbo valstybės įstaigose, paskaitos vykdavo tik 
vakarais. 


Atsižvelgiant į tai, kad per pirmuosius keletą metų programos 
buvo perkrautos bendrais dalykais, literatūros skyriaus klausytojai 
turėdavo klausyti daugelį privalomų bendrų dalykų iš kalbotyros, 
istorijos, filosofijos ir kitų sričių. Be to, trūko ir pačių dėsty- 
tojų, nes pirmam 1922 m. pavasario semestre tebuvo tik trys profe- 
soriai: M. Biržiška, V. Krėvė - Mickevičius ir E. Volteris. M. Biržiška 
tą semestrą skaitė senąją lietuvių literatūrą ir lietuvių tautosaką, o 
vėliau, per ilgą metų eilę dar jo buvo skaitomi šie epizodiniai kur- 
sai: lietuvių smulkioji tautosaka, realizmas literatūros istorijoje, Lie- 
tuvos metraščiai, tautotyra, pasakos, S. Daukantas, dr. J. Basanavi- 
čius, Ad. Mickevičius, E. Ožeškienė, Vilniaus Universiteto istorija, 
gudų literatūra, čekų literatūra, lietuvių literatūros istorijos meto- 
dika, K. Donelaitis, Vilniaus filomatai ir filaretai ir kita. 


V. Krėvė - Mickevičius skaitė literatūros įvadą ir senąją rusų 
literatūrą, o vėliau, kitais semestrais, šiuos epizodinius kursus:. len- 
kų XIX a. literatūros istoriją, Slovackio kūrybą, Puškino kūrybą, lie- 
tuvių dzūkų dainas ir padavimus, lenkų emigrantų literatūrą, Dos- 
tojevskio kūrybą, ukrainiečių literatūros istoriją, čekų literatūros 
bruožus, indoeuropiečių kilmę ir jų protėvynę, Lermontovo gyveni- 
mą ir kūrybą, Z. Krasinskio kūrybą, N. Gogolį, lietuvių tautosa- 
ką, senosios lenkų literatūros istoriją, rusų kalbos ir Ilteratūros dės- 
tymo metodiką, XIX a. Vakarų Europos literatūros sroves, lenkų 
teatro istoriją, Turgenevą, dramaturgiją, jos raidą ir kūrybos meto- 
diką. 


M. Biržiška vedė lietuvių literatūros proseminarą ir seminarą, 
o V. Krėvė — rusų ir lenkų literatūrų seminarus. E. Volteris skaitė 
latvių literatūrą ir epizodinius kursus: Daukšos postilę, latvių tauto- 

saką, lietuvių ir aisčių kultūros istoriją, naująją latvių literatūrą, lat- 
vių folklorą ir mitologiją. 

Tų pačių metų rudens semestras buvo pradėtas jau su dvigubu 
klausytojų skaičium: 35 studentais ir 10 laisvų klausytojų, iš jų 19 
vyrų ir 26 moterys. 

Taip pat padidėjo ir mokomasis personalas. Į literatūros skyrių 
buvo pakviesti dėstyti: Pr. Augustaitis, V. Dubas, kan. J. Tumas. 
Tą semestrą V. Dubas skaitė romanų literatūrą, o vėliau prancūzų 
literatūrą ir epizodinius kursus: Chateaubriand, Moliėre, prancūzų 
natūralistinį romaną, Anatole France, Rousseau, Baudelaire, truba- 
dūrų poeziją, De Vigny kūrybą, Maupassant kūrybą, P. Loti kūrybą, 
viduramžio literatūrą, romanų renesansą, prancūzų literatūros kriti- 
ką, mokslo bibliografiją, Beyle-Stendhal, Rabelais „Gargantua ir Pan- 
tagruel“, Sainte-Beuve, Merimėe, prancūzų renesanso ir klasicizmo li- 
teratūrą, Montaigne „Bandymus“, Racine, Beaumarchais, prancūzų 
romantizmo literatūrą, Verlaine, Hugo „Nuskriaustuosius“, Cervan- 
tes — „Don Kichotą“, Moliėre — „Mizantropą“. 

V. Dubas buvo retas profesorius, sugebėjęs sudominti studentus 
savo dėstomuoju dalyku ir jį pamėgti. Kas Vakarų Europoje buvo 
paprasčiausia kasdienybė, anuometinėje Lietuvoje buvo neįprasta — 
jo pamėgimas, atpasakojant nagrinėjamų autorių veikalų turinį, gi- 
lintis į personažų erotinius išgyvenimus. Anų laikų mūsų studentams 
tai buvo nauja, neįprasta, o kartais net ir šokiravo. Apie savo mė- 
giamus poetus ar rašytojus V. Dubas kalbėjo su įkvėpimu, cituoda- 
mas jų kūrybą ir ją versdamas bei komentuodamas. Tai buvo įspū- 
dinga. Dėl V. Dubo įtakos susidomėjimas prancūzų literatūra buvo 
didelis. Jo buvę klausytojai yra išvertę į lietuvių kalbą daugelį žy- 
miausių rašytojų veikalų. 

V. Dubas buvo labai darbštus, ir beprofesoriaudamas parašė ir 
išleido visą eilę vertingų veikalų. Be „Įvado į bendrąją literatūrą“, 
kuris buvo gerokai papildytas ir susilaukė trijų leidimų, jis dar para- 
šė: „Prancūzų literatūros istoriją“ (2 t. 1929 - 1930), „Chateaubriand“ 
(1925), „Anatole France“ (1928), „Voltaire“ (1932) ir eilę kitų ma- 
žesnių darbų. 


Jam mirus, 1937 m. prancūzų literatūrai dėstyti buvo pakviestas 
A. Prioultas (Prioult), kuris nuo 1939 m. pavasario semestro pradėjo 
prancūziškai dėstyti prancūzų literatūros istoriją (1680 - 1800) ir 
vedė prancūzų kalbos ir literatūros proseminarą bei seminarą, o tų 
pačių metų rudens semestre skaitė prancūzų XIX ir XX a. literatū- 
ros istoriją ir epizodinius kursus: Sainte-Beuve et la prėparation de 
Port Royal ir H. Balzac „Pėre Goriot“. 

Įvedus prancūzų kalbą Lietuvos vidurinėse mokyklose pagrin- 
dine svetimąja kalba, atitinkamai buvo sustiprinta ir literatūros sky- 
riaus prancūzų kalbos ir literatūros grupė. Tad nuo 1935 m. pavasario 
semestro buvo pakviestas ir pradėjo dėstyti lektoriaus teisėmis R. 
Schmittleinas, kuris skaitė istorinę prancūzų kalbos gramatiką ir 
aiškino senuosius autorius, o taip pat epizodinius kursus: le Roman 
social, George Sand, vidurinių amžių autorių interpretaciją, „Ro- 
lando giesmę“. 

R. Schmittleinas pasireiškė savo istoriniais bei kalbotyriniais 
darbais, susijusiais su prancūzų lietuvių santykiais praeityje ar lie- 
tuvių kalba. 

Nuo 1939 m. buvo pakviesti ir pradėjo skaityti dar du lektoriai: 
L. Prou, kuris, be prancūzų kalbos, dar skaitė epizodinius kursus: 
parinktųjų XVIII a. tekstų interpretaciją, J. J. Rousseau 1749-1762 m., 
ir A. Gintzas — irgi prancūzų kalbą ir epizodinius kursus: parinktų- 
jų Voltaire raštų interpretaciją, Voltaire 1755 - 1778 m. ir V. Hugo. 

Kan. J. Tumas pradėjo savo paskaitas Maironio kūryba, o vėliau 
skaitė šiuos epizodinius kursus: V. Kudirką, Žemaitę, Jakštą ir lietu- 
vių literatūrą kontrafakcijos metu (I ir II dalys, 1864 - 1904 m. per 
du semestrus). Pasižymėjęs rašytojas, populiarus veikėjas, ir kovo- 
tojas dėl lietuvių teisių, atviras ir nuoširdus vyras, J. Tumas buvo 
populiarus ne tik Humanitarinio Fak. dėstytojas. Jo eidavo klausyti 
ir kitų fakultetų studentai, klausytojai netilpdavo įprastinėje fakul- 
teto auditorijoje, ir jam reikėjo pavesti universiteto didžiąją aktų 
salę, kuri dažnai būdavo sklidina. J. Tumas patraukdavo klausytojus 
ne savo mokslingumu, o gražia iškalba, nuoširdumu, atskleidimu 
mažai kam žinomų faktų, sąmojum ir anekdotais iš gvildenamojo 
laikotarpio rusų valdininkų, kunigų, lenkininkų veiklos ir jų santy- 
kiavimo su lietuviais. J. Tumas, matydamas kaip trūksta šaltinių 
draudžiamojo ir vėlybesniojo laikotarpio lietuvių literatūrai studijuo- 
ti, parašė ir išleido visą eilę studijų ir monografijų, kurios sudaro 
keturis stambius tomus. J. Tumo raginamas, P. Gaučys su V. Kaman- 
tausku parengė „Chrestomatiją dainių prieš Aušros gadynės“, ku- 
riai J. Tumas parašė įvadą. 

J. Tumas dėstė ligi 1929 m. pavasario semestro pabaigos. Vėliau, 
1932 m. pavasario semestre, dar skaitė epizodinį kursą „Moterys 
lietuvių literatūroje“. 

Studentams imponuodavo ir V. Krėvė - Mickevičius, kuris tada 
skaitė rusų ir lenkų literatūrų istorijas. Jo, išgarsėjusio rašytojo, 
„Dainavos šalies padavimų“ ir „Šarūno“ autoriaus, susirinkdavo klau- 
sytis pilna auditorija. Mažo ūgio, didele galva, kai atsisėsdavo ka- 
tedroje, tebuvo matoma tik galva ir žvalios akys. Turėjo malonų, 

skardų balsą ir dėstė gyvai bei patraukliai, nevartodamas jokių už- 
rašų, dažnai nusišypsodamas. Jo besiklausydami, studentai žavėjosi 
tuo nedidučiu profesorium, kuris skaitė rusų bylinas ar indoeuro- 
piečių protėvynę, o savo kūryboje taip išidealizavo Lietuvos praeitį. 
Tačiau šiaip su studentais V. Krėvė artimesnių santykių nepalaiky- 
davo, gal todėl, kad buvo apsikrovęs darbais ir visad skubėjo. Kadan- 
gi buvo darbštus ir kūrybingas, ne tik kaip rašytojas, profesorius, tau- 
tosakos rinkėjas ir visos eilės žurnalų redaktorius, parašė visą eilę 
vertingų veikalų, kurių pirmoje eilėje minėtini lietuvių tautosakos 
darbai: „Dainavos krašto liaudies dainos“ (1924), „Patarlės ir prie- 
žodžiai“ 3 t. (1934, 1935, 1937), „Sparnuočiai liaudies padavimuose“ 
(1933), „Dzūkų poringės“ (1934). 

Fakulteto dekanas M. Biržiška moksliškai skaitė visiems fakul- 
teto studentams privalomą lietuvių senosios literatūros kursą ir tu- 
rėjo gausią auditoriją. Per seminarus mokėjo studentus sudominti 
lietuvių literatūros dalykais, ir jo įtakoje ir vadovybėje susiformavo 
visa eilė jaunų lietuvių literatūros tyrinėtojų bei istorikų. Bepro- 
fesoriaudamas universitete, M. Biržiška ilgą laiką (1922-1930) ėjo 
ir Aušros Gimnazijos direktoriaus pareigas, todėl beveik neturėjo 
laiko moksliniam darbui. Savo moksline veikla jis labiausiai pasi- 
reiškė I Pasaulinio karo metu, o taip pat ir po II Pasaulinio karo 
tremtyje. 

Trumpai teišbuvęs universitete, A. Voldemaras skaitė graikų li- 
teratūros istoriją, ją dėstė įdomiai, bet kartais nepakankamai pasi- 
ruošęs. Studentai rinkdavosi jo klausytis kaip vieno tuo metu įžy- 
mių mūsų politikų. 

Humanitariniam Fak. buvo ir sulietuvėjęs latvis E. Volteris, 
nemaža lietuviams pasitarnavęs Petrapilyje kaip Rusijos mokslų 
akademijos narys ir parašęs darbų iš senosios lietuvių literatūros, 
kalbotyros ir tautosakos. Jis skaitė neįdomiai, nuolat mikčiodamas, 
užsikirsdamas, todėl maža kas benorėdavo jo klausytis. 

Pr. Augustaitis skaitė anglų literatūrą ir epizodinius kursus: 
Byroną, Shakespeare, anglų dramą, anglų literatūros kritikos istoriją, 
anglų renesansą, Šiaurės Amerikos romaną, naujausios anglų litera- 
tūros apžvalgą, naujausią anglų romaną, XX a. anglų literatūrą, 
naujausią anglų dramą, Swinburne kūrybą, Butlerį ir jo kūrybą, 
Šiaurės Amerikos anglų literatūrą, Shelley kūrybą, A. Tennysono 
kūrybą. P. Augustaitis skaitė gana paviršutiniškai. Tais laikais, o ir 
vėliau neatsirado nė vieno kvalifikuoto lietuvio anglų literatūros ži- 
novo, todėl jam, mokančiam anglų kalbą, ir buvo pavesta anglistikos 
katedra. Pr. Augustaitis beprofesoriaudamas neparašė nė vieno sa- 
vo srities darbo. 

Vėlesniais laikais (1935 m.) buvo sustiprinta ir anglų literatūros 
grupė, pakviečiant lektoriaus teisėmis M. Lings, kuris, be specialių 
anglų kalbos dalykų, su vyr. asistentu K. Alminauskiu dar skaitė 
ir kai kuriuos epizodinius kursus. 1939 m. rudens semestre epizodinį 
kursą apie XIX a. anglų estetus skaitė V. Sezemanas. 


Vokiečių literatūrai dėstyti Humanitarinis Fak. ilgoką laiką (ligi 
1927 m.) neturėjo germanisto, todėl germanistiką studijuoją studen- 
tai vokiečių literatūros paskaitų klausyti eidavo į Teologijos - Filo- 
sofijos Fak., kur J. Eretas ją skaitė. Jis su meile dėstomam objektui, 
o taip pat įterpiamu humoru sugebėdavo sutraukti gausią auditoriją 
ir daugelį paskatino atsidėti vokiečių literatūros studijoms, ypač 
susijusioms su lituanistinėmis temomis. Pvz. A, Dičpetris parašė apie 
K. Mickoleit - Tielą, Botyrius apie Sudermanną, Stočkus apie Rėzą, 
o A. Šešplaukis apie vokiečių klasikus ir lietuvių dainas. 


Pr. Brenderiui mirus, romėnų literatūrai dėstyti buvo pakviestas 
A. Rukša, kuris nuo 1939 m. pavasario semestro pradėjo skaityti 
lotynų literatūrą ir epizodinį kursą Vergilius ir vedė lotynų litera- 
tūros proseminarą. 

Nuo 1924 m. pradžios lenkų kalbą ir epizodinius kursus pradėjo 
skaityti iš Krokuvos atvykęs J. A. Herbačiauskas. Nors V. Krė- 
vė - Mickevičius buvo nepaprastai apsikrovęs darbais, tačiau J. A. 
Herbačiauskui neleido skaityti bendro ir visiems studentams priva- 
lomo lenkų literatūros kurso, kurį skaitė ir egzaminavo jis pats, 
todėl J. A. Herbačiauskas skaitė iš naujosios lenkų literatūros šiuos 
epizodinius kursus: Lietuva lenkų literatūroje, Norwido kūrybos 
mesianizmą, lenkų dramą tremtyje, Przybyszewskio kūrybos mistiką, 
Tetmajerio kūrybą, Ad. Mickevičių naujoje šviesoje, lenkų neoro- 
mantikus, neoklasikus ir modernistus, Z. Krasiūskį ir mūsų laikus, 
Wyspianskio mistiką, Žeromskio kūrybą, lenkų XIX a. literatūrą, 
Mioda Polska, J. Kasprowicz. J. A. Herbačiausko pasiklausyti susi- 
rinkdavo pilna auditorija, nes jis garsėjo „burtininku ir spiritistu“. 

Skaitė jis įdomiai ir patraukliai, gerai mokėdamas savo dalyką, 
o savo išvaizda, mostais ir iškalba patraukdamas visų jo besiklau- 
sančių dėmesį. Tačiau ilgainiui, dėl savo „burtininkavimo“ ir lie- 
tuviams nepalankios laikysenos, prarado pagarbą, paslaptingumo au- 
reolę ir patapo pajuokos objektu. Galiausiai, dėl drausmės nesilai- 
kymo, 1932 m. iš universiteto buvo atleistas. Jis išvyko į Lenkiją 
ir ten 1944 m. mirė. 


Jam pavaduoti buvo pakviesta E. Šveikauskaitė, kuri dėstė len- 
kų kalbą ir skaitė epizodinius kursus: žodžio reikšmę ir gyvenimą, 
W. Reymontą, natūralizmą lenkų literatūroje, senųjų lenkiškų teks- 

tų nagrinėjimą, realistus lenkų literatūroje, neoromantizmą lenkų 
literatūroje, naujųjų laikų lenkų literatūros bruožus. 

1924 m. rudens semestre M. Banevičius pradėjo skaityti rusų 
literatūros epizodinius kursus: Turgenevo kūrybą, L. Tolstojaus gy- 
venimą ir kūrybą, Puškino kūrybą ir kitus. Jis parašė studiją „V. 
Krėvės realistinės novelės“ (1934) ir „Puškino gyvenimas ir poezi- 
ja“ (1934). 

Nuo 1924 m. rudens pradėjo skaityti ir V. Šilkarskis. Jis skaitė 
graikų literatūros istoriją, o taip pat epizodinius kursus: Demosteną, 
graikų kultūros bruožus, graikų autorius, antikinės kultūros bruo- 
žus ir vedė graikų literatūros seminarą. 

1923 m. pavasarį Humanitarinis Fak. išleido „Tautos ir Žodžio“ 
metraščio I tomą, o 1924 m. II tomą. Ligi Lietuvos okupavimo, 
„Tautos ir Žodžio“ išėjo septyni stambūs tomai. Jį redagavo prof. 
V. Krėvė-Mickevičius. Jame rašė įvairiomis temomis ne tik Huma- 
nitarinio Fak. dėstytojai, bet ir lituanistinėmis temomis užsieniečiai 
mokslininkai. Vėliau (nuo 1930 m.) Humanitarinis Fak. pradėjo leisti 
kitą periodinį leidinį, daugiausia skiriamą literatūros studijom, „Dar- 
bus ir Dienas“, kurį redagavo taip pat V. Krėvė - Mickevičius ir ku- 
rio išėjo 9 tomai. 

Po pusantrų metų (1923 m. rudenį) Humanitarinio Fak. litera- 
tūros skyrius jau buvo pats gausiausias, nes turėjo 70 klausytojų. 
Fakultetui beaugant, atitinkamai didėjo ir jo mokslo personalas. 
1925 m. pradžioje pradėjo skaityti rusų literatūrą B. Sruoga, žinomas 
poetas ir rašytojas. Jis skaitė senąją rusų literatūrą ir epizodinius 
kursus: rusų tautosaką, Igorio žygį, rusų kalbos istoriją, rusų teatro 
istoriją, anglų teatrą Shakespeare metu, senovės ir viduramžio teat- 
ro istoriją, Commedia dell' arte, rusų teatro ir dramaturgijos istori- 
ją, rusų dainas ir pasakas, XX a, rusų literatūrą (iki 1917 m.), byli- 
nas, klasicizmą ir romantizmą rusų literatūroje, realizmo laikotarpį 
rusų literatūroje, vedė rusų literatūros seminarą ir teatro seminarą. 
B. Sruoga skaitė iš pasirašyto teksto, beveik nepakeldamas akių. Vė- 
liau B. Sruoga daugiausia atsidėjo teatro istorijai, vedė teatro semi- 
narą ir iš tos srities parašė veikalų, iš kurių minėtini: „Vaičiūno dra- 
maturgija“ (1930); „Lietuvių teatras Peterburge“ (1930), „K. Petraus- 
ko monografija“ (1927). Jis pats sukūrė visą eilę dramų, kaip pvz. 
„Milžino paunksmėje“, „Kazimieras Sapieha“ dabar laikomų geriau- 
siomis mūsų dramaturgijoje. Jo teatro seminarą lankė daug būsimų- 
jų aktorių, teatro recenzentų ir kritikų, turėjusių didelės reikšmės 
mūsų teatro raidai. 

Tais pačiais metais V. Biržiška humanitarams pradėjo skaityti 
šiuos epizodinius kursus: lietuvių knygos istoriją, o vėliau — bendrąją 

bibliografiją ir lietuvių knygą spaudos draudimo metu. Priešingai 
savo broliui Mykolui, jis sugebėdavo labiau sudominti studentus ir 
juos patraukti savo nepaprasta meile lietuviškai knygai, nuostabiu 
darbštumu surinktomis, ligi tol nežinomomis žiniomis, kruopščiu iš- 
narpliojimu bet kurio laikotarpio rašytojų gyvenimo, spaustuvių 
darbo, knygų platinimo ir kitokių aplinkybių, susijusių su to meto 
lietuviškos knygos būkle. Šalia to, visiems humanitarams jis buvo 
labai svarbus asmuo, kaip universiteto bibliotekos direktorius ir jos 
organizatorius. Universiteto bibliotekoj direktorius V. Biržiška stu- 
dentams buvo paslaugus ir geras patarėjas, ypač lituanistams. 

Nuo 1926 m. pradžios N. Šapira pradėjo skaityti naująją heb- 
rajų literatūrą, Lietuvos žydų rašytojus, biblinę hebrajų poeziją, ve- 
dė hebrajų literatūros seminarą, dėstė naująją arabų literatūrą, kora- 
ną ir senąją arabų poeziją. N. Šapira išnagrinėjo ir lietuviams mažai 
ar beveik nežinomą Lietuvoj gyvenusių ir rašiusių žydų kūrybą 
ir jų santykius su lietuviais. Jis parašė ir išleido veikalus: „A. Maipu, 
jo gyvenimas ir kūryba“ (1928), „Lietuva L. Naiduso kūryboje“ 
(1931), „Vilnius naujoje žydų poezijoje“ (1935), „Naujosios žydų 
literatūros metmenys“ (1938). Pažymėtinas N. Šapiros tragiškas li- 
kimas. 1943 m. jis buvo su žmona ir trimis vaikais gyvas nacių su- 
degintas (LE, XXIX, 344 psl). 

1927 m. pradžioje iš Vokietijos atvyko prof. H. Engertas, pa- 
kviestas dėstyti vokiečių literatūros. Ligi tol Humanitarinis Fak. ne- 
turėjo germanisto specialisto. Jis, be bendro vokiečių literatūros 
istorijos kurso, dar skaitė epizodinius kursus: senosios vokiečių 
literatūros istoriją, Fausto padavimus ir poeziją, Goethės ir Schil- 
lerio dramas, dabartinės vokiečių lyrikos istoriją, riterių epiką, vo- 
kiečių lyriką nuo Nietzchės iki dabartinių laikų, vokiečių dramą 
XIX ir XX šimtmetyje, vokiečių viduramžių riterių padavimus, vo- 
kiečių poeziją Goethės ir Schillerio metu, vokiečių novelės istoriją, 
vokiečių miestiečių poeziją, vokiečių poeziją Klopstocko ir Lessingo 
metu, vokiečių XVI ir XVII a. poeziją, metriką ir poetiką, riterių 
lyriką ir vedė vokiečių literatūros seminarą ir proseminarą. „Dar- 
buose ir Dienose“ išspausdino: „Faust, das Lebenswerk Goethes“ 
(1934), „Metrische Studien zu Gedichten von Maironis“ (1935), „„Aus 
litauischer Dichtung“ (1935). 

Besiplečiant santykiams su Vokietija, o ypač su Švedija, prie 
vokiečių kalbos ir literatūros grupės nuo 1935 m. pavasario semestro 
pradėjo dėstyti vokiečių kalbą K. Alminauskis, kuris skaitė epizo- 
dinius kursus: liaudies pasakojimus apie dr. Faustą, senąją vokiečių 
aukštaičių prozą, o švedų kalbą — K. O. Falkas, kuris, be švedų kal- 
bos dėstymo, dar skaitė epizodinius kursus: švedų kultūros bruožus, 

švedų XIX a. paskutinio dešimtmečio literatūrą, Strindbergą. 1939 m. 
gale jam išvykus, buvo pakviestas P. O. Sandbergas, kuris 1938 m. ir 
1939 m. skaitė epizodinį švedų literatūros kursą. 

Pasitraukus J. Tumui, į jo vietą buvo pakviestas V. Mykolaitis- 
Putinas, kuris iš Teologijos - Filosofijos Fak. perėjo į Humanita- 
rinį Fak. ir nuo 1929 m. rudens pradėjo skaityti naująją lietuvių li- 
teratūrą ir epizodinius kurus: poaušrinės lietuvių literatūros istoriją, 
Vydūną ir jo kūrybą, lietuvių dramaturgiją, literatūrai tirti meto- 
diką, estetiką, estetizmą ir neoromantizmą naujoje lietuvių literatū- 
roje, Nepriklausomos Lietuvos literatūrą, literatūros teoriją, drau- 
džiamojo laikotarpio periodinę spaudą, lietuvių literatūrą po Didžiojo 
karo, lietuvių kritikos apžvalgą, literatūros kryptis ir metodus, Mai- 
ronį, jojo gyvenimą ir kūrybą, stilistiką, V. Krėvės kūrybą, litera- 
tūros mokslo metodologiją, literatūros meno stilius ir kryptis, lietu- 
vių dailiosios prozos raidą, draudžiamojo laikotarpio lietuvių litera- 
tūrą, lietuvių literatūrą nuo spaudos grąžinimo (iki Didžiojo karo), 
Vaižganto kūrybą, formos problemas naujoje lietuvių literatūroje, 
poetiką ir vedė naujosios lietuvių literatūros seminarą ir prosemi- 
narą. Jis dėstė labai gražia ir taisyklinga kalba ir ne sausus rašytojų 
biografinius faktus, jų knygų parašymo ar išleidimo datas, o juos 
vertino psichologiškai, nagrinėjo aplinką, kurioje rašytojas kūrė, aiš- 
kino veikalo prasmę ir jo estetinę vertę. V. Mykolaitis - Putinas bu- 
vo populiarus dėstytojas ir sutraukdavo gausią auditoriją. Būda- 
mas vienu žymiausių mūsų poetų ir rašytojų, kiek vėliau ypač išgar- 
sėjęs romanu „Altorių šešėlyje“ (1933) ir savo aureole ne vieną pa- 
stūmėjo studijuoti lietuvių literatūrą. Jis parašė labai vertingą vei- 
kalą „Naujoji lietuvių literatūra“ (I, 1936), „Literatūros etiudus“ 
(1937), o taip pat visą eilę straipsnių ir studijų įvairiuose žurna- 
luose. 

Giminingų režimų poveikyje, pagyvėjus santykiams su Italija, 
1930 m. buvo pakviestas D. Michelis dėstyti italų kalbos ir literatūros 
ir skaitė epizodinius kursus, jų tarpe — moderniąją italų poeziją. 
D. Michelis išmoko lietuvių kalbą ir su J. Talmantu vertė Dantės 
„Dieviškosios komedijos“ pragaro giesmes, kurias išspausdino 1938 m. 
„Vairo“ žurnale. Jis išbuvo universitete ligi 1939 m. Lietuvių Enci- 
klopedijos žiniomis 1941 m. vokiečių buvo suimtas ir iki 1944 m. pa- 
vasario laikomas Kauno gete. Tolimesnis jo likimas nežinomas. 

V. Maciūnas, gilinęs savo studijas Vokietijoje ir Lenkijoje, 1935 m. 
buvo išrinktas Humanitarinio Fak. vyr. asistentu, o 1939 m. Lietu- 
voje apgynė disertaciją „Lituanistinis sąjūdis XIX a. pradžioje“. Nuo 
1935 m. rudens semestro skaitė epizodinius kursus: XIX a. pradžios 
kultūrinį ir literatūrinį sąjūdį, senesniąją lietuvių poeziją, lietuvių 

literatūros istoriją ir vedė lietuvių literatūros seminarą. 1938 m. jis 
pradėjo skaityti naująją lietuvių literatūrą. V. Maciūnas daugiausia 
rašė lietuvių literatūros ir kultūros klausimais: „Bohušo veikalas 
apie lietuvių kalbą“ (Archivum Philologicum VI, 1937), „Lietuviš- 
kieji dalykai Vilniaus šubravcų satyroje“ (Mūsų Senovė II, 1-2, 1937- 
1938). Tais pat klausimais rašė straipsnius Lietuviškajai Enciklope- 
dijai, o taip pat ir kultūros žurnaluose. | 

Į gilumas ir į platumas besivystantį universiteto darbą staiga 
sutrikdė užgriuvusi pirmoji bolševikų okupacija, pašalindama jo rek- 
torių St. Šalkauskį, Humanitarinių Mokslų Fak. dekaną V. Mykolai- 
tį - Putiną ir atleisdama eilę profesorių, jų tarpe ir N. Šapirą, už- 
drausdama dėstyti hebrajų kalbą ir literatūrą. Likusiems profeso- 
riams buvo įsakyta savo dėstymą suderinti su istoriniu materializmu. 

1941 m. vokiečiams okupavus Lietuvą, Humanitarinių Mokslų 
Fak. veiklos sąlygos nepagerėjo. Ne vien profesoriai buvo atleidžiami 
ir trukdomi dirbti, bet taip ir studentai turėjo slapstytis, nes jiems 
grėsė ėmimas į vokiečių dalinius ar į darbus Vokietijoje. Sugriuvus 
vokiečių frontui Rytuose ir vokiečiams besitraukiant, daugelis Hu- 
manitarinių Mokslų Fak. profesorių pasitraukė į Vakarus, Vokieti- 
joje atsidūrė ir apie 2.000 lietuvių studentų. 

Baigiant tenka pasakyti, kad, nepaisant pradinių sunkumų, dės- 
tytojų ir mokslo medžiagos trūkumo, nuo įsteigimo (1922) iki vokie- 
čių okupacijos pabaigos (1944) literatūros skyrius Lietuvai paruošė 
ne tik didelį skaičių kvalifikuotų mokytojų ir šiaip akademikų, bet 
taip pat išugdė visą eilę jaunų specialistų, kurie palyginti trumpu 
laiku pasireiškė rimtais darbais. Kartu su tuo literatūros skyrius iš- 
ugdė visą generaciją jaunų poetų, rašytojų, literatūros, meno ir teat- 
ro kritikų, kurių įnašas irgi labai svarus ir turi išliekamą vertę mūsų 
kultūros istorijoje. 


Humanitarinių Mokslų Fakulteto Muziejus 


1923 m. kovo 12 d. Fakulteto tarybos nutarimu buvo pradėtas or- 
ganizuoti Kultūros Muziejus, tačiau po metų jis nutarta susiaurinti 
ir pavadinti Humanitarinių Mokslų Fakulteto Muziejum. 1924 V 23 
nutarimu jo konservatorium paskirtas kan. J. Tumas. 

Humanitarinių Mokslų Fak. Muziejaus tikslas buvo rinkti Lie- 
tuvos istorijos ir lietuvių literatūros rašto paminklus. Buvo renkami 
spausdinti ir nespausdinti raštai, rašytojų autografai, laiškai, nuo- 
traukos. 

1930-1931 m. prie universiteto bibliotekos buvo sudarytas at- 
skiras rankraščių skyrius, į kurį įėjo ir Humanitarinių Mokslų Fa- 
kulteto Muziejus. 

ALBINAS LIAUGMINAS 


PSICHOLOGIJOS KATEDRA 


Psichologijos šakos, einančios atskira specialybe, Lietuvos Univer- 
sitete nebuvo. Iz. Tamošaitis dėstė privalomą visiems humanitarams 
bendrosios psichologijos kursą, o pedologija ir eksperimentinė psi- 
chologija tebuvo pagalbinės šakos prie pedagogikos specialybės ir 
katedros, kuriai vadovavo J. Vabalas-Gudaitis. 

J. Vabalas-Gudaitis skaitė pedologiją, pedagogiką ir pedago- 
gikos istoriją. Eksperimentinę psichologiją skaitė J. Vabalas-Gudai- 
tis ir V. Lazersonas. Be to, V. Lazersonas dar skaitė gydomąją pe- 
dagogiką, mokslinę higieną, vaikų psichologiją ir vedė eksperimenti- 
nės psichologijos seminarus. V. Lazersonas rašė vaikų psichologijos 
ir vaikų auklėjimo klausimais „Švietimo Darbe“, „Mokykloj ir Gy- 
venime“, „Medicinoj“. Žurnale „Eranus“ išspausdino „Genialių žmo- 
nių psichologiją“ (III, 1935). J. Vabalas-Gudaitis ir V. Lazersonas 
buvo psichotechnikos ir profesinės orientacijos draugijos steigėjai ir 
vadovai. Ši draugija buvo įsteigta 1931 m. 

Nuo 1940 m. Vilniaus Universitete psichologiją taip pat dėstė 
A. Gučas, kurio pastangomis vokiečių okupacijos metu buvo išsau- 
gotos nuo sunaikinimo psichologijos laboratorija ir psichologijos 
seminaro biblioteka. A. Gučas daugiausia rašė vaikų auklėjimo klau- 
simais. 

Vytauto Didžiojo Universiteto veikusiai psichologijos laboratori- 
jai pirmieji aparatai buvo gauti 1919 m. iš „Saulės“ D-jos. 1920 m. 
Aukštųjų Kursų taryba paskyrė 50.000 auksinų psichologijos labora- 
torijai praplėsti. 1921 m. rudenį dar buvo gautas iš Vokietijos įvairių 
psichologijos laboratorijai reikalingų aparatų transportas, ir V. La- 
zersonas buvo paskirtas tos laboratorijos asistentu. 

Šioji laboratorija užėmė Humanitarinių Mokslų Fak. du didžiu- 
lius kambarius. Šalia būtinų aparatų ir keliasdešimt smegenų his- 
tologijos mikroskopinių preparatų, laboratorija turėjo apie 100 žmo- 
gaus smegenų ir kūdikio embriologijos stereoskopinių paveikslų. Pe- 
degoginiams ir psichologiniams tikslams buvo įsigyta Froebelio ir 
Montessori žaislų, piešinių ir darbelių komplektai. Psichologijos se- 
minaras turėjo nuosavą kelių šimtų tomų specialių knygų biblioteką. 

Laboratorijos uždaviniai buvo trejopo pobūdžio: 1. iliustruoti eks- 
perimentiniais duomenimis dėstomuosius psichologijos ir pedegogi- 
kos kursus; 2. išmokyti būsimuosius pedagogus eksperimentinio me- 
todo, kad jie galėtų jį panaudoti geresniam jų būsimųjų mokinių pa- 

žinimui, ir 3. parengti pedagogikos ir psichologijos studentus moks- 
liniam bei tyrinėjimo darbui. 

Ši laboratorija, vykdydama psichologinio tyrinėjimo darbus, su- 
sirašinėjo ir su užsienio specialistais. J. Vabalas-Gudaitis, tos labo- 
ratorijos įsteigėjas ir vedėjas, dalyvaudavo tarptautiniuose psicho- 
logų suvažiavimuose ir darydavo ten pranešimus apie šioj labora- 
torijoj ir jo paties sudarytais testais pasiektus rezultatus. 1929 m. 
V-me tarptautiniame psichologų suvažiavime jis pateikė pirmąją sa- 
vo testų sistemą: „Ein einheitliches stummes Testsystem“. 1931 m. 
VII-me tarptautiniame suvažiavime jis skaitė paskaitą, tema „Nau- 
ji reaktologiniai testai darbingumui tirti“ (paskelbta „Eranus“, 1931, 
II t, 1-57 psl). O IX-me tarptautiniame kongrese Amerikoje J. 
Vabalas-Gudaitis paskelbė savo sudarytą „Ein stummes reaktolo- 
gisches Testsystem zur Bewertung von natuerlichen und Schulleis- 
tungen“. 

Ligi pirmosios Sovietų Rusijos okupacijos bendrąją psichologiją 
dar dėstė Iz. Tamošaitis. 

J. Vabalas-Gudaitis savo mokslinius straipsnius spausdino ,„Era- 
nus“, „Švietimo Darbe“, „Mokykloj ir Gyvenime“ ir kitur. 

Lietuvos mokslo ir mokyklos gyvenime psichologijos katedra 
vaidino nemažą vaidmenį. 1921 m. J. Vabalo-Gudaičio buvo su- 
daryta mokinių matavimo programa ir tų pačių metų rudenį padary- 
tas pranešimas pirmame Lietuvos gydytojų suvažiavime. Laborato- 
rijos asistentas V. Lazersonas tam tikslui buvo atlikęs 1.500 Kauno 
vaikų antropologinius matavimus. Toliau čia buvo sudaryti profesi- 
nės orientacijos ir bendrosios inteligencijos testai, pritaikant Binet- 
Simono seriją Lietuvos vaikams. Bet jie nebuvo paskelbti, matyt, 
nebuvo suspėta jų standartizuoti. A. Liaugminas buvo sudaręs be- 
veik visai savitą bendrosios inteligencijos testų sistemą, kuri buvo 
ištisai paskelbta „Tautos Mokykloje“, o vėliau išspausdinta atskiru 
leidinėliu 1940 m. Bet šioji testų sistema irgi nebuvo suspėta stan- 
dartizuoti, ištiriant bent po 100 kiekvieno amžiaus vaikų ir tik tada 
nustatant reikalavimų standartus. 

Vokiečių okupacijos metu 1941 m. psichologijos katedros vedė- 
jas J. Vabalas-Gudaitis buvo atleistas iš pareigų, o jo vietoje psicho- 
logijos dalykams dėstyti Humanitarinių Mokslų Fak. išrinko St. Šal- 
kauskį. Tuo pat metu buvo atleistas ir V. Lazersonas, kuris, kaip žydų 
tautybės asmuo, buvo uždarytas Kauno gete, o vėliau išvežtas į 
Dachau koncentracijos stovyklą ir nužudytas. 

Mūsų universitete buvusioji psichologijos laboratorija ir jos va- 
dovai ėjo grynai reaktologine ir behavioristine linkme; ten viskas 

buvo bandoma patirti aparatais, antropometriniais matavimais ir sų- 
vesti visą sielos gyvenimą į matematines formules bei išreikšti arit- 
metiniais skaičiais. 


VANDA DAUGIRDAITĖ - SRUOGIENĖ 


TEATRO SEMINARAS IR TEATROLOGIJOS KATEDRA 


B. Sruogos pastangomis Vytauto Didžiojo Universitete, didžiuo- 
siuose rūmuose, 1930 m. buvo įsteigtas teatro seminaras, kuris su- 
domino nemažą studentų humanitarų skaičių. 


Teatro seminaro tikslas buvo teikti teorinių žinių, auginti teat- 
ro meno kultūrą apskritai, ruošti orginalius dramaturgus, teatrolo- 
gus, režisierius, kritikus, spektaklių recenzentus, inteligentiškus ak- 
torius ir net mokytojus, kurie skiepytų gerą skonį mokyklų jaunimui. 

Į seminarą buvo priimami tik vyresniųjų kursų studentai, jau 
išklausę pagrindinius dalykus, kaip pasaulinę ir Lietuvos istoriją, fi- 
losofijos įvadą, filosofijos istoriją, psichologiją ir pramokę svetimų 
kalbų. Seminare studentai gilino žinias iš pasaulio teatro istorijos, 
buvo supažindinami su teatro ir dramaturgijos teorijomis, su teatro 
sistemomis, su aktoriaus meno pradmenimis; studentai seminare skai- 
tydavo ir nagrinėdavo dramos kūrinius, rašė ir diskutavo referatus, 
aptardavo atskirų spektaklių pastatymus. 

Teatro seminaro patalpose buvo pradėti rinkti teatro reikmenų 
eksponatai, kurie B. Sruogos iniciatyva vėliau sudarė pradžią teatro 
muziejui. Pirmieji eksponatai buvo Antano Jasūdžio dovana uni- 
versitetui — Petrapilio scenos mėgėjų archyvas ir kai kurios teatro 
žvaigždžių relikvijos, kaip šokėjų Kšesinskos, Karsavinos, Pavlovos 
baleto batukai. 

Greta teatro seminaro 1930 m. pradėjo veikti Studentų Teatro 
Draugija „Stedra“, kuri 1931 m. suvaidino Moliėre komediją „Gydy- 
tojas per prievartą“. Tačiau dėl antivalstybinių tendencijų ši drau- 
gija netrukus buvo uždaryta. 

1937 m. Vytauto Didžiojo Universitete buvo įkurta Akademinė 
Teatro Studija, kurios tikslas buvo ugdyti scenos meną, pasekant 
geriausiais Vakarų Europos teatrų pavyzdžiais. Šiai studijai taip pat 
vadovavo B. Sruoga. 1939 m. ši studija parengė pirmąjį parodomąjį 
spektaklį. 

1940 m. pradžioje Humanitarinių Mokslų Fak. persikėlus į Vil- 
nių, ten persikėlė ir teatro seminaras. 1940 m. Humanitarinių Moks- 
lų Fak. profesorių taryba pirmą kartą oficialiai pripažino teatrolo- 
gijos seminarą katedra, kuriai taip pat vadovavo B. Sruoga. 

Vėliau, jau Vilniuje, vėl buvo įregistruota Studentų Teatro 


Draugija. 

ALBINA ir PRANAS čEPĖNAI 


MATEMATIKOS - GAMTOS FAKULTETAS 


Lietuvos Universitetą atidarius 1922 m. vasario 16 d., Matemati- 
kos - Gamtos Fak., kaip ir kiti naujai įsteigtojo universiteto fakul- 
tetai, perėmė Aukštuosiuose Kursuose Kaune veikusius matematikos- 
fizikos ir gamtos mokslų skyrius, kurie ir sudarė šio fakulteto bran- 
duolį. Savo organizacinę ir mokslinę veiklą šis fakultetas pradėjo 
ugdyti ir plėsti Lietuvos Universitete, kurio vardas 1930 m. buvo 
pakeistas į Vytauto Didžiojo Universitetą. Taip pat buvo pakeis- 
tas universiteto statutas ir mokslo planai, tačiau šio fakulteto veikla 
ir darbo apimtis nenutrūkstamai augo iki universiteto uždarymo 
1943 m. vokiečių okupacijos laikotarpiu. 

Pirmieji ir svarbiausi šio fakulteto uždaviniai buvo: 1. organi- 
zuoti matematikos ir apskritai gamtos mokslų srities mokymo ir gry- 
nojo mokslo darbą; 2. aprūpinti artimųjų fakultetų (Medicinos, Tech- 
nikos) mokymo reikalus ir 3. parengti Lietuvos aukštesniosioms 
mokykloms matematikos, fizikos, gamtos mokslų mokytojų ir kitokių 
šios srities specialistų. 

Šio fakulteto siekimai buvo klaudžiai susiję su Lietuvos gamta, 
todėl fakultetas, be tiesioginio mokymo darbo dar buvo užsibrėžęs 
platesnių tikslų, būtent: 1. ištirti ir pažinti krašto gamtą, 2. kaupti 
įvairius gamtos pavyzdžius gamtos muziejuje, 3. rūpintis Lietuvos 
gamtos turtų apsauga ir populiarinti gamtos pažinimą. 


Fakulteto personalas 


Respublikos prezidento įsakymu 1922 m. vasario 16 d. Matemati- 
kos - Gamtos Fak. branduoliui sudaryti buvo paskirti: Z. Žemaitis 
— matematikos katedrai (jam buvo pavesta eiti ir fakulteto dekano 
pareigas, kol fakultetas bus suorganizuotas), V. Čepinskis — fizikos 
katedrai, A. Purėnas ir P. Butkevičius — chemijos katedroms, T. 
Ivanauskas — zoologijos katedrai. 

Pirmasis ir vėliau nuolat perrenkamas šio fakulteto dekanas bu- 
vo Z. Žemaitis, fakulteto sekretorius buvo A. Purėnas (1922 - 1924 m. 
ir 1925-1926 m.), K. Sleževičius (1924-1925 m.), T. Daukantas 
(1926 m. rudens semestre), P. Butkevičius (1926 - 1930 m.), Ig. Kon- 
čius (nuo 1930 IX 1 iki šio fakulteto perkėlimo į Vilnių). 

Matematikos - Gamtos Fak. pradėjus veikti, jam buvo skirta pa- 
reiga suorganizuoti ir agronomijos bei miškininkystės skyrių. 

Fakultetas pradžioje suorganizavo tik 3 skyrius: 1. matematikos 
- fizikos, 2. fizikos - chemijos ir 3. biologijos. Bet 1922 m. rudenį jau 
pradėjo veikti ir agronomijos - miškininkystės skyrius, kurio moks- 
lo personalo branduolį tada sudarė: P. Matulionis — miško mokslo 
katedroje, J. Tonkūnas ir M. Kvašninas - Samarinas — žemdirbystės 
katedroje. Čia reikia pastebėti, kad 1923 m. rudens semestre agro- 
nomijos skyriuje jau buvo 54 studentai. 

Agronomijos - - miškininkystės skyrių atidarius, Sus numatyta, 
kad šio skyriaus studentai pirmuosius keturis semestrus eis mokslą 
drauge su šio fakulteto kitų skyrių studentais, o vėliau reikalingus 
praktikos darbus atliks kur kitur. 1924 m. įsteigus Dotnuvoje Žemės 
Ūkio Akademiją, agronomijos ir miškininkystės skyrius šiame fa- 
kultete buvo panaikintas. Tačiau 1926 m. rudenį vėl buvo atgaivinti 
to skyriaus pirmieji semestrai, bet jie teveikė iki 1927 m. pavasario 
semestro pabaigos. Vėliau visi šio skyriaus studentai išsikėlė į Že- 
mės Ūkio Akademiją Dotnuvoje. 

Nuo 1926 m. Matematikos - Gamtos Fakultete, vietoj veikusių 
3 skyrių, buvo sudaryti 5 ciklai: 1. matematikos - fizikos, 2. fizikos - 
chemijos 3. botanikos, 4, zoologijos ir 5. agronomijos - miškininkystės. 

Fakultetui plečiantis ir jo įstaigoms augant, augo ir jo mokslo 
personalas: buvo kviečiami profesoriai ir iš užsienio, buvo rūpina- 
masi ir savojo mokslo personalo paruošimu. 1927 m. pavasario se- 
mestre šiame fakultete jau dirbo 7 profesoriai, 3 e. o. prof., 10 docen- 
tų, 1 priv. docentas, 6 vyr. asistentai, 3 jaunesnieji asistentai ir daug 
pagalbinio personalo. Jų pavardės ir mokslo darbai yra suminėti at- 
skirų katedrų aprašymuose, todėl čia jie neįvardijami. Matematikos - 
Gamtos Fak. tiek savo mokslo planų apimtimi, tiek ir savo įstaigo- 
mis buvo vienas didžiausių fakultetų. Be savo klausytojų, jis dar 
aptarnavo visų kitų fakultetų studentus, kuriems buvo privalomi 
tam tikri Matematikos - Gamtos Fak. dėstomieji dalykai: Medicinos 
Fak. su farmacijos ir kurį laiką su veterinarijos skyriais, Technikos 
Fak. ir Teologijos - Filosofijos Fak. geografijos skyrių. 

Kai kurie Matematikos - Gamtos Fak. profesoriai dar dėstė spe- 
cialius kursus atskirai kitų fakultetų studentams ir, priešingai, kai 
kurių kitų fakultetų profesoriai dėstė atskirus kursus Matematikos - 
Gamtos Fak., pvz. Technikos Fak. P. Jankauskas, Pr. Jodelė, St. Dir- 
mantas, Medicinos Fak. — J. Žilinskas, Teisių Fak. — P. Šalčius. 


Fakulteto taryba 


Fakultetą tvarkė ir jam vadovavo šio fakulteto taryba, kurią su- 
darė ir sprendžiamąjį balsą turėjo visi fakulteto vyresnieji mokslo 

personalo nariai, kitų fakultetų privalomųjų dalykų dėstytojai ir du 
asistentų rinktieji atstovai. Tarybai pirmininkavo fakulteto dekanas. 

Pradinis ir svarbiausias fakulteto tarybos uždavinys buvo su- 
organizuoti mokslo įstaigas, sudaryti reikalingus bei tinkamus fakul- 
teto skyrių mokslo planus, parengti fakulteto reguliaminą. Mokslo 
planams nustatyti pradžioje buvo sudarytos atskiros 4 skyrių ko- 
misijos ir dvi nuolatinės komisijos: redakcinė (fakulteto leidiniams 
redaguoti) ir reguliamino komisija (fakulteto reguliaminui svarstyti). 
Dar buvo sudaryta eilė nenuolatinių komisijų, pvz. komisija botani- 
kos sodui suorganizuoti, meteorologinė komisija ir pn. Ilgainiui 
mokslo planams paruošti, habilitacijos tvarkai nustatyti ir kitokiems 
reguliamino klausimams spręsti Matematikos - Gamtos Fak. buvo su- 
darytos ir veikė šios komisijos: matematikos - astronomijos, fizikos - 
chemijos ir biologijos. 

Pagal fakulteto reguliaminą fakulteto taryba galėjo suteikti dak- 
taro laipsnį (doctor scientiae) asmenims, baigusiems aukštąjį mokslą, 
išlaikusiems nustatytus egzaminus ir viešai apgynusiems diserta- 
ciją. Fakulteto taryba taip pat galėjo suteikti garbės daktaro laipsnį 
(doctor honoris causa) asmenims, pasižymėjusiems moksle ir kultū- 
rinėje veikloje. 


Mokslo planai 


Ligi 1930 m. universiteto reformos fakultete, vietoj universi- 
teto statute numatytųjų 22 katedrų, veikė tik 11 katedrų: 1. matema- 
tikos, 2. fizikos, 3. fizikos - chemijos ir elektrochemijos, 4. astronomi- 
jos, 5. geofizikos, 6. geologijos ir mineralogijos, 7. neorganinės ir ana- 
lizinės chemijos, 8. organinės chemijos, 9. botanikos, 10. zoologijos ir 
lyginamosios anatomijos ir 11. antropologijos ir geografijos. 

Po 1930 m. reformos universiteto statuto šiam fakultetui buvo 
leista turėti 12 katedrų su trimis skyriais: 1. matematikos, 2. fizikos - 
chemijos ir 3. biologijos. Fizikos - chemijos skyrius dar buvo suskirs- 
tytas į du ciklus: a. fizikos ir b. chemijos ciklus, o biologijos skyrius 
į: a. biologijos ir b. geologijos - geografijos ciklus. 

Kiekvieno skyriaus ir ciklo studentams buvo numatytas priva- 
lomųjų ir rekomenduojamųjų kursų paskaitų ir pratybų skaičius. 

I. Matematikos skyriuje privalomieji dalykai: 1. analizinė geo- 
metrija, 2. diferencialinis ir integralinis skaičiavimas, 3. astrono- 
mijos įvadas, 4. eksperimentinė fizika I, 5.-. aukštoji algebra, 6. api- 
brėžtinių integralų teorija, 7. diferencialinės lygtys, 8. analizinė me- 
chanika, 9. funkcijų teorija, 10. diferencialinė geometrija, 11. varia- 
cinis skaičiavimas, 12. elipsinių funkcijų teorija, 13. skaičių teorija, 

14. integralinės lygtys arba neeuklidinė geometrija, 15. tikimybių 
skaičiavimas, 16. sferinė astronomija, 17. dangaus mechanika, 18. se- 
minaras, 19. diplominis darbas. 

Rekomenduojami dalykai: 1. aibių teorija, 2. projektinė geome- 
trija, 3. neeuklidinė geometrija, 4. integralinės lygtys, 5. Fourier eilu- 
tės, 6. potencialų teorija, 7. matematikos istorija, 8. topologija, 9. brai- 
žomoji geometrija, 10. baigtinių skirtumų skaičiavimas, 11. eksperi- 
mentinė fizika II, 12. matematikos metodika, 13. astronomijos isto- 
rija, 14. skaičiavimo metodologija. 

II. Fizikos - chemijos skyriuje fizikos cikle, fizikos grupėje pri- 
valomi dalykai: 1. eksperimentainė fizika I, 2. eksperimentinė fizi- 
ka II, 3. eksperimentinės fizikos specialūs darbai, 4. geofizika, 5. ne- 
organinė chemija I, 6. termodinamika, 7. mechanika, 8. teorinė op- 
tika, 9. elektrodinamika, 10. statikinė mechanika, 11. kvantų teorija, 
12. fizikos istorija, 13. paklaidų skaičiavimas, 14. analizinė geometrija, 
15. diferencialinis ir integralinis skaičiavimas, 16. diferencialinės 
lygtys, 17. tikimybių skaičiavimas 18. astronomijos įvadas, 19. se- 
minaras, 20. diplominis darbas. 

Rekomenduojami dalykai: 1. speciali fizika, 2. fizikos metodika, 
3. fizinė chemija, 4. atmosferos dinamika, 5. analizinė mechanika, 
6. apibrėžtinių integralų teorija, 7. funkcijų teorija, 8. variacinis skai- 
čiavimas, 9. potencialų teorija. 

Fizikos - chemijos cikle privalomi dalykai: 1. analizinė geo- 
metrija, 2. diferencialinis ir integralinis skaičiavimas, 3. diferenciali- 
nės lygtys, 4. tikimybių skaičiavimas, 5. paklaidų skaičiavimas, 6. ne- 
organinė chemija I, 7. organinė chemija I, 8. eksperimentinė fizika I, 
9. ekperimentinė fizika II, 10. termodinamika 11. statikinė mechani- 
ka, 12. fizinė chemija, 13. elektrochemija, 14. fizikos istorija, 15. fi- 
zikos seminaras, 16. diplominis darbas. 

Rekomenduojami dalykai: 1. bangų mechanika, 2. kristalografi- 
ja I, 3. fizikos metodika, 4. geofizika. 

Chemijos cikle privalomi dalykai: 1. aukštosios matematikos 
elementai, 2. neorganinė chemija I, 3. neorganinė chemija II, 4. or- 
ganinė chemija I, 5. organinė chemija II, 6. eksperimentinė fizika I, 
7. eksperimentinė fizika II, 8. analizinė chemija (kokybinė analizė), 
9. analizinė chemija (kiekybinė analizė), 10. mineralogija I ir geologi- 
jos įvadas I, 11. kristalografija I, 12. fizinė chemija, 13. elektroche- 
mija, 14. neorganinės chemijos technologija, 15. organinės chemijos 
technologija, 16. termodinamika, 17. biochemija, 18. chemijos isto- 
rija, 19. kristalografija II, 20. seminaras 21. diplominis darbas. 

Rekomenduojami dalykai: 1. fotochemija, 2. bangų mechanika, 
3. speciali chemija, 4. petrografija I. 

III. Biologijos skyriuje biologijos cikle, botanikos grupėje pri- 
valomi dalykai: 1. eksperimentinė fizika I, 2. neorganinė chemija I, 
3. analizinė chemija, 4. organinė chemija I, 5. augalų morfologija, 
6. augalų sistematika, 7. zoologija, 8. meteorologija, 9. kristalogra- 
fija I, 10. mineralogija I ir geologijos įvadas I, 11. geologijos įvadas II, 
12. fizinė geografija, 13. lyginamoji anatomija, 14. augalų geografija, 
15. augalų sociologija, 16. fitopatologija, 17. augalų fiziologija, 18. žie- 
duočių augalų sistematika, 19. seminaras, 20. diplominis darbas. 

Rekomenduojami dalykai: 1. Lietuvos geografija, 2. regioninė 
geografija, 3. ekonominė geografija, 4. istorijos (istorinė) geografija, 
5. antropologija, 6. antropogeografija, 7. gamtos metodika, 8. geografi- 
jos metodika, 9. histologija 10. žmogaus anatomija, 11. gyvulių fizio- 
logija, 12. paleobotanika, 13. genetika, 14. biochemija. 

Zoologijos grupėje privalomi dalykai: 1. eksperimentinė fizika I, 
2. neorganinė chemija I, 3. analizinė chemija, 4. organinė chemija I, 
5. augalų morfologija, 6. augalų sistematika, 7. zoologija, 8. meteo- 
rologija, 9. kristalografija I, 10. mineralogija I ir geologijos įvadas I, 
11. geologijos įvadas II, 12. fizinė geografija, 13. lyginamoji anatomi- 
ja, 14. bendroji embriologija ir histologijos pagrindai, 15. entomolo- 
gija, 16. seminaras, 17. lyginamosios anatomijos ir embriologijos se- 
minaras, 18. diplominis darbas. 

Rekomenduojami dalykai: 1. Lietuvos geografija, 2. regioninė 
geografija, 3. ekonominė geografija, 4. istorijos (istorinė) geografija, 
5. antropologija, 6. antropogeografija, 7. gamtos metodika, 8. gyvulių 
fiziologija, 9. speciali zoologija, 10. geografijos metodika 11. histolo- 
gija, 12. žmogaus anatomija, 13. augalų fiziologija, 14. paleozoologija, 
15. genetika, 16. biochemija. 


Geologijos - geografijos cikle, geologijos grupėje privalomi daly- 
kai: 1. eksperimentinė fizika I, 2. neorganinė chemija I, 3. analizi- 
nė chemija, 4. organinė chemija I, 5. kristalografija I, 6. mineralogi- 
ja I ir geologijos įvadas I, 7. geologijos įvadas II, 8. fizinė geografija, 
9. meteorologija, 10. zoologija, 11. augalų morfologija, 12. augalų sis- 
tematika, 13. petrografija I, 14. fizinė geologija, 15. stratigrafinė (is- 
torinė) geologija, 16. paleontologija, 17. Lietuvos ir kaimyninių kraš- 
tų geologija, 18. Lietuvos geografija, 19. kartografija ir topografija I, 
20. kiekybinė analizė, 21. kristalografija II, 22. mineralogija II, 23. 
regioninė geologija, 24. padermių ir silikatų analizė, 25. petrografija II, 
26. ekonominė geologija, 27. seminaras, 28. diplominis darbas. 

Rekomenduojami dalykai: 1. neorganinės chemijos technologija, 
2. augalų fiziologija, 3. lyginamoji anatomija, 4. fizinė chemija, 5. mi- 
neralogijos - geologijos istorija, 6. mineralogijos - geologijos metodika, 

7. aukštosios matematikos elementai, 8. sferinė trigonometrija, 9. 
geologijos praktika. 

Geografijos grupėje privalomi dalykai: 1. eksperimentinė fizi- 
ka I, 2. neorganinė chemija I, 3. analizinė chemija, 4. organinė che- 
mija I, 5. kristalografija I, 6. mineralogija I ir geologijos įvadas I, 
7. geologijos įvadas II, 8. fizinė geografija, 9. meteorologija, 10. zoolo- 
gija, 11. augalų morfologija, 12. augalų sistematika, 13. petrogra- 
fija, 14. fizinė geologija, 15. stratigrafinė (istorinė) geologija, 16. 
paleontologija, 17. Lietuvos ir kaimyninių kraštų geologija, 18. Lie- 
tuvos geografija, 19. kartografija ir topografija I, 20. kartografija II, 
21. regioninė geografija, 22. antropogeografija, 23. matematinė geo- 
grafija, 24. geofizika, 25. seminaras, 26. diplominis darbas. 

Rekomenduojami dalykai: 1. augalų fiziologija, 2. istorijos (is- 
torinė) geografija, 3. geografijos metodika, 4. gyvulių fiziologija, 5. 
ekonominė geografija, 6. antropologija, 7. kristalografija II, 8. mi- 
neralogija II. 

Visi Matematikos - Gamtos Fak. studentai, norį dirbti pedagoginį 
darbą, turėjo išklausyti pedagoginius dalykus Humanitarinių Mokslų 
arba Teologijos - Filosofijos fakultetuose ir išlaikyti egzaminus. 

Pereinant studentui į aukštesniuosius semestrus, Matematikos - 
Gamtos Fak. buvo reikalaujamas toks egzaminų minimumas: į III 
semestrą pereinant, du semestriniai dviejų pagrindinių dalykų egza- 
minai ir kitų dalykų kolokviumai; į V semestrą — papildomi keturi 
semestriniai egzaminai ir kitų dalykų kolokviumai; į VII semestrą — 
papildomi du semestriniai egzaminai ir kitų dalykų kolokviumai. Vi- 
sų ciklų studentai VII ir VIII semestruose turėjo parengti diplo- 
minį darbą. 


Fakulteto patalpos, įstaigos ir žymesnieji dėstytojai 


Matematikos - Gamtos Fak. ypač pirmaisiais semestrais visada 
buvo labai daug klausytojų, nes, kaip jau buvo minėta, daug šio fa- 
kulteto kursų buvo privalomų ir kitų fakultetų studentams. Fizikos 
ir chemijos laboratorijos nuolat buvo perpildytos. Patalpų klausi- 
mas visą laiką buvo labai opus. Reikalas pagerėjo kai 1929 m. vasario 
mėn. buvo gauti universiteto reikalams valstybinės spaustuvės rū- 
mai, pavadinti didžiaisiais rūmais ir kai 1931 m. buvo pastatytas 
Fizikos - Chemijos Institutas Aleksote. Tačiau šio fakulteto įstaigų iš- 
mėtymas įvairiose miesto dalyse visvien apsunkindavo mokslo per- 
sonalą, o ypač studentus. 

Botanikos ir zoologijos katedros ir jų muziejai buvo didžiuosiuose 
universiteto rūmuose, fizikos ir chemijos katedros — Fizikos - Che- 

mijos Institute, botanikos sodas — Aukštojoje Fredoje. Tarp tų visų 
rūmų ir įstaigų nebuvo jokio ištisinio susisiekimo. Tarp paskaitų ir 
praktikos darbų tekdavo palikti bent po vieną laisvą valandą kad 
studentai galėtų suspėti dalį kelio ir pėsti nueiti iš vienų rūmų į 
kitus arba atgal. Visa tai labai gaišindavo laiką ir ypač studentijai 
sudarydavo daug vargo. 

Didžiuosiuose universiteto rūmuose buvo šio fakulteto dekana- 
tas, mineralogijos ir kristalografijos kabinetai, geologijos kabinetas, 
augalų anatomijos ir fiziologijos kabinetas, zoologijos kabinetas, ly- 
ginamosios anatomijos kabinetas, entomologijos kabinetas ir geogra- 
fijos kabinetas, gamtos muziejus. Universiteto pirmuosiuose rūmuose 
buvo matematikos seminaras (biblioteka). Fizikos - Chemijos Institute 
buvo: fizikos kabinetas ir laboratorija, geofizikos kabinetas, orga- 
ninės chemijos laboratorija, neorganinės chemijos laboratorija ir fizi- 
nės chemijos laboratorija. Linksmadvaryje — astronomijos observato- 
rija ir kabinetas. Aukštojoje Fredoje buvo botanikos sodas, botani- 
kos kabinetas ir botanikos muziejus. Septintam forte buvo įsteigta 
centrinė meteorologijos stotis, vėliau vadinama klimatalogijos insti- 
tutu. Ventės Rage buvo laikoma migracinių paukščių žiedavimo sto- 
tis. Kamšos miške ir Žuvinto ežere buvo įsteigta gamtos tyrimų re- 
zervatai, 

Visų šių įstaigų ir įrengimų vertė mūsų valstybės mastu buvo 
labai didelė. Jų vertė šiek tiek yra nusakyta atskirų katedrų ap- 
rašymuose, tačiau tikrosios anuometinės jų vertės čia negalima nu- 
statyti. Pvz. vien fizikos kabinetas turėjo mokslo priemonių beveik 
už 400.000 litų. 

Fakultetas spausdino „Matematikos - Gamtos Fakulteto Darbus“. 
Redaktoriumi iki 1930 m. buvo A. Purėnas, paskui — Ig. Končius. 
Šiuo savo leidiniu fakultetas keitėsi su daugeliu universitetų leidi- 
niais, tuo turtindamas savo katedrų bibliotekas. 

Matematikos - Gamtos Fak. suteikė garbės daktaro laipsnius: 
Aleksandrui Dambrauskui — universiteto garbės profesoriui (1928 
XII 14); Pauliui Matulioniui — buv. Žemės Ūkio Akademijos rek- 
toriui (1929 VI 18). 

Baigiant trumpą Matematikos - Gamtos Fak. apžvalgą, dera bent 
keliais bruožais paryškinti žymesniuosius to fakulteto dėstytojus. 

V. Čepinskis keliais atvejais universiteto rektorius, skyręs daug 
rūpesčio ir pastangų Lietuvos Universitetą organizuojant, ypač stei- 
giamajame seime, svarstant pirmąjį Lietuvos Universiteto statutą, 
griežtai pasisakydavo už plačią universiteto autonomiją ir taip pat 
uoliai gynė gamtos mokslų svarbą. Būdamas vienas žymiausiųjų fa- 

kulteto dėstytojų, savo srities didelis specialistas ir žymus eruditas, 
V. Čepinskis į savo paskaitas sutraukdavo ne tik tuos studentus, ku- 
riems jo kursas buvo privalomas, bet ir daugelį kitų fakultetų stu- 
dentų. 

Jo paskaitos būdavo kruopščiai parengtos, kurias jis skaitė vaiz- 
džiai ir gyvai. Nuo pat Lietuvos Universiteto įsteigimo V. Čepinskis 
susirūpino fizikos skyriaus mokslo personalo prieauglio parengimu: 
iš studijuojančio jaunimo jis mokėjo atrinkti gabiausius studentus, 
išrūpindavo jiems stipendijų užsienyje specializuotis. 

T. Ivanauskas, būdamas įžymus savo srities specialistas ir dide- 
lis gamtos mylėtojas, savo paskaitomis bei praktikos darbais su stu- 
dentais, mokėjo sudominti studijuojantį jaunimą gamtos mokslais 
ir beribiu gamtos pasauliu. Savo paskaitas skaitė su lengvu humoru, 
su studentais buvo draugiškas ir lengvai prieinamas, bet mokslo rei- 
kalavimais buvo itin griežtas, net pedantiškas. Jo vadovaujamose 
gamtininkų ekskursijose T. Ivanauskas kreipdavo dėmesį ne tik į tie- 
sioginę sritį, bet tas ekskursijas pagyvindavo ir platesnės apylinkės 
apibūdinimu bei pažinimu. 

K. Regelis, kilimo šveicaras, nuo pat Aukštųjų Kursų atida- 
rymo buvo pakviestas Lietuvon. Lietuvos Universitetą įsteigus, ne- 
trukus jis buvo paskirtas botanikos katedros vedėju, gana greitai iš- 
moko lietuvių kalbą ir su didžiausiu atsidėjimu ir rūpesčiu pradėjo 
savo mokslinį darbą botanikos srityje. Tuoj pat ėmėsi organizuoti 
botanikos sodą, tyrė Lietuvos augaliją, gausiai aprašinėdams ją ne 
tik lietuviškoje mokslinėje spaudoje, bet ir užsienio atitinkamos 
srities spaudoje. Iš pat pradžių K. Regelis susirūpino botanikos va- 
dovėlių parengimu, botanikos terminija ir augmenijos tyrinėjimais. 
Jis vienas pirmųjų pasirinko sau pagalbinį mokslo personalą iš savo 
studentų ir jie, K. Regelio vadovaujami, pasirengė mokslo darbui, 
kurį jie jau dirbo ir Nepriklausomos Lietuvos metu, ir dabar tęsia 
okupuotoje Lietuvoje. 

K. Regelis žymią gyvenimo dalį praleidęs Lietuvoje, savo moks- 
liniais darbais suaugo su Lietuva ir botanikos mokslui paliko didelį 
įnašą. Dėl Sovietų Rusijos okupacijos pasitraukęs iš Lietuvos, K. Re- 
gelis ir dirbdamas įvairiuose kitų kraštų universitetuose iki savo mir- 
ties nenustojo domėjęsis Lietuvos botanikos mokslu bei jo buvusių 
studentų, dabar jau mokslininkų, darbais ir atsiekimais, 


Matematikos - Gamtos Fakulteto aprašymui kai kurių žinių sutei- 
kė prof. Ig. Končius, J. Kardelis, V. Effertienė ir L. Kačinskas. 


456 


JUOZAS RAUKTYS 


AGRONOMIJOS IR MIŠKININKYSTĖS MOKSLAS 
LIETUVOS UNIVERSITETE 


Lietuvai atgavus nepriklausomybę, reikėjo įvairių sričių spe- 
cialistų. Jiems paruošti iš pradžių imtasi steigti atitinkamas specia- 
lias mokyklas bei įvairius kursus, o vėliau ir aukštojo mokslo ins- 
titucijas. 


Miškininkus ir agronomus su aukštuoju mokslu pradėjo ruošti 
Lietuvos Universitete Matematikos - Gamtos Fak., 1922 m. įsteigus 
agronomijos skyrių su girininkystės katedra, kuri vėliau buvo pa- 
vadinta miškininkystės katedra bei pats skyrius agronomijos - miški- 
ninkystės skyrium. 

Šiame skyriuje 1923 m. rudens semestre jau buvo 54 studentai, 
bet dėl sumanymų šį skyrių perkelti į Dotnuvą 1924 m. studentų 
agronomų ir miškininkų skaičius sumažėjo iki 42 asmenų. Agrono- 
mijos ir miškininkystės mokslų skyriaus mokomąjį personalą sudarė 
P. Matulionis, J. Tonkūnas ir M. Kvašninas - Samarinas. 


Miškininkystės katedrai vadovavo bei miškininkystę ir dendro- 
logiją dėstė P. Matulionis. Žemdirbystės katedrai vadovavo ir nuo 
1924 m. žemdirbystę dėstė J. Tonkūnas, o geognoziją, žolių sėjimą 
ir pievų kultūrą — M. Kvašninas - Samarinas. Mokslas buvo numa- 
tyta išeiti per 7 semestrus. Pilną kursą specialiųjų ir bendrųjų da- 
lykų, kurie buvo einami kituose fakultetuose, sudarė: 1. fizika (eks- 
perimentinė dalis), 2. neorganinė chemija, 3. mineralogija su kris- 
talografija, 4. botanika (augalų anatomija ir morfologija), 5. zoologija 
(su lyginamąja anatomija), 6. geologija, 7. geodezija (su sferine 
trigonometrija), 8. organinė chemija, 9. analizinė chemija, 10. statyba, 
11. dendrologija, 12. miškamokslis ir papildomoji entomologija, 13. po- 
litinė ekonomija, 14. geofizika (meteorologija), 15. augalų fiziologija, 
16. geognozija, 17. valstybinė ir administracinė teisė, 18. miškotvarkis 
ir taksacija, 19. miško apsaugojimas ir taisyklingoji medžioklė, 20. 
medžio technologija mechaninė, 21. medžio technologija cheminė, 
22. entomologija, 23. fitopatologija, 24. dirvos statika, 25. melioracija. 


Artėjant agronomijos - miškininkystės skyriaus studentams spe- 
cialiosios praktikos atlikimo laikui, šio skyriaus padėtis Lietuvos Uni- 
versitete susikomplikavo. Matematikos - Gamtos Fak. vadovybė buvo 
linkusi Dotnuvos Žemės Ūkio Technikumą panaudoti universiteto 
studentams agronomams ir miškininkams praktikai atlikti ar dargi 

perimti technikumą ir jo įstaigas, paverčiant juos universiteto ūkiu, 
o esantiems technikumo moksleiviams leisti baigti mokslą. 


Tuo pat metu spaudoje pasirodė pritarimų už Dotnuvos Žemės 
Ūkio Technikumo perorganizavimą į aukštąją žemės ūkio mokyklą 
Žemės Ūkio Ministerijos žinioje. Šiam sumanymui pritarė ir techni- 
kumo mokytojų taryba. Šalia to buvo tirtas klausimas šiam reikalui 
panaudoti Raudondvario dvarą. 1924 m. ministrų kabinetui nutarus, 
kad Dotnuvos Žemės Ūkio Technikumas turįs virsti aukštąja agrono- 
mijos ir miškininkystės mokykla, tų pat metų gegužės mėn. 17 d. 
įvyko tarpvadybinės komisijos, susidedančios iš Žemės Ūkio Ministe- 
rijos atstovo A. Vienožinskio, Švietimo Ministerijos atstovo V. Kasa- 
kaičio, informacijos tikslu dalyvaujant Matematikos - Gamtos Fak. 
dekanui Z. Žemaičiui ir vyr. agronomui referentui J. Tallat-Kelpšai, 
posėdis, kuriame nutarta, kad Lietuvai reikalingiems žemės ir miškų 
ūkio specialistams ruošti turi būti įsteigta Dotnuvoje atskira su ati- 
tinkamais skyriais aukštoji žemės ūkio mokykla. Matematikos - 
Gamtos Fak. dekanas Z. Žemaitis įteikė atskirą nuomonę, jog ši mo- 
kykla turinti būti ne atskira, bet universiteto žinioje. Kilus ginčams 
dėl agronomijos - miškininkystės skyriaus iškėlimo iš Kauno į Dot- 
nuvą, studentai agronomai ir miškininkai pasisakė už jo palikimą 
Kaune ir tuo reikalu rašė atitinkamoms įstaigoms prašymų ar me- 
morandumų. 

Netrukus, tais pačiais metais, seimo nepaprastoje sesijoje buvo 
priimtas Žemės Ūkio Akademijos Dotnuvoje statutas (1924 m. Vy- 
riausybės Žinios nr. 170) ir agronomijos - miškininkystės skyrius iš 
Kauno buvo nukeltas į naujai steigiamą Žemės Ūkio Akademiją Dot- 
nuvoje. 1926 m. ministrų kabineto nutarimu šis skyrius vėl grąžintas 
į Lietuvos Universitetą Kaune. Tačiau 1927 V 5 ministrų kabineto nu- 
tarimu agronomijos - miškininkystės skyrius Lietuvos Universitete 
buvo panaikintas, ir nuo to laiko Dotnuvoje vėl palikta Žemės Ūkio 
Akademija, bet jau be miškininkystės skyriaus. 

Miškininkystės skyrius Žemės Ūkio Akademijoje buvo atsteigtas 
1938 m. ir 1940 m. jo mokomojo personalo pastangomis nukeltas į 
Vilnių, kur, 1941 m. įjungtas į Vilniaus Universiteto Matematikos - 
Gamtos Fak., 1942 m. tapo atskiru Miškų Mokslų Fakultetu. 


Vilniaus Universitete aukštajam miškininkystės mokslui buvo 
visapusiškai tinkamos sąlygos: Vingyje buvo įsteigtas arboretumas ir 
mokomasis medelynas, Trakų miškų urėdija buvo priskirta fakulte- 
tui mokomąja urėdija, kur studentai galėjo atlikti praktikos darbus. 
Be to, Vilniuje studentai turėjo geresnes sąlygas ir bendram lavini- 
muisi, 

čESLOVAS MASAITIS 


ASTRONOMIJOS KATEDRA 


Astronomijos katedra įkurta 1923 m. Matematikos - Gamtos Fa- 
kultete. Katedra buvo steigiama pirmoje eilėje pateikti studentams 
pagrindinėms astronomijos žinioms. Kadangi didžioji Matematikos 
- Gamtos Fak. studentų dalis ruošėsi būti vidurinių mokyklų moky- 
tojais, jiems buvo reikalingos astronomijos žinios, kad galėtų dėstyti 
mokyklose kosmografiją. 1924 m. vasarą tam pačiam tikslui įsigytas 
už 11.000 litų Zeisso firmos refraktorius su 110 mm objektyvu, eilė 
okuliarų ir geros kokybės pozicinių mikrometrų. Pradžioje refrakto- 
rių teko pastatyti fizikos laboratorijoje ties paprastu langu. Tokiu 
būdu šiuo teleskopu tebuvo galima stebėti tik labai siaurą dangaus 
skliauto plotą, nors instrumentas buvo ekvatorinės sistemos su geros 
kokybės laikrodžiu varikliu, t. y. tinkamas stebėti bet kuriai dan- 
gaus skliauto daliai ir automatiškai sekti dieninį dangaus skliauto 
judesį. Tačiau ir šiomis sąlygomis buvo galima supažindinti studen- 
tus su teleskopo naudojimu, įskaitant jo nutaikymą į pasirinktą dan- 
gaus kūną pagal to kūno rektascensiją, deklinaciją ir žvaigždžių laiką. 

Nuo pat katedros įsteigimo iki antrosios Sovietų Rusijos okupa- 
cijos katedros vedėjas buvo B. Kodatis. Jis pasižymėjo didele meile 
astronomijos mokslui. Nors steigiant katedrą pirmoje eilėje turėta 
galvoje studentų mokymas, atrodo, B. Kodatis niekuomet neabe- 
jojo, kad anksčiau ar vėliau astronomijos katedra įsigys astronomijos 
observatoriją, kurioje galės vykti moksliniai tyrinėjimo darbai. Dėl 
tūkstančių būtiniausių reikalų, susijusių su besikuriančiu universite- 
tu ir dėl labai ribotų lėšų, atrodo, tik tas galėjo svajoti apie obser- 
vatorijos įsteigimą, kas tikėjo negalimu ir to siekė. Laimei, B. Ko- 
datis ir turėjo šias savybes. Jis nuo pat katedros įkūrimo galvojo tik 
apie ateitį. Todėl įsigytas žvaigždžių laiko chronometras už 2.158 li- 
tus savo kokybe toli prašoko tai, kas būtų reikalinga studentų pra- 
tyboms. 

Katedroje nuo pat pradžios buvo dėstoma sferinė astronomija 
ir dangaus mechanika, o taip pat šiek tiek bendrosios astronomijos, 
kadangi pastarosios žinios buvo reikalingos būsimiems kosmografijos 
mokytojams vidurinėse mokyklose. Sferinėje astronomijoje buvo 
pabrėžiama geodezinė trianguliacija astronominiais metodais ir lai- 
ko tarnyba. Dangaus mechanikos kurse ypatingo dėmesio buvo ski- 
riama planetų, kometų ir meteorų orbitų skaičiavimui. | 

Pradžioje sferinės astronomijos studentų pratyboms buvo skoli- 
nami teodolitai iš Žemės tvarkymo departamento. Kiek vėliau (1924 
m.), numatant reikalą ateity atlikti geodezinius matavimus, buvo įsi- 
gytas pasažinis instrumentas su 100 mm objektyvu už 21.750 litų ir 
universalinis instrumentas su skalių skrituliais 27 cm skersmens už 
21.813 litų. 

1924 m. astronomijos katedros laborantu buvo pakviestas P. Sla- 
vėnas, kuris baigė Matematikos - Gamtos Fak. 1925 m. ir, gavęs 
Rockefellerio stipendiją, išvyko toliau studijuoti į Yale univ., New 
Haven, Conn. Iš čia jis grįžo 1928 m., gavęs daktaro laipsnį. Jo specia- 
lybė buvo teorinė astronomija (dangaus mechanika). Nuo 1928 m. 
P. Slavėnas dirbo astronomijos katedroje pradžioje vyresniuoju asis- 
tentu, o vėliau docentu iki 1940-1941 akademinių metų pabaigos. 
P. Slavėnas dėstė bendrąjį astronomijos kursą ir vedė studentų pra- 
tybas, kurias sudarė įvairių dangaus kūnų stebėjimai turimu refrak- 
toriumi, 

P. Slavėnui išvykus studijų į JAV-bes, katedros laborantu buvo 
pakviestas V. Mockus, kuris dirbo iki 1931 m. 

Nuo pat katedros įkūrimo buvo rūpinamasi observatorijos steigi- 
mu. Nors nebuvo vilties gauti lėšų observatorijai, tačiau buvo ieš- 
koma tinkamos vietos, kuri būtų pakankamai arti Kauno, kad stu- 
dentai galėtų atvykti į pratybas. Kartu buvo norima rasti tokią vietą, 
kurioje miesto šviesos ir dūmai netrukdytų dangaus stebėjimų ob- 
servatoriją įsteigus, o taip pat ir ateity, miestui žymiai prasiplėtus. 

1928 m. sudaryta Pabaltijo trianguliacijos sutartis iškėlė naujus 
reikalavimus astronomijos katedros personalui, bet kartu ir suteikė 
galimumų pradėti pirmuosius observatorijos kūrimo žingsnius. Pa- 
gal šios sutarties planą Lietuvoje, be kitko, reikėjo astronominiais 
būdais nustatyti visos eilės parinktų taškų geografines koordinatas. 
Šios sutarties vykdymu rūpintis buvo pavesta Vyriausio Štabo ka- 
ro topografijos skyriui, kurio viršininku buvo plk. A. Krikščiūnas. 
Bendru universiteto ir topografijos skyriaus rūpesčiu 1928 metų 
vasarą pradėta kurtis Linksmadvaryje, prieš Pirmąjį Pasaulinį karą 
caro Rusijos pastatytame gynybos forte. Dėl lėšų ribotumo kūrima- 
sis užtruko kiek daugiau negu dvejus metus. Per tą laiką obser- 

vatorijai pavestame fortų plote buvo pastatytas tinkamas pastatas pa- 
sažiniam instrumentui, kuriame buvo išlieti gerai nuo žemės pavir- 
šiaus virpėjimų apsaugoti pamatai instrumentui pastatyti. Buvo su- 
konstruotas nustumiamas stogas ir atidaromos angos, kurios leido 
naudoti šį instrumentą visame jo meridiane. Daugiausia galvosūkio 
sudarė refraktoriaus pastato statyba. Tinkamam refraktoriaus nau- 
dojimui reikalingas stogas su siauru atidaromu plyšiu, kurį būtų 
galima atsukti į bet kurią dangaus dalį. Tokį stogą buvo galima už- 
sisakyti užsienio firmosę. Tačiau jo kaina prašoko turimas tam tiks- 
lui lėšas daugiau negu dešimteriopai. Buvo nutarta viską pasigamin- 
ti vietoje. Karo topografijos skyriui remiant ir Kauno geležinkelių 
dirbtuvėms padedant, reikiamas stogas buvo sukonstruotas ir pa- 
darytas B. Kodačio priežiūroje. Tuo metu karo topografijos skyriaus 
lėšomis įsigyta du labai geros rūšies švytuokliniai žvaigždžių laik- 
rodžiai, kurie buvo pastatyti izoliuotoje patalpoje buvusiame forto 
sandėlyje. Kituose to paties forto sandėlio skyriuose buvo patalpin- 
ti observatorijos sandėlis ir laboratorija. 

Astronominiams geodeziniams darbams vykdyti buvo įsigytas 
chronografas ir chronografo juostai matuoti Oppolzerio aparatas. La- 
borantas V. Mockus padarė reikiamą radijo aparatą laiko signalams 
priimti ir užrašyti. 

V. Mockui pasitraukus, 1932 m. astronomijos katedros laborantu 
buvo pakviestas V. Kaveckas, kuris čia dirbo iki 1936 m. pabaigos. 
Per šį laikotarpį buvo atlikta visa eilė geodezinės trianguliacijos ma- 
tavimų įvairiose Lietuvos vietose. Matavimo rezultatai ir atitinka- 
mi skaičiavimai pagal susitarimą buvo perduoti Pabaltijo Geodezi- 
nei Sąjungai, kurią sudarė estai, latviai, lietuviai, lenkai ir vo- 
kiečiai. 

Kadangi B. Kodačio buvo visą laiką siekiama sudaryti sąlygas 
moksliniams tyrinėjimams, be abejo, jis negalėjo tenkintis vien tik 
dėstymu, pratybomis ir praktinės astronomijos darbais. Kita vertus, 
turimas mažas refraktoriaus dydis labai apribojo rimtų stebėjimų 
vykdymą. Turimos lėšos neleido nė svajoti apie žymiai didesnio 
teleskopo įsigijimą. Todėl B. Kodatis siekė savo tikslo palaipsniui. 
Kai kurios jo pastabos, padarytos žymiai vėliau, verčia daryti išva- 
dą, kad 1924 m. jis užsakė katedrai refraktorių su labai masyviu ekva- 
torialiniu sumontavimu ir preciziniu varikliu, turėdamas galvoje atei- 
ties pagerinimus. 

Iš tikrųjų, 1935 m. B. Kodačio rūpesčiu buvo nupirktas 120 mm 
skersmens ir 50 cm židinio ilgio fotografinis objektyvas. Jo nurody- 
mais vietinių mechanikos dirbtuvių buvo sukonstruota kamera tam 
objektyvui ir viskas primontuota prie turimo refraktoriaus. Tokiu 

būdu turimas refraktorius pasidarė tik vedamu žiūronu, o patys ste- 
bėjimai buvo atliekami fotografiniu būdu. Trumpas fotografinio ob- 
jektyvo židinys buvo idealus Lietuvos klimatui ir paties instrumento 
palyginti kukliam didumui. Dėl abiejų šių sąlygų teko rinktis tyri- 
nėjimus statistinės astronomijos srityje. Kadangi trumpas židinys 
duoda platų regėjimo lauką, instrumentas labai tiko rinkti medžia- 
gą žvaigždžių statistikai. | 

V. Kaveckui 1936 m. pabaigoj pasitraukus, astronomijos ka- 
tedros laborantu buvo pakviestas Č. Masaitis, kuris dirbo joje labo- 
rantu, paskui jaunesniuoju asistentu ir pagaliau vyresniuoju asisten- 
tu iki 1944 m. 

1938 m. pradėtas sistemingas parinktų dangaus plotų stebėjimas 
turima fotografine kamera. Šių stebėjimų tikslas buvo surinkti pa- 
kankamai medžiagos žvaigždžių paskirstymui erdvėje tyrinėti ir kai 
kurių jų grupių statistiniam paralaksui nustatyti. 

Gautų nuotraukų kokybė ir tuo laikotarpiu buvęs labai gyvas 
astronomų domėjimasis steliarine statistika paskatino B. Kodačio ir 
jo bendradarbių norą siekti pamažu dar geresnių stebėjimo priemo- 
nių. Po eilės diskusijų nutarta ryžtis iš karto dideliam žingsniui 
ir įsigyti tikrai vertingą teleskopą. Naujam observatorijos inven- 
toriui skiriamos lėšos buvo labai mažos. Todėl nutarta įsigyti tele- 
skopą dalimis. Per Spaudos Fondą užsakytas JAV firmoje 60 cm skers- 
mens parabolinis veidrodis naujam reflektoriui. Su ribota observa- 
torijos sąmata buvo numatyta už veidrodį išmokėti per 3-4 metus. 
Tuo tarpu pradėta ruošti techninius brėžinius įvairioms teleskopo 
montavimo dalims gaminti. Šio plano nepavyko įvykdyti. Sovietų Ru- 
sijai Lietuvą okupavus, 1940 m. observatorijos pastatai ir visas plo- 
tas buvo užimti raudonosios armijos. Teko judamąjį turtą paskubo- 
mis iškraustyti ir sukrauti pirmųjų universiteto rūmų rūsy. Dėl lai- 
ko trūkumo stambesni įrengimai, kaip refraktoriaus sukamas sto- 
gas, pasažinio instrumento pagalbiniai įrengimai ir kita teko palikti 
vietoje. Viskas buvo rusų sunaikinta, prieš vokiečiams užimant Kau- 
ną 1941 m. Vėliau visas observatorijos inventorius, kartu su gana 
gerai parinktų žurnalų komplektais ir knygomis astronomijos ka- 
tedros biblioteka buvo perkeltas į Vilniaus Universiteto astronomijos 
observatoriją. Tuo pačiu metu ir astronomijos katedra, kartu su Mate- 
matikos - Gamtos Fak., buvo perkelta į Vilnių. 

Vilniaus observatorija buvo pastatyta gražioje vietoje ant Ne- 
ries kranto. Specialūs observatorijos pastatai buvo maži, kaip ir jos 
astronominiai instrumentai, tačiau gerai įrengti. Observatorija turėjo 
gerą refraktorių ir su fotografine kamera. Pats refraktorius ir jo ka- 
mera buvo labai panašūs į atsivežtąjį iš Kauno, tik truputį didesni. 

Vilniaus Universiteto observatorija 


Kameros objektyvas turėjo žymiai didesnį židinio ilgį ir todėl buvo 
mažiau tinkamas steliarinės statistikos tyrinėjimams. Todėl antrame 
observatorijos bokšte buvo pastatytas iš Kauno atsivežtasis teleskopas. 
Šiame bokšte buvo rastas reflektorius su 50 cm veidrodžiu. Pats 
veidrodis buvo labai geros kokybės, bet sumontavimas buvo vietoje 
ir labai mėgėjiškai padarytas. Buvo nutarta šio parabolinio veid- 
rodžio panaudojimą atidėti tolimesnei ateičiai, pirma rūpinantis įreng- 
ti teleskopą su didesniu iš Kauno atsivežtu veidrodžiu. Deja, prasi- 
dėjęs karas privertė šiuos planus atidėti neribotam laikui. 

1941 m. P. Slavėnas iš astronomijos katedros buvo atleistas. Ne- 
trukus į jo vietą buvo pakviestas asistentu R. Zalubas, kuris dirbo 
katedroje ir observatorijoje iki 1944 m. antrosios Sovietų Rusijos oku- 
pacijos. 

B. Kodatis, dirbdamas astronomijos katedroje išspausdino: „As- 
tronomijos paskaitas“ (dvi dalys 1928 m.), „Lietuvos astronominė ob- 
servatorija“ (1939), drauge su M. Kaveckiu ir K. Sleževičiumi apra- 
šė „Matematikos - Gamtos Fak. Darbuose“ Lietuvoje nukritusį meteo- 
ritą. P. Slavėnas parašė du astronomijos srities veikalus: „Dangaus 
spinduolius“ (1936) ir „„Astronomiją“ (1938). 

JUOZAS RAUKTYS 


BOTANIKOS KATEDRA 


Mokslinė ir taikomoji botanika yra plačios apimties savo gau- 
siomis šakomis ir susijusi su daugeliu kitų mokslų. Dėl to reikalin- 
gas didesnis mokslo, mokomasis bei pagalbinis personalas ir taip pat 
įvairesnės mokslo priemonės. 

Lietuvos Universiteto botanikos katedros užuomazga buvo Aukš- 
tuosiuose Kursuose gamtos tyrimo stotyje. Vėliau ji laipsniškai plė- 
tėsi 1922 m. įsteigtame Lietuvos Universitete. Botanikos katedra 
buvo Matematikos - Gamtos Fak. su augalų sistematikos ir augalų 
anatomijos ir fiziologijos (vėliau anatomijos - fiziologijos) kabinetais, 
aprūpintais reikalingomis mokslo priemonėmis, įsigyjamomis pagal 
sąmatą ir iš suaukotų sumų. Ypač pažymėtinas herbaras, nuo pat 
pirmųjų kabineto įsisteigimo dienų augalų sistematikos mokomojo 
personalo ruoštas, renkant Lietuvos savaiminius bei dekoratyvius eg- 
zotinius augalus, buvo pasiekęs apie 16.000 herbaro lapų. Kitų kraštų 
— jau nusikėlus į Vilniaus Universitetą — siekė 70.000 herbaro lapų. 
Abu kabinetai turėjo savo specialios literatūros bibliotekas. 

1940 m. vasarą botanikos katedra, drauge su visu Matematikos - 
Gamtos Fak., buvo perkelta į Vilnių. Botanikos katedrai mokslo rei- 
kalams buvo perduotas ir Vilniaus botanikos sodas, kuriam vadova- 
vo A. Minkevičius. Vilniuje botanikos katedra išleido „Scripta Horti 
Botanici Universitatis Vilnensis“ (Vilnius, 1941). 


Botanikos sodas 


Greta pažymėtinas ir Vytauto Didžiojo Universiteto botanikos 
sodas, iš pradžių vadintas Kauno botanikos sodu, įkurtas 1923 m. 
Aukštojoje Fredoje, gavus iš Žemės Ūkio Ministerijos 76 ha buv. 
Aukštosios Fredos dvaro dalį su keletu trobesių, parko dalimi ir 4 
tvenkiniais. Prie šio ploto dar šliejosi buv. Kauno tvirtovės pylimų 
dalis. Planą šiam sodui sudarė vokietis sodų architektas Rauchas. 
Buvo pastatyti bei pertvarkyti šiltnamiai. Veikė sistematikos, tech- 
ninių ir vaistinių augalų, morfologijos, biologijos, dekoratyvinių au- 
galų skyriai, arboretumas, alpinetumas ir kt. 

Pradžiai augalų gauta iš buvusių dvarų, pvz. Rietavo, Žagarės 
šiltnamių palmių, kurios buvo patalpintos jau savoje palminėje, Rau- 
dondvario parko ir kt. Vertingą augalų kolekciją padovanojo Ber- 
lyno - Dahlemo botanikos sodas. Greitu laiku susidarė arti 4.000 au- 
galų skirčių (species). Taip pat buvo suorganizuotas turtingas bota- 

nikos muziejus. Buvo atliekami egzotinių augalų aklimatizavimo, vais- 
tinių ir techninių augalų, tabako, sojos, apynių ir kiti tyrimai. 1931 - 
1939 m. leistas leidinys „Vytauto Didžiojo Universiteto Botanikos So- 
do Raštai“ (Sripta Horti Botanici Universitatis Vytauti Magni) ėjo 
atskirais atspaudais prie „Matematikos - Gamtos Fakulteto Darbų“ 
leidinio; iš viso buvo išleista 6 tomai (1931-1939). Juose buvo 
spausdinami ir K. Regelio „Fontes Florae Lituanae“ (Lietuvos floros 
šaltiniai); čia buvo spausdinama Lietuvos botanikų bibliografija, nau- 
ji augalai, herbaras ir kt., iš viso išėjo 7 tomai. „Botanikos Sodo 
Raštai“ buvo mainais siuntinėjami kitiems užsienio botanikos so- 
dams bei institutams, o taip pat ir šio sodo išauginamų sėklų auga- 
lų katalogai. Vytauto Didžiojo Universiteto botanikos sodo vedėjais 
buvo K. Regelis ir K. Grybėnas - Grybauskas. Šį sodą kasmet aplanky- 
davo gausios ekskursijos iš viso krašto. 


Mokslo personalas 


Mokslo ir mokomojo personalo branduolį pradžioje sudarė K. Re- 
gelis, nuo 1922 m. botanikos katedros ir augalų sistematikos kabineto 
vedėjas, taip pat botanikos sodo vedėjas iki 1940 m., ir L. Vailionis, 
augalų anatomijos ir fiziologijos kabineto vedėjas nuo 1922 m. K. Re- 
gelis dėstė: 1. augalų sistematiką, 2. augalų geografiją, 3. augalų 
ekologiją, 4. augalų sociologiją, 5. botanikos istoriją, 6. fitopatologiją, 
7. fitopaleontologiją; vedė botanikos seminarą. L. Vailionis dėstė: 
1. augalų anatomiją ir morfologiją, 2. augalų fiziologiją, 3. botani- 
ką Medicinos Fak. studentams ir 4. mikroskopiją farmacijos skyriaus 
studentams. Jaunesniųjų botanikų tarpe buvo studijuoją gamtos moks- 
lus studentai, vėliau kai kurie tapę mokslo personalo nariais, pvz. J. 
Dagys, A. Minkevičius, M. Natkevičaitė-Ivanauskienė, J. Kuprevičius, 
K. Grybėnas - Grybauskas. P. Snarskis 1940 m. pakviestas dėstytoju 
i Vilniaus Universitetą. Dar botanikos katedroje yra dirbę V. Ša- 
taitė, A. Šopauskienė ir M. Janušauskaitė-Lukaitienė. 


Mokslo personalo darbai 


Botanikos katedros remiami ar savo iniciatyva pavieniai botani- 
kai ar grupėmis yra atlikę floristinių, geobotaninių, augalų asocia- 
cijos, fenologinių, augalų ligų ir kitų tyrimų, pvz.: K. Regelis aprašė 
Dusios, Metelių, Obelijos apylinkių augalus, tyrė miškų tipus, Už- 
mario kopų augaliją, Lietuvos teritoriją suskirstė į augalų geogra- 
Tines dalis; L. Vailionis su P. Matulioniu tyrė Nemuno augaliją, 
J. Dagys — Apaščios upės pievas ir viksvynus, A. Minkevičius — 
Lietuvos grybus ir dumblius, taip pat samanas, dendroflorą, M. Nat- 

kevičaitė-Ivanauskienė — adventyvinę ir pievų florą, Verbascum ir 
Celsia hibridizavimą, P. Snarskis — rasakilas, Grybėnas - Grybaus- 
kas — vaistinius augalus, M. Janušauskaitė - Lukaitienė — Lie- 
tuvos parkų dekoratyvinius augalus, J. Kuprevičius aprašė Kauno ir 
Ukmergės apylinkių augalus, A. Šopauskienė tyrė piliakalnių javų 
grūdus. 

Botanikai savo mokslinius raštus nuo 1931 m. daugiausia skelb- 
davo „Matematikos - Gamtos Fakulteto Darbuose“, o iki tol dažniau 
„Kosmose“, „Gamtoje“ ir kt. 

Be jau minėtų tyrimų, botanikos katedros personalo mokslinę 
veiklą paryškina čia suminima svarbesnė literatūra. K. Regelio iš- 
spausdinta: „Augalų sistematikos vadovėlis“ (1934 ir 1936), „Auga- 
lų sistematika“ (I 1935 ir II 1941), nuo 1935 m. „Flora Exiccata Li- 
tuana“ (K. Regelis — aukštesnieji ir A. Minkevičius — žemesnieji 
augalai), „Bibliographia botanica Lituana“ (Matematikos - Gamtos Fa- 
kulteto Darbai, 1932), „Medžiaga Lietuvos piktžolėms pažinti“ (t.p. 
1939), „Techniniai augalai Lietuvoje“ (1940), „Lietuvos paskirstymas 
į augalų geografines dalis“ (Kosmos, 1930), „Botaniškas šieno analizis 
ir Lietuvos pievos“ (Kosmos, 1931), „Šepetos durpyno ir Šimonių gi- 
rios augmenija“ (Kosmos, XXI, 1940), „Halofitų pievos Lietuvoje“ 
(Kosmos, 1940), „J. Jundzilos kelionė per Žemaitiją“ (Gamta, 1936). 
Be veikalų ir straipsnių lietuvių kalba, K. Regelis yra išspausdinęs 
daugelį straipsnių apie Lietuvos augmeniją vokiečių kalba Šveicarijos, 
Austrijos ir Vokietijos botanikos žurnaluose. Taip pat K. Regelis yra 
parengęs spaudai „Pflanzengeographie von Litauen“ (500 psl. rank- 
raštis). L. Vailionio paskelbtų darbų tarpe minėtina: „Lietuvos Gam- 
tos Tyrimo Stoties 1920 ir 1921 m. Darbų Apyskaita su pastabomis 
apie Lietuvos fauną apskritai“ (1922 su T. Ivanausku), „Medžiagos 
žiupsnys Lietuvos dumblių augmenijai pažinti“ (Kosmos, 1930), „Lie- 
tuvos beržų rėta“ (Matematikos - Gamtos Fak. Darbai X, 1935), „Une 
nouvelle espėce de Gymneascus“ (Matematikos - Gamtos Fak. Darbai 
XI, 1936), „Rėtos beržai“ (Gamta 3, 1937). J. Dagys su J. Kupre- 
vičium ir A. Minkevičium parengė „Vadovą Lietuvos augalams pa- 
žinti“ (1934), suredagavo „Lietuvišką Botanikos žodyną“ (1938). Išsp.: 
„Apaščios upės pievos“ (Matematikos - Gamtos Fakulteto Darbai, 
1932) ir kt. A. Minkevičiaus išsp.: ,„„Untersuchungen ueber den 
Einfluess der Narkose auf die Pfilzemphaenglichkeit der Pflanzen“ 
(Phytopath. Zeit. V 2, 1932), „Lietuvos rūdžių (uredinales) floros 
metmenys“ (Matematikos - Gamtos Fakulteto Darbai XI 4, 1937), 
„Svarbesniosios tabako ligos ir jo kenkėjai“ (kartu su A. Palioniu, 
1943), „Grybai, jų rinkimas ir paruošimas rinkai“ (su R. Karuža, 
1943); Natkevičaitė-Ivanauskienė: „Cladium mariscus liekanos Lie- 

tuvoje“ (Kosmos 11, 1930), „Genetiškai - sistematiški Verbascum ir 
Celsia genčių tyrinėjimai“ (Vilniaus Universiteto Matematikos - Gam- 
tos Fak. Darbai 1, 2, 1942). M. Janušauskaitė-Lukaitienė išsp.: „Me- 
džiaga Lietuvos sodų ir parkų dekoratyviniams medžiams ir krū- 
mams pažinti“ (VDU Matematikos - Gamtos Fak. Darbai XI, 1936), 
„Duomenys apie vynmedžio kultūrą VDU botanikos sode 1931-37“ 
(XI, 1937), „Duomenys fenologinių stebėjimų, atliktų VDU botanikos 
sode 1930 -32“ (t. p., XI, 1934), J. Kuprevičius kartu su J. Dagiu ir 
A. Minkevičium sudarė ir redagavo „Vadovą augalams pažinti“ 
(1934). Be to, J. Kuprevičius išsp.: „Apie Lietuvos upių ir jūrų kopų 
augmeniją“ (Kosmos 9, 1926), „Apie agarą (Trapa natans) Lietuvo- 
je“ (Kosmos VIII, 1927), „Apie Žagarės parką“ (Kosmos 9, 1928), 
„Medžiaga Ukmergės apskričio florai tirti“ (Kosmos, 1935), „Dr. J. 
Movšovičiaus darbai apie Vilniaus krašto florą“ (Kosmos XXI, 1940) 
ir kt. K. Grybėnas - Grybauskas išsp.: „„Ramunėliai“ (1925, *1927), 
„Pipirmėtė“ (1925, 21927), „Vaistingi Lietuvos augalai“ (1926), „Įžy- 
mieji Lietuvos botanikai“ (1932), „Fenologinių stebėjimų duomenys 
iš tabako kultūros bandymų A. Fredoje“ (1933), „Gniužuliniai ir ar- 
chegoniniai augalai“ (1937), „Lietuvos vaistinių augalų sąrašas“ (1941, 
drauge su J. Movšovičium) ir kt. 

Didesnių botanikos katedros pasiekimų tarpe visų pirma pažy- 
mėtinas savo mokslinio ir mokomojo personalo paruošimas, kurio 
dalis dar ir šiandien vadovauja botanikos mokslui Lietuvoje, o lygiai 
taip pat ištisos eilės specialistų, įsigijusių botanikos žinių, dirba įvai- 
riose tyrimo bei mokymo institucijose. Botanikos katedra, palaiky- 
dama artimus ryšius su Žemės Ūkio Akademija, yra nemažai prisi- 
dėjusi prie Lietuvos žemės ir miškų ūkio pažangos. Botanikos ka- 
tedros, ypač botanikos sodo, moksliniai darbai, pasikeitimo keliu 
pasiekę atitinkamas kitų kraštų mokslo bei tyrimo institucijas, kėlė 
botanikos mokslo pasiekimus Lietuvoje ir tuo pat garsino patį uni- 
versitetą. 

Greta didžios svarbos darbų skyrium pažymėtinas katedros per- 
sonalo (dviem Žemės Ūkio Akademijos botanikams dalyvaujant) 
„Lietuviško botanikos žodyno“ paruošimas, kuris L. Vailionio buvo 
išleistas 1938 m. ir gausaus augalų herbaro surinkimas bei sudary- 
mas. 

Botanikos katedros botanikai atstovais yra dalyvavę tarptau- 
tinėse mokslinėse botanikų ekskursijose, kongresuose, suvažiavimuo- 
se ir kt., pvz. Šveicarijoje (1923 m.), Švedijoje ir Norvegijoje (1925 
m.), Čekoslovakijoje ir Lenkijoje (1928 m.), VII tarptautiniame lim- 
nologų kongrese Belgrade (1934 m.), o taip pat aktyviai veikę kas 
antri metai šaukiamuose Fenobaltijos kraštų augalų geografų (Ver- 

band fenno - baltischer Pilanzengeographen) suvažiavimuose — 1929 
m. Estijoje, 1930 m. Suomijoje, 1931 m. Latvijoje; Lietuvoje šis suva- 
žiavimas įvyko 1933 m. Mūsų botanikai dalyviai šitokiomis progomis 
ne tik telkėsi botanikos mokslo žinių, bet savo asmeniniu kontaktu 
su užsieniečiais mokslininkais bei valdžios atstovais garsino kartu ir 
vos tik atsikūrusios Nepriklausomos Lietuvos vardą. 

Be viso to negalima nepaminėti, kad Vytauto Didžiojo Universi- 
teto botanikos katedros bei atskirų botanikų dėka Lietuvoje moksli- 
nių tyrimų tikslu yra lankęsi svetimų kraštų mokslininkai botanikai, 
pvz.: vokiečių — K. Hueckas 1924 m. tyrinėjo pelkių ir vandenų 
florą, šveicaras V. Kochas 1925 m., 1929 m. P. Thompsonas tyrė dur- 
pynų gręžinius ir paskelbė žiedadulkių diagramas, B. Hryniewieckis 
iš savo surinktos medžiagos Lietuvoje išspausdino veikalą lenkų kal- 
ba „Tentamen florae Lithuaniae“ (1933), šveicaras botanikas G. Kel- 
leris 1936 m. Lietuvoje tyrė orchidinių šeimos augalus. 


PRANAS JUCAITIS 


CHEMIJOS KATEDROS 


Matematikos - Gamtos Fak. turėjo tris chemijos katedras: neor- 
ganinės ir analizinės chemijų, organinės chemijos ir fizinės chemijos. 
Jos aptarnaudavo Matematikos - Gamtos Fak., Medicinos ir Techni- 
kos fakultetų studentus, taigi chemijos, fizikos, farmacijos, cheminės 
technologijos, biologijos (botanikos ir zoologijos), medicinos, odonto- 
tologijos, technikos ir agronomijos - miškininkystės skyrių studentus 
(kol šie du paskutinieji skyriai nebuvo iškelti į Žemės Ūkio Akade- 
miją Dotnuvoje 1924 X 15). 

Kurį laiką veikė ir agronominės chemijos geognozijos (dirvo- 
žemio) katedra, kurios vedėju buvo M. Kvašninas - Samarinas. Ka- 
tedra buvo likviduota, agronomijos skyrių perkėlus į Žemės Ūkio Aka- 
demiją Dotnuvoje. 


Chemijos katedroms buvo sunku įsikurti, nes pačioje pradžioje 
trūko patalpų, medžiagų, chemikalų ir aparatų. Chemijos katedros 
1931 m. persikėlė į gana modernų Fizikos - Chemijos Institutą Links- 
makalnyje. Ilgainiui buvo įsigyta ir brangesnių aparatų, kurie buvo 
vartojami ne tik mokymo reikalams, bet įgalino atlikti ir eilę moks- 
linių tyrimo darbų. 

Medicinos studentams buvo skaitomas sutrumpintas neorganinės 
ir organinės chemijos kursas. 

Laboratorijose kiekvienas chemijos studentas gaudavo darbo vie- 
tą — spintelę su stalčiumi, su reikalingiausių stiklų ir įrankių komp- 
lektu, reikalingu nustatytiems analizės ar sintezės darbams atlikti. 
Su studentais, kuriems neorganinė ir analizinė chemija buvo antra- 
eilis dalykas, pratybos buvo atliekamos grupiniu būdu. 


Neorganinės ir analizinės chemijos katedra 


Katedros vedėjas buvo P. Butkevičius, o katedros nariai P. Juo- 
dakis (kuris dėstė neorganinę ir organinę chemiją medicinos ir odon- 
tologijos skyrių studentams), M. Buivydaitė, V. Cipseris, J. Krasaus- 
kas, B. Prapuolenis, P. Jucaitis, 1933 m. prisidėjo K. Daukšas, o 
1924 X 15 P. Jucaitis pasitraukė į Žemės Ūkio Akademiją. P. But- 
kevičiui mirus (1934 m.), katedros vedėju buvo P. Juodakis. 1936 m. 
A. Zubrys buvo paskirtas į neorganinės ir analizinės chemijos ka- 
tedrą. 

P. Juodakis dar dėstė prekių mokslą Teisių Fak., o A. Zubrys 
dėstė neorganinę ir organinę chemiją medikams, odontologams ir 
veterinoriams ir vadovavo minėtųjų specialybių studentų analizi- 
nės chemijos praktikos darbams. Be to, A. Zubrys dėstė ir organinės 
chemijos II dalį III ir IV kurso chemikams. 1939 m. susirgus P. 
Juodakiui, A. Zubriui teko laikinai eiti katedros vedėjo pareigas. 
P. Butkevičius suorganizavo neorganinės ir analizinės chemijos ka- 
tedrą, įkūrė jai priklausančias laboratorijas ir visą laiką iki pat mir- 
ties dėstė neorganinę ir analizinę chemiją chemikams, farmacinin- 
kams, biologams, technikos ir cheminės technologijos studentams, 
trumpai tariant, Matematikos - Gamtos ir Technikos fakultetų stu- 
dentams. 


Katedros ir laboratorijų organizavimas 


Neorganinės ir analizinės chemijos katedra su jai priklausan- 
čiomis laboratorijomis pradėjo veikti, kai tik įsikūrė Lietuvos Uni- 
versitetas, nes pirmieji paruošiamieji darbai buvo atlikti dar tebe- 
veikiant Aukštiesiems Kursams. Jau ir tada buvo įsigyta, nors ir 
labai kuklus kiekis, reikalingiausių laboratorijos stiklų, chemikalų 
ir paprasčiausias inventorius. Šiai katedrai buvo pavesti universiteto 
pirmųjų rūmų rūsyje 6 kambariai. Šios patalpos jau buvo pritaiky- 
tos specialiems chemijos laboratorijų reikalavimams: įtaisytos vėdina- 
mosios spintos, įvestas vandentiekis, pastatytas aparatas vandeniui 
distilinti, ir jau 1922 m. kovo mėn. buvo galima atidaryti laboratoriją 

studentų darbams bei skaityti paskaitas su demonstracijomis. Tačiau 
vis dėlto katedros aprūpinimas medžiagomis buvo dar menkas, trūk- 
davo paprasčiausių reagentų, pvz. hidroksilamino, kalio pirostibiato 
ir kitų, ir mokslo personalui tekdavo tuos ir kitus reagentus patiems 
pasigaminti iš tos medžiagos, kurią buvo galima gauti Kaune. Tačiau, 
nepaisant tų ar kitų sunkumų, vis dėlto pavyko vykdyti kokybinės 
analizės darbus su 23 studentais, suteikiant kiekvienam studentui pa- 
stovią vietą laboratorijoje su tam tikru stiklų ir aparatų rinkiniu. 


Laboratorijoje atliekami darbai 


Laboratorijoje buvo atliekami trijų rūšių darbai: neorganinė 
sintezė, arba neorganinių preparatų gamyba, kokybinė neorganinė 
analizė ir kiekybinė neorganinė analizė. Darbų programa buvo skir- 
tinga Matematikos - Gamtos Fak. chemijos ir kitiems ciklams, Me- 
dicinos Fak. farmacijos ir kitiems skyriams ir Technikos Fak. chemi- 
nės technologijos ir kitiems skyriams. 

sintezės darbų programą sudarė 17 uždavinių, privalomų tik- 
tai chemikams. Jų tarpe buvo ir paprastų darbų, pvz. dvivalentinės 
geležies chloridas, hidroksilaminas, o taip pat ir labiau sudėtingų, pvz. 
kompleksiniai chromo ar nikelio junginiai. 

Kokybinės analizės darbų programą sudarė 22 uždaviniai che- 
mikams, 13 farmacininkams, o kitiems dar mažiau. Į šią programą 
įėjo visi paprastieji metalai (kationai), jų tarpe litis, titanas, auksas, 
platina; paprastosios rūgštys (anionai). Iš retesniųjų elementų įėjo 
molibdenas, volframas, cirkonis, vanadis, selenas, teluras, uranas. 
Kiekybinės analizės darbai buvo skirstomi į 1. svorio analizę; 2. 
tūrio analizę, būtent į alkalimetriją ir acidimetriją, jodometriją, ok- 
sidimetriją ir nusėdimo analizę; 3. kolorimetriją; 4. dujų analizę; 
5. elektrolizę ir 6. potenciometrinę analizę. 

Iš tų darbų buvo privalomi: svorio analizė, tūrio analizė, kolo- 
rimetrija, dujų analizė, elektrolizė, potenciometrinis titravimas. Be to, 
buvo duodamas vienas kontrolinis uždavinys visiems metodams. 

Nors analizės darbų skaičius ir neperdidelis, tačiau jiems atlikti 
reikėjo 2-3 semestrų. 

Kokybinio pobūdžio uždaviniai būdavo įskaitomi, kai visos ti- 
riamosios medžiagos sudėtinės dalys buvo susekamos be jokios klai- 
dos. Kiekybinės analizės pratybose buvo reikalaujama apibūdinti su- 
dėtį 0.2 — 0.5 Yo tikslumu, atsižvelgiant į metodo tobulumą. 

Kaip jau minėta, Medicinos Fak. studentams neorganinę ir or- 
ganinę chemiją dėstė P. Juodakis, tačiau to fakulteto studentai che- 
mijos praktikos darbus atlikdavo neorganinės ir analizinės chemijos 

laboratorijose. Jiems, o taip pat ir odontologams, veterinarijos sky- 
riaus, Technikos Fak. ir kitiems ne chemijos ciklo studentams 
darbai buvo organizuojami daug siauresne programa ir atliekami 
grupėmis; darbą baigiant, buvo duodami kontroliniai darbai. Pagal 
programą iš praktikantų medikų buvo reikalaujama sėkmingai iš- 
spręsti 8 kokybinės analizės uždavinius, o iš gamtininkų ir farmaci- 
ninkų — 10. 

Jau 1922 m. buvo organizuoti ir neorganinės chemijos praktikos 
darbai I kurso studentams, kad jie susipažintų su pagrindinėmis che- 
mijos elementų savybėmis ir reakcijomis. Tie darbai, dėl vietos ir 
inventoriaus stokos, buvo vykdomi grupėmis, pasinaudojant fizikos 
katedros auditorija, kai ji būdavo laisva. Katedros organizavimas 
buvo sparčiai vykdomas. Pagal tam tikrą planą buvo įsigyta mokslo 
priemonių ir inventoriaus. 1922 m. rudens semestre pradėjo veikti 
ir kiekybinės analizės skyrius. 1923 m. pavasario semestre studentai 
jau galėjo atlikti kokybinės analizės skyriuje praktikos darbus ir 85 
chemijos sintezės praktikos darbus. Organizacijos darbai buvo žy- 
miai pastūmėti į priekį, nes pagal sąmatą buvo paskirta didesnė pinigų 
suma — jau sava litų valiuta. Mokslo priemonių ir įrengimų buvo 
įsigyta 106.000 litų sumai. Todėl 1923 m. rudens semestre ši katedra 
jau pajėgė vykdyti numatytą mokslo planą. Buvo suorganizuoti ir 
neorganinės chemijos praktikos darbai, o studentams chemikams bu- 
vo suorganizuoti neorganinės sintezės (preparatų gamybos) darbai. 


Čia galima pridurti, kad jau 1923 m. buvo galima duoti studentams 
ir sudėtingesnių uždavinių, reikalaujančių tobulesnių metodų ir tam 
tikros aparatūros. 

1924 m. pavasario semestre buvo tęsiamas mokslo ir organiza- 
vimo darbas. Chemijos laboratorija gavo 5 kambarius antrųjų uni- 
versiteto rūmų antrajame aukšte. Tačiau 1928 m. kiekybinės analizės 
skyrius buvo perkraustytas iš antrųjų rūmų į pirmuosius rūmus. 


1931 m. visa laboratorija buvo perkraustyta į naujai pastatytą 
Fizikos - Chemijos Institutą. Čia laboratorija gavo neblogas ir nema- 
žas patalpas. Instituto rūsyje laboratorijos I skyrius (chemijos įvadas, 
neorganinių preparatų sintezė, kokybinė analizė) gavo 200 m* ploto 
salę, kurioje tuo pačiu metu galėjo dirbti 120 praktikantų. Rūsy 
buvo sieros vandenilio kambarys ir dar asistentų bei preparatoriaus 
kambarys. Instituto I aukšte katedros žinioje buvo aparatų bei me- 
džiagų sandėliai ir paruošiamasis kambarys. Pati chemijos auditorija 
užėmė du aukštu (I ir II) ir turėjo 200 vietų klausytojams. Instituto 
II aukšto visa pusė patalpų priklausė neorganinės ir analizinės chemi- 
jos laboratorijai. 

Katedros turtas 1932 m. jau siekė apie 130.000 litų. Buvo įsigyta 
gana daug brangių ir tikslių instrumentų, didelės vertės šeši svar- 
biausiųjų chemijos mokslo žurnalų komplektai vokiečių ir prancūzų 
kalba ir visa eilė vertingų ir brangių chemijos mokslo veikalų, pvz. 
L. Gmelins „Handbuch der anorganischen Chemie“. 


Neorganinės ir analizinės chemijos katedra 1940 m. vasarą, sykiu 
su Matematikos - Gamtos Fak. buvo perkelta į Vilnių. Jos vedėju 
buvo paskirtas K. Daukšas. 


Mokslo tyrimai ir mokslo veikalai 


Mokslinio personalo darbas pasireiškė daugiausia organizacijos 
srity, įrengiant laboratorijas, vedant praktikos darbus, o taip pat skai- 
tant paskaitas. P. Butkevičius paruošė ir skaitė neorganinės che- 
mijos ir analizinės chemijos paskaitas, Matematikos - Gamtos ir Tech- 
nikos fakultetų studentams. Laboratorijoje daugiausia vyko moky- 
mo, praktikos, o ne moksliniai tyrinėjimai, nes iki 1931 m. pabaigos 
nebuvo tinkamų patalpų ir studentų skaičius, palyginti su laborato- 
rijos personalu, buvo labai didelis; pvz. 1931-1932 mokslo me- 
tais laboratorijos I skyriuje (kokybinė analizė, neorganinė sintezė) 
dirbo net 421 studentas, o laboratorijos II skyriuje (kiekybinė ana- 
lizė) dirbo 55 studentai. 


Iš darbų, kurie buvo laboratorijos vedėjo P. Butkevičiaus at- 
likti drauge su mokslinio personalo nariais ir diplomantais, minėtini: 
„Šarminių metalų osmiatai ir osmianatai“ (1937); eksperimentinę 
darbo dalį atliko K. Daukšas. Darbo rezultatai: surastas naujas bū- 
das osmianatams Os O, 2MeOH ir OsO, MeOH gaminti ir pagamin- 
ta naujų šios rūšies junginių. „Pagrindinės acidimetrijos ir alkali- 
metrijos substancijos“; eksperimentinę dalį atliko S. Aksas. Darbo 
išdava: patikrinta visa eilė pagrindinių junginių, tinkamų tam tiks- 
lui; ypač gerų rezultatų gauta su kalio pentaboratu. „Oksidacijos 
ir redukcijos reakcijos rutenio junginių eilėje“; eksperimentinę dar- 
bo dalį atliko M. Buivydaitė. Darbo išdava: pagamintas naujas 
MeRuCl, tipo junginys. 

P. Butkevičius parašė šapirografu išspausdintą neorganinės 
chemijos praktikos darbų konspektą lentelių pavidalu ir skyrium 
išspausdino „Retųjų elementų kokybinę analizę“ (1931), „Elemen- 
tarinį kokybinį analizį“ (1929) ir „Įvadą į analizinę chemiją“ (1932). 
P. Butkevičiaus pastarieji du veikalai buvo labai plataus turinio; 
kiek žinoma, daugelį analizinių reakcijų jis pats patikrino labora- 
torijoje, prieš rašydamas vadovėlius. 

Vyr. laborantas J. Krasauskas išvertė prof. Bungės „Organinės 
chemijos vadovėlį“ ir paruošė spaudai Noyes „Kokybinio analizo ele- 
mentų“ vertimą. 

K. Daukšas parašė straipsnį vardu „Šarminių metalų osmatai“, 

Pr. Jucaitis paruošė rankraštinį darbą — „Huminių rūgščių sinte- 
zas ir struktūra“. Jis pagamino humines rūgštis iš cukraus, chinono, 
pirogalolo, lignino, durpių, šiaudų ir bandė išaiškinti natūralių ir 
sintetinių huminių rūgščių konstituciją. Jis taip pat tyrė aliuminio 
hidroksido senėjimą ir jo tirpimą natrio ir kalio hidrokside bei paga- 
mino ištisą eilę natrio ir kalio aliuminatų kristalų būklėje. Darbas 
buvo išspausdintas ,„Kosmose“, ir „Zeitschrift fuer anorganische und 
allgemeine Chemie“ (191 t. 129-149 psl. bei 220 t. 257-267 psl). 


Organinės chemijos katedra 


Katedros vedėjas buvo A. Purėnas 1923 - 1925 m., o asistentai bu- 
vo M. Bliūdžius, A. Zubrys ir N. Šapira. 

A. Zubrys 1931 m. buvo komandiruotas į Zuericho universitetą. 
Grįžęs iš Zuericho, A. Zubrys 1935 m. pradėjo skaityti paskaitas 
Vytauto Didžiojo Universitete; 1936 m. paskirtas neorganinės ir ana- 
lizinės chemijos katedros docentu, bet be ten eitųjų pareigų taip 
pat skaitė ir organinės chemijos paskaitas. 


Dėstomieji dalykai ir praktikos darbai 


A. Purėnas dėstė organinės chemijos kursą Matematikos - Gam- 
tos Fak. fizikos - chemijos ir biologijos skyrių studentams, Medici- 
nos Fak. farmacijos skyriaus ir Technikos Fak. cheminės technologijos 
skyriaus studentams. N. Šapira dėstė privalomą kai kuriems studen- 
tams chemijos istorijos kursą, biochemijos kursą ir neprivalomą 
organinių junginių teorijos kursą bei karbohidratų ir jų fermenta- 
cijos kursą. Cheminės sintezės ir kiekybinės analizės praktikos dar- 
bų programą turėjo atlikti chemijos ciklo studentai, zoologijos ir bo- 
tanikos skyriaus studentai, farmacijos skyriaus bei cheminės tech- 
nologijos studentai. Privalomųjų darbų viena dalis apėmė tas sinte- 
zes, kurios supažindindavo su metodais įvedimo į organinius jungi- 
nius atskirų grupių, kaip hidroksilo, amino, nitro, nitrozo, sulfo ir ki- 
tų. Antroji sintezės darbų grupė supažindindavo su metodais esa- 
mųjų junginyje grupių pakeitimo kitomis grupėmis. Į trečiąją darbų 
grupę įėjo dažniausiai vartojami sintezės metodai, pvz. Friedelio 
ir Crafts'o, Fittigo, Grignardo ir supažindinimas su diazotavimo me- 
todu bei maloninės ir acetilo acto rūgščių esterių vartojimu. Ketvirtoji 
darbų grupė supažindindavo su kiekybine organinių junginių analize. 

Praktikos darbams studentai naudojosi A. Purėno iš vokiečių 
kalbos išverstu Hollemanno organinės chemijos vadovėliu. Biologijos 
skyriaus studentų darbai buvo atliekami vadovaujantis A. Zubrio 
nustatyta programa ir A. Purėno redaguotu vadovėliu — „Vadovėlis 
organinės chemijos praktikos darbams“. 

Laboratorija studentų praktikos darbams veikė apskritus moks- 
lo metus. | 


Katedros ir laboratorijos įsikūrimas ir darbai 


Įsikūrus Lietuvos Universitetui, organinės chemijos katedros la- 
boratorija pradėjo veikti 1922 m. lapkričio mėnesio pradžioje Lietu- 
vos Universiteto pirmųjų rūmų rūsyje. 1923 m. pavasario ir rudens 
semestrai buvo skirti suorganizuoti organinės chemijos laboratorijai 
sintezės ir elementarinės analizės studentų praktikos darbams. Per 
tuos metus įsigyta pačių reikalingaausių indų, aparatų ir chemi- 
kalų, įsitaisyta patys būtinieji laboratorijai baldai bei kiti įrengimai. 
Rudens semestre laboratorija jau buvo taip sutvarkyta, kad joje jau 
buvo galima pradėti organinės sintezės praktikos darbai. 

1924 m. pavasario semestre praktikos darbus dirbo agronomijos- 
miškininkystės ketvirtojo semestro studentai. Elementarinės (t. y. 
kiekybinės organinės) analizės darbams organizuoti dar nebuvo 
vietos. Ligi pat 1927 m. laboratorija buvo pirmųjų universiteto rū- 
mų rūsyje. Organinės chemijos laboratorija jau tada turėjo būti- 
niausias mokslo priemones, reikalingas studentų darbams, bet dėl 
lėšų ir vietos stokos negalima buvo įsigyti mokslo darbams reikalingų 
tikslių aparatų. Laboratorija turėjo nedidelę specialių knygų 500 t. 
biblioteką, jų skaičiuje pilną rinkinį „Liebig's Annalen der Chemie 
und Pharmacie“ (448 tomus). 

1931 m. pavasario semestrui pasibaigus, organinės chemijos ka- 
tedros įstaigos buvo perkeltos į Fizikos - Chemijos Institutą. Naujoje 
vietoje katedra gavo septynis šviesius, pakankamai erdvius kamba- 
rius, Čia buvo įrengta erdvi ir šviesi laboratorija studentų praktikos 
darbams su 20 darbo vietų, chemikams ir diplomantams kambarys 
su 4 darbo vietomis, organinės analizės kambarys, svarstyklių ir 
bibliotekos kambarys, asistentų ir laborantų darbo kambarys, pro- 
fesoriaus darbo kabinetas, paskaitoms ir demonstracijoms paruošia- 
masis kambarys, ir aparatūros bei medžiagos sandėlis. Patalpos buvo 
pritaikytos eiliniams studentų darbams, tačiau trūko vietos spe- 
cialiems mokslo darbams: dirbti su nuodingomis ir labai degiomis 
medžiagomis ir poliarimetriniams darbams. 


Katedros turtas 1932 m. buvo vertinamas daugiau kaip 80.000 litų. 

Organinės chemijos katedros perkėlimas į Vilnių 


1940 m. Matematikos - Gamtos Fakultetui persikėlus į Vilnių, or- 
ganinės chemijos katedra gavo patalpas Vilniaus Universiteto Fizikos 
ir Chemijos Institute. Katedros vedėjas buvo A. Zubrys; kiti perso- 
nalo nariai: Margeris Jesaitis, ir buv. Vilniaus Universiteto asistentas 
J. Saulevičius. 

Vilniaus Universitete organinės chemijos laboratorijoje tilpda- 
vo apie 40 studentų. Organinės chemijos I (bendroji organinė che- 
mija) klausydavo apie 150 antrojo kurso studentų — chemikų, far- 
macininkų ir biologų, o organinės chemijos II (specialus kursas) 
klausydavo trečiojo kurso studentai — chemikai. 

Studentams chemikams ir farmacininkams buvo duodami dau- 
giausia sintetinio pobūdžio praktikos darbai. Diplominiai darbai bu- 
vo skiriami Lietuvos terpentino sudėties klausimais, o taip pat ir 
grynai sintetinio pobūdžio. 1941 m. birželio mėn. išvežimai ir prasi- 
dėjęs karas normalų darbą sužlugdė. Vokiečiams uždarius Vilniaus 
Universitetą, laboratorijos neveikė, bet paskaitos bent iš dalies slaptai 
dar buvo skaitomos. Karo metu organinės chemijos laboratorijoje dar 
buvo tiriama Lietuvos terpentino sudėtis. 


Mokslo darbai 


A. Zubrys parašė studiją ,„Ueber die Phytoxantine, Xanthophyll 
und Zeaxanthin“ (išsp. Matematikos - Gamtos Fak. Darbuose, VIII, 
1934), „Organinės chemijos praktikos darbus“ (1931). A. Purėnas iš 
vokiečių lietuvių kalbon išvertė ir 1925 m. išspausdino prof. A. F. 
Hollemanno „Organinės chemijos vadovėlį“. Redagavo „Matematikos- 
Gamtos Fakulteto Darbus“, kurių išėjo 13 tomų. 


Fizinės chemijos ir elektrochemijos katedra 


Ši katedra įsteigta 1925 IX 16. Katedros ir jai priklausančios la- 
boratorijos vedėju buvo V. Čepinskis, nuo 1930 m. katedros asistentu 
J. Matulis. 1925 m. rudens semestre V. Čepinskis pradėjo dėstyti fi- 
zinę chemiją su elektrochemija. Katedra aptarnavo Matematikos - 
Gamtos Fak. fizikos - chemijos skyrių, Medicinos Fak. — farmacijos 
skyrių ir Technikos Fak. — cheminės technologijos skyrių. V. Čepins- 
kiui iš universiteto pasitraukus, 1936 m. šios katedros vedėju liko 
J. Matulis, kuris dėstė tuos pat kursus, kaip ir V. Čepinskis. Kate- 
droje dar dirbo dr. J. Janickis ir A. Glodenis. 

Ši katedra užėmė 1 kambarį fizikos auditorijoje pirmuose uni- 
versiteto rūmuose. Laboratorija, be mokymo ir praktikos darbams 
atlikti reikalingų aparatų bei įrengimų, turėjo ir atskirą biblioteką. 

Studentų praktikos darbai buvo vedami šia programa: 1. moleku- 
liniam svoriui nustatyti metodai, 2. molekulinis elektrolitų laidu- 
mas, 3. molekulinis šviesos lūžimas, molekulinė dispersija ir absorb- 
cija, 4. spektrometriniai darbai, 5. mikrocheminės reakcijos, 6. che- 
minei pusiausvyrai nustatyti metodai, 7. reakcijos greičiui nustatyti 
metodai, 8. poliarimetrija (cukraus inversija), 9. hidrolizės konstan- 
tos nustatymas, 10. koloidų tyrinėjimas. 


Mokslo darbas, bent 1925-1927 metų tarpsnyje, nebuvo galimas 
dėl vietos stokos, nors ir buvo numatyti tyrinėjimai atomų struktū- 
ros ir spektrų srityje, valentingumo esmės, koloidų reikšmės dirvos 
procesuose, celiuliozės gamybos elektrolitiniais procesais ir tyliųjų 
elektros išlydžių įtaka žemės derlingumui. 


Nuo 1931 m. rudens fizinės chemijos ir elektrochemijos katedra 
gavo visai tinkamas patalpas Fizikos - Chemijos Institute. Laborato- 
rija gavo iš viso 11 kambarių: bibliotekai ir svarstyklėms, fizinės 
chemijos darbams, elektrochemijos darbams, fotochemijai ir fotogra- 
fijai, bendrajai spektrografijai ir X-spektrografijai, du mažus kam- 
barius diplomantams ir doktorantams, kambarius profesoriui ir asis- 
tentams, patalpas reagentų sandėliui ir kambarį precizijos mechani- 
kui. Paskaitos buvo skaitomos fizikos auditorijoje. Laboratorijos įren- 
gimas ir aparatūra prilygo tos pat paskirties Vakarų Europos uni- 
versitetų laboratorijoms. Buvo ir tokių aparatų, kurie tiko savaran 
kiškiems mokslo tyrinėjimams, taigi ir doktorantų eksperimentiniai — 
darbams, pvz. geras potenciometras, matomos ir ultravioletinės spekt- 
ro dalies spektografas, X-spektrografas, fotocelė su pritaikytu poten- 
ciometru ir gyvsidabrio kvarco lempa. 


Reikia tačiau konstatuoti, kad iki 1931 m., be diplominių dar- 
bų, originalių mokslinių tyrinėjimų laboratorijoje nebuvo vykdo- 
ma. Mat, laboratorija aptarnaudavo kelių fakultetų įvairių skyrių stu- 
dentus. Kita vertus, laboratorijos vedėjas V. Čepinskis kurį laiką 
buvo ir Lietuvos Universiteto rektorius, tad jam nelikdavo laiko moks- 
liniams tyrinėjimams. J. Matulis, jau pradėjęs savarankišką darbą 
fotosintezės srityje, nuo 1931 m. rudens buvo komandiruotas į Leip- 
zigo universitetą specializuotis fotochemijos srityje. 


1940 m. fizinės chemijos katedra sykiu su Matematikos - Gamt- 
tos Fak. persikėlė į Vilnių. Katedros vedėju buvo J. Matulis (drau- 
ge jis buvo ir Matematikos - Gamtos Fak. dekanu). Fizinės chemijos 
katedra tilpo Vilniaus Universiteto Fizikos ir Chemijos Institute. 


Fizinės chemijos laboratorijos turtas 1932 m. buvo apie 130.000 
litų vertės. 

Mokslo personalo darbai 


V. Čepinskio darbai prieš ateinant į Lietuvos Universitetą: 
„Ueber die Aenderung der freien Energie bei geschmolzenen Halo- 
genverbindungen einiger Schwermetalle“ ir „Einige Messungen an 
Gasketten“ (Zeitschrift fuer anorganische Chemie, 1899 ir 1902) 
ir kt. Lietuvos Universitete dirbdamas V. Čepinskis išspausdino: ,„Fi- 
zikos paskaitas“ (7 dalys, 1923 - 1926), „Atomą“ (1924), „Fizinę che- 
miją“ (3 dalys, 1928 - 1930), „Elektroninę valentingumo teoriją“ (1928), 
„Elektrochemiją“ (1933), „Branduolio chemiją“ (1937). 


J. Matulio darbai: „Fotodichroizmo tyrinėjimai organinių dažų 
kolodijo ir želatinos sistemose“ (1934, disertacija daktaro laipsniui 
gauti); „Weigerto efektas ir fotocheminiai procesai sidabro haloge- 
nidų želatinoje“ (1936; habilitacijos darbas privatdocento teisei gauti). 


Nežiūrint visų sunkumų, chemijos katedros atliko svarbų vaid- 
menį mokymo ir mokslo darbe. Paskaitos ir praktikos darbai bu- 
vo atliekami panašiai, kaip ir Vakarų Europos universitetuose. 
Jos ne tik paruošė ištisą eilę specialistų chemikų ir farmacininkų, 
bet jų personalas jau pradėjo pasireikšti ir originaliais mokslo ir ty- 
rimo darbais, bei universitetinių kursų vadovėlių parengimu. 


ALBINA ir PRANAS ČEPĖNAI 


FIZIKOS KATEDRA 


Nuo pat Lietuvos Universiteto įsteigimo iki 1926 m. šios katedros 
vedėju buvo V. Čepinskis, 1926 - 1931 m. — K. Šliūpas, o nuo 1931 m. 
iki universiteto- perkėlimo į Vilnių, t. y. iki 1940 m. — Ig. Končius. 
Šios katedros dėstytojai, be aukščiau suminėtų V. Čepinskio, K. Šliū- 
po ir Ig. Končiaus, dar buvo: K. Sleževičius, V. Jakovickas, P. Braz- 
džiūnas, K. Baršauskas, J. Matulis, A. Puodžiukynas, A. Jucys ir A. 
Žvironas. 


V. Čepinskis iki 1926 m. skaitė teorinę ir eksperimentinę fi- 
ziką, o nuo 1925 m. rudens semestro jis pradėjo dėstyti fizinę 
chemiją ir nuo 1926 m. pradėjo vadovauti naujai sudarytai fizinės 
chemijos katedrai. Nuo tada eksperimentinę fiziką ir jos papildo- 
mus kursus dėstė Ig. Končius, o K. Sleževičius — eksperimentinės 
fizikos metodiką, geofiziką ir eksperimentinės fizikos I dalį (mecha- 
niką, hidrodinamiką, aerodinamiką ir šilumą). 

K. Šliūpas nuo 1925 m. skaitė teorinę fiziką, termodinamiką ir 
fizikos istoriją, o V. Jakovickas nuo 1925 m. — teorinę elektrotech- 
niką ir elektros trauką. 

P. Brazdžiūnas dėstė elektrodinamiką, paklaidų skaičiavimą, ter- 
modinamiką ir kvantų teoriją. 1940 m. Matematikos - Gamtos Fak. 
buvo perkeltas į Vilnių. Vilniaus Universitete P. Brazdžiūnas buvo 
paskirtas eksperimentinės fizikos katedros vedėju ir ten jis dėstė eks- 
perimentinę fiziką. 

Ig. Končius pasiliko Kaune, kur buvo paskirtas fizikos katedros 
vedėju Technologijos Fak. K. Baršauskas Matematikos - Gamtos Fak. 
fizikos katedroje pradėjo dirbti 1930 m. 1940 m. jis liko Kaune ir 
pirmosios sovietų okupacijos metu buvo pakeltas profesoriumi ir pa- 
skirtas fizikos katedros vedėju vietoje Ig. Končiaus. 1941 m. vokie- 
čiams Lietuvą okupavus, K. Baršauskas iš katedros vedėjo pareigų 
buvo atleistas ir liko toje katedroje dirbti tik docento titulu ligi uni- 
versiteto uždarymo. Ig. Končius buvo sugrąžintas į fizikos ka- 
tedros vedėjo pareigas. 

J. Matulis dėstė fizinę chemiją. 1936 m. V. Čepinskiui išėjus 
iš universiteto į pensiją, J. Matulis buvo paskirtas vedėju fizinės 
chemijos ir elektrochemijos katedros, kuri su fakultetu 1940 m. buvo 
iškelta į Vilnių. 

A. Puodžiukynas dirbo katedroje nuo 1928 m.; dėstė mechani- 
ką, statikinę mechaniką ir teorinę optiką. A. Žvironas dėstė mechani- 
ką, eksperimentinę fiziką ir vedė fizikos pratybas. 

Iki 1931 m. fizikos katedra ir jos įstaigos buvo primuosiuose uni- 
versiteto rūmuose, trijuose kambariuose. Todėl dėl ankštumo dar- 
bo sąlygos buvo itin sunkios. Ši katedra paskaitomis ir laboratorijo- 
mis aptarnavo net tris fakultetus — Matematikos - Gamtos, Medici- 
nos ir Technikos. Vien fizikos mokslo paskaitų kasmet klausydavo 
apie 700 studentų. Laboratorijos taip pat buvo labai ankštos, darbo 
sąlygos ir profesūrai ir studentams buvo tikrai sunkios. 

Fizikos - Chemijos Institutą pastačius, 1931 m. fizikos katedra, jos 
laboratorijos ir visos kitos šios katedros įstaigos tuoj pat buvo per- 
keltos į šį institutą. Čia fizikos katedrai buvo paskirta žymiai dau- 
giau gerai įrengtų ir pritaikytų patalpų paskaitoms, laboratorijoms, 
bibliotekai ir kitoms šios katedros įstaigoms. Fizikos katedra turėjo 
savo specialią biblioteką. 


Mokslo personalo išspausdinti darbai 


V. Čepinskio išspausdinti darbai paminėti fizinės chemijos ir elek- 
trochemijos katedros aprašyme. K. Baršauskas paskelbė straipsnį 
„Antrinių kosminių spindulių energijos pasiskirstymo klausimu“ (Ma- 

tematikos - Gamtos Fak. Darbai XII, 1938), P. Brazdžiūnas parašė 
„Baltijos jūros Lietuvos pakraščio 1930 m. magnetinius matavimus“ 
(1930), V. Jakovickas „Nuolatinės srovės elektros mašinų apskaičia- 
vimą“ (1931), Ig. Končius „Fizikos terminų žodyną“ (išsp. ,„Gamtoje“), 
„50 fizikos praktikos darbų“ (1928), su A. Juška paruošė ir redagavo 
„Fizikos kursą“; J. Matulio išspausdinti darbai taip pat pažymėti 
fizinės chemijos katedroje. A. Puodžiūkynas „Elektrinės palaidžio 
varžos ir jo struktūros kitimus“ (Matematikos - Gamtos Fak. Darbai, 
X, 1936), K. Šliūpas „Termodinamiką“ (1923), Antrąjį termodina- 
mikos dėsnį (Technika, 1925), A. Žvironas mokslinę studiją „Gyvojo 
sidabro rezonanso 2537 A linijos hiperfeinstruktūros Zeemano efek- 
tą“ (Matematikos - Gamtos Fak. Darbai, VIII, 1934 ir XII, 1938), 
„Aštuoniolika fizikos praktikos darbų“ (1928). 


IGNAS SALDUKAS 


GEOFIZIKOS IR METEOROLOGIJOS KATEDRA 


Geofizikos ir meteorologijos katedra buvo įsteigta 1923 m. rudenį. 
Prieš tai meteorologijos kursą skaitė fizikos katedros asistentas K. 
Sleževičius. Pirmuoju geofizikos ir meteorologijos katedros vedėju 
buvo V. Čepinskis. K. Sleževičius netrukus pakeltas į docentus buvo 
perkeltas į naujai suorganizuotą katedrą. V. Čepinskis skaitė žemės 
magnetizmą ir atmosferos elektrą, o likusias geofizikos mokslo šakas 
dėstė K. Sleževičius. Tuo metu Lietuvoje buvo organizuojamas me- 
teorologinis stočių tinklas. Kaune jau veikė centrinė stotis — vad. 
Meteorologijos Biuras, kuris palaikė kontaktą su fizikos, o vėliau su 
geofizikos ir meteorologijos katedra. 

Vyriausiai Meteorologijos Biuro priežiūrai buvo sudaryta ko- 
misija iš V. Čepinskio, K. Sleževičiaus ir Meteorologijos Biuro ve- 
dėjo S. Olšausko. 

Kadangi V. Čepinskis 1923 - 1924 m. buvo universiteto rektorius, 
jis iš katedros vedėjo pareigų pasitraukė, o geofizikos ir meteoro- 
logijos katedros vedėju buvo paskirtas K. Sleževičius. Katedros 
asistentu buvo išrinktas S. Olšauskas. Jis kartu ėjo ir Meteorologijos 
Biuro vedėjo pareigas. K. Sleževičius katedros vedėju išbuvo visą 
Lietuvos nepriklausomybės laiką. 

1936 m. rudenį Meteorologijos Biuras buvo praplėstas bei per- 
organizuotas ir pavadintas Klimatalogijos Institutu. Šio instituto di- 

rektorium buvo paskirtas S. Olšauskas, kuris nuo to laiko iš asistento 
pareigų pasitraukė. Jo vietoje 1936 m. rudenį katedros asistentu buvo 
išrinktas Ig. Saldukas. 

1940 m. geofizikos ir meteorologijos katedra, kartu su visu Mate- 
matikos - Gamtos Fak., buvo iškelta į Vilnių. Nuo 1940 m. rudens ka- 
tedrai buvo pridėtas dar vienas jaunesniojo personalo etatas. Į laisvą 
etatą buvo paskirtas J. Andriušis. 

Geofizikos ir meteorologijos katedros personalas, be tiesioginio 
mokymo, daug dirbo ir mokslo srityje. Neminint visos eilės mokslinių 
straipsnių „„Kosmose“, „Gamtoje“ bei „„Meteorologisches Zeitschrift“, 
jie vykdė nemaža mokslinių tyrimo darbų. Žymesnieji tų darbų: 
K. Sleževičiųs atliko gravimetrinius matavimus Lietuvoje, o K. Sle- 
ževičius ir Ig. Saldukas — magnetinius matavimus Lietuvoje. Iki tol 
tokių matavimų Lietuvoje nebuvo daryta. 

Be to, dar 1930 m. buvo atlikti magnetiniai matavimai Baltijos 
jūroje ties Lietuvos pakraščiu. Juos įvykdė estų kapitonas Gernet. 
Tuos matavimus vykdant, dalyvavo ir juos aprašė P. Brazdžiūnas. 

Daug darbo buvo įdėta į saulės radiacijos matavimus Kaune ir 
vėliau Vilniuje. Taip pat buvo atlikta daug magnetinių matavimų, 
tiriant magnetines anomalijas. Šiuos darbus nutraukė Antrojo Pa- 
saulinio karo įvykiai. 

Svarbesnieji spaudiniai: K. Sleževičius, Gravimetriniai darbai 
Lietuvoje su Sterneck'o aparatu ties triangulacijos signalais, įeinan- 
čiais į Pabaltijos Geodezinės Komisijos nustatytą tinklą (VDU Ma- 
tematikos - Gamtos Fakulteto Darbai, VIII, 1934); K. Sleževičius, Gra- 
vimetriniai darbai 1934 m. ir svorio jėgos greitėjimas Lietuvoje (ten 
pat, X, 1936); K. Sleževičius ir Ig. Saldukas, Lietuvos Magnetinė nuo- 
trauka padaryta 1936 - 1938 metais (Vilniaus Universiteto, Matemati- 
kos - Gamtos Fakulteto Darbai, Vilnius 1941). 


VLADAS VILIAMAS 


GEOGRAFIJOS MOKSLAS LIETUVOS UNIVERSITETE 


Keliais pirmaisiais Lietuvos Universiteto gyvenimo metais geo- 
grafija visai nebuvo dėstoma. Geografija buvo pradėta dėstyti tik 
1925 - 1926 m., lygiagrečiai net dviejuose fakultetuose — Teologijos - 
Filosofijos ir Matematikos - Gamtos. 

Teologijos - Filosofijos Fak. katedros vedėjas ir dėstytojas bu- 
vo K. Pakštas. Čia buvo dėstoma: 1. regioninė geografija, 2. fizinė 
geografija, 3. antropogeografija 4. ekonominė geografija, 5. istorinė 
geografija, 6. klimatologija, 7. Lietuvos geografija, 8. geografijos me- 
todika ir vedamos geografijos pratybos. Tokia tvarka buvo iki 1932 m., 
kai tame fakultete geografijos katedra buvo panaikinta. 

Nuo 1926-1927 mokslo metų Matematikos - Gamtos Fak. buvo 
įsteigta geografijos ir antropologijos katedra, kurios vedėju buvo 
pakviestas T. Daukantas. Jis dėstė: 1. fizinę geografiją, 2. bendrąją 
geografiją, 3. antropogeografiją, be to, 4. ūkio geografiją Teisių ir 
Ekonominio Fak. studentams. Katedra tada veikė gamtos tyrimo 
stoties namuose. Čia buvo pradėtas organizuoti ir geografijos ka- 
binetas, pradžioje teturėjęs keletą žemėlapių, vieną kitą atlasą ir kele- 
tą knygų. 

1930 m. birželio 10 d. T. Daukantas iš katedros vedėjų pasitraukė. 
Jam pasitraukus, katedrą laikinai globoti 1930 m. rugsėjo 1 d. buvo 
pavesta Pr. Šivickiui. 

1932 m. balandžio 1 d. Matematikos - Gamtos Fak. geografijos 
katedrą pavedė vadovauti privatdocentui K. Pakštui, kuris iki tol 
buvo Teologijos - Filosofijos Fak. e. o. profesorius. 

Katedros įstaiga dabar veikė Vytauto Didžiojo Universiteto di- 
džiuosiuose rūmuose. Jos turtą tuo metu sudarė: ūkio inventorius, 
mokslo inventorius ir knygos. Dar prieš paskiriant K. Pakštą ka- 
tedros vedėju, asistentu buvo išrinktas K. Bieliukas, 1936 m. gavęs 
daktaro laipsnį. Katedra po truputį augo ir turtėjo. Buvo pradėti 
tyrinėti Lietuvos ežerai, ypač jų gylio matavimas ir morfometrija. 
Buvo ištirta morfometrija ir morfologija: Grabuosto, Ilgio, Sartų, Ru- 
bikių, Daugų, Tauragno, Alaušo, Avilio, Čičirio, Zaraso ir eilės kitų 
ežerų. Tyrinėjimo duomenys daugiausia buvo skelbiami „Kosmos“ 
žurnale. Nuo 1937 m. pradžios geografijos katedrą papildė antrasis 
asistentas V. Viliamas, baigęs mokslus Berlyno universitete ir para- 
šęs disertaciją „Das baltische Grenzraum und die Ostgrenze der bal- 
tischen Staaten“, už kurią 1936 m. gavo daktaro laipsnį. Tuo metu 
K. Bieliukas buvo komandiruotas dviem metams į Prahą speciali- 
zuotis. 1938 m. K. Pakštas išvyko į Jungtines Amerikos Valstybes. 
Katedros reikalus kurį laiką teko tvarkyti V. Viliamui, perimti Vil- 
niaus Universiteto geografijos katedrą ir dėstyti ūkio geografiją 
Teisių ir Ekonomikos fakultetų studentams. Fizinės geografijos ka- 
tedros vedėju Vilniaus Universitete nuo 1940 m. buvo K. Bieliukas. 

Artimai su geografijos katedros veikla 1934 m. sausio 26 d. 
buvo įsteigta Lietuvos Geografinė Draugija. Ji turėjo apie 100 narių 

ir jos veikla daugiausia reiškėsi organizuojant viešas paskaitas, pa- 
laikant santykius su kitų kraštų geografinėmis draugijomis, eks- 
kursijas ir keliones organizuojant ir kt. 

Tarptautiniuose geografijos kongresuose Varšuvoje 1934 m. Lie- 
tuvai neoficialiai atstovavo V. Viliamas, o 1938 m. Amsterdame — 
K. Pakštas ir V. Viliamas. K. Pakšto referatas „L'ėmigration litua- 
nienne et ses causes“ buvo išspausdintas Amsterdame šio kongreso 
darbuose. 

Prof. K. Pakštas išspausdino: „Climat de la Lituanie“ (1926, tas 
pat ir lietuviškai), „Baltijos respublikų politinė geografija“ (1929; 
taip pat išėjo vertimai latvių ir lenkų kalbomis), „Lietuvos ribų prob- 
lema“ (1939), „The Balto - Scandian Confederation“ (1942), „Coloni- 
zation opportunities in Angola“ (1934). 

T. Daukantas išspausdino: „Pietų Brazilija ir išeivijos perspek- 
tyvos“ (Matematikos - Gamtos Fak. Darbai, 1931). K. Bieliukas iš- 
leido: „Žemės paviršiaus modelių darymas mokyklose“ (1934) ir 
„Dovinės Baseino ežerai“ (1937). V. Viliamas išspausdino: „Kuršių 
marių keliaujančios kopos ir įtaka sodyboms“ (1932), „Vilniaus kraš- 
to geografinė apžvalga“ (1940) ir su Č. Pakucku — „Fizinės geografi- 
jos ir geologijos pagrindai“ (1938). 


ALBINA ir PRANAS čEPĖNAI 


MATEMATIKOS KATEDRA 


Matematikos katedra veikė pirmuosiuose universiteto rūmuose. 
Katedros vedėjas nuo 1923 m. iki 1930 m. pavasario buvo O. Folkas 
(Volk); dėstytojai; Z. Žemaitis, V. Biržiška, J. Gravrogkas, P. Šer- 
nas, vėliau, katedrai plečiantis, dėstė B. Kodatis, P. Katilius, O. Sta- 
naitis, P. Slavėnas ir R. Lakovskis. 

O. Folkas dėstė: 1. funkcijų teoriją, 2. diferencialinės lygtis, 3. 
skaičių teoriją, 4. aukštąją algebrą, 5. analizinę mechaniką, 6. elipsi- 
nes funkcijas, 7. Fourier eilutes. 

Z. Žemaitis dėstė: 1. diferencialinį ir integralinį skaičiavimą, 
analizinę geometriją, 2. matematikos istoriją ir metodiką, 3. anali- 
zės įvadą, o vėliau, O. Folkui iš Lietuvos išvykus, jis dėstė ir 4. aukš- 
tąją algebrą, diferencialinę geometriją ir Fourier eilutes. 

V. Biržiška skaitė: 1. tikimybių teoriją, 2. variacinį skaičiavimą, 
3. baigtinių skirtumų teoriją, 4. skaičių teoriją, 5. integralinį skai- 

čiavimą, 6. analizės įvadą, 7. aibių teoriją, 8. diferencialinę geomet- 
riją, 9. funkcijų teorijos elementus, 10. kompleksinio kintamojo 
funkcijų teoriją, 11. analizinę mechaniką, 12. elipsiškųjų funkcijų 
teoriją. Be to, Teisių Fak. Viktoras Biržiška dėstė politinę aritmetiką 
ir matematiškuosius statistikos pagrindus. 

J. Gravrogkas dėstė analizinę geometriją ir braižomąją geomet- 
riją. 

Astronomijos katedros vedėjo B. Kodačio žinioje buvo aukštosios 
matematikos elementai (chemikams ir farmacininkams) ir sferinė 
trigonometrija. 

P. Katilius nuo 1930 m. skaitė: 1. analizinę geometriją, 2. dife- 
rencialinių lygčių teoriją, 3. projektyvinę geometriją, 4. neeuklidinę 
geometriją ir 5. variacinį skaičiavimą. 

Astronomijos katedroje P. Slavėnas 1930-1931 m. dėstė aukš- 
tąją algebrą ir baigtinių skirtumų teoriją. 

Vyr. asist. P. Šernas 1922 - 1928 m. dėstė aukštosios matematikos 
elementus (studentams chemikams ir farmacininkams), sferinę tri- 
gonometriją ir Technikos Fak. studentams — analizinę geometriją. 

O. Stanaitis 1935-1943 m. dėstė: 1. integralines lygtis, 2. aukš- 
tosios matematikos elementus, 3. variacinį skaičiavimą bei vadovavo 
variacinio skaičiavimo, funkcijų teorijos ir aukštosios matematikos 
elementų pratyboms. 

Matematikos katedra nuo 1931 m. sausio 2 d. buvo padalyta 
į dvi katedras: 1. geometrijos katedrą, kurios vedėju buvo Z. Žemai- 
tis ir 2. matematinės analizės katedrą su vedėju Viktoru Biržiška. 
Šios abi katedros sudarė matematikos skyrių. 

Matematikos skyrius turėjo savo specialią biblioteką. Iki 1930 m. 
pavasario bibliotekai vadovavo O. Folkas, o nuo 1930 m. — V. Bir- 
žiška. Skyriaus biblioteką tvarkė matematikos katedrų asistentai. Šia 
biblioteka naudojosi ir Technikos Fak. studentai. Žymią matematikos 
skyriaus bibliotekos dalį sudarė knygos, nupirktos iš Muencheno univ. 
prof. dr. Aurelijaus Voss, kuriam Lietuvos Universitetas 1924 m. 
suteikė garbės daktaro laipsnį. Šios bibliotekos ir kito matematikos 
skyriaus turto vertė siekė apie 100.000 litų. 


Katedros personalo išspausdinti darbai 


Bedirbdamas Lietuvos Universitete O. Folkas (Volk) išspausdino 
„Aukštąją algebrą“ (1925), „Paprastųjų ir dalinių diferencialinių 
lygčių paskaitas“ (1929). Be to, mokslinius matematikos straipsnius 
jis spausdino „Matematikos - Gamtos Fak. Darbuose“, „Logose“, „Kos- 
mose“. Viktoras Biržiška išspausdino: „Įvadą analizėn“ (1928), „In- 

tegralinį skaičiavimą ir apibrėžtinių integralų teoriją“ (1930), „„Ma- 
tematikos tikimybių teorijos pagrindus“, „Matematinę funkciją“ 
(1938). J. Gravrogkas parašė „Jėgų lygiagretainį ir dviejų lygiagre- 
čių jėgų atstojamosios tiesiosios padėtį“ (1929), „Keletą pastabų ma- 
terialinio taško judėjimo klausimu“ (Technika, 1933). Z. Žemaitis 
išsp.: „„Diferencialinį ir integralinį skaičiavimą“ (rotatoriumi, ?1939), 
„Matematikos istoriografiją ir M. Cantor“ (Matematikos - Gamtos Fak. 
Darbai, V, 1930). P. Katilius išspausdino „Analizinę geometriją“ 
(1940). O. Stanaitis „Iš Lamė funkcijų teorijos“ (Matematikos - Gam- 
tos Fak. Darbai, XI, 1937) ir „Ueber die Integralgleichungen der 
Lamėschen und verwandten Funktionen“ (ten pat, XIII, 1939). P. 
Šernas „Sferinę trigonometriją“ (1925). 


PRANAS čEPĖNAS 


MINERALOGIJOS IR GEOLOGIJOS KATEDRA 


Lietuvos Universitetą atidarius, Matematikos - Gamtos Fak. tuoj 
pat buvo pradėta organizuoti geologijos ir mineralogijos katedra. 
1923 m. šios katedros vedėju buvo paskirtas olandas G. Smit-Sibin- 
ga, kuris šiai katedrai vadovavo ligi 1925 m. 1925 - 1926 m. katedrai 
vadovavo M. Tamošauskas, o jam mirus, 1926 - 1936 m. — M. Kavec- 
kis, kol ši katedra buvo perskirta į dvi atskiras dalis, būtent: 1. 
geologijos ir paleontologijos ir 2. mineralogijos ir kristalografijos ka- 
tedras. Naujai sudarytai geologijos ir paleontologijos katedrai va- 
davavo J. Dalinkevičius nuo 1936 m. iki 1942 m. 1942-1944 m. 
šios katedros vedėju buvo Č. Pakuckas. Mineralogijos ir kristalogra- 
Tijos katedros vedėju pasiliko M. Kaveckis, kuris jai vadovavo ligi 
Vilniaus Universiteto uždarymo 1943 m. 

Nuo pat pradžios 1922-1923 m. geologiją, mineralogiją ir kris- 
talografiją dėstė Technikos Fak. prof. P. Jodelė. 1923 - 1925 moks- 
lo metais geologiją skaitė G. Smit-Sibinga, 1925 - 1926 m. — M. Ta- 
mošauskas, o nuo 1926 m. visą laiką M. Kaveckis, kuris jau nuo 
1924 m. universitete dėstė mineralogiją ir kristalografiją. Rusų kil- 
mės M. Kvašninas-Samarinas nuo 1924 m. dėstė fizinę geologiją ir 
regioninę geologiją, o nuo 1926 m. — paleontologiją; jo asistentas 
Z. Novickis nuo 1926 m. iki 1931 m. dėstė kristaloptiką. J. Dalinke- 
vičius nuo 1932 m. dėstė petrografiją. C. Pakuckas dėstė istorinę 
geologiją ir paleontologiją. 

Šios katedros uždavinys, be kita ko, buvo vykdyti Lietuvos geo- 
loginius tyrinėjimus, kurie ir buvo pradėti jau 1924 m. Tačiau ligi 
1926 m. atliktieji geologiniai tyrinėjimai nebuvo moksliškai aprašy- 
ti, nes dalį surinktos medžiagos išsivežė iš Lietuvos išvykdamas bu- 
vęs prof. Smit-Sibinga, o 1925 m. įvykdytos ekspedicijos surinktoji 
medžiaga dėl jo vadovo M. Tamošausko mirties taip pat nebuvo ap- 
rašyta. Vėlyvesnėse, beveik kasmet vykdomose geologinėse ekspe- 
dicijose buvo surinkta daug vertingos medžiagos. 

Mineralogijos ir geologijos katedros pastangomis 1927 m. buvo 
pradėti tyrinėti Kauno - Pajiesio - Rumšiškių rajonų pagrindiniai 
kreidos sluoksniai. Tuo pat metu buvo atliktas Marvos, Veršvų ir 
Jiesios upės rajono tyrimas, kur buvo surasta didelė baltos kreidos 
atsarga, tinkama pramonės reikalams. 

1928 m. buvo tiriami kreidos sluoksniai Skirsnemunės - Jurbarko 
rajone. Tame pat rajone buvo padaryta keletas gilesnių gręžinių (iki 
37 m gilumo) ir tų gręžinių medžiagos analizės (užsienio autoritetų 
patvirtintos) parodė, kad ši medžiaga tinka portland cementui ga- 
minti. 

1929 m. buvo patikrinti šiaurės Lietuvos devono ir permės sluos- 
niai ir buvo išaiškinta, kad Šiaulių - Mažeikių rajone yra labai daug 
kalkakmenių medžiagos, kurios grynumas siekia 97 - 99 Yo kalcio kar- 
bonato. 1930 m. Šiaulių - Joniškio - Biržų - Pasvalio rajone buvo su- 
rasta didelės atsargos aukštos kokybės gipso sluoksnių. 1931 m. bu- 
vo atlikti gilesni tyrimai pagrindinių sluoksnių Šventosios ir Ne- 
ries upių rajone. Geologiniai tyrinėjimai ir gręžiniai įvariose Lie- 
tuvos vietose buvo tęsiami ir vėliau. Plečiant pieninių tinklą ir 
gręžiant joms artezinius šulinius, buvo surenkama daug vertingos 
medžiagos. Buvo stengiamasi šios katedros kontrolėn paimti visus 
privačius gręžinius. 

Apskritai, geologijos ir mineralogijos katedra suorganizavo Lie- 
tuvos geologinius tyrinėjimus ir parengė išsamią programą Lietuvos 
geologiniai struktūrai ir ypač naudingiems žemės turtams tirti. 

Geologijos ir mineralogijos katedra turėjo du kabinetus: 1. mi- 
neralogijos ir kristalografijos ir 2. geologijos ir paleontologijos. 

Mineralogijos ir kristalografijos kabinetas buvo suorganizuotas 
1926 m., bet jo užuomazga laikytina 1923 m. kada buvo susirūpinta 
jo reikalingumu. Pradžioje jis buvo fizikos kabineto patalpose, vė- 
liau buvo gautas kambarys gamtos tyrimo stotyje, o 1930 m. buvo 
perkeltas į Vytauto Didžiojo Universiteto didžiuosius rūmus. Šio ka- 
bineto vedėju nuo 1926 m. buvo M. Kaveckis. Kabineto laboratori- 
joje buvo atliekami trijų rūšių darbai: 1. tyrimas įvairių rūšių 

struktūros, kristalų fizinių bei optinių savybių ir kristalografinės 
projekcijos, 2. mineralogijos pratybos, t. y. mineralų analizės ir mi- 
neralų apibūdinimas, ir 3. specialūs darbai: geologinių ekspedicijų 
surinktų medžiagų ir kristaloptikos tyrinėjimai. Šiuo kabinetu ir la- 
boratorija naudojosi Matematikos - Gamtos Fak. fizikos chemijos, fizi- 
kos ir biologijos skyrių studentai, Medicinos Fak. farmacijos skyriaus 
studentai ir Teologijos - Filosofijos Fak. geografijos ciklo studentai. 

Stambesni mineralogijos ir kristalografijos kabineto mokslo per- 
sonalo atlikti darbai buvo: Jurbarko rajono kreidos cheminės su- 
dėties, devoninių dolomitų sudėties ir kitoki tyrimai, Lietuvos ter- 
ciarinių smėlių tyrimai ir įvairių mineralinių šaltinių, artezinių ir 
paprastų šulinių vandens tyrimai. Taip pat ten buvo tyrinėtas ir An- 
drioniškio meteoritas. 

Geologijos ir paleontologijos kabinetas buvo pradėtas organizuoti 
1924 m. Kauno miesto muziejuje, vėliau buvo perkeltas į Vytauto 
Didžiojo Universiteto didžiuosius rūmus. Pirmuoju (tada dar vadina- 
mo geologijos) kabineto vedėju 1924 - 1925 m. buvo paskirtas G. Smit- 
Sibinga, 1925 - 1926 m. M. Tamošauskas, o nuo 1926 m. M. Kaveckis. 
Asistentas nuo 193011 buvo Č. Pakuckas. 

Geologijos ir peleontologijos kabineto įrengimą sudarė geologi- 
nių ir geodezinių tyrimų instrumentai, įvairūs gręžimo instrumentų 
rinkiniai, geologinių bei stratigrafinių žemėlapių komplektai ir dau- 
giau kaip 1.000 tomų specialių knygų bei žurnalų komplektų biblio- 
teka. 

Daug mokslinės literatūros buvo gaunama pasikeitimo būdu su 
užsienio mokslo įstaigomis bei draugijomis. 

Geologijos paleontologijos kabinete Matematikos - Gamtos Fak. 
studentai ir Teologijos - Filosofijos Fak. geografijos ciklo studentai 
atlikinėjo dinaminės geologijos, petrografijos, stratigrafijos ir pa- 
leontologijos privalomas pratybas. Mokslo metu su studentais buvo 
daromos periodinės ekskursijos susipažinti gamtoje su įvairiais geolo- 
giniais reiškiniais. 

Didesni šio kabineto laboratoriniai darbai apėmė geologinių eks- 
pedicijų surinktos medžiagos klasifikavimą bei sutvarkymą ir Lietu- 
vos kristalinių bei nuosėdinių padermių petrografinės kolekcijos bei 
Lietuvos pagrindinių sluoksnių fosilijų kolekcijos sudarymą. 


Mineralogijos - Geologijos Muziejus 


Mineralogijos ir geologijos katedros žinioje buvo ir Mineralogijos 
-Geologijos Muziejus, įsteigtas 1925 m., kurio vedėju buvo M. Ka- 

veckis. Muziejaus tikslas buvo: 1. parūpinti eksponatų, reikalingų 
studentams susipažinti su bendrąja mineralogija, geologija ir pa- 
leontologija; 2. rinkti Lietuvos geologinę, paleontologinę ir mineralo- 
ginę medžiagą; 3. rūpintis Lietuvos gamtos ir jos paminklų apsauga 
ir globa. Muziejuje sukaupta medžiaga buvo tvarkoma taip, kad ji 
galėtų tarnauti moksliniams katedros reikalams ir kad ji visapusiškai 
pavaizduotų Lietuvos mineralogiją, geologiją bei paleontologiją. Tuo 
tikslų muziejus buvo suskirstytas į du skyrius: 1. mineralogijos - 
kristalografijos ir 2. geologijos - paleontologijos. 

Mineralogijos - kristalografijos skyriuje, be kitų gausių kolek- 
cijų, verta išskirti meteoritų kolekciją su 1929 m. ties Andrioniškiu 
nukritusiu meteoritu, kuris priklauso labai retai eukritinių meteoritų 
grupei, o geologijos - paleontologijos skyriuje, greta kitų kolekcijų, 
vertingiausią rinkinį sudaro Papilės juros sluoksnių suakmenėjimai, 
ypač amonitų skyrius. 

Vertingą Š. Amerikos uolenų ir paleontologinių liekanų kolek- 
ciją apie 1500 vienetų šiam muziejui padovanojo dr. A. Račkus. 

1940 m. geologijos ir mineralogijos katedra su savo kabinetais, 
drauge su visu Matematikos - Gamtos Fak., buvo perkelta į Vilnių. 


Mokslo personalo darbai 


G. Smit-Sibinga, dirbdamas Lietuvos Universitete, kelis mokslo 
straipsnius paskelbė olandų ir vokiečių kalbomis. M. Kaveckis, pra- 
dedant 1925 m., nuolat aprašinėjo geologijos ir mineralogijos ka- 
tedros įvykdytų ekspedicijų darbus ir jų apyskaitas, kurias spaus- 
dindavo „Matematikos - Gamtos Fak. Darbuose“ ir „Kosmoso“ žur- 
nale. M. Tamošauskas išsp. „„Geologinės ekspedicijos 1924 m. darbų 
prirengiamąją apyskaitą“ (Matematikos - Gamtos Fak. Darbai, 1926). 
M. Kvašninas-Samarinas išsp. „Gipso, kalkių ir podzolo dirvos“ (Ma- 
tematikos - Gamtos Fak. Darbai, III, 1926). Smulkesnių straipsnių 
spausdino „Kosmose“ ir kitur. J. Dalinkevičiaus habilitacijos darbas 
— „Lietuvos kreida ir jos ichtijos faunos vaidmuo stratigrafijoje“ 
(Kosmos XV, 1935); „New Species of Spirifer ex gr. Anossofi Verm. 
from the Devonian of Lithuania - Kruoja Beds“ (Matematikos - Gam- 
tos Fak. Darbai, XIII, 1939). Č. Pakuckas išsp.: „Papilės — oksfordo 
kėlovėjo amonitų fauna“ (Matematikos - Gamtos Fak. Darbai VI, 
1932), „Papilės juros stratigrafinė apžvalga, remiantis amonitų fau- 
na“ (ten pat VII, 1933) ir kt. 


Be to, šios katedros rūpesčiu 1935 m. buvo išspausdintas Lietu- 
vos geomorfologinis žemėlapis. 


487 


ALBINA ir PRANAS čEPĖNAI 


ZOOLOGIJOS KATEDRA 


Aukštuosiuose Kursuose, kurie pradėjo veikti Kaune 1920 m. 
sausio 27 d., buvo ir gamtos mokslų skyrius. Įsteigus Lietuvos Uni- 
versitetą, gamtos mokslų skyrius sudarė pagrindą Matematikos - Gam- 
tos Fak. biologijos skyriui, kuriame buvo ir zoologijos katedra. Šios 
katedros vedėju visą laiką buvo T. Ivanauskas, didelis savo srities 
žinovas, labai darbštus mokslininkas, kuris Lietuvoje zoologijos moks- 
lus iš karto pakreipė tinkama linkme ir savo surinktais bei paruoš- 
tais eksponatais sudarė pagrindą gamtos tyrimo stočiai, kuri vėliau 
buvo pavadinta zoologijos muziejumi. 

Lietuvos Universitetą atidarius, zoologijos katedra tuoj pat pra- 
dėjo normalų darbą ir paskelbė zoologijos ciklo studentams priva- 
lomą mokslo planą. 

Faktiškai zoologijos katedra apėmė ne vien zoologijos sritį, ir to- 
dėl pradžioje ji buvo vadinama zoologijos ir lyginamosios anatomijos 
katedra, kurioje buvo dėstoma 22 mokslo dalykai. Kai kuriuos da- 
lykus, bendrus ir kitiems fakultetams, dėstė kitų fakultetų ar kitų 
ciklų profesoriai. Pvz. fiziką dėstė — fizikos katedros profesoriai, 
žmogaus anatomiją — Medicinos Fak. profesoriai, botaniką — botani- 
kos ciklo profesoriai ir t. t. Be T. Ivanausko, katedroje dar dėstė 
K. Vagneris (iki 1925 m.), J. Elisonas, A. Vaškevičiūtė. T. Ivanauskas 
skaitė zoologiją (nuo 1926 m. — tik botanikos ir zoologijos ciklams), 
entomologiją, ornitologiją. Nuo 1926 m. Medicinos Fak. ir Matemati- 
kos - Gamtos Fak. kitų ciklų ne zoologams studentams zoologiją 
1925 - 1927 m. dėstė J. Elisonas. Histologiją ir embriologiją pradžioje, 
nuo 1923 m., dėstė Medicinos Fak. prof. E. Landau, vėliau (1923 - 
1925) K. Vagneris, kuris skaite ne tik histologiją, embriologiją, bet 
ir lyginamąją anatomiją. V. Lašo kursai buvo gyvulių fiziologija, J. 
Žilinsko — žmogaus anatomija, Z. Mockaus — naminių gyvulių ana- 
tomija, A. Vaškevičiūtės — lyginamoji anatomija ir zoogeografija. 

1925 m., K. Vagneriui iš universiteto pasitraukus, į jo vietą iš 
Manilos universiteto 19299 m. buvo pakviestas P. Šivickis. Zoologijos 
katedroje asistentais dar dirbo L. Čereška hidrobiologijos srityje, 
kurį universitetas buvo pasiuntęs į Grazo univ. doktorizuotis, hidro- 
biologas S. Jankauskas ir F. Dičiūtė-Čižienė (ji dirbo katedroje 1935 - 
1936 m.). Kitus zoologijos ciklo dalykus dėstė: L. Vailionis — bo- 
tanikos morfologiją, anatomiją ir fiziologiją, K. Regelis — augalų 
sistematiką, M. Kaveckis — geologiją, mineralogiją ir kristalografiją, 

V. Čepinskis — eksperimentinę fiziką, P. Butkevičius — neorganinę 
chemiją, A. Purėnas — organinę chemiją, K. Sleževičius dėstė meteo- 
rologiją ir vadovavo fizikos praktikos darbams, kuriems vėliau va- 
dovavo P. Brazdžiūnas. Zoologijos skyriaus studentai turėjo atliki- 
nėti tam tikrus privalomus praktikos darbus ir zoologijos seminaro 
darbus. Lietuvos gamtai pažinti ir susipažinti su jos fauna kasmet 
buvo ruošiama po keletą ekskursijų į įvairias Lietuvos vietas, dažnai 
į savo fauna labai įdomų Žuvinto ežerą. 

Zoologijos katedra sparčiai augo. Be zoologijos katedros studen- 
tų, reikalaujamus praktikos darbus čia atlikdavo biologijos ciklo, o 
pradžioje ir agronomijos ir miškininkystės skyriaus pirmojo ir antrojo 
kurso studentai. Įvairi medžiaga preparatams ir zoologijos praktikos 
darbams buvo gaunama iš užsienio biologijos stočių, pvz. Rovigno, 
Roscoffo, Neapolio ir kitų. Zoologijos katedra ilgainiui įsigijo daug 
mokslinio inventoriaus: mikroskopų, sieninių paveikslų ir nemažą 
specialią biblioteką. 

Gamtos tyrimo stotis, vėliau pavadinta zoologijos muziejumi, bu- 
vo pirmoji prieš universitetinė gamtai tirti įstaiga, įsteigta 1919 VII 1, 
sparčiai augo. Jos įsteigėjas T, Ivanauskas mokėjo ją išpopuliarinti. 
Gamtos tyrimo stočiai Lietuvos žmonės siuntė ką kas turėjo, ką rado 
žemėje arba savo senuose namuose. Tuo būdu gamtos tyrimo sto- 
tyje netrukus buvo surinkta daugybė paukščių iškamšų, žmonių kau- 
kuolių, gyvulių griaučių, įvairių vabzdžių kolekcijų ir t. t. Gamtos 
tyrimo stotis buvo gausiai lankoma ir mokyklų ekskursijų ir pa- 
vienių asmenų. 

Zoologijos katedrai plečiantis, buvo organizuojamos pagalbinės 
jos įstaigos: zoologijos kabinetas, įsteigtas dar Aukštuosiuose Kur- 
suose, ir laboratorija, lyginamosios anatomijos kabinetas, entomolo- 
gijos kabinetas ir zoologijos muziejus. 

Zoologijos muziejus per keletą metų išaugo į didelę mokslinę 
įstaigą, kuri palaikė santykius su viso pasaulio tos rūšies muziejais. 
Jo vedėju buvo T. Ivanauskas, kuris šiam muziejui padovanojo dau- 
gelį eksponatų. Labai daug eksponatų (griaučių, iškamšų) parūpino 
zoologijos katedros personalas, surinkdamas juos su studentais da- 
romose ekskursijose. Nemaža įvairių eksponatų dovanojo ir privatūs 
asmens — gamtos mėgėjai, pvz. Kauno prekybininkai K. Arris ir Vai- 
tiekaitis padovanojo labai didelį vabzdžių rinkinį. 1923 m. Manilos 
universiteto (Filipinuose) prof. P. Šivickis atsiuntė jūrinės faunos rin- 
kinį. Zoologijos muziejus yra gavęs mainais keletą labai retų istorinės 
reikšmės eksponatų, jų tarpe paskutinio bebro (Castor fiber) ir elnio 
(Cervus elaphus). Muziejuje buvo sudaryti Lietuvos roplių (Repti- 

lia), dvigyvių (Amphibia) ir Lietuvos žuvų (Pisces) spiritiniai pre- 
paratai. 

Šio muziejaus žinioje buvo ir 1925 m. įsteigta paukščių migra- 
cijos stebėjimo stotis Ventės Rage, Nemuno deltoje, bei faunos ir flo- 
ros stebėjimo stotis Žuvinto ežere. 

Ventės Rage buvo žieduojami paukščiai, norint nustatyti jų mi- 
graciją, žiemojimo vietas ir plunksnų kitėjimą. Apie mūsų apžie- 
duotus paukščius buvo gaunama daug pranešimų iš daugelio Vakarų 
Europos valstybių ir iš Pietų Afrikos. 

1929 m. pradžioje gamtos muziejus buvo perkeltas iš senų ir labai 
ankštų patalpų senamiestyje į Žymiai erdvesnes patalpas Lietuvos 
Universiteto didžiuosiuose rūmuose. 

Entomologijos kabinetas buvo zoologijos kabineto padalinys. 
Jo vedėjas buvo T. Ivanauskas; ten pat dirbo ir entomologas A. Pa- 
lionis. Entomologijos kabineto paskirtis buvo tirti ir rinkti vabzdžius, 
ypač Lietuvos; čia buvo atliekami entomologijos praktikos darbai, 
buvo surinkta gausios drugių ir kitokių vabzdžių kolekcijos, ypač 
vertinga A. Palionio Brazilijoje surinkta ir į Lietuvą atvežta 7.000 
egzempliorių drugių ir 5.000 egzampliorių kitokių vabzdžių ir va- 
balų kolekcija. 


Lyginamosios anatomijos kabinetas 


Kabineto vedėju buvo P. Šivickis. Šis kabinetas buvo universi- 
teto didžiuosiuose rūmuose. Čia aukštesniųjų kursų biologijos stu- 
dentams buvo skaitomos lyginamosios anatomijos ir bendrosios 
embriologijos paskaitos ir atliekami praktikos darbai bei seminaras. 
Be to, Medicinos Fak. pirmojo kurso studentams čia buvo dėstoma 
elementarinis zoologijos kursas ir atliekami praktikos darbai. 

Tenka čia pridurti, kad zoologijos katedros personalo, ypač 
T. Ivanausko, iniciatyva 1938 m. liepos 4 d. Kaune, Mickevičiaus 
slėnyje, buvo įsteigtas zoologijos sodas. Nors zoologijos sodas nepri- 
klausė universitetui, bet jo tikslas buvo susijęs su zoologijos katedros 
tikslais, būtent: šis sodas buvo skiriamas Lietuvos gyvūnijai pažinti, 
saugoti retesniems bei nykstantiems gyviams, tirti jų gyvenimo bū- 
dui, ligoms ir t. t. 

Zoologijos katedra per palyginti trumpą laiką paruošė nemažą 
skaičių gimnazijos mokytojų ir kitokių šios srities specialistų. 


Zoologijos katedros personalo išspausdinti darbai 


T. Ivanauskas, be labai plačios apimties mokslinių darbų vado- 
vaujant zoologijos katedrai ir gausioms jos įstaigoms, paskaitų ir 

ekskursijų, dar rašė daug ir įvairiais Lietuvos gamtą liečiančiais 
klausimais, mokslo populiarinimo straipsnių ir mokslo veikalų, pvz. 
„Paukščių migracijos“ (1928), „Vadovėlis Lietuvos paukščiams api- 
būdinti“ (1931), „Lietuvos jūros pakraščių žuvų sąrašas“ (1934), 
„Lietuvos paukščiai“ (1938) ir kt. 

J. Elisonas parašė: „Zoologijos vadovėlį“ (1925) ir „Mūsų šalies 
žinduolius“ (1932). 

P. Šivickis, atvykęs į Lietuvos Universitetą, paskelbė daug moks- 
linių straipsnių, kuriuos spausdino „Matematikos - Gamtos Fak. Dar- 
buose“, „Katalikų Mokslų Akademijos Suvažiavimo Darbuose“, 
„Kosmose“, „Archivio Zoologico Italiano“; išsp. „Šiaurės Lietuvos 
gėlųjų vandenų fauna vasaros metu“ (Matematikos - Gamtos Fak. 
Darbai, IX, 1934) ir atskirą veikalą „Gyvoji gamta ir mes“ (1940). 

Kitų darbai: A. Vaškevičiūtės „Medžiaga Lietuvos mirmekolo- 
gijai“ (Matematikos - Gamtos Fak. Darbai, IV, 1928); S. Jankausko 
„Medžiaga Lietuvos kladocerų faunai pažinti“ (Matematikos - Gamtos 
Fak. Darbai, X, 1936); L. Čereškos „Ežerų tipai ir žuvys“, „Linmarkų 
veikimas žuvims“, (Kosmos, 1931 - 1932), „Provizorinis Lietuvos hydro- 
carinų sąrašas“ (Matematikos - Gamtos Fak. Darbai, VI, 1932); A. Pa- 
lionio „Įdėlis Lietuvos drugių faunai pažinti“ (Matematikos - Gamtos 
Fak. Darbai, VI, 1932); F. Dičiūtės-Čižienės drauge su V. Alaušu 
„Zoologijos vadovėlis“ (1941). 

JUOZAS MEšKAUSKAS 


MEDICINOS FAKULTETAS 


Fakulteto steigimas 


Po 1831 m. sukilimo rusų valdžia likvidavo vienintelę Lietuvos 
aukštąją mokyklą — Vilniaus Universitetą. Nuo 1832 m. iki 1842 m. 
dar buvo leista veikti Medicinos - Chirurgijos Akademijai. Uždarius 
ir ją, Lietuvos teritorija liko be aukštosios medicinos mokyklos. 

Atsikūrus Lietuvos valstybei, Lietuvoje gydytojų buvo apie 390, 
daugiausia mokslus baigusių Rusijos universitetuose ir labai nedaug 
gydytojų, mokslus baigusių Vakarų Europoje. Iš 390 gydytojų Lietu- 
voje mažesnė pusė buvo lietuviai, o kiti — įvairių kitų tautybių gy- 
dytojai. Tuo metu vienam praktikuojančiam gydytojui teko nuo 8 
iki 9 tūkstančių gyventojų. Todėl jau pačioj Nepriklausomos Lietuxos 
pradžioj buvo susirūpinta naujų gydytojų paruošimu. 

Lietuvos vyriausybė, būdama užimta įvairiais besikuriančios 
valstybės reikalais, pradžioje negalėjo suskubti įsteigti universiteto. 
Todėl Kaune 1920 m. sausio mėn. 27 d. Aukštųjų Mokslų Draugijos 
buvo įkurti Lietuvos Aukštieji Kursai, kurie veikė iki 1922 m. va- 
sario mėn. 16 d. Kursai turėjo 6 skyrius, jų tarpe ir medicinos sky- 
rių, kurio vedėju buvo pradžioje M. Nasvytis, vėliau dr. P. Avižonis. 

Aukštųjų Kursų medicinos skyriaus uždavinys buvo sudaryti są- 
lygas ir galimumą baigti aukštąjį medicinos mokslą studentams, pra- 
dėjusiems studijas Rusijoje ar kitų šalių universitetuose, bet dėl 
karo studijas nutraukusiems ir nebegalėjusiems jų baigti. Tokių 
asmenų susirinko 20 ir jie jau buvo 3 ar 4 kursus išklausę (t. y. 3 ar 
4 metus mediciną studijavę) kituose universitetuose. Taip pat Aukš- 
tųjų Kursų medicinos skyriaus uždavinys buvo paruošti studentus 
būsimajam Lietuvos Universiteto Medicinos Fakultetui. 

Lietuvos ministrų kabineto 1922 m. vasario mėn. 13 d. nutarimu 
buvo įsteigtas ir atidarytas Lietuvos Universitetas 1922 m. vasario 
mėn. 16 d. Kaune. Lietuvos Universitete, greta kitų fakultetų, buvo 
ir Medicinos Fak. Medicinos Fak. dekanu buvo paskirtas P. Avižo- 
nis. Medicinos Fak. profesūros branduolį, be dekano, sudarė L. Go- 
gelis, A. Jurgeliūnas, V1. Lašas ir P. Raudonikis. 

1922 m. balandžio mėn. 12 d. seimo priimtu statutu Medicinos 
Fak. turėjo šiuos skyrius ir katedras: 

1. medicinos skyrius su katedromis: 1. anatomijos, 2. histologijos 
su embriologija, 3. fiziologijos ir fiziologinės chemijos, 4. farmakolo- 
gijos su receptūra, toksikologija ir balneologija, 5. bendrosios pato- 

logijos ir patologinės anatomijos, 6. akušerijos ir ginekologijos su 
klinikomis, 7. įvado į vidaus ligų mediciną, 8. I terapeutinės kli- 
nikos, 9. II terapeutinės klinikos, 10. įvado į chirurgiją, 11. operacinės 
chirurgijos su topografine anatomija, 12. I chirurginės klinikos, 13. 
II chirurginės klinikos, 14. oftalmologijos su klinika, 15. odos ir ve- 
neros ligų su klinika, 16. vaikų ligų su klinika, 17. nervų ir psichi- 
kos ligų su klinika, 18. higienos su bakteriologija ir sanitarine policija, 
19. teismo ir socialinės medicinos, 20. ausų, nosies ir gerklės ligų 
su klinika; 

2. veterinarijos skyrius su katedromis: 1. gyvulių ir paukščių 
anatomijos, 2. patologinės anatomijos su mėsos priežiūra, 3. opera- 
cinės chirurgijos, chirurginės patologijos ir specialinės chirurgijos su 
klinika, 4. diagnostikos, specialinės patologijos ir terapijos su klini- 
ka, 5. veterinarijos bakteriologijos, epizootologijos su klinika, 6. zoo- 
technikos, zoohigienos ir eksterjero; 

3. farmacijos skyrius su farmacijos ir farmakognozijos katedra; 

4. odontologijos skyrius su stomatologijos ir dentiatrijos katedra. 

Įsteigus Medicinos Fak. ir sudarius profesūros branduolį, Medi- 
cinos Fak. taryba nustatė to fakulteto mokslams eiti taisykles, kurių 
svarbesnieji paragrafai čia spausdinami. 

Bendrieji dėsniai 

1. Medicinos Fakultetas turėjo keturis skyrius: 1. medicinos, 2. 
veterinarijos, 3. odontologijos ir 4. farmacijos. 

2. Studentas pasirenka kurį nors vieną Medicinos Fak. skyrių, 
jei atitinka to skyriaus priėmimo sąlygoms, ir pareiškia apie tai 
stodamas į universitetą prašyme. 

3. Esant apribotam priimamųjų į kurį nors skyrių studentų skai- 
čiui pirmiausia priimami Lietuvos piliečiai, paskui svetimųjų vals- 
tybių valdiniai ir tik likusioms vietoms priimami laisvieji klausytojai. 

4. Kiekvieno dalyko kurso užskaitymui reikalinga: a. užsirašyti 
Medicinos Fak. Tarybos nustatytoje eilėje atitinkamo semestro kur- 
sui ir išklausyti jįjį, b. atlikti privalomuosius praktikos darbus, jei 
tokie yra paskirti, ir c. išlaikyti egzaminą ar kolokviumą. 

5. Semestro užskaitymui reikalinga: a. užsirašyti Medicinos Fak. 
Tarybos nustatytiems dalykams ir išklausyti juos, b. atlikti pri- 
valuomuosius praktikos darbus, jei tokie yra paskirti, ir c. išlaikyti 
paskirtus egzaminus ar kolokviumus. 

6. Kiekvienas Medicinos Fak. studentas, pereidamas į V-tą se- 
mestrą, privalo išlaikyti egzaminą iš lietuvių kalbos, jos kursą iš- 
klausęs. 

7. Kiekvienas Medicinos Fak. studentas, baigdamas savo skyriaus 
kursą, privalo išlaikyti egzaminą bent iš vienos svetimos kalbos, sa- 
vo pasirinkimu, pirma tos kalbos kursą išklausęs. 

8. Studentas, turįs teisę gauti išleidžiamąjį liudijimą, paduoda 
dekano vardu prašymą, pridėdamas studijų knygelę ir kitus univer- 
siteto ar fakulteto duotus dokumentus, surištus su studijų eiga, be 
to prideda bibliotekos vedėjo pažymėjimą. 


Medicinos skyrius 


1. Medicinos skyriaus studentais priimami baigusieji gamnaziją, 
dvasinę katalikų seminariją ar kitą kurią to paties laipsnio mokyk- 
lą. Iš baigusiųjų dvasinę seminariją ar kitą mokyklą, kurioje dėstoma 
nepilnas matematikos ir fizikos kursai, reikalaujama įstojant papil- 
domų egzaminų gimnazijos programa. Asmens, kurie aukštesnioje 
mokykloje nėra išėję lotynų kalbos, į Medicinos skyrių priimami tik 
ta sąlyga, kad jie per du semestrus išlaikytų egzaminą iš lotynų 
kalbos 4 klasių programa. 

2. Laisvaisiais klausytojais gali būti ir nebaigusieji gimnazijos 
ar kitos to paties laipsnio mokyklos asmens, jei fakultetas pripažins 
juos esant tinkamus mokytis universitete. 

3. Medicinos skyriaus visi pfivalomieji dalykai dalinami į dvi 
grupi: įvedamąją ir specialinę. 

4. Įvedamosios grupės dalykai: 1. botanika, 2. zoologija, palygi- 
namoji anatomija, 3. fizika, 4. neorganinė chemija, 5. organinė che- 
mija, 6. analizinė chemija, 7. anatomija, 8. histologija, embriologija, 
9. fiziologija ir 10. fiziologinė chemija. 

5. Specialinės grupės dalykai: 1. bendroji patologija, 2. patologi- 
nė anatomija, 3. patologinė histologija, 4. farmakologija su receptūra 
ir balneologija, 5. diagnostika, 6. atskiroji patologija ir terapija, 7. 
bakteriologija, 8. terapeutinė klinika, 9. bendroji chirurgija, 10. me- 
chanurgija, 11. operacinė chirurgija, 12. topografinė anatomija, 13. 
chirurginė klinika, 14. akušerija, 15. ginekologija, 16. psichiatrija, 17. 
nervų ligos, 18. vaikų ligos, 19. odos ir venerinės ligos, 20. ausų, 
nosies ir gerklės ligos, 21. oftalmologija, 22. teismo medicina ir so- 
cialinė medicina, 23. toksikologija, 24. higiena, epizootologija ir sa- 
nitarinė policija. 

6. Įvedamosios grupės dalykų studijų normalinis (trumpiau- 
sias) laikas yra 4 semestrai. 

7. Specialinės grupės dalykų studijų normalinis laikas yra 6 se- 
mestrai. 

8. Užsirašyti klausyti III semestro kursą studentas gali tik iš- 
klausęs šiuos I kurso dalykus: anatomiją, botaniką, zoologiją, fiziką, 
neorganinę chemiją ir organinę chemiją, ir išlaikęs neorganinę ir 
organinę chemiją. 

9. Užsirašyti V semestro kursą klausyti studentas gali tik iš- 
klausęs visus įvedamosios grupės dalykus, atlikęs nustatytus prakti- 
kos darbus ir išlaikęs egzaminus iš visų įvedamosios grupės dalykų. 

10. Specialinės grupės dalykus rekomenduojama studijuoti Me- 
dicinos Fak. Tarybos nustatyta eile. 

11. Studentas, pradėdamas studijas klinikose, privalo būti išklau- 
sęs šiuos dalykus: bendrąją patologiją, patologinę anatomiją, farma- 
kologiją ir bakteriologiją, atlikęs tų dalykų praktikos darbus ir iš- 
laikęs egzaminus. 


Veterinarijos skyrius 


1. Į veterinarijos skyrių studentai priimami tomis pat sąlygomis, 
kaip ir į medicinos skyrių. 

2. Veterinarijos skyriaus visi privalomieji dalykai dalinami į dvi 
grupi: įvedamąją ir specialinę. 

3. Įvedamosios grupės dalykai: 1. botanika, 2. zoologija, 3. palygi- 
namoji anatomija, 4. fizika, 5. mineralogija su kristalografija ir geo- 
logija, 6. neorganinė chemija, 7. organinė chemija, 8. analizinė chemi- 
ja, 9. gyvulių anatomija, 10. histologija, 11. embriologija, 12. fiziolo- 
gija ir fiziologinė chemija. 

4. Specialinės grupės dalykai: bendroji patologija, patologinė ana- 
tomija, farmakologija su receptūra, mėsos pažinimas, operacinė chi- 
rurgija, chirurginė patologija, specialinė chirurgija, arklių kausty- 
mas, akušerija, diagnostika, bendroji terapija, specialinė patologija ir 
terapija, veterinarijos bakteriologija, epizootologija, zootechnika, 
zoohigiena, eksterjeras ir klinikos. 

5. Įvedamosios grupės dalykų studijų normalinis laikas yra 4 
semestrai. 

6. Specialinės grupės dalykų studijų normalinis laikas taip pat 
yra 4 semestrai. 

7. Studentas, pereidamas į III semestrą, privalo išlaikyti egza- 
minus iš botanikos, neorganinės chemijos, fizikos ir mineralogijos 
su kristalografija ir geologija. 

8. Užsirašyti V semestro kursą klausyti studentas gali tik išklau- 
sęs visus įvedamosios grupės dalykus, atlikęs nustatytus praktikos 
darbus ir išlaikęs egzaminus iš visų įvedamosios grupės dalykų. 

9. Studentas, pereidamas į VIII semestrą, privalo išlaikyti eg- 

zaminus iš bendrosios patologijos, patologinės anatomijos, farmakolo- 
gijos su receptūra, arklių kaustymo, diagnostikos ir eksterjero. 


Odontologijos skyrius 


1. Į odontologijos skyrių priimami asmens, baigę ne mažiau kaip 
6 klases gimnazijos, arba išėję kurią nors kitą mokyklą, kurios kur- 
sąs atitinka šešioms gimnazijos klasėms. | 

2. Normalinis (trumpiausias) laikas odontologijos skyriuje moks- 
lus išeiti yra 7 semestrai. 

3. Odontologijos skyriaus privalomieji dalykai buvo šie: 1. bo- 
tanika, 2. zoologija, 3. fizika, 4. neorganinė chemija, 5. organinė che- 
mija, 6. analizinė chemija, 7. bendroji anatomija, 8. specialinė anato- 
mija, 9. topografinė galvos anatomija, 10. bendroji histologija, 11. spe- 
cialinė histologija su embriologija, 12. fiziologija, 13. fiziologinė che- 
mija, 14. odontologinių protezų technika, 15. dentiatrija, 16. bend- 
roji patologija, patologinė anatomija su histologija, 17. bakteriologija, 
18. atskiroji patologija ir terapija, 19. burnos ir dantų specialinė pa- 
tologija ir terapija, 20. farmakologija, 21. bendroji diagnostika, 22. 
bendroji terapija, 23. bendroji chirurgija, 24. chirurginė poliklinika, 
25. specialinė chirurgija, 26. odontologinė chirurgijos praktika, 27. 
odontologinė klinika, 28. protezų klinika, 29. odos ir venerinės ligos, 
30. higiena ir specialinė dantų higiena. 

4. Einant klinikinių semestrų (V-VII) kursą, kiekvienas stu- 
dentas privalo žiūrėti ligonių ne mažiau kaip 100 kartų po 3 val. sy- 
kiu su asistentu arba demonstratoriumi, padaryti ligoniams ne ma- 
žiau, kaip 50 plombų, ne mažiau kaip 30 dantų ekstrakcijų, ne mažiau, 
kaip 5 protezus — 2 metalinius ir 3 kaučiukinius. 

5. Studentas, pereidamas į III semestrą, privalo atlikti nustatytus 
praktikos darbus ir išlaikyti egzaminus iš botanikos, fizikos, neorga- 
ninės chemijos ir protezų technikos. 

6. Studentas, pereidamas į V semestrą, privalo išlaikyti egzami- 
nus iš zoologijos, organinės chemijos, bendrosios anatomijos, specia- 
linės anatomijos, histologijos, embriologijos, fiziologijos, fiziloginės 
chemijos ir protezų technikos. 

7. Studentas, pereidamas į VII semestrą, privalo išlaikyti egza- 
minus iš bendrosios patologijos, bendrosios chirurgijos, dentiatrijos, 
dantų ekstracijos ir bakteriologijos. 


Farmacijos skyrius 


1. Į farmacijos skyrių priimami asmens, baigę gimnaziją arba yra 
praktikavę provizoriaus padėjėju dvejus metus vaistinėje. 

2. Farmacijos skyriaus visų dalykų studijų normalinis (trum- 
piausias) laikas yra 8 semestrai. 

3. Farmacijos skyriaus privalomieji dalykai buvo šie: 1. botani- 
ka, 2. zoologija, 3. fizika, 4. neorganinė chemija, 5. organinė chemija, 
6. analizinė chemija, 7. fiziologinė chemija, 8. žmogaus anatomija su 
fiziologija, 9. mineralogija su kristalografija ir geologija, 10. farma- 
cija, 11. farmakognozija, 12. bakteriologija, 13. higiena su dezinfek- 
cija, 14. metodika gaminti farmaceutinius preparatus, 15. farmakolo- 
gija, 16. metodika cheminiems bei mikroskopiniems tyrinėjimams 
vaistų, maisto dalykų, teismo patiektos medžiagos ir kai kurių tech- 
nikos dalykų. 

4. Studentas, pereidamas į IV semestrą, privalo išlaikyti eg- 
zaminus iš fizikos, botanikos, neorganinės chemijos, taipgi turėti už- 
skaitas iš kokybinės analizės. 

5. Studentas, pereidamas į VI semestrą, privalo išlaikyti egzami- 
ną iš organinės chemijos ir turėti užskaitą iš kiekybinės analizės. 


Bendrosios pastabos 


Medicinos, veterinarijos ir dantų gydytojo, taipgi ir vaistinin- 
ko teisės įgyjamos einant veikiančiais Lietuvos respublikoje įstaty- 
mais. 

Mokslo laipsniui gauti buvo paskelbtos atskiros taisyklės. 


Vėliau Medicinos Fak. taisyklės buvo papildytos, kad išklausius 
visą kursą, atlikus nustatytus praktikos darbus ir išlaikius egzaminus 
ir kolokviumus, studentams duodami kandidatų liudijimai ir jie turi 
teisę laikyti baigiamuosius egzaminus, kuriuos turi pradėti laikyti ne 
vėliau kaip po trejų metų nuo išklausymo laiko ir baigti egzaminus 
ne vėliau kaip per trejus metus. 

Stojant į Medicinos Fak. buvo tikrinama kandidatų sveikata. 


Veterinarijos, farmacijos ir odontologijos skyrių studentai bend- 
ruosius dalykus bei kursus išklausydavo ir praktikos darbus atlik- 
davo medicinos skyriuje. 

Visų Medicinos Fak. skyrių — medicinos, veterinarijos, farmaci- 
jos ir odontologijos — studentai įvedamuosius arba gamtos mokslų 
dalykus, t. y. botaniką, zoologiją su lyginamąja anatomija, fiziką ne- 
organinę ir organinę chemiją, analitinę chemiją, minerologiją su 
kristalografija, fizinę chemiją, aukštosios matematikos elementus, au- 
galų anatomiją ir morfologiją, augalų sistematiką ir fiziologiją, iš- 
klausydavo ir praktikos darbus atlikdavo Matematikos - Gamtos Fak. 
ir Technikos Fak. Aukščiau minėtuosius dalykus dėstė atitinkamų 
sričių profesoriai: V. Čepinskis, P. Juodakis, K. Regelis, P. Butke- 


497 


vičius, A. Purėnas, J. Elisonas, T. Ivanauskas, B. Kodatis, Ig. Kon- 
čius, K. Sleževičius, L. Vailionis, P. Jodelė, J. Šimkus ir kiti. 

Veterinarijos skyrius veikė iki 1928 m. Tais metais valdžios 
įsakymu veterinarijos skyrius buvo uždarytas, ir todėl buvo panai- 
kintos 6 katedros. 

Uždarius veterinarijos skyrių ir 1930 m. reformavus Lietuvos 
Universitetą ir pakeitus jo vardą į Vytauto Didžiojo Universitetą, Me- 
dicinos Fak. iš 1922 m. leistų įsteigti 28 katedrų liko tik 17 katedrų. 

Medicinos Fak. medicinos, farmacijos ir odontologijos skyrių 
mokslo planai laikas nuo laiko buvo peržiūrimi ir papildomi. 

Paskutiniuoju, t. y. 1940-1944 m., laikotarpiu Medicinos Fak. 
medicinos, farmacijos ir odontologijos mokslo planai buvo tokie: 

Medicinos skyriuje privalomieji dalykai, Matematikos - Gamtos 
Fak. dėstomieji: 1. botanika, 2. zoologija ir lyginamoji anatomija, 
3. fizika, 4. neorganinė chemija, 5. organinė chemija, 6. analizinė 
chemija. 

Medicinos Fak. dėstomieji: T. anatomija, 8. histologija su em- 
briologija, 9. fiziologija, 10. fiziologinė chemija, 11. koloidų chemija, 
12. bendroji patologija, 13. patologinė anatomija, 14. patologinė his- 
tologija, 15. sekcijų kursas, 16. bendroji operacinė chirurgija, 17. 
topografinė anatomija, 18. farmakologija su receptūra, 19. bendroji 
terapija, 20. įvadas į vidaus mediciną (diagnostika, atskiroji patolo- 
gija ir terapija), 21. įvadas į akušeriją ir ginekologiją, 22. akušerinė 
ir ginekologinė klinika, 23. akušerinė ir ginekologinė poliklinika, 24. 
terapeutinė fakultetinė klinika, 25. terapeutinė hospitalinė klinika, 
26. chirurginė fakultetinė klinika, 27. chirurginė hospitalinė klinika, 
28. įvadas į oftalmologiją, 29. rentgenologija, 30. karo lauko chirurgija, 
31. oftalmologinė klinika, 32. ausų - nosies - gerklės ligos, 33. vaikų 
ligos, 34. odos ir venerinės ligos, 35. įvadas į neuropatologiją, 36. įva- 
das į psichiatriją, 37. nervų ligos ir psichiatrija, 38. higiena, 39. bak- 
teriologija, 40. teismo ir socialinė medicina, 41. poliklinika. 

Odontologijos skyriuje privalomieji dalykai, Matematikos - Gam- 
tos Fak. dėstomieji: 1. fizika, 2. neorganinė chemija, 3. organinė che- 
mija, 4. analizinė chemija, 5. botanika, 6. zoologija ir lyginamoji ana- 
tomija. 

Medicinos Fak. dėstomieji: T. anatomija, 8. topografinė galvos 
anatomija, 9. bendroji histologija, 10. specialinė histologija su em- 
briologija, 11. fiziologija, 12. fiziologinė chemija, 13. koloidų chemija, 
14. protezų technika, 15. dentiatrija, 16. dantų ekstrakcija, 17. ben- 
droji patologija su patologine anatomija, 18. bakteriologija, 19. įva- 
das į vidaus mediciną, 20. stomatologija su specialine chirurgija, 
21. farmakologija, 22. bendroji chirurgija, 23. chirurginė poliklinika, 

24. odontologinė chirurgijos praktika, 25. odontologinė praktika su 
fantomais, 26. odontologinė klinika, 27. protezinė klinika, 28. odos ir 
veneros ligos, 29. higiena, 30. ausų - nosies - gerklės ligų poliklinika. 

Farmacijos skyriuje privalomieji dalykai, Matematikos - Gamtos 
Fak. dėstomieji: 1. fizika, 2. neorganinė chemija, 3. zoologija ir lygi- 
namoji anatomija, 4. mineralogija ir kristalografija, 5. aukštosios 
matematikos elementai, 6. augalų anatomija ir morfologija, 7. augalų 
sistematika, 8. organinė chemija, 9. analizinė chemija, 10. fizinė che- 
mija, 11. augalų fiziologija. 

Medicinos Fak. dėstomieji: 12. žmogaus anatomija, 13. žmogaus 
fiziologija, 14. histologija, 15. fiziologinė chemija, 16. bakteriologija 
su serelogija ir sterilizacija, 17. higiena ir dezinfekcija, 18. koloidų che- 
mija, 19. farmacija, 20. farmakognozija, 21. vaistinės technika, 22. 
farmakologija ir toksikologija, 23. pirmoji pagalba, 24. teisminių ir 
maisto dalykams analizių metodika. 

Technikos Fak. dėstomieji: 25. neorganinės chemijos technologija, 
26. organinės chemijos technologija. | 

Teisių Fak. dėstomieji: 27. knygvedyba. 

Studentas, išlaikęs išleidžiamuosius, arba vadinamuosius vals- 
tybinius, egzaminus, gaudavo Lietuvos Universiteto diplomą su ati- 
tinkamu medicinos gydytojo, veterinarijos gydytojo, dantų gydytojo 
arba chemiko vastininko titulu. Gaunant diplomą, buvo duodamas 
viešas pasižadėjimas elgimosi etikos atžvilgiu praktiniame gyvenime. 

Su diplomu dar buvo duodamas ir išeitųjų mokslo dalykų liu- 
dijimas. 

Gydytojai gaudami diplomą duodavo tokį pasižadėjimą: 


Medicinos gydytojo pasižadėjimas 


Priimdamas su dėkingumu gydytojo diplomą, suteikiantį man gy- 
dytojo teises ir suprasdamas uždedamų man pareigų svarbumą, vie- 
šai ir iškilmingai pasižadu visą savo gyvenimą saugoti gerą vardą 
ir garbę tos korporacijos, į kurią dabar įstoju. 

Drauge pasižadu lavintis medicinos mokslo srity ir visomis jė- 
gomis stengtis prisidėti prie medicinos mokslo didinimo ir platinimo, 
skelbdamas visa, ką pats naujo būsiu atradęs. Pasižadu nesimanyti 
nei slaptu vaistų gaminimu nei jų pardavinėjimu, skirdamas vaistus 
savo pacientams nedaryti paslapties nei prieš gydytojus nei prieš 
vaistines. Pasižadu teikti medicinos pagalbą tos pagalbos reikalaujan- 
tiems be skirtumo tikybos, tautos ir socialinės būklės; pasižadu teikti 
tą pagalbą sąžiningai remdamasis ne tik besimokant įgytomis žinio- 
mis, bet ir naujais mokslo prityrimais. Svarbiais atsitikimais ieško- 

siu patarimo gydytojų labiau už mane nusimanančių ir prityrusių, 
gerbsiu jų nuomones, bet turėdamas pirmiausia galvoje ligonio nau- 
dą neveidmainiausiu ir visuomet sakysiu teisybę. Pasižadu nutylėti 
mano sužinoto ligonio arba jo šeimos paslaptis, saugotis diskredituoti 
arba žeminti savo kolegas ir medicinos įstaigas. 

Panašaus turinio pasižadėjimus turėjo pasirašyti, gaudami diplo- 
mus, dantų gydytojai ir chemikai vaistininkai. 


Medicinos Fakulteto duodami mokslo laipsniai 


Medicinos Fak. turėjo teisę suteikti mokslo laipsnius. Baigęs uni- 
versitetą, išlaikęs tam tikrus Medicinos Fak. egzaminus ir viešai 
apgynęs savo disertaciją, asmuo gaudavo atitinkamos specialybės dak- 
taro laipsnį. Asmeniui, įteikus prašymą doktorizuotis, Medicinos Fa- 
kulteto taryba skirdavo egzaminų komisiją. Asmuo, išlaikęs dokto- 
ranto egzaminus, turėjo parašyti disertaciją, įteikti ją fakulteto ta- 
rybai, kuri skirdavo komisiją nagrinėti disertacijos tinkamumui. Ko- 
misijai radus disertaciją priimtiną, fakulteto taryba skirdavo viešuo- 
sius oponentus ir viešo disertacijos gynimo laiką. Doktorantas, viešai 
apgynęs disertaciją, gaudavo atitinkamos srities daktaro laipsnį. Eg- 
zaminų komisiją, disertacijos tinkamumo spręsti komisiją ir viešo- 
jo gynimo oponentų komisijas sudarydavo ne mažiau kaip po 3 ati- 
tinkamų sričių profesorius. Viešojo gynimo posėdyje pirmininkaudavo 
Medicinos Fak. dekanas. Išlaikyti doktoranto egzaminus, parašyti ir 
apginti disertaciją (tezę) reikėdavo ne mažiau kaip 4-6 metų laiko. 
Prieš ginant disertaciją, turėjo būti išspausdintas nustatytas jos eg- 
zempliorių skaičius. 

Daktaro laipsnio diplomas buvo duodamas lotynų kalba. 

Medicinos Fak. 1922 - 1944 metais buvo suteikta 22 asmenims dak- 
taro laipsnis. Keletui asmenų Medicinos Fak. buvo suteikęs garbės 
daktaro laipsnį, doctor honoris causa — dr. J. Basanavičiui, dr. K. Gri- 
niui, dr. J. Staugaičiui, dr. J. Šliūpui. 


Medicinos Fakulteto mokslo personalas 


Medicinos Fak. mokslo personalas buvo sudaromas ir fakulte- 
tas tvarkomas pagal universiteto statuto taisykles. 

Medicinos Fak. 1923 m. rudens semestrą (I-III-V semestrai) 
pradėjo darbą turėdamas šį personalą: dekanas — P. Avižonis dėstė 
akių ligas, sekretorius — V. Lašas — fiziologiją ir fiziologinę chemi- 
ją, L. Gogelis — epizootologiją ir veterinarinę bakteriologiją, P. Rau- 
donikis — farmaciją ir farmakognoziją, A. Jurgeliūnas — bakteriolo- 
giją ir higieną, H. Boit — operacinę chirurgiją ir topografinę ana- 

tomiją, J. Dzirne — įvadą į chirurgiją, J. Žilinskas — anatomiją ir 
histologiją su embriologija, J. Bagdonas — įvadą į vidaus mediciną, 
P. Mažylis — akušeriją ir ginekologiją. 

Medicinos Fak. be to dar dirbo šie vyresnieji asistentai: L. Tu- 
maitė-Jarošekienė (anatomijos katedra), J. Bubėnaitė (histologijos 
katedra), B. Šiaulis (farmacijos katedra), V. Kuzma (operacinė chi- 
rurgijos katedra), P. Stančius (įvado į chirurgiją katedra), J. Mac- 
kevičaitė (patologinės anatomijos katedra), R. Sapačinskaitė-La- 
zersonienė (fiziologijos katedra). 

Jaunesnieji asistentai: A. Petrikas (įvado į vidaus mediciną ka- 
tedra), V. Tiškus (fiziologijos katedra), E. Bliūdžiūtė (akušerijos ir 
ginekologijos katedra), J. Madeikis (higienos ir bakteriologijos ka- 
tedra). 

Pradžioje medicinos skyriuje buvo 108 tikrieji studentai ir 37 
laisvieji klausytojai; farmacijos skyriuje — 44 tikrieji studentai; odon- 
tologijos skyriuje — 96 tikrieji studentai ir 7 laisvieji klausytojai ir 
veterinarijos skyriuje 45 tikrieji studentai ir 8 laisvieji klausytojai. 

Vėliau į Medicinos Fakultetą laisvieji klausytojai nebebuvo pri- 
imami. 

1927 m. pavasario semestre Medicinos Fak. mokomąjį personalą 
sudarė 6 ordinariniai profesoriai, 8 ekstraordinariniai profesoriai, 
6 docentai, 3 privatdocentai, 17 vyresniųjų asistentų ir 21 jaunesnysis 
asistentas. 

1943 m. pavasario semestre Medicinos Fakulteto mokomąjį per- 
sonalą sudarė 5 ordinariniai profesoriai, 6 ektraordinariniai profeso- 
riai, 8 docentai, 4 adjunktai, 16 vyresniųjų asistentų ir 27 jaunesnieji 
asistentai. 

Nuo 1943 m. iki 1944 m. fakulteto dekanas buvo J. Meškauskas, 
sekretorius — V. Kanauka. 


Medicinos Fakulteto prezidiumas ir taryba 


Medicinos Fakultetas buvo tvarkomas Medicinos Fakulteto pre- 
zidiumo ir Fakulteto tarybos, kuri veikė universiteto statuto nusta- 
tytomis taisyklėmis. 

Medicinos Fakulteto dekanais buvo: P. Avižonis nuo 1922 iki 
1923 m., J. Bagdonas — 1923-1924 m., V1. Lašas — 1924-1940 m., 
J. Šopauskas — 1940-1941 m. ir J. Meškauskas — 1941-1944 m. 

Medicinos Fak. sekretoriais iš eilės buvo: V1. Lašas, P. Mažylis, 
P. Raudonikis, J. Blažys, Br. Sidaravičius, V. Kanauka. 

Medicinos Fak. prezidiumą sudarė dekanas ir sekretorius, o Me- 
dicinos Fak. tarybą sudarė dekanas, sekretorius ir katedrų vedėjai 

bei etatiniai profesoriai ir docentai. Privatdocentai dalyvaudavo ta- 
rybos posėdžiuose patariamuoju balsu. 

Medicinos Fak. prezidiumas ir taryba spręsdavo ir tvarkydavo 
visus Medicinos Fak. reikalus. Fakulteto taryba rinkdavo vyresnįjį 
mokslo personalą, suteikdavo jam mokslo laipsnius ir titulus ir siū- 
lydavo universiteto rektoriui jį tvirtinti. Ji rinkdavo jaunesnįjį mokslo 
personalą. Jaunesnieji ir vyresnieji asistentai ir laborantai buvo ren- 
kami trejiems metams. 

Mokomajam personalui paruošti Medicinos Fak. taryba numaty- 
tus asmenis komandiruodavo į užsienius specializuotis ir tobulintis 
įvairiose medicinos mokslų šakose. 

I JAV buvo komandiruotas B. Šiaulis. Į Vakarų Europos uni- 
versitetus ir klinikas buvo komandiruoti V. Kuzma, V. Kanauka, J. 
Zubkus, S. Žilinskas, O. Pūdymaitis, B. Sidaravičius, B. Abraitis, 
J. Kupčinskas, J. Meškauskas, J. Mikužis, P. Kazlauskas ir eilė kitų. 
Išsiųstieji dažniausia studijuodavo ir tobulindavosi Vokietijos, Austri- 
jos, Prancūzijos ir Italijos universitetuose ir jų klinikose. 


Fakulteto patalpos 


Pradžioje Medicinos Fak. patalpų klausimas — tiek jų adminis- 
travimo, tiek ir auditorijų, laboratorijų, klinikų ir kt. — buvo gana 
sunkiai sprendžiamas, nes jų labai trūko ir dažnai buvo nepritai- 
kytos mokymo bei mokslo reikalavimams. 

Dekanatas, fakulteto auditorija, teoretinių katedrų įstaigos: his- 
tologijos kabinetas, patologinės anatomijos institutas, fiziologijos ir 
fiziologinės chemijos institutas, farmakologijos kabinetas ir farmaci- 
jos su farmakognozija institutas turėjo patalpas universiteto antruo- 
siuose rūmuose. 


Anatomijos institutas tilpo dviejuose atskiruose namuose. Susi- 
tarus su sveikatos departamentu, eilė klinikų ir kabinetų buvo pa- 
talpinta valstybinėje Kauno ligoninėje, vaikų ligų klinika — valsty- 
binėje vaikų ligoninėje, akių ligų ir akušerijos ir ginekologijos įstai- 
gos buvo įkurtos Raudonojo Kryžiaus ligoninėje. Keletas klinikų 
buvo patalpinta dr. J. Basanavičiaus vardo karo ligoninėje. 

1929 VII 18, pagal arch. V. Landsbergio projektą, buvo pradėtos 
ir 1930 XI 30 buvo baigtos statyti akių ir ausų, nosies ir gerklės kli- 
nikos. 


1931 VII 3 buvo pradėti ir 1932 m. baigti Medicinos Fak. rūmai, 
kurie atsiėjo daugiau kaip 2 milijonu litų. Projektą paruošė arch. 
V. Dubeneckis, o statybos darbams vadovavo P. Jodelė, V1. Lašas ir 
J. Žilinskas. Tuose naujuose rūmuose įsikūrė dekanato įstaiga ir teo- 

rinės katedros: farmakologijos ir farmacijos, teismo ir socialinės me- 
dicinos, fiziologijos ir fiziologinės chemijos, histologijos ir embriolo- 
gijos ir patologijos katedra. bei laboratorija. 

Bakteriologijos ir higienos katedra buvo įkurdinta valstybinia- 
me higienos institute. 

1936 m. pagal Paryžiaus architektų Cassan ir Uchanovo projektą 
buvo pradėtos statyti Žaliajame kalne Vytauto Didžiojo Universi- 
teto klinikos ir jos buvo baigtos 1939 m. Patalpos turėjo daugiau 
kaip 1.000 lovų. Jose buvo įkurdinta vidaus ligų, chirurgijos, vaikų 
ligų, nervų ligų ir psichiatrijos klinikos ir poliklinikos, odontologijos 
institutas ir patologijos institutas. Klinikų statybos išlaidos buvo apie 
12 milijonų litų. 

Karo, vokiečių okupacijos, metu universiteto klinikos buvo vo- 
kiečių sekvestruotos ir ten įrengta vokiečių karo ligoninė. Universi- 
tetas savo klinikas vėl iškėlė į buvusią valstybinę Kauno ligoninę ir 
buvusią žydų ligoninę. 


Medicinos skyriaus katedros, jų vedėjai ir dėstytojai 


Anatomijos katedra savo patalpas turėjo Medicinos Fak. rūmuo- 
se. Anatomijos dėstytojas ir katedros vedėjas buvo J. Žilinskas, o 
vėliau R. Masalskis. Anatomijos institute buvo atliekami anatomijos 
pratybos darbai su lavonais ir skaitomos anatomijos paskaitos. 

Histologijos ir embriologijos katedra buvo Medicinos Fak. rū- 
muose. Histologijos ir embriologijos dėstytojai ir katedros vedėjai 
buvo E. Landau (1923 - 1932), vėliau Dančakova ir paskiausiai — nuo 
1934 m. — B. Abraitis. 

Histologijos kursą sudarė teorinė ir praktinė dalys. Teorinę dalį 
sudarė citologijos, bendrosios ir specialinės histologijos ir embriolo- 
gijos paskaitos. Praktikos darbus studentai atlikdavo studijuodami sa- 
vo arba instituto pagamintus histologijos ir embriologijos preparatus. 

Fiziologijos katedra taip pat buvo Medicinos Fak. rūmuose. Fi- 
ziologijos, fiziologinės chemijos ir koloidų chemijos dėstytojas ir 
katedros vedėjas buvo V. Lašas. Šios katedros dėstytojai dar buvo 
J. Šopauskas ir A. Gabrėnas. Čia studentai išklausydavo auksčiau 
suminėtų mokslo dalykų kursus ir atlikdavo eksperimentinius bei 
pratybų darbus. 

Farmakologijos katedra buvo Medicinos Fak. rūmuose. Jos ve- 
dėjai buvo P. Raudonikis ir B. Šiaulis. Čia atskirus kursus dar dėstė 
K. Grybauskas. Kursą sudarė cheminė ir farmakodinaminė dalis. Stu- 
dentai buvo supažindinami su vaistų sudėtimi, jų gamyba ir veiki- 
mu, o taip pat išklausydavo dėstomą vaistažolių kursą. 

Bendrosios patologijos ir patologinės anatomijos katedra iš Medi- 
cinos Fak. rūmų vėliau buvo perkelia į universiteto klinikų komp- 
leksą. Bendrosios patologijos ir patologinės anatomijos dėstytojai ir 
katedros vedėjai buvo E. Vinteleris, J. Lašienė ir A. Starkus. Buvo 
dėstoma bendroji patologija, patologinė anatomija, histologija ir sek- 
cijų kursas. Katedra turėjo ir patologijos laboratoriją, kuri aptar- 
naudavo visas universiteto klinikas ir taip pat atlikdavo iš visos 
Lietuvos atsiųstos medžiagos tyrimus. 

Akušerijos ir ginekologijos katedra su klinika buvo Raudonojo 
Kryžiaus ligoninėje. Dėstytojas ir vedėjas buvo P. Mažylis, ir J. 
Ciplijauskas. Šios katedros atskirų kursų dėstytojai dar yra buvę 
E. Bliūdžiūtė, J. Mačys, V. Baronas ir J. Mikužis. Medicinos Fak. 
studentai čia išklausydavo teorinį akušerijos ir ginekologijos kursą, 
o poliklinikoje atlikdavo tyrimo, stebėjimo ir praktikos darbus, bu- 
dėdavo ir dirbdavo gimdymo kambariuose. 

Vidaus medicinos katedra su klinika buvo valstybinėje Kauno 
miesto ligoninėje, vienerius metus Vytauto Didžiojo Universiteto kli- 
nikose ir karo metu vėl valstybinėje Kauno miesto ligoninėje. Vi- 
daus ligų dėstytojai ir katedros vedėjai yra buvę K. Buinevičius, 
Pr. Gudavičius ir J. Meškauskas. Dėstytojais šioje katedroje ir klini- 
koje dar yra buvę J. Bagdonas, J. Kupčinskas, J. Elvikis, A. Čeičys, 
Vl. Kairiūkštis. Atskirus neprivalomus kursus dar yra dėstę J. Kai- 
riūkštis, O. Pūdymaitis. Buvo skaitomos vidaus ligų kurso paskaitos, o 
poliklinikoje ir ligoninėje studentai atlikdavo praktikos darbus, tir- 
dami ligonius, rašydami ligos istorijas ir atlikdami analizes labora- 
torijose. Studentai su klinikos asistentais vizituodavo ligoninėje gu- 
linčius ligonius, juos tirdavo, nagrinėdavo jų ligos istorijas ir gydymą. 

Chirurgijos katedra su klinika buvo valstybinėje Kauno miesto 
ligoninėje, Vytauto Didžiojo Universiteto klinikose vienerius metus 
ir karo metu vėl valstybinėje Kauno miesto ligoninėje. Katedros ir 
klinikos vedėjai buvo: H. Boitas, A. Hagentornas, V. Kuzma ir V. 
Kanauka. Dėstytojais yra buvę dar J. Dzime, A. Maciūnas, V. Tu- 
masonis, K. Pautienius. Šioje katedroje buvo dėstoma įvadas į chirur- 
giją, chirurgija, operacinė chirurgija ir topografinė anatomija. Chi- 
rurginėj poliklinikoj ir ligoninėj studentai atlikdavo praktikos dar- 
bus, tirdavo ligonius, rašydavo ligos istorijas, stebėdavo ir sekda- 
vo gydymo eigą, operacijas. 

Oftalmologijos katedra ir klinika buvo akių ligų klinikoje, o karo 
metu — buvusioje žydų ligoninėje. Jos vedėju buvo P. Avižonis ir 
V. Avižonis. Šioje katedroje dar yra dirbę ir dėstę J. Nemeikša ir P. 
Kazlauskas. Čia studentai išklausydavo oftalmologijos įvado ir akių 
ligų klinikos kursą. Taip pat poliklinikoje tirdavo ligonius, ligoninė- 

je sekdavo ir stebėdavo ligonių gydymą ir operacinėje stebėdavo ope- 
racijas. 

Odos ir veneros ligų katedra ir klinika buvo valstybinėje Kau- 
no miesto ligoninėje, vienerius metus Vytauto Didžiojo Universiteto 
klinikose ir karo metu vėl valstybinėje Kauno miesto ligoninėje. 
Katedros ir klinikos vedėjai buvo J. Karuža, Br. Sidaravičius. Čia 
studentai išklausydavo teorinių odos ir veneros ligų paskaitų ir. po- 
liklinikoje ir ligoninėje atlikdavo praktikos darbus su ligoniais. 
Atskirus kursus dar yra dėstę A. Gulbinas ir M. Vaitėnas. 

Vaikų ligų katedra ir klinika buvo valstybinėje vaikų ligoninėje. 
Katedros ir klinikos vedėja buvo V. Tumėnienė. Atskirų kursų dės- 
tytojai dar yra buvę A. Birutienė ir V. Tercijonas, A. Matulevičius 
ir E. Gildė-Ostachovienė. Šioje katedroje studentai išklausydavo 
teorinį vaikų ligų kursą ir taip pat ligoninėje atlikdavo klinikinius 
tyrimus ir praktikos darbus. 

Nervų ir psichikos ligų katedra ir klinika buvo dr. Basanavi- 
čiaus vardo karo ligoninėje, vienerius metus naujose Vytauto Di- 
džiojo Universiteto klinikose ir karo metu buvusioje žydų ligoni- 
nėje. Jos vedėjai yra buvę J. Blažys, J. Brundza ir V. Vaičiūnas. 
Atskirų kursų dėstytojas dar yra buvęs V. Bendoravičius-Bendorius. 
Šioje katedroje studentai išklausydavo neurologijos įvadą, neurolo- 
gijos ir psichiatrijos kursą. Taip pat atlikdavo ligonių tyrimo, ste- 
bėjimo ir praktikos darbus. 

Higienos ir bakteriologijos katedra buvo valstybiniame Higie- 
nos Institute. Jos vedėjai buvo A. Jurgeliūnas, V. Girdzijauskas, 
J. Šopauskas ir K. Juozapavičius. Šioje katedroje buvo dėstoma bak- 
teriologija ir higiena, taip pat atliekami bakteriologijos ir higienos 
praktikos darbai. Ši katedra aptarnaudavo ir Matematikos - Gamtos 
Fak. biologijos skyriaus studentus. Čia jie išklausydavo atitinkamą 
bakteriologijos ir higienos kursą. 

Teismo ir socialinės medicinos institutas buvo Medicinos Fak. 
rūmuose. Teismo ir socialinės medicinos dėstytojas ir katedros vedė- 
jas buvo V. Viršila ir vėliau K. Oželis. Čia Medicinos ir Teisių Fa- 
kultetų studentai išklausydavo teismo ir socialinės medicinos paskai- 
tas ir atlikdavo praktikos darbus. Institutas atlikdavo apygardų teis- 
mams reikalingas įvairias analizes bei tyrimus. 

Ausų, nosies ir gerklės ligų katedra su klinika buvo ausų, no- 
sies ir gerklės ligų klinikoje. Dėstytojai ir vedėjai yra buvę P. Radz- 
vickas ir vėliau J. Zubkus. Šioje katedroje studentai išklausydavo 
ausų, nosies ir gerklės ligų teorinį kursą, o klinikoje atlikdavo prak- 
tikos darbus ir ligonių tyrimą. Šia katedra ir klinika naudojosi taip 
pat ir odontologijos skyriaus studentai. 

Farmacijos skyrius 


Medicinos Fak. farmacijos skyriaus planuose numatytus mokslus 
studentai išeidavo keturiuose fakultetuose: Matematikos -Gamtos 
Fak., Medicinos Fak., Technikos Fak. ir Teisių Fak. 


Farmacijos ir farmakognozijos katedra, viena pagrindinių far- 
macijos skyriaus katedrų, buvo Medicinos Fak. rūmuose. Čia studen- 
tai išklausydavo pagrindinius ir specifinius farmacijos skyriaus da- 
lykus ir atlikdavo pratybos darbus. Katedros vedėjai buvo P. Rau- 
donikis, B. Šiaulis ir K. Grybauskas-Grybėnas. Farmacijos labora- 
torijoje kandidatai atlikdavo savo diplominius darbus, kuriuos skir- 
davo katedros vedėjas. 

Pagal įstatymą ir Medicinos Fak. nuostatus, farmacijos ir iarma- 
kognizijos katedros personalui buvo pavesta egzaminuoti vaistinių 
mokinius, kurie norėjo gauti provizoriaus padėjėjo laipsnį. 


Odontologijos skyrius 


Odontologijos skyriaus studentai daugelį dalykų išklausydavo me- 
dicinos skyriuje, o kai kuriuos dalykus klausydavo Matematikos - 
Gamtos Fak. Pagrindiniams ir savo specifiniams kursams odonto- 
loginis skyrius turėjo: 

Stomatologijos ir dentiatrijos katedrą su klinika, kuri iš pra- 
džių buvo pirmuosiuose universiteto rūmuose ir vėliau Vytauto Di- 
džiojo Universiteto klinikų komplekse. Katedros ir klinikos vedėjas 
buvo P. Stančius. Katedros atskirų kursų dėstytojai buvo O. Mi- 
kuckaitė, A. Matulionienė, V. Damijonaitis. Šioje katedroje buvo dės- 
toma dentiatrija, stomatologija, specialinė chirurgija, odontologinė kli- 
nika, protezų technika ir protezų klinika ir kiti specifiniai kursai. 
Odontologinis skyrius turėjo dantų gydymo kabinetus ir kliniką, 
kur studentai atlikdavo dantų gydymo, traukimo ir taisymo praktiką 
ir darbus. 

Visos Medicinos Fak. katedros turėjo nuosavus mokslo priemo- 
nių kabinetus bei specialybių bibliotekas. Atskiroms katedrų bib- 
liotekoms daug knygų dovanojo privatūs asmenys ir įstaigos. 


Studentai 


Įsteigus Medicinos Fak., studentų skaičius nebuvo didelis. Bet 
palaipsniui kas metai tas skaičius didėjo. Pirmaisiais, 1922 m. į Me- 
dicinos Fak. buvo priimta 190 studentų, iš jų 114 į medicinos sky- 
rių. 1923 m. pavasario semestre Medicinos Fak. jau buvo priimta 
440 studentų, iš jų į medicinos skyrių — 230, odontologijos — 106, 

farmacijos — 46 ir veterinarijos skyrių — 58. 1926 m. rudens semestre 
Medicinos Fak. turėjo 562 studentu. Tais metais studentų pasiskirs- 
tymas skyriais buvo toks: medicinos skyriuje — 337, veterinarijos — 
34, odontologijos skyriuje — 124 ir farmacijos skyriuje — 67. O tau- 
tybėmis tais metais studentai buvo pasiskirstę taip: lietuvių 278 
(49.5 90), žydų 257 (45.7 90), lenkų 15 (2.7 7), rusų 3 (0.5 4), kitų 
9 (1.6 7). Studentų pasiskirstymas lytimi buvo toks: vyrų 315 (56-76), 
moterų 247 (4475). Vedusių studentų buvo 4.47. 1931 m. pavasario 
semestre Medicinos Fak. buvo 816 studentų, iš jų medicinos skyriuje 
434, odontologijos skyriuje 200 ir farmacijos skyriuje 182. 1940 - 1941 m. 
Medicinos Fak. buvo 965 studentai, 1942 m. — 789 studentai. 

Medicinos Fakulteto augimą pavaizduoti čia paduodama kelerių 
metų šį fakultetą baigusiųjų studentų skaičiai. 


Baigimo Skyriai Iš 
metai Medicinos Odontologijos Farmacijos Veterinarijos viso 
1927 14 10 4 2 30 
1932 43 23 1 — 67 
1938 71 52 19 — 142 
1943 65 65 42 — 172 


Nuo 1922 m. iki 1940 m. liepos mėn. 20 d. Medicinos Fakultetą 
baigė iš viso 1.223 asmenys. 

Be bendrųjų Švietimo Ministerijos stipendijų Medicinos Fak. dar 
turėjo 5 stipendijas iš Vidaus Reikalų Ministerijos ir 10 stipendijų 
skyrė Krašto Apsaugos Ministerija, ir tokiu būdu ji ruošė kariuome- 
nės gydytojus. Dar buvo prof. P. Radzvicko fondas. Radzvickas 1931 m. 
mirdamas paliko 100.000 litų ir iš procentų buvo skiriama vienam 
studentui stipendija 200 litų mėnesiui. Kandidatus parinkdavo Me- 
dicinos Fakultetas. 

Medicinos Fak. studentai buvo susiorganizavę į daugelį profesi- 
nių ir ideologinių organizacijų. Iš jų minėtinos: Studentų Medikų 
Draugija, Studentų Veterinarų Draugija, Lietuvių Studentų Medikų 
Korporacija „Fraternitas Lituanica“, Studentų Farmacininkų Drau- 
gija, Žydų Studentų Medikų Draugija, Studentų Ateitininkų Medikų 
„Gajos“ Korporacija, Studentų Varpininkų Medikų Korporacija 
„Ąžuolas“. 


Medicinos Fakulteto mokslo darbai 


Universiteto klinikos paruošė visą eilę gydytojų specialistų. Pas- 
kutiniuoju Nepriklausomos Lietuvos laikotarpiu visose apskrityse 

ir didesniuose miestuose buvo gydytojų chirurgų, vidaus, moterų ligų 
ir kitų sričių specialistų. 

Medicinos Fak. Lietuvos ir apskritai medicinos mokslo srityje 
yra įnešęs nemažą indėlį Medicinos mokslo personalo ir gydytojų 
mokslinė veikla atsispindėjo „Medicinos“ žurnale. Pirmasis „Medici- 
nos“ numeris buvo išleistas 1920 m. gegužės mėn. 21 d. Jis buvo 
skiriamas medicinos teorijos, praktikos ir gydytojų profesiniams rei- 
kalams. Pirmasis „Medicinos“ žurnalo redaktorius buvo gyd. J. Žem- 
gulis, o nuo 1922 m. birželio mėn. redagavimą perėmė dr. Jonas 
Staugaitis, kuris jį redagavo iki antrosios Sovietų Rusijos okupacijos. 
Įsisteigus Lietuvos Universitetui ir Medicinos Fakultetui, „Medicinos“ 
žurnalo leidėjas buvo Medicinos Fak. ir Kauno Medicinos Draugija. 
Žurnalas buvo Lietuvos sveikatos ir medicinos reikalų oficiozas. Ja- 
me buvo dedama informacijų, bet taip pat labai gausiai medicinos 
mokslo straipsnių, studijų, eksperimentinių darbų aprašymų. „Medi- 
cinos“ žurnalas buvo mėnesinis ir vienerių metų tomas turėdavo nuo 
700 iki 1.000 puslapių. „Medicinoje“ per metus išspausdindavo iki 
50-70 originalių straipsnių ir studijų, taip pat spausdindavo gau- 
sią medicinos literatūros apžvalgą svetimomis kalbomis. Originalių 
straipsnių santraukos buvo duodamos vokiečių, anglų, prancūzų ir 
kitomis kalbomis. 

Ilgainiui medicinos personalui gausėjant ir moksliškai tobulėjant 
ir dirbant, atsirado reikalas Medicinos Fak. leisti savo žurnalą. Taip 
1933 m. buvo pradėti leisti „Medicinos Fakulteto Darbai“ (Acta Me- 
dicinae Facultatis Vytauti Magni Universitatis). Jų redaktoriumi buvo 
P. Avižonis. „Medicinos Fakulteto Darbuose“ buvo spausdinami Me- 
dicinos Fak. mokomojo personalo moksliniai darbai ir tyrinėjimai. 


Lietuvos gydytojų sąjunga organizuodavo gydytojų suvažiavi- 
mus, arba kongresus, kurie trukdavo po 3-4 dienas. Juose būdavo 
skaitomos paskaitos, daromi pranešimai, diskusijos, demonstracijos 
ir t.t. Visi pranešimai, paskaitos ir darbai būdavo spausdinami ir leix 
džiami atskiru leidiniu, vardu „Kongreso darbai“. Gydytojų suva- 
žiavimuose paskaitomis ir pranešimais daugiausia dalyvaudavo Me- 
dicinos Fak. mokomojo personalo nariai. 


Medicinos Fakulteto mokomojo personalo moksliniai darbai bu- 
vo leidžiami ir atskiromis knygomis. Pvz.: V1. Lašas, Fiziologinės 
chemijos vadovėlis (1923); J. Bagdonas, Įvadas į vidaus mediciną 
(1926); J. Karuža, Odos ligos (1926); V1. Kuzma, Žvilgsnis į biologinį 
medicinos vystymąsi (1926); K. Buinevičius, Vidaus ligų klinikos 
vadovėlis (1929); J. Blažys, Įvadas į psichiatriją (1935); J. Žilinskas 
ir R. Masalskis, Senojo geležies periodo Lietuvos gyventojų kau- 

kuolių studija (1937); V. Kanauka, Inkstų ir šlapimo takų tuberku- 
liozė (1938); P. Avižonis, Akių ligų vadovas (1940); yra išverstas į 
lenkų kalbą. 


Pagal Medicinos Fak. mokslo reguliaminą asmuo, gaunąs moks- 
lo laipsnį, savo disertaciją turėjo išspausdinti ir išleisti atskiru lei- 
diniu. Disertacijų temos ir jų nagrinėjimas turėjo būti originalūs. 
Reikalavimai buvo gana dideli. Todėl medicinos mokslo literatūra 
pagausėjo 22 išspausdintomis disertacijomis. Pvz.: V1. Lašas, Anati- 
laksija (1926); J. Žilinskas, Lietuvių kaukuolės dėžė (1927); K. Ože- 
lis, Vyrų uretros ir sėklos tekamųjų latakų susiaurėjimas (1927); 
J. Čeponis, Gastroenterostomija, kaip chirurgiška priemonė skran- 
džio ir duodenumo opoms gydyti (1931); B. Sidaravičius, Odos aler- 
gija ir jos gydymas (1931); V. Kanauka, Sėklos tekamųjų latakų 
rezekcija hipertrofinei prostatai gydyti (1929); B. Šiaulis, Farmako- 
logiškieji žarnų raumenų ypatumai (1936); J. Kupčinskas, Ūminio 
reumato etiologijos ir patogenezės klausimu (1937); J. Meškauskas, 
Skrandžio ir dvylikapirštės žarnos opų ankstyvos diagnozės ir gy- 
dymo klausimu (1937); V. Girdzijauskas, Lytinių liaukų skydinės 
liaukos, jų hormonų ir glandula parathyroidea įtaka aglutininams 
pasigaminti (1936); P. Kazlauskas-Kazlas, Kauno pradžios mokyklų 
mokinių akių tyrimai (1939); A. Starkus, Karcinomos ir prekarci- 
nomos klausimu (1940); J. Elvikis, Eksperimentinių leukopenijų gy- 
dymas vitaminais ir transfuzijomis (1942); J. Zubkus, Vaikų Waldeye- 
rio žiedas ir jo kitimai (1933); B. Abraitis, Lęšio pasaitai (1937); 
P. Stančius, Odontologinių cistų klausimu (1937); V. Kuzma, Inksto 
ir šlapimo takų atstatymo klausimu (1932); J. Kairiūkštis, Jaudi- 
namoji terapija ir jos eksperimentinis pagrindas (1937); J. Šopaus- 
kas, Nervo jaudrumo parametrų kitimai nuo sužalojimo (1936). 


Medicinos Fak. mokslo personalas išspausdino įvairiomis Euro- 
pos kalbomis Europos mokslo žurnaluose orginalaus pobūdžio straips- 
nių, studijų ir paskelbė savo teorijų. K. Buinevičius yra paskelbęs 
originalią šlapimo gamybos teoriją, o A. Hagentornas — skausmo su- 
sidarymo teoriją. Vakarų Europos mokslo žurnaluose savo straips- 
nius ir mokslo darbus yra spausdinę P. Avižonis, K. Buinevičius, 
A. Hagentornas, E. Landau, V1. Kuzma, V. Kanauka ir kiti. 


Medicinos Fak. auditorijose, laboratorijose, institutuose ir klini- 
kose vyravo tie patys metodai, nuotaikos ir tradicijos, kaip ir kituose 
Vakarų Europos universitetuose. Mūsų jaunimo mokslinis išsilavi- 
nimas ir paruošimas savarankiškam moksliškam ir praktiniam darbui 
buvo visai geras, tinkamas ir nei kiek ne blogesnis, kaip garsių 
Europos universitetų jaunimo paruošimas. Medicinos Fak. pradėjo 

savo darbą neturėdamas nei patalpų, nei bibliotekų, nei pakankamai 
kvalifikuoto personalo. Palyginti per labai trumpą laiką buvo pasta- 
tyti Medicinos Fak. rūmai, universiteto klinikos, įsteigtos laboratori- 
jos, įgytos reikalingos klinikiniam ir moksliniam darbui priemonės. 


Medicinos Fakultetas ir Lietuvos sveikatingumas 


Vytauto Didžiojo Universiteto Medicinos Fak. uždavinys buvo 
ne tik dirbti mokslinį darbą ir ruošti mokslinį personalą, bet rūpin- 
tis lietuvių tautos sveikatingumu ir paruošti Lietuvai gerų gydyto- 
jų, dantų gydytojų ir chemikų vaistininkų. Todėl tiek vyresnysis, 
tiek ir jaunesnysis Medicinos Fak. mokslo personalas aktyviai da- 
lyvavo įvairias tautos sveikatingumo problemas sprendžiant ir jas 
vykdant. 


Per pirmąjį Nepriklausomos Lietuvos dešimtmetį Lietuvos gy- 
dytojų skaičius pakilo iki 558. (Medicina, 1932 m. Nr. 2, 163 psl.). 
1933 m. Lietuvoje 1 gydytojui dar teko apie 4.000 gyventojų. Vaizdin- 
gumo dėliai primintina, kad tuo metu Lenkijoje vienam gydytojui 
teko 3.100 gyventojų, Vokietijoje — 1.237 ir Prancūzijoje — 1.596 gy- 
ventojai. Jau 1939 m. Nepriklausoma Lietuva turėjo 1446 med. gy- 
dytojus, ir vienam gydytojui teko 1.988 gyventojai. Tais metais dantų 
gydytojų buvo 686, ir vienam dantų gydytojui teko 4.191 gyvento- 
jas. Tais pačiais metais Latvijoje buvo 1416 gydytojų, ir vienam 
gydytojui teko 1.378 geventojai, o Estijoje buvo 957 gydytojai, ir 
vienam gydytojui teko 1.183 gyventojai. 


Vidaus Reikalų Ministerijos sveikatos departamentas rūpinosi 
ligoninių ir sanatorijų statyba apskrities ir šiap didesniuose miestuose, 
bei medicinos seserų ir akušerių paruošimu, o Medicinos Fak. rūpi- 
nosi toms ligoninėms gydytojų ir kitų specialistų paruošimu. Pas- 
kutiniuoju Nepriklausomos Lietuvos laikotarpiu visi apskrities miestai 
turėjo pakankamai modernias, gerai įrengtas ligonines su Medicinos 
Fak. gerai paruoštais gydytojais specialistais. Kai kuriuose (pvz. Pa- 
nevėžy, Raseiniuose, Šiauliuose) buvo net po dvi ligonines. Kaune 
ir Vilniuje buvo po keletą ligoninių ir visa eilė universiteto klinikų. 


Buvo suorganizuota ir pastatyta keletas sanatorijų, įsteigta įvai- 
rių sveikatos tyrimo centrų, ambulatorijų. 


Aukštojoje Panemunėje buvo Raudonojo Kryžiaus plaučių ir 
kaulų džiovos sanatorija, dr. K. Griniaus vardo draugijos kovai su 
tuberkulioze plaučių džiovos sanatorija, prof. V. Tumėnienės vardo 
vaikų sanatorija, taip pat plaučių sanatorijos Alytuje, Jurbarke, Ro- 
mainiuose, Varėnoje. 


511 


Klaipėdoje buvo miesto, apskrities, Raudonojo Kryžiaus ir Žydų 
ligoninės. Be to, pažymėtina, kad Klaipėdoje veikė raupsuotųjų prie- 
glauda — leprozoriumas (įkurtas 1899 m.), turėjo 30 lovų ir buvo 
vienintelė tokia įstaiga Lietuvai ir Vokietijai. Per paskutiniuosius 
30 metų buvo priimta į tą ligoninę 73 nauji ligoniai. 

1938 m. sveikatos departamentas su apskričių valdybomis pradėjo 
organizuoti sveikatos punktus, kuriuose dirbo gydytojas, medicinos 
sesuo ir akušerė. Tokių punktų buvo įsteigta 216 ir toks punktas 
turėjo aptarnauti apie 5.000 gyventų. Punktuose buvo teikiama pir- 
moji pagalba, duodami patarimai ir atliekami skiepijimai. 

Medicinos Fak. ir sveikatos departamento žinioje buvo Lietuvos 
Valstybinis Higienos Institutas, vadovaujamas prof. A. Jurgeliūno, vė- 
liau V. Girdzijausko, Kaune. Jame buvo atliekami cheminiai, bioche- 
miniai, morfologiniai ir serologiniai ir kiti tyrimai. Taip pat buvo ga- 
minami rauplių, pasiutimo ligos ir kiti skiepai. 

Visos ligoninės, klinikos, institutai, sveikatos punktai, kurortai, 
sanatorijos buvo vadovaujamos ir aptarnaujamos gydytojų, medi- 
cinos mokslus baigusių ir specialybes įgijusių Vytauto Didžiojo Uni- 
versiteto Medicinos Fak. ir jo klinikose. 

Geresniam tiek medicinos mokslo, tiek ir praktikos bei sveika- 
tingumo sričių- darbo atlikimui ir jo sėkmingumui Medicinos Fak. 
mokslo personalas ir gydytojai buvo suorganizavę įvairių organiza- 
cijų ir jose aktyviai veikė. Nepriklausomoje Lietuvoje veikė ne- 
mažas skaičius gydytojų profesinių ir sveikatos organizacijų. Svar- 
besnės jų buvo: 


1. Kauno medicinos draugija, įsteigta 1919 m. Jos dažnuose su- 
sirinkimuose Medicinos Fak. mokslo personalas darydavo moksli- 
nius pranešimus, demonstruodavo įdomesnius ligonius, skaitydavo 
paskaitas ir t. t. Ši draugija kartu su Medicinos Fak. leido žurnalą 
„Medicina“. 

2. Draugija kovai su venerinėmis ligomis, įsteigta 1920 m. Jos 
pastangomis buvo panaikinti viešieji namai. Taip pat jos pastan- 
gomis 1935 m. buvo paskelbtas įstatymas kovai su venerinėmis ligo- 
mis. | 

3. Draugija kovai su tuberkulioze, įsteigta 1924 m. Jos tikslas 
buvo steigti dispanserius, sanatorijas ir apskritai visais galimais bū- 
dais kovoti su džiova. 

4. Lietuvos geografinės patologijos draugija, įsteigta 1930 m. 
Kaune. Jos organizatorius buvo prof. E. Vinteleris ir ji buvo „Tarp- 
tautinės geografinės patologijos draugijos“ narys. Ji savo tikslais tu- 

rėjo tirti ir aiškinti įvairius susirgimus ryšium su įvairių vietovių 
įvairiomis klimatinėmis sąlygomis. 

5. Lietuvių akių gydytojų draugija, įsteigta 1933 m. Kaune. Jos 
uždavinys buvo ugdyti akių specialistus gydytojus ir kovoti su akių 
ligomis ir aklumu Lietuvoje. Jos steigėjas ir ilgametis pirmininkas 
buvo prof. P. Avižonis. Ši draugija buvo „Tarptautinės okulistų or- 
ganizacijos“ narys. 

6. Draugija kovai su vėžio liga, įsteigta 1933 m. Panevėžyje. 
Jos steigėjas ir pirmas pirmininkas buvo prof. E. Vinteleris. Jos tiks- 
las buvo kova su vėžio liga. Ji taip pat palaikė ryšius su užsienio pana- 
šius tikslus turinčiomis organizacijomis. 

7. Lietuvos vaikų gydytojų draugija, įsteigta 1936 m. Kaune. 
Jos steigėju ir pirmininku buvo prof. V. Tumėnienė. Ši draugija 
buvo „Tarptautinės pediatrų draugijos“ narys. 

Medicinos ir dantų gydytojai apskrityse ir didesniuose miestuose 
taip pat turėjo savo profesines draugijas. 


Sveikatos Rūmai ir Gydytojų Rūmai 


Juridiškai ir praktiškai Lietuvos sveikatingumu rūpinosi ir ad- 
mMinistracinius gydytojų reikalus tvarkė Vidaus Reikalų Ministerijos 
sveikatos departamentas. Gydytojų skaičiui didėjant ir jų profesi- 
niams reikalams plečiantis iškilo gydytojų rūmų klausimas. 1939 m. 
buvo įsteigti Gydytojų Rūmai. Jų uždavinys buvo atstovauti gydy- 
tojų profesinius reikalus valdžios įstaigose ir padėti sveikatos depar- 
tamentui spręsti sveikatingumo ir administracijos klausimus. 

Įsteigus visą eilę organizacijų, gydymo, sveikatos ir higienos 
įstaigų, jų veiklai derinti 1939 m. buvo įsteigti Sveikatos Rūmai. 
Savo pobūdžiu jie buvo valstybinė, savivaldybinė ir visuomeninė 
organizacija ir veikė Vidaus Reikalų Ministerijos priežiūroje. Svei- 
katos Rūmai turėjo savo veiklos nuostatus ir ministerių kabineto nu- 
statytą statutą. 

Klaipėdos krašte veikė iš vokiečių laikų išlikę Klaipėdos Kraš- 
to Gydytojų Rūmai. Jie suteikdavo gydytojui praktikos teises Klai- 
pėdos krašte ir pagal jų nutarimą Klaipėdos Krašto Direktorija 
išduodavo gydytojo pažymėjimą. 

Tokia buvo Medicinos Fakulteto struktūra, veikla ir ryšis su 
jam giminingomis organizacijomis. 

PRANAS čEPĖNAS 


VETERINARIJOS SKYRIUS 


Veterinarijos skyriaus įsteigimas Lietuvos Universitete yra ver- 
tas paminėti, nes šio skyriaus, arba vad. veterinarijos mokyklos, 
įsteigimas Nepriklausomos Lietuvos gyvenime yra buvęs svarbus 
faktas, turėjęs didelės reikšmės mūsų krašto veterinarijai. Nepriklau- 
somos valstybės kūrimosi pradžioje buvo aišku, kad Lietuvai, že- 
mės ūkio kraštui, labai trūko veterinorių ir jų parengimas buvo 
neatidėliotinas. 

Veterinarijos mokyklos steigimo klausimą pirmasis iškėlė E. No- 
nevičius dar 1918 m. Vilniuje ir net buvo parengęs veterinarijos 
mokyklos statuto projektą. Taip pat tokios mokyklos steigimo reika- 
14 rėmė 1920 m. įvykęs veterinarijos gydytojų suvažiavimas ir 1921 m. 
gruodžio mėn. Žemės Ūkio Ministerijos sukviestas veterinarijos ins- 
pekcijos veterinorių tarnybinis susirinkimas. 

Todėl, 1922 m. įsteigus Medicinos Fakultetą, jo skyrių sąraše bu- 
vo įtrauktas ir veterinarijos skyrius. Čia galima priminti, kad net 
ir Aukštuosiuose Kursuose buvo galima registruotis į veterinarijos 
skyrių, nors jokio veterinarijos mokslo dalyko nebuvo dėstoma, ir 
tik Lietuvos Universitetą įsteigus, 1923 m. rudens semestre veterina- 
rijos skyriuje buvo pradėta dėstyti gyvulių anatomija. 

Į veterinarijos skyriaus dėstytojus pirmuoju buvo pakviestas L. 
Gogelis, vienintelis veterinorius profesorius, jau prieš tai dėstęs aukš- 
tojoje veterinarijos mokykloje Saratove, veterinarijai, bakteriologijai 
ir epizootologijai dėstyti. 

Veterinarijos skyriaus mokslo programa buvo labai plati, iš da- 
lies nukopijuota iš kitų kraštų veterinarijos aukštųjų mokyklų prog- 
ramų. Dėl plačios mokslo programos visi dėstytojai buvo perkrauti 
darbu, ypač kai jiems trūko patyrimo mokymo bei mokslo dar- 
bui (išskyrus L. Gogelį ir E. Nonevičių). 

Dar blogaiu buvo su patalpomis, nes, Lietuvos Universitetą įstei- 
gus, veterinarijos skyriui atiteko tik vienas nedidelis pastatas — san- 
dėlis antrųjų universiteto rūmų kieme, vadinamas zootomijos insti- 
tutu, kuris buvo pritaikytas gyvulių anatomijai dėstyti. Ten pat buvo 
įrengta auditorija, kurioje tilpo gyvulių anatomijos muziejus ir gy- 
„vulių preparavimo kambarys, profesorių kabinetas ir lavoninė — 
virtuvė gyvulių griaučiams paruošti. Visa tai buvo vadinama gy- 
vulių anatomijos katedra, kur iki 1925 m. dar veikė ir gyvulių pa- 
tologinės anatomijos ir mėsos pažinimo katedra, kuriai vadovavo 
E. Nonevičius. 1925 m. E. Nonevičius tą katedrą perkėlė į universiteto 

išnuomotą privatų butą (nepertoli nuo universteto), paskirdamas šiai 
katedrai net keturis kambarius, į kuriuos kiek vėliau jis dar priėmė 
ir zootechnijos, zoohigienos ir eksterjero katedrą su laboratorija, ku- 
riai vadovavo P. Nastopka. Dėl patalpų stokos ir L. Gogelis priva- 
čiame bute netoli nuo universiteto rūmų įsteigė veterinarinės bakte- 
riologijos ir epizootologijos katedrą su laboratorija. 

Veterinarinės diagnostikos, specialinės patologijos ir terapijos ka- 
tedra laikinai veikė Krašto Apsaugos Ministerijos veterinarijos ligo- 
ninėje, nuo 1924 m. — karo veterinarijos ligoninėje ir nuo 1925 m. 
husarų pulko veterinarijos ligoninėje Kaune, 

Dirbant tokiomis sunkiumis sąlygomis, nors ir su dideliu užsi- 
degimu, veterinarijos skyrius labai sunkiai vykdė teorinį ir praktinį 
savo studentų mokymą. Tik todėl, kad veterinarijos skyriaus stu- 
dentų skaičius nebuvo didelis, jie galėjo praktiškai šį tą išmokti ka- 
ro veterinarijos ligoninėse. 1922 m. į veterinarijos skyrių įsirašė 10 
studentų, kasmet įstodavo po 7-8 naujus studentus; bet jau 
1927 m. įstojo 27 nauji studentai. Tai greičiausia, įvyko dėl to, kad jau 
tada aiškėjo, jog veterinarijos skyrius bus likviduotas, o mokslo 
nebaigusieji studentai tikėjosi gauti stipendijas veterinarijos studi- 
joms baigti užsienyje. 

Nors nepriklausomybės pradžioje ir veterinoriai, ir Žemės Ūkio 
Ministerija labai rėmė veterinarijos skyriaus įsteigimą, tačiau, jį įstei- 
gus ir mokslo darbą pradėjus, tuoj pat paaiškėjo ir mokomojo per- 
sonalo, o ypač patalpų bei įrengimo trūkumai. Todėl labai greitai 
kilo šio skyriaus likvidavimo ar bent jo laikinio uždarymo klausi- 
mas, kol bus parengtas savas specialistų personalas ir pastatytos tin- 
kamos patalpos. Tam tikrą nepasitikėjimą savuoju veterinarijos sky- 
riumi parodė ir Krašto Apsaugos Ministerija, dar 1922 m. paskir- 
dama 12 stipendijų veterinarijai studijuoti užsienyje. Dėl visų šių 
priežasčių ir dėl brangaus šio skyriaus išlaikymo veterinarijos sky- 
rius nuo 1928 m. rudens semestro buvo likviduotas, o jo vietoje 
buvo įsteigta veterinarijos felčerių mokykla. Per šešis veikimo me- 
tus veterinarijos skyrius išdavė 16 veterinarijos gydytojų diplomų. 
15 studentų, įpusėjusių studijas veterinarijos skyriuje, gavo stipendi- 
jas mokslui baigti ir buvo pasiųsti į Rygos universiteto veterinari- 
jos fakultetą, kur jiems buvo įskaityti Lietuvos Universitete išeitieji 
mokslo dalykai. 


Mokslo planai 


Veterinarijos skyriaus studentai kai kuriuos bendrus mokslo da- 
lykus turėjo klausyti Matematikos - Gamtos ir Medicinos fakultetuo- 
se, o specialieji dalykai buvo dėstomi veterinarijos skyriuje. 

Veterinarijos skyriaus privalomieji dalykai, Matematikos - Gam- 
tos Fak. dėstomieji: 1. botanika, 2. zoologija ir lyginamoji anatomija, 
3. fizika, 4. neorganinė chemija, 5. organinė chemija, 6. analizinė che- 
mija, 7. mineralogija su kristalografija. 

Medicinos Fak. dėstomieji: 8. fiziologija, 9. fiziologinė chemija, 
10. bendroji patologija, 11. farmakologija su receptūra, 12. histologija 
su embriologija. 

Veterinarijos skyriaus dėstomieji: 13. gyvulių anatomija, 14. pa- 
tologinė anatomija, 15. mėsos pažinimas, 16. skrodimas, 17. operacinė 
chirurgija, 18. chirurginė patologinė, specialinė chirurgija, 19. ark- 
lių kaustymas, 20. akušerija, 21. diagnostika, 22. specialioji patologija 
ir terapija, 23. bendroji terapija, 24. veterinarijos bakteriologija, 25. 
epizootologija, 26. zootechnika, 27. zoohigiena, 28. eksterjeras, 29. kli- 
nika ir vaistinė. 

Gyvulių anatomijos katedros ir zootomijos instituto vedėjas bu- 
vo Z. Mockus, kuris dėstė: 1. sistematinę anatomiją, su paukščių ana- 
tomija, 2. topografinę anatomiją, 3. operacinę chirurgiją ir 4. veteri- 
narinę akušeriją. Zootomijos institute jau buvo visos būtiniausios 
mokslo priemonės: didžiųjų ir mažųjų naminių gyvulių griaučių, 
kaulų, atskirų organų modelių, paveikslų ir prozektoriumas. 

Gyvulių patologinės anatomijos ir mėsos pažinimo katedros bei 
kabineto vedėjas buvo E. Nonevičius, kuris dėstė: 1. gyvulių patolo- 
ginę anatomiją su histologija, 2. bendrąją terapiją, 3. mėsos pažinimą 
ir skrodimą, 4. veterinarijos teismo mediciną, 5. ichtiologiją, 6. chi- 
rurginę patologiją, 7. parazitologiją. Kai kuriuos kursus dėstė ir šios 
katedros vyr. asistentas J. Butkevičius. Kabinete buvo atliekami 
bandymai skiepyti šunims nuo pasiutimo. Čia buvo priimami gydyti 
smulkūs naminiai gyvuliai, buvo atliekami iš skerdyklų ar privačių 
asmenų atsiunčiami patologiniai skerdienos tyrinėjimai. Katedros 
prozektorius buvo M. Kvašninas-Samarinas. 

Veterinarijos, bakteriologijos ir epizootologijos katedros ir la- 
boratorijos vedėjas buvo L. Gogelis ir jaun. asistentas P. Gelažius. 
L. Gogelis dėstė: 1. veterinarijos bakteriologiją, 2. epizootologiją su 
veterinarine policija, 3. bendrąją chirurgiją, 4. chirurginę patolo- 
giją ir zoohigieną, o medicinos skyriuje — epizootologiją. Labora- 
torija buvo įsteigta 1923 m. priešmarinėje stotyje Marvoje, o 1924 m. 
šią stotį Marvoje likvidavus, buvo atkelta į Kauną, į išnuomuotą 
privatų butą. 

Veterinarinės diagnostikos, specialinės patologijos ir terapijos 
katedros ir klinikos vedėjas buvo J. Bulota, o jaun. asistentas buvo 
K. Trumpis (iki 1926 m.). J. Bulota dėstė: 1. veterinarinę diag- 
nostiką, 2. specialinę patologiją, 3. terapiją ir vadovavo klinikai. 

Ši klinika pradėjo veikti 1924 m. pavasario semestre karo veterina- 
rijos ligoninėje. 1925 m. veterinarinė klinika buvo perkelta į I husarų 
pulko veterinarinę ligoninę, kur buvo 3 arklidės su penkiais skyriais, 
skirtais 50 didžiųjų gyvulių gydymui. Ten pat veikė ambulatorija, 
vaistinė, kabinetas, turėjo nemažą reikalingų instrumentų, be to, dar 
galėjo naudotis ir husarų pulko veterinarinės ligoninės įrankiais ir 
tvarstomąja medžiaga. 

Operacinės chirurgijos, chirurginės patologijos ir specialinės chi- 
rurgijos katedros vedėjas buvo Z. Mockus, vyr. asistentas J. Kanc- 
leris-Drapas, jaun. asistentas J. Žemaitis. J. Kancleris-Drapas dėstė 
arklių kaustymą ir nagų ligas. Kitus šios katedros kursus dėstė L. 
Gogelis ir E. Nonevičius. 

Zootechnijos, zoohigienos ir eksterjero katedros ir laboratorijos 
vedėjas buvo P. Nastopka, kuris dėstė zoohigieną, eksterjerą ir vete- 
rinarijos teismo mediciną. M. Kvašninas-Samarinas dėstė bendrąją 
ir specialinę zootechniją, agronomijos įvadą ir pievų kultūrą. Vete- 
rinarijos skyrius turėjo nemažą savo specialybės biblioteką, tačiau, 
veterinarijos skyrių uždarius, jo turtas buvo išdalintas kitiems sky- 
riams: dalis buvo perduota medicinos skyriaus įstaigoms ir dalis 
gamtos muziejui, 

STASYS DIRMANTAS 


TECHNIKOS IR STATYBOS FAKULTETAI 


Po ilgo rusų valdymo ir po I Pasaulinio karo sunaikinimų Tech- 
nikos Fak. tikslai ir uždaviniai buvo glaudžiai susiję su krašto ūkio 
būkle. Šiuos uždavinius galima suskirstyti į tris grupes: 1. paruošti 
inžinierių, tirti krašto gamtos resursus ir plėtoti technikos mokslus; 
2. sudaryti sąlygas Lietuvos jaunimui užbaigti Pirmojo Pasaulinio 
karo metu sutrukdytus technikos mokslus, o kitiems — siekti savo 
krašte inžinieriaus kvalifikacijų, kad padaugintų kraštui atstatyti 
ir progresuoti taip reikalingas technikines jėgas; 3. ugdyti ir plėsti 
technikos mokslo pažangą Lietuvoje ir sukurti savą lietuvišką tech- 
nikinių mokslų terminiją. 


Technikos fakulteto vystymosi laikotarpiai: 


1. 1922 - 1930 m. kūrimasis ir išsivystymas (1922-1927 ir 1927 - 1930) 
2. 1930 -1940 m. normalus darbas, 3. 1940 - 1944 m. fakulteto refor- 
ma: Technikos Fak. suskaldymas į du fakultetus statybos ir tech- 
nologijos. 

Pradžioje Technikos Fak. darbo sąlygos buvo sunkios, kaip ir ki- 
tiems fakultetams. Ypač trūko patalpų ir mokslo priemonių. Tačiau 
atsikūrusioje Nepriklausomoje Lietuvoje, visuotinis darbo nuotai- 
kos pakilimas lengvino ir šio fakulteto užsibrėžtų uždavinių vykdymą. 

Kadangi Technikos Fak. paskaitos ir privalomi pratybų darbai 
vyko dienos metu, tai studentams technikams studijos ir darbas bu- 
vo sunkiau suderinti, todėl Technikos Fak. pradžioje testudijavo ne- 
didelis jaunimo skaičius. Studentus vargino ir vasaros atostogų metu 
technikams privaloma 4-6 savaičių akademinė praktika laukuose, o 
vyresniuose semestruose —3-4 mėnesių gamybinė praktika įmo- 
nėse ar statybose. 

Technologams ir statybininkams ruošti Lietuvoje pradžioje ne- 
buvo pakankamai pažangesnių įvairių sričių gamybos įmonių ir ne- 
buvo vykdoma įdomesnių statybų. Vilniaus architektūros lobiai buvo 
neprieinami, todėl teko ekskursuoti į Mažąją Lietuvą, Latviją, Ryt- 
prūsius, Vokietiją. 

Technikos Fak. struktūra apskritai nesiskyrė nuo kitų fakultetų: 
fakulteto taryba, dekanatas, profesūra, studentija, skyriai, katedros, 
mokslo dalykai. Ilgainiui atsirado prodekanas ir skyrių vadovai. Jais 
paprastai būdavo skyriaus pagrindinės katedros vedėjas. Jis vadovavo 
skyriui, šaukdavo dėstytojų pasitarimus, derino programas, globojo 

skyriaus ir katedrų įstaigas. Seminarų, kaip kituose fakultetuose, 
Technikos Fak. nebuvo. Buvo fakulteto ir skyrių ar katedrų biblio- 
tekos, paišybos salė, braižyklos ir fakulteto bei katedrų kabinetai, 
laboratorijos, dirbtuvės. Kabinetai — tai dažniausiai rinkiniai instru- 
mentų, prietaisų, darbams įrankių, modelių, brėžinių, medžiagų pa- 
vyzdžių, žemėlapių ir panašių objektų kolekcijos. Čia buvo sutelktos 
ir pagalbinės knygos darbams: skaičiavimo tabelės ir pavyzdžiai, La- 
boratorijos būdavo aprūpintos įrengimais ir mašinomis moksliniams 
bandymams vykdyti, problemoms tirti, studentams lavinti ir valdžios 
(kartais ir privačių įmonių) ekspertizėms atlikti. Instituto, t. y. pla- 
tesnės ir svarbios srities tyrinėjimo ir mokslo bei mokymo įstaigos, 
tuo tarpu Technikos Fak. nebuvo. Kabinetuose ir laboratorijose pap- 
rastai buvo atliekamos studentų pratybos, tikrinami jų darbai, vyk- 
domi pasikalbėjimai (kolokviumai) ir egzaminuojami studentai. 


Technikos fakultetų skyriai ir katedros 


Steigiamojo seimo priimtuoju Lietuvos Universiteto įsteigimo 
įstatymu Technikos Fak. buvo nustatyti keturi skyriai: statybos, me- 
chanikos, elektrotechnikos ir cheminės technologijos; iš viso 17 ka- 
tedrų: 1. mechanikos, 2. elektrotechnikos, 3. statybos ir statybos 
medžiagų technologijos, 4. architektūros, 5. geodezijos, 6. statybos 
mechanikos, 7. hidrotechnikos, 8. kelių, 9. tiltų, 10. variklių, 11. me- 
chanizmų ir dirbamujų mašinų, 12. mechaninės technologijos, 13. 
elektromechanikos, 14. telefonijos, telegrafijos, 15. organinės chemijos 
technologijos, 16. neorganinės chemijos technologijos, 17. pritaikomos 
fizinės chemijos. 

Matematiką, fiziką, chemiją ir braižomąją geometriją dėstė Ma- 
tematikos - Gamtos Fak. personalas, o kalbas — Humanitarinių Moks- 
lų Fakulteto mokslo personalas. 

Po 1930 m. reformos buvo palikti tik du skyriai: statybos ir tech- 
nologijos. Juose palikta 11 katedrų: 1. mechanikos, 2. elektrotechni- 
kos, 3. statybos, 4. architektūros, 5. geodezijos ir kelių, 6. statybinės 
statikos, 7. hidrotechnikos, 8. tiltų, 9. pritaikomos mechanikos, 10. 
mechaninės technologijos, 11. cheminės technologijos. 

Pagal 1940-1941 m. universiteto reformą Technikos Fak. buvo 
pertvarkytas į du fakultetus: statybos ir technologijos su septyniais 
skyriais ir 37 katedromis. Būtent: Statybos Fak. veikė trys sky- 
riai: architektūros — su trimis (vėliau keturiomis) katedromis, sta- 
tybos —su dviem šakom - poskyriais (vėliau skyriais), statybos su 
penkiomis katedromis ir hidrotechnikos - melioracijos su keturiomis 
katedromis, geodezijos —su trimis katedromis. 

Statybos Fak. katedros buvo suskirstytos skyriais ir posky- 
riais: architektūros skyrius: architektūros ir meno istorijos, trobe- 
sių tipologijos, kompozicijos ir paišybos. Statybos poskyris: staty- 
binės statikos, trobesių konstrukcijų, kelių, ir tiltų konstrukcijų, 
inžinierinės geologijos. Hidrotechnikos - melioracijos poskyris: hidrau- 
likos - hidrologijos, hidrotechnikos, miestų sanitarijos, melioracijų. 
Geodezijos skyrius: geodezijos - astronomijos, topometrijos, žemė- 
tvarkos. 

Technologijos Fak. veikė trys skyriai: mechanikos, elektrotechni- 
kos ir cheminės technologijos —iš viso su 22 katedromis. Be to, 
dar buvo bendras administracijos skyrius su kelių cechų dirbtuvėmis. 

Švietimo ministro P. Juodakio buvo sudarytas Technikos Fak. 
profesorių branduolys: P. Jodelė, P. Jankauskas, K. Vasiliauskas ir J. 
Šimoliūnas. 1922 III 23 Technikos Fak. buvo išrinkta naujų dėsty- 
tojų — St. Dirmantas ir netrukus M. Songaila, J. Čiurlys, V. Ver- 
bickas, P. Čechavičius, V. Aglinskas, J. Šliogeris, S. Olendzkis, M. 
Spiridavičius, A. Glodenis, A. Lange, St. Kolupaila ir kt. 

Technikos Fak. oficialiai pradėjo veikti 1922 III 6. Dekanas buvo 
P. Jodelė, sekretorius — K. Vasiliauskas. Mokslas vyko pradžioje tik 
I, III ir V semestruose. Tų metų rudens semestre jau buvo 155 stu- 
dentai ir 7 laisvieji klausytojai. Fakulteto branduolys turėjo pats 
sudaryti mokslų planus, surasti ir pakviesti daugiau dėstytojų, gau- 
ti nors minimumą patalpų, apsirūpinti mokslo priemonėmis ir t. t. 
Fakulteto branduolys veikė tik pusantro mėnesio. Svarbiausias to 
branduolio darbas buvo fakulteto uždavinių ir jo struktūros aptari- 
mas, studentų priėmimas, Aukštųjų Kursų technikos skyriaus turto 
perėmimas. Taip pat buvo nustatyti ir universiteto taryboj patvirtinti 
mokomojo personalo titulai, sudaryti pirmiems keturiems semestrams 
studijų planai, apskaičiuota patalpų ploto minimumas, reikalingas 
Technikos Fak. darbui, pakviesta daugiau mokomojo personalo narių. 

Kai jau buvo pirmieji devyni dėstytojai, nuo 1922 IV 22 pradėjo 
veikti Technikos Fak. taryba. Į ją įėjo ir Matematikos - Gamtos 
Fak. personalo nariai, dėstą technikams matematiką, fiziką, chemiją, 
braižomąją geometriją ir kt. Taryba išsirinko dekanu P. Jodelę, o 
sekretorium K. Vasiliauską. Juodu buvo kasmet perrenkami iki 1924 
-1925 m. Fakulteto taryba daugiausia sprendė organizacinius ir vi- 
daus susitvarkymo reikalus, parinkdavo ir pakviesdavo naujus dės- 
tytojus, skyrė narius į universiteto nuolatines ir laikinąsias komisi- 
jas, organizuodavo viešąsias paskaitas, mokomąjį personalą koman- 
diruodavo į užsienį, rūpinosi mokslo darbų ir kursų ruošimu, kabi- 
netų ir laboratorijų steigimu ir jų aprūpinimu aparatūra. Iki 
1924 VI 24 fakulteto taryba sudarė mokslų planus ir studijų eigos 

taisykles, nustatė studentų priėmimo sąlygas, egzaminų ir diplomi- 
nių darbų ruošimo tvarką bei diplominių projektų gynybos taisykles. 


Mokslų planai 


Fakulteto tarybai visų pirma reikėjo nuspręsti, ką fakultetas turi 
kraštui konkrečiai duoti, kurias sritis tirti, kokio tipo ir kurių spe- 
cialybių ir kiek inžinierių paruošti, kuriuo metodu ir kurias mokslų 
disciplinas dėstyti. Reikėjo sudaryti vadinamąjį mokslų planą. 

Pirmas bandymas mokslų planą sudaryti buvo atliktas pasku- 
bomis, norint greičiau pradėti ir tęsti Aukštuosiuose Kursuose dės- 
tytas paskaitas. Toje pirmoje mokslų plano užuomazgoje buvo try- 
likos mokslų šakų pavadinimai ir devynių pirmųjų Technikos Fak. 
dėstytojų pavardės. 

P. Jodelė dėstė geologiją ir mineralogiją ir statybos medžiagų 
technologiją, Pl. Jankauskas — mechaniką ir mašinų elementus, J. 
Šimkus — kuro ir vandens technologiją, K. Vasiliauskas — statybos 
mechaniką, J. Šimoliūnas — statybą ir trobesių dalių projektavimą, 
M. Songaila — architektūrą, St. Dirmantas — geodeziją ir situacinę 
braižybą, J. Čiurlys — technikinę braižybą, V. Verbickas — paišybą. 

Be grynai administracinių reikalų Technikos Fak. taryba svarstė 
ir sprendė: 1. savo fakulteto mokslų planus, mokslo dalykų progra- 
mas, studijų taisykles, 2. poskyrių, šakų, ciklų organizavimą, ka- 
tedrų ir kabinetų bei laboratorijų steigimą, 3. sąmatų sudarymą, 4. 
patalpų klausimus, 5. personalo papildymą, promocijas, atleidi- 
mą, 6. mokslo dalykų ir pratybų personalui paskirstymą, 7. diplomi- 
nių projektų ir darbų temų tvirtinimą, 8. baigiamųjų studentų dip- 
lomantų darbų gynybą ir vertinimą bei diplomuoto inžinieriaus ti- 
tulo pripažinimą, 9. daktaro, garbės daktaro, garbės profesoriaus ti- 
tulo suteikimą ir 10. užsienių aukštųjų mokyklų diplomų nostrifika- 
vimą. 

Steigiamojo seimo priimtame Lietuvos Universiteto statute 
Technikos Fak. buvo numatyta daugiau katedrų, negu pradiniame 
fakulteto provizoriniame mokslų plane buvo numatyta dėstomųjų da- 
lykų. Tačiau netrukus, sudarant etatų lentelę, visų katedrų etatai 
buvo užpildyti, atitinkamai išplečiant mokomųjų disciplinų apimtį, 
pvz. mechanikai pridėta ir hidraulika, elektrotechnikai — elektro- 
mechanika ir t. t. 

Pirmieji Technikos Fak. sudarytieji mokslų planai dekano P. 
Jodelės buvo paskelbti atskira lentele 1922 m.. Jų buvo laikomasi 
iki 1926-1927 mokslo metų. Jie buvo sudaryti statuto numatytiems 
keturiems skyriams. Juose įvardinta 31 mokslo dalykas ar pratybos. 

Iš tikrųjų jų yra buvę kiek daugiau, nes kai kurie mokslo dalykai 
apėmė po kelis privalomus ir kelis neprivalomus dalykus: pvz. pra- 
monės organizacija, politinė ekonomija, svetimoji kalba ir kt. Čia jau 
buvo įtraukti svarbūs, studentams privalomi paruošiamieji mokslai, 
kurie buvo dėstomi studentams technikams kitų fakultetų personalo. 
Teorija yra visur lydima praktikos, vadinamųjų pratybų. Teorinių 
paskaitų studentai turėjo klausyti 24 valandas per savaitę, o pra- 
tybų atlikti nuo 13 iki 15 valandų per savaitę. 

Aišku, kad 1922 m. pirmieji mokslų planai nebuvo tobuli. Tuomet 
reikėjo taikytis prie esamų dėstytojų. 

Kaip jau anksčiau minėta, kai kurie mokomieji dalykai buvo 
patikslinti etatų lentelėse. Todėl nenuostabu, kad po kelerių metų 
Technikos Fak. mokslų planas buvo patobulintas, sukonkretintas, o 
1930 m. — mokslų planas buvo jau visai konkretus: garo katilai, 
gelžbetonis, radiotechnika, malūnai, pritaikomoji (vėliau inžinieri- 
nė) geologija, buhalterija (vėliau sąmatos), atskaitomybė, statybos 
įstatymai, skaičiavimo technika, darbų organizacija, fotografija ir kt. 
Technikos Fak. einamieji mokslai ir mokėjimas dirbti turėjo būti 
konkretūs, realūs, susiję su tikrove ir neatsiję nuo krašto sąlygų ir 
gyvenimo praktikos. 


Studijų eiga 


Studijų eiga visuose skyriuose buvo suplanuota ketveriems me- 
tams. Kiekvieneriais metais — po du pusmečiu (semestru). Studentas 
nuo I semestro turėjo atlikti privalomas pratybas kabinetuose ir 
laboratorijose, o kai kurie dėstytojai skirdavo dar ir individualius 
atliktinus skaičiavimo, rašto ir braižymo darbus, kurie vėliau buvo 
konsultuojami ir tikrinami. Kai kurie dalykai, pvz. paišyba, iš da- 
lies braižybos, užrašai planuose ir kt.,, buvo atliekami be ypatingų 
teorijos paskaitų ciklo. Dalyvavimas pratybose buvo būtinas; indi- 
vidualiai duodami studentams darbai — uždaviniai buvo atžymimi, 
prižiūrimi ir įskaitomi. 

Mechanikai nuo elektrotechnikų turėjo atsiskirti tik nuo V se- 
mestro. Kiekvieno skyriaus studentas VII, o ypač VIII semestre, 
galėjo giliau specializuotis savo šakoje. 

Iš ankstesnio suglausto teksto galėtų susidaryti įspūdis, kad 
Technikos Fak. buvo įvesta lyg ir Rusijos institutų tipo studijų eiga. 
Taip galvoti nebūtų teisinga. XIX ir XX a. pradžioje Rusijos institu- 
tai (aukštosios specialios technikinės mokyklos ir tyrinėjimo įstaigos) 
tvarkėsi ne savo sudaryta, bet iš Vokietijos pasisavinta sistema. 
Tatai buvo vidurkis tarp griežtai studijas reglamentuojančių kur- 

sų sistemos ir iš kitos pusės — studijų kraštutinės laisvės sistemos. 
Gyvenimo sąlygos nulėmė, kad ir Technikos Fak. iš pat pradžios 
pasirinko Rygos politechnikos pavyzdžiu aukso vidurio kelią. Juo 1a- 
biau, kad pirmieji šio fakulteto profesoriai — K. Vasiliauskas, J. Ši- 
moliūnas, o taip pat ir T. Šulcas — studijavo Rygos politechnikos ins- 
titute. 

Technikos Fak. nuo pat pradžios buvo studentams rekomen- 
duojama studijuotinų mokslo dalykų — disciplinų eilė, o svarbesnių 
dalykų egzaminų eilė buvo privaloma. Studentai buvo keliami į 
aukštesnį semestrą, kai jie buvo išklausę reikiamus kursus ir atlikę 
mokslų plane numatytas pratybas, darbus bei išlaikę egzaminus. 

Į III semestrą buvo registruojami studentai, atlikę I ir II semestrų 
pratybas ir išlaikę diferencinės skaičiuotės, analizinės geometrijos, 
mechanikos (statikos ir kinematikos) ir fizikos arba chemijos eg- 
zaminus. 

Į V semestrą buvo registruojami studentai išlaikę visų I ir II 
semestrų dalykų egzaminus, o iš III ir IV semestrų neišlaikę tik trijų 
dalykų egzaminų. 

Į VII semestrą buvo registruojami studentai, išlaikę visus III ir 
IV semestrų egzaminus. 

Į IX semestrą (diplominiam projektui ruošti) buvo registruoja- 
mi studentai, atlikę visas aštuonių semestrų pratybas bei projektus 
ir neišlaikę tik trijų dalykų egzaminų. 

Buvusiems studentams, kurie yra išklausę kursą, atlikę nustaty- 
tus darbus, kolokviumus ir egzaminus, bet nėra išlaikę baigiamųjų 
egzaminų diplomui gauti, universitetas duodavo teisę per tam tikrą 
laiką nemokamai laikyti egzaminus. 

Techniką studijuojant, pratybos yra svarbi studijų dalis ir tų 
pratybų buvo kelios rūšys. 

1. Akademinė praktika: studentai dirbdavo personalo narių va- 
dovaujami, patariami, instruktuojami ir kontroliuojami, naudodamie- 
si fakulteto įstaigų priemonėmis. 2. Gamybinė praktika: vyresniųjų 
semestrų studentai patys ar fakultetui tarpininkaujant turėjo bent 
porą mėnesių dirbti savo specialybės darbą įmonėje ar statyboje. 
Studentas turėjo vesti darbų dienyną ir pateikti fakultetui apyskaitą. 
3. Įvairių rūšių pratybose būsimiems inžinieriams yra būdingi va- 
dinamieji projektai. Jau IV - VII semestrų studentai turėdavo daryti 
mažus ar metinius projektus: suplanuoti, apskaičiuoti ir nubraižyti 
kurį nors objektą, pvz. elektros jėgainę ar vandentiekį miesteliui, 
ploto nusausinimą, kelių kilometrų kelią, tiltą, gyvenamąjį ar spe- 
cialės paskirties pastatą ar įmonę. Vyresniojo semestro studentas, at- 
likęs visus studijų eigos taisyklių reikalavimus ir tuo būdu įgijęs teisę 

tapti diplomantu, turėjo pasirinkti jį dominančios srities profesorių 
ir, su juo susitaręs, gauti diplominiam darbui temą. 

Studentas, parengęs diplominį darbą, turėjo jį apginti viešame 
Technikos Fak. posėdyje. Diplomą apgynus, buvo suteikiamas in- 
žinieriaus vardas ir įstatymais numatytos teisės. 

Paprastai mokslo metuose būdavo trys diplominių darbų gyny- 
bos sesijos: prieš Kalėdas, apie vasario 16 d. ir birželio mėn. — besi- 
baigiant mokslo metams. Sesija paprastai baigdavosi iškilmingu aktu. 
Baigusiam, greta diplomo, buvo išduodamas ir pažymėjimas jo stu- 
dijų metu išeitų mokslų, atliktų pratybų, padarytų projektų, išlaikytų 
egzaminų ir t. t. Diplome buvo pažymima baigusio mokslus inžinie- 
riaus specialybė, pvz. statyba, elektrotechnika, geodezija, technolo- 
gijos šaka ir kt. 

Normaliai studentus egzaminuodavo dalyko dėstytojas, papras- 
tai dalyvaudavo asistentas ir rečiau kiti katedros personalo nariai. 

Mokslo planuose be mokslo disciplinos pavadinimo paprastai bū- 
davo nusakoma kuriame skyriuje, kurse ir semestre mokslo dalykas 
dėstomas ir kiek jam išeiti skiriama per savaitę teorinių valandų pa- 
skaitoms bei pratyboms. Universiteto pirmojo penkmečio apyskai- 
toje yra išspausdinti Technikos Fak. mokslo planai, kuriais buvo 
vadovautasi ligi 1932 m. rudens semestro. 

Bendrieji visų skyrių dalykai: 1. braižomoji geometrija, 2. ana- 
litinė geometrija, 3. diferencinė skaičiuotė, 4. integralinė skaičiuotė, 
5. mechanika (statika ir kinematika), 6. mechanika (taško, kūno 
dinamika), 7. hidraulika, 8. fizika, 9. neorganinė chemija, 10. me- 
džiagų atsparumas, 11. statybos statika, 12. geodezija, 13. statyba, 
14. architektūra (formos), 15. architektūra (tipai, normos), 16. šil- 
dymas ir vėdinimas, 17. bendroji elektrotechnika, 18. kuro ir van- 
dens technologija, 19. petrografija su mineralogija ir geologija, 20. 
mechanizmų kinematika ir kliūčių teorija, 21. mašinų elementai, 
22. visuomenės ūkis ir pramonės įmonių organizacija, 23. nomografija, 
24. buhalterija ir sąmatos, 25. architektūros projektai, 26. technikinė 
braižyba, 27. paišyba, 28. svetimoji kalba, 29, geodezijos lauko dar- 
bai. 

Statybos skyriaus dalykai: 1. geodezija II dalis, 2. mašinžinystė, 
3. statybos medžiagų technologija, 4. melioracija ir hidrologija 
su hidrometrija, 5. hidrotechnikos įtvarai ir vandens keliai, 6. van- 
dentiekiai ir kanalizacija, 7. sauskeliai ir gatvės, 8. geležinkeliai I 
dalis, 9. geležinkeliai II dalis, 10. gelžbetonis, 11. tiltai, 12. geležinės 
konstrukcijos. 

Mechanikos skyriaus dalykai: 1. statybos medžiagų technologija, 
2. mechaninės šilimos teorija, 3. metalų technologija, 4. medžio 

technologija, 5. geležinės konstrukcijos, 6. keliamosios mašinos, 7. 
hidrauliniai varikliai, 8. garo mašinos ir turbinos, 9. garo katilai, 
10. malūnai, 11. termodinamika ir vidujinio degimo varikliai, 12. že- 
mės ūkio mašinos, 13. elektrotechnika II dalis, 14. vandentiekiai ir 
kanalizacija, 15. geležinkeliai II dalis, 16. garvežiai. 

Elektrotechnikos skyriaus dalykai: 1. mechaninė šilimos teorija, 
2. metalų technologija, 3. geležinės konstrukcijos, 4. hidrauliniai va- 
rikliai, 5. keliamosios mašinos, 6. garo katilai, 7. garo mašinos ir tur- 
binos, 8. elektrotechnika II dalis, 9. elektromechanika, 10. termodi- 
namika ir vidujinio degimo varikliai, 11. elektrometrija, 12. telegra- 
fija ir telefonija, 13. radiotechnika, 14. elektros stotys, 15. elektros 
trauka, 16. elektros tinklo projektas, 17. dinamomašinos ir alterna- 
toriaus projektai. 

Cheminės technologijos skyriaus dalykai: 1. mašinžinystė, 2. sta- 
tybos medžiagų technologija, 3. analizinė chemija, 4. garo katilai, 
5. garo mašinos ir turbinos, 6. organinė chemija, 7. neorganinė tech- 
nologija, 8. organinė technologija, 9. fizinė chemija ir elektrochemija, 
10. cheminė aparatūra, 11. anglies hidratų technologija, 12. odų tech- 
nologija, 13. pluoštinių medžiagų ir dažų technologija, 14. cemento, 
keramikos ir stiklo technologija, 15. cheminės gamybos projektas. 

Dėstomojo dalyko programą sudarinėjo kiekvienas dėstytojas 
laisvai. Tačiau artimųjų disciplinų suinteresuoti dėstytojai dažnai 
tarėsi ir savo programas derino. Ypač daug buvo tariamasi su ma- 
tematikais, fizikais ir chemikais, kad jų kursai nebūtų perdaug teo- 
riniai, bet būtų daugiau pritaikinti inžinierių profesijai. Oficialių, 
fakulteto tarybos patvirtintų, spausdintų programų Technikos Fak. 
nebuvo. 


Pakeitimų mokslų planuose jau buvo daroma nuo 1924 m., 
dažniausiai dėl dėstytojų pasikeitimo, pvz. hidraulikos, matematikos 
ir kitose katedrose žymių pakeitimų įvyko 1926-1927 mokslo me- 
tais. Tas sutapo su Technikos Fak. vadovybės pasikeitimu: dekaną 
P. Jodelę pakeitė K. Vasiliauskas, o sekretorių K. Vasiliauską — 
S. Kolupaila. Profesūra jau buvo įsigijusi kelerių metų patyrimą 
ir buvo išryškėję, ką reikia papildyti, ką pakeisti. Matematikos - 
Gamtos Fak. profesoriai pradėjo technikams dėstyti šiuos dalykus: 
garsą, šviesą, magnetizmą. Tada pertvarkyti mokslų planai buvo 
lyg paties fakulteto įvykdyta pirmoji reforma. Žinoma, ji buvo pa- 
daryta statuto ribose. Šie pakeitimai buvo paskelbti 1927 m. Lietuvos 
Universiteto I penkmečio apyskaitoje. 

Kadangi mokslų dalykų dėstymas buvo numatytas ir VIII se- 
mestre ir tada buvo atliekami metiniai projektai, tai studijų laikas 

buvo pratęsiamas vienam ar dviem semestrams diplominiam projek- 
tui paruošti ir apginti. 

Šiuose mokslų planuose vėliau dar yra buvę ir kitų pakeitimų. 

Daugumas privalomų pradinių dalykų pradėta dėstyti jau 1922 m. 
Nuo 1926 - 1927 m. m. pradėta dėstyti šie dalykai: geležinės konstruk- 
cijos, mechaninės šilimos teorija, vandentiekiai ir kanalizacija, gar- 
vežiai, radiotechnika, telegrafija ir telefonija. Įvesti elektros tink- 
lo, dinamomašinos, alternatoriaus metiniai projektai. Daugiausiai pa- 
pildymų ir naujų dalykų įvesta vyresniųjų semestrų specialybių 
moksluose, ypač mechanikos ir elektrotechnikos skyriuose. Taigi nuo 
1926 - 1927 mokslo metų Technikos Fak. jau buvo pilnai išsivystęs. 

Tretieji 1932-1933 mokslų planai įvesti po 1930 m. Vytauto 
Didžiojo Universiteto reformos. 

Steigiamojo seimo įstatymu Technikos Fak. nustatytos katedros 
dar ne visos veikė. 1930 m. reforma iš 17 katedrų paliko tik 11. Ta- 
čiau katedrų skaičiaus sumažinimas fakultetui nebuvo skaudus. 
Pradžioje, kaip matėm, dėstomieji dalykai net nebuvo sugrupuoti 
katedromis. Dėstytojai dirbo savarankiškai. Po 1930 m. kai kurios 
katedros visai išnyko ar jų pavadinimai buvo pakeisti. Tačiau išliko 
būtini mokslų dalykai ir jų dėstytojai. 1930 m. reformos įvykdytas 
mokslo disciplinų suvedimas į katedrų grupes buvo dirbtinis. Pvz. 
iki reformos atskirai veikusios geodezijos ir kelių katedros buvo po- 
pieriuje sujungtos į vieną geodezijos ir kelių katedrą, motyvuojant, 
kad be geodezinių matavimų kelio nenutiesi. Bet be specialių geo- 
dezinių topometrinių darbų ir upės nesureguliuosi, ir miesto neiš- 
planuosi. Hidrotechnikos ir tiltų katedros nebuvo sujungtos nei su 
geodezijos, nei tarp savęs. Iš dviejų katedrų vedėjų nei S. Dirmantas, 
nei J. Šimoliūnas nebuvo skirtas jungtinei geodezijos ir kelių kated- 
rai vadovauti. Ši dvilypė katedra liko fikcija. 

Technikos Fak. katedrų veikla išryškėjo tik po didžiosios 1940 - 
1941 m. reformos. 

Skyrių sumažinimas iš keturių į du galėjo skaudžiai paveikti 
fakulteto darbą. Tachnikos Fak. tarybai teko daug padirbėti, su- 
darant naują mokslų planą, kad dėl to keitimo nenukentėtų studen- 
tai ir kad jiems nereikėtų klausyti jų pasirinktai specialybei nebūti- 
nai ar visiškai nereikalingų dalykų, atlikinėti pratybų bei laikyti 
egzaminų. Technikos moksluose pastebima visuotinė tendencija gi- 
lintis siauresnėje srityje. Ypač tas svarbu inžinieriams praktikams. 
Ir tik tokių inžinierių Technikos Fak. privalėjo skubiai kraštui pa- 
ruošti. 

Statybos skyriuje planas nebuvo numatęs jokių poskyrių, šakų 
ar ciklų. Vienintelis būdas kiek specializuotis, nuodugniau pažinti 

tam tikrą inžinierijos sritį paliko senas: imti diplominiam darbui 
atitinkamą temą — architektūrinę, tilto, geležinkelio, hidrotechni- 
kos įtvaro. Technologijos skyriuje buvo galima nuo trečiųjų moks- 
lo metų pasirinkti vieną iš trijų šakų: mechanikos, elektrotechni- 
kos ar cheminės tecHnologijos, o tose šakose — net siauresnius ciklus. 
Vėl teko studijų laiką oficialiai pratęsti: plane figūravo V kursas, at- 
seit devintas semestras. Paskutiniais studijų semestrais paskaitų 
ir pratybų buvo nedaug numatyta: plane įrašyta tik diplominis 
projektas ar darbas. 

Palyginti su 1926 - 1927 mokslo metų planais šie, 1932 - 1933 moks- 
lo metų planai, dėstomųjų dalykų skaičiumi maža kuo skyrėsi. Moks- 
lo disciplinų pavadinimai jau buvo kitoki. Iš naujų dalykų pavadi- 
nimų susidaro įspūdis, kad buvo sustiprintos grynai inžinierinės prak- 
tikos disciplinos, kad paruoštų mokančius dirbti specialistus. Tą pa- 
ryškina įvedimas į mokslų planą vadinamųjų mažų ar metinių pro- 
jektų. O taip pat buvo privalomi darbai dirbtuvėse. Vienok speciali- 
zacija dar nebuvo pakankamai gili. Tenka pastebėti, kad šie mokslų 
planai įrodo, jog Technikos Fak. užbaigęs ieškojimo tarpsnį, jau pa- 
suko teisingu keliu, kad geriau paruoštų kraštui inžinierių praktikų. 


Technikos Fakulteto personalas ir įstaigos 


1932 IX 1 buvo penki ordinariniai profesoriai, šeši ekstraordina- 
riniai profesoriai, septyni docentai, trys privatdocentai einą docen- 
to pareigas, vienas privatdocentas, devyni vyresnieji asistentai ir 
trys jaunesnieji asistentai. 

Iki 1927 m. buvo suorganizuota 6 kabinetai ir 3 laboratorijos. 
Fakulteto bibliotekai laikinai vadovavo S. Dirmantas, braižykloms — 
J. Čiurlys, T. Šulcas, J. Mašiotas, paišybos salei — V. Verbickas. La- 
boratorijoms vadovavo: statybos medžiagų — P. Jodelė, mechani- 
nei medžiagų atsparumo laboratorijai — K. Vasiliauskas, elektro- 
technikos — J. Šliogeris, organinės technologijos — J. Šimkus, neor- 
ganinės technologijos — P. Jodelė, hidrometrinei — S. Kolupaila. Ka- 
binetams vadovavo: mechanikos — laikinai K. Vasiliauskas, geodezi- 
jos — S. Dirmantas, hidrotechnikos — S. Kolupaila, tiltų — 5. Grinke- 
vičius, kelių — J. Jankevičius, statybos — J. Šimoliūnas, architektū- 
ros — M. Songaila, taikomosios mechanikos — T. Šulcas. 

Nuo pat Lietuvos Universiteto įsteigimo buvo didelė patalpų 
stoka. 1922 m. pirmuose universiteto rūmuose Technikos Fak. te- 
turėjo tik 3 kambarius. 1929 m. buvo gauta šiam fakultetui didžiuo- 
siuose rūmuose trečiojo aukšto dalis. 1931 m. Technikos Fak. buvo 
perkeltas į Aleksotą į Fizikos - Chemijos Institutą. Mechanikos ka- 

binetas (seismografas) paliko pirmuosiuose rūmuose, o variklių labo- 
ratorija — didžiųjų rūmų rūsy. Okupacijų ir karo metu Technikos 
Fak. vėl buvo grąžintas į universiteto didžiuosius rūmus. 


1940-1941 m. Technikos Fakulteto reforma 


Vakarų Europoje ir Šiaurės Amerikoje po Pirmojo Pasaulinio 
karo technologijos moksluose ir pramonėje įvykusi smarki pažanga 
bei specializacija ir Lietuvoje įvykęs ūkinis atkutimas ir reikalas 
neatsilikti nuo Vakarų Europos vertė Technikos Fak. reformuoti. 

Gamtos, technikinių ir tiksliųjų mokslų, o taip pat pramonės 
ir inžinierijos augimo ir vystymosi pagrindinė linkmė yra šakojima- 
sis į daugybę atskirų sričių bei specialybių. 1914-1918 m. karo ir 
pokario metu technika ir inžinierija padarė milžinišką išsivystymo 
šuolį ir diferencijavosi. Ir Lietuvai jau neužteko vienos 1930 m. įvyk- 
dytos Technikos Fak. reformos, redukuojant Technikos Fak. nuo ke- 
turių iki dviejų skyrių. Jam nebuvo lengva mokslų planus su- 
darant suderinti daugelio specialybių studentams nevienodai rekalin- 
gus mokslus. Vieniems reikėjo daugiau matematikos, kitiems — 
fizikos, tretiems — chemijos. O ir inžinierinių žinių ne visiems rei- 
kia vienodų ir vienodos apimties. Pvz. topometrija rekalinga sta- 
tybininkams, žymiai mažiau architektams ar chemikams. Ir pats stu- 
dentas pirmais bei antrais studijų metais dažnai nėra apsispren- 
dęs kuo būti, pvz. statybininku, architektu, elektriku ar chemiku. 
Lietuvių Inžinierių ir Architektų Sąjunga, vyriausybė ir pats Tech- 
nikos Fak. numanė, kad vienas, mažai diferencijuotas, nepakanka- 
mai personalu ir priemonėmis aprūpintas fakultetas nepajėgia kraš- 
tui parūpinti tokių specialybių, tokių kvalifikacijų ir tiek inžinierių, 
kiek pradėjo reikalauti krašto pažanga. Mintis steigti politechni- 
kumą buvo aktuali. 

Reforma konkrečiai pasireiškė Technikos Fak. išvystymu, su- 
skaldant jį į du savarankiškų, Statybos ir Technologijos, fakulte- 
tus. Statybos Fak. apimtis buvo: įvairiausios rūšies ir paskirties tro- 
besių statyba; kelyba — vandens ir sausumos keliai su tiltais, tu- 
neliais, uostais, prieplaukomis, stotimis; ežerų ir upių reguliavimas, 
su užtvankomis, kanalais, hidrojėgainėmis, plotų nusausinimas ir kt. 
Technologijos Fak. mokslo apimtis buvo: tyrimai natūralių medžia- 
gų, jų apdirbimo ir paruošimo procesai, pvz. iš molių — plytų, čer- 
pių, drenažo vamzdžių, koklių, puodų gamyba; iš medienos — po- 
pieriaus, plokščių statybai, kartono, lentų, parketo, faneros, celiu- 
liozės; cementai, stiklo dirbiniai, malūnų, bravorų, spirito varyklų 
įrengimai, vyno gamyba, pieninės; plačioji tekstilės sritis, elektro- 

technika, mechanika. Griežtos ribos tarp abiejų fakultetų ir po šios 
reformos nebuvo. 


Technikos Fak. reforma buvo pradėta ruošti dar Nepriklausomos 
Lietuvos metu. Radikaliai pasikeitus krašto politinei padėčiai, pir- 
mosios Sovietų Rusijos okupacijos metu buvo įsakyta mokslų planus 
vėl pertvarkyti pagal Maskvos nurodymus. Nepaisant papildomai 
įvestų rusų kalbos ir marksistinių dalykų, diplominis projektas turėjo 
būti parengtas ir apgintas IX semestre, o geodezijos skyriuje — net 
VIII semestre. Taigi buvo tendencija trumpinti studijų laiką ir griež- 
tinti studijų eigos taisykles. Tos naujovės galėjo neigiamai atliepti 
būsimųjų inžinierių kvalifikacijoms. Nustatyti planai nebuvo nei kar- 
tą normaliu taikos metu ištisai pritaikyti ir išbandyti. Pirmoji bol- 
ševikų okupacija tetruko tik vienerius metus. Vokiečių nacių okupa- 
cijos laikais — vokiečių kalba užėmė rusų kalbai skirtą poziciją, 
marksizmas atkrito, nacių mokslo vokiečiai nebandė į universitetą 
prievarta įvesti. 1940 m. sudaryti mokslų planai nebuvo keičiami iki 
1944 m. Vokiečiai pradžioje mažai tesikišo į technikos fakultetų veiki- 
mą, ir universitetas galėjo mokslo atžvilgiu veikti gana autonomiškai. 


Technikos Fak. reformos vykdymas prasidėjo pereinamuoju lai- 
kotarpiu, sutapusiu su vasaros atostogomis. Technikos Fak. paliki- 
mas buvo taip pasidalintas: Technologijos Fak. teko 8 katedros su jų 
personalu (iš viso perėjo 33 mokslo personalo žmonės) ir įstaigomis, 
būtent: mechanikos ir taikomosios mechanikos kabinetai ir šešios 
laboratorijos: statybos medžiagų, elektrotechnikos, organinės techno- 
logijos, variklių, metalų technologijos, neorganinės technologijos. 
Technologijos Fak. išsikėlė į Krašto Apsaugos Ministerijos pastaty- 
tus ir moderniai įrengtus, aparatūra ir medžiagomis gausiai aprūpin- 
tus tyrimų laboratorijos rūmus ir dar kelių specialių pastatų bei 
įrengimų rajoną. 


Statybos fakultetas 


Pagrįstais sumetimais Statybos Fak. dėstyti numatyti mokslai 
buvo suskirstyti trimis skyriais tų sričių specialistams ruošti. Pa- 
grindinis skyrius — statybos su dviem šakomis ar poskyriais: sausos, 
kitaip antžeminės (trobesių, sauskelių) statybos ir hidrotechnikos - 
melioracijos šaka — vandenims ir. žemės gelmėms tirti bei su van- 
deniu susijusioms statyboms ir darbams nagrinėti. Mažiau su inži- 
nierine statyba buvo susieti geodezijos ir architektūros skyriai. 


Statybos skyriaus statybos šakos vedėjas buvo K. Vasiliauskas 
ir tame skyriuje veikė šios katedros: 

1. Statybinės statikos katedroje K. Vasiliauskas dėstė statybi- 
nę statiką, medžiagų atsparumą, V. Tamošiūnas — medžiagų atspa- 
rumą (nuo 1941 m.), V. Sčesnulevičius — rėmus, statybinę statiką, 
S. Vasauskas — mašinžinystę, J. Vasiliauskas-Vasys vedė pratybas 
K. Vasiliausko kursuose, 

2. Trobesių konstrukcijų katedroje J. Šimoliūnas dėstė trobesių 
konstrukcijas, J. Milvydas — statybos kabineto vedėjas, dėstė staty- 
bos enciklopediją, sąmatas ir atskaitomybę, vedė savo ir J. Šimoliūno 
kursų pratybas, J. Gimbutas vedė 1940-1942 m. statybos pratybas, 
nuo 1942 m. dėstė statybos enciklopediją ir vedė J. Šimoliūno ir savo 
kursų pratybas, A. Pacevičius — šildymo ir vėdinimo pratybas, J. 
Mikuckas vedė pratybas. 

3. Kelių katedroje J. Gabrys dėstė sauskelius, žemės darbus, J. 
Šimoliūnas — uostus, vandens kelius, J. Jankevičius — geležinkelius 
I; jį 1941 m. birželio mėn. ištrėmus, kursą perėmė J. Kiškinas, J. 
Matyckas dėstė geležinkelius II (mechaninė dalis). 

4. Tiltų ir konstrukcijų katedroje J. Kuodis dėstė plienines 
konstrukcijas, gelžbetonį, masyvinius tiltus, A. Bistrickas — medi- 
nes konstrukcijas, medinius tiltus. K. Vilčinskas — masyvinių tiltų 
projektavimą ir konsultavo diplomantus, P. Konkulevičius vedė 
gelžbetonio pratybas, taip pat pratybas vedė J. Paulauskas ir I. Ma- 
liška. 

5. Inžimierinės geologijos katedroje J. Dalinkevičius dėstė inži- 
nierinę geologiją. Asistentai buvo: S. Maziliauskas, Z. Šalkauskas, 
L. Matviejevaitė. 

Statybos skyriaus hidrotechnikos - melioracijos šakos vedėjas bu- 
vo St. Kolupaila, ten veikė šios katedros: 

1. Hidraulikos ir hidrologijos katedroje St. Kolupaila dėstė hi- 
drologiją, hidrometriją, meteorologiją ir klimatologiją, skaičiavimo 
techniką. Kitas katedros mokslinis personalas buvo: J. Macevičius, 
P. Karbauskas; iš kitų katedrų dar talkino: J. V. Daniliauskas- 
Danys, R. Dačinskas. 

2. Hidrotechnikos katedroje J. V. Daniliauskas-Danys dėstė hi- 
drotechnikos konstrukcijas ir jų projektus, vandens jėgos naudojimą, 
vandens kelius, uostus. Asistentai: R. Dačinskas, K. Pilkauskas, V. 
Izbickas. 

3. Miestų sanitarijos katedroje nuo 1925 m. S. Kairys dėstė van- 
dentiekius, kanalizaciją. Asistentai: S. Vabalevičius, Br. Petrulis. 

4. Melioracijos katedroje dėstė J. Čeičys ir A. Šeštokas. 

Architektūros skyrius. Nuo 1922 m. architektūros katedrai va- 
davavo M. Songaila. Pradžioje M. Songaila turėjo kalbinių sunku- 
mų, nes jis silpnai temokėjo lietuviškai, o daug jaunesnių studentų 

jau nemokėjo rusų kalbos. Jis dėstė architektūros formas, tipus, nor- 
mas, vėdinimą. Architektūrinių formų kursas apėmė orderius, sti- 
lius ir jų istoriją Plačiai naudojo parodomąją medžiagą. Šildymo 
ir vėdinimo kurse buvo nagrinėjamos tik centrinės sistemos. Stu- 
dentai braižė orderius, trobesių dalis, projektavo šildymą ir vėdi- 
nimą. V. Verbickas vadovavo paišybos darbams, talkino pratyboms 
ir nuo 1932 m. dėstė šildymą ir vėdinimą. M. Songaila pats vadovavo 
studentų darbams ir diplominiams projektams. Nuo 1926 m. paišybą 
vedė ir V. Gorodeckis, o nuo 1927 m. trumpą laiką V. Landsber- 
gis-Žernkalnis. M. Songaila padėjo sudaryti projektuojamo archi- 
tektūros skyriaus mokslo planus. Architektūros skyriaus vedėjas nuo 
1938 m. buvo S. Kudokas. Skyriuje veikė šios katedros ir jose buvo 
dėstoma: 


1. Architektūros ir meno istorijos katedroje J. Kova-Kovalskis 
dėstė architektūros istoriją ir kompoziciją, formas ir stilius, J. 
Grinius dėstė meno istoriją, V. Švipas — lietuviškus meno moty- 
vus statyboje ir S. Stulginskis — orderių braižybą. 

2. Tipologijos katedroje K. Kriščiukaitis dėstė trobesių tipus, 
normas, miestų planavimą, J. Jasiukaitis — žemės ūkio architektūrą, 
A. Prapuolenis — miestų planavimą, K. Kaušinis — architektūros en- 
ciklopediją, tipus, normas, V. Verbickas — šildymą ir vėdinimą, A. 
Mošinskis — sąmatas, atskaitomybę, statybos įstatymus. 

3. Kompozicijos ir paišybos katedroje S. Kudokas dėstė archi- 
tektūros kompoziciją, J. Okunis — statybos projektus, S. Sčesnule- 
vičius — paišybą, A. Šalkauskis — paišybą, akvarėlę, T. Zikaras — 
lipdybą ir modeliavimą. 

Geodezijos skyriaus vedėjas buvo St. Dirmantas ir šiame sky- 
riuje veikė šios katedros: 

1. Geodezijos i7 astronomijos katedroje M. Ratautas dėstė I ir II 
eilės trianguliacijas, A. Juška — geodezinę astronomiją I ir II, A. 
Krikščiūnas — kartografiją, žemėlapių gamybą, T. Šiurna — aerofoto- 
grametriją, bokštų -signalų statybą, I. Liesis — astronominius ste- 
bėjimus, skaičiavimus. Iš Matematikos - Gamtos Fak. talkino B. Ko- 
datis — astronomiją, K. Sleževičius — geofiziką (gravimetriją). 

2. Topometrijos katedroje St. Dirmantas dėstė topometriją I ir II, 
J. Deksnys — topometrijos pagrindus (architektūros skyriuje), inst- 
rumentų mokslą, matavimų istoriją ir pratybas, P. Butrimas — trian- 
guliacijas III ir IV eilių, precizinį niveliavimą, M. Kosčiauskas ve- 
dė pratybas. 

3. Žemėtvarkos katedroje Z. Bačelis dėstė miestų žemėtvarką, 
žemėtvarkos procesą, V. Balčiūnas — žemėtvarkos istoriją Lietuvoje, 

kaimų žemėtvarką, kadastrą ir hipoteką, J. Krikščiūnas — žemės ūkio 
ekonomiją ir taksaciją. 


Statybos Fakulteto įstaigos 


Technikos Fak. paskirtis buvo ne tiek vystyti mokslus ir ruoš- 
ti mokslininkus teoretikus, kiek tirti krašto gamtos resursus bei są- 
lygas ir būdus jiems panaudoti. Mokslo priemonių užuomazgos jau 
buvo padarytos prie Aukštųjų Kursų. Pavyzdžiui P. Jodelė pradėjo 
organizuoti statybos medžiagų laboratoriją ir petrografijos kabinetą, 
o St. Dirmantas rinko kartografinę medžiagą bei geodezijų instru- 
mentus būsimam kabinetui. 

Pradžioje Technikos Fak. mokslo priemonių rinkiniai gana 
greit augo. Buvo sąmatos keliu įgyjama iš užsienių, pagaminama 
personalo ir studentų, gaunama dovanomis, žinoma, kiek senstelė- 
jusio, bet mokymo reikalams tinkamo turto. Krašto Apsaugos ir Su- 
sisiekimo ministerijos perleisdavo aviacijos motorų, automobilių, ge- 
ležinkelių ir smulkesnių pašto - telegrafo įstaigų objektų. Neatsilik- 
davo ir prieškarinės stambesnės pramonės įmonės. Per pirmąjį penk- 
metį, pradėjus iš nieko, buvo suorganizuoti ir pusėtinai aprūpinti 
šeši kabinetai ir trys laboratorijos. O iki 1940 m. jau buvo 20 įvai- 
rių įstaigų ir laboratorijų. Be savo fakulteto įstaigų, dar naudotasi: 
Matematikos - Gamtos Fak., Aukštųjų Karo Technikos Kursų Šan- 
čiuose (mechanikos, elektromechanikos, telegrafo, telefono ir radijo 
ryšių kabinetais), Aukštesniosios Technikos Mokyklos dirbtuvėmis ir 
kt. Užėję karo ir okupacijos metai nebuvo palankūs mokslo įstai- 
goms plėsti. 

Biblioteka. P. Jankausko rūpesčiu 1922 m. pradėta organizuoti 
fakulteto biblioteka. Ji 1927 m. jau turėjo apie 900 knygų ir regulia- 
riai gaudavo apie 30 žurnalų. Nuo 1934-1936 m. vedėju buvo St. 
Dirmantas. 1932 m. knygos buvo įvertintos 125.730 litų. 1940 m. 
bolševikų okupacijos metu visi ryšiai su Vakarais nutrūko. Ilgą 
laiką biblioteka negaudavo literatūros net iš Sovietų Rusijos. Vokie- 
čių okupacijos metu (po 1943 m. kovo mėn. 17 d.) biblioteka kurį 
laiką neveikė. Net dekanas tegalėjo į ją įeiti, tik gavęs iš vokiečių 
nacių švietimo komisaro K. Stegmanno von Pritzwald leidimą raštu. 

Braižykla. J. Čiurlio vedama pirmoji braižykla pradėjo veikti 
1922 m. rudenį vienam I-jų rūmų kambary, 1925 m. gavo dar du 
kambarius, o 1927 m. buvo perkelta į didžiuosius rūmus. 1931 - 1932 m. 
buvo perkelta į Fizikos - Chemijos Institutą. Braižyklai vadovavo 
T. Šulcas ir J. Mašiotas. Vienam kambaryje vyko geometriniai, pro- 
jekciniai, topografiniai ir kitų braižybų darbai, modelių ir mašinų 

detalių eskizavimas. Čia dirbdavo iki 300 pirmųjų semestrų studentų. 
Antroji braižykla buvo skirta ir pritaikyta daugiau statybos ir archi- 
tektūriniam braižymui, o trečioji —įvairių sričių metiniams pro- 
jektams. Ketvirtąją naudojo diplomantai. 

Universitetas savo spaustuvės ir gerų dauginimo aparatų ne- 
turėjo, todėl naudojo šapirografus ar opalografus. 

Paišyboms darbams nuo 1922 m. vadovavo V. Verbickas. Paišy- 
bos salėje mokslo reikalams buvo modelių, geometrinių kūnų, ba- 
reljefų, goreljefų, orderių dalių, architektūrinių pastatų fragmentų, 
ornamentų pavyzdžių, vazų, kaukių, biustų iš gipso, molio ar medžio, 
grafikos ir kitokių vaizduojamųjų menų albumų, knygų. Ten buvo 
įtaisyta specialus apšvietimas, projekcinis aparatas, specialūs baldai. 
Čia dirbo visų skyrių, o ypač I ir II kurso studentai. Kai buvo su- 
organizuotas architektūros skyrius, jam buvo perleista paišybos salės 
globa. Tada prisidėjo modeliavimo darbai ir akvarėlė. 

Foto laboratorija buvo įsteigta vėliau. Ji buvo reikalinga aero- 
fotogrametrijos kurso pratyboms ir buvo geodezijos skyriaus žinioje. 

Statybos statikos katedra K. Vasiliausko vadovaujama buvo 
viena pavyzdingųjų fakulteto įstaigų, skirta mokslo, mokymo ir iš 
dalies praktiniam darbui. Jos kabinetas ir mechaninė medžiagų ats- 
parumo laboratorija ir dirbtuvė buvo gausiai aprūpintos aparatūra 
ir įrankiais. Be statybos skyriaus studentų, čia dirbdavo ir kitų mo- 
kyklų ir kursų studentai. Buvo dėstoma influentinių dydžių teorija 
ir jos taikymas, sijos, apkrautos paslankia jėgų sistema, strypinės 
santvaros (fermos), skliautai, arkos, žemės slėgimas ir atraminės 
sienos, Clapeyrono lygčių ir Maxwellio būdais statiškai neišspren- 
džiamos sijos ir rėmai (šalia P. Varignono daugiakampio pradėta var- 
toti paties K. Vasiliausko sugalvotas virvinės kreivės apskritimo bū- 
du sudarytas metodas), paprastas ir sudėtinis atsparumas, lenkia- 
mosios sijos, jų plokščiasis įtempimų būvis, deformacijos ir kt. 

Statybinės statikos kabinetas pradžioje buvo tik medžiagų me- 
chaninio atsparumo laboratorija. Laboratorija pradėjo veikti 1923 m. 
dviejuose antrųjų rūmų kambariuose. Buvo keturi skyriai: statinių 
apkrovimų, dinaminių apkrovimų, universalinių bandomųjų mašinų 
ir laboratorija struktūroms nagrinėti. Buvo šie svarbesni įrengimai: 
Mohro ir Federhaffo svarstyklinė traukimo 10 tonų galingumo ran- 
komis varoma mašina. Ji buvo gana tiksli ir vartojama smulkiems 
objektams bandyti. Savo priemonėmis ji gerokai papildyta ir pritai- 
kyta universaliniams darbams. Amslerio - Laffono 200 tonų galingumo 
presas, Amslerio - Laffono sukimo 600 kgcm galingumo mašina, švy- 
tuoklinis daužiklis 15 kgm galingumo, vertikalinis daužiklis Mohro- 
Federhaffo 250 kgm galingumo. Jis pritaikytas dinaminiams tempi- 

mams, gniūžimams, kirpimams ir lenkimams. Metalams varginti ma- 
šina su atitinkama elektrine instaliacija, Siemenso-Schuckerto elektri- 
nė krosnis pavyzdžiams grūdinti bei atleisti, mikroskopas metalų 
struktūrai tirti, vieloms lankstyti staklelės ir kt. 

Mechaninė dirbtuvė precizinio tikslumo darbams turėjo: pre- 
cizines tekinimo ir gręžimo stakles ir elektrinį tekėlą. Joje buvo 
ruošiami bandymams medžiagų pavyzdžiai Mohro-Federhaffo trau- 
kimo mašinai gniūžimo, kirpimo, lenkimo, brimeliavimo prietai- 
sai; prietaisas dinaminiu būdu tamprumo moduliui nustatyti ir pre- 
cizinės staklelės plaušo medžiagoms varginti ir kt. 

Medžiagų atsparumo laboratorijoj buvo galima atlikti eksperti- 
zes ir išspręsti medžiagos tamprumą bei atsparumą. Tokios eksper- 
tizės buvo atliekamos ir valstybės įstaigoms. Studentai atlikdavo tris 
didesnius darbus: grafiniu būdu inercijos momento nustatymą, gem- 
binių ir dviem atramom sijų sprendimą, trijų statiškai neišspren- 
džiamų sijų sprendimą. 

Antroji svarbi savo įrengimais ir atliktais darbais buvo P. Jo- 
delės vedama statybos ir statybinių medžiagų technologijos katedra 
su anksti pradėta organizuoti statybos medžiagų laboratorija. Vyk- 
dant 1940 -1941 m. reformą, šioji katedra pateko į Technologijos Fak. 

Statybos katedra ir kabinetas — tai bendrosios statybos ir spe- 
cialiai trobesių sritis. Pagrindiniame statybos kurse (nuo 1940 m. 
trobesių konstrukcijos kursas) J. Šimoliūnas dėstė: statybines me- 
džiagas, žemės darbus, pamatus, izoliaciją, sienas ir kitus trobesių 
įrengimo darbus. Kabinete (nuo 1930 m.) buvo konstrukcijų deta- 
lių modeliai, brėžiniai, albumai, statybos medžiagų, darbo įrankių ir 
instrumentų kolekcijos. Asistentui S. Olendzkiui mirus, katedrai tal- 
kino L. Gimbutas. Ilgesnį laiką katedroje dirbo J. Milvydas, 1940 m. 
paskirtas kabineto vedėju. Nuo 1941 X20 E. Manomaičiui buvo pa- 
vesta dėstyti naujas kursas statybos darbų organizacija ir planavimas. 

J. Gimbutas, J. Grinius ir S. Stulginskis parengė Lietuviškai 
vokišką ir Vokiškai lietuvišką statybos terminų žodyną. Jis buvo 
atiduotas spausdinti 1943 m., tačiau nebuvo išspausdintas. 

Kelių katedra ir kabinetas veikė nuo 1922 m., J. Šimoliūno va- 
dovaujama. Jis dėstė sauskelių ir gatvių kursą: gruntinių kelių reikš- 
mę, tipus, normas, jų nusausinimą, nutiesimą, įtaisymą, užlaikymą, 
remontą; plentų reikšmę, projektavimą, dangas, užlaikymo remon- 
tus, bei kelių tarnybos organizaciją. J. Jankevičius dėstė geležin- 
kelius — įvadą, žemės sankasas, viršaus statybą, iešmus, stotis, signa- 
lizaciją, naujų linijų tyrinėjimus, trasavimus. F. Dobkevičius statybos 
ir Mechanikos skyrių studentams dėstė II geležinkelių kurso mecha- 
ninę dalį, vadinamą geležinkeliais II. Ji apėmė technikinę bei ko- 

mercinę eksploataciją. Jam mirus, o J. Jankevičių bolševikams iš- 
trėmus, geležinkelių I dalį dėstė J. Kiškinas, o II — garvežius ir kitus 
riedmenis — J. Matyckas. J. Gabrys dėstė Technikos ir Statybos fa- 
kultetuose sauskelius, žemės darbus ir masyvinius tiltus. 

Kelių katedros kabinete nuo 1931 m. buvo renkami ir gaminami 
smulkesni kelių įtaisymų modeliai, brėžiniai, darbo įrankių ir me- 
džiagų pavyzdžiai. 

Tiltų katedra. Nuo 1922 m. šiai katedrai vadovavo S. Grinkevi- 
čius, patyręs geležinių tiltų statytojas. Jis dėstė geležines konstrukci- 
jas ir fermas (santvaras), medinius, akmeninius ir plieno tiltus. 

P. Markūnas, taip pat prityręs statybininkas, pirmas po I Pasauli- 
nio karo pradėjo Lietuvoje statydinti betono ir gelžbetonio tiltus bei 
kitus pastatus. Vien tik per Nevėžį nutiesė šešis tiltus. Universitete 
jis dėstė gelžbetonio ir plieno konstrukcijas. Tiltų ir gelžbetoninių 
konstrukcijų metinių projektų skaičiavimams dar vadovavo ir J. Gab- 
rys. Jis kabinetui paruošė pavyzdinius skaičiavimus. Buvo gamina- 
mi tiltų modeliai, konstrukcijų detalės, brėžiniai. Turėta tiltų stry- 
pų įtempimų ir virpėjimams matuoti prietaisų, albumų, prieškarinių 
ir pokario Lietuvos tiltų detalių brėžinių. Šioje katedroje dar dirbo 
A. Bistrickas ir R. Pesys. 

Inžinierinės geologijos katedra. Jai 1943-1944 m. vadovavo J. 
Dalinkevičius. 1943 m. vokiečiams universitetą uždarius, šios kated- 
ros personalas vykdė geologinį ir hidrologinį gręžinių įvertinimą 
Lietuvoje. 

Gręžimų medžiaga buvo renkama ir stratigrafiškai tiriama, bu- 
vo aiškinami vandeningi horizontai ir vandens savybės, sudaroma 
kartoteka ir žemėlapyje pažymimi hidrologiniai duomenys ir t. t. 
Be to, dar buvo daroma inžinierinė, geologinė ir hidrologinė Šven- 
tosios upės Anykščių rajone nuotrauka. 

Hidrotechnikos katedra, kabinetas ir laboratorija. Nuo 1922 m. 
per 13 metų dirbęs katedros steigėjas P. Čechavičius iš universiteto 
dėl ligos pasitraukė 1935 m. Jis buvo prityręs Rusijos jūros uostų 
statytojas. Dėstė vandens įtvarų ir kelių kursą — tvenkinius, jų ka- 
nalizavimą, prieplaukas, uostus, vandens kelių eksploataciją, jėgos su- 
naudojimą. P. Čechavičius be to dar dėstė 1923 - 1924 m. vandentie- 
kius ir kanalizaciją. S. Kolupaila 1922 m. pradėjo dėstyti hidrolo- 
giją, hidrometriją ir hidrauliką, o statybininkams — melioraciją. Į jo 
kursą įėjo nuotakio teoriją, vagos mechanizmas, geometrinių ir hid- 
raulinių upių elementų matavimas. P. Čechavičiui talkino asisten- 
tas V. Merkys, o S. Kolupailai — asistentas R. Baublys. 

Hidrotechnikos kabinetas veikė nuo 1928 m. Jame buvo hidro- 
metrinių matuoklių, instrumentų, aparatų bei įrengimų modelių 

rinkiniai, darbų pavyzdžiai, medžiaga ir dokumentai, grafikai, tabe- 
lės, žemėlapiai, skaičiavimo aparatai, literatūra. 

Su studentais kabinete buvo tvarkoma ir skaičiuojama seniau 
atliktų matavimų medžiaga, pvz. Nemuno nuotakis 1812 - 1932 metais. 


Hidrotechnikos laboratorija buvo įrengta bendromis universiteto 
ir Susiekimo Ministerijos hidrometrinio biuro pastangomis. Ji buvo 
Aukštojoje Fredoje botanikos sodo kūdroje, pradžioje 50, vėliau 
80 m ilgio kanalas-takas su lygiagrečiais bėgiais, kuriais platforma 
vežiojo taruojamus hidrotechnikos malūnėlius. 

Karo metu ši katedra buvo pavadinta vandenų tyrimo ir hidrau- 
likos katedra. 

Geodezijos skyrius, kaip ir architektūros skyrius, išsivystė iš 
jau 1922 m. veikusios geodezijos katedros. Kadangi be geodezinių 
matavimų neįmanoma organizuoti žemės gelmių lobių tyrimų, tai 
tam tikslui reikalingus duomenis gali surinkti tik geodezijos, astro- 
nomijos, topometrijos, topografijos bei kartografijos specialistai. Vals- 
tybė savo teritorijoje atlieka visą eilę geodezinių darbų, bendradar- 
biaudama su kaimyninėmis valstybėmis grynai mokslo srityje. Lie- 
tuva pasirašė Baltijos geodezinę konvenciją ir Vytauto Didžiojo 
Universiteto geodezijos skyrius gerai atliko šios konvencijos Lietuvai 
skirtus tarptautinės reikšmės geodezinius darbus. Šių darbų apyskai- 
ta buvo paskelbta Karo Topografijos Skyriaus metraštyje. 

Geodezijos skyrius ilgainiui turėjo virsti moksliniu administra- 
ciniu geodezijos - kartografiniu institutu, vykdančiu ir koordinuo- 
jančiu šios srities veiklą krašte. 

Naujasis geodezijos skyrius rusams nebuvo svarbus, todėl jo 
mokslo planus susiaurino. Nenumatyta jokios specializacijos: visiems 
buvo vienodai privalomi kursai matematikos, geodezijos, geodezinės 
astronomijos, kartografijos ir su šiuo disciplinų ciklu nieko bendro 
neturį teisės ir žemės ūkio su dirvožemiu ciklai. Visai nebuvo numa- 
tyta dėstyti žemės valdymo istorijos Lietuvoje. Menkos perspektyvos 
buvo okupacijų metu ir kartografijos sričiai. 

Abu naujieji technikos fakultetai turėjo išvystyti buvusį Tech- 
nikos Fak. darbą, tyrinėdami įvairias gamtos ir technikos sritis. 
Statybos Fak. pirmoje eilėje teko rūpintis krašto žemės turtų bei van- 
denų tyrimu ir visokeriopa statyba. 

Geodezijos, po 1930 m. geodezijos ir kelių, o po 1940 m. topo- 
metrijos katedra ir kabinetas. Šios katedros ir kabineto vedėju buvo 
St. Dirmantas. Pradinė geodezija seniau dažnai būdavo vadinama 
topografija dėlto, kad, dažniausiai po matavimo darbų vietoje nu- 
braižydavo vietovės atvaizdą — planą, profilį ar žemėlapį. Geodezija 

buvo pirmas techniškas dalykas, dėstomas pradedantiems studi- 
juoti inžinieriją. Pradžioje nebuvo jokių skaičiavimo, braižymo pa- 
vyzdžių, literatūros. Jaunimas dažnokai dar nebuvo apsisprendęs, 
kurią technikos specialybę pasirinkti, todėl kursas buvo dėstomas 
kasmet visiems naujai įstojusiems. Klausytojų būdavo apie 150. 
1936 XI 1 krašto apsaugos ministru paskirtą St. Dirmantą iki 1938 m. 
balandžio mėn. pavadavo St. Kolupaila ir katedros asistentas J. Deks- 
nys. 

Bendrame geodezijos kurse visų skyrių studentams buvo dės- 
toma nedidelių plotų ar ruožų horizontalinės ir vertikalinės nuo- 
traukos, koordinatų skaičiavimas, taškų, linijos, ruožo, ploto nive- 
liavimas, profilis, reljefas horizontalėmis, techninis topografinių 
planų bei žemėlapių naudojimas. III ir IV semestrų statybinin- 
kams geodezijos - topometrijos II-sios buvo dėstoma pagrindiniai ma- 
tavimo principai, kontrolės, paklaidos ir jų leistinos normos bei de- 
rinimas, poligonometrijos, tacheometrijos supratimas, trianguliacijos 
esmė, ruožo keliui, kanalui, upei reguliuoti, plotui nusausinti nuo- 
traukų sudarymas. 

Geodezijos kabinetas turėjo įvairiausių tipų topometrinių įran- 
kių ir instrumentų rinkinį, nuo seniausių iki Wildo-Zeisso moder- 
niausių instrumentų, kryptims, atstumams, kampams, aukščiams ma- 
tuoti; dvarų, kaimų, miškų, upių, žemėtvarkos darbų, plentų, mieste- 
lių planų kolekciją, topografinių ir kitų Lietuvos žemėlapių kolek- 
cijas; turėjo taip pat aritmometrų, planimetrų, tabeles įvairiems 
skaičiavimams ir specialios literatūros rinkinį. Semestrines pratybas 
atlikusiems ir egzaminus išlaikusiems studentams buvo privaloma 
atlikti praktiką lauke. Studentams mechanikams ir elektrikams — 
apie dvi savaites, statybininkams — keturios savaitės. 


1922-1944 m. Technikos Fakultetuose mokslus baigusieji 


Pirmieji diplominiai projektai buvo apginti 1925 VI 10-15. Ta- 
da baigė tie, kurie buvo pradėję studijuoti dar prieš 1914 m. karą. 
Tai buvo A. V. Račiukaitis, V. Snarskis ir V. Vileišis. Visi trys gavo 
statybos inžinierių diplomus, nes tada „diplomuotas inžinierius“ dip- 
lome dar nebuvo žymima. Po poros metų pertraukos 1927 m. pradėjo 
baigti studijas jau daugumą mokslų išėję Lietuvos Universitete. Per 
abu pirmus penkmečius iki 1932 II 13, pirmus tris absolventus įskai- 
čius, diplomus yra gavę 55 Technikos Fak. studentai: 29 statybinin- 
kai ir 26 technologai, jų tarpe 53 vyrai ir dvi moterys. Sunku tiksliai 
nustatyti kiek buvo baigusių laikotarpy nuo 1932 m. rudens iki 
1942 m. Vyriausioji statybos valdyba 1944 m. sausio 1 d. išspausdino 

profesinio žurnalo „Technika“ pirmąjį numerį, kur buvo paskelbtos 
pavardės baigusių Statybos Fak. 1943 m., būtent: 6 architektai, 28 
statybininkai, 13 hidro - melioratorių ir 8 geodezininkai — iš viso sta- 
tybininkų 55, o technologų 59, iš kurių — 34 mechanikai, 16 elektri- 
kų, 9 chemijos technologai. Paskutiniai diplominių darbų gynimai 
Statybos Fak. įvyko: 1944 VII 7, o Technologijos Fak. — 1944 IV 29. 

Iki 1939 - 1940 m. įvykių ir Technikos Fak. reformos Vytauto Di- 
džiojo Universitetą yra baigę 3.581 studentas. Technikos Fak. stu- 
dentai sudarė visų studentų 13 5. Tai iki 1940 m. rudens, reikia ma- 
nyti, buvo baigusių inžinierinius mokslus apie 358. Pagal 1932 m. 
statistiką statybininkų būdavo pusantro karto daugiau, kaip techno- 
logų, todėl reikia tarti, kad ir baigdavo tokia pat proporcija. Jei 
Technologijos Fak. per paskutinius ketverius metus išdavė 169 in- 
žinieriaus diplomus, tai Statybos Fak. baigusių būtų 253, o per abu 
Technikos fakultetus būtų 422. Šį skaičių sudėjus su iki 1940 m. ru- 
dens baigusių skaičiumi apytikriai gauname 780 diplomuotų in- 
žinierių. 

Šioje vietoje dera paminėti apie asmenis, kurie nepasitenkino 
diplomuoto inžinieriaus vardu ir pasiekė aukštesnį išsimokslinimą 
ar kuriems dėl savo nuopelnų Lietuvai bei jos mokslui technikos 
srityje buvo suteikti daktaro inžinieriaus laipsniai. 

Technikos Fak. daktaro laipsnį gavo šie asmens, parašę ir ap- 
gynę disertacijas: M. Baublys — Ekonominis (kuro atžvilgiu) važia- 
vimas banguojančio tipo kalnuoto reljefo keliais, J. Indriūnas — 
Vilnų plaukeliai lankstomi pavargsta, A. Damušis — Geležies deginių 
portlandcementai, Statybos Fak. L. Bajorūnas — Mažesnių Lietuvos 
upių nuotakis. 

Habilitacijos temos: J. Indriūnas 1936 m. Vilnų plaukelių tamp- 
rumo modulis, J. Gabrys 1938 m. Deformacijų įtaka masyvinių tiltų 
arkų įtempimams, J. Kuodis 1938 m. Gelžbetonio ir betono darbų 
kontrolė. 

1926 V 15 Technikos Fak. suteikė garbės daktaro titulą žinomam 
lietuvių spaudos ir pramonės gaivintojui, veikėjui veteranui kelių 
inžinieriui Petrui Vileišiui. 

1934 XI 14 iškilmingam viešam Vytauto Didžiojo Universiteto po- 
sėdyje (akademijoje), po S. Dirmanto paskaitos, suomiui geodezinin- 
kui - astronomui Toivo Ilmari Bonsdorffui profesorių tarybos nuta- 
rimu buvo suteiktas garbės daktaro inžinieriaus titulas. 

Po 1940 m. daktaro inžinieriaus titulas Technologijos ir Statybos 
fakultetų tarybų buvo pripažinti tų fakultetų nusipelnusiems pro- 
fesoriams Pr. Jodelei, K. Vasiliauskui, S. Kairiui ir J. Šimoliūnui. 

Ryšiai su užsieniais, moksliniai kongresai ir konferencijos 


Pirmųjų penkerių metų universiteto apyskaitoje buvo nusakyti 
penki lankymosi užsieniuose tikslai: ruoštis profesūrai, susipažinti, 
kaip dėstoma kituose kraštuose, apžiūrėti kabinetus bei laboratorijų 
įrengimus, patirti apie naujus darbo metodus. Todėl ir Technikos 
Fak. personalui buvo naudingas bendradarbiavimas ir santykių pa- 
laikymas su Vakarų Europos inžinierių organizacijomis, techniki- 
nėmis firmomis bei įstaigomis. 

Kontaktas buvo palaikomas asmeniškai, apsilankant pavieniui, 
delegacijomis, ekskursijų grupėmis, pasikeičiant spaudiniais. Progą 
nuvykti į užsienį sudarydavo mokslo įstaigų sukaktys, mokslininkų 
kongresai, vyriausybių, mokslo įstaigų, draugijų kvietimai. Rusų mo- 
kyklas baigę inžinieriai, greta rusų kalbos, pusėtinai mokėdavo vo- 
kiečių ir prancūzų kalbas, bet mažiau mokėjo anglų, italų ir kitas 
kalbas. Iki 1940 m. mūsų universiteto santykiai su užsieniais buvo 
gana gyvi. Ypač kol jie buvo iki 1924 m. finansuojami biudžete tam 
tikslui skirtomis sumomis. Daugiausia komandiruočių ir ekskursijų 
vyko į Vakarų Europą. Tik labai reti asmens retkarčiais nuvykdavo 
ir į Sovietų Rusiją bei Lenkiją. Antrajam Pasauliniam karui kilus, 
o ypač okupacijų metu universiteto santykiai su užsieniais visai 
nutrūko. Pirmųjų dviejų penkmečių universiteto apyskaitose yra 
įvardyta eilė Technikos Fak. profesorių (P. Čechavičius, St. Dirman- 
tas, S. Grinkevičius, Pl. Jankauskas, St. Kairys, M. Songaila, J. Ši- 
moliūnas ir kiti) komandiruočių į Vakarų Europą į mokslininkų kon- 
ferencijas, suvažiavimus ir t. t. 

Lietuvoje lankėsi žymus suomių geodezininkas prof. Toivo II- 
mari Bonsdorffas, kelis kartus viešėjęs ir dirbęs su mūsų geode- 
zininkais (1929 m. bazės matavimas Švėkšnoje ir 1938 m. Baltijos 
geodezinės komisijos X konferencijoje Kaune. Jį lydėdavo ir kiti žy- 
mūs Suomijos geodezinio instituto nariai, jų tarpe prof. Heiskannen, 
dabar JAV geodezinio instituto direktorius Ohio valstijoje. Latvijos 
Universiteto rektorius, prof. dr. inž. M. Bimanis Kaune skaitė pa- 
skaitą apie bedulkius ir betriukšmius kelius. Jūrų kapitonas estas 
A. von Gernet su nuosavu buriniu diamagnetiniu laivu „Cecilia“ su 
K. Sleževičium 1936 - 1938 m. atliko Lietuvos Baltijos dalyje žemės 
magnetizmo jėgos mokslinius tyrinėjimus bei matavimus. Jie aprašyti 
K. Sleževičiaus „Lietuvos magnetinėj nuotraukoj, padarytoj 1936 - 
1938“ (1941). 

1938 m. birželio 14-17 d. Kaune įvyko X Baltijos geodezinės 
komisijos konferencija. Dalyvavo dešimties konvencijos dalyvių vals- 
tybių atstovai, o dėl vykdomų darbų mokslinės svarbos ir įdomumo 

iš Prancūzijos buvo atvykęs gen. G. Perrier, tarptautinės geodezi- 
nės - geofizinės' asociacijos prezidentas. Iš Vytauto Didžiojo Universi- 
teto joje dalyvavo St. Dirmantas, St. Kolupaila, K. Sleževičius, B. 
Kodaitis ir Krašto Apsaugos Ministerijos Karo Topografijos skyriaus 
viršininkas plk. A. Krikščiūnas. 

Vytauto Didžiojo Universitetui atitenka nuopelnas, kad Lietu- 
vos mokslininkų atlikti geodeziniai darbai šioje konferencijoje sulau- 
kė užtarnauto įvertinimo bešališkų autoritetų, pvz. JAV armijos že- 
mėlapių tarnybos viršininkas F. W. Hough, po karo 1945 m. dir- 
bęs Vokietijoje amerikiečių zonoje, Baltijos geodezinės komisijos dar- 
bus įvertino labai gerai. Kitas įžymus amerikiečių geodezininkas, 
W. D. Lambert, kalbėdamas apie tarptautinį bendradarbiavimą geo- 
dezijoje, pasakė, kad Baltijos geodezinė komisija atliko puikų darbą. 

Mažesnės reikšmės buvo 1931 m. mūsų hidrometrinėje laborato- 
rijoje Fredoje pradėti, maršrutu Berlynas, Miunchenas, Kemptenas, 
Stockholmas, Helsinkis atlikti ir Kaune užbaigti hidrometrinių ma- 
lūnėlių taravimai. 


Bendros išvados 


1943 m. kovo mėn. 17 d. universitetą uždarius, oficialiai paskai- 
tos jau nebuvo skaitomos. Visų fakultetų ir visų katedrų mokslo 
personalas pasiėmė pasirinktas iš savo specialybės mokslinio darbo 
temas, kurias turėjo patvirtinti vokiečių okupacinės valdžios švieti- 
mo atstovai. 

Statybos Fak. veikė nuo 1940 IX 28 iki 1944 VII 15. Dekanai bu- 
vo: St. Kolupaila nuo 1940 VIII 28 iki 1941 VI 22. Po jo — St. Kairys 
iki 1942 XI 1 ir St. Dirmantas nuo 1942 XI2 iki 1944 VII 15. Pirmo- 
sios rusų okupacijos metu greta fakulteto sekretoriaus buvo įsteigtas 
ir prodekano etatas. Padaugėjo personalo ir studentų. Kabinetuose 
ir laboratorijose pasireiškė nepritekliai ploto, aparatų, instrumentų 
pratyboms. Universiteto patalpose pradėjo veikti vadinamasis liau- 
dies universiteto fakultetas, skirtas darbininkams. 


Technikos fakultetų įnašas į tautos dvasinį ir materialinį lobyną 
reiškėsi dviem būdais: tiesiogiai, per mokslo personalą ir jo nau- 
dojamus katedrų įrengimus ir per fakultetuose paruoštus specialistus. 
Fakultetų personalas ir buvusieji studentai tyrinėjo įvairius mūsų 
krašto gamtos turtus — molius, smėlius, gipsą, bazaltą, kalkių klo- 
dus ir kitas cementui gaminti, statybai ir pramonei žaliavas: durpy- 
nus, vandenis ir kitus energijos šaltinius. Buvo pradėta naudoti be- 
tono ir gelžbetonio tiltų bei trobesių patvarioji statyba. Paruošta dir- 
va ir pradėti įrengimai cemento gamybai. Suplanuota stambios hidro 

ir šiluminės elektros gamybos įmonės. Aptvarkyti jūros uostai ir pa- 
tobulinta kelyba. Pradėtas krašto pramonės racionalizavimas ir teks- 
tilės pramonės išvystimas, medienos ir žemės ūkio produktų — žaliavų 
apdirbimas ir perdirbimas. Rūpintasi technikos mokslais ir amatais 
ne tik universitete, bet ir kitose mokyklose, paruošiant nediplomuo- 
tus inžinierius bei įvairių specialybių technikus Kėdainiuose, Kau- 
ne, Vilniuje. 

Sudarius savo mokslinę terminiją, atsirado mokslinė ir populia- 
ri technikinė literatūra. Technikos mokslo įtakoje Lietuva pradėjo 
racionaliau ir moderniau tvarkyti savo ūkį. Trumpu laiku Lietuva, 
nuo amžių laikoma vien tik žemės ūkio kraštu, kurios visokeriopas 
vystymasis buvo svetimųjų sąmoningai per 125 metus slopinamas, 
po Pirmojo Pasaulinio karo gan greitai atsistatė ir skubiai pradėjo 
industrializuotis. 

ADOLFAS DAMUŠšIS 


TECHNOLOGIJOS FAKULTETAS 


Nuo Lietuvos Universiteto įsteigimo pradžios aštuoniolika metų 
veikęs Technikos Fak. 1940 m. pavasarį buvo perorganizuotas į du 
fakultetus: Technologijos ir Statybos. 


Atskiro Technologijos Fak. kūrimą, vykdant Technikos Fak. re- 
formą, lėmė kelios priežastys: Lietuvos besivystančiam ūkiui reikėjo 
aktyvaus akademinio židinio įvairioms naudingoms gamybinėms ša- 
koms pradėti bei naujoms idėjoms krašto pramonėje iškelti. Be to, 
krašte buvo jaučiama stoka įvairių specialybių inžinierių, ypač 
gamybinių, jų paruošimą reikėjo spartinti. Tuo metu „mūrinės 
Lietuvos“ projektas buvo intensyviai skatinamas, cemento fabrikas 
Skirsnemunėje buvo statomas, o kitas Akmenėje statybai ruošiamas, 
organizuojama visa eilė įmonių izoliacinėms statybinėms plokštėms 
gaminti, gana išvystyta maisto pramonė buvo plečiama, buvo pra- 
dedamos ir plečiamos naujos krašto ūkiui naudingos šakos, pvz. teks- 
tilė, vaistažolės, trąšos, odos. Specialistų visoms toms sritims sto- 
kojo. O jų reikėjo ir elektrifikacijos planui vykdyti ir naujoms jėgai- 
nėms organizuoti. Įvairios mechaninės dirbtuvės, metalo dirbinių 
fabrikai, susisiekimo bei komunikacijos organizacijos bei krašte nuo 
seniai veikiančios įmonės buvo intensyvaus vystymosi stadijoje. Re- 
formos planuojamas Technologijos Fak. natūraliai turėjo būti tiems 
gamybiniams reikalams mokymo, tyrimo ir iniciatyvos židinys. 

Antra Technologijos Fak. steigimo priežastis buvo reikalas ruoš- 
ti naujus, labiau specializuotus mokslo planus. Naujuose Technolo- 
gijos Fak. planuose stengtasi nuo šalutinių technikinio pobūdžio kur- 
sų atsiriboti. Pirmuose semestruose buvo stiprinamos teorinės disci- 
plinos, o aukštesniuosiuose semestruose buvo įvestos specialybės. Bu- 
vo numatyta technikinį studentijos lavinimą papildyti humanistiniu 
švietimu. 

Technologijos Fak. organizuojant ir kuriant, daug lėmė ir tre- 
čioji priežastis, būtent, tyrimų laboratorijos pervedimas iš ginkla- 
vimo vadybos į švietimo vadybą. Ši laboratorija buvo atiduota Tech- 
nologijos Fak. ir paliko jo pagrindinė vertingiausia įstaiga. Tyrimų 
laboratorija buvo pastatyta Krašto Apsaugos Ministerijos iniciatyva. 
Tai buvo moderni cheminė laboratorija, labiausia tinkanti cheminio 
mokslinio tyrimo reikalams, bet galėjo būti panaudota ir moky- 
mui. J. Vėbra, pagrindinis tos laboratorijos iniciatorius ir įrengimų 
vykdytojas, turėjo pasitelkęs nemažą skaičių gerai paruošto prityru- 

sio personalo. Jais buvo papildytas Technologijos Fak. mokoma- 
sis personalas. 


Technologijos Fakulteto organizacinė struktūra ir įstaigos 


Naująjį Technologijos Fak. sudarė trys skyriai: cheminės - tech- 
nologijos, elektrotechnikos i7 mechanikos. 

Skyrių struktūroje pagrindiniai vienetai buvo katedros, pagal 
jas grupavosi mokslinis ir technikinis personalas. Katedrų žinioje 
veikė įvairios laboratorijos bei dirbtuvės. 

Be to, fakulteto veikė dar visa eilė įstaigų, kurios priklausė vi- 
siems skyriams. Svarbiausios jų buvo biblioteka, cheminių analizių 
ir medžiagų bandymų laboratorija, aparatų ir chemikalų sandėliai, 
šaltkalvių dirbtuvės, medžio apdirbimo dirbtuvės, stiklapūčių dirbtu- 
vė. Be to, ūkinės dalies žinioje buvo pastatų priežiūra, dujų gene- 
ratorius, vandens stotis. 

Cheminės technologijos skyrių sudarė septynios katedros: 1. fi- 
zikos, 2. neorganinės chemijos, 3. organinės chemijos, 4. fizinės 
chemijos, 5. neorganinės technologijos, 6. organinės technologijos, 
7. cheminės pramonės procesų ir aparatų. 

Elektrotechnikos skyrių sudarė šešios katedros: 1. matematikos, 
2. elektrotechnikos, 3. elektros mašinų, 4. elektros stočių, 5. lai- 
dinių ryšių, 6. radiotechnikos. 

Mechanikos skyrių sudarė devynios katedros: 1. mechanikos, 2. 
grafikos darbų, 3. braižomosios geometrijos, 4. mašinžinystės, 5. 
metalų technologijos, 6. tekstilės, 7. durpininkystės, 8. šiluminių 
variklių, 9. transporto mašinų. 

Fakulteto biblioteka. Su tyrimų laboratorijos patalpomis Tech- 
nologijos Fak. paveldėjo iš Ginklavimo Valdybos ir vertingą biblio- 
teką. Joje buvo daug mokslo knygų, techniškųjų enciklopedijų, žur- 
nalų įvairiomis kalbomis: lietuvių, vokiečių, prancūzų, anglų ir rusų. 
Ši biblioteka labai tiko mokslinio personalo tyrimo darbui ir baigian- 
čiųjų studentų projektams bei diplominiams darbams, ypač chemijos 
srities. Vėliau ši biblioteka buvo aprūpinta kitų specialybių — me- 
chanikos, elektrotechnikos, radiotechnikos — žurnalais ir leidiniais. 
Laipsniškai buvo įsigyjamos ir reguliaraus kurso knygos. Biblioteka 
buvo tvarkoma dešimtaine sistema. 

Analizių ir medžiagų bandymų laboratorija atlikdavo patarna- 
vimus pramonės bei ūkio organizacijoms ir įvairioms vadyboms, 
užperkančioms medžiagas. Medžiagų ir gaminių bandymais pramonei 
aktyviai talkininkavo ir visa eilė kitų fakulteto laboratorijų. 

Mechaninės dirbtuvės. Iš tyrimų laboratorijos paveldėtos šalt- 
kalvių ir medžio apdirbimo dirbtuvės buvo aprūpintos aukštos pre- 

cizijos mašinomis ir turėjo kvalifikuotų meistrų. Jose buvo galima 
pagaminti beveik viską, kas buvo fakulteto laboratorijoms reikalinga. 
Jos labai papildė Fizikos - Chemijos Institute Aleksote turėtas dirb- 
tuves, paveldėtas iš Technikos Fak. Vėliau, kai vokiečių okupacijos 
metu Fizikos - Chemijos Institutas buvo paimtas karinės ligoninės rei- 
kalams, tyrimų laboratorijos dirbtuvės buvo naudojamos ir studen- 
tų mokymo darbams. 

Stiklapūčių dirbtuvės. Tyrimų laboratorija, dar prieš perduodant 
švietimo vadybai, buvo suruošusi devynių mėnesių stiklapūčių kur- 
sus, iškviesto čeko meistro vadovaujamus. Iš dešimties šiuos kursus 
lankiusiųjų trys buvo palikti tyrimų laboratorijoje, o vienas paskir- 
tas į Fizikos - Chemijos Inistitutą. Tokiu būdu Technologijos Fak. 
teko dirbtuvės su kvalifikuotais stiklapūčiais. Jie gamino naują stiklo 
aparatūrą pagal pageidavimus. Tiems darbams geros stiklo medžia- 
gos sandėliuose buvo pakankamai. Karo ir okupacijų metais, kai 
papildymai ir nauji užpirkimai buvo beveik neįmanomi, turėjimas 
stiklapūčių dirbtuvių fakultetui palengvino mokymo ir tyrimo darbą. 


Patalpos. Technologijos Fak. dalis įstaigų, ypač mechanikos ir 
elektrotechnikos skyriaus, buvo Fizikos - Chemijos Institute, buvusiojo 
Technikos Fak. patalpose. Fizikos - Chemijos Institutas 1941 m. bir- 
želio mėn., rusų ir vokiečių kariuomenėms susikovus, gerokai apde- 
gė. 1941 m. vasarą Fizikos - Chemijos Institutą kiek atstačius, jis dar 
buvo naudojamas ir elektrotechnikos bei mechanikos skyriaus įstai- 
gų daliai. Vėliau 1943 m. rudenį (rugsėjo mėn.) jis buvo paimtas vo- 
kiečių karo ligoninės reikalams. Nuo tos datos visas Technologi- 
jos Fak. turėjo sutilpti tyrimų laboratorijos patalpose. Pagrindiniu 
Technologijos Fak. centru tapo Vytauto Didžiojo Universitetui per- 
duota tyrimų laboratorija. 

Tyrimų laboratorija, pastatyta dideliame tūkstantmečiais ąžuo- 
lais apaugusiame plote, buvo įrengta 1935 - 1938 m. Tuo metu ji bu- 
vo viena moderniausių Europoje. Gelžbetoniniai laboratoriniai sta- 
lai, apdengti emaliuota Volviko lava, buvo atsparūs chemiškai ir fi- 
ziškai. Laboratorinės ištraukos spintos buvo aprūpintos individua- 
liais statiniais ir mechaniniais ventiliatoriais, tai buvo keraminės tur- 
binos varomos betarpiškai prijungtų ant laboratorijos stogo pasta- 
tytų ir nuo agresyvių gazų izoliuotų elektromotorų. Ventiliacijos in- 
tensyvumą buvo galima kaitalioti kiekvienoje spintoje individualiai 
ir traukimą nukreipti pagal reikalą į spintos apačią ar viršų. 

Monumentali laboratorijos architektūra buvo V. Landsbergio 
kūrinys. Stiklinės išorinės langų sienos teikė laboratorijoms daug 
šviesos ir sudarė patrauklų išorinį vaizdą. 

Vidaus įrengimą projektavo tyrimų laboratorijos personalas J. 
Vėbros vadovaujamas. 

Tyrimų laboratorijos plote buvo septynios patalpos: pagrindinis 
didysis cheminių laboratorijų pastatas, fizinių tyrimų laboratorija, 
dujų generatorius, vandens stotis, raštinė, du ūkiniai pastatai. Be to, 
chemikalų sandėliams buvo naudojami du bunkeriai. 

Fizinių tyrimų laboratorijos pastatas buvo Statybos Fak. medžia- 
gų atsparumo katedros žinioje. Visos kitos patalpos buvo naudoja- 
mos Technologijos Fak. reikalams. Dujų generatorius gamino dega- 
mas vandens dujas iš kokso ir vandens garų. Jis turėjo du 100 mš 
talpos dujomačius ir galėjo patenkinti bet kokį degamųjų dujų pa- 
reikalavimą laboratorijose. Vienodo pastovaus vandens spaudimo iš- 
laikymui tarnavo savoji vandens stotis. Laboratorijos buvo aprūpin- 
tos trejopa elektros srove: kintamąja 220 V ir 380 V ir pastoviąja 
120 V, gaunamą iš didelės talpos akumuliatorių. 

Auditorijoms buvo naudojamos dvi patalpos: I aukšte paskaitų 
salė su moderniais įrengimais demonstracijoms ir II aukšte pagal- 
binė salė prie bibliotekos. Didesnių laboratorijų su vienu ar dviem 
centriniais stalais buvo aštuonios. Paskirų mažesnių laboratorinių 
kambarių buvo kelios dešimtys ir keliolika kabinetinių kambarių. 
Be to, pirmame ir antrame aukštuose buvo po dvi tamsias patalpas, 
susidedančias iš prieškambario ir laboratorijos. 


Aparatūros ir chemikalų sandėliai. Sandėliuose, gautuose su ty- 
rimų laboratorijos patalpomis, buvo daugiau kaip 11.000 rūšių įvai- 
rių chemikalų ir aparatų. Jų tarpe buvo daug garo ir elektros džio- 
vintuvų, vandens smėlio ir alyvos vonių, termostatų, įvairiausio tipo 
aukštos temperatūros krosnių, autoklavų, vakuumo siurblių, svars- 
tyklių, taip pat daug stiklų platinos ir kitų laboratorinių reikmenų. 
Tas padėjo Technologijos Fak. verstis sunkiais okupacijų metais be 
specialių užpirkimų bei karo metu sunkiai gaunamų papildymų. 
Didelės chemikalų atsargos buvo sudedamos laikiname mediniame 
sandėlyje. Rūgštys ir kitos korozinės medžiagos buvo laikomos iš ca- 
rinės Rusijos okupacijos laikų fortifikacijų baterijų bunkeriuose, 
esančiuose tyrimų laboratorijos plote. 


Fakulteto studentai bei klausytojai 


Abiturientai suprato Technologijos Fak. uždavinius ir paskirtį, 
ir jų didelis skaičius įstojo į fakultetą pačioje jo veiklos pradžioje: 
1940 m. rudenį įstojo apie 240 abiturientų, 1941 m. apie 300 ir 1942 m. 
360. 1941 m. klausytojų buvo apie 900. 1942 m. klausytojų skaičius 
Technologijos Fak. pakilo iki 1200. 1943 m. įstojančių nebuvo, nes tuo 

metu Vytauto Didžiojo Universitetas vokiečių nacių okupacinės val- 
džios buvo uždarytas. Reformos metu iš Technikos Fak. į naują 
Technologijos Fak. perėjo apie 380 studentų. 


Cheminės technologijos skyrius iš Technikos Fak. paveldėjo gana 
mažą klausytojų skaičių, nepranešantį 50 asmenų. Tuo tarpu 1942 m. 
rudenį vien į cheminės technologijos skyrių įstojo 108 abiturientai. 
Tai buvo aiškus abiturientų polinkis veržtis į gamybines specialybes, 
kurios krašto ūkyje aktyviai vystėsi ir jose techniškai pasiruošusiems 
specialistams buvo daug galimybių. 

Kiekvienerių mokslo metų pradžioje Technologijos Fak. skyrių 
atstovai studentijai paaiškindavo jų atstovaujamų mokslinių discip- 
linų praktines galimybes. Tas daugeliui studentų padėjo apsispręsti, 
kurią sritį savo profesinei karjerai pasirinkti. 

Okupacijų metais studentas buvo ypatingo dėmesio ir persekioji- 
mo objektas. Sovietų Rusijos okupacijos metu daug studentų techno- 
logų buvo išvaromi iš universiteto kaip „buožių“ vaikai. Buožėmis 
komunistų buvo laikomi ūkininkai, turėję daugiau kaip 30 hektarų 
(apie 74 akrus) žemės. Taigi pirmi smūgiai buvo nukreipti ne į tur- 
tuolius, bet į kruopščius ir pozityvius ūkininkus. Komunistų partijos 
atstovų prie fakulteto vadovybės buvo reikalaujama neskirti stipen- 
dijų buvusiųjų ideologinių bei patriotinių organizacijų nariams. Stu- 
dentija prievarta buvo varoma į marksizmo-leninizmo indoktrinavi- 
mo paskaitas. Už „netinkamų“ klausimų kėlimą keli studentai buvo 
suimti ir ištremti į Sibiro koncentracijos stovyklas. Žymesnieji stu- 
dentijos organizacijų vadovai buvo suimti pirmųjų areštų metu. 


Bolševikinės okupacijos metu tarp studentų ir profesūros vie- 
šo neatsargaus atvirumo nebuvo, bet vyravo tylus susipratimas. Pa- 
vyzdžiui, Kalėdų bei Velykų šventės buvo skelbiamos darbos dieno- 
mis. Užtekdavo profesoriui pranešti, kad jeigu mažiau kaip pusė 
klausytojų susirinks, tai jis paskaitos neskaitysiąs. Tomis dienomis 
neateidavo daugiau kaip ketvirtadalis, ir paskaitos neįvykdavo. 

Nacinės okupacijos metu lietuviai studentai buvo okupantų ra- 
ginami prisidėti „Naująją Europą“ kurti ir šiauriečių rasės gry- 
numo idėjas įgyvendinti. Tais motyvais jie buvo viliojami stoti į dar- 
bo tarnybą Vokietijoje ir į SS legionus. Tie gundymai okupanto 
nukreipti į lietuviškąjį jaunimą ypač subūrė mokomąjį fakulteto 
personalą ir studentiją. Savo tarpe profesūra ir studentija vieningai 
buvo nusistatę atsispirti toms nesveikoms ir nehumaniškoms idėjoms. 
To meto fakulteto vadovybė glaudžiai bendradarbiavo su studentija, 
darydama visus įmanomus žygius, kad studentija būtų apsaugota nuo 
darbo ir karo tarnybų ir galėtų baigti mokslą. 

Iš švietimo tarėjo buvo gautas leidimas aukštesniųjų kursų 
studentams leisti mokslą baigti. Iki baigimo jie buvo atleidžiami nuo 
darbo ir karo tarnybų. Todėl fakulteto vadovybė stengėsi kuo di- 
desnį studentų skaičių įregistruoti į aukštesnius kursus. 1943 m. sau- 
sio mėn., kai vyko ėmimas į darbo tarnybą ir jaunesniųjų kursų 
studentams grėsė mobilizacija, fakulteto dekanas nuvyko į naujokų 
ėmimo komisiją ir sutarė su Kauno miesto gydytoju J. Balčiūnu 
dėl būdų, kaip jaunesniųjų kursų studentus technologus apsau- 
goti nuo tos mobilizacijos. Kai pastarieji atvyko, J. Balčiūnas juos 
visus pripažino dėl sveikatos netinkančius karinei tarnybai. Šis me- 
todas vėliau buvo keliskart pakartotas. Lietuva bene buvo vienintelis 
vokiečių okupuotas kraštas, kuris suboikotavo mėginimus steigti SS 
legioną. 

Netenka abejoti, kad tos visos studentijos ir profesūros glaudaus 
bendradarbiavimo pastangos pagreitino Vytauto Didžiojo Universiteto 
uždarymą. Vėliau, kai 1943 m. pavasarį, atvykęs iš Berlyno Che- 
misch Technische Reichsanstalt atstovas prof. Fry tarėsi su Tech- 
nologijos Fak. personalu dėl tyrimo darbų tęsimo, buvo reikalauja- 
ma, kad Technologijos Fak. patalpos būtų atidarytos ne tiktai pro- 
fesūrai, bet ir baigiantiems studentams ir būtų leista jiems savo stu- 
dijas baigti. Vėliau tas leidimas buvo iškovotas. Tiktai reikėjo su- 
daryti tikslų tų baigiančių studentų sąrašą. 1943 m. rugsėjo 16 d. 
fakulteto tarybos posėdyje į baigiančiųjų sąrašą buvo įtraukti 246 
studentai technologai. Jų tarpe 81 išklausę visą kursą ir išlaikę egza- 
minus, 109 atlieką kolokviumus ir 56 dar turį vieną kitą kursą iš- 
klausyti. Pagal specialybes jie skirstėsi taip: 121 mechanikas, 75 
elektrotechnikai ir 50 chemikai technologai. 

Vokiečių nacių okupacijos metais studentijos darbo intensyvu- 
mas buvo itin padidėjęs. Dėl neaiškaus rytojaus studentai skubėjo 
įsigyti diplomą. Tuo labiau, kad jau artėdamas prie mokslo baigimo, 
studentas galėdavo išvengti darbo prievolės bei karinės tarnybos 
svetimojoje kariuomenėje. 


Technologijos Fakulteto mokslinis ir pagalbinis personalas 


Technologijos Fak. personalas buvo telkiamas plačiu pagrindu 
iš Lietuvoje esančių teoriškai ir industriškai gerai pasiruošusių spe- 
cialistų. Technologijos Fak. personalą sudarė apie 33 profesoriai, per- 
ėję iš perorganizuoto Technikos Fak., apie 32 asmenys išrinkti į 
jaunesniojo personalo etatus, iš gabių Technologijos Fakulteto diplo- 
mantų bei ką tik baigusiųjų inžinierių, apie 21 asmuo iš karinių 
vadybų, ypač buvusios tyrimų laboratorijos, ir apie 16 asmenų, iš- 

rinktų adjunktais iš patyrusių krašto pramonės inžinierių, kurių dau- 
gumą sudarė ankstyvesnieji Technikos Fak. absolventai. Pereinant 
i4 vienos okupacijos į kitą personalo sudėtis mažai tepasikeitė. 


Vytauto Didžiojo Universiteto Technologijos Fak. mokslinis 
personalas katedromis 1940 - 1944 m. 


Cheminės technologijos skyrius 

1. Fizikos katedroje dėstė Ig. Končius, katedros vedėjas, K. Bar- 
šauskas, K. Motekaitis, J. Strazdas, S. Vičas, A. Kriukelis. 

2. Neorganinės chemijos katedroje dėstė V. Jasaitis, katedros 
vedėjas, V. Gricevičius, A. Pukas, A. Šapalas, B. Brizgys. 

3. Organinės chemijos katedroje dėstė A. Purėnas, katedros 
vedėjas, J. Kladiščevas, S. Taraškevičius, J. Valiulis. 

4, Fizinės chemijos katedroje dėstė J. Janickis, katedros ve- 
dėjas, P. Jucaitis (vėliau jis buvo katedros vedėjas), M. Skripkiū- 
nas, A. Sušinskas. 

5. Neorganinės technologijos katedroje dėstė Pr. Jodelė (emeri- 
tas), katedros vedėjas, A. Damušis, vėliau šios katedros vedėjas, 
V. Šližys, A. Alkaitis, K. Gasparėnas, S. Didžiulis. 

6. Organinės technologijos katedroje dėstė J. Vėbra, katedros 
vedėjas, K. Paukštys, V. Literskis, J. Babina, V. Šukys, B. J. Briz- 
gys, J. Acukas, Vencevičius, M. Valius. 

7. Cheminės pramonės procesų ir aparatų katedroje dėstė A. Vai- 
tiekūnas, katedros vedėjas, A. Gaidys, K. Barkauskas, A. Rimas. 


Elektrotechnikos skyrius 

1. Matematikos katedroje dėstė P. Slavėnas, katedros vedėjas, 
Pr. Lesauskis, A. Juška, J. Valukonis, K. Rindzevičius, L. Kačinskas, 
J. Matulionis. 

2. Elektrotechnikos katedroje dėstė V. Jakovickas, katedros ve- 
dėjas, V. Petraitis, vėliau katedros vedėjas, J. Mikalauskas. 

3. Elektros mašinų katedroje dėstė A. Putrimas, katedros vedė- 
jas, A. Mačiūnas, vėliau katedros vedėjas, J. Kaunas, B. Petrusevičius. 

4. Elektros stočių katedroje dėstė L. Kaulakis, katedros vedėjas, 
L. Beniušis, L. Zdanys. 

5. Laidinių ryšių katedroje dėstė V. Birutis, katedros vedėjas. 

6. Radiotechnikos katedroje dėstė A. Jurskis, katedros vedėjas, 
A. Semėnas, J. Stanaitis. 


Mechanikos skyrius 
1, Mechanikos katedroje dėstė J. Gravrogkas, katedros vedėjas, 
M. Spiridavičius, V. Maciūnas. 

2. Grafikos darbų ir braižomosios geometrijos katedroje dėstė 
M. Baublys, katedros vedėjas, J. Barzda-Bradauskas, J. Juodikaitis, 
T. Sadauskas. 

3. Mašinžinystės katedroje dėstė J. Čiurlys, katedros vedėjas, V. 
Mošinskis, jr., A. Jasulionis, J. Mikaila. 

4, Metalo technologijos katedroje dėstė V. Mošinskis, katedros 
vedėjas, V. Babilius, vėliau katedros vedėjas, J. Šimkus, Č. Staniulis, 
L. Kumpikis. 

5. Medžio technologijos katedroje dėstė A. Gravrogkas, katedros 
vedėjas, A. Juozapavičius, V. Naudžius. 

6. Tekstilės technologijos katedroje dėstė J. Indriūnas, katedros 
vedėjas, A. Nasvytis, L. Šimkus. 

7. Durpininkystės katedroje dėstė J. Vidmantas, katedros vedė- 
jas, V. Taujenis. 

8. Šiluminių variklių katedroje dėstė T. Šulcas, katedros vedė- 
jas, J. Jankauskas, vėliau katedros vedėjas, A. Binkevičius, J. Umulis, 
K. Barkauskas, P. Drąsutis, 

9. Transporto mašinų katedroje dėstė J. Matyckas, katedros ve- 
dėjas, Z. Rimša, J. Kizlauskas. 

Bendriniam skyriui priklausė: tyrimų ir bandymų laboratorija, 
kurioje dirbo A. Vaitiekūnas, E. Binkis, N. Achmatovičius, Gramads- 
kis, N. Avižienytė. 

Statybos Fakulteto personalas, talkinęs Technologijos Fak. įvai- 
rius kursus dėstant: K. Vasiliauskas ir J. Klimavičius — medžiagų at- 
sparuiną, J. Šimoliūnas — statybą, St. Dirmantas ir J. Deksnys — geo- 
deziją, K. Kriščiukaitis — architektūrą, V. (Gorodeckis — technikinę 
termodinamiką, P. Markūnas ir J. Kuodis — gelžbetonį, St. Kairys — 
vandentiekius, S. Grinkevičius — geležines konstrukcijas, J. Mašio- 
tas — buhalteriją, S. Kolupaila — hidrauliką. 


Technologijos Fakulteto mokslo planai 


Sudarant naujus Technologijos Fak. mokslo planus, buvo sie- 
kiama trijų uždavinių: 1. gilinti teorinį paruošimą pirmuose semest- 
ruose, 2. siekti ryškios specializacijos aukštesniuose baigiamuosiuose 
semestruose, 3. papildyti technikinį paruošimą humanistiniu švietimu. 

Čia pateikiamuose mokslo planuose pagal skyrius du pirmieji 
uždaviniai aiškiai atsispindi. 

Pirmaisiais studijų metais buvo sustiprinti matematikos, fizikos, 
chemijos, mechanikos teoriniai kursai. Ypač kritiškai buvo svarstomi 
senuose planuose buvę šalutiniai pagalbiniai kursai. Iš jų buvo pa- 
likti tiktai būtiniausiai reikalingi technologinio paruošimo papildymui. 

Visuose trijuose fakulteto skyriuose įvesti tiesioginės specialybės 
kursai. Universitetą bebaigiąs studentas prieš diplominio projekto 
ruošimą turėjo išeiti vieną pasirinktosios specialybės kursą. Tas, be 
abejo, diplomantą turėjo paruošti efektyviau įsijungti į kūrybinį 
darbą pramonėje. 

Iš čia pateikiamo trumpo specialybių aprašymo matyti, kurioms 
industrijos šakoms Technologijos Fak. stengėsi paruošti specialistus. 

Cheminės technologijos skyriuje buvo šios specialybės: 1. sili- 
katų chemija, apimanti portlandcemento, keramikos, stiklo gamybas 
ir smulkiąją silikatų pramonę; 2. trąšų pramonė, įjungianti amonia- 
ko, azoto rūgšties ir jos druskų, karbido, superfosfato gamybas; 
3. įvairios neorganinės pramonės šakos, keičiamos metai iš metų pa- 
gal jų aktualumą; 4. maisto pramonė, pradžioje apėmusi cukraus 
ūkį, žuvų pramonę, maisto konservų gamybą, ateityje numatydama 
kitas šakas pagal jų aktualumą; 5. odų pramonė; 6. vaistažolių eks- 
ploatacija, kaip šaltmėčių aliejaus įmonė arba eterinio aliejaus gamy- 
ba iš ajerų šaknų. 

Elektrotechnikos skyriuje veikė: 1. stipriųjų srovių ir 2. silpnųjų 
srovių šakos. Į stipriąsias sroves įėjo jėgainės, elektros mašinos, aukš- 
tos įtampos tinklai, elektros aparatai. Silpnųjų srovių šaka apėmė 
telekomunikacijos stotis ir tinklus, radijo techniką bei radiofoninius 
siųstuvus. 

Mechanikos skyrius ruošė tris pagrindines inžinierių mechanikų 
grupes: pramonės, tekstilės ir transporto specialistus. Mechanikos sky- 
riaus pagrindinės specialybės buvo: 1. malūnai, 2. vandens turbinos, 
3. tekstilės įmonės, 4. mechaninės dirbtuvės, 5. varikliai. 

Trečiojo naujųjų mokslo planų uždavinio — technikinį paruo- 
šimą papildyti humanistiniu švietimu — įgyvendinti nepavyko nei 
planuose. Numatomų literatūros, sociologijos, kultūros filosofijos 
kursų įvesti nebuvo galima nei bandyti. Marksizmo-leninizmo kur- 
sai, Sovietų Rusijos okupacijos metu prievarta brukami, buvo vi- 
siška antitezė plataus humanistinio švietimo idėjai. Nemažiau diso- 
nansiniai buvo ir vokiečių nacių „Naujosios Europos“ kūrimo bei 
rasinio grynumo propagavimai,. 

Technologijos Fak. studentai vasaros atostogų metu turėjo at- 
likti šešių mėnesių savo pasirinktos specialybės industrinę praktiką. 
Praktikai atlikti studentai gaudavo iš atitinkamos specialybės dės- 
tytojo planą ir programą. Praktiką atlikus, dėstytojui buvo įteikia- 
ma apyskaita. 

Studentas, išklausęs visus jo skyriaus privalomus dalykus, atli- 
kęs visus laboratorinius darbus, išlaikęs visus egzaminus ir atlikęs 
specialybės praktiką, skyriaus tarybos nutarimu gaudavo diplominio 

projekto temą, kurią ruošė savo specialybės profesoriaus vadovauja- 
mes. Cheminės technologijos skyriuje, greta projekto, diplomantas 
atlikdavo ir laboratorinio tyrimo darbą. Jeigu tas darbas būdavo 
platesnių studijų pobūdžio, tai chemiko technologo projektas galėjo 
būti labiau schematinis, nagrinėjąs tiktai patį gamybinį procesą, kaip 
medžiagų apytaką, energijos ūkį ir panašiai. Bet jeigu diplominis 
projektas buvo platesnis, tada laboratorinis darbas galėjo būti kiek 
schematinis. 

Dėstytojų komisijai paruoštą projektą ar laboratorinį darbą pa- 
tikrinus ir priėmus, fakulteto tarybos nutarimu buvo leidžiama ją 
ginti viešajame tarybos posėdyje, dalyvaujant besidominančiai visuo- 
menei. Diplomantas, apgynęs projektą, įgydavo cheminės technolo- 
gijos, elektrotechnikos ar mechanikos specialybės diplomuoto inži- 
nieriaus vardą. 


Čia yra pateikiami mokslo planai, kuriais buvo vadovaujamasi 
per ketverius mokslo metus. 


Cheminės technologijos skyriaus mokslo planas 


Pirmieji metai: bendroji chemija, fizika I ir II, diferencinis ir 
integrinis skaičiavimas, analizinė geometrija, braižomoji geometrija, 
teorinė mechanika, mechanika: I. statika, II. kinematika, pritaiko- 
moji geologija, technikinė braižyba, geodezija, geodezijos lauko prak- 
tika, paišyba, svetimoji kalba: anglų, prancūzų, vokiečių (viena kal- 
ba privaloma). 

Antrieji metai: analizinė chemija, kokybinė analizė, kiekybinė 
analizė, specialioji fizika (III ir IV), diferencinės lygtys, tikimybių 
teorija, medžiagų atsparumas, elektrotechnika, mašinžinystė I, ma- 
šinų elementai, statybos enciklopedija. 

Tretieji metai: organinė chemija, elektrochemijos pagrindai, ter- 
modinamika ir kinematikos teorija, kristalografija, metalografija, 
mašinžinystė II, šildymas ir vėdinimas, visuomeninio ūkio pagrindai. 

Ketvirtieji metai: fizinė chemija, neorganinė pritaikomoji che- 
mija, organinė pritaikomoji chemija, cheminės pramonės procesai ir 
aparatai, biologinė chemija, koloidų chemija. 

Penktieji metai: cheminės technologijos projektas, specialus kur- 
sas* iš neorganinės arba organinės chemijos, darbo organizacija, 
diplominis laboratorinis darbas, diplominis projektas. 


* Pastaba: Vienas kuris šių specialiųjų kursų yra privalomas: silikatų chemi- 
ja, trąšų pramonė, smulkioji neorganinė pramonė, odų pramonė, vaistažolės, 
maisto pramonė. 

Elektrotechnikos skyriaus mokslo planas 

Pirmieji metai: diferencinis ir integrinis skaičiavimas, analizinė 
geometrija, fizika, bendroji chemija, mechanika, braižomoji geometri- 
ja, topometrija, skaičiavimo technika, technikinė braižyba, svetimoji 
kalba. 

Antrieji metai: aukštoji matematika, vektorinė analizė, vektorinė 
skaičiuotė, dinamika, medžiagų atsparumas, termodinamika, metalų 
technologija, elektrotechnika, medžiagų atsparumo laboratorijos dar- 
bai, visuomeninio ūkio pagrindai. 

Tretieji metai: (stipriosios srovės) teorinė elektrotechnika, elek- 
tros matavimai, elektros matavimų laboratorija, elektros medžiagos, 
technikinė elektronika, garo katilai, garo varikliai, mašinų elemen- 
tai, vidaus degimo varikliai, siurbliai ir ventilatoriai, hidraulika. 

Tretieji metai: (silpnosios srovės) telefonai, telegrafai ir signa- 
lizacija, telekomunikacijos tinklai, teorinė elektrotechnika, techni- 
kinė elektronika, elektros medžiagos, elektros matavimo laborato- 
rija, geležinkelio signalai ir centralizacija. 

Ketvirtieji metai: (stipriosios srovės) elektros mašinos, elektros 
mašinų projektavimas, elektros mašinų laboratorija, pramonės elek- 
tros įrengimai, elektrinės, hidrauliniai varikliai, elektros traukos pa- 
grindai, aukštos įtampos technikos pagrindai, elektros aparatai, elek- 
tros tinklai. 

Ketvirtieji metai: (silpnosios srovės) telefonų stotys, tolimų ry- 
šių technika, telefono, telegrafo laboratorija, radiotechnika, stiprin- 
tuvai, radiotechnikos laboratorija, elektroakustika, elektros mašinos, 
elektros vidaus instaliacija, elektros tinklai ir stotys, elektros trauka, 
darbai elektrotechnikos laboratorijoje. 

Penktieji metai: (stipriosios srovės) elektrinių projektavimas, 
elektros tinklų projektavimas, diplominis projektas. 

Penktieji metai: (silpnosios srovės) darbai radiotechnikos labo- 
ratorijoje, telekomunikacijos tinklų projektas, diplominis projektas. 


Mechanikos skyriaus mokslo planas 


Pirmieji metai: diferencinis ir integrinis skaičiavimas, analizinė 
geometrija, technikinė braižyba, mechanika (I statika II kinematika), 
fizika, paišyba, bendroji chemija, braižomoji geometrija, geodezija, 
geodezijos lauko praktika, pritaikomoji geologija, svetimoji kalba. 

Antrieji metai: diferencinės lygtys, mechanika (I taško dina- 
mika, II kūno dinamika), statybos medžiagų technologija, medžiagų 
atsparumas, statyba, mašinų elementai, elektrotechnika I, metalų 
technologija, darbai medžiagų atsparumo laboratorijoje. 

Tretieji metai: mašinų teorija, technikinė termodinamika, staty- 
bos statika, keliamos mašinos, hidraulika, garo katilai, garo mašinos, 
metalų technologija, geležinės konstrukcijos, gelžbetonis, keliamųjų 
mašinų projektas. 

Ketvirtieji metai: vidaus degimo varikliai, hidrauliniai varikliai, 
medžio technologija, hidrotechnikos įrengimas, šildymas ir vėdi- 
nimas, vandentekiai, geležinkeliai - eksploatacija, garo katilo projek- 
tas, garo mašinos ar turbinos projektas, geležinkelio konstrukcijos 
projektas, buhalterija, darbo organizacija, žemės ūkio mašinos, spe- 
cialūs kursai . 

Penktieji metai: dirbtuvės ir fabrikai, darbai dirbtuvėse, laivų 
statyba, aviacijos pagrindai, diplominis projektas. 

Buvo ruošiami trijų specialybių inžinieriai mechanikai: pramo- 
nininkai, transportininkai, tekstilininkai. Mechanikos skyriuje buvo 
šie specialūs kursai: verpimas, audimas, apretūra, malūnai, vandens 
turbinos, varikliai, mechaninės dirbtuvės. 


Technologijos Fakultetą baigusieji 


Patikslintais duomenimis Technologijos Fak. baigusieji pagal sky- 
rius bei baigimo metus pasiskirstė taip: 


Baigimo Baigusieji (skaičiais) Iš viso 
metai Chemikai technologai Elektrikai Mechanikai dipl. inž. 
1940-1941 4 5 12 21 
1941-1942 6 9 12 27 
1942-1943 7 8 15 30 
1943-1944 18 29 44 91 
Iš viso 35 51 83 169 


Be to, 1944 m. vasarą specialiu fakulteto tarybos nutarimu bai- 
gimo pažymėjimus gavo išlaikiusieji visus egzaminus, atlikusieji dar- 
bus ir projektus, bet neapgynusieji diplominio projekto. Tokių iš viso 
buvo 87 diplomantai: 22 chemikai technologai, 28 elektrotechnikai 
ir 37 mechanikai. 

Tokiu būdu per ketverius metus Technologijos Fak. suteikė 169 
asmenims diplomuoto inžinieriaus laipsnį ir apie 87 asmenims bai- 
gimo pažymėjimus. 


Ryšiai su krašto ūkiu bei pramone 


Technologijos Fak. palaikė ryšius su Lietuvos ūkiu bei pramone 
įvairiais būdais: 1. atliekant įvairių medžiagų bei gaminių laborato- 

rinius tyrimus bei bandymus, 2. mokomojo personalo moksliniais 
darbais, 3. įtraukiant pramonės specialistus į mokymo darbą. 

Šalia analizių bei medžiagų bandymų laboratorijos, kuri ex 
officio atlikinėjo standartinius cheminius bei fizinius medžiagų ban- 
dymus, visa eilė fakulteto laboratorijų atlikinėjo specifinius užda- 
vinius, talkindamos pramonei bei skatindamos naujas pramonės šakas. 

Statybos medžiagų laboratorija nuo pat universiteto įsikūrimo 
Technikos Fak., vėliau Technologijos Fak. vykdė statybos medžiagų 
bandymus, kaip plytų, portlandcemento, betono, izoliacinių plokščių, 
kalkių, čerpių, kanalizacijos bei drenažo vamzdžių. 

Tam tikslui laboratorija turėjo tinkamus įrengimus: presus, apa- 
ratą cementui bandyti traukimu, šilimos laidumo bei garso laidumo 
koeficientui nustatyti aparatą, vamzdžiams bandyti hidrauliniu spau- 
dimu aparatą. 

Statybos medžiagų laboratorijos personalas dalyvavo energijos 
komiteto žemės turtams tirti sekcijoje, kuri tyrė žaliavas cemento 
pramonei. Per kelias vasaras visos kalkinės padermės, tinkamos 
portlandcementui gaminti, buvo ištirtos ir buvo sudarytas projektas 
portlandcemento pramonei Lietuvoje įsteigti. | 

Neorganinės technologijos laboratorija vykdė cheminį molių tyri- 
mą bei kvarcinių smėlių analizes, inventarizuodama juos stiklo pra- 
monei. Be to, čia buvo atliekamos trąšų analizės ir buvo ruošiami 
projektai trąšų pramonei. 

Organinės technologijos laboratorija, būdama dar Technikos Fak,, 
vykdė kuro bei vandens analizes. Įsteigus Technologijos Fak. jos 
dėmesys buvo labiau nukreiptas į organinės pramonės šakas, kaip 
maisto pramonę, vaistažoles, odas. Doktorantai buvo paruošę proce- 
sus nikotinui išskirti iš vietinio tabako, panaudojant nikotiną kaip 
insekticidą bei citrinos rūgšties gamybai fermentiniu būdu. 

Tekstilės laboratorija tyrė vietines plaušines medžiagas bei jų 
perdirbimą. Ši laboratorija buvo visos eilės linų plaušo įmonių pra- 
dininkė. 

Metalų technologijos laboratorija, paveldėjusi iš tyrimų labora- 
torijos visą eilę precizinės aparatūros, atlikdavo mechaninius metalų 
bandymus. 

Elektrotechnikos skyriaus stipriųjų srovių laboratorija ruošė Lie- 
tuvos elektrifikacijos planą bei vandens energijos inventarizaciją. 

Silpnųjų srovių laboratorija buvo paruošusi telekomunikacijos 
tinklo išplėtimą kaimo sąlygose ir tyrė radijo siųstuvų bei priimtuvų 
tipo parinkimą krašto sąlygose. 

Fizikos laboratorija atliko Lietuvos žemės paviršiaus radioaktin- 
gumo matavimus ir sudarė atitinkamą žemėlapį. 

Durpininkystės laboratorija inventarizavo Lietuvos durpynus ir 
tyrė durpių chemines bei technines savybes. 

Mokomasis personalas, pasirinkdamas mokslinius darbus, junta- 
mai stengėsi išspręsti pačias aktualiausias krašto ūkio problemas. 

Iš 63 mokomojo personalo narių šešiolika dirbo vietinėje pra- 
monėje ir dalį laiko dirbo adjunktų teisėmis universitete. 


Technologijos Fakulteto mokomojo personalo mokslinio tyrimo darbai 


Kiekvienas Technologijos Fak. mokomojo personalo narys turėjo 
pasirinkęs savo mokslinio tyrimo sritį ir joje atliekamų nuo moky- 
mo laiku intensyviai dirbo. Tos temos daugiausia buvo vietinės 
gamybinės aktualijos. Ypač buvo skatinama tyrinėjimo dėmesį 
nukreipti į tas pramonės šakas, kurios galėjo rasti ūkiškai pateisina- 
mą pritaikymą. Jaunesniojo personalo nariai galėjo savo tyrimo 
darbus panaudoti disertacijoms. 

Kiekvienu atveju buvo gilinamasi į tyrimų sritį. Daugelis moko- 
mojo personalo narių tai atlikdavo stropiai. Vokiečių okupacijos me- 
tais po 1943 III 17 Vytauto Didžiojo Universiteto uždarymo, tie tyri- 
mo darbai pagelbėjo Technologijos Fak. atgauti ir išlaikyti patalpas 
nuo sekvestravimo. Tuo pretekstu vėliau buvo gautas leidimas dide- 
liam skaičiui diplomantų įeiti į laboratorijas bei dirbtuves ir baigti 
studijas, įsigyjant diplomą. 


Technologijos Fakulteto vadovybė 


1940-1941 m. dekanu buvo paskirtas V1. Jakovickas ir prode- 
kanu J. Janickis. 1941 m. pavasarį, kai Vl. Jakovickas buvo paskirtas 
Kauno Universiteto prorektoriumi, dekano pareigas ėjo J. Janickis 
iki 1941 m. birželio mėn. 23 d. Laikinoji Lietuvos vyriausybė Vytauto. 
Didžiojo Universitetui grąžino anksčiau turėtą vardą ir autonomiją. 
1941 - 1942 m. dekanu buvo išrinktas Pr. Jucaitis, prodekanu A. Jurs- 
kis. 1942 - 1943 m. dekanu buvo išrinktas A. Damušis, prodekanu A. 
Jurskis. 


1943 m. kovo 17 d. Vytauto Didžiojo Universitetą okupacinei vo- 
kiečių valdžiai uždarius, rinkimai negalėjo įvykti, ir A. Damušis liko 
dekano pareigose iki jo suėmimo 1944 m. birželio mėn. 16 d. 

Kiekvieno laikotarpio fakulteto vadovybei buvo savų rūpes- 
čių. Sovietų Rusijos okupacijos metu VI. Jakovickui teko susidurti 
su komunistų partijos pastangomis pašalinti studentus, kurių tėvai 
buvo apšaukti „buožėmis“, bei partiečių pagalba diskriminuoti stu- 
dentiją, skirstant stipendijas. 

Pr. Jucaičiui reikėjo atsispirti generalkomisariato spaudimui dės- 
tyti kai kuriuos kursus vokiečių kalba. Jis rizikavo registruodamas 
žydus studentus, kurie padirbtais dokumentais tęsė studijas. 

A. Damušiui pagrindinis rūpestis buvo apsaugoti studentiją nuo 
SS legiono bei nuo darbo tarnybos prievolės. Be to, reikėjo at- 
sispirti  Chemisch - Technische Reichsanstalt įstaigos atstovams, at- 
vykusiems iš Berlyno ir norėjusiems perimti tyrimų laboratoriją 
su visu turtu savo žinion. Vėliau vokiečių durpių instituto vedėjas 
taip pat bandė tyrimų laboratoriją perimti. Fakulteto vadovybei 
griežtai pasipriešinus, tyrimų laboratorijos priklausomybė Vytauto 
Didžiojo Universitetui buvo palikta. Su Chemisch - Technische Reichs- 
anstalt atstovais buvo sutarta, kad apyskaita apie tyrimo darbų 
progresą bus jiems reguliariai teikiama. Durpių institutui kompro- 
miso būdu buvo duota viena laboratorija ir du kambariai. 

1943 m. universitetą uždarius, fakulteto taryba nutarė tęsti 
mokslą už fakulteto ribų. Kaune buvo surasta reikalingų patalpų ir 
studentai buvo mokomi slaptai. 

Slaptam studentų mokymui buvo panaudota amatų mokykla 
Kaune, Žaliakalny, senelių prieglauda prie Prisikėlimo bažnyčios, 
pramoninių trestų — statybos medžiagų bei statybos patalpos, Že- 
mės Ūkio Ministerijos rūmuose, bei privačiuose butuose. 

Vėliau įvairiais pretekstais buvo gaunami leidimai įeiti į tyri- 
mų laboratorijos patalpas, pradžioje tik dekanui ir keliems mokslo 
personalo nariams. Paskiau per posėdžius su vokiečių okupacinės val- 
džios atstovais Fry ir Stegmann buvo susitarta dėl tyrimų labora- 
torijos naudojimo ne tik profesūrai, bet ir mokslus baigiantiems stu- 
dentams. 

DOMAS KRIVICKAS 


TEISIŲ FAKULTETAS 


Teisių skyrius 


1918 m. gruodžio 5 d. Valstybės Tarybos nutarimu nuo 1919 m. 
sausio 1 d. buvo atgaivintas Vilniaus Universitetas. Pagal šį nutarimą 
jis yra 1832 m. uždarytojo Vilniaus Universiteto turtų paveldėtojas. 


Teisių skyriuje buvo numatytos šios katedros: 1. bendrosios tei- 
sės istorijos, 2. Rymo teisės, 3. civilinės teisės, 4. kriminalinės tei- 
sės, 5. valstybinės teisės, 6. administratyvinės teisės, 7. procesinės 
teisės, 8. Lietuvos teisės istorijos, 9. politinės ekonomijos, 10. statis- 
tikos, 11. prekybinės teisės, 12. finansų teisės, 13. tautų teisės. 

Tačiau, Vilnių okupavus pradžioje bolševikams, o vėliau — len- 
kams, faktiškai nepavyko atkurti Vilniaus Universiteto. Teisininkų 
ruošimas prasidėjo tik 1920 m. sausio 27 d., įkūrus Aukštuosius 
Kursus Kaune. Čia tuojau buvo suorganizuotas teisių skyrius, pra- 
dėjęs veikti nuo 1920 m. vasario 6 d., kai įvyko pirmasis teisių sky- 
riaus tarybos posėdis. Pirmąją paskaitą iš teisės enciklopedijos paskai- 
tė P. Leonas vasario 17 d. 

Pirmajam semestrui nuvo nustatyta tokia mokslo programa: 1. 
romėnų teisė, 2. teisės enciklopedija, 3. valstybinė teisė, 4. ūkio istori- 
ja, 5. Lietuvos teisės istorija, 6. Lietuvos Statuto teisė, 7. ūkininkų 
istorija. Nuo 1920 m. rudens pradėta dėstyti civilinė teisė, nuo 1921 m. 
pavasario įvesta tarpvalstybinė teisė ir finansų teisė, o nuo 1921 m. 
rudens — politinė ekonomija. 

Pirmieji skyriaus lektoriai buvo O. Buechleris (romėnų teisė), 
St. Digrys (ūkio istorija), A. Jaunulaitis (Lietuvos teisės istorija ir 
tarpvalstybinė teisė), P. Leonas (teisės enciklopedija ir civilinė tei- 
sė), A. Voldemaras (valstybinė teisė), VI. Mačys (savo kurso neskai- 
tė); vėliau buvo pakviesti nauji lektoriai: V. Biržiška (valstybinė 
teisė) ir K. Šalkauskis (civilinė teisė). Teisių skyrių vedė A. Janu- 
laitis, sekretoriavo O. Buechleris. 

Darbo sąlygos buvo sunkios. Paskaitos buvo skaitomos įvairiose 
vietose — gimnazijoje, pašte, steigiamojo seimo komisijų kambaryje. 
Dėl karo sąlygų beveik visas 1920 m. rudens semestras susitrukdė 
ir tik karui nurimus darbas vėl buvo atgaivintas. Pradžioje klausy- 
tojų skaičius buvo didelis, vėliau sumažėjo, ir Teisių Fak. iš šio 
skyriaus teko paveldėti 13 studentų penktajam semestrui ir apie 30 
studentų ir laisvųjų klausytojų trečiajam semestrui. 

Universiteto atkūrimas Kaune 


1922 m. vasario 16 d. aktu buvo įkurtas Universitetas Kaune, 
tvarkant jį 1918 m. gale priimtuoju Vilniaus Universiteto statutu. 
Tačiau, kaip aukščiau minėta, ten Teisių Fak. nebuvo, o buvo tik 
teisių skyrius Sociologijos fakultete. Teisės dalykams dėstyti tame fa- 
kulteto teisių skyriuje buvo pakviesti A. Janulaitis ir A. Voldema- 
ras, kurie skaitė studentams Lietuvos teisės istoriją ir valstybinę 
teisę. Nors kurį laiką dėstymas ėjo paraleliai tiek Aukštuosiuose Kur- 
suose, tiek Sociologijos fak., tačiau greitu laiku Aukštųjų Kursų tei- 
sių skyrių teko likviduoti, nes jo klausytojai stojo į Sociologijos fak. 
Padėtis iš esmės pasikeitė, kai 1922 m. balandžio 12 d. steigiamojo 
seimo buvo priimtas Lietuvos Universiteto statutas. Statuto 7 str. 
buvo numatytas ir Teisių Fak. su šiomis katedromis: 1. teisės en- 
ciklopedija, 2. romėnų teisės istorija ir dogma, 3. Lietuvos teisės isto- 
rija, 4. politinė ekonomija, 5. teisės filosofijos istorija, 6. valstybinė 
teisė, 7. statistika, 8. finansų istorija, 9. civilinė teisė, 10. civilinis pro- 
cesas, 11. baudžiamoji teisė, 12. baudžiamasis procesas, 13. administ- 
racinė teisė, 14. prekybinė teisė, 15. tarptautinė teisė. 


1922 m. birželio 20 d. Respublikos prezidento įsakymu, buvo su- 
darytas Teisių Fak. branduolys iš profesorių P. Leono ir A. Janu- 
laičio ir docentų S. Bieliackino, O. Buechlerio, M. R6merio, K. Šal- 
kauskio ir A. Tumėno, kuriems buvo pavesta suorganizuoti šis fakul- 
tetas. A. Janulaitis ir M. Romeris atsisakė nuo jiems paskirtų pa- 
reigų. Pirmasis tarybos posėdis buvo universiteto rektoriaus sušauk- 
tas 1922 m. rugpiūčio 16 d. Tuo būdu ši data yra oficiali Teisių 
Fak. veikimo pradžia. Pirmame Teisių Fak. tarybos posėdyje, būtent 
rugpiūčio 16 d., buvo pakviestas A. Janulaitis ir M. Romeris, V. 
Biržiška ir J. Papečkys. A. Janulaitis nesutiko įeiti į fakulteto tarybą, 
ir dvejus metus dirbo atskira sutartimi. J. Papečkys, dėl kitų parei- 
gų, dėstyti universitete atsisakė. 1922 m. rugpiūčio 29 d. posėdyje buvo 
išrinkti fakulteto dėstytojais E. Balogha iš Vienos, A. Moravskis 
ir M. Pokrovskis; tų pat metų rugsėjo 24 d. išrinktas P. Šalčius, 
lapkričio 12 d. — A. Kriščiukaitis ir V. Mačys. 1923 m. birželio 
12 d. — V. Stanka (Vladimiras Stankevičius). Nuo 1923 m. rudens teis- 
mo medicinos lektoriumi išrinktas dr. V. Viršila ir finansų katedros 
asistentu A. Veryha - Darevskis. Jau pirmame tarybos posėdyje de- 
kanu išrinktas P. Leonas ir sekretoriumi V. Biržiška. Tas pareigas 
P. Leonas ėjo, nuolatos perrenkamas, iki pat jo pasitraukimo iš 
universiteto, būtent 1934 m. 

LIETUVOS RESPUBLIKOS VARDU 


Universiteto esančio Kaune Rektorius, Senatas ir Profesoriai šiuomi pripažįsta, 
kad Fizikos Ordinariniam Profesoriui Vincentui ČEPINSKIU! rektoriaujant, Petrui 
LEONUI!, Teisės Enciklopėdijos ordinariniam profesoriui, esant Teisių Fakulteto 


Dekanu, GRIGAITYTĖ-NOVICKIENĖ BIRUTĖ, kilusi iš Kapčiūnų kaimo, 


Klovainių valsč., Šiaulių apskr., išėjusi visus Teisių Fakulteto Teisių skyriaus mok- 
slus, labai gerai išlaikiusi visus egzaminus ir labai gerai atlikusi diplominį darbą, 
įgijo visas diplomuoto teisininko teises. Tą Universitetas liūdija savo antspaudu, 


Dekanas „22 , a i 
Liekis, 


Rektoriaus ir Dekano parašais. 1924 m. rugsėjo mėn. 15 d. 


Rektorius f d 2 L 7 





Lietuvos Universiteto mokslo baigimo diplomas 

Pirmuosius pakėlimus Teisių Fak. taryba padarė 1923 m. birželio 
12 d., išrinkdama ekstraordinariniais profesoriais M. Romerį ir S. 
Bielackiną. 

Teisių Fak. reguliaminas buvo priimtas 1922 m. rugsėjo 9 d. ir 
lapkričio 26 d. Pirmasis mokslo planas buvo nustatytas toks: 1. tei- 
sės enciklopedija, 2. romėnų teisės istorija ir dogma su seminarų, 
3. Lietuvos teisės istorija, 4. politinė ekonomija, 5. svetimų valstybių 
valstybinė teisė (pradai), 6. Lietuvos valstybinė teisė, 7. civilinė tei- 
sė ir seminaras, 8. statistika ir seminaras, 9. finansų teisė, 10. bau- 
džiamoji teisė ir seminaras, 11. administracinė teisė, 12. prekybinė 
(su vekseline) teisė ir seminaras, 13. teisės filosofijos istorija, 14. ci- 
vilinis procesas ir seminaras, 15. baudžiamasis procesas ir semina- 
ras, 16. tarpvalstybinė teisė, 17. teismo medicina, 18. lietuvių kalba. 

Vėliau šis planas buvo kiek pakeistas, įvedant seminarus. Šis 
mokslo planas su mažais pakeitimais išliko iki 1940 m. Sovietų Ru- 
sijos okupacijos. 

Teisių skyriuje dėstomieji dalykai: 1. teisės enciklopedija, 2. Ro- 
mėnų teisės istorija, 3. romėnų teisės dogma, 4. Lietuvos teisės isto- 
rija, 5. teisės filosofijos istorija, 6. valstybinė teisė, 7. Lietuvos vals- 
tybinė teisė, 8. civilinė teisė, 9. finansų teisė, 10. prekybinė teisė, 
11. administracinė teisė, 12. tarpvalstybinė teisė, 13. privatinė tarp- 
valstybinė teisė, 14. baudžiamoji teisė, 15. civilinis procesas, 16. bau- 
džiamasis procesas, 17. teismo medicina, 18. politinė ekonomija, 
19. statistika, 20. Lietuvos visuomenės ūkis, 21. Lietuvos finansai, 
22. mokesčių teorija, 23. Klaipėdos teisė. 

Be to, teisių skyriaus studentai turėjo klausyti Humanitarinių 
Mokslų Fak. logikos, psichologijos, rusų ir vokiečių kalbų. Ekonomijos 
skyriaus studentai turėjo pasirinkti dvi iš šių kalbų: rusų, vokiečių 
ar anglų. 

1930 m. universiteto statutas buvo pakeistas ir universitetas pa- 
vadintas Vytauto Didžiojo Universitetu (Vyriausybės Žinios, 1930, nr. 
330). Pagal naująjį statutą Teisių Fak. sudarė teisių ir ekonomikos 
skyriai su šiomis katedromis: 1. teisės enciklopedijos ir teisės filosofi- 
jos, 2. romėnų teisės istorijos ir sistemos, 3. Lietuvos teisės istorijos, 
4. civilinės teisės ir civilinio proceso, 5. baudžiamosios teisės ir bau- 
džiamojo proceso, 6. valstybinės teisės, 7. administracinės teisės, 8. 
tarptautinės teisės, 9. politinės ekonomijos ir statistikos, 10. finansų 
mokslo, 11. prekybinės teisės, 12. privatinio ūkio mokslo, 13. ekono- 
minės politikos. 

Vyresniojo mokslo personalo buvo numatyta 19 asmenų, o jau- 
nesniojo — 6. Atsiradus reikalui paruošti teisininkų Klaipėdos kraš- 

tui, Teisių Fak. etatai 1933 m. buvo padidinti (Vyriausybės Žinios 
nr. 357), 2 vyr. personalo ir 3 jaun. personalo nariais. 

1939 m. Lietuvai atgavus Vilnių, 1939 m. gruodžio 13 d. buvo 
išleistas universitetų įstatymas, pagal kurį Lietuvoje buvo suorgani- 
zuoti du universitetai: 1918 m. gruodžio 5 d. įstatymu atgaivintasis 
Vilniaus Universitetas Vilniuje ir Vytauto Didžiojo Universitetas 
Kaune. Pagal tą įstatymą Vilniaus Univ. fakultetų bei jų skyrių vei- 
kimo pradžią nustatė Ministrų Taryba. 1939 m. gruodžio 22 d. buvo 
išleistas Vilniaus Universiteto Teisių Fak. etatų įstatymas (Vyriau- 
sybės Žinios nr. 685). 

Teisių Fak. buvo paliktos visos aukščiau įvardintos 1930 m. univer- 
siteto statuto numatytos katedros. 

Iš viso etatų buvo leista 21 asmuo vyresniajam mokslo persona- 
lui ir 12 — jaunesniajam. 

Lietuvą okupavus Sovietų Rusijai, Vilniaus Univ. buvo perorga- 
nizuotas. Teisių Fak. buvo padalintas į du fakultetus: Teisės ir Eko- 
nomikos. Mokslo programa pertvarkyta pagal sovietinį modelį. Ry- 
šium su šiais įvykiais, doc. A. Tamošaitis, paskutiniojo kabineto tei- 
singumo ministras, buvo areštuotas ir jojo tolimesnis likimas iki šiol 
nežinomas. K. Žalkauskas, K. Račkauskas ir J. Smetona pasitraukė 
į Vakarus. Likusieji mokslo personalo nariai pasiliko savo vietose. 
Įvyko mažų pakeitimų. Buvo paskirta visa eilė naujų dėstytojų vy- 
resniojo ir jaunesniojo mokslo personalo. Į vyresnįjį mokslo persona- 
1ą buvo paskirti K. Jablonskis, S. Baltūsis, J. Bulavas, P. Pakarklis, 
L. Natkevičius, o į jaunesnįjį personalą: Armalis, A. Klimka ir A. Že- 
ruolis. Taip pat pasikeitė ir fakulteto vadovybė: dekanu buvo paskir- 
tas Vaclovas Biržiška, o prodekanu S. Žakevičius. 

Prasidėjus Vokiečių - Sovietų karui, vokiečių okupacijos metu, 
Teisių Fak. dekanu buvo paskirtas S. Žakevičius ir sekretoriumi V. 
Čepas. Teisių ir Ekonomikos fakultetų išskirimas buvo paliktas. Fa- 
kultetas vėl pradėjo veikti pagal Nepriklausomos Lietuvos įstatymus. 


Dėstomieji dalykai ir personalas 


Teisės enciklopedija — P. Leonas (1922 - 1934), D. Krivickas (1934 
- 1944); teisės filosofija — P. Leonas (1922-1934), V. Stanka (1934- 
1944): Lietuvos teisės istorija — A. Janulaitis (1922-1944), K. Jab- 
lonskis (1940), asistentas A. Plateris (1936-1944); civilinė teisė — 
S. Bieliackinas (1922-1941), K. Šalkauskis (1922-1944), V. Čepas 
(asistentas 1935 - 1939, vėliau docentas). Asistentai: J. Smetona (1935 
- 1940), H. Lukaševičius (1941 -1944), Valiukevičius (1941 - 1944); ci- 
vilinis procesas — V. Mačys (1923-1933). Č. Butkys (1933 - 1940), 

S. Baltūsis (1940); romėnų teisės istorija ir sistema: E. Balogha 
(1922-1929), A. Tamošaitis (1930 - 1940); baudžiamoji teisė — V. 
Stanka (1923-1944). Asistentai: V. Jurgutis (1935 - 1940, vėliau do- 
centas iki 1944), S. Tamonis (1941-1944); baudžiamasis procesas — 
A. Kriščiukaitis (1923 - 1933), K. Žalkauskas (asistentas, be baudžia- 
mojo proceso dar dėstė kriminologiją, 1930 - 1940); valstybinė teisė 
— M. Romeris (1922-1944), A. Tumėnas (Lietuvos valstybinė tei- 
sė 1922-1930). Asistentai: D. Krivickas (1931-1934), K. Račkauskas 
(1934-1940), F. Mackus (1935-1944), M. Mackevičius (1942 - 1944). 
Be to, valstybinės teisės katedroj buvo dėstomi du papildomi dalykai: 
Klaipėdos statutas — (D. Krivickas 1933 - 1939), Bažnytinė teisė — 
(K. Račkauskas 1937 - 1940); administracinė teisė — V. Biržiška (1922 
-1940), S. Žakevičius (asistentas 1933 - 1940, vėliau docentas, 1940 - 
1944); tarptautinė teisė — A. Jaščenka (1924-1933), D. Krivickas 
(1934 - 1944), asistentas A. Šimkus (1941-1944); finansų teisė — M. 
Pokrovskis (1922 - 1929), A. Veryha - Darevskis (asistentas 1923 - 1939); 
Lietuvos mokesčiai — A. Moravskis (1922 - 1933); prekybinė teisė — 
O. Buechleris (1922 - 1925), V. Stanka, S. Bieliackinas, T. Petkevičius 
(1928 - 1944), asistentai: Raudonikis (1936, tuojau mirė) ir T. Dirmei- 
kis (1941 - 1944); tarptautinė privatinė teisė — T. Petkevičius (1941 - 
1944); darbo teisė — L. Natkevičius (1940 - 1944); teismo medicina — 
V. Viršila (1923 - 1929), K. Oželis (1929 - 1944); politinė ekonomija -— 
P. Šalčius (1922 - 1944); statistika — A. Rimka (1922 - 1944), Klaipė- 
dos krašto civilinė teisė ir procesas — P. E. Sokolovskij (1933 - 1934), 
Saenger (1935-1939), dėstė vokiečių k.; Klaipėdos krašto baudžia- 
moji teisė ir procesas — Baumgartel (1935 - 1939), dėstė vokiečių k. 

Fakulteto dekanai: P. Leonas (1922-1932), V. Biržiška (1933 - 
1935), A. Janulaitis (1935-1940), V. Biržiška (1940 - 1941), S. Žake- 
vičius (1941 - 1944). 

Sekretoriai: V. Biržiška (1922-1932), T. Petkevičius (1933), A. 
Tamošaitis (1934-1938), Dz. Budrys (1939 - 1940), prodekanas S. Ža- 
kevičius (1940 - 1941), sekretorius V. Čepas (1941 - 1944). 

Teisių Fak. teisių daktaro mokslo laipsnius įsigijo A. Tamošaitis 
(1928), D. Krivickas (1932), V. Čepas (1938), T. Dirmeikis (1942), 
H. Lukaševičius (1943), o ekonomikos mokslų daktaro laipsnius — 
J. Bučas (1935), P. Padalis - Padalskis (1938), Dz. Budrys (1939), 
S. Stankus (1942). 

1932 m. pavasario semestre Teisių Fak. taryba suteikė teisių 
mokslo daktaro laipsnius prof. M. Romeriui ir prof. A. Janulaičiui, 
o teisių mokslo garbės daktaro laipsnį — prof. P. Leonui. 1939 m. 
buvo suteiktas prof. V. Jurgučiui ir prof. P. Šalčiui ekonomikos 
mokslų daktaro laipsnis. 

PRANAS čEPĖNAS 


TEISIŲ FAKULTETO UŽDAVINIAI IR RYŠKESNIEJI 
DĖSTYTOJAI 


Svarbiausias Teisių Fak. teisių skyriaus tikslas buvo paruošti 
Lietuvai diplomuotų teisininkų magistratūrai, advokatūrai bei įvai- 
riausioms administracijos, finansinėms ir ūkinėms įstaigoms. Pačiam 
Teisių Fak. taip pat reikėjo pasirūpinti jaunesniuoju mokslo perso- 
nalu, t. y. būsimaisiais kandidatais į profesūrą. Šiuo tikslu keletas 
teisininkų, geriau baigusių mūsų universitetą, buvo išsiųsti į užsienį 
studijų pagilinti, ir daugumas jų, iš užsienio sugrįžę gavę mokslo 
laipsnius, paliko dirbti universitete. 

Beorganizuojant Teisių Fak. ir mokslo planus, pagrindu buvo 
paimta carinės Rusijos universitetų teisių fakultetų sistema, bet pa- 
keičiant ją ir pritaikant Lietuvos gyvenimo reikalavimams. 

Tuoj pat buvo susirūpinta parengti mokslinės teisinės literatū- 
ros, iš pradžių verčiant į lietuvių kalbą rimčiausius mokslo veikalus 
iš svetimų kalbų. Netrukus fakulteto personalas parengė ir išspaus- 
dino savo dėstomųjų dalykų kursų. 

1923 m. Teisių Fak. pirmuose universiteto rūmuose pradėjo or- 
ganizuoti fakulteto biblioteką studentų studijų ir seminarų reikalui. 
Oficialiai fakulteto biblioteka pradėjo veikti 1924 m. Ją sudarė tei- 
sių mokslo knygos ir žurnalai. Dalis knygų buvo suaukotos, kitos 
supirktos. Biblioteka buvo nuolat papildoma naujais leidiniais, ir il- 
gainiui išaugo į keleto tūkstančių tomų biblioteką. Ja naudojosi 
teisių, ekonomikos skyriaus bei kitų fakultetų studentai. 

Teisių Fak. mokslo personalo darbai buvo spausdinami šio fa- 
kulteto organe — „Teisių Fakulteto Darbuose“, kuriuos redagavo A. 
Janulaitis ir kurių buvo išspausdinta 10 tomų. Be to, Teisių Fak. dar 
leido vadinamąją „Teisės mokslų biblioteką“, kurią sudarė fakulteto 
leidžiami originalūs ir verstiniai mokslo veikalai. 

Daugumas Teisių Fak. dėstytojų dar bendradarbiavo Teisininkų 
Draugijos leidžiamame žurnale „Teisėje“. 

1932 m. Teisių Fak. reguliamino buvo nustatyta tvarka, kaip įsi- 
gyti Lietuvos Universitete Teisių mokslo diplomus, užsienyje baigu- 
siems teisių ar ekonomijos mokslus. Jiems buvo reikalinga laikyti 
papildomus egzaminus Lietuvos Universitete ir parašyti diplominį 
darbą, ir tik visa tai atlikus, jie gaudavo diplomą. 

Baigiant Teisių Fak. veiklos apžvalgą, būtina bent trumpai pa- 
minėti žymesnius šio fakulteto dėstytojus. Į Teisių Fak. mokslo per- 

sonalo branduolį buvo paskirti senosios kartos lietuviai teisininkai. 
P. Leonas, pasižymėjęs lietuvių visuomeniniame darbe ir politikoje, 
Lietuvos valstybės kūrimosi pradžioje buvęs ministras, dalyvavęs eks- 
pertu įvairiose įstatymu parengimų komisijose, anot M. Romerio, 
jis buvo asmenybė atsidavusi teisingumo ir teisėtumo idėjai, todėl 
daugelio buvo laikomas Lietuvos sąžine. P. Leonas ilgametis šio fa- 
kulteto dekanas, Advokatų Tarybos pirmininkas, rūpestingai paruoš- 
davo savo turiningas paskaitas. Dirbdamas universitete, per trumpą 
laiką jis parengė spaudai savo dėstomų kursų vadovėlius studen- 
tams: „Teisės enciklopedijos paskaitas“ (1924, *1931), „Teisės filoso- 
fijos istoriją“ (1928), „Sociologijos paskaitas“ (1939). Universitete 
buvo sudarytas P. Leono fondas, iš kurio buvo duodamos premijos 
už konkurso būdu atrenkamus geresnius studentų rašinius. 

A. Kriščiukaitis, senesnės kartos žymus rašytojas, rašęs sla- 
pyvardžiu Aišbė, turėjo ilgametę praktiką Rusijos teismuose, buvo 
Lietuvos Vyriausiojo Tribunolo pirmininkas ir „Teisės“ žurnalo re- 
daktorius. Jis rūpinosi sudaryti tikslius teisės terminus ir juos spaus- 
dino „Teisėje“. Paruošė baudžiamojo statuto projektą. 

Teisių Fak. vienas ryškiausių dėstytojų buvo M. Romeris, įžy- 
mus teisininkas ir mokslininkas, ilgametis universiteto rektorius. M. 
Romeris nepriklausomybės pradžioje lietuvių visuomenei buvo dau- 
giau žinomas, kaip kultūros istorikas, publicistas. Jis vienas pirmųjų 
parašė lietuvių tautos atgimimo istoriją („Litwa“ 1908). Taip pat iš- 
spausdino etnografinių studijų apie lietuvius ir lietuvių politinių par- 
tijų istoriją. M. Romerio kaip teisininko idealas buvo teisinė vals- 
tybė, todėl jis ne tik periodinėje spaudoje propagavo administracinio 
teismo idėją teisėtumui valstybėje įtvirtinti, bet ir išspausdino šiuo 
klausimu veikalą: „„Administracinį teismą“ (1928). M. Romeris lai- 
kytinas Lietuvos konstitucinės teisės mokslo kūrėju. Jo pažiūros į 
valstybę ir konstitucinę teisę galima patirti iš jo veikalų: „Valsty- 
bė ir jos konstitucinė teisė“ (1934-1935), „Lietuvos konstitucinės 
teisės paskaitos“ (1939) ir iš kitų jo veikalų. 

V. Stanka (Stankevičius) pradėjo mokslinę karjerą 1914 m. Pet- 
rapilio univ.; kur dėstė baudžiamąją teisę. Jis aktyviai dalyvavo Ru- 
sijos 1917 m. Vasario mėn. revoliucijoje. Nuo 1923 m. Lietuvos Uni- 
versitete V. Stanka pradėjo dėstyti baudžiamąją teisę. Didelis eru- 
ditas, geras kalbėtojas, teisininkas filosofas, visada mokėjęs savo pa- 
skaitomis sudominti auditoriją. V. Stankos revoliucijos laikotarpio 
„Atsiminimai“ (Vospominanija, 1920) ir „Rusijos tautų likimas“ 
(Sud'by narodov Rossii, 1922) yra dažnai istorikų cituojami veikalai. 
Jis netrukus išspausdino studentams savo skaitomų kursų vadovėlius: 
„Baudžiamąją teisę“ (1925), „Baudžiamosios teisės istorijos pamati- 

nius bruožus“ (1932). Be filosofinio pobūdžio veikalų, „Pasaulio is- 
torijos dinamika“ (1934, taip pat ir rusų kalba), „Pasaulio ūkio dina- 
mika“ (1936, vokiškai 1937), jis rašydavo ir politiniais klausimais, pa- 
vyzdžiui „Didelės ir mažos valstybės“ (1938, anglų k. 1940). 

S. Bieliackinas, žymus civilistas, rašytojas, buvo studentų mė- 
giamas, kaip geras dėstytojas, savo dalyko žinovas. Jis išspausdino 
stambų civilinės teisės veikalą rusų kalba „Častnoe pravo“ (1928) 
ir „Baudžiamųjų bylų gynimą“ (1930). 1934 m. drauge su M. Ka- 
voliu parengė baudžiamąjį statutą. 

Kadangi kai kurioms mokslo šakoms trūko savųjų teisininkų spe- 
cialistų, tai romėnų teisei dėstyti buvo pakviestas vengras prof. E. 
Balogha, kuris neįsigijo nei gero dėstytojo nei mokslininko vardo, 
todėl po šešerių metų turėjo Lietuvos Universitetą apleisti. 

Tarptautinę teisę 1924-1934 m. dėstė rusas emigrantas, buvęs 
Permės univ. prof. A. Jaščenka, kuris išspausdino „Tarptautinę tie- 
sę“ (1931) ir kelias studijas iš tarptautinės teisės. 

Ilgainiui romėnų teisės ir tarptautinės teisės katedrai pasiren- 
gė Lietuvos univ. baigę teisininkai — A. Tamošaitis ir D. Krivickas. 

Dėmesio vertas Teisių Fak. dėstytojas buvo V. Biržiška, dėstęs 
administracinę teisę, ilgai buvęs šio fakulteto sekretoriumi ir deka- 
nu, tačiau savo dėstomuoju dalyku nesidomėjęs ir administracinės 
teisės klausimais beveik nieko nespausdinęs. Visą savo dėmesį ir kū- 
rybinę veiklą jis skyrė Lietuvos kultūros istorijai, Lietuvos knygos 
istorijai ir Lietuvos bibliografijai. Šios srities kursus jis dėstė Hu- 
manitariniame Mokslų Fak. ir tais klausimais parašė ir išspausdino 
nemaža vekalų: „Lietuvių bibliografiją 1547-1910“ (1924-1939), 
„Lietuviškų knygų istorijos bruožus“ (1930), „Lietuviškų knygų au- 
gimo etapus“ (1930), „Kaip buvo uždrausta ir atkovota spauda“ 
(1929) ir kt. 


ALEKSANDRAS PLATERIS 


LIETUVOS TEISĖS ISTORIJOS KATEDRA 


Teisių Fak. išskirtinė katedra buvo Lietuvos teisės istorijos ka- 
tedra, apimanti visą Lietuvos praeities teisę, todėl čia šiai katedrai 
skiriama platesnė apžvalga. 

Lietuvos Didžioji Kunigaikštija išsiskyrė iš daugumos kitų anų 
laikų Europos valstybių savo pranašesne teisės sistema. Tad mūsų 

universiteto studentai, besirengią teisininko darbui, buvo gana smul- 
kiai supažindinami su Lietuvos teisės istorija. Lietuvos teisės istori- 
jos dėstymas buvo pradėtas dar Aukštųjų Kursų teisių skyriuje, 
kur pirmojo semestro studentams Lietuvos teisės istorijos kursas bu- 
vo A. Janulaičio skaitomas 4 valandas per savaitę, o Lietuvos Statuto 
kursas — A. Tumėno 2 valandas. 

Įsteigus Lietuvos Universitetą, Lietuvos teisės istorija buvo skai- 
toma pirmojo ir antrojo semestro studentams pradžioje 4, vėliau 6 
valandas per savaitę. Dėstė A. Janulaitis. Didžiai pamėgęs isto- 
riją, jis parašė daug stambių veikalų Lietuvos istorijos ir teisės is- 
torijos temomis. Jis buvo pirmas Lietuvos teisės istorijos žinovas, 
rašęs lietuvių kalba. Šalia savo darbo Teisių Fak., jis taip pat dėstė 
įvairius Lietuvos istorijos kursus Humanitarinių Mokslų Fak. 

Lietuvos teisės istorijos kursas buvo privalomas pirmamečiams 
Teisių Fak. studentams, tiek teisininkams, tiek ekonomistams, tad 
klausytojų visada būdavo daug. Kursas susidėjo iš keturių dalių: 
1. Lietuvos Didžiosios Kunigaikštijos, 2. Žemaičių ir Aukštaičių po 
Rusais, 3. Užnemunės ir 4. Prūsų teisės istorijos. Keturios savaitinės 
valandos buvo skiriamos pirmosioms trims dalims, o dvi— Prūsų 
teisės istorijai. Lietuvos Didžiosios Kunigaikštijos teisę A. Janulaitis 
skirstė pagal tai, kuris luomas vyravo, į tris gadynes: kunigaikščių 
gadynę iki Kazimiero Jogailaičio, ponų gadynę nuo Kazimiero Jo- 
gailaičio iki bajorų savivaldos įsteigimo 1564 m. ir bajorų gadynę nuo 
1564 m. iki valstybės žlugimo 1795 m. Kursas ribojosi valstybės san- 
tvarka, administracija ir luomų teisėmis, tik trumpai minint veikian- 
čius įstatymus. Atskiras Lietuvos Statuto teisės kursas universitete 
nebuvo skaitomas. Kurso dalis apie Žemaičius ir Aukštaičius Rusų val- 
džioje apėmė Lietuvos teisę, kraštą prijungus prie Rusijos, ir Rusijos 
teisę, įvestą Lietuvoje XIX a. Užnemunės teisės istorija apėmė teisę 
tų valstybių, į kurių sudėtį Užnemunė (Suvalkija) įėjo po 1795 m.: 
Prūsų karalystės, Varšuvos kunigaikštijos, Lenkijos karalystės ir pa- 
galiau Rusijos imperijos. 

Ypatingo dėmesio buvo vertas Prūsų teisės istorijos kursas, kuris 
ribojosi vėlyvesniais Rytprūsiais, nes į jų sudėtį įėjo ir Mažoji Lie- 
tuva, įskaitant Klaipėdos kraštą. Buvo tai vienintelis šios rūšies 
kursas bet kur skaitytas, nes vokiškosios Prūsų valstybės universi- 
tetuose buvo skaitoma valstybės branduolio, Brandenburgo, teisės 
istorija. Lietuvai 1939 m. netekus Klaipėdos krašto, Prūsų teisės įs- 
torijos dėstymas buvo nutrauktas. 

1932 - 1933 m. studijų metais A. Janulaičio paskaitos buvo steno- 
grafiškai užrašytos ir multiplikuotos. Buvo sudarytas keleto knygų 
konspektas. 

Iki 1936 m. Lietuvos teisės istorijos katedros personalą sudarė 
tik vienas asmuo, katedros vedėjas A. Janulaitis. Tuo laiku Teisių 
Fak. personalas buvo papildytas visa eile asistentų, ir 1936 m. rudenį 
A. Plateris buvo išrinktas Lietuvos teisės istorijos katedros asisten- 
tu, o 1937 m. komandiruotas studijoms į Vienos universitetą. 

Lietuvai atgavus Vilnių, Vytauto Didžiojo Universiteto Teisių 
Fak. buvo perkeltas į Vilnių. Lietuvos teisės istorijos katedra rado 
ten turtingą Lietuvos teisės istorijos biblioteką, surinktą Stepono 
Batoro universiteto laikais. Pradžioje katedros darbas buvo panašus, 
kaip kad buvo Kaune, bet greitai padėtis iš esmės pasikeitė, nes Lie- 
tuva buvo Sovietų Rusijos okupuota. Tada, greta Lietuvos teisės 
istorijos, buvo įvesta ir Sovietų Rusijos teisės istorija. Taip pat buvo 
įvestos Lietuvos teisės istorijos pratybos. Katedros personalas padi- 
dėjo, paskyrus profesoriumi Lietuvos teisės istorijos specialistą K. 
Jablonskį, kuris dėstė epizodinius kursus iš Lietuvos istorijos Huma- 
nitarinių Mokslų Fak. 

Vokiečių okupacijos metu specifiniai sovietiniai kursai buvo pa- 
naikinti, o Lietuvos teisės istorija buvo dėstoma ir toliau. 

Lietuvos teisės istorijos katedros personalas yra parašęs visą eilę 
savo specialybės mokslinių darbų. Stambesni jų yra šie: A. Janulai- 
čio veikalai: „Lietuvos visuomenės ir teisės istorija (pagal Kutr- 
zebą; 1916), „Žydai Lietuvoje“ (Švietimo Darbas, 1923, ir atskirai), 
„Bruožai iš Lietuvos visuomenės istorijos“ (1923), „Vyriausias Lie- 
tuvos Tribunolas XVI-XVIII a.“ (1927), „Imperijos rūmų teismas“ 
(1927), „Užnemunė po Prūsais“ (1928), „Baudžiavos panaikinimo su- 
manymai Lietuvoje“ (1930), „Napoleono teisynas“ (1931), „Ignas Da- 
nilavičius“ (1932), „Lietuvos bajorai ir jų seimeliai XIX a.“ (1937). 
Be aukščiau įvardytų, jis parašė nemaža darbų Lietuvos istorijos, 
bet ne teisės istorijos, klausimais. 

K. Jablonskio stambiausias darbas buvo „Lietuviškieji žodžiai se- 
nosios Lietuvos raštinių kalboje“ (1936). 

A. Plateris parašė „Teisinius Livonijos ir Kuršo santykius su 
Lietuva“ (1938). 

LEONARDAS DARGIS 


EKONOMIKOS SKYRIUS IR FAKULTETAS 


Ekonominių mokslų skyrius Teisių Fakultete 


Perorganizuojant Socialinių mokslų fakultetą, Teisių Fak. buvo 
įsteigtas 1922 IX 16. Šiame fakultete pradžioje atskirų skyrių nebuvo 
numatyta, tačiau teisininkams plačiai buvo dėstomi ir ūkiniai dalykai.! 

1924 m. rudenį Teisių Fak. buvo pertvarkytas į du skyrius: teisių 
ir ekonomikos. Pradžioje šis skyrius buvo vadinamas ekonominių 
mokslų skyriumi, kai kada ir ekonomijos skyriumi, kuris ilgainiui 
(1940) buvo perorganizuotas į Ekonomikos Fakultetą. 

Pirmame ir antrame semestruose visi dalykai buvo dėstomi 
bendrai abiem skyriams. Kituose semestruose tik kai kurie dalykai 
buvo dėstomi bendrai. Abiejuose skyriuose veikė 15 katedrų.? 

Tarp 1924 ir 1927 m. Teisių Fak. ekonominių mokslų skyriaus 
kryptis ryškėja iš ūkinėse katedrose dėstomųjų dalykų. 

Politinės ekonomijos katedrai vadovavo P. Šalčius. Jis dėstė po- 
litinę ekonomiją ir kooperaciją. Kiti šios katedros dėstytojai: J. Alek- 
sa dėstė žemės ūkio ekonomiką; V. Jungferis — visuomenės ūkio 
istoriją, ekonominių doktrinių istoriją, socialinę bei ūkio statistiką; 
A. Moravskis — Lietuvos visuomenės ūkį ir Lietuvos finansus; G. 
Feterauskas — politinę aritmetiką ir draudimą. 

Statistikos katedrai vadovavo A. Rimka. Jis dėstė: statistiką, 
ekonominę politiką, visuomenės ūkio istoriją, Lietuvos ūkio istoriją, 
socialinę bei ūkio statistiką. 

Finansų katedrai nuo 1930 m. vadovavo J. Jurgutis, kuris dėstė: 
pinigus, kreditą, bankus, socialinę apsaugą ir draudimą. Kiti šios ka- 
tedros dėstytojai: M. Pokrovskis dėstė finansų teisę; A. Veryha - Da- 
revskis — mokesčių teoriją. Jis vadovavo ir šio dalyko seminarui. 

Administracinės teisės katedrai ir seminarui vadovavo V. Biržiška, 
dėstęs administracinę teisę. Šalia jo tą pačią teisę, savivaldybių ūkio 
politiką bei socialinę apsaugą kurį laiką dėstė J. Vileišis. 

Prekybinės teisės katedrai iki 1925 m. vadovavo O. Buechleris. 
Jis dėstė: prekybinę teisę, pandektų (civilinę) teisę ir romėnų teisę. 
Vėliau prekybinę teisę dėstė S. Bieliackinas, V. Stankevičius (Stan- 
ka) ir nuo 1928 m. T. Petkevičius, 

Tarptautinės teisės katedrai vadovavo A. Jaščenka, kuris skaitė 
tarpvalstybinę teisę, privatinę tarpvalstybinę teisę, ekonominę tarp- 
tautinę teisę ir vedė tarpvalstybinės teisės seminarą. 

Be to, kitų fakultetų katedrų dėstytojai skaitė šiuos ūkinius da- 
lykus: P. Juodakis — prekių mokslą; T. Daukantas — ūkio geogra- 
fiją; vėliau V. Biržiška — politinę aritmetiką; J. Šimkus — privatinio 
ūkio organizaciją; J. Mašiotas — komercinę aritmetiką ir knygvedybą 
* (buhalteriją) .* 

Antrame penkmetyje, iš dalies taupumo sumetimais, vengiant 
lygiagrečių katedrų, universitetas panūdo persitvarkyti. Reikalas 
pradėtas svarstyti 1927 V 15. Pertvarkymas palietė ir ekonomikos sky- 
rių. Persitvarkymas praktiškai ėjo visą penkmetį ir vėliau. 

Antrajame penkmetyje ir ekonomikos skyrius susirūpino prie- 
augliu. Į užsienį buvo pasiųsti stipendininkai: K. Sruoga, J. Bučas, 
Dz. Budrys. Prof. P. Leono auka buvo įsteigtas fondas, kuris skirdavo 
premijas už geriausius Teisių Fak. studentų darbus. Iš ekonomistų 
pirmasis tokią premiją gavo P. Padalskis (Padalis) už rašinį — 
„Lietuvos užsienio prekyba ir mokamasis balansas, pradedant 
1923 m.“* Visi keturi įgijo ekonomikos mokslų daktaro laipsnius, o 
trys pastarieji tapo universiteto dėstytojais. Vėliau tokių stipendi- 
ninkų buvo ir daugiau, pvz. D. Cesevičius, ekonomistas, teoretikas, 
kuris 1933 m. buvo išrinktas ekonomijos skyriaus asistentu. 

J. Bučas, kuris 1931 m. buvo išrinktas asistentu, skaitė socialinės 
ir komunalinės politikos kursą. Dz. Budrys pradėjo dirbti universi- 
tete 1932 m., dėstė socialekonominę statistiką ir kitus kursus. P. Pa- 
dalis (Padalskis) išrinktas asistentu 1935 m. skaitė Lietuvos ūkio is- 
toriją ir ekonominę prekybos politiką. S. Stankus 1941 - 1944 m. buvo 
Vilniaus Universiteto Ekonomikos Fak. finansų mokslo katedros vyr. 
asistentas. 

Po 1930 m. Universiteto pertvarkymo politinės ekonomijos ir 
statistikos katedros buvo sujungtos, katedrų vardai pakeisti, pasi- 
keitė ir kai kurie dėstytojai. 

Politinės ekonomijos ir statistikos katedroje ir toliau vadovavo 
P. Šalčius. Jis dėstė politinę ekonomiją ir kooperaciją. V. Jungferis 
skaitė statistiką, visuomenės ūkio istoriją ir ekonominių doktrinų 
istoriją. Katedra dar turėjo statistikos seminarą, politinės ekonomi- 
jos proseminarą bei kooperacijos pratybas. 

Finansų mokslo katedrai vadovavo V1. Jurgutis, dėstęs finansų 
teisę, bankus, pinigus ir kreditą. A. Veryha-Darevskis dėstė mokes- 
čius. Katedra turėjo finansų seminarą. 

Prekybinės teisės katedrai vadovavo T. Petkevičius. Jis buvo ir 
prekybinės teisės dėstytojas bei jos pratybų vadovas. 

Privatinio ūkio katedrai vadovavo A. Moravskis. Jis dėstė Lie- 
tuvos visuomenės ūkį ir socialinę apsaugą; J. Aleksa — žemės ūkio 
ekonomiką; J. Šimkus — privatinį ūkio mokslą; P. Juodakis — pre- 

kių mokslą; J. Mašiotas — knygvedybą, komercinę aritmetiką, poli- 
tinę aritmetiką, draudimą. Buvo vedamos privatinio ūkio pratybos. 

Ekonominės politikos katedrai vadovavo A. Rimka. Jis skaitė eko- 
nominę politiką ir socialinę bei ūkinę statistiką; A. Tumėnas — ko- 
munalinę politiką ir Lietuvos valstybinę teisę; T. Daukantas — ūkio 
geografiją. Vėliau jį pakeitė K. Pakštas.“ 

Po 1930 m. universiteto reformos Teisių Fak. ekonomikos skyriui 
buvo nustatytas toks mokslo planas: 1. teisės enciklopedija, 2. Lie- 
tuvos teisės istorija, 3. politinė ekonomija, 4. romėnų ir civilinė teisė, 
5. prekių mokslas, 6. knygvedyba, 7. komercinė aritmetika, 8. vi- 
suomenės ūkio istorija, 9. Lietuvos visuomenės ūkis, 10. valstybinė 
teisė, 11. politinė aritmetika (su draudimu), 12. statistika, 13. eko- 
nominių doktrinų istorija, 14. finansų mokslas, 15. administracinė 
teisė, 16. privatinio ūkio mokslas, 17. mokesčiai, 18. pinigai ir bankai, 
19. socialekonominė statistika, 20. kooperacija, 21. ekonominė politika, 
22. prekybinė teisė, 23. tarptautinė ekonominė teisė, 24. ūkio geogra- 
fija, 25. žemės ūkio ekonomika, 26. socialinė apsauga, 27. komunalinė 
politika." 

Be to, studentai ekonomistai turėjo atlikti vieną seminarą pa- 
sirinktinai — iš finansų mokslo, politinės ekonomijos ar privatinio 
ūkio mokslo. Nuo 1936-1937 mokslo metų seminarinių dalykų skai- 
čius padidėjo ligi 8, tačiau privalomas tebuvo vienas mokslo daly- 
ko seminaras. 

Iš mokslo plano matyti, kad ir ekonomistams buvo dėstoma daug 
teisės mokslo dalykų. Tas polinkis vėliau buvo apkarpytas, panai- 
kinant ekonomistams romėnų teisės dėstymą.* Negalime betgi tvir- 
tinti, kad ūkiniai dalykai būtų buvę užgožti teisinių. Anaiptol, jie 
buvo išeinami netgi labai plačiai. 

Mokslo planas trečiajame penkmetyje buvo vėl šiek tiek papil- 
dytas. Nuo 1933 XI 26 pirmųjų dviejų kursų studentai turėjo priva- 
lomai išklausyti dviejų svetimų kalbų kursą ir bent iš vienos jų iš- 
laikyti egzaminą? Be to, nuo 1937 - 1938 mokslo metų pradžios bai- 
gusieji aukštesniąsias mokyklas nelietuvių dėstomąja kalba, stodami 
į fakultetą, turėjo laikyti lietuvių kalbos egzaminą.!? 


Ekonomikos skyriaus nuostatai, taisyklės ir bendrosios žinios 


Į III semestrą buvo registruojami tie studentai, kurie buvo išlaikę 
egzaminus iš politinės ekonomijos ir dar vieno pačių studentų pa- 
sirinkto dalyko. Į V semestrą buvo registruojami studentai, kurie 
buvo išlaikę be anksčiau minėtųjų dviejų egzaminų, dar visuomenės 
ūkio istorijos ir du kitus pačių studentų pasirinktus dalykus.“ Į VII 

semestrą buvo registruojami studentai, kurie, be anksčiau minėtųjų 
penkių egzaminų, buvo dar išlaikę egzaminus iš ekonominių doktri- 
nų istorijos, statistikos ir vieno pačių studentų pasirinkto dalyko, iš 
viso aštuonis egzaminus.!* 

Mokslas ekonomikos skyriuje truko 4 metus. Daug studentų ta- 
čiau per tą laiką universiteto nebaigdavo. Pagrindinės to priežastys 
buvo daugelio studentų tarnybos ir universiteto statuto baigimo lai- 
ko neribojimas. Nuo 1924 m. iki 1940 m. ekonomikos skyriuje išduoti 
221 ekonomistų diplomai. 

Ekonomikos skyrių buvo galima baigti diplomuoto ekonomisto ar- 
ba ekonomikos daktaro laipsniu. Baigusieji ekonomikos skyrių bei to- 
lygius mokslus užsieniuose, buvo susijungę į Ekonomistų Draugiją, 
kuri leido žurnalą „Ekonomiką“. Jį redagavo A. Rimka. 

Ekonomikos skyrius periodiškai leido „Ekonomikos Mokslų bib- 
lioteką“, kur spausdino to skyriaus mokslo personalas savo rašinius. 

Be bendrosios Lietuvos Universiteto bibliotekos ir specialios Tei- 
sių Fak. bibliotekos, studentai ekonomistai dar laisvai galėjo naudotis 
ir didele prof. V. Jurgučio privatine biblioteka. 


Tolimesnė ekonomikos skyriaus veikla ir išvirtimas 
ekonomikos fakultetu 


1940 m. sausio 15 d., iš naujo pradėjus veikti Vilniaus Universite- 
tui, iš Kauno į Vilnių buvo perkelti trys fakultetai, jų tarpe ir Teisių, 
padalinant jį į du fakultetus: Teisių ir Ekonomikos. Taip ekonomi- 
kos skyrius išvirto fakultetu. 

Okupacijų metais (1940 VI — 1943) ligi Vilniaus Universiteto 
uždarymo mokslo personalas keitėsi, nes dėstytojus pradėjo rinkti ne 
fakultetai, bet besikeičiančios vyriausybės skirti. Taip pat kitėjo ir 
dėstomųjų dalykų skaičius ir pavadinimai. 

1941 - 1942 mokslo metais Ekonomikos Fak. J. Acus - Acukas dės- 
tė prekių mokslą, A. Baliūnas — įmonių organizaciją ir įmonių eko- 
nomiką, J. Bučas — komunalinę politiką, komunalinį ūkį, socialinę 
politiką, Dz. Budrys — ekonominių doktrinų istoriją, socialekonominę 
politiką, Z. Ivinskis — visuotinę ūkio istoriją, visuomenės ūkio isto- 
riją, Lietuvos ūkio istoriją, T. Dirmeikis — prekybinę teisę, V. Jur- 
gutis — finansų mokslą, pinigus, A. Jurskis — draudimo matemati- 
ką, matematinę statistiką, finansinę matematiką, D. Krivickas — 
bendrąją teisės istoriją, K. Lukša — balansų mokslą, E. Meškas — 
įmoninę statistiką, komercinę kalkuliaciją, P. Padalskis — pramonės 
politiką, prekybos politiką, J. Pajaujis — ekonomikos teoriją, politi- 
nę ekonomiją, politinės ekonomijos įvadą, P. Raulinaitis — prekybos 

teisę, A. Rimka — statistiką, M. Romeris — valstybinę ir administra- 
cinę teisę, P. Šalčius — kooperaciją, V. Viliamas — ūkio geografiją, 
P. Zaleskis — mokesčius. 

Ekonomikos Fak. dekanu 1940-1941 mokslo metais buvo A. 
Rimka, prodekanu J. Bučas. 1941 -1943 dekanu buvo VI. Jurgutis, 
prodekanu A. Jurskis. Vl. Jurgutį areštavus ir išvežus Vokietijon 
į koncentracijos stovyklą, A. Jurskis ėjo dekano pareigas. 

LEONARDAS DARGIS ir JUOZAS PAŽEMĖNAS 


RYŠKESNIEJI EKONOMIKOS SKYRIAUS DĖSTYTOJAI 


Ką bekalbėtume apie pirmuosius ūkinių dalykų profesorius bei 
dėstytojus apskritai, niekad nepamirštinas tas didelis jų atliktas dar- 
bas, kuris pradžioje atrodė tiesiog neįvykdomas, o tačiau vis tiek 
buvo sėkmingai atliktas. Lietuvai atgavus nepriklausomybę, pradžioje 
nebuvo nei vieno ūkinio ištisinio lietuvių kalba ne tik originalaus, 
bet net ir verstinio veikalo, nei vieno specialaus tais klausimais pe- 
riodinio leidinio, terminai buvo nenusistoję, netvarkingi. Ilgainiui vi- 
sos šios bėdos buvo nugalėtos: atsirado periodinių ir neperiodinių 
ekonomikos srities leidinių bei originalių ir verstinių veikalų. 

Finansų katedros pirmasis vedėjas nuo 1922 m. buvo rusas kili- 
mo iš Lietuvos M. Pokrovskis. Prieš pradėdamas mokslinį darbą 
Lietuvos Universitete docento titulu, jis buvo įsigijęs didelį patyrimą 
carinės Rusijos finansų administracijos srityje. 1906 m. jis jau buvo 

Rusijos finansų viceministras, o 1916 m. valstybės kontrolierius, 
1916 - 1917 m. užsienio reikalų ministras. 1920 m. jis grįžo į Lietuvą 
ir 1922 m. pradėjo dėstyti Lietuvos Universitete. Kurį laiką buvo ir 
Lietuvos Finansų Ministerijos patarėjas. Parašė rusiškai didelį moks- 
lo veikalą „Finansų mokslo pagrindus“ (jį lietuviškai iš rankraščio 
1926 m. išvertė Albina Sirutytė, redagavo A. Rimka). Rašinėjo mo- 
kesčių klausimais ir anuometiniuose Lietuvos ekonomikos žurna- 
luose. 1929 m. iš universiteto pasitraukė. 


1930 m. finansų katedros vedėju išrinktas V. Jurgutis. Jis į finan- 
sų dėstymą atėjo kaip akademikas ekonomistas ir finansų mokslo 
specialistas, jau dėstęs Lietuvos Universitete finansų teisės katedroje 
ekonomijos skyriuje nuo 1925 m. Būdamas istorinės vokiečių mokyk- 
los įtakoj, V. Jurgutis ir savo paskaitose nemažą dalį skirdavo kiek- 
vieno klausimo istoriniams bruožams nušviesti. Svarstydamas at- 
skirus mokesčius ir įvairias jų sistemas, visada pabrėždavo viešosios 
gerovės mastą ir reikalą mokestinę naštą paskirstyti pagal ekonomi- 
nį mokėtojų pajėgumą. Mokesčių sistema, pagrįsta asmeniniais tiesio- 
giniais pajamų mokesčiais, jo buvo laikoma ne tik pačia pažangiausia, 
bet ir ekonomiškai teisingiausia. V. Jurgutis buvo ne tik žymus spe- 
cialistas ir mokslininkas, bet ir sugestyvus kalbėtojas, pajėgęs sudo- 
minti savo kruopščiai paruoštomis paskaitomis akademinį jaunimą 
dėstomuoju dalyku. Jis buvo labai kritiškas pats sau, todėl ilgą laiką 
savo veikalų nespausdino. Tik 1938 m. savo mokinių prašomas, iš- 
spausdino „Finansų mokslo pagrindus“. Šį dviejų metų finansų moks- 
lo kursą turėjo klausyti ir studentai teisininkai. Finansų mokslo ka- 
tedroj taip pat veikė ir jo vedamas seminaras, į kurį atrankos būdu 
priimdavo tik iki 30 studentų. Visa eilė studentų, pasižymėjusių pa- 
rašytais darbais šiame seminare ir baigusieji mokslus, vėliau buvo 
išrinkti Teisių Fak. dėstytojais. 

Pereidamas į antrąją savo kurso dalį — bankus, V. Jurgutis di- 
delį dėmesį kreipė į centrinių bankų istoriją ir pabrėždavo reikalą 
juos išlaikyti, kiek galima, nuo valstybės valdžios nepriklausomais. 

Pinigų ir bankų kursas buvo privalomas tik studentams ekono- 
mistams. V. Jurgutis buvo pirmasis Lietuvos Banko valdytojas (1922 
- 1929). Panaudodamas savo praktinį patyrimą bankų srityje, V. Jur- 
gutis savuoju pinigų ir bankų kursu labai domino studentus eko- 
nomistus. Remdamasis istoriniu patyrimu, V. Jurgutis nesvyruoda- 
mas pasisakydavo už auksu pagrįstą pinigų sistemą. 

Naujausiems pinigų bei bankų klausimams nagrinėti V. Jurgu- 
tis buvo taip pat suorganizavęs pinigų ir kredito seminarą. Ir į šį 
seminarą studentai patekdavo tik gana griežtos atrankos keliu. 

Savo skaitytą kursą išleido dviejų knygų pavidalu: „Pinigai“ 
(1938) ir „Bankai“ (1940). 

Fakultetas, įvertindamas V. Jurgučio mokslinį darbą, 1939 m. su- 
teikė jam ekonomikos mokslų daktaro laipsnį. 

V. Jurgutis rankraščiu dar paliko: „Ekonomikos mokslo pagrin- 
dus“ (paskaitos Aukštuose Karininkų Kursuose, rankraščio teisėmis); 
„Didžiosios Lietuvos kunigaikštijos finansus“ (rankraštį įsigijo Moks- 
lų Akademija Vilniuje); „Mokslinio darbo sistematika ir ekonomi- 
ka“ (nebaigtas rankraštis). 

Finansų mokslo katedros vyr. asistentu nuo 1923 m. buvo A. I. 
Veryha - Darevskis. Universitete jis dėstė Didžiosios Lietuvos kuni- 
gaikštijos mokesčius. Jo išspausdinta: „Lietuvos mokesčiai XV - XVI 
a.“ (1929), „Dvarų padūmės mokestis Užnemunėje“ (1932). 

1939 m. pavasarį A. Veryha - Darevskis išėjo į pensiją, o finansų 
katedros asistentu buvo išrinktas J. Pažemeckas (vėliau Pažemėnas). 
1939 - 1944 m. jis dėstė: įmonių finansavimą, politinę ekonomiją ir 
pinigų bei bankų kursą. Išspausdino: „Lietuvos biudžetą naujųjų 
biudžeto teisės reformų šviesoje“; „Prancūzijos bankus ir jų 1936 m. 
reformą“; „Pinigų rinką“ (Ekonomika, 1936 - 1939). 

Statistikos katedros vedėjas nuo 1922 m. buvo A. Rimka. Jis 
buvo steigiamojo seimo žemės ūkio komisijos narys ir kartu žemės 
reformos įstatymo projekto rengėjas, vėliau finansų ministras, Lie- 
tuvos Banko patarėjas, daugelio ūkinių veikalų autorius, mokslo vei- 
kalų vertimų ir žurnalų „Lietuvos Ūkio“ bei „Ekonomikos“ redak- 
torius. A. Rimka išspausdino: „Statistikos pagrindus“ (1925), „Lietu- 
vos visuomenės ūkio bruožus ligi Liublino unijos metų“ (1925), „So- 
cialekonominę statistiką“ (1933), „Statistiką“ (1939) ir kt. 

Politinės ekonomijos katedros vedėjas nuo 1922 m. buvo P. Šal- 
čius. Lietuvoje jis paliko Žymiausias kooperacijos teoretikas ir prak- 
tikas. Redagavo kooperatininkų laikraštį „Talką“, ir veikė įvairiose 
kooperacijos srityse, pvz. Kooperacijos Banke, Kooperacijos Draudi- 
mo Draugijoje ir kitur. Kooperacija jam buvo lyg ir ideologija, ne 
vien tik ūkinės organizacijos forma. 

P. Šalčius išspausdino: „Visuomenės ūkio teorijas“ (1927), „Iš 
vertės ir kainų teorijos“ (1928), „Kooperaciją“ (1931), „Aušros“ ir 
„Šviesos“ ekonomiją (1932), „Ekonomines doktrinas“ (1935), „Že- 
mės ūkio organizacijos Lietuvoje iki 1915 metų“ (1937), „Das Ge- 
nossenschaftswesen in Litauen“ (1938) ir kt. Išvertė eilę ekonominių 
mokslų veikalų. Jo raštų ir vertimų kalba yra sunki. 

Žemės ūkio ekonomiją dėstė J. Aleksa, agronomas ir sociologas, 
ilgametis žemės ūkio ministras. Išspausdino veikalą „Lietuviškųjų gy- 

venimo kelių beieškant“, (1933), ten pabrėždamas reikalą nusista- 
tyti aiškias savosios, ypač kaimynus liečiančias, politikos gaires. 

V. Jungferis buvo pakviestas į Lietuvos Universitetą 1925 m. ir 
dėstė ligi 1940 m. Jis, kilimo iš Silezijos. Pirmojo Pasaulinio karo 
metu, būdamas kariniuose daliniuose Lietuvoje, arčiau susipažino su 
Lietuva ir lietuviais ir 1918 m. išspausdino studiją ,„Kulturbilder aus 
Litauen“. Drauge su prel. K. Jasėnu į vokiečių kalbą išvertė S. Dau- 
kanto „Būdą“, antrašte „Altlitauen“, išspausdino 1926 m. Be to, dar 
išspausdino daug informacinių leidinių apie Lietuvą: „Hinter der 
Seen, hinter den Waeldern“ (1932), „Antlitz eines Volkes“ (1938 
21948) ir kt. Ekonomikos klausimais rašė straipsnių lietuvių ir vokie- 
čių Žurnaluose, o Žymesnius — spausdino „Teisių Fakulteto Darbuo- 
se“. 


Literatūra visiems fakultetams aprašyti 


T. Ivanauskas ir L. Vailionis, Lietuvos Gamtos Tyrimo stotis, K. 1922; B. 
Čėsnys, Lietuvos Universiteto pirmųjų veiklos metų apžvalga (Atspindžiai 1923, 
nr. 4); P. Avižonis, Lietuvos Universiteto Medicinos Fakultetas, jo uždaviniai 
ir išgalės, K. 1928, 19 psl.; Lietuvos Universitetas (The University of Li- 
thuania) K. 1923, 113 psl.; Lietuvos Universiteto veikimo apyskaita (1922-1924) 
K. 1924, 292 psl.; Lietuvos Universiteto studentų ir laisvųjų klausytojų taisyk- 
lės, K. 1925, 15 psl.: Keras, Kelios nuotrupos iš Aukštųjų Kursų ir Lietuvos 
Universiteto gyvenimo (Židinys 1925 nr. 2, 146-149); Lietuvos Universi- 
tetas (1922-1927) K. 1927, 370 psl.; VDU (Lietuvos Universitetas) 1927-1928, 
1928-1929, 1929-1930, 1930-1931, K. 1928-1931, 76, 24, 130, 127 psl; Vytauto 
Didžiojo Universiteto Įstatymai, K. 1931, 105 psl.; Vytauto Didžiojo Universi- 
teto Žinynas, K. 1931, 131 psl.; Humanitarinių Mokslų Fakulteto reguliaminai, 
K. 1924, 12 psl., 1926, 16 psl., 1937, 32 psl., 1938, 31 psl; Humanitarinių Mokslų 
Fakulteto paskaitų tvarkraštis, K. 1934, 31 psl.; Lietuvos Universiteto Medi- 
cinos Fakulteto reguliaminas, 1925, 12 psl.; Medicinos Fakulteto darbų apyskai- 
ta, 1922-1923 mokslo metai, K. 1923, 8 psl.; Medicinos Fakulteto medicinos sky- 
riūus programos, K. 1928, 133 psl.; Medicinos Fakulteto reguliaminai ir studijų, 
eigos taisyklės, K. 1931, 45 psl.; Vytauto Didžiojo Universiteto klinikų projektui 
paruošti konkurso sąlygos, K. 1936, 22 psl; Lietuvos Universiteto Technikos 
Fakulteto studijų planai, K. 1927, 11 psl.; St. Kolupaila, Vytauto Didžiojo Uni- 
versiteto Technikos Fakultetas, K. 1932, 143 psl; Vytauto Didžiojo Technikos 
Fakulteto 1933-1934 akademiniai metai, K. 1933, 78 psl.; Teisių Fakulteto pro- 
gramos 1931-1932 (red. A. Janulaitis) K. 1982; Teisių fakulteto reguliaminas 
K. 1932, 12 psl.; Teisių Fakulteto paskaitų tvarkraščiai (1933-1934): Teisių 
Fakulteto reguliaminas įr mokslo planas, K. 1923, 8 psl.; Teologijos-Filosofi- 
jos skyriaus reguliaminas, K. 21929, 16 psl.; A. Masionis, Teologijos-Filosoft- 
fijos Fakultetas, K. 1934, 16 psl.; Vytauto Didžiojo Universitetas (1922-1932), 
K. 1932, 48 psl.; Vytauto Didžiojo Universitetas (1927-1932), K. 1933, 527 psl.; 
Vytauto Didžiojo Universiteto reguliaminas (promocijų taisyklės), K. 1932, 22 
psl.; Švietimo Ministerijos apyskaita K. I t. 1938, 882 psl., II t. 1935, 601 psl.; 
Vytauto Didžiojo Universiteto Įstatymai, K. 1934, 350 psl.; Vytauto Didžiojo 

Universiteto kalendoriai (1932, 1933, 1934 daugiau kaip po 250 puslapių, nuo 
1934 leidžiami du kartu į metus ir apie 150 puslapių); Vytauto Didžiojo Uni- 
versiteto Žinios (ėjo nuo 1936 m.); Vytauto Didžiojo Universiteto Normos 4 
dalys: I Statutas 77 psl., II Taksos, 56 psl., III Studentų organizacijos, 56 psl.; 
IV Reguliaminas, 78 psl., K. 1937-1940; Kauno Universiteto Statybos Fakulteto 
mokslo planai 1940 m., K. 1940, 11 psl.; M. Biržiška, Perimant Vilniaus Uni- 
versitetą, N. Romuva Nr. 10 (478) 1940 m.; Vilniaus Universiteto 1940-1942 
mokslo metų tvarkraščiai (red. Vytautas Jurgutis, V. 1942, I-II), 109, 113 psl.; 
M. Romeris, Universiteto problema ir St. Batoro universitetas (Židinys, 1939 nr. 
12), 673-739 psl.); H. Zabulis, Higher Learning in Lithuania, V. 1968. 

II. BIBLIOTEKA IR SKAITYKLA 


PRANAS čEPĖNAS 


LIETUVOS UNIVERSITETŲ BIBLIOTEKOS 


Bibliotekų augimas Lietuvoje 


Prieš pradėdamas kalbėti apie Lietuvos Universitetų bibliotekas, 
turiu bent trumpai apžvelgti bibliotekų raidą Lietuvoje, nes daugelio 
stambesniųjų bibliotekų — Lietuvos didikų, vienuolynų, dvarų, orga- 
nizacijų — vienu ar kitu būdu, anksčiau ar vėliau, visos arba jų da- 
lis pateko į Lietuvos aukštųjų mokyklų — Vilniaus Akademijos ar 
universitetų — bibliotekas. 

Pirmąsias bibliotekas Lietuvoje, kaip ir kitur, pradėjo sudarinėti 
atskiri įžymesni asmenys, paskui vienuolynai bei mokyklos. Biblio- 
tekos tikrąja žodžio prasme (ne rankraštinės bibliotekos) ir Vakarų 
Europoje, ir Lietuvoje pradėjo augti tik spaudą išradus. Pirmoji ži- 
noma Lietuvoje biblioteka buvo Albrechto Goštauto biblioteka, kuri 
ilgą laiką buvo laikoma karaliaus Žygimanto Senojo biblioteka ir ku- 
rios knygų sąrašas buvo sudarytas 1510 m. Šioje bibliotekoje dau- 
giau buvo rankraštinių knygų negu spausdintųjų. Tame sąraše buvo 
įrašyta 71 knyga.! 

Anuo metu Lietuvoje ypač garsėjo karaliaus Žygimanto Augus- 
to knygų kolekcija, į kurią knygos buvo supirkinėjamos užsienyje; 
jos visos buvo perkamos tik vertingos ir labai daug teisių mokslo 
srities. Žygimantas Augustas tuo tikslu palaikė santykius su įžymiais 
Vakarų Europos humanistais, rašytojais, kurie jo kolekcijai supirk- 
davo knygas. Tos knygos pirmiausia buvo vežamos į Krokuvą, kur 
jos visos buvo vienodai įrišamos ir suantspauduojamos Lietuvos Len- 
kijos herbais: „Sigismundus Augustus Rex Poloniae Mag. Dux Litva- 
niae“.? Karaliaus Žygimanto Augusto biblioteka, tada turėjusi 2.500 
tomų knygų, 1570 m. jo testamentu atiteko Vilniaus Jėzuitų Kolegijai, 
o 1579 m. tos knygos perėjo Vilniaus Jėzuitų Akademijai. 

Karaliaus pavyzdžiu sekė didikai, dvasininkai ir taip pat suda- 
rinėjo knygų rinkinius. Pvz. Vilniaus vyskupas sufraganas G. Albi- 
nijus buvo didelis knygų megėjas ir kolekcininkas. Jis mirė 1570 m,, 
nepalikęs testamento dėl jo turto paskirstymo. Todėl, vysk. V. Pro- 
tasevičiaus pasiūlymu, visos Albinijaus knygos buvo atiduotos stei- 
giamajai Vilniaus Jėzuitų Kolegijai saugoti. Perduodant tas knygas 

Jėzuitų Akademijai, buvo sudarytas Albinijaus paliktųjų knygų 2 eg- 
zempliorių sąrašas, kurių vienas palikęs vyskupijos kapitulos archy- 
ves Buvo tvirtinimų, kad vysk. Albinijaus bibliotekos dalis buvusi 
sudeginta Vilniuje, būtent tos knygos, kurios anuo metu buvo lai- 
komos heretiškomis. Kadangi net ligi šiol Vilniaus Universiteto bib- 
liotekoje yra išlikusių vysk. Albinijaus „heretiškų knygų“, kurių 
autorių pavardės, kaip tuomet buvo įprasta, yra užteptos rašalu, va- 
dinasi, jos nebuvo sudegintos. L. Vladimirovas 1958 m. tvirtino, kad 
šiuo metu Vilniaus Universiteto bibliotekoje neabejotinai esančios 
trys G. Albinijaus bibliotekos knygos, nors jos šimtmečių būvyje yra 
pakeliavusios ir po kitas Rusijos bibliotekas. 1970 m. duomenimis 
Z. Petrauskienė teigia, kad Vilniaus Universiteto biblioteka turinti 
keturias vysk. Albinijaus knygas.* 

Prieš jėzuitų kolegijos įsteigimą Vilniuje trumpą laiką veikė 
reformatų kolegija (1539 - 1542), kuri irgi sudarinėjo savo biblioteką. 
Žymesnės bibliotekas turėjo vysk. V. Protasevičius, vysk. M. Pa- 
cas, E. Valavičius; Nesvyžiaus Radvilai turėjo net kelių tūkstan- 
čių tomų biblioteką, o ypač garsėjo Sapiegų giminės biblioteka (Bib- 
liotheca Sapehana), turėjusi daugiau kaip 3.000 tomų knygų ir daug 
inkunabulų (spaudiniai prieš XVI a.). Didikais sekė ir mokslininkai, 
kuriems knygos buvo tartum darbo įrankis. 

Ne pro šalį bus čia priminti Lietuvos kanclerio, žymaus švietėjo, 
Edukacinės Komisijos nario J. L. Chreptavičiaus turtingą kelio- 
likos tūkstančių senų retų knygų biblioteką Ščorsuose, Gardino gu- 
bernijoje. Jo biblioteka buvo laikoma geriausia visoje vadinamoje 
Vakarų Rusijoje, nes joje buvo senovės klasikų, prancūzų filosofų 
bei renesanso meto kūrėjų veikalų.* J. L. Chreptavičiaus įpėdiniai 
jo bibliotekos dalį atidavė Kijevo universitetui su sąlyga, kad uni- 
versitetą atsteigus Vilniuje, ji turėsianti būti perduota Vilniaus Uni- 
versitetui.“ 

Nemaža knygų buvo sukaupiama vienuolynuose ir vienuolių lai- 
komose kolegijose ar mokyklose — Kražiuose, Kretingoje ir kitur. 

Kultūros istorikas M. Brenšteinas Kražius laikė Žemaitijos Atė- 
nais. Jis yra palikęs rankraščiu darbą apie Kražių kolegijos bibliote- 
ką. Kražių jėzuitų kolegija įsikūrė 1619 m. ir tuojau pradėjo sudari- 
nėti biblioteką. Vysk. M. Valančiaus tvirtinimu, Kražių kolegijos 
bibliotekai daug knygų yra dovanojęs vysk. M. Giedraitis ir vysk. M. 
Pacas. Didelę meilę knygai ir visuomeniškos pareigos supratimą pa- 
rodė keturios žemaičių bajorų šeimos, 1691 m. sudarusios aktą, kuriuo 
Kražių kolegijos bibliotekai laikyti dovanojo septynių valakų Vila- 
tiškių dvarą“ Kai 1797 m. Kražių kolegiją iš jėzuitų perėmė vesti 
vienuoliai karmelitai, tai tada Kražių bibliotekoje jau buvę įvairio- 

mis kalbomis 3.264 knygos, jų tarpe knygų ir lietuvių kalba.* 1803 m. 
kovo mėn. buvo sudarytas Kražių kolegijos bibliotekos inventorius, 
nes tada ši mokykla perėjo į Vilniaus Universiteto žinią. Pagal sudary- 
tą inventorių, ši biblioteka turėjusi daug vertingų ir retų leidinių, 
kurių kitos bibliotekos, be Vilniaus, vargiai turėjusios? Kražių kole- 
gijos knygos daugiausia buvo lotynų kalba ir religinio turinio. Ilgai- 
niui pasaulietinio turinio knygų skaičius irgi paaugo, nes 1823 m. 
ši biblioteka jau turėjusi 4.397 tomus, o 1826 m. — 4.809 tomus.?? 
Kražių kolegija drauge ir biblioteka 1843 m. carinės valdžios buvo 
likviduota. Retų bibliotekos knygų dalis (17 knygų) buvo pasiųsta 
Rusijos švietimo ministerijai, 20 knygų buvo atiduota anuometiniam 
pravoslavų dvasininkui Telšiuose, o visos kitos knygos perduotos 
Žemaičių Telšių vyskupijai.!! 

Kretingos vienuolynas taip pat senas, įsteigtas XVII a. Šio vie- 
nuolyno bibliotekos katalogas buvo sudarytas 1788 m., ir tuo metu 
vienuolyno biblioteka turėjo 750 tomų knygų su 357 antraštėmis. 
Pagrindinė šio vienuolyno bibliotekos dalis yra išlikusi ligi 1940 m., 
t. y. ligi pirmosios Sovietų Rusijos okupacijos, kada šio vienuolyno 
biblioteka buvo perimta švietimo įstaigų ir atiduota Vytauto Di- 
džiojo Universiteto bibliotekai. Kretingos vienuolyno bibliotekos pa- 
grindą sudarė šio vienuolyno steigėjai Katkevičių (Chodkevičių) 
šeima ir kitų geradarių knygų dovanos. Į Kretingos vienuolyną taip 
pat pateko M. Daukšos knygos, kurių kelios išliko ligi 1940 m. 

Vėliau garsi kan. J. K. Gintilos biblioteka testamentu buvo pa- 
dalyta tarp Kretingos vienuolyno, Žemaičių vyskupijos kapitulos 
ir Žemaičių seminarijos. Kretingos biblioteka turėjo įžymaus Lie- 
tuvos botaniko kun. J. A. Pabrėžos rankraščius ir didžiausią Lietu- 
voje inkunabulų rinkinį, iš viso 40 inkunabulų.!* Šiam inkunabulų 
skaičiui išryškinti verta palyginimui pažymėti, kad Vilniaus Univer- 
siteto biblioteka, surinkusi iš visos Lietuvos dvarų ir vienuolynų bei 
Vytauto Didžiojo Universiteto visus inkunabulus, dabar teturi tik 310 
tokių knygų.“ Kretingos vienuolyno biblioteka labai praturtėjo, kai 
testamentu gavo dalį J. K. Gintilos knygų ir Telšių bernardinų vie- 
nuolyno biblioteką. Taigi 1866 m. Kretingos vienuolyno biblioteka 
jau turėjo apie 3.000 knygų. 

Raseinių pijorų ir karmelitų vienuolynų bibliotekose taip pat 
buvo retų XVI-XVII a. knygų, kurios 1842 m. atiteko Žemaičių 
seminarijos bibliotekai Kaune. Ši seminarija gavo iš viso 926 knygas, 
kurių tarpe buvo 472 knygos lotynų kalba ir 6 lietuvių kalba.!* 

Nei vienuolynų bibliotekos, nei mokyklų bibliotekos tuo metu 
nerinko specialiai lituanistinio turinio knygų; lietuviškos knygos buvo 
tik religinio turinio ir jų buvo tik tiek, kiek buvo reikalinga dvasi- 

ninkams religinei praktikai. Tose vienuolynų bibliotekose pasitaiky- 
davo aktualių dalykų: teismuose pasakytų kalbų, seimų atstovų kalbų 
ir pamokslų užrašų. 

Senojo Vilniaus Universiteto veikimo metu Lietuvoje veikusios 
mokyklos jau pradėjo tvarkyti savo bibliotekas pagal universiteto 
nurodymus, ir mokyklų bibliotekose atsirado daugiau knygų pran- 
cūzų, lenkų ir rusų kalbomis; tačiau universitetas nesiūlė toms bib- 
liotekoms įsigyti lietuviškų knygų. 

Be privačių asmenų, vienuolynų, mokyklų, ilgainiui bibliotekas 
pradėjo steigti parapijos ir dekanatai, pvz. Vabalninkų parapija, kaip 
iš 1857 m. inventoriaus aiškėja, savo bibliotekoje tuo metu turėjo 
298 knygas, bet tik dvi lietuvių kalba ir vieną rusų kalba.“ 

Kol Lietuvos politinės sąlygos leido, Lietuvoje augo ne tik Vil- 
niaus Akademijos biblioteka, kaip centrinė viso krašto biblioteka, 
bet taip pat augo mokyklų, vienuolynų, parapijų, dekanatų, o ypač 
bibliotekos Lietuvos didikų, kurie buvo pamėgę knygą. Pvz. grafų 
Platerių biblioteka Daugėliškyje turėjo 15.000 tomų knygų; ji vėliau 
buvo perkelta į Kraslavą.“ Kitos grafų Platerių giminės šakos biblio- 
teka Belmonte turėjo 4.000 tomų knygų; Siesickių biblioteka — 7.000 
tomų, Vitgenšteinų Verkiuose — 5.000 tomų; grafų Kasakauskų Vait- 
kuškyje, Ukmergės aps., dar kitų Platerių Švėkšnoje, Gruževskių Kel- 
mėje bibliotekos turėjusios po 5.000 tomų, grafo Čapskio Kėdainiuose 
2.670 knygų.“ 

Beveik visos šios bibliotekos, be knygų, dar turėjo rankraščių, 
dokumentų, įvairios archyvinės medžiagos, medalių ir numizmatikos 
rinkinių. Tokiais rinkiniais ypač garsėjo Gorskių biblioteka Salan- 
tuose.!* 


Vilniaus Akademijos biblioteka 


Vilniaus Jėzuitų Akademijos biblioteka, gavusi karaliaus Žygi- 
manto Augusto ir vysk. sufragano G. Albinijaus bibliotekas, jau tu- 
rėjo apie 4.000 tomų knygų. Pirmas smūgis akademijos bibliotekai 
buvo 1584 ir 1610 metų Vilniaus miesto gaisrai, padarę žalos tai 
bibliotekai. Tačiau didesnė nelaimė ištikusi patį Vilnių ir Vilniaus 
Akademijos biblioteką buvo rusų invazija į Lietuvą ir Vilniaus okupa- 
cija, prasidėjusi 1655 m. ir trukusi ligi 1661 m. Ryšium su šia okupa- 
cija akademijos bibliotekos knygų dalis buvo jėzuitų išvežta į Ka- 
raliaučių. Išvežtųjų bibliotekos knygų dalis iš Karaliaučiaus pateko 
į Švediją karaliaus bibliotekon, į Krokuvą ir dalis jų atiteko Kara- 
liaučiaus universiteto bibliotekai. Daugumas išvežtųjų knygų į Vil- 
niaus Akademijos biblioteką nebuvo sugrąžintos. Taip pat šios rusų 

Žygimanto Augusto bibliotekos knyga 


okupacijos metu daug kultūrinių turtų buvo išgabenta iš Vilniaus 
į Rusiją. 

Nepaisant šių sukrėtimų, Vilniaus Akademijos biblioteka ir to- 
liau augo daugiausia dovanotų knygų palikimais. 1773 m. Vilniaus 
Akademijos biblioteka turėjo 11.000 tomų knygų, kurių 90 7 buvo 
lotynų kalba, apie 250 knygų lenkų kalba ir 7 lietuvių kalba.?? 

Kai Vilniaus Jėzuitų Akademija buvo perorganizuota į Vyriausią- 
ją Lietuvos Mokyklą, jos biblioteka 1800 m. jau prilygo Krokuvos 
universiteto bibliotekai.*? Primintina, kad nors akademijos spaustuvė 
išspausdino keliasdešimt lietuviškų spaudinių, tačiau į akademijos 
biblioteką pateko tik septyni lietuviški spaudiniai. 

1803 m. Lietuvos Vyriausioji Mokykla gavo naują liberalų uni- 
versiteto statutą ir oficialų Vilniaus Universiteto vardą. Pačioje uni- 
versiteto veiklos pradžioje universiteto bibliotekos knygų skaičius 
nurodomas labai nevienodas — tarp 9.000 ir 12.000 tomų knygų.* 
1805 - 1825 m. Vilniaus Universiteto bibliotekai vadovavo G. E. Gro- 

dekas (Groddeck), jo padėjėju ligi 1808 metų buvo K. Kantrimas, 
vėliau A. Bohatkevičius, skaitęs universitete bibliografijos kursą. 

K. Kantrimas nemaža nusipelnė sutvarkydamas šią biblioteką ir su- 
rašydamas knygų katalogus, vardu „Librorum caesarae Vilnensis 
Indices“. 

1805 m. vasario 12 d. Vilniaus Universiteto biblioteka buvo ati- 
daryta viešam naudojimuisi, išskyrus sekmadienius bei šventes.?? Šia 
biblioteka galėjo naudotis visi gyventojai, bet į namus knygas galėjo 
imti tik universiteto personalas ir tarnautojai bei gimnazijos moky- 
tojai. Bibliotekos skaityklą kasdien aplankydavo vidutiniškai 50 skai- 
tytojų. 

Jei 1803 m. Vilniaus Universiteto biblioteka turėjo per 9 - 12 tūks- 
tančių tomų knygų, tai 1812 m. universiteto bibliotekos katalogas 
jau rodo, jog ji turėjo 13.254 veikalų pavadinimus su 18.025 tomų 
knygų.“ 1826 m. ši biblioteka paaugo ligi 40.000 tomų.** Ligi 1831 m. 
Lietuvos sukilimo Vilniaus Universiteto biblioteka augo ne tik tomų 
skaičiumi, bet ir knygų retenybėmis: 1816 m. biblioteka gavo iš po- 
jėzuitinės Slucko kolegijos 2.200 knygų ir ranka nurašytą 1529 m. 
Lietuvos Statutą; * 1831 m. ši biblioteka jau turėjo daugiau kaip 
50.000 knygų (51.837).* Kad tokį knygų skaičių Vilniaus Universite- 
to biblioteka tada turėjo, patvirtina ir Lietuvos kultūros istorikas M. 
Balinskis? 

Vilniaus Universiteto bibliotekai augti padėjo ir Rusijos vy- 
riausybės kasmet skiriamos vis didesnės pinigų sumos šios bibliote- 
koms reikalams: 1818 m. buvo skirta tik 134 rubliai, o 1821 m. jau 
5.593 rubliai. 

Jeigu ligi šiol buvo kalbama apie Vilniaus Universiteto biblio- 
tekos augimą ir jos turtus, tai po 1832 m. gegužės 1 d., kai Vilniaus 
Universitetas rusų valdžios buvo uždarytas, Vilniaus mokslo apygar- 
da panaikinta ir kai universiteto likvidavimas buvo pavestas Gudi- 
jos mokslo apygardos viršininkui G. Kartaševskiui, tai nuo tada uni- 
versiteto biblioteka buvo pradėta draskyti ir knygos skirstyti įvairioms 
kitoms mokslo institucijoms. Pagal Rusijos švietimo ministerijos pra- 
nešimus, iš Vilniaus Universiteto bibliotekos Kijevo universitetas ga- 
vo 7.819 tomų knygų, 848 medalius, senovės ir naujųjų laikų, 1.459 
monetas ir daug įvairių instrumentų; Charkovo universitetas — 4.321 
tomą. 1838 m. iš Petrapilio specialiai atsiųstoji revizijos komisija 
tikrinti tada dar paliktas veikti Dvasinės Akademijos ir Medicinos - 
Chirurgijos Akademijos bibliotekas iš jų dar išskyrė apie 2.000 kny- 
gų Kijevo universitetui.*š 

Be Charkovo ir Kijevo universitetų, Gudijos mokslo apygarda 
iš Vilniaus Universiteto bibliotekos gavo 9.000 tomų knygų, dalį kny- 
gų gavo Rusijos mokslo akademija Petrapilyje, o likusios tos biblio- 
tekos knygos buvo išskirstytos Vilniuje palikusioms veikti Dvasinei 

ir Medicinos - Chirurgijos akademijoms ir Vilniaus Astronomijos Ob- 
servatorijai (484 knygos).*?* Tačiau 1841 m. gruodžio 31 d. caro Mi- 
kalojaus įsakymu buvo sustabdyta ir šių akademijų veikla nuo 1842 m. 
rugsėjo 1 d. 

Medicinos - Chirurgijos Akademija buvo visai uždaryta, o Dva- 
sinė Akademija perkelta į Petrapilį. Medicinos - Chirurgijos Akade- 
mijos biblioteka, turėjusi 21.000 tomų knygų, buvo padalinta tarp 
Kijevo, Kazanės, Maskvos, Tartu ir Odesos universitetų? Gamtos 
mokslų kabinetus, preparatus ir net botanikos sodo augalus savitar- 
pyje taip pat išsidalijo Rusijos universitetai. Šie visi turtai buvo kau- 
piami iš senų laikų; ir karalius Stanislovas Augustas buvo pado- 
vanojęs daug vertingų gamtos mokslų eksponatų bei preparatų rin- 
kinį.3! 

Medicinos - Chirurgijos Akademijos archyvas buvo išskirstytas 
į tris dalis: Kijevui, Petrapiliui ir Gudijos mokslo apygardai? Iš 
Vilniaus Astronomijos Observatorijos taip pat buvo išvežta apie 
200 geriausių veikalų į Pulkovo observatoriją. 

1655 m. pradėtasis caro Aleksiejaus Lietuvos kultūros turtų gro- 
bimas buvo tęsiamas ir kitų Rusijos valdovų: carės Kotrynos II 
paliepimu iš kunigaikščių Radvilų Nesvyžiaus bibliotekos į Rusiją 
buvo išvežta 17.000 tomų knygų, iš Kremenčiaus liciejaus — 30.000 
tomų.** Po 1831 m. sukilimo numalšinimo nukentėjo ne tik Vilniaus 
Universiteto biblioteka, bet buvo naikinamos ir vienuolynų, mokyk- 
lų bei privačių asmenų bibliotekos. 

Po sukilimo iš pradžių rusų valdžia mėgino skelbti konfiskuotų 
dvarų bibliotekų varžytynes, bet, nesulaukusi iš tų varžytynių dide- 
lės naudos, 1837 m. įsakė sudaryti konfiskuotų dvarų bibliotekų są- 
rašus ir perduoti juos švietimo ministerijai. Rusijos švietimo minis- 
terija vienuolynų bibliotekas koncentruodavo į tam tikrus vienuoly- 
nus, o dvarų bibliotekų knygų dalį atiduodavo mokyklų bibliotekoms. 
Iš uždarytų Dotnuvos, Tytuvėnų, Telšių bernardinų vienuolynų bib- 
liotekų knygos buvo suvežtos į Paparčių vienuolyną, Trakų aps.** 

Po Vilniaus Universiteto uždarymo ir jo bibliotekos išskirstymo 
Lietuvoje nepaliko jokios viešosios bibliotekos, kuri būtų telkusi 
krašte išspausdintus leidinius ir kitur spausdinamus veikalus apie 
Lietuvą ir jos žmones. Žodžiu, Lietuva liko apiplėšta ir nuskurdinta, 
palikta užmarščiai. 

Po ilgesnio reakcingojo Mikalojaus I valdymo 1855 m., jau Alek- 
sandro II valdymo metu, grafas E. Tiškevičius gavo rusų valdžios 
leidimą steigti Vilniuje Senovės Muziejų ir Archeologijos Komisiją. 
Lietuvos visuomenė šį E. Tiškevičiaus sumanymą parėmė ir pradėjo 
siųsti steigiamajam muziejui įvairių eksponatų. Archeologijos Komi- 

sija ėmė rūpintis ir steigimu Vilniuje viešosios bibliotekos, kuriai 
pats E. Tiškevičius padovanojo 3.000 knygų. Per trumpą laiką — 
1858 m. biblioteka jau turėjusi 11.428 knygas, 1.671 rankraštį, kurių 
vienas buvęs 1492 metų, 3.000 monetų, įvairių žemėlapių ir archeo- 
loginių eksponatų ir beveik visų Lietuvos bajorų herbų ir antspaudų 
rinkinį.“ Archeologijos Komisijos nariai buvo M. Balinskis, Ig. Chodz- 
ka, V. Syrokomlė, V. Polis, J. Jaroševičius, Ad. Zavadskis ir kiti. 
1865 II 27 Vilniaus generalgebernatorius M. Muravjovas įsakė švieti- 
mo apygardos globėjui nutraukti „kenksmingą“ Archeologijos Ko- 
misijos veiklą. Ji buvo pakaltinta dirbanti ne švietimo, bet lenkų 
reikalams?“ 

Po 1863 m. sukilimo vėl buvo uždaryta daug vienuolynų, mo- 
kyklų ir konfiskuotos jų bei sukilėlių dvarų bibliotekos. Kadangi 
rusų administracijai reikėjo tvarkyti konfiskuotų dvarų, vienuolynų 
bei mokyklų bibliotekų turtą, tai vėl buvo nuspręsta Vilniuje įsteigti 
viešąją biblioteką, į kurią pateko net 26 vienuolynų bibliotekos.“ 
Ypač buvo turtinga Gardino domininkonų biblioteka (įsteigta 1762 m.), 
kuriai domininkonų provincijolas D. Sivickis buvo atidavęs savo 
10.000 tomų knygų biblioteką. Į šią Vilniaus biblioteką tada pateko 
grafų Platerių, Čapskio, I. Onacevičiaus, T. Narbuto ir kitų didi- 
kų bei bajorų knygos. Carinė valdžia, steigdama šią biblioteką, ti- 
kėjosi, kad per ją galės skleisti autokratijos, pravoslavijos ir rusiš- 
kumo idėjas, visai nesirūpindama, kad ji patarnautų Lietuvos krašto 
ir lietuvių tautos reikalui. Todėl biblioteka per daug nesirūpino 
rinkti knygų lietuvių kalba ir apskritai lituanistinių dalykų. 

Naujai suorganizuotoji Vilniaus Viešoji Biblioteka vėl buvo įsteig- 
ta uždarytojo Vilniaus Universiteto bibliotekos patalpose. Ilgainiui 
šioje bibliotekoje buvo suorganizuotas atskiras „lietuvių-žemaičių“ 
skyrius, kuriame 1877 m. buvo tik 360 knygų. Nuo 1903 m. Vilniaus 
Viešoji Biblioteka pradėjo gauti lietuviškų knygų iš Amerikos, o nuo 
1904 m., spaudą atgavus, biblioteka gaudavo vadinamajame Šiaurės 
Vakarų Krašte visų išspausdintų leidinių privalomus nemokamus eg- 
zempliorius. Tad prieš Pirmąjį Pasaulinį karą biblioteka jau turėjo 
didesnį kiekį lietuviškų knygų.*š 

Ši biblioteka ligi Pirmojo Pasaulinio karo vienų duomenimis tu- 
rėjo daugiau kaip 260.000 knygų, kitų — daugiau kaip 300.000 kny- 
gų ir apie 100.000 dubletų. Dubletų gausumą galima paaiškinti tuo, 
kad toji Vilniaus Viešoji Biblioteka buvo sudaryta, kaip anksčiau 
minėta, iš sugrobtų Lietuvos dvarų ir vienuolynų bibliotekų. Cari- 
nėje Rusijoje pagal knygų skaičių Vilniaus Viešoji Biblioteka užėmė 
ketvirtąją vietą.“? Verta pažymėti, kad ne visos Lietuvos dvarų, vie- 
nuolynų bei atskirų asmenų konfiskuotos knygos pateko į Vil- 

niaus Viešąją Biblioteką. Daug jų, ypač vertingesnių, visa rank- 
raštinė ir archyvinė medžiaga vis buvo siunčiama Petrapilio vieša- 
jai bibliotekai, pvz. ten pateko K. Nezabitausko ir kitų asmenų bib- 
liotekos. 

Pirmojo Pasaulinio karo metu pasikartojo ta pati Lietuvos bib- 
liotekų apgrobimo istorija: 1915 m., artėjant karo frontui, iš Vilniaus 
Viešosios Bibliotekos daug vertingų knygų vėl buvo išvežta į Rusi- 
Ją. 

Po Pirmojo Pasaulinio karo 1919 m. Vilniaus Viešąją Biblioteką 
perėmė naujai įsteigtasis lenkų Stepono Batoro Universitetas. 1926 
metais šio universiteto biblioteka palikimu gavo labai vertingą bu- 
vusio senojo Vilniaus Universiteto prof. J. Lelevelio biblioteką, susi- 
dedančią iš 1.500 knygų, kurioje buvo daug retų veikalų Lietuvos 
istorijai tyrinėti. Be knygų, J. Lelevelio bibliotekoje buvo itin ver- 
tingas kartografijos rinkinys — XVI - XVII a. atlasų, meno albumų, 
raižinių ir kt. 

Antras vertingas knygų rinkinys 1940 m. buvo atiduotas jau 
Vilniaus Universiteto bibliotekai, būtent Vilniaus Medicinos Draugi- 
jos, įsteigtos 1805 m., biblioteka (apie 24.000 knygų), šios draugijos 
archyvas bei įvairi tos draugijos narių rankraštinė medžiaga. 

Įdomu pažymėti, kad ši medicinos draugija nuo 1873 m. palaikė 
santykius ir keitėsi savo leidiniais su Smitsoniniu (Smithsonian) 
institutu Vašingtone. 

1918 m. jau Sovietų Rusijos liaudies komisarų taryba priėmė 
dekretą kultūros turtams grąžinti į jų kilmės kraštus. Ir nors tas de- 
kretas buvo paties Lenino pasirašytas, tačiau tik nežymi dalis kul- 
tūrinių vertybių buvo sugrąžinta Nepriklausomai Lietuvai. Tik po 
Antrojo Pasaulinio karo, kai Vilnius ir visa Lietuva vėl pateko į 
Sovietų Rusijos okupaciją, Vilniaus Universiteto vadovybė susirū- 
pino ieškoti ir atgauti keliais atvejais išvežtas iš Vilniaus Universiteto 
bibliotekos į Rusiją didžiai vertingas knygas ir rankraščius. Po ilgų 
metų ir nelengvų derybų su Maskva ir po kai kurių sutartų atlygini- 
mų už grąžinamas knygas iki 1966 m. Vilniaus Universitetui iš So- 
vietų Rusijos bibliotekų buvo sugrąžinta tik kiek daugiau kaip 15.000 
tomų knygų. Tačiau kitos išvežtos knygos dar yra nesugrąžintos ir 
vis dar laikomos įvairiose Rusijos bibliotekose.*? 

Čia itin atkreiptinas dėmesys į Lietuvos Metrikos negrąžinimą. 
Lietuvos Metrika yra Lietuvos Didžiosios Kunigaikštijos kanceliari- 
jos archyvas, apimąs 1386 - 1794 m. laiko tarpą, kuriame buvo laikomi 
kunigaikštijos valstybiniai raštai, privilegijos, unijų aktai, sutartys su 
kitomis valstybėmis ir t. t. 

1794 m. caro įsakymu Lietuvos Metrika buvo išvežta į Petrapilį. 
Dokumentai Lietuvos užsienio politikos reikalais buvo atrinkti ir ati- 
duoti Rusijos užsienių reikalų kolegijai (ministerijai), gi Lietuvos 
vidaus reikalų dokumentai buvo palikti Rusijos senate. 1887 m. Lie- 
tuvos Metrika buvo pervežta į Maskvą ir ligi dabar laikoma centri- 
niame valstybės senųjų aktų archyve. Nors 1920 VII 12 taikos sutar- 
timi su Sovietų Rusija buvo įtrauktas net atskiras Lietuvos Metrikos 
grąžinimo punktas, tačiau Sovietų Rusija jo nevykdė. 


Lituanistinių bibliotekų augimas 


1865 m. caro valdžiai uždarius Senovės Muziejų ir Archeologijos 
Komisiją Vilniuje, Lietuvoje nebeliko institucijos, kuri būtų galėjusi 
legaliai rūpintis Lietuvos kultūrine praeitimi, jos istorija ir vienoje 
vietoje kaupti krašto kultūrinius lobius. 

Kai tik po 1905 m. revoliucijos politinės sąlygos Lietuvoje pasi- 
keitė, lietuvių šviesuomenė šiuo reikalu susirūpino ir nutarė steigti 
Lietuvių Mokslo Draugiją Vilniuje. 1907 m. tą draugiją įsteigus, tuo- 
jau buvo pradėta organizuoti ir jos biblioteka, kuri gana sparčiai 
augo: 1908 m. ji turėjo 7.000 knygų, 1909 m. — 9.000,* 1919 m. jau 
turėjo 19.500 tomų,** 1939 m. — 42.000.3 

Ligi Lietuvos Universiteto bibliotekos suorganizavimo Kaune, 
Lietuvių Mokslo Draugijos biblioteka Vilniuje buvo viena rimčiausių 
bibliotekų lituanistinėms studijoms. Dr. J. Basanavičius pirmasis pa- 
aukojo Lietuvių Mokslo Draugijos bibliotekai daugiau kaip 3.000 
knygų. Knygas aukojo ir kiti lietuviai inteligentai bei organizacijos. 
1911 m. Lietuvių Mokslo Draugijos bibliotekai atiteko S. Daukanto 
biblioteka (345 knygos), kurių sąrašą yra sudaręs M. Biržiška ir jį 
išspausdinęs „XXVII knygos mėgėjų“ metraštyje.** 

Pats J. Basanavičius apie Lietuvių Mokslo Draugijos bibliotekos 
reikšmę ateičiai turėjo tokią viziją: „Draugijos knygynas ilgainiui 
rasis pavirs tautos biblioteka, kurioje turėtų būti surinkta visa ką 
patys lietuviai savo kalba arba svetimomis kalbomis yra rašę ir kas 
svetimtaučių literatūroje yra apie Lietuvą ir lietuvius rašyta“.** - 

Lituanistinę medžiagą Vilniuje dar telkė 1912 m. įsteigta Vrub- 
levskių vardo biblioteka. Jos tikslas buvo rinkti ir saugoti spaudi- 
nius, žemėlapius, rankraščius ir visą kitą medžiagą, kuri savo turi- 
niu arba kilme yra susijusi su buvusios Didžiosios Lietuvos Kunigaikš- 
tystės teritorija. 1936 m. ši biblioteka jau turėjo daugiau kaip 80.000 
tomų knygų ir ypač daug masonikos. Iki 1939 m. Vrublevskių biblio- 
teka išaugo ligi 180.000 tomų.“ Tų pat 1939 m. rudenį Vilnių bol- 
ševikams okupavus ir vėl istorija pasikartojo: iš Vrublevskių bibliote- 

kos bolševikai išvežė į Sovietų Rusiją daug archyvinės medžiagos, 
knygų ir vertingų masonikos dalykų. 


Lietuvos Universiteto bibliotekos steigimas 


1922 m. vasario 16 d. buvo iškilmingai atidarytas Lietuvos Uni- 
versitetas ir netrukus buvo susirūpinta universiteto bibliotekos stei- 
gimu. Tuoj pat buvo sudaryta laikinoji bibliotekos komisija iš šių 
universiteto dėstytojų: E. Volterio, St. Šalkauskio, A. Voldemaro, K. 
Vasiliausko ir K. Regelio. 1922 m. balandžio mėn. laikinoji biblio- 
tekos komisija nutarė prašyti, kad Švietimo Ministerija perleistų 
universitetui vadinamąjį Centrinį Valstybės Knygyną, kuris buvo 
įsteigtas 1919 m. gruodžio 20 d. ir kuris pradėjo rinkti paliktas be 
globos dvarų bibliotekas: Žagarės Naryškino, Kalnaberžės Stoly- 
pino, kurio bibliotekos rankraštinė ir archyvinė medžiaga buvo iš- 
vežta į Vokietiją, Rietavo Oginskių ir kitų. 

Dar buvo nupirktos Veprių Broel-Platerio, Vaitkuškio — Korvi- 
no-Kasakausko bibliotekos“ Į Centrinį Valstybės Knygyną buvo su- 


vežtos ir rusų įstaigų paliktos bibliotekos. 

Universiteto bibliotekos reikalu spaudoje rašė E. Volteris už 
perleidimą universiteto bibliotekai Centrinio Valstybės Knygyno, bet 
Vaclovas Biržiška taip pat spaudoje pasisakė už atskiros universi- 
teto bibliotekos steigimą.** 


Kadangi Švietimo Ministerija nesutiko perleisti universitetui 
Centrinio Valstybės Knygyno, tai 1922 m. rudens semestro pradžioje 
buvo sudaryta nuolatinė universiteto bibliotekos komisija, kuriai pir- 
mininkavo anuometinis prorektorius V. Čepinskis, o tos komisijos 
nariai buvo: E. Volteris, Pr. Kuraitis, K. Vasiliauskas, K. Regelis. 
Komisija tuoj pat sudarė bibliotekai laikyti sąmatą, numatė etatus 
bei išrinko bibliotekos vedėju Vaclovą Biržišką, kuris nuo 1923 m. 
sausio 1 d. pradėjo bibliotekai vadovauti ir šias pareigas ėjo ligi 
1944 m. liepos mėn. Jo padėjėju trumpą laiką buvo mjr. A. Ru- 
žancovas. 

Visą Lietuvos nepriklausomybės metą veikė universiteto bib- 
liotekos komisija, kuriai primininkaudavo universiteto prorektorius ir 
nariais buvo po vieną atstovą nuo kiekvieno fakulteto. Šioje ko- 
misijoje dalyvavo bibliotekos vedėjas, vėliau pavadintas direktoriu- 
mi. Ilgiausia šios komisijos pirmininku buvo Bl. Čėsnys. 

Bibliotekos komisija rūpinosi bibliotekos sąmata, etatais, nusta- 
tinėjo bibliotekos tvarkymo principus, o taip pat sprendė atskirų 
didesnių bibliotekų pirkimą.“ Kaip ir visoms kitoms Lietuvos Uni- 

versiteto įstaigoms, didžiausią rūpestį sudarė patalpų reikalas. Pra- 
džioje biblioteka knygas laikė spintose universiteto koridoriuose, kol 
pagaliau 1929 m. gavo nuolatines pakenčiamesnes patalpas didžiuo- 
siuose universiteto rūmuose. Tačiau ir šios patalpos nebuvo pri- 
taikytos bibliotekos reikalams, nes ypač trūko erdvesnių patalpų stu- 
dentų bei profesorių skaitykloms. Tad bibliotekos vadovybei buvo 
daug rūpesčio sudaryti tinkamas sąlygas studentams knygomis nau- 
dotis. 

Universiteto bibliotekos užuomazgai iš Aukštųjų Kursų buvo 
„ gauta 40 knygų. Bibliotekos reikalu pirmasis Lietuvos Universiteto 
rektorius J. Šimkus, sekretorius Bl. Čėsnys ir bibliotekos direkto- 
rius Vc. Biržiška per spaudą atsišaukimu kreipėsi į Lietuvos visuo- 
menę, prašydami bibliotekos steigimą paremti piniginėmis aukomis, 
knygomis, rankraščiais, archyvine medžiaga, nes ir seniau Rusijoje, 
Lenkijoje ir kitur Lietuvos kultūros turtais buvo sukurtos turtingos 
bibliotekos.'* Paminėtąjį atsišaukimą išspausdino ir JAV lietuvių spau- 
da, ir greit buvo sulaukta džiuginančių rezultatų. Pačioje pradžioje 
universiteto biblioteka gavo gana daug aukų tiek iš atskirų asmenų, 
tiek ir iš įvairiausių institucijų. 

Jau 1923 m. biblioteka iš asignuotų valstybės lėšų nupirko 3.689 
knygas, aukų gavo 20.311 knygų, ir tų metų pabaigoje biblioteka 
jau turėjo 24.000 knygų. 1924 m. birželio mėn. — jau turėjo 28.140 
knygų.*! Pirmųjų kelerių bibliotekos veikimo metų rezultatai džiugi- 
no, nes knygų skaičius pastoviai augo, pvz. 1924 m. pabaigoje biblio- 
tekoje jau buvo 30.969 knygos, 1925 m. pabaigoje — 39.448 knygos, 
1926 m. pabaigoje — 44.698 knygos.?* 

Knygų skaičius bibliotekoje sparčiai didėjo ne tiek dėl jų pirkimo 
iš sąmatos skirtų lėšų, kiek dėl gaunamų aukų knygomis iš atski- 
rų asmenų ir iš įvairiausių institucijų, o vėliau dėl pasikeitimo leidi- 
niais su užsienio mokslo įstaigomis bei gaunamo privalomojo egzemp- 
lioriaus visų Lietuvoje spausdinamų knygų ir visų kitų leidinių. Čia 
reikia pabrėžti paradoksalų reiškinį, kad kai kurios valstybinės įstai- 
gos savo leidinius siuntinėjo užsienio bibliotekoms, bet savajai uni- 
versiteto bibliotekai jų neduodavo, kol jos įstatymo nebuvo įpareigo- 
tos siuntinėti privalomą egzempliorių ir Lietuvos Universiteto biblio- 
tekai. Taip pat 1919 m. spaudos įstatymas buvo įpareigojęs visas 
spaustuves siuntinėti kiekvieno spaudinio 8 egzempliorius apskrities 
ir miesto viršininkams, tačiau nebuvo įpareigojimo siųsti bent vieną 
egzempliorių Lietuvos Universiteto bibliotekai. 

Todėl Lietuvos Universiteto bibliotekos komisija parengė spau- 
dos įstatymo pakeitimo projektą, kuriame buvo numatyta, kad uni- 
versiteto bibliotekai privaloma siuntinėti ne vien Lietuvoje visų 

spausdinamų leidinių po vieną egzempliorių, bet taip pat ir visų Lie- 
tuvoje platinamų knygų. 

1935 m. naujas spaudos įstatymas palengvino gauti privalomą 
leidinių egzempliorių universiteto bibliotekai, ir tatai pagelbėjo jai 
komplektuoti leidinius. Tačiau su autonominiu Klaipėdos kraštu dėl 
šio reikalo buvo sunkumų, taip pat buvo sunkumų vėliau, nuo 1939 m., 
ir su Vilniaus spaustuvėmis. Tokių sunkumų su Vilniaus spaustuvė- 
“ mis dėl privalomojo egzemplioriaus gavimo turėjo ir senojo Vilniaus 
Universiteto biblioteka, cariniu metu — Vilniaus Viešoji Biblioteka, 
o taip pat ir Lietuvos Universitetai.“* 

Švietimo Ministerija, dar prieš Lietuvos Universiteto atidary- 
mą, buvo nupirkusi iš Karaliaučiaus univ. prof. A. Bezzenbergerio 
didžiai vertingą lituanistinę biblioteką, kuri turėjo 3.441 tomą knygų, 
1167 brošiūras, žemėlapių ir dokumentų, iš viso 4.608 vienetus, ku- 
rių tarpe buvo 1545 m. prūsų katekizmas ir Bretkūno postilė.“* 

Įvairių leidinių atsiuntė New Yorko, Uppsalos, Paryžiaus, Hel- 
sinkio, Heidelbergo ir kiti universitetai. Atskirai tenka paminėti 
JAV Smitsoninis institutas, įsteigtas 1846 m., kurio vienas pagrindi- 
nių tikslų buvo pasikeitimas mokslo veikalais. Šiuo reikalu jis tar- 
pininkavo ir Lietuvos Universitetui. 

Lietuvos Universiteto biblioteka 1923 - 1924 m. universiteto apy- 
skaitoje išspausdino platų aukotojų sąrašą,“ kur pažymima, kad per 
Smitsoninį institutą biblioteka gavo 3.191 mokslo veikalą.““ 

Be aukojamų knygų, netrukus biblioteka įsigijo kelių mirusių 
profesorių specialinių mokslų bibliotekas: Karaliaučiaus universiteto 
prof. L. Cohno chemijos mokslų biblioteką, barono Tollio (Tartu) 
— geografijos ir geologijos mokslų biblioteką, Miuncheno univ. prof. 
A. Vosso — matematikos mokslų biblioteką, Boyseno — klasikinės fi- 
lologijos biblioteką. Per Užsienių Reikalų Ministeriją buvo gautos 
profesorių Henzlio ir Mamgreno bibliotekos, o Amerikos lietuvių 
surinktomis aukomis buvo nupirktos kun. A. Burbos ir J. Žiliaus 
bibliotekos ir padovanotos universiteto bibliotekai““ Taip pat Lie- 
tuvos Universiteto bibliotekai atiteko mirusiųjų universiteto pro- 
fesorių ar Lietuvos visuomenės veikėjų bibliotekos, pvz. K. Būgos, 
J. Jablonskio, St. Didžiulio, J. Širvydo ir kitų. 

Centrinis Valstybės Knygynas taip pat atidavė universiteto bib- 
liotekai visus dubletus ir 1934 m. iš šios bibliotekos buvo išskirtos 
senesnės mokslo turinio knygos ir brošiūros, iš viso 34.000 knygų, 
ir perduotos Vytauto Didžiojo Universiteto bibliotekai5* Archeolo- 
gijos Komisija perdavė universitetui visas ne archeologinio turi- 
nio knygas. 

Atskirai reikia pasakyti apie Raudondvario grafo A. Tiškevičiaus 
biblioteką, kurios dalis savotišku būdu atiteko Lietuvos Universiteto 
bibliotekai. Į A. Tiškevičiaus biblioteką pateko senojo Vilniaus Uni- 
versiteto prof. M. Polinskio-Pelkos labai vertinga biblioteka, kurią 
Tiškevičius 1902 m. nupirko iš J. Gurskio ir kurioje buvo net 119 
XVI a. knygų, 545 — XVII a., 1578 — XVIII a., jų tarpe lietuviškų — 
XVII a. — 3, XVIII a. — 2, XIX a. — 6 knygos." Grafas A. Tiškevičius 
dalį savo bibliotekos knygų pardavė T. Vrublevskio bibliotekai Vil- 
niuje, dalį padovanojo lenkų Mokslo Mėgėjų Draugijai Vilniuje, 
daug knygų bei archyvinės medžiagos pardavė Lenkijos bibliotekoms. 
Po Pirmojo Pasaulinio karo, ko Tiškevičius negalėjo išvežti į Lenki- 
ją, tai pardavė Kauno vokiečių knygyno savininkui Fischeriui, kuris 
jas visas — 7.809 tomus — padovanojo Lietuvos Universiteto biblio- 
tekai. Tatai buvo pati stambiausioji atskiro asmens vertingų knygų 
dovana bibliotekai“? A. Tiškevičius tokiu būdu sunaikino Lietuvoje 
surinktą labai vertingą biblioteką, dalį knygų parduodamas užsienio 
bibliotekoms ar atskiriems asmenims, kitas savo knygas įvairiu būdu 
išsklaidydamas tarp kitų bibliotekų. 

Universiteto biblioteka, nuolat papildoma pirktomis knygomis, 
knygų dovanomis ir privalomais egzemplioriais bei mainais, be per- 
stogės augo ir turtėjo. 1933 m. sausio mėn. 1 d. biblioteka jau turėjo 
05.388 tomų knygų, o 1937 m. sausio mėn. 1 d. — 155.470 tomų.“! 

Per pirmąjį bibliotekos dešimtmetį knygų kasmet bibliotekoje 
vidutiniškai padaugėdavo 9.000 tomų. Vėliau knygų metinis prieaug- 
lis pašoko ligi 15.000 per metus. Iš tikrųjų bibliotekos knygų prieauglį 
turėjo sudaryti ne aukojamos knygos, bet perkamos knygos ir žur- 
nalai, nes tik pati biblioteka geriausiai galėjo žinoti, kurių mokslo 
sričių knygų ir žurnalų labiausiai reikalinga. 1932 m. biblioteka tu- 
rėjo žurnalų: rusų kalba 3.544 tomų, vokiečių — 3.375, anglų — 2.377 
ir lietuvių kalba 1.418 tomų. Bibliotekai buvo nelengva sukomplek- 
tuoti lietuviškus žurnalus, išėjusius prieš 1915 m.“* 

Vytauto Didžiojo Universiteto biblioteka 1922 - 1936 m. iš valsty- 
bės iždo pagal sąmatą kasmet vidutiniškai tegaudavo po 47.000 litų 
per metus knygoms pirkti ir joms įrišti. O 193711 d. visos biblio- 
tekos knygos buvo vertinamos daugiau kaip 2.229.000 litų.“ 

1939 m. Vytauto Didžiojo Universiteto biblioteka, drauge su fa- 
kultetinėmis bibliotekomis, išaugo iki 300.000 tomų su viršum, o 
1940 m. — 350.000 tomų.“** 


Bibliografijos Institutas 


1923 m. gruodžio mėn. bibliotekos komisijos nutarimu, universi- 
teto senato patvirtintu, prie universiteto bibliotekos buvo įsteigtas 

Bibliografijos Institutas, kurio direktoriumi visą laiką taip pat buvo 
bibliotekos direktorius Vc. Biržiška. Pagal priimtąjį statutą Biblio- 
grafijos Instituto tikslas buvo registruoti, tvarkyti ir parengti visų 
Lietuvoje išleidžiamų spaudinių bibliografiją. Be to, į šią bibliogra- 
fiją turėjo būti įtraukiami ir užsienyje leidžiami leidiniai apie Lie- 
tuvą ir lietuvius, ne vien tik lietuvių, bet ir svetimomis kalbomis. 
Bibliografijos Institutas buvo Lietuvos Universiteto įstaiga, išlaikoma 
valstybės lėšomis. Kiekvienas universiteto fakultetas turėjo po vieną 
atstovą narį Bibliografijos Institute. 

Bibliografijos Institutas savo darbą derino su tarptautinių bib- 
liografijų institucijų nuostatais, santykiaudamas su tarptautine in- 
telektualinio bendradarbiavimo komisija. 

Šio instituto neapmokamu reikalų vedėju ligi 1930 m. buvo ka- 
riuomenės bibliotekos vedėjas mjr. A. Ružancovas, o nuo 1931 m. 
instituto vedėja buvo paskirta A. Šalkauskaitė. 

Įkurtasis Bibliografijos Institutas tik nuo 1928 m. pradėjo siste- 
mMingai registruoti lietuviškus spaudinius ir juos skelbti „Bibliografi- 
jos Žiniose“, kurias ligi 1936 m. leido Spaudos Fondas, o nuo 1936 m. 
leido pats institutas. 


Universiteto bibliotekos darbas 


Vytauto Didžiojo Universiteto bibliotekos dir. Vc. Biržiška yra 
pabrėžęs, kad bibliotekai augti ir savo uždavinį tinkamai atlikti yra 
būtina: „1. Knygos ir kita mokslo medžiaga, 2. lėšos tai medžiagai 
įsigyti, 3. personalas tai bibliotekai aptarnauti, 4. tinkama patalpa 
visai bibliotekos medžiagai laikyti, ją skaitytojams naudotis ir bib- 
liotekai aptarnauti“.“* 

Pirmaisiais metais biblioteka neturėjo net atskiros patalpos, o ją 
tvarkė tik bibliotekos vedėjas bei sekretorius. Ligi 1930 m., drauge su 
direktoriumi, bibliotekoje tedirbo 6 tarnautojai. Nuo 1930 m. padėtis 
žymiai pagerėjo, nes bibliotekai buvo paskirta 20 etatinių tarnautojų, 
o vėliau jų skaičius dar buvo padidintas. 


1929 m. biblioteka buvo perkelta į didžiuosius universiteto rūmus, 
kur gavo gana kuklias patalpas, kurių dalis buvo pastato rūsyje.“ 

Be bibliotekos direktoriaus, atitinkamiems skyriams vadovavo: 
skaityklos vedėja B. Vileišytė-Tursienė, Bibliografijos Instituto ir sis- 
tematinio katalogo vedėja — A. Šalkauskaitė, rankraščių skyriaus ve- 
dėja — E. Eimaitytė, žurnalų skyriaus vedėja — M. Čilvinaitė, biblio- 
tekos kanceliarijos sekretorė — F. Šalkauskaitė ir bibliografas — Iz. 
Kisinas. 

Bibliotekos knygomis galima naudotis tik tada, kai jos jau suka- 
taloguotos. Pradžioje Lietuvos Universiteto knygų katalogavimas ėjo 
labai lėtai, nes tą darbą tedirbo tik vienas tarnautojas, todėl 1923 m. 
tepajėgė sukataloguoti tik 5.263 knygas, 1925 m. sukatalogavo 10.433, 
1926 m. — 16.904 knygas. Ligi 1927 m. universiteto biblioteka jau tu- 
rėjo 36.967 sukataloguotas knygas.“ 

Ligi 1930 m. biblioteka teturėjo tik abėcėlinį ir iš dalies pagal- 
binį dalykinį katalogą. Tik po 1930 m. biblioteka, gavusi daugiau 
tarnautojų, pradėjo sudarinėti ir sistematinį katalogą, kuris gerai 
bibliotekai yra būtinas. Į sistematinį katalogą dar buvo įtraukiami 
ir svarbesni žurnalų straipsniai. Sistematinio katalogo sudarymo dar- 
bui vadovavo A. Šalkauskaitė. Ligi 1940 m. į sistematinį katalogą 
jau buvo įtraukta apie 150.000 knygų, o 1941 m. sistematinis katalo- 
gas turėjo 200.000 knygų.“* Fakultetinės bibliotekos veikė savaran- 
kiškai, ir jos sistematinio katalogo nesudarinėjo. Vilniaus Universi- 
teto biblioteka sistematinį katalogą pradėjo sudarinėti tik 1950 m. 

Pagal Vytauto Didžiojo Universiteto reguliamMino taisykles, uni- 
versiteto bibliotekos knygomis ir bendrąja skaitykla galėjo naudotis 
universiteto vyresnysis, jaunesnysis ir pagalbinis mokslo personalas, 
studentai ir laisvieji klausytojai bei universiteto administracijos per- 
sonalas. Pašaliečiai turėdavo gauti bibliotekos direktoriaus sutikimą 
knygomis pasinaudoti. Profesorių skaitykla galėjo naudotis tik moks- 
lo personalas.“? 

Vilniaus Stepono Batoro Universiteto biblioteka pašaliečiai galėjo 
naudotis tik sumokėję tam tikrą abonentinį mokestį, o studentai — 
mokėdami mokestį už įvairius knygų užsakymo blankus.“ Dabargi 
Vilniaus Universiteto biblioteka pašaliečiai gali naudotis tik prista- 
tę savo darbovietės garantiją ir gavę mokslinės bibliotekos direk- 
toriaus leidimą.'! 

Lietuvos Universiteto biblioteka, atskira sąmata gavusi lėšų lei- 
diniams spausdinti, pirmuoju leidiniu 1929 m. išspausdino S. Dau- 
kanto „Darbus senuju Lituwiu yr Zemaycziu 1822 m.“ Tatai yra 
pirmutinis S. Daukanto veikalas, kuris buvo patekęs į Platerio biblio- 
teką ir ten išgulėjo ilgus metus. Antruoju leidiniu 1934 m. bibliote- 
ka išspausdino K. Jablonskio „Lietuvos Archyvą“ — XVI a. dvarų 
inventorius. 1937 m. biblioteka atgaivino kan. J. Tumo-Vaižganto 
„Mūsų Senovę“, kurią redagavo Vc. Biržiška ir kurioje buvo spaus- 
dinama bibliotekos rankraščių skyriaus medžiaga.'* Iki 1940 m. buvo 
išleista penkios „„Mūsų Senovės“ knygos. Vytauto Didžiojo Univer- 
siteto biblioteka savo klestėjimo buvo pasiekusi 1939 metais. 

Universiteto biblioteka palaikė santykius su užsienio biblioteko- 
mis: iš savo bibliotekos skolino knygas užsienio bibliotekoms ir at- 

virkščiai. Taip pat skolindavo iš savo bibliotekos knygas ir provin- 
cijos bibliotekoms. 

Vytauto Didžiojo Universiteto bibliotekos tarnautojų iniciatyva 
įsisteigė Lietuvos Bibliotekininkų Draugija, kuri palaikydavo santy- 
kius su Pabaltijo valstybių bibliotekininkais, dalyvavo Pabaltijo 
bibliotekininkų sąjungoje bei jos rengiamuose kongresuose. 

Vc. Biržiška visą laiką labai rūpinosi turėti bibliotekai moder- 
nius ir specialiai pritaikytus rūmus. Jeigu Lietuva nebūtų buvusi 
visų nelaimių užklupta, ši jo svajonė būtų buvusi realizuota, nes po 
universiteto klinikų statybos užbaigimo pirmiausia turėjo būti pradė- 
ta bibliotekos statyba, kuriai sklypas jau buvo įgytas netoli pirmųjų 
universiteto rūmų. 

1939 m. sugrąžinus Lietuvai Vilnių, 1940 m. pradžioje ten buvo 
nukelti Humanitarinių Mokslų, Teisių ir Matematikos - Gamtos fa- 
kultetai su savo fakultetinėmis bibliotekomis ir tais pat metais buvo 
perimta Stepono Batoro Universiteto biblioteka, kuriai buvo etatų nu- 
matyta 18 tarnautojų. Lenkų valdymo metu Stepono Batoro Univer- 
siteto biblioteka turėjo 38 tarnautojus.'* Iš Vytauto Didžiojo Univer- 
siteto bibliotekos į Vilniaus Universiteto biblioteką buvo nukelti 
E. Eimaitytė bibliotekos sekretore, Iz. Kisinas — katalogo tvarkytoju 
ir kelios tarnautojos. Vilniaus Universiteto pirmuoju bibliotekos 
direktoriumi taip pat buvo Vc. Biržiška, kuris šias pareigas ėjo ligi 
1942 m., kol nuolatiniu bibliotekos direktoriumi liko paskirtas V. Ma- 
ciūnas. 

Okupacijų metais — bolševikų ar nacių vokiečių — okupantų at- 
stovai pradėjo kištis ir į bibliotekų reikalus: tiek vieni, tiek ir antri 
iš bibliotekų šalino, jų manymu, netinkamas knygas, vežė jas į po- 
pieriaus fabrikus perdirbti į naują popierių. Pirmosios bolševikų oku- 
pacijos metu (1940 - 1941) į universitetines bibliotekas, kaip ir į kitas, 
buvo prigrūsta daug propagandinio turinio knygų; bet, antra vertus, 
nusavinant dvarus, uždarant vienuolynus ir organizacijas, vėl daug 
įvairių bibliotekų buvo atiduota Vytauto Didžiojo Universiteto arba 
Vilniaus Universiteto ar kitoms bibliotekoms. 

Tuo būdu okupuotoje Lietuvoje, tiek Vilniaus Universiteto bi- 
blioteka, tiek naujai įsteigtoji Lietuvos Mokslo Akademijos biblio- 
teka ir kitos išaugo knygų skaičiumi ir ne normaliu būdu, bet perkil- 
nojant knygas iš vienų bibliotekų į kitas. 

Taip ir Vytauto Didžiojo Universiteto bibliotekoje sudarytas re- 
tų lietuviškų knygų rinkinys, archyvinė medžiaga, visas rankraščių 
skyrius buvo perkeldintas į Vilniaus Universiteto biblioteką. Dau- 
giausia knygų (apie 100.000 tomų) iš Vytauto Didžiojo Universiteto 
bibliotekos buvo perkelta į Vilniaus Universiteto biblioteką 1951 - 

1953 m., ir todėl dabar Vilniaus Universiteto biblioteka yra laikoma 
turtingiausia lituanistinių knygų ir rankraščių biblioteka.“ 

Tokiu pat knygų sukilnojimo būdu buvo sudaryta Lietuvos Moks- 
lo Akademijos biblioteka, perdavus jai Vrublevskių biblioteką, Moks- 
lo bičiulių draugijos, Lietuvių Mokslo Draugijos, Evangelikų-Refor- 
matų sinodo ir kitas bibliotekas. Kaip į Vilniaus Universiteto biblio- 
teką, taip ir į Lietuvos Mokslo Akademijos biblioteką buvo paimtos 
dvarų bibliotekos (Jašiūnų, Nemiežiaus"“* ir kitų), o taip pat į Vaka- 
rus pasitraukusių asmenų bibliotekos, pvz. Vaclovo Biržiškos litua- 
nistinė biblioteka. 

Tad nuo 1953 m. jau nebetenka kalbėti apie Vytauto Didžiojo 
Universiteto biblioteką kaip lituanistinę biblioteką, nes visi jos per 
palyginti trumpą laiką taip rūpestingai rinkti lituanistiniai dalykai 
jau buvo išgabenti į Vilniaus Universiteto biblioteką. 

V. Maciūnas, paminėdamas spaudoje (Vokietijoje) Lietuviškojo 
Universiteto 25 metų sukaktį, universiteto biblioiekos augimą taip 
apibūdino: „Vargu ar yra bibliotekininkystės istorijoje kitas toks at- 
sitikimas, kad tik per porą dešimčių metų iš nieko būtų sukurta 
biblioteka, priskaitanti ligi 350.000 tomų. Bibliotekos pasididžiavimas 
—- jos lituanistinis skyrius, nes lietuviškais spaudiniais ji tapo turtin- 
gesnė už visas kitas, neišskiriant nė Vilniaus Mokslo Draugijos biblio- 
tekos“."* 

Vadovaudamas Lietuvos Universiteto bibliotekai, Vc. Biržiška 
rinko ir toliau jau 1904 m. jo pradėtą rinkti medžiagą lietuviškų 
raštų bibliografijai. 5 tomų „Lietuvių bibliografija“, apimanti laiko- 
tarpį 1547-1910 m. (išsp. 1924-1939 m.), yra pats didžiausias jo 
darbas. Lietuviškos knygos istorijos reikalui 1930 m. Vc. Biržiška dar 
išspausdino dvi knygas: „Lietuviškų knygų istorijos bruožus“ ir „Lie- 
tuviškų knygų augimo etapus“ 1931 m., „Nežinomus senuosius lie- 
tuviškus tekstus“, o 1932 m. — „Iš mūsų laikraščių praeities“. 

Universiteto bibliotekos profesorių skaitykloje prisiglaudė 1931 m. 
pradėtosios leisti Lietuviškosios Enciklopedijos redakcija, kurios vy- 
riausiuoju redaktoriumi buvo Vc. Biržiška, todėl ten dirbdama Lie- 
tuviškosios Enciklopedijos redakcija galėjo laisvai naudotis savo dar- 
bui visais universiteto bibliotekos lituanistiniais veikalais. 

Lietuviškosios Enciklopedijos redakcijoje profesorių skaitykloje 
man teko ilgus metus artimai dirbti su bibliotekos direktoriumi Ve. 
Biržiška ir stebėti jo didžiulę meilę lietuviškai knygai ir rankraščiui. 
Tokia reta meilė knygai, rūpestingumas ir atsidėjimas savo darbui 
įgalino jį sutelkti jo vadovaujamoje bibliotekoje tuos didžiulius li- 
tuanistinius lobius. 


594 


IšNAŠOS 


1 


2 
8 


4 


11 
12 


13 


K. Jablonskis, 1510 m. Albrechto Goštauto biblioteka — Mokslinės bibliotekos 
metraštis, 1961, 21 psl. 
M. Brensztejn, Bibljoteka uniwersytecka w Wilnie do voku 1882, 1925, 6 psl. 
L. Vladimirovas, Iš bibliotekų istorijos — Bibliotekininkystės ir Bibliografi- 
j08 klausimai, IV, 1965, 219 psl. 
t. p., 220 psl. ir Z. Petrauskienė, Vilniūus Universiteto biblioteka, 

1970, 35 psl. 
M. V. Dovnar-Zapolskij, Iz istorii obščestvennych tečenii, Kijev, 21910, 
210 psl. 
P. Galaunė, Muziejininko novelės, 1967, 79 psl. ir iš kai kurių Lietuvos kny- 
gų ir archyvų istorijos — Dailės ir Kultūros baruose Vilnius, 1970, 182-195 
psl. 
V. Abramavičius, M. Brenšteinas apie senąją Kražių biblioteką — Bibliote- 
kininkystė ir Bibliografija II, 1963, 79 psl. 

iš t. D., 82-83 psl. 

iš t. p., 81 psl. 
J. Lebedys, S. Stanevičius, 1955, 70 psl.; K. Lukšienė, Bibliotekos Lietuvo- 
je XIX a. pirmoje pusėje — Bibliotekininkystės ir Bibliografijos klausimai, 
V, 1966, 113 psl. 

Ši t. p., 118 psl. 
V. B. (Vaclovas Biržiška) Kretingos vienuolyno biblioteka — Bibliografijos 
Žinios, 1929, 4 nr., 107 psl. 
Mokslinės bibliotekos vadovas, Vilnius 1958 m. 24 psl. ir Z. Petrauskienė, Vil 
niūus Universiteto biblioteka, Vilnius 1970 m. 31 psl. 
K. Sendzikas, Truputis medžiagos Lietuvos bibliotekų istorijai — Bibliogr7- 
fijos Žinios, 19837, nr. b. 

Šą t. p., 16 psl. 
M. Lukšienė, t. p., 132 psl. 

39 t. p., 132 psl. 
L. A. Jucevičius, Raštai, 1959, 423-424 psl. 
M. Lukšienė, t. p., 130 psl. 
M. Brensztejn, t. p., 21 psl. 

2 t. p., 24 psl. ir Vilniaus miesto istorija, 1956, 262 psl. 
Brensztejn t. p., 40 psl. 

si t. p., 45 psl. 

5 t. p., 62 psl. 

- t. p., 50 psl. 
Vilniaus miesto istorija, 1956, 261 psl. 
M. Baliūski, Opisanie statystyczne miasta Wilna, 1835, 82 psl. 
J. Kozlowska-Studnicka, Likwidacja uniwersytetu wileūskiego w swietle 
korespondencji urzedowej (Ksigga Pamigtkowa U. S. B., 1929, 414-415 psl. 
M. Brensztejn, t. p., 98 psl. 
J. Kozlowska-Studnicka, t. p., 418 psl. 
K. Kozminski, Lelewel, 1967, 133 psl. 
J. Kozlowska-Studnicka, t. p., 418 psl. 
L. Gadon, Z žycia polakėw we Francyj 1832-1882, 1883, 30 psl. 
M. Lukšienė, t. p., 123 psl. 


595 


D. Fainhauz, Związki naukowe Wilna z czekami w polowie XIX w.— Studia 
z dziejow ZSTR Europy, I, 1965, 33 psl. 
L. Vladimirovas, Visuomeninių bibliotekų vystymasis Lietuvoje 1861-1917 m. 
— Mokslinės bibliotekos metraštis 1958-1959 m., 1961, 67 psl. 
LE II, 483 psl. 
Senoji lietuviška knyga Vilniaus universitete, 1959, 4 psl. 
L. Vladimirovas, Vilniaus universiteto biblioteka, 1958, 52, 55 psl. 
Vilniaus Universitetas, 1966, 224 psl., L. Vladimirovas, t. p. 68 psl., V. Ba- 
gušis, Vilniaus Universiteto biblioteka XIX a. — Kultūros Barai, 1970, Nr. 8. 
J. Basanavičius, Rinktiniai raštai, 1970, 958 psl. 
V. Stonienė, Iš bibliotekų istorijos Tarybų Lietuvoje 1918-1919 m. — Biblio- 
tekininkystės ir Bibliografijos klausimai III, 1964, 89 psl. 
Bibliografijos Žinios, 1939, 8 nr., 256 psl. 
M. Biržiška, Simano Daukanto biblioteka — XXVII knygos mėgėjų met- 
raštis II knyga, 1937, 59-70 psl. 
J. Basanavičius, t. p., 734 psl. 
Bibliografijos Žinios, 1939, 8 nr., 256 psl. 
J. Rimantas, Centrinė Valstybės biblioteka — Naujoji Romuva, 1940, nr. 41 
Dienraštis „Lietuva“, 1922 X 19 ir X 21. 
LU 1923-1924 m. apyskaita, 1924, 18-19 psl. 
Knygos, 1924 4-6 nr., 444 psl. 

pa t. p., 443 psl. 
LU 1922-1927 m., 128-129 psl. 
V. Žukas, Lietuvos Bibliografijos institutas — Bibliotekininkystės ir Biblio- 
grafijos klausimai IV, 1965, 105-106 psl. ir J. Basiulis, Privalomas egzemp- 
liorius Lietuvoje — Bibliotekininkystės ir Bibliografijos Klausimai I, 1961, 
201-208 psl. 
J. Rimantas, Centrinė valstybės biblioteka — Naujoji Romuva, 1940, nr. 6. 
LU 1923-1924 metų apyskaita, 1924, 24-25 psl. 
Vacl. Biržiška, Tarptautinis spaudiniais apsimainymas — Knygos, 1924, 4-6 
nr., 279-281 psl. 
VDU 1927-1982, 304 psl. 
J. Rimantas, t. p. 
G. Šulkina, Stranička iz istorii vilniuskich bibliotek — Biblotekninkystė ir 
Bibliografija, II, 1963, 195-203 psl. 
VDU 1927-1932, 304 psl. 
VDU Žinios, 1937, 1-5 nr., 166 psl. 
VDU 1927-1932, 308-304 psl. 
VDU Žinios, 1937, 1-5 nr., 167 psl. 
LE II, 48b psl. 
VDU Žinios, 1937, 1-5 nr., 166 psl. 
VDU 1927-1932, 307 psl. 
LU 1922-1927, 132 psl. 
S. Užkuraitė, Kauno Politechnikos instituto veikla 1923-1965 m. — Bibliote- 
kininkystės ir Bibliografijos Klausimai V, 1966, 69 psl. 
VDU Reguliaminas VDU Kalendorius, 1985 m. rudens semestras. 
Mokslinės bibliotekos vadovas, 1958, 12 psl. 
Vilniaus Universiteto 1957 m. Žinynas, 1957, 100 psl. 
LE, XIX, 421 psl. 
Bibliografijos Žinios, 1939, 8 nr., 256 psl. 


74 Mokslinės bibliotekos vadovas 1958, 21, 22, 26 psl. 

76 K. Sinkevičius, Tarybų Lietuvos bibliotekos 1940-1941 metais — Biblioteki- 
ninkystės ir Bibliografijos Klausimai I, 1961, 9, 12, 13 psl. 

76 V. Maciūnas, Lietuviškojo Universiteto 25 metų sukaktis — Lietuvių Žodis, 
1947 II 22, nr. 3; Detmold, Vokietija. 


ELENA EIMAITYTĖ - KAčINSKIENĖ 


UNIVERSITETO BIBLIOTEKOS SKAITYKLOS 


1924 m. antroje pusėje bibliotekai pavyko gauti kambarį, kur bu- 
vo įrengta pirmoji (apie 40 vietų) studentų skaitykla. 

Kai 1929 m. gegužės mėn. biblioteka buvo perkelta į didžiuosius 
universiteto rūmus, tai tada gana erdviame kambaryje buvo įrengta 
didesnė studentų skaitykla (100 vietų). Nuo 1934 m. prie Teisių ir 
Teologijos - Filosofijos fakultetų buvo įsteigti pagrindiniai skaityklos 
skyriai; vėliau pradėjo veikti nedidelės skaityklos ir prie kitų fa- 
kultetų ir buvo skolinamos fakultetų seminarams knygos, kuriomis 
studentai galėdavo naudotis seminaro patalpose. 

Šalia studentų skaityklos buvo kambarys profesorių skaityklai. 
Ten buvo dalis parankinės bibliotekos knygų, naujieji žurnalai lie- 
tuvių ir svetimomis kalbomis ir ten nuo 1931 m., bibliotekos di- 
rektoriui Vc. Biržiškai leidus, dirbo Lietuviškosios Enciklopedijos re- 
dakcija. 

Skaityklos vedėja buvo B. Vileišytė-Tursienė. Lietuvos, toliau 
Vytauto Didžiojo Universiteto skaityklos veiklai pavaizduoti čia spaus- 
dinama kelerių metų apyskaitinė lentelė: 


Skaityklos veikimo lentelė: 


Mokslo Išduotų Skaitytojų 
metai knygų skaičius Skaitytojų skaičius vidurkis dienai 





1925 14.450 12.832 50 
1926 18.231 16.673 70 
1927 36.624 128 
1928 45.149 159 
1929 48.073 196 
1930 71.983 279 
1931-1932 62.422 89.389 345 
1932-1933 72.462 289 


597 


Mokslo Išduotų Skaitytojų 
metai knygų skaičius Skaitytojų skaičius vidurkis dienai 





1933-1934 18.798 304 
1934-1935 91.007 390 
1935-1936 90.501 349 
1936-1937 98.758 85.495 830 
1937-1938 100.000 70.486 275 
1938-1939 81.470 67.429 249 


Profesorių skaitykla 


Mokslo metai Atsilankiusiųjų skaičius 
1931-1932 525 
1932-1933 633 
1933-1934 TTT 
1934-1935 699 
1935-1936 1.263 
1936-1937 3.129 
1937-1938 1.897 
1938-1939 2.728 


1936-1937 m. vietoje pasinadota 14.247 knygomis, namo paskolin- 
ta 1.501 knyga; 1937-1938 m. vietoje — 5.400, namo paskolinta 1.693 
knygos. 


Rankraščių Skyriaus lankytojai 
Atsilankiusiųjų Mokslinį darbą 


Metai skaičius dirbusiųjų skaičius 
1935-1936 1270 470 
1936-1937 596 457 
1937-1938 597 459 
1938-1939 919 695 


Mūsų universiteto studentų skaityklos lankymas įgauna ryškesnį 
vaizdą, kai palyginame mūsų pateiktus studentų skaityklos lanky- 
tojų skaičius su apylygiu studentų skaičiumi Vilniaus Stepono Ba- 
toro ir Karaliaučiaus universitetų studentų skaityklų lankymu. Stepo- 
no Batoro Universiteto studentų skaityklos lankytojų skaičius svy- 
ravo tarp 30.000 - 40.000 per metus, o Karaliaučiaus universiteto stu- 

dentų skaitykla (su maždaug tiek pat vietų skaitytojams) viduti- 
niškai aplankydavo apie 20.700 studentų per metus. Sie duomenys yra 
1931 - 1935 mokslo metų. 


Rankraščių Skyrius ir Vaižganto Muziejus 


Nors į biblioteką kartkartėmis ir patekdavo vienas kitas rank- 
raštis, bet dėl jų negausumo ir personalo trūkumo netekdavo jų į 
atskirą skyrių išskirti, juo labiau, kad pačioje patalpoje prie Hu- 
manitarinių Mokslų Fak. buvo įsteigtas vadinamasis Rašliavos Mu- 
ziejus. Jo sumanytojas ir pirmasis konservatorius buvo kun. J. Tu- 
mas- Vaižgantas. Šiam muziejui jis padėjo pagrindą, atiduodamas visą 
savo turtingą asmeninį archyvą. Jo pastangomis buvo surinkta gana 
daug mūsų. veikėjų korespondencijos, rankraščių, fotografijų ir pa- 
laidų spaudinių. Bet kai bibliotekai buvo atiduotos Užsienių Rei- 
kalų Ministerijos rūpesčiu atgautos iš Sovietų Rusijos pagal 1920 m. 
taikos sutartį kelios dešimtys dėžių retos archyvinės medžiagos ir 
kai 1930 m. Rašliavos Muziejus buvo perduotas universiteto bibliote- 
kai, buvo įsteigtas bibliotekos Rankraščių Skyrius, kuris buvo paves- 
tas tvarkyti E. Eimaitytei. Rankraščių Skyrius pradėtas tvarkyti tik 
nuo 1931 m. 

1933 m. J. Tumui-Vaižgantui mirus ir palikus visą kilnojamąjį 
turtą universiteto bibliotekai, buvo įrengtas Vaižganto Muziejus, ten 
pat buvo perkeltas ir Rankraščių Skyrius jo sumanytojui ir pirmam 
organizatoriui pagerbti. Viršum bibliotekos skaityklos buvo gauti trys 
erdvūs kambariai, kurių du kambariai buvo skirti Vaižganto Mu- 
ziejui, o trečiame įrengtas Rankraščių Skyrius. Vienas kambarys bu- 
vo labai kuklaus J. Tumo-Vaižganto miegamojo kambario replika, 
kitame didžiuliame kambaryje buvo sustatyti irgi kuklūs jo svečių 
kambario baldai, pakabinti keli lietuvių menininkų paveikslai ir ver- 
tinga apie 3.000 knygų lituanistinė biblioteka. Ten pat stovėjo dvi 
vitrinos ir skulptoriaus B. Būčio padarytas J. Tumo-Vaižganto bius- 
tas. Vienoje vitrinoje buvo laikomi jo asmeniniai daiktai: religinės 
emblemos, laikrodis ir kiti kasdieninio gyvenimo apyvokos daiktai; 
kitoje — jo testamentas ir pomirtinė kaukė. 

Trečiame kambaryje buvo Rankraščių Skyrius ir muziejus skai- 
tykla. Rankraščiai buvo laikomi geležinėse spintose. J. Tumo-Vaiž- 
ganto bibliotekos knygomis ir rankraščiais galima buvo naudotis tik 
vietoje. 

Rankraščių Skyrių sudarė dvi dalys: literatūrinė ir istorinė. Li- 
teratūrinė dalis buvo sudaryta iš rankraščių originalų, asmeninių 
archyvų ir atskirų asmenų padovanotų rinkinių. Rankraščių Skyriuje 

buvo saugojami D. Poškos, S. Daukanto, M. Valančiaus, Didlaukio kun. 
F. Ulricho Glozerio „Namu Szuiles ir Baznyczes Pamokslas“, su- 
rašytas 1729-1732 m. (vienas vertingiausių rankraščių). Buvo ir 
daugiau pamokslų rinkinių (seniausias 1720 m.). Taip pat buvo ir 
vysk. A. Baranausko Šventojo Rašto vertimo rankraštis ir kiti. Buvo 
gauta dalis „Aušros“ archyvo, „Ūkininko“ ir „Varpo“ redakcijų ar- 
chyvai, K. Būgos mokslinis archyvas, Karaliaučiaus universiteto 
prof. A. Bezzenbergerio archyvo dalis, prel. A. Jakšto-Dambrausko 
archyvas ( su daugybe pasaulinio masto mokslininkų laiškų), kun. 
J. Tumo-Vaižganto, St. Didžiulio, kun. S. Stakelės, P. Višinskio (su 
daug Žemaitės jam rašytų laiškų), lietuvių etnografinės parodos Pa- 
ryžiuje 1900 m. archyvas, J. Bagdono išsaugotas, bajorų Karpių 
šeimos XVI-XIX a. archyvas (apie 5.000 dokumentų) ir įvairūs ki- 
toki archyvai. 


Svetimomis kalbomis rankraščiai, bent kiek susiję su Lietuva, 
kaip kelionių aprašymai ar atsiminimai, irgi buvo renkami. Vie- 
nas tokių buvo M. Oginskio atsiminimų, spausdintų XIX amžiuje 
(apie 20 tomų), autoriaus egzempliorius su gausiais, niekur nespaus- 
dintais prierašais. 

Laiškai buvo išskiriami. 1939 m. rugsėjo mėn. jau buvo sutvarkytų 
daugiau kaip 15.000 laiškų. Vieno asmens korespondencija būdavo 
sudedama chronologine tvarka į vieną rinkinį. Įvairių asmenų laiš- 
kai, jeigu kiekvieno asmens buvo ne daugiau kaip trys laiškai ir 
visi rašyti tam pačiam asmeniui, irgi buvo sudedami į vieną rinkinį, 
kartais tokiame rinkinyje būdavo ligi 300 laiškų. Senesnių rankraščių 
atskiri lapai buvo dedami į permatomo popieriaus vokus ir visi rin- 
kiniai įrišami į kietus apdarus. 1939 m. rugsėjo mėn. buvo inventa- 
rizuota 2.869 rankraščių numeriai. Be to, šiame skyriuje 1939 m. jau 
buvo surinkta 2.579 įvairūs žemėlapiai, 2.702 fotografijos ir 128 seni 
raižiniai. 

Antrąją rankraščių skyriaus dalį sudarė istorinis archyvas. Jo 
pagrindą sudarė grąžintos iš Sovietų Rusijos XVI - XVIII a. Žemai- 
čių Teismo knygos, iš viso apie 350 tomų. Tai buvo teismų nutarimų 
rinkiniai, pavyzdžiui raganų bylos, visokie sutarčių raštai ir kiti vi- 
suomenės gyvenimo aktai. Prie tos dalies priklausė ir Kauno miesto 
archyvo 32 didžiuliai tomai, gauti 1934 m. iš Kauno Miesto Savival- 
dybės. Jį sudarė 14 Kauno Magistrato knygų (1522-1773 m.) ir 18 
Kauno Žemės Teismo knygų (1600-1705 m.). Be to, muziejus dar 
turėjo svarbų miestų ir miestelių privilegijų rinkinį, vadinamą Ba- 
binovskio kodeksu: tai 1619 m. Žemaičių Vyskupystės Bažnyčių pri- 
vilegijų nuorašai. 

Rankraščių Skyriuje buvo laikomi ir depozitai. Vienas jų — prof. 
M. Romerio dienoraštis, kurį jis sistemingai papildydavo. M. Ro6- 
merio deponuotą dienoraštį buvo sutarta leisti naudotis tik praėjus 
dvidešimt penkeriems metams po jo mirties. Tame pačiame sky- 
riuje buvo saugojama poeto J. Mačio-Kėkšto urna su jo pelenais. 

III. STUDENTŲ ORGANIZACIJOS LIETUVOS 
UNIVERSITETE 1922-1941 


PRANAS čEPĖNAS 


STUDENTŲ ORGANIZACIJŲ APŽVALGA 


Kaip yra seni universitetai, taip yra senos studentų organizaci- 
jos ir jų tradicijos. Viduriniaisiais amžiais, universitetai buvo užda- 
ros korporacijos: kolegijose ir bursose (studentų bendrabučiuose) 
gyveno magistrai su studentais atskirą bendruomeninį gyvenimą, 
buvo nepriklausomi nuo miestų valdžios, tvarkėsi visai savaran- 
kiškai; tad universitetas buvo lyg valstybė valstybėje. Dažniausiai 
studentų bursos buvo tvarkomos pagal mokslų objektą arba pagal 
studentų kilimo vietą (natio). 

Betgi vėliau, reformacijos metu, universitetai pateko į valdovų 
priklausomybę, neteko daugelio turėtų autonominių teisių ir privi- 
legijų. Pavyzdžiui, viduriniaisiais amžiais universitetų teismai spren- 
dė visus studentų nusikaltimus, vėliau universitetų teismų kompe- 
tencija susiaurėjo, ir jie tegalėjo spręsti tik jų disciplinarinius nusikal- 
timus, o kriminalinius nūsikaltimus nagrinėjo ir sprendė bendrieji 
teismai. 

Kol nebuvo Lietuvoje universiteto, daugelis lietuvių aukštuome- 
nės jaunuolų mokėsi užsieniuose. Lietuviai mokėsi Italijos (Pa- 
duvos, Bolonijos, Feraros), Paryžiaus, Prahos, Leipcigo ir kituose 
universitetuose. Tuose universitetuose svetimųjų kraštų studentai 
steigė anuometine prasme tautines (natio), t. y. kilimo vietos, kor- 
poracijas. 1442 m. Paryžiaus univ. veikė vokiečių tautinė korporaci- 
ja, kuriai, be vokiečių, priklausė čekai, danai, lietuviai ir kiti! 
Reformacijos metu paplito vietovinės studentų organizacijos, ku- 
rios drauge buvo ir savišalpos organizacijos. Vietovinės organizaci- 
jos nuo kitų išsiskyrė savo drabužiais, spalvotomis juostomis ir kita. 
Ten, kur vietovinės organizacijos buvo draudžiamos, jos vis vien 
slaptai įsikurdavo ir įtraukdavo savo kraštų studentus.* 

Vėliau ypač daug lietuvių mokėsi Karaliaučiaus universitete, ku- 
riame 1544 - 1546 m. iš Didžiosiosios Lietuvos kunigaikštijos buvę 23 
studentai. Nors vėliau ir veikė Vilniaus Jėzuitų Akademija, bet ir 
1744 m. Karaliaučiaus univ. dar studijavę net 62 lietuviai. Ten, be 
kitų vietovinių studentų organizacijų, kaip Pomeranija, Mozūrija, 
veikusi ir Lithuania * vardu organizacija. 

Įkūrus Vilniuje Jėzuitų Akademiją, nebebuvo didelio reikalo 
veržtis į užsienį siekti mokslų, tačiau dar daug studentų iš Lietu- 
vos, dalis vokiečių kilimo, per šimtmečius mokėsi Karaliaučiuje. 
Vien tik iš Vilniaus miesto ten mokslus ėję apie 100 studentų, iš 
Kauno — 86, Kėdainių — 36, Slucko — 60 ir iš kitų vietų.* 

1579 m. buvo įsteigta aukštoji mokykla Lietuvoje — Vilniaus Jė- 
zuitų Akademija. Šios akademijos studentai įsteigė religinio tikslo 
organizacijų — sodalicijas, kurių narių tikslas ir uždavinys buvo ro- 
dyti krikščioniško gyvenimo pavyzdį. Be sodalicijų, Vilniaus Akade- 
mijoje veikė mokslo pobūdžio studentų būreliai, turėdami tikslą ge- 
riau įsisavinti mokomąjį dalyką. Lietuvių kalbos būrelyje tedalyvavę 
būsimieji jėzuitai, kurie norėję skelbti Dievo žodį lietuviškai. Lietu- 
vių kalbos būrelyje atlikdavo pamokslų pratybas lietuvių kalba.5 

Senajame Vilniaus Universitete labai greit susiorganizavo stu- 
dentų savišvietos rateliai: 1805 m. įsisteigė fizikos matematikos, mo- 
ralinių mokslų ir laisvųjų menų draugijos, kurios 1806 m. susiliejo 
į mokslų ir menų draugiją.“ 

Vilniaus Universiteto studentų draugijos ne tik rūpinosi mokslo 
ir savišvietos bei savišalpos reikalais, bet rūpinosi ir savo krašto ge- 
rove, jos laisve. Iš Vakarų Europos per universitetus, spaudą, knygas 
skverbėsi į Lietuvą liberalinės ir demokratinės idėjos. Vilniaus Uni- 
versitetų studentų organizacijos, kaip filomatų, filaretų ir kitos, auk- 
lėjo savo narius, angažuojant kovoms dėl laisvės, ir per tų organiza- 
cijų narius skleidė tokią dvasią ir visuomenėje, kad Lietuva nepaliks 
visą laiką pavergta, atgaus laisvę ir pagaliau jos nepriklausomybę." 

1831 m. Vilniaus Universiteto studentai labai aktyviai dalyvavo 
sukilime prieš rusus ir vienu kartu pasitraukė iš Vilniaus bent treč- 
dalis studentų, sudarydami akademikų legioną.“ Daug studentijos nu- 
kentėjo sukilimo metu, daug buvo ištremtų, daug sukištų į kalėji- 
mus, daug žuvo. Grįžę iš tremties, iš kalėjimų, daugelis jų vėl ko- 
vojo su rusų priespauda. 

Po 1831 m. sukilimo Vilniaus Universitetą caro valdžia uždarė. 
Tepaliko Vilniuje Dvasinė Akademija ir Medicinos - Chirurgijos 
Akademija. Ilgai netrukus Medicinos - Chirurgijos Akademijoje pra- 
dėjo veikti slapta studentų demokratinė draugija, kurios nariai nu- 
kentėjo 1838 m. S. Konarskio byloje.? 

XIX a. Vakarų Europos studentija labai aktyviai dalyvavo tauti- 
niuose bei laisvės sąjūdziuose — kaip kad Vokietijos studentų buršen- 
šaftai, kurių šūkis „garbė, laisvė, tėvynė“, ar pavyzdinga Vienos 
studentų legiono 1848 m. kova su autokratiniu valdymu. Žodžiu, Va- 
karų Europos studentų organizacijų tikslai — kovos dėl laisvės, kovos 

su tautinė priespauda atrasdavo dirvą ir Lietuvoje. Šveicarijos juodų- 
jų brolių pavyzdžiu pasekė Kražių gimnazistai ir sudarė tokio pat 
vardo organizaciją. 

Caro valdžiai uždarius Lietuvoje aukštąsias mokyklas, mūsų 
krašto studentai daugiausiai lankė Tartu ir Kijevo universitetus, vė- 
liau Maskvos, Varšuvos, Petrapilio ir kitus. 

Tartu universitetą 1841 -1889 m. laiko tarpu kilimo iš Lietuvos 
baigė 472 asmenys. Šio universiteto Lietuvos krašto studentai dau- 
giausia buvo Lietuvos bajorų vaikai, ir dabartine prasme lietuvybė 
jiems nerūpėjo. Tik 1895 m. įsisteigė slapta Dorpato (Tartu) Lietuvių 
Studentų Draugija, kuri 1906 m. to universiteto vadovybės buvo le- 
galizuota.!? 

Maskvos, Varšuvos, Tartų lietuvių studentų draugijų tikslas, be 
savišalpos, buvo ir tautinė veikla. Maskvos lietuvių studentų drau- 
gija taip buvo formulavusi savo tikslus: „susišelpimas, savo kalbos 
bei istorijos pažinimas, kad išlaikytų tautystę ir pasirengtų visuo- 
menės darbui“.!! 

Ligi 1863 m. sukilimo veikę Rusijos universitetuose iš Lietu- 
vos kilusių studentų slapti rateliai Petrapilyje, Kijeve ir kitur, buvo 
daugiau Lietuvos bajorų jaunuomenės rateliai ir daugumas jų buvo 
lenkiško unijinio nusistatymo. Tik po baudžiavos panaikinimo ir po 
1863 m. sukilimo Rusijos universitetuose jau atsirado ir valstiečių 
kilmės lietuvių studentų. Nuo tada ir pradėjo steigtis grynai lietu- 
vių studentijos organizacijos, iš pradžių nedidelio skaičiaus — tiek 
Maskvoje, tiek Petrapilyje. Pavyzdžiui, A. Bulota, 1892 m. nuvykęs 
studijų į Petrapilio univ., rado ten tik septynių narių lietuvių stu- 
dentų draugiją.'* 

Lietuvių studentų draugijų veikla turėjo didelės svarbos lie- 
tuvių tautos atgimimui ir jos kovoms dėl laisvės. Ne tik lietuvių 
studentų organizacijos Rusijoje, bet ir užsienio universitetuose (Švei- 
carijoje, Belgijoje, Vokietijoje, JAV). 

Ne be studentų iniciatyvos ėjo „Aušra“, „Šviesa“ „Varpas“, „Dar- 
bininkų Balsas“ ir kita spauda. 1905 m. revoliucijoje, Vilniaus Didžia- 
jame Seime studentų veikla irgi buvo žymi. 

Turėdami praeityje tokių gilių tradicijų, Lietuvos Universiteto 
studentija taip pat tuojau pradėjo steigti studentų organizacijas. Pir- 
moji organizacija, įsteigta Lietuvos Universitete, buvo bendroji stu- 
dentų Savišalpos Draugija, o toliau ėjo jau ideologinės, paskui 
fakultetinės, vietovinės ir pagaliau mokslo ir profesijų organizacijos. 

Jeigu, pavyzdžiui, palyginsime Vilniaus Stepono Batoro Uni- 
versiteto studentų organizacijų skaičių su Vytauto Didžiojo Universi- 

teto studentų organizacijų skaičiumi (apie 148), tai Stepono Batoro 
Univ. 1937 - 1938 mokslo metais turėjo tik 48 organizacijas ir St. Ba- 
toro Univ. vyravo grynai mokslo pobūdžio draugijos ir rateliai. Vy- 
tauto Didžiojo Universiteto studentų organizacijų gausumą galima 
paaiškinti plačia universiteto autonomija, nevaržant universiteto ad- 
ministracijai steigti įvairių naujų organizacijų. 


Pirmuoju bolševikmečiu ne tik studentų atstovybė, bet ir visos 
studentų organizacijos — tiek Vilniaus, tiek ir Vytauto Didžiojo Uni- 
versitete — buvo panaikintos. Tada studentams teliko, be komjauni- 
mo, tik viena legali organizacija, būtent — studentų choras, sulau- 
kęs daug naujų narių. Tačiau daug studentų organizacijų tęsė savo 
veiklą slaptai. 

IDEOLOGINĖS STUDENTŲ ORGANIZACIJOS 


STASYS RAUCKINAS 


STUDENTAI ATEITININKAI LIETUVOS UNIVERSITETE 


Nepriklausomojoje Lietuvoje studentai ateitininkai susiorganiza- 
vo ir pradėjo veikti atskiru vienetu Aukštuosiuose Kursuose Kaune. 
Pirmasis susirinkimas įvyko 1920 m. sausio mėn. Bet ši data nėra 
studentų ateitininkų gimimo metai. Į Nepriklausomosios Lietuvos 
aukštąsias mokyklas jie atėjo jau turėdami dešimties metų su vir- 
šum istoriją. Ateitininkų sąjūdžio pradininkai vadinosi bendresniu 
lietuvių katalikų studentų vardu. Jie jau praeitojo šimtmečio gale 
pradėjo organizuotis į atskirus būrelius. 1899 m. Šveicarijoje Fri- 
bourgo univ. lietuviai studentai kunigai įkūrė „Rūtos“ draugiją, Bel- 
gijos Louvaine univ. 1909 m. įsikūrė „Lithuania“, 1910 m. susiorganiza- 
vo lietuviai studentai katalikai Maskvos univ., įkurdami „Rūtos“ drau- 
giją, ir tų pačių 1910 m. vasario 19 d. Louvaine buvo sudaryta pir- 
moji Lietuvių Katalikų Studentų Sąjungos valdyba. 1911 m. įvyko 
pirmoji sąjungos konferencija, kurioje išrinkta nauja sąjungos val- 
dyba iš Maskvos univ. studijuojančių pasauliečių studentų. Jau Lou- 
vainę išrinktoji sąjungos valdyba rūpinosi sąjungos organo išleidi- 
mu. Pirmasis spausdintas „Ateities“ numeris išėjo 1911 m. vasario 
mėn. Jakšto-Dambrausko leidžiamos „Draugijos“ priedu. Su „Atei- 
ties“ pasirodymu lietuviai studentai (ir moksleiviai) katalikai pra- 
dėjo vadintis ateitininkais. Tad 1911 m. oficialiai ir laikomi ateitinin- 
kų organizacijos įsikūrimo metais. Pirmojo Didžiojo karo metu trem- 
ties sąlygose Rusijoje studentai ateitininkai glaudžiai veikė su moks- 
leiviais ateitininkais. 


Ateitininkų ideologija ir principai 


Ateitininkai, remdamiesi krikščioniškąja pasaulėžiūra, pasisakė 
už krikščioniškuosius principus ir jais vadovavosi savo asmeniškam 
gyvenime bei viešojoje veikloje, imdami pagrindu pasirinktą šūkį 
„Visa atnaujinti Kristuje“. 

Sąjūdis iškėlė naujas pozityvias kūrybines idėjas, paskatinusias 
mokslą einantį jaunimą į religinio atgimimo kelią, kad savo įsiti- 
kinimais, gyvenimu ir savo darbais galėtų padėti savo tautos dvasi- 
niam atgimimui. Būdami lietuviai, jie lygiai sielojosi ir savo bro- 

lių pasidavimu svetimųjų įtakoms, gresiančioms nutautimu ir nutoli- 
mu nuo tautinių lietuviškųjų rūpesčių. Tad nuo pat pirmųjų są- 
jūdžio dienų ateitininkai rėmėsi dviem pagrindiniais principais — 
katališkumu ir tautiškumu. Vėliau jie buvo papildyti inteligentiš- 
kumo, visuomeniškumo ir šeimyniškumo principais. Pasirinktieji 
principai turėjo padėti ateitininkams siekti ideologinio stiprėjimo bei 
dvasinio ugdymosi, tautinio sąmoningumo, mokslinio lavinimosi, 
tinkamo pasiruošimo visuomeninei tarnybai ir teigiamų charakte- 
rio ypatybių įsigijimui. Jie taip pat buvo ir gairės, kurių reikia lai- 
kytis privačiame gyvenime ir visuomeninėje veikloje. Principai nu- 
sako, kaip ateitininkų ideologija, paremta katalikiškąją pasaulėžiū- 
ra, turi reikštis konkrečiame ateitininko gyvenime, siekiant keisti 
save ir aplinką pagal Kristaus dvasią. 

Ateitininkų ideologija ir principai plačiai aptarti prof. Stasio Šal- 
kauskio veikale „Ateitininkų ideologija“. 


Studentų Ateitininkų Draugovė 


Įsteigus Lietuvos Universitetą Kaune, pirmoji ideologinė orga- 
nizacija — studentai ateitininkai — įsiregistravo 1922 m. gegužės 24 d. 
ir įsteigė studentų ateitininkų kuopą. 1923 m. kuopa pavadinta drau- 
govės vardu. Narių skaičius pakilo iki šimto su viršum. Draugovės 
vardas vėliau prigijo ir kitų vietovių studentų ateitininkų vienetuose. 
Lietuvos Universiteto Draugovė per keletą sekančių metų išaugo 
į didelį vienetą. Plečiantis narių veiklai, draugovėje susiorganizavo 
abstinentų, eucharistininkų, folkloro, sporto, visuomenininkų, litera- 
tų, pedagogų, teisininkų, medikų ir kitos sekcijos. Plečiantis ir šako- 
jantis jų veiklai, šios sekcijos vėliau persiorganizavo į savarankiškus 
vienetus, išeidamos iš draugovės vadovybės. 

1924 m. pakeitus įstatus, buvo priimtas draugovės statutas, uni- 
formos statutas, įsigyta vėliava ir uniforma, pradėtas organizuoti 
studentų ateitininkų choras, įsteigtas knygynas su tūkstančiu knygų, 
vėliau vis papildomas, pradėtas organizuoti ateitininkų kooperatyvas. 
Tų metų rudens semestre draugovė turėjo 254 registruotus narius. 

1925 m. išleido mėnesinį žurnalą „Židinį“, kuris brendo turiniu 
ir paplito ne vien ateitininkų, bet ir kitokių pakraipų inteligentų 
tarpe. Draugovės narių skaičius artėjo prie 500. Joje veikė keturio- 
lika sekcijų, būrelių bei kitokiais vardais besivadinančių susibūrimų. 
Kai kurios sekcijos narių skaičiumi ir veiklos apimtimi taip išaugo, 
kad draugovės rėmai joms darėsi lyg varžtai jų veiklai plėsti. 1925 m. 
antrajame jubiliejiniame ateitininkų kongrese Kaune buvo priimtas 
nutarimas, kad, ateitininkams sparčiai augant, reikia ir organizacinę 

santvarką taikyti prie naujai keliamų gyvenimo reikalavimų ir leisti 
vienos vietovės ateitininkams kurti daugiau negu vieną padalinį. 
Tuo kongreso nutarimu pirmieji pasinaudojo draugovės ateitininkai, 
ir stambesniems padaliniams leido išsiskirti iš draugovės priklauso- 
mybės bei veikti savarankiškai. Kitais ir vėlesniais metais iš buvusių 
draugovės sekcijų susikūrė visa eilų savarankiškų vienetų, pradė- 
jusių naują studentų ateitininkų veiklos etapą. Draugovėje pasi- 
likusieji nariai, daugiausia gamtininkai, matematikai, pedagogai, 
1930 m. persiorganizavo į pedagogų draugovę „Humanitas“. 


Studentų Ateitininkų Abstinentų Korporacija 


Korporacija susiorganizavo dar 1925 m. iš draugovėje veikusios 
abstinentų sekcijos. Šūkis „Per santūrą į dorą“, vėliau pakeistas į 
„Nunguam retro“. Korporaciją sudarė vien vyrai, priešalkoholinio 
sąjūdžio šalininkai bei veikėjai. Veikla vyko atskiruose būreliuose — 
žurnalistų, oratorių ir alkoholio - nikotino tyrinėtojų. Liaudies na- 
muose turėjo korporacijos būstinę ir daugiau kaip tūkstančio tomų 
priešalkoholinės literatūros biblioteką - skaityklą. Organizuotai veikė 
studentų ir moksleivių ateitininkų tarpe, talkino Blaivybės Drau- 
gijai. Bendradarbiavo spaudoje, ypač blaivybės laikraštyje „Sargy- 
boje“. Išleido du stambius „Santūros“ žurnalo numerius ir apsaky- 
mėlių rinkinį „Gyvenimo pinklėse“. Korporacijos nariai yra parašę 
bei išvertę keliolika priešalkoholinio turinio brošiūrų. Ypatingai pa- 
sižymėjusius veikėjus abstinencijos srityje pagerbdavo specialiais or- 
denais. Korporacija palaikė glaudžius santykius su užsienio studentų 
organizacijomis. Atstovavo lietuviams abstinentams Pabaltijo studentų 
abstinentų konferencijose. 1931 m. korporacijos atstovai dalyvavo 
pirmoje Šiaurės valstybių studentų abstinentų konferencijoje, Hel- 
sinkyje. Atstovavo Lietuvai tarptautiniuose abstinentų suvažiavimuo- 
se. 1933 m. korporacija pasirinko „Narsos“ vardą. 


Studenčių Ateitininkių Draugovė 


Studenčių ateitininkių savarankiškos veiklos klausimas buvo 
pradėtas kelti nuo pirmųjų Lietuvos Universiteto įsikūrimo metų. 
Ypač separacijos klausimas buvo keliamas prof. Pr. Dovydaičio lei- 
džiamame „Naujosios Vaidilutės“ žurnale. 1925 m. antrajame jubi- 
liejiniame ateitininkų kongrese buvo priimtas nutarimas, leidžiąs 
studentėms ateitininkėms organizuotis ir veikti atskirai nuo vyrų. 
Tuo pasinaudodamos, studentės ateitininkės 1926 m. atsiskyrė iš miš- 
riosios draugovės, įkurdamos atskirą Studenčių Ateitininkių Drau- 
govę. Draugovės tikslas — plačiau bei giliau susipažinti su katalikių 

inteligenčių moterų uždaviniais ir su tuo susijusiomis pareigomis, 
kurių, jų manymu, daugelis nepaiso arba užmiršta. Draugovėje veikė 
šeimotyros, gailestingų darbų, taikomojo meno ir visuomenininkių 
sekcijos. Būrelių narės buvo veiklios ir dirbo pasirinktose srityse. 
Pavyzdžiui, šeimotyros būrelyje buvo gvildenamos tokios problemos: 
normalios šeimos problema, visuomeninės, kultūrinės ir religinės 


- o we 


1928 m. iš draugovės išsiskyrė dalis narių, įkūrusių „Birutės“ 
Draugovę. Likusios narės draugovei davė „Giedros“ vardą, o 1930 m. 
persiorganizavo į „Giedros“ korporaciją. 


Studentų Ateitininkų „Vytauto“ Klubas 


„Vytauto“ klubas išsivystė iš visuomenininkų sekcijos, veikusios 
studentų ateitininkų Draugovėje. Sekcijos narių skaičiui išaugus iki 
šimto su viršum ir sėkmingesnei veiklai išvystyti, 1925 m. ši sekcija 
pasivadino visuomenininkų klubu, bet pasilikdama draugovės rėmuo- 
se. Tik 1926 m. visuomenininkų klubas persiorganizavo į savarankų 
vienetą — „,„Vytauto“ klubą. Klubo nariai buvo vien vyrai, nors bu- 
vusioj visuomenininkų sekcijoj dalyvavo ir mergaitės. Klubo nariai 
pasirinko Didžiojo Lietuvos Kunigaikščio Vytauto vardą simboliu 
nepalaužiamo savarankiškos Lietuvos valstybės idealo siekėjo, kovo- 
tojo ir vykdytojo. Klubo nariai atskirai ir grupine iniciatyva dalyvavo 
visuomeninėj - politinėj veikloj žurnalistais, teisininkais ir t. t. Ne- 
pilnamečiams nariams buvo patariama neiti į politinės veiklos sri- 
tį. Klubas siekė savo nariuose ugdyti veiklos nuotaiką, stebėti gy- 
venimo reiškinius ir, kur reikia, nedelsiant reaguoti teigiamu kūry- 
biniu darbu. Klubo pastangų dėka iš jo narių tarpo yra išėję visa 
eilė visuomenininkų, dar iki šiol gyvai besireiškiančių lietuviškoje 
visuomenėje. 


Studentų Ateitininkų Meno Draugija „Šatrija“ 


„Šatrijos“ draugija susiorganizavo 1926 m. iš meno mėgėjų būre- 
lio, veikusio bendroje draugovėje. Draugija sutelkė meną pamėgusių 
ir meno kūrybai pasiskyrusių studentų ateitininkų būrį. Tai mišri 
vyrų ir mergaičių draugija. Šūkis „Menas grožiui, grožis gyvenimo 
tobulumui“. Draugijos tikslai bei uždaviniai — nenutolstant nuo atei- 
tininkų ideologijos, lavinti narių meninius gabumus, padėti jiems 
sėkmingiau išeiti į gyvenimą, domėtis naujomis meno apraiškomis 
ir jas vertinti, plačiau supažindinti lietuvių visuomenę su įvairių 
sričių meno kūrybos laimėjimais. Narių susibūrimai vyko dažniau- 

siai draugijos globėjų prof. V. Mykolaičio-Putino ir nuo 1932 m. 
prof. J. Ereto globoje, nevaržant susirinkimų įprastu oficialumu. 
Susibūrimuose buvo skaitomi ir vertinami pačių narių kūriniai, lie- 
tuvių menininkų kūrybos darbai, diskutuojami literatūros, dailės, mu- 
zikos klausimai, susipažįstama su didžiaisiais meno laimėjimais pla- 
čiajame pasaulyje ir t. t. Draugijos nariai organizavo literatūros va- 
karus Kaune ir provincijoje. Išleido literatūros almanachą „Grani- 
tą“. „Šatrijos“ draugijos meninėje aplinkumoje augo ir brendo visa 
eilė įvairių meno šakų kūrėjų, kurie ir šiandien „Šatrijos“ draugi- 
joj bendraudami, kuria, puoselėja ir ugdo lietuviškosios kultūros 
lobyną. 

Šalia literatų, kurie sudarė draugijos branduolį, „Šatrija“ telkė 
ir kitų meno šakų atstovus, kaip Meno mokyklos ir Muzikos Kon- 
servatorijos studentus. 


Studentų Ateitininkų „Kęstučio“ Korporacija 


„Kęstučio“ korporacija, įsikūrusi 1926 m., sutelkė daugiausia stu- 
dentus visuomenininkus. Korporaciją sudarė vien vyrai. Šūkis 
„Fortiter, constanter“. Pasirinktas Didžiojo Lietuvos Kunigaikščio 
Kęstučio vardas reiškė tautinės visuomeninės kovos ryžtą, drąsą ir 
tvirtumą. Tėvynės meilė, broliškumas ir solidarumas buvo narių įsi- 
pareigojimas tas ypatybes ugdyti savyje ir skleisti aplinkoje. Korpo- 
racijos nariai aktyviai dalyvavo visuomeninėje veikloje, kiekvienas 
jų, kaip minimum, priklausydamas Šaulių Sąjungai arba Vilniui 
Vaduoti Sąjungai. Tapdami tikraisiais korporacijos nariais, kandi- 
datai prisiekdavo vykdyti statutą, saugoti korporacijos garbę ir būti 
geru drausmingu nariu. Korporacijos nariai savitarpyje vienas kitą 
vadino broliais. Baigę universitetą, nariai likdavo korporacijos šei- 
moje vyresniaisiais broliais, nenutraukdami ryšio su korporacija. 


Studenčių Ateitininkų „Birutės“ Draugovė 


Susidarius Studenčių Ateitininkių Draugovėje žymesniam skai- 
čiui narių, pasiryžusių savo jėgas skirti daugiau labdaros misijai, 
1928 m. susiorganizavo naujas savarankis mergaičių vienetas — „Bi- 
rutės“ draugovė. Šūkis „Fides, Spes, Caritas“. Draugovės narėmis 
buvo priimamos tik eucharistininkės ir abstinentės. Specialus tiks- 
las — rengimasis aktyviai kovai dėl krikščioniškųjų idealų šeimoje ir 
visuomenėje su eucharistinės praktikos, abstinencijos, gailestingųjų 
darbų ir padorių papročių pagalba. Draugovėje veikė penki būre- 
liai: eucharistininkių, abstinenčių, gailestingųjų darbų, padorių pra- 

mogų ugdymo ir literačių. Tai buvo saviauklos ir tobulinimosi ži- 
diniai. Studentės birutietės dirbo Lietuvių Katalikių Moterų Sąjun- 
goje ir bendradarbiavo jų leidžiamame žurnale „Moteris“, talkinin- 
kavo „Pavasario“ Sąjungai ir ypač „Angelo Sargo“ vaikų organiza- 
cijai. 

1929 m. draugovė surengė dvidešimtojo amžiaus šeimos teismą 
ir 1930 m. didžiųjų motinų — šv. Monikos ir kunigaikštienės Biru- 
tės — iškilmingą jubiliejinį minėjimą. 


Studentų Ateitininkų Medikų Korporacija „Gaja“ 


„Gajos“ korporacija, įsikūrusi 1928 m., subūrė gausią medikų 
ir odontologų mišrią vyrų ir mergaičių šeimą, kurioj 1935 m. jau 
buvo 119 narių. Nors tai buvo profesinė korporacija, bet ne mažai 
dėmesio kreipė ir į visuomeninę veiklą. Šūkis „Gajus kūnas, budri 
siela“. Korporacija siekė sujungti Medicinos Fak. studentus lietuvius 
katalikus į tamprią draugišką šeimą, teikti savo nariams moralią ir 
materialią paramą, palaikyti glaudžius santykius su užjūrio ir su Len- 
kijos okupuotos Lietuvos dalies lietuviais, gilinti profesinį pasiruo- 
šimą ir skleisti medicinos mokslų populiarizavimą plačioje visuome- 
nėje. 

Studentės medikės ir odontologės sudarė atskirą būrelį ir dirbo 
Motinos ir Vaiko Sekcijoje. Baigę universitetą, „Gajos“ korporantai 
1937 m. įkūrė atskirą katalikų gydytojų „Gajos“ korporaciją. 


Studenčių Ateitininkių „Giedros“ Korporacija 


Kai 1928 m. iš Studenčių Ateitininkių Draugovės išsiskyrė „Bi- 
rutės“ Draugovė, likusios narės pasivadino giedrininkėmis, kurios 
1930 m. persiorganizavo į „Giedros“ Korporaciją. Tai Studenčių Atei- 
tininkių Draugovės tiesioginis tęsinys, perėmęs ne vien jos narių dalį, 
bet ir susidariusias draugovės veiklos nuotaikas bei atliktų darbų 
palikimą. Korporantės tik persitvarkė naujais organizaciniais pagrin- 
dais ir veiklos metodus kiek sumodernino, prisitaikindamos prie nau- 
jai iškylančių reikalavimų. Korporacija tai sėkmingai atliko, iš karto 
laimėdama jaunųjų kolegių dėmesį ir kartu su tuo gausų naujų na- 
rių prieaugį. 

Korporacijos šūkis „Į kalnus į viršūnes“. Uždavinių tarpe — iš- 
ugdyti savo nares moderniomis susipratusiomis katalikėmis, inteli- 
gentėmis lietuvėmis patriotėmis ir geromis savo profesijos specia- 
listėmis. Korporantės veikė pasiskirsčiusios į šešius būrelius: šeimo- 
tyros, labdarybės, eucharistininkių, pedagogių, literačių „Trylikos 

Grandinė“ ir taikomojo meno. Turėjo pajėgią mergaičių krepšinio 
komandą. 1930 m. aktyviai prisidėjo prie Lietuvos moterų pirmojo 
literatūros vakaro surengimo. 1933 m. išleido „Trylikos grandinės“ 
išverstą E. Von Handel - Mazzetti romaną „Broliuką“. Bendradar- 
biavo su Latvijos universiteto studenčių korparacija „Latviete“, su 
kuria turėjo pasirašiusios draugiškumo paktą. 


Studentų Ateitininkų Pedagogų Draugovė „Humanitas“ 


Pirmasis studentų ateitininkų vienetas Lietuvos Universitete — 
studentų draugovė — per eilę metų pergyveno visą virtinę pakaitų. 
Pradedant 1926 m., kas metai iš draugovės išsiskirdavo dalis narių, 
susiburiančių į naujus savarankiškus vienetus. Draugovė kiekvienam 
naujagimiui, bent pradžiai, duodavo dalį savo narių, vis judresnių 
bei veiklesnių, kurie veržėsi į skirtingą veiklą linkusius ir moder- 
nesniais metodais besiorganizuojančius naujus vienetus. Draugovė, 
pirmiau vadinama bendrąja, vėliau buvo praminta „senąja“ drau- 
gove. Ji tikrai seno ir narių atžvilgiu mažėjo su kiekvieno naujo vie- 
neto įsikūrimu. Todėl buvo nusistatyta ir šią „senąją“ draugovę at- 
naujinti, perorganizuojant ją profesiniu pagrindu. Tai padaryta 
1931 m. draugovei persitvarkius į pedagogų draugovę „„Humanitas“. 
Naujasis vienetas buvo tarpiakultetinis, bet iš jo 80 narių, žymią 
daugumą sudarė Matematikos - Gamtos Fak. studentai. Šūkis — „Duc 
in altum“. Nariai, vien vyrai, daugiau kreipią dėmesio į studijas nei 
į visuomeninę veiklą. Jų siekimas — daugiau išsimokslinti, visapusiš- 
kiau išsilavinti ir tinkamiau pasiruošti būsimai pedagogo profesijai. 
Tad — pirmoj eilėj studijų rateliai, referatai, pokalbiai. ,„Humanitas“ 
buvo viena iš tyliųjų studentų ateitininkų organizacijų, mažiau pa- 
sireiškusių visuomenine veikla, bet lietuviškajai mokyklai davusi 
gerų pedagogų. 


Studentų Ateitininkų „Activitas“ Korporacija 


Korporacija susiorganizavo 1928 metais. Ją sudarė visuomeninin- 
kai, įsijungę į miesto darbininkų ir darbo jaunimo organizacinę 
veiklą. Šūkis — „Labor omnia vincit“. Tikslas — auklėtis pozityviais 
darbo visuomenės darbininkais. Korporacijoje buvo gvildenami so- 
cialiniai klausimai, darbininkų bei dirbančio jaunimo problemos, 
o už korporacijos ribų praktiškas darbas darbininkų tarpe. Buvo orga- 
nizuojamos darbininkams paskaitos, pranešimai apie kitų kraštų 
darbininkų susiorganizavimą ir jų daromas pastangas laimėti leng- 
vesnes darbo sąlygas bei geresnį socialinį aprūpinimą. Darbininkų ir 
dirbančiojo jaunimo organizavimas, švietimas, profesinis lavinimas 

ir jų socialinės padėties kėlimas buvo viena iš sėkmingesnių prie- 
monių kovoje prieš komunistinės propagandos pastangas laimėti dar- 
dininkus komunistų partijai. 

Korporacija turėjo savo narių savišalpos fondą. 


Studentų Ateitininkų Korporacija „Justitia“ 


„Justitia“ įsteigta 1931 III 12 studentų teisininkų ir ekonomistų 
iniciatyva. Korporacija pradžioje mišri, bet nuo 1932 m. vien tik 
vyrų. Šūkis — „Estote prudentes sicut serpentes“. Tai profesinių 
pagrindu sukurta korporacija iškylančioms teisinėms problemoms 
studijuoti bei savitarpinei pagalbai teikti, 


Studenčių Ateitininkių Korporacija „Fideles Justitiae“ 


Korporacija įsikūrė 1932 XI 17, išsiskyrus mergaitėms iš korpora- 
cijos „Justitia“. Teisės bei ekonomijos mokslus studijuojančios ateiti- 
ninkės bandė atskiroje nuo vyrų korporacijoje lavintis bei auklėtis, 
ne vien pasirinktai profesijai tinkamai pasiruošti, bet ir moteris 
liečiančias teisines problemas gvildenti bei spręsti. Po eilės metų 
atskiros nuo vyrų veiklos 1938 m. korporantės vėl įsijungė į „Jus- 
titia“ korporaciją ir veikė kartu su vyrais. 


Studentų Ateitininkų Technikų Korporacija „Grandis“ 


„Grandis“ viena iš vėliausiai įsikūrusių korporacijų. Susiorgani- 
zavo 1933 m., suburdama šimtinę su viršum Technikos Fak. studen- 
tų ateitininkų. Šūkis — „Draugiškumas, tarpusavė parama“. Kad ir 
profesiniu pagrindu susiorganizavusi korporacija, kartu siekė susida- 
ryti aiškią pažiūrą ir socialiniais klausimais. Korporantai veikė pa- 
siskirstę į septynis ratelius, vadinamus kadrais, kuriuose gvildeno 
kadrų paskirčiai atitinkamus klausimus. Be kita ko, korporacija tu- 
rėjo metalinę grandinę, į kurią kas metai metiniuose susirinkimuose 
įsegdavo po grandį. Grandinė ilgėjo pagal korporacijos amžių. Kor- 
poracija suorganizavo savo atskirą biblioteką ir savišalpos kasą. 
1940 m. „Grandis“ išspausdino savo leidinį „V. D. U. Stud. ateiti- 
ninkų Technikų vyrų korp. „Grandis“ įstatai ir vidaus tvarkos sta- 
tutas“. 


Vyrų Sporto Klubas „Achilas“ 


Klubas susiorganizavo 1926 m. iš draugovėje veikusios sporto 
sekcijos. Pradžioje klubas buvo mišrus, bet kiek vėliau iš jo išsiskyrė 
mergaitės, sudarydamos atskirą savarankį vienetą. „Achilo“ nariai 

mankštinosi pasiskirstę į krepšinio komandą, kumščiasvydžio koman- 
dą ir į dvi ledo rutulio (hockey) komandas. 1928 m. „Achilas“ lai- 
mėjo Kauno miesto lengvosios atletikos varžybose pirmenybę. Pa- 
laikė ryšius su kitų valstybių sporto organizacijomis. 1928 m. „Achi- 
las“ atstovavo Lietuvos sportininkams Amsterdamo sporto olimpia- 
doje. Klubas buvo Lietuvos Gimnastikos ir Sporto Federacijos na- 


Trys. 
Mergaičių Sporto Klubas „Gražina“ 


Atsiskyrusios nuo „Achilo“, mergaitės tais pačiais 1926 m. su- 
organizavo atskirą sporto vienetą. „Gražinos“ klubo tikslas — ugdyti 
drąsios, energingos katalikės lietuvaitės tipą. Klubo narės veik kas 
sekmadienio rytą atlikdavo bendrą mankštą, paprastai sportuodamos 
atvirame ore. Klubas ypač pasižymėjo krepšinio žaidynėse. 

Abiejų klubų nariai bei narės daug dirbdavo organizuojant atei- 
tininkų sporto olimpiadas, kuriose taip pat atlikdavo ir dalį prog- 
ramos. 


Studentų Ateitininkų Choras 


Choras suorganizuotas 1923 m. kaip Studentų Ateitininkų Drau- 
govės padalinys. Vėliau, studentams ateitininkams persiorganizavus 
į atskirus savarankiškus vienetus, choras pasidarė tarpkorporaciniu 
ir tiesiog priklausė Lietuvos Universiteto Studentų Ateitininkų 54- 
jungai. Sekmadieniais choras giedodavo studentų pamaldose. Kas me- 
tai organizuodavo koncertus. 1925 m. antrojo ateitininkų kongreso 
metu, kartu su moksleivių ateitininkų chorais, koncertavo Valstybės 
Teatre. 1927 m. reorganizacinėje konierencijoje Palangoje, taip pat 
kartu su moksleivių ateitininkų chorais, suruošė pirmąją ateitininkų 
dainų šventę. 1932 m. choras, talkinamas operos solistų, surengė 
pirmąjį religinį koncertą. Tais pačiais 1932 m., kartu su universitė- 
to choru, ateitininkų choras dalyvavo universiteto dešimties metų 
sukakties iškilmingo minėjimo programoje. Taip pat 1932 m. choras 
dalyvavo pirmosios studentų pavasario šventės meninėje progra- 
moje, o 1939 m. gegužės 7 d. koncertavo Tartu, Estijoje. Šio kon- 
certo programa buvo išspausdinta estų ir lietuvių kalba. 


Kiti vienetai 


Studentų Ateitininkų Dzūkų Draugija „Dainava“, Studentų Atei- 
tininkų Zanavykų Draugija, Eucharistininkų Būrelis, Gailestingų Dar- 
bų Federacija, Žurnalistų Būrelis ir Kooperatininkų Būrelis. 

Visas aukščiau minėtas studentų ateitininkų draugoves, draugi- 
jas, Korporacijas, klubus bei tarpkorporacinius vienetus jungė į vie- 
ną ateitininkų šeimą Lietuvos Universiteto Studentų Ateitininkų Są- 
junga, kuri per Pax Romana palaikė nuolatinius ryšius ir su užsie- 
nio katalikiškomis organizacijomis. 


Lietuvos Universiteto Studentų Ateitininkų Sąjunga 


Studentų ateitininkų skaičiui augant ir organizacijai šakojantis, 
buvo susirūpinta, kad nenutrūktų organizacinis tarpusavio ryšys 
tarp atskirų savarankiškų vienetų ir kad dėl to nesusilpnėtų tarp 
studentų ateitininkų ideologinis tapatumas. Kad išvengtų galimų 
nesusipratimų, visi studentų ateitininkų vienetai 1926 m. susijungė, 
sudarydami Lietuvos Universiteto Studentų Ateitininkų Sąjungą. 
Vėliau įsikuriančios ateitininkų organizacijos automatiškai įsijungda- 
vo į sąjungą. Sąjungą sudarą vienetai pasiliko savarankiški ir tvar- 
kėsi bei veikė pagal kiekvieno jų priimtus įstatus bei statutus, pa- 
laikė tiesioginius santykius su kitomis studentų organizacijomis Lie- 
tuvoje ir užsienyje, nesiangažuodamos atstovauti visiems studen- 
tams ateitininkams. Kiekviena organizacija savarankiškai pasirinko 
kiek skirtingą uniformą, nekeisdami tik raudonos spalvos, skirtos vė- 
liavai ir kepuraitėms, kurios skyrėsi viena nuo kitos tamsesniu ar 
šviesesniu atspalviu, įsiuvinėtais ženklais ir įrašais. Tik Studentų 
ateitininkų ženklelis buvo nustatytas visiems tas pats. Jį sudarė 
penkių žiedlapių tulpė, jos centre kryžius ir žiedo papėdėje žemės 
pusrutulis, papuoštas Gedimino stulpais. 

Sąjungos valdyba, nesikišdama į atskirų vienetų vidaus reika- 
lus, tik koordinavo jų veikimą ir rūpinosi bendraisiais klausimais: 
pristatydavo universiteto vadovybei įregistruoti naujai įsikuriančius 
studentų ateitininkų vienetus, atstovavo studentams ateitininkams 
Studentų Atstovybėje, reprezentavo visus universiteto studentus 
ateitininkus, vadovavo didesnės apimties darbams, kaip pvz. ruošiant 
jubiliejinius ateitininkų kongresus, dainų bei sporto šventes, pa- 
rodas, tradicines iškylas, didesnius minėjimus ir panašiai. 

Lietuvos Universiteto studentai ateitininkai sudarė apie 80 5 vi- 
sos Studentų Ateitininkų Sąjungos, kuriai priklausė Lietuvos Univer- 
siteto, kitų aukštųjų mokyklų bei Vakarų Europos universitetuose 
veikiančios draugovės. Tuo būdu Lietuvos Universiteto studentai atei- 
tininkai, kaip skaitlingiausias padalinys, koncentruotas vienoj vieto- 
vėj ir gerai organizuotas, buvo ta didžioji ateitininkijos jėga, kuriai 
teko Nepriklausomos Lietuvos laikotarpyje atlikti platesnio masto 
užsibrėžtų darbų įgyvendinimą. Taip pvz. studentams ateitininkams 

teko rūpintis savųjų namų statyba ir vėliau jų administravimu. Kar- 
tu su pareigomis jiems atiteko ir pirmenybė ateitininkų rūmais nau- 
dotis. Juose buvo studentų ateitininkų bendrabutis, erdvi salė, koo- 
peratyvas, valgykla, ateitininkų federacijos generalinio sekretoriaus 
būstinė, studentų ateitininkų Ramovė, spaudos redakcijos bei admi- 
nistracijos įstaigos, darbo biuras, istorinės-muziejinės medžiagos tel- 
kinys ir t. t. Juose vyko įvairūs koncertai, švenčių iškilmės, mi- 
nėjimai, konferencijos, susirinkimai, posėdžiai, kursai, choro repetici- 
jos, sporto klubų mankštos bei įvairūs kitokie studentų ateitininkų 
susibūrimai. 

Jubiliejiniai ateitininkų kongresai vykdavo kas penkti metai, bu- 
vo ruošiami ir vykdomi didžiąja dalimi studentams ateitininkams 
talkinant. Misterijos, kurias vienas rašytojų yra pavadinęs nauja 
ateitininkų meno šaka, taip pat buvo organizuojamos ir atliekamos 
studentų ateitininkų pastangomis. Buvo pastatytos trys misterijos: 
— pirmoji 1925 m. L. Giros „Paparčio žiedas“, antroji V. Putino mis- 
terija „„Nuvainikuotoji vaidilutė“ pastatyta 1927 m. reorganizacinės 
konferencijos metu Palangoje ir 1928 m. Lietuvos Nepriklausomybės 
dešimties metų sukakties minėjimo proga Kaune. Trečioji, Vytauto 
Bičiūno, misterija „Amžių karžygys“ pastatyta 1930 m. Kaune. 

Ateitininkai taip pat suruošė spaudos - literatūros, dailės, rank- 
darbių, brėžinių parodas Kaune ir Palangoje. 

Tais pat 1930 m. Švietimo Ministerijai uždarius gimnazijose moks- 
leivių srovines organizacijas, Studentų Ateitininkų Sąjunga pareiškė 
protestą vyriausybei ir savo draugijos ženklelius perjuosė gedulo 
juostele. 


Pabaigai 


Ateitininkai yra kultūrinė organizacija su sava ideologija, pasi- 
rinktais principais ir sava reiškimosi forma. Studentai ateitininkai, 
kaip aukštąjį mokslą einąs jaunimas, pirmoj eilėj domėjosi religinė- 
mis, tautinėmis, kultūrinėmis, mokslinėmis, estetinėmis bei sociali- 
nėmis problemomis. Nesvetima buvo ir politinio gyvenimo sritis. 
Bet tai tik pageidaujamas priedas prie tiesioginių kiekvieno studen- 
to pareigų — akademinių studijų bei vispusiško profesinio pasiruo- 
šimo. 

Studentų ateitininkų veikloje išryškėjo trys bruožai — organiza- 
cinis, ugdymosi ir akcijos - apaštalavimo. Organizacinį klausimą jie 
sprendė drąsiai, radikaliai ir vieningai, laiku pasiskirstę į eilę sa- 
varankiškų organizacijų ir vėl visi susijungę universiteto ateitininkų 
sąjungoje. 

Savo plačoje visuomeninėje veikloje ateitininkai vadovavosi prof. 
S. Šalkauskio patarimu — mokėti pajusti gyviausius momento reika- 
lavimus ir pasielgti, kaip principai reikalauja. Būdami lietuviai, atei- 
tininkai jungė savo pastangas ir darbą su visos tautos gyvenimu. 


MEČYS VALIUKĖNAS 


LIETUVIŲ STUDENTŲ TAUTININKŲ KORPORACIJA 
NEO-LITHUANIA 


Laisvosios Lietuvos Universitetas Kaune buvo pirmoji aukštoji 
mokykla, taip plačiai atvėrusi duris į mokslą Lietuvos jaunuomenei. 
Savo ruožtu mūsų jaunuomenė rodė didelių pastangų siekti moks- 
lo ir šviesos. Akademinis jaunimas, greta mokslinimosi, reiškėsi 
ir visuomeniniame, kultūriniame bei politiniame gyvenime. Univer- 
sitete viena po kitos steigėsi draugijos, sąjungos, rateliai ir kitais 
panašiais vardais besivadiną vienetai politiniu ir pasaulėžūriniu pa- 
grindu. Todėl universitete atsirado studentų, norinčių įsteigti naują 
tautinę organizaciją, kuri, kaip V. Gustainis aptarė: „„..būtų savai- 
minga ir savo dvasia bei siekiais tiktų atgimusios tautos gyvenimui, 
būtų grynai lietuviškoje dirvoje išaugusiu vienetu, jungiančiu jau- 
nąją lietuviškąją inteligentiją...“ 

Panašiai kaip V. Gustainis galvoją studentai ir buvo lietuvių stu- 
dentų tautininkų korporacijos „Neo-Lithuania“ pradininkai - kūrėjai. 
1922 m. lapkričio 9 d. Lietuvos Universiteto senatas patvirtino nau- 
jos organizacijos įstatus. To pat mėnesio 11 d. korporacijos pradi- 
ninkai, studentų būrelis (L. Abaravičius, V. Banaitis, J. Dargis, A. 
Drevinskas, A. Dumbrys, V. Gustainis, A. Jakobas, K. Kazlauskas, 
K. Marčiulionis, J. Pikčilingis, V. Vileišis ir S. Virkutis) priėmė 
V. Gustainio paruoštą deklaraciją ir nutarė ją paskelbti viešame kor- 
poracijos steigiamajame susirinkime, 1922 m. lapkričio 12 d., didžiojo- 
je universiteto salėje. 


Korporacijos deklaracijoje nusakoma naujosios organizacijos prin- 
cipai, darbo programa ir santykiai su kitomis organizacijomis. Korpo- 
racija pabrėžė principą, kad ji ateinanti į gyvenimą ne griauti, o 
kurti. Savo rimtimi, forma ir uždavinių apimtimi deklaracija padarė 
gerą įspūdį pilnutėlei salei akademinės jaunuomenės. Korporacija 
ryškino lietuvišką savo idealų supratimą ir siūlė naujus veikimo bū- 

dus. Žinia, netruko ir opozicijos. Diskusijos dėl naujos organizacijos 
būtinumo, taip pat ir dėl jos programos nesibaigė universiteto sa- 
lėje. Persimetė į anuometinę spaudą. Visa tai sudarė galimumo neo- 
lituanams supažindinti studentiją ir visuomenę už alma mater ribų 
apie naujai įsikūrusią organizaciją ir jos uždavinius. 

Deklaracijos esminiai dėsniai buvo nusakyti šiais žodžiais: ,„Kor- 
poracijos tikslas — Lietuvių tautos didybė, jos garbė, gerovė ir valin- 
ga kilni bei tauri asmenybė, Šūkis — Pro Patria! Šio tikslo siek- 
dama, Korporacija laikosi solidarumo, lietuviškų tradicijų ir bendrų 
krikščioniškos dorovės dėsnių, rūpinasi savo narių dorovingu ir moks- 
liniu auklėjimu, ugdo juose tautinę ir valstybinę sąmonę, atsparumą 
ir drausmingumą“. 


Tokius tikslus turėdama, pradėjo darbą pirmoji lietuvių studentų 
tautininkų korporacija, steigimo metu save vadinusi Lietuvių Stu- 
dentų Tautininkų Korporacija, o nuo 1923 m. kovo 1 d. prie šio 
pavadinimo pridėjusi tikrinį vardą — Neo-Lithuania. Steigiamajame 
susirinkime į pirmąją korporacijos tarybą išrinkti šie korporantai: 
V. Banaitis, A. Drevinskas, A. Dumbrys, A. Jakobas, K. Marčiulionis 
ir V. Vileišis. 


Neo-Lithuania universiteto gyvenime 


Korp! Neo-Lithuania rūpinosi bendraisiais studentų reikalais, 
jų materialine būkle, dalyvavo universiteto gyvenime, jo ruošia- 
muose minėjimuose, akademijose ir šventėse. Pirmaisiais darbo me- 
tais universiteto sienose korporantai susidūrė su vadinamu tautinių 
mažumų klausimu. Ypač žydų mažumos studentija buvo gana aktyvi 
ir veržli. Kai kuriose auditorijose jie taip vyravo, kad buvo net 
išsišokimų ir pageidavimų, greta lietuvių kalbos universitete leisti 
viešai vartoti ir kai kurias svetimas kalbas. Lietuviškoji ano meto 
studentija rūpinosi, kad šios apraiškos būtų universitete sureguliuotos. 


(Čia tenka pastebėti, kad, Lietuvos Universitetą įsteigus, savųjų 
mokslininkų trūkstant, dalis paskaitų visuose fakultetuose buvo skai- 
toma rusų ir vokiečių kalba. Taip pat dalis studentijos, ypač žydai 
miestelėnai, baigusieji rusiškas gimnazijas, lietuvių kalbos nemo- 
kėjo. Dėl to universiteto veikimo pradžioje ir buvo įvykęs vienas 
kitas nesusipratimas dėl svetimų kalbų vartojimo. Svetimšaliai pro- 
fesoriai jų samdymo sutartimis buvo įpareigoti per nustatytą laiką 
išmokti lietuvių kalbą ir paskaitas skaityti lietuviškai. Studentai 
taip pat greitai lietuvių kalbą išmoko, ir vėliau tokių nesusipratimų 
nebuvo. Redaktorius.) 

Neolituanai dalyvavo fakultetų seniūnų rinkimuose, o seniū- 
nais išrinktieji — seniūnų tarybos darbuose, taip pat dalyvavo fakul- 
tetinėse ir bendrinėse studentų organizacijose, jų veikloje ir spaudoje. 

Neo-Lithuania bendradarbiavo su kitomis šio ir kitų universi- 

tetų studentų organizacijomis ir korporacijomis. Ilgainiui buvo išsi- 
vystęs paprotys tarp organizacijų, palaikančių pastovius tarpusa- 
vio ryšius, pranešinėti apie valdybų pasikeitimus, o taip pat kviesti 
ir dalyvauti vieniems pas kitus šventėse ar šiap didesniuose vienetų 
parengimuose. Neo-Lithuania Korporacijoje tokia praktika buvo tai- 
koma 42 vienetams. 
„ Neo-Lithuania užmezgė ir nuolat palaikė kolegiškus santykius 
ir su kitų kraštų studentų korporacijomis: su vokiečiais Karaliaučiaus 
univ. (iki 1930 m.), su latvių, estų, suomių studentija. Su latvių 
studentų korporacija „Lethonia“ Rygoje Neo-Lithuania buvo pasira- 
šiusi išskirtiną draugiškumo sandėrį (1937 m.). Tokio pat sandėrio 
buvo laukiama su estų stud. korporacija „Fraternitas Estica“ (Tar- 
tu) ir kt. 

Neo-Lithuania rėmė mūsų studentijos bendravimą ir veiklą 
SELL (Suomijos, Estijos, Latvijos, Lietuvos) Sąjungoje. Neolituanai 
dalyvavo šios sąjungos veikloje, jos periodinėse konferencijose. 

Neo-Lithuania savo darbų apimtimi ir nariais augo ir plėtėsi. 
Steigimo dieną ją sudarė trylika pradininkų vyrų. O 1925 m. ru- 
denį jau ir studenčių neolituanių buvo toks skaičius, kad rasta 
reikalinga joms susitelkti į atskirą ratelį ir veikti autonomiškai kor- 
poracijos įstatų ir statuto ribose. Rateliui išaugus arti šimtinės narių, 
1928 m. gruodžio 8 d. korporantės atsiskyrė nuo Korp! Neo-Lithuania 
ir sudarė pirmąją lietuvių studenčių korporaciją Filiae Lithuaniae. 
1929 m. sausio 24 d. universiteto senatas patvirtino naujos korpo- 
racijos įstatus, ir birželio 2 d. buvo iškilmingai atšvęsta inauguracijos 
šventė. Filiae Lithuaniae ir Neo-Lithuania korporacijos, nors ir dirbu- 
sios savarankiškai ir atskirai, visą laiką buvo ir liko tikrai broliškai 
bendradarbiaujančios ir vieningai dirbančios akademinėje, visuome- 
ninėje, kultūrinėje ir socialinėje srityse. 

Korp! Neo-Lithuania, švęsdama savo veiklos dešimtmetį, turėjo 
apie 250 korporantų ir per 50 filisterių. 1940 m. pavasario semestre 
Neo-Lithuania turėjo 452 narius ir Neo-Lithuania Filisterių Sąjunga 
— per 100 filisterių. 


Korp! Neo-Lithuania santykiai su visuomene 


Neolituanai visą laiką matė ir juto didelę lietuviškos visuome- 
nės pritarimą ir paramą korporacijos siekimams ir darbams. Tai 

suvokdama jau pirmaisiais veiklos metais Neo-Lithuania ryžosi sta- 
tydintis sau rūmus Kaune. Korporacija gavo iš Kauno m. savivaldy- 
bės žemės sklypą, o iš Žemės Reformos Valdybos statybinės miško me- 
džiagos. Iš visuomenės pradėjo plaukti aukos. Švenčiant pirmąsias 
metines (1923 XI11), kan. J. Tumas-Vaižgantas pašventino kertinį 
akmenį korporacijos sklype, Vytauto kalne. Tų pačių metų pabaigoje 
du neolituanai studentai (V. Banaitis ir K. Marčiulionis) buvo dele- 
guoti į JAV rinkti aukų statomiems namams. Jų misija pavyko, ir 
Neo-Lithuania gavo per dešimt tūkstančių dolerių. Stambesniems 
geradariams, skyrusiems tūkstantinę ar daugiau litų, korporacija 
drauge su padėkos pareiškimu, suteikė mecenato vardą. 


Pirmojo Korp! Neo-Lithuania mecenato titulas teko Ypatijai 
Šliūpaitei-Yčienei (Žiūrienei), davusiai tuo metu (1922 XII 10) di- 
džiausią auką — tūkstantį litų. Vėliau tūkstantinėmis korporaciją pa- 
rėmė ir mecenato vardą gavo: M. Yčas, K. Šakenis ir dekanas kun. 
V1. Mironas. 

1930 — Vytauto Didžiojo — metais detroitietis J. Smailis tapo 
Korp! Neo-Lithuania mecenatu, paskirdamas 10.000 litų stipendijų 
fondui. Šis fondas tada buvo pavadintas J. Smailio vardu ir iki pat 
sovietinės okupacijos veikė, teikdamas paramą studentams. 


P. Urbonas, kaunietis, žymia auka prisidėjo prie korporacijos 
bibliotekos įkūrimo naujai pastatytuose rūmuose. Biblioteka buvo pa- 
vadinta aukotojo vardu. 

Korporacijos rūmų statyba, pagal inž. E. Fryko projektą, buvo 
baigta 1928 m. Rūmai, keturių aukštų pastatas, paliko korporacijos 
veiklos židiniu, kuriame telkėsi nemaža dalis korporacijos gyvenimo. 
Rūmuose pastoviai gyvendavo apie 40 korporantų, be to veikė vi- 
siems korporantams prieinama skaitykla - biblioteka, užkandinė, spor- 
tinių varžybų kambariai, korporacijos ir filisterių valdybų biurų - 
posėdžių kambariai bei anuo metu palyginti ištaiginga salė, tenki- 
nusi ne tik pačios korporacijos, bet ir platesnės visuomenės reika- 
lavimus. Didžioji rūmų salė buvo meniškai dekoruota korporacijos 
herbu, spalvomis ir Lietuvos miestų herbais. Ant salės sienų bu- 
vo iškabinti korporacijos garbės narių portretai. Daug šilimos ir me- 
niškumo rūmų viduje teikė skulptoriaus Antano Aleksandravičiaus - 
kūriniai, išdėstyti koridoriuose, kambariuose ir salėse. Pažymėtinas 
buvęs didžiausias istorinės Lietuvos miestų herbų rinkinys, to paties 
A. Aleksandravičiaus darbai. Dalis arčiausiai su korporacija sutapu- 
sių žymių lietuvių buvo pakviesti į korporacijos garbės narius, pvz. 
J. Tumas-Vaižgantas, J. Basanavičius, P. Vileišis, B. K. Balutis, J. 
Jablonskis, A. Smetona ir J. Mačiulis-Maironis. 

Lygiagrečiai Neo-Lithuania Korporacijai įsisteigė studentų tau- 
tininkų korporacijos ir kitose Lietuvos aukštojo mokslo mokyklose: 
„Jaunosios Lietuvos“ Korporacija Dotnuvos Žemės Ūkio Akademijo- 
je (1924 m. lapkričio 3 d.), Herkaus Montės Korp! Prekybos Institute 
Klaipėdoje (1937 m.), „Geležinio Vilko“ Korporacija Vilniaus Uni- 
versitete (1939 m.). Šios visos korporacijos ir anksčiau minėtoji Filiae 
Lithuaniae Korp! vadinosi broliškomis. Tarpusavyje jos sutarė ir 
darniai bendradarbiavo. 


Korp! Neo-Lithuania leidiniai ir spauda 


1931 m. pabaigoje pradėtas leisti dvisavaitinis studentų infor- 
macijai laikraštis „Studentų Balsas“. Pradžioje jį redagavo Br. T. 
Dirmeikis, vėliau — A. Valiukėnas. 1932 m. rudenį „Studentų Balso“ 
leidimas buvo sustabdytas, o jo vietoje pradėtas leisti akademinio, 
kultūrinio ir visuomeninio gyvenimo žurnalas „Akademikas“. Šis 
žurnalas (10 numerių per metus) ėjo iki pat 1940 m. — Sovietų Rusi- 
jos okupacijos. Jo redaktoriais buvo: A. Valiukėnas, vėliau — S. Po- 
vilavičius-Vykintas, M. Jasėnas, V. Nausėdas ir J. Čiuberkis. 

1932 m., minint korporacijos veiklos dešimtmetį, išleistas spe- 
cialus leidinys „Neo-Lithuania 1922 - 1932“. Jį redagavo kolegija: Stp. 
Povilavičius, Petras Ulianskas ir Vincas Vileišis. 1933 m. išleistas 
korp. vyr. dainininko K. Petraičio suredaguotas korporantų dainuo- 
jamų dainų rinkinėlis „Padainuosime sustoję“. 


Korp! N eo-Lithuania vidujinė santvarka 


Neo-Lithuania steigėjams ir pirmiesiems korporantams teko daug 
galvoti, kad naujoji organizacija būtų sava ir lietuviška. Pradžioje 
Neo-Lithuania buvo labiau panaši į ideologinę draugiją ir mažėliau 
panaši į studentų korporaciją estų, latvių, suomių arba ir vokie- 
čių pavyzdžiu. Tik metams bėgant susikristalizavo studentas lietu- 
vis neolitanas. Spalvota korporanto kepuraitė ir korporacijos spalvų 
juosta išviršine forma jį gerokai priartino prie čia minėtųjų ir eilės 
kitų kraštų studentų korporacijų. Bet ideologiniu požiūriu mūsų neo- 
litanas liko stipriau savos korporacijos veikiamas, negu kitų tautų 
studentas, nes to iš jo reikalavo Neo-Lithuania įstatai ir korporacijoj 
viešpataujanti dvasia. 

Norėdami ryškiau išskirti korporacijos organizacinę formą, 1923 
m. gegužės 21 d. Neo-Lithuania pakeitė korporacijos statutą. Vietoje 
iki tol buvusios tarybos įvedama valdyba. Senjorų sueiga padaroma 
vyriausiuoju sprendžiančiu organu. Be to, įvedami korporacijoms 
būdingi pareigonys: metraštininkas, junjorų tėvūnas (junjorių magist- 

ra), vyr. dainininkas, arbiter elegantiarum ir kt. Korporantai su- 
skirstomi į grupes: junjorai (kandidatai), neturį balso teisės, sen- 
jorai, kurie savo ruožtu dar skirstomi į aktyvius senjorus, extra loci, 
inaktyvius ir filisterius. 

1925 m. vasario 20 d. nutariama, greta bendrųjų korporacijos 
uždavinių, kreipti daugiau dėmesio į korporantų profesinį pasiruo- 
šimą, o taip pat daugiau ugdyti kūrybinius polinkius. Vykdydami 
šį nutarimą korporantai susitelkė į profesines ir paskirų sričių, me- 
nų sekcijas (technikus, medikus, visuomenininkus, literatus ir kt.). 
Studijinių sekcijų nariai galėdavo dalyvauti ir kūrybinių sekcijų 
veikloje. Toks pasiskirstymas grupėmis įnešė daug įvairumo ir nau- 
jovės korporantų savimokoje. Sekcijų narių posėdžiuose buvo skai- 
tomos savų sričių paskaitos, referatai, vedami diskusiniai pašne- 
kesiai. Buvo ruošiamos ekskursijos į sekcijų narius dominančias vie- 
toves. 


Vėliau neolituanai buvo suorganizavę savo chorą, kurį rūpes- 
tingai išugdė kompozitorius A. Vaičiūnas, o ilgesnį laiką jį vedė di- 
rigentas V. Grigaliūnas. Neolituanų chorui susilikvidavus, eilę metų 
veikė neolituanų kvartetas, vadovaujamas stud. neolituano A. Ka- 
čanausko. Šis kvartetas su koncertinėmis programomis yra aplankęs 
nevieną Lietuvos gimnaziją. 

Savo ruožtu neolituanai visą laiką buvo skatinami į fizinį auk- 
lėjimąsi. 1934-1940 m. įvairių sričių sporto mėgėjai neolituanai 
sudarė savo klubą, kuriame veikė stalo teniso, lauko teniso, futbolo, 
krepšinio, slidininkų, vandens sporto ir kt. grupės. Šie sportininkai 
dalyvaudavo Vytauto Didžiojo Universiteto rengiamose studentų pa- 
vasario šventėse. 

Korporacijai išaugus, daugeliui universitetą baigus ir didelei jų 
daliai išvykus į provinciją, kilo reikalas visiems jiems susijungti į 
atskirą vienetą. Taip 1926 m. rugpiūčio 26 d. įsisteigė LST Korp! 
Neo-Lithuania Filisterių Sąjunga. Teisiniu požiūriu tai buvo dvi or- 
ganizacijos, juo labiau, kad Korp! Neo-Lithuania buvo registruota 
universitete, o Filisterių Sąjunga — Vidaus Reikalų Ministerijoje. 
Bet korporacijos vidujine sąranga ir gyvenime filisterių sąjunga buvo 
lyg integralinė korporacijos dalis, veikianti tuo pačiu tikriniu Neo- 
Lithuania vardu. Filisterių Sąjungos valdyba buvo renkama viene- 
riems metams filisterių metinio susirinkimo metu. Filisterių Sąjun- 
gos pirmininkais yra buvę: V. Vileišis, A. Drevinskas, D. Cese- 
vičius. 

Visa ta neolituanų pradėtoji puoselėti vidinė santvarka ir ypač 
korporantiškų spalvų bei ženklų įsivedimas susilaukė nemaža kri- 

tikos iš pažangiosios studentijos ir visuomenės. Bet ilgainiui Korp! 
Neo-Lithuania pavyzdžiu ėmė sekti kai kurios kitos dešiniosios mū- 
sų studentų organizacijos, įsivesdamos sau patinkamas uniformas ir 
kitus korporantiškus ženklus (špagas, herbus, cirkelius (skriestuvus), 
ženklelius ir kt.). 


Korp! Neo-Lithuania — asmens auklėjimo mokykla 


Korporacijos įsipareigojimas ugdyti savo narius valingais ir 
tvirtais asmenimis nebuvo tuščias pareiškimas. Savo kasdienybėje 
korporacija to siekė ir tą dvasią puoselėjo. Iš įvairių Lietuvos vietovių 
atkilę į Kauną ir bepradedą ar tik ką pradėję studijas jaunuoliai 
"savotiškai išgyvendavo pirmuosius savarankiško gyvenimo žingsnius. 
Jųjų įsijungimas į korporantų gretas juos ištraukdavo iš vienumos 
ir blaškymosi ir drauge palenkdavo bendresniems siekimams, užda- 
viniams. Korporacijos junjoratas, tėvūno ir jo padėjėjų vadovauja- 
mas, kone kas savaitę akademinių metų būvyje turėdavo savo su- 
eigas. Jų metu, greta socialinio kolegiško bendravimo bei kasdienio 
elgesio nuostatų paisymo, kiekvienas junjoras lavindavosi kalbėti, 
savo mintis reikšti ir pamažu įsitraukti į bendruomenę. Korporantas 
susipažindavo su universitetiniu gyvenimu, jo apraiškomis, o taip 
pat ir su valstybiniu bei visuomeniniu gyvenimu. Junjoras metų 
būvyje turėjo paruošti savo pasirinkta tema referatą ir jį apginti 
junjorų sueigoje. Vyresnieji kolegos (senjorai ir filisteriai), atsilan- 
kydami į junjorų sueigas, savo paskaitomis, pašnekesiais pratur- 
tindavo jaunųjų kolegų akiračius ir skatindavo juos augti gerais 
akademikais ir džentelmenais, mokančiais bendrauti bei dirbti su 
kitais žmonėmis ir juos suprasti. 

Korporacijos rengiami initium ir fini semestri pasilinksminimai 
mokė jaunuomenę bendrauti laisvalaikio metu, kultūringai pramo- 
gauti. Menasi ir kolegiška, bet drauge griežtoka priežiūra kolegoms, 
prasilenkusiems dėl vienokių ar kitokių priežasčių su statuto nuosta- 
tais, O apskritai, šiandien jau iš tolumos į anas dienas žiūrint, galima 
teigti, kad neolituaniškas korporantiškumas savo stiliumi ir siekiais 
buvo naudingas lietuviui jaunuoliui akademikui, 

Apibendrinant Lietuvių Studentų Tautininkų Korporacijos Neo- 
Lithuania eitąjį kelią, galima rasti jame nelygumų, bet esmėje lengva 
sutikti su vieno iš korporacijos steigėjų, kankinio mirtimi mirusio 
Sibiro taigose, pareiškimu: „Mes tikėjome tautinių idealų užviešpa- 
tavimu ir neklydome tame“. To tikėjimo vedinų neolituanų įmintos 
pėdos randamos Lietuvos mokslinio, valstybinio, kultūrinio ir politi- 
nio bei visuomeninio gyvenimo istorijoje. 

1940 m. dėl Sovietų Rusijos įvykdytos Lietuvos okupacijos, 
Lietuvių Studentų Tautininkų Korp! Neo-Lithuania, kaip ir kitų stu- 
dentų organizacijų, veikla buvo uždrausta, jos turtas nusavintas, 
nemažas skaičius korporantų uždaryti kalėjme. 


Literatūra 


Lietuvių studentų tautininkų korp! Neo-Lithuania 1922-1932, (red. Stp. Po- 
vilavičius, P. Ulianskas, V. Vileišis) 1932; Akademikas 1934-1938; Lietuvių Stu- 
dentų Tautininkų Korporacija Neo-Lithuania 1922-1964, 1965; Lietuvių Enci- 
klopedija, XX t. 194-196 psl. 


ALDONA NASVYTYTĖ - AUGUSTINAVIčIENĖ 


LIETUVIŲ STUDENČIŲ TAUTININKIŲ KORPORACIJA 
FILIAE LITHUANIAE 


1928 m. gruodžio 8 d. atsiskyrusi nuo bendros Neo-Lithuania Kor- 
poracijos, universitete įregistruota 1929 m. sausio 24 d., studenčių 
korporacija Filiae Lithuaniae turėjo daugiau galimybių savarankiškai 
organizuotai veikti ir studenčių asmenybei ugdyti. Filiae Lithuaniae 
tikslas buvo burti į šią korporaciją tautinio nusistatymo studentes, 
ugdyti taurias asmenybes krikščioniškos doros pagrindais, aukotis 
lietuvių tautos gerovei, palaikyti gerus santykius su kitomis drau- 
giškomis korporacijomis. Korporacijos spalvos buvo: žalia, raudona, 
auksinė. 

Korporacija buvo stipriai pabrėžusi gilesnio išsilavinimo reikalą. 

Buvo stengiamasi įtakoti, kad korporantės žvelgtų į gyvenimą 
plačiau, kad jos išaugtų inteligentiškomis lietuvėmis. 

To tikslo siekdama, Korp! Filiae Lithuaniae vėliau buvo su- 
skirstyta profesinėmis sekcijomis, kur studentės galėdavo daugiau 
laiko skirti ir mokslo problemoms. Atskirose sekcijose ir bendrose 
korporacijos sueigose būdavo rengiamos žymiųjų Lietuvos žmonių 
paskaitos. 

Korp! Neo-Lithuania pasaulėžiūra ir jos šūkis „Pro Patria“ pa- 
brėžė, kad visiems jos nariams Lietuvos problemos, jos valstybinis 
ir tautinis gyvenimas, jos ateitis yra pagrindinis rūpestis. 

Tautinių ir korporacijos švenčių metu Filiae Lithuaniae narės 
viešai pradėjo dėvėti tautinius drabužius, parodydamos tautinio dra- 
bužio grožį. 

Korp! Filiae Lithuaniae ypač rūpėjo jos narių taurumas. Tap- 
damos pilnateisėmis narėmis, prisiekdamos vadovautis krikščioniš- 
kosios dorovės principais, tuo pačiu jos ryždavosi tapti ir kilniomis 
asmenybėmis. Korporacijos nuotaika buvo daugiau konservatyvi: ska- 
tinant ir ugdant dorovinio elgesio principus, buvo pageidaujama, 
kad korporantės nevartotų alkoholinių gėrimų ir nerūkytų. 

Nors ir turinčiai tą pačią pasaulėžiūrą kaip Korp! Neo-Lithuania, 
šiai korporacijai rūpėjo moteriškoji individualybė. Kiek lietuvaitė 
akademikė buvo iš esmės savaiminga, tiek savaiminga buvo ir pati 
korporacija. 


Korp! Filiae Lithuaniae, tvirtai siekdama tobulesnės lietuvės 
ugdymo, ieškojo glaudesnio ryšio su visomis lietuvių studenčių or- 
ganizacijomis, norėdama drauge su jomis iškelti lietuvės inteligentės 
svarbą tautos gyvenime. Tačiau šiuos siekimus ir visus bendravi- 
mo planus, kaip ir visą mūsų tautos nepriklausomą gyvenimą, su- 
griovė 1940 m. įvykiai. 

Korp! Filiae Lithuaniae garbės nariai buvo: S. Kymantaitė-Čiur- 
lionienė, A. Smetona ir kan. J. Tumas-Vaižgantas. 


PRANAS čEPĖNAS 


STUDENTŲ SOCIALISTŲ ORGANIZACIJOS 


Studentų Socialistų Draugija įregistruota 1922 IX 21 ir veikė ligi 
1925 XI 12, nors senato nutarimu iš organizacijų skaičiaus išbraukta 
tik 1926 IV 5. 


Dar Aukštuosiuose Kursuose veikė bendrinė studentų socialistų 
organizacija, o ši draugija buvo tik jos tęsinys. Šios draugijos 
veikla ribojosi tik universitetu, rengiant viešas paskaitas, savitarpyje 
diskutuojant socializmo teorijos ir praktikos klausimus, dalyvau- 
jant ir bendrame studentų gyvenime — kitų kraštų studentų ekskur- 
sijų ir chorų priėmimo komisijose. 

Studentų socialistų iniciatyva buvo įsteigta Savišalpos Draugija 
ir tos draugijos valdybos daugumas buvo socialistų draugijos nariai. 
Studentų socialistų pastangomis jau anksčiau buvo įsteigta ir Lietu- 

vių Studentų Susišelpimo Draugija. Studentų Socialistų Draugija sa- 
vo veiklos pradžioje turėjo apie 100 narių. 

1924 m. ji užmezgė ryšius su Latvijos ir Estijos studentų socialis- 
tų organizacijomis. 1925 m. ši draugija sudarė studentų atstovybės 
(tarybos) statuto projektą ir pasiūlė jį kitoms studentų organizaci- 
joms svarstyti. Kai studentai socialdemokratai iš bendrosios socialistų 
draugijos pasitraukė, tai 1925-1926 mokslo metams šios draugijos 
valdyba buvo išrinkta vien iš socialistų aušrininkų, kurie aktyviai 
ėmė rūpintis studentų atstovybės sudarymo reikalu. Tuo reikalu auš- 
rininkai 1925 m. lapkričio 8 d. didžiojoje universiteto salėje rengė 
studento V1. Karoso viešą paskaitą, tema „Studentų teisės ir studen- 
tų atstovavimas“. 

Kai kurie dešiniųjų organizacijų studentai iš anksto susiorgani- 
zavo tą paskaitą sutrukdyti, ir užpuolė prelegentą. Buvę paskaitoje 
draugijos nariai gynė prelegentą, ir tada įvyko pirmasis studentų su- 
sirėmimas Lietuvos Universitete. Prelegento užpuolėjai šį įvykį grin- 
dė socialistų draugijos viešu principiniu pasisakymu prieš mirties 
bausmę Lietuvoje, iškabinant atitinkamo turinio rezoliuciją drau- 
gijos vitrinoje. Reikia pažymėti, kad prieš tą paskaitą Studentų So- 
cialistų Draugijos vitrina jau buvo sudaužyta ir išmesta. Žvelgiant 
į praeitį, čia ne tiek svarbu pažymėti kai kurių studentų grupių to 
meto ideologinės kovos metodą, kiek pabrėžti tai, kad vėliau tos pa- 
skaitos prelegentas ir jį gynę socialistai studentai už tariamą nusi- 
kaltimą dukart nubausti: Kauno miesto komendantas juos nubaudė 
kalėjimu, o taip pat už tą pat „kaltę“ universiteto senatas visus Stu- 
dentų Socialistų Draugijos valdybos narius pašalino iš universiteto 
vieneriems metams. 

Nepaisant visų bausmių, studentai socialistai dalyvavo Studentų 
Atstovybės rinkimuose — išrinko du atstovus, išleido rinkiminį lei- 
dinį „Socialistų atstovą“, kuris administracijos organų buvo konfis- 
kuotas. Anksčiau ši draugija buvo išleidusi stambų rotatorinį leidinį 
„Studentas iš kairės“. 

Išrinkus pirmąją Studentų Atstovybę, socialistų studentų at- 
stovai pareikalavo, kad studentai ateitininkai ir neolituanai pasmerk- 
tų elgesį tų savo organizacijų narių, kurie sukėlė muštynes univer- 
sitete, o pati atstovybė pareikalautų ir Kauno komendantą ir senatą, 
kad jie neteisingai paskirtas bausmes panaikintų. Kadangi tai nebuvo 
įvykdyta, tai studentai socialistai ir kitų pažangiųjų studentų orga- 
nizacijų išrinktieji atstovai pirmosios Studentų Atstovybės veikloje 
nedalyvavo. 

Studentų Socialistų Aušrininkų Draugija, 1925 m. pabaigoje Lie- 
tuvos Univ. senatui suspendavus Studentų Socialistų Draugijos veik- 

lą, kurioje daugumas narių buvo socialistai aušrininkai, buvo įre- 
gistruota 1926 II 13. Jos tikslas buvo giliau supažindinti savo na- 
rius su socializmo mokslu, socialistinėmis srovėmis bei partijomis ir 
skleisti socialistines idėjas gyvenime. Aušrininkų draugija buvo an- 
timarksistinio nusistatymo, nes 1920 m. visų aušrininkų konferen- 
cijoje pagrindiniais principais buvo priimta — socializmas ir indivi- 
dualizmas, pabrėžiant, kad kiekvienas asmuo turi teisę siekti kuo 
plačiausios laisvės savo individualybei plėtoti. 

Draugijos nariai dalyvavo ne tik akademiniame gyvenime, bet 
ir visuomeniniame: steigė Kultūros būrelius, moksleivių aušrininkų, 
„Draugo“ organizacijas, o taip pat dalyvavo ir studentų ekonomi- 
nėse, akademinėse bei šalpos draugijose, kartais ir vadovaudami 
joms, 


Draugija dalyvavo atstovybės rinkimuose, pradžioje gaudama 
du atstovu, bet 1929 m. po atentato prieš ministrą pirmininką A. 
Voldemarą, kai apie 30 aušrininkų pateko į kalėjimą, o kiti emigravo, 
tai aušrininkai porą metų visiškai rinkimuose nedalyvavo. 1931 m. 
aušrininkų veikla vėl pagyvėjo, jie išrinko vieną atstovą į Studentų 
Atstovybę, pradėjo leisti „Aušrinę“, kol administracijos organai su- 
stabdė jos leidimą. Buvo išspausdintos kelios brošiūros: V. Kudirkos 
„Cenzūros klausimas“ (1928), O. Wilde „Socializmas ir žmogaus sie- 
la“ (1928), B. Malon „Integralinio socializmo pranokėjas“ (1928), K. 
Borutos „(Duona kasdieninė“ (1934). 

Studentų Marksininkų Draugija „Atžala“, įregistruota 1926 XII 9 
ir likviduota 1930 V 30. Tai buvo komunistų partijos studentų orga- 
nizacija, mėginusi legaliai veikti universitete ir siūliusi bendrą fron- 
tą studentams socialistams, bet jokio tam pritarimo nerado. Atskiri 
šios organizacijos nariai skverbėsi į kitas ideologines studentų organi- 
zacijas, kad iš vidaus jas griautų. 

Studentų Marksininkų Draugija „Aurora“ (įregistruota 1930 VI 5 
ir veikė ligi 1932 m.) komunistų partijos padalinys, 1932 m. išspaus- 
dinęs provokacinio pobūdžio atsišaukimų prieš universiteto vadovybę 
ir prieš studentų grupes, todėl buvo uždaryta. 

Studentų Kultūros Būrelis įregistruotas 1924 III 27. Jo pagrin- 
dinis tikslas buvo šviestis ir šviesti ir dirbti kultūros darbą. Turėjo 
apie 100 narių. Organizavo kultūros būrelius, kurių vien Kaune 
veikė 11 (apie 500 narių), rengė paskaitas, minėjimus, organizavo 
kursus. Kultūros būrelis parūpindavo paskaitininkų provincijoj vei- 
kiantiems kultūros būreliams. Dalyvavo ir universiteto studentų 
gyvenime — Studentų Atstovybės darbuose. Į pirmąją atstovybę 
(1925 m.) išrinko du atstovus, paskui kelis metus po vieną atstovą. 

Būrelio nariai išvertė J. Trojanovskio „Gamtos mokslo vadovėlį“ 
(1930). 

Studentų Socialistų Žaizdro Draugija (įregistruota 1925 V 22) — 
socialdemokratų studentų organizacija. Ligi 1925 m. socialdemokrati- 
nio nusistatymo studentai veikė bendroje Studentų Socialistų orga- 
nizacijoje. Žaizdrininkų tikslas buvo pažinti mokslinį socializmą, mo- 
raliai ir materialiai remti draugijos narius. Už universiteto sienų 
dalyvavo Lietuvos Socialdemokratų Partijos veikloje, organizavo 
„Žiežirbos“ jaunimo organizacijos skyrius ir skleidė socialistines 
idėjas, leido socialdemokratinės jaunuomenės žurnalą „Žaizdrą“. 
Dalyvavo Pabaltijo valstybių studentų socialistų federacijoje ir turėjo 
savo atstovą federacijos biure. 

Studentai žaizdrininkai taip pat dalyvavo tarptautinėje studentų 
socialistų federacijoje (ISSF) ir buvo socialistinio jaunimo inter- 
nacionalo narys. Taip pat veikė ir pažangiųjų studentų akademinėse 
organizacijose: Kultūros būrelyje, Studentų Susišelpimo Draugijoje. 
Studentų Žaizdro Draugija į Studentų Atstovybę išrinkdavo 1-2 
atstovus. „,Žaizdro“ draugijos veikla buvo 1929 - 1930 m. susilpnėjusi, 
nes keliolika žaizdrininkų buvo nubausti kalėjimu. 


ANTANAS KUčYS 


STUDENTAI VARPININKAI 


Ideologinės ar politinės studentų organizacijos Lietuvos Univer- 
sitete nebuvo kažkas naujo. Tai buvo atspindys viso to, kas jau se- 
niai egzistavo už aukštosios mokyklos sienų. Lietuviškoji visuome- 
nė, bent šviesesnioji jos dalis, jau buvo susikirsčiusi pasaulėžiūro- 
mis, ideologijomis bei politinėmis pažiūromis. 

Pirmųjų metų Lietuvos Univ. studentai buvo atėję daugiausia 
ne tiesiog iš mokyklos, nes karo bei pirmųjų pokarinių metų sąly- 
gos to neleido, bet jau gyvenimo patyrę žmonės. 

Tad, universitete tuojau pradėjo atsirasti ir studentų organiza- 
cijos. Dar reikia pridėti ir tai, kad organizaciją įsteigti autono- 
miją turėjusiam universitete, net ir demokratinio valdymosi metu, 
buvo kur kas lengviau, negu už jo ribų. Universitetas tvarkėsi pa- 
gal savo reguliaminą, čia neveikė bendrieji, organizacijas tvarkantie- 
ji, įstatymai bei Vidaus Reikalų Ministerijos instrukcijos. Beveik 
tokia pat padėtis pasiliko ir po 1926 m. gruodžio mėn. perversmo. 

1923 m. gruodžio 6 d. universitete oficialiai pradėjo veikti ir pir- 
moji studentų varpininkų organizacija, pavadinta Lietuvos Studentų 
„Varpo“ Draugija. Jos steigėjai, kurių tarpe buvo A. Tamošaitis, A. 
Kairys, J. Kasakaitis, B. Grigaitytė-Novickienė, J. Toliušis ir J. Stri- 
maitis, į draugijos įstatus įrašė visa tai, kas buvo ryškiausia visoje 
varpininkų srovėje, kuri laiko tėkmėje turėjo pirmiausia varpininkų, 
vėliau demokratų ir paskutiniu laiku valstiečių liaudininkų vardą. 
Vardai keitėsi, bet pagrindiniai ideologijos bruožai pasiliko tie patys. 
Jie atsispindėjo ir naujai įsteigtos pirmosios studentų varpininkų or- 
ganizacijos įstatuose, kuriuose buvo įrašyta: „Draugijos tikslas švies- 
ti ir ruošti narius visuomenės ir kultūros darbui tautybės, demokra- 
tizmo ir asmens pažiūrų laisvės dėsniais“, o vyriausias šūkis buvo: 
„Ir šviesa, ir tiesa mūs žingsnius telydi“. 

„Varpo“ "draugijoje buvo susitelkę įvairių fakultetų studentai ir 
studentės. 

Praėjus penkeriems metams, „Varpo“ draugija, išaugusi narių 
skaičiumi, per 80 asmenų, ir įgijusi įtakos studentijos tarpe, davė 
naują atžalą — 1928 m. vasario 2 d. buvo įsteigta studentų varpi- 
ninkų korporacija Žalgiris. Tai buvo vien tik vyrų organizacija, 
kuri savo įstatuose įrašė: a. šviesti narius ir ruošti juos visuomenės 
ir kultūros darbui pagal tautybės, demokratiškumo ir sąžinės lais- 
vės dėsnius; b. auklėti narių tarpe draugiškumo, solidarumo jaus- 
mus ir stiprinti ryšius, moraliai ir materialiai paremti ir sušelpti, 
c. grūdinti ir ugdyti jų tarpe griežtą drausmę, patvarumą ir nesu- 
laužomai tvirtą pasiryžimą vykdant savo idealus ir palaikant senas 
varpininkų tradicijas. Žalgiriečių ideologija — varpininkų ideologija. 
Toji korporacija davė daugiausia studentų varpininkų veikėjų. Joje 
buvo studentų iš įvairių fakultetų, daugumą sudarė teisininkai ir 
ekonomistai. 

Pirmąją Žalgirio korporacijos valdybą sudarė M. Brazauskas, St. 
Elsbergas, K. Grigaitis ir J. Kregždė. Savo šefu korporacija buvo 
išrinkusi buv. ministrą pirmininką Lietuvos kūrimosi laikais M. Sle- 
ževičių. 

Nuo 1940 m. pradžios, perkėlus Teisės ir Ekonomijos Mokslų 
Fak. į Vilniaus Univ., čia persikėlė ir korporacija Žalgiris. 

Trečioji studentų varpininkų organizacija universitete, jau įgi- 
jusiam Vytauto Didžiojo vardą, buvo korp. Ąžuolas, įsteigta 1931 m. 
gruodžio 15 d. Ją sudarė Medicinos Fakulteto studentai. „Ąžuolas“ tu- 
rėjo tuos pačius ideologinius siekimus, kaip ir dvi pirmosios studen- 
tų varpininkų organizacijos. Be to, studentai „ąžuoliečiai“ į savo 
tikslus įsirašė: ,„Auklėti korporantuose mediko visuomenininko jaus- 
mus, humaniškumo, demokratiškumo, tautiškumo ir sąžinės laisvės 

principais“. Ąžuoliečiai turėjo puikių pavyzdžių senųjų varpininkų 
tarpe, kaip V. Kudirką, K. Grinių, J. Rūgį, J. Staugaitį ir kitus visuo- 
menininkus idealistus gydytojus. 

1933 m. gegužės 17 d. buvo įsteigta studenčių varpininkių kor- 
poracija Rimtis. Savo globėja jos buvo išrinkusios senosios kartos 
varpininkų demokratų veikėją, vieną įžymiausių Lietuvos humanis- 
čių ir visuomenininkių — F. Bortkevičienę. Studentės varpininkės, 
susibūrusios į korporaciją Rimtį, savo tikslus taip suformulavo: stu- 
dentės varpininkės, jausdamos gilią pareigą ir norėdamos prisidėti 
prie tautos kultūros kėlimo, laiko savo tikslu kilniais humanizmo, 
demokratiškumo, tautiškumo ir sąžinės laisvės pagrindais veikti ir 
skleisti varpininkų ideologiją studenčių tarpe, ugdyti savyje drąsios, 
tvirtai pasiryžtančios moters asmenybę, nenuilstamai dirbti demo- 
kratijos idėjų plėtimui, save lavinti, ruoštis platesniam veikimui vi- 
suomenėje — liaudyje. 

Esant keturioms studentų varpininkų organizacijoms, iškilo rei- 
kalas turėti vieną bendrą organą, kuris koordinuotų universitete 
studentų varpininkų veikimą. Tam tikslui 1930 m. vasario 12 d. buvo 
įsteigta Studentų Varpininkų Sąjunga, kurios tikslas buvo: a. jungti 
visus universiteto studentus varpininkus demokratiškumo, humaniš- 
kumo, tautiškumo ir sąžinės laisvės pagrindais; b. auklėti sąjungos 
nariuose draugingumą, solidarumą ir ugdyti juose patvarumą bei 
tvirtą pasiryžimą vykdant savo idealus; c. moraliai ir materialiai 
paremti sąjungos tiek fizinius, tiek juridinius narius. Tikslui siekti 
buvo nustatyta, kad sąjunga: a. ruošia paskaitas, pranešimus, diskusi- 
jas; b. steigia knygynus, skaityklas, bendrabučius, valgyklas, klubus; 
c. leidžia laikraščius, knygas; d. ruošia loterijas, koncertus spektaklius 
ir kt., e. sudaro įvairius fondus materialiai padėti sąjungos nariams. 

Korporacijos Žalgiris, Ąžuolas ir Rimtis turėjo savo uniformi- 
nes pilkos spalvos kepures su skirtingomis monogramomis viršuje ir 
korporantiškas juosteles, bet vidaus santvarkoje neturėjo tų visų 
korporantiškų tradicijų, kurios buvo atėjusios į Lietuvą iš Vokieti- 
jos universitetų ir buvo plačiai praktikuojamos kitų lietuviškų kor- 
poracijų. Įtakos studentų varpininkų organizacinei formai turėjo 
korporantų tradicijų atmetimas. Būdami kone visą laiką opozicijoje 
to meto valstybės vyriausybėms, jie mažai turėjo globėjų bei me- 
cenatų, iš kurių galėtų gauti pašalpų, stipendijų ar protekcijų tar- 
nyboms gauti. 

Studentai varpininkai buvo aktyvūs visame studentijos organi- 
zaciniame gyvenime. Jų atstovai visados būdavo masinių mitingų ini- 
ciatorių bei kalbėtojų tarpe. Per Studentų Atstovybės rinkimus var- 
pininkas visados patekdavo į prezidiumą. Trys varpininkai — J. Au- 

dėnas, B. Širvinskas ir A. Kučys — buvo išrinkti Studentų Atstovybės 
pirmininkais, 

Studentai varpininkai organizavo gimnazijose moksleivių var- 
pininkų būrelius, kol gimnazijose Švietimo Ministerija leido veikti 
srovinėms moksleivių organizacijoms. 

Vienkartinį leidinį „Kelkite! Kelkite! Kelkite!“ studentai varpi- 
ninkai išleido 1934, 1935 ir 1938 m. 1939 m. buvo atgaivinti „Moks- 
leivių Varpai“, kuriuos leido Studentų „Varpo Draugija“. Taip pat 
1939 m. išleido vienkartinį leidinį „Varpininkų keliais“ (Kaunas, 
1939). 

Varpininkų, kaip visos kitos studentų organizacijos universitete, 
buvo uždarytos 1940 m. liepos mėn., vos po kelių savaičių bolševi- 
kams okupavus Lietuvą. 


ALBINA ir PRANAS čEPĖNAI 
KITOS STUDENTŲ ORGANIZACIJOS 


STUDENTŲ šALPOS ORGANIZACIJOS 


Ekonominė Lietuvos Universiteto Studentų Buvusių Karių Są- 
junga, įregistruota 1923 VI 7, likviduota 1930 V 30. 

Studentų Kooperatyvas įregistruotas 1924 m., 1929 m. pakeitė 
savo įstatus ir pagal naujuosius įstatus Studentų Kooperatyvo tiks- 
las buvo toks: 1. aprūpinti studentiją ir mokslo personalą vadovėliais, 
mokslo priemonėmis, 2. padėti neturtingiems studentams, 3. remti 
moksleivių kooperatyvėlius, 4. studijuoti kooperacijos sąjūdį ir plėsti 
kooperacijos idėją. 1927 m. įsteigė savo parduotuvę, 1928 m. buietą, 
pašto agentūrą. 

Studentų Savišalpos Draugija buvo pirmoji studentų organiza- 
cija, įregistruota Lietuvos Universitete 1922 V 18, bet pradėjo veikti 
tik tų pat metų rudens semestre. Draugijos tikslas buvo šelpti ne- 
turtingus studentus. Jos lėšas sudarė pelnas iš viešų paskaitų, kon- 
certų, gegužinių, iškylų bei valdžios pašalpos. Pirmąją šios draugijos 
valdybą sudarė Ig. Ališauskas, St. Poškus, L. Jonuška, V. Lastaus- 
kas ir J. Naujokas. Pradžioje draugija buvo gana veikli: įsteigė Liau- 
dies Namuose valgyklą, studentų bendrabutį, laikraščių skaityklą, 
gavo pirmuosiuose universiteto rūmuose būstinę draugijos reikalams 
ir suorganizavo suaukotų knygų bibliotekėlę. Tačiau prasidėjus sro- 

viniam varžymuisi dėl vadovavimo, ši draugija ėmė krikti. Kiek 
vėliau studentai ateitininkai ir tautininkai (neolituanai), kaip prieš- 
priešą Studentų Savišalpos Draugijai, įsteigė paralelinę draugiją — 
Lietuvių Studentų Draugovę, kuri ėmėsi visur atstovauti ir repre- 
zentuoti visus studentus. Taip pat netrukus ideologinės ir kitokios 
universitetinės organizacijos pradėjo steigti savas šalpos draugijas, 
todėl Studentų Savišalpos Draugija, kaip bendrinė visų studentų 
organizacija sunyko, nebeteko reikšmės, ir senato nutarimu 1926 XII 9 
ji buvo likviduota. 

Lietuvių Studentų Susišelpimo Draugija įsteigta 1922 m. sau- 
sio 5., dar prieš universiteto oficialų atidarymą, todėl buvo įre- 
gistruota apskrities viršininko įstaigoje, norint teikti materialinės 
paramos studentams; ilgainiui ji išaugo tvirta ekonomine organiza- 
cija. 

Draugijos nariai buvo skirstomi į paprastus narius, narius rėmė- 
jus ir garbės narius. Draugija turėjo apie 300 narių. Šioje draugi- 
joje daugiausia būrėsi kairiųjų srovių studentai — socialdemokratai, 
aušrininkai, varpininkai, Kultūros būrelio nariai ir kt. 

Šiai draugijai steigti pagrindą davė Tartu universiteto lietuvių 
studentų likviduotos draugijos parsivežtas į Lietuvą turtas: vekse- 
liai, archyvas, biblioteka. 

Draugija savo veiklą pradėjo plėsti nuo 1924 m., kai ji palan- 
kiomis sąlygomis tais pat metais perėmė iš intendantūros karininkų 
valgyklą ir kitas patalpas su inventoriumi ir visu tarnautojų per- 
sonalu. Šioje susišelpimo draugijos laikomoje valgykloje nebrangia 
kaina pietaudavo nemažas skaičius studentų ir pašaliečių. 

Ši valgykla 1929 - 1931 m. šelpė pietumis keliolika kalinamų stu- 
dentų draugijos narių. Valgyklą ir jos laikomą biblioteką bei skai- 
tyklą tvarkė patys draugijos valdybos nariai studentai, tačiau valgyk- 
los vedėjas ir virtuvės personalas buvo samdomi. Valgytojų skaičiui 
augant, šios draugijos valgykla 1929 m. buvo perkelta į erdvesnes 
patalpas. jos veikimas išplėstas. Valgyklos salė vakarais buvo nau- 
dojama studentų kinui. Didžiuosiuose universiteto rūmuose draugija 
įsteigė mokslo priemonių ir rašomosios medžiagos parduotuvę, mies- 
te (Laisvės alėjoje) įsteigė alaus barą, vasaros metu Vytauto kalne 
laikydavo kiną, o nuo 1932 metų greta valgyklos esamose patalpose 
įsteigė maisto ir kitų prekių krautuvę, vardu „Studentai“. 

Visos šios susišelpimo draugijos įmonės per metus darydavo dau- 
giau kaip 200.000 litų apyvartos, todėl iš gauto draugijos įmonių pelno, 
aukų bei narių mokesčio ši draugija duodavo savo nariams studen- 
tams pašalpų, paskolų ir net stipendijų. Pvz. 1938 m. draugija davė 
šešias stipendijas ir 60 asmenų beprocentinių paskolų. 

Nors draugijos veikla buvo grynai ekonominė, tačiau 1929 m. 
Kauno komendantas kėsinosi jos išlaikomą valgyklą uždaryti, kal- 
tindamas draugiją, kad esą šios draugijos patalpos yra naudojamos 
priešvalstybinei veiklai. Tačiau reikalą išaiškinus ir sutarus su ko- 
mendantu, kad valgykla bus uždaroma 6 val. vakare ir kad draugi- 
jos valdyba, o ne vedėjas pasiims atsakomybę už tvarką draugijos 
patalpose, valgykla nebuvo uždaryta ir veikė ligi 1940 m., kol So- 
vietų Rusija okupavo Lietuvą ir visos Lietuvoje veikusios organiza- 
cijos buvo panaikintos. 

Draugijos valdyba buvo renkama kasmet: pirmasis draugijos pir- 
mininkas buvo J. Bučas (socialdemokratas), antrasis — Ad. Kairys 

Draugijos garbės nariai buvo dr. J. Šliūpas, profesoriai — V. Če- 
pinskis, P. Leonas, V. Lašas, Vacl. Biržiška, K. Sleževičius ir kt. 


(Šiam straipsniui dalimi panaudota J. Audėno atsiųstoji medžiaga) 


STUDENTŲ AKADEMINĖS ORGANIZACIJOS 


Studentų Abstinentų Draugija. žr. Studentai Ateitininkai Lietu- 
vos Universitete, 

Studentų Choras buvo suorganizuotas 1924 m. ir su keliomis 
pertraukomis veikė iki universiteto uždarymo. Choro tikslas buvo ug- 
dyti studentijoje dainos meilę, jos supratimą, sudaryti progą dainą 
mėgstantiems studentams dalyvauti chore, o svarbiausia reprezen- 
tuoti ir parengti koncertus universiteto iškilmėms ir šventėms. Vi- 
dutiniškai chore dalyvaudavo 80 - 90 studentų. 

Pirmasis choro dirigentas buvo doc. kun. T. Brazys. 1925 - 1929 m. 
— N. Martinonis, 1930-1933 m.— Z. Slavinskas (Slaviūnas), 1933 - 
1940 m. — K. Kaveckas. Kadangi šio choro dirigentas buvo labai 
menkai, o kurį laiką net visai neapmokamas, tai netekus dirigento, 
choras keletą kartų buvo suiręs. Tik 1930 m. Studentų Atstovybės 
pastangomis choras buvo vėl atgaivintas, dirigento atlyginimas su- 
tvarkytas ir choras veikė nuolatos. 

Dėl nuolatinio choro dalyvių kitėjimo šis choras labai aukšto 
lygio nepasiekė; tačiau su dideliu pasisekimu dalyvaudavo visose uni- 
versiteto iškilmingose šventėse, sukakčių minėjimuose, imatrikulia- 
cijų metu, ruošdavo koncertus. 

Studentų Choras 1935 m. koncertavo Latvijoje, 1936 m. — Šve- 
dijoje, 1937 m. — Paryžiuje, 1938 m. — Čekoslovakijoje. 

Studentų Korporacija „Concordia Academica“, įreigstruota 1926 
m. birželio 3 d., likviduota 1930 V 30. 

Lietuvių Studentų Draugovė, įregistruota 1923 127, likviduota 
1930 V 30. Šios organizacijos steigėjai buvo ateitininkai ir neolituanai, 
sudarydami opozicinę organizaciją Studentų Savišalpos Draugijai. 
Šalpos bare nepasireiškė, bet ėmėsi Lietuvos Universiteto studentų 
reprezentacijos darbo. Atskirais atsitikimais kvietė talkon Studentų 
Socialistų ir Varpininkų draugijas, pvz. 1924 m. priimti Latvijos uni- 
versiteto studentų chorui. Įsisteigus Studentų Atstovybei jos veikla 
savaime sunyko. 

Studentų Dzūkų Draugija, įregistruota 1932 IV 7, norint suburti 
visus iš Dzūkijos kilusius studentus, rengti paskaitas, iškylas ir savo 
veikla prisidėti prie Dzūkijos kultūrinio lygio kėlimo. Draugijos veik- 
lą rėmė įžymieji dzūkai V. Krėvė-Mickevičius, K. Petrauskas, A. 
Žmuidzinavičius, L. Vailionis ir kt. 

Esperantininkų kuopa įregistruota 1923 X 18, norint populiarinti 
esperanto kalbą, savo veiklą derinusi su Kauno esperantininkų drau- 
gijos veikla. Likviduota 1932 V 30. 

Lietuvių Studentų Evangelikų Donelaičio Draugija. Universite- 
tui pradėjus veikti ir įvairioms lietuvių studentų organizacijoms kur- 
tis, iš pradžių lietuviai evangelikai stojo į įvairias studentų organi- 
zacijas. 1929 XI 30 buvo įsteigta Lietuvių Studentų Evangelikų Do- 
nelaičio Draugija, kuri ruošė minėjimus ir paskaitas tautinėmis ir 
kultūrinėmis temomis. Draugijos tikslas buvo: auklėtis tikybiškai ir 
tautiškai, kelti evangelikų lietuvių tarpe tautinį susipratimą, gerinti 
medžiaginį ir kultūrinį gyvenimą. Draugijos garbės nariu buvo V. 
Gaigalaitis. 1933 m. buvo suruoštas platesnis Donelaičio 153 metų 
mirties sukakties minėjimas. Draugija ruošdavo beveik kas šeštadienį 
pasikalbėjimus įvairiomis temomis. 

Studentų Evangelikų Draugija buvo įsteigta 1930 19. Joje dau- 
ziausia veikė studentai evangelikai reformatai. Draugija ruošė pa- 
skaitas religinėmis, tautinėmis ir kultūrinėmis temomis. Draugijos 
šūkis buvo „Ut omnes unum suit“. 

Fakultetinių Draugijų Sąjunga buvo įsteigta 1930 IX 11. Šios są- 
jungos reikalingumas jau buvo keliamas studentijos tarpe nuo 1926 m., 
kada beveik visi fakultetai turėjo savo studentų draugijas, ir visos 
tos fakultetinės draugijos turėjo beveik vienodą bendrą tikslą — 
rūpintis studentų ekonominiais bei kultūriniais reikalais. Todėl visi 
jautė reikalingumą vieno centro, kuris derintų atskirų draugijų veik- 
lą, rūpintųsi bendrais visų studentų reikalais, ir todėl sudarė Fakul- 
tetinių Draugijų Sąjungą, į kurią įėjo: gamtininkų, humanitarų, 
farmacininkų, fizikų - matematikų, technikų ir teisininkų - ekonomistų 
draugijos. Šios sąjungos tikslas buvo — jungti visas fakultetines 
draugijas, derinti jų veikimą, gerinti studentų ekonominę būklę, rū- 

pintis studentų ekonominiais bei teisiniais reikalais. Šiam tikslui 
siekti sąjunga numatė steigti studentų namus, valgyklas, skaityklas, 
kirpyklas, bufetus, kinus, darbo biurus, šalpos ir taupymo kasas. Ši 
sąjunga tuoj pradėjo leisti akademinį leidinį „Lietuvos Studentą“. 
Be to, į šią sąjungą įėjusios fakultetinės draugijos sudarydavo bloką, 
dalyvaujant rinkimuose į Studentų Atstovybę. Taip pat šios sąjungos 
iniciatyva kasmet per universiteto metines sukaktuves buvo organi- 
zuojamos viso universiteto studentų iškilmės ir balius. 

Fakultetinių Draugijų Sąjungos valdomuosius organus sudarė 
sąjungos taryba, jos valdyba, revizijos komisija ir garbės teismas. 
Į sąjungos tarybą kiekviena fakultetinė draugija siųsdavo po 3 at- 
stovus. 

Sąjungos lėšas sudarė fakultetinių draugijų vienkartiniai įnašai 
ir semestriniai mokesčiai, o taip pat įvairių parengimų bei jos iš- 
laikomų įmonių pajamos. 

i sąjunga, iš pradžių parodžiusi nemaža iniciatyvos ir veiklu- 
mo, palyginti greitai sunyko ir 1932 m. pavasario semestre likvida- 
vosi. Fakultetinės draugijos paliko veikti tik savo fakultetuose, kaip 
ir prieš šios sąjungos įsisteigimą. 

Studentų Farmacininkų Draugija įregistruota 1926 V 20. Pagal 
universiteto 1935 m. pavasario semestro kalendoriaus duomenis ši 
draugija turėjo 36 narius. Jos tikslas buvo jungti draugijon stu- 
dentus ir studentes farmacininkus, palengvinti jiems studijuoti, tei- 
kiant jiems materialinės paramos bei specialinės mokslo literatūros. 
Draugija turėjo nuosavą biblioteką. 

Lietuvių Studentų Korporacija Fraternitas Baltiensis, įsteigta 
1933 m. ugdyti narių tarpe broliškumui ir siekti Pabaltijo tautų (lie- 
tuvių, latvių, estų) suartėjimo. Šio tikslo siekdama, korporacija pa- 
laikė glaudžius ryšius su atitinkamomis latvių ir estų studentų kor- 
poracijomis, taip pat bendradarbiavo su lietuvių - estų ir lietuvių - 
latvių susiartinimo draugijomis ir ruošdavo universitete Estijos ir 
Latvijos nepriklausomybės metinius minėjimus. Korporacijos šefas 
— A. Merkys, filisteriai — P. Brazauskas, A. Kutkus, St. Lozoraitis, 
J. Urbšys ir kiti. 

Lietuvių Studenčių Korporacija Virgines Baltiensis, įregistruota 
1933 m. Tai panašių tikslų moterų studenčių korporacija, kaip ir Fra- 
ternitas Baltiensis. 

Fraternitas Iuvenum Korporacija įregistruota 1927 II 24. Korpo- 
racijos šūkis „Pro amititia“. Tai buvo tautinis studentų sambūris, 
turįs tikslą kurti ir ugdyti akademinės jaunatvės tradicijas ir papro- 
čius lietuvių studentų tarpe, siekti bendro lavinimosi ir ugdyti kūno 
kultūrą. Daugiausiai domėjosi futbolo ir fechtavimosi sportu. Kor- 

poracijos spalvos: žalia, balta, raudona. Garbės nariais buvo: Pr. Jo- 
delė, M. Romeris, Kipras Petrauskas, St. Lozoraitis. 

Studentų Gamtininkų Draugija, įregistruota 1926 128. 1935 m. 
draugijoje buvo 37 nariai. Draugijos pagrindinis tikslas buvo gilinti 
gamtos mokslų žinias, stengtis pažinti Lietuvos gamtą, ugdyti gam- 
tos meilę ir populiarinti gamtos apsaugos idėją. Draugija rengdavo 
ekskursijas į gamtą, paskaitas gamtos mokslų klausimais, turėjo savo 
biblioteką. Ligi 1928 m. šioje draugijoje veikė studentų chemikų sek- 
cija. 

Studentų Humanitarų Draugija įregistruota 1926IV 29 ir jau 
1930 m. turėjo apie 200 narių. Šios draugijos tikslas buvo jungti 
Humanitarinių Mokslų Fak. studentus bendram mokslo darbui, tei- 
kiant jiems moralinės ir materialinės paramos. Draugija savo nariams 
buvo įvedusi uniforminę kepuraitę (pilkos, raudonos ir auksinės spal- 
vos derinys) ir aktyviesiems nariams — tokių pat spalvų juostą. Na- 
rių skaičiui augant, draugijoje buvo sudarytos kelios sekcijos: 
literatų, lietuvių kalbos, anglų kalbos, dramos - retorikos sekcijos 
ir viso Humanitarinių Mokslų Fak. spaudos komisija, kuri rūpinosi 
knygų, paskaitų, mokslo programų ir kitokių mokslui reikalingų lei- 
dinių spausdinimu. 1929 m. Studentų Humanitarų Draugija iškėlė 
būtiną reikalą reorganizuoti Studentų Atstovybę. Taip pat ši draugija 
kėlė fakultetinių draugijų sąjungos reikalą, organizavo akademinį 
leidinį „Studentą“, vėliau pavadintą „Lietuviu Studentu“. Viena veik- 
lesniųjų buvo literatų sekcija, besireiškianti ne tik savo narių kūry- 
ba, bet ir literatūrinių teismų, paskaitų ir radijo literatūros vakarų 
rengimu. Šioje sekcijoje aktingai veikė daug mūsų žymesniųjų rašy- 
tojų ir poetų: J. Aistis, B. Brazdžionis, A. Miškinis, L. Skabeika, J. 
Švaistas ir kiti. 

Studentų Korporacija „Jūra“, įsteigta 1938 m. pavasarį, norint 
žadinti dėmesį jūros klausimams ir ugdyti savosios jūros bei pajū- 
rio meilę bei skatinti vandens sportą. Korporacijos spalvos buvo mė- 
lyna, pilka, balta, ženklas — Neptūno tridantis. 

Korporacijos garbės narys buvo T. Daukantas, o jos globėjas 
J. Šimoliūnas. Ši korporacija 1939 m. vasarą surengė lietuvių stu- 
dentų ekskursiją baidarėmis iš Saldutiškio per Vilnių į Kauną. Kor- 
poracija „Mūsų Jūros“ žurnale turėjo akademinį skyrių. 1940 m. 
korporacijos skyrius buvo įsteigtas ir Vilniaus Universitete; globė- 
jas buvo V. Krėvė-Mickevičius. 

Studentų Kanklininkų Draugija įregistruota 192711 24, likviduo- 
ta 1930 V 30. 

Studentų Kraštotyros Draugija įsteigta 1923 XII 13, likviduota 
1930 V 30. 

Lietuvių Krikščionių Studentų Draugija buvo įsteigta 1935 m. 
Ši draugija siekė gilinti krikščioniškumą ir palaikyti ryšius su kitų 
kraštų krikščioniškai apsisprendusiais studentais. Draugijos kvietimu 
kelis kartus iš užsienių buvo atvykę pasaulio krikščionių studentų 
sąjungos atstovai ir skaitė Vytauto Didžiojo Universitete paskaitas. 
Ši draugija buvo pasaulinės krikščioniškosios studentų sąjungos narys. 

Studentų Laisvamanių Draugija įregistruota 1932IV 21, turėjo 
apie 40 narių, kurie veikė ne tik universitete, bet ir dalyvavo Lais- 
vamanių Etinės Kultūros Draugijos veikloje. 

Pažangiųjų Studenčių būrelis „Liepsna“, įsteigta 1926 IV 12, li- 
kviduota 1930 V 30. 

Lietuvių - Latvių Draugijos Akademinė Sekcija, buvo įregistruota 
1930 V 28, turėjo apie 50 narių. Aktyviai dalyvavo Latvių - Lietuvių 
Vienybės Draugijos veikloje, minimos draugijos kongresuose ir pa- 
laikė glaudžius santykius su Latvių - Lietuvių Vienybės Draugijos 
nariais latviais studentais. 

Akademinė Ligonių Kasa įsteigta 1925 m. rudens semestre, ryž- 
tantis teikti savo nariams medicinos pagalbą lengviausiomis sąlygo- 
mis. Kasos valdomuosius organus sudarė komisija ir valdyba. Šios 
kasos komisijos pirmininkas buvo prorektorius, nariai — trys Medici- 
nos Fak. profesoriai, po vieną atstovą iš kitų fakultetų profesūros, 
vienas studentų ir gydytojų atstovas. Ši komisija iš savo tarpo rink- 
davo trijų asmenų valdybą, kuri tardavosi su komisijos gydytojais 
ir skirstydavo studentams pašalpas ligos metu. Studentų įsirašymas 
į kasą nebuvo privalomas; mokestis (po 2 litu semestrui) nebuvo 
didelis, todėl kasos lėšos daugiausia sudarė profesorių aukos. Dėl 
lėšų stokos ši kasa platesnės veiklos negalėjo išvystyti, todėl ke- 
letą kartų kasos statutas buvo keičiamas. Jos likimu rūpinosi ir 
Studentų Atstovybė, remdama statuto pakeitimą ta prasme, kad visi 
studentai būtų ir Akademinės Ligonių Kasos nariai. 

Studentų Matematikų - Fizikų Draugija įsteigta 1928 XII 15. Jos 
tikslas jungti matematikos-fizikos mokslus einančius studentus, pa- 
dėti jiems įsigyti žinių iš matematikos - fizikos mokslo srities ir teikti 
jiems medžiaginės paramas. 

Šiuo tikslu draugija rengė paskaitas, referatus, spektaklius, va- 
karus, ekskursijas, organizavo biblioteką, steigė savišalpos kasą, lei- 
do matematikos - fizikos srities spaudinius ir t. t. 

Draugija yra išleidusi rankraščio teisėmis Ig. Končiaus „Fizikos 
paskaitas“, K. Sleževičiaus „Geofizikos paskaitas“, O. Volko „Ana- 
litinę mechaniką“, P. Butkevičiaus „Neorganinės chemijos prak- 
tikos darbus“ ir kt. 

Draugijos uniforma — violetinė kepuraitė su išsiuvinėtu drau- 
gijos inicialu ir juosta — violetinės, baltos, raudonos spalvos derinys. 

Draugijos garbės nariais buvo V. Čepinskis, Z. Žemaitis, K. Sle- 
ževičius, Viktoras Biržiška. 

Draugija žymiai prisidėjo steigiant Fakultetinių Draugijų Są- 
jungą. | 

Studentų Draugija „Mažoji Lietuva“, įregistruota 1928 III 29, ku- 
rioje būrėsi iš Mažosios Lietuvos kilę studentai. Draugijos tikslas 
— skatinti Mažosios ir Didžiosios Lietuvos jaunimo suartėjimą, pa- 
laikant ryšius su Klaipėdos krašto tautiškai susipratusio jaunimo or- 
ganizacijų „Santaros“ centru ir su įvairiomis Didžiosios Lietuvos 
lietuvių studentų organizacijomis. Draugija rūpinosi, kad Teisių Fak. 
mokslo programa būtų pritaikyta ir Klaipėdos krašto reikalams. Šios 
draugijos pastangomis buvo suruošta eilė viešų paskaitų apie Ma- 
žąją Lietuvą, jos praeitį, kultūrinį savitumą ir ano meto tautinius 
siekimus ir rūpesčius. Taip pat ji ruošdavo Klaipėdos krašto atva- 
davimo minėjimus ir paskaitų grynai filosofinio tikybinio pobūdžio, 
nuolat kviečiant V. Vydūną i: kitus. 

Studentų Medikų Draugija įregistruota 19231122. Jos tikslas 
buvo jungti medicinos mokslus einančius studentus, teikiant jiems 
dvasinės bei materialinės paramos, tirti Lietuvos krašią sveikatos 
atžvilgiu ir populiarinti medicinos žinias. Savo tikslams siekti drau- 
gija įsteigė savo biblioteką ir medicinos mokslo priemonių sandėlį, 
rengė ekskursijas, leido įvairius mokslui reikalingus leidinius. Ji 
buvo įsteigusi savo kooperatyvą ir suorganizavusi paskolų fondą. Taip 
pat buvo suorganizavusi keletą ekskursijų į užsienį ir į svarbesnes 
vietos ligonines: 1924 m. — į Latviją, 1926 m. —;į Estiją, 1930 m. —į 
Klaipėdos ir Kalvarijos psichiatrinę ligoninę. 

Studentų Medikų Korporacija „Fraternitas Lithuanica“, įre- 
gistruota 1926 II 18. Tai buvo tęsinys dar 1908 m. Petrapilyje įsteig- 
tos to pat vardo lietuvių gydytojų korporacijos. Studentų Korpo- 
racija „Fraternitas Lithuanica“ faktinai pradėjo veikti tik 1927 VI 18. 
Jos tikslas buvo: vienyti lietuvius studentus medikus, kelti mokslą 
ir lietuvių kultūrą, paaukoti savo, medikų, žinias tėvynės sveikatos 
reikalams. Šiam tikslui buvo sudarytas lietuvių studentų medikų 
kolektyvas tobulintis medicinoje, dalyvauti valstybės kultūros darbe, 
stiprinti narių dorovę, tvirtinti korporacijos solidarumo principus. 

Korporacija turėjo uniformą, korp. garbės nario dr. J. Basana- 
vičiaus suprojektuotą kepuraitę ir dvispalvę — juodą - geltoną juos- 
tą (juoda — geležis, tvirtumo simbolis; geltona — auksas, taurumo 
simbolis). 


638 


Asmens sąžinės dalykai korporacijoje nebuvo liečiami. Oficialiuo- 
se susirinkimuose partiniai ar religiniai ginčai nebuvo leįdžiami. 

Korporacija turėjo savo iždą, biblioteką, šelpė savo narius ir pa- 
laikė ryšius su panašių tikslų organizacijomis. Fraternitas Lithuanica 
šūkis buvo „Humanitate et Scientia“. 

Studenčių Medikių ir Odontologių Korporacija „Patria“ įregist- 
ruota 1931 VI 6. Šios korporacijos įstatai ir tikslai buvo tie patys, 
kaip Studentų Medikų Korporacijos „Fraternitas Lithuanica“, su kuria 
buvo palaikomi glaudūs ryšiai. Laikydamasi tolerancijos, korporacija 
rūpinosi narių profesiniu tobulinimusi bei profesine etika, tautinių 
bei valstybinių tradicijų rėmimu, šeimų lietuviškumu ir t. t. Kor- 
poracijos spalvos buvo: auksinė - juoda - raudona. Korporacijos narių 
skaičius vidutiniškai buvo apie 50. 

Studentų „Narsos“ Korporacija tai studentų abstinentų korpo- 
racija. Žr. „Studentai ateitininkai Lietuvos universitete“. 

Studentų grandis „Naujoji Romuva“ įsteigta 1933 X 26. 

Lietuviškųjų Studentų Organizacijų Sąjunga, įregistruota 1933 
IV 27; tikslas — derinti visų lietuviškų studentų organizacijų veiklą. 

Lietuvių Studentų Technikų Vyrija „Plienas“. Vienuolikos stu- 
dentų technikų iniciatyva 1931 II 13 buvo įregistruota dar viena nauja 
lietuvių studentų technikų organizacija, „Plienas“, kurios tikslas bu- 
vo ugdyti lietuvių inžinierių draugiškumą, solidarumą ir profesinės 
etikos dvasią. Atsisakyta nuo naudojimo lotyniškų ar vokiškų pa- 
vadinimų. Nutarta kurti lietuviškas studentų tradicijas. Paplitusį 
žodį „korporacija“ jie pakeitė žodžiu „vyrija“, ir taip atsirado „Plie- 
no“ vyrija. Pasirinktam tikslui pabrėžti buvo sugalvotas šūkis: „Lie- 
tuviškumas! Broliškumas! Patvara! Darbas!“ Korporantinio „fukso“ 
vietoje vartota — jaunas vyras ar trumpai vyrukas, plieno vyras, 
karuža, vadas. Vyrijos spalvos: žalia, balta ir violetinė. Susirinkimui 
tvarkyti pirmininkaująs vartojo metalinį didoką priekalą ir plaktuką. 

Pirmasis „Plieno“ vyrijos vadas buvo V. Šniukšta, karuža — 
Gaidamavičius. „Plieno“ vyrijos nariai — pirmojo kurso studentai vy- 
„ rukais būdavo tol, kol dekano buvo perkeliami į antrąjį Technikos 
Fak. kursą, ir tada jau būdavo pakeliami į vyrus. 

Glaudesniam ryšiui su profesūra sudaryti kai kurie profesoriai 
buvo kviečiami būti „vyrais globėjais“. Ilgainiui tokių vyrų globėjų 
buvo septyni: St. Dirmantas, J. Jankevičius, P. Jodelė, St. Kolu- 
paila, S. Grinkevičius, T. Šulcas ir K. Vasiliauskas. Vyrijai sustiprė- 
jus, buvo įsteigta Plieno Vyrų Inžinierių Kolegija. Jų būdavo tiek, 
kiek steigėjų — vienuolika. Tai buvo lyg filisteriai. 

Plieno vyrija palaikydavo ryšius su visomis lietuvių tautinėmis 
studentų organizacijomis. Ypač pagarsėjo „Plieno“ vyrijos „alučiai“. 

Juos gausiai lankė profesūra ir artimesnių sambūrių akademinis 
jaunimas. Buvo sudarytas linksmas pobūvių ceremonialas, dainuota 
savo sukurtos humoristinės dainos. Per daug įsisiūbavęs ūžesys bū- 
davo nutildomas pirmininkaujančio plaktuko smūgiu į priekalą. 


„Plieno“ vyrijos aprašymui medžiagą pateikė prof. Stasys Dir- 
mantas ir E. Manomaitis. 


Studentų Korporacijų prezidiumų sambūris, įregistruotas 1933 m. 
birželio 6 d., visų korporacijų veiklai derinti. 
Studentų Literatų „Plunksnos Brolija“ įregistruota 1933 XI 23. 


Studentų Atsargos Karininkų Korporacija „Ramovė“ (anksčiau 
vadinta draugija) įregistruota 1932 V 21. Ji jungė atsargos karinin- 
kus, studijuojančius universitete, ryždamasi ugdyti karinę dvasią ir 
sekti karinę pažangą bei propaguoti Lietuvos kariuomenės ir vi- 
suomenės suartėjimo ir draugiškumo idėjas. To siekdama, korpora- 
cija palaikė glaudžius santykius su kariuomenės vadovybe; jos na- 
riai dalyvaudavo pulkų manevruose, atlikdavo šaudymo pratimus 
ir kitokį karinį lavinimąsi. Korporacijos iniciatyva universitete buvo 
skaitomos karinio auklėjimo paskaitos ir pradėtos organizuoti didelio 
masto kariuomenės ir visuomenės susiartinimo šventės, kurios, pra- 
dedant 1936 m., buvo švenčiamos ne tik Kaune, bet ir visuose ap- 
skrities miestuose. Korporacija taip pat turėjo suorganizavusi savo 
narių vyrų chorą, kuriam apie 3 metus vadovavo I. Ignatonis. Šis 
choras buvo surengęs apie 100 koncertų, dainuodamas ne tik per 
studentų parengimus, bet ir per radiofoną ir provincijos miestuose, 
per įvairias iškilmes, pvz. Klaipėdoje „Jūros šventės“ metu. „Ramovė“ 
aktyviai dalyvavo Studentų Atstovybėje, rėmė Ginklų Fondą ir mo- 
kė karinio parengimo šaulius. Šios korporacijos spalvos buvo: haki 
(žalsvai pilka — dengiamoji), balta, geltona; uniformą sudarė kor- 
poranto kepurė, juosta ir ženklelis. Korporacijos šefas buvo prezi- 
dentas A. Smetona ir globėjai: generolai St. Raštikis, Vl. Nagevi- 
čius, K. Musteikis, J. Jackus ir kiti. 

Narių korporacijoje kasmet būdavo apie 150, o iš viso korpora- 
cijoe yra dalyvavę apie 350 atsargos karininkų. 

Studentų Korporacija „Romuva“ įregistruota 1930 130. Jos tiks- 
las buvo skatinti aisčių ir Pabaltijo tautų vienybę, imant pagrindu 
valstybingumą, drausmingumą, draugiškumą, aukštą dorovės ir gar- 
bės supratimą ir tautines tradicijas. 

Korporacijos spalvos: tamsiai raudona, balta, tamsiai žalia. Jos 
šūkis „„Amico, patriae, unitati eastorium!“ Korporacija palaikė arti- 
mus santykius su kai kuriomis Latvijos studentų korporacijomis. 

Išspausdino leidinį „Romuvos dešimtmetį“ (1930-1940), reda- 
gavo H. Žemelis (Kaunas, 1940). 

Studenčių Korporacija „Romuvos Vaidilutė“, įregistruota 1932 m. 
rugsėjo 29 d., siekusi tų pat tikslų, kaip ir Studentų Korporacija 
„Romuva“, 

Žemaičių Studentų Korporacija „Samogitia“, įsteigta 1929 III 9. 
Jos tikslas buvo jungti studentus žemaičius akademiniam bendradar- 
biavimui, palaikyti ir ugdyti gerąsias žemaičių būdo ypatybes, kurti 
tvirtą Žemaičio asmenybę. Jos šūkis „Unitas, virtus, scientia“. Korpo- 
racijos spalvos: tamsiai mėlyna, auksinė, žalia. 

Korporacija buvo apolitinė organizacija, ryžusis arčiau pažinti ne 
tik Žemaitiją, bet ir Klaipėdos kraštą, sudominti savo narius ir visą 
studentiją Lietuvos pajūrio ir Mažosios Lietuvos problemomis. Tuo 
tikslu nuo 1930 m. ruošdavo Klaipėdoj metinius suvažiavimus Ka- 
lėdų atostogų metu, sausio mėn., į kuriuos sukviesdavo ir kitas lie- 
tuvių korporacijas ir draugijas. 

Žemaičių Studenčių Korporacija „Filiae Samogitiae“, įsteigta 
1930 V 30. Jos tikslai tie patys, kaip ir „Samogitia“ korporacijos. 

Studentų Skautų Draugija įregistruota 1924 X 16. Pradžioje tai 
buvo mišri studentų bei studenčių draugovė, kuri veikė pagal bend- 
rus skautijos įstatus, aktyviai dalyvavo bendroje skautų veikloje, 
skautiniame bei akademiniame gyvenime. Šios draugijos šūkis bu- 
vo „Ad meliorem!“ 

Vėliau, 1930 m., iš jos atsiskyrė studentės skautės, sudarydamos 
atskirą draugovę, o 1932 I 14 ši draugija persiorganizavo į Studentų 
Skautų Korporaciją „Vytį“. 

Skautai akademikai rūpinosi skautų sąjūdžio plitimu, ruošdavo 
savo iškylas, stovyklas ir t. t. 

Studenčių Skaučių Draugovė įregistruota 1930 IX 27. Ją sudarė 
merginos skautės, atsiskyrusios nuo Studentų Skautų Draugijos. Jos 
taip pat veikė pagal bendrus skautijos įstatus ir glaudžiai bendradar- 
biavo su Studentų Skautų Draugija. Tačiau savo veiklai pagyvinti 
kūrė atskiras veiklos programas, labiau pritaikytas moterims. 

Kalinių ir Ligonių Lankymo Būrelis „Soteria“, veikęs Vytauto 
Didžiojo Universitete 1931-1932 m. Rūpinosi daugiausia kriminalių 
kalinių būkle bei jų šeimų likimų. 

Akademinis Sporto Klubas (ASK) buvo įsteigtas 1930 III 9 stu- 
dentų atstovybės iniciatyva. Tai buvo ne ideologinė, o grynai sporto 
organizacija. 

Savo tikslui siekti klubas steigė įvairių sporto rūšių sekcijų, ko- 
mandų (teniso, gimnastikos, žiemos sporto, fechtavimo ir daug ki- 
tų); įrengė ir išlaikė sporto aikščių, salių, klubų ir kitokias sporto 

įstaigų, leido informacinių ir propagandinių lėidinių, specialią spor- 
to literatūrą, rengė sportininkų rugtynių, iškilmių ir kitokių sporto 
pramogų. Taip pat dalyvavo Lietuvos ir užsienio sporto gyvenime, 
atstovaudamas Lietuvos studentijai SELL sporto olimpiadose. Aka- 
deminis Sporto Klubas sujungė gana didelį skaičių (apie 400) sportą 
mėgstančių studentų. 

Be to, šis klubas rūpinosi, kad universitete būtų įvestas ir re- 
guliaminu visiems studentams privalomas kūno kultūros dalykas 
ir kad tam tikslui būtų nuolatinis lektorius ir atskira katedra. Tačiau 
tik 1938 m. buvo įsteigta fizinio auklėjimo katedra Humanitarinių 
Mokslų Fakultete. 

ASK šūkis buvo „„Habeamus corpus!“ Klubas turėjo vėliavą, uni- 
formą ir ženklą. Klubo spalvos buvo: žalia ir balta ir pagalbinė juo- 
da). Rombo formos ženklelis — pusiau žalias, pusiau baltas, emaliuo- 
tas su raidėmis ASK buvo gaminamas iš bronzos arba sidabro. Be 
eilės vietinių rungtynių, ASK dalyvavo Estijoje Pabaltijo studentų 
olimpiadoje. 

Lietuvių Studentų Sūduvių Korporacija „Sudavia“ įregistruota 
1931 I 29 jungti studentams sūduviams į akademinį vienetą, ugdyti 
gerosioms sūduvių ypatybėms, kurti tvirtai sūduvio studento asme- 
nybei. 

Lietuvių Studenčių Sūduvių Korporacija „Virgines Sudaviae“ 
įregistruota 1931 VI 6, savo tikslais tokia pat, kaip ir vyrų korpora- 
cija Sudavia. 

Studentų Šachmatų Mėgėjų Draugija įsteigta 1930 II 13, turėjo 
apie 30 narių. 

23-čias Universiteto Šaulių Būrys įsteigtas 1925 II 27, tikslas — 
savo narių karinis parengimas ir tautinio sąmoningumo ugdymas, 
talkinimas paskaitomis provincijos šaulių būriams, paskaitų paren- 
gimas ir panašiai. 

Studenčių Šaulių Būrio Moterų Skyrius „Živilė“, įregistruotas 
1933 IV 6, kuris veikė, siekdamas panašių tikslų, kaip ir vyrų Šaulių 
Būrys. 

Studentų Šaulių Koporacija „Saja“ įregistruota 1934 V 25. Jos 
tikslas buvo skleisti šaulių sąjūdžio idėjas studentijos tarpe, rūpintis 
narių kultūrine saviaukla, jų kariniu parengimu ir pasirengti dirbti 
šaulių visuomenėje. Korporacija, be to, rūpinosi lietuviškų papročių 
atgaivinimu ir jų ugdymu Lietuvos miestuose; rengė ekskursijas, pa- 
skaitas, meninius pasirodymus provincijos šauliams ir visuomenei. 
Drauge su kitomis universiteto korporacijomis ir organizacijomis, „Sa- 
ja“ pasirašė rezoliuciją, reikalaujančią šaukti tieson anuometinį mi- 
nistrų kabinetą dėl priėmimo lenkų ultimatumo. 

Studentų Korporacija „Šarūnas“ įsteigta 1929 III 21. Korporacijos 
tikslas: moralinė saviaukla, kūno kultūros ugdymas, senųjų lietuvių 
tradicijų palaikymas, medžiaginė savitarpinė parama. Korporacijos 
spalvos buvo: plytinė, balta, mėlyna. 1937 m. ji išspausdino dr. J. 
Basanavičiaus gyvenimo vaizdų albumą su jo biografija. 

Studentų Teatro Draugija (sutrumpintai vadinama „Stedra“) 
įsteigta 1930 m., trumpai veikusi, 1931 m. pavasario semestre pasta- 
tė Moliėre vienaveiksmę komediją „Gydytojas per prievartą“. Ne- 
trukus ji senato nutarimu buvo uždaryta. 

Studentų Technikų Draugija įsteigta 1923 XI8. Iš pradžių ji 
vadinosi Technikos Fakulteto Ekonominės Savišalpos Bendrove ir 
tik 1924 XI 20 ji buvo pavadinta Studentų Technikų Draugija. Jos 
įstatai buvo dar kartą pakeisti 1925 II 5. Draugijos tikslas buvo jungti 
visus studentus technikus ir padėti jiems įsigyti savo specialybės 
žinių. Šioje draugijoje dalyvavo apie 85 5 visų Technikos Fak. stu- 
dentų. Reikia paminėti, kad Studentų Technikų Draugija labiau 
už kitas fakultetines draugijas susirūpino studentijos ekonominiais 
reikalais ir tuo tikslu pradėjo steigti įvairių įmonių. Greta savo bib- 
liotekos, greta savišalpos kasos ir spaudos biuro, Studentų "Tech- 
nikų Draugija pirmuosiuose universiteto rūmuose įsteigė bufetą, kino 
teatrą (1927) ir radijo sekciją (1930). Kino teatras iš pradžių veikė 
tik universitete, bet vėliau buvo perkeltas į nuomojamas patalpas, 
ir, kaip labai pigus, buvo labai populiarus ne tik studentijos, bet ir 
šiaip gyventojų tarpe. Radijo sekcija ilgainiui išsiplėtė į prekybos 
įmonę. Be to, ši draugija dar buvo suorganizavusi sekcijų įvairioms 
technikos sritims tirti ir artelių įvairiems darbams atlikti. Tuo būdu 
draugijos metinė apyvarta siekdavo su viršum 200.000 litų; draugija 
turėdavo pelno, ir, būdama ekonomiškai pajėgi, galėjo materialiai 
paremti savo narius, duodama beprocentines paskolas. 

Studentų Technikų Draugija dalyvavo Fakultetinių Draugijų Są- 
jungoje ir turėjo savo atstovų Studentų Atstovybėje. Taip pat ši drau- 
gija turėjo garbės narių ir rėmėjų iš profesorių ir inžinierių tarpo. 

Baigiant tenka priminti, kad Studentų Technikų Draugija turėjo 
savo tam tikros formos ženklą su raidėmis STD, kuris buvo visur 
naudojamas:. ir draugijos narių kepuraitėse, ir antspaudose, ir blan- 
kuose, ir kitur. Draugijos spalvos buvo: juoda, auksinė, mėlyna. 

Studentų Teisininkų ir Ekonomistų Draugija įsteigta 1924 III 27, 
pradžioje buvo vadinama tik Studentų Teisininkų Draugija, bet 
1928 m. įstatai buvo pakeisti, ir Draugija buvo pavadinta Studentų 
Teisininkų ir Ekonomistų Draugija. 

Draugijos tikslas buvo jungti teisių ir ekonomijos mokslus ei- 
nančius studentus, teikiant jiems dvasinės bei ekonominės paramos, 

supažindinti draugijos narius sų Lietuvos ir kitų kraštų valstybės 
ir visuomenės gyvenimo klausimais, pratinti į savarankiškas studi- 
jas ir į visuomeninį darbą. Šiems tikslams atsiekti draugija ruošė 
paskaitas, referatus, parodomuosius teismus, diskusijų vakarus, 
spektaklius, ekskursijas, įsteigė savo biblioteką, leido mokslui reika- 
lingus leidinius. 

Sėkmingesniam veikimui buvo įsteigtos sekcijos: retorikos, eko- 
nominių studijų, kriminalinės teisės, bankininkų ir kt. Ši draugija 
surengė eilę viešo pobūdžio paskaitų teisės ir ekonomikos klausimais. 

Studentų Teisininkų ir Ekonomistų Korporacija „Unitas“ įregist- 
ruota 1934 III 22. 1935 m. ši korporacija turėjo 27 narius, bet didesne 
veikla nepasižymėjo. 

Teologijos - Filosofijos Fakulteto Studentų Draugija buvo įregist- 
ruota 1934 V 25. 

Studentų Teosofų susivienijimas, įregistruotas 1928 III 29, likvi- 
duotas 1930 V 30. 

Akademinis Turizmo Klubas (ATK) buvo įsteigtas 1930 V 4, no- 
rint propaguoti turizmo ir kraštotyros idėjas, siekti sukurti Lietuvos 
centrinę turizmo sąjungą, kuri turėtų apimti visus turizmo reikalus 
Lietuvoje, pažinti Lietuvą, ruošti ekskursijas ir mokslinio pobūdžio 
keliones, leisti turistinę literatūrą: knygeles, žemėlapius, plakatus ir 
t. t. Iš pradžių rodęs nemaža veiklos, suruošęs keletą ekskursijų į 
Klaipėdos kraštą, Rytų Prūsiją, į demarkacijos linijos pasienį ir porą 
kitų vietų, vėliau šis klubas ryškesne veikla nepasižymėjo. 

Užsienio Lietuviams Remti Draugijos Akademinis Skyrius įre- 
gistruotas 1932 V 25. Turėjo tik keliolika narių ir veiklos neišvystė. 

Vegetarų Būrelis. Vegetarų studentų būrelis įsisteigė 1927 III 10. 
Šio būrelio tikslas buvo platinti vegetarų idėjas studentijos tarpe. 
Jie tuo tikslu ruošdavo viešas paskaitas, organizuodavo ekskursijas 
į Kauno apylinkes. Prelegentais kviesdavo dažniausia vegetarų ve- 
teranus — VI. Ingelevičių, J. Vanagą-Simonaitį ir kitus. 

V. Vydūnas, A. Giedrius, Vl. Ingelevičius, J. Nemeikša, kun. 
J. Lesauskis ir kiti imponavo studentams vegetarams savo sveiku 
gyvenimo būdu ir kėlė susidomėjimą vegetarizmu universitete. Medi- 
cinos studentas Š. Matusevičius prof. V. Lašo priežiūroje mokslo rei- 
kalui badavo 10 dienų. Pastebėtus bandymų duomenis aprašė ir išlei- 
do atskira brošiūra, vardu „10 badavimo dienų“. 

Vegetarų būrelis likviduotas 1930 V 30. 


Lietuvos Universiteto Studentų Veterinarų Draugija buvo įre- 
gistruota 1924 XI 13, bet veterinarijos skyrių (Medicinos Fak.) panai- 
kinus, ši draugija 1930 V 30 buvo likviduota. 

Studentų Vilniečių Lietuvių Korporacija „Vilnija“ įsteigta 1932 m. 
gegužės 21 d.; 1935 m. turėjo 22 narius. | 

Studentų Vilniui Vaduoti Sąjungos skyrius įsteigtas 1927 XI3, 
rūpinosi Vilniaus vadavimo idėjos populiarinimu, surengė daug pa- 
skaitų ir diskusijų bei spalio 9 d. gedulingų minėjimų. Turėjo dau- 
giau kaip 200 narių. 

Lietuvos Studentų Tautininkų „Vyties“ Korporacija įsteigta 
1925 IV 2, likviduota 1930 V 30. 

Žemaičių Studentų Susivienijimas įsteigtas 1925 X 22, likviduo- 
tas 1930 V 30. 

Žemaičių Studentų Simano Daukanto Draugija įregistruota 
1925 V 14. Draugijos tikslas buvo jungti visus savo kraštą mylinčius 
studentus ir studentes, ugdyti tvirtą žemaičio būdą, pagrįstą Žemai- 
tiškomis tradicijomis, savo krašto meile ir tėvų religija. Susirinki- 
muose buvo svarstomos įvairios specifiškai žemaitiškos, ypač kalbo- 
tyros temos, buvo rengiamos paskaitos ir žemaitiškų liaudies dainų 
pusvalandžiai per radiofoną. Kol nebuvo bendro universiteto choro, 
šios draugijos choras, prof. V. Čepinskio pakviestas, yra net giedo- 
jęs universiteto imatrikuliacijos metu. Be to, ši draugija išleido ir 
platino skulptoriaus B. Pundziaus sukurtus S. Daukanto ir vysk. M. 
Valančiaus biustus. Neturtingiems draugijos nariams šelpti ji turėjo 
įsisteigusi savitarpio susišelpimo fondą. Draugijos garbės nariai bu- 
vo M. Šlepavičius, M. Biržiška, A. Janulaitis, J. Talmantas, Ig. Kon- 
čius, A. Salys, G. Beržanskis-Klausutis ir kt. 


LIETUVOS MAŽUMŲ STUDENTŲ ORGANIZACIJOS 


Studentų Gudų Susivienijimas (įregistruotas 1933 130) negausus 
narių skaičiumi (1935 m. — 6 nariai). 

Studentų Latvių Korporacija „Sidrabenia“ (įregistruota 1927 I 20). 
Ji rūpinosi savo narių tautiniais ir akademiniais reikalais ir palaikė 
glaudžius santykius su lietuvių studentų organizacijomis bei propa- 
gavo latvių - lietuvių tautų vienybę. 

Lenkų korporacija „Lauda“ įregistruota 1928 V 3. Šūkis „Frater- 
nitas et veritas“. Tai buvo vyrų sambūris ir jo tikslas buvo lavinti 
ir tobulinti charakterį, teikti savitarpinę pagalbą, auklėtis politiškai, 
bet nariams buvo draudžiama aktyviai dalyvauti politinėse organi- 
zacijose. 

Studenčių Lenkių Sąjunga „Znicz“ įregistruota 1935 VI 5. Labai 
negausi nariais (1935 m. — 8 narės). 

Studentų Lenkų Susivienijimas įregistruotas 1925 XII 3; įstatai 
pakeisti 1926 XI 4. Nepolitinė lenkų studentų organizacija. Jos tikslas 
buvo rūpintis narių mokslo, kultūros, ekonominiais reikalais, daly- 

vauti studentų akademiniame gyvenime. Nuo 1927 m. pradėjo da- 
lyvauti studentų atstovybės rinkimuose ir išrinkdavo 2-3 atstovus. 

Studentų Rusų Susivienijimas (įregistruotas 1927 IV 7), nesrovinė 
rusų studentų organizacija, dalyvavusi studentų akademiniame gy- 
venime — studentų atstovybės darbuose. 

Be to, veikė vyrų korporacija Ruthenia (įregistruota 1931 IV 30) 
ir studenčių Filiae Rutheniae (įregistruota 1932 IV 7) bei vyrų korpo- 
racija Alacritas (įregistruota 1934 II 15). 

Vokiečių Studentų Korporacija „Arminia“ (įregistruota 1928 m. 
kovo 29 d.), šūkis „Amico pectus, hosti frontem“. Nesrovinė vokie- 
čių studentų organizacija, dalyvavusi akademiniame gyvenime — 
Studentų Atstovybės veikloje. 1929 m. įsisteigė to pat vardo studen- 
čių korporacija. „Arminia“ tvarkėsi Vokietijos universitetų studen- 
tų korporacijų pagrindais. 

Žydų Akademinis Susivienijimas (įregistruotas 1923 II 22), bend- 
rinė studentų žydų organizacija, kurios tikslas buvo šelpti netur- 
tingus studentus, teikti paskolą, parūpinti darbo, mokslo vadovėlių. 
1927 m. pakeitė pavadinimą į Studentų Žydų Susivienijimą. 

Žydų Studentų Korporacija „Bar Georgia“, veikusi 1928 VII 20 - 
1930 V 30. 

Žydų Studenčių Korporacija „Batamia“ (įregistruota 1930 VI 5). 
Sionistinė organizacija. Narių pareiga buvo mokytis hebrajų kalbos. 

Žydų Studentų Sionininkų Revizionininkų Korporacija „El- Au“ 
(įregistruota 1933 XII 22). 

Žydų Studentų Korporacija „Hašmonea“ (įregistruota 1928 m. 
gruodžio 15 d.). 

Studentų Žydų Hebrajų Kalbai ir Literatūrai Remti Draugija 
(įregistruota 1923 V3, 1924 X9 jos pavadinimas pakeistas į „„Alha- 
mišmar“ — (Sargyboj) — draugiją. Jai priklausė įvairių srovių stu- 
dentai sionininkai, kurie rūpinosi hebrajų kalba. 1930 V 30 likviduota. 

Žydų Studentų Benroji Sionininkų Organizacija „Hechaver“ 
(įregistruota 1934 III 22). 

Žydų Studentų Korporacija „Hercelia“ (įregistruota 1928 IX 13) 
bendroji žydų sionininkų organizacija. 

Žydų Studentų Draugija „Jaunuomenė“ (įregistruota 1925 IV 2). 

Žydų Studentų Korporacija „Jordania“ (įregistruota 1925 XII 3). 
Jos tikslas buvo platinti sionizmo mokslą, nagrinėti žydų tautos is- 
toriją, mokytis hebrajų kalbos. Korporacijos nariai buvo žydų vals- 
tybės steigimo šalininkai. 

„Jordania“ dalyvavo Pabaltijo valstybių sionininkų korporacijų 
susivienijime ir pasauliniuose žydų sionininkų korporacijų suvažiavi- 
muose. Korporacija turėjo savo patalpas. 

Žydų Studentų Teatro Draugija „Junge Volksbine“ (įregistruo- 
ta 1933 III 2). 

Žydų Studentų Medikų Draugija (įregistruota 1927 IV 7), profe- 
sinė draugija, 1935 m. turėjo daugiau kaip 200 narių. 

Tikinčiųjų Žydų Studentų Akademinė Draugija „Morija“ (įre- 
gistruota 1928 V 4); tikslas — studijuoti Talmudą ir Bibliją. 

Studentų Semitologų Draugija (įregistruota 1933 V 11). 

Žydų Studentų Sionistų Socialistų Draugija (įregistruota 1925 m. 
vasario 5). Socialdemokratinio nusistatymo, bet palaikiusi žydų vals- 
tybės atsteigimo idėją. 

Žydų Studenčių Korporacija „Unitas Feminarum“ (įregistruota 
1929 I 24). 

Žydų Studentų Korporacija „Vetaria“ (įregistruota 1925 I 29). 
Šūkis — „Anu al mišmarot!“ (Mes sargyboj), nesrovinė žydų studen- 
tų korporacija. Korporacijos tikslas — ugdyti žydų tautinę dvasią. 

Žydų Studentų Korporacija „Vivimus“ (įregistruota 1928 XII 15). 


STUDENTŲ SPAUDA 


Akademikas, dvisavaitinis Neo-Lithuania korporacijos leistas 
akademinis kultūros ir mokslo žurnalas, ėjęs nuo 1931 XII 15 iki 
1940 m. birželio mėn. — bolševikinės okupacijos. Akademiką reda- 
gavo: A. Valiukėnas, S. Povilavičius, M. Jasėnas, V. Nausėda ir J. 
Čiuberkis. 

Aušrinė, Studentų Socialistų Aušrininkų Dr-jos 1931-1933 m. 
leistas žurnalas, kurio išėjo 8 numeriai. Redaktorius buvo J. Kruopas, 
vėliau J. Klimavičius. 

Jaunoji Lietuva, Neo-Lithuania korporacijos žurnalas, skirtas 
grynai studentijos reikalams, ėjo nuo 1923 IX 23 iki 1929 m. Išėjo 
11 neperiodinių numerių. 

Kelkite! Kelkite! Kelkite! Studentų Varpininkų Draugijos vien- 
kartinis leidinys, išėjęs 1934, 1935 ir 1938 m. 

Lietuvos Studentas. Nustojus eiti „Studentui“, įsikūrusi Fakul- 
tetinių Draugijų Sąjunga 1930 m. pradėjo leisti dvisavaitinį akademi- 
nį laikraštį — „Lietuvos Studentą“, kuris ėjo iki 1934 m. pavasario. 
Nuo 1932 m. „Lietuvos Studento“ leidimą perėmė Studentų Atsto- 
vybė. Tai buvo nesrovinis 8 puslapių gausiai iliustruotas leidinys, 
kuris lygiai vaizdavo visų studentų organizacijų veiklą, dėjo pasi- 
kalbėjimų su profesoriais studentams aktualiais klausimais. Spaus- 
dino beletristikos, poezijos ir kt. Jame bendradarbiavo patys stu- 
dentai, kai kurie profesoriai ir šiaip žymesni asmens bei užsienyje 
studijuoją lietuviai studentai. 

Pirmuosius dvejus metus „Lietuvos Studentą“ redagavo A. Brie- 
dis, vėliau po metus J. Slapšinskas (Rimantas) ir B. Brazdžionis. 
Vyr. redaktorium visą laiką buvo B. Babrauskas. 

Perėmus leidimą Studentų Atstovybei, be faktinų redaktorių, 
dar buvo redakcinė komisija, kurią sudarė trys skirtieji ideologinių 
organizacijų (ateitininkų, neolituanų ir varpininkų) atstovai. 

Studentas, studentų literatų būrelio leistas akademinis, dvisa- 
vaitinis literatūros, mokslo ir kritikos laikraštis, kurį redagavo H. 
Blazas. Laikraštis buvo leidžiamas kas dvi savaites 3.000 egzemplio- 
rių tiražo. Pasižymėjo gana gyva studentiška nuotaika. Be studentų 
jame bendradarbiavo profesoriai B. Sruoga, V. Dubas, A. Herbačiaus- 
kas. Pažymėtina, kad „Studento“ pirmame numeryje pasirodė Jurgio 
Baltrušaičio pirmasis lietuviškai spausdintas eilėraštis „Baltoji ramu- 
nė“. „Studentas“ su maža pertrauka ėjo nuo 1928 III 6 iki 1930 m. 
gegužės mėn. ir buvo leidžiamas tik akademinių mokslo metų laiku. 

Studentų Balsas, tautininkų korporacijos Neo-Lithuania leistas 
dvisavaitinis laikraštis, kurį iš pradžių redagavo B. T. Dirmeikis, vė- 
liau A. Valiukėnas ir redakcinė komisija, kurios sudėtis nebuvo pa- 
stovi. „Studentų Balsas“ ėjo nuo 1931 XII 15 iki 1932 m. lapkričio mėn. 

Studentų Dienos, Studentų Ateitininkų Sąjungos leistas dvisavai- 
tinis iliustruotas žurnalas, kurį pradžioje redagavo P. Rimkūnas, 
vėliau — Pr. Rimša. Be studentų rašinių, kiekviename numeryje dar 
būdavo ir profesorių straipsnių. Ryšiams su užsienio studentija palai- 
kyti „Studentų Dienose“ buvo spausdinama straipsnių prancūzų ir 
kitomis svetimomis kalbomis. Ėjo nuo 1937 III 20 iki 1940 m. birželio 
mėn., t. y. iki pirmosios bolševikų okupacijos. 

Studentų Žodis, studentų ateitininkų sąjungos leistas Kaune pus- 
metinis leidinys, ėjęs 1931-1936 m. Redagavo J. Slapšinskas (Ri- 
mantas). 

Žaizdras, Studentų Socialistų Žaidro Draugijos leidinys. 1928 m. 
redagavo A. Gučas ir kiti. 


PRANAS ČEPĖNAS 


STUDENTŲ ATSTOVYBĖ 


Studentų Atstovybę steigti universitete paspartino studentų vi- 
daus gyvenimo reikalai ir ypač reikalas reprezentuoti Lietuvos Uni- 
versiteto studentiją užsieniuose. 

Pradžioje tik dvi ideologinės studentų grupės (ateitininkai ir 
neolituanai) 1923 m. sudarė Lietuvių Studentų Draugovę, kuri ėmė- 
si atstovauti Lietuvos Universiteto studentams tiek universiteto vi- 
daus gyvenime, tiek ir užsieniuose. Kadangi ši draugovė neatstova- 
vo visai studentijai, o tik jos daliai, tai, iškilus reikalui priiminėti 
užsienio studentų ekskursijas, kuriose būdavo įvairių politinių nu- 
sistatymų studentų, Lietuvių Studentų Draugovė kviesdavosi į talką 
ir kitų ideologinių — socialistų ir varpininkų — studentų organizacijų 
atstovus į bendrąjį komitetą. Tokie reprezentaciniai studentų orga- 
nizacijų komitetai buvo trumpalaikiai ir būdavo sudaromi kiekvienam 
atskiram atvejui. 

Tačiau kita Lietuvos Universiteto organizuotoji studentijos da- 
lis nepripažino teisės Lietuvių Studentų Draugovei atstovauti visiems 
Lietuvos Universiteto studentams Pabaltijo studentų SELL (Suomi- 
jos, Estijos, Latvijos, Lietuvos) sąjungoje ar kitur užsienyje. SELL, 
Pabaltijo valstybių studentų sąjunga, buvo įkurta 1923 m., kurios 
vyriausias tikslas buvo ugdyti Pabaltijo tautų studentijos tarpe vie- 
nybės bei bendradarbiavimo dvasią. Ši sąjunga turėjo nuolatinę būs- 
tinę Tartu (Estijoje), tačiau SELL pirmininkais iš eilės būdavo visų 
keturių Pabaltijo valstybių studentų atstovai. 

Be kitų tikslų, SELL sąjungos atstovai informuodavo savo kraš- 
tus apie kitų Pabaltijo valstybių studentų gyvenimą, jų moky- 
mosi sąlygas, mokslo laimėjimus ir apskritai apie tų tautų gyveni- 
mą. Sąjunga taip pat rūpinosi, kad Pabaltijo valstybių universitetų 
diplomai visur būtų vienodai pripažįstami, o taip pat būtų vienodai 
pripažįstami išlaikyti egzaminai ir įskaitai. 

Kiekvienos valstybės studentai mokėjo SELL sąjungos centrui 
po šimtą dolerių metinio mokesčio. 

Pradžioje, dėl studentų atstovybės sudarymo savitarpyje pradėjo 
derėtis studentų ideologinių organizacijų atstovai. Studentų atstovy- 
bės reikalas jau buvo taip aktualus, jog dėl jos steigimo nuolat ėjo 
diskusijos studentų susirinkimuose, pokalbiuose ar spaudoje; pvz. 
Studentų Socialistų Draugija 1925 m. lapkričio mėn. 8 d. net rengė 
viešą paskaitą studentams, tema: „Studentų teisės ir jų atstovavimas“. 

Kadangi ideologinės studentų organizacijos ilgai nesutarė dėl 
būsimos atstovybės statuto, tai pats universiteto senatas paruošė stu- 
dentų atstovybės statutą ir 1925 m. gruodžio mėn. 5-6 d. paskelbė 
pirmuosius rinkimus į Studentų Atstovybę. 

Pirmasis Studentų Atstovybės statuto straipsnis trumpai nusakė 
atstovybės veiklos apimtį ir jos teises. Studentų Atstovybė turėjo 
rūpintis studentų ekonominiais bei akademiniais reikalais. Ji buvo 

vyriausias studentų valdymosi ir atstovavimo organas. Studentų At- 
stovybės nutarimai, suderinti su jos įstatais ir universiteto senato 
patvirtinti, buvo privalomi visai studentijai. Tačiau 15 Studentų At- 
stovybės narių arba 25 5 visų registruotų studentų galėjo pareika- 
lauti, kad bet kuris Studentų Atstovybės nutarimas būtų sprendžia- 
mas studentų referendumo. Studentų Atstovybė turėjo juridinio 
asmens teises ir galėjo steigti įvairias studentams reikalingas įstaigas. 
Į Studentų Atstovybę nuo šimto registruotų studentų buvo renkamas 
vienas atstovas. 

Į pirmąją Studentų Atstovybę buvo išrinkti 24 atstovai (regist- 
ruotų studentų tada buvo 2.368). Iš viso balsavo 1.651 studentas ar- 
ba 69,7 4 ir išrinko: 8 ateitininkus, 5 neolituanus, 5 žydų atstovus, 2 
Kultūros būrelio, 2 socialistus, 2 varpininkus. 

Pirmoji Studentų Atstovybė negalėjo pozityviai veikti, nes, iš- 
skyrus ateitininkus ir neolituanus, kitų organizacijų atstovai šios at- 
stovybės veiklą boikatavo, reikalaudami pasmerkti kai kurių ateiti- 
ninkų ir neolituanų organizacijos narių smurtišką elgseną univer- 
sitete. Šiai atstovybei pirmininkavo A. Starkus (ateitininkas). Jos 
veikla buvo nereikšminga ir dėl lėšų stokos, kadangi universiteto 
senatas patvirtino tik dviejų litų mokestį Studentų Atstovybei, o opo- 
zicinės grupės kvietė ir šio mokesčio nemokėti. Pirmoji Studentų At- 
stovybė 1926 m. sušaukė SELL sąjungos studentų konferenciją Kaune. 

Antroji Studentų Atstovybė buvo renkama 1926 m. lapkričio 
mėn. 28-29 d.; buvo išrinktas 31 atstovas. Balsavusių studentų skai- 
čius truputį sumažėjo (6870). Be ideologinių draugijų, į Studentų 
Atstovybę buvo išrinkti ir keli fakultetinių draugijų atstovai, o taip 
pat padaugėjo ir socialistų atstovų skaičius. Antroje Studentų Atsto- 
vybėje ateitininkai ir neolituanai jau nebesudarė daugumos. Tačiau 
neolituanai, kaip atstovaują svarbiausiai poperversminei studentų 
grupei, norėjo studentijai vadovauti. Neolituanai nepasitenkino iš- 
rinktų atstovybės prezidiumu, kuriam pirmininkavo Technikų Drau- 
gijos atstovas J. Vidmantas (neolituanas), bet pageidavo, kad Stu- 
dentų Atstovybei pirmininkautų neolituanų korporacijos atstovas. 
Po ilgų derybų pagaliau buvo sudarytas koalicinis prezidiumas — 
ateitininkų, neolituanų, varpininkų ir Kultūros būrelio atstovų. Ant- 
rajai atstovybei tokiu būdu pirmininkavo J. Čibiras (neolituanas). 

Antroji Studentų Atstovybė gavo daugiau pašalpos iš Švietimo 
Ministerijos, studentai pradėjo mokėti atstovybei skirtą mokestį; be 
to, ji gavo visą turtą iš susilikvidavusios Studentų Savišalpos Drau- 
gijos. Savo kadencijos metu antroji atstovybė parengė su kitais Pa- 
baltijo studentų atstovais SELL sąjungos įstatus, paruošė naują Stu- 
dentų Atstovybės statutą, bet universiteto senatas jo nepatvirtino. 

Ši atstovybė rūpinosi gauti studentams 50 16 papigintus bilietus va- 
žinėti geležinkeliais. 

Kol Studentų Atstovybėje vyravo ideologinių organizacijų atsto- 
vai, tol didesnio darbo atstovybės negalėdavo nuveikti, nes studentų 
atstovai daug laiko sugaišdavo ideologiniams nesutarimams išlyginti. 

Trečioji Studentų Atstovybė buvo išrinkta 1927 m. gruodžio 4-5 
d. iš 37 studentų atstovų. Balsuotojų procentas metai iš metų ma- 
žėjo (šiuose rinkimuose tedalyvavo tik 59 5 registruotų studentų). 
Ir šios Studentų Atstovybės prezidiumas buvo koalicinis — ateitinin- 
kų, neolituanų, varpininkų bei fakultetinių draugijų atstovų. Jos pir- 
mininkas buvo A. Trimakas (ateitininkas). Trečioji Studentų Atsto- 
vybė vėl paruošė naują atstovybės statutą ir jį įteikė universiteto 
senatui tvirtinti. Statute, be kito ko, buvo numatyta skirti Studentų 
Atstovybės reikalams 104 iš studentų mokslapinigių. Tačiau ir šį 
kartą senatas statuto nepatvirtino, ir atstovybė veikė senuoju statu- 
tu. Šios Studentų Atstovybės nuopelnas, kad ji rūpinosi gauti stu- 
dentams papigintų bilietų į Valstybės Teatrą. 

Ketvirtoji Studentų Atstovybė buvo išrinkta 1928 m.; rinkimuose 
tedalyvavo tik 49 5 registruotų studentų ir buvo išrinkta 40 atstovų. 
Ideologinės organizacijos beveik visą laiką išlaikė savo pozicijas, jų 
atstovų skaičius maža tekitėjo. Į šią atstovybę, be žydų jau buvo 
išrinkta ir kitų mažumų atstovų, būtent rusų ir vokiečių po vieną 
atstovą, o lenkų 3 atstovai. Tradiciniu būdu prezidiumas vėl buvo 
sudarytas iš ateitininkų, neolituanų bei varpininkų, pritariant fakul- 
tetinėms draugijos. 

Ketvirtoji Studentų Atstovybė (1928 - 1929) įstojo tikruoju na- 
riu į CIE (Confėdėration Internationale des Etudiants), ir nuo tada 
Studentų Atstovybė pradėjo rūpintis tinkama informacija užsieniuo- 
se apie Lietuvą ir Lietuvos Universiteto studentus. 

Lietuvos studentija itin glaudžius santykius palaikydavo su Pa- 
baltijo valstybių studentais. Studentų Atstovybės rūpesčiu pirmą 
kartą Lietuvoje buvo surengta SELL studentų sporto olimpiada. Taip 
pat ši atstovybė globojo kelias užsienių studentų ekskursijas Lie- 
tuvoje. Ji rūpinosi ir studentų ekonominiais reikalais: tęsė derybas 
dėl papigintų bilietų į Valstybės Teatrą ir į kino teatrus bei dėl 
kitų lengvatų studentams. 

Studentų Atstovybės skaitykla gaudavo daug užsieninių laikraš- 
čių bei žurnalų nemokamai, bet turėjo mažokai lietuviškos spau- 
dos, nes ją reikėjo prenumeruoti, o lėšų trūko. 

Penktoji Studentų Atstovybė buvo renkama 1929 m. rudenį. Šį 
kartą balsuotojų skaičius vėl pakilo ligi 52,5 Y registruotų studentų 
ir buvo išrinkta, kaip ir į ketvirtą atstovybę, 40 atstovų. Įsidėmėtinas 

reiškinys šioje atstovybėje buvo didesnis fakultetinių draugijų svo- 
ris. Fakultetinės draugijos šiuose rinkimuose buvo susiblokavusios 
dėl balsų likučių, ir šios draugijos išrinko 9 atstovus. O ideologinių 
draugijų atstovų skaičius sumažėjo ligi 19 atstovų, ir todėl joms teko 
atiduoti Studentų Atstovybės vadovavimą fakultetinėms draugijoms. 
Atstovybės prezidiumo pirmininku buvo išrinktas B. Širvinskas, Tei- 
sininkų Draugijos atstovas (varpininkas). 

Ši atstovybė pagaliau išrūpino studentams bilietų papiginimą į 
Valstybės Teatrą, 1930 m. suorganizavo Akademinį Turizmo Klubą, 
rūpinosi, kad būtų persvarstytos studentų politinių kalinių bylos, 
paskelbė kovą studentams šnipams universitete. Ji taip pat išrūpino 
iš universiteto vadovybės patalpas Studentų Atstovybei. 

Rinkimuose į šeštąją Studentų Atstovybę, kuri buvo renkama 
1930 m., jau dalyvavo daugiau kaip 62 5 studentų. Iš viso buvo iš- 
rinkta 41 atstovas. Ir šioje atstovybėje vadovaujamą vaidmenį vaidi- 
no fakultetinės draugijos, kurios atstovybės pirmininku vėl išrinko 
Teisininkų Draugijos atstovą B. Širvinską. Šios Studentų Atstovybės 
rinkimuose jau pasireiškė kai kurių ideologinių korporacijų pralai- 
mėjimas, pvz. neolituanai teišrinko tik 3 atstovus, ketvirtoje atsto- 
vybėje turėję 8 atstovus. 

Šeštoji Studentų Atstovybė išrūpino studentams papiginimų net 
skalbyklose ir kirpyklose ir jos pageidavimu buvo įsteigta Aukš- 
tųjų Mokyklų Klausytojams Remti Draugija, kuri 1931 m., gavusi 
150.000 litų valdžios subsidiją, įsteigė studentams pigią valgyklą. Ši 
atstovybė pradėjo rūpintis studentų namų statyba ir įvykdė šiam 
reikalui Kaune viešą rinkliavą. Ji taip pat perorganizavo Akademinę 
Ligonių Kasą ir globojo 1931 m. birželio mėn. 3-8 d. SELL sąjungos 
konferenciją Kaune. 

Septintoji Studentų Atstovybė buvo renkama 1931 m. rudenį. 
Į ją iš viso buvo išrinkta 45 atstovai. Ir šioje atstovybėje žymesnį 
vaidmenį turėjo fakultetinės draugijos, tačiau šių draugijų atstovai 
jau buvo dešiniųjų srovių studentai. Todėl Studentų Atstovybės pir- 
mininku buvo išrinktas V. Viliamas (ateitininkas), vicepirmininku — 
E. Zabarauskas (neolituanas). Socialistai ir varpininkai atstovai 
buvo opozicijoje. 

Septintoji Atstovybė užmezgė santykius su ISS (International 
Student Service). Ši atstovybė išrūpino studentams 50 2 nuolaidą, 
perkant universiteto leidinius. Ji taip pat parengė studentų namų 
statybos projektą ir namams statyti gavo Viliampolėje žemės sklypą. 
Kaune ir provincijoje ji rengė namų statybai rinkliavas, 1932 m. va- 
sario 15 d. surengė Studentų Dieną, o vėliau — Pavasario Šventę. 
Taip pat jai teko priiminėti užsienio studentų ekskursijas. Vienas 

įdomesnių šios atstovybės laimėjimų buvo tai, kad ji iš universiteto 
senato gavo teisę per imatrikuliacijos iškilmes sveikinti naujuosius 
studentus Studentų Atstovybės vardu. Pagaliau ši atstovybė perė- 
mė iš fakultetinių draugijų „Lietuvos Studento“ leidimą. 

Septintoji Studentų Atstovybė su Lietuvos Universiteto studentų 
ekskursija dalyvavo CIE konferencijoje Rygoje. Ji galutinai sutarė 
šios konferencijos metu su SELL atstovais, jog lenkų studentų atsto- 
vų priėmimo klausimas į SELL sąjungą daugiau nebus nei keliamas, 
nei svarstomas. 

Verta pažymėti, jog šios atstovybės rūpesčiu buvo surinkta 2.000 
litų Tilžės lietuvių namams. 

Ilgainiui, drauge su fakultetinėmis organizacijomis, Vytauto Di- 
džiojo Universiteto studentų veikloje pradėjo dalyvauti ir sritinės 
organizacijos (Žemaičių, Sūduvių ir kt.) ir po truputį išstumti ideolo- 

gines organizacijas iš Studentų Atstovybės veiklos. 

1933 m. rinkimus į atstovybę jau boikatavo neolituanai ir jiems 
giminingos studentų organizacijos, ir tada Studentų Astovybė pali- 
ko nevieninga, be reikiamos reprezentacijos užsienyje. 

Fakultetinių organizacijų pastangomis, 1936 m. vėl buvo sudaryta 
laikinoji Studentų Atstovybė, kurioje sutiko dalyvauti ir studentai 
neolituanai bei jiems giminingos organizacijos. Atstovybės pirminin- 
ku tada buvo išrinktas „Plieno“ vyrijos narys E. Manomaitis. 

1937 m. Vytauto Didžiojo Universiteto studentams vėl atstovavo 
Studentų Atstovybės delegacija, kuri dalyvavo kasmetinėje SELL 
sąjungos konferencijoje Tartu mieste. 

1938 m. universiteto senatas paskelbė naują Studentų Atstovybės 
statutą. Naujuoju statutu į atstovybę buvo renkama tik 18 atstovų, 
nepaisant registruotų studentų skaičiaus, ir kiekvienas studentas tu- 
rėjo 18 balsų ir galėjo pasirinkti kandidatus iš įvairių kandidatinių 
sąrašų. Pagal naująjį statutą balsuotojų skaičius itin paaugo (80,33). 
Į Studentų Atstovybę buvo išrinkta srovinių organizacijų: 5 ateiti- 
ninkai, 2 neolituanai, viena Filiae Lithuaniae, 2 varpininkai. Tauti- 
nių mažumų tik žydai surinko renkamąjį balsuotųjų skaičių ir išrin- 
ko du atstovus. Kitus šešis atstovus išrinko ne srovinės organizacijos. 

1939 m. įvyko paskutinioji SELL konferencija Lietuvoje (Kaune 
ir Dotnuvoje). | 

Kai 1939 m. prasidėjo Sovietų Rusijos karas su Suomija, SELL 
sąjungos nariai ne tik pareiškė suomiams užuojautą, bet ir infor- 
mavo tarptautines studentų organizacijas Vakarų Europoje apie Suo- 
mijos užpuolimą, ruošė tuo reikalu savo valstybėse protesto mitin- 
gus. 1940 m. Sovietų Rusijai okupavus Pabaltijo valstybes, SELL 
sąjunga buvo uždaryta, jos veikėjai buvo kaltinami karinės organi- 

zacijos, nukreiptos prieš Sovietų Rusiją, propagavimu Pabaltijo vals- 
tybėse. Todėl jos nariai buvo kalinami ir tremiami į Sibirą. 

Bolševikų okupacijos metu nustojo veikusi ne tik SELL sąjunga, 
bet buvo uždarytos ir visos kitos studentų organizacijos, tiek ideolo- 
ginės, tiek fakultetinės, o studentams atstovauti buvo sudarytas stu- 
dentų komitetas pagal komunistų partijos instrukcijas. 

Ir vokiečių okupacijos metu Studentų Atstovybė Vilniuje ir Kau- 
ne taip pat neturėjo visiškų sąlygų laisvai veikti. Ir Vilniuje, ir 
Kaune buvo sudarytos studentų atstovybės iš fakultetų rinktųjų atsto- 
vų. Kadangi vokiečių okupacijos metu keliais atvejais buvo kėsin- 
tasi uždaryti universitetus, studentus paimti arba į darbus ar kari- 
nei tarnybai, tai Studentų Atstovybė rašė Švietimo Tarėjui kolek- 
tyvinius prašymus neuždaryti universitetų. O 1943 m. Vilniaus ir 
Vytauto Didžiojo Universiteto studentų atstovybių pastangomis bu- 
vo surinkta 75.000 parašų ir jie įteikti universitetų rektoriams, kad 
jie tuos parašus persiųstų Pirmajam Generaliniam Tarėjui, prašant 
leisti universitetams veikti ir toliau. 


(Šiam straipsniui panaudota universiteto apyskaitinė 
medžiaga ir J. Audėno, E. Manomaičio bei B. Paramsko 
atsiųstieji duomenys.) 


Literatūra studentų organizacijoms aprašyti 


Alma Mater (red. A. šatas) VDU Studentų Atstovybės informacinis lei- 
dinys, K. 19830; Lietuvos Universiteto Atstovybės įstatai, K. 1930; Prof. P. Avi- 
žonis, Apie Studentų Atstovybės įkūrimą (Lietuvos Studentas 1930 nr. 5); 
Savu keliu (red. A, Valašinas, A. Maceina ir J. Mikeliūnas (Studentų Ateiti- 
ninkų Sąjungos leidinys, K. 1932, 144 psl; Korp! Neo Lithuania 1922-1932 
red. Stp. Povilavičius, P. Ulianskas, V. Vileišis) K. 1982, 132 psl; J. šlap- 
šinskas, Studentų gyvenimas; organizacijos veiklos bruožai, 1922-1932, K. 1933, 
46 psl.: Jaunam studentui. Ateitininkų Sąjungos informacinis leidinys, K. 1933, 
165, 8 psl.; Talka ir darbas; pirmasis vienkartinis leidinys apie nesrovines lic- 
tuvių studentų korporacijas, K. 1938, 16 psl.; VDU vilniečių lietuvių studentų 
korporacijos „Vilnija“ įstatai, K. 1934, 11 psl.; Studentas šaulys; VDU studentų 
šaulių kuopa 1925-1935, K. 1935, 79 psl.; Draugija Lietuviams Studentams šelp- 
tė, K. 1937, 7 psl.; VDU Normos III, Studentų organizacijos, K. 1938, 56 psl.; 
Fraternitas Lituanica 1908-1926-1988 (red. B. Minelga) K. 1938, 76 psl; Stu- 
dentų skautų Vyčio, korp.! įstatai, K. 1989, 48 psl.; Ramutis, Studentai Vilniaus 
ir Kauno universitetų akivaizdoje (Židinys 1939, nr. 12); Romuvos dešimtmetis 
(red. H. Žeimelis) K. 1940, 127 psl.; VDU Ateitininkų Technikų Vyrų Korpora- 
cijos „Grandis“ įstatai ir vidaus tvarkos statutas, K. 1940, 26 psl.; VDU Stu- 
dentų „Kultūros“ Draugija (įstatai), K. 1940; Hochschulen und Studentenscha- 
ten. Kurze Uebersicht ueber die Arbeitsgemeinschaft der Studenschaften SELL 
(Suomi, Eesti, Latvija, Lietuva), Tartu, 1930, 184 psl.; A. Rūkas, Studentai 
varpininkai 1923-1938 (Varpininkų keliais, red. Zaleskis) 1939. 

TREČIOJI DALIS 


ATSIMINIMAI 


ATSIMINIMAI 


MYKOLAS BIRŽIšKA 


VILNIAUS UNIVERSITETAS VOKIEČIŲ OKUPACIJOS METAIS 


Šie Vilniaus Universiteto rektoriaus prof. Mykolo 
Biržiškos atsiminimai pirmą kartą buvo išspausdinti Vo- 
kietijoje savaitraščiuose: 1947 m. „Tėviškės Garso“ 85 - 
95 nr. nr. ir 1948 m. „Mūsų Kelio“ 15-20 nr. nr. 

Ponios Marijos Biržiškaitės-Žymantienės maloniu su- 
tikimu, šie atsiminimai, kaip iš pagrindų ir labai ryškiai 
nušviečią Vilniaus Universiteto veiklą vokiečių okupaci- 
jos metais, spausdinami ir šioje knygoje. 

Atsiminimų kalba išlyginta ir jie šiek tiek patrum- 
pinti, išleidžiant nereikšmingas detales ir tai, kas tiesio- 
giai neliečia universiteto veiklos. 

Redaktorius 


Rusų - vokiečių karui artėjant 


1939 m. spalio mėn. 10 d. Vilniui grįžus Lietuvai, iš Kauno į Vil- 
nių buvo perkelta dalis Vytauto Didžiojo Universiteto fakultetų, iš 
kurių sudarytas Vilniaus Universitetas tik vieną 1940 m. pavasario 
semestrą teišvarė, Lietuvai tebesant nepriklausomai. 1940 - 1941 moks- 
lo metai, sunkūs ir klaikūs metai ir universiteto profesūrai ir stu- 
dentijai, taip pat ir visai lietuvių tautai, vis dėlto laimingai buvo 
užbaigti. Keturi fakultetai (Humanitarinių Mokslų, Teisės Mokslų, 
Ekonomikos Mokslų ir Matematikos - Gamtos su medicinos skyrium 
kaip medicinos fakulteto užuomazga) su 2.200 studentų ir studenčių, 
kurių 504 buvo lietuvių, 3370 žydų, 1695 lenkų ir 17 gudų, rusų 
ir kt., — štai kaip atrodė universitetas, baigdamas mokslo metus. Uni- 
versitetas dirbo su išlikusiomis iš Lietuvos nepriklausomybės laikų 
mokslo pajėgomis, išskyrus kelis dar pradžioje komunistų pašalin- 
tus dėstytojus, kurių vietos buvo užpildytos didesniu skaičium pa- 
skubomis paruošto jaunimo ir dviem iš Maskvos atsiųstais mark- 
sizmo-leninizmo dėstytojais — Bulinu ir Kuznecovu. Tebeveikė dar 
senasis universiteto statutas, bet švietimo komisariato pritaikytas prie 
valandos reikalavimų, o universiteto senatas jau išdirbo naują sta- 

tutą, suderintą su bendraisiais statutiniais Tarybų Sąjungos aukštųjų 
mokyklų reikalavimais. Studentijos sudėtis susidarė, universiteto ad- 
ministracijai persijojus kandidatus, atsižvelgiant į partijos ir ko- 
munistinio jaunimo reikalavimus ir pirmenybę atidavus labiausiai 
nepasiturinčių tėvų sūnums ir dukterims. Mokslas universitete tebėjo 
lietuvių kalba; žydų ir lenkų studentų dalis buvo mėginusi išsirū- 
pinti, kad ji būtų pakeista rusų kalba, tačiau tai partijos buvo su- 
drausta. Lietuvos universitetas yra ir turi būti lietuviškas. Tebuvo 
žinoma, jog šiaip naujienų mokslo metams universiteto sudėtyje bū- 
sią, nes grįžęs į Maskvą prof. Novikovas susitikusiam ten su juo vie- 
nam Vilniaus Universiteto profesoriui prasitaręs apie didelius pa- 
sikeitimus. Buvo numatyti pakeitimai, pravestini be rektorato, se- 
nato, dekanatų ir fakultetinių tarybų žinios. 

Tačiau universitetui grėsė ne vien tų ar kitų profesorių pašali- 
nimas; buvo daug didesnių pavojų. Komunistams vis labiau aiškėjo, 
jog lietuvių tauta tarybinės tvarkos, kaip visiškai jai svetimos, ne- 
priima. Todėl besiartinant neišvengiamam Tarybų Sąjungos karui su 
Vokietija, jie nusistatė išvežti iš Lietuvos nepriklausomai nusistačiu- 
sią lietuvių šviesuomenę, tvirtai besilaikančią ūkininkiją, buv. Ne- 
priklausomosios Lietuvos valdžios organų pareigūnus, Lietuvos visuo- 
meninių organizacijų veikėjus ir visą sveiką, jauną, tautiškai susipra- 
tusį tautos aktyvą — ligi 700.000 žmonių (drauge su šeimomis), kas 
sudarytų apie 1/3 visos Lietuvoje gyvenančios lietuvių tautos. Neaiš- 
kūs gandai apie tai plito visuomenėje, lietuvių partiečių ir artimų 
NKVD lietuvių prasitarimai ir net įspėjimai dar labiau kėlė nerimo, 
bet daugumas vis nenorėjo tikėti vieno ar kito dingimu NKVD po- 
žemiuose. Vieną kitą Vilniaus Universiteto studentą suėmus, kiti stu- 
dentai (lietuviai) pasidarė jautresni ir budresni, dar atsargesni ki- 
tataučių komjaunuolių atžvilgiu, įtardami juos įdavinėjimu, ir į pa- 
skaitas ar egzaminus atsargiai tesilankydami, nekartą profesorių 
ir nebe universitete, o namie priimami. Vilniaus stotyje pasirodė iš- 
tisos virtinės tuščių gyvulinių vagonų, o mieste daugybė mėlynke- 
purių enkavedistų; kažkam buvo parengti ir autovežimiai. Ir štai 
naktį iš birželio 14 d. į 15 d. kaip Vilniuje, taip ir visoje Lietuvoje 
padaryti masiniai suėmimai, tūkstančiai vyrų ir moterų, suaugusiųjų 
ir vaikų, kartais net vien vaikų suvežti į stotis, uždaryti anuose 
gyvuliniuose vagonuose ir išvežti į Rusiją. Partiečiai, klausiami dėl 
šių suiminėjimų priežasties ir tikslo, patys sujaudinti, visaip išsi- 
sukinėjo. 

Tatai buvo pirmoji (kelių dešimčių tūkstančių žmonių) partija, 
po kurios birželio pabaigoje turėjo būti suimta ir išvežta antroji, 
daug didesnė, ir pagaliau liepos mėn. bene dar didesnė trečioji par- 

tija. Čia jau bemaž visi, kas tik gyvas, ėmė slapstytis, vieni keistis 
su kitais nakvynėmis, o kiti tiesiog į miškus išbėgo. Nors buvo išvežti 
keli buvę universiteto profesoriai, bet nei rektorius, nei vyresnieji 
profesoriai nemanė esant galima slapstytis, kol mokslo metai nėra 
baigti ir jie reikalingi savo pareigoms. Jaunesnieji mokslo perso- 
nalo nariai, mažiau suvaržyti pareigų ir ne be pagrindo spėdami, jog 
jauniesiems gresia didesnis pavojus būti suimtiems, ėmė jau, kaip 
ir lietuviai studentai, namie nebenakvoti. Apsidirbę su įskaitais ir 
egzaminais, studentai išbėgiojo po visą Lietuvą. Ir kitos Vilniaus 
įstaigos ištuštėjo tarnautojams išbėgiojus, ir darbas bemaž visur ėmė 
šlubuoti, kitur net ir sustojo. Pasirengusi karui rusų kariuomenės 
vadovybė atvirai reiškė savo nepasitenkinimą tuo, kas daroma. 

Atėję į universiteto rektoratą, rusų karininkai jam pareiškė ne- 
suprantą, kaip galima karo išvakarėse kas panašaus daryti pasieni- 
niame krašte, lyg tyčia gyventojus įsiutinant prieš Tarybų Sąjungą. 
Korektiškas ligi galo Tarybų Sąjungos atžvilgiu rektorius tik pečiais 
traukė, nebyliu virtęs, juo labiau, jog jau ištisi metai jis vis gir- 
dėjo apie ryt poryt prasidėsiantį rusų - vokiečių karą, o šio vis nebuvo. 

Tik štai 1941 m. birželio 22 d. 6 val. rytą per radiją Vilnius 
sužinojo apie vokiečių pradėtą karą. Dvi paras per Vilnių skubiai 
traukė rytų link raudonoji armija, Kauno komisarai, partijos nariai, 
komjaunuoliai, NKVD ir milicijos pareigūnai. Tarpais atskrisdavo 
vokiečių lėktuvai, kurie ypač birželio 22-23 d. naktį kelias valan- 
das bombardavo gaisro apšviestą miestą. Universiteto rūsiuose slė- 
pėsi profesoriai ir studentai. Dar pirmą dieną per radiją iš Kauno 
išgirstas Laikinosios Lietuvos Vyriausybės, su gen. štabo plk. Škirpa 
priekyje, paskelbimas sukėlė klaidingą įsitikinimą, jog ji Kauną jau 
turinti savo rankose, nors dar ir kitą dieną ten partizanų su komu- 
nistais tebesikauta. 

Birželio 24 d. pro Vilnių pravažiavo pirmieji vokiečių kariuome- 
nės daliniai. Namai pasipuošė lietuviškomis trispalvėmis vėliavomis, 
kurias visą tarybinės okupacijos metą tiek lietuviai, tiek lenkai ir 
žydai laikė suslėptas. Gyventojai išėjo į gatvę, karštai sveikindamiesi 
išsivadavę nuo komunistinio slogučio. Miesto tvarkos žiūrėjo čia pat 
susidaręs Vilniaus Miesto Komitetas, kuriame dalyvavo prof. Vla- 
das Jurgutis, kuris kelias savaites prieš tai buvo kas vakarą NKVD 
agento lankomas ir per naktis jo klausinėjamas, kankinamas, tik 
dvasinės pusiausvyros nebuvo nustojęs, ir kai kurie kiti universiteto 
žmonės drauge su neuniversitetiniais lietuvių veikėjais. Prie univer- 
siteto durų rektorius iškabino skelbimą, reikalaudamas iš tarnautojų 
darniai ir tvarkingai toliau eiti savo pareigas. Maskviniai profeso- 
riai Bulinas ir Kuznecovas, jiems artimas studentas Vainšteinas ir kiti 

aiškesnieji partiečiai ir komjaunuoliai dingo. Artimas partijai ir ko- 
misariatui prorektorius J. Bulavas partizanų buvo sulaikytas, bet, 
rektoriui įsikišus, paleistas, ramiai sau paskiau provincijoje dirbo 
gimnazijos mokytojo darbą. Universitetas ėmė rengtis prie darbo 
naujose politinėse ir visuomeninėse sąlygose. 


Universiteto persiorganizavimas 


Universitetas, kaip ir tarybiniais laikais, savo darbe vėl buvo 
priklausomas nuo daugelio ponų; universiteto vadovybei teko lavi- 
ruoti, norint bent kiek pakenčiamiau mokslo darbą dirbti. 

Įtempti tarybiniai metai, daugelio tūkstančių lietuvių išvežimas, 
bolševikiniai žiaurumai pastatė ant kojų šimtą tūkstančių partizanų, 
kurių susirėmimuose su raudonarmiečiais ir komunistais krito aukų 
abiejose pusėse. Tai nuotaikai sureguliuoti ir į tinkamas vėžes įsta- 
tyti šiuo metu tautiniam sąjūdžiui vadovaujantiems patriotams ak- 
tyvistams nebuvo lengva. 

Pirmomis dienomis pas rektorių į namus buvo atėjęs koks poli- 
tinės valdžios vokiečių užimtoms ir dar užimsimoms Rytuose sritims, 
Ostlandu dar nevadinamoms, atstovas pasikalbėti politiniais Lietuvos 
klausimais. Rektorius jam nurodė, jog visos lietuvių tautos siekimas 
yra Lietuvos nepriklausomybės atgavimas; jog, atėmę iš lietuvių tau- 
tos nepriklausomybę, sovietai ją visą prieš save sukėlė; jog tauta 
jau dabar pasisakė aiškiai siekianti nepriklausomybės grąžinimo, sta- 
tydama 100.000 partizanų ir steigdama Laikinąją Vyriausybę. Vokie- 
čių politikas tepatvirtino tą pat girdėjęs ir iš kitų Lietuvos veikėjų, 
tik nieko nesisakė, kaip gi vokiečiai žiūri į Lietuvos ateitį. 

Pačiame universitete pakeitęs tarybinį Studentų Komitetą tauti- 
nis Studentų Komitetas, kaip ir anas, jautė teisę ir pareigą „išvalyti“ 
universitetą nuo priešingų esamai tvarkai gaivalų; šį kartą nuo ko- 
munistinių ir jiems artimų bei šiaip tarybiniais laikais pasireiškusių 
ir veikusių prieš tautinę Lietuvą, prieš lietuvius ir patriotus studen- 
tus asmenų. Pati vokiečių kariuomenės vadovybė, ypač komendan- 
tūra, naciškai nustatyta ir lengvai lenkų, ypač lenkių, prieinama ir 
prieš lietuvius kurstoma, nekartą griežtai įsikišdavo į civilinio gy- 
venimo, taigi ir universiteto, reikalus. 

Vokiečiai tuojau pareikalavo iš Vilniaus Miesto Komiteto, kad 
būtų atleisti iš universiteto tiek profesoriai, pasireiškę tarybiškai ko- 
munistiniu nusistatymu, žydai ar šiaip nacistiniu požiūriu netinkan- 
tieji dėstyti, tiek ir studentai — žydai, komunistai, komjaunuoliai ir 
moprininkai. Mokslo personalui atleisti universiteto rektorius per 
švietimo reikalų tvarkytoją gavo nė kiek ne mažesnį už komunis- 

tinės vyriausybės atleistųjų profesorių sąrašą, į kurį buvo patekę 
trys naikinamosios marksizmo-leninizmo katedros profesoriai (Buli- 
nas, Kuznecovas ir Meškauskas su asistentais), prorektorius J. Bu- 
lavas, prof. V. Stankevičius (!), daugelis tarybiniais laikais paskir- 
tų dėstytojų, asistentų ir lektorių. Tatai, kaip ir anksčiau tarybinių 
komisarų įsakymus, rektorius gavo įrašydinti į įsakymų knygą. Pa- 
siėmęs sau teisėjo teisę, Studentų Komitetas visus profesorius per- 
varė per „šerengą“, savo uždaruose posėdžiuose svarstydamas kiek- 
vieno elgesį tarybiniais laikais, ir nusistatė daugelį jų „pašalinti“. 
Buvo pasiūlyta pašalinti ir rektorių, tačiau dauguma balsų nutarta 
ji palikti. Sužinojęs apie studentiškąjį profesorių „teismą“, rektorius 
pasišaukė Studentų Komiteto pirmininką ir įspėjo nesikišti ne į savo 
reikalus, tepalikdamas komitetui teisę padėti rektoratui naujose są- 
lygose tvarkyti studentiją, prireikus ir užtarti draugus. Tuo tarpu 
iš Kauno Švietimo Ministerijos atėjo savas atleistųjų profesorių na- 
rių sąrašas, kuriame prof. V. Stankevičiaus jau nebuvo, bet buvo 
atleistas prof. J. Vabalas-Gudaitis, doc. J. Baldžius, žydai vokiečių 
reikalavimu, žydę vedęs vokietis germanistas prof. H. Engertas ir 
kiti; be to, padaryta visokių pakeitimų ir kilnojimų. Rektoriui ne- 
maža teko ginčytis ir kirstis su švietimo ministeriu, kad prorektorius 
Bieliukas nebūtų pažemintas į asistentus, kaip jauni Kauno karštuo- 
liai, suinteresuotų asmenų pakurstyti, buvo sumanę, pašalindami jį iš 
prorektoriaus pareigų. Buvo grąžinti tarybinės vyriausybės atleis- 
tieji, kiek jų liko neišvežtų į Rusiją. 

Kauno universitete, vietoj tarybų valdžios uždarytojo Teologijos 
- Filosofijos Fak. įsteigus du atskirus — Teologijos - Filosofijos ir Fi- 
losofijos, iš Vilniaus Universiteto filosofijos skyriaus buvo atimtas 
fizinis auklėjimas ir anglistika, o taip pat kai kurie kitų dalykų dės- 
tytojai. Vilniaus Universitetui buvo palikti visi anksčiau veikusieji 
Humanitarinių Mokslų, Teisės ir Ekonomikos Mokslų, Matematikos - 
Gamtos fakultetai; be to, rektoriui pritariant, atskiru fakultetu pri- 
sijungė Aukštoji Miškininkystės Mokykla, o nuo Matematikos - Gam- 
tos Fakulteto atsiskyręs medicinos skyrius, dar kartą rektoriaus ap- 
gintas nuo Kauno Universiteto Medicinos Fakulteto kai kurių pro- 
fesorių mėginimų sutrukdyti medicinos fakultetui Vilniuje įsisteigti, 
ilgainiui virto Medicinos Fakultetu. Kaip tarybiniais laikais buvo pa- 
liktas senasis (taigi, „smetoninis ir bolševikinis“) Vilniaus Univer- 
siteto rektorius prof. Mykolas Biržiška, taip ir dabar jis liko nepa- 
liestas, o visa universiteto senato sudėtis, kaip anais laikais, taip 
ir dabar liko pakeista. Vietoje dviejų prorektorių beduotas tik vienas 
(Domas Krivickas); Humanitarinių Mokslų Fakulteto dekanu vietoj 
doc. Pr. Augustaičio, kuris netrukus staiga mirė, paskirtas prof. Jonas 


661 


Puzinas; Teisės Mokslų: vietoj prof. Vacl. Biržiškos — doc. Stasys 
Žakevičius; Ekonomikos Mokslų: vietoj Albino Rimkos (mirė 1944 m.) 
— prof. Vladas Jurgutis; Matematikos - Gamtos Fakultete: vietoj prof. 
J. Matulio — prof. P. Katilius; Miškų Mokslo — doc. A. Vasiliauskas 
ir Medicinos Mokslų — doc. Petras Kazlauskas. Universiteto statutas, 
kaip ir tarybiniais laikais, Švietimo Ministerijos vėl buvo perdirbtas 
ir laikinai pritaikytas naujosioms sąlygoms. 

Tarybiniais laikais daugiausia prof. Vinco Krėvės-Mickevičiaus 
rūpesčiu ir pastangomis įsteigtai Lietuvos Mokslų Akademijai buvo 
numatyta palikti ligšiolinis jos prezidentas — pats prof. Krėvė-Mic- 
kevičius, nors įsikarščiavusio jaunimo šiuo metu į jį, kaip buvusį 
Lietuvos Liaudies Respublikos užsienių reikalų ministerį, nesu- 
trukdžiusį (!) Lietuvos prijungimo prie SSSR, buvo šnairuojamas; 
tačiau, kaip ilgametis universiteto profesorius, garsus rašytojas ir 
patriotas, akademinio jaunimo buvo karštai sutinkamas. Prieš pat 
patvirtinant akademijos prezidentu, jis buvo drauge su žmona su- 
imtas ir kelias dienas politinėje vokiečių policijoje laikytas, tik ener- 
gingu Vilniaus Komiteto, ypač prof. Vlado Jurgučio įsikišimu, iš ten 
išvaduotas; todėl ir prof. J. Ambrozevičius pripažino, kad geriau 
šiuo tarpu būsią prof. Krėvės netvirtinti ne tik prezidentu, bet ir 
akademijos nariu (kiek laiko praėjus prof. Krėvė pačios akademijos 
vėl buvo išrinktas akademiku). Iš akademijos narių buvo taip pat 
atleisti: viceprezidentas, Kauno Universiteto rektorius prof. Antanas 
Purėnas, sekretorius doc. Dzidas Budrys, akademikai prof. Vladas 
Kuzma, prof. Steponas Kolupaila, prof. Vaclovas Biržiška, prof. Pra- 
nas Skardžius ir kiti; paskirti: prof. Anatanas Salys, prof. Zenonas 
Ivinskis, prof. Vladas Jurgutis ir kiti (daugiausia katalikinės kryp- 
ties mokslininkai), o pirmininko pareigas laikinai eiti pavesta akade- 
mikui prof. Mykolui Biržiškai; vėliau jis akademijos buvo išrinktas 
pirmininku, bet, Švietimo Vadybos tarėjui dr. Pranui Germantui 
vengiant priminti okupacinei vokiečių valdžiai tą patį lietuvių parei- 
gūną dviejų įstaigų (universiteto ir akademijos) pryšakyje, pirmi- 
ninku buvo išrinktas vicepirmininkas prof. Vincas Mykolaitis-Putinas, 
šiam nesutikus — prof. Vladas Jurgutis, kuris iš pradžių buvo di- 
delis akademijos, kaip tarybinės vyriausybės įstaigos, priešininkas, 
bet paskiau, įsitikinęs ją nieko bendra neturėjus su tarybine poli- 
tika, o tik buvus pasiskyrusia Lietuvos mokslui, sutiko. Šiaip ar taip, 
akademikų ir profesorių sudėtis ne universiteto buvo patikrinta ir 
pertvarkyta; ir vėliau čia vienas, čia kitas vokiečių arba ir savųjų 
spiriamo dr. Germanto mėgintas dar pajudinti. Tuo būdu prof. Vac- 
lovas Biržiška, kuris buvo Vilniaus ir Kauno universitetinių biblio- 
tekų direktorius ir Vilniaus Universiteto profesorius, iš akademikų 

buvo išbrauktas, perkeltas iš Vilniaus į Kauno Universitetą, nors 
profesorius garsėjo didžiu mokslininku ir turėjo nepaprastų mokslinių 
ir visuomeninių Lietuvai nuopelnų, o dėl savo patirties aiškiai buvo 
reikalingas Vilniaus Universiteto bibliotekai. Kitus du profesorius, 
Mykolą Romerį ir Balį Sruogą, kuriuos dr. Germantas, kitų veikia- 
mas, buvo rengęsis iš profesūros pašalinti, rektorius visaip stengėsi 
apginti, rėmė čia ir kitų daromas pastangas. Tas pagaliau pavyko. 
Dr. Germanto ir prof. Sruogos tarpe paskiau išsivystė geri santykiai 
teatrinio darbo srityje, pagaliau abudu buvo išvežti į tą pačią Stutt- 
hofo koncentracijos stovyklą. 

Dar pirmomis vokiečių atėjimo dienomis atvykdavo į rekto- 
ratą komendantūros karininkai ir klausdavo, ar esą studentų tarpe 
komunistų ir žydų. Rektorius atsakydavo, jog komunistai, be abejo, 
esą su raudonąja armija išbėgę, o dėl žydų jis neturįs jokio valdžios 
paliepimo juos išbraukti. Dar kiek laiko praėjus, vokiečių verčiamas 
Vilniaus Komitetas per J. Vaičaitį pareikalavo išbraukti komunis- 
tuojančius ir žydus studentus. Karščiavosi ir patriotinis studentų jau- 
nimas, per Studentų Komitetą reikalaudamas, kad rektorius išbrauktų 
visus komunistus ir komjaunuolius ar net nedalyvavusius jokiose 
komunistinėse ir joms giminingose organizacijose, bet pasireiškusius 
pvz. agitatoriais už tarybinę konstituciją, rinkimuose į tarybines 
įstaigas ir pan. arba veikusius prieš lietuvius ir Lietuvą. Gavęs iš 
vokiečių komendantūros telefoninį įspėjimą, kad tuojau atleistų visus 
žydus profesorius ir studentus, rektorius iškabino išbrauktųjų (apie 
700) žydų studentų ir profesorių sąrašą, kuris tikrai kitą dieną atėju- 
sio vokiečių karininko buvo nustatytas sienoje kabąs, ir tuo klausi- 
mu rektoriui daugiau nebeteko nei su kuo kalbėtis, tik, visiems ne- 
išbėgusiems iš Vilniaus žydams atsidūrus gete, teko nevieną studen- 
tą, profesorių ar šiaip ką rektoratui, profesūrai, universiteto tar- 
nautojams ar studentams dideliu atsargumu kuo galint remti ir gel- 
bėti nuo mirties. 

Bene pirmą ar antrą dieną, vokiečiams užėmus Vilnių, iš rek- 
toriaus pareikalauta tinkančių gestapo darbui studentų sąrašo, pa- 
tvirtinto jo parašu, ko, žinoma, jis nesutiko padaryti ir tarpininką su 
parengtu sąrašu išvijo už durų. Tik, metęs žvilgsnį į sąrašą, jis pa- 
stebėjo keliolikos asmenų tarpe kai kuriuos jam žinomus buvusius 
NKVD bendradarbius, o ir pats tarpininkas tarybiniais laikais buvo 
pasireiškęs uoliu tarybinės tvarkos vykdytoju. Iš reikalaujamųjų 
atleisti dėl politinių ar tautinių priežasčių studentų rektorius tesutiko 
išbraukti tik tokius, kurie tarybiniame universitete ėjo kurias vie- 
šąsias, su partijos darbu ar jos pasitikėjimu susijusias pareigas, tad 
buvusiojo Studentų Komiteto narius, viešai atstovavusius komjau- 

nuoliams ar moprininkams, kurių veikliausieji seniai jau buvo iš- 
dūmę iš Lietuvos, bet ne eilinius tų organizacijų narius, kaip kiti 
karštuoliai kad reikalavo. Nors Studentų Komitetas prašė kai kurių 
pasyvesnių komjaunuolių neišbraukti, bet rektorius nesutiko šiuo 
tarpu kokių išimčių daryti, stengdamasis išbraukimui suteikti dau- 
giau formalinio, negu esminio pobūdžio. Todėl, kai veikiai po to tas 
pats komitetas paprašė vieną ar kitą atleistąjį priimti atgal, rekto- 
rius, suprantama, mielai visus tuos prašymus patenkino. Tiktai du 
studentu jis pats griežtai ir neapeliuojamai išbraukė iš universiteto — 
du lenku: humanitarę Engelytę ir ekonomistą Rotkevičių, kurie 
tarybiniais laikais kurstė kitus reikalauti, kad Vilniaus Universitete 
būtų dėstoma mokslo dalykai ne lietuvių, bet rusų kalba. Išbraukė 
juos ne tiek dėl veikimo prieš lietuvių tautos reikalą, bet dėl to, 
kad jie pažeidė savo tautos patriotines tradicijas — kovoti su Vil- 
niaus ir jo universiteto rusinimu. 


Universiteto darbo trukdymai 


Universitetuose viskas jau buvo parengta naujiems mokslo me- 
tams po kelių savaičių pradėti, bet vokiečių karo vadybos tebetole- 
ruotos Lietuvos vyriausybės galutinis suspendavimas ir Lietuvos val- 
dymo sau pasilaikymas, įvedant civilinę komisarų valdžią su lietu- 
vių tarėjais, vertė universitetų vadovybes, prieš atnaujinant moks- 
lą, aiškiau susivokti darbo galimybėse, juo labiau, kad vokiečių vis 
buvo prasitariama apie negalimumą aukštosioms mokykloms karo me- 
tu veikti ir apie reikalą visą jaunimą pervaryti per fizinį darbą. Nu- 
vykęs į Kauną, Vilniaus Universiteto rektorius drauge su Kauno 
Vytauto Didžiojo Universiteto vadovybe nutarė išsiaiškinti padėtį 
pas generalinį Lietuvos komisarą von Rentelną, kuris betgi per ke- 
lias savaites universitetų žmonių neprisileido ir nerodė noro prisi- 
leisti. Į telefoninį pastebėjimą, jog Vilniaus Universiteto rektorius jau 
ilgesnį laiką Kaune laukiąs pasikalbėjimo su Rentelnuų, vokiečių 
valdininkas atkirto, jog niekas rektoriaus nesąs kvietęs atvykti. Vis 
dėlto universitetų vadovybės užsispyrimas — savo krašte pasiekti 
svetimos okupacijos vadovybę — įveikė Rentelno išdidumą, ir jai buvo 
paskirta audiencija. 


Paskirtą valandą Vilniaus Universiteto rektorius, Kauno Univer- 
siteto prorektorius J. Zubkus, Vilniaus ir Kauno univ. prof. Z. Ivins- 
kis ir vysk. V. Brizgys iš Kauno Universiteto būstinės nuvyko į 
Žemės Ūkio rūmus, kurių salėje Rentelnas su keliais savo valdinin- 
kais juos priėmė. Jis pasakė ilgoką prakalbą apie lemiamas grumty- 
nes Rytuose ir reikalą įtempti visų, besiginančių nuo bolševizmo 

siaubo, tautų visas jėgas. Vokietijoje, esą, visas jaunimas, visa stu- 
dentija esanti įtraukta į tą kovą: kas pašauktas į kariuomenę, o kas 
darbo tarnyboje (Arbeitsdienst). Dabartiniu metu visi turį dirbti 
karui, tad ir universitetai negalį galvoti apie ramų taikos meto darbą, 
ir lietuvių jaunimas privaląs įsijungti į sveiką, grūdinančią ir auk- 
lėjančią darbo tarnybą. Tuo buvo manęs Rentelnas pasimatymą ir 
pabaigti, bet Vilniaus Universiteto rektorius paprašė sau žodžio ir 
lietuviškai atsakė suprantąs, jog karo metu universiteto veikla ne- 
galinti pilnai ir laisvai pasireikšti, bet visdėlto vokiečių universitetai 
veikią, kaip rodą ir jų išleistieji mokslo tvarkaraščiai. Kas liečia Lie- 
tuvą, reikią įsidėmėti, jog bemaž visa lietuvių šviesuomenė, tad ir 
dabartinė studentija, esanti kilusi iš kaimo ir nenutraukusi su juo 
ryšių. Todėl lietuvių jaunimui fizinis darbas nesąs kažkas nauja; 
štai ir dabartiniu metu studentai laisvai, savo noru, iš šalies nera- 
ginami padedą tėvams laukus dirbti... Lietuvos universitetai, studen- 
tijai grįžus iš sodžiaus darbų, esą pasirengę atnaujinti darbą, ir pra- 
šą nedaryti tam kliūčių. Prof. Ivinskiui rektoriaus kalbą išvertus vo- 
kiškai, Rentelnas pažymėjo, jog vokiečių universitetai, tiesa, dirbą, 
bet tiktai tie fakultetai, kurie griežčiau esą susiję su karo reikalais, 
taigi chemijos ir fizikos disciplinos, medicina ir pan.; lietuviškųjų 
universitetų vadovybės prašymas ir iškelti motyvai būsią apsvarstyti 
ir, kas bus galima, būsią leista. Po to Rentelnas ir jo palydovai atsi- 
sveikino su universitetų delegacija, tąja proga rusiškai dar kiek pa- 
sikalbėjo su Vilniaus rektorium, kuris pastebėjo, jog Vilniuje turi- 
mame 1941-1942 m. Muencheno universiteto paskaitų tvarkaraštyje 
esančios nurodomos ne tik Rentelno pažymėtųjų specialybių paskai- 
susiję, dalykai. Į tai Rentelnas atsakė, jog tie dalykai tesą dėstomi 
svetimšaliams, ir kvietė rektorių prireikus visados kreiptis į jį tiesiog, 
kuo, tačiau, rektorius niekad nesinaudojo. Rentelnas — buvęs Mo- 
giliavo gub. dvarininkas — puikiai kalbėjo rusiškai. 

Po pasikalbėjimo su Rentelnu Vilniaus rektorius grįžo į Vilnių, 
kur rado iš politinės policijos (gestapo) raštelį, dar prieš dvi savaites 
šaukusį jį atvykti. Ten nuvykęs jis gavo išgirsti pamokymą, kam 
kišąsis ne į savo reikalus, užtarinėdamas žydus „šnipus“, kaip ir anks- 
čiau užtardavęs bolševikiniame NKVD suimtuosius lietuvius ir len- 
kus. Jam buvo parodytas jo ranka į gestapą rašytas laiškelis, ku- 
riuo jis prašė paleisti suimtąjį jaunąjį filosofą, tikrai žydą, o taip 
pat keli jo rašteliai panašiais reikalais į NKVD, ir priminta, jog visi 
žydų dalykai priklausą tik vokiečių įstaigoms, o jo mėginimai žydus 
užtarti būsią nukreipti prieš universitetą, kurio priešakyje tebestovįs 
žydininkas, tad nacionalsocialistinės pasaulėžiūros priešininkas. Nuo 

to laiko rektorius nebegalėjo žydų reikalais daryti jokių viešų žygių, 
kuriuos jis toliau tebedarė, užtardamas suimamus lietuvius arba 
lenkus. 

Didžiuliai studentų namai vokiečių kariuomenės buvo užimti, o 
studentai iš ten išvyti, ir jie per visą vokiečių okupaciją negalėjo ten 
sugrįžti, nors šiaip jau tie namai kariuomenės beveik nebuvo nau- 
dojami ir vis stovėjo tušti. | 

Prieš lietuviškąjį universitetą ir prieš lietuvių pozicijas Vilniuje 
kai kurie lenkai per vokiečius pradėjo labai nešvarią akciją. Pri- 
mindami vokiečiams komunistinius lietuvių komisarus ir apšaukdami 
lietuvių visuomenę subolševikėjusia, patys statydamiesi komunistų 
priešais ir reikšdami džiaugsmą, kad vokiečiai raudonąją armiją 
išvijo, nes, esą, Vilniaus lenkai nepritarią Varšuvos ir Londono len- 
kų kovai su Vokietija, Vilniaus lenkai (nacionalistai. Red.) kurstė vo- 
kiečius prieš lietuvius, stengdamiesi lietuvius iš Vilniaus išspausti 
ar bent juos ten apsilpninti. Kadangi Vilniaus lenkų visuomenė 
uoliai mokėsi lietuvių kalbos, suprasdama jos kaip valstybinės kal- 
bos reikšmę, sutapus Vilniui su Lietuva, lenkų politikai išrūpino vie- 
no vokiečių generolo (Durfo?) paskelbimą, jog įstaigų tarnautojai 
turį atsakyti ta kalba, kuria į juos kreipiamasi, arba vokiečių kalba. 
Šitoks nekompetentingas įsikišimas tik suerzino tarnautojus, ku- 
rie, pvz. universitete, pirma į lenkiškąjį kreipimąsį kaip mokėdami 
atsakinėjo lenkiškai, o dabar ėmė vokiškai atsakinėti, taip jog vokiškai 
nemokantieji lenkai gaudavo jau patys griebtis lietuvių kalbos. 


Dr. Germanto vaidmuo universitetui 


Vokietijoje išėjęs aukštuosius mokslus, paskiau nepriklausomy- 
bės metais tarnavęs Kaune, Saugumo Departamento spaudos sky- 
riuje, dr. Pr. Germantas-Meškauskas bolševikmečiu, suprantama, ne- 
galėjo likti Lietuvoje; jis pasitraukė į Vokietiją ir tegrįžo iš ten 
vokiečių patikėtiniu. Dar tebeveikiant Švietimo Ministerijai, jis jau 
žvalgėsi po jos patalpas, lyg būsimoje savo vadyboje. Ir tikrai, drau- 
ge su vokiečių komisarais ir lietuvių tarėjais, jis taip pat buvo paskir- 
tas į Švietimo Vadybą (generaliniu) tarėju. Apie jį lietuvių težinota, 
jog jis tėra kietas, neatlaidus žemaitis, ypač nusistatęs prieš lietuvių 
tautininkus, labiausiai prieš NKVD išvežtąjį prof. I. Tamošaitį ir 
buvusįjį Lietuvos Švietimo Ministerijos generalinį sekretorių K. Ma- 
siliūną, kuriuodu jis savo pažįstamiems kaltino jo neprisileidus nei 
prie žurnalistinio, nei prie pedagoginio darbo, apie kurį jis svajojęs ir 
nugrūdus į nepopuliarų visuomenėje saugumą. Ne lietuvių pasiūly- 
tas, tik vokiečių primestas Lietuvos švietimui vadovauti, lietuvių vi- 


666 


suomenės jis buvo sutiktas su dideliu rezervuotumu ir nepasitikėjimu, 
įtariamas per dideliu suartėjimu su vokiečių įstaigomis ir veikėjais. 
Vilniaus Universiteto rektorius, prieš kelerius metus buvęs jo profe- 
sorius Vytauto Didžiojo Universitete, dabar gavęs su juo sueiti Kau- 
ne. tepatyrė iš jo, jog jis ministerio Juozo Ambrazevičiaus skir- 
tuosius pareigūnus paliekąs, o taip pat nekeičiąs nė ministerio išleis- 
tų potvarkių. Iš draugaujančio su dr. Germantu Vilniaus Universiteto 
germanistikos asistento Alminauskio, taip pat Žemaičio, rektorius su- 
žinojo, jog dr. Germantas žinąs apie nepalankų visuomenės nusista- 
tymą prieš jį ir, priminus „Konradą Valenrodą“, nurodęs, kad geriau- 
sia dabar būsią jį (Germantą) laikyti kad ir parsidavusiu vokiečiams 
lietuvių tautos išdaviku, tačiau istorija jį pateisinsianti, spręsdama iš 
jo darbų apie jo tikrąjį patriotizmą. Turėdamas tai galvoje, rekto- 
rius pareiškė neabejojąs dėl Germanto lietuviškojo patriotizmo, kad 
ir matąs jo einamojo kelio slidumą ir pavojingumą, tik patariąs su 
juo sueiti kaip su geru lietuviu ir niekados neparodyti jo atžvilgiu 
jokio abejingumo. 

Ir tikrai, dr. Germantas pasirodė ne tik esąs sumanus, gyvas ir 
energingas administratorius, bet ir karštas, degte degąs lietuvis, ne 
tik nepražudęs nė vieno lietuvio, bet daugelį išgelbėjęs, o pagaliau 
pats dėl Lietuvos, dėl tautos ir jos jaunimo žuvęs. 

Rentelno komisariatui neleidžiant nei didinti mokytojų, profeso- 
rių ir kitų kultūrininkų algų, per mažu (vokiečių beatodairinio Lie- 
tuvos alinimo neprastai pabrangintam) pragyvenimui, nei išlaikyti 
daugelio įstaigų, kurioms ji neleido skirti lėšų, Germantas kreipėsi 
į visų kitų vadybų įstaigas ir įmones, prašydamas tarnautojus skirti 
mažutį savo algų nuošimtį Švietimo Fondui. Iš to fondo jis išlygin- 
davo švietimo trūkumus, papildydavo sąmatas arba, pvz. Lietuvos 
Mokslų Akademijai, į jos pirmininko prof. Vlado Jurgučio rankas 
sudėdavo visą įstaigos išlaikymą, taip pat šelpdavo moksleivių bend- 
rabučius, studentų valgyklas, vargstančius mokytojus ir pareigūnus. 
Rektoriaus susitarta, kad tarėjas nebepriiminės be universiteto vado- 
vybės Studentų Komiteto atstovų, ir jokiems studentų reikalams ne- 
teiks lėšų ne per tą vadovybę. Iš kitos pusės, rektorius žiūrėjo, kad 
studentai neaplenktų tarėjo, pvz. kviesdamies svečius į savo pobū- 
vius, koncertus, literatūrinius vakarėlius. 

Pati svarbiausioji dr. Germanto paslauga Lietuvos universitetams 
1941 - 1942 m. buvo studijų tęsimo ir naujų klausytojų priėmimo pri- 
dengimas savo autoritetu nuo komisarinių trukdymų. Nors vokiečių 
administracija Lietuvoje, kaip ir kituose . okupuotuose kraštuose, 
spyrė, kad baigęs gimnazijas jaunimas, prieš stodamas į universitetą, 
atliktų darbo tarnybą. Vengdamas susikirtimo su vokiečių reikala- 

vimais, Vilniaus Universitetas, su dr. Germanto žinia, į tiksliųjų 
mokslų (Matematikos - Gamtos, Miškininkystės ir Medicinos) fakul- 
tetus priėmė vokiečių perpus leidžiamus tikruosius studentus ir lais- 
vuosius klausytojus, o į kitus (Humanitarinių, Teisių ir Ekonomikos 
Mokslų), kurie vokiečių nusistatymu šiuo karo metu buvę nereika- 
lingi, laisvuosius klausytojus ir hospitantus, kurių daugelis ilgainiui 
virto tikraisiais studentais. 

Šiaip mokslas ėjo visu įtempimu, kad ir menkai apkūrenamose 
patalpose. 

(Po visų priverstinių studentų pašalinimų ir pasitraukimų 
1942 m. pavasarį Vilniaus Universitete studentų skaičius drauge su 
laisvaisiais klausytojais ir hospitantais besiekė vos pusę 1941 m. pa- 
vasario semestro klausytojų skaičiaus ir susidėjo bemaž vien iš lie- 
tuvių. Redaktorius.) 


Stegmanno spaudimas ir atsikirtimas 


Jau tuo laiku, kai teko lenkus iš universiteto išbraukti, ėmė 
sklisti gandas, jog vokiečiai žadą universitetus uždaryti ir studen- 
tus paimti į priverstinę darbo tarnybą. Tačiau, kai rektorius, prorek- 
torius, kuris profesorius ir studentų komiteto narys dėl to paklaus- 
davo dr. Germantą, šis paprastai atsakydavo: „Ar gavote iš manęs 
tuo reikalu kokį raštą? Ne? Na, tai ir dirbkite toliau“. Kartą jis 
buvo prasitaręs, jog jeigu jis vykdytų visus gaunamus iš vokiečių 
įsakymus ir potvarkius, joks darbas nebūtų buvęs įmanomas. 

Tuo pat laiku teko sudaryti 1942 - 1943 m.. universiteto sąmatą, 
kurią tikrinę iš Kauno atsiųstieji vokiečių pareigūnai privertė gero- 
kai perdirbti ne tik pritaikant prie sąmatinės vokiečių terminologijos 
ir santvarkos (toks lietuviškosios sąmatinės tvarkos laužymas jau 
1940-1941 m. buvo padarytas, pritaikant sąmatas prie tarybinių 
reikalavimų), bet ir apkarpant algas, pažeidžiant etatus, numušant 
tarnautojų kategorijas ir apskritai gerokai suvaržant universiteto dar- 
bą. Tuo būdu teko atleisti dalį tarnautojų, net paliesti mokslo per- 
sonalą, pvz. atleidžiant buvusį lenkiškojo universiteto humanitarinio 
fakulteto dekaną lotynų kalbos ir literatūros profesorių Oką (Oko); 
žinomąjį lenkų kalbininką prof. Otrebskį pavyko apginti. Šiaip dr. 
Germantas nuramino universiteto vadovybę, jog skaudžiausius trū- 
kumus išlyginsiąs iš kitų šaltinių. Ir tikrai, iš lietuviškųjų įstaigų 
ir įmonių tarnautojų algų patriotinių nuošimčių atsiradus „dr. Ger- 
manto fondui“, iš ten jis suremdavo visa reikalingiausia taip, jog 
universitetas ir jo darbuotojai galėjo pakelti karinės okupacijos 
sunkmetį. 

Pavasarį (1942 m.) apie Velykas kažkaip Vilniuje pasirodė prof. 
Stegmannas, kuris Rygoje tvarkė vokiečių sugalvoto Ostlando, tad 
Estijos, Latvijos ir Lietuvos, aukštojo mokslo reikalus. Kad ir pats 
kilęs iš mokslo personalo, bet tik karo metu pakeltas profesorium, 
labiau tinkąs į administravimą negu į mokslą, judrus Ostministeri- 
jos pareigūnas, mokąs ir rusiškai, mielai lankęsis pas lietuvius ir 
naudojęsis jų vaišingumu, vykdė kas jam įsakyta, bet, to neimda- 
mas į širdį, težiūrėjo formalaus potvarkio atlikimo. Stegmannas buvo 
manęs per dr. Germantą taip sutvarkyti Lietuvos universitetus, kad 
šie klusniai vykdytų tai, kas okupacinės administracijos bus jiems 
pavesta. Tačiau dr. Germantas nesutiko imtis prieš lietuvių visuome- 
nę, tad ir prieš universitetus, atsakomybės už vokiečių potvar- 
kius ir būti tik aklu jujų perdavėju jo žinioje esamoms švietimo 
įstaigoms, bet prispyrė Stegmanną pačiam kalbėti su universiteto 
vadovybe. Nors vokiečių administracija nepripažino universiteto se- 
nato ir net išbraukė universiteto (senato) sekretoriaus atlyginimą, 
bet, dr. Germanto įspėtas, jog šis atvedąs į universitetą Stegmanną, 
rektorius sukvietė fakultetų dekanus drauge su universiteto sekre- 
torium (prof. Ant. Saliu), tad Stegmannas atsidūrė senato posėdyje. 

Ilgesnėje prakalboje, žinoma, vokiečių kalba, prof. Stegmannas 
išdėstė reikalą Lietuvos universitetams tampriau ir griežčiau įsi- 
jungti į Europos kovą su bolševizmu, tiek mokslo personalui savo 
specialybių darbais, tiek ir studentijai darbo tarnyba. Tam geriau- 
sia būsią fakultetams susitvarkyti specialinėmis akademijomis, kurios 
tikslingiau galėtų tuomet atlikti pavedamus joms darbus. Atsakyda- 
mas lietuviškai (prof. Salys vertė vokiškai), rektorius priminė, jog 
prieš vienerius metus tame pat rektorate bolševikinės Maskvos at- 
siųstasis prof. Novikovas palaikęs universiteto sumanytąjį savo dar- 
bo išplėtimą ir sustiprinimą, tuo tarpu okupacinės vokiečių admi- 
nistracijos atstovas tesakąs apie universitetinio darbo susiaurinimą. 
Maža to. Kai prieš šimtą metų nutarusi uždaryti Vilniaus Universitetą 
caro vyriausybė pat pradžioje pavertusi fakultetus akademijomis, 
kurias, kiek laiko praėjus, Vilniuje uždariusi, taip ir dabar vokiečių 
sumanomas fakultetų pavertimas akademijomis, nors Vokietijoje 
fakultetai ir dabar tebeveikią akademijomis neverčiami, lietuvių te- 
galįs būti suprastas kaip pirmas žingsnis į Lietuvos universitetų už- 
darymą. Jei vokiečiai norį gerų santykių su lietuvių tauta, kuri 
visa, ar tai šviesuomenė, ar sodiečiai, iš kurių tarpo bemaž visa toji 
šviesuomenė kilusi ir su jais nenutraukusi ryšių, vienodai brangina 
savo mokslą, tai jie (vokiečiai) turį atsisakyti savo sumanymo, nes jo 
vykdymas tesukelsiąs prieš juos visus lietuvius. Klaidinga Lietuvos 
atžvilgiu vokiečių politika, neleidusi Lietuvai susitvarkyti kaip ne- 

priklausomai valstybei ir be atodairos ekonomiškai ją slegianti ir 
varžanti jos kultūrinį gyvenimą, paliesdama Vilniaus Universitetą, 
užgausianti švenčiausius lietuvių tautos jausmus, nes tautiniame lie- 
tuvių atgijime Vilniaus, kaip savo istorinės sostinės, siekimas esąs 
vienas vyriausiųjų ir gyvybingiausiųjų lietuvių tautos, tad ir sodie- 
čių siekimų, ypač siejamas su Aušros Vartais, Gedimino kalnu, 
Vilniaus Katedra ir Vilniaus Universitetu. Kai rusų vyriausybė uni- 
versitetą uždariusi, keliasdešimt metų praėjus tolimose Šiaurės Ame- 
rikos Jungtinėse Valstybėse neraštingi ir maža teraštingi lietuvių 
išeiviai — ūkininkaičiai, amatininkai, darbininkai — kėlę jo atgaivini- 
mo reikalą. Kai 1905 m. rusų revoliucijos metu 2.000 lietuvių tautos 
atstovų ir veikėjų suvažiavimas svarstęs Vilniuje Lietuvos reikalus, 
greta su jos laisvės reikalavimu statęs ir universiteto grąžinimą. 
1918 m. Nepriklausomoji Lietuva, tik ėmusi tvarkytis, tuojau šokusi 
gaivinti savo senojo universiteto. Nesą dabar Lietuvoje valsčiaus, iš 
kurio nebūtų Vilniuje studentų, kurių tėvai sodiečiai nesugebėsią, be 
abejo, tiksliai atskirti jų sūnų ir dukterų einamųjų mokslų vienų 
nuo kitų; bet neleidimas jų vaikams mokytis dar toliau apkartinsiąs 
Lietuvos žmonių nusistatymą vokiečių atžvilgiu: kam jie turį steng- 
tis atlikinėti sunkias pyliavos prievoles vokiečiams, jei šie jau dabar 
neleidžią lietuviams mokytis, tad ir ko iš jų laukti karą jiems (vo- 
kiečiams) laimėjus? 

Stegmannas mėgino įrodinėti, jog fakultetų pavertimas akade-' 
mijomis esąs laikino pobūdžio ir nesiekiąs universiteto uždarymo, 
kaip prieš 100 metų kad buvę, tesąs susijęs su karo reikalais ir ne- 
reiškiąs lietuvių tautos teisių pažeidimo. Kreipdamasis į paskirus 
dekanus, jis stengėsi iš jų išgauti pripažinimą, jog fakultetui nesą 
skirtumo likti fakultetu toliau ar virsti akademija, bet tiktai Huma- 
nitarinių Mokslų Fakulteto dekanas tesutiko čia su Stegmannu, o 
visi kiti posėdžio dalyviai nedvejodami atmetė kaip nepriimtiną 
universiteto akademinimo sumanymą. (Vėliau rektorius M. Biržiška 
dėl minimo fakto, kad Humanitarinių Mokslų Fak. dekanas pritaręs 
vokiečių siūlomam universiteto pertvarkymui į akademijas, savait- 
raštyje „Tėviškės Garse“, 1947 X9 nr. 93, daro tokią pastabą: „esu 
patyręs, jog buvęs Humanitarinių Mokslų Fakulteto dekanas laikąs 
mane netiksliai apibūdinus jo pažiūrą šiame pasikalbėjime. Neturėda- 
mas galimybių šiuo tarpu tiksliau ir detaliau šį pasikalbėjimą išryš- 
kinti, prašau skaitytojus nedaryti iš jo jokių išvadų, kiek tai liečia 
minėtąjį dekaną. M. Biržiška“. Redaktorius). Neleisdamas Stegman- 
nui nusitverti humanitaro pritarimo, dr. Germantas karštai ir griežtai 
palaikė rektorių. Išeidamas dr. Germantas stipriai paspaudė rekto- 
riaus ranką ir „kaip lietuvis“ padėkojo už universiteto reikalo gynimą. 

Išvažiuojančiam į Berlyną Stegmannui universiteto vadovybė su- 
skubo dar įteikti universiteto reikalu atitinkamą pro memoria. 

Tuo pat metu akademinis dviejų universitetų, Vilniaus ir Kauno, 
jaunimas, išbėgiojęs po Lietuvą Velykų atostogų, su universitetų va- 
dovybės pritarimu rinko žmonių parašus vokiečių administracijai, 
kad ji nekliudytų veikti Lietuvos universitetams. 


Nauji kėslai universitetui uždaryti 


Norėdama parodyti, jog lietuvių jaunimas, šiuo atveju Vilniaus 
moksleivija, nevengia visuomeninių prievolių, jei jos aiškiai yra su- 
sijusios su lietuvių tautos reikalu, Vilniaus Universiteto vadovybė 
tvirtai parėmė pirmojo generalinio tarėjo gen. Kubiliūno ir švieti- 
mo generalinio tarėjo dr. Germanto pavedimą duoti studentų Vil- 
niaus krašte pravedamam gyventojų surašymui. Kad ir žinodamas, 
jog jau sovietų nuleistieji partizanai ėmė pulti ir žudyti paskirus 
Lietuvos administracijos pareigūnus, ir nesutikdamas su kai kurių 
dekanų (Matematikos - Gamtos Fak. Katiliaus) nusistatymu nuo tos 
prievolės atleisti diplomantus studentus, be to, suprasdamas betar- 
piško lietuviško jaunimo suėjimo su Vilniaus sodžiaus žmonėmis 
reikšmę, rektorius, betarpiškai kreipdamasis ir per Studentų Komi- 
tetą, paveikė studentiją, ir šioji davė reikalingą surašinėtojų skaičių. 

Pastebėtina, kad nė vienas universiteto studentas per surašinė- 
jimą ne tik nenukentėjo, bet ir nepatyrė jokio nemalonumo. Ta- 
čiau vienas vidurinės miškininkystės mokyklos mokinys iš pasalų 
buvo užmuštas. 

Nors lietuvių visuomenės, lietuviškų universitetų ir lietuvių va- 
dovybės pozicija aukštųjų mokyklų uždarymo atžvilgiu visai išryš- 
kėjo, bet vasarą Vilniaus Universiteto vadovybei dar kartą teko dėl 
to susikirsti su vokiečių administracijos atstovais. Atvykęs pas dr. 
Germantą, dr. Fritzler (Fitzler?), aukštųjų mokyklų tvarkytojas, šio 
buvo atvestas į rektoratą, kur rektorius su senatu jų laukė. Dr. Fritz- 
leris dar griežčiau už Stegmanną ėmė dėstyti reikalavimą apsiriboti 
akademijomis; be to, įspėjo, jog humanistiniai ir visuomeniniai moks- 
lai, taigi Humanitarinių, Teisės ir Ekonomikos mokslų fakultetai, nei 
akademijų pavidalu negalėtų šiuo tarpu veikti, turėdami pirma dar 
savo mokslo personalą parengti Naujosios Europos dvasioje, nes šis 
tebesąs dar senosios atsilikusios nuo Naujosios Europos reikalavimų 
krypties, ir lietuvių jaunimui tuos mokslus reikėtų eiti vokiečių uni- 
versitetuose. Kartodamas panašias mintis, kurias jau reiškė pasikal- 
bėjime su Stegmannu, rektorius dar nurodė, jog priekaištas dėl lietu- 
vių profesūros atsilikimo nuo politinių Vidurinės Europos reikalavimų 


671 


nereiškiąs, kad šioji profesūra būtų atsilikusi nuo Vakarų Europos 
mokslinių reikalavimų. Kai dėl politinių „naujaeuropinių“ reikalavi- 
mų, kurių Lietuvos universitetai nepatenkinsią, kaltė šiems univer- 
sitetams negalinti būti suversta, nes ligi šiol nei Berlynas, nei Ryga 
nepasirūpinę atsiųsti kokių rimtų Naujosios Europos ideologijos reiš- 
kėjų ir aiškintojų, kaip pvz. sovietai kad buvo atsiuntę kad ir men- 
kus marksizmo ir leninizmo dėstytojus. Daktaro nurodymas į reikalą 
siųsti lietuvių jaunimą į vokiečių universitetus tepatvirtinąs seniau 
nugirstą gandą apie rengiamą estiškojo, latviškojo ir lietuviškojo 
universiteto uždarymą ir jų vietoje vokiškojo universiteto Tartuose 
(Dorpate) įsteigimą visiems trims Pabaltijo kraštams, kas ne tik pa- 
žeistų lietuvių, latvių ir estų teisę į aukštąjį mokslą savo kalbomis, 
kuriomis šis per 20 metų esąs pasiekęs gražių išdavų, bet ir aiškiai 
nuskaudintų tų tautų vidurinį (gimnazijų) mokslą, kuriam tinkamų 
mokytojų tik tautiniai universitetai tegalėtų parengti, ir apskritai 
tautinę jų kultūrą. Tačiau rektorius džiaugiąsis pirmą kartą iš vo- 
kiečių valdžios atstovo išgirsdamas aiškų nusistatymo formulavimą 
Lietuvos universitetų atžvilgiu, prieš kurį taip pat aiškiai kalbą 
100.000 lietuviškų parašų, reikalaujančių palikti universitetus su vi- 
sais ligi šiol veikiančiais fakultetais. Dekanai, vieni prieš posėdį, kiti 
posėdžio metu, susipažino su dr. Fritzlerio atvežtais naujais įvairių 
mokslo šakų dėstymo tvarkaraščiais, prieidami išvadą, jog jų išėji- 
mas nerengiąs pilnai diplomuotų specialistų ir neteikiąs aukštojo 
mokslo cenzo, tad ir tuo būdu universitetas, kaip aukštoji mokykla, 
būtų likviduotas. Visa tai dekanai pareiškė dr. Fritzleriui dr. Ger- 
manto akivaizdoje, o paskiau, kaip ir Stegmannui, įteikta pro me- 
moria, dar aiškiau ir griežčiau reikalaudama neliesti universitetų ir 
jų tvarkos. Be to, dr. Germantui universiteto vadovybė pareiškė pa- 
sipiktinimą provokuojančia dr. Fritzlerio pozicija ir stačiokišku tonu. 

Rudens pradžioje vėl pasirodė prof. Stegmannas, kuris pareiš- 
kė, jog Berlynas nebekeliąs akademijų klausimo, tatai nebesą šiuo 
tarpu aktualu, tik esąs iškilęs jaunimo darbo tarnybos reikalas, su 
kuriuo jis nieko bendro neturįs. Paklaustas dėl dr. Fritzlerio, jis pa- 
stebėjo, jog šis Vilniuje daugiau nebepasirodysiąs. Dabartiniu jo ap- 
silankymo Vilniuje metu rektorius atsitiktinai tesužinojo, jog Steg- 
mannas studentų imatrikuliacijos dienai rengiąsis į universiteto salę 
susirinksiantiems paskaityti apie aukštosios mokyklos įsijungimą į 
totalinio karo organizaciją ir įsiorientavimą į Naujosios Europos są- 
jūdį; miesto komisaras Hingstas žadąs irgi šiame akte dalyvauti su 
prakalba. Nustebintas tokiu universiteto vadovybės nepaisymu, pri- 
menančiu bolševikmečio įpročius, rektorius įspėjo dr. Germantą laikąs 
save universiteto šeimininku, su kuriuo čia nei nesikalbėta, visą bol- 

ševikmetį ir vokietmetį vengiąs įpinti universitetą į kokią politiką, 
visą tą metą pradedąs mokslo metus be jokių viešųjų imatrikulia- 
cijų ir prakalbų ir dabar jokios imatrikuliacijos nesirengiąs daryti, 
tad vokiečių sumanytoji imatrikuliacija su jų pareigūnų prakalbomis, 
ypač dabartiniu santykių įtempimo metu, kai lietuvių visuomenė, 
o labiausiai universitetinė bendruomenė, taip esanti erzinama prieš 
ją nukreiptais vokiečių sumanymais ir žygiais, tebūsiąs tik politinis 
netaktas, kuris galįs privesti prie nepageidaujamų jaunimo išsišoki- 
mų, už kuriuos įspėjusi universiteto vadovybė negalinti imtis atsa- 
komybės. Dr. Germantas visiškai pritarė universiteto nusistatymui, 
tad ir apsiėjo be imatrikuliacinio akto ir be vokiškųjų prakalbų. Čia 
dar padėjo auto katastrofa, kurioje Stegmannas skaudžiai nukentėjo. 
Jis turėjo kelias dienas išgulėti, tuo metu universiteto darbas jau 
prasidėjo, o ir Stegmannui atkrito noras paskaitauti. 


Darbo tarnybos grėsmė 


Stegmanno įspėjimas dėl reikalavimo iš lietuvių moksleivijos pri- 
valomos darbo tarnybos, kaip matėme, nebuvo pirmas. Dar 1941 m. 
rudeniniame universitetų delegacijos pasikalbėjime su Rentelnu šis 
buvo jau tai iškėlęs. 1942 m. rudens pradžioje vokiečių administra- 
cija Lietuvoje (taip pat Latvijoje, Estijoje ir kitur) vėl padarė ak- 
tualų lietuvių jaunimo darbo tarnybos reikalą. Jį įkūnijant, šiajai 
administracijai būtų buvusi gera proga parodyti vadui, partijai ir 
Ostlando ministerijai savo tarnybinį uolumą, sumanumą ir įtaką val- 
domame krašte. Tačiau ir šis naujas okupacinės biurokratijos savo 
jėgų mėginimas nenusisekė, atšokęs nuo tvirtos aiškiai prieš jį at- 
sistojusios lietuvių visuomenės pozicijos. 

Iš dr. Germanto vokiečių administracija pareikalavo, kad jis, 
kaip švietimo tarėjas, išleistų potvarkį, pagal kurį baigę gimnazijas 
jaunuoliai turėtų eiti į Reicho darbo tarnybą, o jos neišėję negalė- 
tų būti priimti į aukštąją mokyklą. Ją atlikę, net 7 klasių moki- 
niai gautų 8 klasių brandos atestatus. Pasitaręs su universitetų va- 
dovybėmis, kurios aiškiai prieš tai pasisakė ne tik kaip prieš pasi- 
kėsinimą pažeisti universitetų teisę, priimant studentais, vadovautis 
vien kandidatų žiniomis, realiu, o ne formaliu atestatu ir kandidatų 
teisę, pristačius atestatą, būti priimtiems be kokių pašalinių reikala- 
vimų, bet ir paliekantį universitetus be prieauglio ir be jokio laido, 
kad po vienerių darbo tarnybos metų nebus vėl sudaryta kurių 
kliūčių stoti į universitetą, kas savaime likviduotų Lietuvos aukštą- 
ją mokyklą, dr. Germantas atsisakė skelbti šiuo reikalu kokį potvar- 
kį prieš universitetų nusistatymą. Vilniaus Universiteto rektorius, 

nuvykęs į Kauną ir negavęs sueiti su Vytauto Didžiojo Universiteto 
vadovybe, tą pat dieną grįžo į Vilnių. Tik spėjo jis išvykti į stotį 
iš buto, kuriame Kaune buvo sustojęs, kai į tą butą paskambinta 
iš Švietimo Vadybos kauniškio skyriaus, kad 5 val. vakare rektorius 
esąs reikalaujamas į gestapą. Patyrus, jog rektorius jau išvykęs, pa- 
skambino Kaune gyvenusiam Vilniaus Universiteto prorektoriui, kad 
jis atvyktų rektoriaus vietoje. Kauno gestape prorektorius D. Krivic- 
kas suėjo taip pat su pašaukta bemaž visa Vytauto Didžiojo Universi- 
teto vadovybe ir dr. Germantu. Gestapo viršininkas puolė dr. German- 
tą kaip atsisakantį išleisti reikalaujamą potvarkį ir spyrė prorektorius 
ir dekanus nusilenkti „aiškiam karo reikalui“. Dr. Germantas ir uni- 
versitetų vadovybė siūlė kompromisinį reikalo sprendimą, kad gali- 
ma būtų eiti darbo tarnybą baigus universitetą ar bent kad tik pusė 
abiturientų dabar atitarnautų, o kita pusė — kitais metais, jau būdami 
studentais. Bet gestapininkai nepripažino jokių nuolaidų ir reikalavo 
vykdyti, kas Berlyno aiškiai įsakoma. Veltui dr. Germantas įrodinėjo, 
jog toksai Žygis tesukelsiąs lietuvių visuomenę prieš vokiečius, o kiti 
pasikalbėjimo dalyviai vėl savus įrodymus teikė; vokiečiai ne tik ne- 
nusileido, bet ir suėmė visus dalyvaujančius pasikalbėjime prorek- 
torius ir dekanus, įspėdami pasilikusį laisvą dr. Germantą, kad ne- 
pabūgsią „ir Vilniaus rektorių suimti“. Bet Vilniaus rektorius liko 
nepaliestas, o suimtieji po 3 dienų buvo paleisti, dr. Germantui 
gavus nusileisti ir įspėjus universitetų vadovybes apie reikalą vykdyti 
Berlyno įsakymą, tačiau drauge su jomis susitarus, kad baigę gim- 
nazijas bus priimami hospitantais. Tuo būdu vokiečių valdžios įsa- 
kymas buvo aplenktas. Jaunimas galėjo eiti aukštąjį mokslą, o stu- 
dento teisėms įgyti iki studijų pabaigos buvo nemaža laiko, kurio 
metu daug kas galėjo pasikeisti (ir tikrai pasikeitė!) ir anas suvaržy- 
mas atkristi. Kad ir Vilniaus Universiteto vadovybė atsisakė priimi- 
nėti hospitantais VIII klasės mokinius, kurių, norinčių išvengti dar- 
bo tarnybos, iš įvairių gimnazijų daugokai mėgino įsirašyti, stu- 
dentų ir hospitantų skaičius čia siekė netoli pusantro tūkstančio. 
Lietuvos universitetai vokiečių administracijoje dabar įgijo visai 
blogą vardą. Profesūra, ypačiai vadovybė, buvo kaltinama sabotavi- 
mu, maištavimu, bloga įtaka jaunimui, o šis net bolševikėjimu, nors 
universitetų vadovybė žodžiu ir raštu jį gynė, primindama aiškiai pa- 
triotinį lietuviškosios studentijos nusistatymą. Vis dėlto dr. German- 
tas dažniausiai tarėsi su Vilniaus Universiteto prorektoriumi prof. 
D. Krivicku ir Teisės Mokslų Fakulteto dekanu doc. St. Žakevi- 
čium. Kai 1942 m. rudenį, rektoriui suėjus 60 metų, Vilniaus laik- 
raštis „Naujoji Lietuva“ buvo parengęs sukaktuvinį straipsnį, vo- 
kiečių cenzūra (Werner Klau, Estijos vokietis) nieko neleido apie 

rektorių rašyti ir papeikė redaktorių, įdėjus į laikraštį rektoriaus 
atvaizdą. 


Vokiečių spaudimas stiprėja 


Toliau tęsiamas universiteto darbas žiemą buvo ypatingai sun- 
kus, nebegaunant kuro. Jei jo kiek ir gaudavo, tai vokiečiai jį sau 
pasiimdavo. Po kurio laiko vokiečiai pasiėmė visas universiteto raš- 
tinės studentų skyriaus bylas, jas nusiuntė į generalinį Kauno ko- 
misariatą, kur jos paslaptingai (Gestapo pagalba) buvo tikrinamos 
ir ilgai nebuvo universitetui grąžinamos, tuo sutrukdant universi- 
teto darbą. 

Kaip visoje lietuvių visuomenėje, taip juo labiau moksleivijoje 
dviveidė vokiečių politika ir griežtas, nekartą brutalus Lietuvos 
ekonomikos sau pasiveržimas, neatsižvelgiant į vietos gyventojų rei- 
kalus, kėlė ne tik nepasitenkinimą ir pasipiktinimą, bet ir pasiry- 
žimą gintis ir siekti nepriklausomybės susigrąžinimo. Slaptos orga- 
nizacijos, slapti lapeliai ir laikraštėliai vis plačiau veikė ir griež- 
čiau nusistatė prieš vokiečius. Universitetų kova dėl savo likimo 
ypač aštriai veikė studentiją, kurią universitetų vadovybei neleng- 
va būdavo sulaikyti nuo neatsargių išsišokimų ir kuri vokiečių akyse 
vis labiau virto įtartinu ir net šalintinu gaivalu. Lietuvių ir vokiečių 
santykiai vis labiau tempėsi. 

Vilniaus Universiteto vadovybė vengė santykiauti su vokiečių 
komisariato pareigūnais, tenkindamasi kanceliarijos raštais, siunčia- 
mais į komisariatą studentų ar profesorių atostoginio ir kitokio važia- 
vimo reikalu. Tačiau į universitetą ir pas jo vadovybę vis užsuk- 
davo atsiunčiami iš Berlyno ar iš Rygos nacistinių įstaigų veikėjai, 
vieni daugiau, kiti mažiau rodydami čia savo šiokią ar tokią galią. 
Dar pat pradžioje, vokiečiams tik užėmus Vilnių, rektorius uždarydi- 
no marksizmo-leninizmo katedros patalpas su standartiniais propagan- 
diniais komunistų leidiniais, prieš tai su kanceliarijos viršininku iš- 
nešęs iš ten visa, kas galėtų vokiečių akyse kompromituoti vieną 
ar kitą universiteto žmogų, ir tikėdamasis tuo apdraudęs katedros 
biblioteką. 

Bene į trečią dieną atvyko komendantūros karininkas ištirti ko- 
munistinių leidinių padėties ir, sužinojęs apie jų uždarymą, įsakė 
juos saugoti. Po kelių savaičių ar mėnesių iš Berlyno atvykę parei- 
gūnai tuo nepasitenkino. Jie liepė išskirti iš universiteto patalpų 
ne tik visus komunistinius leidinius, bet ir visus žydų (hebrajų ar- 
ba jidiš) kalbomis ir apskritai žydų, kad ir kitomis kalbomis ra- 
šytus. (Apie tą laiką universiteto vadovybė per dr. Germantą gavo 

išskirtinųjų lietuviškųjų leidinių sąrašą, kaip kad ji 1940 m. buvo 
gavusi dar didesnį tarybinio komisariato reikalaujamųjų pašalinti 
knygų sąrašą.) Rektoriui paaiškinta, jog visi žydų kalbomis leidi- 
niai būsią nuvežti į Frankfurtą, kur esanti jiems nustatyta centri- 
nė vieta, o žydų ar pusžydžių veikalai kitomis kalbomis, komunisti- 
niai ar prieš vokiečius nukreipti leidiniai būsią suvežti į Tartus (Dor- 
patą), Rytams tirti numatytą centrinę vietą. Rektorius pareiškė, 
jog 1. Vilnius, kaip istorinis Rytų ir Vakarų tarpininkas, ne nuo 
šiandien tiriąs Rytų santykius; jau nebe pirmi metai čia veikiąs 
tam tikras Rytų Institutas, kurio darbą perėmusi dabar Lietuvos 
Mokslų Akademija, ir nesą jokio reikalo nei vežti iš Vilniaus leidi- 
nių kur kitur dar kartą, caro ir komunistų valdžios pavyzdžiu, alinti 
Lietuvos sostinę ir jos kultūros turtą, ir tais turtais kažkodėl ki- 
tur steigti naują tyrimo centrą; 2. negalima esą iš pusmilijoninio 
universitetinės bibliotekos egzempliorių turto išskirti žydų autorių 
ir t. t. leidinius, kurie vis viena universiteto darbui būsią rekalin- 
gi, ir jis jokiu būdu niekam šio turto neatiduosiąs; 3. Vilnius esąs 
istorinis ir žydų kultūros centras su nepaprastai brangiomis Žydų 
Mokslo Instituto, Strašūno vardo rinkiniu, universiteto žydiškojo sky- 
riaus bibliotekomis ir archyvais, kurių taip pat nesą jokio reikalo 
kur kitur kelti, kai Lietuvos mokslininkai — tiek žydai, tiek ir lie- 
tuviai — geriausiai jais čia mokslo reikalams galėtų naudotis. 

Į tai griežto vokiečių pareigūno buvo atsakyta: 1. visame Ost- 
lande tebūsiąs vienas vokiečių universitetas Dorpate, kitokių univer- 
sitetų nebebūsią, tad viskas turį būti Dorpate koncentruota; 2. iš- 
skirti žydų autoriams būsią duoti tokių autorių sąrašai, o faktiniam 
veikalų išskyrimui padėsią vokiečių atsiųsti talkininkai, jei univer- 
sitetui trūksta savų tarnautojų; 3. nei Vilniuje, nei apskritai Lie- 
tuvoje jokių žydų nebebūsią. Visas žydų turtas priklausąs vokie- 
čiams, ir lietuviai čia jokio balso neturį. Dėl rektoriaus dar iškelto 
klausimo, kaip gi galima vaizduotis universitetinį darbą ir universi- 
teto biblioteką be Heinės ar Einsteino veikalų, uolus, rusiškai kal- 
bąs nacionalsocialistų pareigūnas rektoriui atkirto, jog kaip tik dėl 
Heinės ar Einsteino dalykas esąs aiškus ir nediskutuotinas. Tada ki- 
tas vokiečių pareigūnas, vokiškai tekalbąs ir susidomėjęs savo 
draugo ginču su rektorium, čia pat draugo išvedžiojimus pavadino 
nesąmone. Vėliau ansai griežtasis nacionalsocialistas kitą kartą Vil- 
niuje jau nebuvo pasirodęs. Tačiau dr. Germantas įspėjo rektorių 
ir bibliotekos direktorių, kad negalįs jiems čia nieko padėti, tik pa- 
tariąs savo išmanymuų, kas galima, gelbėti. 

Universiteto biblioteka ilgai, labai ilgai rengė šalintinų auto- 
rių sąrašą, tikrindama ir papildydama vokiečių jai pateiktus sąra- 

šus. Iš studentams prieinamų universiteto ir jo įstaigų skaityklų na- 
cionalsocialistus labiausiai erzinančius autorius ji iškėlė į sau tepri- 
einamus sandėlius. Iš vokiečių pareigūnams lengviau prieinamų pa- 
talpų ji taip pat ką-ne-ką išėmė ir įsidėjo į sandėlius. Dalį komu- 
nistinių leidinių išnešiojo iš universiteto, paskirstydama profesūros ir 
tarnautojų tarpe, o kurių propagandinių leidinių turėjo daugiau eg- 
zempliorių — nekliudė vokiečiams pasiimti. Iš parankinio studentams 
katalogo išėmė erzinančias korteles, pačių veikalų neliesdama. Ne- 
maža čia padėjo iš Berlyno atsiųstas surusėjęs vokietis, kuris lan- 
kydavosi universiteto bibliotekoje, ne tik pro pirštus žiūrėdamas į 
paviršutinį bibliotekos „valymą“, bet ir pats reikšdamas pritarimą 
jos lėtam darbui. 

Kai dėl žydiškų leidinių, iš universiteto bibliotekos paimta tie, 
kurių nebuvo galima nuslėpti. Kurį laiką į universitetą buvo su- 
vežta ir vokiečių uždaryta Žydų Mokslo Instituto biblioteka, kuri 
vėliau, kaip ir Strašūno vardo biblioteka, buvo pakrauta į sunkve- 
žimius, ir tuos neįkainojamos kultūros turtus išvežė nežinoma kryp- 
tim. Ar bus kas iš to po karo rasta ir kas su tuo bus padaryta, nežinia. 
Vokiečiai universiteto ir jo bibliotekos pareigūnų nei iš tolo čia 
neprisileido ir net nedarbo valandomis kai kada tikrindavo, ar nemė- 
gino kas iš universiteto tarnautojų įeiti į patalpas, kuriose žydiškieji 
leidiniai buvo patalpinti išvežimui. 

Kitokios rūšies buvo universiteto vadovybės santykiai su va- 
dinamuoju „Rozenbergo štabu“ — tais vilniškiais pareigūnais, kurie 
buvo paskirti bolševizmui apskritai, tad ir Lietuvos bolševizmui, 
tirti. Vokiečių skaudžiai sumuštai Tarybų Sąjungai nežlugus ir jos 
gyventojams ne tik prieš savo valdžią nesukilus, bet ją palaikius 
prieš vokiečius, ko šie nesitikėjo ir tam nebuvo pasirengę, rozenbergi- 
niai bolševizmo tyrėjai kreipėsi į Vilniaus Universiteto vadovybę, pra- 
šydami savo darbui talkos ir visų pirma pateikti moksliškai per- 
koštos medžiagos apie bolševizmo pasireiškimą, darbus ir įtaką Lie- 
tuvoje. Rektoriui atkreipus jų dėmesį, jog klaidinga būtų bolševiz- 
mas vien neigiamai vertinti, rozenberginiai pažymėjo, jog jų darbas 
nesąs viešas ar propagandinis, o turįs tikslą pateikti mokslui ir vals- 
tybės vadovybei faktinąją — malonią ar nemalonią — medžiagą, kaip 
yra iš tikrujų, tad jie nė lietuvių nevaržą prieiti kad ir teigiamą- 
sias bolševizmo išvadas, kad tik jos būtų tvirtais duomenimis pagrįs- 
tos. 


Taip paspaustas, rektorius gavo priimti temų sąrašą (bolševiz- 
mas Lietuvoje 1918 - 1940 m., 1940-1941 m. Lietuvos švietime, eko- 
nomikoje, bažnyčioje ir t. t.), kurias jis paskirstė profesorių tarpe, 

patardamas neskubėti ir rašyti teturint galvoje Lietuvos, o ne Vo- 
kietijos reikalus, su kuo visi aiškiai sutiko. Nors paskiau kelis kar- 
tus rozenberginiai domėjosi šitų darbų eiga, bet gaudavo tenkintis 
paaiškinimu, jog, dėl šiokios ar tokios medžiagos trūkumo, darbai 
nesą dar baigti. Antra vertus, kai vėliau vokiečių administracija 
spaudė visus universiteto profesorius savo darbu įsijungti į vokiečių 
vedamą totalinę kovą su Rytų galybe, gautosios iš „rozenberginių 
ir niekados neatliktos temos daugelį apdraudė nuo kai kurių kitų 
nemalonių temų dorojimo. 

Visuotinis lietuvių nestojimas į vokiečių organizuojamą SS le- 
gioną, kas Berlyno akyse nepaprastai sukompromitavo vokiškąją Lie- 
tuvos administraciją, įsiutino Berlyno valdžią ir Kauno komisarus 
prieš lietuvius. Jie ėmė lietuvius kaltinti nenoru stoti Naujosios 
Europos pusėje prieš bolševizmą, nutylėdami, jog visa lietuvių tauta 
yra nusistačiusi prieš bolševizmą. 

Suprantama, galima buvo laukti ir laukta vokiečių represijų. 
Wehrmachto žmonės įspėjo lietuvius saugotis himlerinio keršto, jau 
nekalbant apie vietinės vokiškos administracijos lietuviams rengia- 
mas skaudžias pamokamąsias priemones. 


Nemėgęs su tarėjais palaikyti santykių, Rentelnas sušaukė pas 
save Kaune jų posėdį, kuriame jis su savo padėjėjais smarkiai puolė 
lietuvius, juos išbolševikino, leido sau kumščiu daužyti stalą ir gra- 
sinti, tačiau kartu reikalavo atvirai pasisakyti dėl priežasčių, kurios 
kliudo sklandų lietuvių bendradarbiavimą su vokiečiais. Iš tarėjų 
ypač trys drąsiai ir atvirai jiems čia išdėstė lietuvių tautos nepri- 
klausomybės siekimą, nieko bendra neturintį su kokiomis simpa- 
tijomis svetimam ir 1940 - 1941 m. Lietuvoje nusibankrutijusiam bol- 
ševizmui: tai atvykusieji iš Vilniaus dr. Pr. Germantas, M. Macke- 
vičius ir kontrolierius S. Puodžius, kurie naktį, prieš vykdami į Kau- 
ną, taręsi su Vilniaus Univ. prorektorium D. Krivicku, dekanu S. 
Žakevičium ir kitais Vilniaus veikėjais. Daužant Rentelnui į stalą, 
daužė ir Germantas; į Rentelno pastabą, jog, duodant lietuviams 
nepriklausomybę, reikėtų duoti ir latviams ir estams, jis atkirsdamas 
pareiškė, jog lietuviai nieko neturį prieš nepriklausomybės grąžini- 
mą latviams ir estams; jis dar priminė vokiečiams, kartodamas Vil- 
niaus rektoriaus vasario 16 d. pareiškimą, kad lietuviai yra ne tik 
viena iš Pabaltijo tautų — tai yra tauta, įsikūrusi Didžiąją Lietuvos 
Kunigaikštiją, valstybę nuo jūrų ligi jūrų, didesnę už Lenkiją ar 
Vokietiją, ir tų savo istorinių tradicijų lig šiol nepamiršusi, jomis 
besididžiuojanti, neatsisakiusi ir neatsisakysianti nuo savo nepriklau- 
somybės, nuo kovos dėl jos grąžinimo. Pasitarimas nevirto susita- 

rimu, tik išryškino susidariusią rimtą padėtį ir ypač nepalaužiamą 
vilnietišką trijų tarėjų poziciją su dr. Germantu priešakyje. 


Universiteto uždarymas 


Gandai apie rengiamus žygius prieš lietuvių jaunimą gausėjo 
ir tirštėjo. Vokiečių pareigūnai vengė su lietuviais kalbėtis. Vieną 
sekmadienį (kovo 14 d.) iš Vilniaus Miesto Komisariato, aplenkiant 
Švietimo Vadybą, paskambinta į universitetą, kad būtų pasirengta 
aprodyti savo įstaigą atvykusiam iš Kauno svečiui. Būdinčiam raš- 
tinės tarnautojui tepavyko iš savo vadovybės pagauti netoli nuo uni- 
versiteto gyvenąs Ekonomikos Mokslų Fakulteto dekanas prof. Vla- 
das Jurgutis, kuris ir aprodė universitetines įstaigas kažin kokiam 
vokiečių profesoriui, lydimam komisaro pavaduotojo Lacknerio. Už- 
ėjus kalbai apie studentų nestojimą į legioną, komisaro pavaduotojas 
pabrėžė anam profesoriui, jog iš Vilniaus Universiteto niekas nestojo. 
Dekanui nepaaiškinta, ko Vilniuje ir universitete lankėsi šis pro- 
fesorius. 

Kilo dar kažkoks studentų tarpe gandas, jog universitetas bū- 
siąs apsuptas ir studentai būsią iš ten paimti ir išvežti į SS kariuo- 
menę. Rektorius juos ramino, nors ir pats nieko nežinojo. O čia 
jau kovo 16 ir 17 d. vokiečių administracija pagaliau prabilo, kirs- 
dama lietuviams skaudžius smūgius. 

1943 m. kovo 16 d. naktį Vilniuje suimti tarėjai dr. Germantas 
ir Puodžius, profesoriai V. Jurgutis ir B. Sruoga ir dar keli asmenys, 
Kauneė — tarėjai M. Mackevičius, J. Narakas ir kiti veikėjai, dar Ma- 
riampolėje ir t. t. Suimtas savo bute dr. Germantas buvo nuvestas 
į Švietimo Vadybą, kur jo kabinete buvo padaryta krata. Gyvenąs 
tuose pačiuose namuose, kur gyveno prof. Sruoga ir kiti universiteto 
profesoriai, prof. Krėvė-Mickevičius, suėmus prof. Sruogą, tarėsi su 
rektorium, ką daryti toliau. Rektorius manė geriausia būsią jau- 
niems veikėjams saugotis ir kurį laiką slapstytis, bet pats pasisakė 
turįs, būdamas rektorium, namie nakvoti ir tą pat patarė daryti 
prof. Krėvei-Mickevičiui. Prof. Krėvė-Mickevičius buvo besekąs rek- 
toriaus patarimu, bet tą patį vakarą, lietuviškojo saugumo tarnautojų 
patriotų įspėtas, pasitraukė iš buto, į kurį tą pačią naktį atvyko 
vokiečių gestapininkai profesoriaus suimti. Po kiek laiko buvo dar 
suimta eilė Vilniaus ir Kauno lietuvių veikėjų ir žurnalistų, kurie 
drauge su kovo 16 d. suimtaisiais išvežti į Stutthofo stovyklą ties 
Dancigu, kur iš 46 atvežtųjų lietuvių per mėnesį 1/5 mirė, jų tarpe 
ir kontrolierius Puodžius. Visi kiti ten ir toliau buvo laikomi ir ne- 
paleidžiami, nežiūrint jų šeimų, Lietuvos administracjos lietuvių pa- 

reigūnų ir Vilniaus Universiteto vadovybės daromų pastangų. 
1945 m. prasidėjus naujai raudonosios armijos ofenzyvai, iš Stutt- 
hofo jie buvo išvežti, ir kai kurie (prof. B. Sruoga ir prof. V. Jur- 
gutis) ilgainiui atsidūrė Lietuvoje. 

Jau dr. Germantą, profesorius ir kitus suėmus, kovo 17 d. apie 
8 val. rytą, universiteto raštinės vedėjas paskambino rektoriui, jog 
universitetas nuo 6 val. ryto esąs vokiečių kariuomenės apsuptas, 
jame esanti daroma krata, tad gal reikėtų rektoriui tuojau ten nu- 
vykti. Negaišdamas rektorius nuskubėjo į universitetą, rado prie du- 
rų vokiečių sargybą, pareiškus jam nusistebėjimą, kam reikėję dau- 
žyti universiteto iškabą (karininkų įsakymu kareiviai šautuvų buo- 
žėmis sudaužė universiteto įstaigų iškabas), ir įleido jį į universiteto 
raštinę (raštinės vedėjo neįsileisdama). Universiteto raštinėje vokie- 
čių policija atidarinėjo stalčius ir spintas, išmesdama iš jų randa- 
mus raštus ir rašomąją medžiagą. Rektoriui paklausus, kieno įsaky- 
mu universitete daroma krata, kodėl nei per Švietimo Vadybą, nei 
betarpiškai rektorius nebuvo įspėtas ir kaip atsakingas įstaigos ve- 
dėjas nepakviestas joje būti kratos metu, pagaliau, kodėl daužomos 
iškabos su valstybiniu Lietuvos ženklu (Vyčiu) ir naikinamas uni- 
versiteto turtas, policijos atstovas trumpai ir griežtai pareiškė, jog 
jam rektorius nesąs reikalingas; jei dėl kratos išdavų prireiksią 
rektorių atvesti — jis būsiąs atvestas, o dabar prašomas pasišalinti. 
Rektoriui dar užprotestavus dėl stačiokiško tono, kuriuo kalbama su 
Vilniaus Universiteto rektorium, policininkas pasišaukė sargybą ir 
įsakė išvesti rektorių už parankių, ko vengdamas rektorius pats pasi- 
traukė, lydimas sargybos, reiškiančios jam pasipiktinimą policijos 
elgesiu. 

Universitetas buvo uždarytas, prie jo kelias dienas stovėjo sar- 
gyba, o kelias savaites jo raštinėje budėjo vokiečių policija, neįsi- 
leisdama universiteto pareigūnų lietuvių, naktimis išgabendama bal- 
dus (rektoriaus kambarys buvo neliestas, tačiau iš prorektorinio 
viskas išvežta) ir nevieną dalyką iš kitų patalpų, raštinėje ir kitur 
sudaužydama Vytį, pasiimdama rašomąją medžiagą, rašomąsias ma- 
šinėles, skaičiavimo aparatą ir kitką; į universitetą dienos metu buvo 
įleidžiami tik kai kurie to pat universiteto sargai lenkai, per kuriuos 
mieste buvo realizuojama šis tas iš grobio. Iš Fizikos Instituto išvežta 
į Vokietiją mechaninė dirbtuvė su visomis mašinomis ir įrankiais; 
ten pat, tur būt, atsidūrė kai kurie paimtieji iš to instituto aparatai, 
iš Chemijos Instituto — reagentai. Po kelių mėnesių rektorius, pa- 
tekęs suimtojo savo giminaičio reikalu į Vilniaus gestapo viršininko 
kabinetą, lengvai atpažino jame pastatytus prorektoriaus kabineto 
baldus. Kai po kelių savaičių universiteto pareigūnai su rekto- 

rium priešakyje buvo įsileisti į universiteto patalpas, buvo sudarytas 
dingusiųjų daiktų sąrašas, kiek tai buvo galima daugiausia iš atmin- 
ties surašyti, nes buvo dingę ir inventoriaus sąrašai. Tas sąrašas per 
Švietimo Vadybą buvo pateiktas gestapo viršininkui, kuris pareiškė, 
kad gestapas universitetą savo žinioje teturėjęs tik vieną valandą, o 
paskui jį perdavęs vokiečių policijai. Tačiau ir iš šios, išskyrus ke- 
lias (ne visas) rašomąsias mašinėles ir vieną kitą mažmožį, nieko 
nebuvo galima atgauti. 

Be universiteto, Vilniuje dar buvo uždarytas Pedagoginis Insti- 
tutas, Dailės Akademija, Liaudies Ansamblis. Tuo pat metu Lietu- 
voje buvo uždarytos ir visos kitos aukštosios mokyklos, tad Vytauto 
Didžiojo Universitetas Kaune, Žemės Ūkio Akademija Dotnuvoje, Pre- 
kybos Institutas Šiauliuose. Vokiečių pareigūnų buvo pareiškiama, 
jog uždaroma esą ne tik visos aukštosios mokyklos, bet ir visa, kas 
dr. Germanto savavališkai įsteigta ir remta, kaip Liaudies Ansamb- 
lis Vilniuje. Kadangi Vilniaus Muzikos Mokykla, nors ji dr. Ger- 
manto leidimu ir vadovavosi konservatorijų programa, bet įsteigta 
ne jo rūpesčiu ir neturėjo aukštosios mokyklos vardo, išliko neuž- 
daryta ir toliau dirbo savo darbą nekliudoma. Drauge su Švietimo 
Vadybos kasa buvo paimti dr. Germanto fondo pinigai (kiek jis jų 
anksčiau neišdalijo savo šelpiamoms įstaigoms), vokiečių komisarų 
laikomi „juoduoju fondu“, keldami ypatingą jų įsiutimą. 


Kai vokiečiai buvo uždarę Vilniaus Universitetą 


1943 m. kovo 17 d. Lietuvos universitetai ir kitos aukštosios mokyk- 
los vokiečių buvo uždarytos, iš universitetinių patalpų lietuviai tar- 
nautojai pašalinti, profesūra ir studentija nebeįleidžiami į universite- 
tą, universitetinės įstaigos — rektoratai, raštinės, institutai — plėšiami, 
baldai keliami į okupacines vokiečių įstaigas, mašinos, įrankiai, kny- 
gos vežamos net į Vokietiją. Švietimo Vadybos priekyje išvežto ta- 
rėjo dr. Germanto vietoje Vilniuje pastatytas buvęs Tartu univ. prof. 
vokietis Schreinert, kuris Vilniaus Universiteto vadovybės klaidin- 
gai palaikytas prieš kelias dienas universiteto įstaigas lankiusiu pas- 
laptingu vokiečių profesorium, lyg būtų dar prieš Germanto suė- 
mimą jo vieton skirtas, ir tiktai daug vėliau, tremtyje, klaidingas 
vilniečių nusistatymas prof. Schreinerto atžvilgiu šio buvo atitai- 
sytas. Rodos, korektingas prof. Schreinerto laikymasis lietuvių atžvil- 
giu dar Vilniuje sukėlė jam universitetininkų simpatijas. Šiaip ar 
taip, prof. Schreinertas per mažas buvo administracijos pareigūnas už- 
bėgti už akių tolimesniam Lietuvos universitetų turto naikinimui, o 
ką bekalbėti apie vokiečių parengtas žiaurias represijas, ypač nu- 

matomas taikyti lietuvių jaunimui, visų pirma, patriotinei mokslei- 
vijai. Tam užbėgti už akių stengėsi kai kurie kauniečiai, šaukdami 
Lietuvos veikėjų konferenciją, į kurią taip pat buvo pašaukti Vil- 
niaus Universiteto rektorius ir prorektorius, moraliai čia pat palai- 
kyti prof. Albino Rimkos ir kai kurių kitų profesorių, kurie tuo 
tikėjosi dar išvaduosią ką tik išvežtuosius profesorius ir kitus suim- 
tuosius. Kad ir to nepasiekta, bet energingas pogrindinių patriotų 
veikimas ir apskritai aiškiai antiokupantinis tautos nusistatymas, ne- 
mažesnis negu tarybiniais laikais prieš okupantus, iš Rytų mus už- 
plūdusius, ypač svėrė ir pačiai vokiečių laikysenai. Šio nusistatymo 
vokiečiai negalėjo nepaisyti, ir tas šiuos prilaikė nuo žiauresnių žygių. 

Vokiečiui pareigūnui ėmus tvarkyti Lietuvos švietimo reikalus, 
Vilniaus Universiteto rektorius, kad ir ne kartą turėjo savo įstaigos 
reikalu lankytis Švietimo Valdyboje, vengė kreiptis į prof. Schrei- 
nertą. Tačiau netrukus — dar prieškonferenciniu metu — teko su juo 
sueiti. Mat, iš Švietimo Vadybos tarnautojų (lietuvių) patyręs, jog 
atvykę iš Kauno vokiečiai, su Kauno komisariato švietimo skyriaus 
referentu Dudzium priekyje, jos pateiktą savo vadybos sąmatą skau- 
džiai išbraukinėja, ypač universitetų sąmatas, rektorius tuojau pat 
ten nuvyko ir, iškvietęs iš kabineto prof. Schreinertą, priminė, jog 
ligi šiolei, svarstant universiteto sąmatą, visados būdavo kviečiami 
jo atstovai, juo labiau dabar, kai esamomis žiniomis daug kas taip 
esą iš jos išbraukta, jog dėl to nukentės svarbūs universiteto rei- 
kalai, teksią atleisti mokslo personalo dalį ir t. t., būtini esą tikri- 
nančiai sąmatą komisijai rektoriaus paaiškinimai, po kurių, be abejo, 
ne viena klaida būsianti atitaisyta. Prof. Schreinertas sutiko su rek- 
torium, ir drauge su juo nuėjo į kambarį, kuriame tarėsi savo tarpe 
anie vokiečių pareigūnai. Prof. Schreinertas supažindino rektorių 
su komisijos nariais, ir šis išdėstė reikalą, kuriuo atvyko, nurody- 
damas čia pat porą ypatingai nesveikų universitetui komisijos iš- 
braukimų. Čia Dudzius pertraukė rektorių ir visu tautinio renegato 
išdidumu ir stačiotiškumu pareiškė rektoriaus nekvietęs jokiems pa- 
aiškinimams, jokie universiteto žmonės nei jų nurodymai jam nesą 
reikalingi. Atsistojęs rektorius pareiškė pirmą kartą patiriąs tokį stor- 
žievišką švietimo įstaigai atstovaujančio pareigūno išsišokimą, tesu- 
prantąs tai, kaip nutautusio pusinteligenčio norą pažeminti savo tau- 
tos kultūros darbuotoją, rankos paspaudimu atsisveikino su aiškiai 
nustebusiais savo draugo išsišokimu ir mandagiai atsistojusiais vokie- 
čiais pareigūnais, tik, žinoma, nepaduodamas rankos nei nepakilu- 
siam iš vietos Dudziui, išėjo, lydimas ligi durų ir priemenėje atsi- 
prašinėjančio už nelauktą Dudziaus išsišokimą prof. Schreinerto, pra- 
šančio to nelaikyti būdinga vokiečiams apskritai tik atsitiktiniu vie- 

no asmens susierzinimuų, kuriam rektorius nedavęs priežasties, ir 
žadančio kaip tik galint remti universitetų reikalą. 
Po daugelio vokiečių administracijos pareigūnų (Nabelsbergo ir 


kitų) daromų kliūčių balandžio pradžioje Kaune įvykusi konferen- 
cija išsirinko Lietuvos Tarybą, į kurią pateko taip pat Vilniaus Uni- 
versiteto rektorius ir prorektorius. Nuo 1941 m. rudens pirmą kartą 
dabar susitikęs su vyriausiu Lietuvos komisaru Rentelnu, šiojo pa- 
klaustas, kodėl lietuvių studentija nestojo į SS legioną, rektorius 
atsakė taip, kaip ir kiti lietuviai paprastai atsakydavo vokiečių pa- 
reigūnams, jog lietuvių jaunimas nenori tarnauti svetimoje, ne Lie- 
tuvos kariuomenėje, ypač kai vokiečiai neleidžia lietuviams savaran- 
kiškai tvarkytis ir susigrąžinti nepriklausomybę. Nuo savęs rekto- 
rius priminė komisarui reikalą kuo greičiau grąžinti išvežtuosius 
veikėjus, ypač karštai užtardamas dr. Pr. Germantą, prof. Vladą 
Jurgutį, Balį Sruogą ir Mečį Mackevičių, kaip universiteto žmones, 
o taip pat vėl atidaryti uždarytuosius universitetus. Rentelnas šal- 
tai teatsakė, jog tie dalykai patys savaime išsispręsią, kai vokie- 
čiai įsitikinsią, jog lietuvių tauta nebėsanti prieš vokiečius nusista- 
čiusi, o tam reikia laiko. 

Kaip žinome, nei vokiečiai nesulaukė lietuvių nusistatymo pa- 
sikeitimo, nei lietuviai iš vokiečių saviškių grąžinimo ir mokyklų ati- 
darymo. Tačiau kai kurie palengvinimai universitetams Rentelno įsa- 
kymu buvo padaryti. 

Dar Kaune tebebūdamas, Vilniaus rektorius gavo žmonos jam iš 
Vilniaus persiųstą Darbo Įstaigos (Arbeitsamt) pareikalavimą į ją 
atvykti paskirtą dieną kaip darbo neturinčiam darbo gauti. Tokius 
pat šaukimus ėmė gauti ir kiti Vilniaus Universiteto profesoriai pa- 
vardžių abėcėline tvarka, kas sukėlė kitiems neramumo ir susirū- 
pinimo. Kai, kalbėdamas su Rentelnu, rektorius parodė gautąjį šau- 
kimą, šis pareiškė, jog tatai esąs nesusipratimas, nes universitetai 
nesą uždaryti, tik studijos juose esančios sulaikytos, ir nei mokslo 
personalas, nei kiti tarnautojai nesą iš tarnybos atleisti, tad ne- 
galį būti traktuojami kaip neturintieji darbo. Pasišaukęs Nabelsbergą, 
Rentelnas įteikė jam rektoriaus šaukimą, prašydamas tuojau šį rei- 
kalą sutvarkyti. Ir tikrai, niekas daugiau į Darbo Įstaigą universiteto 
tarnautojų nebešaukė, o seniau pašauktieji į ją nevyko, ir niekas 
dėl to nereagavo. 

Tuojau po to, kai rektorius iš konferencijos grįžo į Vilnių, ten 
atvyko ir Nabelsbergas su instrukcijomis prof. Schreinertui ir Švie- 
timo Vadybai, į kurią pasikvietęs rektorių, pareiškė, jog šiomis die- 
nomis rektoriui būsią perduotos universiteto patalpos saugoti, bet 

dar ne studijoms naudotis. Po kelių dienų rektoriaus susitarta su 
prof. Schreinertu, jog dar prorektorius ir keli universiteto tarnauto- 
jai būsią įleisti. Vokiečių prokuroras Reiteris įvedė rektorių ir tar- 
nautojus į universitetą, iš kurio po valandos pasitraukė vokiečių 
policijos sargyba. Drauge su prokuroru buvo apžiūrėtos patalpos, 
kuriose čia pat nustatyta daug pranykusių ar sunaikintų baldų ir 
kitų daiktų. Rektorius gavo raštu pasižadėti neįsileisiąs į universi- 
tetą pašalinių asmenų ir studentų. Kadangi tačiau tuojau ėmė kreiptis 
į rektorių ir universiteto raštinę interesantai, jų tarpe, suprantama, 
dažniausia studentai, teko žiūrėti pro pirštus į vieno kito įsileidimą, 
ilganiniui ir pasisakyti Švietimo Vadyboje, jog dokumentų gavimo ir 
kitais (ne studijų) reikalais įsileidžiami ir studentai, su kuo prof. 
Schreinertas sutiko. Netrukus gautas sutikimas ir baigiamiesiems 
kvotimams bei baigiančiųjų prie jų rengimui, kas ir be leidimo 
vieno kito profesorių buvo daroma. Baigiamieji kvotimai — be jokio 
leidimo —ne kartą buvo laikomi. Naudodamasis tuo, jog patalpos, 
kuriose jis paskaitas skaitė, atsitiktinai nebuvo uždarytos, filosofijos 
prof. Sezemanas pačiomis kritingomis dienomis (tik universitetą su- 
laikius) toliau jas skaitė. Ilgainiui ir kiti profesoriai — čia vienas, čia 
kitas — ėmė su savo klausytojais privačiai dirbti. Prof. Schreinerto 
arba kitų vokiečių pareigūnų dėl tų slaptų „neleistinųjų“ paskai- 
tų klausinėjamas, rektorius sakėsi apie tai nežinąs, ir tikrai prašė 
profesorius ir studentus jam apie tai nepasakoti, kad jo neigimas būtų 
tikresnis, sąžiningesnis. Žinoma, kad tik tuoj po universiteto darbo 
sulaikymo iš spaustuvės išleistas universiteto pavasario semestro tvar- 
karaštis nebegalėjo būti vykdomas, ir daugelis jame paskelbtų kursų 
nebuvo skaityti. Studentų valgykla ir bendrabutis toliau veikė ne- 
kliudomai. 

Žymi Vilniaus profesūros dalis, ypač teisininkai ir iš dalies 
humanitarai, tebegyveno dar Kaune. Kiti jųjų dėl sunkaus tuo 
metu susisiekimo nereguliariai teatlikdavo savo paskaitas ir kitas uni- 
versitetines pareigas ir skubiai grįždavo namo, o vokiečiams uni- 
versitetą pridarius, kai kurie net algos atsiimti vieną kurį iš savo 
tarpo teįgaliodavo į Vilnių nuvykti, patys po kelis mėnesius Vilniuje 
nesirodydami. Nors formaliai universiteto biblioteka vokiečių buvo 
uždaryta, bet rektoratui pavyko iš Schreinerto gana greitai išgauti 
leidimą universitetiniam personalui mokslo reikalams, kad ir su- 
sivaržius, jąja naudotis. Tad ir profesūra galėjo čia, šiap ar taip, 
naudotis Vilniaus bibliotekų ir archyvų turtų turtais. Dar dr. Ger- 
manto laikais išrūpinęs iš jo įsakymą Vilniaus profesoriams gyventi 
Vilniuje, bet kitų jųjų neįstengęs priversti šiam įsakymui paklusti, 
kurį jie visokiais pretekstais aplenkdavo, labiausiai tie, kurie turėjo 

Kaune savo namus arba šeimas, kiti ir paralelinį darbą Kauno Uni- 
versitete arba tenykštėse administracijos įstaigose, rektorius mėgino 
juos priversti, kad ir paskaitoms nebevykstant, Vilniuje lankytis, tad 
nenutraukti su sostine savo saitų. Atvykimas bent kartą mėnesiui 
algos pasiimti, ne kartą negalėjimas tuojau grįžti nukreipdavo ir 
atsilikėlį profesorių į biblioteką ar archyvą, kartais į teatrą arba 
operą, kai kada į savo tarpe gyvai bendraujančių vilniečių pobūvį. 
Todėl rektorius prisivertė veikti kaip ir prieš profesorius, bent prieš 
jų natūralų ieškojimą patogesnių sau salygų, ir uždraudė univer- 
siteto kasininkui mokėti profesorių algas jų įgaliotiems draugams ar 
kitiems asmenims, nebent pristačius gydytojo pažymėjimą apie ne- 
leidžiančią atvykti ligą. Rektoriaus potvarkis, suprantama, sukėlė 
daugelio nepasitenkinimą, bet ir padažnino kauniečių lankymąsi Vil- 
niuje. Reiškiantiems nepasitenkinimą, jis, įstaigos vadovas, primin- 
davo, jog, ir nesant paskaitų, jie einą tarnybines pareigas, nesą laisvi 
dirbti arba nedirbti ir turį atlikinėti darbus, kurie yra susiję su Vil- 
niaus Universiteto moksliniais ir kitokiais reikalais. Ir tikrai, reika- 
las įkinkyti profesūrą į universiteto organizuojamą ir prižiūrimą 
mokslinį darbą labai greitai iškilo, kad ir iš šalies sukeltas, net pri- 
mestas, deja, dėl to ir negavęs būti atliktas visu akademišku rim- 
tumu. 

Universiteto vadovybei atrodė tikslinga ir natūralu, kad pa- 
skaitų neskaitymo laiką profesūra paverstų mokslo darbams ir tyri- 
mams, kiek šie buvo galimi gamtos mokslų institutams ir labora- 
torijoms sunkiai esant prieinamoms, o ir naudojimuisi tebesant ap- 
sunkintam. Vadovybės pozicija čia sutvirtėjo, kai ir Švietimo Va- 
dyba (prof. Schreinertas), gavusi iš Berlyno ir Rygos savus įsaky- 
mus, pareikalavo, kad Vilniaus Universitetas pasireikštų savo moks- 
lo personalo darbais, kuriuos profesūra tuojau sau pasižymėjo ir 
fakultetų tarybose įsitvirtino. Pareikalavus pasiimtųjų darbų temos 
buvo pasiųstos į Rygą, iš kur netrukus (1943 m.), jau birželio ar 
liepos mėn., atvyko universitetams pristatytas prof. Stegmannas te- 
mų su paskirų fakultetų profesūra aptarti. Sau į talką jis pasiėmė 
iš Vilniaus miesto komisariato šiokius ar tokius vokiečius specialistus, 
pvz. miškininką, prokurorą ir dar kitus. Temas jis pažymėdavo „pre- 
dikatais“ (raidėmis) „a“, „b“ ir „c“, kurių „a“ reiškė temą, griežtai 
susijusią su karo reikalais ir apskritai su Naujosios Europos Kova 
„su bolševizmu ir plutokratija“, „b“ šiaip svarbią ir reikšmingą temą, 
o „6“ neturinčią platesnės reikšmės, bet priimtiną kaip susijusią 
su profesoriaus specialybe. „B“ ir ypačiai „a“ temoms vokiečių ad- 
ministracija žadanti visokeriopos pagalbos ir jas ypačiai rekomen- 
duojanti paimti (ta kryptimi Stegmannas nevieną „c“ temininką ir 

Jenkė), bet „c“ temos jai esančios abejingos ir jokios pagalbos ji 
čia nežadanti. Kadangi „a“ ir „b“ temos atidarydavo bibliotekų ir 
archyvų duris, „c“ temininkai vis stengėsi savo temoms „b“ raidę 
iš Stegmanno išgauti, bet šis nelengvai čia buvo perkalbamas. Todėl 
visa, kas buvo susiję su germanistika, lietuvių arba slavų santy- 
kiais su germanais (vokiečiais) bei šiaip germaniškai vokiškojo prad- 
mens iškėlimuų, Stegmanno tuojau buvo „b“ ir net „a“ pažymima, 
tuo tarpu kai šiaip jau Lietuvos istorijos ar lituanistinės temos sun- 
kiai teišsigaudavo iš „c“ grupės. Humanitarinių Mokslų Fakultete 
rektorius priminė Stegmannui, jog universitetui, kaip mokslo įstaigai, 
terūpi mokslo reikalai, o politinis profesoriaus darbas ir veikimas 
esąs pašalinis, Vilniaus Universitetas esanti Lietuvos mokslo įstaiga, 
tad jam visų pirma turį rūpėti Lietuvos mokslo reikalai ir su jais 
susijusios temos: kitos tųjų temų galinčios būti neįdomios svetimiems 
arba šiųjų jau būšiančios panašios atliktos, bet mums jos esančios 
svarbios, kad ir kaip pirmą kartą lietuvių kalba išreiškiamos, o tai 
svarbu ir lietuvių visuomenei, ir lietuvių kalbos kėlimui. Į tai Steg- 
mannas pareiškė sutinkąs su rektoriaus išvedžiojimais, bet dabartinė 
žūtbūtinė Naujosios Europos kova dėl savo egzistencijos reikalau- 
janti grynai mokslinius ir siaurai tautinius sumetimus nulenkti tos 
kovos reikalui. Temos buvo įrašytos taip pat vokiečių išvežtam prof. 
Sruogai, rektoriui ir dekanui prof. Puzinui gavus čia progos atkreipti 
jau painformuoto dėl B. Sruogos likimo Stegmanno dėmesį į reika- 
lą leisti B. Sruogai, eventualiai ir kitiems išvežtiesiems, vykti į 
Berlyną dirbti savo temai iš vokiečių teatro istorijos (kitiems, žino- 
ma, kitokius) darbus tenykščiose bibliotekose; Stegmannas tatai pri- 
pažino esant visai tikslinga. Kitiems išvežtiesiems profesoriams taip 
pat buvo įrašytos temos: vyr. asistentui tarėjui Mackevičiui — Tei- 
sių Fakultete, prof. V. Jurgučiui ir doc. J. Aleksai — Ekonomikos 
Mokslų Fakultete. Pastarajame fakultete įvyko Stegmanno susirėmi- 
mas su docentu Juozu Pajauju, kuris pasipriešino visuomenės mokslų 
lenkimui totalinės valstybės ir nacionalsocialistinės pasaulėžiūros 
monopoliui ir gynė laisvą mokslinį tyrimą. 

Rudenį rektorius gavo progos dar kartą sueiti su Rentelnu, iš 
kurio pareikalavo leisti universitetams vėl veikti, grąžinti išvežtuo- 
sius tarėjus, profesorius, žurnalistus ir kitus veikėjus, siūlydamas 
vietoje taip reikalingo švietimo reikalams vadovauti jauno ir ener- 
gingo dr. Germanto arba vietoje taip brangaus lietuvių literatūrai 
prof. Sruogos pats eiti įkaitu, jei vokiečių administracijai įkaitai taip 
esą būtini. Jis ypač pabrėžė, kaip nesveika Lietuvos švietimo rei- 
kalams, kai Švietimo Vadybos priekyje stovi ne lietuvių tautos pasi- 
tikėjimą turįs lietuvis, bet svetimas jai vokietis, kad ir prof. Schrei- 

nertas esąs korektingas, gerų norų viršininkas. Šia proga rektorius 
reikalavo iš dr. Germanto paimtąjį švietimo reikalams skiriamą tar- 
nautojų laisvanoriškų atskaitymų iš savo algų fondą grąžinti lie- 
tuvių įstaigoms kultūros darbui ar patiems aukotojams tarnautojams, 
nes be jų sutikimo niekas tų pinigų pasiimti negalįs, ir karštai 
protestavo prieš vokiečių pareigūnų šio fondo vadinimą „juodu“ 
(schwartz), nes šis esąs tik kilnus patriotinio visuomenės nusista- 
tymo reiškinys, be to, net nerenkamas slaptai. Dėl fondo grąžinimo 
Rentelnas nieko nepasakė, tik pareiškė per ankstyva esą universi- 
tetams veikti ir negalima esą įkaitų keisti, bet sutiko patvirtinti trūks- 
tamus tarėjus, tad ir švietimo tarėją, jei bus jam pristatyti „tinka- 
mi kandidatai“. 

Jis davė taip pat suprasti, jog, jei nuo jo būtų parėję, išvežtieji 
tuojau būtų buvę grąžinti, ir pažadėjo remti grąžinimo reikalą. Pa- 
našiai kiekviena vokiečių įstaiga — Vilniaus ar Kauno, komisariatai 
ar gestapai, kiekvienas jų pareigūnas — Rentelnas, Vilniaus miesto 
komisaras Hingstas ar Kauno gestapo viršininkas Jaegeris ir kiti — 
kratėsi ką bendra turėję su išvežimu (prof. Sruogos įtraukimą į iš- 
vežamųjų skaičių Hingstas mėgino versti „lietuviams nacionalistams“, 
tik, saugok Dieve, ne vokiečiai esą čia kalti!), sakėsi besirūpiną jų 
grįžimu ir ne kartą — išvežtųjų Žmonoms — minėdavo čią vieną, čia 
kitą kai kurių ar net ir visų grįžimo terminą. Tačiau ne tik 1943 m,, 
bet ir 1944 metais, niekas iš Stutthofo nebuvo sugrąžintas. Bet tik 
retas, tik 1945 m. jau palūžusia sveikata tepasiekė savo kraštą. Ta- 
rėjus, tikrai, kai kuriuos naujus, Rentelnas patvirtino vietoj iš- 
vežtųjų, tik švietimui vis nebuvo galima kandidato surasti. Kuriems 
buvo siūloma, šie atsisakydavo, neapsiimdami esamose sąlygose dirb- 
ti, pagaliau ir pats reikalas kažkaip atlyžo. Tiesą pasakius, tiek prof. 
Schreinertas, tiek apie Kalėdas jį pakeitęs dr. Riefenstahl lietuvių 
atžvilgiu ne tik nepasireiškė jokiu agresingumu, bet ir paliko pado- 
rių, partiškai nejaistrintų vokiečių atminimą. 

Vilniaus Universitete sunkiausia buvo dirbti Humanitarinių, Tei- 
sių ir Ekonomikos mokslų fakultetams, viena, dėl seminarinių bib- 
liotekų neprieinamumo, o ir universitetinio suvaržymo, o taip pat 
dėl žymios profesorių dalies gyvenimo Kaune ir apsunkinto susi- 
siekimo su Vilnium, susijusio su vokiečių leidimais, o vėliau ir su 
kelionės pavojais, kai prasidėjo pasikėsinimai prieš geležinkelius ir 
traukinius. Vis dėlto ir tuose fakultetuose dirbta su studentais, ypač 
Ekonomikos Mokslų Fakultete, kad ir nustojusiame savo dekano 
prof. Jurgučio. Bet Matematikos - Gamtos ir ypač Medicinos fakulte- 
tuose slaptosios studijos ėjo dar geriau negu slaptame lenkų univer- 
sitete, į kurį vokiečių ir lietuvių administracija pro pirštus žiūrėjo. 

Kai jau 1944 m. iš Kauno komisariato buvo atvykęs kažkoks 
Lings Vilniaus mokyklų revizuoti, mėgino jis užklupti bedirbančius 
akių klinikoje studentus, bet, pastatytos studentų sargybos laiku pa- 
stebetas, nieko neberado, neslėpdamas savo nusivylimo sutikusiam jį 
ir aprodžiusiam ištuštėjusias patalpas dekanui. Miškų Mokslų Fa- 
kultetas naudojosi dideliu miškininkų reikalingumu Lietuvos miš- 
kams, tad ir vokiškosios miškų administracijos užtarimu komisarja- 
tuose, ir sumanus, energingas dekanas A. Vasiliauskas universiteto 
uždarymo metu net du kursu sugebėjęs išleisti (panašiai Medi- 
cinos Fakultetas farmacininkus), dargi pusiau viešas jų išleistuves 
surengti. „Valgio“ užkandinė Gedimino gatvėje matė ne vieną uni- 
versiteto vyrų ar kieno kito surengtą pobūvį, kuriame rektoriui ir ki- 
tiems tekdavo kelti susirinkusiųjų nuotaiką, rodant kelią į nepri- 
klausomybę. 

Laikas nuo laiko turėdavo universitetas ir savo mokslininkų 
šventę, kuriam jaunam mokslo darbuotojui (dr. Liaugminui, dr. A. Gu- 
čui, dr. Kimsai) ginant savo doktoratus. 

Rektoriaus, kaip ir kitų, kelionės iš Vilniaus į Kauną buvo vis 
sunkesnės ir pavojingesnės. Traukiniu vykti ne visados tepasisek- 
davo gauti iš vokiečių leidimą, gaunant tekdavo patirti nemalo- 
numų ir nemandagumo. 

Nuo 1943 m. rudens prasidėjo geležinkelių sprogdinimas, iš 
pradžių Vilniaus krašto rytuose, o paskiau net ir Vilniaus-Kauno 
ruože. 

Kad ir nei griežtas lietuvių tautos nusistatymas prieš bet ko- 
kius okupantus, nei stiprėjanti pogrindžio veikla, nei konferen- 
cijos ir Tarybos taktika nestengė iš vokiečių atgauti universitetų, tik 
vis dėlto tiek Kaune, tiek ir Vilniuje leido universitetams, tik per- 
šviečiamu šydu tepridengus, šiaip ar taip, kad ir su dideliu vargu, 
slaptai varyti susiaurintą universitetinį darbą, o ypač tokiam, dažnai 
tik pogrindžio darbui išsaugoti Lietuvos jaunimą. Vokiečių pareigū- 
nai čia perkūnus svaidė and lietuvių galvų, čia vėl apsisukę „dė- 
diškai“ nusišypsojusius veidus jiems rodė, „freundiškai“ mėgindavo 
su jais kalbėtis, kurį lietuvį skyrium užklupę, paslaptingai anam 
šnibždėti apie ryt poryt gausimą laisvę, „visišką laisvę“. 

Vilniaus rektorius, kuris lietuvių spaudai pirma buvo draudžia- 
mas nei minėti, dabar ne tik buvo leistas kone liaupsinti dėl suė- 
jusių 40 metų jo literatūrinio darbo, bet ir pats vokiečių buvo ragi- 
namas spaudoje atsiliepti; cenzorius Klau žadėjo praleisti jo straips- 
nius ne tik nieko nuo savęs neprirašydamas, bet gal jų ir nebe- 
braukydamas. Tuo pasinaudodamas, rektorius ne kartą spausdinosi, 
tik ne politinėmis temomis. 

Žiemą vokiečių kariuomenės reikalams paėmus iš Vilniaus Uni- 
versiteto nemaža patalpų, pasidarė nebeįmanoma prižiūrėti ir ginti 
jose paliktas universiteto turtas, kiek nepavyko iš ten pasiimti; rekto- 
ratui ir raštinei teko persikelti į universiteto biblioteką ir čia susi- 
spaudus toliau dirbti nebekliudomiems. Universitetas dėl to nesiskun- 
dė, neleidžiamas viešai veikti. Kurie fakultetai šiokį ar tokį darbą 
dirbo, jo nenutraukė. Profesoriai nemaža dirbo bibliotekose ir archy- 
vuose. Ypač archyvinis darbas rektoriui ir šiaip istorikams davė ne- 
paprastai gausios medžiagos lietuvių kultūros, mokyklos, literatūros 
ir t.t. istorijai. Kai kurie profesoriai (Pr. Skardžius) sugebėjo išspaus- 
dinti be galo sunkiomis sąlygomis reikšmingus veikalus. Kiti nesten- 
gė įveikti kliūčių. 

Studentų gerokas skaičius baigė mokslus ir gavo diplomus ar 
bent pažymėjimus. Chemikai, ekonomistai, kad ir mokslų nebaigę, 
vadovavo fabrikams ir įmonėms. Humanitarai mokė gimnazijose. Dau- 
gelis dalyvavo teatre, įvairiuose ansambliuose ir ansamblėliuose, cho- 
ruose, tautinių šokių grupėse, orkestruose, literatūrinėse grupėse ir 
t. t. Medikai, miškininkai, ekonomistai ir kt. vis tebesimokė. Uni- 
versiteto duris studentams uždarius, jie plačiau pasiliejo Vilniaus 
visuomenėje. Visur buvo jaučiamas sveikas patriotinio jaunimo gy- 
vybės pulsavimas, veržimasis į geresnę sau ir savo kraštui nepri- 
klausomą nuo svetimų ponų ateitį. Vokiečių tikslas uždarant uni- 
versitetus nebuvo pasiektas, vokiečių autoritetas tuo dar labiau smuko 
lietuvių tautoje. 


Universiteto Žmonėms teko ne tik daug dirbti, bet ir budėti, 
kad ir išsaugoti universiteto patalpoms, kurioms nuolat grėsė pavo- 
jus kristi kurio vokiečių dalinio ar pareigūno apetito auka. Be kas- 
dieninio archyvinio darbo, renkant medžiagos Lietuvos mokyklos is- 
torijai ir lietuvių literatūros klasikų biografijoms, iš ko ką-ne-ką (apie 
Pabrėžą, Daukantą) ir spaudoje ėmė skelbti, Vilniaus rektorius 
ypačiai buvo pasiskyręs tebetęsiamo, kad ir susiaurinto, kad ir ne- 
protokoluojamo, studentų studijų darbo globai, to darbo, apie ku- 
rį, kaip apie „nelegalų“, jis neturėjo žinoti kaip įstaigos vedė- 
jas, tik kaip dėstytojas pats jame — nuošalyje, kaip ir kiti profe- 
soriai — kiek įstengdamas dalyvavo. 

Tatai jis darė su juo didesniu sąžinės ramumu, kai vokiečių ad- 
ministracija, kad ir studijų neleido, bet pačius universitetus tebe- 
pripažino. Kai buvo svarstoma 1944 - 1945 m. sąmata, šį kartą ir Vil- 
niaus rektorius buvo pakviestas į Švietimo Vadybą dalyvauti Finan- 
sų Vadybos pareigūnų, Kauno komisariato atstovo Vaškio (vokie- 
čiams įsiteikiančio Prūsų lietuvio) ir Švietimo Vadybos atstovų bend- 

rame posėdyje Vilniaus Universiteto sąmatai svarstyti. Nežiūrint 
smulkių Vaškio priekabių, su kuriuo rektorius čia tik lietuviškai te- 
kalbėjo, kas šiam aiškiai buvo nemalonų, sąmata buvo priimta 
be didelių iškraipymų, daug geriau negu 1943 m., kai Dudzius uni- 
versitetui ją buvo primetęs. 


Apie tą laiką iš Kauno komisariato atvykęs, jau minėtas koks 
švietimo referentas Lings, universiteto vadovybei Riefenstahlio ko- 
kiu viršininku atestuojamas, pasikvietė į Švietimo Vadybą rektorių, 
prorektorių ir dekanus, taigi de facto vokiečių nepripažįstamą uni- 
versiteto senatą, ir užvedė kalbą apie lietuvių jaunuomenės ir ypač 
akademinio jaunimo vengimą prisidėti prie vokiečių vedamos kovos 
su bolševizmu, prašydamas atvirai tuo reikalu pasisakyti. Rektorius 
įspėjo, jog lietuvių tautos ir jos jaunimo pozicija turinti aiškų, po- 
litinį pagrindą, kurį jis čia plačiau išdėstysiąs, jei p. Lingsas sutinkąs 
su senatu čia vesti politines diskusijas. Čia Lingsas sustabdė rek- 
torių, sakydamas, jog po posėdžio su juo dar skyrium pasikalbėsiąs, 
o šiuo tarpu pasitenkino nereikšmingu pasišnekėjimu su vienu kitu 
dalyviu. Paskiau jis paprašė rektorių nuvesti jį į rektoratą, kur jie 
nuvyko drauge su Lingso pakviestąja Švietimo Vadybos vertėja. 


Rektoratas tuo metu jau buvo universiteto bibliotekos direkto- 
riaus kabinete. Lingsas prašė rektorių kalbėti atvirai; rektoriui, gir- 
di, nieko už tai neatsitiksią, rektoriaus žodžiai niekam nebūsią pa- 
kartoti. Rektorius sakė niekados savo nuomonės dėl lietuvių san- 
tykių su vokiečiais neslepiąs, ir, kas čia būsią pasakyta, prašąs pa- 
kartoti p. Lingso vyresnybei, prisiimdamas už savo žodžius visą at- 
sakomybę. Čia jis priminė, kaip po bolševikų valdymo lietuvių 
tauta sutikusi vokiečius ir sudariusi laikinąją vyriausybę, į ką ne- 
atsižvelgdami, vokiečiai sudarę savą komisarinę administraciją, ali- 
ną kraštą, komisarams ir kitiems vokiečiams atiduodą dvarus, kolo- 
nizuoją vokiečius, įtvirtiną juos prekyboje, pramonėje, suvaržą švie- 
timą ir t.t, nė vienu žodžiu neužsimindami apie nepriklausomybę, 
kurios siekia lietuvių tauta ir jos jaunimas. Štai dėl ko lietuvių stu- 
dentija neinanti ir neisianti nei į vokiečių kariuomenę, nei į dar- 
bus Vokietijoje, bet į Lietuvos kariuomenę entuziastingai stosianti 
savo tėvynės nepriklausomybės atgauti. Rektorius taip įsikarščiavo, 
pamiršdamas kalbąs su neįdomiu ir nereikšmingų vyruku, jog Ling- 
sas ėmė jį per vertėją prašyti, kad nesijaudintų. Grįždamas iš rek- 
torato, Lingsas įspėjo vertėją, jog rektoriaus žodžių ir apskritai pa- 
sikalbėjimo neturinti niekam kartoti. 


Dar kartą pasirodė ir prof. Stegmannas — profesorių pasiimtų 
temų atlikimo patikrinti. Nuramino jį: kai kurie rodydami kai ką 

atlikta, kiti sakydamiesi savo darbą jau baigią, daugumas betgi 
aiškindamiesi negavę pakankamai medžiagos, medžiaga tesanti Vo- 
kietijoje ir pn. Rektorius nesurinkęs būtinos medžiagos atsimini- 
mams apie 1940 - 1941 m. Vilniaus Universitetą... Vėl priminta Steg- 
mannui apie išvežtuosius profesorius, pagirdyta, ir nusikratyta. .. 

Tik jau artėjo vokiečių okupacijai galas. Frontas braškėjo ir 
lūžo. Prasidėjo netvarkinga Vilniaus, o paskiau ir Kauno vokiečių 
evakuacija. Tūkstančiai lietuvių atsidūrė tremtyje. Jų tarpe šimtai 
profesorių ir tūkstančiai studentų. 

Prieš išvykdamas iš Vilniaus, rektorius tesuskubo pavesti uni- 
versiteto administracijai perduoti universiteto (bibliotekos) raktus 
buvusiam bolševikmečio prorektoriui doc. K. Bieliukui. Kaune dar 
gavęs kelias dienas sustoti, rektorius kalbino kitą buvusį prorekto- 
rių, bolševikmečiu sugebėjusį išlyginti universiteto santykius su par- 
tija, adjunktą J. Bulavą vykti į Vilnių ir prižiūrėti universitetą, kad 
šis nenukentėtų, miestui pereinant iš rankų į rankas, bet Bulavas 
nesutiko, ir vietoje savęs pasiūlė tą patį prorektorių Bieliuką. .. 


VINCENTAS BRIZGYS 


OKUPACIJŲ METAI UNIVERSITETE 


Rusų okupacijoje 1940-1941 akademiniai metai: 1940 VI 15 — 
1941 VI 22 


Rusai okupavo Lietuvą 1940 m. birželio 15 d.— besibaigiant 
akademiniams mokslo metams. 

Per vasaros mėnesius įvyko daug kas naujo Teologijos - Filosofi- 
jos Fakultete. Tada aš buvau dar tik atvykęs į Kauną (birželio 12 d.) 
ir prieš tai neturėjau reikalų su Vytauto Didžiojo Universiteto Teo- 
logijos - Filosofijos Fak. Kaip Metropolito arkiv. J. Skvirecko, kuris 
buvo Teologijos - Filosofijos Fak. Magnus Cancelarius, pagalbininkui 
ir dėl visų to meto aplinkybių teko man, kaip Kaune gyvenančiam 
vyskupui, būti arti visų fakultetą liečiančių įvykių, o kartais ir jų 
priešakyje. 

Iš dabar turimos medžiagos ir dalimi iš atminties bandysiu at- 
kurti, kad ir ne visai tikslią, tų įvykių eigą. 

1940 m. liepos 16 d. okupacinės valdžios įstaigos nutarė sustab- 
dyti Teologijos - Filosofijos Fak. veikimą. To pat liepos mėnesio 25 d. 

nutarimas buvo praneštas universiteto vadovybei, o ši apie tai pra- 
nešė fakulteto vadovybei. 

Lietuvos vyskupų susirinkimas ir fakulteto vadovybė nutarė 
Teologijos - Filosofijos Fak. veiklą tęsti. Buvo tačiau aišku, kad val- 
džia neduos lėšų profesorių algoms ir kitoms fakulteto veiklos išlai- 
doms. Reikėjo todėl sukomplektuoti personalą, kuris sutiktų ir galėtų 
dirbti be atlyginimo ar su nedideliu atlyginimu, koks bus įma- 
nomas sudaryti iš laisvų aukų. Pagal lėšas ir personalo skaičių bus 
sudaryta ir fakulteto programa. 

Po didelių pastangų buvo gautas okupacinės valdžios leidimas 
vienai Lietuvoje kunigų seminarijai, ir tam tikslui buvo paliktos lais- 
vos Kauno seminarijos patalpos. Tokiu būdu palengvėjo galimybė 
veikti ir Teologijos - Filosofijos Fak., kad ir nepilna buvusia apim- 
timi. Remiantis okupacinės valdžios dekretais, veikiančios įstaigos 
galėjo gauti lėšų iš sekvestruotų indėlių pagal valstybės bankui pri- 
statomas sąskaitas. Kadangi buvo sekvestruotas ir Kauno seminarijos 
indėlis, tai buvo laiduota, nors nepakankama suma pinigų, apmokėti 
faktinėms fakulteto ir seminarijos išlaidoms. Banko tarnautojai bu- 
vo lietuviai, ir jų dėka buvo išimtas beveik visas buvusios semina- 
rijos indėlis. Atsirado ir laisvų aukų. Tokiu būdu buvo laiduotas 
nors simbolinis atlyginimas fakulteto mokslo personalui. Dėl politi- 
nių aplinkybių fakulteto personalas žymiai sumažėjo. Buvo pakviesti 
keli nauji dėstytojai, beveik išimtinai kunigai: dr. M. Ražaitis iš Vil- 
kaviškio, dr. Pr. Ramanauskas iš Telšių, dr. L. Lukošiūnas iš Pane- 
vėžio. Į neakademinį skyrių buvo pakviesti kunigai: dr. Pr. Mane- 
lis ir V1. Tulaba iš Vilkaviškio, B. Sakalauskas iš Kauno, V. Man- 
keliūnas iš Kaišiadorių. Pasikeitė ir fakulteto vadovybė. Dekanu li- 
ko prof. B. Čėsnys ir sekretorium, kun. dr. M. Ražaitis. Dėsčiau ir 
aš (e. docento pareigas — titulu) sociologijos, politinės ekonomijos, 
ontologijos ir pastoralinės teologijos kursus. Drauge man teko pasi- 
imti jungtinės seminarijos rektoriaus pareigas. 

Akademiniai metai buvo pradėti normaliu laiku — apie vidurį 
rugsėjo, tačiau nepilna buvusia apimtimi: buvo atsisakyta literatū- 
ros skyriaus ir kiek susiaurintas istorijos skyrius. 

Nors buvo visokių nemalonumų iš vietos komunistų ir raudon- 
armiečių (buvo atimti vadinamieji naujieji seminarijos rūmai), dar- 
bas ėjo reguliariai iki 1941 m. sausio 13 d. Tą dieną, pirmadienį, už 
tai, kad seminarijos personalas nedalyvavo „rinkimuose“ į sovietų 
aukščiausią tarybą, visa seminarijos įstaiga bei visas jos personalas ir 
fakulteto profesoriai bei studentai buvo išmesti į gatvę, o visas patal- 
pas ir visa, kas jose liko, užėmė raudonarmiečiai. Turtinga seminari- 
jos ir fakulteto biblioteka buvo sukrauta be jokios tvarkos vienoje au- 

ditorijoje. Truko iki kito pirmadienio, sausio 21 d., kol profesoriai ir 
studentai susirado sau „gyvenvietes“, naujas patalpas paskaitoms. O 
šiam tikslui patarnavo bazilikos ir studentų bažnyčių zakristijos bei 
prie Šv. Trejybės esančio saleziečių vienuolyno patalpos ir prof. B. 
Čėsnio, dekano, privatus butas. Nors ir tokiose sąlygose, paskaitos 
ėjo reguliariai, studentų dalyvavimas buvo tikrinamas. Taip buvo 
mokoma iki akademinių metų pabaigos, birželio 12 d. 

Bene birželio 10 d. vėlų vakarą buvau iškviestas į vidaus rei- 
kalų komisariatą. Čia buvo žodžiu man pranešta, kad ateityje nebus 
leista veikti seminarijai ir fakultetui nei tokiu būdu, kaip veikė po 
sausio 13 d., kad jų veikimas visiškai uždraudžiamas. Pagalvojau 
vienas sau, kad trys mėnesiai atostogų yra pakankamai ilgas laikas 
ir nelauktiems įvykiams; man padarytą pranešimą pasakiau arkivys- 
kupui ir fakulteto vadovybei, o studentams ir visiems dėstytojams 
viešai paskelbiau, kad naujieji seminarijos mokslo metai prasidės 
rugsėjo 12 d. 


Vokiečių okupacijoje: 1941 VI 24 — 1944 m. birželio mėnuo 


Laikinoji Lietuvos vyriausybė 1941 m. birželio mėn. atskiru po- 
tvarkiu įsteigė naują Filosofijos Fakultetą. Pagal tą pat potvarkį 
buvusį Teologijos - Filosofijos Fakultetą pavadino tik Teologijos 
Fakultetu. Lietuvos vyskupams beruošiant šiuo reikalu savo pareiš- 
kimą, laikinajai vyriausybei teko eiti į pogrindį, o krašto valdymą 
paėmė į savo rankas vokiečių okupacinė valdžia. 

Generalkomisaro įstaiga pranešė, kad iki karo pabaigos Lietu- 
voje nebūsią leista veikti universitetams. Tuo metu buvau susirgęs 
ir gydytojo patarimu ilsėjaus Kretkampio pušyne. Vieną popietį at- 
vyko pas mane prof. Z. Ivinskis, nebeatmenu su kuriuo kitu asme- 
niu, prašė mane grįžti į Kauną ir kitą dieną dalyvauti universitetų 
delegacijoje pas generalkomisarą universitetų reikalu. Laikas audi- 
encijai buvo bene 10 val. rytą. 

Rytojaus dieną generalkomisaro įstaigoje (Žemės Ūkio rūmuo- 
se) susitikome Vytauto Didžiojo Universiteto rektorius J. Gravrog- 
kas, Vilniaus Universiteto rektorius M. Biržiška, prof. Z. Ivinskis, 
nebeatmenu, ar dar kas daugiau, ir aš. 


Uniformuotas tarnautojas išrikiavo mus vienos rūmų salės pa- 
sienyje. Po keliolikos minučių, garsiai kojomis mušdamas, karišku 
žingsniu įėjęs, vienas uniformuotas tarnautojas garsiai sušuko: „Der 
Generalkomissar kommt!“ Netrukus pasigirdo tokie pat garsūs di- 
desnio būrio žingsniai. Karišku žingsniu generalkomisaras įėjo pir- 
mas, paskui jį keli kiti, garsiai sumušę kulnimis, pasisveikino su 

mumis, iškeldami dešinę ranką ir šaukdami: „Heil Hitler!“ Į tokį pa- 
sisveikinimą mes nieko neatsakėme. 

Generalkomisaras pakeltu tonu mums raportavo, kad visos jė- 
gos turinčios būti pajungtos karui laimėti, ir tik po to būsią galima 
kalbėti apie mokslą. Bene rektorius J. Gravrogkas paklausė, ką 
studentai veiks nepriimami į kariuomenę, kad fiūreris pareiškęs 
nenorįs su nieku dalytis karo laimėjimo garbe. Generalkomisaras 
atsakė, kad studentai galį eiti į „arbeitsdynstą“. Į tai atsakė rekto- 
rius M. Biržiška, kad „arbeitsdynstas“ gal ir geras didmiesčių jau- 
nimui, kurie vasaros metu neturį ką veikti, bet ne mūsų jaunimui. 
Mūsų jaunimas jau iš seniai vasaros metu dirbąs ūkiuose, o kitais 
sezonais jiems darbo nesą. Tariau kelis žodžius ir aš, kad keli 
tūkstančiai studentų karo eigos nenulemsią, o per prievartą prista- 
tyti kur nors į darbą galį padaryti daugiau žalos, negu naudos. Mes 
visi kalbėjome lietuviškai, o prof. Z. Ivinskis vertė į vokiečių kalbą. 

Mūsų kalbos generalkomisarui aiškiai buvo nelauktos. Jis, atro- 
dė, tikėjosi, kad mes tik išklausysime, ką jis pasakys. Dėl mūsų pa- 
stabų jis nieko neaiškino. Vėl visi sušukę: „Heil Hitler!“, tokiu pat 
triukšmingų žingsniu išėjo. 

Gal dėl karo laiko sąlygų man teko pasiimti Teologijos Fak. de- 
kano pareigas. 

1941 m. rugsėjo 9 d. Kauno Arkivyskupijos Kurija gavo raštą 
iš Kauno miesto komisaro Kramerio rugpiūčio 23 d. data. Rašto tu- 
rinys buvo toks: jį pasiekią žinios, kad Kaune organizuojama kuni- 
gų seminarija. Jis turįs pareikšti, kad iki karo pabaigos tokie kursai 
esą nepageidaujami (solche Kurse sind nicht erwuenscht), o visos 
jėgos turinčios būti sutelktos karui. 

Dėl tokio rašto ir vyskupai, ir fakulteto bei seminarijos vado- 
vybė taip įsižeidė, kad nutarė į tą raštą Kauno miesto komisarui 
nieko neatsakyti, net nepranešti, kad toks raštas gautas. 

Vietoje švietimo ministerijos, vokiečių okupacinė valdžia įstei- 
gė švietimo tarėjo įstaigą ir tarėju paskyrė dr. Pr. Germantą-Meš- 
kauską. 

Prieš jo paskyrimą švietimo tarėju, dr. Pr. Germanto-Meškaus- 
ko nepažinau, nebuvau girdėjęs nė jo pavardės. Ne iš smalsumo, o 
Vilkaviškio, Telšių vyskupų prašomas ir susirinkus visai eilei klausi- 
mu seminarijų, mokyklų reikalais, ryžausi su juo susitikti. Per jo 
įgaliotinį Kaune dr. A. Jušką gavau vieną trečiadienį audienciją su 
dr. Pr. Germantu-Meškausku, jo raštinėje Kauno miesto teatro pa- 
talpose. Tai buvo dar prieš mokslo metų pradžią. Mudviejų susitiki- 
mas buvo korektiškas, pasikalbėjimas vaisingas. Tarėjas man pada- 
rė gerą įspūdį. 

Žmonėse buvo gandas, kad dr. Pr. Germantas-Meškauskas esąs 
labai pronaciškas. Ilgiau apie tai pagalvojęs, savo minties kitiems 
nesakęs, rugpiūčio ar rugsėjo mėnesį vėl paprašiau dr. A. Jušką pa- 
dėti man susitikti su švietimo tarėju. Vėl vieną trečiadienį susitiko- 
me toje pat švietimo tarėjo raštinėje. Susitikęs ne iš karto suradau, 
iš ko kalbą pradėti. Susisėdova šalia vienas antro ant sofos ir aš pra- 
dėjau: „Atėjau ne kokiais konkrečiais reikalais, o pasikalbėti, kaip 
lietuvis su lietuviu. Mūsų sena, visko patyrusi tauta yra invazijos 
auka, kokių ji per amžius daug patyrė. Ir šį kartą, kaip nebuvo mums 
ko gero laukti iš rusų, taip ir vokiečiai yra pas mus ne mūsų gel- 
bėti. Tautai gresia didelis pavojus. Mums visiems solidariai turi 
rūpėti gelbėti savo tautą. Atsakingesni už kitus esame tie, kurie 
turime daugiau galios ar įtakos. Mūsų visų sąžinės pareiga pirmoje 
eilėje gelbėti savo tautą. Dabartinėse švietimo tarėjo pareigose galite 
padaryti daugiau gero už kitus. Aš ir atėjau prašyti, kad vokiečių 
jums pasitikėjimą panaudotumėte savo tautos labui. Iš savo pusės aš 
prižadu savo lojalumą ir-kitus į tai raginsiu, jeigu visi kartu pai- 
sysime savo tautos gero.“ 

Atsiprašiau už savo drąsą, pasakiau neturįs šiandien jokių kitų 
reikalų ir atsistojau atsisveikinti. Dr. Germantas-Meškauskas, ra- 
miai išklausęs mano žodžius, atsistojo, tylėdamas ilgai spaudė man 
ranką, paskui tyliai ir sujaudintu balsu pasakė: „Numanau, ką turite 
mintyje. Prižadu savo tautos neapvilti.“ Aš, dar kartą atsiprašęs, jam 
pasakiau: „Išeinu laimingesnis, negu galėjau tikėtis.“ Palinkėjau jam 
Dievo palaimos ir išėjau. Iš vėlesnių mūsų santykių, jo veiklos ir 
kankinio mirties ir šiandien man neaišku, ar gandai apie dr. Pr. 
Germanto-Meškausko pronaciškumą turėjo pagrindo. 

Teologijos - Filosofijos Fak., kartu su Kauno tarpdiecezine se- 
minarija, mokslo metus pradėjo rugsėjo 12 d. Po dviejų mėnesių 
pasiuntėme generalkomisarui aną Kauno miesto komisaro raštą su 
paaiškinimu, kad seminarija nėra jokie naujai organizuojami kur- 
sai, o veikia jau daugiau kaip 300 metų, veikė ir bolševikų okupa- 
cijos metu, kad nuo 1922 m. prie jos veikia ir Vytauto Didžiojo 
Universiteto Teologijos - Filosofijos Fakultetas. Po dviejų mėnesių — 
apie gruodžio pabaigą — buvo gautas į mūsų raštą atsakymas, kad 
seminarija galinti veikti, 

1941 -1942 mokslo metai praėjo be ypatingų konfliktų, fakulte- 
to profesoriams buvo reguliariai mokamos algos. 

Pradėjus 1942 - 1943 mokslo metus, generalkomisaras pradėjo pulti 
Teologijos - Filosofijos Fakultetą. 1942 m. spalio mėnesį generalkomi- 
saro įstaiga panorėjo vietoje fakulteto palikti aukštąją mokyklą. Jam 
atsakant raštu, buvo paaiškintas skirtumas tarp universiteto fakul- 

teto ir aukštosios mokyklos. Paaiškinta taip pat, kad nei generalko- 
misaras, nei vyskupai nėra kompetentingi šiuo klausimu kalbėtis, o 
tai yra Lietuvos vyriausybės ir Apaštalų Sosto kompetencijos sritis. 

Po to generalkomisaras kreipėsi į Vytauto Didžiojo Universite- 
tą, kad šis Teologijos - Filosofijos fakultetą išskirtų iš savo sudėties. 
Ir iš universiteto buvo pasiųstas neigiamas atsakymas generalkomisa- 

1943 m. vasario mėnesį generalkomisaras raštu įsakė švietimo 
tarėjui uždaryti Teologijos - Filosofijos Fakultetą. Švietimo tarėjas 
per vieną savo tarnautoją atsiuntė aną raštą man su žodiniu pra- 
šymu, kad parašyčiau kietą atsakymą. Raštu buvo atsakyta, kad fa- 
kultetas yra įsteigtas Lietuvos valstybės įstatymu, kad jo veikla 
saistoma Lietuvos valstybės valdžios ir Vatikano konkordato, kad 
švietimo tarėjo įstaiga nėra kompetentinga keisti įstatymų ar tarp- 
tautinių sutarčių, o privalo juos tik vykdyti; tad ir okupacinė val- 
džia nėra kompetentinga keisti krašto įstatymų ar tarptautinių įsi- 
pareigojimų. 

1943 m. pradžioje fakultetas gavo pranešimą iš generalkomisaro 
įstaigos, kad nuo liepos pradžios Teologijos - Filosofijos Fak. nu- 
traukiamos visos valdžios lėšos: profesoriams algos ir kitokios. Į tai 
buvo atsakyta, kad generalkomisaras nėra kompetentingas tatai da- 
ryti ir kad toks patvarkymas yra neteisėtas. Mūsų atsakymo nebu- 
vo paisyta, ir nuo 1943 m. liepos pradžios Teologijos - Filosofijos Fak. 
negavo profesoriams algų bei kitokių subsidijų. 


Tais paskutiniais vokiečių okupacijos 1943 - 1944 mokslo metais 
Teologijos - Filosofijos Fak. padėjo švietimo tarėjas dr. Pr. German- 
tas-Meškauskas ir finansų tarėjas J. Matulionis. Švietimo tarėjas 
pakartotinai skyrė fakultetui lėšų iš jo dispozicijoje turimų sumų, 
o finansų tarėjas J. Matulionis pats patarė fakulteto vardu paimti 
iš valdžios iždo paskolą. Jo patarimo paklausęs, paskolinau trumpam 
laikui Teologijos - Filosofijos Fak. vardu iš valdžios iždo 50.000 DM. 
Praėjus laikui, gavau pranešimą, kad paskolos laikas nebūsiąs pra- 
tęstas ir kad visa paskola turinti būti grąžinta. Atsakiau, kad fi- 
nansų ir švietimo tarėjų įstaigos yra skolingos fakultetui ir kad 
fakulteto vardu paimtą paskolą įskaitytų į jam priklausančias su- 
mas iš valdžios iždo. Šios švietimo ir finansų tarėjų pagalbos dėka 
Teologijos - Filosofijos Fak. profesoriai buvo šiaip taip atlyginami ir 
1943 - 1944 mokslo metais. 

Nepaisant šių pašalinių sunkumų, kuriuos nugalėti tekdavo fa- 
kulteto vadovybei, studijos 1941 - 1944 m. ėjo reguliariai, nors ir su 
nepilnu katedrų skaičiumi, kaip buvo 1940-1941 m. 

STASYS DIRMANTAS 


MANO SANTYKIAI SU FAKULTETO PROFESORIAIS 


Universiteto pradžioje buvo renkama vadovybė — rektorius, 
prorektorius ir sekretorius — rotaciniu būdu fakultetų eile. Uni- 
versiteto taryboje vadovybės rinkimai vykdavo kasmet sklandžiai. 

Profesūra amžiaus atžvilgiu ir praeitimi buvome gerokai skirtin- 
ga. Politinėmis ir pasaulėžiūrinėmis temomis tada mažai tediskuta- 
vome, nors, aišku, visuomeniniais reikalais buvome nevienodai nu- 
sistatę. Būdami technikai, nebuvome linkę daug filosofuoti, vyriau- 
sybių politiką vengėm kritikuoti. Visi jautėm ir supratom didžiąją 
atsakomybę prieš kraštą, universitetą, kitus fakultetus ir prieš ateitį 
jaunimo, kuris mumis pasitikėjo. 

Susirinkę fakulteto tarybos posėdžio ar šiaip, darbo pertrau- 
kų metu jokių „istorijų“ nepasakojome. Visi jutome, kad savo moks- 
lo šventovėje dirbame nepaprastu tautos gyvenimo laikotarpiu epo- 
chinės svarbos darbą ir kad pati toji šventovė turi būti idealiai šva- 
ri ir blizgi savo rimtu, giliu turiniu. Į kitų fakultetų ar kitų kolegų 
sritis buvome kuo mažiausiai linkę kištis. Fakulteto veiklos klau- 
simais ir reikalais padiskutavę, sugebėdavom gražiai sutarti. Daug 
kartų perrenkami dekanas, sekretorius ir kiti kolegos buvo taktiški, 
švelnaus būdo asmenybės. Atmosfera buvo kilni, akademinė. 

Galimybių buvo ginčams ir varžyboms tarp fakultetų iškilti ir 
įsiliepsnoti, pvz. universiteto ūkio globos komitete, senate ar tary- 
boje, kai iškildavo opus klausimas — kuriam fakultetui duoti pirmu- 
mą, vykdant stambias universiteto trobesių statybas, kitaip sakant, 
nuspręsti, kuris fakultetas yra daugiau reikalingas patalpų savo dar- 
bui ir išsivystymui; arba kurioje miesto apylinkėje planuoti kurti 
ištisą universiteto miestą (rajoną) ar kurioje miesto vietoje statyti 
tam tikros paskirties vieną kurį pastatą. Tačiau tais reikalais svar- 
biausias sprendėjas buvo vyriausybė. Valdines statybas planuojant, 
pasitaikydavo netikslumų: universitetui netikėtai atiteko didieji rū- 
mai, kurių speciali ir brangi statyba buvo suprojektuota valstybi- 
nei spaustuvei, o Aleksote išdygę prof. M. Songailos suprojektuoti 
Matematikos - Gamtos Fakultetui vadinamieji Fizikos - Chemijos Ins- 
tituto rūmai, statybą užbaigus, žymi tų pastatų dalis, atiteko Techni- 
kos Fakultetui. Krašto Apsaugos Ministerijos nepaprastomis biudže- 
to sumomis pastatytos ir gerai įrengtos tyrimo laboratorijos patalpos 
taip pat atiteko Technologijos Fakultetui. 

Su Technikos Fak. profesūra asmeninių, šeimyninių santykių, 
ypač dėl laiko stokos, nepalaikydavau. 

Neturėjau kolegų nei iš Varšuvos, nei iš Vilniaus gimnazijos 
laikų. O iš Maskvos Technikos Fakulteto buvo tik S. Kolupaila. Ta- 
čiau su juo studentavimo metu nesuartėjome. Jis smarkiai studija- 
vo, ruošėsi padaryti mokslinę karjerą. Nepalaikė santykių su gana 
gausiu būriu studentų iš Lietuvos. Maskvos geodezijos institute, net 
nepriklausė lietuvių studentų draugijai. Tačiau Lietuvoje, jam vė- 
lokai grįžus, mudviejų santykiai buvo visais atžvilgiais korektiški. 
Retkarčiais būdavo proga aplankyti jį ir jo šeimą Fredoje, tolokai už 
miesto, kur Technikos prospekte buvo įsikūrę net keli Technikos Fak. 
kolegos: Pr. Jodelė, J. Šimoliūnas, K. Vasiliauskas, S. Kolupaila. 
Be abejo, jie ir jų šeimos buvo kiek suartėjusios. 

Bolševikams okupavus Lietuvą, mano padėtis ne tik universitete, 
bet ir apskritai buvo beviltiška. Net į jokią profesinę sąjungą ne- 
buvau priimtas. O be jos — jokio darbo negausi. O be darbo — nėra 
gyvenimo. Kolega S. Kolupaila išgelbėjo mane nuo pražūties. Pas 
Sovietų Rusijos atsovą Lietuvai Pozdniakovą ir už jį galingesnį Se- 
mionovą išsikovojo, kad aš buvau sugrąžintas dėstyti universitete 
naujai įsteigtam geodezijos skyriuje. Penkeriais metais už mane jau- 
nesnis kolega S. Kolupaila, tapęs mano viršininku dekanu, ir toliau 
manim rūpinosi, globojo. S. Kolupaila, grįžęs iš pirmo apsilankymo 
Maskvoje ir pranešęs apie būsimus neišvengiamus išvežimus (de- 
portacijas), mane įspėjo, kad pirmas kandidatas ištrėmimui esąs aš. 
Vienintelis man išsigelbėjimas būtų našiai ir daug dirbti, pvz. para- 
šyti topometrijos kursą. Mane jis kontroliavo: ne tik paklausdavo, 
bet ir paimdavo rankraštį susipažinti. Net klausė, ar įžangoje esąs 
pagerbtas Stalinas. Atsakiau, kad yra priverstinė duoklė, bet ne Sta- 
linui, o Leninui, nes jis tikrai turi rusuose nuopelnų: jis yra su- 
tvarkęs ir organizavęs geodezijos ir kartografijos sritį milžiniškoje 
imperijoje; sritį, kuri, būdama carų laikais išblaškyta keliose va- 
dybose, buvo necentralizuota ir atsilikusi sritis. Kai du ar tris sy- 
kius praleidau politruko (taip rašo St. Kairys atsiminimuose) Kur- 
sanovo, profesūrai privalomas „smegenų plovimo“ marksizmo ir 1e- 
ninizmo paskaitas, rūpestingasis mūsų fakulteto dekanas geruoju 
įspėjo, kad būsią negerai. Lankyk! O kai po baisiosios 1940 m. bir- 
želinių gaudymų išvežimų pirmosios nakties susitikome fakultete, tai 
prie visų kolegų, man įėjus jis pasveikino šiais žodžiais: „Visada 
tave malonu matyti. Tačiau šiandien ypatingai!“ Mat, visi kolegos 
stebėjosi, kad dar likau neužkaltas gyvuliniame vagone ir neišvež- 
tas. Tą naktį iš mūsų „koldomo“ (kolektyvinio, kooperacijos pa- 
grindais pasistatyto namo) apie antrą valandą nakties per pusvalandį 
buvo išgabenti mano kolega geodezijos inž. V. Račkauskas su žmona 
ir sūnum. Tą pastebėję, su dukra išbėgom iš namų ir, kliūtis nugalė- 

ję, apie 5 val. rytą atsidūrėm ankstyvose pamaldose bazilikoje... De- 
kanas čia pat įspėjo: „Į darbą ateik. Po darbo — nešdinkis. Per pra- 
timus su studentais, kariūnais pažinai visus Kauno apylinkių takus 
takelius. Slapstykis“. Slapstydavaus Kauno apylinkėse ir toliau. Po 
kelių dienų birželio 19 d. dekanas mielai sutiko mane „komandiruoti“ 
į Vilnių tariamai lauko pratimams trūkstamų instrumentų pas iš- 
likusius lenkus apsipirkti, nes tikrai buvo proga tenai jų pigiai įsi- 
gyti. O iš tikrųjų Vilniuje man buvo daug lengviau išsislapstyti, iš- 
likti, negu Kaune, kur, be to, daugis mane pažinojo. Taip ir nepatekau 
į pirmą tremtinių bangą, į pirmus „ešelonus“. Pirmoji karo naktis, 
grįžus iš Vilniaus, užklupo mane Lampėdžių miškely... Čia buvo 
sukrauti geodeziniai rusų kariuomenės ir pagrobti mūsų topogra- 
fTijos skyriaus turtai. S. Kolupaila buvo geras kolega dekanas. Ma- 
nevravo, laviravo... Žinojo, kaip reikia komunistiniam, ypač Stalino 
režimui pataikauti. Kai jam dekanaujant įvyko pirma diplominių pro- 
jektų gynyba, nelabai iškilmingos iškilmės buvo baigtos Stalinui pa- 
dėkos telegrama. Kitaip daryti tada buvo visiems pavojinga... 


Sovietų Rusijos okupacijos metu profesūra noroms nenoroms 
tapo žymiai atsargesnė ir savitarpio atvirumas, bei nuoširdumas din- 
go. Negeriau buvo ir vokiečių okupacijos metu. Prieš nacius pasi- 
rodėm, bent mes, senesnieji, atsparesni negu prieš mums kalbos 
atžvilgiu artimesnius, maskvėnus. 


JUOZAS ERETAS 


FILOSOFIJOS SKYRIAUS VIETA IR VAIDMUO MŪSŲ 
MOKSLO ISTORIJOJE 


Jo charakteris ir paskirtis 


Nepriklausomybės pradžioje Lietuvos katalikai, sudarė žymią 
krašto gyventojų daugumą, siekė tokio universiteto, kuris atitiktų 
jų dvasią. Tam tikslui vysk. Pr. Karevičius dar 1921 m. iš Romos 
buvo išsirūpinęs reikiamą leidimą. Bet kadangi katalikai tuomet 
dar neturėjo visoms šakoms pakankamai specialistų ir jie, be to, ne- 
norėjo skriausti kitų įsitikinimų žmonių, jie pasitenkino vienu tik 
Teologijos - Filosofijos Fak. Šis buvo dvilypė Lietuvos Universiteto 
dalis, kurios filosofijos skyrius apėmė katalikams itin rūpimus dva- 
sios mokslus. Tie 42.500 dolerių, kuriuos Amerikos Lietuvių Kata- 

likų Federacija jau buvo surinkusi Alma mater įsteigti, buvo per- 
leisti 1922 m. Kaune suorganizuotai Lietuvių Katalikų Mokslo Aka- 
demijai. 

Filosofijos skyriaus įkūrimas nebuvo atsitiktinis reiškinys, o anų 
dienų dvasios situacijos išdava. Prisimintina, kad XIX šimtmetis, 
pradžioje atsirėmęs į idealistinę filosofiją, savo amžių baigė mate- 
rializmu, ir būtent taip plačiai, kad jis dar prieš 1922 m. buvo įsiga- 
lėjęs ir Rusijos mokslo srityje. Jei prie jo dar pridėsime Scho- 
penhauerio pesimizmą, Comte's pozityvizmą bei darbininkuose be- 
plintantį marksizmą, tai suprasime, kodėl Du Bois-Reymond užsklen- 
dė savo šimtmetį rezignuojančiu šūkiu Ignoramus et ignorabimus. 
Tačiau buvo aišku, kad tai negalėjo būti paskutinis mokslo žodis. Ir 
iš tikrųjų, naujame šimtmetyje mintytojai vėl prileido tam tikrą 
antgamtinį pasaulį, kuo filosofija iš naujo grįžo į universiteto audi- 
torijas, kur ir metafizikai vėl buvo vietos. 

Tuo buvo rehabilituoti ir tie mokslininkai, kurie per visą aną 
sausrą savo darbą buvo dirbę Philosophia perennis šviesoje. Leono 
XIII patarimu, ši dabar buvo pritaikyta naujųjų laikų reikalavimams 
ir plėtojama naujai įkurtuose mokslo židiniuose. Dar prieš tai pir- 
moji Vatikano Santaryba (1870) buvo pabrėžusi, kad profaniškieji 
mokslai esą savarankiški, tuo sudrausdama tuos, kurie religijos nau- 
dai kėsinosi į tyrinėjimo laisvę. Dėl to po Leono XIII katalikų studi- 
jos dar stropiau buvo vykdomos visu objektyvumu, laisvai nuo bet 
kokio religijos įsikišimo. 

Šitaip mokslas buvo atnaujintas ne tik senuose universitetuose 
(pvz. Louvaine), bet ir naujuose (antai Šveicarų Friburge). Ir kaip 
tik tose dviejose vietose į Vakarus patekę lietuviai patyrė tą gaivi- 
nančią srovę, kurios sustiprinti, jie 1922 m. Kaune ir įkūrė minėtąjį 
filosofijos skyrių. Tuo šis — kartu su 1918 m. lenkų panašia inicia- 
tyva Liubline įsteigtuoju universitetu — buvo toliausiai į Rytus pra- 
sikišusi to atnaujinto mokslo šventovė, kuri į dvasios mokslus vėl 
žiūrėjo ir dvasios akimis. 

Geografinė filosofijos skyriaus vieta jam skyrė ypatingus užda- 
vinius. Iš pat pradžių jis turėjo gintis nuo komunistinio ateizmo bei 
materializmo ir netrukus taip pat nuo nacinio rasizmo. Ir negana to: 
jis dar turėjo rungtis su tais izmais, kurie dar praeitame šimtme- 
tyje, daugiausia Rusijoje, buvo apnikę dalį mūsų šviesuomenės. Nors 
šita idėjų kova net trijuose frontuose ir buvo sunki, filosofijos 
skyrius mokslo plotmėje jautėsi stipriai. Tikras pavojus jam grėsė 
tik iš politikos pusės, ypač po 1926 m. perversmo, kada valdžią suda- 
rė viena partija, kurios nevienas vadas savo ideologiją turėjo iš anų 

izmų. Tokiu būdu filosofijos skyrius greit tapo politikos apgulta 
mokslo tvirtove. 

Kadangi, nepaisant grynai mokslinės filosofijos skyriaus paskir- 
ties, autoritetinė vyriausybė jį 1931 m. skaudžiai susiaurino, katali- 
kų visuomenė vėl sugrįžo prie pirmykščio savo plano — įkurti sava- 
rankišką universitetą. Gavus tam Apaštališkojo Sosto leidimą, ta nau- 
ja mokslo įstaiga jau kitais metais vyskupų iškilmingomis pamaldomis 
buvo Kaune atidaryta; bet faktinį darbą pradėti administracijos 
organai rektoriui vysk. M. Reiniui neleido. Tuomet Lietuvos Katalikų 
Mokslo Akademija savo veiklą taip sustiprino, kad ji dar 1933 m. 
Kaune galėjo įvykdyti pirmą savo mokslininkų ir mokslo mėgėjų su- 
važiavimą. š 

Režimas, nustebintas tokio ryžtingumo, tik 1937 m. iš naujo ban- 
dė apkarpyti filosofijos skyrių, tačiau, vyskupams užprotestavus, sei- 
mas tam apkarpymui nepritarė. Kaip pats Vytauto Didžiojo Univer- 
sitetas vertino to skyriaus veiklą, matyti iš to, kad jis 1939 m., t. y. 
sunkiausiais savo laikais, rektorium išsirinko jo atstovą — Stasį Šal- 
kauskį. 


Profesūra 


Filosofijos skyriaus profesūrai sudaryti didesnių sunkumų ne- 
buvo, nes nestigo Vakaruose pasiruošiusių specialistų, kurie (13) 
sudarė daugiau kaip du trečdalius pirmosios profesūros sudėties. Fri- 
burge buvo išsimokslinę: L. Bistras, V. Mykolaitis-Putinas, K. Pakš- 
tas, St. Šalkauskis, A. Sennas, J. Totoraitis ir šio rašinio autorius; 
Louvaine: Pr. Kuraitis su M. Reiniu; abiejose vietose: A. Maliauskis; 
Muenchene: A. Gylys su Pr. Penkausku; Goettingene: A. Juška. 
Ne Vakaruose buvo išsimokslinę tik keturi: A. Alekna, J. Balčiko- 
nis, Pr. Dovydaitis ir M. Račkauskas. Bet kadangi ir jie sėmė mokslą 
iš anų šaltinių, galima tvirtinti, kad filosofijos skyrius buvo pats 
vakarietiškiausias mūsų universiteto vienetas. Bet kaip tik dėl to jis 
pateko į rytietiškų srovių ir jų sekėjų Lietuvoje nemalonę. Jų prie- 
kaištas, kad jo profesūra buvusi „klerikališka“, neatitinka tikreny- 
bės, nes 1922 - 1930 m. laikotarpiu iš 17 dėstytojų tik septyni buvo 
kunigai, o antrojo dešimtmečio gale (1939) iš 16 vos trys. 

Vienas svarbiausių vyresnės generacijos rūpesčių buvo paruošti 
naujų žinovų, sugebančių tęsti bei plėsti jos darbą. Kandidatų tam 
ji rado kuone vien savo auklėtiniuose, kurių elitui ji davė galimybę 
specializuotis Vakaruose. Tokiu būdu devynetas jų ilgainiui atsisto- 
jo šalia buvusių savo mokytojų: J. Brazaitis (studijavęs Bonnoje), 
Pr. Dielininkaitis (Paryžiuje), J. Grinius (Paryžiuje), Z. Ivinskis 

(Muenchene, Berlyne), A. Maceina (Louvaine, Friburge, Strassbur- 
ge, Briuselyje), Ig. Malinauskas-Malėnas (Leipzige, Hamburge), J. 
Pankauskas (Leipzige), A. Salys (Leipzige, Hamburge), A. Vaičiulai- 
tis (Grenoblyje, Paryžiuje) — visi pasauliečiai. Būdinga taip pat, kad 
šis prieauglis, lankydamas ne tiek mūsų tradicinius universitetus, 
kiek dar devynis naujus, žymiai praplėtė mūsų akademinį horizontą 
Vakaruose. Vadinasi, atsiplėšę nuo Azijos kontinento, mes vis stip- 
riau įaugome į lotyniškąjį pasaulį prie Atlanto. 

Kadangi abiejų generacijų reprezentantai atstovavo vadinamie- 
siems dvasios mokslams, jie buvo tikri „professores“, t. y. „išpažin- 
tojai“, nes jiems rūpėjo išauklėti į tiesą orientuotas asmenybes. Tuo 
atsisakydami gaminti režimui klusnių technokratų, jie buvo mūsų va- 
diškumo prisisunkusios valdžios šukuojami prieš plaukus, o vėliau 
okupantų persekiojami. Antai, 1940 m. vasarą visa profesūra buvo 
atleista, ir septyni iš jos buvo kalinami arba tremiami, iš kurių 
Pr. Dovydaitis ir M. Reinys mirė Rusijoje. Kartu su jais žuvo ir 
daugelis buvusių jų studentų, iš kurių — jiems visiems nusilenkti — 
čia minėsime Sibire nukankintą Igną Skrupskelį, Vienos universi- 
teto daktarą, numatytą, į šį straipsnį rašančio įpėdinius. Septyniems 
pavyko pasiekti laisvąjį pasaulį, kur jie ir dabar tęsią savo darbą. 
Nepalaužto jų pasiryžimo vaisius yra 1956 m. Romoje atgaivinta 
Lietuvos Katalikų Mokslo Akademija, kuri nūnai dirba bent dalį to 
darbo, kurio pačioje tėvynėje laikinai nėra galima dirbti. 


Studentija 


Šitas filosofijos skyriaus apibūdinimas būtų nepilnas, jei palik- 
tumėme nuošaliai studentus, kuriuos P. Orintaitė, Humanitarinių 
Mokslų Fakulteto lankytoja, kolegišku smagumu šitaip išstilizavo: 

„Teologai“ — kaip populiariai buvo vadinami to skyriaus klau- 
sytojai — savo elgesiu ir nuotaikomis žymiai skyrėsi nuo humani- 
tarų. Jie buvo vienoda, disciplinuota — gal būt, iš visų fakultetų 
labiausiai išsiskirianti, susicementavusi grupė. Paskaitose visi uoliai 
klausėsi. Gal ir į egzaminus nuosekliau ėjo — maždaug gimnazistiš- 
ku pareigingumu. Ir šiaip jie atrodė beveik perdėtai mokslingi: 
rimtais veidais, pagarbiom eisenom. Ir kalbėdamiesi vengė gaiva- 
liškos ekspresijos. Jų daugumas buvo maždaug tos pačios (ateitinin- 
kiškos) ideologijos. ,„Teologų“ merginos, tokios padorios ir idealiu 
šventumu spinduliuojančios...“ („Ką laumės lėmė“, Chicago 1965). 
Gal dėl to net aštuoni filosofijos skyriaus dėstytojai iš jų pasirinko 
sau žmonas? Bet kodėl jiems nesekti kolegos St. Šalkauskio pavyz- 
džių? 

Šita charakteristika gana taikli, nes mūsų studentai tikrai tu- 
rėjo savo profilį. Jie beveik visi buvo atvykę iš provincijos ir daugu- 
mas jų siekė mokytojo diplomo, kad galėtų prisidėti prie tautos auk- 
lėjimo, krašto kultūrinimo. Šiame kelyje jie savo docentus sutiko 
ne tik auditorijose, bet ir korporacijose (pvz. „Šatrijoje“) ir net pri- 
vačiuose rateliuose, kur ir V. Putinas juos mielai globodavo. Taigi, 
savo pasiryžime formuoti naują lietuvio šviesuolio tipą jiems netrūko 
pavyzdžių: vyrus itin traukė St. Šalkauskis, o mergaites — Marija 
Pečkauskaitė (Šatrijos Ragana). Nors M. Pečkauskaitė ir nebuvo 
fakulteto narė, bet jai, studijavusiai Zūriche pas pedagogą Fr. Foers- 
terį ir dar pasitobulinusiai Friburge, 1928 m. buvo suteiktas garbės 
doktoratas ir ji buvo kviesta įsijungti į filosofijos skyrių. Deja, ji dėl 
savo kuklumo atsisakė. Nenuostabu, kad iš šios jaukios akademinės 
šeimos išaugo gausus būrys mokytojų, literatų, mokslininkų. 

Nors po 1940 m. abu okupantai šį inteligentų kadrą ir įniršdami 
puolė, jis beveik ištisai liko ištikimas savo akademiniams idealams. 
Ir tremtyje kuone visi filosofijos skyriaus absolventai yra savo pa- 
šaukimo aukštumoje. 

Žiūrint dabar atgal į filosofijos skyriaus misiją bei jo nuveiktus 
darbus, norėtųsi šiuos konstatavimus baigti dar vertinančiu žodžiu. 
Bet palikime tą žodį istorijai, kuri didesniu autoritetu gali paliudyti, 
kad filosofijos skyrius į Nepriklausomos Lietuvos mokslo knygą 
yra įrašęs garbingą puslapį. 


ZENONAS IVINSKIS 


ŽIUPSNELIS ATSIMINIMŲ APIE PROF. KAZĮ PAKŠTĄ 


Mano atsiminimai apie K. Pakštą yra keleriopi. Pradžioje jį suti- 
kau kaip savo pirmąjį Lietuvos geografijos dėstytoją Lietuvos Uni- 
versitete Kaune. Po dešimtmečio jau su juo palaikiau ryšius kaip 
jaunesnysis kolega universitete, Teologijos - Filosofijos Fak. filosofi- 
jos skyriaus dekanate, ar „XX Amžiaus“ redakcijos kolektyvo na- 
rių pašnekesyje, ar pas jį patį. Pagaliau vėl, beveik dešimtmečiui 
praėjus, jau nuo 1946 m. prasidėjo laiškais kontaktai, kai mes Vokie- 
tijoje gyvenome stovyklinį gyvenimą. Tų ryšių pabaigai dar reikia 
pridėti pačią viršūnę, kai 1956 m. vėlybą rudenį, jam atvykus į Romą, 
čia dar teko nuolat susitinkant, vaikščiojant į bibliotekas, pašneke- 
siais, drauge praleidžiant ištisus vakarus, dar labiau susibičiuliauti. 

Mano trumpos nuotrupos, apimančios tris dešimtmečius, turi 
tikslą parodyti velionį tokį, koks jis man yra prisistatęs ir man at- 
mintyje palikęs. 


Pakštas — Lietuvos Universiteto dėstytojas 


Tai buvo mano pirmasis semestras universitete 1925 m. rudenį. 
Jau buvom pradėję klausyti paskaitas pas žinomus to laiko Teolo- 
gijos - Filosofijos Fak. dėstytojus, kurių populiariausias ir daugiausia 
sutraukęs klausytojų buvo St. Šalkauskis. Jau ėjo spalio mėnuo, kai 
pasigirdo kalbos, kad greitai atvyksiąs geografijos dėstyti naujas pro- 
fesorius iš JAV, K. Pakštas. Įsirašiau jo dalyką — Lietuvos geogra- 
fiją —į savo studijų knygutę, nes atrodė, kad Lietuvos istorijos stu- 
dijoms galėsiu šalutine šaka pasirinkti geografiją. Iki Teologijos - Fi- 
losofijos Fak. reformos buvo geografijos šaka, kurioje Pabaltijo 
kraštams buvo skirtos 2 savaitinės valandos. 

Jau spalio mėnuo buvo gerokai įpusėjęs, kai pasirodė K. Pakštas. 
Pirmąją paskaitą, atsimenu, pasitikome didokas studentų būrys, ku- 
rių galėjo būti kokia šimtinė. Visiems pradžioje buvo įdomu, kaip 
tas Pakštas atrodė, kaip jis kalbėjo, nes jau buvo žinių, kad jis yra 
geras kalbėtojas. Pirmoji paskaita tai parodė. 

K. Pakštas buvo visai kitoks, negu Šalkauskis. Jis turėjo tik porą 
lapelių, dar atsinešdavo vieną kitą knygą, daug rodydavo žemė- 
lapyje ir vis kalbėjo gyvu žodžiu, nebent kokį skaičių sakydavo į sa- 
vo lapukus pasižiūrėdamas. Turėjo jis daug sąmojaus. Bet tos tikro- 
sios geografijos duomenų jo Lietuvos geografijos paskaitose tebuvo 
labai nedaug. Suprantama, tai buvo pirmasis jo universitetinio darbo 
semestras, o jis pats tebuvo prieš porą metų parašęs Šveicarijos 
Friburge siaurą Lietuvos geografijos temą, būtent apie jos klimatą, 
kuris 1926 m. pasirodė ir lietuviškai. Tikros geografinės medžiagos 
apie Lietuvą tada tebuvo labai nedaug. Vokiškai kaip tik tada (1925) 
buvo išleistas vokiečių geografo Hans Mortenseno pirmas moks- 
linis Lietuvos geografijos veikalas (Litauen. Grundzuege einer Lan- 
deskunde). Pakštui vien dėl vokiečių kalbos silpno mokėjimo jis buvo 
beveik neprieinamas. Mortensenas yra sakęsis, jog jis, apskritai, bu- 
vęs pirmasis vokietis, kuris išvaikščiojęs visą Lietuvą. Todėl jis 
ne tik išaiškino daug morfologinių jos klausimų, bet ir pirmasis davė 
regioninės Lietuvos geografijos tyrinėjimą. K. Pakštas tada, savo 
paskaitose beveik neliesdamas Lietuvos morfologijos, dėstė įvairius 
kitus klausimus, kurie jam buvo „arčiau širdies“. Iš ekonominės 
geografijos jam rūpėjo vadinamoji „kviečių geografija“, antropogeo- 
grafija, žymiai vėliau daug dėmesio parodė Lietuvos istorinei geo- 
grafijai. 

K. Pakštas, įsitraukęs į visuomeninę veiklą, matyti, neturėjo 
laiko susitelkti savo materijoje, gerai paruošti savo paskaitų, nekal- 
bant jau apie paties teksto pasirašymą. Pakštas vis kalbėdavo gyvu 
žodžiu, dažnai improvizuodavo, nuo temos nukrypdavo, imdavo kar- 
totis. Studentas gyvai jaučia dėstytojo stiprumą ir jo silpnas vie- 
tas. Pakšto klausytojų skaičius ėmė nykti, mažėti. Liko tik mažas 
pasiryžusiųjų geografiją studijuoti būrelis, daugiausia mergaitės. Pa- 
sitraukusiųjų tarpe buvau ir aš. Kai po keliolikos metų Kaune vėliau 
uoliausias Pakšto mokinys ir jo asistentas dr. V. Viliamas man kar- 
tą plačiai dėstė apie savo mokytoją, aš turėjau neatsargumo visa 
tai užrašyti į savo dienoraštį. Visa tai būtų buvę užmiršta, jeigu 
Lietuvoje bolševikai — mano nelaimei — kai kurias mano ten pasili- 
kusios dienoraščio dalies ištraukas nebūtų paskelbę spaudoje. Da- 
bar prisimenu, kad Viliamas man kažką kritiško panašiai yra kal- 
bėjęs. 

Kaune K. Pakštas garsėjo įdomiu kalbėtoju, sugebančiu paberti 
įdomių minčių, mokančių — net be sąmoningo noro — išprovokuoti 
aplodismentus, ištisas ovacijas. Tai buvo oratoriaus tipas, bet tik, 
vienai paskaitai. Paruošti paskaitas visam semestrui, ilgiau susitelkti 
į vieną materiją ir ją rūpestingai akademiškai išdėstyti klausytojams 
buvo ne jo būdui. 

Kiek girdėjau, neturėjo jis didelio dėstytojo pasisekimo ir Ry- 
goje. Tas gal ir duoda atsakymą, kodėl jis JAV, 1939 m. pakviestas 
į Californijos univ. vizituojančiu profesorium, paskui perėjo per įvai- 
rias kolegijas, dėstė rusų kalbą kariuomenės kalbų mokykloje, dirbo 
kongreso bibliotekoje ir vėl grįžo į kolegiją, tačiau niekur ilgiau 
nepalikdamas. 


Judrusis K. Pakštas 


Pakštas išgarsėjo keliautoju. Jis 1931 m. vasarą padarė ekskur- 
siją automobiliu aplink Vakarų Europą. Tada jis aplankė dešimtį 
valstybių ir lygino jų kaimų civilizacijos laipsnį. Tų pačių metų va- 
sarą Pakštas su trimis studentų grupėmis buvo matavęs Daugų ežero 
dugno reljefą ir sudaręs batimetrinį žemėlapį. O jau kitais metais 
(1932) vasarą Pakštas važinėjo įvairiose Lietuvos dalyse ir Esti- 
joj, stebėdamas pastarosios šalį ir pajūrių geografinę aplinkumą. 
Vėl kitais metais (1933), K. Pakštas pasikvietė mane jo automobiliu 
aplankyti daugelį Lietuvos istorinių vietų iki pat Žemaitijos gilumos. 
Po žinomųjų didžiųjų jo kelionių (iš Afrikos grįžęs) jis savo bute 
įsirengė visą muziejuką įvairių vertų dėmesio objektų, kuriuos jis 
mielai rodydavo ir aiškindavo savo svečiams. 

Vėliau K. Pakštas pamėgo istorinę geografiją. Rašė jis apie Lie- 
tuvos sienas, parašė apie 100 psl. studiją (su žemėlapiais) „Lithuania 
Minor“ (mimeografuotą). Lietuvos sienų klausimu Pakštas liko dide- 
lis specialistas, pririnko daug medžiagos. Ir vėliau K. Pakštas vis rašė 
Lietuvos istorinės geografijos problemų klausimu. 


ZŽENONAS IVINSKIS 


ATSIMINIMŲ NUOTRUPOS APIE PROF. STASĮ ŠALKAUSKĮ 


Kai 1925 m. rudenį atvažiavau į Kauną ir įstojau į Teologijos - 
Filosofijos Fak. filosofijos skyrių, prof. St. Šalkauskio asmuo ir jo 
vardas buvo apipintas ypatingu akademiniu nimbu. Visi studentai, 
kurie buvo klausę jo paskaitų ir dalyvavę jo vedamose pratybose, 
kalbėdavo apie jį su ypatinga pagarba. Mums, jaunikliams, kurie 
tada — gavę rektoriaus P. Avižonio rankos paspaudimą — įstojome 
nemažas būrys, vis tekdavo nugirsti, jog pradžioje apskritai būsią 
nelengva suprasti tas aukšto ir atbaigto stiliaus paskaitas. 


Tada filosofijos skyriaus paskaitos vykdavo pirmuose universi- 
teto rūmuose. St. Šalkauskio paskaitose auditorija būdavo prikimš- 
ta. Visos sėdimos vietos būdavo užimtos. Kadangi dar ateidavo sve- 
čių ir iš kitų fakultetų, tai dažnai aplink katedrą belikdavo nedi- 
delis laisvas plotas. Į jo paskaitas atvykdavo ir Šalkauskio universite- 
to kolegų. Daug kartų tose paskaitose, kurias aš klausiau, iki pat 
1928 m. prisimenu rimtai nusiteikusį Humanitarinių Mokslų Fakul- 
teto prof. Sezemaną. Sezemanas humanitarams taip pat dėstė filoso- 
finius dalykus. 

Tur būt, visi anų metų Teologijos - Filosofijos Fak. filosofijos sky- 
riaus studentai buvo ateitininkai. Ateidavo į paskaitas ir iš kitų fa- 
kultetų studentų, ypač ateitininkų, kurie norėdavo įsigyti tvirtesnių 
pasaulėžiūrinių žinių. Labiausiai buvo pamėgtos kultūros filosofijos 
paskaitos. 

Ne kartą, prisimenu, dėl daugybės klausytojų paskaitos būdavo 
perkeliamos į minėtų pirmųjų rūmų didžiąją salę. 

Tada Teologijos - Filosofijos Fak. filosofijos skyrius — iš valdžios 
pusės — dar nebuvo „apgulta tvirtovė“ (prof. J. Ereto posakis). Stu- 
dentų buvo keli šimtai. Aš irgi įstojau tuo paties didžiojo antplūdžio 
laiku. Galiu dar paaiškinti, jog savo prašymą, dar 1925 m. liepos 

mėn. būdamas Kaune, buvau padavęs į Humanitarinių Mokslų Fak. 
Prof. Šalkauskio paskaitų klausiusieji studentai ateitininkai (labiau- 
siai P. Mantvydas) per žemaičių ateitininkų konferenciją Skuode 
1925 m. vasarą nukreipė mane į Teologijos - Filosofijos Fak., kur 
aš galėsiąs studijuoti pas prof. Šalkauskį. Iš konferencijos grįžęs į 
Plungę, ir išsiunčiau naują prašymą rektoriui. Iki pat imatrikulia- 
cijos tačiau nežinojau, ar mane perkėlė į tą fakultetą, kur buvo 
Šalkauskis, Dovydaitis ir kiti iš jų raštų žinomi profesoriai. Matyti 
juos gyvus ir čia pat vaikščiojančius teikė ypatingo įdomumo. 

Nors prof. Šalkauskis savo visiems filosofijos skyriaus studentams 
privalomus kursus kartodavo paprastai kas dveji metai, tačiau klausy- 
tojų vis rinkdavosi labai daug. Vis ateidavo, kaip minėta, svečių iš 
kitų fakultetų. Tada buvo Šalkauskio populiariausieji metai! Klau- 
sydavo vėl jo paskaitų iš naujo ir nevienas tų, kurie jau buvo anks- 
čiau išklausę ar net egzaminus išlaikę. Atsimenu, taip darė mano 
senas bičiulis filosofas Pr. Mantvydas, buvęs „Židinio“ redaktorius 
(1941 m. birželio mėn. deportuotas). Tik vėliau jau iš paties Šalkaus- 
kio sužinojau ir paslaptį, kodėl į jo paskaitas ateidavo vyresnieji 
studentai, jau ankstesniuose semestruose tuos pačius dalykus klausę. 
Prof. Šalkauskis savo antru ar trečiu kartu skaitomą kursą vėl iš 
naujo perdirbdavo. Kiekviena jo paskaita būdavo nuo A iki Z jo 
paties parašyta mašinėle. Semestro pabaigoje jis turėdavo didelį pun- 
dą nepaprastai tvarkingai viena po kitos sudėliotų paskaitų manusk- 
riptų. Kai prie tų pačių paskaitų St. Šalkauskiui reikėdavo po poros 
metų sugrįžti, jis anas paskaitas perdirbdavo, vėl viską iš naujo ra- 
šydavo mašinėle ir nebekartodavo to paties. Tuo studentai nesunkiai 
įsitikino. Iš jo ne kartą esu girdėjęs apie paskaitų perdirbinėjimą 
jau po 1933 m., kai iš jo gaudavau rūpestingų patarimų, jau pra- 
dėjęs savo universitetinį darbą, kaip reikia paskaitas ruošti. 

Mano studijų metai (1925-1929) visokeriopų atžvilgiu buvo 
Teologijos - Filosofijos Fak. filosofijos skyriaus klestėjimo laikai. Kas 
rudenį vis stodavo didoki būriai (iki 120-150) naujų studentų, 
kurių daugumas buvo gimnazijų ateitininkai. Prof. Šalkauskio peda- 
goginius kursus klausydavo didelė dalis tų Matematikos - Gamtos 
Fak. studentų, kurie ruošdavosi į gimnazijų mokytojus ir cenzui įgy- 
ti turėjo būti išėję pedagoginius dalykus. 

Kai aš atvykau į universitetą, prof. Šalkauskio populiarumas 
jau buvo plačiai pasklidęs. Jeigu kai kurių fakulteto dėstytojų pa- 
skaitose po kelių savaičių buvo viskas „aišku“, jeigu jų paskaitose 
ne sykį pasikartodavo tie patys posakiai, pokštai ir formulavimai, 
ir jeigu per pačias paskaitas dažnai nebūdavo per daug ko užsira- 
šinėti, tai per Šalkauskio paskaitas vis reikėdavo stieptis ir stieptis. 

Vis dar būdavo dalykų (net 4-5 semestre), kuriuos dar reikėdavo 
atsidėjus sekti, net atidėti vėlesniam laikui juos perprasti. Ne, dės- 
tytojas nenusileido iki pirmo semestro studento lygmens, bet klausy- 
tojai vis turėjo bandyti „laužti tai“, ko jų protas iki to dar nebuvo 
pajėgęs. 

Kaip sakyta, viską prof. Salkauskis skaitė iš rašto. Ateidavo jis 
į auditoriją be jokio portfelio, ir savo išbaigtos paskaitos 10 -12 ma- 
šinraščio puslapių ištraukdavo iš švarko kišenės. Nė vieno sakinio 
naujai jis neįterpdavo, nieko plačiau neaiškindavo. Viskas, ką jis tu- 
rėdavo studentui klausytojui auditorijoje pasakyti, buvo „ant rašto“. 

Šalkauskio stilius buvo sunkus ir sausas. Užaugęs mieste ir ne- 
turėjęs gyvo ryšio su liaudies šnekamąja kalba, jis negalėjo savo sa- 
kinių pavaizduoti tokiomis stilistinėmis puošmenomis, kurias dabar 
mėgsta kai kurie ilgamečiai Šalkauskio mokiniai (A. Maceina, S. Su- 
žiedėlis ir kt.). 

Pati lietuvių kalba prof. Šalkauskio buvo išmokta kalba. Jis ja 
puikiai mokėjo verstis, nepaprastai rūpinosi geros kalbos kultūra 
ir dėl jos sielojosi, net pabardavo kitus, tačiau vis buvo jaučiama, 
kad jis, dar mažas būdamas, yra ir kitomis kalbomis savo mintis 
reiškęs, net tomis kalbomis (pvz. lenkų) daugiau turėjęs progos kal- 
bėti. Šiaip jau prof. Šalkauskio kalba buvo taisyklinga, išdailinta. 
Nevengdavo jis tačiau ilgų ir komplikuotų sakinių. 

Filosofiniai bei pedagoginiai raštai, kurių prof. Šalkauskis savo 
paskaitoms daug panaudodavo, buvo juk tada taip pat beveik iš- 
imtinai rašyti anomis svetimomis kalbomis, kurios prof. St. Šalkaus- 
kiui buvo prieinamos (prancūzų, vokiečių, lenkų, rusų). 

Šitoje vietoje reikia pridėti, jog prof. Šalkauskiui iš pat pradžių 
teko ir labai sunkus uždavinys — kurti lietuvių kalba filosofinę ter- 
minologiją. Metų metus jis dirbo toje srityje ir per Lietuvių Kal- 
bos Draugijos posėdžius (drauge su A. Saliu, Pr. Skardžium ir kt. 
kalbininkais) aptarė ir oficialiai nustatė lietuvių filosofinę termino- 
logiją bei terminiją, kurią jis paskelbė „Logose“ (1937). Įvairiausioms 
filosofinėms sąvokoms turėjo rasti lietuviškų atitikmenų, turėjo kur- 
ti naujadarų. O tai buvo sunkus uždavinys. 

Tuo tik aš noriu paaiškinti anas priežastis, kodėl St. Šalkauskio 
paskaitos, kurios pateikdavo tiksliai formuluotus teigimus ir pasi- 
žymėjo dideliu moksliniu gilumu, buvo akademiškai sausos ir sunkios. 

Kai prof. Šalkauskis atsisėsdavo į katedrą ir ant pulpito pasidė- 
davo savo tekstą, auditorija klausydavosi nutilusi ir ištempusi ausis. 
Nors jo balsas nebuvo stiprus, bet jis buvo skvarbus. Jis prasiskverb- 
davo iki pat paskutinių didelės auditorijos suolų. Visiems rūpėdavo 

paskaitas užsirašinėti. Pasižymėti nebuvo per daug sunku, nes ap- 
tartis, svarbesnius formulavimus profesorius dar lėčiau paskaityda- 
vo, nors ir šiaip jau jis neskubėdams skaitė. 

Jaunam studentui prof. Šalkauskis užimponuodavo ne tik turi- 
ningomis ir atbaigtomis paskaitomis. Pati jo visada iškultyvuota iš- 
vaizda (su jo apkirptais ūseliais ir nusmailinta barzdele!), lygiai kaip 
ir jo laikysena, kalbėjimo tonas, studento traktavimas, įkvėpdavo 
jam didelės pagarbos ir meilės. 

Šalkauskis buvo tikras pedagogas. Per paskaitas jis berdavo ži- 
nias, 0 po paskaitų jis palaikydavo su klausytojais asmeninį kontak- 
tą, ir tuo būdu dar turėdavo progos truputį daugiau negu iš kated- 
ros atskleisti savo didžią asmenybę. 

Atsimenu, koks man buvo džiaugsmas, kai aš po vienos St. Šal- 
kauskio paskaitos — tai buvo dar 1925 m. lapkričio mėn. —su juo 
pasikalbėjau. 

Aš jo nedrąsiai paklausiau, ar Kalėdoms — po rudens semestro 
paskaitų — galėčiau drįsti pas jį ateiti į „pakalbinimus“ įskaitai 
gauti. Rezultatas mano dviejų pasikalbėjimų su prof. Šalkauskiu po 
jo paskaitų buvo tas, jog 1925 m. Kalėdoms laimingas važiavau namo, 
atlikęs iš jo kultūros filosofijos kolokviumą ir gavęs įskaitą. Jo ką 
tik pasirodžiusi knyga „Kultūros filosofijos metmens“, žinoma, pa- 
lengvino susigaudyti uoliai surašytuose to kurso užrašuose. Daugelis 
mūsų braukėme tos naujai įsigytos knygos beveik kiekvieną saki- 
nį, mokėmės atmintinai aptartis, skaitėme tada Šalkauskio „Met- 
menis“, lyg kokią šventą knygą. 

Nors praėjo jau daugiau kaip keturi dešimtmečiai, bet aš dar 
savyje jaučiu ir šiandien tas nuotaikas, kuriomis sutikdavome prof. 
Šalkauskį, kai jis sėsdavo auditorijoje į savo katedrą, kai iš jo kokį 
asmeniškai žodelį nugirsdavome. Dar gyvai prisimenu visa tai, nors 
nepajėgiu tą savo nusiteikimą raštu tinkamai perduoti. Šalkauskis 
mums buvo tada tokia pusiau nežemiška būtybė, nusižiūrėtinas 
idealas. 

Prof. Šalkauskis norėjo ne vien tik universitetines pareigas at- 
likti, savo paskaitas. atskaitydamas, bet jam rūpėjo akademinį jau- 
nimą auklėti, jį brandinti, uždegti studijoms bei mokslui. Apie pa- 
čias studijas, net į studijų knygutę užsirašytinų valandų skaičius 
ir t. t. jis nevengdavo duoti praktiškų patarimų. 

Ne vienas mūsų, atėjęs į universitetą anuose jaunystės metuo- 
se, kada viskas buvo įdomu, kada mokslinė „godulystė“ versdavo į 
studijų knygutę užsirašyti iki 36-45 savaitinių valandų, norėjome 
pirmame - antrame semestre išklausyti viską, kas buvo iš studijoms 
pasirinktų dalykų skaitoma. 

Tokiais atvejais prof. St. Šalkauskio daug kartų vis primintas 
patarimas buvo labai vietoje ir jis vis įspėdavo ir patardavo, kad 
jeigu kas nors nori rimtai ir atsidėjęs studijuoti, neturi užsirašyti 
daugiau kaip 18 savaitinių valandų. Jis aiškindavo: neužtenka vien 
po auditorijas bėgioti paskaitų klausyti, reikia būtinai kasdien iš 
klausomų paskaitų srities skaityti. Prof. Šalkauskis nuolat ragindavo 
tuojau išmokti bent vieną svetimą kalbą, kad būtų galima laisvai 
naudotis literatūra, kurios mano studijų metais lietuviškai, galima 
sakyti, dar visai nebuvo. 

Prof. Šalkauskis visa savo siela ir tyru — jam charakteringu — 
nuoširdumu norėjo padėti pradedantiems studijuoti. Radęs kokį klau- 
simą raštu prieš savo pratybas ar paskaitas ant katedros pulpito, 
jis atsidėjęs atsakydavo. 1925 m. rudenį jis ragindavo jam raštu pa- 
teikti klausimų, padedant juos ant katedros. 

Teikė jis patarimų ir privačiai. Tie klausimai dažniausiai lietė 
studijuojamus dalykus, vienos pagrindinės šakos ir dviejų resp. 
trijų šalutinių šakų pasirinkimą. Kas norėjo vėliau pasirinkti moky- 
tojo profesiją, turėjo viena iš šalutinių šakų studijuoti pedagogi- 
kos bei psichologijos šaką. 

Su didele kantrybe Šalkauskis nuolat aiškindavo 1925 - 1928 m., 
kaip šakas rinktis, kokius dalykus studijuoti pirma. Tik nuo 1938 m. 
Teologijos - Filosofijos Fak. filosofijos skyriuje buvo įsakmiai pažy- 
mėta, ką pirmiausia studentai turi išklausyti per pirmuosius dvejus 
metus. 

Teologijos - Filosofijos Fakultetas buvo tada vienintelis, kuriame 
buvo skaitoma „bendroji mokslinio darbo metodika“. Ją skaitė, ži- 
noma, St. Šalkauskis. Per šias paskaitas Šalkauskis jaunam studentui 
ir norėjo padėti, jį išmokyti studijuoti ir moksliškai dirbti. Kai prof. 
Šalkauskio „Bendrosios mokslinio darbo metodikos“ kursas, atspau- 
das iš „Židinio“, buvo atskirai išleistas, per paskaitas bendrų teori- 
nių nurodymų davimas susiaurėjo iki minimumo. Šito jo kurso atei- 
davo klausyti ir kitų fakultetų studentų. Šalkauskiui rūpėjo duoti 
studentui gerą metodą, išmokyti jį moksliškai galvoti, pripratinti 
mokslinį darbą dirbti, nurodyti kelią, kaip jau savarankiškai galima 
pačiam studijuoti. 

Prof. Šalkauskis nekartą studentams minėdavo, jog tikras švie- 
suolis inteligentas turįs įsigyti platų bendrą išsilavinimą ir gilų savo 
specialybės pažinimą. Tam reikalui jis vis primindavo geros lektūros 
klausimą. 

S. Šalkauskis buvo mylimas ne vien dėl jo paskaitų. Tai buvo — 
šalia jo mokslinio autoritetingumo — pati jo asmenybė. Jis buvo gero 
išauklėjimo bei išsiauklėjimo ir reto mandagumo žmogus. Užteko su 

juo trumpai pasikalbėti, ir jautei, kaip iš jo skleidėsi kilni šilima! 
Studentui jis buvo draugiškas, prieinamas, demokratiškas. Asme- 
niškame pokalbyje su kiekvienu jis tuojau, ranką paduodamas, pa- 
sisveikindavo, ir niekada neužmiršdavo ištiesti rankos atsisveikin- 
damas. Apskritai, visa prof. Šalkauskio laikysena buvo subtiliai kul- 
tyvuota, išlaikyta. Savo išorinės politūros atžvilgiu jis buvo mūsų 
gerbiamo prof. P. Dovydaičio antitezė. Visi Šalkauskio judesiai, jo 
laikysena, jo kalbėjimo tonas ir visa kita buvo nudailinta bei nu- 
blizginta iki pedantiškumo, jau nekalbant apie inteligentui privalo- 
mą korektiškumą. 

Bet visi tie kultyvuoti judesiai, nepaprastas mandagumas kitų 
atžvilgiu per pokalbius, posėdžius, diskusijas nebuvo kas nors dirb- 
tinai įsigyta. Viskas prof. Šalkauskio asmenyje plaukė iš gilios vi- 
dinės kultūros. Jo dvasia stipriai valdė jo liesą ir silpną kūną. 

Studentams jis buvo tada kažkoks gyvas moralinis bei dvasinis 
autoritetas. 

Viską, ką Šalkauskis tada skaitė, atrodė originalu, įdomu. Net 
iš sausiausios mokslo logikos, kurios du semestru klausiau, prof. Šal- 
kauskis padarė atbaigtą, gerai paruoštą kursą. Prof. Šalkauskis nie- 
kada nenorėjo pasiimti daug paskaitų. Jis paprastai turėdavo tik mi- 
nimumą 4-5 val. (vargu kada 6 val.) per savaitę. 

Su prof. Šalkauskiu suėjau — kaip studentas —į artimesnį kon- 
taktą, kai 1927 m. pavasarį dalyvavau jo vedamose pedagogikos pra- 
tybose. 

Įdomiai prof. Šalkauskis vadovavo savo pedagogikos pratyboms. 
Jeigu dėl jauno studento referato kiti jo kolegos pasirodydavo „hi- 
perkritiški“. smarkiai pešiodavo, tai Šalkauskis savo galutiname žo- 
dyje visada pradžioje — labai subtiliai ir įdomiai išsireikšdamas — 
iškeldavo gerąsias referato ypatybes. Teigiamybės būdavo vis pa- 
tempiamos, specialiai nurodomos. Dėl perdėtų, neužtarnautų, o kar- 
tais ir teisingų kritikų, tik šiurkštokai išdėstytų, Šalkauskis referentą 
užstodavo. Jo kritika ir pastabos būdavo antroji jo gražios kalbos 
dalis. Jis išdėstydavo visas darbo silpnąsias puses ir jo trūkumus! 
Bet buvo tikras meistras tai pasakyti tokiais akademiniais posa- 
kiais ir įvilkti į tokius švelnius formulavimus, kad jo visas pastabas 
studentas referentas priimdavo kaip labai autoritetingą pamokymą. 
Po jam įprastinės (begalinės) schemos (tezė, antitezė) eidavo Šal- 
kauskinė sintezė, kur „galutinoje sąskaitoje“ vargu kuris seminaro 
dalyvis jausdavosi „pražuvęs“, nes Šalkauskis pedagogiškai vis įkvėp- 
davo drąsos. 

Prof. Šalkauskis labai gyvai domėjosi viskuo, kas dėjosi aplink. 
Jam visai nerūpėjo apkalbos, smulkios asmeninės žinutės, bet jam 

buvo svarbu sekti bendrąsias visuomeninio gyvenimo tendencijas, 
analizuoti reiškinius ir daryti savo sintezę. 

Visuomeniams klausimams Šalkauskis skyrė daug dėmesio dar 
ir dėl to, kad jam, akademikui, tie klausimai ir akademiškai rūpė- 
jo. Pvz. 1927 m. pavasario semestre jis skaitė visuomeninį auklėji- 
mą, kaip atskirą epizodinį pedagogikos kursą. Kaip ir „Bendrąją moks- 
linio darbo metodiką“, visuomeninį auklėjimą spausdinęs straipsniu 
„Židinyje“, jis susilaukė, šalia „Lietuvių tautos ugdymo“ ir „Ateiti- 
ninkų ideologijos“, ketvirtojo atspaudo. 

Prof. Šalkauskis turėjo savo aiškią nuomonę daugeliu klausimų. 
Negailestingai kietas jis buvo tautininkų autoritetiniam režimui, ku- 
ris buvo priveisęs tiek daug pataikūnų, karjeristų. 

Klaidinga būtų manyti, kad prof. Šalkauskis buvo tik užsidaręs 
kabinetinis mokslininkas, kuris būtų abejingas aplinkai ir įvykiams. 
Šalkauskis akademiko įžvalgumu sekė gyvenimą ir jo reiškinius. 
Jis turėjo savo aiškią nuomonę apie asmenis, apie įvairius pareigū- 
nus, apie partijas. Santūriu žodžiu, bet iš esmės stipriai, per pokal- 
bius nupliekdavo jis tautininkų vadinamos „konsolidacijos“ politiką, 
jų klaidingai suprastos „vienybės“ vingius, arivizmą ir t. t. Bet ir 
katalikų grupei, jų vadams, kunigams apie „Rotušės aikštę“, jis taip 
pat turėjo savo žodį. O tas žodis nekartą buvo kartaus ir iš jo 
jautrios širdies einančio nusivylimo padiktuotas. 

Prof. Šalkauskis jautriai imdavo į širdį kiekvieną iš katalikų pu- 
sės einantį tiesos žalojimą ir kiekvieną prasilenkimą su elemen- 
taria krikščionių morale. Šioje vietoje noriu pažymėti, jog jis visai 
nepritarė 1926 m. gruodžio 17 dienos perversmui. 


STEPONAS KAIRYS 


IŠ MANO ATSIMINIMŲ 


Dar kartą keičiu savo darbo sritį — einu profesoriauti 


Dirbdamas Kauno savivaldybėje, dalyvaudamas seimo posėdžiuo- 
se ir spaudoje, buvau darbu pakankamai apkrautas. Kas mane 1923 m. 
paskatino imtis darbo dar ir universitete? Mane džiugino pats Lie- 
tuvos Universiteto kūrimosi faktas. Supratau, kad mūsų naujai atsi- 
kuriančioje valstybėje jos sanitariniam sutvarkymui yra padaryta 
tik kukli pradžia. Ateityje mus laukia sunkiai aprėpiami dirvonai, 

reikalingi paruoštų specialistų darbininkų, kurių beveik neturime. 
Ir kai buvau ir aš prisimintas, šitoje srityje jau turėjau patyrimo. 
Man neleido atsisakyti pareigos jausmas savajam kraštui. Norėjau 
įmanomai padėti ir mūsų jaunimui, nes jutau, kad galėsiu. Žinojau, 
kad turiu gal ir neblogą patyrimą pačiam darbe, bet teorinio pasi- 
ruošimo sanitarinės technikos srityje — jokio. Dalyką dėstant, nuo 
to reikėjo pradėti. Iš kur imti literatūrą? Pradžioje fakulteto biblio- 
tekoje teradau prof. Čechavičiaus daugiau kaip kuklią straipsnio 
pavidalu brošiurą apie kanalizaciją ir vandentiekius. Susipažinęs su 
literatūra vokiečių kalba, radau ten porą tomų enciklopedinio po- 
būdžio leidinių. Susipažinau su Weyraucho kapitaliniu veikalu apie 
vandentiekius. Pradėjau sekti dr. Imhofo „Taschenbuchą“, vėliau 
gavau porą veikalų apie kanalizaciją rusų kalba. Dar ir Prinlo 
„Hidrologiją“. Užguliau tą literatūrą pasisavinti ir rūpestingai ruo- 
šiaus kiekvienai paskaitai. Turėjau dėkingą auditoriją, pastovią ir 
norėjusią dirbti, kuri išsižiojusi gaudė tai, ką jai pasakojau, ir užsi- 
rašinėjo. Retkarčiais paskaitas papildydavau ekskursijomis į miestą 
susipažinti su pačiais darbais. Protarpiais buvo duodami uždavi- 
niai suprojektuoti kuriam nors sanitariniam kanalui. Santykiai su 
mano klausytojais visą laiką buvo tikrai draugiški, pažymėti darbin- 
gumu. 

Kartu su visais turėjau pergyventi ir mūsų universitetą ištiku- 
sius sukrėtimus — Sovietų Rusijos ir hitlerinės Vokietijos okupaciją. 
Turiu pasakyti, kad nei vienas okupantų nemokėjo, gal ir neturėjo 
laiko palikti mūsų universiteto gyvenime kiek ryškesnių žymių. 

Įkyresnį ir įžūlesnį atsiminimą paliko sovietinė okupacija, kai 
okupantas bandė daryti įtakos ir vidiniam universiteto gyvenimui. 

Buvo įvestos visai profesūrai privalomos klausyti „politruko“ pa- 
skaitos apie marksizmą-leninizmą. Profesūra turėjo profesiniu pa- 
grindu organizuotis ir profesiniu pagrindu veikti, taip pat kitam 
„politrukui“ žvairiai prižiūrint ir vadovaujant. Kai politrukas buvo 
mums pasiūlęs suruošti kažkokias „soclenktynes“, atsimenu, buvau 
pasiūlęs nuvalyti universiteto didžiųjų rūmų langus. Politrukas bu- 
vo siūlęs viešais profesūros ir studentų pasireiškimais pažymėti 
svarbesnius įvykius universiteto gyvenime. Toks reikalavimas buvo 
duotas ir man. Turiu čia dar pasakyti, kad okupacija ir mane kiek 
palietė. Prieš pat okupaciją fakulteto tarybos buvau išrinktas Techni- 
kos Fakulteto dekanu. Politinio takto sumetimais gal ir okupanto 
nurodymu, buvau rastas „trefnu“, ir mane pakeitė prof. S. Kolupaila. 

Per Sovietų Rusijos okupacinį laikotarpį teko du kartus kal- 
bėti į studentus. Pirmą kartą Stalino konstitucijos tema studentams 
diplomantams po to, kai ten didžiuosiuose rūmuose įvyko diplominių 

projektų gynimas. Ir dabar atsimenu jaunimo į mane įsmeigtas akis. 
Laukė išgirsti iš manęs gyvą, gaivinantį žodį, nurodymą, kaip jie 
turėtų laikytis. Ką jiems galėjau pasakyti, politrukui stovint užpa- 
kalyje? Pasakiau kompromisiškai: Stalino konstitucija, girdi, leidžia 
mums dirbti mūsų krašto gerovei; jaunime, pasistenk ta galimybe 
kuo geriausiai pasinaudoti. Mačiau jaunimo veiduose aiškų nusivy- 
limą — laukė iš manęs kitokio žodžio. Antrą kartą teko kalbėti Fizi- 
kos - Chemijos Instituto didžioje auditorijoje Linksmadvaryje studen- 
tų pilnutėlei auditorijai, kur dalyvavo visų fakultetų jaunimas. Pa- 
sirinkau tam momentui aktualią temą ir kalbėjau, kad pasaulinis ka- 
ras yra neišvengiamas ir jo turime laukti. Man visai nelauktai mano 
ši kalba buvo auditorijos palydėta gana karštais plojimais. 

Vokiečių okupaciją sutikome lengviau atsikvėpdami. Buvo tikė- 
tasi, kad bent pradžioje naujas okupantas leis mums laisviau tvarky- 
tis, taip pat ir universiteto reikaluose. Gal ir neapsirikome. Fakulte- 
to iniciatyva buvau grąžintas į dekano pareigas ir jas ėjau nuo 1941 
iki 1942 XI 1 d. Bent iš karto nejutome, kad okupantas kištųsi į fakul- 
teto ar universiteto darbą. Paspaudimą pajutome 1943 m. pavasarė- 
jant, kai iš universiteto senato buvo pareikalauta, kad mūsų studen- 
tai aktyviau įsijungtų į „Arbeitsfrontą“. Senato nariai tam pasiprie- 
šino, buvo areštuoti ir pasodinti į Kauno kalėjimą. Gavome didelę 
švariai išplautą kamerą. Pradžiai valgyti gavome bene iš kalėjimo 
katilo — kaip visi. Vakare mums buvo leista pasivaikščioti kieme, 
ir tuomet jau užsimezgė mūsų pirmasis kontaktas su pasauliu. Ne- 
trukus į mūsų kamerą pradėjo gausiai plaukti sumuštiniai bei kitas 
valgis. Pasijutome valgiu sočiai aprūpinti. Laiką leidome gyvai kal- 
bėdamiesi. Bet jau rytojaus dieną iš kalėjimo buvome nuvesti pas 
gestapo generolą Jaegerį. Išklausę generolo tėvišką pamokymą, kad 
būtume klusnūs vyriausybės paliepimams, visi suimtieji profesoriai 
buvo paleisti į laisvę. 

Iš savo pusės stengiausi galimai tvarkingiau baigti mokslo metus. 
Tam susirūpinimui buvo pagrindo. Jau dalyvavau Vlike. Nežiūrint 
tariamo gestapo žioplumo, nebuvo jokios garantijos, kad ir aš ne- 
pateksiu į jo nagus. Ir tikrai, gegužės mėnesį prasidėjo Vliko narių 
areštai. Turėjau saugotis. Mano paskaitos visą laiką ėjo Technologi- 
jos Instituto rūmuose. Paskutines paskaitas perkėliau į miestą, į Medi- 
cinos Instituto didžiąją auditoriją. Ten įvyko ir mano paskutinė van- 
dentiekio kurso paskaita. Paskaitą baigęs ir lyg atsisveikindamas su 
savo klausytojais, jiems priminiau, kad jei kuris jų norėtų laikyti 
baigiamuosius egzaminus, pasistengsiu visuomet jiems rasti laiko. 
To pasižadėjimo jau nebegalėjau tesėti. Gegužės mėnesį mane pra- 
dėjo gestapas gaudyti. Turėjau slapstytis. Kiek vėliau, Vliko jau 

naujos sudėties pavedamas, turėjau per jūrą vykti į Švediją ir ten 
organizuoti kovą dėl Lietuvos laisvinimo. Žvejų laiveliu išvykau per 
jūrą į Švediją. Jūroje buvau vokiečių laivo suimtas ir nugabentas 
į Liepoją. Ten išbuvau kalėjime porą mėnesių. Iš kalėjimo buvau 
evakuotas į Vokietiją, ir ten emigracijoje teko vėl įsijungti į Vliko 
veiklą. 

Dėstydamas universitete, esu paruošęs savo kanalizacijos paskai- 
tų santrauką ir, fakultetui padedant, išspausdinau 1939 m. tą vei- 
kalą „Miesto kanalizacija“ — atskira knyga. 

Kiek atspėdamas, pradėjau ruošti studentams vadovėlį ir iš ma- 
no jiems skaityto dalyko apie vandentiekio įrengimus. Su tuo darbu 
buvau gerokai pasistumėjęs pirmyn, bet, man palikus Lietuvą, dar 
nevisai baigtas rankraštis pasiliko Kaune. 

Dabar visuomet su dideliu malonumu atsimenu savo darbą fa- 
kultete ir savo santykius su profesūra, kurie mano atveju visuo- 
mes buvo labai draugiški. Progą suradęs, fakultetas neužmiršo mano 
nuopelnų Kauno miestui aprūpinant sanitariniais įrengimais — kana- 
lizacija ir vandentiekiu —ir už tai mane pagerbė 1940 m. suteikda- 
mas man daktaro titulą. 


GEORGES MATORĖ 


ATSIMINIMAI IŠ MANO UNIVERSITETINIO 
GYVENIMO LIETUVOJE 


Ne be susijaudinimo aš čia atgaivinu atsiminimus, kurie, nors 
jau tolimi, užima garbingą vietą mano mintyse. Ypatingi ryšiai 
sieja mane su Lietuva. Šitie ryšiai nenutrūko ir mirus mano bran- 
giausiam asmeniui; keista, bet aš juos jaučiu vis labiau ir labiau at- 
gyjančius, tik metams slenkant atsirado reikalas tikrinti kai kurių 
išlikusių atmintyje faktų tikslumą, kai kurių ryšių tvirtumą, pagrin- 
dą minčių ir jausmų, gimusių toje šalyje, kurią aš laikau savo antrąja 
tėvyne. 

Dėl! atsitiktinumo ar dėl vieno prancūzų užsienio reikalų minis- 
terijos valdininko užuogaidos aš buvau paskirtas lektorium Klai- 
pėdoje. Nebuvo jokio pagrindo siųsti žmogų, mokantį arabų kalbą, 
į baltų kraštą pedagogo pareigoms. Tarnyba Bagdade, kuri man bu- 
vo siūloma 1938 m., dėl politinių sumetimų buvo panaikinta, tad 

buvau paprašytas vykti į Lietuvą, apie kurią nieko nežinojau. Su- 
tikau. 

Prisimenu, kai vieną miglotą 1938 m. spalio mėnesio dieną iš- 
lipau iš traukinio Klaipėdos stotyje. Iš vieno kalbinio veikalo buvau 
išmokęs keletą žodžių lietuviškai: iš tikrųjų tai buvo šnekta, kurios 
niekas nesuprato. Tad aš vokiškai kreipiausi į šoferį, kuris mane nu- 
vežė į Prekybos Institutą. Kadangi rektoriaus E. Galvanausko nebu- 
vo, sekretorė patarė man laikinai apsistoti Viktorijos viešbutyje, 
kur aš gyvenau tol, kol gavau kambarį. Iš pradžių įsikūriau Montės 
gatvėje pas izraelitus, kurie kalbėjo tik vokiškai, paskui pas lietu- 
vius, gyvenusius pamiškėje, kur aš susipažinau su ta, kuri vėliau 
tapo mano žmona. | 


Man buvo pavesta dėstyti prancūzų kalbą ir literatūrą dviejose 
įstaigose Klaipėdoje: Prekybos Institute ir Pedagoginiame Institute. 
Darbą pradėjau tuoj kitą dieną po savo atvykimo. Jis buvo malonus 
ir gerai atlyginamas. Aš su malonumu prisimenu užmegztus san- 
tykius Klaipėdoje ir kitur su mano kolegomis lietuviais, kurie mane 
priėmė jaudinančių svetingumu; aš ypatingai prisimenu psichologą 
A. Liaugminą, kuris tapo mano draugu, ir paišybos dėstytoją B. 
Muriną, su kuriuo taip pat palaikiau puikius santykius. Taip pat 
abiejų institutų direktoriai mane priėmė su didžiausiu palankumu. 
Dažnai viešėdavau pas rektorių E. Galvanauską, kuris mirė 1967 m. 
ir kurio žmona buvo prancūzė. Didelis Galvanausko išsilavinimas 
man iš karto užimponavo, ir aš visad su nepaprastu susidomėjimu 
klausiausi jo pasakojimų apie politinius įvykius, kuriuose jis pats 
dalyvavo ar buvo jų liudytoju. Man dar vis atrodo, kad aš ėsu jo 
didžiuliame salione Montės gatvėje, kur jis gyveno, ir girdžiu iš jo 
lūpų pasakojimą apie prieš jo gyvybę atentatą, kurio metu jis vos iš- 
liko nenukentėjęs. Mano santykiai su Pedagoginio Instituto direkto- 
rium M. Mačerniu buvo ne taip artimi, bet nemažiau nuoširdūs. Ma- 
černis labai mėgo kalbėti apie politiką; už tai jis brangiai sumokėjo, 
nes Sovietų Rusijos okupacijos pradžioje buvo suimtas ir ištremtas 
į Sibirą. 

Mokslas abiejuose institutuose ėjo normaliai, nepaisant „hitler- 
jugendo“ agitacijos mieste. Naciai vis įžūliau elgėsi Klaipėdoje, o 
tylėjimas Vakarų demokratijų, pasitikėjusių po Muencheno pakto 
gera Hitlerio valia, juos drąsino. Pagaliau įvyko tai, kas galima bu- 
vo nujausti: po Hitlerio ultimatimumo, įteikto Lietuvos vyriausy- 
bei, Vokietijos naciai užėmė Klaipėdos teritoriją. 

Su širdgėla uždariau duris lietuvių - prancūzų draugijos, kurią 
buvau įkūręs vokiečių kariuomenės įžengimo išvakarėse, ir su dviem 

dideliais lagaminais rankose palikau Klaipėdą. Perpildytame trauki- 
nyje atvykau į Kauną, kur keletą dienų laukiau naujo paskyrimo. 

Lietuviai šaltai reagavo į įvykius, kuriuos jie buvo numatę. 
Profesoriai, palikę Klaipėdą, buvo skubiai paskirti į įvairias įstaigas 
Vilniuje, Kaune ir provincijoje. Mano nelaimei institutai, kuriuose 
aš dėsčiau, įsikūrė dviejuose skirtinguose miestuose: Prekybos Insti- 
tutas pradėjo darbą Šiauliuose, o Pedagoginis Institutas buvo per- 
keltas į Panevėžį. Aš nutariau apsistoti Šiauliuose ir, trumpai pa- 
buvęs menkų patogumų viešbuty, pasisamdžiau jaukų kambarį vie- 
noje labai simpatingoje šeimoje, kurios galva buvo „Maisto“ sąskai- 
tininkas. Kiekvieną savaitę dvi dienas praleisdavau Panevėžy ir 
kas šeštadienį vykdavau į Kauną, kur turėjau daug draugų. Niekad 
nemėgau Šiaulių, kurie, mano galva, yra labai negražus miestas. 

Klaipėdoje buvau susipažinęs su A. Venclova, kuris iš karto mane 
ėmė traktuoti kaip bičiulį. Juodu su Liaugminu daug padėjo man 
studijuojant lietuvių kalbą, kurią pradėjau mokytis tuoj atvykęs į 
Lietuvą. Kieto darbo ir puikios atminties dėka per keletą mėnesių 
išmokau pusėtinai skaityti ir kalbėti ta kalba, kuri ne be pagrindo 
laikoma sunkiąja. Kai tik atvykau į Šiaulius, „Lietuvos Žinios“ man 
pasiūlė rašinėti joms laiks nuo laiko straipsnius apie prancūzų kul- 
tūrą. Su džiaugsmu, kuris man dabar atrodo vaikiškas (betgi tuo lai- 
ku buvau jaunas), skaičiau savo straipsnį, pirmą kartą išspausdintą 
ir tai ta kalba, kuri dar neseniai man buvo visai svetima. 

Tuo tarpu Hitlerio grasinimai darėsi vis grėsmingesni, po Klai- 
pėdos buvo užimta Čekoslovakija; sovietai įkūrė savo bazes Lie- 
tuvoje; karas atrodė neišvengiamas. 

Atostogas 1939 m. praleidau Prancūzijoje, ir, būdamas Eze, netoli 
Nicos, sužinojau apie visuotinės mobilizacijos paskelbimą Prancū- 
zijoje. Karinės įstaigos man griežtai įsakė grįžti į Lietuvą konilikto 
atveju. Nedelsdamas pravažiavau Vokietiją ne be baimės būti su- 
imtas, betgi be sunkumų atvykau į Kauną. Prancūzijos atstovas Lie- 
tuvai ministras p. Dulong, man pavedė užmegzti ryšius su lietuvių 
spauda, kur aš turėjau daug draugų; turiu pasakyti, kad pastarųjų — 
dirbusių „Lietuvos Aide“ lygiai kaip ir „Lietuvos Žiniose“ — palan- 
kumas Prancūzijai mane labai jaudino. Mes dažnai susitikdavome 
Konrado kavinėje, kur prie kavos perteikdavau savo bičiuliams žur- 
nalistams žinias apie karą, kurias gaudavau iš Prancūzijos ambasa- 
dos sekretoriaus p. de la Sabliėre, su kuriuo palaikiau geriausius 
santykius ir kuris dabar yra Prancūzijos ambasadorius. Padėtį ži- 
nantieji žmonės Lietuvoje buvo nepaprastai susirūpinę Sovietų Ru- 
sijos laikysena. Apie 1940 m. gegužės 15 d. susitikau Šiauliuose su 
E. Galvanausku, neseniai tada tapusiu finansų ministru, kuris mane 

painformavo apie baimę, jaudinančią politines sferas: „Kai dėl ma- 
nęs, aš esu tikras, kad netrukus eis okupacija“. 

Šis pesimizmas, deja, buvo pagrįstas. Buvau Birštone, kai po 
ultimatimumo Sovietų Rusijos kariuomenė peržengė Lietuvos sie- 
ną. Birželio 18 d. kartu su savo sužadėtine palikau Birštoną ir grį- 
žau į Kauną. Visą gyvenimą atsiminsiu tą vaizdą, kai žygiavo sovietų 
kariai, kuriuos pralenkdavome jų sukeltuose dulkių debesyse; neri- 
mą galima buvo skaityti visuose lietuvių veiduose. 

Paryžius buvo jau vokiečių užimtas 1940 m. birželio 14 d., ir mar- 
šalas Pėtainas pasirašė taikos paliaubas birželio 22 d. Kadangi rusai 
suspendavo Prancūzijos atstovybės veikimą, Prancūzijos ministras 
organizavo visų Prancūzijos piliečių išvykimą iš Lietuvos. A. Venc- 
lova, kuris tapo švietimo ministru, apie tai sužinojęs, tuoj mane pa- 
sišaukė pas save. 

„Ką jūs darysite Prancūzijoje?“, pasakė jis man, „jūs esate 
mums čia reikalingas, kadangi prancūzų kalba bus ir toliau dėsto- 
ma mokyklose. Be to, žinau, kad ketinat vesti lietuvaitę. Tad pasi- 
likite čia! Siūlau jums prancūzų kalbos lektoriaus vietą Vilniaus 
Universitete“. Po pasitarimo su Sovietų Rusijos valdžios atstovais, 
nutariau pasilikti, nepaisydamas mano pasibaisėjimo naująja san- 
tvarka, 

„Jei gyvenimas pasidarys nebepakeliamas, visada bus laiko iš- 
vykti“, pats save raminau. Kaip matyti, dar turėjau iliuzijų. 

Apsigyvenau Vilniuje, mieste, kuris man nuoširdžiai patiko ir 
kur gyveno mano sužadėtinės tėvai. Gavau kambarį Tauro gatvėj, 
namuose, kurie priklausė universitetui ir kur gyveno profesoriai: 
rektorius M. Biržiška buvo įsikūręs III aukšte, kambarys, kurį man 
nuomojo viena šeima, buvo IV aukšte. 

Pradėjau dėstyti universitete, kur viešpatavo man labai nemalo- 
ni politinė atmosfera; tačiau, aprėždamas savo veiklą prancūzų kal- 
bos dėstymu, jaučiausi palyginti saugus. Vengiau kalbėti apie politiką 
su Venclova, kuris mane kartais kviesdavosi pas save, lygiai kaip 
ir su kitais draugais, pritapusiais prie sovietų režimo; vis dėlto vieną 
kartą turėjau gana gyvą pasikalbėjimą su Venclovos svainiu P. Cvir- 
ka su kuriuo susitikdavau kavinėje. Prisimenu, kaip Cvirka, rodęs 
man palankumo, baigė pasikalbėjimą sakydamas: 

„Pasilaikykite sau savo pažiūras, jeigu jos jums atrodo geros, 
bet niekad jų nesakykite kalbėdamas su kitais“. Aš tai įsidėmėjau. 

Taip pat tarnybos reikalais lankydavausi pas savo tautietį pran- 
cūzų kalbos katedros vedėją prof. Prioult, kuris pasiliko Lietuvoje 
dėl neaiškių priežasčių ir kuris lyg ir rodė tam tikrų simpatijų sovietų 
režimui. Studentai kartais dalindavosi su manim savo susirūpinimu 

dėl esamos padėties. Visi žinojo, kad vyksta daug suėmimų; policinis 
teroro režimas leido savo šaknis krašte. Anekdotai kursavo apie 
Staliną, apie rusų kvailumą, apie lietuvius kolaborantus, o gyveni- 
mo lygis vis smuko, keldamas dar didesnį nerimą. Šiauliuose, kur 
vykdavau kiekvieną savaitę vis tebetęsdamas savo dviejų dienų kur- 
są Prekybos Institute, atmosfera buvo dar labiau įtempta negu Kau- 
ne ir Vilniuje: gal būti, čia daugiau buvo jaučiamas politinis seki- 
mas. Savo trumpo buvojimo metu Šiauliuose gyvenau pas vieną 
labai seną prancūzę, kuri buvo vadinama madame Foucher, nors ji 
buvo ištekėjusi už lietuvio. Namuose iš tikrųjų šeimininkavo du vi- 
sai nepakenčiami šunys, kurių visas užgaidas madame Foucher ten- 
kindavo. 

Katastrofa įvyko, kai po kelių dienų turėjau grįžti į Vilnių at- 
švęsti su keliais draugais savo oficialias sužieduotuves. 

1940 m. gruodžio 3 d. buvau Šiauliuose. Pavakare turėjau pa- 
skaitas Prekybos Institute; po to nuėjau į Milšteino kavinę, tikėda- 
masis ten susitikti su draugais Nei vieno iš jų ten nebuvo, išskyrus 
instituto sekretorių, su kuriuo persimečiau keliais žodžiais. Atsisedau 
prie staliuko, norėdamas pasiruošti paskaitai, kuri buvo numatyta 
kitą dieną Humanitariniame Fak. Vilniuje. Paskaitos turinį sudarė 
Stendhalio veikiamųjų asmenų psichologijos nagrinėjimas. Apie 8 
valandą buvau baigęs darbą, pasirašęs pastabų apie „Le Rouge et 
le Noir“ ir buvau beeinąs į savo butą pavakarieniauti. Naktis buvo 
tamsi, buvo šalta, stiprus vėjas laiks nuo laiko pustė ploną sniego 
sluoksnį, kuris dengė žemę. Vos žengiau keletą žingsnių, išėjęs iš 
kavinės, kai tamsioje ir tuščioje gatvėje, kuri ėjo į mano butą, pama- 
čiau du asmenis, staiga išdygusius prieš mane. 

„Rankas aukštyn!“ pasakė man vienas iš jų, prikišęs prie mano 
krūtinės revolverį. Nepaprastai nustebęs, ką galima suprasti, buvau 
įstumtas į stovintį paliai šaligatvį automobilį. Pradžioje maniau, kad 
turiu reikalo su banditais, kurių okupacijos metu per keletą mėne- 
sių labai pagausėjo ir kurių įžūlumas neturėjo ribų. Automobilis 
pajudėjo iš vietos. 

„Kur mane vežat?“ — „Į NKVD“. — „Kas tai?“ — „Ge-pe-u, ži- 
nai? Ge-pe-u!“. 

Buvau pasimetęs spėliodamas, dėl kurių priežasčių mane galėjo 
suimti, kai automobilis sustojo viename kieme. Tai buvo Šiaulių ka- 
lėjimo kiemas. 

Pasakojimas apie mano suėmimą tik iš dalies liestų mano uni- 
versitetinius atsiminimus. Užteks tik pasakyti, kad, praleidęs tris 
mėnesius Šiaulių kalėjime, buvau perkeltas stiprioj apsaugoj į Kauno 

saugumą. Iš ten mane perkėlė į Kauno kalėjimą Mickevičiaus gat- 
vėje, iš kur man pavyko ištrūkti kartu su būriu kitų suimtųjų 1941 m. 
birželio 28 d. Vis dėlto reikia atpasakoti savo pedagoginius kalinio 
patyrimus. Mickevičiaus gatvės kalėjime, nepaisant nuolatinės bai- 
mės, naktinių apklausinėjimų, bado streikų, laikas greitai ėjo. Suim- 
tųjų skaičius kameroje nr. 146 iš pradžių siekęs 15 asmenų, birželio 
mėnesį pakilo iki 383. Daugiau kaip pusė jų buvo inteligentai. Buvau 
paprašytas mokyti juos prancūzų kalbos. Kadangi neturėjome pieš- 
tukų, mano mokiniai rašė dantų šepetukų kotais metalinių lėkščių 
dugne, pateptame dantų pasta. Du mano nelaimės draugų, Montvila 
ir advokatas Goldbergas, abu jau mirę, pirmasis Sibire, antrasis Kau- 
nesu turėjęs tokių uolių mokinių ir niekad nesu pasiekęs tokių pui- 
kių rezultatų, kaip čia. Po trijų mėnesių kurso (maždaug po 2 va- 
landas per dieną) daugumas mano draugų, kurie prieš tai nemokėjo 
nė žodžio prancūziškai, galėjo ta kalba susikalbėti. Aš pats, nenusto- 
damas tobulinti savo lietuvių kalbą, mokiausi rusų kalbos iš Gold- 
bergo ir vieno gudo, pavarde Zikov. Tų puikių mokytojų dėka aš 
greit dariau pažangą, ir per paskutiniuosius tardymus jau galėjau 
atsakinėti rusų kalba. 

Mūsų išlaisvinimo istorija per daug yra žinoma, kad ją reiktų 
čia kartoti; pagaliau ji būtų ne į temą. Ne be vargo sugrąžintas į 
mano buvusią lektoriaus tarnybą Vilniaus Universitete, aš paty- 
riau, kaip ir visi mano draugai, nacių režimą. 1941 m. rugsėjo mė- 
nesį vedžiau Joaną Mačiukaitę, kuri buvo kilusi iš senos vilniečių 
šeimos. Mudu su žmona gyvenome Tauro gatvėje, universiteto na- 
muose, kuriuos aš jau esu minėjęs ir kur mes užėmėm visą butą. 
Rektorius M. Biržiška, V. Maciūnas ir S. Žakevičius buvo mano kai- 
mynai; su dviem pastaraisiais mano santykiai buvo kuo geriausi, bet 
mes buvome jauni, ir visi drauge su Maciūnu, mano svainiu dr. Čei- 
čių, dr. Baronu ir keliais kitais draugais dažnai triukšmingai pasi- 
linksmindavome, dėl ko Biržiška kartais nusiskųsdavo Maciūnui, ku- 
ris, žinoma, niekad neatskleisdavo jam, kad ir jis pats aktyviai da- 
lyvaudavo tuose pobūviuose. Vieną naktį triukšmas mano bute buvo 
toks didelis, kad rektoriaus (kuris gyveno vienu aukštu žemiau negu 
aš) salione net sietynas nukrito, laimei, nieko nesužeisdamas. 

Prof. Prioult, su kuriuo aš vėl susitikau išėjęs iš kalėjimo, ir aš 
tebedėstėme prancūzų kalbą Humanitariniame Fak. Vilniuje. Studen- 
tai turėjo geriausių norų studijuoti, bet, reikia pasakyti, buvo dau- 
giau susirūpinę išmitimu negu prancūzų kalbotyra. Mudu su žmona 
pasivaduodami vykdavome į Rubikių apylinkes (už Utenos), kur keis- 
davome sagas, siūlus ir pigią medžiagą į maisto produktus. 

Padėtis Lietuvoje ėjo vis blogyn. Vokiečiai, pasitikti kaip išva- 
duotojai, netrukus pasidarė neapkenčiami. Gestapo suimamieji Žžy- 
dai kasdien buvo varomi į užmiestį ir sušaudomi. Tie, kurie buvo 
likę laisvėje, veltui ieškojo saugios prieglaudos. Mudu su žmona 
priglausdavome pas save kai kuriuos jų, šalia kitų, ir vieną mano 
buvusį Vilniaus Universiteto Humanitarinio Fak. studentą. Aš jį 
buvau sutikęs po karo Varšuvoje, bet jis nepareiškė man jokio dė- 
kingumo. Taip pat man teko bendradarbiauti su ponia Papečkiene, 
paruošiant suklastotus pasus izraelitams. Aš net buvau įsispecializa- 
vęs padirbinėti valdinį vokiečių antspaudą. Lietuvių bičiulių, dir- 
busių Vilniaus gebytskomisariate, pagalba aš galėjau gauti dokumen- 
tus, kurie man leido nuvažiuoti į Prancūziją, kur manęs šaukėsi 
sunkiai susirgusi mano motina. Iš Paryžiaus 1942 m. gruodžio mėn. 
aš rašiau Žmonai, informuodamas ją slaptaraščiu apie padėtį Pran- 
cūzijoje, kur reiškėsi labai gyva neapykanta okupantui. Neturėda- 
mas vizos grįžti, apie 1943 m. sausio 15 d. perėjau sieną Eitkūnuose 
labai neįprastu būdu. Grįžęs netrukus buvau telefonu iškviestas į 
gestapą (tos įstaigos rūmai buvo vos per kelis žingsnius nuo Tauro 
gatvės). Mane ten keletą kartų klausinėjo apie mano laiško, siųsto 
iš Paryžiaus, turinį ir taip pat apie izraelitus, kurie pas mane lankėsi. 
Turėjau laimės patekti pas valdininką, kuris nepriklausė prie baisių- 
jų politinės policijos pareigūnų: privatiniame gyvenime jis buvo uni- 
versiteto profesorius. Jis suprato, kad aš neturėjau jokių simpatijų 
nacių režimui, tačiau neturėjo teisėto pagrindo mane apkaltinti. 
Tad vėliau gestapas nustojo mane varginti. 


Aš vėl pradėjau dėstyti universitete, likęs vienas romanų kalbų 
skyriuje, nes prof. Prioult, kuris taip pat buvo nuvykęs į Prancūziją, 
negaudamas vizos atgal, negalėjo grįžti į Lietuvą. Tuo būdu jis nu- 
stojo visų savo baldų ir turtingos bibliotekos. 

Netrukus vokiečiai uždarė universitetą, kur organizavosi an- 
tinacinės rezistencijos židiniai. Reikėjo galvoti apie išvykimą iš Lie- 
tuvos. Aš pardaviau nedidelį turtą, kurį buvau įsigijęs, ir daugiau 
ar mažiau suklastotų dokumentų dėka mudviem su Žmona pavyko 
per Vokietiją pasiekti Prancūziją. Kai mes atvykome į Paryžių, rado- 
me mano motiną mirštančią. 

Taip pasibaigė mano išgyvenimai Lietuvoje. Lieka padaryti išva- 
das. Esu jau pasakęs, gal nepakankamai pabrėždamas, apie palan- 
kumą, kurį buvau patyręs Klaipėdoje, Šiauliuose ir Vilniuje iš stu- 
dentų, profesorių ir universiteto vadovybės. Dažnai dabar jaudinda- 
masis, vakaro vienumoje prisimenu, kiek neaiškiai, rektoriaus Bir- 
žiškos siluetą, jo žilą barzdikę, iš užu akinių spinksintį Mačernio 

žvilgsnį, atletinę Liaugmino eiseną, taip simpatingą Maciūno gyvu- 
mą, Galvanausko ramybę ir jo proto aiškumą. Šis, kaip Biržiška 
ir Mačernis, jau yra miręs. Jų atminimui skiriu keletą šių atsimi- 
nimų puslapių; taip pat ir savo žmonos, su kuria taip dažnai kalbė- 
davome apie asmenis ir reikalus Lietuvoje ir kuri mirė Mentone 
1965 m. Jų balsai nenutilo. Jie kalba man iš anapus kapų ir jie man 
sako, kad likčiau ištikimas Lietuvos žemei ir jos žmonėms, kurie pri- 
ėmė mane kaip bičiulį ir su kuriais per trisdešimt metų dalijaus jų 
džiaugsmais, jų kančiomis ir viltimis. Nelaimėje atpažįsti savuo- 
sius: niekad nepamiršiu senojo Nemuno ir Neries krašto, kurį sve- 
timieji okupavo ir kuris yra priverstas tylėti. Išlaužę vienukės duris 
kaliniai, prie kurių ir aš prisidėjau, tą 1941 m. birželio dieną už- 
traukė tautos himną „Lietuva, Tėvynė mūsų. ..“ Šios išlaisvintųjų ka- 
linių giesmės aš niekad nenustosiu girdėjęs savo širdyje. 


KONSTANTINAS REGELIS 


ATSIMINIMAI APIE LIETUVOS UNIVERSITETĄ 


Tatai buvo 1922 m. pradžioje. Gyvendamas Tartu (Estijoje), kur 
aš prieš 4 metus atsidūriau iš badaujančio Petrogrado, kai gavau 
laišką su lig tol man nematytu pašto ženklu. Laiškas buvo parašytas 
prancūziškai, iš gamtos tyrimo stoties Kaune, kurioje tuomet buvo 
įsikūręs Aukštųjų Kursų matematikos - gamtos skyrius, o dekanas bu- 
vo prof. T. Ivanauskas. Savo laiške jis mane labai mandagiai pakvietė 
į šį fakultetą dėstyti augalų sistematikos o. profesoriaus titulu, pa- 
stebėdamas, kad netrukus seime būsiąs priimtas universiteto statutas 
iš aš būsiąs perkeltas į naują Lietuvos Universitetą. Tokiu būdu man 
buvo pareikšta, kad aš pradžioje pradėsiąs tarnauti ne valstybiniame 
Lietuvos Universitete, bet Aukštuosiuose Kursuose. 

Aš sutikau važiuoti į Lietuvą. Tatai man buvo naujas kraštas, 
žinoma, savo kultūra, tradicijomis visiškai skirtingas nuo seno Dor- 
pato (Tartu) miesto. Bet man buvo įdomu jame gyventi, pradėti 
naują darbą, tirti šio krašto augmeniją, būti jame botanikos mokslo 
pionerium. Lietuva man nebuvo visai svetima. Aš iš senų laikų tu- 
rėjau ryšių su istorine Lietuva, nes mano tėvas tenai, t. y. Gudijoje, 
turėjo dvarą, o Gudų kraštas kultūriniu atžvilgiu daug turėjo pana- 
šumo su Lietuva: gamta, žydų gyvenami miesteliai. Tačiau Lietuva 
kultūriniu atžvilgiu daug aukščiau stovėjo už Gudų kraštą; didelis 

skirtumas buvo tas, kad Lietuva katališka, o Gudija — stačiatikių 
kraštas. 

Bet štai jau Latvijos - Lietuvos siena. Keleiviai kalbėjo man lig- 
šiol visai nežinoma lietuvių kalba. Prisimenu, kaip į vagoną įėjo 
Lietuvos karininkas, kuris, kaip vėliau sužinojau, buvo generolas 
Galvydis-Bykauskas. 

Štai mes jau Kaune. Lig šiol aš tiktai žinojau, kad Lietuvoje 
buvo didelis miestas ,Kowno“, su tvirtove. Iš karo meto man pažįsta- 
mi Tartu ir Ryga visiškai kitą įspūdį darė negu Kaunas su „konke“ ir 
Laisvės alėja, liepomis apsodinta. Gerai, kad aš rusiškai kalbėjau, 
kitaip būtų buvę sunku orientuotis. Bet pagaliau mes susiradom 
gamtos tyrimo stotį, kur aš sutikau prof. T. Ivanauską. Atėjo doc. L. 
Valionis, kuris mane tuojau nusivedė į savo butą — kambariuką, nes 
su butais tais laikais buvo labai sunku; ir man ilgokai teko vargti, 
kol gavau kambariuką viename mediniame namelyje, Elgetyno, vė- 
liau Poškos gatvėje, sulenkėjusio mėsininko šeimoje. Tokiu būdu 
pradėjau savo gyvenimą Kaune, kuriame aš išgyvenau 18 metų. 
Greitai atvyko iš Šveicarijos ir mano motina, kuriai iš pradžių sūnku 
buvo apsiprasti Kaune. Atvyko ir mano sesuo, kuriai Lietuva labai 
patiko, nes priminė Rusijos gamtą. Aš susipažinau su studentais, pra- 
dėjau skaityti botaniką rusų kalba, o po dviejų su puse metų jau 
skaičiau lietuviškai - pirmiau pagrindinius, vėliau ir specialinius da- 
lykus. 

Augalų fiziologiją skaitė L. Vailionis, jis turėjo atskirą institutą. 

Nelengva buvo pradžioje su kalba, nes tuomet dar nebuvo lie- 
tuvių kalba nusistojusios mokslinės terminologijos; pavyzdžiui, ter- 
minas augalų celė buvo vartojamas trejopai: akelė, celė, narvelis 
(dabar yra priimta ląstelė). O kai aš rašiau vadovėlį, reikėjo, žinoma, 
vartoti tiktai vieną nustatytą terminą, ir aš, pasikalbėjęs su L. Vai- 
lioniu, pradėjau vartoti celę. Kartais mes ir su studentais parink- 
davome vieną kitą terminą, pvz. „supelkėjimas“, vok. Versumpien. 
Vėliau man vienas lietuvis kalbininkas sakė, kad „supelkėjimo“ lig 
šiol nevartota, bet tą žodį esą galima vartoti. Pamažu šitie sunku- 
mai išnyko. 

Bet opiausias dalykas buvo surasti mano motinai kambarį - žmo- 
nišką kambarį. Kaip ji buvo pripratusi gyventi Šveicarijoje, tokių 
kambarių visame Kaune tuomet nebuvo galima gauti. Gerai, kad ji 
anksčiau Rusijoje gyveno ir žinojo, kas tai yra namas be patogumų. 
Aš jai užleidau savo kambariuką Elgetyno gatvėje ir visą žiemą 
gyvenau viename zoologijos instituto kambaryje, kurį man užleido T. 
Ivanauskas, nes ir gamtos tyrimo stotyje laisvų kambarių nebuvo. 
Tiktai savo mokslinio idealizmo dėka aš galėjau pakelti tokį gyve- 

nimą. Aš žinojau, kad ilgainiui turėsiu butą prie botanikos sodo, Fre- 
doje. Taip pamažu viskas pasisuko geryn, ir aš pagaliau gavau butą 
valdiniame name, kuriame galėjau drauge net su motina ir seserim 
gyventi. 

Sunku buvo pradžioje su knygomis, sunku su patalpomis; botani- 
kos kabineto pradžia buvo T. Ivanausko zoologijos instituto stalas, 
o visa biblioteka - vokiško Strasburgerio vadovėlio vertimas rusų 
kalba! Nebuvo nė augalų modelių, paveikslų, neturėjau asistentų, 
o reikėjo tam tikslui vieną kitą asistentą išmokyti. Pirmiausia aš 
pradėjau mokyti savo laborantus. Pirmas toks laborantas buvo mano 
studentas M. Niauronis, vėliau atėjo studentė M. Janušauskaitė-Lu- 
kavičienė, mano būsima asistentė botanikos sode (ji vėliau tapo to 
sodo vedėja). Kadangi augalų sistematikos institutas ir botanikos 
sodas sudarė vieną vienetą, todėl turėjau daugiau personalo negu kiti 
fakulteto institutai. 

Pradžioje botanikos sodo nebuvo. 1922 m. vasarą su fakulteto 
pinigine pašalpa nuvažiavau į Vakarų Europą, aplankiau botanikos 
sodus Vokietijoje, Austrijoje, Šveicarijoje, Prancūzijoje, Anglijoje, 
Lenkijoje, Čekoslovakijoje, susipažinau su botanikos sodų įrengimais, 
su direktoriais, su institutais, nupirkau knygų, pradėjau rinkti sėk- 
las, o rudenį pradėjau Kaune botanikos sodą steigti. Ilgai ieškojau 
tinkamos vietos Kaune, ir tik vieno Žemės Ūkio Ministerijos valdi- 
ninko patariamas (pavardę jau užmiršau) nusprendėme, jog tinka- 
miausia vieta įsteigti botanikos sodui bus Fredos dvaras, netoli 
Kauno: ten jau yra gražus parkas, daugybė retų medžių, tvenkiniai, 
laukai bandymams daryti, patalpa institutui, butai tarnautojams ir 
net man, kaip sodo vedėjui, būtų ten butas. Buvo ten patalpų ir 
botanikos institutui, ir kolekcijoms laikyti. Aš pats nuėjau pas tuo- 
metinį žemės ūkio ministrą J. Aleksą, kuris sutiko perleisti Fredos 
dvaro dalį botanikos sodui; kita dvaro dalis pasiliko daržininkystės 
mokyklai. Sodo planas buvo sudarytas sodų specialisto Raucho, kuris 
ilgus metus gyveno Rygoje. 

Visas botanikos sodo plotas buvo apie 70 ha įskaitant plotus 
bandymams, buvusios tvirtovės volus ir fortifikacijas. 


Vyriausiuoju sodininku buvo priimtas vokietis su ilgametine 
praktika K. Meissneris, dirbęs Petrapilio botanikos sode. 

1923 m. pavasarį buvo pastatytas pirmas šiltnamis su katiline 
ir tada, valstybės prezidentui A. Stulginskiui dalyvaujant, buvo ati- 
darytas botanikos sodas Kaune. 

Sodui aptverti buvo panaudoti Kauno tvirtovės geležiniai ap- 
tvarai. Čia galiu pasakyti, kad iš Kauno visuomenės, iš vyriausybės 

ir įvairių įstaigų gavau daug pagalbos ir paramos. Botanikos sodas 
Kaune ilgainiui tapo viena populiariausių mokslo įstaigų Kaune. 


Greta pritarimo mano darbui, buvo viena išimtis, tai Valstybės 
Kontrolė. Ne pats valstybės kontrolierius p. V. Matulaitis, bet kai 
kurie jo valdininkai, tipiški valdininkai, kurie žiūrėjo į šį sodą ne 
kaip į gyvą instituciją, bet kaip į daiktą, kurį galima tvarkyti para- 
grafais kaip negyvą daiktą. Kadangi aš į augalus ir į visą botanikos 
sodą žiūrėjau ne kaip į negyvą daiktą, susijusį su kanceliarijos for- 
malumais, tai dirbau taip, kaip laikiau reikalinga darbui ir mokslo 
progresui. Žinoma, čia prisidėjo dar kitas dalykas. Aš buvau sve- 
timšalis, kontrolės valdininkai pasiduodavo kitų žmonių įtakai, įvai- 
rios rūšies denunciacijoms, kurie negalėjo suprasti, kad aš dirbu tik- 
tai šio krašto ir visuomenės naudai, o ne dėl formalumo. Aš pada- 
riau didelę klaidą, buvau kaltas, bet aš supratau, kad negalėjau 
nusileisti, nes kitaip visos brangios augalų kolekcijos, visas darbas 
būtų sunykęs. Formaliai aš buvau kaltas, bet faktiškai aš išgelbėjau 
botanikos sodą nuo sunykimo. Tas mano pastangas gerai suprato fa- 
kultetas ir oficialiai man fakulteto taryboje buvo pasakyta: „Mes 
profesorių Regelį prašome tokių dalykų daugiau nedaryti, kaip šis, 
bet neoficialiai mes jam dėkojame“. 


O visas reikalas buvo toks. 


Botanikos sodas iš pat pradžių turėjo tiktai vienintelį šiltnamį, 
kuriame buvo auginami visų tropikinių kraštų augalai, Viduržemio, 
dykumų, sauso ir drėgno klimato augalai. Aišku, kad tokiose sąly- 
gose negalima buvo augalus sėkmingai auginti ir man širdis skau- 
dėjo kiekvieną kartą, kai užeidavau į vienintelį esamą šiltnamio 
skyrių. Reikėjo tą šiltnamį praplėsti; bet tam pinigų nebuvo... 
Suradau išeitį, tiesa, negalutiną, bet išeitį. Botanikos sodo dalis ap- 
ėmė seno tvirtovės forto plotą, kuriame buvo plentai, tada nenaudo- 
jami. Ant plentų buvo daug akmenų. Atsirado vienas plentų statybų 
rangovas, kuris sumokėjo botanikos sodo administracijai gerą sumą 
pinigų, o aš tuos pinigus įnešiau į vokiečių firmą Dresdene (tą pačią 
firmą, kuri jau buvo pastačiusi esamą šiltnamį) ir tuo būdu pasta- 
čiau dar du šiltnamio skyrius — tropikų kraštų augalams ir kitą — 
su vandens baseinų — Victoria regia augalui. Botanikos sodas dabar 
turėjo tris šiltnamius ir visuose skyriuose buvo pilna augalų; be Vic- 
toria regia baseino buvo kitas baseinas ir kaktusynė. Žodžiu, visi 
buvo patenkinti, tiktai ne Valstybės Kontrolė kurios atžvilgiu aš pa- 
dariau klaidą: man reikėjo tuos pinigus kaip pajamas įnešti į valsty- 
bės banką, o ne įmokėti tiesiog Vokietijos firmai. Bet visas tas rei- 
kalas pasibaigė laimingai. Čia galiu tik padėkoti anuometinei Lie- 

tuvos vyriausybei, kuri gerai aną mano „klaidos“ reikalingumą su- 
prato. 

Tarp botanikos sodo ir miško ant Nemuno šlaito išaugo naujų 
namų kolonija. Ten sau namus pasistatė ir universiteto Technikos 
Fak. profesoriai Kolupaila, Vasiliauskas, Jodelė, Šimoliūnas, Karuža, 
botanikos sodo tarnautojai — Grybauskas (vėliau sodo vedėjas), M. 
Janušauskaitė. Gatvė buvo pavadinta Technikos gatve, o visą sklypą 
tarp sodo ir kolonijos nutariau paskirti vaistinių ir technikos augalų 
auginimui bei šių augalų bandymui. Šio ploto vedėju paskyriau far- 
macininką K. Grybauską, kuris, man iš Lietuvos išvažiavus, iki mir- 
ties buvo kelerius metus botanikos sodo vedėjas. Šiame skyriuje bu- 
vo auginami įvairiausių rūšių augalų, vartojamų vaistams: ramunė- 
lės, pipirmėtė, šalavija, Althaea, zubražolė ir t. t. Jie buvo renkami, 
džiovinami specialiai pastatytoje džiovykloje ir parduodami vaisti- 
nėms arba vaistų gamykloms. 

Prieš Pirmąjį Pasaulinį karą Lietuvoje buvo auginamas tiktai 
geltonasis tabakas, machorka. Geras tabakas buvo tegaunamas iš ta- 
bako su raudonais žiedais, vadinamojo cigarinio tabako. Botanikos so- 
dui buvo duotas uždavinys išbandyti šitą raudonžiedį tabaką ar jis 
galėtų augti mūsų krašte. Su tabako augintojų draugijos parama 
mes išrašėme daugybę raudonžiedžio tabako rūšių iš užsienio ir pa- 
tyrėme kad viena kita atmaina gerai auga mūsų klimate. Tokiu būdu 
buvo įrodyta, kad Lietuvoje tam tikra raudonžiedžio tabako atmaina 
gali augti ir kad ji gali tikti priemaiša prie geltonžiedžio tabako, 
kuris yra atsparesnis šalčiui Lietuvoje. 

Be vaistinių ir technikinių augalų, auginome ir įvairios rūšies 
lig tol Lietuvoje nežinomų augalų, pvz. razinką (Physalis peruviana), 
kurią karo metu žmonės net pradėjo pardavinėti turgavietėse. Buvo 
daryta bandymų aklimatizuoti vaismedžių rūšims, buvo bandymų su 
vynuogėmis atvirame ore, bet dėl lėšų stokos (pajamas, gautas iš 
vynuogių pardavimo, reikėjo įnešti į iždą) sutrukdydavo mano su- 
manymus. 

Prieš daugelį metų botanikos sodui buvo perduota daugybė aukš- 
tų palmių ir daugybė kitų augalų iš kunigaikščiui Oginskiui Rietave 
priklausančios palminės. Kasmet vyriausybė skirdavo lėšų šioms pal- 
mėms išlaikyti, t. y. šiltnamiams apkūrenti. Tiktai 1937 - 1938 m. vy- 
riausybė paskyrė lėšų palmių šiltnamiui. Vadinamoji palminė buvo 
pastatyta Viduržiemio kraštų augalams ir be to dar vienas mažas 
šiltnamis. Žodžiu, Kauno botanikos sodas jau turėjo šiltnamį kaip vi- 
si kiti dideli botanikos sodai, galėjo pasidžiaugti, galėjo savo gyvų au- 
galų kolekcijomis didžiuotis, nes tai buvo šiltnamis toks, koks jis pri- 

valėjo būti. Gaila, kad tatai įvyko taip vėlai, nes greitai kilo karas. 
Lietuva buvo okupuota ir aš neilgai galėjau juo pasidžiaugti. 

Botanikos sodo parke pradėjome auginti egzotinius medžius ir 
krūmus. Iš senesnių laikų čia jau padaryta buvo tam tikra pradžia — 
Platanas (occidentalis), Aesculus luteus — kaštonas geltonasis iš A- 
merikos, keleta Acer rūšių ir t.t. Mes pasodinome spygliuočių ko- 
lekcija— —Abie, Pinus Picea, Larix. Buvusieji tvirtovės volai buvo ap- 
sodinti Pinus pumila, kuriuos mes gavome iš Klaipėdos, ir bandėme 
čia alpinetumą daryti. Ginkgo biloba mes gavome dovanai iš Rau- 
dondvario parko, kur šį medį globojo moterys kumetės. Nelengvas 
darbas buvo tą medį pervežti ir pasodinti. Kai aš palikau Kauną 
Ginkgo medis buvo jau apie 5 metrų aukščio, vienas didžiausių 
Šiaurės Europoje. Toliau į šiaurę Ginkgo medžių nebuvo; didelius 
medžius aš mačiau tiktai pietų Vokietijoje ir Šveicarijoje. Ginkgo 
medis Kaune buvo retenybė. Aš turėjau galvoje arboretumą praplės- 
ti, bet mano sumanymas paliko tik popieriuje. 

Viename botanikos sodo pastate buvo įkurta maža fitopatologi- 
jos stotis. Ten asistentas A. Minkevičius (dabar Vilniaus Universi- 
teto profesorius) tyrinėjo kenksmingus parazitinius grybelius. 

Be parko, botanikos sode buvo dar šie skyriai: sisteminis, ku- 
riame augalai buvo sodinami pagal sistemą, šeimomis ir kiekvienoje 
šeimoje vėl sistemingai — gentys ir rūšys. Kitame skyriuje buvo 
augalai auginami pagal morfologiją, biologiją, arba kitas ypatybes. 
Tai buvo daroma, norint parodyti studentams, kaip eina augalų gy- 
venimas, kaip jie žydi, kaip apsidulkina žiedus vėjo, gyvulių pagalba 
ir t. t. Paskaitos universiteto studentams vyko universiteto didžiuo- 
siuose rūmuose. Ten ėjo bendros augalų sistematikos paskaitos ir au- 
galų apibūdinimo pratybos. Kita paskaitų dalis buvo atliekama bo- 
tanikos sode: augalų geografija, augalų sociologija ir Lietuvos flora. 
Vieną kartą per savaitę botanikos ciklo studentai ateidavo į Fredą, į 
botanikos sodą klausyti specialių botanikos dalykų paskaitų. Botani- 
kos sodo kolekcijose buvo daug medžiagos mokslui. 

Kokius įspūdžius man paliko Lietuvos studentai? Vėliau aš esu 
turėjęs daug studentų iš įvairių, ypač Rytų kraštų. Todėl turiu pri- 
tyrimo ir galiu pasakyti, kad Lietuvos studentai man paliko labai 
gerą įspūdį. Rytų kraštų studentų temperamentas buvo daug gyvesnis 
už Lietuvos studentų; gal tat yra bendrai arabų ypatybė, gal tat 
yra šiltesnio klimato įtaka. Su arabais buvo sunku dirbti. Lietuvos 
studentai buvo rimti, tokie studentai, kokius profesorius gali tiktai 
Europoje rasti. Jie nėra paviršutiniški, kaip kad pavyzdžiui Rytų 
kraštų studentai arabai, persai, afganiečiai ar egiptiečiai, kuriuos aš 
irgi vėliau turėjau progos pažinti. 

Mano uždavinys buvo mokyti studentus galvoti, išmokti savaran- 
kiškai moksliškai dirbti su galva, su smegenimis, atlikti mokslo dar- 
bus. Tam tikslui tarnavo botanikos sodas, botanikos kolekcijos, bib- 
lioteka, savarankiškas galvojimas, tai yra universitetinis darbas euro- 
piniu metodu. Aš visas savo žinias, savo patyrimą panaudojau tam, 
kad pasiekčiau šį tikslą, kad išauginčiau studentus galinčius sava- 
rankiškai dirbti savo krašto labui. Studentas, kuriam trūksta idea- 
lizmo, negali būti mokslininkas, todėl yra profesoriaus pareiga 
įkvėpti jam idealizmo, o pats profesorius be jokio idealizmo taip pat 
negali būti mokslininkas arba geras mokytojas. 


Botanikos sodo reikšmė kraštui 


Bet ne tiktai studentams botanikos sodas buvo reikalingas: jis 
tapo populiarus visame krašte. Nebuvo ekskursijos iš provincijos, 
kuri nebūtų aplankiusi botanikos sodo ir sodo šiltnamių. 

Sekmadieniais žmonių minios ateidavo į botanikos sodą, pasi- 
vaikščioti, pasižiūrėti. Ypač kada žydėdavo Victoria regia, kaktusas 
— nakties karalienė, žmonės ateidavo vėlai vakare pamatyti šiuos re- 
tus augalus jų žydėjimo metu. Mano sekretorius, kuris turėjo gerus 
santykius su spauda, tuojau pranešdavo korespondentams, kad šian- 
dien vakare pradės žydėti Victoria regia arba nakties karalienė. 


Netrukus įsigijome iš Rygos porą gulbių, atidarėme kavinę, 
tvenkinio saloje, lankytojų skaičius vis didėjo. 

Lietuvoje įvyko Pabaltijo kraštų augalų geografijos eilinis su- 
važiavimas, kuriame, be Lietuvos botanikų, dalyvavo botanikų atsto- 
vai iš Latvijos, Estijos ir Suomijos. Tatai buvo pirmas tokios rū- 
šies suvažiavimas Lietuvoje. Suvažiavimą atidarė švietimo ministras 
inž. K. Šakenis. Buvo skaitomi pranešimai, įvyko visa eilė ekskursi- 
jų į Nemuno ir Nevėžio lankas. Įdomi ir turtinga Lietuvos augme- 
nija padarė šiauriečiams didelio įspūdžio; buvo aplankyti turtingi 
ąžuolų miškai ir Panemunės miško (Basanavičiaus parko) Linnea 
borealis. Taip pat buvo aplankytas Klaipėdos kraštas ir kopos Nido- 
je, o Klaipėdoje buvo baigta ši įdomi ekskursija. Tokiu būdu bota- 
nikos sodas padėjo populiarinti Lietuvos augmenijos grožį. 

Iš trijų Pabaltijo kraštų tiktai Estija turėjo Tartu (Dorpate) se- 
ną universitetą su tradicijomis dar iš Švedų laikų. 

Iki 1831 m. senasis Vilniaus Universitetas, kaip ir Tartu (Dor- 
pato) universitetas, buvo garsus ištisa eile įžymių botanikų, kaip 
Gilibertas, Jundzilai, Foersteris, Bojanus ir kt., ir turėjo gerą bota- 
nikos sodą. 

Ligi Lietuvos nepriklausomybės Kaune nebuvo jokios aukštosios 
mokyklos ir man atvykus į Kauną, reikėjo pradėti kurti naują bo- 
tanikos mokslo centrą, nepriklausomą nuo Vilniaus, kuris tuomet bu- 
vo lenkų okupuotas. Aš supratau ir tolimesnį savo darbo planą. Pa- 
žįstamų mokslininkų Lietuvoj tada neturėjau, išskyrus mano tėvo 
seną pažįstamą prof. Eduardą Volterį. Atvykęs į Kauną, tuoj supra- 
tau, kad reikia sukurti tokį botanikos sodą, kuris būtų botanikos 
mokslo pagrindas Lietuvoje, skatinąs Lietuvos floros tyrimą ir bo- 
tanikos mokslo istoriją. 


PRANAS SKARDŽIUS 


MANO UNIVERSITETINIAI PRISIMINIMAI 


Aš pradėjau studijuoti Lietuvos Universitete 1923 m. rudenį. 
Tų pat metų rudens semestre man teko klausyti K. Būgos lietuvių 
kalbos akcentologiją ir dialektologiją, o 1924 m. pavasario semestre — 
lyginamąją indoeuropiečių kalbų gramatiką ir prūsų bei išmiru- 
sių aisčių kalbas. Tuose pat semestruose taip pat esu dar klausęs 
J. Jablonskio lietuvių kalbos kurso. Su J. Jablonskiu, be to, dar 
teko ir šiaip daugiau bendradarbiauti: kurį laiką jam pats raštinin- 
kavau arba parūpindavau daugiau kitų raštininkų, jo prižiūrimas, 
taisydavau studentų lietuvių kalbos rašomuosius darbus, išverčiau 
S. Smiles „Vyriškumą“, o jis ištaisė to vertimo kalbą, kartu su juo 
dirbau terminologijoj (buvau tos komisijos sekretorius) ir t. t. Bet 
1924 m. rudenį mirus K. Būgai, mano lituanistinės kalbotyrinės stu- 
dijos beveik nutrūko: J. Jablonskis daugiau nebedėstė universitete; 
buvo kviečiamas J. Gerulis (G. Gerullis), bet šis atsisakė ir, gavęs 
pakvietimą iš Leipzigo, ten išvyko profesoriauti; ir taip daugiau kaip 
metus reikėjo sugaišti be jokių lietuvių kalbos studijų. To meto 
Humanitarinių Mokslų Fak. vadovybė neparodė didesnio susirūpini- 
mo lietuvių studentų kalbininkų likimu; taip pat niekas ir iš kitų 
fakulteto narių dėl to nekėlė jokio balso. Todėl vieną kartą mane 
J. Jablonskis paklausė: „Ką Jūs (t. y. lituanistai kalbininkai) ma- 
note daryti? Ar Jūs nesirengiate važiuoti užsienin studijuoti?“ Aš 
jam pareiškiau, kad mes norėtume savo studijas toliau tęsti, bet 
nieko šiuo reikalu negirdėti iš paties fakulteto. J. Jablonskis dėl to 
kiek susimąstė ir mane vėl paklausė: „Ar turi patikimą žmogų ke- 
liems laiškams parašyti?“ Aš tai jam pažadėjau padaryti, ir po ke- 

lių dienų jo parašydinti trys laiškai buvo pristatyti to meto švietimo 
ministrui K. Jokantui, buvusiam J. Jablonskio mokiniui Mintaujoj, 
A. Smetonai ir M. Biržiškai. Netrukus aš ir A. Salys buvome pakviesti 
švietimo ministro: jis mums pranešė, kad iš J. Jablonskio gavęs 
gerą mudviejų rekomenduojamą laišką ir, tuo remdamasis, norįs 
mums paskirti stipendijas užsieninėms studijoms, todėl norėtų žinoti, 
ar mudu esame tam pasiryžę. Dėl to, žinoma, nebuvo jokios abejo- 
nės, ir mudu, gavę stipendijas, 1925 m. lapkričio mėn. išvykome į 
Leipzigą studijuoti. 


Mudviejų studijos buvo taip sutvarkytos, kad jos ne tik nesikirs- 
tų, bet daugiau viena kitą papildytų: J. Gerulio patariamas, aš pa- 
sirinkau baltistiką, slavistiką ir filosofiją, o Salys — baltistiką, lygi- 
namąją kalbotyrą ir tą pačią filosofiją. Ir baigdami savo studijas, irgi, 
kiek atsimenu, atitinkamai tarėmės: aš būdamas vyresnis, grįšiu Lie- 
tuvon anksčiau — mano karinės prievolės atidėjimas tuomet jau bai- 
gėsi, ir aš tegalėjau būti paskirtas į atsargą tik eidamas mokytojo 
pareigas, —ir po metų grįšių į užsienį žinių papildyti ir baigti ruošti 
disertacijos, o A. Salys pasiliks metus ilgiau specializuotis ir, kai 
jis grįš Lietuvon, aš išvažiuosiu. Tai buvo reikalinga ypač dar dėl to, 
kad kalbotyriniai lituanistikos kursai ilgoką laiką Humanitarinių 
Mokslų Fak. jau visai nebebuvo skaitomi, ir todėl studentai litua- 
nistai, išklausę visus kitus kursus ir išlaikę jų egzaminus, negalėjo 
baigti savo studijų. Dėl to, žinoma, daug rūpesčių turėjo to meto 
Humanitarinių Mokslų Fak. dekanas prof. V. Krėvė-Mickevičius, ir 
jis mane laiškais tiesiog bombarduote bombardavo, kad aš ko grei- 
čiau grįžčiau; net be mano žinios aš jau buvau paskirtas dėstytoju 
nuo 1929 m. sausio 1 d. Ką gi darysi — teko nusilenkti gyvenimo 
tikrovei, ir vasario mėn. pabaigoj aš grįžau į Kauną. Nuo pat pra- 
džios man teko pati sunkiausia našta: tuojau turėjau skaityti ne tik 
bendrinį lietuvių kalbos kursą, bet ir visus pagrindinius, regulia- 
mino reikalaujamus kalbotyrinius lituanistinius dalykus: istorinę lie- 
tuvių kalbos gramatiką, lietuvių kalbos istoriją, akcentologiją, net 
dialektologiją, toliau prūsų kalbą ir kt. Iš greitosios daug ką teko 
tik apgraibomis paliesti, nes pagrindinesnėms studijoms nebebuvo 
laiko; man kiek tekdavo sugaišti ir dėl pašalinių, praktinių, lietuvių 
kalbos dalykų. 


Po metų grįžo A. Salys, bet, kaip buvo laukta, jis nuėjo ne į 
Humanitarinių Mokslų, o į Teologijos - Filosofijos Fak. Humanitarinių 
Mokslų Fak. aš vėl likau vienas. Bet, vargais negalais pirmą smūgį 
atlaikęs, po metų aš gavau komandiruotę, ir savo disertacijos reika- 
lais išvykau iš pradžios į Leipzigą, paskui į Krokuvą; tačiau dėl 

tebesančios nenormalios lituanistinių studijų eigos Humanitarinių 
Mokslų Fak. ilgiau negalėjau pasilikti užsieny, ir po kelių mėnesių 
turėjau grįžti Lietuvon. Grįžęs kurį laiką vėl turėjau vienas dės- 
tyti visus pagrindinius dalykus, ligi pagaliau vyriausybė pagal 
1931 VIII 4 pakeistą universiteto statutą panaikino paralelines ka- 
tedras Teologijos - Filosofijos Fak., ir A. Salys dėl to turėjo -persikel- 
ti į Humanitarinių Mokslų Fak. Nuo to laiko aš jau galėjau kiek 
lengviau atsikvėpti: A. Salys, paskirtas lyginamosios kalbotyros ka- 
tedros vedėju, šalia lyginamosios kalbotyros dalykų ėmė pastoviai 
dėstyti ir fonetiką, lietuvių kalbos dialektologiją, latvių kalbą ir kt., 
o aš ėmiau daugiau koncentruotis ties istoriniais lietuvių kalbotyros 
dalykais. Vienas iš pirmųjų mano uždavinių buvo ko greičiau baigti 
ruošti spaudai savo disertaciją ir ją išspausdinti; ji pasirodė 1931 m. 
Šalia to iš eilės aš ruošiau savo habilitacinį darbą „Daukšos akcento- 
logiją“, kuris buvo priimtas 1933 m. ir išspausdintas 1935 m. Toliau 
aš rinkau medžiagą net keliems naujiems kalbotyriniams darbams: 
lietuvių kalbos istorijai, istorinei lietuvių kalbos gramatikai, antrajai 
savo slaviškų skolinių studijos daliai ir kt., bet iš visų tų darbų 
paskubomis karo metu tegalėjo pasirodyti tik viena „Lietuvių kal- 
bos žodžių daryba“ (1943). Taip pat norėjau paruošti kolektyvinį pla- 
tesnį lietuvių kalbos gramatikos vadovėlį studentams, dėl to kalbi- 
nau ir A. Salį, bet tas mano noras noru ir tepasiliko. Pagaliau man 
teko dar redaguoti Humanitarinių Mokslų Fak. leidžiamą kalboty- 
rinį žurnalą „Archivum Philologicum“, kurio iš viso pasirodė aštuo- 
nios knygos. 


Pats lituanistinis darbas fakultete buvo ne be sunkenybių. Visų 
pirma lituanistai iš pradžios neturėjo net atskiros patalpos savo se- 
minarui: į vieną nedidelį kambarį buvo sugrūsta ir lietuvių kalba 
su lietuvių literatūra, ir lyginamoji kalbotyra, ir visuotinė literatūra, 
ir semitologija. Dėl to ėmus reikštis nepasitenkinimui, fakulteto ta- 
ryba paskyrė trijų asmenų (Pr. Augustaičio, B. Sruogos ir manęs) 
komisiją visoms fakulteto seminarų patalpoms peržiūrėti, ir po kiek 
laiko, po šios komisijos pranešimo, lituanistai galėjo jau kiek lais- 
viau įsikurti atskiroj patalpoj. Bet ir vėliau dar ilgai daug ko trūko: 
pats seminaro knygynas buvo visai menkas, ir dėl ribotų lėšų jį 
buvo galima papildinėti tik labai pamažu; taip pat tik po ilgesnio 
laiko buvo paskirtas ir atskiras to seminaro knygininkas. 

Kitas dalykas, kuris kaip lituanistų, taip ir kitų studentų stu- 
dijas gerokai sunkino, buvo nevisai tinkamas reguliaminas: iš vie- 
nos pusės, jame nebuvo visai aiškiai, tikslingai apibrėžtos specia- 
lybės; iš kitos pusės, iš studentų buvo reikalaujama per daug bend- 

rų ir visokių šalutinių dalykų, kurie su jų specialybėmis maža ką 
bendro teturėjo. Todėl tam reikalui sutvarkyti fakulteto taryba vėl 
paskyrė naują trijų asmenų (V. Sezemano, I. Jonyno ir manęs) ko- 
misiją, kuri daugiau kaip metus intensyviai studijavo ir ruošė fa- 
kulteto reguliamino pakeitimą. Pagal tos komisijos pakeistą ir fa- 
kulteto tarybos priimtą reguliaminą pvz. lituanistai, savo pagrindine 
specialybe pasirinkę lietuvių literatūrą, šalimais turėjo pasirinkti ir 
lietuvių kalbą, nes gimnazijose paprastai vienas ir tas pat asmuo 
būdavo lietuvių kalbos ir literatūros mokytojas; arba kas pagrindine 
specialybe pasirinkdavo lotynų kalbą bei literatūrą, turėdavo dar ša- 
lutine grupe imti ir graikų kalbą bei literatūrą, nes tie dalykai tarp 
savęs yra labai glaudžiai susiję. Bendrųjų pedagoginių dalykų buvo 
sumažinta iki minimumo, ir jie tebuvo reikalaujami tik iš tų, kurie 
norėjo būti mokytojais. Bendrojo lietuvių kalbos kurso buvo ir to- 
liau reikalaujama iš visų fakulteto studentų, nes daugelio tuometinių 
gimnazijų abiturientai atvykdavo į universitetą su gana trūktino- 
mis lietuvių kalbos žiniomis. 


Lietuvių studentų kalbininkų prieauglis visą laiką buvo nedide- 
lis, ir iš jų aktyviau kalbotyroj ėmė reikštis tik vienas kitas. Čia 
pirmoj vietoj minėtinas Petras Jonikas, kuris, 1934 m. baigęs savo 
universitetines studijas, buvo paliktas ruoštis profesūrai ir vėliau 
komandiruotas užsienin specializuotis. Grįžęs iš užsienio, jis toliau 
dirbo lietuvių kalbos katedroj, iš pradžios vesdamas lietuvių kalbos 
proseminarą ir skaitydamas po vieną kokį epizodinį kursą. Anksti 
pradėjęs domėtis lietuvių, ypač bendrinės, kalbos istorija, jis pa- 
rašė ir savo disertaciją „Lietuvių bendrinės rašomosios kalbos kūri- 
masis priešaušrio ir.-Aušros laikais“. Iš kitų čia tenka prisiminti And- 
rių Ašmantą, kvėdarniškį žemaitį, kuris 1939 m. buvo išrinktas lie- 
tuvių kalbos bei jos metodikos lektorium ir buvo pasirinkęs di- 
sertacinę temą apie M. Daukšos kalbą, bet dėl ankstyvos mirties 
(1941 V 19) jis to nebesuspėjo padaryti. Taip pat ir Leonardas Damb- 
rauskas (dabar Dambriūnas), 1941 - 1944 m. vyresnysis asistentas prie 
lietuvių kalbos katedros Kaune, buvo apsiėmęs parašyti disertaciją 
apie lietuvių kalbos veiksmažodžių veikslus, bet dėl karo aplinky- 
bių jis tą darbą tik iš dalies galėjo atlikti, užsieny išleisdamas savo 
„Lietuvių kalbos veiksmažodžių aspektus“ (Bostonas, 1960). Iš dabar 
Lietuvoj besireiškiančių kalbininkų, bet studijavusių dar prieš ka- 
rą Humanitarinių Mokslų Fak., dar prisimintinas Jonas Kruopas, pa- 
rašęs kandidatinę disertaciją apie M. Petkevičiaus katekizmo leksiką, 
ir Kazys Ulvydas, 1955 m. apgynęs kandidatinę disertaciją apie da- 
bartinės lietuvių kalbos prieveiksmius. 

Šalia kalbininkų, pamažu ėmė rastis ir kitų sričių lituanistų: 
Kazys Alminas (Alminauskis, germanistas), Jonas Balys (tauto- 
sakininkas), Jonas Matusas (istorikas), Jonas Puzinas (archeologas), 
Adolfas Šapoka (istorikas), Antanas Vasiliauskas (dabar Vasys, isto- 
rikas) ir kt. Beveik visi šie Humanitarinių Mokslų Fak. jaunes- 
niosios kartos nariai dirbo sėkmingai ir ramiai, ligi 1943 III 17 vo- 
kiečiai uždarė universitetą. 

Antrojo Pasaulinio karo metu, iš pradžios rusams, vėliau vo- 
kiečiams okupavus Lietuvą, daug kas pasikeitė universiteto gyvenime. 
1941 m. rusams pasitraukus iš Lietuvos ir vokiečiams dar neįvedus 
savo civilinės valdžios, mūsų laikinosios vyriausybės pastangomis 
buvo skubiai pradėtas pertvarkyti universiteto personalas. Iš Humani- 
tarinių Mokslų Fak. narių buvo sumanyta mane ir Pr. Augustaitį per- 
kelti iš Vilniaus atgal į Kauną. Bet kuriam tikslui ir kokiu pagrindu? 
Apie tai buvo pasklidę įvairių gandų, bet sumanytojų kėslai buvo 
nelabai aiškūs ir įtartini, todėl aš pasiryžau jiems priešintis. Aš gal- 
vojau: čia jau esu įsikūręs; čia perkelta visa lietuvių kalbos žody- 
no medžiaga, kuri mano spausdinamam darbui buvo reikalinga; čia, 
be to, dar gyvena visi kiti lituanistai; tad kodėl aš dabar turiu 
apleisti Vilnių ir vykti į Kauną, lyg į kokią tremtį? Todėl vieną kartą 
nuėjęs rektoriui tiesiog pasakiau: jei mane būtinai norės perkelti 
į Kauną, tai aš visai pasitrauksiu iš universiteto ir pasiliksių Vilniuj. 
Rektorius man nieko nepasakė nei pažadėjo, ir po kelių dienų at- 
siuntė oficialų raštą, kad aš tarnybos labui perkeliamas į Kauną. 
Aš kelias savaites laukiau, vis nesiruošdamas kelionėn, nors iš Kau- 
no Teologijos - Filosofijos Fak. dekanato jau man buvo siuntinė- 
jami pranešimai atvykti į fakulteto tarybos posėdžius. Pagaliau vieną 
gražią dieną atėjo pas mane Z. Ivinskis pasiteirauti, kodėl aš vengiu 
Kauno. Aš jam trumpai išdėsčiau savo motyvus ir pastebėjau: jeigu 
Jūs tuo tarpų Kaune neturite vyresniojo kalbininko lituanisto, tai 
aš laikinai galiu iš Vilniaus į Kauną važinėti paskaitų skaityti stu- 
dentams, kurių dalis buvo mano klausytojai, bet man turi būti 
grąžinta vieta Vilniaus Universitete, ir aš iš Vilniaus nesikelsiu į 
Kauną gyventi. Z. Ivinskis, man nieko daugiau nepasakęs, tuojau 
išėjo ir tiesiai nuėjo pas švietimo tarėją Pr. Meškauską-Germantą. 
Po kokio pusvalandžio jis man pranešė, kad mano padėtis Vilniaus 
Universitete esanti atstatyta, ir mano pasiūlymas važinėti į Kauną 
priimamas. Vėliau Pr. Meškauskas, susitikęs mane, didžiai apgailes- 
tavo šį nemalonų nesusipratimą ir prašė ko greičiausiai tai užmiršti. 
Tačiau visai kitoks buvo Pr. Augustaičio likimas: jis irgi buvo nu- 
ėjęs pas rektorių ir teiravosi dėl savo gyvenamosios vietos bei tar- 

nybos pakeitimo, bet, negavęs jokio užtarimo, parėjęs namo ir krito 
nuo širdies smūgio negyvas savo buto tarpdury. 

Su Pr. Augustaičio mirtimi, kurios artimu liudininku kaip tik 
man teko būti, aš prisiminiau viso fakulteto personalo narius, ku- 
rių beveik du trečdaliai jau yra atsiskyrę su šiuo pasauliu, o jų da- 
lis yra išsiblaškę po pasaulį. 


VANDA MINGAILAITĖ - TUMĖNIENĖ 


VYTAUTO DIDŽIOJO UNIVERSITETO 
VAIKŲ LIGŲ KATEDRA 


Vaikų katedra buvo suorganizuota vėliau už kitas medicinos 
katedras. Nebuvo patalpų nei lektoriaus, o paskaitos IV kurso studen- 
tams turėjo prasidėti 1923 m. rudens semestre. Tais metais vasarą 
sugrįžau iš Berlyno, kur ilgesnį laiką dirbau universiteto vaikų klini- 
koje, parsiveždama nemažą kiekį karo metu ištobulintų žinių ir pa- 
tyrimų. Netrukus gavau Medicinos Fak. dekano pakvietimą. Pasi- 
kalbėjimas su prof. P. Avižoniu buvo įdomus ir padarė malonų įspū- 
dį: mane veikė jo gilus, sveikas protavimo būdas ir pasiryžimas, Me- 
dicinos Fak. organizuojant, panaudoti savas jaunas jėgas, kad ne- 
reikėtų kviesti iš užsienio profesorių, nors ir aukštos kvalifikacijos 
mokslininkų. Man buvo pasiūlyta organizuoti vaikų ligų katedrą ir 
pradėti paskaitas dar tą rudenį. Medicinos Fak. išrinko mane vyr. 
asistente ir prof. K. Buinevičių laikinai pakvietė globoti vaikų ligų 
katedrą. 1924 m. buvau pakelta į vaikų klinikos vedėjas docento titu- 
lu. Prieš tai buvo man pavesta skaityti viešą paskaitą universiteto 
didžiojoje salėje su dviem profesoriais, oficialiais stebėtojais, studen- 
tų ir svečių pripildytoje salėje ir keletu asmenų ir profesūros. Vieša 
paskaita iškilmingoje aplinkoje padarė man stiprų, malonų įspūdį, 
sužadino didelį norą ir energiją tolimesniam darbui universitete ir 
paliko atmintyje visą amžių. Pradėjau rengtis paskaitoms, paruo- 
šiau jų planą bei metodus ir pasiunčiau fakultetui tvirtinti. 

Labai sunkus uždavinys buvo surasti paskaitoms patalpas. Pa- 
skaitos pradžioj vyko Amerikos Raudonojo Kryžiaus įsteigtam Pieno 
Centre, kur dvi gailestingosios seselės dalijo vaikams pieną ir mais- 
tą. Po jų darbo naudojau to centro didelį kambarį paskaitoms, o li- 
gonius vaikus parinkdavau iš lankančiųjų Pieno Centrą. Atidarius 
valstybinę vaikų ligoninę 1924 m. gegužės 13 d., susitarus su svei- 

katos departamentu, ten buvo patalpinta universiteto vaikų katedra 
su klinika. Valstybinę vaikų ligoninę organizuoti ir jai vadovauti 
buvo pavesta man. Universiteto klinikos vedėjas buvo paskirtas li- 
goninės direktorium ir gavo padėjėją ordinatorių. 


Pirmos valstybinės vaikų ligoninės patalpos buvo per mažos, 
tilpo vos 35 lovos, negalėjau įrengti infekcinio skyriaus. 


1930 m. vaikų ligoninė su klinika buvo perkeltos į Putvinskio 
gatvę, į naujai pastatytą vilą nuncijui. Namas atrodė gražiai ir vidus 
buvo liuksusinis, higienos atžvilgiu visai tinkamas ligoninei; ten tilpo 
50 lovų vaikams, bet infekciniam skyriui vėl nebuvo vietos ir tin- 
kamų sąlygų jam organizuoti. Vaikų katedra gavo erdvią, šviesią 
salę paskaitoms ir greta kambariuką specialiems tyrimams ir gydy- 
mui su atitinkamais aparatais. Ten pat buvo maža laboratorija medi- 
cinos cheminiams ir baktereologiniams tyrinėjimams, keli mikros- 
kopai. Naujosė patalpose vaikų klinika galėjo plačiau išvystyti savo 
veiklą mokymo ir mokslo srityse. 


Naujos patalpos 


Universiteto vadovybė vykdė didžiųjų klinikų statybą. 1940 m. 
vaikų ligų klinika gavo naujas patalpas Žaliajam kalne su infek- 
cinių ligų skyrium atskiram name. Drąsiai galiu tvirtinti, kad naujoji 
vaikų klinika galėjo konkuruoti su moderniomis turtingų, senos kul- 
tūros valstybių ligoninėmis. Naujosios vaikų klinikos turėjo 100 lovų 
ir infekcinė ligoninė —50 lovų. Kūdikių skyrių sudarė 50 mažų 
kambarėlių su 1-2 lovutėmis. Geros sąlygos apsaugojo kūdikius nuo 
vidujinės infekcijos ir lengvino ligonių priežiūrą. Infekcinis skyrius 
turėjo atskirą namą, visai tinkamai tam pastatytą ir įrengtą su 3 
skyriais. Visi trys skyriai neturėjo visai betarpio susisiekimo, griež- 
ta darbo tvarka saugojo nuo infekcijų pernešimo. Šios vaikų klini- 
kos įrengimai ir ligų priežiūros režimas stebino ir imponavo tuomet 
atsilankantiems aukštiems medicinos pareigūnams svetimtaučiams. 


Mokymas ir mokslas 


Universiteto vaikų katedrai, kaip centrinei įstaigai kovai su vai- 
kų mirtingumu, jų sveikatingumo kėlimu, pirmas ir svarbiausias už- 
davinys buvo medicinos personalo paruošimas. Reikėjo išmokyti stu- 
dentus vaikų ligas pažinti ir gydyti, tinkamai juos paruošti tolimes- 
niam darbui. Vaikų klinikoje jie turėjo gerą progą pamatyti ne- 
maža ligonių paskaitų metu ir pratybose, ilgiau stebėti ligos eigą, 
parašyti ligos istoriją su diagnoze ir gydymu. 

Tolimesnis universiteto vaikų ligų katedros uždavinys buvo iš 
baigusių mediciną Lietuvos Universitete arba grįžusius iš užsienio 
gydytojus paruošti vaiko sveikatos centrams vesti ir gydyti. Rei- 
kėjo derintis prie centrų steigimo greičio ir išleisti su trumpesniu sta- 
žu (3-5 mėn. vaikų klinikoje). Vaikų įstaigoms (prieglaudoms, lop- 
šeliams, vaikų skyriams) buvo reikalingi rimtai pasiruošę pediatrai su 
ilgesniu stažu — 2-3 metų. Norinčių stažuoti užtektinai atsirasdavo. 
Jie dirbo lygiagrečiai su asistentais, ambulatorijoje ir ligonių sky- 
riuose. Turėjo geras sąlygas mokslui, gausias ambulatorijas ir nedi- 
delį, gerai stebimų, nuodugniai ištirtų ligonių skaičių. Galėjo nau- 
dotis katedros biblioteka, kur buvo „Medicina“, užsienio vaikų ligų 
žurnalai ir naujausi vadovėliai bei rimta mokslinė literatūra. Per 
trumpą laiką buvo paruošta 30 su viršum specialistų, kurie užėmė 
atsakingas vietas visame krašte. Vaikų sveikatos centrams buvo pa- 
ruošta 50 su viršum gydytojų. 


„ Lietuvos vaikų gydytojų draugijos steigimas ir veikla 


Kelti pediatrijos mokslui ir ruošti specialistams vaikų ligų ka- 
tedros iniciatyva 1936 m. buvo suorganizuota Lietuvos Vaikų Gydyto- 
jų Draugija; organizacinis suvažiavimas išrinko nuolatiniu šios drau- 
gijos pirmininku vaikų katedros vedėją. Draugijos susirinkimai bū- 
davo kas mėnesį, kartais ir dažniau. Visuotinių suvažiavimų, be 
organizacinio, turėjome tris. Suvažiavimuose buvo svarstomi svar- 
būs sveikatos klausimai: pvz. masinis vaikų skiepijimas Di anatoksi- 
nu ir jo gaminimas; pareikštas būtinumas gaminti Di serumą ir ne- 
mokamas nepasiturinčiųjų vaikų skiepijimas. Vaikų katedra organi- 
zavo vaikų tyrimą tuberkulinu mokyklose ir lopšeliuose, tai vykdė 
draugijos nariai savo darbovietėse. Buvo atlikta nemaža vaikų mata- 
vimų, norint sudaryti savą vaikų augimo lentelę (lig šiol vartojome 
svetimą); buvo galvojama išmatuoti 5.000 vaikų kaime, bet nesusku- 
bome įvykdyti. Visuose draugijos darbuose daug iniciatyvos ir veik- 
los parodė vaikų katedros personalas. 

Universiteto vaikų katedros personalo santykiai su medicinos 
draugijomis buvo geri: jie dalyvavo Lietuvos Gydytojų Draugijos 
mėnesiniuose posėdžiuose ir jų suvažiavimuose, taip pat lankėsi ir 
latvių gydytojų suvažiavimuose Rygoje. Vaikų katedros personalas 
darė pranešimus įvairiomis temomis, ir juos spausdino „Medicinoje“. 

1930 m. mūsų vyriausybės buvau deleguota atstovauti Lietuvai 
II tarptautiniame vaikų gydytojų kongrese Stockholme (Švedijoje), 
kur nuvykau su vyresniąja asistente dr. A. Birutiene. Ten dar daly- 
vavo porą kitų mūsų pediatrų. Vėliau, 1936 m. irgi važiavau, vyriau- 

sybės komandiruojama Romon, į V tarptautinį vaikų gydytojų kong- 
resą atstovauti savo kraštui. Atstovavau ir Lietuvos Vaikų Gydytojų 
Draugijai su jos delegatais dr. Tercijonu ir kitais jos nariais. Lietuvos 
Vaikų Gydytojų Draugija, buvo įstojusi į tarptautinę vaikų gydytojų 
sąjungą. Kongresuose turėjau progos sutikti pažįstamų kitų kraštų 
vaikų klinikų profesorių ir užmegzti naujų pažinčių, kas buvo nau- 
dinga mūsų jaunam universitetui ir vaikų Klinikai, ir bendrai pa- 
laikyti ryšius su užsieniu; todėl kas vasarą lankiau vaikų klinikas 
Vokietijoje, Šveicarijoje ir Prancūzijoje. 


Žinių populiarinimas 


Vaikų klinikos gydytojai dalyvavo visuose vaiko sveikatos drau- 
gijose ir Motinos ir Vaiko Sąjungoje, darė pranešimus motinos ir 
vaiko globos sąjungos kongresuose. Vaiko sveikatos globos ir gydymo 
tikslu vaikų klinika spausdino daug straipsnių „Medicinoje“ ir perio- 
dinėje spaudoje bei žurnaluose; buvo išspausdintos knygutės su pa- 
tarimais motinoms. Veiklos pradžioje parašiau „Medicinoje“ straips- 
nių, specialiai supažindindama su vaikų maitinimu ir mitybos ligo- 
gomis, viduriavimų gydymu ir kovos su mirtingumu dėsniais. Pa- 
ruošiau knygelę motinoms „Tavo kūdikis“, kurios Lietuvos Katalikų 
Moterų Sąjunga išspausdino 10.000 egz. (Lietuvai tai buvo didelis 
tiražas). Moksliniai straipsniai buvo dedami „Medicinoje“ ir „Acta 
Medicinae Facultatis Vytauti Magni Universitatis“. 

Vaikų katedra su klinika, dirbdama lygiagrečiai su centrine 
valdžios sveikatos įstaiga ir bendradarbiaudama su visomis vaiko 
sveikatos organizacijomis, draugijomis, sąjungomis, vadovavo vaikų 
sveikatos kėlimui, kovojo su vaikų mirtingumu, rodė daug iniciatyvos 
ir teikė mokslinių patarimų. Plačiai ir tiksliai organizuota kova vi- 
same krašte davė gerų rezultatų. Tai rodo ši lentelė: 

iš 1.000 gyvų, gimusių kūdikių iki 1 metų amžiaus, mirė: 1905 m. 
— 262, Pirmojo Pasaulinio karo metu ir po karo — 300, 1922 -1926 m. 
— 179, 1928 - 1932 m. — 160, 1933 -1936 m. — 110 ir 1936-1940 m. — 
90. 

Vaikų mirtingumas 1940 m. buvo tris kartus mažesnis negu karo 
metu ir pokariniu laiku. 

Nuo universiteto vaikų katedros įsteigimo dienos per 20 metų 
visi noriai dirbome. Santykiai su universiteto profesūra ir studentija 
buvo korektiški, pagrįsti sugyvenimu, pagarba ir pasitikėjimu. Medi- 
cinos Fak. buvau vienintelė moteris profesorė (tik labai trumpai, his- 
tologijos ir embriologijos katedros vedėja taip pat buvo profesorė 
moteris), sugyvenau gerai ir jaučiau, kad buvau vertinama, skiria- 

ma labai atsakingoms pareigoms, pvz. oficialiu oponentu medicinos 
daktaro laipsniui disertacijas viešai ginant ir kitur. Dalyvavimas Vy- 
tauto Didžiojo Universiteto gyvenime ir darbuose, vadovavimas vai- 
kų katedrai ir klinikai buvo man įdomus, malonus, liko mano gyve- 
nimo svarbiausiu turiniu, bei brangiu atminimu ir vėliau, tremties 
sąlygose. 


ZIGMAS GURA 


VYTAUTO DIDŽIOJO UNIVERSITETO ADMINISTRACIJA 


Kad universitetas galėtų tinkamai atlikti mokslo ir mokymo dar- 
bą, reikia jam ir tinkamų įvairių ūkinių sąlygų. 

Nuo 1923 m. iki 1944 m. vadovaujant universiteto administra- 
cijoms įstaigoms, man teko bendradarbiauti ir įvairiai talkinti Vy- 
tauto Didžiojo Universiteto rektoriams, prorektoriams, dekanams ir 
įvairiausių mokslo įstaigų, institutų, klinikų, laboratorijų, kabinetų, 
bibliotekų, botanikos sodo direktoriams ir vedėjams. Be to, teko 
ūkiškai pagelbėti ir studentų valgyklos, studentų bažnyčios, studen- 
tų choro vedėjams. 

Šiam specialiam tik administracijos ir ūkio darbui reikėjo turėti 
daug pagalbinio personalo: skyrių vedėjų, sekretorių, raštvedžių, 
buhalterių, mechanikų ir t. t. 

Ir mano pareigos, įvairiu laiku įvairiai vadintos — kanceliari- 
jos viršininkas, administracijos viršininkas, pagaliau, rektoriaus pa- 
dėjėjas administracijai ir ūkiui — aiškiai charakterizavo mano darbo 
sritį. 

Kadangi mūsų universitetas buvo savotiška ir speciali įstaiga, sa- 
vo keliu apėmusi apie 100 didelių su specifinėmis savybėmis įstai- 
gų, tai pasitaikydavo įvairių galvosūkių, sprendžiant universiteto 
reikalus. Universiteto senatas, suprasdamas šiuos sunkumus, nepa- 
gailėjo ir lėšų, pasiųsdamas mane triskart į užsienį, kad ten susi- 
pažinčiau su įvairių senų universitetų administracine ir ūkine tvarka, 
kaip Paryžiaus Sorbonos, Berlyno, Franfurto a. M., Maskvos ir Zue- 
richo aukštosios technikos mokyklos. Senatui parašiau plačią apy- 
skaitą ir reformų projektą, kurio dalį teko tuoj vykdyti, o kitą dalį 
buvo galima numatyti ateičiai, dalyką palaipsniui tobulinant. 

Geresnei orientacijai kai ką paminėsiu. Pavyzdžiui, eilę metų 
rektorius dažnai kelioms valandoms kasdien būdavo priverstas me- 

chaniškai be tinkamo įsigilinimo pasirašinėti orderius, įvairias apy- 
skaitas ir smulkų nereikšmingą susirašinėjimą. Aš ryžausi atpalaiduo- 
ti rektorių, kaip mokslininką, nuo šio didelio, bet neįdomaus ir var- 
ginančio darbo, imdamas sau daugiau atsakomybės. 

Dar didesnis patobulinimas, kuris gal net kitur nepraktikuotas, 
buvo pritaikymas bibliotekų dešimtainės sistemos ir administraci- 
jai. Anksčiau būdavo didžiai nepatogu, nors tą patį nesklandumą net 
užsienio universitetuose pastebėjau, dirbti su keliais šimtais įvairiau- 
siais vardais bylų. Vėliau visa buvo pertvarkyta į 10 administracijos 
skyrių ir tik 10 bylų rūšių, kurias galima kiekvienu atveju smul- 
kinti — skirstyti savo keliu vėl į 10 pagal reikalą, o šias vėl į 10, 
ir taip toliau. 

Taip pat man įgriso ir nepatiko visų ir visur praktikuotos spau- 
dams piramidės ant rašomojo stalo. Sugalvojau pritvirtint rašo- 
majam stale, priešakiniam stalčiuj, išlenktą metalinę juostą su ati- 
tinkamo formato piūviais kiekvienam spaudui pakabinti. Kiekvienas 
spaudas savo vietoj, ir taip pripranti, kaip prie piano klaviatūros: 
reikalingą spaudą ranka griebia automatiškai. Ir stalas be spaudų 
piramidės buvo estetiškesnės išvaizdos. 

Visos studentų bylos irgi tapo pertvarkytos pagal eilinį numerį 
nuo universiteto įsikūrimo su atitinkama tik viena studentų knyga, 
kaip ir kituose pasaulio universitetuose. 

Tobulesniam ir sklandesniam darbui buvo dar ir ūkio prorek- 
torius, kuris pirmininkavo ūkio tarybos ir statybų komisijoms, stu- 
dentų prorektorius — įvairiausiems studentų reikalams ir universiteto 
tarybos bei senato sekretorius - profesorius protokolams rašyti ir ska- 
tinti nutarimų vykdymą. Ūkio taryba buvo sudaroma iš fakultetų 
atstovų, man sekretoriaujant; be to, įėjo ūkio, teisės ir finansų eks- 
pertas ir patarėjas. Ūkio tarybos nariai pirmoj eilėj buvo pasiskirs- 
tę kiekvienas po vienerius rūmus prižiūrėti juose įvairiarūšę ūkinę 
veiklą ir šiaip didesnius ir svarbesnius ūkio reikalus, pasidalinę juos 
darbų rūšimis. Pavyzdžiui, prorektorius, kaip inžinierius, rūpinosi 
statybomis ir remontais, kitas — medicinos pagalba, trečias — kuru, 
šviesa ir t. t. 

Ypatingai didelių sunkumų turėta universiteto administraciją 
ir ūkį tvarkant bolševikų vienerių metų ir nacių trejų metų okupa- 
cijų laikotarpy. Štai kad ir kuro reikalas. Trūkstant anglies daugeliui 
didelių trobesių apkūrenti, reikėjo suorganizuoti miško kirtimą. Pa- 
sinaudota vasaros atostogomis. Į šį darbą savanoriškai, be atlygini- 
mo, įsitraukė visi universiteto tarnautojai ir profesoriai, jauni ir seni. 
Talkos pasisekimui reikėjo turėti lauko virtuvių maistui gaminti, 
piūklų, kirvių, palapinių miegoti, maisto produktų ir kita ko. Didžiau- 

sias organizatorius entuziastas buvo ūkio tarybos narys inž. J. Šimo- 
liūnas. Norėdamas gauti virtuves ir palapines, J. Šimoliūnas pasikvie- 
tė du atitinkamos vadybos vokiečius karininkus, gražiai juos pavaiši- 
nęs mano bute. Tam reikalui, J. Šimoliūnas kažkur gavo visą didelį 
kumpį, o iš Medicinos Fakulteto gavome spirito, skirto medicinos rei- 
kalams. Tą spiritą praskiedėm vandeniu ir pagaminome lietuviško 
krupniko. Ir kitokias visokias ūkiškas operacijas vokiečių okupacijos 
metu buvo galima lengviau atlikti ne už pinigus, o už pavaišinimą 
ir t. t. 

O bolševikų pirmųjų metų okupacijoj, norint įvykdyti admi- 
nistracinę, buhalterinę ir kitokią ūkinę „ekvilibristiką“, teko padi- 
dinti personalą net kelis kart ir dirbti visiems ilgais vakarais. Prisi- 
menu, kai ir aš, laukdamas eilės aiškintis dėl universiteto sąmatos 
ir įvairių planavimų, pas planavimo viršininką rusą, nugirdau kaž 
kurios įstaigos direktoriaus labai nuolankų aiškinimąsi dėl jam pada- 
rytų priekaištų, nors esą dirbę ne tik per dienas, bet ir per naktis. 
Jam rusiškai atkirto, kad dirbtų dar ilgiau! 

Taigi universitetas yra didelis kompleksas (daugybė studentų, 
personalo, darbų,idėjų), įvairiai pasireiškiąs ir plačiai paliečiąs tau- 
tos gyvenimą. Deja, dažni svarbūs reikalingi ir naudingi sumany- 
mai užkliūdavo asmeniškumuose ir jų įvykdymas sušlubuodavo. Ma- 
no atminty, kaip kaleidoskope, prabėga charakteringi ir įdomūs fak- 
tai, atsitikimai, įvykiai, nuotykiai, kuriozai, kurie dažnai buvo glau- 
džiai susiję su mūsų universiteto veikla. Aš, 22 metus, taigi ilgą laiko- 
tarpį, irgi sielojęsis mūsų universiteto rūpesčiais, esu spaudai paruo- 
šęs medžiagos atskirai knygai, kurioje daug vietos skiriu ir musų 
universiteto gyvenimui. 

Ten prisimenu kaip dažnai asmeniškumai yra lemtingi įvairiais 
atvejais. 

Ginčams, nesutarimams bei nesklandumams vykstant ir plečiantis 
tarp K. Regelio, universiteto botanikos sodo vedėjo ir agr. J. Špa- 
kevičiaus, Fredos aukštesniosios sodininkystės ir daržininkystės mo- 
kyklos direktoriaus, jų įstaigoms esant kaimynystėje ir kad ir smulk- 
menose santykiaujant, universiteto rektorius P. Būčys, vėliau vys- 
kupas, panorėjo jų santykius sušvelninti ir sunormalinti. Tuo tikslu 
jis nuvyko į botanikos sodą pas K. Regelį ir pakvietė kaimyną J. Špa- 
kevičių užeiti ir bendrai aptarti esančius šiurkštumus. Bet pastara- 
jam atsisakius užeiti, rektorius P. Būčys nuėjo pats pas jį, pokalbį 
pradėdamas šiais žodžiais: „Kai kalnas neina pas Mahometą, tai ten- 
ka Mahometui eiti pas kalną“. 

Buvo irgi piktuoju du dideli specialistai profesoriai daktarai, 
abu Petrai — Avižonis ir Radzvickas. Daugelis tai žinojo ir tuo ste- 

bėdavosi, nes abu buvo didžiai sąžiningi, teisingi ir malonūs. Nors 
jų abiejų akių, ausų, nosies ir gerklės ligų klinikos ir poliklinikos 
buvo po vienu stogu, bet, atrodo, Avižonis buvo pareikalavęs net 
atskiro įėjimo ir kapitalinės sienos tarp jų abiejų įstaigų. Be to, jų 
santykių disharmonija dar ir kitaip reiškėsi. 

Trečia, ir Technikos Fakulteto tarybos nariai buvo pasidalinę 
(ar tik ne visais klausimais ir visokiais atvejais) į du didžiai kovingus 
frontus, kurių priešakyje vienoje pusėje buvo S. Grinkevičius ir 
V. Mošinskis, o kitoje pusėje — P. Jodelė ir K. Vasiliauskas. Nuolat 
tekdavo įvairiais klausimais stebėti tų dviejų nesutaikomų frontų 
akciją ir pasiryžimą kovoti vienų su kitais iki paskutiniųjų. Arba vėl, 

P. Būčys, išrinktas vieneriems metams rektoriaus pareigoms, ban- 
dė kištis net į techninį buhalterijos darbą. Pavyzdžiui, norėdamas 
paskubinti apyskaitas, pristatė man apie dešimt kunigų, studijuojan- 
čių aukštuosius teologijos mokslus, ir davė jiems dirbti vieną au- 
ditoriją. Tie kunigai išsklaidė ir sumaišė visus dokumentus ir, žino- 
ma, Man nieko nepagelbėjo. 

Taip pat, rektorius Pranciškus Būčys, kai reikėjo išspausdinti 
diplomus kartu su Pranu Jodele, kaip Technikos Fakulteto dekanu, 
buvo pasiūlęs išspausdinti inžinieriams diplomus suvienodinant rek- 
toriaus ir dekano vardus, t. y. Praną verčiant irgi į Pranciškų, nes 
esą taip būtų rimčiau ir iškilmingiau. Bet Pranas Jodelė nesutikęs, 
motyvuodamas, jog nuo mažens jį visi Pranu, o ne Pranciškum va- 
dina. 

Baigdamas šį savo rašinį, norėčiau prisiminti ir malonų, savo- 
tiškai nuostabų žmogų. Universitetas turėjo nepaprastą rektorato 
šveicorių Naikauską. Jis imponavo visiems ne tik savo iškilmių uni- 
forma, su napoleoniška livreja, bet ypač ir iš užsienio atvykusiems 
svečiams mokslininkams, kuriuos, prireikus, jis sugebėdavo laisvai 
painformuoti ir prancūziškai, ir angliškai, ir vokiškai, ir ispaniškai, 
o taip pat visų Lietuvos kaimyninių tautų kalbomis. Ne vienas tų 
užsieniečių kraipė galvą, stebėdamasis tokiu šveicoriaus išsimoksli- 
nimu. Mat, Naikauskas, matyt, turėdamas gabumų kalboms ir bū- 
damas prieš tai ilgą laiką Rusijoje tarptautinių miegamųjų vagonų 
palydovu, turėjo progos pramokti daug svetimų kalbų. 

ADOLFAS BALIŪNAS 


LIETUVOS STUDENTŲ ATSTOVAVIMAS UŽSIENYJE 


Lietuvos Universiteto studentijai įstojus pilnateisiu nariu į Pa- 
saulio Studentų Sąjungą, atsirado galimumas palaikyti ryšius su 
pasaulio studentija. Šiam reikalui Studentų Atstovybė ir skyrė 
daugiausia darbo ir lėšų. Kai man teko vadovauti Studentų Atsto- 
vybės užsienio reikalų komisijai, jau tada buvo suorganizuota raš- 
tinė su apmokamu sekretoriumi. Jis neblogai mokėjo vokiečių kal- 
bą ir sugebėdavo paruošti raštus anglų kalba. 

Daugiausia reikalų ir susirašinėjimo buvo su artimiausiais Lietu- 
vos kaimynais — Pabaltijo studentija. Mat, Lietuvos studentija bu- 
vo vadinamosios SELL (t. y. Suomi, Estonia, Latvija, Lietuva) są- 
jungos narys. 

Dirbant su suomių, estų ir latvių studentais, teko įsigyti ne- 
maža asmeninių draugų. Estų studentams dažniausia atstovaudavo 
Hugo Pallman ir A. Selter, vėliau buvęs Estijos užsienio reikalų 
ministras. Iš suomių studentų veikėjų pažymėtinas Olave Vanne, ra- 
mus, giliai protaujantis ir nuoširdus mūsų bičiulis, daug padėjęs lik- 
viduoti ginčą dėl lenkų priėmimo į SELL. Jį vėliau sutikau Amster- 
dame, jau tapusį Suomijos konsulu Olandijoje. Hans Salovius ir suo- 
mių delegacijai Kaune vadovavęs O. Kuikinen buvo tipingi suomiai — 
geri sportininkai, nekalbūs ir mėgėjai stipriai nugerti. Iš latvių stu- 
dentų daugiausia draugiškumo mums parodė Algirdas Riteris, didelio 
Latvių - Lietuvių Vienybės veikėjo inž. Riterio sūnus, žymus latvių 
sportininkas Roberts Plume, Janis Rakovskis, buv. Latvių studentų 
atstovybės pirmininkas, ir A. Rudzeps, daug dirbęs Latvijos studenti- 
jos atstovavimui užsieniuose. Gerai kalbėjo prancūziškai ir kartais 
mums, lietuviams, padėdavo tarptautinėse konferencijose. 


Pabaltijo valstybių studentų ekskursija į Balkanų valstybes 


Ryšium su 1930 m. Bukarešte įvykusiu pasaulio studentų są- 
jungos kongresu SELL buvo nutarusi suruošti Pabaltijo studentų 
ekskursiją į Balkanų kraštus. Iš Lietuvos vykome trys studentai: J. 
Puzinas, M. Brazauskas ir aš; iš Latvijos apie dešimtį studentų; 
daugiausia ekskursijoje buvo estų ir suomių studentų iš viso apie 40. 
Ekskursijos maršrutas buvo: Kaunas, Berlynas, Praha, Viena, Bu- 
dapeštas, Belgradas, Sofija, Istanbulas, Konstanca, Bukareštas. Ši pa- 
baltiečių studentų ekskursija į Balkanų valstybes buvo labai įspū- 
dinga ir visur lankytuose kraštuose sukėlė susidomėjimą. Būtų sun- 

ku aprašyti tą pirmą pabaltiečių viešnagę Balkanuose, tačiau su- 
minėsiu keletą epizodų. 

Įdomiausia kelionės dalis prasidėjo, kai apie 40 studentų ir stu- 
denčių susėdome Vienoje į laivą plaukti Dunojumi į Budapeštą. Visą 
laiką laive skambėjo linksmos studentiškos dainos ir šokiai. Laivo ke- 
leiviai su dideliu susidomėjimu stebėjo šviesiaplaukius šiaurės kraš- 
tų jaunuolius. Nepastebėjome, kaip atplaukėme į Budapeštą. Buda- 
pešto krantinėje mus laukė didžiulė Vengrijos studentų minia. Nie- 
kur mums neteko patirti tiek daug nuoširdaus vaišingumo, kaip Veng- 
rijos sostinėje. Mat, vengrai laiko save giminingais suomiams ir es- 
tams. Tad pasitiko juos, kaip tikrus brolius. Visus apgyvendino geriau- 
siuose viešbučiuose, vežiojo po miestą, aprodė muziejus, parkus ir di- 
desnes įmones. Sensaciją Budapešte sukėlė suomiai studentai spor- 
tininkai, pasirodę Margaritos plaukymo baseine su savo figūriniais 
šokimais. Visa Budapešto spauda buvo pilna aprašymų ir nuotraukų, 
visur pažymint, kad Budapeštą lanko Pabaltijo valstybių studentai. 

Netikėtai Budapešte teko išgarsinti ir Lietuvos vardą. Lankantis 
vengrų studentų atstovybėje, teko susipažinti su Vengrijos ir Rumu- 
nijos ginču dėl Transilvanijos. Vengrai įrodinėjo, kad po Trianono 
sutarties rumunams atiteko vengriškoji Transilvanija. Ta proga aš pa- 
sakiau, kad panašiai lenkai yra užgrobę mūsų sostinę Vilnių. Kilo 
mintis bendromis jėgomis iškelti protestą dėl Lenkijos ir Rumunijos 
įvykdytų svetimų žemių grobimo. Pasirodė, kad ir bulgarai nori pri- 
sidėti prie to protesto, nes ir jie jaučiasi esą nuskriausti jugoslavų ir 
rumunų. Paskubomis buvo surašytas Lietuvos, Vengrijos ir Bulgarijos 
studentijų draugiškumo paktas kovoti dėl pagrobtų teritorijų atva- 
davimo. Šį paktą pasirašėme Vengrijos užsienių reikalų ministerijos 
iškilmių salėje. Apie šį paktą plačiai rašė Budapešto spauda, įdėda- 
ma pasirašymo ceremonijų nuotraukas. Vengrijoje tuomet buvo va- 
roma didelė propaganda dėl Transilvanijos atgavimo, ir jiems buvo 
naudinga kiekviena parama ar pritarimas, kad ir tolimos Lietuvos 
studentijos atstovo. 

Tikrai gailėjomės, kai teko vėl sėsti į laivą ir plaukti Dunojumi 
į Belgradą. Belgrade radome visai kitokią atmosferą. Tuo laiku Ju- 
goslavijoje buvo karaliaus Aleksandro karinė diktatūra. Mus labai 
nustebino, kad Belgrade tebebuvo carinės Rusijos pasiuntinybė, gat- 
vėse galėjai matyti karininkų rusų caro kariuomenės uniforma, Alek- 
sandro III ir Mikalojaus II kadetų korpusų uniformuotus mokinius. 
Mums, pabaltiečiams, caro Rusija seniai buvo išnykusi, o Jugoslavi- 
joje dar tikėtasi ją atstatyti. Jugoslavų studentų oficialiame priė- 
mime, kai buvo keliami tostai „Živela Jugoslavija“, aš pastebėjau, 
kad priešais mane prie stalo sėdėjęs studentas jugoslavas savo vyno 

taurės nekėlė. Aš paklausiau, kodėl jis nekelia taurės, kai geriama 
už Jugoslaviją. Jis atsakė, kad jis yra kroatas. Tuomet aš pakėliau 
taurę ir sušukau „Živela Kroatija“. Kroatas studentas šoko per sta- 
lą ir apkabino mane su ašaromis akyse. Aš supratau, kad tarp serbų 
ir kroatų esama didelės neapykantos. Vėliau kai kurie ekskursijos 
dalyviai sakė man, kad mano tostas galėjo sukelti serbų nepasiten- 
kinimą, bet viskas baigėsi be incidento. | 

Besiruošiant išvykti toliau į Sofiją, Belgrado stotyje pasigedome 
vieno studento suomio. Mėginant jį surasti, paskambinome ir polici- 
jai. Paaiškėjo kad jis areštuotas, ir sėdi policijos areštinėje. Jugoslavų 
policija jį areštavo už tai, kad jis nufotografavo Jugoslavijos karo 
ministerijos pastatą. Šiaip taip, apsimesdamas mokąs slaviškai, vos 
įtikinau Jugoslavijos policininkus, kad suomių studentas nufotogra- 
favo tą pastatą, visai nežinodamas, jog tai karo ministerija. Jis pa- 
darė nuotrauką, nes tai buvęs pats didžiausias pastatas Belgrade. 
Areštuotąjį studentą policija paleido tik sunaikinus visą foto kameros 
filmą. 

Traukiniui atvykus į Sofiją, buvome pasitikti bulgarų studentų. 
Jiems buvo žinomas Budapešte pasirašytas Lietuvos, Vengrijos ir 
Bulgarijos studentijų draugiškumo paktas, todėl priėmimas buvo 
ypatingai nuoširdus. Buvome nuvežti į netoli Sofijos esantį Kniaževo 
kaimą, kur stovi seniausia Bulgarijos bažnyčia. Kaime pasitaikė ves- 
tuvės. Tad pakvietė ir mus, tokiu būdu pabaltiečiai studentai šoko 
ir linksminosi bulgarų kaimiečių vestuvėse. 

Įspūdingas buvo pabaltiečių studentų vizitas Turkijoje. Mes bu. 
vome priimti oficialioje audiencijoje, garsiuose sultono rūmuose prie 
Bosforo, Turkijos ministro pirmininko Ismet Inonu, kuris I Pasau- 
linio karo metu, kaip turkų ryšio karininkas prie vokiečių kariuo- 
menės, buvo Lietuvoje, gyveno Kaune ir pažino nemaža lietuvių. 
Istanbulas yra toks originalus ir įdomus miestas, kad mes per trum- 
pas keturias vizito dienas tegalėjome pamatyti tik mažą jo dalį, o 
simpatingi turkai studentai, rodosi, norėjo papasakoti visą Turkijos 
istoriją ir parodyti visą kraštą. Turkai, per amžius kovoję su Rusijos 
carų imperializmu, labai palankiai žiūrėjo į Pabaltijo tautų išsiva- 
davimą iš rusų vergijos. 

Iš Istanbulo laivu Princess Maria per Juodąją jūrą nuplaukėm 
į Konstancą, o iš ten traukiniu į Rumunijos sostinę Bukareštą, kur 
buvo pasaulio studentų kongresas. 


Pasaulio studentų sąjungos kongresas Bukarešte 


Ruošdamasis vykti į pasaulio studentų kongresą Bukarešte, iš 
Užsienio Reikalų Ministerijos valdininko dr. S. Bačkio gavau nau- 

dingų patarimų, kaip tenka elgtis tokiuose kongresuose. Buvo paruoš- 
tas platus memorandumas apie Lietuvos studentiją ir jos veiklą. Me- 
morandume buvo paminėtas Vilniaus užgrobimas ir lietuvių studen- 
tų persekiojimai Lenkijoje. 

Į kongresą atvyko daugiau kaip tūkstantis studentų iš 32 kraštų. 
Labai gausi buvo amerikiečių studentų delegacija. Bukarešto teatro 
salėje kongresą atidarė Rumunijos švietimo ministras, kuris kara- 
liaus Karolio vardu pakvietė delegacijų vadovus atsilankyti karaliaus 
vasaros rezidencijoje. Įvairių kraštų studentų atstovai prabilo į kong- 
resą, sveikindami ir pateikdami įvairiausių sumanymų ir rezoliucijų. 
Man pasveikinus kongresą Lietuvos studentijos vardu ir išdalinus vi- 
siems kongreso dalyviams iš anksto išspausdintą memorandumą, tuo- 
jau prisistatė pora lenkų studentų, pareikšdami protestą dėl memo- 
randume iškelto Vilniaus klausimo ir lietuvių studentų persekiojimo. 
Reikšdami nepasitenkinimo dėl lietuvių „nedraugiškumo“, jie pa- 
grasino protestą pareikšti viešai, plenumo posėdyje. Aš nesileidau su 
jais į kalbas, pareikšdamas, kad tai jų reikalas, širdyje džiaugdama- 
sis, nes tuo būdu ir būtų pasiektas mūsų tikslas tarptautinėje auditori- 
joje iškelti Lenkijos padarytą Lietuvai skriaudą. Bet lenkų planus 
sutrukdė kilę kiti svarbūs ginčai. Kongrese iškilo vokiečių studentijos 
priėmimo į sąjungą klausimas. Nors nuo I Pasaulinio karo pabaigos 
jau buvo praslinkę 12 metų, tačiau prancūzų ir belgų dominuojama 
Confėdėration Internationale des Etudiantes atsisakydavo priimti vo- 
kiečius, kaip buvusius priešus. Kongresas tuo klausimu buvo suskilęs 
į du blokus: prancūzai, belgai, lenkai, jugoslavai, rumunai, čekai 
priešinosi vokiečių priėmimui. Anglosaksai — britai, amerikiečiai, taip 
pat švedai, danai, norvegai pasisakė už vokiečių priėmimą. Vieno bal- 
so dauguma galėjo nulemti balsavimus. Aš laikiausi neutraliai ir ne- 
sakiau, kaip balsuosiu. Nevieningi šiuo klausimu buvo ir kiti SELL 
delegacijų nariai: suomiai pritardavo prancūzų — belgų blokui, o lat- 
viai ir estai — anglosaksams. Bandymas pasiekti visoms SELL dele- 
gacijoms vieningo nusistatymo nepavyko. 

Bukarešte buvusios įvairių valstybių ambasados ir pasiuntinybės 
kiekvieną popietę ruošdavo savo krašto studentams arbatėles, pa- 
kviesdamos ir kitų kraštų studentų delegacijų vadovus. Vieną tokią 
popietę buvau pakviestas į Prancūzijos amabasadą. Priėmimo metu 
Prancūzijos studentijos delegacijos pirmininkas Paul Sauren netikėtai 
pristatė man Lenkijos studentijos delegacijos pirmininką Jan Poža- 
riskį. Jis tuojau pareiškė apgailestavimą dėl lietuvių nedraugiško 
lenkams memorandumo ir pradėjo ilgą kalbą apie reikalą abiejų kraš- 
tų jaunuomenei — studentijai ieškoti kelių atstatyti tradicinę lenkų - 
lietuvių vienybę, pašalinant senesniosios kartos pasėtą neapykantą 

tarp šių broliškų tautų. Aš trumpai atsakiau, kad lenkai nepažįsta 
naujos, Nepriklausomos Lietuvos. Kalbos apie senąją uniją nepadės 
draugiškumui atstatyti. Normalūs santykiai tarp Lietuvos ir Lenki- 
jos galės būti atstatyti tik išsprendus Vilniaus klausimą, kuris Lie- 
tuvai yra gyvybinės reikšmės. Požariskis jau buvo painformuotas, 
kad Lietuvos studentija atmetė Helsinkio SELL konferencijos nuta- 
rimą dėl lenkų priėmimo. Aš pareiškiau, kad kol nėra normalių san- 
tykių tarp Lietuvos ir Lenkijos, joks Lietuvos studentijos bendradar- 
biavimas su Lenkijos studentija yra neįmanomas. Tuo ir baigėsi mano 
pasikalbėjimas su Požariskiu. 

Kitą dieną suomių delegacijos kvietimu SELL delegacijos vaka- 
rieniavo viename Bukarešto restorane. Suomių delegacijos pirmi- 
ninkas Olave Vanne pranešė, kad turėjęs pasikalbėjimą su lenkų 
delegacija ir padaręs išvadą kad lenkus priimti į SELL šiuo metu 
negalima. Ten pat vakarienės metu Olave Vanne surašė ir įteikė man, 
kaip to laiku buvusiams SELL pirmininkui oficialų raštą, atšaukiantį 
suomių siūlymą priimti lenkus į SELL. Taip netikėtai išsprendus ilgai 
trukusį ginčą, buvo pakelti tostai už Pabaltijo vienybę. Įtempimui at- 
sileidus ir nuotaikai pakilus, visos SELL delegacijos nutarė vieningai 
paremti suomių siūlomą priimti prancūziško bloko rezoliuciją vokie- 
čių priėmimo klausimu. Ir vėliau visais klausimais kongrese SELL 
delegacijos balsavo vieningai. Tas paliko kongreso dalyviams gerą 
įspūdį. Visi stebėjosi pabaltiečių studentų vieningumu, kai kitų kraštų 
studentų atstovai labai nesutardavo. Bulgarai kirtosi su jugoslavais, 
vengrai su rumunais, graikai su turkais ir t. t. Įdomus incidentas įvyko 
su italų studentais, kurie juodais fašistų marškiniais apsirengę, šo- 
ko muštis su belgų studentais, kai plenumo posėdyje belgų delega- 
tas paprašė kongresą priimti rezoliuciją kreiptis į Italijos vyriausybę, 
kad būtų paleistas iš kalėjimo Romoje suimtas studentas belgas. 
Mums, pabaltiečiams, sėdėjusiems tarp belgų ir italų, vos pavyko 
besipešančius išskirti. Tuomet gausi italų fašistų delegacija demonst- 
ratyviai rikiuotėje apleido kongresą, giedodami fašistų himną „Gio- 
vinezza, Giovinezza“. 

Pasinaudodamas kongrese susidariusiais tarp anglo - saksų ir pran- 
cūzų belgų blokų nesutarimais, kai kilo klausimas nustatyti vietą būsi- 
mam pasaulio studentų sąjungos kongresui, aš pasiūliau Pabaltijo 
valstybes. Pasiūlymas buvo entuziastiškai priimtas visų kongreso da- 
lyvių. Visiems buvo įdomu aplankyti naujai įsikūrusias Pabaltijo vals- 
tybes. Pradžioje buvo numatyta, kad kongresas vyks visose trijose 
valstybėse ir atskiros komisijos posėdžiaus Rygoje, Taline ir Kaune, 
o taip pat kongreso dalyviams ekskursijos bus suruoštos į visas 
tris valstybes. Pats kongresas vyktų Rygoje, nes nei Taline nei Kaune 

nebuvo pakankamai viešbučių vienam tūkstančiui užsienio svečių pri- 
imti. Latviai vėliau nesilaikė pradinio susitarimo ir suorganizavo pa- 
saulio studentų kongresą Rygoje vien Latvijos vardu. 

Kongreso metu buvo suruošta visa eilė ekskursijų į įdomesnes Ru- 
munijos vietas. Rumunai malonų ir nuoširdų priėmimą studentams 
buvo suorganizavę karaliaus Karolio vasaros rezidencijoje Sinaia. 


PETRAS BŪTĖNAS 


PIRMIEJI LIETUVOS UNIVERSITETO KALBININKAI 


K. Būga 1920 m. vasarą, grįžęs iš Rusijos, netrukus pradėjo dės- 
tyti Aukštuosiuose Kursuose. Aukštųjų Kursų perėjimo į universi- 
tetą mes, kalbatyriai, nė nepajutome. Ir todėl dabar net sunku vi- 
sus įvardyti, kas jau dėstė Aukštuosiuose Kursuose, tiems patiems 
automatiškai perėjus dėstyti į patį universitetą. Kalbotyrai arčiausi 
ar tik artesni buvo šie: J. Jablonskis dėstė bendrąjį lietuvių kalbos 
kursą. K. Būga pradėjo dėstyti grynąja kalbotyrą ir, tarp kitko, jis 
ligi savo ligos ir mirties suspėjo išdėstyti ir tai, kas išspausdinta jo 
„Lietuvių kalbos žodyne“ (1924) ir kituose to laiko leidiniuose. 

J. Balčikonis, jau universitete, pradėjo dėstyti bendrąjį lietuvių 
kalbos kursą, kaip ir J. Jablonskis, daugiausia aiškindamas studen- 
tų įvairių rašinių klaidas auditorijai. 

E. Volteris dėstydavo labai įvairius — kalbotyros, istorijos, et- 
nologijos, archeologijos — dalykus. Bet jo didžiausias nuopelnas, kad 
jis, bibliofilas ir Kauno miesto bibliotekos vedėjas, sudarydavo mums, 
studentams, sąlygas iš bibliotekos lobyno pasirinkti reikiamų leidinių 
ir veik visada savo paskaitų temoms pats nurodydavo, kartais net 
suieškodavo ar iš kur kitur gavęs duodavo knygų mums patiems 
mokytis ir dirbti. 

M. Biržiška skaitė senąją lietuvių literatūrą ir tautosaką, dėsty- 
damas plačiai ir posmulkiai. V. Krėvė-Mickevičius dėstė rusų litera- 
tūrą, bet rinkdavo ir lietuvių tautosaką. Ir aš jam įteikiau daug tau- 
tosakos, ypač smulkiosios. Savo surinktąją tautosaką jis paskui iš- 
spausdino. Kun. J. Tumas-Vaižgantas, skaitęs kursą apie senuosius 
lietuvių rašytojus, nevengdavo ir iš studentų rinkti biografinių ži- 
nių apie senuosius autorius savo būsimoms paskaitoms. Man pačiam 
teko jį raštu informuoti apie kun. J. Lindę-Dobilą, kun. M. Šeižį-Da- 

gilėlį (iš man netolimo Šikštonių sodžiaus) ir apie kitus mano apy- 
linkių rašytojus: Eglę, ypač apie vieną liaudies dainių — Joną Burkų 
(Vaškų valsčiaus, Norių k.). Jam mirus, jo tėviškės žmonės man 
atidavė visus jo apsmilkusius rankraščius ir šiaip popierius. O aš jau 
buvau iš žmonių užrašęs apie 87 jo dainas, bet jo paties kartu kurtas 
melodijas nemokėjau gaidomis užrašyti. Viena melodija apie Vaškų 
miestelį man atrodė ypač kombinuota ir patraukli. Tas viskas buvo 
pavesta J. Tumo-Vaižganto archyvui. 

Vaižganto redaguotoje 1921 - 1922 m. „Mūsų Senovėje“ man pa- 
sisekė išspausdinti straipsnį apie savo krašto piliakalnius, kalne- 
lius ir kitokią būtovę. 

Kalbotyros dalykus studijavo savo specialybei nuo pat Aukštųjų 
Kursų pradžios: J. Bukota, S. Dabušis, P. Būtėnas, J. Balčikonio, J. 
Jablonskio ir K. Būgos mokiniai. Netrukus universitete atsirado stu- 
dentas kalbatyris M. Durys, su kuriuo nesiskirdavome nei paskai- 
tose, nei šiaip gyvenime. Baigęs Lietuvos Universitetą, jis kurį laiką 
dėstė bendrąjį lietuvių kalbos kursą tame pat universitete. 

K. Būgos paskaitos tiems keliems studentams kalbatyriams bū- 
davo tokio dėstymo būdo, kad čia jungėsi šaltas dalyko aiškinimas, 
čia ir, kaip dabar sakytume, dialogas ar kurio reikiamo seno teksto 
skaitymas ir nagrinėjimas. O jei profesorius ką naujo iš studento iš- 
girsdavo, tai tuojau ar jis pats ar studentas jam popieriuje para- 
šydavo atitinkama technine forma, kad profesorius paskui galėtų 
savo dalykams pasinaudoti. 

K. Būga nepaisydavo oficialaus valandinio paskaitų laiko. Kai 
įsileisdavo, užtraukdavo paskaitinį darbą kiek tik benorėdamas, ypač 
jei studentams kalbatyriams tą dieną tuoj nereikdavo eiti į kieno 
kito paskaitą. 

Jis, vis prieidamas prie katedros, pasižiūrėdavo į parengtos pa- 
skaitos lapelius, vėl lėtai, bet galvodamas, eidavo prie lentos ir, 
kartu aiškindamas, greit, bet labai aiškiomis vienodomis ir atstumus 
išlaikančiomis, taigi nesuliejamomis, nesujungiamomis raidelėmis žo- 
džius rašydavo, tartum tai būtų dailyraštis: žodžiai turėdavo irgi dar 
platesnius atstumus vienas nuo kito, ir jie dažniausiai būdavo su- 
kirčiuoti, ir, jei reikdavo, žodinėmis aiškiomis dalimis morfologiškai 
išnarstyti. Kalbinės formulės ir formulės. Ir tuoj prirašęs lentą trin- 
davo ir vėl toliau ko naujo šitaip ryškindamas rašydavo. Jei studen- 
tui tekdavo kas lentoje rašyti ir jei jis tą savo rašymą suliedavo, 
K. Būga sustabdydavo, kad žmoniškai imtų rašyti, nes esą, „čia ne 
meilės laiškas“. 

Kalbėdavo jis iš širdies ir būtinai sutankindamas žodžius, daž- 
nai į azartą įeidamas, bet savo paskaitomis daug naudos auditorijai 

duodamas. Tik jau įpratę tegalėdavome suprasti ir suspėti užsirašyti, 
kas lentoje buvo jo rašoma ir gyvu žodžiu aiškinama. 


K. Būga, dėstydamas prūsų ir latvių kalbų kursą, skaitė su stu- 
dentais jo duotus tekstus ir tuoj pat įprastinai lentoje išaiškindavo 
tų abiejų kalbų gramatinius pagrindus. Jis taip pat aiškino ir kuršių 
bei jotvingių kalbų pagrindus. 

K. Būga kalbėdavo rašomosios ar bendrinės kalbos lytimis, sklan- 
džiai ir gera įvairia sintakse. Bet vis tiek būdavo galima jame atpa- 
žinti rytų aukštaitį. 

J. Jablonskio lietuvių kalba buvo kito Lietuvos krašto — Užne- 
munės, kaip nulieta, patriarchiška, vietomis dirbtinai, kaip sakydavo, 
„pakukuojant“ ir lyg perdaug jau aiški, deklamuotinė, retakalbio 
žmogaus. Mano nuomone, mūsų senųjų kalbininkų didžiausias ir 
rūpestingiausias stilistas buvo J. Balčikonis, ką liudija jo vertimai 
ir jo rašiniai. Jis kalbėdavo iš lėto ir kiekvieną žodį pasverdamas, 
žinoma, rašomąja, bendrine kalba. Bet jo kalboje vis tiek iškildavo 
ir tarminė kalba — Lietuvos Žiemgalos pietinės ribės, arba rytų aukš- 
taičių okuojančios pošnektės irgi pietinės ribos. Jis kalbėjo gerai kir- 
čiuodamas, bet žodžių galūnes vietomis aptrumpindamas. 

J. Balčikonis ir ypač K. Būga pripažindavo, kad Žmogus nie- 
kaip negalėsiąs pabėgti nuo savo lopšinės —tėvo motinos kalbos, 
nors teoriškai ir geriausiai jis mokėtų lietuvių rašomąją kalbą. J. Jab- 
lonskis priešingai buvo nusiteikęs, bet į savo amžiaus pabaigą ir čia, 
kaip ir daug kur, suminkštėjo, nusileido. 

K. Būga negalėdavo gerai tarmiškai ištarti pvz. „viošt soridošt 
tvoro ėkidšt“. 

J. Balčikonis tuos tarmės žodžius ištardavo, betgi su svetimie- 
na; mat, jis buvo tos pačios šnektos, tik pietinis, užmūšinis, atstovas. 
O J. Jablonskis nė nemėgindavo tarti, suprantama, neištarimo ne- 
sėkmę patyręs iš savo žmonos, kilusios iš šiaurinių pamūšininkų 
pontininkų. 

Bet J. Jablonskis buvo galvojęs mus tokius „neklaužadas“ galint 
pasitaisyti bekalbant — suprask, grynai jablonskiškai žodžius tarti. 
Universiteto mokslo dalykų egzaminuose, kur jis dalyvaudavo, K. Bū- 
ga ar, pavyzdžiui, M. Biržiška (trys egzaminų komisijos nariai) ne- 
reaguodavo, kaip tu lietuviškai žodžius tari, o J. Jablonskis mane 
taisydavo, pavyzdžiui, iš dirbti į dirbti ir panašiai. 

K. Būga paruošė spausdintų anketų su daugeliu klausimų, pa- 
likdamas plačius tarpus atsakyti tik tam tikru kirčiuotiniu būdu. An- 
ketos buvo nevienodos rūšies, kombinuotos, sakyčiau, gaudytinio 

pobūdžio ir tikslo, kad paskui jis pats galėtų suprasti ar numatyti 
anketos užpildytojo teisingumą. Tas anketas jis dalindavo mums ir 
kitų skyrių studentams, kurie klausė jo paskaitų. Man pasisekė an- 
ketas užpildyti iš Lietuvos Žiemgalos, arba Mūšos, baseino, kai tris 
vasaras rinkau tarminių ribų medžiagą, iš kaimo į kaimą keliauda- 
mas. K. Būga tas anketas paskui vartodavo savo tyrinėjimams, 
reikale studentams kalbatyriams aiškindavo ir dar atsiklausdavo jų, 
kad niekam abejonių nebepaliktų. 


K. Būga turėjo paruošęs lietuvių kalbos ploto tarmių žemėla- 
pį: ploną, peršviečiamą, maždaug pusantro sprindžio ilgumo ir nepil- 
no sprindžio platumo popierių. Kai jis aiškindavo, turėdavome susi- 
kišę ir prisikišę žiūrėti į tą žemėlapioką. Niekur nemačiau jo, to pir- 
mojo lietuvių kalbos tarmių žemėlapio, išspausdinto. Tame žemėla- 
pyje profesorius įtraukė ir mano trijų vasarų darbą: Mūšos baseino 
rytų aukštaičių tarmės okuojančios pašnektės pantininkų ir pėnti- 
ninkų dialektines ribas. 

K. Būga buvo didelės erudicijos mokslininkas; toks jis buvo 
ir savo paskaitose ir pasikalbėjimuose su studentais ir su kitais. 


1923 m. į Lietuvą atkviestas rusų archeologas A. Spicynas bend- 
ravo ir su K. Būga. Šis su savo studentais kalbatyriais svetį vesda- 
vosi į Daugirdo vadovaujamą Kauno miesto muziejų. Juodu kalbė- 
davosi rusiškai ir net susiginčydavo dėl kai kurių archeologinių ar 
etnografinių (etninių) eksponatų mokslinio svorio ar jų paskirties, 
ypač kad svečias vis linkdavo baltuose kuo daugiau rusybės iš seno- 
vės užgriebti. Būdavo ko pasiklausyti ir įsiminti. Užkliudytas K. Bū- 
ga daugiausia kalbėdavo ir aiškindavo; norėdamas atremti, kaip 
įprastinai, jis net labai skubėdamas ir tarsi kurią atskirą paskaitą 
aiškindamas, kalbėdavo, kad net jam seilės tykšdavo. O mums tai 
buvo įdomios ir naudingos pamokos. A. Spicynas laikėsi nuo studen- 
tų visiškai atokiai. 

Pats K. Būgos žodynas buvo ruošiamas jo bute, steigiamojo sei- 
mo ir seimų rūmų kieme mūriniuose vienaaukščiuose namuose, o J. 
Jablonskio butas buvo to pat kiemo kito šono mūro namuose antra- 
jame aukšte, kur jis skaitydavo savo paskaitas įvairių skyrių stu- 
dentams, ne lituanistams. 

Tekdavo man kartais kreiptis ir savo kai kuriais reikalais į 
vieną ar antrą. Jei būdavo sunkesnis kalbinis klausimas, ypač kir- 
čiavimo sistemos, J. Jablonskis net sirgdamas ir gulėdamas lo- 
voje aiškindavo. Bet kartais, galutinio žodžio išgirsti, jis mane siųsda- 
vo pas K. Būgą, nes, anot J. Jablonskio, „jam pramušta galva to- 
kiais reikalais“. Pamenu, kai man reikėjo savo sugalvoto „senienos“ 

termino kalbininkų patvirtinimo arba atmetimo, J. Jablonskis tada 
„senienas“ svarstė, svarstė, savo ilgą barzdą glostė, šalia „naujie- 
nų“ linksniavo „senienas“. Žinoma, nuėjau ir pas K. Būgą, kuris 
man pritarė tardamas: „Labai geras ir reikalingas terminas. Vartok!“ 

K. Būgos liga ir greita mirtis paliko neišlyginamą smūgį mūsų 
kalbotyros mokslui. 


VANDA DAUGIRDAITĖ - SRUOGIENĖ 


TEATROLOGIJA LIETUVOS UNIVERSITETUOSE 


Teatro meną ir mokslą Vytauto Didžiojo Universitete Kaune, ir 
Lietuvos Universitete Vilniuje ugdė ir puoselėjo Balys Sruoga. 

B. Sruoga 1924 m. pradėjo dėstyti Lietuvos Universitete rusų 
literatūros istoriją, o vėliau ir pasaulio teatro istoriją ir 1930 m. 
įsteigė teatro seminarą, kuriam skirdavo geriausias savo valandas. 
Nelengva buvo įtikinti universiteto vadovybę teatro meno ir mokslo 
kurso reikalingumu, bet entuziastai studentai, susibūrę apie šį iš 
pradžių neprivalomą kursą, padėjo suorganizuoti tą Sruogos svajonę, 
teatro seminarą. Suradę didžiuosiuose universiteto rūmuose nenau- 
dojamą palėpę, patys ją išsivalę, susinešė kiek baldų ir taip sudarė 
pradžią tam seminarui, kuris netrukus pradėjo garsėti viena gyviau- 
sių ir veikliausių įstaigų mūsų jaunoje Alma Mater. 


Greta teatro seminaro Vytauto Didžiojo Universitete 1930 m. 
gale buvo įregistruota „Stedra“, Studentų Teatro Draugija, kuri 
1931 II 14 pasirodė su savo premjera, suaktualinta Moljero (Moliėre) 
komedija „Gydytojas per prievartą“. Šį spektaklį režisavo R. Jukne- 
vičius, vaidino teatro seminaro klausytojai. „Stedroje“ susimetus ko- 
munistuojančiam jaunimui ir pradėjus ruošti propagandinius spek- 
taklius, ši teatro draugija netrukus buvo uždaryta. 

1937 m. B. Sruogos pastangomis buvo įkurta akademinė teatro 
studija. Jos tikslas, anot V. Jonyno, buvo „realizuoti naują vaidybi- 
nį stilių Vakarų Europos pavyzdžiu, nesustojant vien rutinoj, bet 
nuolat eksperimentuojant, progresuojant“.! 

Studijos vadovas buvo A. Jakševičius, B. Sruogos pastangomis, 
kartu su R. Juknevičium, gavęs 1936 m. Švietimo Ministerijos sti- 
pendiją studijuoti teatro menui Maskvoje ir susipažinęs su Jungti- 
nių Amerikos Valstybių teatro gyvenimu, ypač kreipęs dėmesio į 

kolegijų teatro grupių eksperimentus. Studijoje dėstė prof. L. Kar- 
savinas, P. Skardžius, R. Juknevičius, A. Jakševičius, H. Kačinskas 
ir pats B. Sruoga. 

Kai kurie rašytojai ir teatro artistai būdavo kviečiami į atskirus 
seminaro posėdžius su pranešimais. 

Studija parengė pirmąjį parodomąjį spektaklį 1939 III 19, bet jos 
veikla sunyko 1941 m. pavasarį, mirus A. Jakševičiui. 

B. Sruoga ilgai brandino savo pažiūras į teatrą ir į meną apskri- 
tai. Jaunystėj, apšauktam simbolistui, buvo daromi priekaištai, kad 
jis vergaująs šūkiui „menas menui“, kad jo kūryba stokojanti pa- 
triotizmo. Ilgai jis į tai neaiškiai atsakinėjo, kol pagaliau jam mintis 
susikristalizavo į žodžius: „Menas žmogui“ ir „be etikos nėr este- 
tikos“. Jis savo dramomis ir veikla įrodė gilią meilę savo kraštui. 

Sruoga karštai tikėjo į žmogų kilninančią meno galią. Jam gėris 
ir grožis buvo lyg ir sinonimai. Jis nepakentė tiesioginės didaktikos, 
pamokymų. Anot jo, menas turi veikti žmogų per emocijas, per gro- 
žį. Jis nemėgo blankaus natūralizmo, lygiai kaip ir tuščio for- 
malizmo. Jis bodėjosi dogmomis, banalumu, rutina, nuvalkiotais da- 
lykais. Jis visa savo esybe protestavo prieš diletantizmą ir menką, 
neišlavintą miesčionišką skonį. Jo mintis visad buvo originali, ieš- 
kanti, tirianti, ir tokį kelią jis rodė savo studentams. J. Blekaitis tei- 
gė, kad B. Sruoga „ugdė tikėjimą tautos paskirtimi, ragino kovoti ne 
vien su išoriniais priešais — laisvės engėjais, bet ir su tamsos ir 
priespaudos nuosėdomis pačioje žmogaus dvasioje“. B. Sruogos mi- 
siją jis vadina „humanistiniu patriotizmu“.ž 

B. Sruoga kritiškai žiūrėjo į mūsų teatrą. Jis savo straipsniais 
plakė atsilikimą ir biurokratizmą, valdant meno įstaigas. B. Sruoga 
reikalavo iš teatralų rimto, idėjinio darbo ir savo straipsniais bei 
studijomis auklėjo visuomenę, aiškino teatro paskirtį, spektaklių, at- 
skirų pastatymų prasmę ir kt. 

Visą savo entuziazmą B. Sruoga įdėjo į jaunimo auklėjimą. Jo 
įkurtas teatro seminaras buvo jo šventovė, kurio pokalbiams jis visu 
atsidėjimu ruošdavosi. 

Nedideliame, siaurame teatro seminaro kambaryje universite- 
te, su langu į Žaliąjį kalną, stovėjo ilgas stalas, kurio gale paprastai 
per posėdžius sėdėdavo seminaro vedėjas, o aplink jį klausytojai. 
B. Sruoga, paprastai mažakalbis, seminare daug kalbėdavo. Išklausęs 
studento referatą ir kilusias diskusijas, jis tardavo savo žodį, įvertin- 
davo, kas buvo pasakyta, nurodydavo referato teigiamybes ir trū- 
kumus, sutrauktai reziumuodavo visumą. Būdavo skaitomos ir nau- 
jos mūsų rašytojų dramos, ir pačių studentų kūriniai, aptariami teat- 

ro pastatymai. Seminaro vedėjas reikalavo iš savo studentų rimto 
darbo. Jo visada trumpos ir griežtos kritikos klausytojai baiminosi 
ir todėl stengdavosi kuo geriausiai atlikti jam skirtą uždavinį. 


Norinčių įstoti į seminarą kvalifikacijas paprastai tikrindavo ilga- 
metis B. Sruogos asistentas A. Ronkus. Jis atmesdavo nepasiruošu- 
sius seminaro lygiui, ypač griežtai eliminuodavo jaunas studentes, 
kurios daugiau iš smalsumo bandė pakliūti į studentų tarpe iš- 
garsėjusią įstaigą. Todėl nedaug moterų tebuvo patekę į šį seminarą, 
kurio branduolį sudarė vyrija. 

B. Raila pasakoja, kaip kartą, parašęs referatą apie vokiečių re- 
žisierių E. Piscatorių, jis jo teatrą be saiko išgyręs. Paskaitytą re- 
feratą B. Sruoga pagyręs, įskaitęs, bet į galą šypsodamasis paprašęs 
jam leisti duoti „jaunam teatro mokslininkui“ vieną patarimą. Rai- 
los klaida esanti, dažnai ir žymių mokslo žmonių kartojama — bū- 
tent, kai atskiri faktai yra lengvai suabsoliutinami, iš atskirų frag- 
mentų sudaromos ištisos teorijos. 

Kartą B. Sruoga padėjo ant stalo didoką rankraštį ir pasiūlė stu- 
dentams jį panagrinėti, nesakydamas kas to veikalo autorius. Tai 
buvo dar nepaskelbta „Milžino paunksmė“. Per sekantį seminaro po- 
sėdį šis veikalas buvo atvirai išdiskutuotas. Vėliau B. Sruoga savo 
naujas dramas pirmiausia skaitydavo seminaro dalyviams. 


Puikus scenos žinovas, Sruoga kiekvienoj dramoj lengvai pa- 
gaudavo falšyvumą, nesceniškumą. 


B. Sruoga buvo išrūpinęs teatro seminaro dalyviams iš Valsty- 
bės Teatro vadovybės nemokamus bilietus į spektaklius. Premjerų 
metu Sruoga kukliai atsisėsdavo kur nors nuošaly. 


Po premjeros teatro seminare tuojau įvykdavo to pastatymo 
svarstymas. Pirmiausia išdėstydavo savo mintis seminaro dalyviai, o 
paskui vykdavo diskusijos, į kurias įsiterpdavo ir B. Sruoga. 


B. Sruoga rūpindavosi ne tik suteikti savo studentams žinių, 1la- 
vinti jų skonį, bet ir apskritai iškelti gabiuosius žmones, padėdavo 
jiems pasireikšti, gauti tinkamas tarnybas teatre, radiofone, laik- 
raščių redakcijose ir kt. Nekartą jis sušelpdavo tuos, kurie mate- 
riališkai skurdo. 

Pasitaikydavo, kad kartais studentai išnaudodavo jo pasitikėji- 
mą, pavyzdžiui, turėdami priėjimą prie seminaro patalpos (kai kas 
ten ir pernakvodavo), keli komunistuojantieji studentai B. Šruogai 
neįtariant, ten slėpdavo komunistinę literatūrą, už ką jis vėliau 
turėjo didelių nemalonumų. Pasitaikydavo ir incidentų. Kartą Vilniu- 
je lietuviai studentai, patyrę, kad lenkai tyčiojasi iš lietuvių teatro 

veiklos, patriukšmavo, išdaužė kai kurių lenkų įstaigų langus. Dalis 
profesūros tą nekultūringą jų elgesį pasmerkė tam tikru raštu, kurį 
pasirašė ir B. Sruoga. Tuomet kai kurių korporacijų ir studentų drau- 
gijų pirmininkai savo posėdy nutarė pasirašiusius profesorius nelai- 
kyti korporacijų, draugijų globėjais. Tad ir B. Sruoga, kaip teat- 
ro draugijos globėjas, turėjo būti pašalintas. Tuo laikų buvęs teatro 
draugijos pirmininkas, teatro seminaro dalyvis, studentas tautinin- 
kas, pasijuto nemaloniai ir atsistatydino iš pirmininko pareigų. Tuo 
reikalas buvo nudelstas ir nutarimas liko neįgyvendintas. 


Daugelis mūsų scenos darbininkų išėjo B. Sruogos teatro semina- 
rą, pvz. visi jaunesnieji Vilniaus lietuvių teatro aktoriai buvo lankę 
tą seminarą. Taip pat teatro seminaras iš dalies paruošė dramos kriti- 
kų, kurių stoka buvo jaučiama nuo pat nepriklausomybės pradžios. 
Nemaža studentų, kurie ruošėsi universitete mokytojo profesijai, irgi 
lankė teatro seminarą. Paskui, išsisklaidę po visą kraštą, jie dirbo su 
scenos mėgėjų būreliais, tuo keldami apskritai mūsų dramos kultūrą 
plačiose tautos masėse.“ 

B. Sruoga ragindavo studentus bandyti savo jėgas dramaturgijoj, 
rašyti monografijas iš lietuvių teatro istorijos, pats tam davęs pa- 
vyzdį, parašydamas „Lietuvių teatrą Peterburge“. J. Būtėnas juo pa- 
sekė, ir pradėjo rinkti medžiagą apie lietuvių teatro mėgėjų veiklą 
Vilniuje (vėliau ši monografija buvo išspausdinta, kaip kad ir stu- 
dija apie Gabrielių Landsbergį). J. Blekaitis, baigęs universitetą su 
pagrindine teatrologijos specialybe, parašė studiją apie Algirdą Jak- 
ševičių. 

Paskutinį teatro seminaro posėdį jautriai prisimena kai kurie 
to seminaro dalyviai, būtent kad 1943 III 15 teatro seminaro vitri- 
noje kabojo raštelis skelbiąs italų rašytojo Sem Benelli veikalo skai- 
tymą. Šios pjėsės grakštų vertimą eilėmis buvo paruošęs B. Sruo- 
ga ir dar prieš savaitę buvo skaitęs jį būrely saviškių, kupinas 
entuziazmo, energijos. Susirinkimas buvęs trumpas ir tylus. Sruoga 
sėdėjo už stalo, akis uždengęs rankomis, liūdnas ir rūstus, steng- 
damasis paslėpti savo susijaudinimą. Staiga susivaldęs, pakėlęs galvą 
ir pareiškęs norįs tarti keletą žodžių atsisveikinimui. Bet atsisveikini- 
mo žodžių vietoj jis paskaitė savo paties parašytus J. Baltrušaičio 
Ašarų vainiko I d. įžangos, teisingiau — lydimo žodžio fragmentą, 
kuriame jis citavo vieną F. Nietschės mintį: 

— Statykime namus ant ugniakalnio ir mokykimės gyventi pa- 
vojuje! 

Niekas tuomet neišdrįso tarti žodžio. Visi išsiskirstė tylūs ir 

prislėgti“. 

1943 m. kovo mėn. 17 d. naktį Sruoga buvo vokiečių suimtas ir 
išsiųstas į Stutthofo koncentracijos stovyklą. Universitetas buvo už- 
darytas. 

Teatro seminarą įvairiu laiku yra lankę apie 100 asmenų, iš kurių 
ne vienas vėliau išaugo į rašytojus, kritikus, artistus. Jų Žymesnieji: 
Pulgis Andriušis, Jurgis Blekaitis, Kazys Bradūnas, Alfonsas Čipkus 
(Nyka Niliūnas), Juozas Grybauskas, Antanas Gustaitis, Romualdas 
Giedraitis (R. Spalis), Kazys Inčiūra, Vytautas Jonynas, Vytautas 
Mačernis, Vytautas Maknys, Antanas Miškinis, Petronėlė Orintaitė, 
Henrikas Radauskas, Bronys Raila, Antanas Ronkus, Antanas Rūkas 
ir kiti. 


IšNAšOS 
1 Rupintojėliu kryžkelėj sustosiu — Nepriklausoma Lietuva 1952 XI 12. 
2 LE, XVIII, 395 psl. š 
3 V. Alantas — Mūsų Kelias, Dillingen, 1947 II 29. 
4 V. A. Jonynas, Rūpintojėliu kryžkelėj sustosiu — Nepriklausoma Lietuva, 
1952 XI 19. 
5 „Nevermore“ V. Mačernio atminimui Literatūros Lankai, nr. 4, 1954, Buenos 
Aires. 


BIRUTĖ GRIGAITYTĖ-NOVICKIENĖ 


STUDIJŲ METUS PRISIMINUS 


Tatai buvo beveik prieš pusšimtį metų. Rašančiai šias eilutes te- 
ko studijuoti Lietuvoje, 1920 - 1924 m., nepaprastomis aplinkybėmis 
— Lietuvos valstybės atsikūrimo pačioje pradžioje. Nors tai buvo 
senokai, tačiau tie neeiliniai įvykiai atmintyje pasilieka giliau ir ryš- 
kiau įsispaudę. Jie iškyla aukščiau kasdienybės, vaizdžiau, negu vė- 
lesnių įvykių įspūdžiai. 

Kaip dažnas mūsų kartos jaunuolis, be abejo, ir aš svajojau 
apie tolimesnį aukštąjį mokslą. Tačiau pasauliniai įvykiai — 1917 m. 
Rusijos revoliucija, vėliau — 1918 m. grįžimas į Lietuvą, įsijungimas 
į atsikuriančios valstybės darbą, mano, kaip ir daugelio kitų abi- 
turientų, mokslo eigą sutrukdė. 

Tik 1920 m., įsisteigus Aukštiesiems Kursams Kaune, galėjau 
studijas pradėti. Kursų atidarymas įvyko 1920 m. sausio 27 d., vad. 

Mergaičių Gimnazijos, vėliau seimų rūmų salėse. Prisimenu, buvo 
saulėta žiemos diena. Į atidarymą atvykome su savo drauge Kaze 
Kudirkaite. Kur pažvelgsi — vis pažįstami veidai. Salė ir visi platūs 
rūmų koridoriai sklidinai pilni prigužėjusio jaunimo. Nuotaika itin 
pakili, visų veidai spindi džiaugsmu. Vieni buvo ką tk iš mokyklos 
suolo — jauni abiturientai; kiti — jau buvę Rusijos universitetų stu- 
dentai, kuriems karas ir vėliau kovos dėl Lietuvos nepriklausomy- 
bės tuos mokslus buvo pertraukę. 

Aukštųjų Kursų atidarymo dieną daugelis vyrų tebedėvėjo ka- 
rių uniformas. Kursantų amžius svyravo tarp 17-27 metų. Mergai- 
čių skaičius vyravo, nes dalis vyrų dar buvo negrįžę iš fronto. Iki 
1920 m. vasario mėn. buvo priimta apie 300 tikrųjų ir 200 laisvųjų 
klausytojų. 

Juridiniam skyriui, į kurį aš įsirašiau, vadovavo A. Janulaitis. 

Pirmąją paskaitą iš teisės enciklopedijos 1920 m. vasario 17 d. 
skaitė teisininkas P. Leonas. Sąlygos darbui, tiek lektoriams, tiek ir 
klausytojams, buvo nepalankios. Visi, ne vien kariai, buvo surišti su 
tarnyba, nes darbo buvo daug, o patyrusių darbininkų tiek maža. 
Tačiau entuziazmo — tiek darbe, tiek ir moksle — netrūko. 

Paskaitos ėjo popietinėmis valandomis; įvairiose patalpose, kur 
tik buvo galima jų laisvų surasti: valstybinėje gimnazijoje, pašte, 
o daugiausia steigiamojo seimo atskirų komisijų bei frakcijų patal- 
pose. Dažnai net ir seimo komisijų kambariai būdavo užimti. 

Puikiai atsimenu vieną popietę, kada prof. A. Voldemaras tu- 
rėjo mums skaityti valstybinės teisės paskaitą. Jo paskaitas mes la- 
bai mėgome, nes jis kalbėdamas dažnai įnešdavo daug sąmojaus, bu- 
vo plačios erudicijos žmogus, ir todėl stengdavomės jo paskaitų ne- 
praleisti. Nesuradę niekur tuščios patalpos, nutarėme paprašyti pro- 
fesorių tą paskaitą mums paskaityti kieme. Oras buvo gražus, kie- 
mas erdvus. Profesorius, nė kiek nedvejodamas, sutiko. Susimedžio- 
ję šiokių tokių suolų, išklausėme paskaitą su atidumu, lyg puikiausio- 
je auditorijoje. Jai įamžinti spėjome nusifotografuoti. 

Kitas įstrigęs dalykas — prof. J. Jablonskio paskaitos. Mums, 
teisininkams, buvo privalomos dvi kalbos. Norėdami pasitobulinti lie- 
tuvių kalboje, lankėme drauge su humanitarais, Jablonskio paskai- 
tas. Jis tuomet ir gyveno seimo rūmų šoninėse patalpose. Jablonskis 
tada jau nebevaikščiojo, o sėdėjo savo ratukuose. Na, ir gaudavome 
mes, teisininkai, pipirų, ypač už kirčiavimą. Barami tylėjome, nes 
su prof. Jablonskiu, mūsų didžiuoju kalbininku, kas gi išdrįstų gin- 
čytis! 

Labai gerbėme P. Leoną, nors jo paskaitų turinys buvo sausas 
(teisės enciklopedija ir teisės filosofijos istorija), bet mes žinojome, 

kad jos yra visas mūsų teisės mokslo pagrindas. P. Leonas mums 
imponavo, kaip vienas mūsų žymiausių teisininkų. 

Negaliu pasakyti, kad mes nemėgome kitų mūsų dėstytojų, kaip 
A. Janulaičio, visuomet geros nuotaikos; A. Tumėno preciziško iki 
smulkmenų; Vaclovo Biržiškos, didelio studentų bičiulio, ir visų kitų, 
kurie skleidė mums mokslo šviesą. Kiek prisimenu, pirmieji mūsų 
lektoriai buvo: O. Buechleris, St. Digrys, A. Janulaitis, P. Leonas, 
V.Mačys, A. Tumėnas, A. Voldemaras, V. Biržiška, K. Šalkauskis. 

Pradžioje klausytojų skaičius buvo gana didelis, tačiau, tiek dėl 
sunkių darbo sąlygų, tiek dėl politinių aplinkybių žymi klausytojų 
dalis netesėjo mokslą eiti. Ypač Želigovskio Vilniaus pagrobimas su- 
trukdė visą 1920 m. rudens semestrą, kada beveik visas kursų ir juri- 
dinio skyriaus darbas buvo sustojęs, ir tik kovoms nurimus, vėl ga- 
lėjo būti tęsiamas. 

Aukštųjų Kursų vaidmuo, kaip pirmosios aukštosios mokyklos 
atkurtoje Lietuvoje, buvo didelis. Viena, dėstytojai, daugiausia tei- 
sininkai praktikai, vis daugiau įsitraukė į mokslinį teisės darbą; ant- 
ra, klausytojai pradėjome labiau įsitraukti į mokymąsi, nuo ko per 
visus pokarinius politinius įvykius buvome atitolę. 

Mokslas Aukštuosiuose Kursuose tęsėsi dvejus metus: 1920 - 1922. 
Į atidarytąjį Lietuvos Universitetą Aukštųjų Kursų juridinio sky- 
riaus klausytojai buvome priimti vieni studentais, kiti — laisvais 
klausytojais; vieni į penktą semestrą, apie 20 žmonių, kiti į trečią, 
apie 30. 

Mokslo darbas universitete ėjo taip pat, kaip ir Aukštuosiuose 
Kursuose, t. y. po pietų, bet jau savose universiteto patalpose — 
pirmuosiuose rūmuose. Be buvusių Aukštųjų Kursų dėstytojų, atsi- 
rado ir naujų, kaip E. Baloga, M. Romeris, M. Pokrovskis, A. Kriš- 
čiukaitis, V1. Stankevičius (Stanka), A. Rimka, S. Beliackinas ir kiti. 

Jeigu kalbėti apie profesūrą, tai jų darbas buvo nelengvas. Die- 
nos metu jų daugumas buvo užimti, kas įstatymų leidybos įstaigose, 
seime, kas magistratūroje, o dar kiti advokatūroje. Be to, reikėjo 
laiko paskaitoms paruošti: juk jie visi, be mažų išimčių, buvo tame 
mokslo darbe pradininkai. 

Atsimenu įvykį su prof. Mačiu. Jis paskyrė laiką civilinio pro- 
ceso egzaminui 8 val. vakaro. Skirtu laiku susirinkome. Tada ga- 
vome pranešimą, kad dėl užsitęsusio įstaigoje darbo jis galėsiąs at- 
vykti tik 10 val. vakaro. Pasiryžome laukti. Profesorius atvyko tik 
pusiau dvyliktos naktį. Egzaminas baigėsi tik paryčiu. Išsiskirstėme 
laimingi, nes visi sėkmingai egzaminus išlaikėme. Apskritai, mūsų 
profesoriai laikėsi studentų atžvilgiu, kaip vyresnieji draugai, steng- 
damiesi mums padėti, priekabių neieškodami. 

Savotiškas buvo prof. Baloga, vengrų kilmės, kuris dėstė ro- 
mėnų teisę. Ateidavo auditorijon su paltu, kaliošais, „katiliuku“ ir 
skėčiu nešinas, nesvarbu, ar lijo, ar saulė švietė. Dažnai tą skėtį 
pamiršdavo. Kai norėdavome vienas kitą pašiepti, sakydavome: ,„Ne- 
būk išsiblaškęs, kaip Baloga“. 

Studentijos savitarpiniai santykiai, bent mūsų kurse, buvo kuo 
nuoširdžiausi, draugiškiausi. Skolindavome vieni kitiems užrašus, 
knygas; susirinkdavo dviese, trise egzaminams ruoštis. Ateję į audi- 
toriją, retai iš jos išeidavome „koridorių šlifuoti“, kaip kad jaunes- 
nieji darydavo. 

Mums buvo begalės klausimų, susijusių ir su paskaitomis, ir su 
krašto bei viso pasaulio problemomis, kuriuos reikėdavo aptarti. Jau- 
ni buvome — viskas mums rūpėjo. Stengėmės gerai mokytis, gerus 
laipsnius gauti, ne vien dėl rungtyniavimo (kas be to), bet, kas svar- 
biausia, todėl, kad norėjome įsisąmoninti mums dėstomus dalykus. 
Juk mes ateityje rengiamės būti teisėjais, prokurorais, advokatais 
bei įstatymų leidėjais. Lietuvių kalba vadovėlių tada beveik nebuvo. 
Teko tenkintis užrašais ir profesorių paruoštais konspektais — pa- 
skaitų santraukomis. Laimė, kad visi galėjome pasinaudoti bent dviem 
svetimomis kalbomis. 

Per visą studijų laiką mūsų seniūnas buvo J. Bobelis. Jis su 
dideliu atsidėjimu visus mūsų reikalus tvarkė — su universiteto ad- 
ministracija ir net savitarpius. J. Bobelis baigė universitetą pirmuoju, 
gavęs visus laipsnius „labai gerai“. Mudu lenktyniavom. Tačiau per 
paskutinį finansų teisės egzaminą aš pralaimėjau: gavau pažymį tik 
„gerai“. 

Jau Aukštuosiuose Kursuose ėmė reikštis ideologinės organiza- 
cijos. Universitetui įsikūrus, visų pirma įsiregistravo Savišalpos 
Draugija, tuoj pat studentai ateitininkai, paskiau sekė socialistai ir 
kitos organizacijos. 

Turime nepamiršti, kad tais laikais, esant Lietuvoje demokra- 
tinei santvarkai, mūsų visuomenė buvo susiskirsčiusi į įvairias po- 
litines grupes. Tas atsiliepė ir mūsų jaunai studentijai. Mano studijų 
metu įsikūrė dvi stambesnės studentų organizacijos, susijusios su 
egzistavusiomis politinėmis partijomis. Viena jų buvo Lietuvių Stu- 
dentų Tautininkų Korporacija Neo Lithuania, kita — Lietuvos Studen- 
tų Varpo Draugija. 

Dar gerokai prieš joms įsikuriant, nuolat diskutavome būsimųjų 
organizacijų tikslus bei siekimus. Ateitininkai ir socialistai turėjo 
aiškias ideologijas. Kitos naujai steigiamos studentų organzacijos, 
pvz. Varpininkų Draugija ar Neo-Lithuanijos Korporacija dar tik 
ryškino savo principus ir tikslus. 

Universiteto baigimas man sutapo su naujų studentų imatri- 
kuliacija. Tai buvo 1924 m. rugsėjo 15 d. Per imatrikuliacijos iškil- 
mes, mes sėdėjome pirmose eilėse, juk buvome pirmoji Lietuvos 
Universiteto teisininkų laida. Pažymėjimus mums įteikė rektorius 
P. Būčys. 

Toji diena man ypač atmintina, nes buvau pirmoji moteris, bai- 
gusi Nepriklausomos Lietuvos Universiteto Teisių Fakultetą. 

Iškilmingas diplomų įteikimas mūsų laidai įvyko vėliau, būtent 
1924 m. lapkričio 30 d., dalyvaujant respublikos prezidentui ir val- 
džios atstovams. 

Po tiek metų, kaip gyvuose paveiksluose, praslenka prieš akis 
laimingieji jaunystės mokslo metai. 

Prisimenu tauriuosius mūsų dėstytojus profesorius ir pagalvoju, 
kokia laiminga buvau, kad galėjau savoje žemėje, Nepriklausomoje 
Lietuvoje, josios Alma Mater studijuoti ir trokštamo mokslo įsigyti, 
nes vienas iš vertingiausių Žmogaus gyvenime turtų yra mokslas 
ir dar kartą mokslas. 


VACYS KAVALIŪNAS 


DZŪKŲ STUDENTŲ DRAUGIJOS STEIGIMAS 


Vytauto Didžiojo Universitete buvo nemaža studentų dzūkų. Jų 
čia daugiausia atvykdavo baigusių Alytaus, kiek mažiau Lazdijų ir 
vienas kitas Prienų gimnaziją. Ir jų skaičius kasmet vis didėjo. Tad 
dažnai ateidavo mintis įsteigti draugiją, kuri apimtų ir suburtų visus 
iš Dzūkijos kilusius studentus, priklausančius įvairiems akademi- 
niams sambūriams ar ideologinėms korporacijoms, 

Kartą, užėjęs pas kelis drauge gyvenančius kolegas dzūkus, pa- 
sakiau savo mintį: 

— Vyrai, steigiam dzūkų studentų draugiją. 

— Steigiam, — iš karto pritarė visi. 

Visa apsvarstę kiek detaliau, nutarėme, kad reikėtų, prieš stei- 
giant tokią draugiją, pasitarti su V. Krėve. Jis, jautėme, iš pat Dzū- 
kijos gelmių, tarsi jos siela, jis — garsus rašytojas, o taip pat ir uni- 
versitete stambi figūra: Humanitarinių Mokslų Fakulteto dekanas. 
Tad atrodė, kad be jo žinios steigti dzūkų studentų draugiją būtų 
lyg ir negražu, netaktiška. 

Pasikalbėti su Krėve buvo pavesta man. Pasaugojęs didžiuosiuo- 
se universiteto rūmuose, kai tik jis išėjo iš profesorių kambario, 
pasivijau jį prie pat laiptų, einančių žemyn, ir tariau: 

— Pone profesoriau, norėčiau su jumis pasikalbėti. 

Krėvė stabtelėjo ir, suraukęs kaktą, laukė, ką aš pasakysiu. 


— Norime steigti dzūkų studentų draugiją, kurios tikslas — su- 
burti visus dzūkus studentus ir rūpintis kultūriniais Dzūkijos reika- 
lais. 

— Gerais norais ir pragaras pabudavotas, — teatsakė Krėvė ir 
nulipo laiptais žemyn. 

Įspūdis nekoks. Krėvė, atrodo, mūsų minčiai steigti dzūkų stu- 
dentų draugiją visiškai nepritaria. O gal mano, kad nieko iš mūsų 
sumanymo neišeis? Ką toliau daryti? O gal viską mesti, ir baigta? 

Tačiau pasitarę nusprendėme savo sumanymo neatsisakyti ir veik- 
ti toliau. Sudaręs draugijos įstatų projektą, vėl leidausi pas Krėvę. 

Buvo sekmadienis. Ėjau į Krėvės namus. Paspaudžiau skambutį, 
ir durys netrukus atsidarė. Prieš mane stovėjo rimtu, beveik rūsčiu 
veidu Krėvė, vienmarškinis ir plunksnakočiu rankoje, Mintis: sų- 
trukdžiau kūrybinį darbą, ir jaučiausi nusikaltęs. Krėvė tylėjo ir 
atrodė laukia, kad kuo greičiau pasisakyčiau, ko atėjęs, ir vėl pa- 
likčiau jį su jo personažais. 

— Pone profesoriau, — skubėjau aš, — esame paruošę dzūkų stu- 
dentų draugijos įstatus ir prašyčiau kad jūs juos peržiūrėtute. 

Šiuo kartu Krėvė kalbėjo kiek daugiau, tačiau įstatų skaityti 
nesutiko, o patarė tuo reikalu kreiptis į prof. P. Leoną: jis esąs se- 
nato paskirtas studentų draugijų ar korporacijų įstatams tvirtinti. 

Įstatus patvirtinus, universiteto senatui leidus, 1932 m. balan- 
džio 7 d. Dzūkų Studentų Draugija oficialiai pradėjo veikti: sušaukė 
susirinkimą ir išsirinko valdybą, kurios pirmuoju pirmininku teko 
būti šias eilutes rašančiajam. 

Narių draugija įsisteigimo metu turėjo 32, tačiau pritariančių 
ir atsilankančių į jos porengius buvo kur kas daugiau. Į juos kvies- 
davome ir didžiuosius dzūkus: V. Krėvę, K. Petrauską, A. Žmuidzi- 
navičių, L. Vailionį ir kt. Ypač visada stengdavosi būti su mumis 
V. Krėvė, kuriam pirmame porengy — arbatėlėje, įvykusioje Romos 
viešbuty, — įteikėme ir draugijos uniforminę kepurę. Atrodydavo, 
kad jam tikrai labai malonu būti drauge su studentais dzūkais: jis 
juokaudavo, kalbėdavo daug ir nuoširdžiai, ir visą vakarą šypsena 
iš jo veido nepranykdavo. Visi čia mėgindavo kalbėti „dzūkiškai“, ir 
Krėvė dažnu atveju mus taisydavo. 

Išvažiuodami atostogų, nutarėme vasarą Alytuje suruošti gegu- 
žinę, į kurią pakvietėme ir didžiuosius savo svečius. Ir labai nudžiu- 
gome, kai gegužinės pradžioje gražiame Alytaus miške sutikome V. 
Mykolaitį-Putiną, kuris, girdėjome, labai simpatizuojąs dzūkams, nors 
geografiškai jiems ir nepriklausąs. Tik jis į mūsų gegužinę neatėjo: 
Alytuje atostogavo ir tęsė „Altorių Šešėly“ romano rašymą. 


Pats didžiausias Dzūkų Studentų Draugijos porengis — Kipro 
Petrausko koncertas Alytuje. Tik čia, be džiaugsmo, — K. Petrauskas 
atvažiuoja į Alytų, nei cento neimdamas nei už kelionę, nei už kon- 
certą, — turėta ir rūpesčių: kad ir kaip buvo prašyta koncertui 
karininkų ramovės salės — jos negauta. Tačiau koncertas įvyko: K. 
Petrauskas dainavo Miškų Mokyklos salėje, esančioje atokiai nuo 
miesto centro. Nebuvo čia nė pačių didžiųjų miesto administracijos 
žmonių, ir Petrauskas, tai pastebėjęs, netiesiogiai priminė, bisui 
dainuodamas: 


— Padainuosiu ariją iš „Žydės“ operos, nors salėje nėra nė vieno 
žydo. 

Atrodė, kad aukštesnioji dzūkų sostinės visuomenė nebuvo pa- 
lankiai nusiteikusi sutikti ir priimti Dzūkų Studentų Draugijos kul- 
tūrinę veiklą. Jos veikla nepasiekė ir Dzūkijos gilumų — kaimo, nors 
įstatuose ir buvo numatyta visur ir kiek galima rengti paskaitas ir 
įvairaus pobūdžio kultūrinius porengius, kurie prisidėtų prie krašto 
švietimo ir aplamai jo kultūrinio lygio kilimo. 


ANTANAS KUčYS 


STUDENTŲ MITINGAI 


Lietuvos studentai, vistiek kokius mokslus jie studijavo, jautriai 
sekė visus tautinio bei valstybinio gyvenimo reiškinius. Kiekvie- 
nas svarbesnis valstybės įvykis rasdavo universitete jautrų atgarsį. 
Neveltui buvo visų sakoma, kad studentija yra politinio gyvenimo 
barometras. Tur būt, nebuvo nė vienerių metų, kad universitete ne- 
būtų įvykęs bendras visų studentų susirinkimas, tada mitingų vadi- 
namas. Juos paprastai ruošdavo ad hoc susidarę studentų organi- 
zacijų atstovų komitetai. Tokio komiteto posėdyje būdavo apta- 
riama visi mitingo reikalai: kas mitingui pirmininkaus, kas iš atski- 
rų korporacijų ar draugijų kalbės, kas rezoliucijas suredaguos ir 

kokius jose reikalavimus kelti vyriausybei ir t. t. Iniciatyvą tokiems 
masiniams susirinkimams sušaukti parodydavo vadinamųjų opozicinių 
organizacijų atstovai. Mitingai daugiausia būdavo pirmųjų universi- 
teto rūmų didžiojoje salėje. Leidimą mitingams reikėdavo gauti iš 
prorektoriaus. Bet didelių sunkumų jiems gauti paprastai nebūdavo. 
Į mitingus atvykdavo ir už prezidiumo stalo rengėjų būdavo sodi- 
namas prorektorius, o kartais ir pats rektorius. Nors masiniai stu- 
dentų mitingai būdavo šaukiami, reaguojant kuone į kiekvieną reikš- 
mingesnį valstybinį įvykį, bet kalbėtojai tokiomis progomis drąsiai 
reikalaudavo ir vyriausybės pakeitimo, ir demokratinio seimo, pilie- 
tinių teisių atstatymo ir t. t. Studentų minia triukšmingais ploji- 
mais daug kartų pertraukdavo kalbėtojus. Po to būdavo priimamos 
rezoliucijos. Žinoma, nei mitinge pasakytos kalbos, nei priimtos re- 
zoliucijos į laikraščius nepatekdavo, nes cenzoriai tokių dalykų ne- 
praleisdavo. Tačiau Kaune visi apie tai žinodavo. Apie studentų 
politinio pobūdžio masinius mitingus ir susirėmimus su policija nuai- 
dėdavo ir toliau į kraštą. 

1938 m. lapkričio pabaigoje įvyko masinis studentų mitingas pa- 
reikšti protestui dėl prolenkiškos vyriausybės politikos, priėmus Len- 
kijos ultimatumą sudaryti normalius tarpvalstybinius santykius. Po 
aštrių kalbų buvo priimta rezoliucija, kurioje, be kitko, buvo rei- 
kalaujama ir vyriausybės atsistatydinimo bei demokratinės santvar- 
kos atstatymo. Mitinge taip pat buvo paskelbtas ir visuotinis univer- 
siteto studentų streikas. Skirstantis iš rūmų, kaip ir paprastai, įvyko 
susirėmimų su policija. Būrys studentų buvo areštuotas ir uždarytas 
policijos daboklėje. 

Kitą dieną studentai rinkosi į savų fakultetų rūmus, bet į audi- 
torijas nėjo. Paskaitos ir kiti darbai nutrūko. Tas pats buvo ir se- 
kančią dieną. Visas Kaunas kalbėjo apie studentų streiką ir apie stu- 
dentų reikalavimus. Po kelių streiko dienų universiteto rektorius 
prof. M. Romeris paskelbė, kad universitetas uždaromas Kalėdų atos- 
togoms. Jos paprastai būdavo nuo gruodžio 15 iki sausio 15 d. Tais 
metais studentai ir profesūra turėjo maždaug dviem savaitėm ilges- 
nes atostogas. 

Dabar daug kalbama ir skelbiami įrodymai, kad demokratiniuo- 
se kraštuose vykstantieji studentų neramumai esą daugiausia komu- 
nistų bei anarchistų inspiruoti. Prisimenant Nepriklausomos Lietuvos 
studentų protesto mitingus, demonstracijas gatvėse ir susidūrimus 
su policija, tenka visa tai griežtai skirti nuo to, kad dabar vyksta 
laisvuose Vakarų kraštuose. Nepriklausomos Lietuvos studentų tarpe 
nei komunistai, nei anarchistai jokios įtakos neturėjo. Lietuvos stu- 
dentų maištavimai pasireikšdavo tik dėl patriotinių motyvų. Nebū- 

davo juose ir jokių vandalizmo žymių. Studentų masinius mitingus 
rengdavo didžiųjų ideologinių srovių ir šiaip įtakingesnių draugijų 
ar korporacijų atstovai. Į organizacinius komitetus savo atstovus at- 
siųsdavo varpininkų, ateitininkų draugijos, studentų technikų „Plie- 
no“ vyrija ir kitos studentų organizacijos. Paskutiniaisiais metais vis 
aktyviau bei drąsiau prisidėdavo ir neolituanai. 

Šia proga tenka pastebėti, kad Nepriklausomos Lietuvos univer- 
sitetai (Kaune, o vėliau ir Vilniuje) iki pat okupacijos išsaugojo tra- 
dicinę Vakarų universitetų autonomiją. Kada visame krašte buvo 
uždarytos visos, išskyrus Tautininkų Sąjungą, politinės partijos, uni- 
versitete iki pat Lietuvos okupacijos tebeveikė politinio ar ideologi- 
nio pobūdžio studentų organizacijos. Policija niekad nejeidavo į uni- 
versitetui priklausančius rūmus sklaidyti studentų susirinkimo, ko 
nors areštuoti ar kitokiu būdu įsikišti į universiteto vidaus gyveni- 
mą. Tiesa, retai kada masiniai studentų susirinkimai praeidavo be 
susidūrimų su policija; bet tai įvykdavo jau gatvėse, studentams iš- 
ėjus iš rūmų demonstruoti. 


BRONYS RAILA 


STUDENTIŠKI NERAMUMAI 


Ramus, rimtas, sąžiningai studijuojantis, išlaikantis egzaminus, 
gerbiantis savo mokslo institucijos ir valdžios autoritetus, įsigyjan- 
tis diplomą, siekiantis savo specialybės srityje atlikti vienokį ar kitokį 
kraštui (ir sau) naudingą darbą — paprastai yra vadinamas „geru 
studentu“. Tokių studentų buvo visais laikais ir tebėra visuose 
kraštuose, ir jie, gal būt, sudaro studentijos daugumą. Bet šalia vi- 
suomet buvo ir tebėra „blogų studentų“, kuriuos švelniau ir tiks- 
liau, gal būt, galėtume pavadinti neramiais studentais. Jie taip pat 
kartais rimtai studijuoja, laiko egzaminus, siekia diplomų ir naudingo 
darbo savo specialybių srityse. Bet bėda, kad jie kai kada labai ne- 
paklusnūs savo mokslo institucijų ir valdžios autoritetams, nera- 
mūs, kelia maištus, protestuoja, manifestuoja, krečia visokius neleis- 
tinus ir „nepadorius“ šposus ir, paprastai, ypač nedraugiškai sugy- 
vena su savo kraštų policijomis. 

Tie studentiniai neramumai pastaraisiais laikais pasidarė labai 
gausūs beveik visame pasaulyje, ypač Amerikoje arba Prancūzijoje, 
kur studentai sukėlė beveik tikrą revoliuciją su gatvių barikadomis, 

o taip pat ir vad. satelitiniuose kraštuose ir net pačios Sovietų Rusi- 
jos universitetuose. 

Lietuvos studentija, šiuo atžvilgiu man geriausiai pažįstami bu- 
vusio Vytauto Didžiojo Universiteto studentai Kaune, taip pat yra 
visuomet turėję savąją „blogų“ studentų kategoriją — nepatenkintus, 
maištaujančius, neramumų kėlėjus, protestantus ir nekonformistus, 
laikas nuo laiko pakariaujančius su savo šalies valdžia įr jos policija. 

Tad lietuviai studentai nesudarė išimties. Priešingai, lietuvių 
studentijoje nerimo, maišto, nekonformizmo ir reformų dvasia gal 
buvo visuomet net stipresnė, negu kituose kraštuose su seniai nu- 
sistovėjusiomis santvarkomis, papročiais ir autoritetais. Lietuvių tau- 
tos ūgiui ir likimui studentų įnašas yra buvęs žymiai didesnis ir 
ryškesnis, negu kitų tautų istorijoje. Studentijos vaidmuo lietuvių 
tautiniame atgimime buvo neproporcingai didelis. Ryškus buvo jų 
vaidmuo ir Nepriklausomos Lietuvos valstybės atstatymo laikotarpiu, 
kai studentija aktyviai dalyvavo darbuose ir idėjiniuose rūgimuose 
nuo kraštutinės kairės ligi kraštutinės dešinės. Visos mūsų ideologi- 
nės ir politinės srovės gali turėti daug pagrįstų davinių, kad jas rė- 
mė, palaikė, aktyviai dalyvavo, vertė, protestavo ar maištavo pir- 
moje eilėje akademinė jaunuomenė. 

Ypačiai ryškus toks studentijos vaidmuo buvo pirmuoju nepri- 
klausomybės dešimtmečiu, kai labai stigo šviesuomenės krašto reika- 
lams tvarkyti ir kuomet, prisimenant anų laikų anekdotą, kai kurie 
karštai įsipolitikavę studentai skubėjo įsigyti diplomą, kad išeitų tie- 
siai į ministrus arba užimtų vadovaujančias pozicijas net ir be dip- 
lomų. 

Kaip žinoma, vienas iš stambiausių ir vaisių davęs studentų maiš- 
tavimas vyko 1926 m. perversmo išvakarėse, kada aktyviausiai reiš- 
kėsi, pasakytume, „dešinieji“ studentai. Plačiau ties juo nesustosiu, 
nes pats tada dar buvau gimnazistu ir negyvenau Kaune. Kiek 
vėliau, dešiniesiems perėmus valstybės vairą, sekusieji maištavimai, 
kaip natūralu, daugiausia kildavo iš kairiųjų ar bent opoziciškai nu- 
siteikusių studentų tarpo. 

Tačiau kai kada studentų neramumai iškildavo ne dėl politinių 
ar ideologinių priežasčių, o buvo „bendrai studentiški“, tik jaunos, 
neramios, maištaujančios dvasios natūralūs pasireiškimai, kartais net 
šmaikštūs pokštai, kuriuos neturėję humoro jausmo mūsų visuomet 
labai rimti karo komendantai ir policija traktuodavo, kaip nusikals- 
tamą viešosios rimties ardymą ir pasikėsinimą „nuversti vyriau- 
sybę“. 

Vieni tokių ryškiausių neramumų vyko 1928-1929 mokslo metų 
laikotarpiu. Labai norėdami ir visur įžiūrėdami priešvalstybines 


164 


šmėklas, kai kurie anuometiniai policijos nuovadų viršininkai savo 
protokoluose gal ir galėtų to meto studentų neramumuose rasti 
politinio atspalvio ir šalies valdžiai opozicinio podirvio ženklų, kurių 
sporadiškai pasitaiko beveik visuose studentų sąmaisčiuose. 

Iš tikrųjų gi, to laikotarpio studentų neramumai buvo gana 
nekalti politiškai. Pirmas studentų protesto taikinys buvo vien tik 
smagus pokštas — nuversti nuo bėgių Kauno „konkę“ (nusususių 
arklių bėgiais traukiamus vagonėlius kauniečių susisiekimui). „„Kon- 
kės“ trafiko, nors šiaip pigaus ir gana patogaus, studentai pirmieji 
griežtai nusistatė nebepakęsti savo miesto ir beveik visos šalies pres- 
tižo vardu. Reikalavom arba tikro tramvajaus, arba autobusų. Kelis 
kartus Laisvės alėjoje ar Senamiestyje „konkė“ buvo studentų už- 
pulta, apversta ant šono, o arkleliai iškinkyti. Gaudavos labai pate- 
tiški vaizdai: praeiviai juokdavos, net policininkai šaipydavos, ke- 
leiviai išsigąsdavo, iškinkytas arkliukas beviltiškai žvalgydavos, su- 
siekimas suirdavo... Tačiau šis karas buvo greit laimėtas, nes su 
tauriais studentų motyvais nebeišdrįso nesutikti ir Kauno miesto 
valdyba. Netrukus Kaune ir priemiesčiuose buvo įvestas modernių 
autobusų susisiekimas, anksčiau negu kituose nemažiau civilizuotuo- 
se kaimyniniuose kraštuose. 

Tuojau pat studentai humanitarai pradėjo maištauti prieš Švie- 
timo Ministeriją, taigi ir prieš valdžią, kad jų fakulteto patalpos 
nebepakenčiamos. Studentų perdaug, auditorijos per mažos ir pačių 
auditorijų trečiuosiuose rūmuose per maža: tik vienas aukštas hu- 
manitarams, kitas teologams. Teologai, kaip paskirtis liepė, šią Dievo 
bausmę kantriai kentė ir tylėjo, bet mes, humanitarai, pasiryžom 
juokais sukelti maištą ir demonstracijas, — „ateities žiedui“ valdžia 
turi suteikti erdvesnes ir padorias patalpas. Truputį murmėjom ir 
dėl kai kurių, mūsų nuomone, nekompetentingų ir neįdomių profe- 
sorių, bet viešai dar neišdrįsome reikalauti, kad jie būtų pakeisti. 

Bet dėl patalpų visų nuomonė buvo vieninga be partinių skirtu- 
mų. Mūsų kolega H. Blazas sutiko leisti ir redaguoti pirmą grynai 
studentišką laikraštį, kuris virto mūsų kovos oficiozu pirmiausia 
išsireikalauti naujus rūmus fakultetui. Pats ten irgi rašiau ugnin- 
gų straipsnių, o dalykui daugiau sudramatinti organizavom parodo- 
muosius spektaklius, kaip per paskaitas susirenka begalybė studentų 
ir vienas kitas, baisiai suspaustas, demonstratyviai nualpsta ir įtikina- 
mai suvaidina kritusį kovoje už mokslo siekimą. Iš anksto pasišauk- 
davom fotografą, kad scenos būtų užfiksuotos istorijai ir, žinoma, 
patektų į laikraščius. 

Buvom tada 18-20 metų, bet, kaip matyti, strategijos reikaluose 
jau šiek tiek orientavomės. Per metus ta kova irgi buvo visiškai lai- 

mėta. Valdžia mūsų fakultetui (ir, deja, taip pat teologams, nors jie 
visai nekovojo) užleido tikrai didelius ir erdvius vad. didžiuosius 
rūmus, pastatytus valstybinei spaustuvei, šiek tiek juos paremontuo- 
dama ir pritaikydama mokslo reikalams. 

Tuo pat metu mūsų laikraščio ir visokių smogikų raginama Stu- 
dentų Atstovybė suskato imtis įvairių ekonominių reformų reikalavi- 
mo studentų labui. Motyvai čia jau buvo nebe taip idealistiški, dau- 
giau praktiški ir sunkiau pasiekiami, nes tai reiškė ne lygių teisių, o 
jau privilegijų reikalavimą tik vienai visuomenės grupei — studenti- 
jai. Pvz. kad studentas gautų teisę važiuoti geležinkeliais už pusę 
kainos; kad studentams pietūs kai kuriose valgyklose būtų papiginti; 
kad ir į kiną būtų galima įeiti pigiau, negu šiaip paprastiems pilie- 
čiams, ir svarbiausia, kad Valstybės Teatras studentams būtinai pa- 
pigintų bilietus ne mažiau, kaip per pusę kainos į visus spektaklius. 


Dėl šių maksimalinių reikalavimų kova buvo ilgesnė ir laimėji- 
mas daug sunkiau pasiekiamas. Bet ilgainiui ir čia daugumas reika- 
lavimų pavyko daugmaž laimėti, ir tai, žinoma, mums visiems dar 
jaunystėje įskiepijo seno revoliucininkų dėsnio teisingumą, kad tu 
tik kovote teiškovosi savąją teisę. 

Kaip dera ir suprantama, tačiau pati dramatiškiausia kova buvo 
dėl teatro bilietų papiginimo. Palengvinimai buvo iškovoti, bet ne 
be aukų, vargo, kentėjimų, bylų ir nubaudimų. Atsimenu tai geriau- 
siai, nes kiekvieną tos kovos ėtapą patyriau ant savo kailio. 

Teatras ir jo viršininkė Švietimo Ministerija mūsų reikalavimų 
nepaisė, tad rimtesnė kova su valdžia pasidarė neišvengiama. Spon- 
taniškai kilo nusistatymas — protestuoti, demonstruoti, griežtai rei- 
kalauti. Na, ne visai gal taip „spontaniškai“. Blazo redaguojamas 
„Studentas“ tam palaipsniui kurstė, o mūsų kolega humanitaras S. 
Grigaliūnas (žymiai vėliau, o ironija, kaip tik kelis metus buvęs 
V. Teatro sekretorius!...) šapirografu padaugino lapelių, vieną šeš- 
tadienio popietį kviečiančių „visus studentus“ rinktis į pirmuosius 
universiteto rūmus ir žygiuoti prie teatro pareikšti visos studentijos 
reikalavimų. 

Lengva maištininkams ir agitatoriams, kai yra visuotinis viešo- 
sios opinijos pritarimas. Ir tikrai, susirinko daugiau nei pusė tūkstan- 
čio studentų, savaime, be jokio štabo ar komiteto ir be prakalbų, 
raginimų ar įtikinėjimų pradėjo eiseną iš Donelaičio - Mickevičiaus 
gatvių kampo į Laisvės alėją, kur už kelių blokų ramiame sodelyje 
tūnojo Valstybės Teatro rūmai su jo nedraugingai studentams nusi- 
teikusiais biurokratais administratoriais. Aktoriai ir pats teatro direk- 
torius moraliai buvo mūsų pusėje ir, jie, kaip „šnipai“ liudijo, labai 

vertino studentinę publiką ir jos kuo daugiau norėjo, bet bilietų pa- 
piginimas ne nuo jų priklausė. 

Normaliais laikais, kur visuomenė, miesto administracija, karo 
komendantas ir policija turi daugiau pasitikėjimo savimi ir humoro, 
tokia studentų demonstracija būtų nesukėlusi jokio nerimo, neramu- 
mų ir incidentų. Ji būtų pareiškusi savo norus ar „reikalavimus“, be 
abejo, patriukšmavusi, pasilinksminusi, vėliau dar ligi vėlumos pa- 
dainavusi alaus baruose ar Urbono restorane ir išsiskirsčiusi pamie- 
goti. Deja, laikai tada nebuvo normalūs, buvo „karo stovis“, eisenos 
ir demostracijos be iš anksto gauto leidimo griežtai draudžiamos, 
o komendantui ir policijai studentiški juokai visai ne juokai. Vos 
pasiekus Laisvės alėją, policija sustabdė studentų eiseną ir pradėjo 
ją sklaidyti. Aišku, studentai nepasidavė ir sulėtintu tempu stūmėsi 
pirmyn. Kai pasiekė Maironio gatvę (ak, kokiais poetiškai vardais 
buvo tos Kauno gatvės!), atskubėjo rūstybės garsą įgijęs raitasis 
Kauno policijos rezervas. Ir čia prasidėjo mūšiai, gana ne juokais... 


Kelios dešimtys studentų greit buvo areštuoti, pasitaikė apsi- 
daužymų lazdomis ir kumščiais, kilo suirutė, pasigirdo keiksmažodžių. 
Pėsčioji ir raitoji policija, kaip visais laikais ir visame pasaulyje, rodė 
savo „brutalumą“ ir gainiojo mūsų akademikus ir akademikes. Visi 
netvarkingai traukėmės atgal prie savo autonominės šventovės, iš 
kur demonstracija prasidėjo — prie pirmųjų rūmų, bet su žymiai pa- 
didėjusiu nusistatymu geruoju nepasiduoti. 

Ir tada nekaltas pokštas, bent valdžios akyse, ėmė virsti nusikal- 
timu. Studentų minia nesiskirstė, bet didėjo. Pirmųjų rūmų korido- 
riai prisipildė visokio plauko kolegų, sutirštėjo minia prie durų ant 
šaligatvio, dalykai piktėjo, policija švaistėsi „bananais“, ir tada išgir- 
dau pirmą jau aiškiai priešvalstybinį šūkį, kaip buvęs mano klasės 
draugas iš Panevėžio Gimnazijos, E. Medžys, komunistuojantis jau 
anuomet, garsiai sušunka: „Šalin fašizmas! ...“ Aišku, po tokių įtar- 
tinų šūkių policija vis daugiau „brutalėja“ ir mus paskutiniuosius 
jėga suspraudžia į vidų, šaligatviuose apstato visus didžiuosius rū- 
mūs. Tik į vidų neina, vadinasi, universiteto autonomiją respektuoja. 

Nerespektuoja tik vienas aukštesnio laipsnio policininkas, ne tar- 
nyboje, bet atsitiktinai ėjęs namo pro tą spektaklį ir šiek tiek šešta- 
dienio poilsiui paėmęs ant gomurio, taigi, užmiršęs ir universiteto 
autonomiją. Jis įsibrauna vidun „tvarkos padaryti“. Tačiau studentai 
bematant jį sutvarko, „areštuoja“, uždaro į auditoriją ir, netenka 
ginčyti, trupučiuką išniekina jo tarnybinę kepurę. 

Taip priartėja vidurnaktis. Policija vis laiko tirštai apsupusi uni- 
versiteto rūmus, o viduje susigrūdęs koks tūkstantis studentų — juo- 

kauja, dainuoja, nesiskirsto ir, tiesą sakant, nežino ką toliau daryti. 
Bet vienam teisininkui (jei teisingai prisimenu, S. Lūšiui, tremtyje 
Vliko veikėjui ir krikščionių demokratų srovės politikui) kyla gudri 
mintis, kad toliau delsti nebegalima, reikia siųsti pas karo komen- 
dantą studentų delegaciją, kuri išaiškintų šio incidento nekaltus, la- 
bai gerus tikslus ir, svarbiausia, reikalautų paleisti areštuotus ko- 
legas. Jis išdrožia ugningą prakalbą ir paprašo pasiūlyti kandidatus 
delegacijai. Iš arčiau stovėjusių pasigirsta pasiūlymai, tuoj viskas nu- 
plojama, ir, nė nesiteiraujant sutikimo, delegacija laikoma sudaryta. 
Pasirodo, kad jon patenka H. Blazas, V. Vaupštas, A. Venclova, B. 
Raila ir, rodos, S. Grigaliūnas. 

Ką darysi, pareigą reikia vykdyti. Per užpakalinius vartus atsar- 
giai išeiname iš rūmų, policija nieko mums nedaro, tur būt, patenkin- 
ta, kad skirstomės namo. O mes iš Mickevičiaus gatvės kertam 
Laisvės alėją ir pasukam į šalinę Kęstučio gatvę, kur tamsiau ir ma- 
žiau kontrolės, idant prieitume Maironio gatvę, kur tuo laiku buvo 
demonstracijos slopinimo punktas ir pats karo komendantas. Pa- 
keliui sutinkam vieną pažįstamą techniką studentą, gerokai linksmą, 
grįžtantį namo ir jokiose demonstracijose nedalyvavusį. Sužinojęs, 
kad einam kaip delegacija suimtųjų kolegų išvaduoti, ir jis pareiškia 
norą prisidėti. 

Kai jau šeši „delegatai“ ateiname į būstinę, įstaigoje mus priima 
pats karo komendantas plk. P. Saladžius. Vos spėjame išdėstyti, kas 
esame ir kokiu tikslu atėjome, komendantas pareiškia, kad jis mus 
visus areštuojąs, jokių pasitarimų šiąnakt nevesiąs ir mums mūsų 
reikalu būsią atsakyta vėliau. 

Įsakymas tuojau įvykdomas. Gauname kambarį ir sėdime, sar- 
gybinio policininko prižiūrimi ligi ryto. Kartais bandome miegoti, 
bet sėdint miegas nekoks. O išaušus mus nuveža į policijos daboklę 
prie Įgulos bažnyčios. Užrašo vardus, pavardes, trumpai patardo, pa- 
sako, kad esam kaltinami kaip visos demonstracijos organizatoriai, — 
ir dabar jau „reguliariai areštuoti“. Randame čia dar kelis, tur būt, 
labiausiai nusikaltusius, demonstracijos dalyvius, areštuotus gatvėje 
praėjusį vakarą. Suskaitome, kad esame lygiai trylika. Ir sėdime da- 
boklėje, izoliuoti nuo viso pasaulio, kalinio daviniu pamaitinami, bet 
visai netardomi — sėdime dvylika dienų. Privargstame, nes vos už- 
tenka vietos ant narų pagulėti, bet šiaip laiką leidžiame linksmai, 
išskyrus tuos, kurie turėjo valdines tarnybas ir kuriems buvo jau 
daboklėj pranešta, kad esą iš jų atleisti. 

Likusi istorijos dalis ir pabaiga būtų ilga, nes čia prasidėtų „di- 
džioji politika“, teismas, jo eiga, bausmės ir t. t. Labai sutrumpi- 
nant, visi demonstracijos rezultatai buvo tokie: 

Netrukus buvo sutvarkyti studentams papigintom kainom bilietai 
į Valstybės Teatrą ir padažnintas spektaklių skaičius specialiai stu- 
dentams. O mes, trylika, buvome staiga paleisti iš daboklės su 
prievole kurį laiką registruotis vietos policijos nuovadoje (man teko 
policijos priežiūroje išbūti šešis mėnesius — registruotis kartą per sa- 
vaitę). Kai grįžome į paskaitas, kolegos studentai ir ypač studentės 
mus sutiko kaip „didvyrius“, ir tai buvo visas atlyginimas. 

Mums daboklėje tebesėdint, prasidėjo kita kova dėl mūsų gal- 
vų — tarp valstybės ir universiteto valdžių. Policija, karo komendan- 
tas ir švietimo ministras inž. K. Šakenis buvo nuomonės, kad mus 
turi bausti valstybės teismas mažų mažiausiai už ramybės drums- 
timą ir viešosios tvarkos ardymą, o gal ir už priešvalstybinius veiks- 
mus, ypač už tą šūkį „šalin fašizmas“ ir policininko kepurės išnie- 
kinimą universiteto išvietėje. O universiteto rektorius prof. V. Če- 
pinskis, esą, kaip liūtas kovėsi, kad studentų tardymas ir baudimas 
būtų paliktas universiteto autonominio teismo kompetencijai ir, ma- 
tyt, jis kiek galima labiau stengėsi sumažinti mūsų nusikaltimus. 
Valstybės valdžia pagaliau nusileido ir sutiko su rektoriaus argu- 
mentais. Be abejo, tai buvo mūsų išganymas. 

Tada kokį porą mėnesių rektorius vedė tardymą, kiekvieną iš, 
rodos, 57 per demonstraciją suimtųjų studentų išklausinėdamas ats- 
kirai ir smarkiai išbardamas. Kadangi tuo metu priklausiau studen- 
tų žaizdrininkų draugijai, kuri laikėsi socialdemokratinės ideologijos, 
ir universiteto rektorius prof. Čepinskis, buvęs švietimo ministras, 
taip pat buvo socialdemokratas, tai per gerus šnipus buvau labai in- 
tymiai painformuotas, kad mane, kaip ir kitus, rektorius per tardy- 
mą labai bars ir bus piktas, bet kad dėl to nesijaudinčiau, nes rek- 
torius taip elgtis esąs valdžiai įsipareigojęs, idant savo studentus iš- 
gelbėtų nuo didesnių bausmių. 

Ir tikrai, rektorius tardė rūsčiai, barė žiauriai, kaltino rimties ir 
atsakomybės stoka, kažką užsirašinėjo, vis perspėdamas, kad jei dar 
kartą taip neleistinai pasielgsiu, tai „išlėksiu iš universiteto“ ir sun- 
ku pasakyti, į kokią skylę nulėksiu. Teisinausi, kaip įmanydamas, 
bet manęs nebūtų daug guodusi kartais pasirodanti lyg šypsena 
rektoriaus veide, jeigu iš anksto būčiu nežinojęs jo taktikos motyvų. 

Universiteto teismas neklaužadoms ir neramumų kėlėjams nu- 
bausti buvo iškilmingas, labai formalus, viešas, pilnas rimties ir au- 
toriteto. Jis įvyko vakare, didžiojoje pirmųjų rūmų salėje, kur, be 
kaltinamųjų, pilna buvo prisirinkusios studentinės publikos ir liudi- 
dininkų. Pirmininkavo tų mokslo metų universiteto teismo pirmi- 
ninkas baudžiamosios teisės prof. V. Stanka. Vyriausiu ir, kaip pa- 
prastai, labai temperamentingų prokuroru buvo Humanitarinio Fa- 

kulteto docentas ir mano paties mokytojas. .. J. Tumas-Vaižgantas (!). 
Tačiau nebeatsimenu tikrai, kas buvo mums paskirti gynėjai: rodos, 
prof. V. Dubas iš humanitarų ir dar vienas iš teisininkų. 

Nebeprisimenu gal dėl to, kad jie gerai apgynė visus penkias- 
dešimt nusikaltėlių, kurie buvo teismo išteisinti, bet nė vieno neap- 
gynė iš mūsų penkeriukės, t. y. iš tos „delegacijos“, kurie nebuvome 
nei gatvėje sugauti, nei areštuoti, o tik „liaudies balsavimu“ vienbal- 
siai išrinkti eiti suimtųjų draugų bylos užtarti, jų išvaduoti. Tik mes, 
kilniausių ir humaniškiausių tikslų vedami, tiesiai ir savo noru įkliu- 
vome į liūtiškus karo komendanto nasrus, kuris be įrodymų mus ap- 
kaltino atsakingais demonstracijos ir visų ekscesų vadais. Universi- 
teto teismas visus penkis „delegatus“ ir tik juos vienus, nubaudė... 
— kelias savaites laikyti viešai universiteto vitrinoje iškabintą mums 
papeikimą ir įspėjimą daugiau nenusikalsti. Už plunksną lengvesnė 
bausmė! Kaip pūkas... 

Štai ką padarė ne tik gudraus, bet ir išmintingo žmogaus — ir 
pedagogo — rektoriaus prof. V. Čepinskio lanksti taktika. 

Nežiūrint ir tokio mažo „nubaudimo“, asmeniškai šį universiteto 
teismo sprendimą vis tiek kurį laiką aš pergyvenau gana karčiai. 
Geras jis buvo taktikos atžvilgiu ir gudrus, bet vis dėlto man at- 
rodė neteisingas, ir kurį laiką beveik pakirto mano pasitikėjimą teis- 
mo ir teisingumo principais. Pagal teismo davinių sudėstymą mes 
nebuvome kaltesni už visus kitus, kuriuos išteisino. Anieji bent su 
policija mušėsi, o mes nė to nedarėm. 

Man tai buvo pirmas ir tuo tarpu vienintelis teismo sprendimas, 
kuriuo buvau nubaustas ir kur jaučiausi nubaustas neteisingai. Vė- 
liau tas jausmas dingo, papildomai įtikindamas, kad gyvenime kiek- 
viena kova, anot poeto, reikalinga aukų, ir kad nebūtinai reikia verkš- 
lenti, jei tąja auka kartais būsi tu pats. 


PRANAS VISVYDAS 


Į STUDIJŲ KNYGELE PAŽVELGUS 


1946 m. rudenį, su šeima bėgdamas iš Lenkijos, atsidūriau Ry- 
tų Vokietijos mieste Anklam, ant Peenės upės krantų, netoli Štetino 
marių. Norėjau žūt būt patekti į traukinį, važiuojantį į Berlyną. Sto- 
tyje prie langelio paprašiau bilietų. Vokietis tuoj pareikalavo ko- 
mandiruotės pažymėjimo, kurio, suprantama, aš neturėjau. Buvau 

pasiruošęs kvailai išdaigai. Nedelsdamas išsitraukiau iš palto kišenės 
Lietuvos Universiteto studijų knygelę ir atvertęs pakišau kasininkui. 
Nustebęs pareigūnas, nesuprasdamas kalbos, smalsiai žiūrėjo į rau- 
doną Vyčio antspaudą ir į solidų herbą. Ką jis tuo metu galvojo, ne- 
žinau, bet, esu tikras, tie antspaudai jį paveikė mano naudai. Jis man- 
dagiai sugrąžino knygelę ir pasiteiravo, kiek bilietų aš norįs. Pasa- 
kiau, kad tris, ir numečiau kelias šimtines beverčių markių. Po pus- 
valandžio šiaip taip įsispraudėme į prigrūstą vagoną, skiriamą raudon- 
armiečiams. Apie vakarą išvažiavome į Berlyną, klausydamies triukš- 
mingo kareivių dainavimo ir jų nuotykių pasakojimo apie garsų 
Alexander Platz. 

Žiūriu dabar į šitą baltais viršeliais knygelę, taip šauniai anuo- 
met prisidėjusią prie mano kelionės į laisvę. Atvertęs matau tą patį 
herbą su Vytautu Didžiuoju soste ir su įrašu kraštuose: Vytauti 
Magni Universitatis Sigillum Magnum Caunae. Kairėje, po antspau- 
duota nuotrauka, įrašyta: Fakultetan priimtas į trečią semestrą 
1941 m. spalio mėn. 7 d. Toliau rektoriaus ir kanceliarijos viršininko 
parašai. Dešinėje, po herbu, yra knygelės numeris 17719, vardas, pa- 
vardė, Filosofijos Fakulteto, filosofijos skyriaus studentas, gimimo 
data, vieta. Apačioje mažutėmis raidėmis pridėtas ir kuklus pageida- 
vimas: šią knygelę išsaugokime švarią. 

Bolševikmečio pirmieji metai užklupo mane vos žengusį į pasaulį 
iš Kauno IV Gimnazijos, kur idealizmas ir tolerancija, ugdomi direk- 
toriaus St. Čiurlionio ir jo pedagogų, gaubė kiekvieną dvasinę ap- 
raišką. Buvau tuomet patekęs į literatūros ir filosofijos magnetinį 
lauką. Galvojau tik apie humanitarinių mokslų pasirinkimą. Atrodė, 
kad tik juose glūdi visos galimybės. Daugelis klasės draugų nuvyko 
į Vilniaus Universitetą, o man, likus Kaune su negaluojančia mama, 
teko imti architektūrą, kaip geriausią alternatyvą dvasiai patenkinti. 
Nepasakysiu, kad tie keli semestrai architektūros skyriuje būtų 
buvę nenaudingi. Dirbau kruopščiai ir išmokau daug. Jaučiau pasi- 
didžiavimą detaliai piešdamas graikų kolonų kapitelius. Braižiau pro- 
jekcinius brėžinius. Klausiausi prof. Ig. Končiaus vaizdingos fizikos. 
Projektavau ir kažkokį keistą parko fontaną. Vis dėlto, stebėdamas 
kai kurių kolegų darbą, įsitikinau, kad man toli gražu ligi architek- 
tūrinių gabumų. Mačiau kad ir Nagio ar Vesčiūno dailiai nupieštas 
kolonas, ryškias ir skoningas šešėlių kombinacijas. O mano, ant bal- 
to Whatmano, driekėsi tik nedrąsios gelsvų ir rusvų dėmių plokš- 
tumos. Rodos, tik viena jonėnų kolona, prie kurios praleidau ke- 
lias nemigo naktis, pavyko. Bet ji buvo vienintelė. 

Bolševikams pasitraukus ir Filosofijos Fakultetui pradėjus eg- 
zistenciją, grįžimas į išsvajotąjį kelią buvo neišvengiamas. Pasklido 


771 


žinia, kad atsidaro Filosofijos Fakultetas, ir visi bėgome registruotis. 
Net ir tie draugai, kurie metus praleido Vilniuje, dabar noriai re- 
gistravosi Kaune. Jų tarpe buvo ir patys artimiausi: Kostas Jaroševas 
ir Mečys Moleris. O kiek tų mokslo dalykų įsirašėme į knygelę, tar- 
si norėdami atidirbti už „pražiopsotus“ metus! Devyniolikos metų 
jaunuolis laisvame universitete dažnai pasijunta kaip šešerių metų 
vaikas, kurį atveda prie skanumynų stalo ir sako: „Įsidėk į lėkštutę, 
ko tik širdis trokšta“. Vaikas, daug negalvodamas, kimba prie saldu- 
mynų, smaguriauja, kol blogai pasidaro. Panašiai atsitiko ir su ma- 
nimi, ir su kai kuriais mano bičiuliais. Sunku buvo atsispirti prieš 
“ viliojančius filosofijos, sociologijos ir žurnalstikos patiekalus. 


Pasirinkau pradžiai net 36 valandas per savaitę. Mano žaliakal- 
nietis kaimynas Kazys M., uolus sociologijos ir žurnalistikos garbinto- 
jas, bėgiojo nušvitęs koridoriais ir vis teiravosi, kokį dar gerą dalyką 
įsirašyti į studijų knygelę. Jam viskas atrodė lengva ir visi profe- 
soriai „bajavi“, net ir Šerkšno lotynų kalba, kuri buvo pirmoji pa- 
skaita, nuo kurios aš nukritau, kaip pageltęs klevo lapas. Kazio en- 
tuziastišką veidą semestro pradžioje matydavau beveik kiekvienoje 
paskaitoje. Susikombinavo jis didžiulį portfelį, daug storų sąsiuvinių 
užrašams ir elegantišką parkerį. Mėgdavo prieš paskaitas laiptų 
apačioje su kolegomis dalytis įspūdžiais ir stebėti į viršų lipančias 
studentes, kurias jis vadindavo fuksėmis. Vieną vakarą, pamatęs už- 
dususį J. Keliuotį, beskubantį laiptais į savo kultūros istorijos paskai- 
tą, Kazys sako: „Tai mūsų žurnalistikos profesorius. Bajavas vyras. 
Bet pasižiūrėk, Pranai, jo viena kojinė skylėta“. Iš tiesų viršum pus- 
bačio švytėjo maža skylutė. Koks pastabumas! Tada įsitikinau Ka- 
zio talentu žurnalistikai. Gaila, kad ilgainiui jo veidas apsiniaukė 
ir po kelių mėnesių visiškai dingo iš svarbesnių paskaitų. 


Bolševikmečio teroras ir vokiečių antplūdis buvo sukrėtęs jau- 
nimą. Gražūs patriotiniai tikslai, puoselėti gimnazijos suoluose, di- 
džia dalimi paniro okupacijų netikrybės liūne. Gyvenimas rodė žvė- 
rišką grimasą, vyko kasdieninė kova dėl būvio, ir ateitis nežadėjo nie- 
ko gero. Todėl Filosofijos Fakulteto rūmai, prisiglaudę ūksmingoje 
gatvių sankryžoje, pasidarė mieliausia vieta visame mieste. Tai buvo 
tikroji žmoniškumo užuovėja, kurioje tuo metu laisvai plakė Europos 
širdis. Dėstytojai tapo artimiausi žmonės. Dar ir šiaridien esu tvirtai 
įsitikinęs kad anuo metu Filosofijos Fakultetas turėjo iškiliausius 
profesorius, kurie savo humanistine laikysena ir mokslo entuziazmu 
žavėjo studentus. Nepaisydami laikmečio pavojų, jie gyveno sokra- 
tišku tikėjimu, kad tiesos siekimas yra pagrindinė žmogaus veikla. 
Šitą tikėjimą jie visokeriopai stengėsi įkvėpti ir savo klausytojams. 

Tarp pasirinktų dalykų prof. Pr. Kuraičio paskaitos pirmavo: 
gnoseologija, etika, filosofijos proseminaras ir tie tuomet aktualūs 
bolševizmo pagrindai filosofinės kritikos šviesoje. Fakultete, kur pir- 
maisiais smuikais grojo egzistencializmas ir platonizmas, Kuraitis 
iškilo prieš mus kaip amžių užgrūdinta uola, nuo kurios tviska Aris- 
totelio ir Tomo Akviniečio filosofijos švyturiai. Supratome, kad Ku- 
raitis jų principais gyvena, juos kiaurai pažįsta, puikiai operuoja jų 
metodu, yra parašęs apie tai knygų, todėl mes jį ir gerbėme. Buvo jis, 
tiesa, truputį sausokas ir monotoniškas, tačiau miglomis dangstytis 
nemėgdavo. Prašomas kartodavo savo sakinius, kad klausytojai 
tiksliau užsirašytų. Draugiškai atsiliepdavo į kiekvieną klausimą. Pa- 
stebėjęs studento susidomėjimą, kviesdavosi pas save. Teko kelis 
sykius su Kostu pabuvoti Kuraičio bute, kur lentynose tįsojo ilgos 
filosofijos knygų eilės. Profesorius mielai skolindavo knygas. Jo pa- 
skaitose studentų nestigdavo. Dėstydavo gnoseologiją ir vėliau on- 
tologiją paprastu metodu. Pirmiausia, keliais bruožais supažindin- 
davo su kuria nors filosofijos doktrina, po to papunkčiui, iš tomistinio 
taško žvelgdamas, sukritikuodavo jos prielaidas. Žymiausius srovių 
atstovus vadindavo čempionais. John Locke buvo jam empirizmo 
čempionas. Pamenu, paskaitai įpusėjus, mūsų šaunusis profesorius, 
užsimovęs a priori kategorijų bokso pirštines, negailestingai sudorojo 
anglų empiristą. Tokiais momentais Kuraičio deduktyvinis metodas 
triumfuodavo. Tarpusavyje mes ir vadindavome Pr. Kuraitį visų 
filosofų čempionu a priori. 

Prof. A. Maceina mūsų akyse buvo žymiai kitokio svorio čempio- 
nas — subtilus ir spalvingas filosofas. Jau po pirmosios paskaitos 
gandas apie jo sugebėjimą dėstyti pasklido po visą universitetą. Aš 
jau buvau įsirašęs į jo privalomą filosofijos įvadą ir į kultūros filo- 
sofiją. Kultūros filosofija, už kurią buvo duodamas vienos valandos 
įskaitas, ir tapo labiausiai lankoma paskaita. Čia būrėsi visas fakul- 
teto studentų elitas, ne tiek iš reikalo, kiek iš malonumo klausytis 
Maceinos žavingo stiliaus. Taikli įžanga, ryškus planelis, sakinių 
trumpumas, savokų gyvumas, vaizdai, pasikartojimai — visa tai pa- 
vergdavo klausytojus. Jo besiklausant atrodydavo, kad tai, ką jis 
sako, yra labai reikšminga. Idėjos įsirėždavo sąmonėje, užrašai savai- 
me rašėsi popieriuje. Filosofija prašneko poezijos lūpomis. Savo pa- 
skaitomis Maceina, šalia filosofijos, daug pasitarnavo ir literatūros 
supratimui. Jo įtakoje atsivėrė ir Dostojevskis, ir biblinis Jobas, ir 
Mickevičiaus „Vėlinių“ Konradas, ir Rainer Maria Rilke. 

Penktame semestre Maceina ėmė skaityti žmogaus filosofiją Rilkės 
elegijose. „Mit allen Augen sieht die Kreatur das Offene“ — dar ir 
šiandien ataidi aštuntos elegijos pirmoji eilutė. Angelas, žmogus, gy- 

vulys — trys būsenos, trys pakopos, apdainuotos Rilkės elegijose, Ma- 
ceinos paskaitose suskambėjo originalia interpretacija. Jis kažkaip 
sugebėjo perduoti rilkiškos dvasios švelnumą ir išsilaikyti jo poe- 
zijos ir jo idėjų skliautuose. Nemanau, kad visi tie, kurie taip go- 
džiai veržėsi į tas paskaitas, būtų tikrai įsigilinę į Rilkės sonetų ir ele- 
gijų pasaulį. „Das Stundenbuch“ ir „Das Buch der Bilder“ ėjo iš ran- 
kų į rankas, bet tai buvo kur kas suprantamesnė poezija. Tuo tarpu 
sklandyti „Duineser Elegien“ orbitose buvo beveik neįmanoma, To- 
kio pobūdžio poezijai reikia ir pasiruošimo, ir komentarų knygos, ir 
erudicijos. Man pačiam elegijos buvo sunkiai įkandamas kevalas. 
Pasiskolinau kartą iš universiteto bibliotekos elegijų ir sonetų kny- 
gas. „„Duineser Elegien“ knygoje net suradau Rilkės ranka rašytą 
dedikaciją Oskarui Milašiui (jei tiksliai prisimenu) — Paryžiaus nak- 
tų poetui. Mėginau atsidėjęs skaityti balsiai. Jaučiau sąskambių gro- 
žį, ritmo bangavimą ir tą sugestyvų liūdesį, tačiau tikrojo bran- 
duolio taip ir nepasiekiau. Jo poezija skambėjo paslaptimi. Nusi- 
žeminęs pasiėmiau tuščią sąsiuvinį ir violetiniu rašalu perrašiau ma- 
žutėmis raidėmis visas elegijas. Ir šiandien man jos spindi, kaip ne- 
sudrumstas kalnynų ežeras. 

Profesorius, kuris savo amžiumi ir išvaizda nesiskyrė nuo dau- 
gelio studentų, buvo Juozas Girnius. Į jo mokslinės metodikos pa- 
grindus užsirašiau kaip į privalomą kursą. Keli mano bičiuliai, pa- 
matę Girniaus jaunutėlį veidą ir tą, rodos, niekad, nedingstantį pasi- 
tikėjimo šypsnį, guodėsi, kad, va, šito jauno profesoriaus paskaitose 
tikriausiai neteksią prakaituoti. Tačiau jų lūkesčiai sudužo po kelių 
savaičių. Įsitikinome, kad tas jaunuolis ne tik trokšta mūsų draugiš- 
kumo, bet ir laukia iš mūsų nuoširdaus užsiangažavimo mokslui 
ir nemėgsta simuliuojančių studentų. Vis dėlto savo reikalavimais jis 
mūsų neišgąsdino. Girnius mokėjo jaunų studentų tarpe sukelti pa- 
sitikėjimą ir optimizmą. Patiko mums jo drąsus žvilgis į tikrovę, taik- 
lus sąmojis ir šiltas bendradarbiavimas. Su juo galima buvo jaustis, 
kaip su savu. Kiek kartų po paskaitų eidavome Žemaičių gatve į 
kalną, šnekučiuodami degančiais klausimais. Tuo metu metodikos pa- 
grindų kursui ruošiau referatą, kuris turėjo specifiškai girnišką te- 
mą — „Įsiminimas ir įsisavinimas“. Įdėjau daug darbo. Knisausi bib- 
liotekoje rinkdamas medžiagą, gilinausi į psichologijos knygas. O pro- 
fesorius vis teiraudavosi apie referato pažangą. Atrodė, kad jam 
pačiam mano medžiaga ir išvados ima rūpėti ne mažiau už mane palį. 

Pilnutinai Girniaus asmenybė atsiskleidė filosofijos dalykų pa- 
skaitose. Pirmasis kontaktas įvyko beklausant senųjų amžių filoso- 
fijos istorijos. Čia jis mus supažindino su priešsokratinio laikotarpio 
filosofais, ypač su Mileto miesto trijule: Tales, Anaksimander ir A- 

naksimenes, taip pat ir su Heraklitu, pabrėždamas pastarojo įtaką šių 
laikų filosofijai. Teko užsirašinėti ir dar vartyti Diels „Die Frag- 
mente der Vorsokratiker“. Šalia Heraklito tamsios ir pesimistinės fi- 
losofijos, vaizduotėn labiausiai smigo heroiškas Empedokles. Šis grai- 
kų filosofas žavėjo mus ne tiek savo keturių elementų teorija, kiek 
tragiškais savo charakterio bruožais ir drąsa. Tuo metu ir mano ki- 
šenėje atsirado maža Reclam leidyklos knygelė — Hoerderlino „Em- 
pedokles“. 

1942 m. rudens semestre J. Girnius pradėjo skaityti vokiečių 
egzistencialistinės filosofijos kursą ir vesti seminarą. Ši filosofija, 
glaudžiai susijusi su XX a. dvasine situacija, pasidarė patraukli, ypač 
jos etinis įsipareigojimas — žmogus turi pats apsispręsti egzistenci- 
nei tiesai; ja gyventi, dėl jos kovoti. Tokių tiesos ieškotojų anuo- 
met buvo daug. Dar ir šiandien matau juos visus: išblyškusius, ku- 
pinus rūpesčio ir susimąstymo, tyliai ateinančius į paskaitas ir vėliau 
slenkančius į savo vienišus namus. Savo laikysena jie buvo lyg ir 
panašūs į vokiečių poetą Stefan George. Žinoma, šalia maišėsi ir 
linksmesnio veido riterių ir amžinųjų studentų, bet ir tų veidai su- 
rimtėdavo, kai nuo katedros pasigirsdavo vėsi Heideggerio filosofija. 
Sakinių gelmė ir ta negirdėta terminologija iš pradžių priblokšdavo 
nepasiruošusį klausytoją. Tai buvo savotiška filosofijos „aukštoji ma- 
tematika“, su kurios formulėmis reikia tik apsiprasti. J. Girnius skai- 
tė gana aiškiai, neskubėdamas, ir vadovavosi savo diplominiu dar- 
bu. Pačią Heideggerio knygą, „Sein und Zeit“ I tomą, porą kartų 
laikiau namuose. Bandžiau gilintis, bet trūko ištvermės ir laiko. Nu- 
stumdavau į šalį kitam kartui. Todėl teko daryti išsamius užrašus, 
kuriais pasikeisdavau su Kostu, tuo būdu papildydamas spragas. Pa- 
lengva toji filosofija aiškėjo. Pasibraukdavome svarbesniąsias min- 
tis ir kartodavome tarpusavyje. Ligi šio laiko užrašų knygelėje dar 
išnešiojau kad ir tokius ugningus sakinius: „Žmogus atsiskleidžia 
ne pasyviu pasaulio, kaip objekto, veizdėjimu, o aktyviu savo, kaip 
subjekto, betarpišku kontaktu“. „Žmogus yra pasaulyje ne kontem- 
pliacija, o akcija, t. y. ne veizdėjimu, o veikimu“. 

Toks nuolatinis veiklos, dvasinio rūpesčio, apsisprendimo, užsi- 
angažavimo pabrėžimas ir buvo J. Girniaus filosofijos seminarų leit- 
motyvas. Girnius neragino mūsų žiūrėti į filosofiją, kaip į mąstymo 
lauką, visiškai atsijusį nuo gyvenimo. Laikotarpio įtampa neleido 
žmogui užsidaryti mąstymo pilyje ir stebėti pasaulį pro atokų langutį. 
Gyventi nuošalyje visų pavojų ir įsipareigojimų reiškė ne egzisten- 
ciją, bet vegetaciją. Mes buvome kviečiami į moralinę veiklą, kovą 
už savitą galimybių pasirinkimą. Tuo būdu filosofijos seminarai ir pa- 
sidarė karštų diskusijų arena. Kierkegaardas, Dostojevskis, Niet- 

sche, Jaspers ir kiti egzistencializmo kūrėjai buvo nagrinėjami re- 
feratuose ir diskusijose. Man teko darbelis apie Dostojevskį. Mano 
draugužis Kostas, norėdamas kruopščiai paruošti referatą apie Niet- 
schę, kelias atostogų savaites praleido Rygos universiteto bibliote- 
koje. Ten jis surado reikiamą medžiagą ir Jasperso veikalą „Fr. 
Nietsche“, kuris buvo laikomas vienu iš pranašiausių. Iš Kosto refe- 
rato ilgainiui išėjo ištisa studija, ir tikriausiai vėliau, istorijos vai- 
rui kitaip pasisukus, jis būtų iš to parašęs disertaciją ir net knygą. 

Į uždarus seminarus rinkdavomės vakarais privačiuose studen- 
tų butuose. Jie vykdavo reguliariai, rodos, dukart per mėnesį. Prie 
kavutės ir pyragaičių būdavo žymiai lengviau diskutuoti. Ateidavo 
M. Bavarskas, J. Švedas, H. Nagys, J. Sereika, L. Jankevičiūtė, A. 
Pajaujytė, Jasaitytė, Galaunytė ir kiti, kurių pavardžių taip ir ne- 
prisimenu. Kiekvienam vakarui kuris nors iš dalyvių paruošdavo 
įžanginį žodį, įvesdamas mus į diskusijų temą. Temos buvo drąsios 
ir liesdavo degančius gyvenamojo laikotarpio klausimus. Šnekėda- 
vome apie laisvę, toleranciją, autoritetą, draugystę, individą, visuo- 
menę ir pan. Seminaro vadovas Girnius mus skatino būti atvirais. 
Tylai įsiviešpatavus, jis paeiliui kreipdavosi į kiekvieną tarti žodį rū- 
pimu klausimu. Tačiau nevisuomet pavykdavo pralaužti drovumo le- 
dus ir įžiebti diskusijų kibirkštį. Tuo metu karo debesys vis labiau 
tirštėjo padangėje. Mintys kažkaip visuomet nukrypdavo į artėjan- 
čius pavojus. Paskutiniai susirinkimai buvo liūdnoki. Skaitau dabar 
išlikusį dienoraščio lakštą, kur trumpai užrašyta apie vieną tokį se- 
minarą: „Vakare šeštą valandą nuėjau pas Aliną į mūsų uždarą 
seminarą. Kalbėjome apie rašytoją ir jo laisvę. Šį vakarą kažkaip visi 
varžėsi, buvo nekalbūs, pritrūkdavo žodžių, bijojo save parodyti. Ka- 
ro atmosfera buvo troškinanti“. 

1943 m. pavasarį karo letena mus visiškai slėgte prislėgė. Dar 
registravomės pavasario semestrui. Pasirinkau jau kuklesnį 19 va- 
landų skaičių. Vėl figūravo prof. Kuraičio dalykai: ontologija, vidur- 
amžių filosofijos istorija ir filosofijos seminaras. Maceina tuomet tu- 
rėjo skaityti senovės filosofijos istoriją ir dar vieną patrauklų pa- 
skaitų ciklą — apie žmogų kultūros kūrėją. Įsirašiau ir į Girniaus eg- 
zistencialistinės filosofijos seminarą. Tačiau nei parašų, nei įskaitų 
jau nebeteko surinkti. Universitetas tapo paaukotas karo slibinui. Vo- 
kiečiai ieškojo aukų savo žlungančiai kariuomenei sustiprinti. Pra- 
sidėjo jaunimo apgaudinėjimas, gaudymas, per prievartą grūdimas į 
kareivines. Vieni kolegos bėgo į kaimą, kiti pakliuvo į braškantį fron- 
tą. Tomis akimirkomis egzistencinė laikysena, skiepyta universiteto 
auditorijose, atsidūrė prie briaunos ir tapo išbandyta plieno ir krau- 
jo akivaizdoje. Filosofija susiliejo su gyvenimu. 

ALEKSANDRAS ZUJUS 


ĮŽYMESNIEJI MŪSŲ MATEMATIKAI 


Kai anuo metu būsimieji matematikos ciklo klausytojai prašyda- 
vo savo vyresniuosius kolegas papasakoti apie profesorius, paskai- 
tas ir t. t., visada būdavo minimi tie patys vardai: Vincas Čepinskis, 
Viktoras Biržiška, Zigmas Žemaitis, Otto Folkas (Otto Volk), Julius 
Gravrogkas (anuo metu Graurogkas), Platonas Jankauskas, Pilypas 
Butkevičius, Bernardas Kodatis. Iš tikro, anuo metu būtų buvę neį- 
manoma atskirti Matematikos - Fizikos skyrių nuo čia suminėtų pro- 
Tesorių: jie ne tik reprezentavo tą skyrių, bet jie jį sudarė. 

Čia pirmiausia tenka paminėti profesorių Zigmą Žemaitį. Jis iš- 
buvo Matematikos - Gamtos Fakulteto dekanu nuo 1922 iki 1940 m. 

Z. Žemaitis buvo ne tik dėstytojas, sausai ir paskubomis pa- 
teikiąs medžiagą studentams, visai ne! Jis buvo nepaprastai geras 
mokytojas. Ne be reikalo studentai sakydavo, kad tas, kas sąžiningai 
klausosi Žemaičio paskaitų, be ypatingo pasiruošimo gali bent pa- 
tenkinamai išlaikyti egzaminus. 

Prof. Z. Žemaičio paskaitos, skaitytos paprastai pirmojo kurso 
studentams, sudarė tvirtą pagrindą tolimesnėms studijoms. 

Iš prof. Z. Žemaičio „rankų“ studentai matematikai patekdavo, 
kaip kad kai kas mėgdavo sakyti, į prof. Viktoro Biržiškos „skais- 
tyklą“ arba „malūną“. Pirmasis bandymas toje „skaistykloje“ buvo 
integralų kursas, kurį V. Biržiška skaitė su nepaprastu pamėgimųu, 
sakyčiau, net įnirtimu, pateikdamas kone visus neapibrėžtinių, o taip 
pat apibrėžtinių, ypač, anot jo, netiesioginių (t. y. su begalinėmis 
ribomis arba su netolydinėmis funkcijomis) integralų skaičiavimo 
metodus. 

Antrasis „bandymas“ — tikimybių (anuo metu nevykusiai vadin- 
ta tikrenybių, arba net galimybių) teorija. Čia V. Biržiška nesišykš- 
tėdamas bėrė begales teoremų iš garsaus A. A. Markovo tikimybių 
teorijos veikalo (Isčislenije verojatnostej). Anuo metu tai buvo lyg 
ir tikimybių teorijos enciklopedija: vargu, ar galima buvo kur nors 
rasti ką nors, ko nebūtų buvę Markovo knygoje. 

Po to ėjo kiek „lengvesni“ bei „švelnesni“ V. Biržiškos skaityti 
kursai, būtent baigtinių skirtumų teorija ir variacinis skaičiavimas. 

Nesu visai tikras dėl elipsiškųjų funkcijų teorijos, diferenciali- 
nių lygčių (skaitė doc. P. Katilius. red.) ir analizinės mechanikos 
paskaitų: man atrodo, kad, prof. O. Folkui išvykus iš Lietuvos, tuos 
kursus — bent jų dalį — teko skaityti V. Biržiškai. 

Šių eilučių autoriui neseniai Amerikoje pavyko beveik per aki- 
mirką rasti neapibrėžtinį integralą, kurį bergždžiai mėgino apskai- 
čiuoti du kolegos amerikiečiai. Vienas jų pasakė man: „Jūs labai 
gerai mokate integravimo metodus“. Man neliko nieko kita, kaip pa- 
sakyti: „Ir jūs mokėtumėte, jei jums būtų reikėję išlaikyti egza- 
minus pas prof. Viktorą Biržišką“. 

Prof. O. Folkas, Muencheno universiteto privatdocentas, atvyko į 
Kauną 1923 m. rudenį. O. Folkas skaitė didesnę dalį pagrindinių 
anuometinio Matematikos skyriaus programos dalykų: diferencia- 
lines lygtis, funkcijų teoriją, aukštąją algebrą, analizinę mechaniką 
ir algebrinių skaičių teoriją. Beveik visus dalykus jis skaitė vokiškai, 
nors, tiesa, universitetas reikalavo, kad jis kasmet vis pradėtų skaityti 
lietuviškai po vieną naują kursą. Čia tenka pastebėti, kad beveik vi- 
si studentai pageidavo paskaitų vokiškai, nes, kai prof. Folkas skaitė 
lietuviškai, tai visai nieko negalima buvo suprasti. Vis dėlto, prof. 
Folkas buvo vienintelis, sugebėjęs išleisti tikrą (ne rotatorium ar ša- 
pirografu išspausdintą) aukštosios matematikos veikalą lietuvių kalba, 
būtent „Paprastųjų ir dalinių diferencialinių lygčių teorijos paskai- 
tas“. Čia buvo atliktas milžiniškas darbas, kurio būtų buvę neįma- 
noma atlikti be pasiaukojančių studentų — O. Stanaičio, R. Lakovs- 
kio ir Gliksono (vėliau Jeruzalės univ. profesoriaus) ir anuometinio 
asistento P. Katiliaus pagalbos. 


Nors Viktoro Biržiškos ir Otto Folko reikalavimai buvo skirtingi, 
bet juodu — nežiūrint to, kad nelabai sutarė — vienas antrą lyg ir 
papildė: O. Folkas nepasižymėjo gera atmintimi, ir dėl to, tur būt, 
niekad nereikalavo įrodymų detalių, o tik, kaip kad jis sakydavo, 
„bendru broozu“ (bendrų bruožų), o Viktoras Biržiška visada no- 
rėdavo išknisti viską iki smulkmenų. Laikant egzaminus, studen- 
tams, žinoma, buvo nelengva įtikti abiem, bet jau vėliau, išmintin- 
gai suderinus įgytus patyrimus, galima buvo rasti aukso vidurį. Ne- 
labai sutarė ne tik profesoriai V. Biržiška ir O. Folkas, bet taip pat 
ir V. Biržiška su Z. Žemaičiu ir Z. Žemaitis su O. Folku: susidarė 
„trikampio“ nesutarimo padėtis. 

Nesiimu aiškinti, kodėl taip įvyko, tad noriu čia papasakoti vieną, 
mano manymu, labai svarbų įvykį, kažkaip mažiau žinomą mūsų 
inteligentijai. Aš neperdedu, sakydamas „labai svarbų“, nes, mano 
žiniomis, tas įvykis buvo palietęs maždaug septyniasdešimt studentų. 

Nutaręs (1930 m. pavasarį) nebegrįžti paskaitų skaityti po va- 
saros atostogų į Kauną iš Vokietijos, prof. O. Folkas pažadėjo vis 
dėlto išegzaminuoti savo klausytojus rudenį. Rašomieji egzaminai 
turėjo būti atlikti anksčiau, vasarą. Rašomųjų egzaminų uždaviniai 

prof. O. Folko buvo atsiųsti dr. Petrui Katiliui. Niekad nėra buvę, 
kad tokia daugybė studentų vienu metu būtų laikę egzaminus — 
štai iš kur skaičius septyniasdešimt. Čia buvo susirinkę matematikų ir 
fizikų, „fuksų“ ir „senų studentų“. Laikė įvairiausius dalykus: aukš- 
tąją algebrą, funkcijų teoriją, skaičių teoriją, diferencialines lygtis, 
analizinę mechaniką. Tai buvo labai ir labai svarbūs egzaminai, 
kai kam turėjusieji „gyvybinės“ reikšmės. 

Keletui dienų praėjus, sužinojome, kad prof. O. Folkas, besusi- 
rašinėdamas susipykęs su dekanu Z. Žemaičiu, pranešęs Matematikos 
- Gamtos Fakultetui, kad jis nebeatvyksiąs rudenį atsakomųjų egza- 
minų atlikti ir kad pageidaująs visiems savo buvusiems klausyto- 
jams, laikiusiems rašomuosius egzaminus, įrašyti į studijų knygutes 
pažymius vien pagal vasarą atliktus darbus. 

Kilo sumišimas. Fakulteto tarybos nariai buvo nutarę vis dėlto 
kuriuo nors būdu suruošti atsakomuosius egzaminus, sudarant eg- 
zaminatorių komisijas. Bet čia iškilo kliūtis, kurios nebuvo laukta: 
dr. P. Katilius pranešė fakulteto tarybai, jog prof. O. Folkas, suži- 
nojęs šitokį nutarimą, neleidžia pasinaudoti jau atliktų rašomųjų eg- 
zaminų rezultatais! 

Fakulteto taryba nutarė suruošti pakartotinus rašomuosius eg- 
zaminus, bet susidūrė su kietu studentų pasipriešinimu: mes visi 
(septyniasdešimt!) atsisakėme antrą kartą laikyti rašomuosius, ga- 
na griežta forma pareiškę, jog esame jau nebe gimnazistai. 

Buvo sušauktas ypatingas fakulteto tarybos posėdis, ir (pasak 
Viktoro Biržiškos, tai buvęs jo balsas) — „vieno balso dauguma“ bu- 
vo nutarta pasitenkinti jau atliktais rašomaisiais egzaminais. 

Dr. Petro Katiliaus peržiūrėti ir jau, gal būt, net ir įvertinti ra- 
šomieji darbai kartu su septyniasdešimt studijų knygučių buvo nu- 
siųsti į Vokietiją profesoriui O. Folkui. Studijų knygutės buvo ap- 
draustos dešimčia tūkstančių litų. Kadangi tai buvo maksimalinis Lie- 
tuvos pašto galimas apdraudimas, tai kai kas norėjo siųsti kny- 
gutes dviem siuntiniais, apdraudus kiekvieną siuntinį po dešimt 
tūkstančių. Bet, kai kažkas iš studentų pasijuokė, kad apdraudus de- 
šimčia tūkstančių, tos knygutės bus gabenamos Vokietijoje pas prof. 
Folką kokiam tuzinui ginkluotų policininkų lydint, buvo nutarta pa- 
sitenkinti viena siunta ir dešimčia tūkstančių litų draudimu. 

Šiaip būdamas nelabai nuolaidus bei sukalbamas, prof. O. Folkas 
šį — paskutinįjį kartą — buvo pasielgęs savo klausytojų atžvilgiu 1a- 
bai ir labai, sakyčiau, kilniai. 

Lieka dar paminėti ketvirtą anuometinio Matematikos skyriaus 
šulą — prof. J. Gravrogką, skaičiusį analizinės ir braižomosios geo- 

metrijos kursus. J. Gravrogkas skaitė labai gražų analizinės geomet- 
rijos kursą, naudodamasis „parametrais“ (šiuo metu mes pasinau- 
dotume terminais „vektorius“ bei „gradientas“). Prof. Gravrogkas 
buvo vienas tų, kur niekad egzaminų metu negalėjo griežtai pasa- 
kyti: „Ateik tamsta kitą kartą“. Jis stengėsi kiekvieną „ištraukti už 
ausų“, bet tai toli gražu ne visada pavykdavo. Tada profesorius nau- 
dojo savotišką metodą: jis klausinėjo ir klausinėjo iki studentas su- 
siprasdavo pats pasisiūlyti ateiti laikyti egzaminų kitą kartą. 

„ KETVIRTOJI DALIS 


BIBLIOGRAFIJA, 
SANTRAUKA ANGLŲ KALBA, 
VARDYNAS 


BIBLIOGRAFIJA, SANTRAUKA ANGLŲ KALBA, 
VARDYNAS 


PRANAS čEPĖNAS 


ĮVADAS Į BIBLIOGRAFIJĄ 


Nepriklausomos Lietuvos metu Lietuvos Universitetas, vėliau 
pavadintas Vytauto Didžiojo Universitetu, paskui ir Vilniaus Univer- 
sitetas ne tik mokslino Lietuvai reikalingus įvairių sričių specialistus, 
bet drauge rūpinosi parengti ir išspausdinti mokslinės literatūros: 
visų pirma studentams būtiniausių vadovėlių, mokslo studijoms rei- 
kalingų veikalų, o vėliau ir specialių tyrinėjimų. 

Tuo tikslu, be kitų leidyklų, ir universitetas spausdino mokslo 
personalo veikalus, o fakultetai leido po vieną ar net po kelis perio- 
dinius leidinius (žurnalus), kuriuose fakultetų mokslo personalas ga- 
lėjo spausdinti savo studijinius darbus. 

Čia spausdinamoji bibliografija akivaizdžiai rodo, kad mūsų uni- 
versitetų mokslo personalo darbo rezultatai tikrai nemaži. 


Bibliografijos pirmoje dalyje įtraukti universiteto ar kitų leidyk- 
lų išspausdinti veikalai, monografijos, brošiūros ir atspaudai iš mokslo 
žurnalų. Taip pat įtraukti ir universiteto išleisti verstiniai mokslo vei- 
kalai. Šios dalies bibliografijoje griežtai apsiribota 1922 — 1944 m. 
laiko tarpu. Ankstyvesnieji mokslo personalo veikalai, t.y. išspaus- 
dinti, kol jų autoriai dar universitete nedirbo, čia taip pat nesužymėti. 

Antrojoje šios bibliografijos dalyje, nors ir ne visiškai pilnai, su- 
žymėti Laisvajame Pasaulyje gyvenančių buvusiųjų Lietuvos Univer- 
sitetų mokslo personalo narių veikalai, paskelbti atskiromis monogra- 
ftijomis (1945 - 1971). 

Net ir normaliomis sąlygomis sunku sudaryti šimtu procentų 
tikslias ir pilnas bibliografijas. Todėl ir šioji bibliografija taip pat nė- 
ra nei visai pilna nei tiksli, nes, be kitko, buvo itin sunku nustatyti 
veikalų išleidimo vietą, kartais ir metus, o ypač puslapių skaičių. 

Veikalai, parašyti kelių asmenų, įtraukti pagal pirmojo autoriaus 
pavardę, o kiti autoriai nurodomi (žr.) į pirmojo autoriaus poziciją. 
Veikalas įeinąs į serijinį leidinį, žymimas jo autoriaus pavarde, skliau- 

stuose nurodant serijinio žurnalo pavadinimą, tomą ir metus. Univer- 
siteto personalo ar kitų asmenų verstos ar redaguotos knygos taip pat 


* 77 0) 4) 40 


grafijoje taip pat sužymimi. Rusų kalba spausdintų veikalų antraštės 
pateikiamos lotynų raidėmis Vakarų Europoje priimta transliteracija. 

POVILAS DILYS 


MOKSLO PERSONALO SPAUDINIŲ BIBLIOGRAFIJA 
(1922 - 1944) 


Abraitis, Blažiejus Lęšio pasaitai, jų vystymasis, struktūra ir reikšmė. Dis. 
K. 1938, 157 psl. 

—- Žmogaus odos struktūros skirtingumai kai kuriose kūno paviršiaus vie- 
tose. K. 1939 

Acta et commentationes Ordinis historicum V. M. Universitatis. žr. Senovė 


Acta Medicinae Facultatis Vytauti Magni Universitatis. žr. Medicinos Fakulteto 
darbai 

Alekna, Antanas Lietuvos istorija. K, 1923 

Žemaičių vyskupas M. Valančius. Kl. 1923 

Katalikų Bažnyčia Lietuvoje. K. 1926 

Šventasis Kazimieras. K. 1927 

Alekna, Jurgis žr. Medicina 

Aleksa, Jonas Pranas Lietuvių tautos likimo klausimu. K. 1925 

Lietuvos šios dienos žemės ūkis ir jo ateitis. K. 1926 

Kuriuo keliu eisime. K. 1927 

Ūkininkai ir jų jėga. K. 1929 

Ūkininkiškos visuomenės sudarymo klausimu Lietuvoje. K. 1929 

Mūsų žemės ūkio reikalu. K. 1930 

Lietuviškų gyvenimo kelių beieškant. 2 t. K. 1933, 416 psl. 

Alminas (Alminauskis), Kazys Die Germanismen des Litauischen. 1934 

Alseika, Vytautas Filmų priežiūra Lietuvoje. K. 1938, 72 psl. (= Teisės ir Eko- 
nomijos Studijos diplominiai ir konkursiniai darbai, t. 2, kn. 1) 

Ambrazevičius (Brazaitis), Juozas Vaižgantas. K. 1936 

Lietuvių rašytojai. K. 1938 

red. Donelaitis — Metai. K. 1940 

red. Lazdynų Pelėda — Klaida, K. 1940 

red. Maironis — Pavasario Balsai. K. 1940 

red. V. Pietaris — Algimantas. K. 1940 

žr. Grinius, Jonas Visuotinė literatūra 

Ambraziejūtė, M. žr. Conrad, Johann Politinės ekonomijos vadovėlis 


Archivum philologicum I-VII, Humanitarinių Mokslų Fakulteto leidinys skir- 
tas kalbotyrai. K. 1930-1939. Red. P. Skardžius 

Arcimavičienė-Rudzinskaitė, Marija Sinuchet. K. 1922 

Asirija ir Tut Anch Ammono kapas. K. 1983 

Egipto ieroglifai. K. 1932 

Moters būklė senovės Egipte. K. 1932 

Dievų ir kvėpalų žemė. K. 1986 

Senovės Rytų istorija. I. Aigiptas. K. 1936, 207 psl. (= Humanitarinių 

Mokslų Fakulteto raštai t. XX) 

Ašmantas, Andrius Iš romantiškos į mokslinę kalbotyrą. K. 1940 

Athenaeum; ephemerides humanarum disciplinarum Theologico-Philosophicae 
Facultatis in Vytauti Magni Universitate (kalbos, literatūros ir istori- 
jos žurnalas) I-IX, 1930-1939. Red. J. Eretas 

Audickas, Juozas Verslo mokesčiai. Dipl. darbas. K. 1936, 72 psl. (— Teisės ir 
Ekonomijos Studijos diplominiai ir konkursiniai darbai, I, kn. 1) 
Avižonis, Konstantinas Bajorai valstybiniame Lietuvos gyvenime Vazų laikais. 

K. 1940, 592 psl. 

žr. Kolupaila, Steponas 20 kelionių po Kauno apskritį 

Avižonis, Petras Lietuvos Universiteto Medicinos Fakultetas, jo uždaviniai ir 

išgalės (The Faculty of Medicine of the University of Lithuania). K. 

1923, 19 psl. 

Akinių istorija. (Inauguracijos pranešimas, laikytas perimant L. U. 

rektoratą, 1925) K. 1926, 52 psl. 

Gyvybė ir jos atsiradimas ant žemės. Šiauliai, 1928, 52 psl. 

Akių ligų vadovas. K. 1940, 844 psl. 

žr. Medicina 

žr. Medicinos Fakulteto darbai 

Bagdonas, Juozas Įvūda į vidaus mediciną. I. Fiziniai tyrinėjimo metodai. K. 

1926, 61 psl. 

Iš mūsų kovų ir žygių. 2 dalys, K. 1931-1932 

Baldžius (Baldauskas), Juozas Pirktinės vestuvės. K. 1935 

Vogtinės vestuvės. K. 1940 

Balogh, Elemer Teisinė palūkanų pralaikėjimo prigimtis. K. 1928, 27 psl. (= Tei- 
sių Fakulteto darbai, II, kn. 5) 

Baltrušaitis, Jurgis Visuotinė meno istorija. I-II K. 1934-1939 

Art sumerien, art romaūin. 1934 

Le problėme de Vogive et VArmenie, 1936 

Cosmographie chrėtienne dans Vart du moyen-ūge. 1939 

L'ėglise cloisonnėe en Orient et en Occident. 1941 

Banevičius, Mykolas Puškino gyvenimas 17 kūryba. K. 1984 

Baršauskas, Kazys Antrinių kosminių spindulių pasiskirstymo klausimu. K. 

1938 

Fizika. (su M. Krikščiūnų, K. Rindzevičium) K. 1940 

Barzdukas, Stasys žr. Skardžius, Pranas Lietuvių kalbos vadovas 

Baublys, Mikalojus Technikinė braižyba. K. 1934, 101 psl. *21940, 126 psl. 

Beblavy, Jan Naujojo Testamento gadynės istorija. K. 1930, 84 psl. 

Lietuvių čekų santykiai Vytauto Didžiojo laikais. K, 1930, 102 psl. 

Čekoslovakų respublika. K. 1931 

Įvadas į Naująjį Testamentą. K. 1933 (Evangelikų Teologijos Fakulteto 

leidinys, nr. 3) 

Beccaria, Cesare Apie nusikaltimus ir bausmes. K. 1935, 80 psl. Išvertė R. Bu- 
rokas (Teisės mokslų biblioteka) 

Bibliografijos žinios. Bibliografinis žurnalas. 1928-1931 leistas Spaudos Fondo, 
1931-1935 švietimo Ministerijos, 1936-1944 — VDU bibliotekos. Red. 
Vaclovas Biržiška 

Bieliackinas, Simonas Častnoe pravo v osnovnych principach. K. 1928, 900 psl. 

Baudžiamųjų bylų gynimas. K. 1930, 111 psl. (Teisių Fakulteto dar- 

bai, t. VII, kn. 2) 

Prisiekusieji sprendėjai. K. 1932, 49 psl. (Teisių Fakulteto darbai, VI, 

kn. 11) 

Binkis, Kazys žr. Slavėnas, Paulius Mintys ir darbai 

Biržiška, Mykolas Barono gyvenimas ir raštai. K. 1924 

Lietuvių dainos. *1925 

Iš Adomo Mickevičiaus raštų. K. 21927 

Rinktiniai mūsų senovės raštai. K. 1927 

Duonelaičio gyvenimas ir raštai. K. 31927 

Vilniaus Golgota. K. 1930 

Iš mūsų kultūros ir literatūros istorijos. 1-II, K. 1931-1938 

Anuo metu Viekšniuose ir Šiauliuose. Atsiminimai. K. 1938 

Vilniaus reikalu Amerikos Lietuvoje. K. 1940, 384 psl. (straipsniai 
„Mūsų Vilniuje,“ spausdinti 1931-1932) 

Senasis Vilniaus universitetas, 1579-1842 m. Vardų ir raštų atranka. 
K. 1940, 116 psl. 

žr. Lietuviškoji Enciklopedija 

Biržiška, Vaclovas Lietuvių bibliografija, 1547-1910. I-V, K. 1924-1939 
L'instruzione publica in Lithuania (su A. Kasakaičiu) 1928 

Kaip buvo uždrausta ir atkovota lietuvių spauda. K. 1929 

"Lietuviškų knygų istorijos bruožai. K. 1980 

Lietuvių knygos augimo etapai. K. 1930 

Kryžiuočių keliai į Lietuvą XIV a. K. 1930 

Nežinomi senieji lietuviški tekstai. K. 1931 

Iš mūsų laikraščių praeities. K. 1932 

Pirmasis VDU bibliotekos dešimtmetis. K. 1938 

Lietuviškieji slapyvardžiai ir slapyraidės. K. 1942-1943 

———-- Lietuviškos bibliografijos istorija. K. 1944, 16 psl. 

žr. Bibliografijos žinios 

žr. Daukantas, Simanas 

žr. Lietuviškoji Enciklopedija ir Lietuvių Enciklopedija 

žr. Mūsų Senovė 

žr. Universitetas ir Visuomenė 

Biržiška, Viktoras Įvadas analizėn. K. 1928 

Integrinis skaičiavimas ir apibrėžtinių integralų teorija. K. 1930 
Neužgijusios žaizdos. Atsiminimai iš Vilniaus, 1920-1922 m. K. 1936, 
208 psl., Londonas 21967, 312 psl. 

Matematiškos tikimybių teorijos pagrindai. Matematinė funkcija. K. 1938 
Blažys, Juozas Sveikata ir jos tikrinimas prieš jungtuves. K. 1931 
Alkoholizmas ir psichinės ligos. K. 1932 

Įvadas į psichiatriją. K. 1935 

Tolerancija, kaip kultūros principas. K. 1936, 201 psl. 

Eugenika. K. 1939 

žr. VDU Žinios 

Botanikos Sodas žr. Delectus sporarum, seminum, fructuum... 

Index seminum Horti Botanici Universitatis Lithuaniae. K. 1923, T psl. 
žr. Seripta Horti Botanici Vytauti Magni 

Brazaitis, Juozas žr. Ambrazevičius (Brazaitis), Juozas 

Brazdžiūnas, Povilas Baltijos jūros pakraščio 1980 m. magnetiniai matavimai. 
K. 1930 

Fizikos praktikos darbai. (redagavo) K. 1938, 235 psl. 

Brazys, Teodoras Lietuvių tautinių dainų melodijos. K. 1923 

Muzikos teorija. K. 31925 

Harmonija. K. 1926 

Gregorijoniško choralo rašyba ir jos ritmas. K. 1926 

Choralo mokykla. K. 1926 

Bažnytinis giedojimas. K. 1928 

Lietuvių tautinių dainų melodijos. I knygos. K. 1927, 116 psl. 

Brožaitis, Jurgis Bendroji ir specialinė įmoninė ekonomika. 1940, 8 psl. 

Brunner, Heinrich Trumpa Vokietijos teisės istorija. (Teisės mokslų biblioteka, 
13) 

Bučas, Jonas Ekonominio pajėgumo principas mokesčių paskirstymo teorijoje. 
Dis. K. 1935, 264 psl. (— Teisių Fakulteto darbai, VIII, kn. 1) 

Būčys, Pranciškus Petras Fundamentalinės teologijos kursas. K. 1923, *1926 

Trys pamokslai apie girtybę. K. 1925 *1939 

Rekolekcijos kunigams. K. 1925 

Teologijos enciklopedijos kursas. K. 1925 

Trumpa apologetika. K. 1922, 31926 

Budrys, Dzidas Politinės ekonomijos vadovėlis. K. 1929, 21936 

žr. Rimka, Albinas Statistika ekonomistams 

Būga, Kazimieras Kalba ir senovė. I dalis. K. 1922 

Lietuvių kalbos žodynas. 1-2 sąsiuvinys A-Anga. K. 1924-1925 

Aisčių praeitis vietų vardų šviesoje. K. 1924 

Die Metatonie im Litauischen und Lettischen („Zeitschrift fūr Ver- 

gleichende Sprachforschung“ Bde 51-52) 1923-1925 

žr. Tauta i7 žodis 

Buinevičius, Kazimieras Klin'českie lekcii. I-V, K. 1924-1938 

Klimato ir balneoterapijos lekeijos. 1925 

———— Klinikos lekcijos, K. 1927-1928 

———- Klinikos uždaviniai. K. 1928 

Vidaus ligų klinikos vadovėlis. I-V, K. 1928-1930 

Wyklady kliniczne Kazimierza Bujniewicza. Vilkaviškis, 1933, 388 psl. 

Klinische Vorlesungen. Vilkaviškis, I-II d. 1933-1934 

Klinikos stebėjimai. K. 1938 

Bulvičius, Vytautas Karinis valstybės rengimas. K. 1939, 3833 psl. 

Bunge, G. Organinė chemija. K. 1928. Vertė Juozas Krasauskas 

Burokas, Romualdas žr. Beccaria, Cesare Apie nusikaltimus ir bausmes 

Butkevičius, Pilypas Elementarinis kokybinis analizis. K. 1929, 467 psl. 

Neorganinės chemijos praktikos darbai. K. 1930 

Retųjų elementų kokybinis analizis. K. 1931, 92 psl. 

Įvadas į analizinę chemiją. K. 1932 

Butkys, Česlovas Suvalkijos civiliai įstatymai. K. 1935 

Civilinė teisena. K. 1937 

Ipoteka. K. 1937 

Ipotekos įstatymo aiškinimas. K. 1938 

Cassel, Gustav Teoriškoji socialekonomija. K. 1931, 616 psl. Vertė P. šalčius 

Cesevičius, Domas Das Finanzsystem Litauens, Bonn, 1934 

Chlebowski, Bronistaw Lenkų literatūra, 1795-1905. K. 1926, 506 psl. Vertė P. 
Vaičiūnas 

Chrzanowski, Ignacy Senosios lenkų literatūros istorija. K. 1928, 228 psl. Vertė 
P. Vaičiūnas 

Commentationes ordinis philologorum žr. Humanitarinių Mokslų Fakulteto Raš- 
tai 

Conrad, Johann Politinės ekonomijos vadovėlis. K. 1929. Vertė M. Ambraziejūtė 

Čechavičius, Povilas Bendrosios žinios apie vandentiekius. K. 1925, 43 psl. 

Hidrotechnika. K. 1931 

Le ports de Lithuanie. K. 1932 

Čepas, Vytautas Globojami ir globotini pilnamečiai. K. 1939, 252 psl. (VDU 
Teisių Fakulteto Darbai, IX, kn. 2) 

Čepėnas, Pranas žr. Lietuviškoji Enciklopedija ir Lietuvių Enciklopedija 

Čepinskis, Vincas Fizikos paskaitos. I-VII dalis K. 1923-1926 

Atomas. K. 1924 

Demokratija ir diktatūra. K. 1927. (Leista platinti 1930) 

Elektroninė valentingumo teorija. K. 1928, 88 psl. 

Fizinė chemija. I-IV dalis. K. 1928-1933 

Religija ir mokslas. K. 1931 

Gyventojų problema skaičiais i“ kokybės atžvilgiu. K. 1936 

Branduolio chemija. K. 1937 

Česaitis, Ignas Religijos mokymo metodai. K. 1932 

Čėsnys, Blažiejus Krikščionybės nuopelnai mūsų tautai. K. 1939 

Čiurlys, Jurgis Mašinų detalės, I-III dalys. K. 1924-1925 (hektografuotas), 21931 

Technikinio darbo organizavimo Vokietijoj naujienos. K. 1933 

Keliamosios mašinos. K. 1932, 150 psl. 

Mašinų teorija. I-II dalis. K. 1940 

Dagys, Jonas Augalų pusiausvyros jutimas. K. 1940 

Liudas Vailionis. K. 1940 

——-- Ueber die gebindene Hefewuchstoffe. 1940. 

Red. Gamtą 1937-1938 nr. 5-11 ir Lietuvišką botanikos žodyną, (kurį su 

kitais parengė L. Vailionis), I, K. 1938 

žr. Minkevičius, Antanas Vadovas Lietuvos augalams pažinti 

Dalinkevičius, Juozas Die Tertiūrablagerungen Litauens mit Bericksichtigung 

des mitteldevonischen Old Red des Šventoji-Flusses, als ikre Unterlage. 

Dis. Graz, 1933 

Devono stratigrafija Lietuvoje. K. 1939 

Dambrauskas, Aleksandras žr. Draugija 

Dambriūnas, Leonardas žr. Dambrauskas, Leonardas 

Damušis, Adolfas Aliuminio i7 geležies deginių įtaka į portlandcemento susi- 
traukimą. Dis. K. 1940 

Darbai ir dienos. VDU Humanitarinių Mokslų Fakulteto literatūros skyriaus 
žurnalas. I-IX, K. 1930-1940. Red. V. Krėvė-Mickevičius 

Darevskis-Veryha, Antanas Ignas Lietuvos mokesčiai XV-XVI amž. K. 1929, 

52 psl. (— Teisių Fakulteto darbai, V, kn. 5) 

Dvaro padūmės mokestis Užnemunėje. K. 1932, 12 psl. (= Teisių Fa- 

kulteto darbai, VI, kn. 7) 

Acta et chronica (Veryhos). K. 1934 

Daukantas, Simanas Darbay senuju Lietuwiu ir Žemaycziu 1822. K. 1929, 213 
psl. Redagavo Mykolas ir Vaclovas Biržiškos (— Universiteto Biblioteka) 

Daukantas, Teodoras Kelio į Vilnių beieškant. K. 1934 

Daukša, Mikalojus Daukšos Postilė. Fotografuotinis leidimas. K. 1926, 627 psl. 

Delectus sporarum, seminum, fructuum, guae Hortus Botanicus Universitatis 
Magni Ducis Lithuaniae Vytauti pro mutua commutatione offert. K. 
1924-1939 (Kasmetinis leidinys) 

Dielininkaitis, Pranas La libertė scolaire et Pėtat. 1933 

Dienovidis. Mėnesinis literatūros, meno ir kultūros žurnalas. Red. V. Mykolai- 
tis-Putinas 1938 

Dineika, Karolis žr. Eretas, Juozas Lengvosios atletikos vadovėlis 

Dirmantas, Stasys Topografija. K. 1928 

Nivelirų konstrukcijos. K. 1932 

Pagrindinės paklaidų teorijos žinios ir jų taikymas matavimo rezultatų 

derinimui. K. 1932 

Tacheometrijos principai ir instrumentai. K. 1932 

Dovydaitis, Pranas Kultūra, veligija ir mokykla. K. 1930 

žr. Lietuviškoji Enciklopedija 

žr. Logos 

žr. Soter 

Draugija. Mokslo, literatūros ir politikos žurnalas. Commentarium officiale or- 
dinis theologorum in Facultate "Theologica-Philosophica Universitatis 
Lituanae. Red. A. Dambrauskas. K. 1923, nr. 1-8, psl. 1-320. (Nuo 1923 
numerio 9 Draugija ėjo ne fakulteto leidiniu) 

Dubas, Vladas Literatūros įvadas. K. 1923, 31931 

Chateaubriand. Marijampolė 1925 

Anatole France. Kl. 1928, 224 psl. 

Prancūzų literatūros istorija. I-II, K. 1929-1930 

Voltaire. K. 1932 

Vytukas. (Vieno berniuko istorija) K. 1934 

Durys-Durickis, Mykolas Lietuvių kalbos sintaksė. K. 1927 

Elisonas, Jurgis Zoologijos vadovėlis. K. 1925 

Elsbergas, Stasys Lietuvos žemės reforma. K. 1936, 71 psl. (= Teisės ir Ekono- 
mijos Studijos diplominiai ir konkursiniai darbai, I, kn. 4) 

Elvikis, Jonas Serozinių plėvių tuberkulozė. K. 1941 

Engert, Horst Lietuvos Universiteto vokiečių kalbos ir literatūros mokslų tikslai 

ir keliai. K. 1927, 12 psl. (— Humanitarinių Mokslų Fakulteto Raštai, 

III, 8 sąs.) 

Aus litauischer Dichtung. K. 1935, *21938 

Eranus. Commentationes Societatis Philosophiae Lituanae, VDU Humanitarinių 
Mokslų Fakulteto filosofijos metraštis. K. 1930-1936, I-III. Red. I. Ta- 
mošaitis 

Eretas, Juozas Lengvosios atletikos vadovėlis. Parašė K. Dineika ir J. Eretas. 

K. 1922 

Muštukas ir kumščiasvydis. K. 1923 

Beethoveno jaunystė. K, 1927 

——- H. Seuse 17 Elžbieta Stagel. K. 1929 

———- H. Seuse ir jo traktatas apie tiesą. K. 1929 

Meister Eckehartas. K. 1930 

Jonas Tauleris. K. 1930, 128 psl. 

Vokiečių literatūros istorija. K. 1931, 250 psl. 

Jaunasis Goethe. K. 1932 

Jonas Wolfgangas Goethe. K. 1933, 268 psl. 

Frederikas Ozanamas. K. 1934 

Katalikai i+ mokslas. K. 1934 

Menas kalbėti. K. 1935 

Guid de nocte? K. 1936 

Rėzos santykiai su Goethe. K. 1938 

Esmein, Jean Paul Konstitucinės teisės principai. I-II, 1932, 810 psl. 391 psl. 
Red. M. Romeris ir D. Krivickas 

Eulenburg, Franz Ekonominė politika ir užsienių prekyba K. 1931, 487 psl. Ver- 
tė Juozas Pajaujis 

Evangelikų Teologijos Fakulteto leidiniai I-VI, 1980-1936 

Folkas, Otto Aukštoji algebra. K. 1925, 194 psl. (opalografu) 

Paprastųjų ir dalinių diferencialinių lygčių teorijos paskaitos. K. 1929, 

510 psl. 







































































790 


Fontes florae lituanae. I-VI, K. 1931-1938 (— VDU Matematikos-Gamtos Fakul- 
teto darbai). Red. K. Regelis. I (VII t.) V. 1942 (— VU Matematikos- 
Gamtos Fakulteto darbai) 

Gabrėnas, Alfonsas žr. Lašas, Vladas Vitaminai 

Gabrys, Juozas Sauskeliai. 1 t.: Plentai ir grįsti keliai. K. 1930, 294 psl. II 

t. Gruntkeliai. K. 1930, 530 psl. 

Gelžbetoniniai ir betoniniai tiltai. K. 1931, 450 psl. 

— — Žemės darbų skaičiavimas. K. 19833, 60 psl. 

Betoninės ir gelžbetoninės trijų šarnyrų arkos. Dis. K. 1987, 100 psl. 

Deformacijų įtaka masyvinių tiltų arkų įtempimams. Habilitacija. K. 1938 

Moderniosios kelių konstrukcijos. K. 1988 

Gaigalaitis, Vilius Die Evangelisch-Lutherische Kirche in Litauen; ihre Kūmypjfe 

und Nūte im Zeitraum von 1925-1929. Kl. 1929, 111 psl. 

Gustawas Adolfas, szwėdų karalius ir jo kariški darbai ewangelikų pa- 

galbai Trisdeszimtis metų kare. Kl. 1983, 24 psl. 

Lietuvos evangelikų bažnytinio gyvenimo problemos. Kl. 1935, 24 psl. 

Galaunė, Paulius Lietuvos kryžiai. K, 1926 

Senoji tapyba. K. 1926 

Ex librisas Lietuvoje. K. 1926 

Tapytojas Oleškevičius, 1770-1880. K. 1927, 114 psl. 

Vilniaus Meno Mokykla, 1798-1831. K. 1928, 130 psl. 

L'art populaire lithuanien. K. 1928 

Lietuvių liaudies menas. K. 19830, 301 psl. 

Vytauto portretai. K. 1931 

—- Litauisk folkkonst. 1981 

— L'art lithuanien. K. 1982 

Lietuvių liaudies skulptūros problemos. K. 1932 

Gamta. Gamtos mokslų žurnalas, leistas 1936-1940. Red. J. Dagys ir A. Žviro- 
nas 1936-nr. 1-4 ir 1938 - nr. 12. 

Gareis, Karl Teisės enciklopedija ix metodologija. P. Leono red. vertimas. Ma- 
riampolė 1924, 65 psl. (= Teisės mokslų biblioteka, kn. 1) 

Garmus, Antanas Vilhelmas Kolle. K. 1928, 

Kauno mst. ligonių kasos taisyklės gydytojams. K. 1929 

Gerulis, Jurgis Senieji lietuvių skaitymai. K. 1927, 311 psl. 

Gide, Charles Ekonominių teorijų istorija. Ch. Gide ir Ch. Rist. K. 1982, 776 
psl. Vertė J. Pajaujis 

Gimbutas, Leonidas Aktingo žemės slėgimo hipotezė. K. 1927 

Žemės ūkio statyba. K. 1929, 436 psl. 

Gimtoji kalba. Bendrinės lietuvių kalbos laikraštis, leistas 1933-1941. 1938-1941 
red. P. Jonikas 

Girard, Paul Frėdėric Romėnų teisė. I-III, K. 1931-1933. Vertė A. Tamošaitis 
(— Teisių mokslo biblioteka, kn. 9, 17, 19) 

Girdzijauskas, Vytautas Lytinių liaukų, skydinės liaukos, jų hormonų ir gl. pa- 
rathyreoideae įtaka agliutinams pasigaminti. K. 1939 

Gorodeckis, Vasaris Apie vietinio kuro naudojimą. K. 1930 

Techninė termodinamika. K. 1935, 221 psl. 

Graurogkas, Antanas žr. Gravrogkas, Antanas 

Graurogkas, Julius žr. Gravrogkas, Julius 

Gravrogkas, Antanas Metalų technologija. I-III, K. 1924-1926 

Lietuvos pramonė. K. 1925 

Medžio technologijos kursas. K. 1927, 447 psl. 

Reaktingųjų vandens turbinų darbo 7ato analizinis skaičiavimas. K. 
1939, 58 psl. 

Gravrogkas, Julius Jėgų lygiagretainis ir dviejų lygiagrečių jėgų atstojamosios 
tiesiosios padėties. K. 1929 

Nuo nejudomo etero iki reliatyvinės mechanikos. K. 1931 

Grybauskas, Kazys žr. Grybėnas, Kazys 

Grybėnas, Kazys Peletrūnas oželinis (Valeriana officinalis, Linn.). K. 1926, 
14 psl. 

Ramunėliai Matricaria Chamomilla, Linn.). K. 1925, 4 psl. 21927, 6 psl. 
Pipirmėtė (Mentha piperita, Linn.). K. 1925, 6 psl. 71927, 11 psl. 
—— Garstyčia baltoji (Sinapis alba, Linn.). K. 1925, 5 psl. 

———- Vaistingieji Lietuvos laukų augalai. K. 1927, 160 psl. 














Namų vaistinė. K. 1929 

Ybiškė švelnioji. K. 1928, 16 psl. 

Ižymieji Lietuvos botanikai. K. 1932 

Feneloginių stebėjimų duomenys iš tabako kultūros bandymų A. Fredoje. 

K. 1933 

Vaistingieji Lietuvos augalai. II, K. 1935, 148 psl. 

Kultūriniai apyniai ir jų auginimas. K. 1936 

Gniužuliniai i7 archegoniniai augalai. K. 1937 

Farmakognostinė mikroskopija. K. 1941, 76 psl. 

Fenologinis žiedadulkių kritulių spektras. Dis. V. 1941, 64 psl. 

Lietuvos vaistinių augalų sąrašas. K. Grybauskas ir J. Movšovičius. K. 

1941, 128 psl. 

Grigaitis, Aleksandras Senojo įstatymo problemos naujųjų iškasenų šviesoje. 
K. 1925, 108 psl. 

Grinius, Jonas O. V. Milašius — poetas. K. 1930, 196 psl. 

Putino lyrika. K. 1932, 108 psl. 

Visuotinė literatūra. Surašė J. Grinius, A. Vaičiulaitis ir J. Ambrazevi- 

čius. K. 1932 

———- Grožis i7 menas. K. 1938, 352 psl. 

Vilniaus meno paminklai. K. 1940, 132 psl. 

Grinkevičius, Silvestras Mediniai tiltai. K. 1929, 232 psl. 

Pastatams skaičiuoti daviniai. K. 1932, 188 psl. 

Geležinės konstrukcijos. K. 1933, 226 psl. 

Gruodis, Stasys Negimusios gyvybės panaikinimas. K. 1935, 130 psl. 

Gudaitis-Vabalas, Jonas žr. Vabalas-Gudaitis, Jonas 


Gummerus, Herman Gregorius Piniginio ūkio kilimas senovės Romoje. K. 1928, 
15 psl. (= Teisių Fakulteto darbai, II, kn. 6) 

Gumptowicz, Ludwig Sociologijos pagrindai. K. 1929, 343 psl. Vertė A. Janu- 
laitis (— Teisės mokslų biblioteka, t. VI) 

Herxheimer, Gotthold Patologinės anatomijos pagrindai studentams ir gydyto- 
jams. K. 1925, 301 psl. Vertė J. Mackevičaitė-Lašienė 

Hidrometrijos metraščiai žr. Lietuvos hidrometrijos metraščiai 

Hollemann, Arnold Frederick Organinės chemijos vadovėlis K. 1925, 461 psl. 
Vertė A. Purėnas 

Hortus Botanicus žr. Botanikos Sodas 

Humanitarinių Mokslų Fakulteto Raštai. I-III, 1925-1927. Red. A. Voldemaras 
ir A. Smetona 

Humanitarinių Mokslų Fakulteto reguliaminas. K. 1924, 12 psl. K. 1926, 16 psl. 
K. 1937, 32 psl. K. 1938, 31 psl. 

Humanitarinių Mokslų Fakulteto 1932-1934 m. pavasario i7 7udens semestro 
paskaitų tvarkaraštis. K. 1933-1934, (kiekvienas apie 25-30 psl.) 

Yčas, Jonas Latvių istorija. K. 1926 (hektografu) 

Vokiečių tautos istorija. K. 1927 (hektografu) 

Biržai. Tvirtovė, miestas ir kunigaikštystė. K. 1931. 

red. W. Smolenskio Lenkų tautos istorijos vertimą K. 1925 

Yčas, Martynas Atsiminimai. Nepriklausomybės keliais, I-II1, K. 1935-1936, iš 
viso 720 psl. 

Yla, Stasys Laisvamanybė Lietuvoje. K. 1935 

Pastoralinės teologijos kursas. K. 1987 

Komunizmas Lietuvoje. K. 1987 

Laisvės problema. K. 1987 

Krikščionybės įvedimas Lietuvoje. K. 1938 

Kaimas ir miestas šių dienų pastoracijoje. K. 1938 

Siauroji ir pilnutinė katalikybė. 1939 

Nerami dabartis ir ateities perspektyvos. K. 1940 

Dabarties žmogus. K, 1940 

Dvasinė kaimo krizė ir kunigas. K. 1940 

Ateina naujas kunigas. K. 1942 

Indriūnas, Juozas Mechaniniai medžiagų bandymai. K. 1930, 120 psl. 

Vilnų plaukeliai lankstomi pavargsta. Dis. K. 1936 

Vilnų tamprumo modulis. Habilitacija. K. 1939 

Istorijos archyvas. I. t. XVI amžiaus Lietuvos inventoriai. Surinko K. Jablons- 
kis. K. 1934, 680 psl. (—VDU Bibliotekos leidinys, nr. 2) 

Ivanauskas, Tadas Lietuvos Gamtos Tyrimo Stoties 1920 ir 1921 darbų apyskai- 

ta su pastabomis apie Lietuvos fauną. T. Ivanauskas ir L. Vailionis. 

K. 1922 

Mūsų paukščiai ir mokykla. K. 1923 

Vadovėlis vabzdžiams rinkti. K. 1924, 71 psl. 

Žmogus ir gyviai. K. 1928, 128 psl. 

Vadovėlis Lietuvos paukščiams apibūdinti. K. 1931, 164 psl. 

Lietuvos jūros pakraščio, neįskaitant Kuršmarių, žuvų sąrvašūs. K. 1934, 

16 psl. 

Migration des oiseaux. Paskaita Tartu Universitete. 1936, 22 psl. 

Lietuvos paukščiai. I knyga. K. 1938, 234psl. 

Ivinskis, Zenonas Geschichte des Bauernstandes in Litauen von den ūliesien 

Zeiten bis zum Anfang des 16. Jahrhunderts. Dis. Berlin, 1933, 264 psl. 

(= Historische Studien, Heft 236); 21964 

Lietuvos prekyba su Prūsais. I d. K. 1934, 208 psl. 

Jogaila (drauge su kitais) K. 1935. Redagavo A. Šapoka 

Lietuvos istorija 1385-1572. A. Šapokos redaguotoje Lietuvos istorijoje. 

K. 1936 

Saulės-Šiaulių kautynės 1236. K. 1936 

Durbės kautynės. K. 1988 (— Karo Archyvas 1937-1938) 

Krikščionijos keliaus Lietuvon. K. 1938 (— Tiesos kelias 1938) 

Senovės lietuvių religijos bibliografija. K. 1938 (— Soter 1935-1937) 

Lietuvos padėtis 1917-1918 m. ir Vasario 16 d. akto genezė. (= Židinys 

nr. 8-9, 1938 ir nr. 1-2, 1939) 

Medžių kultas senovės lietuvių religijoj. K. 1989 (— Soter 1938-1939) 

Trakų salos pilis. K. 1941 (— VD Kultūros Muziejaus metraštis I, 1941) 
Jablonskis, Jonas Lietuvių kalbos gramatika. 1919, 21922 

Lietuvių kalbos vadovėlis. K. 1925 

Raštai. I-V, K. 1932-1936 

Jablonskis, Konstantinas Lietuviški žodžiai senosios Lietuvos raštinių kalboje. 
K. 1941. 

žr. Istorijos archyvas 

Jakovickas, Vladas Kintamosios srovės. K. 

Elektrotechnikos pagrindai. K. 

Jakštas, Juozas Jogaila (drauge su kitais) K. 1935. Redagavo A. Šapoka 
Apie pirmąjį mūsų tautos valstybinio gyvenimo laikotarpį. A. Šapokos 
redaguotoje Lietuvos istorijoje. K. 1936 

Vokiečių ordinas ir Lietuva Vytenio ir Gedimino metu. K. 1936. (= Seno- 
vė I-II, 1935-1936) 

Vakarų krikščionių mintys apie Romos imperiją iki V amžiaus. Dis. K. 
1938, 317 psl. (— Senovė III, 1937) 

Naujausi Gedimino dinastijos kilmės tyrinėjimai. K. 1940 (— Lietuvos 
Praeitis I, 1940) 

Jakubėnas, Povilas Kunigaikštis Janušas Radvilas, 1612-1655. Biržai, 1927, 31 psl. 
Kuo skiriasi evangelikai nuo katalikų? Biržai, 1930, 78 psl. 
Reformatorius Ulrikas Cvinglis. Biržai, 1932, 35 psl. 

Senovės bažnyčios istorija. K. 1934, 126 psl. (— Evangelikų Teologijos 
Fakulteto leidinys, 4) 

Vidurinių amžių bažnyčios istorija. K. 1985, 171 psl. (= Evangelikų Teo- 
logijos Fakulteto leidinys, 5) 

Naujų amžių bažnyčios istorija. K. 1938, 222 psl. (= Evangelikų Teolo- 
gijos Fakulteto leidinys, 6) 

Jankauskas, Platonas Gidromechanika. K. 1923 

Kurs teoretičeskoj mechaniki. K. 1923-1924 

Kinematika ir dinamikos pagrindai. K. 1926, 211psl. (litografija) 
Pritaikomoji mechanika. 1 dalis: Kliūčių teorija. K. 1926, 92 psl. (opa- 
lografu) 

Teoretinės mechanikos kursas. I dalis: Statika. K. 1928, 65 psl. ir at- 
lasas 19 psl. II dalis: Mechanizmų kinematika. K. 1930, 115 psl. III 
dalis: Taško dinamika, K. 1933, 72 psl. IV dalis: Taškų sistemos ir kūno 
dinamika. K. 1934, 91 psl. 

Jankauskas, Steponas Medžiaga Lietuvos kladocerų faunai pažinti. K. 1936 
Janulaitis, Augustinas Bruožai iš Lietuvos visuomenės istorijos. K. 1923 
Kunigai ir 1831 m. revoliucija Lietuvoje. K. 1923 

Vyriausias Lietuvos Tribunolas XVI-XVII amž. K. 1925, 171 psl. (= Tei- 
sių Fakulteto darbai, II, kn. 4) 

Lietuva ir dabartinė Rusija. K. 1925 

Imperijos Rūmų Teismas (Reichskammergericht) 1795-1806. K. 1927, 
82 psl. (= Teisių Fakulteto darbai, III, kn. 2) 

Užnemunė po Prūsais, 1795-1807 m. K. 1928, 404 psl. (= Teisių Fakul- 
teto darbai, IV, kn. 1) 

Enėjas Silvius Piccolomini bei Jeronimas Pragiškis. K. 1928, 63 psl. 
Napoleono Teisynas. K. 1929, 204 psl. (= Teisių Fakulteto darbai, V, 
kn. 6) 

Baudžiavų panaikinimo sumanymai Lietuvoje, 1817-1819 m. K. 1929, 112 
psl. (= Teisių Fakulteto darbai, V, kn. 4) 

Ignas Danilavičius, Lietuvos ir jos teisės istorikas. K. 1932, 231 psl. 

(= Teisių Fakulteto darbai, VI, kn. 15) 

Lietuvos bajorai ir jų seimeliai XIX amž., 1795-1868. K. 1936, 629 psl. 

(= Teisių Fakulteto darbai, VIII, kn. 2) 

Die Selbstverwaltung des litauischen Adels in Verbindung mit den nūch- 

barlichen Lūndern im XIX Jahrhundert. Riga, 1937, 2 psl. (santrauka 

paskaitos Baltų istorikų konferencijai, 1937.VIII.16 d.) 

žr. Teisių Fakulteto darbai 

Jaščenka, Aleksandras Tarptautinės teisės kursas. K. 1931, 723 psl. (= Teisės 

mokslų biblioteka, 7) 

Diplomatinių agentų civilinis teismingumas. K. 1932, 12 psl. (= Teisių 

Fakulteto darbai, VI, kn. 13) 

Jeans, J. Slaptingoji visata. K. 1940. Vertė P. Slavėnas 

Jodelė, Pranas Geologiniai tyrinėjimai su Lietuvos geologijos daviniais. K. 1922, 

112 psl. 

Statybos medžiagų technologija. K. 1923, 223 psl. 

Cemento kietėjimo teorija. 1927 (— Technika 1927) 

žr. Technika 

Jonikas, Petras Pagramančio tarmė. K. 1939, 96 psl. (= Lietuvių kalbos tarmės 

2 sąs.) 

Lietuvių bendrinės rašomosios kalbos kūrimasis priešaušrio ir „Aušros“ 

laikais. Dis. V. 1942, 268 psl. 

žr. Gimtoji kalba 

Jonynas, Ignas Ouestion de Vilna. K. 1924 

Didysis Lietuvos kunigaikštis Kęstutis. K. 1932 

Vytūuto šeimyna. K. 1932 

Bruožai iš Mažosios Lietuvos praeities. K. 1933 

———- Klaipėda. Medžiaga paskaitoms Klaipėdos atvadavimo dešimtmetį minint. 

K. 1932, 24 psl. 

Les peuplades lithuaniennes jusgu'a XIV siėcle. Riga 19837 

Jucys, Adolfas Teorinių ionų Ci+ ir C++ ir neutralaus C tyrimas. Dis. V. 1941, 
59 psl. 

Jungfer, Victor Hinter den Seen, hinter den Wūldern. 1932 

Teoretiškosios politiškos ekonomijos objektas ir esmė. K. 1932, 12 psl. 

(— Teisių Fakulteto darbai, VI, kn. 10) 

Litauen, Antlitz eines Volkes. K. 1938 Tūbingen, 21948, 341 psl. 

Der Weg der Skaringa. 1940 

Jungferis, Viktoras žr. Jungfer, Victor 

Jurgutis, Vladas Visuomeninių Tomo Garigue Masaryko minčių pagrindai. K. 

1932, 22 psl. (= Teisių Fakulteto darbai, VI, kn. 4) 

J. J. Rousseau pažiūros į Lietuvos viešąjį 18-jo a. ūkį. K. 1932. 

Akademinis jaunimas ir ekonominis gyvenimas. K. 1933 

Finansų mokslas. V1. Jurgučio skaitytų 1932-1933 mokslo metais paskai- 

tų stenogramos, užrašytos E. Puškevičiaus. II dalis. K. 1933, 229 psl. 

(Rankraščio teisėmis) 

Pinigai. K. 1938, 857 psl. 

Finansų mokslo pagrindai. K. 1938, 490 psl. 

Bankai. K. 1940, 584 psl. 

Jurgutis, Vytautas Valstiečių kiemas, skirtinės žemės nuosavybės teisė Lietuvo- 

je. K. 1989, 227 psl. (— Teisių Fakulteto darbai, X, 1 kn.) 

žr. VU 1940-1942 mokslo metų tvarkaraščiai 

Juška, Antanas žr. Končius, Ignas Fizikos kursas 

Kairys, Juozas žr. Tamošaitis, Antanas Hadmmurabio įstatymas 

Kairys, Steponas Miestų kanalizacija. K. 1939, 476 psl. 

Kairiūkštis, Jonas Tuberkuliozės jaudinamoji terapija ir jos eksperimentinis 

pagrindas. K. 1937 

Apie bronchinės astmos patogenezę ir gydymą. K. 1938 

Kakliauskas, S. Natūralinis gyventojų judėjimas Lietuvos praeityj ir ateinan- 
čių 20 metų laikotarpyje. K. 1986, 72 psl. (= Teisės ir Ekonomijos Stu- 
dijos diplominiai ir konkursiniai darbai, I, kn. 8) 

Kanauka, Vincas Sėklos tekamųjų latakų rezekcija hipertrafiškai prostatai gy- 
dyti. K. 1928 

Karsavinas, Leonas Istorijos teorija. K. 1929, 86 psl. 

O ličnosti. K. 1929, 224 psl. 

Europos kultūros istorija. I-V, K. 1931-1986 V K. *1937 

žr. Senovė 

Karuža, Jurgis Odos ligos. Lekcijos, skaitytos LU Medicinos Fak. 1923-1924 

K. 1926, 62psl. 

Paskaitos apie vyrų ir moterų gonorėją ir ulcus molle. K. 1934 

Karuža, Romanas žr. Minkevičius, Antanas Grybai, jų rinkimas ir paruošimas 
rinkai 

Kasakaitis, Antanas žr. Biržiška, Vaclovas L'instruzione... 

Katilius, Petras Analizinė geometrija. K. 1940 

Kaulakis, Leonas Šviesotechnikos pradmenys. K. 1931, 100 psl. 

Die gegenwūrtige Elektrifizierungslage in Litauen und ihre voraussicht- 

liche Entwicklung. 1940 

Kauza, Vincas VDU Medicinos Fakulteto Teismo ir Socialinės Medicinos Insti- 

tuto 1935 m., antrojo pusmečio 1936 ir 1987 metų veikimo apyskaita, 

K. 1937 

Pirmoji pagalba cheminiame kave. K. 1985, 21937 

Kepalas, Kazys Parinktos Kvinto Horaciaus Flakko giesmės (odės) su komen- 
tarais ir žodžiais. K. 1928 

Kipp, Theodor Romėnų teisės šaltinių istorija. K. 1939, 193 psl. Vertė J. Sme- 
tona (— Teisės mokslų biblioteka, 18) 

Kiškinas, Jonas Gelžbetonis. K. 330 psl. 

Klimas Petras Lietuvos valstybės apžvalga. K. 1922 

Mūsų kovos dėl Vilniaus. K. 1923 

Kodatis, Bernardas Astronomijos paskatos. K. I-II, 1926, 468 psl. (opalografu) 

Lietuvos astronomijos observatorija. K. 1937 

Lietuvos astronomijos observatorija Kaune. K. 1939 

Kolupaila, Steponas Lietuvos hidrografija. K. 1924 

Kauno niveliacijų veperiai.K. 1925 

Nemuno ties Kaunu matavimai. K. 1925 

Die hydrometrischen Arbeiten in Litauen. K. 1927, 82 psl. 

Žiemos debito skaičiavimas. K. 1928 

Nauji hidrometrijos problemai spresti keliai. K. 1929 

Uber die Verteilung der Geschwindigkeiten auf der Lotrechten des 

Stromes. 1930 

Vytauto Didžiojo Universiteto Technikos Fakultetas. 1932-1933 metų 

tvarkaraščiai, mokslo planai, programos, mokomasis personalas, studen- 

tai, informacijos. K. 1932, 143 psl. 

Lietuvos ežerai. K. 1932 

Mūsų vandens keliai. K. 1933, 21938, 208 psl. 

Die Bestimmungen des Abflusses des Memelstromes (Nemunas, 1812- 
1932). Leningrad, 1933, 14 psl. (IV Hydrologische Konferenz der Bal- 
tischen Staaten, Leningrad, Sept. 1933. Sektion der Abflussprobleme) 
1934-1940 m. hidrologinė bibliografija. K. 1934-1940 

Nevėžis. K. 1986, 124 psl. 

Le Niėmen. K. 1987 

20 kelionių po Kauno apskritį. K. Avižonis, S. Kolupaila, I. Končius. K. 
1937, 110 psl. 

Hidrometriniai darbai Jungtinėse Amerikos Valstybėse. K. 1938, 16 psl. 
Die grossten Abflussmengen der Flisse in den Ostiseegebieten. 1938 
Hidrometrija. I-II, K. 1939-1940. (Technikos Fakulteto leidinys) 

Rytų Lietuvos ežerų labirinto žemėlapis. K. 1940, 1 lapas 69 x 50 cm 
Nemunas. K. 1940, Chicago, 21950 

žr. Lietuvos hkidrometrijos metraščiai 

žr. Technika 

Končius, Ignas 50 fizikos praktikos darbų. K. 1928 

Instrukcija skirstomų viensėdijoms kaimų etnografiniams paminklams 
surašyti. K. 1933, 12 psl. 

Žemaičių padangės kryžių ir koplytėlių statistika. K. 1938 (= Soter 1931- 
1938) 

Fizikos kursas (III - Elektra, VI - Optika) K. 1941, 187, 88 psl. Paruošė 
ir redagavo I. Končius ir A. Juška 

žr. Kolupaila, Steponas 20 kelionių po Kauno apskritį 

žr. Michelson, V. Trumpas mokslinių orui spėti žymių rinkinys 
Krasauskas, Juozas Prekių mokslo vadovėlis I ir II. K. 1925, 1927 

Kokybinės analizės elementai (vertimas) K. 1924 

žr. Bunge, G. Organinė chemija 

Krėvė, Vincas Raštai. I-X, K. 1921-1930 

Indoeuropiečių protėvynė. K. 1927, 146 psl. 

Dainavos krašto liaudies dainos. K. 1928, 298 psl. 

Aitvaras liaudies padavimuose. K. 1933, 157 psl. 

Sparnuočiai liaudies padavimuose. K. 1933, 191 psl. 

Patarlės ix priežodžiai. I-III, K. 1934-1937 

Dzūkų poringės. K. 1934, 191 psl. 

žr. Darbai ir dienos 

žr. Mūsų tautosaka 

žr. Tauta ir žodis 

Krėvė-Mickevičius, Vincas žr. Krėvė, Vincas 

Kriščiukaitis, Antanas žr. Lietuvos teismas 

žr. Lietuvos įstatymų rinkinys 

žr. Teisė 

Krivickas, Domas Nuolatinis Tarptautinio Teisingumo Tribunolas. K. 19356, 
453 psl. (= Teisių Fak. darbai, VII, 2 kn.) 

Klaipėdos krašto teisinė būklė Lietuvos konstitucinės teisės sistemoje pa- 
gal 1924 statutą. Habilitacija. K. 1940, 72 psl. (= Teisės mokslų biblio- 
teka nr. 1) 

žr. Esmein, Jean Paul Konstitucinės teisės principai 


Kučas, Antanas, žr. J. Totoraitis Naujųjų amžių istorijos vadovėlis 
Kuodis, Jonas Gelžbetonio sija su aukštos kokybės plienu. Dis. Wien, 1936 

Gelžbetonio ir betono darbų kontrolė. Habilitacija. K. 1938 

Kupčinskas, Juozas Ūminio 7eumato etiologijos iv patogenezės klausimu. Dis. 
K. 1937, 169 psl. 

Kuprys, Juozas žr. Lašas, Vladas Lietuvos gyventojų mitimas 

Kuraitis, Pranas Pagrindiniai gnoseologijos klausimai. K. 1930, 104 psl. 

Ontologija. I, K. 1931, 207 psl. II, K. 1933, 165 psl. 

žr. Stockl, Albert. Filosofijos istorijos bruožai 

Kurnatauskas, Konstantas Gyvos parapijos esmė ir uždavinys. Biržai, 1927, 8 psl. 

Hebrajų kalbos gramatika. Trumpas studentams vadovėlis. K. 1927, 

86 psl. (hektografu) 

Jėzus Kristus Talmude. K. 1930 

Senojo Testamento svarba krikščioniškajai Bažnyčiai. 1930 

žr. Mūsų Žodis 

Kuprevičius, Jurgis žr. Minkevičius, Antanas Vadovas Lietuvos augalams pa- 
žinti 

Kuzma, Vladas Inkstų ix šlapimo takų atstatymo klausimu. Dis. K. 1932 

Įvadas į chirurgija. K. 1942 

žr. Lietuvos TSR medicina 

Kvašninas-Samarinas, Mikalojus (su Z. Mockum) Arklio kilmė ir lietuvių ark- 

lys. I-II, K. 1926-1927 

Studien ueber Herkunft des osteuropūischen Pferdes. K. 1930 

Stumbrų radiniai Lietuvoje ir jų rūšiavimo klausimas. K. 1934 

Landau, Eber Trumpas histologijos technikos vadovėlis. K. 19830, 38 psl. 

Landsbergis, Vytautas Liaudies namų uždaviniai ir jų projektavimas. K. 1928 

Lappo, Ivan Bandymas pavesti lenkui Vilniaus vyskupo katedrą XVI a. pabai- 

goje. K. 1930 

Lietuva ir Lenkija po 1569 m. Liublino unijos. K. 1932, 172 psl. (—Teisės 

mokslų biblioteka, t. 12) 

Iš Vyriausiųjų Lietuvos Tribunolo istorijos XVI a. K. 1932, 27 psl. 

(—Teisės mokslų biblioteka, t. 14) 

Iš Vyresniųjų Lietuvos suvažiavimų istorijos XVI a. 1577 suvažiavi- 

mas Rytų Vilkaviškyje. K. 1932, 43 psl. (— Teisės mokslų biblioteka, t. 

16) 

Istorinė Vytauto reikšmė. K. 1933 

Litovskij statut 1588 goda. 1 t.,, I dalis K. 1934, 474 psl. 1 t., II dalis 

K. 1936, 592 psl. II t.: Tekstas K. 1938, 516 psl. (švietimo Ministeri- 

jos Knygų Leidimo Komisija) 

Lašas, Vladas Medicinos Fakulieto darbų apyskaita 1922-1923 mokslo metai. 

K. 1923, 8 psl. 

Fiziologinės chemijos analizams vadovėlis. K. 1923, 148 psl. 

Anafilaksija — eksperimentiškieji tyrinėjimai. Dis. K. 1926 

Nuostabiai veikiančios žmogaus organizmą liaukos. K. 1930 

Fiziologijos praktikos darbai. Vadovėlis studentams. V. Lašas ir J. Šo- 

pauskas. K. 1931, 248 psl. 

Trumpa žmogaus anatomija, fiziologija ir higiena. Vadovėlis vidurinei 

mokyklai. V. Lašas ir A. Gabrėnas. K. 1939 

Vitaminai. V. Lašas ir A. Gabrėnas. K. 1939 

Lietuvos gyventojų mitimas 1925-1940. V. Lašas ir J. Kuprys. K. 1942 

žr. Lazersonas, Vladas Regėjimo jutimų. .. 

Lašienė-Mackevičiūtė, Janina žr. Lašas, Vladas Trumpa žmogaus anatomija 

Lazersonas, Vladas Kanto mintys ir patarimai auklėjimo klausimu. K. 1924 

(drauge su V. Lašu) Regėjimo jutimų latentinio laiko eksperimentiški 

tyrinėjimai. K. 1924 

Leonas, Petras Kolektyvizmo pradas Lietuvos civilinės teisės novelose. K.1924 

(— Teisių Fak. darbai, I, kn. 1) 

Dėl vieno įstatymo aiškinimo. K. 1925, 6 psl. (= Teisių Fak. darbai, II, 

kn. 2) 

Teisės filosofijos istorija. K. 1928, 429 psl. (— Teisės mokslų biblioteka, 

t. 4) 

Teisės enciklopedijos paskaitos. K. 1924, 189 psl. 21931, 263 psl. 

(= Teisės mokslų biblioteka, t. 2) 

Teisės reliatyvumas. K. 1932, 13 psl. (— Teisių Fakulteto darbai, VI, 

kn. 2) 

Teisės filosofijos istorija. Papildomosios paskaitos. Kinų, Indijos ir Egip- 

to teisė. K. 1936, 136 psl. 

Istorinės žmoniškumo etikos ir teisės evoliucija. K. 1937, 55 psl. 

Sociologijos paskaitos. K. 1939, 404 psl. (=Teisės mokslų biblioteka, 

24) 

Liaugminas, Albinas Bendrieji inteligencijos testai. K. 1940, 80 psl. 

Apie Nietzschės etikos vitalinius pagrindus. Habilitacija. V. 1942 

Lietuviškoji Enciklopedija leista 1931-1944. Iš viso išspausdinta 9 tomai ir 10 
sąsiuvinių. Vyr. redaktorius Vaclovas Biržiška; jo pavaduotojai — My- 
kolas Biržiška ir Pranas Dovydaitis. Redaktoriai: Pranas Čepėnas, Vin- 
cas Maciūnas ir Adolfas šapoka 

Lietuviškoji Medicina. Mėnesinis medicinos žurnalas, leistas Kaune 1941-1944 m. 
kaip Medicinos tęsinys 

Lietuvos hidrometrijos metraščiai. I-II, red. S. Kolupaila. K. 1925-1930 

Lietuvos įstatymų rinkinys 1922-1925. Sudarė A. Merkys. Red. A. Kriščiukaitis 

Lietuvos Teismas 1918-1928. K. 1928. Red. Antanas Kriščiukaitis 

Lietuvos TSR medicina. Leido Sveikatos Apsaugos Liaudies Komisariatas, Kau- 
no Medicinos Fakultetas ir Medicinos Darbuotojų Profesinė Sąjunga. 
1940-1041, nr. 1-3. Red. V. Kuzma 

Logos. Filosofijos žurnalas. 1923-1939 leido Teologijos-Filosofijos Fakultetas. 
Red. Pr. Dovydaitis 

Maceina, Antanas Ugdomasis veikimas. Habilitacija. K. 1935 

Kultūros filosofijos įvadas. K. 1936, 236 psl. 

Socialinis teisingumas. Kapitalizmo žlugimas ir naujos santvarkos socia- 

liniai principai. K. 1938, 248 psl. 

Pedagogikos istorija. I, K. 1939, 392 psl. 

Buržuazijos žlugimas. K. 1940, 208 psl. 

Maciūnas, Vincas Lituanistinis sąjūdis XIX amžiaus pradžioje. Dis. K. 1939, 

344 psl. 

žr. Lietuviškoji Enciklopedija 

Mackevičiūtė, Janina žr. Lašienė-Mackevičiūtė, Janina 

Mačys, Vladas Socialinis teisės mokslų tikslas ir mūsų žemės reformos įstaty- 

mūs. K. 1924 (— Teisių Fak. darbai, I, 2 kn.) 

Civilinio proceso paskaitos. K. 1924, 448 psl. (= Teisės mokslų bibliote- 

ka. t. 4) 

Pasimokykime ir juokdamies. K. 1929 

Apie teismo kandidatų ir advokatų paruošimą. K. 1932, 12 psl. (— Teisių 

Fak. darbai, VI, 5 kn.) 

Apie šeimas santvarką ir moterų teisės senovėje. K. 1934, 343 psl. 

Malakauskis, Petras Civilinės jungtuvės. K. 1926, 31 psl. 

Bažnytinių teisių šaltiniai. K. 1931, 117 psl. 

Bažnytinė cenzūra ir draudžiamosios knygos. K. 1931, 48 psl. 

Ar moteriškė Joana buvo kadaise papa? 31931 

Viešosios bažnytinės teisės. K. 1981, 268 psl. 

Moterystės teisės. K. 1932, 511 psl. 

Katalikiškos draugijos. K. 1932 

Bažnytinės teisės (Įvadas). K. 1932, 120 psl. 

Moterystė. K. 1933, 67 psl. 

Baudžiamos.os teisės. ?1934, 335 psl. (Teologijos-Filosofijos Fakulteto lei- 

dinys) 

Prigimtinė teisė. K. 21936, 168 psl. (Teologijos-Filosofijos Fakulteto leidi- 

nys) 

Dvį numirusių vietos — kapinės ir krematorija. K. 1936, 55 psl. 

Laidojimas. K. 1937, 102 psl. 

Bažnytinės asmeninės teisės. I-II, K. 1938-1939 

žr. Soter 

Maliauskis, Antanas Katechizavimo metodas. K. 1923 

Bolševizmas. K. 1923 

Netikėjimas, jo priežastys ir pasekmės. K. 1923 

Masonai arba pūrmazonai. K. 1926 

Socializmas ir jo žadamasis 70jus. K. 1926 

Mokykla. K. 1927 

Teisybės kelias. K. 1927 

Tiesos liudijimai. K. 1928 

Kristus ar yra Dievas. K. 1928 

Paskutinis mokslo žodis. K. 1928 

Teodiceja. K. 1931, 180 psl. 

Šv. Mišios. K. 1932 

Kaip išauklėti krikščioniškai vaikus. K. 1934 

Etika. K. 1935, 192 psl. 

Kristus, bažnyčia, mokslas. K. 1935 

Matematikos-Gamtos Fakulteto Darbai. t. I-XIII, K. 1923-1939 Red. A. Purėnas 
1923-1936, J. Končius nuo 1937 

Matulionis, Povilas Lietuvos ir jos pakraščių kalnuotumo ir nuotakumo žemėla- 

pis. K. 1923 

Sumedėjusių augalų skirstymui medžiaga. K. 1923 

Matulis, Juozas Ateities dujų karo baisenybės. K. 1931 

Matusas, Jonas Lietuvos rusinimas per pradžios mokyklas. K. 1937, 179 psl. 

Lietuvos kariuomenė. K. 1937 

Švitrigaila, Lietuvos didysis kunigaikštis. K. 1938, 238 psl. 

Lietuvių kultūra senaisiais laikais. K. 1939 

Šaulių Sajungos istorija. K. 1939 

Vladas Putvis. K. 1939 

Tautos nepriklausymo pagrindai. K. 1940, 16 psl. 

Senovės prūsų žemės nukariavimas. K. 1940 

Medicina. Žurnalas skiriamas medicinos teorijos ir praktikos reikalams. Leidžia- 
mas kartu su Kauno Medicinos Draugija. Redakcinė Komisija: J. Alek- 
na, P. Avižonis, J. Staugaitis. K. 1924-1940 

Medicinos Fakulteto darbai. t. I-VI, 1933-1939. Red. Petras Avižonis 

Medicinos Fakultete mokslams eiti taisyklės. K. 1922, 12 psl. 

Medicinos Fakulteto veguliaminas. K. 1925, 12 psl. 

Medicinos Fakulteto Medicinos Skyriaus programos. K. 1928, 133 psl. 

Medicinos Fakulteto reguliaminas. Studijų eigos taisyklės. K. 1931, 45 psl. 

Meissneris, Karolis Vadovas VDU Botanikos Sodui. K. 1937, 110 psl. 

Mestre, Achile Iš viešosios prancūzų teisės K. 1938, 25 psl. (= Teisės mokslų 
biblioteka, 23) 

Meškauskas, Juozas Skrandžio ir dvylikapirštės žarnos ankstyvos diagnozės ir 

gydymo klausimu. K. 1937 

Diabeto problema ir jo gydymas dabartiniu metu. K. 1939 

Meteorologinė Komisija. (LU) Meteorologinių observacijų daviniai Lietuvoje 
1924 m. K. 1926, 63 psl. 

Michelson, V. Trumpas mokslinių orui spėti žymių rinkinys. K. 1928. Vertė 
I. Končius 

Mickevičius-Krėvė, Vincas žr. Krėvė, Vincas 

Mykolaitis-Putinas, Vincas Žiedas i7 moteris. K. 1926 

Nuvainikuota vaidilutė. K. 1927 

Tarp dviejų aušrų. K. 1927 

Valdovas. K. 1930 

Altorių šešėlyj. 3 d. K. 1933 

Keliai ir kryžkeliai. K. 1936 

——— Krizė. K. 1938 

Naujoji lietuvių literatūra. I t. K. 1936, 425 psl. (Humanitarinių Moks- 

lų Fakulteto leidinys) 

Literatūros etiudai. K. 1937 

žr. Židinys 

žr. Dienavidis 

Minkevičius, Antanas Bulvių puvimo grybelis — Phytophthora infestans de Bary 

ir kaip su juo kovoti. K. 1926, 8 psl. 

Untersuchungen iūber den Einfluss der Narkos. auf die Pilzenemphūng - 

lnchkeit der Pflanzen. Dis. 1932 

Vadovas Lietuvos augalams pažinti. Parašė J. Dagys, J. Kuprevičius, 

A. Minkevičius. K. 1934 

VDU Botanikos Sodo planas su trumpais paaiškinimais. K. 1936, 8 psl. 

Grybai, jų rinkimas ir paruošimas rinkai. Parašė R. Karuža ir A. Min- 

kevičius. K. 1943 

Svarbesniosios tabako ligos ir jo kenkėjai. Parašė A. Minkevičius ir A. 

Palionis. 1943 

Minkūnas, Petras Metodai ir priemonės kovai su prostitucija. K. 1938, b2 psl. 
(= Teisės ir Ekonomijos Studijos diplominiai ir konkursiniai darbai, II, 
kn. 3) 

Mockus, Zigmantas žr. Kvašninas - Samarinas, Mikalojus Arklio kilmė... 

Moravskis, Alfonsas Kraštotyra ir mūsų visuomenės ūkio bei finansų pažini 

mas. K. 1925 

Lietuvos finansai. K. 1925, I, 136 psl. II, 155 psl. 

Lyginamoji Pabaltės valstybių visuomeninių ūkių apžvalga. K. 1932, 24 

psl. (— Teisės mokslų biblioteka, 6) 

Moreaux, Th. Iš kur mes ateiname? K. 1931. Vertė Čč. Pakuckas 

Kas mes esame? K. 1932. Vertė č. Pakuckas 

Mošinskis, Vytautas Metalų technologija. K. 1930, 213 psl. 

Metalų technologija. Liejininkystės pagrindai. K. 1933, 287 psl. 

Kaip mašinos veikia ir kaip jos tvarkomos. (mašinžinystės pradmens) 

I, K. 1934, 211 psl. 

Metalai ir kitos technikoje vartojamos medžiagos. K. 1985, 155 psl. 

Metalų tekinimas. K. 1939, 264 psl. 

žr. Technika 

Movšovičius, Jokūbas žr. Grybėnas, Kazys Lietuvos vaistinių dugalų sąrašas 

Mūsų senovė. Lietuvių tautinio atgimimo laiko tarpo medžiagai skelbti leidinys. 
I-II, K. 1937-1940 Red. Vaclovas Biržiška 

Mūsų tautosaka. Humanitarinių Mokslų Fakulteto leidinys. kn. I-X, K. 1930- 
1935 Red. V. Krėvė-Mickevičius 

Mūsų žodis. Protestantų pasaulėžiūros ir Lietuvos Reformatų Bažnyčios reika- 
lams laikraštis. Biržai. 1925-1931. Red. K. Kurnatauskas 

Nonevičius, Elijas Arklių įnosių gydymo klausimu. K. 

Olivier-Martin, Francois Prancūzų revoliucija ir korporatinė organizacija. K. 
1931, 16 psl. Vertė E. Turauskas (= Teisės mokslų biblioteka, 8) 
Oncken, August Politinės ekonomijos istorija. K. 1932, 520 psl. (Teisių Fakul- 

teto leidinys) 
Oželis, Kazys Vyrų uretros ir sėklos tekamųjų latakų susiaurėjimai. Dis. K. 
1927, 92 psl. 
Mediko-sanitariniai įstatymai, veikiantieji Lietuvoje. Rinkinys. K. 1930 
Natūvalinis ir mechaninis gyventojų keitimasis Lietuvoje 1915-1988. K. 
1934 (— Medicinos Fakulteto darbai II, 2) 
Sveikatos reikalų rūpinimas Lietuvoje. K. 1939 (— Medicina) 
žr. Sobolev, L. Įvadas. .. 
Padolskis, Vincentas Kelionė į Šv. Žemę. I d. K. 1938. 
Kristūus kunigystė. Egzegetinė studija. K. 1940, 12psl. 
Pajaujis, Juozas žr. Weber, Max Ūkio istorija 
žr. Gide, Charles Ekonominių teorijų istorija 
žr. Eulenburg, Franz. Ekonominė politika. .. 
Pakštas, Kazys Climat de la Lituanie. K. 1926 (kitas leidimas lietuviškai) 
Lietuvos klimatas. K. 1926 
Baltijos respublikų politinė geografija. K. 1929 (lenkiškai ir latviškai) 
Angolos klimatas. K. 1931 
Colonization opportunities in Angola. 1934 
Baltijos jūra, jos fizinė ir antropogeografinė studija. Kl. 1934, 83 psl. 
Vilniaus problema ir kaip ją spręsti. (— Židinys, 1935) 
Lietuva eikumenos erdvėje. K. 1936 
Aplink Afriką. I-II, K. 1936 
Abisinija. K. 1986 
Afrikos regioninė geografija. K. 1938, 294 psl. 
Lithuanian situation. 1941 
The Baltoscandian Confederation.. 1942 
Pakuckas, Česlovas Papilės juros stratigrafinė apžvalga, remiantis amonitų fau- 
na. K. 19883, 46 psl. 
Geologija ir fizinė geografija. Parašė Čč. Pakuckas ir V. Viliamas. K. 
1988 
Pietinės Lietuvos molynai. K. 1940 (— Lietuvos Energijos Komiteto dar- 
bai) 
žr. Moreux, Th. 
Palionis, Alfonsas Indėlis Lietuvių faunai pažinti. K. 1932 
žr. Minkevičius, Antanas Svarbesniosios tabako ligos... 

Paltarokas, Kazimieras Vargo žmonių globėja. K. 1922, *1937 

Tikybinis vaikų auklėjimas. K. 1926 

Seksualinis jaunuomenės švietimas. K. 1926 

Pauperas, Jonas Der Sinn der Askese im Katholizismus und Protestantismus. 

Dis. K. 19383, 120 psl. 

Regimoji ir neregimoji bažnyčia. K. 1934, 56 psl. 

Pažemėnas, Juozas žr. Brožaitis, Jurgis Bendroji ir specialinė įmoninė elono- 
mika 

Pažemeckas, Juozas žr. Pažemėnas, Juozas 

Penkauskas, Pranas Bazelio susirinkimas ir Lietuvos sosto reikalas Vytautui 

mirus. K. 1927 (— Tiesos kelias 1926) 

Vytautas D. ir jo Čekijos politika Venceliui mirus. K. 1930 (= Židinys 

1930) 

Antrasis Zigmanto Kaributo žygis Čekijon. K. 1930 (= Židinys 1930) 

Lotynų kalbos chrestomatija. K. 1933 

Lotynų kalbos gramatika. Fonetika ir morfologija. K. 1933, 148 psl. 

Lietuvos istorijos versmių leidimas. K. 1934, 32 psl. 

Lietuvos istorija. Vadovėlis. K. 1931, 21934, 131 psl. 

Šventoji Senojo Įstatymo istorija. K. 51935 

Šventoji Naujojo Įstatymo istorija. K. 51935 

Petkevičius, Tadas Klaipėdos krašto statuto vykdymo priežiūra. K. 1932, 21 psl. 
(— Teisių Fakulteto darbai, VI, kn. 14) 

Plateris, Aleksandras Teisiniai Livonijos ir Kuršo santykiai su Lietuva XVI- 
XVIII amž. K. 1938, 267 psl. (— Teisės ir Ekonomijos Studijos Diplo- 
miniai ir konkursiniai darbai II, kn. 2) 

Pokrovskis, Mikalojus Finansų mokslo pagrindai. K. 1926, 522 psl. Vertė Albina 
Sirutytė 

Puodžiukynas, Antanas Fizikos praktikos darbai. 1938 

Purėnas, Antanas žr. Matematikos-Gamtos Fakulteto Darbai 

žr. Hollemann, Arnold Friedrich Organinės chemijos vadovėlis 

žr. VDU Žinios 

Puškevičius, E. žr. Jurgutis, Vladas Finansų mokslas 

Putinas-Mykolaitis, Vincas žr. Mvkolaitis-Putinas, Vincas 

Puzinas, Jonas Vorgeschichtsforschungund Nationalbewusstsein in Litauen.Dis. 

1935, 134 psl. 

Archeologiniai tyrinėjimai Lietuvoje XIX a. gale ir XX a. pradžioje. 

K. 1935 (— Senovė I, 1935) 

Naujausių proistorinių tyrinėjimų duomenys. 1918-1938 metų Lietuvos 

proistorinių tyrinėjimų apžvalga. Habilitacija. K. 1938 

Stand der Archūologischen Forschungen in Litauen. Riga, 1938 (Prane- 

šimas pirmoje Pabaltijo istorikų konferencijoje. 1938) 

Ankstyvojo geležies amžiaus kapas, surastas Kurmaičiuose, Kretingos 

vis. K. 1941 (— Vytauto Didžiojo Kultūros Muziejaus metraštis I, 1941) 

Dvigubas IV a. kapas, surastas Veršvuose. (t. p. 1941) 

Račkauskas, Melchijoras Romėnų senybės. Parašė M. Račkauskas ir kiti. K. 

1929 

Graikų kalbos gramatika. I dalis 1930 

Regelis, Konstantinas Vadovėlis augalams rinkti ir kolekcijoms iš botanikos da- 

ryti. K. 1925, 35 psl. 

Bibliographia botanica lituana. K. 1932 (= Matematikos-Gamtos Fak. 

darbai, 1932) 

Pflanzensoziologische Studien aus dem nordlichen Russland. 1-4. Breslau, 
Berlin, 1932, 1938 

Titres et travaux scientifigues du professeur Constantin de Regel. K. 
1934, 17 psl. 

Augalų sistematikos vadovėlis. K. 1934, 21936. 164 psl. 

Augalų sistematika. I dalis, K. 1935, 281 psl. II dalis, K. 1941, 242 psl. 
(VDU Matematikos Gamtos Fakulteto leidinys) 

Augalų sistematika. K. 21936, 1830 psl. 

Ar galima auginti kaučuką Lietuvoje. K, 1940 

Technikiniai augalai Lietuvoje. K. 1940 

Die Vegetationsverhūltinisse der Halbinseli Kola. Berlin-Dahlem, 1941 
Pflanzengeographische Studien aus Griechenland und Westanatolien. 
Stuttgart, 1943 

žr. Seripta Horti Botanici Vytauti Magni 

žr. Fontes florae lituanae 

Reinys, Mečislovas Paskirstomoji teisybė. K. 1937 

Propagandos psichologija. K. 1939, 20 psl. 

Rimka, Albinas Gamyba ir pelnas. K. 1922 

V. Kudirka savo raštuose. K. 1924 

Statistikos pagrindai. K. 1925 

Lietuvos prekybos santykiai ligi unijos su lenkais. K. 1925, 64 psl. (—Tei- 
sių Fakulteto darbai, II, 3 kn.) ' 

Lietuvos visuomeninio ūkio bruožai ligi Liublino unijos metų. K. 1925, 
164 psl. (— Teisių Fakulteto darbai, I, 8 kn.) 

R. Tagore. K. 1925 

Lietuvių tautos atgimimo socialiniai pagrindai ir Auszros-Varpo gady- 
nės (1888-1893) social-ekonominiai raštai. K. 1932, 139 psl. (= Teisių 
Fakulteto darbai, VI, kn. 3) 

Socialekonominė statistika. Teorija ir metodai. K. 19883, 572 psl. (Eko- 
nominių mokslų biblioteka, 12) 

Lietuvos gyventojų augimas ekonomikos perspektyvose. K. 1935 
Statistika. Teorija ir metodai. K. 1939, 420 psl. 

(—=Ekonominių mokslų biblioteka, 14) 

žr. Teisių fakulteto darbai 


Rindzevičius, Kostas žr. Baršauskas, Kazys Fizika 
Rist, Charles žr. Gide, Charles Ekonominių teorijų istorija 


Romeris, Mykolas Trečiasis Tarptautinis Socijologijos Kongresas Romoje. K. 
1925, 14 psl. (—Teisių Fakulteto darbai, II, kn. 1) 

Reprezentacija ir mandatas. K. 1927, 312 psl. (= Teisių Fakulteto dar- 
bai III t., kn, 1) 

Įvairių valstybių konstitucijos. K. 1927-1932. Vertė studentai, vadovau- 
jami M. Romerio 

Lietuvos valstybės konstitucijos reforma. K. 1928 (Vokiškai Verfassungs- 
reform Litauens vom Jahre 1928. Mūnchenas, 1930; prancūziškai — 
L'ėvolution constitutionelle de la Lithuanie. Bukarestas, 1934) 
Administracinis teismas. K. 1928, 359 psl. (= Teisių Fakulteto darbai 
IV, kn. 2) 

Civilinė metrikacija. K. 1932 

Konstitucinės ir teismo teisės pasieniuose. K. 1982, 193 psl. (—Teisių 
Fakulteto darbai IV, kn. 1) 

Dabartinės konstitucijos, antrasis rinkinys. 1. Teisės istorijos įvadas; 

2. Konstitucijų tekstai. K. 1932, 233, 229 psl. 

Svarbiausios valstybinės problemos italų fašizme ir Sovietuose. K. 1983, 

42 psl. 

Valstybė ir jos konstitucinė teisė. I dalis: Valstybė, t. I-II. K. 1934- 

1985, 340, 412 psl. II dalis: Konstitucinės institucijos. I t. Suverenitetas. 

K. 1939, 272 psl. 

Valstybės taryba. K. 1986 

Lietuvos konstitucinės teisės paskaitos. 1 dalis. K. 1937, 527 psl. 

Sovietų naujoji 1986 metų konstitucija. K. 1938 

——- Vilnius ir Pamarys. K. 1939 (— Židinys, 1939, 12) 

Administracinio teismo įstatymo projektas. K. 1940 (= Židinys 1940, 5-6) 

žr. Esmein, J. Konstitucinės teisės principai 

Rudzinskaitė-Arcimavičienė, Marija žr. Arcimavičienė-Rudzinskaitė, Marija 

Rukša, Antanas De vocibus vulgaribus, guae inveniuntur in apostolorum episto- 
lis, guae guidem sunt litterarum sacrarum editionis Vulgatae. Dis. K. 
1939, 203 psl. 

Saldukas, Ignas žr. Sleževičius, Kazimieras Lietuvos magnetinė nuotrauka. .. 

Salys, Antanas Die žemaitischen Mundarten: Geschichte des žemaitischen 

Sprachgebietes. Dis. K. 1980 (— Tauta ir Žodis VI, 1930) 

Lietuvių kalbos rašybos pagrindai. Parašė A. Salys ir P. Skardžius. K. 

1935, 48 psl. 

red. L. Dambrausko Kalbos patarėją K. 1939 

Schmittlein, Raymond Douce France. K. 1985 

Un district lituanien sous Voccupation frangaise, 1812. K. 1936, 58 psl. 

Lithuanie. K. 1937 

Lietuvos kariuomenė 1812 m. K. 1937 

Scripta Horti Botanici Vytauti Magni I-VI, K. 1931-1939. Red. Konstantinas 
Regelis 

Senn, Alfred Kleine litauische Sprachlehre. K. 1929 

Senovė. Humanitarinių Mokslų Fakulteto Istorijos skyriaus darbai I-IV, K. 
1935-1938. Red. Leonas Karsavinas 

Sezemanas, Vosylius Das Problem des Idealismus in der Philosophie. K. 1925 

(= Humanitarinių Mokslų Fakulteto raštai, kn. 1) 

Studien zum Erkenntnisproblem. II, K. 1927, 192 psl. 

Logika. K. 1929, 304 psl. 

Laikas, kūnas ix kultūra. K. 1935, 40 psl. (— Mokykla ir gyvenimas 

1933) 

Sirutytė, Albina žr. Pokrovskis, Mikalojus Finansų mokslo pagrindai 

Skardžius, Pranas Die slavischen Lehnwūrter im Altlitauischen. Dis. K. 1931, 

249 psl. 

Daukšos akcentologija. Habilitacija. K. 1935, 311 psl. 

Bendrinės lietuvių kalbos kirčiavimas. K. 1936 

Lietuvių kalbos žodžių daryba. K. 1943 

žr. Archivum philologicum 

žr. Salys, Antanas Lietuvių kalbos vrašybos pagrindai 

red. L. Dambrausko Kalbos patarėją 

Slavėnas, Paulius Vokiečių kultūra. K. 1934 

Dangaus spinduoliai. K. 1936, 316 psl. 

Astronomija. Įžanginė ir I dalis. K. 1938 

Mintys ir darbai. Parašė P. Slavėnas ir K. Binkis K. 1940 

žr. Jeans, J. Slaptingoji visata 

Sleževičius, Kazimieras Gravimetriniai darbai Lietuvoje. K. 1934 

Gravimetriniai darbai 1984 m. ir svorio jėgos greitėjimas Lietuvoje... 

K. 1936 

Lietuvos magnetinė nuotrauka, padaryta 1936-1938 metais (drauge su 

I. Salduku). K. 1941 

Skvireckas, Juozapas Šventasis Raštas. Senojo Testamento III t. K. 1923, 992 psl. 

Vertė ir komentarus pridėjo vysk. J. Skvireckas | 

Šventasis Raštas. Senojo Įstatymo IV t. K. 1982, 949 psl. Vertė ir ko- 

mentarus pridėjo arkivysk. J. Skvireckas 

Šventasis Raštas. Senojo ir Naujojo Testamento su Vulgatos tekstu. V t. 

K. 1937, 731 psl. Vertė ir komentarus pridėjo arkivysk. J. Skvireckas 

Smetona, Julius žr. Kipp,Theodor Romėnų teisės šaltinių istorija 

Sobolev, L. Įvadas į patologinės anatomijos diagnostikos kursą. K. 1924, 83 psl. 
Vertė K. Oželis 

Soter. Teologijos-Filosofijos Fakulteto religijos mokslų žurnalas. K. 1924-1940. 
Red. Pr. Dovydaitis, 1924-1980, P. Malakauskis, 1931-1940 

Sruoga, Balys Die Darstellung im litauischen Volksliede. Dis. Mūnchen, 1924 

Dainų poetikos etiudai. K. 1927, 172 psl. 

Dainavos krašto liaudies dainos. K. 1927 (— Tauta ir Žodis IV) 

Kipras Petrauskas. K. 1929 (parašė drauge su V. Žadeika) 

Lietuvių teatras Peterburge. K. 1930, 141 psl. 

Vaičiūno dramaturgija. K. 1930 (= Darbai ir Dienos I) 

Rusų literatūros istorija. I-II, K. 1981-1933 

——— Milžino paunksmė. K. 1932 

Aitvaras Teisėjas. K. 1935 

Radvila Perkūnas. K. 1935, 21970 

Baisioji naktis. K. 1937 

Giesmė apie Gediminą. K. 1937 

Kas bus, kas nebus, bet žemaitis nepražus. K. 1937 (parašė kartu su V. 

Sruogiene slapyvardžiu Valys Dauga) 

Algirdas Izborske. K. 1938 

Stančius, Povilas Odontogeninių cistų klausimu. K. 1937 

Stanka, Vladas Baudžiamoji teisė. Paskaitos. K. 1925 291 psl. 

Baudžiamosios teisės istorijos pamatiniai bruožai. 1. Atsakingumo prin- 

cipas Izraelio tautos teisėje. 2. Atsakingumo principas romėnų teisėje. 

K. 1932, 80 psl. ( Teisių Fakulteto darbai VI, kn. 12) 

Pasaulinės istorijos dinamika. K. 1934, 328 psl. 

Dinamika vsemirnoj istorii. 1934 

Pasaulinio ūkio dinamika. K. 1936 

Dynamik der Weltwirtschaft. K. ir Leipzig, 1937, 75 psl. 

Indijos karaliaus turtai. Slapyvardžiu A. Kosa K. 1936 

Žvaigždė iš Rytų. Karalius Asoka. K. 1936, 21959 angliškai The Star 

from the East. Washington, 1962 

Der Stern vom. Morgenlande. K. ir Leipzig, 1987, 84 psl. 

Didelės i7 mažos valstybės. K. 1938, 128 psl. Angliškai The Big and 

Small States. Vokietija, 1947 

Mendelejevas. K. 1940, 223 psl. (Rusiškai 1923) 

Lietuvos Statutas ir Hammurabi kodeksas. K. 1940 

Stankevičius, Vladimiras žr. Stanka, Vladas 

Starkus, Antanas Karcenomos ir prekarcenomos klausimu. K. 1940 

Staugaitis, Jonas žr. Medicina 

Stockl, Albert Filosofijos istorijos bruožai. K. 1929. Red. P. Kuraitis 
Studerus, Gottlieb Lehrbuch der deutschen Sprache. I-IV, K. 1933-1936 
Der Artikel im Deutschen. K. 1935, 116 psl. 


šabūnas, Leonas Didžiosios Lietuvos Kunigaikštijos Iždo Tribunolas. K. 1936, 
99 psl. (— Teisės ir Ekonomijos Studijos, diplominiai ir konkursiniai 
darbai, I, kn. 2) 

šalčius, Petras Kaip laikyti, prižiūrėti ir skirstyti prekes. K. 1923 

Partinė ar neitralinė kooperacija? K. 1924 

——— Kritika ir bibliografija. K. 1924, (— Teisių Fakulteto darbai I, kn. 5) 

Teisių Fakulteto apyskaita 1922/24 mokslo metams. K. 1924 (= Teisių 

Fakulteto darbai, I, kn. 6) 

Kooperatyvų įstatymai. K. 1924 (= Teisių Fakulteto darbai 1, kn. 4) 

Visuomeninės ūkio teorijos. K. 1927 

Iš vertės ir kainų teorijų. K. 1928, 56 psl. (— Teisių Fakulteto darbai, 

V, kn. 1) 

Kooperatizmas. K. 1929. (— Teisių Fakulteto darbai, V, kn. 3) 

Kooperacija. K. 1931, 358 psl. 

Ekonomika. I-II, K. 1931-1932 

„Auszros“ ir „Szviesos“ ekonomika. K. 1932, 37 psl. (= Teisių Fakulteto 

darbai, VI, kn. 9) 

Ekonomikos pagrindai. K. 1933, 516 psl. 

Tautos ūkis ir kooperacija. K. 1934, 72 psl. 

Ekonominės doktrinos. K. 1935, 808 psl. 

Žemės ūkio organizacijos Lietuvoje iki 1915 metų. K. 1937, 271 psl. (= 

Teisių Fakulteto darbai IX, kn, 1) 

Das Genossenschaftswesen in Litauen von ihrem Beginn bis zur Gegen- 

wart. K. 1988, 48 psl. 

Kooperatinė mūsų prekyba. K. 1988, 16 psl. 

Kooperatinis mūsų kreditas. Jo 65-rių metų sukakčiai paminėti. K. 1988, 

22 psl. 

Lietuvos kooperacija 1915-1919 m. K. 1939, 48 psl. 

Dėkimės į ūkinę talką. K. 1939 

žr. Tugan-Baranovskij, Michail Pol/tiškosios ekonomijos pagrindai 

Šalkauskienė, Vanda žr. šalkauskis, Kazys Lietuvos įstatymų ir įsakymų rinki- 
ny8 

Vertimas 

Būstinė civilių įstatymų ir Napoleono Kodekso veikimo srityse. K. 1932, 
18 psl. (= Teisių Fakulteto darbai VI, kn. 8) 

Civiliniai įstatymai. X tomo 1 dalis. Tekstų papildymai iki 1983 I 1. 
Sudarė K. šalkauskis, V. Fridšteinas ir J. Abramavičius. K. 1933 
Lietuvos įstatymų ir įsakymų, paskelbtų Vyriausybės Žiniose, 1-476 nr. 
rinkinys. K. 1935. Sudarė K. šalkauskis, J. šerkšnys, ir V. Šalkauskienė 
Įstatymų kodifikacija. K. 1939 

Šalkauskis, Stasys Kultūvos filosofijos metmens. K. 1926, 96 pls. 

Bendrosios mokslinio darbo metodikos pradai. K. 1926, 21933, 136 psl. 
Fizinis lavinimas ir jo tikslai. K. 1928 (— švietimo Darbas 1927) 
Skautai ir pasaulėžiūra. K. 1930 

Visuomeninis auklėjimas. K. 1932, 198 psl. 

Ateitininkų ideologija paskutinių laikų formdvimosi vyksme. K. 1933, 

219 psl. 

Lietuvių tauta ir jos ugdymas. K. 1933, 196 psl. 

15 metų kultūrinėje Lietuvos tarnyboje. Prof. J. Ereto atvykimą Lietu- 

von minint. K. 1935, 39 psl. 

Įvedamoji pedagogikos dalis, K. 1935, 53 psl. (= Logos 1935, 1) 

Bendrieji pedagogikos pagrindai. K. 19836, 56 psl. (= Lietuvos Mokykla 

1936) | 

Bendroji filosofijos terminija. K. 1938, 97 psl. (= Logos 1937, 2) 

Bendroji filosofijos terminija. (Vokiškai lietuviška versija) K. 1939, 25 

laikraštis, kurio 1934 m. išėjo vienas numeris. Red. Vaclovas Biržiška 

Vabalas-Gudaitis, Jonas Patobulintas psichinių reakcijų metodas žmogaus dar- 

bingumui tirti. K. 1927, 93 psl. (— Humanitarinių Mokslų Fakulteto raš- 

tai III) 

Mokinių sielos svarbesniųjų psichinių funkcijų įvertinimas. K. 1928, 22 

psl. 

Vasys (Vasiliauskas) Antanas Vytauto Didžiojo diplomatika. K. 1936 

Pirmoji Kauno popieriaus dirbtuvė. K.. 1987 

Vytauto D. diplomatika — Išorinės žymės. K. 1938 

I dalis. K. 1931, 192 psl., II dalis. K. 1933, 156 psl. 

žr. Gamta 






























































811 


ANTROJI DALIS 


Balčiūnas, Vytautas La vocation universelle d la perfection chrėtienne. 1952 
Balys, Jonas Litauische Hochzeitsgebrūuche. Hamburg, 1946 


Lietuvių tautosakos lobynas. JAV, 1961 

Lithuanian Narrative Folksongs. 1954 

Lithuanian Folk Songs in the United States. 1955 

Lietuvių mitologiškos sakmės. 1956 

Užburti lobiai. 1957 

Lietuvių dainos Amerikoje. 1958 

The Oral Tales of India. 1958 

Lithuania and Lithuanians. A selected bibliography. 1961 

Baltische Mythologie in Wūrterbuch der Mythologie. Stuttgart, 1965 
(kartu su H. Biezais) 

Lietuvių liaudies pasaulėjauta. 1966 

red. Lietuvių Tautosakos Lobyną 1951-1958; Lituanistikos darbus I, 1966 
Baltrušaitis, Jurgis Lithuanian Folk Art. 1948 

Le moyen-ūge fantastigue, antiguitės et exotismes dans Vart gothigue, 
1955 

Aberrations, lėgendes des formes 1957 

Rėveils et prodiges. 1960 

Le guėte d'Isis. 1968 

Biržiška, Mykolas Vilniaus universitetas 1940-1941. Memmingen, 1948 

Lietuvių tautos kelias. I-II, Los Angeles, 1952-1953 

Senasis Vilniaus universitetas. Londonas, 21955 

Dėl mūsų sostinės. I-II, Londonas, 1960-1962 

Biržiška, Vaclovas Lietuvių rašytojų kalendorius). Tūbingen, 1946 

Abraham Kulvietis. Hamburg, 1947 (anglų kalba) 

Martin Mažvydas und seine Mitarbeiter. Hamburg, 1948 

Vyskupo M. Valančiaus biografijos bruožai. 1952 (=—Aidai 1951) 

Senųjų lietuviškų knygų istorija. I-II, Chicago, 1958, 1957 
Aleksandrynas. I-III, Chicago, 1960, 1963, 1965 

Praeities pabiros. Brooklyn, 1960 

žr. Lietuvių Enciklopedija 

Brizgys, Vincentas Marija danguje ir žemėje. 1956 

Trisdešimt meilės žodžių. 1957 

Negesinkime aukurų. 1959 

Religious conditions in Lithuania under Soviet Russian Occupation. 1968 


Budreckas, Vladas Mišios Aušros Vartų Marijos garbei. 1969 
Čepėnas, Pranas, žr. Lietuvių Enciklopedija 


Red. K. Ališausko Kovos dėl Lietuvos laisvės. Chicago, 1971 
Red. Lietuvos Universitetas. 1971 


Dambrauskas, Leonardas Lietuvių kalbos sintaksė. 1946, JAV 31963 


Lietuvių kalbos veiksmažodžių aspektai. Boston 1960 

Lietuviškas auklėjimas šeimoje. JAV, 1964 

Introduction to modern Lithuanian. by L. Dambriūnas, A. Klimas and 
W. R. Schmalstieg. JAV 1966 

Red. Gimtoji kalba. 1961-1968 


Damušis, Adolfas Red. Sealants (Reinhold Publishing Corp.) 1967 








































































































812 


Eretas, Juozas N. Fr. Haerbel, ein angeblich baslerischer Architekt im Dienste 

FOREWORD 


In publishing this work about the University of Lithuania, the 
Association of Lithuanian Professors in the United States wishes to 
commemorate the 50th anniversary of the reopening of the Univer- 
sity in 1922, which had been closed by order of Czar Nicholas I of 
Russia. 


Lithuania remained without a school of higher learning for 80 
years despite continued efforts on the part of Lithuanians to obtain 
the reopening of the university. The first university in Lithuania 
was founded in 1579 as Academy of Vilnius; thus, it will soon be 
time to commemorate 400 years since the beginning of higher educa- 
tion in Lithuania as well. 


The present work covers the history of Lithuanian universities 
from 1579 to the occupation of Lithuania by Soviet Russia in 1944. 
It was prepared for the most part by former members of the faculty of 
Lithuanian universities who now reside in the West, using all sources 
available to them, and edited to form a coherent volume. In view of 
the stringent censorship of ideas which prevails in Soviet Russia 
occupied Lithuania, an objective work on the history of higher edu- 
cation in Lithuania cannot be written or published there at present. 


The summary given in English presents the history of Lithua- 
nian universities, their organization, programs, and so forth. A bib- 
liography of works published by Lithuanian universities, between 
1922 and 1944, during Lithuania's independence, is appended. 


PC 

SUMMARY 


THE UNIVERSITY OF LITHUANIA 


HIGHER EDUCATION IN PRE-MODERN LITHUANIA 


The intellectual and cultural life in Lithuania became much livel- 
ier in mid-16th century. There were already schools of higher learn- 
ing in the country which, under favorable conditions, could have 
formed the nucleus of a university. 

In 1539, A. Kulvietis founded a school in Vilnius, the purpose of 
which was to prepare students for university studies. This school 
existed only from 1539 until 1542, because its founder A. Kulvietis, 
being a Protestant, had to leave Lithuania. He moved to Kūnigsberg 
where he was active in educational work. The Spanish lawyer, Petrus 
Roysius (Ruiz de Moros), reorganized St. John's elementary school 
in Vilnius into a law school, which existed from ca. 1565 until 1571. 
The Chancellor of the Grand Duchy of Lithuania Mikalojus Radvila 
the Black, who died in 1565, begueathed in his will a large sum for 
the foundation of a school of higher learning for Calvinists in Vilnius. 
Though such a school was eventually founded in Vilnius, it was not 
successful, because of the lack of good teachers. 

According to the most recent historical research, the foundation 
of a university in Vilnius was chiefly the result of the efforts of 
the Bishop of Vilnius, V. Protasevičius. In 1569, the Jesuits finally 
arrived in Vilnius. In 1570, they founded a secondary school which 
soon developed into a college. On July 7, 1578, in Lviv, King Stefan 
Batory issued a document granting the Jesuit College in Vilnius the 
title, rights, and privileges which the universities in Krakow and in 
other places already possessed. This was confirmed again by another 
document issued by King Batory in Vilnius on April 1, 1579. In his 
bull of October 30, 1579, Pope Gregory XIII also granted to the college 
in Vilnius all the rights and privileges of a university. However, 
following the tradition of the times, the Jesuit College was most 
freguently called the Academy of Vilnius. 

There are three periods during the two centuries of the Jesuit 
Academy's history. The first period is that of its foundation and ilour- 
ishing. The second period, that of its decline, began in 1655, when the 
Russians after having taken Vilnius, looted and burned it. Other iac- 

tors also contributed to the decline of the Academy; after the refor- 
mation movement was defeated by the Catholic Church, the religious 
struggle ceased being a stimulant for the seeking of scientific know- 
ledge. 

In 1726, the Piarist monks began founding their schools in Lithu- 
ania and stimulated a revival of the Academy. Because the schools 
of the Piarists were much more modern, the Jesuits were forced to 
improve the guality of education in their own schools in order to 
keep their monopoly in the field of Catholic education. Following the 
lead of the Piarists, in 1741, the Jesuit Academy introduced obli- 
gatory lectures in history for all students, as well as the teaching of 
geography, and of the German and French languages. The sciences 
were given greater emphasis. An astronomical observatory was 
founded. The current trends in philosophy were taught as well. This 
last period of the Jesuit Academy in Vilnius ended in 1773, when 
Pope Clement XIV abolished the Jesuit order. 

The Academy of Vilnius had one lower and two higher schools. 
The lower school (scholae inferiores) was approximately eguivalent 
to a secondary school (gimnasium). The higher schools were those of 
philosophy and theology. In the beginning, the lower school had a 
course of five years, later extended to six years. The school of philo- 
sophy had a course of three years, the school of theology — four years. 
After graduation from the lower school, the students could continue 
their studies at the school of philosophy, after graduating from which 
they could be admitted to the school of theology. In 1644, two chairs 
of canon law and two chairs of civil law were founded. At this time, 
the school of medicine had not yet been established. 

The scientific curriculum and teaching methods at the Academy 
of Vilnius were regulated by instructions which were in force in all 
Jesuit schools — ratio studiorum. The curriculum in Jesuit schools, 
especially in those at the lower level, was chiefly centered on the 
humanities. Latin was not only the language of teaching, but also the 
language of the entire life at the school. 

The rector and the professors were all Jesuits. Their breakdown 
by nationalities varied: Spaniards, Italians, Irishmen, Germans, Poles, 
and others taught in the Academy. In the beginning, there were no 
Lithuanian teachers, bečause there were no Lithuanians among the 
Jesuits. Later, professors from Lithuania began teaching and their 
number grew. The students' national origin varied as widely. 

In 1579, the first year of the Academy's existence, it had about 
500 students. In 1617-1618, the number had grown to 1215. During 
the Academy's decline, the number of students dropped to about 800. 

The University in Vilnius was an egual of the best West Euro- 
pean universities of that time, both in the number of students and the 
level of studies. It by far surpassed the University of Moscow which 
had been founded in 1755, and which, at that time, was the only uni- 
versity in Russia. In 1764, the University of Moscow had only 48 
students. 

The professors of the Academy of Vilnius wrote many important 
works in the fields of theology, philosophy, history, the social scien- 
ces, rhetoric, and astronomy. They also wrote dramatic works and 
dialogues for the Jesuit theater. The academician prof. M. C. Sarbie- 
vius was the greatest poet of that time writing in Latin not only in 
Lithuania, but in Poland as well. 

An erroneous opinion predominant in historical literature claims 
that the Academy of Vilnius was a Polish university. This assertion 
has been definitely refuted by Lithuanian historiography. Although 
due to the varied national composition of its teaching staff and the use 
of Latin, the Academy was an international institution, it soon could 
be identified with Lithuania. During two centuries, the Jesuit Acade- 
my of Vilnius played a leading role in the cultural and intellectual 
life of the Grand Duchy of Lithuania. 

After the Jesuit order had been abolished in 1773, a joint Educa- 
tional Commission was established for both Poland and Lithuania. 
The Educational Commission was entrusted with the administra- 
tion of the vast properties of the Jesuit order, the taking over of Jesuit 
schools, and the supervision of other schools. The teaching was liberal, 
in line with the trends in education of that period. Especially stressed 
were studies of the natural sciences and mathematics, geography, law, 
and, most of all, history. History was supposed to encourage patriot- 
ism and a spirit for reform. 

In 1781, the Academy of Vilnius was named the Principal School 
of the Grand Duchy of Lithuania (Schola princeps Magni Ducatus 
Lithuaniae). The Principal School had two divisions, called colleges: 
the College of Natural Sciences and the College of Moral Sciences. 

After the annexation of Lithuania by Russia, a separate Educa- 
tional Commission was created for Lithuania. In 1797, Czar Paul I 
approved the statute of the Principal School and granted it the name 
of the Principal School of Lithuania. 

By the Act of April 4/16, 1803, Czar Alexander I changed the name 
of the Principal School of Lithuania to the Imperial University of 
Vilnius (Imperatoria universitas Vilnensis). The University was con- 
siderably expanded. Now it had four colleges: 1. College of Physics 

and Mathematics; 2, College of Medicine; 3. College of Moral and Poli- 
tical Sciences, and 4. College of Literature and Liberal Arts. The Uni- 
versity was entrusted with the direction and supervision of all schools 
in the district of Vilnius. 

Three periods can be traced in the development of the Imperial 
University of Vilnius. The first period (1803 - 1815), was that of matur- 
ing; the second period (1816-1823) — that of flourishing; and the 
third period (1824-1832) — that of reactionary persecutions. Prince 
A. J. Czartoryski, a long-time friend of Czar Alexander I, was imme- 
diately appointed the curator of the University. Prince Czartoryski, 
as well as the administration of the University, were all commited 
Poles. They continued the trend of polonization started by the Edu- 
cational Commission, and sought to transform the University into an 
institution of polonization. 

During the first period of the University's life, most intluential 
was a group of professors who had been invited from foreign coun- 
tries, especially from Germany. During the second period, when local 
professors had matured scientifically, the University of Vilnius had 
a higher level of excellence than all the universities in Poland and 
Russia. The third period was marked by repressions on the part of 
the czarist administration and by efforts at russification. After the 
trial of the Philomates and Philaretos (secret students' organiza- 
tions), many professors were dismissed. In 1831, more than 400 stu- 
dents joined the insurrection to fight the rule of the Russian Czar. 
After the insurrection had been suppressed, the “rebellious"? Univer- 
sity was closed on May 1, 1832, by an order of Czar Nicholas I. 

After the closing of the University, two institutions were found- 
ed in Vilnius: the Imperial Academy of Medicine and Surgery (Cae- 
sarea medico - chirurgica academia Vilnensis), based on the former 
College of Medicine at the University. The second, the Theological 
Academy in Vilnius was organized out of the former School of Theo- 
logy and the Highest Theological Seminary. In 1842, the Academy of 
Medicine and Surgery was closed, and the Theological Academy 
was transferred to St. Petersburg. From 1842 until after the end of 
World War I, there were no institutions of higher learning in Lithua- 
ania. 

Though among the professors there were no Lithuanian natio- 
nalist in the, present meaning of the word, the University did render 
great services to the life and culture of Lithuania. Especially signi- 
ficant was the “Lithuanian" school of Polish writers which origi- 
nated in the University, led by the greatest Polish poet A. Mickie- 
wicz. Most of these writers felt themselves to be Lithuanians by 

birth, Poles by nationality, or, according to the famous Polish for- 
mula —“ gente Lituani, natione Poloni." They were patriots of Lithu- 
ania as well as of Poland. The closing of the University of Vilnius 
was a great loss for the Lithuanian nation. 


Efforts to Reopen the University in Vilnius 


The idea of the University of Vilnius was kept alive almost with- 
out interruption from 1832 until the end of World War I. Until the 
insurrection of 1863, the Lithuanian nobility was almost the sole force 
trying to revive the university. Later, they were joined by some 
liberal russian intelectuals and the liberal press, and, finally, especial- 
ly since the beginning of the 20th century, by Lithuanian intellec- 
tuals. 

After the proclamation of Lithuania's independence, the Lithu- 
anian State Council passed the statute of the University of Vilnius 
on December 5, 1918, and preparations were begun for the open- 
ing of the University on January 1, 1919. However, on January 5, 
1919, Soviet Russia occupied Vilnius. The so-called Lithuanian-White 
Russian government, set up by the Soviets, also made efforts to re- 
open the University of Vilnius, but was egually unsuccessful, because 
on April 20, 1919, the Polish army occupied Vilnius. On August 28, 
1919, Poland founded in Vilnius the Polish University of Stefan 
Batory. 


The University of Lithuania — the University of Vytautas the Great 


In the meantime, on March 1, 1919, the Lithuanians in Vilnius 
ftounded there a School or Higher Academic Studies as a prepa- 
ratory step for the re-opening of the university. This school was 
closed by the Polish government on April 14, 1921. 

After the occupation of Vilnius by foreign armies, the founda- 
tion of a Lithuanian university was delayed due to various circum- 
stances. 

Because the Lithuanian state had not succeeded in founding 
a university, on January 27, 1920, a privately initiated School of 
Higher Studies was opened in Kaunas. On May 1, 1920, the govern- 
ment approved the statute of the school; it existed for two years 
and then was taken over by the newly founded University of 
Lithuania. 

The University of Lithuania in Kaunas was opened by the go- 
vernment on February 16, 1922, on the basis of the statute for the 
University of Vilnius, as passed on December 5, 1918. In the begin- 

ning, the new University had five colleges: theology, social sciences, 
medicine, mathematics and natural sciences, and engineering, 

In accordance with the new statute of April 12, 1922, the College 
of Theology was reorganized into the College of Theology and Philo- 
sophy which has two departments, that of theology and that of philo- 
sophy. The College of Social Sciences was divided into the College 
of the Humanities and the College of Law. The College of the Huma- 
nities initially had four divisions, but in 1924 the number was re- 
duced to three: philosophy and education, philology, and history. 
The College of Law had the departments of law and of economics. 
The College oi Mathematics and Natural Sciences initially had five 
divisions: mathematics, physics, chemistry, biology, and agriculture. 
However, in 1924, after the Academy of Agriculture in Dotnuva had 
been founded, the department of agriculture was abolished. The 
College of Medicine had three divisions: medicine, pharmacology, 
and dentistry. The fourth division, that of veterinary medicine, 
existed only from 1922 until 1928. The College of Engineering con- 
sisted of four departments: civil engineering, mechanical engineering, 
electrical engineering, and chemical engineering. In 1940, the College 
was divided into the College of Civil Engineering and the College of 
Technology. From 1925 until 1936, there also existed the College of 
Protestant Teology. 

The history of the University in Kaunas is closely intertwined 
with the political history of Lithuania. Between 1922 and the summer 
of 1944, the University's history can be divided into two very distinc- 
tive periods. The first period lasted until June 15, 1940, and was the 
period of Lithuania's political independence and sovereignty. On 
June 15, 1940, when the Soviet Russia occupied Lithuania, began the 
period of occupations by foreign powers. 

During the first period, the University's academic life was nor- 
mal. In 1930, a new statute of .the University was passed, which 
changed the University's name to the University of Vytautas the 
Great. The University's broad autonomy was somewhat curtailed. 
In 1937, a new statute was passed again. By this statute, the Univer- 
sity's autonomy was limited and greater powers were granted to the 
minister of education and the president of Lithuania. 

In the fall of 1939, Lithuania regained her capital, Vilnius. 
Professor I. Končius was appointed by the Lithuanian government 
to act as the administrator of the Polish University of Stefan Batory. 
This University was allowed to continue its work until early in 1940. 
Polish professors and lower staff members who had remained in 
Vilnius decided to boycott the work of the Lithuanian University 


823 


of Vilnius, and the Polish students decided not to enroll at the 
University. 

The Lithuanian University of Vilnius began its work in Janua- 
ry of 1940, after two colleges (Humanities and Law) of the Univer- 
sity of Vytautas the Great were transferred there from Kaunas. In 
the spring semester of 1940, about 1000 students were enrolled at the 
University of Vilnius. The student body was 8076 Lithuanian, 207 — 
Jewish, Polish, White Russian. Working conditions were very unia- 
vorable, because Vilnius had been looted and suffered from various 
shortages as a result of a short Soviet occupation. Danger also threat- 
ened from Soviet Russia since it had forced Lithuania to accept 
the establishment of military bases on Lithuanian soil. In spite of all 
difficulties, the University of Vilnius continued its work until the 
end of the semester, June 15, 1940. On the same day, the military 
forces of Soviet Russia occupied Lithuania. 

The second period in the history of the University of Lithuania 
can be divided into two parts: the Soviet occupation and the occupa- 
tion by Nazi Germany. 

During the Soviet occupation, there was a drastic change in the 
authorities making decisions about the University's organization, as 
well as the methods for reorganization. Now the University's reorga- 
nization was decided by the central government agencies in Moscow. 
The only intermediary agents were the Lithuanian Communist Party, 
the security police (NKVD), and the Commisariat of Education. The 
University's administration was completely excluded from this pro- 
cess: it only had to carry out orders from above. 

Several dozen professors were fired for various reasons. The 
College of Theology and Philosophy was closed. Some professors 
were arrested or deported into Russia. In spite of that, the size of 
the teaching staff was increased by some new appointments. 

In Kaunas, the name of the University of Vytautas the Great 
was abolished because that name reminded of Lithuania's great past. 
The administration of both universities, in Kaunas and in Vilnius 
(the rectors, deans, secretaries of the University's Senate, the assis- 
tant deans), were removed from their leading posts and replaced by 
new persons. Only prof. Mykolas Biržiška remained in his post as 
rector of the University of Vilnius. All students' organizations and 
fraternities were closed. The students were now represented only by 
a committee appointed by the Organization of Communist Youth. 

In the fall of 1940, the College of Mathematics and Natural 
Sciences was also transferred from Kaunas to Vilnius. This college 
now also included a department of medicine. The College of Law was 

split into two: the College of Law and the College of Economics. 
Thus, the University of Vilnius began its fall term in 1940 with four 
colleges. Moreover, on October 1, 1940, the department of forestry 
from the Academy of Agriculture was transferred to Vilnius. On 
October 1, 1941, it was merged into the College oi Mathematics and 
Natural Sciences, and in 1942 it was reorganized into the College 
of Forestry. 

During the spring semester of 1941, a chair in the studies of Marx- 
ism-Leninism was established. All students were reguired to attend 
these lectures and pass appropriate examinations. 

The teaching of the Russian language was intensified. The teach- 
ing oi Hebrew was suspended, because the Jewish Communist 
Party members were opposed to it. 

The curriculum of the 1941 spring semester, as well as plans for 
the next semester were prepared in complete compliance with the 
reguirements for universities in Soviet Russia. 

The University of Vilnius was comparatively little affected by 
the first mass deportations of Lithuania's people on June 14-15, 1941: 
only a few of its members from among the professors and staff or 
students were deported. The teaching personnel of the University 
of Vilnius were to be included in the second phase of deportations; 
this, however, was prevented by the war between Germany and 
Soviet Russia which broke out on June 22, 1941. The University in 
Kaunas was in a similar situation. 

After the beginning of the war, the Lithuanian provisional go- 
vernment proclaimed the reestablishment of a free independent 
Lithuania, and immediately annulled all reforms which had been 
forced upon the universities of Lithuania by Soviet Russia. The 
University in Kaunas regained its original name — the University 
of Vytautas the Great. The College of Theology and Philosophy was 
reestablished in the form of two separate colleges: theology and phi- 
losophy. Due to the 1940 reorganization of the College of Engineer- 
ing into two colleges (Technology and Civil Engineering), the Uni- 
versity of Vytautas the Great now had five colleges: theology, philo- 
sophy, technology, civil engineering, and medicine. 

The departments of medicine and pharmacology of the Univer- 
sity of Vilnius had been reorganized into the College of Medicine in 
the beginning of the fall term of 1942. Since the department of fo- 
restry of the College of Mathematics and Natural Sciences had been 
reorganized into a separate college as well, there were six colleges 
at the University of Vilnius at the beginning of the fall term in 1942. 

Nazi Germany was as strongly opposed to Lithuania's independ- 
ence as Soviet Russia. The German occeupational authorities re- 
stricted Lithuania's schools, especially those of higher learning: 
their initial interference with the internal affairs of the schools was 
not as strong as that of the Communists, but they also were a threat 
to the free activity of the universities. 

German occupational authorities had forced the administrations 
of the universities to expel all Polish and Jewish students. They 
tried, through the university administrations, to draft Lithuanians stu- 
dents into military service, either directly or through the Reichs- 
arbeitsdienst. The Counsellor of Education, Dr. P. Germantas-Meš- 
kauskas, the leadership of both universities, and the entire population 
of the country vigorously resisted these efforts. Decrees about the 
draft, issued by the Generalkommissariat, were either evaded or not 
carried out. Such stubborn, organized, and well disciplined resistance 
to the mobilization finally infuriated the German occupational autho- 
rities. On March 16-17, 1943, 46 prominent Lithuanians were arrested 
and taken to a German concentration camp. During the night of 
March 16-17, 1943, both universities of Lithuania, the Teachers and 
Commerce Institutes, the Conservatoire, the Academy of Arts, the 
Institute of Applied Arts, and the Academy of Sciences were closed 
down. 

After the closing of the universities, work with students con- 
tinued secretly, but only on a limited scale. The professors could con- 
tinue their scientific work, but they had to clear the subjects of their 
research through prof. Stegmann, the representative of the Reichs- 
kommissar in Riga. 

Academic work of great importance continued throughout both 
occupations, in spite of great obstacles. Many students were able 
to continue and even finish their studies. The strong pressure applied 
by the occupational powers produced a unified solidarity among the 
students, as well as in whole nation. 

The University of Lithuania had to overcome great difficulties in 
the period of its foundation, as well as during its growth. In the 
beginning, Lithuania had only very few scholars suited for university 
work; there were no facilities, no laboratories, no teaching aids, 
etc. In due course, the University established laboratories, clinics, 
institutes, seminar facilities, libraries, museums, and other institu- 
tions vital to the pursuit of knowledge and research work. The Bo- 
tanical Garden and the Natural Museum deserve special mention. 

While on January 1, 1923, the University Library had 40 books 
donated to it, in 1939, it had over 300,000 volumes (including the 

holdings of the specialized libraries). The field of Lithuanian stud- 
ies was especially well represented. 

The most important buildings constructed for the University 
were: the Main University Building; the Clinic for Eyes, Ears, Nose, 
and Throat Diseases; the Institute of Physics and Chemistry; the 
Building for Theoretical Medicine, and a modern University Clinic. 

In 1923, there were 69 senior members of the teaching staff (at 
the professorial ranks), and 33 junior staff members. In 1931, the 
number of senior members (in all seven colleges) was 118, that of 
junior members — 115. 

The University had begun the spring term of 1922 with only 481 
students. In the fall term of the same year, 1168 students were en- 
rolled. The number of students increased steadily, until a peak of 
4553 was reached in the fall term of 1932. Almost 5,000 diplomas had 
been issued by both universities by the summer of 1944. 

The University had a high standard of excellence not only in the 
field of teaching, but also in the field of scholarship. It was the Uni- 
versity of Vytautas the Great which initiated research, according 
to the strictest scientific methods, in such fields of Lithuanian studies 
as the history of Lithuania, her pre-historic life, archeology, and 
ethnology. Much research was conducted also in the fields of Lithu- 
anian language, the history of Lithuanian literature, bibliographic 
studies, Lithuania's natural resources, and in many other fields of 
science. Each college, with the exception of the smallest, that of 
Protestant Theology, issued one or more scientific periodicals in which 
faculty members published their works. The University also main- 
tained close relations with the world of science outside Lithuania. 

The University oi Vytautas the Great was a highly important 
center of the scientific, cultural, literary, and, even, political life of 
the country. 


SUMMARY DESCRIPTIONS OF INDIVIDUAL 
COLLEGES OF THE UNIVERSITY 


THE COLLEGE OF THEOLOGY AND PHILOSOPHY 
The College of Theology and Philosophy at the University of 
Lithuania had its origin in the College of Theology for Catholics 


established on February 16, 1922. Three months later, it was re- 

organized as the College of Theology and Philosophy with two de- 
partments: theology and philosophy. The department of theology 
served the needs of the clergy, while the department of philosophy 
was established to enable laymen to study secular disciplines per- 
taining to the Catholic ideology. In addition to theological disciplines, 
philosophy, pedagogy, psychology, sociology, literature, and history 
were tought at the College. 

The students at the College of Theology and Philosophy were 
almost exclusively Catholics, though no regulations of the College 
prohibited the admittance of students of other žaiths. 


Department of Theology 


Between 1922 and 1940, the department of theology functioned 
within the College of Theology and Philosophy and was an integral 
part of the University. After Lithuania has signed a concordat with 
the Holy See, the College was also granted the rights of a ponti- 
fical higher school. 

The department had 15 faculty chairs and offered 34 courses; 
21 of them were mandatory for all students and 13 were mandatory 
for students specializing in those particular areas. Two specialties, 
theology and canon law, led to a licentiate's and doctor's degrees. 
The department's faculty chairs were divided as follows: nine in 
historical theology (the number was reduced to six in 1929), three 
in theoretical theology, one in practical theology, and two in canon 
law. Until 1935, the general course was the main one and the 
specialized courses, were secondary. After 1935, the specialized courses 
were made the main ones, with 47 subjects offered in theology and 37 
subjects in canon law. There were 29 subjects offered for the general 
course. This reform did not affect the position of historical theology, 
but reinforced the speculative-thomistic theology, changed the meth- 
od of teaching practical (pastoral) theology from the Roman to the 
German system, and added some civil law to the course in canon law. 

In the beginning, there were 16 professors; seven of them were 
graduates of the Theological Academy in St. Petersburg, four had 
graduated from the same Academy and also held degrees from West 
European universities, and five held degrees from Western univer- 
sities. Eight held doctoral degrees, seven were masters oi theology, 
and one was a candidate of theology. 

Until 1935, the language of instruction was Lithuanian; after 
1935, theoretical theology was taught in Latin. Articles, books, and 
textbooks, written by professors, were also published in Lithuanian. 

The department of theology published the periodical “Soter," of which 
29 parts or 15 volumes were published between 1924 and 1940. 

The students in the department of theology were either candi- 
dates for the priesthood, or priests. The first group were regular 
students who lived in the Seminary's dormitory; the second group 
were day students. From 1924 until 1940, 468 regular students were 
graduated, 437 of whom received diplomas. About 120 day students 
were graduated, of which approximately 60 were licentiates, 6 re- 
ceived doctoral degrees, and the others — diplomas of theology. 

The College of Theology and Philosophy was closed in 1940 fol- 
lowing Lithuania's occupation by Soviet Russia. On October 1, 1940, 
the College of Theology (Faculta Theologica Kaunae) was re- 
opened privately on the basis of pontifical rights granted in 1927. In 
the fall of 1941 after the Germans occupied Lithuania, the College 
of Theology again returned to the University. Until the second 
occupation by Soviet Russia in 1944, approximately 89 students 
graduated from this college. Since its opening in 1922, this institution 
of theological sciences had trained 677 gualified theologians for Lithu- 
ania. 


Department of Philosophy 


The departement of philosophy had seven faculty chairs for 
the following subjects: introduction to philosophy and history, sys- 
tems of philosophy, theoretical and experimental psychology, peda- 
gogy and its history, sociology, general history and the philosophy 
of history, and general literature. 

At the department of philosophy, 14 specialty subjects could 
be studied, which were arranged into several areas. Each student 
of the department of philosophy had to choose three areas of study, 
a major one and two minor ones. During eight semesters, the stu- 
dent had to take all the academic courses he had selected and to 
perform all necessary practical work. After the student had taken 
all mandatory courses, he had to pass examinations, first, in the 
two minor areas, then, the examination for a degree in the major 
area. After 1929, he also had to write a thesis. Only then was he 
granted the graduation diploma. 

The most prominent professors at the department of philosophy 
were: St. Šalkauskis, Pr. Dovydaitis, J. Eretas, and others. 

The department of philosophy published the following periodi- 
cals: 1923 - 1931, “Logos," dedicated to the discussion of problems of 
philosophy, the history of philosophy, pedagogy, and psychology; 

“Athenaeum; published 1931-1939, was dedicated to problems ot 
literature, language, and history. 

The reorganization of the College of Theology and Philosophy 
initiated by the government of Lithuania in 1931 limited the scope 
of the department of philosophy. In spite of this, the department did 
not curtail its activities. It was only after the occupation 6f Lithuania 
by Soviet Russia on June 15, 1940, that the College of Theology and 
Philosophy was closed by the occupational authorities. 


THE COLLEGE OF PHILOSOPHY 


When the Soviet occupational authorities closed the College of 
Theology and Philosophy, the College of the Humanities had already 
been transferrred to the University of Vilnius. Thus, the University 
in Kaunas remained without a college of the humanities. Therefore, 
the Lithuanian Provisional Government established on July 25, 1941 
a College of Philosophy with departments of philosophy, pedagogy- 
psychology, social sciences, history, Lithuanian studies, English and 
Germanic studies, library science, journalism, and physical education. 
Over 400 students enrolled at the newly established College. 

A strong enthusiasm for academic study prevailed in spite of the 
uncertainty caused by constant harassments from the German occu- 
pational authorities. 

The College was organized by its Dean Prof. Z. Ivinskis, who 
later was succeeded by A. Maceina. 

When the Red Army approached again, almost all members of 
the College's teaching staff left for the West. The two staff members 
who stayed behind were deported to Siberia. 

Most students left as well, and they completed at West Euro- 
pean or American universities the studies they had begun at the 
University in Kaunas. 


THE COLLEGE OF PROTESTANT THEOLOGY 


Two factors were of decisive importance in establishing the 
College of Protestant Theology at the University of Lithuania in 
Kaunas. One was the need for Lithuanian speaking Protestant pas- 

tors in the Protestant parishes. The second factor was the provision 
of the church treaty between Lithuania and Germany that foreign 
pastors could be employed in Klaipėda only until 1932. In the fall of 
1925, it was dicided to establish the College of Protestant Theology, 
and it began its activities early in 1926. 


"The nucleus of the teaching staff was formed by Superintendent 
P. Jakubėnas, Dr. K. Kurnatauskas, and Dr. V. Gaigalaitis. The 
number of students was not large in the beginning. Prof. P. Jakubė- 
nas, the Dean of the College, taught the courses in the history of 
religions and church history. Prof. K. Kurnatauskas was head of the 
department for Old Testament studies, while Dr. J. Beblavy was 
head of the department for New Testament studies. Courses in syste- 
matic theology and practical theology were also taught. 


In addition to the study of languages (Lithuanian, German, La- 
tin, and Greek), the students had to pass examinations in 38 sub- 
jects and submit a thesis in order to receive their diplomas. 


The professors of the College published textbooks and wrote 
many scholarly papers. The College steadily gained in status and 
importance. 


However, in 1936, the Ministry of Education closed the College 
because the number of students was too small. During the ten years 
of its existence, 23 Lutheran and eight Calvinist students graduated 
from the College. Some students completed their studies at foreign 
universities once the College was closed. In the meantime, the Col- 
lege's activities had greatly contributed to the strengthening oi the 
spiritual life of the Protestant parishes in Lithuania. 


THE COLLEGE OF THE HUMANITIES 


In the beginning, the College of the Humanities at the University 
of Lithuania had 16 faculty chairs. The statute of 1930 for the Uni- 
versity of Vytautas the Great provided for 12 chairs. In 1931, the 
teaching staff of the College consisted of 21 senior members and 12 
junior members. The College had three divisions: philosophy and 
education, philology, and history. Some courses were mandatory in 
all departments. 

A student who wanted to get a diploma had to study for eight 
semesters, complete work in seminars, pass examinations in the man- 

datory subjects, and write a thesis in his major subject, assigned by 
his professor and approved by an examining committee. 


In many fields, especially in that of Lithuanian studies, the Col- 
lege's achievements were very important. Most scholarly works writ- 
ten by professors were published in seven specialized periodicals of 
the College. Some professors of the College also published many 
articles in foreign periodicals of their specialty. | 


Department of Archeology 


The re-born Lithuania had but a few people interested in arche- 
ology. Archeological explorations were conducted by some members 
of the State Archeological Commission, like general V. Nagevičius, 
P. Tarasenka, E. Volteris, and K. Jablonskis. Prof. E. Volteris was 
the first holder of the Chair of Archeology at the University of Lithu- 
ania in Kaunas, but in 1934 he retired. In the same year, J. Puzinas 
took over the leadership in archeological explorations and began 
teaching the courses in Lithuanian and general archeology at the 
University. In 1936, he organized the department of pre-history 
at the Cultural Museum of Vytautas the Great; through this depart- 
ment, students conducted their practicum assignments in archeology 
and museology. In 1936, the department of pre-history at the Cultural 
Museum of Vytautas the Great initiated archeological excavations in 
various parts of Lithuania. Students of archeology also participated 
in these excavations. Reports of archeological studies were published 
in the “Vytauto Didžiojo Kultūros Muziejaus metraštis“ (Annual 
of the Cultural Museum of Vytautas the Great), the “Lietuvos 
Praeitis" (Lithuanian Past), the “Gimtasis Kraštas" (Native Land) 
and other periodicals. 


After the College of the Humanities was transferred to Vilnius, 
a separate department of archeology was established in the fall of 
1940, which made it possible to prepare specialists in archeology. 


Department of History 


At the University of Lithuania in Kaunas, the department of 
history consisted of two sections: general history and Lithuanian 
history. In the section of general history, courses in the general his- 
tory of art and historiography were offered. 


Additional subjects in the section of Lithuanian history were 
Prussian, Latvian, Polish, and Russian history, and the history of 
Lithuanian art. Introductory courses included archeology, historical 

sources, chronology, theory of history (with methodology), and paleo- 
graphy. 

At first, the department lacked adeguate teaching personnel, 
and a number of courses could not be offered. In the first year, 
the section of Lithuanian history had only one professor, namely 
J. Yčas. The section of general history had one professor, A. Vol- 
demaras, and two lecturers, one for ancient and one for modern his- 
tory. All courses in history were fully covered in the second de- 
cade of the University. 


Some professors left works worth mentioning. I. Jonynas, pro- 
fessor of Lithuanian history, contributed numerous articles for the 
Lithuanian Encyclopedia, some based on his own research. He is also 
the author of a study entitled “Vytauto Didžiojo šeima" (The Family 
of Vytautas the Great). Another devoted student of Lithuanian past 
was Prof. K. Jablonskis. His prevailing interest was Slavic sources 
concerning Lithuanian history. His main achievement is a volum- 
inous work of compiled Slavic sources entitled “XVI amžiaus Lietu- 
vos inventoriai“ (The Inventories (Lithuanian) of the XVI Centu- 
ry). J. Lappo, the Russian emigree professor, while working at the 
University of Lithuania published a new edition of “1588 metų Lie- 
tuvos Statutas“ (The Law Book of 1588) which was first compiled 
as a public law handbook of the Grand Duchy of Lithuania. The 
edition was furnished with commentaries in 2 volumes. The pro- 
fessor of Lithuanian art P. Galaunė wrote “Lietuvių liaudies me- 
nas" (Lithuanian Folk Art). A very promising historian was the 
young lecturer A. Šapoka. His dissertation was “Lietuva ir Len- 
kija po 1569 metų Liublino unijos" (Lithuania and Poland after the 
Union of Lublin), which was a significant piece of work. Assis- 
tant prof. J. Jakštas published a work “Vokiečių ordinas ir Lietuva 
Vytenio ir Gedimino metu“ (The Teutonic Order and Lithuania 
in the Times of Vytenis and Gediminas). 


The section of general history could be proud of having the very 
renowned historian, L. Karsavinas. This famous Russian historian 
of western civilization came to teach at the University of Lithuania 
in 1927. He became fluent in the Lithuanian language in an incred- 
ibly short time. He produced a great work in five volumes with the 
general title: “Europos kultūros istorija" (The History of European 
Civilization). | 

The history of art was taught from 1933 to 1939 by prof. J. Bal- 
trušaitis, now internationally recognized as a prominent historian 
of art at the Sorbonne. His contribution to Lithuania is his outstand- 

ing work — “Visuotinė meno istorija" (The History of Art), in two 
volumes. 


Department of Classical Philology 


By the statute of the University of Lithuania of April 12, 1922, 
two chairs of classical philology were established: one in Greek, and 
the other in Latin language and literature. Since 1931, two areas of 
specialization were offered and two seminars were held. There were 
two senior and two junior members on the teaching staff for classical 
philology. Prof. V. Šilkarskis was the head of the seminar for Greek 
philology for many years. The head of the seminar for Latin philo- 
logy was prof. P. Brenderis. A characteristic feature of the curriculum 
in classical philology at the College of the Humanities was that the 
history of ancient languages was not only made a mandatory, but 
even a basic subject. 


Department of Philosophy 


At the College of the Humanities, the department of philosophy 
was comprised of the Chair of Philosophical Systems and the Chair 
of the History of Philosophy. The most prominent professor in the 
department was prof. V. Sezemanas. Among others who taught philo- 
sophy were I. Tamošaitis, J. Štrauchas, and A. Smetona. The scholarly 
works of these professors have enriched the Lithuanian philosophical 
literature. 


Department of Literature 


The department of literature had initially only three professors: 
V. Krėvė-Mickevičius, M. Biržiška, and E. Volteris; but soon they 
were joined by three assistant professors: P. Augustaitis, V. Du- 
bas, and J. Tumas. 


As the state increased the financial support for the University, 
the department of literature could expand its curriculum and invite 
new scholars. Thus, the chairs of Lithuanian, Polish, Russian, French, 
and German literatures were expanded, and professors were often 
invited from foreign countries who were specialists in their fields: 
Latin literature was taught by Swiss scholars — at first, A. Senn, 
later — P. Brenderis. Greek literature was taught by V. Šilkarskis. 


In 1925, Balys Sruoga began teaching Russian literature, Vaclo- 
vas Biržiška — the history of Lithuanian books and bibliography, 
N. Šapira — Hebrew and Arabic literatures, H. Engertas — German 

literature. After the retirement of J. Tumas, contemporary Lithua- 
nian literature was taught by V. Mykolaitis-Putinas. D. Michelis 
taught Italian language and literature. V. Maciūnas taught occasional 
courses in ancient Lithuanian literature. 

During the second decade of the University's life, the depart- 
ment of literature prepared a number of competent scholars needed 
by Lithuania. 

Members of the teaching staff of the department of literature 
have written many works in their special fields. These studies were 
published in the yearly publication of the College of the Humanities 
“Tauta ir Žodis" (The Nation and the Word), and in the special 
publication of the department of literature “Darbai ir Dienos" 
(Deeds and Days), of which nine volumes were published. 


In 1923, the Museum of Literature was created, which collected 
written Monuments of Lithuanian history and literature. In 1930, the 
Manuscripts Section of the University Library was established, and 
the Museum of Literature of the College of the Humanities became 
its part. 


Departments of Lithuanian and Other Languages 


The department of Lithuanian language, which was first headed 
by prof. K. Būga and later by P. Skardžius ofered the following 
main subjects: comparative grammar of Indoeuropean languages, 
historical grammar of Lithuanian language, accentology of Lithua- 
nian language, history of Lithuanian language, Lithuanian dialec- 
tology, general phonetics, old Prussian language, Latvian language, 
old Church Slavic. Moreover, the students majoring in the depart- 
ment had seminars and proseminars for four SEMeELETA, and also had 
courses in special subjects. 

Of the department of Lithuanian language, initially only prof. 
K. Būga was adeguately prepared and had held previous engagemenits 
as a professor. Gradually, the specialists in linguistics were prepared. 
The staff members of the department included: A. Ašmantas, J. Bal- 
čikonis, K. Būga, L. Dambriūnas, K. Gailiunas (aspirant), J. Jablons- 
kis, P. Jonikas, P. Skardžius, K. Ulvydas; also A. Salys and A. Senn, 
whose primary appointments were in another department. 

The department of Lithuanian language published its linguistic 
vearbook “Archivum Philologicum“ (1930-1939); some linguistic ar- 
ticles were published in the journal “Tauta ir Žodis" (The Nation 
and the Word) 1923 - 1931, and occasionally in “Humanitarinių Moks- 
lų Fakulteto Raštai“ (Annals of the College of the Humanities). 

The department of comparative linguistics offered the following 
courses: comparative grammar of Indoeuropean languages, general 
phonetics, historical Lithuanian grammar, old Church Slavic, histo- 
rical Greek grammar, historical Latin grammar, Sanscrit. 

The College of the Humanities contained the following depart- 
ments of foreign language studies: Slavic languages and literatures, 
Germanic languages and literatures, Romance languages and litara- 
tures, Semitic languages and literatures, and classical philology. 
Besides the courses in each foreign language, the history of the res- 
pective language and its historical grammar were otiered. 

The department maintained contact with the linguists of West- 
ern Europe; faculty members were sent abroad to specialize, and in 
turn, they invited lecturers and professors, as well as contributors 
for their scholarly publications from abroad. 

During World War II, under the German occupation, the Pro- 
visional Lithuanian Government opened a College of Philosophy at 
the University in Kaunas where a department of Lithuanian studies 
was established with L. Dambriūnas, P. Jonikas (the head), and 
K. Ulvydas on the faculty. 

The foreign occupations and the war conditions produced an un- 
favorable environment for academic studies and for the study of 
Lithuanian language in particular. The Soviet Russian authorities in- 
sisted upon the enforcement of coercive study of Russian, while the 
Germans (before the Universities were closed) upon the study of 
German. 

The College of the Humanities contributed significantly to Lithu- 
anian linguistics (K. Būga in particular), and also brought about a 
significant increase in the development of a standard Lithuanian in 
its normative and cultural aspects. 


THE COLLEGE OF MATHEMATICS AND NATURAL SCIENCES 


When the College was opened in 1922, it had four divisions: ma- 
thematics, physics, chemistry, and biology. Soon the School of Agri- 
culture and Forestry was added to the College. However, this School 
existed only two years and was abolished in the fall of 1924, when 
the Academy of Agriculture was founded. 

After the reform of the University in 1930, the names of the 
divisions of the College of Mathematics and Natural Sciences were 

changed to Mathematics, Physics-Chemistry, and Biology. There were 
12 faculty chairs in the three divisions. The course of study in all 
departments extended for four years. 


"The task of the College of Mathematics and Natural Sciences was 
to organize the teaching and scientific work in mathematics and na- 
tural sciences, to provide students of related colleges (Medicine 
and Engeneering) with courses in general subjects, to train secondary 
school teachers in mathematics, physics, natural sciences, and to 
prepare other specialists in these fields. Students who wanted to be- 
come teachers, had to take courses in pedagogical subjects in other 
departments. 


Department of Astronomy 


A Chair of Astronomy was established at the University of Lithų- 
ania in 1923 at the time when the College oi Mathematics and Na- 
tural Sciences was organized. The purpose of the department was to 
provide the necessary training in astronomy to students in their 
preparation for teaching in secondary schools. The courses oitered 
by the department included general astronomy, spherical astro- 
nomy and celestial mechanics. Besides, the members of the depart- 
ment conducted geodetical measurements by astronomical methods. 
This work constituted a part of an international effort to obtain 
more precise mapping of the Baltic coast. Gradually, necessary in- 
struments were acguired for the Astronomical Observatory. First, a 
small photographic refractor was built for observations related to 
stellar statistics. Necessary auxiliary eguipment also was procured. 
Next, a parabolic mirror of 60 cm in diameter was purchased and 
the plans were laid out for building a photographic reflector. The 
occupation of Lithuania by Soviet Russia prevented the realization 
of these plans. 


Department of Botany 


The department of botony began functioning in 1922. In addition 
to teaching, the staff of the department also conducted research 
work: laboratories of plant anatomy and plant physiology were or- 
ganized, a large herbarium was collected, which contained about 
16,000 leaves of plants growing in Lithuania and 70,000 leaves oi 
plants from foreign countries. In 1923, the Botanical Garden, an out- 
standing plant museum, was founded. Among the special tasks of 
the Botanical Garden was the acclimatization of exotic plants and the 

cultivation and study of plants having medicinal and industrial appli- 
cations. The “Scripta Horti Botanici Universitatis Vytauti Magni" was 
a publication of the Botanical Garden. 

The faculty published their papers also in the “Matematikos - 
Gamtos Fakulteto Darbai“ (Proceedings of the College of Mathema- 
tics and Natural Sciences) and other periodicals of natural sciences. 


Department of Chemistry 


The department of chemistry at the College oi Mathematics and 
Natural Sciences of the University of Lithuania had three chairs of 
chemistry: chair of inorganic and analytical chemistry, of organic 
and physiological chemistry, and of physical chemistry with electro- 
chemistry. The laboratories had some difficulties initially with re- 
gard to space, apparatus, and reagents. At the beginning of 1922, some 
reagents had to be prepared by the staff themselves. However, despite 
these and other difficulties, the lectures were delivered and the labo- 
ratory work was systematically carried out. Some scientific research 
work had been started and several projects were completed during 
the short duration of Lithuanian freedom. 

In 1931 the laboratories were transferred to a new and modern 
Insitute of Physics and Chemistry where there was more room not 
only for undergraduates, but also for those students performing 
graduate or diploma work. Professors and instructors wrote labora- 
tory Manuals and textbooks in the Lithuanian language. Among them 
may be mentioned a very modern and comprehensive “Įvadas į anali- 
zinę chemiją“ (Textbook of Analytical Chemistry) by prof. P. 
Butkevičius, “Fizinė chemija" (Textbook of Physical Chemistry) in 
three volumes, and “Elektrochemija" (Electrochemistry) by prof. V. 
Čepinskis. 

The chemical curriculum included: calculus and analytical geo- 
metry, experimental physics, inorganic chemistry (laboratory work 
included reactions of the elements, and inorganic preparations), ana- 
lytical chemistry, organic chemistry, chemical technology, physical 
chemistry, electrochemistry, history of chemistry, and mineralogy 
with crystallography. The following additional courses were recom- 
mended: atomic and molecular structure, thermodynamics, bioche- 
mistry, physical geology, and geophysics with meteorology. 


Department of Geography 


The teaching of geography at the University of Lithuania was 
begun only in 1925, simultaneously at two colleges. The head of the 

department of geography at the College ot Theology and Philosophy 
was K. Pakštas, and the head of the department of geography at the 
College of Mathematics and Natural Sciences was at first T. Dau- 
kantas, later — K. Bieliukas. The faculty members of the department 
of geography investigated and surveyed the lakes of Lithuania and 
published the results of their research in the periodical “Kosmos" 
(Cosmos). The staff members of the department of geography also 
taught the course of economic geography at the College of Econimics. 


Department of Geophysics 


The head of the department oi geophysics and meteorology was 
prof. K. Sleževičius. This department maintained close ties with the 
Lithuanian Institute of Climatology. K. Sleževičius conducted gravi- 
metric surveys in Lithuania. Together with I. Saldukas, K. Sleže- 
vičius also conducted magnetic surveys in Lithuania and published 
the results of these surveys. 


Department of Mathematics 


The department of mathematics, in addition to the development 
of the pure science of mathematics, was very concerned to train 
teachers of mathematics for secondary schools in Lithuania. Besides, 
faculty members of the department also taught various courses in 
mathematics reguired of the students at the College of Engineering 
and the department of economics in the College ot Law. 

The most prominent professors of the department of mathema- 
ties were Z. Žemaitis, O. Volk, Viktoras Biržiška, J. Gravrogkas, and 
the younger mathematicians P. Katilius, O. Stanaitis, and others. 
The professors of the department published many valuable works 
in mathematics. 


Department of Mineralogy and Geology 


The most important task of this department, besides offering 
courses to the students of the College of Mathematics and Natural 
Sciences, was to conduct geological surveys of Lithuania and to present 
scientific descriptions of these surveys. In 1925, a Museum ot Mine- 
ralogy and Geology was founded, headed by M. Kaveckis. The col- 
lections of this Museum were organized in such a manner as to 
serve science as well as to give a picture of Lithuania's minera- 
logy, geology, and paleontology. Among its collections, the Mu- 
seum had a set of Ammonites from the Layers of the Papilė Jurassic 

period and a meteorite found in Lithuania. M. Kaveckis, J. Dalinke- 
čius, Č. Pakuckas published reports about the geological expedi- 
tions in the “Matematikos - Gamtos Fakulteto Darbai“ (Proceed- 
ings of the College of Mathematics and Natural Sciences) and in the 
periodical “Kosmos" (Cosmos). 


Department of Physics 


In addition to their work with the students of their College, the 
fTaculty of the department of physics also taught several courses 
in physics at the Colleges of Engineering and Medicine. Until the 
Institute of Physics and Chemistry was built, the department of phy- 
sics had to endure many hardships because, due to the shortage of 
suitable facilities, the laboratories were small and the working con- 
ditions were difficult. 


Among the teaching staff of the department of physics, the most 
outstanding scholar was the physicist V. Čepinskis, the rector of 
the University for many years; he was the author of many works in 
his field, and also had distinguished himself by his excellence as a 
teacher and his eloguence in his lectures. Prof. Ig. Končius presented 
a very methodical and interesting course in physics to the students of 
medicine. 


Department of Zoology 


The department of zoology was a very important part of the di- 
vision of biology. Throughout its existence, its head was T. Ivanaus- 
kas, a diligent scholar and a great specialist in his field. A great 
service rendered to science by prof. T. Ivanauskas was the organi- 
zation of the Zoological Museum, to which he also donated many 
items. Later, many exhibits were collected by the members of the 
department. 

The station at Ventės Ragas for the observation of the migra- 
tion of birds was also a part of the Zoological Museum, as well as the 
station on the lake Žuvintas for the observation of fauna and flora. 
In the entomological collection belonging to the department of zoolo- 
gy, samples of Lithuania's insects and butterflies were assembled. 
There was also a valuable collection of Brazilian butterflies and 
insects assembled by A. Palionis, an assistant in the department ot 
zoology. 

In a short period, T. Ivanauskas had prepared and published 
textbooks needed by the students of zoology. 

THE COLLEGE OF MEDICINE 


The College of Medicine was comprised of four divisions: medi- 
cine, dentistry, pharmacology, and veterinary medicine. 


Division of Medicine 


The studies in the division of medicine lasted 10 semesters (five 
years). At the end of each semester, the students had to establish 
attendance at courses and to pass a certain number of examinations. 
Those who failed had to retake the courses of that semester in the 
following year. 

Having finished the fourth semester, the students had to pass 
examinations in all subjects covered: botany, zoology, physics, anato- 
my, physiology, physiological chemistry, inorganic chemistry, organic 
chemistry, analytical chemistry, colloidal chemistry, histology, em- 
bryology, and a foreign language. Only after successfully passing 
these examinations were the students eligible to enroll in the fifth 
(“clinical"") semester, leading into the three years of clinical courses. 

Having completed the 10th semester and having passed all re- 
guired examinations, the student was granted, upon the decision of 
the Council of the College of Medicine, the degree of Candidate of 
Medicine, i. e., the eligibility to take the Medical State Board Exa- 
minations. These had to be started not later than, and passed within 
three years following graduation. 

The Medical State Board Examinations included the following 
compulsory subjects: anatomy, physiology, physiological and col- 
loidal chemistry, histology and embryology, bacteriology, hygiene, 
general pathology, pathological anatomy, pharmacology, internal di- 
seases, surgery, obstetrics and gynecology, ophthalmology, otorrhi- 
nolaryngology, pediatrics, dermatology and venerology, psychiatry, 
neurology, legal and social medicine. 

Those succeeding were granted the degree of Medical Physician 
(comparable with Physician and Surgeon, or M.D. in the U.S.) after 
each case was considered by the Council of the College. 

A rotating internship of one year followed: four months in Medi- 
cine, three in Surgery, three in Obstetrics and Gynecology, and two 
months in either Pediatrics, Dermatology and Venerology, Otorrhi- 
nolaryngology, or Ophthalmology. 

The internship could be served at the University Clinics or at 
county hospitals approved by the State Board of Health. A Candi- 
date of Medicine was allowed to intern at the University Clinics 

while taking his State Board Examinations, internships at other 
hospitals, however, were open only to physicians, 

The Medical Physician presenting to the State Board of Health 
his diploma and a certificate confirming the completion of internship 
was given a license to practice as physician. 

The degree of Specialist was also conferred by the State Board 
ot Health. | 

Physicians who spent four years of active training and practice 
as clinical assistants at the clinical departments concerned were eli- 
gible to be appointed Specialists in either Medicine, Surgery, or Obs- 
tetrics and Gynecology. Specialists in Pediatrics, Neurology and 
Psychiatry, Dermatology and Venerology, Ophthalmology, Otorrhi- 
nolaryngology, Orthopedics, Physiology, or Roentgenology and Ra- 
diology had to prove a minimum of three years clinical training and 
practice in the respective departments. The degree of Specialist in 
either Bacteriology - Hygiene - Serology, Pathological Anatomy, Le- 
gal and Social Medicine, or Balneology and Electrotherapeutics re- 
guired a two year training in the respective clinical division. 


Doctor's Degree 


The degree of Doctor of Medicine was conferred by the Council 
of the College of Medicine to those physicians who passed the 
Examination for the Doctor's Degree and wrote a dissertation and 
defended it in an open medical meeting arranged by the College of 
Medicine. 

The examination for Doctor's degree had to be passed in the 
specialty the candidate was dealing with in his dissertation, plus 
three other subjects chosen by him for his specialty. 

The fact that only 2.6570 of all persons eatning licences in me- 
dicine, dentistry, or pharmacology were Doctors speaks for the 
extreme difficulty in being awarded this degree in Lithuania. 

A special diploma written in Latin was given to the highly guali- 
fied Doctor of Medicine. 


Division of Dentistry 


The studies in the division of dentistry extended through eight 
semesters (four years). At the end of the second year of studies, the 
dental student had to establish attendance at courses and to pass 
reguired examinations in all subjects covered: botany, zoology, and 
»omparative anatomy, anatomy, physics, physiology, physiological che- 
mistry, inorganic chemistry, organic chemistry, analytical chemistry, 

colloidal chemistry, histology, embryology, prosthodontics, course of 
extractions, dentistry, and a foreign langauge. 

Only after passing these examinations were the students eligible 
to enroll in the fifth semester. 

Having completed the 8th semester and having passed all re- 
guired examinations, the student was granted, upon the dicision of 
the Council of the College of Medicine, the degree oi Candidate of 
Dentistry, i.e., the eligibility to take the State Board Examinations. 
"These had to be started not later than, and passed within three years 
following graduation. 

The Dental State Board Exmainations included the following 
compulsory subjects: anatomy, physiology, physiological and colloidal 
chemistry, histology and embryology, bacteriology and hygiene, ge- 
neral pathology, pharmacology, internal deseases, general surgery, 
otorrhinolaryngology, dentistry, clinical technics oi dentures, stoma- 
tology, and special surgery. 

Those succeding were given the degree of Dental Physician (to 
distinguish from Dentist) after the Council of the College had de- 
cided upon each case. 

The License for Dental Practice was issued upon completion of 
satisfactory training in the Dental Clinics. 


Division of Pharmacology 


The studies in the division of pharmacology extended through 
eight semesters (four years). At the end of the second year, the 
student in pharmacology had to establish attendance and to pass exa- 
minations in all subjects covered: experimental physics, general 
inorganic chemistry, advanced mathematics, crystallography, minera- 
logy, biological anatomy and morphology, zoology and comparative 
anatomy, human anatomy, botanical taxonomy, botanical physiology, 
analytical chemistry, organic chemistry, human physiology, histology, 
gualitative chemical analysis, and a foreign language in order to 
become eligible for enrollment in the fifth semester. 

Having completed the 8th semester and having passed all re- 
guired examinations, the student was granted, upon the decision of 
the Council of College of Medicine, the degree of Candidate of Phar- 
macy, i. e., the eligibility to take the State Board Examinations. 
These had to be started not later than, and passed within three years 
following graduation. 

The State Board Examinations in Pharmacology included the 
following compulsory subjects: organic chemistry, analytical chemis- 

try, zoology and comparative anatomy, human physiology, systemic 
botany, botanical physiology, bacteriology, serology and sterilization, 
pharmacology and toxicology, pharmacognosis, pharmacy. Moreover, 
in order to get his diploma, the Candidate had to write a dissertation 
of an academic chemist. 

Those succeeding were given the degree of Pharmaceutical Che- 
mist after the Council of the College had decided upon each case. 

Following a minimum of two years of postgraduate training as 
assistant pharmacist or one year after his approbation, the pharma- 
ceutical chemist was issued a license to run a pharmacy of his own or 
to supervise one. 


Division of Veterinary Medicine 


When the University of Lithuania was opened on February 16, 
1922, its College of Medicine had a special division of veterinary 
medicine. This division existed only until the fall of 1928, due to the 
lack of suitable facilities and the insufficient number of professors- 
specialists. 

During this short period, only 16 veterinarians graduated from 
the division of veterinary medicine. Other students, who had not 
graduated, were granted fellowships to complete their studies at spe- 
cial veterinary academies abroad. Many talented students received 
fellowships to prepare for an academic career. 

In 1936, a higher school for veterinary medicine was revived 
in the form of a newly established Academy of Veterinary Medicine, 
for which a special modern building had been constructed. 


THE COLLEGE OF ENGINEERING 


The College of Engineering at the University of Lithuania began 
its activities on March 6, 1922. Initially, it had some 150 students and 
15 professors. 

According to the University's statute, the College had 17 chairs 
in four departments: civil engineering, mechanical engineering, elec- 
trical engineering, and chemical engineering. The studies extended 
for four years. 

The College of Engineering had the following goals: 1. To train 
engineers of different specialties for the reconstruction of the count- 
ry devastated during World War I and the occupations, for various 

government needs, and to serve the sectors of private industry and 
engineering; 2. To explore the country's natural energy resources; 
3. To develop and expand the technical sciences; 4. To work out a 
technical terminology and to prepare literature in the sciences in the 
Lithuanian language. 

The curriculum of the first academic year was the same for 
all departments. It consisted of subjects introductory to the engineer- 
ing disciplines: higher mathematics, physics, chemistry, drawing, and 
others. These subjects were taught chiefly by members oi other 
colleges. The courses in specialized engineering fields began in the 
3rd semester. The course for students in mechanical engineering 
diverged from that in electrical engineering beginning with the 5th 
semester. 

In 1927, in addition to the University Library, the Library of the 
College of Engineering began operating. Besides its own facilities, 
the College of Engineering also used those of other colleges, as well 
as of the Higher Technical School and the Military Technical School. 

In 1932, the faculty of the College of Engineering consisted of 11 
professors, 10 associate professors and lecturers, 9 senior assistants, 
and 3 junior assistants. For teaching purposes, the College had 
20 different facilities, like laboratories, workshops, and the library. 
The length of studies was eventually extended to 10 semesters. The 
average enrollment at the College was about 700 students. 

After a student had completed his studies and had openly def- 
ended his project reguired for acguiring a diploma, he was granted 
a diploma of an engineer in his chosen specialty, with all privileges 
provided by law. 

The faculty of the College explored Lithuania's natural resour- 
ces, contributed to the restoration of the highways and bridges, and 
to the development of industry. Until the beginning oi World War II, 
the scientific papers of the College's faculty were published in the 
periodical “Technika" (Technology) of which 11 volumes were 
published. 

In 1940, as a result of the reorganization of the University, the 
College of Engineering was subdivided into a College of Civil Engi- 
neering and a College oi Technology. | 

The College of Civil Engineering had three departments: archi- 
tecture, civil engineering, and geodesy. The department of architec- 
ture had three faculty chairs: in architecture and history of art, 
building forms and types, and in composition and drawing. The de- 
partment of civil engineering had two sections: civil engineering 
(with five faculty chairs: statics, construction of houses, building of 

roads, bridges and their construction, and engineering geology), and 
hydraulic engineering and melioration (with four faculty chairs: hy- 
draulics and hydrology, hydraulic engineering, urban sanitation, and 
melioration). The department of geodesy had three faculty chairs: 
geodesy - astronomy, topometry, and rural surveying. 

All in all, the College of Engineering had 15 faculty chairs and 
70 members of the teaching staff. 


THE COLLEGE OF TECHNOLOGY 


Since 1922, when the University of Lithuania was founded, 
all the branches of industrial technology were a part of the College 
of Engineering. In the spring of 1940, an outstanding College of Tech- 
nology was organized. It consisted of three engineering branches: 
chemical, electrical, and mechanical. 

All three departments had very close ties with the local industry 
and economy. Several laboratories helped the local industry with 
testing, analyzing various products, such as building materials, me- 
tals, textiles, food items, etc. Some faculty members were also acti- 
vely involved in the study of local resources. Sixteen of the sixty- 
seven members of the teaching staff were from local industry and 
were instructors on a part-time basis. They transmitted to the stud- 
ents the knowledge of the practical aspects of engineering and the 
needs of industry. Study projects and research work of the studenis 
and of the staff served as an aid for the development of new factories, 
communication installations, power stations, and other establish- 
ments of the productive economy. 

The reguirements of the theoretical disciplines were high. The 
students had to master them in the first six semesters. Later they 
would switch to more applied courses. Finally, they had to select their 
major specialty and complete several courses in it. 

The specialties were as follows: in the department of chemical 
engineering: silicates, fertilizers, inorganic specialties, leather, food, 
and herbs; in electrical engineering: strong currents and weak cur- 
rents; in mechanical engineering: industrial mechanics, transporta- 
tion, and textiles. 

The course of studies in each department lasted ten semesters 
(five years). The student, after the completion of all the reguire- 
ments, had to prepare a diploma project and had to defend it at a spe- 


846 


cial meeting of the faculty. After a successful preparation and pre- 
sentation of the project, the degree of a Diploma Engineer was 
granted. 

A special library of the College contained many volumes of tech- 
nical books, encyclopedias, and numerous journals in Lithuanian, 
English, German, French, and Russian. 

The enrollment of students was increasing: in 1941, approxima- 
tely 900 students, in 1942, 1200 students were registered. This was 
more than double in comparison to the enrollment before the sub- 
division. 

The foreign occupational armies (Russian and German) inter- 
fered with the regular academic work. Their eagerness to insert 
courses of political indoctrination was met with opposition from the 
students and faculty. 

When the attempts of the Nazis to draft the students into the 
SS legion failed, and as a result the University was closed in March 
of 1943, the College of Technology continued functioning secretly in 
various locations in the city. 

In spite of the wartime difficulties, in the period of 1940 - 1944, 
diplomas were granted to 256 students: 55 chemical, 79 electrical, and 
120 mechanical diploma engineers started their creative activities in 
industry, or in teaching on the university or technical school level. 


THE COLLEGE OF LAW 


The curriculum of the College of Law which had been adopted in 
the fall of 1922, remained in effect, with some minor changes, until 
the occupation of Lithuania by Soviet Russia in 1940. The College 
of Law had two departments: law and economics. The following sub- 
jects were taught at the College: introduction to jurisprudence, 
history of the philosophy of law, Roman law and its history, history ot 
Lithuanian law, Lithuanian social economy, Lithuanian finances, po- 
litical economy, international law, Lithuanian constitutional law, civil 
law and procedure, criminal law and procedure, administrative law, 
financial law, commercial law, statistics, laws of the Klaipėda region, 
forensic medicine. 


The College of Law had 21 senior members and 12 junior mem- 
bers on its teaching stati. 

After Soviet Russia had occeupied Lithuania, the College of 
Law was reorganized and divided into two Colleges — the College 
of Law and the College of Economics. The curriculum was changed 
to comply with the Soviet pattern. There were changes in the 
teaching staff as well: some professors had left for the West, others 
had been arrested. Therefore, a number of new professors were 
appointed who were acceptable to the Soviet authorities. 

The chief aim of the College of Law was to prepare law gradua- 
tes for the courts, the Bar, and posts in administration and national 
economy. More than 1000 persons had graduated from the College of 
Law by 1944, 


Several outstanding graduates had been selected by the College 
and sent abroad for special studies and to prepare for an academic 
career. Because of the shortage of lawyers, many professors of the 
College also worked in the administration, the courts, and in com- 
missions of the Seimas (Parliament). During a comparatively short 
period, almost all professors of the College had prepared textbooks 
needed for the study of law. Scholarly papers in their respective fields 
were published in the “Teisių Fakulteto Darbai“ (Proceedings oi the 
College of Law) of which 10 volumes have appeared. 

Moreover, A. Kriščiukaitis, a professor of Law, was also the edi- 
tor of the periodical “Teisė" (Law), a publication of the Lawyers' 
Association of Lithuania. Prof. P. Leonas, the Dean of the College 
of Law for many years and an outstanding figure in Lithuanian life, 
was also the president of the Lithuanian Bar Association. Prof. M. 
Romeris, the author of many legal works, is considered to be the 
founder of Lithuanian constitutional law. Prof. V. Stanka (Stanke- - 
vičius) who taught criminal law, was a lawyer-philosopher, and was 
the author not only of textbooks, but also of works on philosophy 
and politics. Particularly productive was the professor of the history 
of Lithuanian law A. Janulaitis, who had published many works 
dealing with problems in the history of Lithuanian law. 


THE COLLEGE OF ECONOMICS 


Since its reorganization in 1924, the College of Law had two 
departments: law and economics. After the College of Law was trans- 
ferred from Kaunas to Vilnius in 1940, the department of economics 
was reorganized into the College of Economics. The following sub- 

jects were taught at the College of Economics: introduction into ju- 
risprudence, history of Lithuanian law, political economy, Roman 
and civil law, trade law, bookkeeping, commercial arithmetic, history 
of public economy, Lithuanian public economy, constitutional law, 
preparatory mathematic, statistics, history of economical doctrines, 
Tinances, administrative law, science of private economy, a course of 
banking, revenues and currency, cooperatives, economic politics, com- 
mercial law, international economic law, economic geography, agri- 
cultural economics, and social security. 

Between 1924 and 1940, 221 students had graduated from the 
department of economics. The College of Economics had outstanding 
professors, like M. Pokrovskis, V. Jurgutis, A. Rimka, P. Šalčius, 
T. Petkevičius, V. Jungferis, and others. 


THE LIBRARY OF THE UNIVERSITY OF LITHUANIA 


The Academy of Vilnius, the first University of Lithuania, had 
a good start for its library thanks to the beguest of the Grand Duke 
of Lithuania Žygimantas Augustas (1520-1572), who left his large 
and valuable library to the Academy. 

Many princes of the Grand Duchy of Lithuania and the Catholic 
Church followed the example of Žygimantas Augustas and left their 
libraries to the Academy of Vilnius. 

In spite of devastating fires and wars which had swept over 
Vilnius, the Academy's Library continued to grow, and soon it became 
an egual fo the famous library of the University of Krakow. 

In 1803, when Lithuania was already occupied by Russia, the 
Principal School of Lithuania was granted a comparatively liberal 
university statute, and since then the School was called the Impe- 
rial University of Vilnius. 

The holdings of the University Library grew in the general 
number of books as well as in the number of rare books. At that 
time, it already had more than 50,000 volumes. 

The political events in Lithuania, like the suppression of the in- 
surrection of 1831, had a very negative influence on the University 
Library. The University of Vilnius was closed, and the Library's 
books were transferred to various libraries of universities and other 
scholarly organizations in Russia. Moreover, some of the books were 
stolen by private persons. 

It was only the events of the 1905 revolution in Russia which 
brought more favorable conditions to Lithuania, when the Municipal 
Public Library in Vilnius began, at least to some extent, to collect 
Lithuanian materials. The newly created Lithuanian Scholarly So- 
ciety in Vilnius began, in 1907, systematic acguisitions of materials 
in Lithuanian studies. 

Until Lithuania regained her independence, the country had no 
school of higher learning. Only in 1922, when the University ot 
Lithuania was opened, was it possible to begin to build up a library. 
During the period from 1922 until 1940, the Library of the University 
of Vytautas the Great had grown from nothing to 400,000 volumes. 
The scholarly world was impressed not as much by the number of 
books, as by the carefully assembled materials in Lithuanian studies. 

The director of the Library from its beginning was the great spe- 
cialist and bibliographer of Lithuanian books, prof. Vaclovas Bir- 
žiška. Besides an authors' catalog, the Library had almost completed 
its systematic catalog. 

A Bibliographic Institute, established at the Library, registered 
all books about Lithuania and Lithuanians published not only in 
Lithuania, but all over the world. These materials were published 
in the “Bibliografijos Žinios“ (Bibliographic News), edited by prof. 
Vaclovas Biržiška. The Museum of the writer Vaižgantas and the 
Manuscripts Section were also parts of the Library. 

When Lithuania regained Vilnius in 1939, some colleges were 
transferrred from Kaunas to Vilnius, and their libraries became a 
part of the Library of the University of Vilnius, which until then 
did not have many materials in Lithuanian studies. 

During the occupations by Soviet Russia (1940-1941) and by 
the Nazis (1941 -1944), both libraries — of the University of Vil- 
nius and the University of Vytautas the Great in Kaunas — sufiered 
heavy losses: many valuable books had been seized by the occupying 
authorities, and, due to political censorship, many books were re- 
moved from the libraries. 

In 1951-1953, during the second occupation by Soviet Russia, 
100,000 books in the field of Lithuanian studies were transferred 
from the Library of the University of Vytautas the Great in Kaunas 
to the Library of the University in Vilnius. Therefore, since then, the 
latter library is the richest in the world in the field of Lithuanian 
studies. 

VARDYNAS 


SUDARĖ ALBINA IR PRANAS čEPĖNAI 


Abaravičius, Leonas, stud. teisininkas 
617 

Abichtas, Adolfas (1783-1860), Sen. 
VU medicinos prof. 80, 89, 91 

Abrahamavičius, Adomas (1710- po 
1775), Viln.aus jėzuitų kolegijos 
rektorius 34 

Abraitis, Blažiejus (1899- ), med. 
dr., Medicinos Fak. docentas, vėliau 
prof. 503, 504, 510 

„Achmatovičius, N. pabėgelis, lenkų 

prof., Technologijos Fak. asistentas 
549 

Acus-Acukas, Jonas (1885- ), inž, 
Technikos Fak. lektorius 548, 571 

Adomaitis, Antans (1902-1938), kun. 
dr., Teologijos-Filosofijos Fak. vyr. 
asistentas 369 

Adomovičius, Adomas Ferdinandas 
(1802-1881), Sen. VU prof. 91 

Aglinskas, Vladas (1878-1926), inž., 
Technikos Fak. priv. docentas 520 

Aisopas, VI a. pr. Kr. legendarinis 
graikų pasakėčių rašytojas 26 

Aistis, Jonas (1904- ), poetas 636 

Akelaitis, Mikalojus (1929-1887), vi- 
suomenės veikėjas, rašytojas 105 

Aksas, S., chemikas 472 

Alabianus, Garcias, Vilniaus jėzuitų 
kolegijos dėstytojas 17, 30 

Alaušas, V., V. Ruzgo slapyvardis 491 

Albinijus, (m. 1570), Vilniaus vysku- 
pas sufraganas 577, 578, 580 

Albrechtas (1490-1568), Prūsijos her- 
cogas 49 

Alekna, Antanas (1872-1930), kun. 
istorikas, Teologijos-Filosofijos Fak. 
prof. 178, 369, 372, 374, 701 

Alekna, Jurgis (1873-1952), gydyto- 
jas 149 

Aleknavičius, Kajetonas (1804-1874), 
kun. rašytojas 108 

Aleksa, Jonas (1879-1955) agronomas, 
Teisių Fak. docentas 568, 569, 574, 
686 


Aleksandras (1460-1506), Lietuvos di- 
dysis kunigaikštis 5 

Aleksandras I (1777-1825), Rusijos 
caras 71, 72, 75, 76, 78, 103 

Aleksandras II (1818-1881), Rusijos 
caras 121, 122, 583 

Aleksandras III (1845-1894), Rusijos 
caras 743 

Aleksandras (1888-1934), Jugoslavi- 
jos karalius 743 

Aleksandravičius, Antanas 
1970), skulptorius 620 

Algirdas (m. 1377), Lietuvos didysis 
kunigaikštis 93 

Ališauskas, Ignas, studentas teisinin- 
kas 631 

Ališauskis žr. Olševskis, Mykolas 

Alkaitis, Antanas, Technologijos Fak. 
vyr. asistentas 548 

Alminas, Kazys (1904- ), dr. ger- 
manistas, Humanitarinių Mokslų 
Fak. vyr. asistentas 262, 392, 425, 
431, 440, 442, 667, 733 

Alminauskis, Kazys žr. Alminas, Ka- 
ZyS 

Alseikaitė-Gimbutienė, Marija (1921- 

), dr. archeologė 263, 397, 398, 

400 

Alšėniškis, Povilas (— 1555), Vilniaus 
vyskupas 10 

Alvarez, Emmanuelis (1526-1588), is- 
panų jėzuitas 27 

Ambrazevičius, Juozas (1903- ), 
Filosofijos Fak. prof. 233, 282, 358, 
63, 378, 379, 380, 662, 667, 701 

Amsler Laffon, Jakob (1823-1912), 
šveicarų mechanikas 533 

Anaksimander (610 apie 547 pr. K.), 
graikų filosofas 774 

Anaksimenes (584-524), graikų filo- 
sofas 774 

Andriušis, J., fizikas, Matematiokos- 
Gamtos Fak. asistentas 480 

Andriušis, Pulgis (1907-1971), rašy- 
tojas 755 


(1885- 

Arcimavičienė-Rudzinskaitė, Marija 
(1885-1941), istorikė, Humanitari- 
nių Mokslų Fak. docentė 260, 407, 
409, 414, 417 

Arentas, Tobijas (1646-1724), Vil- 
niaus Akad. rektorius 30, 38 

Arijas, Antanas, Vilniaus jėzuitų ko- 
legijos dėstytojas 17 

Aristotelis (384-32 pr. Kr.), senovės 
graikų filosofas 2, 27, 773 

Armalis, VU dėstytojas 561 

Arris, Konstantinas (1874- 
liautojas 489 

Ašmantas, Andrius (1906-1941), kal- 
bininkas, Humanitarinių Mokslų 
Fak. lektorius 424, 425, 732 

Audėnas (Audickas) Juozas (1898- 

), Studentų Atstovybės pirmi- 
ninkas 630, 654 

Audenis, Kazys, teologijos dr. 371 

Augustaitis, Pranas (1883-1941), dr., 
Humanitarinių Mokslų Fak. docen- 
tas 134, 139, 145, 215, 228, 388, 426, 
437, 439, 661, 731, 733, 734 

Augustas (Cajus Julius Caesar Oc- 
tavianus Augustus) (63 pr. Kr.- 
14 po Kr.), Romos imperatorius 26 

Augustas II (1670-1738), Lenkijos ka- 
ralius ir Lietuvos Didysis kunigaikš- 
tis 22 

Augustauskas, Vytautas (1904- ), 
Fizinio auklėjimo katedros dėstyto- 
jas 405 

Avietėnaitė, Magdalena (1892- Jš 
Filosofijos Fak. dėstytoja 380 

Avižienytė, Natalija, "Technologijos 
Fak. jaun. asistentė 549 

Avižonis, Konstantinas (1909-1969), 
dr. istorikas, Humanitarinių Mokslų 
Fak. docentas, vėliau prof. 392, 393, 
414 

Avižonis, Petras (1975-1939), med. dr. 
Medicinos Fak. prof. ir Universite- 
to rektorius 150, 176, 191, 192, 245, 

Korsakas, Jonas Mikalojus (1708- 
1789), Vilniaus Akad. prof. 32 

Korsakas, Kostas (1909- ), Trašy- 

531 

Kovalevskis (Kowalewski), Juozapas 
(1800-1878), filologas, Kazanės 

kun. istorikas 12, 140 

1884), istorikas, Sen. VU prof. 82 

Kulieša (Kuliesza), Jonas Aloyzas 
(1659-1706), Vilniaus Akad. prof. 

Kuprevičius, Jurgis (1897-1941), bo- 
tanikas, Matematikos-Gamtos Fak. 

no Univ. 698 

Kutkus, Aleks:ndras 
operos solistas 635 

Kutuzov, Michail (1743-1813), rusų 

1838), šveicaras, caro Aleksandro 

285 

Leibniz, Gottfried Wilhelm (1646- 

Lesauskas, Pranas (1900- ), mat. 
dr, Technologijos Fak. adjunktas 

vyr. asistentas 548 


Liubavskij, Matvej (1860-1936), rusų 

šytojas 487 

Lowmianski, (Lovmianskis) Henryk 

Gniezno arkivyskupas 38 

Mačernis, Vytautas (1921-1944), poe- 

mila (1864-1928) rašytoja 748 

Smoleūski, Wladystaw (1851 - 1926), 
lenkų istorikas 418 

Smotrickis (Smotryckyj), Meletijus 
(1578-1633), pirmosios slavų gra- 
matikos autorius 46 

Smuglevičius, Pranas (1745-1807), 
dailininkas, Sen. VU prof. 95 

Snarskis, Povilas (1889-1969), dr., 
Matematikos-Gamtos Fak. dėsty- 
tojas 465, 466 


Snarskis, Viktoras (1890- ), inž. 
587 
Sniadeckis, Andrius (1768-1838), 


med. dr., San. VU prof. 80, 82, 83, 
90, 101, 102 | 

Sniadeckis, Jonas Baptistas (1756- 
1830) matematikas, astronomas, 
Sen. VU rektorius 68, 76, 77, 78, 
82, 85, 86, 88, 91, 101, 102 


Soarijus (Soarius, Suarez), Kiprijo- 
nas (1525-1598), ispanų jėzuitas 
27, 28 

Sobolevskis, Liudvikas (1791-1830), 
kalbininkas, Sen. VU adjunktas 94 

Sokolovskij (Sokolowski), Paul (1860- 
1934), Teisių Fak. prof. 562 

Sokratas (apie 470-399 pr. Kr.), grai- 
kų filosofas 404 

Sokulskis, Stanislovas (1678-1740), 
dr., Vilniaus Akad. prof. ir rekto- 
rius 30, 35 

Solovjov, Vladimir (1853-1900), rusų 
filosofas 403 

Songaila, Mykolas (1874-1941), ar- 
chitektas, Technikos Fak. prof. 178, 
251, 286, 291, 292, 293, 294, 296, 
520, 521, 527, 530, 5831, 589, 697 

Specht, Franz (1888-1949), vokiečių 
kalbininkas, prof. 427, 428 

Spicyn, Aleksandr (1858-1931), rusų 
archeologas 396, 750 

Spiridavičius, Mečislovas (1889-1955), 
inž., Technologijos Fak. adjunktas 
520, 548 

Sruoga, Balys (1896-1947), dr., poe- 
tas, Humanitarinių Mokslų Fak. 
prof. 391, 392, 394, 411, 427, 441, 
447, 448, 648, 663, 679, 680, 683, 
686, 731, 751, 752, 753, T54, 155 

Sruoga, Kazys (1899- ), dr., eko- 
nomistas 569 

Sruogienė, Vanda žr. Daugirdaitė- 
Sruogienė Vanda 

Stakelbergas (Stackelberg), Otto 
Magnus (1736-1800), Rusijos atsto- 
vas Lietuvos - Lenkijos respublikai 
63 

Stakelė, Stanislovas (1862-1930), ku- 
nigas, visuomenės veikėjas 600 

Stalin  (Džugašvili), Josif (1879- 
1958), Rusijos diktatorius 216, 698, 
699, 714, 719 

Stanaitis, Jonas (1910- ), Techno- 
logijos Fak. adjunktas 548 

Stanaitis, Otonas Edmundas (1905 - 

), dr, Matematikos - Gamtos 
Fak. docentas 483, 484, 778 

Stančius, Povilas (1888-1963), med. 
dr., Medicinos Fak. prof. 502, 507, 
510 


Stanevičius, Simanas (1799-1848), ra- 
šytojas 94, 107, 108, 109 

Stang, Christian (1900- 
gų kalbininkas 425 

Stanislovas Augustas, žr. Poniatovs- 
kis, Stanislovas Augustas 

Staniulis, Česlovas (1906- ), inž,, 
Technologijos Fak. adjunktas 549 

Stanka, Vladas (Stankevičius, Vladi- 
miras (1884-1968), Teisių Fak. prof. 
558, 561, 562, 564, 568, 661, 757, 
769 

Stankevičius, J., dr., gudų kalbos lek- 
torius 214 

Stankevičius, Matas (1889-1949), ag- 
ronomas, Aukštųjų Mokslo Kursų 
Vilniuje dėstytojas 145 

Stankevičius, Vladimiras žr. Stanka, 
Vladas 

Stankus, Steponas (1906-1960), dr., 
Ekonomikos Fak. vyr. asistentas 
562, 569 | 

Starkus, Antanas (1901- ), med. 
dr., Medicinos Fak. docentas 505, 
510, 650 

Staugaitis, Jonas (1868-1952), gydy- 
tojas, visuomenininkas, Medicinos 
Fak. garbės daktaras 152, 500, 509, 
630 

Staugaitis, Justinas (1866-1943), Tel- 
šių vyskupas 131 

Stegmann von Pritzwald, Kurt (1901- 

), vokiečių prof. 241, 242, 582, . 

556, 669, 670, 671, 673, 685, 686, 
690, 691 

Steinacker, Harold (1875-1965), aust- 
rų istorikas 196, 217 

Stendhal, Marie Henri (1783-1842), 
prancūzų rašytojas 487 

Steponavičius, Jonas (1880-1947), 
kun. dr., visuomenės veikėjas 163, 
173, 174 

Sterneck 480 

Stočkus, Bronius (1912-1957), peda- 
gogas 440 

Stolypin, Petr (1862-1911), rusų vals- 
tybininkas 587 

Strasburger, vokiečių botanikas 724 

Strašūnas 676 

Strazdas, Jurgis (1906- ), Tech- 
nologijos Fak. vyr. asistentas 548 


), norve- 

Streckis, Andrius (1737-1797), astro- 
nomas, prof. 66, 67, 86 


Streitberg, W. (1864-1925), vokiečių 
kalbininkas 428 

Stryjkovskis (Stryjkowski), Motiejus 
(1547-po 1586), Lietuvos praeities 
tyrinėtojas, Žemaičių kanauninkas 
37 

Strimaitis, Jonas (1891-1933), žurna- 
listas 629 


Strindberg, August (1849-1912), šve- 
dų rašytojas 448 

Stroinovskis, Jeronimas (1752-1815), 
teisių dr., Sen. VU prof. 67, 69, 71, 
72, 16, 78, 92, 102 

Stubelevičius, Steponas (1762 - 1814), 
dr. Sen. VU prof. 82 

Studerus, Gottlieb (1889- ), dr., 
Humanitarinių Moklsų F'ak. lekto- 
rius 427, 431 


Stulginskis, Aleksandras (1885-1969), 
Lietuvos respublikos prezidentas 
147, 154, 158, 176, 179, 724 

Stulginskis, Stasys, inž., Statybos Fak. 
dėstytojas 531, 534 

Stuoka-Gucevičius, Laurynas (1753 - 
1798), architektas, Vyr. Lietuvos 
Mokyklos prof. 86, 102 

Sturm, Johannes (1507-1589), pran- 
cūzų pedagogas 24 

Suabijus, Martynas, lenkas klierikas 
16 

Suarez, Francisco de žr. Soarijus 

Sudermann, Hermann (1857-1928), vo- 
kiečių rašytojas 440 

Sunieris (Sunyer, Sunnerius), Pran- 
ciškus (1532-1580), pirmasis Lietu- 
vos jėzuitų viršininkas, viceprovin- 
ciolas 16 

Surgailytė, E. studentė 215 

Sušinskas, A., Technologijos Fak. dės- 
tytojas 548 

Suvorov, Aleksandr (1730-1800), ru- 
sų feldmaršalas 230 

Sužiedelis, Simas (1908- ), istori- 
kas, Filosofijos Fak. adjunktas 864, 
379, 380, 708 

Svencickis, J., Valstybės kontrolės at- 
stovas 296 

Sviatopolk-Mirskij Petr (1857-1914), 
1902-1904 Vilniaus generalguberna- 
torius 126 

Swinburne, Algernon Charles (1837- 
1909), anglų rašytojas 439 

Šachmatov, Aleksej (1864-1920), rusų 
kalbininkas 143 : 

šačkus, Stasys (1907- ), Tizinio 
auklėjimo katedros dėstytojas 380, 
381, 405 

šaginas (Szagin), Antanas (1798 - 
1845), astronomas, Sen. VU prof. 
85, 88 

Šakenis, Konstantinas (1881-1959), 
inž., pedagogas 363, 620, 728, 769 

šalčius, Petras (1893-1958), Ekono- 
mikos ir Teisių Fak. prof. ir VU 
prorektorius 191, 214, 215, 246, 450, 
558, 562, 568, 569, 572, 574 

Šalkauskaitė, Antonina, Bibliografijos 
Instituto vedėja 591, 592 

Šalkauskaitė, Felicija, VDU bibliote- 
kos kanceliarijos sekretorė 591 

Šalkauskas, S. 274 

Šalkauskas, Z. inž, Statybos Fak. 
asistentas 530 

Šalkauskis, Algirdas (1903- ), inž. 
architektas, Technologijos Fak. dės- 
tytojas 298, 531 

Šalkauskis, Kazys (1885-1960), Tei- 
sių Fak. prof. 179, 215, 557, 558, 
561, 757 

Šalkauskis, Stasys (1886-1941), dr. 
filosofas, Teologijos-Filosofijos Fak. 
prof. ir Universiteto rektorius 178, 
197, 198, 205, 207, 228, 245, 250, 
260, 349, 355, 358, 866, 370, 444, 
446, 587, 701, 702, 708, 704, 706, 
707, 708, 709, 710, 711, 712 

Šapalas, A., 548 

šapira, Nachmanas (1894-1943), se- 
mitologas, Humanitarinių Mokslų 
Fak. prof. 214, 224, 246, 427, 442, 
444 

šapira, Neachas (1900- ?), chemi- 
kas, Matematikos-Gamtos Fak. priv- 
docentas 473 

Šapoka, Adolfas (1900-1961), istori- 
kas, dr., Humanitarinių Mokslų Fak. 
docentas 43, 44, 392, 393, 410, 411, 
418, 414, 733 


Šataitė, V., studentė botanikė 465 

Šatrijos Ragana žr. Pečkauskaitė, Ma- 
rija 

šaulys, Jurg's (1879-1948), dr., dip- 
lomatas 360 

šaulys, Kazimieras (1872-1964), pre- 
latas, Teologijos - Filosofijos Fak. 
prof. 367, 368, 369, 372, 374, 375, 
376 

šeižys-Dagilelis, Mykolas (1874-1950), 
kunigas, rašytojas 747 

Šekspyras žr. Shakespeare 

Šenhofas (Schūnhoff) Grigalius (apie 
1598-1667), Vilniaus Akad. rekto- 
rius 30 

Šepetys, Jonas (1867-1941), evangeli- 
kų reformatų kunigas, Aukštųjų 
Mokslo Kursų dėstytojas Vilniuje 
145 

Šerkšnas, Antanas (1909-1966), dr., 
pedagogas 380, 381, 772 

šernas, Petras (1886- ), Matema- 
tikas-Gamtos Fak. lektorius 482, 
4883, 484 

šešplaukis (Tyruolis), Alfonsas (1909 
- ), poetas 440 

Šeštokas, Alfonsas (1908- 
tybos Fak. dėstytojas 530 

Šiaulis, Benediktas (1887-1957), Me- 
dicinos Fak. prof. 502, 503, 504, 
507, 510 

Šidlauskas, A., kultūros istorikas 75, 
97 

Šidlauskas, Antanas (1914- ), 
kun., Teologijos Fak. asistentas 376 

Šikšnys, Marcelinas (1874-1970), pe- 
dagogas, matematikas, Aukštųjų 
Mokslo Kursų dėstytojas Vilniuje 
145 

šilingas, Stasys (1885-1962), teisinin- 
kas 131 

Šilkarskis, Vladimiras (1884 - 1960), 
Humanitarinių Mokslų Fak. prof. 
215, 260, 393, 404, 416, 417, 418, 
420, 441 

Šimanskis, Antanas (1881- ), Hu- 
manitarinių Mokslų Fak. lektorius 
416, 417 

Šimkevičius, Gabrielius (1644-1709), 
dr., Vilniaus Akad. prof., pamoks- 
lininkas 39, 47 


), Sta- 


Šimkevičius, Jokūbas (1775-1816), gy- 
dytojas, visuomenės veikėjas 101 
Šimkus, Aleksandras  (1897- ), 
Teisių Fak. asistentas 562 

Šimkus, Jonas (1873-1944), Matema- 
tikos-Gamtos Fak. prof., pirmasis 
LU rektorius 176, 178, 192, 245, 
281, 291, 292, 498, 521, 527, 569, 588 

Šimkus, Jonas, Technologijos Fak. 
jaun. asistentas 549 

Šimkus, Jurgis (1887- ), kun. 878 

šimkus, Leonardas, Technologijos 
Fak. jaun. asistentas 549 

šimoliūnas, Jonas (1878-1965), Tech- 
nikos Fak. prof. 176, 252, 281, 282, 
520, 521, 523, 526, b27, 530, 584, 
538, 539, 549, 636, 698, 726, 740 

širinskis - Šichmatovas, A., Vilniaus 
švietimo apygardos globėjas (1861- 
1864), 123 

širvydas, Juozas O. (1875-1935), vi- 
suomenės veikėjas 589 

Širvinskas, Balys, Studentų Atsto- 
vybės pirmininkas 631 

Šiška, K., Lydos vėliavininkas 21 

Ššiurna, T., 531 

Šivickis, Pranas (1882-1970), dr. bio- 
logas, Matematikos - Gamtos F'ak. 
prof. 282, 481, 488, 489, 490, 491 

Škirpa, Kazys (1895- ), politikas 
659 

Šlapelis, Jurgis (1876-1941), gydyto- 
jas, kalbininkas, Aukštųjų Mokslo 
Kursų Vilniuje dėstytojas 145 

Šlepavičius, Mykolas (1863-1948), vi- 
suomenės veikėjas, labdarys 645 

Šliogeris, Jeronimas (1871-1936), 
inž., Technikos Fak. prof. 251, 281, 
520, 527 

Šliupaitė-Yčienė (Žiūrienė), Ypatija 
620 

šliūpas, Jonas (1861-1944), Medici- 
nos Fak. privatdoc., garbės dakta- 
ras, visuomenės veikėjas 130, 131, 
151, 500, 683 

šliūpas, Kęstutis (1888-1932), fizikas, 
Matematikos-Gamtos Fak. prof. 477, 
478, 479 


šližys, Vladas, Technologijos Fak. ad- 
junktas 548 

Šmelingas  (Schmelling), Merkelis, 
Vilniaus Akad.- rektorius 30 

Šmulkštys, Antanas (1886-1951), 
kun., Seimo narys, 158, 159, 160, 
161, 166, 167, 169, 178 

šniukšta, V., pirmasis „Plieno“ vyri- 
jos vadas 689 

Ššopauskas, Jonas (1900-1968), dr., 
Medicinos Fak. docentas, vėliau 
prof. 502, 504, 506, 510 

Šopauskienė-Lideikytė Albina (1904- 

), botanikė 465, 466 

Špakevičius, Julijonas (1888 - 1956), 
agronomas, pedagogas 740 

Špicenagelis (Spitznagel), Ferdinan- 
das (1760-1826), Vilniaus Univ. 
prof. 84, 88, 89 

Špungianskis (Szpungianski), Jurgis 
(1692-1733), Vilniaus Akad. prof. 
39 

Šreteris (Schroeter), Adomas (1525- 
1572), poetas 8 

šrubauskas, Pranas (apie 1620-1680), 
jėzuitas, lietuviškų knygų autorius 
35 

Štrauchas (Strauch), Jonas (1887- 

), filosofas, Humanitarinių 

Mokslų Fak. docentas 393, 403, 404, 
417 

šukys, Vytautas, Technologijos Fak. 
jaun. asistentas 548 

šulcas, Mykolas (1769-1812), archi- 
tektas, Sen. VU prof. 86, 101, 106 

Šulcas, Tadas (1880-1940), Technikos 
Fak. prof. 528, 527, 532, 549, 639 

Šusterus, Augustas (m. apie 1855), 
arklių kaustymo specialistas 91 

Švaistas — rašytojo Balč:ūno Juozo 
(1891- ) slapyvardis 6836 

Švedas, J., studentas 776 

Šveikauskaitė, Elena, Humanitarinių 
Mokslų Fak. lenkų kalbos lektorė 
214, 260, 427 

Švipas, Vladas (1900-1965), inž. ar- 
chitektas, Statybos Fak. lektorius 
581 

Tacitas (Publius Cornelius Tacitus 
(apie 55 po Kr. — 120), romėnų 
istorikas ir rašytojas 88 

Tales (Thales), (apie 636-apie 546 
pr. Kr.), graikų filosofas 774 

Tallat-Kelpša, Jonas (1892-1946), ag- 
ronomas 458 


Talmantas, Jurgis (1894-1955), peda- 
gogas 443, 645 

Tamonis, S. 562 

Tamošaitis, Antanas (1894-1940), dr., 
Teisių Fak. docentas 139, 157, 166, 
192, 561,.562, 565, 629 

Tamošaitis, Izidorius (1889-7), dr., 
Humanitarinių Moksų Fak. prof. 
192, 215, 246, 282, 388, 393, 394, 
402, 403, 404, 445, 446, 666 

Tamošauskas, Marijonas (1868-1926), 
inž., Matematikos-Gamtos Fak. do- 
centas 484, 485, 486, 487 

Tamošiūnas, Vladas (1912- 
Statybos Fak. adjunktas 530 

Tamulynas, A., Fizinio auklėjimo ka- 
tedros dėstytojas 380, 405 

Tanguerey, Adolphe (1854-1932), 
prancūzų teologas 3783 

Tarasenka, Petras (1892-1962), majo- 
ras, archeologas 396 

Taraškevičius, Stasys, Technologijos 
Fak. vyr. asistentas 548 

Tarenghi, Povilas (1767-apie 1830), 
žilologas 95 

Taujenis, Vincas (1890-1966), inž., 
Technologijos Fak. adjunktas 549 

Tennyson, Alfred (1809-1892), anglų 
poetas 439 

Teognidas, VI a. pr. Kr. graikų di- 
daktinis poetas 26 

Tercijonas, Vincas ((1890-1964), gy- 
dytojas 506 

Tetmajer (Przerwa-Tetmajer), Kazi- 
mierz (1865-1940) lenkų rašytojas 
440) 

Thompson, P., gamtininkas, Lietuvos 
durpynų „tyrinėtojas 468 

Tietz-Jakštienė M., Filisofijos Fak. 
vyr. asistentė 380 

Tilkovskis, Adalbertas (1624-1695), 
Vilniaus Akad. prof. 34, 35, 39, 41, 
44 

Tiškevičius, A., grafas, Raudondvario 
dvaro savin.nkas 590 

Tiškevičius, Eustachijus (1814-1873), 
grafas, Vilniaus senienų muziejaus 
steigėjas 121, 141, 588, 584 


), inž., 


Tiškevičius, Konstantinas  (1806- 
1868), Lietuvos proistorės tyrinėto- 
jas 105 

Tiškevičius, Mykolas, Lietuvos didikas 
—- spėjamas slapyvardis Michalo 
Lituanus 6 

Tiškus, Vaclovas (1888- ), gydy- 
tojas, Medicinos Fak. vyr. asisten- 
tas 502 


Titelbachas, Povilas (1865-1951), ku- 
nigas, Evangelikų Teologijos Falk. 
priv. docentas 386 

Tizenhauzas, Antanas (1733-1785), 
merkantilizmo atstovas Lietuvoje 
63, 88, 91 

Toliušis, Juozas (1897-1941), veteri- 
narijos gydytojas 629 

Toll, baronas 589 

Tolstoj, Lev (1828-1910), grafas, ru- 
sų rašytojas 441 

Tolstoj, Timofej (1823-1884), grafus, 
Rusijos švietimo ministras 124 

Tomas Akvinietis (apie 1225 - 1274), 
Bažnyčios dr., teologas 17, 22, 23, 
773 

Tomaševskis, Augustinas (1759-1814), 
Sen. VU prof. 93 

Tonkūnas, Juozas (1894-1968), agro- 
nomas, Matematikos-Gamtos Fak. 
docentas, vėliau Ž. U. A. prof. 363, 
364, 450, 457 


Totoraitis, Jonas (1872-1941), kun. 
dr., Teologijos-Filosofijos fak. prof. 
142, 352, 358, 364, 8369, 701 

Trautmann, Reinhold (1883-1951), vo- 
kiečių kalbininkas 422, 424, 428 

Trimakas, Antanas (1902-1964), dr., 
diplomatas 651 

Trojanovskij, J., rusų gamtininkas 
628 


Trubetzkoy, Nikolai (1890-1938), ru- 
sų kalbininkas 424 

Trumpa, Vincas (19183- ), Huma- 
nitarinių Mokslų Fak. vyr. asisten- 
tas 208, 392, 411 

Trumpis, Kazys (1890-1969), veteri- 
narijos gydytojas, Veterinarijos sky- 
riaus vyr. asistentas 516 

Tūbelis, Juozas (1882-1939), agrono- 
mas, politikas 146, 147, 360 


Tulaba, Ladas (1912- ), kun. dr., 
Teologijos Fak. adjunktas 375, 876, 
692 


Tumas - Vaižgantas, Juozas (1869- 
1933), kan., rašytojas, Humanitari- 
nių Mokslų Fak. docentas ir garbės 
dr. 281, 392, 394, 437, 438, 443, 444, 
592, 599, 600, 620, 625, 747, 148, 
710 

Tumasonis, Vaclovas (1909- ), £y- 
dytojas, Medicinos Fak. vyr. asis- 
tentas 505 

Tumėnas, Antanas (1880-1946), Tei- 
sių Fak. prof. 168, 179, 558, 562, 
566, 570, 757 

Tumėnas, Justinas (1881-1946), dr., 
Aukštųjų Mokslo Kursų Vilniuje 
dėstytojas 145, 281 

Tumėnienė-Mingailaitė, Vanda (1880- 

), med. dr., Medicinos Fak. prof. 
506, 511, 513, 734 

Tunberg, Sven, Stockholmo univ. prof. 
ir rektorius 285 

Tupikas, Stanislovas (1613-1682), dr., 
Vilniaus Akad. prof. ir rektorius 30 

Turajev, Boris (1868-1920), rusų is- 
torikas 407 

Turgenev, Ivan (1818-1883), rusų ra- 
šytojas 441 

Tutolmin, Timofei (1740 - 1809), ge- 
neralgubernatorius 68 

Tvardovskis (Twardowski), Juoza- 
pas (1786-1840), dr. matematikas, 
Sen. VU rektorius 102 

Uchanoff, Ellie, prancūzų architektas 
296, 298 

Ugnievskis, Simanas (Apie 1584-1684) 
Vilniaus Akad. rektorius 30, 39 

Ulianskas (Ulėnas), Petras (1899- 
1968), 621 

Ulvydas, Kazys (1910- 
ninkas 380, 426, 430, 732 

Umulis, J., Technologijos Fak. jaun. 
asistentas 549 

Untulis, Bronius (apie 1888- ), 
Humanitarinių Moklsų Fak. dėsty- 
tojas 145 


Urbonas, restorano savininkas Kaune 
767 


Urbonas, P., 620 


), kalbi- 

Urbšys, Juozas (1896- ), diploma- 
tas 635 

Uvainis, Leonas (1753-1828), lietuvių 
kalbos tyrinėtojas 78, 107, 109 

Uvarov, Sergej (1786-1855), Rusijos 
švietimo ministras 103 

Vabalas-Gudaitis, Jonas (1881-1955), 
psichologas, Humanitarinių Mokslų 
Fak. prof. 134, 145, 149, 150, 281, 
282, 284, 3983, 403, 445, 446, 661 

Vabalevičius, Stasys (1901- ), inž,, 
Statybos Fak. asistentas 530 

Vagner, Karl (1884- ), dr., Mate- 
matikos-Gamtos Fak. prof. 488 

Vaičaitis, J., (miręs) 668 

Vaičiūnas, Antanas (1890 - 1932), 
chorvedys 622 

Vaičiūnas, Petras (1890-1959), rašy- 
tojas dramaturgas 394 

Vaičiūnas, Viktoras (1896-1945), med. 
dr., Medicinos Fak. prof. 506 

Vailionis, Liudas (1886-1939), botani- 
kas, Matematikos-Gamtos Fak. prof. 
149, 150, 178, 465, 466, 467, 488, 
498, 634, 723 

Vailokaičiai, Jonas (1886-1944) ir 
Juozas (1880-1953) broliai, padova- 
noję 16 ha žemės sklypą Fizikos- 
Chemijos Instituto statybai 291 

Vainšteinas, studentas, komunistų par- 
tijos atstovas 225, 228, 659 

Vaišnaravičius, Kazimieras, kun. ka- 
nauninkas 22 

Vaitėnas, Mykolas (1911- ), med. 
dr., Medicinos Fak. lektorius 506 

Vaitiekaitis, Kauno prekybininkas 489 

Vaitiekūnas, Aleksandras (1911-1962), 
dr., Technologijos Fak. adjunktas 
548, 549 

Vaitkevičius, Juozas (1880-1949), te- 
ologijos dr., "Teologijos-Filosofijos 
Fak. docentas 281, 369 

Vaitkus, Mykolas (1883- 
ninkas, rašytojas 894 

Vaižgantas žr. "Tumas - Vaižgantas, 
Juozas 

Valaitis, Antanas (1890- 
gogas 428 

Valančius, Motiejus (1801-18751. Že- 
maičių vyskupas, rašytojas 82, 93, 
107, 108, 141, 374, b7T6, ou, 0645 


), kanau- 


), peda- 


890 


Valavičius, Andrius (apie 1610-1675), 
Vilniaus Akad. rektorius 30 

Valavičius, Eustachas (m. 1587), Lie- 
tuvos kancleris 17, 383, 578 

Valiukėnas, Antanas (1918- ? ) „„Stu- 
dentų Balso“ redaktorius 621, 647, 
648 


Valiukėnas, Mečys (1910 - ), eko- 
nomistas 617 

Valiukevičius 561 + 

Valiulis, Jurgis (1919- ), Techno- 


logijos Fak. jaun. asistentas 548 

Valiūnas, Silvestras (1789-1881), po- 
etas 94, 108 

Valius, M., Technologijos Fak. dės- 
tytojas 548 

Valmikas, Vincentas (apie 1778-1836), 
kunigas, giesmyno leidėjas 108 

Valpitrs, Br., teol. dr. 871 

Valter, prancūzų architektas 297 

Valukonis, Jonas (1911- ), Tech- 
nologijos Fak. adjunktas 548 

Vanagas-Simonaitis, Juozas (1874- 
1960), visuomenės veikėjas 644 

Vankavičius (Wankowicz) Valenti- 
nas (1800-1842), tapytojas 96 

Vanne, Olave, suomis studentas 743, 
746 

Varignon, Pierre (1654-1722), pran- 
cūzų geodezininkas 533 

Varnas, Adomas (1879- 
ninkas, prof. 145 

Varonas, Marcus Terentius Varrco 
(116-27 pr. Kr.), romėnų rašyto- 
jas 417 

Varševickis (Warszewicki) Stanislo- 
vas (apie 1524-1591), pirmasis Vil- 
niaus jėzuitų kolegijos rektorius 16, 
17, 19, 28 

Vasauskas, S., inž, Statybos Fak. 
dėstytojas 580 

Vasil'auskas (Vasaitis) Antanas 
(1906- ), Miškų Mokslų Fak. 
dekanas, docentas 233, 662, 688 

Vasiliauskas (Vasys), Antanas (1902- 

), dr, Human'tarinių Mokslų 

Fak. doc. 392, 411, 733 

Vasiliauskas (Vasys), Jonas (1918- 

), Statybos Fak. asistentas 530 

Vasiliauskas, Kazimieras (1879-1957), 

inž., dr., Technikos Fak. prof. 149, 


), daili- 


282, 292, 520, 521, 528, 525, 527, 
529, 580, 5838, 538, 549, 587, 689, 
698, 726, 741 

Vasmer, Max (1886-1962), vokiečių 
kalbininkas 428 

Vaškevičius, Jonas (1797-1859), eko- 
nomistas, Sen. VU prof. 92 

Vaškevičiūtė, Aldona (1893- ), Z0- 
ologė, Medicinos Fak. asistentė 488, 
491 


Vaupštas, V., studentas 768 

Vazgirdas, Kazimieras (1706-1773), 
Vilniaus Akad. prof. ir rektorius 39 

Vėbra, Juozas (1901- ), dr., Tech- 
nologijos Fak. docentas 542, 545, 
548 

Vejeris (Weyer) Ernstas, 
spaustuvininkas 142 

Veisas (Weiss), Izidorius (1775- ?), 
Sen. VU dėstytojas 96 

Velkas, Aleksandras (1801-1863), gy- 
dytojas, Sen. VU dėstytojas 89, 90 

Vencevičius, Technologijos Fak. lek- 
torius 548 


Venckus, Juozas (1897- 
8372, 378, 374, 875 
Venckus, Pranas (1898-1951), kun. dr., 
Teologijos-Filosofijos Fak. docentas 

192, 357 


Venclova, Antanas (1906-1971), ra- 
šytojas 218, 220, 222, 419, 717, 718, 
768 

Verbickas, Valerijonas (1885- ), 
inž., Technikos Fak. lektorius 520, 
521, 527, 531, 532 

Vergilijus (70-19 pr. Kr.), romėnų 
poetas 20, 26, 440 

Veryha-Darevskis, Antanas (1884- 
1952), Teisių Fak. vyr. asistentas 
260, 558, 562, 568, 569, 574 

Verlain, Paul Marie (1844-1896), 
prancūzų poetas 437 

Vesčiūnas, studentas 771 

Viana, Petras, Vilniaus jėzuitų kolegi- 
jos dėstytojas 17 

Vičas, Stasys, Technologijos Fak, jaun. 
asistentas 548 

Vidmantas, Jurgis (1900- ), Tech- 
nikos Fak. vyr. asistentas, vėliau 
docentas 140, 549, 650 


Tilžės 


), teol. dr, 


Vydūnas (Storasta), Vilius (1868- 
1953), filosofas, rašytojas 394, 638, 
644 

Vienožinskis, Apolinaras (1889- 2 
agronomas 458 

Vienuolis-Žukauskas, Antanas (1882- 
1957), rašytojas 394 

Vigerijus, Jonas, vokietis jėzuitas 17 

Vykintas žr. Povilavičius, Stepas 

Vilčinskas, Kazys, inž., Statybos Fak. 
dėstytojas 530 

Vileišis, Jonas (1872-1942), Teisių 
Fak. docentas 568 

Vileišis, Petras (1851-1926), inž, 
Technikos Fak. garbės daktaras 127 
538, 620 

Vileišis, Vincas (1909-1943), teisinin- 
kas, žurnalistas 621 

Vileišis, Vytautas (1887-1937), inž., 
tautininkų veikėjas 587, 617, 618, 
622 

Vileišytė-Tursienė, Birutė, VDU skai- 
tyklos vedėja 591, 597 

Vilhelmas II (1859-1941), Vokietijos 
imperatorius ir Prūsijos karalius 
134 


Viliamas, Vladas (1904- ), dr. geo- 
grafas, Matematikos-Gamtos Fak. 
vyr. asistentas 480, 481, 482, 572, 
652, 705 

Vymerytė, Margarita (1902-1965), Fi- 
losofijos Fak. vyr. asist. 380 

Vinteleris, Emilis (1878- ), med. 
dr.,, Medicinos Fak. prof. 298, 505, 
518 


Vipper, Robert (1859-1954), rusų is- 
torikas 408 

Virbickas, A., Teologijos Fak. lekto- 
rius 369, 375 

Virkutis, Simanas (1895- 
dytojas 617 

Viršila, Vaclovas (1871-1929), Medi- 
cinos Fak. lektorius 506, 558, 562 

Virvičius, Antanas (1791-1865), Sen. 
VU prof. 85, 86 

Virvičius, Karolis (1717-1793), jė- 
zuitas pedagogas, istorikas 88 

Viskantas, Antanas (1875-1940), kun. 
dr., Aukštųjų Mokslo Kursų Vilniu- 
je dėstytojas 


), £Y- 


891 


Visvydas, Pranas (1922- ), po- 
etas 770 

Višinskas, Povilas (1875-1906), visuo- 
menės veikėjas 600 

Vyšniauskas, Juozapas (1881- ), 
kun., 1916 m. rupinęsis Lietuvos 
Universiteto reikalais Amerikoje 
130 

Vištelis (Višteliauskas), Andrius Jo- 
nas (1837-1916), aušrininkas, rašy- 
tojas 105 

Vytautas (apie 1350-1480), Lietuvos 
didysis kunigaikštis 98, 230, 374, 
711 

Vitgenšteinai, Lietuvos didikų giminė 
580 

Vitkus, Balys ( 1898- ), agrono- 
mas Ž. Ū. A. prof. 211 

Vizgirdas, Kazimieras (1788-1861), 
kunigas religinių raštų parengėjas 
39, 108 

Vladimirovas, Leonas (1912- ), dr., 
bibliotekininkas ir bibliografas 75, 
97, 578 . 

Vladislovas IV (1595-1648), Lenkijos 
karalius ir Lietuvos didysis kuni- 
gaikštis 21, 31, 38 

Vlošekas (Wloszek), Stanislovas (apie 
1554-1621), Vilniaus Akad. rekto- 
rius 30 

Vokietaitis, Algirdas (1909- ), Fi: 
zinio auklėjimo katedros doc. 880, 
405 

Volanas, Andreas (apie 1530-1610), 
evangelikų reformatų veikėjas 8, 383 

Voldemaras, Augustinas (1883-1944), 
Humanitarinių Mokslų Fak. prof. ir 
trumpą laiką dekanas 148, 154, 176, 
290, 359, 360, 361, 388, 394, 406, 
417, 439, 557, b58, 587, 627, 7506, 
757 

Volfas, K. 91 

Volfgangas (Wolfgang), Jonas Frid- 
richas (1776-1859), botanikas, Sen. 
VU prof. 90 

Volk, Otto (1892- ), mat. dr., Ma- 
tematikos-Gamtos Fak. prof. 284, 
482, 483, 637, TTT, TI8, 119 

Volkaitė-Kulikauskienė, Regina (1916- 

), archeologė studentė 397, 393, 

400 


892 


Volskis, L. kapitulos kanauninkas 14 

Voltaire, Francois Marie Arouet 
(1694-1778), prancūzų filosofas 61, 
438 

Volteris, Eduardas (1856-1941), Hu- 
manitarinių Mokslų Fak. prof. 146, 
150, 176, 281, 388, 393, 396, 420, 
427, 436, 439, 587, 729, 741 

Vorobjovas, Mikalojus (1903-1954), 
dr., meno istorikas 392 

Voska, Kristupas (1861-1905), M. Lie- 
tuvos veikėjas 142 


Voss, Aurelijus, vokiečių matematikas, 
prof. 483, 589 

Vrangelis, karonas 100 

Vrotnovskis (Wrotnowski), Feliksas 
(1805-1871), sukilimo dalyvis 1831 
m. 105 

Vrublevskis (Wrėoblewski), Tadas 
(1858-1925), advokatas, Aukštųjų 
Mokslo Kursų dėstytojas 145, 586, 
590, 594 

Vujekas žr. Vuikas 

Vuikas, Jokūbas (1540-1597), lenkų 
teologas, Vilniaus Jėzuitų kolegijos 
rektorius 8, 17, 28 

Wahle, Ernst (1889- 
proistorikas, prof, 396 

Waskinen, Yrjo, suomių architektas, 
laimėjęs I premiją Fizikos ir Che- 
mijos Instituto statybos konkurse 
291 

Weyrauch, 713 

Weiss žr. Veisas, Izidorius 

Widmanstetteris, Pilypas (apie 1540- 
1588), dr., pirmasis Vilniaus Akad. 
kancleris 18 

Van Wijk, Nicolaas (1880-1941), olan- 
dų kalbininkas 425 


Wilde, Oscar (1854-1900), anglų ra- 
šytojas 627 

Wyspianski, Stanistaw (1869 - 1907), 
lenkų tapytojas ir poetas 440 

Wlioszek žr. Vlošekas 

Wolf, matematikas 41 

Wolf, Friedrich August (1759-1824) 
vokiečių klasikinis filologas 98 

Wolff, Christian (1679-1754), vokie- 
čių filosofas 20 

Wujek, žr. Vuikas 


), vokiečių 


Zabarauskas, studentas 652 

Zablockis, Jurgis (apie 1510-1563), 
vienas lietuvių raštijos pradinin- 
kų 9 

Zajączkowski, Stanistaw (1890 - ), 
lenkų istorikas 262 

Zajančkauskis, Stanislovas žr. Zają- 
czkowski 

Zalašovskis, M., Krokuvos akad. prof. 
42, 44 

Zalęski, Stanistaw (1843-1908), lenkų 
jėzuitas istorikas 11 

Zalęskis, Andrius, jėzuitas 16 

Zaleskis, Lukas (apie 1605-1673), Vil- 
niaus Akad. prof. 35 

Zaleskis, Tadas, Ekonomikos Fak. 
asistentas 572 

Zalubas, Romualdas (1911- ), dr., 
Matematikos-Gamtos Fak, asisten- 
tas 463 

Zaluskiai, Lietuvos ir Lenkijos didi- 
kų giminė 42 

Zaluskis, Lukas (apie 1605-1673), Vil- 
niaus Akad. prof. 39 

Zanas, Tomas (1796-1855), filomatų 
steigėjas 100, 101 

Zavadskis, Adomas (1814-1875), Vil- 
niaus spaustuvininkas 584 


Zavadskis, Feliksas (1824-1891), 
knygų leidėjas 127 
Zavadskis, Juozapas (1778-1888), 


spaustuvininkas ir knygų leidėjas 
94 

Zdanys, L., Technologijos Fak. dėsty- 
tojas 548 

Zdelarickis, Tomas (m. 1572), kun. 
17 

Zenevičius, Andrius (apie 1609- 
1687), dr., Vilniaus Akad. prof. 39 

Ziemackis, Jozef (1856-1925), prof. 
chirurgas 127 

Zigmantas Vaza (1566-1632), Lietu- 
vos didysis kunigaikštis ir Lenkijos 
karalius 31, 40 

Zikaras, Teisutis (1922- 
torius 531 

Zikov, 720 

Znosko, Jonas (1772-1833), Sen. VU 
prof. 92 

Zoch, Samuelis, čekų evangelikų vys- 
kupas, LU garbės daktaras 


), skulp- 


Zubkus, Juozas (1398-1953), med. dr., 
Medicinos Fak. prof. ir prorektorius 
236, 246, 503, 506, 510, 664 

Zubrys, Alfonsas (1900- ), chemi- 
kas, dr., Matematikas-Gamtos Fak. 
prof. 469, 473, 474, 415 


Zujus, Aleksandras (1907- ), ma- 
tematikas 777 

Žakevičius (Žymantas) Stasys 
(1908- ), Teisių Fak. docentas 


ir dekanas 233, 561, 562, 662, 674, 
678, 720 


Žalkauskas, Karolis (1892-1961), Tei- 
sių Fak. docentas 561, 562 

Žebrauskas, Tomas (1714-1758), ma- 
tematikas ir architektas, Vilniaus 
Akad. prof. 41 

želigowski, Lucjan (1865-1946), len- 
kų generolas 151 

Žemaitė, Julija (1845-1921), rašytoja 
438 

Žemaitis, Juozas (1894-1956), vet. me- 
dicinos dr., Medicinos Fak. vyr. asis- 
tentas 517 


Žemaitis, Zigmas (1884-1969), Mate- 
matikos-Gamtos Fak. prof. ir deka- 
nas 140, 146, 147, 149, 150, 157, 
176, 185, 196, 201, 206, 246, 278, 
279, 281, 300, 449, 4b8, 482, 484, 
688, TTT, Ti8, T19 

Žemelis, Henrikas (1912- ), 641 

Žemgulis, Juozas (1890-1941), gyd. 
509 


Žemkalnis žr. Landsbergis-Žemkalnis 

Žeromski, Stefan (1864-1925), lenkų 
rašytojas 440 

Žeruolis, A. 561 

Žygimantas Augustas (1520-1574), 
Lietuvos didysis kunigaikštis ir Len- 
kijos karalius 4, 5, 6, 10, 12, 13, 
18, 577, 580 

Žygimantas Senasis (1506-1548), Lie- 
tuvos didysis kunigaikštis ir Len- 
kijos karalius 5, 10, 577 

Žilinskas, Jurgis (1885-1957), med. 
dr., Medicinos Fak. prof. 251, 252, 
293, 296, 298, 450, 488, 502, 503, 
504, 509, 510 


Žilinskas, Stasys (1891-1965), gydy- 
tojas, Medicinos; Fak. asistentas 505 


893 


Žilinskienė, Marija (1899- ), dr., 
Filosofijos Fak. vyr. asistentė 380 

Žilius, Jonas (1870-1932), rašytojas 
589 

Žymantas žr. Žakevičius, Stasys 

Žitkevičius, Leonardas (1914 - ), 
poetas 215 

Žiugžda, Juozas (1898- ), istori- 
jos dr., švietimo vicekomisaras 11, 
229 


694 


Žmuidzinavičius, Antanas  (1876- 
1966), dailininkas 684, 760 

Žukauskas žr. Vienuolis - Žukauskas 
Antanas 

Žukovskis, F. 122 

Žukovskis, Simanas (1782-1824), fi- 
lologas, Sen. VU dėstytojas 94 

Žvironas, Antanas (1899-1954), dr., 
Matematikos-Gamtos Fak. docantas 
477, 478, 479 


PADĖKA 


„Lietuvos Universiteto“ spaudos darbą aukomis gausiai parėmė 
mecenatai ir garbės prenumeratoriai, savo materialine parama įga- 
lindami šią knygą išspausdinti ir tuo tinkamai paminėti mūsų uni- 
versitetus. Būdami jiems didžiai dėkingi, čia spausdiname jų pa- 
vardes. 


MECENATAI 

1. P. O. A. (inž. Jono Rugio atminimui), Čikaga $1,000 

Kun. Vincas Puidokas, Westiield, Mass. 1,000 
3. Prof. Stasys Dirmantas (žmonos Domicėlės atminimui), 

Čikaga 615 
4. Prof. Stepono Kairio-Kaminsko šalpos fondo likutis 609 
5. Prelatas Feliksas Bartkus, Dallas, Texas 500 
6. Lietuvių Fondas, Čikaga 500 
7. Inž. Jonas Mikalauskas, Bostonas, Mass. 500 
8. Zina ir Mykolas Morkūnai, Čikaga 500 
9. Mikas Žilinskas, Berlynas 500 

GARBĖS PRENUMERATORIAI 


1. Prof. Petras Jonikas, Čikaga $250 
2. Birutė Lintakienė, Čikaga 200 
3. Akademikų Technikų Vyrija „Plienas“, Čikagos ir Cleveland 100 
4. Kazys Algenis, Woodhaven, N. Y. 100 
5. Amerikos Lietuvių Gydytojų Sąjunga, Čikaga 100 
6. Juozas Balkus, Brooklyn, N. Y. 100 
7. Stanley Balzekas, jįr., Čikaga 100 
8. Julija Bičiūnienė, Čikaga 100 
9. J. F. Gribauskas, Cicero, Ill. 100 
10. Joana ir Jonas Kariai, Bridgeport, Conn. 100 
11. Katalikų Gydytojų korporacija „Gaja“, Čikaga 100 
12. Lietuvių Studentų Tautininkų Korporacija Neo-Lithuania, 

Čikaga 100 
13. Lietuvių Tautinis Akademinis Sambūris, Čikaga 100 
14. Lietuvių Veteranų Sąjunga Ramovė, Čikaga 100 
15. Lituanistikos Institutas, Philadelphia, Pa. 100 
16. Bronius Macianskis, Čikaga 100 
17. Prof. Juozas Meškauskas, Čikaga 100 
18. Dr. Jadvyga Rimšaitė, Ottawa, Ont., Canada 100 
19. Marija Rudienė, Čikaga 100 
20. Alicija Rugytė, Čikaga 100 
21. Aldona ir dr. Vladas Šimaičiai, Čikaga 100 
22. Gyd. Sofija Šimoliūnienė, Čikaga 100 
23. Jonas Švedas, Cicero, Ill. 100 
24. VDU Medikių ir Odontologių Korporacija „Patria“, Čikaga 100 
25. L. ir P. Dauniai (Kanadoje) 100 
26. Ieva ir Leonas Adomaičiai 100 
27. Lietuvių Inžinierių ir Architektų PLIAS ir ALIAS centrai 

ir ALIAS-o Čikagos skyrius 115 


Taip pat reiškiama padėka daugeliui knygos prenumeratorių, ku- 
rie, kartu su prenumeratos mokesčiu, atsiuntė ir aukų šiam leidiniui 
paremti. 

Čia tenka pažymėti, kad mecenatų ir garbės prenumeratorių at- 
sirado tik vysk. V. Brizgiui, prof. St. Dirmantui, p. A. Čepėnienei ir 
p. A. Rugytei asmeniškai į aukotojus kreipiantis, todėl ir jiems nuo- 
širdus ačiū. 

Lietuvių Profesorių Draugijos Valdyba 
iT 
Redakcijos Komisijos Prezidiumas 

